
Lucrarea, scrisă de un maistru bucatar cu 
experienţă îndelungată şi de soţia sa, cuprinde 
peste 1800 de reţete culinare practice cu 
ajuto-rul cărora gospodinele, chiar cele fără 
experienţă, pot prepara diferi-te mîncăruri 
pentru consum obişnuit sau pentru diferite 
ocazii (picni-curi, ceaiuri, mese festive etc.). 
Este prezentată o gamă variată de preparate, 
de la cele mai simple la cele mai complicate şi 
rafinate ca gust şi mod de prezentare. Astfel, 
sînt prezentate reţete de: aperitive diverse; 
salate; sosuri; preparate din ouă; omlete şi 
sufleuri; budinci, clătite şi tarte; piine şi alte 
preparate făinoase cu brînzeturi, legume şi 
fructe; preparate din peşte, raci, melci şi 
scoici; supe, ciorbe şi borşuri; preparate din 
legume fără carne; preparate de pasăre; 
prepa-rate din carne de vită, de oaie, de porc 
şi din măruntaie; preparate de vînat; dulciuri şi 
prăjituri de casă; băuturi preparate în casă; 
compo-turi şi spume din fructe; fructe confiate 
şi glasate, marmelade, ge-muri şi dulceţuri; 
îngheţate; conservarea legumelor, 
zarzavaturilor şi fructelor; peşte conservat. 

Cartea este destinată gospodinelor tinere şi 
celor cu experiență, putind servi, de 
asemenea, lucrătorilor începători din branşa 
culinară. 


PREFAŢĂ 


Bucătăria este un fapt de cultură, dezvoltarea 
ei are caracter istoric şi este strins legată de 
dezvoltarea civilizației şi a culturii omeneşti în ge- 
neral. Dar bucătăria nu este doar un act de cultură 
semnificativ, ci şi domeniul unor performanţe 
individuale. În zilele noastre, ca şi altădată, 
prestigiul profesiunii de bucătar constă, înainte de 
toate, în valoarea şi ca-litatea prestațiilor personale. 
În secolul nostru de înaltă tehnicitate şi de 
supremație a industriei, cind esentialul activității 
umane se traduce (măsoară) în termeni cantitativi, 
de producție de masă, rapiditate, rentabilitate, 
important pentru bucătar este de a conserva 
caracterul artizanal al bucătăriei. Marii bucătari n-au 
fost niciodată prizonierii rețetelor, amprenta lor 
poate fi recunoscută în modul în care improvizează 
(creează), tot timpul, adăugind,  substituind, 
înlocuind ingrediente, variind dozele sau timpii de 
transformare şi combinare, aşa încit să obțină 
mereu efecte noi şi gusturi din ce în ce mai variate 
şi mai rafinate. 

Pentru maistrul bucătar Nicolae Olexiuc, vechi 
artizan în Slujba artei culinare, atit de elogiat de 
către rafinatul în alte gastronomiei Al.O. Teo- 
doreanu şi deseori citat în articolele acestuia în 
presa timpului la CRONICA  GASTRONOMULUI, 
bucătăria este o mare sărbătoare; o face cu plăcere 
şi tot cu plăcere destăinuie tuturor din îndelungata 
lui experiență. 

Dacă istoria mincărurilor, inseparabilă de istoria 
popoarelor, nu s-a schimbat prea mult şi dacă 
marile retete (retetele consacrate) au rămas 
aceleaşi, în ciuda simplificării impresionabile a 


bucătăriei contemporane, este indispensabil a se 
ține cont de cercetările moderne în ştiinţa dieteticii. 
Dietetica poate fi numită arta de a se hrăni sănătos 
şi natural. 

Profesionist rafinat, dublat de o calitate umană 
deosebită, Nicolae Olexiuc (nea Colea) a rămas, aşa 
cum l-am cunoscut în anii formării mele 
profesionale, fidel vocației sale. 


DUMITRU BURTEA 
Preşedintele Asociaţiei 
Bucătarilor 
şi Cofetarilor din România 


CUPRINS 


Prefaţa mccain cani alea aia dă la a lira iii 3 
Introducere ..... ecuatia ca aeainiaia a du at iu a nana aja tii dica ate ag ălă ă dinu udă 8 
1. Aperitive (gustări) .................c eee eee en eeeeee 13 
1.1; -Sandvişuri sc pia maniac aan daia ata anl ataca da iau na a tate 13 
1.2; Tartine... sis teal unu a avatar să Eau Dai tata ta tată aaa dia d 14 
1.2.1. Tartine reci ..........nuun nene eeeeeeeenennnnanaaueans 
14 
1.2.2. Tartine calde ..............n nn an aan nnnnnnssse 17 
1.3. Aperitive diverse servite calde ......s.ssssssssssssssnnan 19 
1.4. Aperitive diverse servite reci ........sssssssssnnnunnnnnnnnn 21 
1.5. Umpluturi pentru aperitive .......ssssssssss0s1u552115... 23 
1.6. Pateuri, saleuri şi sărăţele .............m nenea 23 
1.7. Aluaturi pentru aperitive ............nuue nenea aaenaee 25 
1.8. Gogoşi şi buşeuri — gustări .......... numea aaanaee 26 
1:9: Crochete. 3: sia ie a maia iar mit a ian natia iulia a n a ainu 28 
1.10. Paste pentru sandvişuri şi tartine ................... 29 
1.11. Aperitive (gustări) combinate ............ nana. 32 
1.12. Aperitive din legume, servite reci .....s.sssssssssssr.. 33 
2. Salate. „sms ie det tao al ta Manta af Ea Bia aa A în aa ala pf a 38 
2.1. Salate de legume .....ssssssssssnnnnnnnnnnnnnnnnnnnnnnnnnnnnnn 38 
2.2. Icre şi salate cu peşte .......ssssnssnssnnnnnnnnnnnnnnnnnnnnnn 47 
2.3. Salate cu carne ..........nn nenea nenea n aa 49 
3. SOSUTI sasa sii ase anu a a aaa ami ainu aa ai aaa EnaA 50 
4. Preparate din ouă ......... nenea eee eee emana en aa 62 
4.1. Preparate din ouă servite reci .......ssssssssssnnnnnnnnnnn 62 
4.2. Preparate din ouă servite calde ............cncacc cc... 65 
5.:Omilete:și sufleuri is sis uuaaai ăia cata ada ia taur di a aia n ăia ie 73 
5.1. Omlete sessir aaa tarana aaa aaa ala aaa a a d inimi la la arăta aia 73 
5.2. Sufleuri isi aia aia agaaiaaăaaaaa aaa aa aaa asana 76 
6. Budinci, clătite şi tarte ........... nenea nana aaassa 82 
6:1. Budinci ;ssszsn na aaa e mm maia a n iei maia animatie e sui î a aa a a baiatului a ad 82 
6.1.1. Budinci fără zahăr ........... nenea eee nasa 83 
6.1.2 Budinci dulci ............. nenea na aanannnsa 88 
6.2. Clatite scie saca a ara alatura e Dalai late a gi anala alaiul data 92 
6.3. Tarte şi pizza ..........smeenn nenea aeenaneenaennnnanaaea 
96 
7. Piine şi preparate din făinoase cu brinzeturi, legume 
SI fructe: ue dă autataia a 05 ani Dao Ea ata ia d ciur aaa ata ua dă a aa 98 


8. Preparate din peşte, raci, melci şi scoici ......... <<... ......... 109 


9.1. Supe .sssssssssnnnnssnnnnnnnnnnnnnnnnnnnnnnnnnnnnnnnnnnnnnnnnnnnnnnnnn 134 
9.1.1. Supe din carne sau oase .....ssssssssnnennnnnnnnnn 134 
9.1.2. Consommâuri ..sssssssssssssssnnnnnnnnnnnnnnnnnnnnnnnnn 136 
9.1.3. Supe de legume ......sssssssssnnnnssnnnnnnnnnnnnnnnnn 138 
9.1.4. Supe-cremă icsse inr sira Eiana 147 
9.2; Borşuri. -siirad sc aa aaa aa dai a apei oa da nani Kaanaan iiaa sa 153 
9.2.1. Borşuri vegetariene ........ssssssssss555........:::: 153 
9.2.2. Borşuri cu carne sau de oase .......sssssssssnenn 160 
9.3. Ciorbe ..........uuuuueennnnnenannnnnaannnnnnnannnannaananaaneaaaaaa 164 
9.4. Diferite preparate pentru supe, borşuri şi 
Ciorbe ;: smn aci aie n aaa aia aie ata it d 0 aaa dă ad aia a a cacat aid alui 170 
10. Preparate din legume fară carne ......... nn. enn.. 174 
10.1. Preparate din cartofi .........ssssssssnnnnunnnnnnnnnnnnnnnnnn 174 
10.2. Preparate din ardei ............ nenea eee na enaeennaannaaea 191 
10.3. Preparate din anghinare ............ nenea eee eennaeaaee 192 
10.4. Preparate din andive ........sssssssssss1555..5..5.......... 193 
10.5. Preparate din dovlecei .......sssssssnsssnnnnnnnnnnnnnnnnnnnnn 193 
10.6. Preparate din bame ..............cm nana nenea 197 
10.7. Preparate din conopidă .........sssssssssssssssnuuunnnnnnnnnn 198 
10.8. Preparate din ciuperci ......ssssssssssnnunnnnnnnnnnnnnnnnnnn 200 
10.9. Preparate din mazăre ........s.sssssssssssusunnnnnnnnnnnnnnnnn 208 
10.10. Preparate din morcovi şi carote .............n. kk... 211 
10.11. Preparate din napi .......... nenea nenea anna annaaea 213 
10.12. Preparate din bob .............ne nenea eee aaeaaenae 213 
10.13. Preparate din fasole .............c.meue nenea eneeenaaenase 214 
10.14. Preparate din castane 
EET 217 
10.15. Preparate din castraveți ........ssssssssssssnnnnnnnnnnnnnn 
217 
10.16. Preparate din gulii .......sssssssnnnsnnnnnnnnnnnnnnnnnnnnnnnn 219 
10.17. Preparate din praz .......sssssssnnnsnnnnnnnnnnnnnnnnnnnnnnnn 220 
10.18. Preparate din spanac ......s.ssssssssssssnunnunnnnunnnnnnnnnn 222 
10.19. Preparate din varză ........... nenea nene eee eeeeneanene 223 
10.20. Preparate din vinete ........ssssssssss5su1u52u555..55.... 226 
llPreparate din orez, grîu, arpacaş, hrişcă, griş 
E 228 
11.1. Preparate din orez .......ssssssssssnnnnnnnnnnnnnnnnnnnnnnnnnn 228 
11.2. Preparate din grîu, arpacaş, hrişcă şi griş .......... 232 
12 Preparate din carne de pasăre .......... nenea eneaneeaaee 234 
13 Preparate din carne de vită, porcine şi ovine „s.s.s... 270 


13:-1-Rasoluri iasa iooa aaaao o oda i oului a tă E Dă Dra lulu iii aa it d 271 


13.2. Preparate din carne cu legume, fructe şi 


făinoase .........mnn anna eee anna eee ennaaneeena ana eaneanenanaaee 

aia be Bai aa 273 

13.3. Preparate cu tocătură din carne de vită, porc 

sau oaie ........ns eee eennannnn anna T 282 

13.4. Specialităţi din carne de vită şi de porc 

Dar a taina Taia alta 296 

13.5. Preparate tradiţionale din porc 

Aranon onnu mai dna alaiul aia a 317 

13.6. Preparate din carne de vițel ......ssssssssnssnnnnnnnnnnnnnn 336 

13.7. Preparate din carne de 

ovine .........eeennnnnnnannnnnnnaaneeenenanaannnnnaannneeaaaaaaaanaaa 33 

9 
E: iai aaa aaa aa aaa Dual aa a aaa aaa da ia aan na ul a Ea Băii aţa a uta Prepa! 
343 
LD sista aaa aaa aaa aaa a aaa Baia da 38 i ana mau a Baa ai da a aia Prepa! 
348 

15.1. Preparate din vînat cu pene 
5 ă Dă 0 aa apa aaa Dată ata ani ap 348 
15.2 Vînat cu păr 

Sa Sb 033 Da Ca i data a dau d aaa a agita 360 
16. 

Dulciuri şi prăjituri de casă ........ n... neenaaeee 367 


16.1. Dulciuri şi prăjituri din aluat dospit cu drojdie 
de bere: cozonac, pască, 
brioşe, cornuri, gogoşi, prăjituri cu fructe, 
savarină, înviîrtite etc. ............muuuuuu nu annnnnnnnneeeeuuuuuaennanaaaaaaa 367 
16.2. Dulciuri si prăjituri din aluat de foi de 
plăcintă, aluaturi fragede şi foitaj: 
ştrudel, sarailie, baclava, trigoane, cataif, 
tarte cu fructe, lintzer, plăcinte cu 
fructe, plăcinte cu brînză, rulouri, flancuri, 
cremşnit, plăcinte din foitaj cu 
fructe siiiizaaiain aaa anii asia ua alea ea aaa ăla aaaaaaia iddia ia 


16.3. Prăjituri din cocă opărită: ecleruri, gogoşi 
(choux ă la crem), profiterol...390 
16.4. Prăjituri din aluaturi sfărimicioase: cornuleţe, 
pesmeciori, biscuiţi, 
fursecuri, minciunele .@....s.sssssssnnsnnnnsnnsnnnnnnnnnnnnnnnn 391 
16.5. Checuri, pandişpan, rulade, turte dulci 


16.6. Prăjituri si dulciuri 
diverse. sii seara ia unu catina ma E aa dna a data Bădărău ditai aaa 
399 


16.7. Torturi şi componente pentru torturi şi alte 


dulciuri şi prăjituri ......... ceea nene eee eee eee n an eneaneenaeneneananaaaae 407 
16.7.1. Blaturi pentru torturi şi foi de 
tort ........unnn nana anna nana nn aaannnaaa 407 
16.7.2. Torturi ........nu ceea nenea amane n annaeeanaanaaaeaaa 410 
16.7.3. Creme pentru torturi şi 
fondant ......... nun rraian inean 414 
16.7.4. Glazuri ........n neuen eee ne nea annaneanaanaaaeaaa 419 
16.7.5. Siropuri pentru prăjituri ......s.ssssssssssssnnnnnnn 420 
16.7.6:;Jeleuri..;;. acea ana oana dan ă agati daaă aaa 
421 
16.8. Creme-spumă şi sosuri 
dulci ......m muncea nnaeaeaae 422 
16.8.1. Creme- 
spumă ......cm eee eee eee eee anaaeaaae 422 
16.8.2. Sosuri dulci .......ssssssssnnnuunnnnnnnnnnnnnnnnnnnnnn 423 
17. BăUtUrI sisu ati deea aia ap gaina aa auda o oimuaga Dna ao again dna g una eT 428 
17.1. Băuturi nealcoolice ......s.sssssssssnnnnnnnnsnnnnnnnnnnnnnnnnnnn 428 
17.2. Băuturi alcoolice (lichioruri, afinată, vinuri şi 
cidruri) ss rernr i mina ana dia aaa idei aia aia aia aaa pată ca TE aia EESAN 431 
17.3. Siropuri .........nnunnnna nene nnnan anna nannannnnannnnannannnnaanaaae 437 
18. Compoturi şi spume de fructe ........... <<. aannaeeaaaae 439 
18.1Compoturi pentru consum imediat ......ssssssssss11.... 439 
18.2. Compoturi pentru iarnă .........m eee eee ee eenaeaeae 440 
18.3. Spume de fructe .......sssssssssssnsunnunnuuunnnunnnnnnnnnnnnnn 441 
19Fructe confiate şi glasate, marmelade, gemuri şi 
dulcețuri zsp iai atu oa cau oua uta oaia ana inta cula ia a aaa daia aa dai lasa 442 
19.1 Fructe confiate şi 
glasate ..........nueeenaeeen anna anna nana nana annnaannnaannnaaaeaaaanaananaaa 
.. „442 
19.2 Marmelade şi 
gemuri ss sa aa aaa ia aan dania alea aa pian i aaa a tănia i mai aa satana miaania 
anaman 443 
19.3 
Dulceturi indiren aan a a aaa a ati ear dna aAa dă aia 
i a ainu Bat a daf 444 
Z0inghețate ss scoici rarandaan dul etanol Aaaa ala D iaaa 451 
21 Conservarea legumelor, zarzavaturilor şi fructelor 
456 
21.1. Conservarea legumelor şi zarzavaturilor în 
stare proaspătă ............n eee nene eee eneenna eee aa a 456 
21.2. Conservarea legumelor şi zarzavaturilor prin 
murare ........nnnneeennnnennnnnnnnnnnnnnnnnneeenennnnnnnnnnnannnanannaaaaaaaaaaai 458 


21.3. Conservarea unor legume şi verdeţuri prin 
suprasărare ......... neon... 464 
21.4. Conservarea legumelor prin sterilizare .............. 
21.5. Conservarea legumelor prin deshidratare 
(uscare) css ci atita i a ii ta aaa i e in i ii ia al i 
21.6. Conservarea fructelor prin deshidratare 
(uscare); „ceia cin aia ii util au loial noutati i aia lana ara 
21.7. Aperitive din legume conservate prin 
sterilizare ...........mnnsannn nenea nenea annnnannnnannn nenea nnanaananeanannaaaanaae 


INTRODUCERE 


Lucrarea oferă gospodinelor de toate virstele 
îndrumările practice necesare pentru pregătirea 
diferitelor feluri de gustări, mîncăruri de legume 
fără carne, mîncăruri cu carne, dulciuri şi prăjituri 
de casă etc. Pe lingă reţetele prezentate, fiecare 
capitol nou cuprinde explicaţii suplimentare la 
reţetele de bază. 

Înainte de a trece la pregătirea diferitelor feluri 
de preparate de mincare, gospodina trebuie să 
acorde cea mai mare grijă ca acestea să se 
realizeze în condiţii de igienă. 

Pentru a nu pierde mult timp cu căutarea 
diverselor componente alimentare, a veselei şi a 
altor scule necesare la pregătire, trebuie păstrată 


ordine în cămară, în bufet, ca şi în bucătărie, fiecare 
lucru avînd locul său stabilit. 

Meniul se stabileşte din timp şi în funcţie de 
alimentele existente, ţi-nîndu-se seama totodată de 
faptul că hrana noastră trebuie să fie raţională, 
neputindu-se mînca numai după bunul plac, iar 
monotonia aceluiaşi fel de mîncare duce la 
plictiseală şi la lipsa poftei de mîncare. 

Organismul omului are nevoie atît de substanţe 
nutritive din grupul alimentelor de origine animală 
care sînt bogate în proteine, lipide şi mai puţin în 
glucide, cît şi de alimente de origine vegetală, care 
sînt mai sărace în proteine şi lipide, dar mai bogate 
în glucide, în substanţe minerale şi vitamine. 
Ambele grupuri de alimente au valori nutritive şi 
sînt necesare în hrana omului, pentru a recupera 
energia calorică consumată. 

Combinarea alimentelor în prepararea hranei 
asigură satisfacţie gustativă, digestie uşoară şi 
completarea necesarului de substanţe nutritive 
pentru producerea energiei calorice de care are 
nevoie viaţa omului. 

La întocmirea unui meniu nu este totul să avem 
pe masă o hrană îmbelşugată şi cît mai gustoasă. 
Este mai important să ştim ce şi cît trebuie să 
mîncăm; să nu abuzăm numai de aceleaşi alimente 
prea bogate în unele substanţe nutritive şi calorii şi 
sărace în altele sau invers. În ambele cazuri, plusul 
sau minusul de substanţe nutritive şi de calorii 
poate duce la îmbolnăvirea organismului. 

Deci, pentru o hrană corectă şi de saturație, 
bazată pe toate substanţele nutritive, meniul 
trebuie compus judicios, combinind alimente şi 
feluri de mîncare cît mai variate. Meniurile compuse 
numai din anumite feluri de mîncare, rafinate sau 
supraconcentrate, creează plăcerea de a mînca cît 
mai mult, ceea ce favorizează îngrăşarea şi deci 
depăşirea greutăţii normale a corpului, în acelaşi 


timp producînd treptat o uzură prea timpurie a 
organismului nostru. 

Gustul şi aspectul cît mai frumos al 
preparatelor stimulează apetitul, contribuind 
totodată la o digestie cît mai bună. 

Lucrarea de faţă cuprinde reţetele necesare şi 
practica pregătirii unor mîncăruri cît mai gustoase 
şi cît mai variate care aparent, la început, sînt greu 
de preparat, dar care, în urma încercărilor şi cu 
puţină atenţie la sfaturile din reţete, vor deveni 
foarte simple şi uşor de pregătit. 

Majoritatea mîncărurilor din aceeaşi grupă se 
prepară la fel, deosebirea constind numai în 
schimbarea componentelor şi a modului de prezen- 
tare care depinde de fantezia  gospodinei. 
Deprinderea ornării preparatelor se dezvoltă ţinînd 
seama de îndrumările cuprinse în această carte care 
trebuie cunoscute în amănunt. Nu este suficient să 
fie însuşite doar cantităţile de alimente prevăzute la 
fiecare reţetă, ci trebuie acordată atenţie deosebită 
modului de preparare şi a altor sfaturi care se dau 
în cele ce urmează. 

Sfaturi practice 

Legumele se curăţă în momentul pregătirii 
căci altfel, dacă stau curățate şi nu se pregătesc 
imediat, se oxidează şi se închid la culoare. 

Spălarea legumelor după curățire se 
recomandă să se facă cît mai repede, pentru a evita 
trecerea unei părţi din substanțele nutritive şi vita- 
mine în apa de spălare. 

Salatele se pot pregăti din timp însă nu se 
adaugă sare şi nici oţet, decît imediat înainte de 
servire, căci altfel se înmoaie. 

Salata de vinete va fi mai albă şi mult mai 
gustoasă dacă vinetele se coc repede la flacără 
deschisă sau pe plită bine încinsă, după care se pun 
pe un fund de lemn puţin înclinat ca să se scurgă 
zeama amară din ele în timp ce se răcesc. 


Ciupercile proaspete se curăţă numai în 
momentul pregătirii, sau după ce se curăţă se pun 
imediat în apă cu oţet sau cu puţină sare de lămiie, 
căci altfel se înnegresc. 

Ciupercile uscate se spală în mai multe ape 
călduţe, după care se pun la înmuiat în apă caldă, în 
care se ţin pînă se umflă bine, apoi se pot folosi 
pentru preparare la fel ca cele proaspete. Zeama în 
care au stat ciupercile la înmuiat trebuie folosită la 
mîncarea respectivă sau pentru diluarea sosului. 

Bamele se opăresc într-o soluţie de apă cu oţet 
sau cu borş, timp de 5 min, pentru înlăturarea 
substanţei mucilaginoase, după care se clătesc în 
apă rece. 

Pentru îndepărtarea excesului de apă din 
unele legume (vinete, dovlecei etc.) care urmează 
să fie folosite la diverse preparate după o preala- 
bilă prăjire, acestea se presară, tăiate fiind, cu sare, 
se lasă 10—15 min, după care se elimină lichidul 
lăsat de ele, prin scurgere şi printr-o uşoară presare 
şi tamponare cu un prosop uscat, curat. 

Mincărurile cu mult lichid (piftie, supă, 
ciorbă) în timpul fierberii nu se acoperă ermetic cu 
capac, ci se lasă vasul descoperit într-o parte, ca 
aburul să poată ieşi puţin. 

Mincarea gătită pe plită, ca să fie mai 
gustoasă sau mai scăzută, după ce este gata se mai 
introduce în cuptorul încins şi se ţine aproximativ 20 
—30 min, sau pînă scade şi se rumeneşte puţin 
deasupra. 

Verdeţurile se taie mărunt cu un cuţit bine 
ascuţit şi se pun la mîncare ca să dea aromă de 
proaspăt sau se presară deasupra miîncării în 
momentul servirii, ca să dea acesteia un aspect 
plăcut. 

La orice supă de legume sau de carne, pe lingă 
produsele de bază, se mai poate pune la fiert o 
legătură (buchet) de zarzavat compusă din: 


crenguţe de pătrunjel verde, frunze de ţelină, de 
ceapă verde, cotor de varză şi chiar legume 
rădăcinoase tăiate în lungime, toate legate la un loc 
cu aţă albă şi puse la fiert aproape de sfîrşit. Înainte 
de a fi servită la masă sau înainte de a se drege 
supa, buchetul de zarzavat se scoate. 

Supa, crema sau ciorba se dreg cu gălbenuş şi 
cu smîntînă numai după ce vasul s-a luat de pe foc 
şi a fost lăsat 10—15 min să se mai răcească puţin. 

Pentru sosuri, în cazul în care se pregătesc cu 
făină, făina trebuie mai întîi călită (bine uscată) într- 
o tigaie cu fundul gros (ca să nu se ardă), fără nici 
un pic de grăsime, după care se dizolvă în puţină 
supă, lapte sau apă călduţă şi se toarnă în mîncare 
spre sfîrşit. 

Albuşurile de ouă se bat mai bine dacă sînt 
reci. 

Frişca nu se spumează bine dacă nu a fost 
ţinută 2—3 ore la gheaţă sau în frigider. 

Preparatele din legume vor fi mai gustoase 
şi mai săţioase dacă la urmă, cînd se servesc la 
masă, li se adaugă unt proaspăt, smîntînă, brînză 
rasă sau ouă. 

Peştele ca să fie mai gustos şi să nu se sfărime 
la preparare se unge cu zeamă de lămiie sau cu 
puţină sare de lămîie dizolvată în apă, apoi se 
sărează şi se lasă timp de 20—30 min, după care se 
prepară fiert, prăjit sau la grătar. 

Salata, spanacul, pătrunjelul verde etc. 
pot fi împrospătate prin tinere, timp de 5—10 min, 
în apă rece sau sub jet de apă rece. 

Legumele proaspete, în special cele verzi, ca 
să-şi păstreze culoarea se pun la fiert la foc iute, în 
apă multă clocotită cu puţină sare, în vas des- 
coperit. 

Legumele uscate se pun la fiert în apă rece 
fără sare, aceasta adăugindu-se la urmă, după gust; 
în timpul fierberii vasul trebuie să fie acoperit. 


Fasolea uscată, chiar dacă a fost ţinută în 
prealabil în apă la înmuiat, după ce a dat în primul 
clocot se scurge apa şi se pune din nou la fiert cu 
apă caldă. 

Fierberea înăbuşită a legumelor crude sau a 
celor fierte parţial se face în sucul propriu lăsat de 
acestea cu adaos de grăsime, la foc mic sau în 
cuptorul reglat la minimum, timp de 10—45 min, 
sărarea făcîndu-se la început. Prin înăbușire se 
păstrează mai bine substanţele nutritive, în acelaşi 
timp mîncărurile devenind mai gustoase. 

Sotarea (rumenirea uşoară a legumelor cu 
puţină grăsime) se aplică ciupercilor, dovleceilor, 
cartofilor, vinetelor etc. crude sau fierte şi se face 
într-o cratiţă din fontă sau într-o tigaie cu pereţi 
înalţi, în care se pune grăsime cît să acopere fundul 
vasului; se încălzeşte grăsimea, se adaugă legumele 
în strat cît mai subţire şi se rumenesc pe ambele 
feţe. Legumele crude se pot sota în unt sau în ulei 
timp de 10—30 min, iar cele fierte se sotează în unt, 
timp de 5—10 min. 

Prăjirea este o rumenire a legumelor într-un 
vas sau într-o tigaie în care grăsimea abundă. 
Durata prăjirii depinde de: felul legumelor, gradul 
lor de uscare, grosimea feliilor etc. 

Fierberea cărnii depinde de felul în care dorim 
să o preparăm. Astfel, pentru obţinerea unui rasol 
gustos, carnea se introduce în apă clocotită, în felul 
acesta se împiedică trecerea în apă a substanţelor 
solubile din carne, dar supa va fi mai puţin 
gustoasă. 

Supa va fi de calitate bună şi gustoasă, dacă 
se pune carnea la fiert o dată cu apa, favorizîndu-se 
astfel trecerea substanţelor solubile din carne în 
apă. 

Pentru a obţine în acelaşi timp şi un rasol bun şi 
o supă bună, se pun mai întîi la fiert oase cu 
măduvă, iar după ce acestea au fiert 1,5—2 ore se 


adaugă carnea şi se continuă fierberea la foc 
potrivit pînă ce carnea este fiartă. Fierberea în suc 
propriu (înăbuşit) a cărnii se face atunci cînd se 
prepară mîncăruri de carne cu sos sau mîncăruri de 
regim. Ca să nu se ardă carnea, se adaugă puţină 
apă cu ulei, fierberea făcîndu-se la foc potrivit sau în 
cuptor. 

Frigerea cărnii se poate face pe grătar, la 
frigare, la proţap. Pentru grătar, carnea se taie în 
felii de 1—3 cm grosime, se unge cu ulei şi se pune 
pe grătarul încins, timpul de frigere depinzînd de 
grosimea feliilor. Sărarea şi eventual piperarea se 
fac după gust, la urmă, cînd friptura (grătarul) este 
gata. 

La proţap, carnea se rumeneşte treptat pe toate 
părţile, prin rotirea acestuia în dreptul sursei de 
căldură. Durata  frigerii variază în funcţie de: 
mărimea bucăţilor de carne, felul cărnii, mărimea 
sursei de căldură, preferinţă etc. 

Carnea de vacă poate fi consumată fie friptă 
potrivit, fie bine friptă, iar cea de vițel, porc, miel, 
trebuie în mod normal bine friptă. 

Sotarea cărnii se face prin frigerea rapidă a 
acesteia în tigaie cu grăsime înfierbîntată, la foc 
tare, descoperită. Prăjindu-se circa 5 min pe fiecare 
parte, carnea trebuie să se rumenească fără să se 
întărească. 

Prăjirea, spre deosebire de sotare, se face în 
grăsime abundentă, carnea introducîndu-se în tigaie 
numai cînd grăsimea este încinsă. Dacă grăsimea 
nu este încinsă, carnea se îmbibă cu ea fără să se 
prăjească. 

Brezarea constă în sotarea cărnii urmată apoi 
de fierbere prelungită într-o cantitate redusă de 
lichid, în vas acoperit. 

Pentru păstrare, carnea se împarte în bucăţi 
potrivite, pentru ca atunci cînd este nevoie pentru 


gătit să se scoată din frigider numai bucata sau 
bucăţile care se folosesc în ziua respectivă. 

Carnea congelată se poate spăla în apă rece 
numai cînd este încă îngheţată. După decongelare 
carnea nu se mai spală, deoarece pierde din sărurile 
minerale şi rămîne fără nici un gust. 

Decongelarea cărnii se face lent, cu cîteva ore 
înainte de pregătire. Pentru decongelare, carnea se 
ţine la o temperatură de 20—25* C; niciodată nu se 
ţine în apă caldă sau la o temperatură mai mare. 
Prin decongelare forţată carnea rămîne fără gust. 

Carnea crudă, fiartă sau friptă, se taie de-a 
curmezişul fibrelor. În felul acesta din carne nu se 
scurg sucurile, iar cînd se consumă se mestecă şi se 
digeră mai uşor. 

Pielițele şi venele de pe carne se scot, căci 
altfel în timpul fierberii sau al frigerii acestea s-ar 
stringe, iar carnea şi-ar pierde aspectul plăcut. 

Sărarea cărnii se face numai în momentul în 
care se prepară, deoarece sarea extrage sucurile 
din ea. Carnea tocată, la care s-a adăugat sare şi se 
ţine cîteva ore în stare crudă, se înroşeşte şi pierde 
din gust. 

Carnea se frige în grăsime încinsă, sau pe 
gratar încins. După ce s-a rumenit pe o parte, se 
întoarce pe partea cealaltă şi la urmă, cînd este 
gata, se sărează. 

Cuptorul pentru friptură trebuie să fie bine 
încins ca să se rumenească carnea repede şi să se 
stringă porii, altfel se scurge sucul din carne şi 
friptura devine tare şi fadă. 

Pentru ca friptura să aibă gust şi aromă 
plăcută, în timpul frigerii se adaugă legume tăiate în 
felii şi mirodenii. 

În timpul frigerii, carnea se unge din cînd în 
cînd cu sucul format în tavă şi se întoarce fără să fie 
înţepată, ca să nu se scurgă sucul din friptură. 


Friptura sau orice fel de carne devine mai 
fragedă dacă se înăbuşă într-un vas cu capac închis 
ermetic. 

Garniturile se situează pe locul doi după 
carne; cu ajutorul lor şi al sosurilor se pot schimba 
atit felul de mîncare cît şi proprietăţile gustative, 
ceea ce ne fereşte de monotonia aceluiaşi fel de 
mîncare. 

Împănarea cărnii de animale domestice ca şi 
de vînat se face cu şuviţe de slănină şi cu usturoi şi 
are drept scop ca friptura să iasă fragedă, aromată 
şi gustoasă. 

In loc de împănare, ca să nu se scurgă sucul 
din carne în timpul frigerii, carnea se presară cu 
usturoi tocat şi apoi se înveleşte cu felii de slănină, 
tăiate cît mai subţire, după care se leagă cu aţă. 

Carnea care a fost ţinută în saramură (baiţ) nu 
se mai sărează în timpul preparării, adăugîndu-se 
numai la urmă sare după gust. 

Antricotul de vacă sau vrăbioara trebuie să 
fie fripte repede, pe foc iute. Cînd friptura este gata 
trebuie să fie roză în interior şi incomplet pătrunsă. 
Se serveşte imediat, altfel pierde din savoare. 
(Poate să rămînă puţin în sînge la mijloc). 

Muşchiul de vacă fript la grătar, bine încins, 
se frige 8—12 min şi trebuie să rămînă la mijloc în 
sînge. 

Mincarea rămasă se păstrează bine, dacă se 
răceşte şi apoi se scoate din vasul în care s-a fiert, 
se pune într-un alt vas mai mic, se acoperă şi se 
ţine în frigider sau într-un loc răcoros. 


1. APERITIVE (GUSTĂRI) 


La pregătirea aperitivelor trebuie să se ţină 
seama ca acestea să nu conţină aceleaşi 
componente folosite la prepararea meniurilor ce se 
servesc ulterior. 

Aperitivele se servesc reci sau calde, la 
începutul meselor. Ele se prepară ceva mai picante 
la gust, cu scopul de a stimula pofta de mîncare. 

La unele mese se obişnuieşte să se servească 
aperitive în loc de supe sau de borşuri. Şi în acest 
caz trebuie să se prepare citeva feluri de aperitive, 
mai puţine cantitativ, gustoase şi frumos ornate. 

Pentru gospodine, aperitivele reci sînt mai 
avantajoase fiindcă se pot prepara uşor şi din timp. 

Aperitivele sînt de două feluri: unele preparate 
cu sos, iar altele fără sos, de formă mai mică, care 
se pot consuma dintr-o singură îmbucătură. Dintre 
aperitive, cele mai obişnuite şi mai uşor de preparat 
sînt tartinele şi gustările la scobitoare. Se mai 
pot prepara şi aperitive combinate, compuse din 
mai multe feluri tăiate în bucăţi sau în felioare mici 
şi aranjate pe farfurioare sau pe platouri. 


1.1. SANDVIŞURI 


Sandvişurile se pregătesc ca o gustare sau ca o 
hrană ce se ia în pachet la serviciu, la şcoală sau 
pentru drum în excursii (voiaj). 

Sandvişurile se compun din două felii de piine 
(franzelă) sau din chifle tăiate în două, care se ung 
cu unt atunci cînd între ele se pun alimente uscate 
ca: brînză telemea sau caşcaval, mezeluri etc. În 
cazul în care sandvişurile se ung cu vreo pastă, ele 
nu se mai ung cu unt. 


1. Sandvişuri cu brînză telemea sau 
caşcaval 


Pentru 6 sandvişuri: 12 felii de franzelă, 100 
g unt, 300 g brînză sau caşcaval. 

Untul cu care se ung feliile de franzelă se 
freacă ca să fie spumos (moale) şi se poate 
condimenta (v. rețeta 83.). După ungerea feliilor de 
franzelă cu unt, pe 6 din ele se aşază brînză 
telemea sau caşcaval tăiat în felioare. Se acoperă 
apoi cu cealaltă felie de franzelă şi se strînge uşor. 
Sandvişurile pentru drum se ambalează în celofan 
sau pergament. 


2. Sandvişuri cu pastă de brînză 


Pentru 6 sandvişuri: 12 felii de franzelă, 100 
g unt, 300 g brînză sau brînză de vaci. 

Dacă brînza telemea este prea sărată se poate 
desăra ţinîndu-se o oră în lapte dulce, apoi se 
scurge şi se trece prin sită sau se sfărimă cu 
furculita. Separat, într-un castron, se freacă untul 
pînă ce devine spumos, apoi se adaugă treptat 
brinza. Dacă pasta este prea groasă, se pot adăuga 
1—2 linguri de smîntînă. 

Pe fiecare felie de piine se întinde un strat de 
pastă, după care se pun două cite două cu părţile 
unse spre interior şi se string uşor. 


3. Sandvişuri cu componente asortate 


Pentru 6 sandvişuri: 12 felii de franzelă, 100 
g unt, 2 ouă, 50 g măsline, 200 g brînză 
telemea, 100 g roşii sau ridichi, ardei gras si 
ceapă verde. 

Se ung feliile de franzelă cu unt, iar pe 6 din ele 
se aşază: ouăle fierte tăiate în felioare, măslinele cu 
sîimburii scoşi tăiate în două, precum şi celelalte 
componente tăiate în felioare, apoi feliile respective 


se acoperă cu feliile de franzelă unse numai cu unt 
şi se string uşor. Pentru drum, sandvişurile se 
ambalează în celofan sau pergament. 


4. Sandvişuri cu peşte 


Se prepară la fel cum s-a indicat în reţeta 
anterioară. Deosebirea constă în aceea că se 
folosesc componente preparate din peşte ca: anşoa, 
pastă de peşte, icre preparate, file de heringi, 
macrouri, file de morun sau nisetru (batog), file de 
peşte prăjit. 


5. Sandvişuri cu mezeluri sau cu carne 


Se prepară la fel ca în reţeta anterioară, cu 
deosebirea că în loc de componente de peşte se 
folosesc componente preparate din carne: mezeluri, 
carne friptă tăiată în felii care să nu depăşească 
marginile feliilor de franzelă. Între felii se mai pot 
pune rondele (felii rotunde) de castraveciori acri 
(muraţi) sau proaspeţi, felii de roşii sau gosoşari. 
Felia de franzelă se poate unge, în loc de unt, cu 
muştar. 


1.2 TARTINE 


Spre deosebire de sandviş, tartina este formată 
dintr-o singură felie de pîine sau o jumătate de 
chiflă. Tartinele pot fi foarte variate, frumos 
decorate şi bine asortate. Ele pot înlocui cu succes 
multe feluri de aperitive mai greu de preparat şi au 
marele avantaj că se pregătesc şi se servesc uşor şi 
prezintă un aspect frumos, satisfăcîind prin 
varietatea lor multe gusturi. Tartinele pot fi reci sau 
calde. 


1.2.1. TARTINE RECI 


Piinea sau franzela pentru tartine se taie în felii 
subţiri şi mici, ca pentru două îmbucături, în forme 
diferite, astfel încît să poată fi servite cu mîna. 
Piinea sau franzela, după ce s-a tăiat în formele 
dorite, se unge cu un strat subţire de unt, peste 
care se aşază apoi alimentul dorit constind din 
brînzeturi, paste, mezeluri etc., iar deasupra se 
ornează cu feliuţe sau cerculeţe tăiate din: roşii sau 
gogoşari roşii, ouă fierte, ridichi de lună, 
castraveciori, măsline (fără sîmburi), adăugîndu-se 
şi cîte o frunzuliţă de pătrunjel verde. 

Pentru aspect cît mai decorativ, pe marginea 
fiecărei tartine se face o dantelă — filigrană — cu 
unt şpriţuit foarte subţire, cu ajutorul unui cornet 
confecţionat din celofan sau pergament. 


6. Tartine cu brînză telemea 


12 felii de franzelă, 60 g unt, 200 g brînză 
telemea. 

Pentru decor: citeva frunze de salată verde 
(pe care se pun tartine-le), 1 ou fiert, 2 roşii 
mici, ardei gras sau gogoşari, citeva măsline 
şi citeva fire de pătrunjel verde. 

Pe feliile de franzelă unse cu unt se aşază felii 
de brînză de mărime adaptată formei feliilor de 
franzelă. Se garniseşte tartina, după gust, cu fe- 
lioare de: ouă fierte, roşii sau gogoşari roşii, ridiche, 
măsline şi cu frunză verde de pătrunjel. 


7. Tartine cu caşcaval 


12 felii de franzelă, 60 g unt, 200 g 
caşcaval sau alt sortiment de brinzeturi. 

Pentru decor: ouă, roşii sau ardei gras roşu 
etc, 

Atit feliile de franzelă cît şi feliile de caşcaval se 
taie de aceeaşi formă şi mărime. Feliile de caşcaval 


se aşază peste feliile de franzelă unse cu unt şi apoi 
se ornează după plac. 


8. Tartine cu caşcaval ras 


Feliile de franzelă se ung cu unt, peste care se 
pune caşcaval ras, iar deasupra, în mijloc, se aşază 
o feliuţă de roşie, feliute de măslină sau de gogoşar, 
după care se şpriţuieşte cu unt, cu ajutorul unui 
cornet de celo-fan. 

La chifle se taie puţin coaja de deasupra şi de 
dedesubt (dacă este necesar), astfel ca, atunci cînd 
acestea se taie în două, să se aşeze asemănător 
feliilor de piine. 


9. Tartine cu brînză de vaci 


12 felii de franzelă, 250 g brinză de vaci, 
1-2 linguri de smîntînă, 100 g unt, 1 ceapă 
mică, 1 lingură de mărar sau pătrunjel verde 
tocate mărunt, sare, chimen pisat, boia. 

Untul se freacă spumă, se adaugă brinza 
trecută prin sită, ceapa tocată mărunt, mărarul 
tocat sau pătrunjelul, chimen pisat, boia, sare după 
gust şi smîntînă. 

Totul se amestecă bine pînă se obţine o pastă 
cu care se ung apoi feliile de franzelă curățate de 
coajă şi tăiate în forma dorită. 


10. Tartine cu pastă de caşcaval sau 
telemea 


Felii de franzelă, 200 g caşcaval sau 
brînză temelea, 100 g unt, chimen şi boia. 

Brînza sau caşcavalul se amestecă cu unt frecat 
spumă, după care se adaugă boia şi chimen după 
gust şi se freacă pînă ce se obţine o pastă 
omogenă. Cu aceasta pastă se ung feliile de 
franzelă şi apoi se şpriţuiesc pe deasupra cu unt. 


11. Tartine cu ouă şi roşii 


Feliile de roşii se taie de aceeaşi mărime cu 
feliile de franzelă sau de chifle destinate pentru 
tartine. Feliile de franzelă sau jumătăţile de chiflă se 
ung cu unt, deasupra se aşază cite o felie rotundă 
de roşie, iar peste roşie se pun felii de ouă fierte 
tari. Pentru obţinerea unui aspect mai decorativ, 
felia de ou se taie în două şi se aşază cu albuşul 
spre interior şi cu  gălbenuşul spre exterior 
(margine), între ele punîndu-se cîte o steluţă tăiată 
din gogoşar roşu sau un cerculeţ de măslină. 

Tartinele se aşază pe un platou rotund pe care 
se pun citeva foi de salată verde. 


12. Tartine în culori 


Franzelă sau chifle, 2 ouă fierte, 10 
măsline, 1 gogoşar roşu sau ardei gras roşu, 
60 g unt sau maioneză. 

Franzela se taie în felii de formă rotundă iar 
chiflele se taie în două şi se ung cu unt sau cu 
maioneză. Se toacă mărunt fiecare component în 
parte: albuşul de ou, gălbenuşul de ou, gogoşarul şi 
măslinele. Se împarte suprafaţa tartinei în patru 
părţi şi pe fiecare dintre acestea se pun cite unul 
din componentele tocate mărunt. In acest fel, 
tartinele vor avea patru culori: alb, galben, roşu şi 
negru. 


13. Tartine cu pastă de ouă 


Franzelă, 3-4 ouă fierte tari, 100 g unt, 2 
lingurite muştar, piper pisat şi sare. 

Gălbenuşurile fierte se dau prin sită şi se freacă 
cu untul spumos, adăugîndu-se muştar, piper pisat 
şi sare, după gust. Cu pasta obţinută se ung felii de 
franzelă, iar din albuşurile fierte rămase se taie 


bucăţi în formă de semilună cu care se decorează 
tartinele. 


14. Tartine cu salată de vinete 


Se prepară salata de vinete, ca în reţeta 139, 
cu care se ung feliile de piine sau chifle tăiate în 
două, se netezesc şi apoi se garnisesc cu felioare de 
roşii. La mijlocul tartinelor astfel pregătite se pune 
ceapa tocată mărunt, în cazul în care nu s-a pus 
ceapă în salata de vinete. Tartinele astfel pregătite 
se servesc imediat. 


15. Tartine practice cu diferite paste 


Aceste tartine se prepară din felii de piine 
tăiate cît mai lungi (30—35 cm). Se ung feliile cu 
unt, iar deasupra, cu ajutorul unui cornet cu şpriţ, se 
pun pastele preparate în 3 culori. Două culori de 
pastă se prepară din brînză telemea, astfel: 
jumătate din pasta de brînză rămîne albă, iar în cea- 
laltă jumătate se adaugă boia roşie şi o linguriţă de 
bulion de roşii sau cîteva picături de zeamă stoarsă 
din sfeclă roşie crudă dată prin răzătoare. Cea de a 
treia culoare poate fi dată de o pastă de măsline (v 
reţeta 73). 

Pastele se pun pe piine intercalate între ele, 
apoi feliile de piine se taie pe diagonală în romburi, 
după care fiecare romb se decorează. 


16. Tartine cu pastă de fasole 


Se pun la fiert 150 g fasole albă şi după cea 
dat în clocot se schimbă apa şi se lasă să fiarbă 
încet pînă ce bobul devine moale. Se adaugă o 
ceapă, o rădăcină de pătrunjel şi 1/2 foaie de dafin 
şi se lasă să mai fiarbă pînă ce şi legumele 
adăugate sînt gata. Fasolea fiartă, chiar fierbinte, se 
trece prin sită, apoi se bate bine, adăugîndu-se ulei, 


usturoi pisat şi sare după gust. Cu această pastă se 
încarcă feliile de piine şi se netezesc, iar de jur- 
împrejur se garnisesc cu felioare foarte mici şi 
subţiri de castraveciori. La mijloc se presară ceapă 
călită în ulei. 

Aceste tartine trebuie servite imediat sau la 1— 
2 ore de la preparare. 


17. Tartine cu rondele de pastă 


Se prepară o pastă din brînză telemea sau din 
brînză de Dorna, astfel: se trec prin sită 200 g 
brînză şi separat se freacă spumă 100 g unt. Se 
amestecă brinza cu untul, apoi se adaugă o lingură 
de ceapă tăiată foarte mărunt, sau citeva ridichi de 
lună tăiate de asemenea mărunt. Se aleg ardei graşi 
rotunzi şi cît mai lungi, se spală, se curăţă de 
seminţe, apoi se umplu cu pastă de brînză şi se 
introduc în frigider ca să se întărească pasta. După 
ce pasta s-a întărit, se taie ardeii în rondele şi se 
aşază pe felii de franzelă tăiate în forme rotunde şi 
unse cu unt. 

Peste pastă se pune o rondea de ridiche de 
lună sau de ou fiert. Tartinele astfel preparate se 
servesc aşezate pe platou pe frunze de salată 
verde. 


18. Tartine cu peşte 


Se pregătsc după indicaţiile date la reţetele 
anterioare. Deosebirea constă în faptul că se 
prepară cu componente din peşte şi anume: felii de 
macrou, batog, peşte afumat, marinat sau felii de 
peşte prăjit (fără oase), pastă de anşoa, sardele sau 
icre preparate (de crap, tarama, ştiucă sau de 
Manciuria). 


19. Tartine cu preparate din carne 


Se prepară după indicaţiile date la reţetele 
anterioare. Deosebirea constă în faptul că se 
pregătesc cu preparate de carne: diferite mezeluri 
(salam, şuncă, parizer), pastă de ficat, friptură. 
Toate se taie în aşa fel încît feliile de preparate din 
carne (mezeluri) să nu depăşească marginile feliilor 
de franzelă, procedîndu-se în continuare la fel ca în 
reţetele de la începutul acestui capitol. 


1.2.2. TARTINE CALDE 


Tartinele calde se prepară din chifle, cărora li 
se taie puţin coaja din partea de jos, dacă aceasta 
este prea tare, iar coaja de deasupra se taie în aşa 
fel încît jumătatea respectivă să aibă stabilitate. 

Chiflele pentru tartine calde se prăjesc în unt 
sau în ulei şi se păstrează în aşa fel încît atunci cînd 
sînt servite să fie calde. 


20. Tartine gratinate cu caşcaval 


6 chifle, 60 g unt, 160 g caşcaval ras pe 
răzătoarea mică. 

Se taie chiflele în două, se ung cu unt, iar 
deasupra se încarcă cu caşcaval ras, cît mai cu virf. 
Se introduc apoi la cuptor (care trebuie să fie bine 
încins din timp), unde se lasă 4—5 min, pînă începe 
să se topească puţin caşcavalul. 

Se servesc imediat. 


21. Tartine cu ochiuri 


3 chifle, 6 ouă, unt sau ulei pentru prăjit 
chifle. 

Chiflele se taie în două, se prăjesc puţin şi se 
ţin la cald pînă se prăjesc şi ochiurile. Se aşază 
ochiurile pe jumătăţile de chiflă prăjite si se servesc 
calde. 


22. Tartine cu jumări de ouă 


3 chifle, 6 ouă, 50 g unt, 1 legătură de 
pătrunjel verde, piper pisat, sare, lapte. _ 

Chiflele se taie în două şi se prăjesc puţin. Intre 
timp se pune pe plită o tigaie cu unt. Cînd s-a 
înfierbîntat untul, se răstoarnă ouăle bătute puţin cu 
1—2 linguri de lapte, piper pisat, sare după gust şi 
pătrunjel verde tocat mărunt. Se amestecă 2—3 
min, fără ca ouăle să se întărească (se lasă moi). Se 
încarcă chiflele cu jumările de ouă şi se servesc 
calde. 


23. Tartine cu sote de ciuperci 


3 chifle, 150 g ciuperci proaspete, 1 
ceapă, 50 ml ulei, 2-3 linguri de vin, 1 
legătură de verdeață, piper, sare. 

După ce s-au curăţat şi spălat, ciupercile se taie 
mărunt, la fel şi ceapa care se pune la călit în ulei. 
Cînd ceapa s-a înmuiat puţin, se adaugă ciupercile 
şi împreună se înăbuşă 10—12 min, apoi se sting cu 
vin şi se potrivesc de sare şi de piper, adăugîndu-se 
şi pătrunjel tăiat mărunt. Compoziţia se mai căleşte 
pînă scade apa pe care o lasă ciupercile şi apoi se 
împarte pe jumătăţile de chiflă, care au fost prăjite 
în prealabil. Se servesc calde. 


24. Tartine cu varză sotată (călită) 


6 chifle, 100 mi ulei, 100 g ceapă, 1 kg 
varză dulce sau 800 g varză murată, 1 roşie, 
piper, sare. 

Varza dulce se pune la fiert cu puţină sare şi se 
fierbe pînă se înmoaie; dacă varza este acră se 
fierbe fără sare, mai mult timp, pînă va fi bine fiartă. 
După ce a fiert, varza se taie cît mai mărunt. 


Între timp se taie ceapa mărunt şi după ce s-a 
călit puţin în ulei, se adaugă varza şi se sotează 
împreună 10—15 min. Cînd este gata se potriveşte 
de sare şi piper şi se împarte pe jumătăţile de chifle 
prăjite în prealabil. Se servesc calde. 


1.3 APERITIVE DIVERSE SERVITE 
CALDE 


25. Canapele sufleu 


120 g caşcaval, 3-4 ouă, 6 chifle, 50 g unt, 
100-150 ml lapte, puţină sare şi piper pisat. 

Din unt, făină şi lapte se prepară un sos alb (v. 
reţeta 174). Caşcavalul se rade, o parte se 
introduce în sosul alb şi cu această compoziţie se 
încarcă chiflele, iar deasupra se presară restul de 
caşcaval. Chiflele astfel pregătite se aşază pe o tavă 
tapetată cu o hirtie unsă pe ambele părţi şi se 
introduc în cuptorul bine încins; ele sînt gata cînd 
preparatul s-a rumenit puţin pe deasupra. 

Se servesc calde. 


26. Crutoane cu caşcaval 


12 felii de franzelă, 50 g unt, 12 felii de 
caşcaval. 

Feliile de franzelă se ung cu un strat subțire de 
unt şi deasupra se aşază felii de caşcaval tăiate 
ceva mai mici şi mai subţiri decit feliile de franzelă. 
Se introduc în cuptorul încins şi se ţin pînă ce 
caşcavalul se înmoaie. Se servesc calde. 


27. Cornuri umplute cu brînză 


6 cornuri, 50 g unt, 300 g pastă de brinză 
(v. rețeta pastă de brînză), lapte. 

Cornurile se taie în două şi se scobeşte o parte 
din miez. Miezul scos se stropeşte cu puţin lapte şi 
se amestecă cu pasta de brînză. Se umplu 
jumătăţile de cornuri şi se introduc în cuptorul 
încins. Cînd cornurile s-au rumenit puţin sînt gata. 
Se servesc calde. 


28. Cubuleţe de caşcaval pane 


Caşcavalul se curăţă de coajă şi se taie în 
bucățele de mărimea celor de zahăr cubic. Apoi 
bucăţelele de caşcaval se dau prin făină, ou bătut, 
pesmet şi se prăjesc în ulei bine înfierbîntat. Se 
servesc calde. 


29. Chifle umplute cu ciuperci 


Se socotesc cam 2 chifle de persoană. Se aleg 
de preferinţă chiflele numite „Garofiţa” care se taie 
puţin la virf, se scobesc de miez şi se umplu cu 
ciuperci pregătite ca în reţeta 30. Se bate un ou cu 
puţin lapte şi cu această compoziţie se umezesc 
chiflele umplute. Se presară deasupra cu caşcaval 
ras, se aşază într-o tavă unsă şi se coc în cuptor 
pînă se gratinează. Se servesc calde. 


30. Tarte umplute cu ciuperci 


Aluat pentru tarte: 250 g făină, 100 g unt, 1 
ou, 50 g smintină, sare. 

Coca pentru tarte se prepară în felul următor: 
se cerne făina pe o planşetă şi se adaugă untul, oul, 
smintina şi puţină sare. Se amestecă totul repede şi 
la rece. Cînd coca s-a format, se ţine la rece 1—3 
ore, după care se întinde o foaie de circa 5 mm 
grosime din care se decupează discuri cu care se 
tapetează formele de tarte. In fiecare formă se pune 


cîte o punguliţă cu boabe de porumb sau cu fasole 
uscată, pentru ca fundul tartelor să nu se ridice la 
copt. Tartele astfel pregătite se coc la cuptor pînă 
ce se întăresc, fără însă să se rumenească. 


Umplutura de ciuperci: 500 g ciuperci, 2 ouă, 
sare, 100 g unt, 50 g făină, 150 mi lapte, 30 g 
caşcaval, piper. 


Ciupercile curățate se taie foarte mărunt şi se 
călesc în jumătate din unt. Cînd ciupercile nu mai au 
zeamă, se adaugă un sos gros preparat din restul 
de unt şi făină şi se sting cu 150 ml de lapte. Se lasă 
apoi să mai dea într-un clocot, după care se pune la 
o parte şi se adaugă ouăle, sare şi piper după gust. 
Cu această compoziţie de umplu tartele. 

După umplerea tartelor cu compoziţia de 
ciuperci, acestea se presară cu caşcaval ras, se 
introduc din nou în cuptor şi se ţin pînă se 
gratinează deasupra, după care se scot din forme. 
Tartele sînt şi mai gustoase dacă se prepară din 
aluatul de foitaj. 


31. Volovane cu ciuperci 


Aluat: 250 g unt sau margarină, 300 g 
făină, 1 ou, 1 linguriţă de oţet, sare, apă. 

Umplutura de ciuperci: 400 g ciuperci, 2 ouă, 
100 g unt, 50 g făină, 150 ml lapte, sare, piper 
(v. rețeta 30 sau reţeta 47). 

Pentru prepararea aluatului vezi reţeta 54. Din 
aluatul preparat se întinde o foaie de 2 cm grosime 
din care se decupează cu ajutorul unei forme de 
tablă rondele de circa 8 cm diametru, care se 
crestează uşor cu o formă mai mică încinsă în ulei 
fierbinte. (Rondelele mici — căpăcelele — se vor 
decupa după coacere). Se ung rondelele cu 
gălbenuş de ou şi se introduc în cuptorul bine încins. 
După 10—12 min, cînd coca s-a ridicat, se slăbeşte 
focul şi se lasă să se rumenească volovanele 


(rondelele). După ce s-au scos din cuptor şi s-au 
răcit, se decupează căpăcelele, se mai scoate, 
scobind, şi din mijloc puţin miez, ca să aibă loc 
umplutura. 

Se umplu volovanele cu umplutura fierbinte de 
ciuperci şi deasupra se pun căpăcelele. 

Se servesc calde. 


32. Volovane cu legume şi cu sos de 
smîntînă 


Pentru umplutură: 200 g morcovi, 100 g 
albitură, 200 g mazăre, 1 conopidă mică. 

Pentru sos: 60 g unt, 50 g făină, 200 g 
lapte, 200 g smîntînă, piper, sare. 

Volovanele se prepară ca în reţeta anterioară, 
iar umplutura se prepară în felul următor: în timp ce 
legumele fierb, se prepară sosul; se încălzeşte 
untul, se adaugă făina şi se căleşte uşor amestecînd 
mereu pînă ce făina se îngălbeneşte puţin. Se stinge 
făina cu lapte călduţ, care se toarnă cite puţin şi se 
amestecă repede cu telul ca să nu se facă cocoloaşe 
(evitînd astfel strecurarea sosului). La urmă se 
adaugă: smintina, legumele fierte şi tăiate în 
cubuleţe mici, se potriveşte la gust de sare şi piper 
după care se mai pune la fiert ca să mai dea într-un 
singur clocot. Volovanele se umplu cu umplutura 
fierbinte în momentul servirii. 


1.4. APERITIVE DIVERSE SERVITE 
RECI 


33. Ridichi de lună umplute cu brînză 


Se aleg ridichi roşii de lună de aceeaşi mărime, 
se spală, se curăţă de frunze, lăsîndu-se numai 2—3 
frunze la mijloc, iar rădăcina se taie. Apoi cu un cuţit 
se crestează fiecare ridiche în cîteva locuri, în aşa 


fel încît să se poată umple fiecare crestătură cu 
puţină pastă de brînză. 


34. Măsline marinate 


500 g măsline, 1 frunză de dafin, citeva 
felii de lămîie, citeva boabe de piper, oțet, 
ulei. 

Măslinele se spală în apă caldă, se răcesc şi se 
pun într-un borcan. Se adaugă frunza de dafin, 
piperul, feliile de lămiie. Se umple borcanul cu o 
soluţie de oţet îndoit cu apă şi deasupra se toarnă o 
lingură de ulei. Se leagă borcanul cu celofan şi se 
păstrează la rece pînă la întrebuințare. 


35. Măsline umplute 


Se aleg măsline mari şi se fierb în apă 2—3 
min. Se taie pe lungime, se scot sîmburii şi se 
umplu cu pastă de ou sau de brînză, după care se 
împreunează jumătăţile. Se servesc ca aperitiv, 
aşezate pe frunze de salată verde. Pentru un aspect 
mai frumos, se şpriţuiesc deasupra cu şuviţe foarte 
subţiri de unt. 


36. Roşii umplute cu salată de vinete 


6-12 roşii de aceeaşi mărime, salată de 
vinete. 

Se aleg roşii potrivit de mari, se spală, se şterg, 
se taie la fiecare capăt cîte un căpăcel, şi se 
scobeşte o parte din miez, nu prea aproape de 
pieliţă. Se presară fiecare roşie cu puţină sare şi se 
lasă cu gura în jos să se scurgă. După aceea se 
umplu cu salată de vinete (v. reţeta 139) şi se aşază 
fiecare roşie pe cite o frunză de salată verde. 


37. Roşii umplute cu pastă de brînză 
sau urdă 


Roşiile se pregătesc la fel ca în reţeta 
precedentă şi se umplu cu pasta de brînză sau de 
urdă, care se prepară ca în reţeta 67 sau 71. 


38. Roşii umplute cu ciuperci şi 
maioneză 


6-12 roşii, 100-150 g ciuperci, 1-2 ouă, 
120 mi ulei, o lingură de zeamă de lămiie, 
pătrunjel verde sau mărar verde tocat, sare şi 
piper după gust. 

Roşiile spălate se scobesc de miez nu prea 
aproape de pieliţă, se presară cu puţină sare şi se 
lasă cu gura în jos ca să se scurgă sucul. Intre timp, 
se fierb ciupercile, iar din gălbenuşurile de ou şi ulei 
se prepară o maioneză. Se amestecă ciupercile 
răcite şi tăiate mărunt cu maioneză, se adaugă 
pătrunjel sau mărar tocat mărunt apoi sare şi piper 
după gust. Cu această compoziţie se umplu roşiile, 
apoi se şterg pe deasupra şi se aşază fiecare roşie 
pe cite o frunză de salată verde. 

39. Roşii umplute cu conopidă şi 
maioneză 


6-12 roşii, 500 g conopidă, 2 ouă, 100 mi 
ulei, 1 linguriţă de muştar, 1 lingură zeamă de 
lămiie, piper şi sare după gust. 

Roşiile şi maioneza se prepară ca în reţeta 
precedentă. Conopida se pune la fiert într-o oală cu 
apă fierbinte şi cu puţină sare. Cînd conopida este 
fiartă se pune la răcit în apă rece cu puţină sare, 
apoi se desface în bucheţele, se amestecă cu 
maioneza şi, cu această compoziţie, se umplu 
roşiile, după care se şterg şi se aşază pe foi de 
salată verde. 


40. Ciuperci ă la grec 


800 g ciuperci, 300 g ceapă, 3 legături de 
mărar, 100 ml ulei, 100 ml vin, 2 g sare de 
lămiie, sare, piper pisat, lămiie. 

Se aleg ciupercile cele mai mici, tari şi albe, 
apoi se curăţă şi se spală în mai multe ape, iar dacă 
sînt prea mari, se taie în jumătăţi sau în sferturi. 

Ceapa tocată foarte mărunt se căleşte în ulei 
încins pînă se înmoaie, după care se adaugă 
ciupercile, lăsîndu-le să fiarbă înăbuşit, pînă scade 
zeama. După aceea se adaugă: piper, sare, sare de 
lămîie, vin, mărar sau pătrunjel verde tăiat mărunt 
şi se potriveşte cu puţină apă caldă, apoi se lasă să 
mai fiarbă 2—3 min. 

Se servesc reci cu felii de lămiie. 


41. Ciuperci la cuptor 


800 g ciuperci, sare, piper, pătrunjel 
verde, ulei. 

Se aleg ciuperci mari şi cărnoase, li se taie 
codiţele şi se spală. Codiţele se taie foarte mărunt 
după care peste ele se adaugă sare, piper pisat şi 
pătrunjelul tocat, se amestecă şi se umplu 
pălărioarele ciupercilor cu compoziţia respectivă. 
Ciupercile umplute se aşază într-o tavă unsă cu ulei, 
se stropesc cu ulei deasupra, apoi se introduc în 
cuptorul încins, unde se ţin 20—25 min. 

Se servesc reci sau calde 


42 Ciuperci umplute 


800 g ciuperci, 200 g ceapă, 50 g 
caşcaval, 150 ml ulei, 100 ml vin, 

2g piper pisat, 20 g pesmet, mărar şi 
pătrunjel, sare. 

Se aleg ciupercile mari şi întregi (nesfărimate), 
se rup cozile, se curăţă, se spală în mai multe ape, 
şi se toacă mărunt numai cozile. Apoi se toacă 
ceapa mărunt, se căleşte în ulei, se adaugă cozile 


tocate şi se prăjesc împreună pînă scade zeama 
lăsată de ciuperci. La urmă se adaugă verdeață 
tocată mărunt, pesmet, piper şi sare după gust. 
După ce compoziţia s-a răcit, se umplu cu ea 
pălărioarele ciupercilor. 

Ciupercile astfel umplute se aşază într-o tavă 
unsă, se presară cu caşcaval ras şi se introduc în 
cuptorul bine încins, pînă se rumeneşte caşcavalul. 
In cazul în care ciupercile s-au rumenit înainte de a 
fi gata, se scoate tava din cuptor şi se lasă pe 
maşina de gătit, pînă scade zeama lăsată de 
ciuperci. Cînd sînt gata, se scot pe platou, iar sosul 
rămas în tavă se stinge cu vin şi cu cîteva linguri de 
apă caldă, după care se lasă să dea în fiert şi să 
scadă, cît este nevoie. Sosul se strecoară într-o 
sosieră şi se serveşte o dată cu ciupercile umplute 
care se servesc reci sau calde. 


1.5. UMPLUTURI PENTRU APERITIVE 


43. Umplutură de brînză de vaci pentru 
pateuri şi alte aperitive 


300 g brînză, 1-2 linguri de făină sau de 
griş, 2 gălbenuşuri de ou, sare. 

Brinza de vaci proaspătă bine scursă de zer se 
frămîntă sau se trece prin sită. Se adaugă făina, 
ouăle întregi sau numai gălbenuşurile, sare după 
gust şi se amestecă totul bine. 


44. Umplutură de brînză de oaie 


300 g brînză, 100 g griş fiert, 1-2 linguri 
de făină, 2-3 ouă, 1-2 linguri de zahăr. 

Brinza se frămintă sau se trece prin sită. Se 
adaugă grişul fiert şi răcit, făina, ouăle, zahărul şi se 
amestecă totul bine. Dacă brinza de oi este prea 
sărată, se poate amesteca cu brînză de vaci. 


45, Umplutură de ciuperci pentru 
pateuri şi alte preparate 


400 g ciuperci, 100 g ceapă, 60 ml ulei, 1 
ou, piper, sare, pătrunjel verde. 

Se căleşte în ulei ceapa tocată mărunt şi se 
adaugă ciupercile tăiate, de asemenea, foarte 
mărunt. Se călesc împreună pînă scade apa lăsată 
de ciuperci. Se adaugă mărar şi pătrunjel tăiate 
foarte mărunt, piper şi sare după gust. Se ia 
compoziţia de pe foc, se mai adaugă un ou şi se 
amestecă bine. 


1.6. PATEURI, SALEURI ŞI SĂRĂŢELE 


46. Pateuri cu brînză 


Aluatul pentru pateuri se prepară ca în reţeta 
54, iar umplutura de brînză ca în reţetele 43 sau 44. 

Se întinde aluatul în foaie de 0,5—1 cm grosime 
şi se taie cu gura unui pahar sau cu o formă 
specială de tablă cu diametrul de 5 cm. Se pot tăia, 
de asemenea, cu un cuţit înfierbîntat bucăţi lungi de 
12 cm şi late de 6 cm. Pe jumătate din fiecare 
bucată se pune umplutura de brînză, iar marginile 
se ung cu ou. Se îndoaie cealaltă jumătate peste 
umplutură, se ung bucăţile cu ou deasupra şi se 
aşază pe o tavă stropită cu apă. Se introduc în 
cuptorul bine încins; după 10 min se micşorează 
focul şi cînd s-au rumenit sînt gata. 


47. Pateuri cu ciuperci 


Se prepară aluatul de foitaj ca în reţeta 54, iar 
umplutura de ciuperci ca în reţeta 45. 

Se întinde aluatul într-o foaie groasă de 0,5 cm, 
apoi se taie rondele cu gura unui pahar sau cu o 
formă de tablă. Pe jumătate din numărul rondelelor, 
la mijloc, se pune umplutură de ciuperci, iar 


marginile se ung cu ou. Apoi se acoperă cu 
rondelele rămase şi se ung deasupra cu ou. 

Se coc pe tavă neunsă, stropită doar cu 
puţină apă rece. Se țin la 
cuptor pînă se rumenesc. Se servesc calde şi 
trebuie consumate neapărat în ziua în care au fost 
preparate. 


48. Saleuri | 


150 g unt sau margarina, 200 g făină, 60 g 
caşcaval sau parmezan, 1 ou, 1 linguriţă oțet, 
sare, apă. 

Se prepară un aluat din 150 g făină, sare şi apă 
cît primeşte aluatul. Se frămintă bine, i se dă forma 
unei mingi, se crestează deasupra, se înveleşte într- 
un şervet umed bine stors şi se lasă la rece 1 oră. 
Cu cîteva minute înainte de a întinde aluatul, se ia 
untul de la rece şi se frămîntă cu restul de făină 
pînă ce untul capătă elasticitatea aluatului. Această 
operaţie trebuie să se facă repede, cu mina răcită în 
apă rece, ca untul să nu se înmoaie prea tare. 

Se întinde o foaie de 1 cm grosime şi de formă 
dreptunghiulară, se pune untul în aceeaşi formă 
deasupra foii, în dreptunghi ceva mai mic, pentru 
ca, atunci cînd se întinde cu sucitorul, să nu iasă 
untul. Se împachetează totul în formă de plic strîns, 
se întinde cu sucitorul în lung apoi se împătureşte 
coca în trei şi se ţine la rece timp de 15—20 min. 

Aceasta operaţie se repetă de 3—4 ori. La urmă 
se întinde o foaie de 0,5 cm grosime, se unge cu ou 
bătut şi se presară cu parmezan sau cu caşcaval 
ras, apoi se taie cu un cuţit încălzit în bucăţi lungi 
de 8 cm şi late de 2 cm. Se aşază fişiile pe o tavă 
rece şi umezită cu apă, distanţate între ele, ca 
atunci cînd cresc să nu se lipească una de alta. 

Se coc în cuptor bine încins, pînă cresc şi se 
rumenesc. Se servesc la vin sau la ceai. 


49. Saleuri Il (pai parmezan) 


Se prepară la fel ca în reţeta precedentă, însă 
cu altă compoziţie, şi formă şi cu mai mult caşcaval 
sau cu parmezan (100 g). Se întinde aluatul cu 
sucitorul, ca şi în reţeta precedentă, cu deosebirea 
că se presară cu puţin parmezan ras, se strînge 
împăturindu-se şi se lasă la rece. Operația se repetă 
de patru ori. De fiecare dată se presară planşeta cu 
puţină făină. La urmă se întinde o foaie de 0,5 cm 
grosime, se unge cu ou bătut, se presară cu 
parmezan şi se taie fişii lungi de 12 cm şi late de 2 
cm care se răsucesc puţin, apoi se preseaza 
capetele fişiilor ca să capete forma de spirală. Se 
aşază în tavă distanţate între ele ca să nu se 
lipească una de alta. Se coc în cuptor, la foc potrivit. 

Se servesc ca aperitive la gustări compuse, sau 
ca atare. 


50. Saleuri cu brînză de vaci 


200 g unt sau 150 g margarină, 200 g 
brînză de vaci, 200 g făină, 1 ou, 50 g 
caşcaval, sare. 

Brînza de vaci proaspătă şi bine scursă de zer 
se trece prin sită, apoi se amestecă cu untul frecat 
spumă, cu făină şi sare. Se frămîntă repede pînă se 
formează un aluat omogen. Se pune aluatul pe o 
farfurie, se aco-peră cu un şervet şi se ţine la rece 2 
—3 ore, după care se scoate şi se întinde pe o 
planşetă presărată cu puţină făină. Foaia întinsă, de 
0,5 cm grosime, se taie cu ruleta sau cu un cuţit 
(dat mereu prin făină ca să nu se lipească aluatul 
de cuţit sau de ruletă) fişii lungi de 10 cm şi late de 
2 cm, se ung cu ou bătut şi se presară cu caşcaval 
ras. Se coc în cuptor la foc potrivit, pînă se 
rumenesc. 


51. Saleuri cu chimen (sărăţele) 


Se prepară la fel ca în reţeta precedentă, cu 
deosebirea că fişiile de aluat se presară, în loc de 
caşcaval, cu chimen şi sare. 


52. Sărăţele cu cartofi 


250 g făină, 250 g cartofi, 200 g unt, 1 ou, 
1 9 piper pisat, 3-4 g chimen, sare. 

Se curăţă cartofii fierţi de coajă, se trec prin 
sită, se amestecă cu făina, untul, sare după gust şi 
se frămîntă pînă se încorporează uniform. Aluatul 
obţinut se întinde pe o planşetă presărată cu făină 
într-o foaie de 0,5 cm grosime, care se taie în fişii 
lungi de 8—10 cm şi late de 1,5 cm. Se ung fişiile cu 
ou, se presară cu chimen şi puţină sare şi se pun în 
tavă distanțat între ele. Se coc în cuptor la 
temperatură potrivită. 


53. Sărățele cu drojdie 


100 g unt sau ulei, 2 ouă, 1 linguriţă 
Zahăr, 300 g făină, 20 g drojdie, 1/2 pahar 
lapte sau smîntînă, sare, chimen. 

Se înmoaie drojdia în puţin lapte, se adaugă 
puţină făină, zahărul şi se lasă la un loc călduţ. Pe 
planşetă se pune făina, se adaugă drojdia crescută, 
laptele puţin călduţ, la fel şi uleiul sau untul topit, 
gălbenuşurile, sare după gust şi se frămîntă bine 
pînă se obţine un aluat omogen. Se pune aluatul 
într-un loc călduţ la crescut şi cînd s-a ridicat puţin 
se pune pe o planşetă presărată cu făină şi din el se 
întinde o foaie groasă de 1 cm. Se taie foaia în fişii 
lungi de 10—12 cm şi late de 2 cm; acestea se ung 
cu albuş bătut, se presară cu chimen şi cu puţină 
sare, se aşază într-o tavă şi se introduc în cuptorul 
bine încălzit. Cînd se rumenesc sînt gata. Se servesc 
calde. 


1.7. ALUATURI PENTRU APERITIVE 


54. Aluat  (foitaj) pentru pateuri, 
volovane etc. 


250 g făină, 250 g unt sau 200 g 
margarina, 1/2 pahar apă, 1/2 linguriţă oţet, 
sare. 

Se cerne făina pe o planşetă, se adinceşte la 
mijloc, apoi se adaugă apă, sare după gust, oţetul şi 
a zecea parte din cantitatea de unt. Se frămîntă 
bine pînă se obţine un aluat care nu se mai lipeşte 
de mînă şi nici de planşetă. Aluatul trebuie să fie 
mai moale decit cel de tăiţei. Se strînge aluatul în 
formă de sferă, se pune pe o farfurie rece, se 
acoperă cu un şervet şi se introduce în frigider, 
unde se lasă să se odihnească 30 min. Intre timp se 
freacă untul ca să iasă din el zerul, apoi i se dă o 
formă pătrată, se dă prin făină şi se pune în frigider 
ca să se întărească puţin. 

Coca (aluatul) se pune pe o planşetă presărată 
cu făină şi, cu sucitorul de aluat, se întinde o foaie 
pătrata mai mare decît pătratul de unt. În mijlocul 
pătratului de aluat se aşază untul, care se 
împachetează cu aluatul de pe margine, apoi se 
apasă uşor cu mina şi se întinde cu sucitorul o 


foaie de 3 ori mai lungă decit lată şi în grosime 
uniformă de circa 1 cm. Împachetarea şi întinsul 
aluatului se repetă de patru ori, la intervale de cîte 
20—30 min. 

Se recomandă ca, în timp ce se lucrează 
aluatul, să se folosească cît mai puţină făină pentru 
presărat planşeta şi aluatul, iar la împăturit să se 
îndepărteze făina cît se poate de mult. Se coace în 
cuptor bine încins, circa 20—25 min. După ce s-a 
introdus foitajul în cuptor, timp de 10—12 min, nu 


se deschide uşa cuptorului pentru a nu intra aer 
rece care să stagneze creşterea foitajului. Se coace 
pînă la rumenire completă. 


55. Aluat tip foitaj 


250 g făină, 250 g unt sau 200 g 
margarină, 250 g brînză de vaci proaspătă, 
sare. 

Acest aluat este practic, simplu şi întotdeauna 
realizabil. Se trece brinza prin sita de mălai şi se 
amestecă cu untul moale, se adaugă făina şi puţină 
sare, apoi se frămîntă scurt timp şi repede, pînă se 
obţine o cocă omogenă. Se lasă la rece 2—3 ore. 

Se pune apoi aluatul pe o planşetă presărată cu 
puţină făină şi se întinde o foaie subţire de circa 0,5 
cm, care se foloseşte în loc de foaie de foitaj. 


56. Cocă pripită 


200 ml apă, 100 ml ulei sau 100 g unt, 250 
g făină, 4-6 ouă, 1 virf de cuțit sare. 

Se fierbe apa împreuna cu uleiul şi sarea. Cînd 
a dat în clocot se pune dintr-odată toată făina, 
amestecînd repede cu o lopăţică sau cu o lingură de 
lemn. Se ia aluatul de pe foc, se lasă să se răcească 
puţin, apoi se adaugă cite un ou, amestecînd 
continuu. Nu se pune oul următor pînă ce primul nu 
a fost încorporat complet. Se pun atitea ouă cite 
cere compoziţia ca să fie bine legată şi moale (fără 
ca să curgă). 

Se pregăteşte un cornet de pînză sau celofan, 
cu o mică pilnioară (dui) la vîrf, cu deschizătura de 1 
cm diametru. Acest cornet se umple pe jumătate cu 
compoziţia preparată şi cu el se toarnă, pe tava 
neunsă, diferite forme: cercuri, bastonaşe sau 
melci. Intre ele se lasă distanţă de 2—3 cm, pentru 
creştere. 


Se coc la foc potrivit circa 20 min, pînă se 
rumenesc. În timpul coptului, la început, nu se 
deschide cuptorul. Cînd formele sînt reci se taie în 
două sau numai puţin într-o parte şi se umplu cu 
diferite paste sau creme. 


1.8. GOGOŞI ŞI BUŞEURI-GUSTĂRI 


57. Gogoşi umplute din cocă pripită 


200 g apă, 100 ml ulei sau 100 g unt, 250 
g făină, 4-5 ouă, 1 virf de cuțit sare. 

Umplutura se prepară din brînză sau ciuperci. 

Coca pripită se prepară ca în reţeta precedentă. 
Se toarnă cu cornetul sau cu linguriţa, pe o tavă 
puţin unsă, gogoşele de mărimea unei măsline mai 
mari. Se coc la fel cum s-a arătat în reţeta 56. După 
ce sînt reci, se taie într-o parte şi se umplu cu 
diferite umpluturi (v. reţetele de umpluturi). 


58. Gogoşi pripite cu cartofi 


600 g cartofi, 200 g făină, 100 mil ulei, 50 
g unt, 3 ouă, sare, piper sau nucşoară. 

Se pun la fiert într-un vas 200 ml apă şi 100 ml 
ulei. Cînd au dat în clocot se toarnă făina, se 
amestecă bine de citeva ori şi se ia vasul de pe foc. 
După 5—6 min se adaugă, pe rînd, cîte un ou şi la 
urmă cartofii fierţi în coajă şi daţi prin sită sau prin 
maşina de tocat. Se potriveşte de sare, piper sau 
nucşoară. Se formează gogoşele mici care se dau 
prin făină şi se prăjesc în ulei bine încins. La servire 
se stropesc cu unt. 


59. Gogoşele de cartofi cu caşcaval 


800 g cartofi, 150 g făină, 3 ouă, 100 g 
caşcaval, 200 ml ulei pentru prăjit, sare, 
piper. 


Cartofii curăţaţi de coajă se taie în patru şi se 
fierb în apă cu sare la foc iute. După ce s-au fiert, se 
scurg de apă, se lasă la gura cuptorului să se zvînte 
10—15 min, se lasă să se răcească, apoi se trec prin 
maşina de tocat sau prin sită. Se adaugă făina, 
ouăle, caşcavalul ras, sare, piper şi se amestecă. 
Din această compoziţie se formează gogoşele mici 
ca nişte perişoare care se dau prin făină şi se 
prăjesc în ulei încins. 

Se servesc ca garnitură sau ca aperitiv cu 
caşcaval ras presărat deasupra. 


60. Gogoşele de albuş de ou 


200 g caşcaval ras, 4 albuşuri, 1 lingură 
zeamă de lămiie, 2 linguri pesmet, sare, ulei 
pentru prăjit. 

Se bat albuşurile pînă devin spumă, se adaugă 
un praf de sare şi zeama de lămiie şi se mai bat 
puţin. Apoi se adaugă caşcaval ras şi se amestecă 
bine, se fac gogoşi mici, se tăvălesc prin pesmet şi 
se prăjesc în ulei încins. Se servesc fierbinţi. 


61. Buşeuri 


Buşeurile se prepară din aluatul de foitaj reţeta 
54. Din foaia de aluat întinsă de 0,5 cm grosime, se 
taie rondele cu ajutorul unui cerc de tablă cu un 
diametru de 5—6 cm. Cercul de tablă se dă prin 
făină ca să nu se prindă de el aluat. La jumătate din 
numărul de rondele se decupează mijlocul cu un 
cerc de tablă mai mic sau cu gura unui păhărel. 
Rondelele întregi se ung pe margine cu ou, iar peste 
ele se suprapun rondele cu mijlocul găurit, apoi se 
ung cu ou bătut şi se aşază distanțat pe o tavă 
umezită cu apă rece. Se coc la cuptor bine încins 
pînă cresc şi se rumenesc. 

Rondelele mici scoase din mijlocuri se ung cu 
ou bătut, se coc şi se folosesc pentru capace la 


buşeuri. Buşeurile se umplu cu soteuri de legume 
sau de ciuperci. Se servesc ca aperitive calde. 


1.9. CROCHETE 


62. Crochete de ciuperci 


400 g ciuperci, 4 ouă, 100 g unt, 100 g 
făină, o ceapă, 100 g pesmet, sare, piper, ulei, 
lapte sau supă. 

Se căleşte ceapa în jumătate din cantitatea de 
unt şi cînd începe să se rumenească uşor se adaugă 
ciupercile tăiate felii foarte subţiri, sare şi piper 
după gust şi se călesc împreună pînă scade toată 
apa pe care o lasă ciupercile. 

Se încălzeşte restul de unt, se adaugă făina şi 
se stinge cu puţină supă sau cu lapte, atit cît să 
rezulte un sos gros. Se adaugă ciupercile şi se 
amestecă bine împreună. Cînd compoziţia s-a răcit, 
se adaugă 2 ouă şi se amestecă din nou. Pasta 
trebuie să iasă groasă şi bine legată, din care să se 
poată forma crochete lungi de 5—6 cm şi groase 
cam cît un deget, care se dau prin făină, ou bătut, 
pesmet şi se prăjesc în ulei foarte încins. (În 
timpul prăjitului, crochetele se întorc mereu căci 
altfel crapă.) 


63. Crochete de ciuperci şi orez 


200 g orez, 300 g ciuperci, 1 ceapă, 60 g 
unt, sare, piper. Pentru împănat: 2 ouă, făină, 
pesmet şi ulei pentru prăjit. 

Ciupercile se pun în 500 ml apă şi se fierb 20— 
30 min. Între timp se călesc în unt ceapa, orezul şi 
ciupercile tăiate mărunt, se adaugă sare, piper şi se 
stinge cu zeama în care au fiert ciupercile. Se mai 


lasă să se înăbuşe pînă scade apa după care se lasă 
să se răcească. Apoi se amestecă şi se formează cu 
mîna crochete de mărimea unui deget care se dau 
prin făină, ou bătut şi pesmet şi se prăjesc în ulei 
încins. (În tot timpul prăjitului se întorc mereu pînă 
se rumenesc.) 


64. Crochete de cartofi 


600 g cartofi, 2 gălbenuşuri, 100 g 
caşcaval ras, sare, piper, 100 g făină. 

Pentru împănat: 50 g pesmet, 1 ou, 50 g 
făină, 150 ml ulei pentru prăjit. 

La cartofii fierţi şi daţi prin sită se adaugă 
gălbenuşurile, caşcavalul ras, făina, sare şi piper. Se 
amestecă totul şi se împarte în bucăţi egale cărora li 
se dă forma lunguiaţă de crochete. Acestea se trec 
prin făină, ou bătut, pesmet şi se prăjesc în ulei 
încins. 


65. Crochete de varză 


1 varză de circa 1 kg, 200 g ceapă, 100 g 
piine albă, 1-2 ouă, sare, piper, 50 g făină, 75 
ml ulei. 

Pentru împănat: 2 ouă, făină, pesmet. Ulei 
pentru prăjit. 

Varza, curățată de cotoare, se pune la fiert cu 
apă şi puţină sare. Se fierbe numai pînă se înmoaie 
foile bine, apoi se scurg foile de apă, se rulează şi 
se taie în firişoare subţiri. Între timp, se taie mărunt 
ceapa şi se căleşte în ulei, se adaugă varza scursă 
bine de apă şi împreună se mai călesc pînă scade 
zeama lăsată de varză. Se adaugă pîinea înmuiată 
în prealabil în apă şi stoarsă, sare, piper, ouă şi 50 g 
de făină, se amestecă şi se împarte în bucăţi egale. 
Acestora li se dă formă lunguiaţă de crochete, care 
se trec prin făină, ou bătut, pesmet şi se prăjesc în 
ulei încins. 


66. Crochete de legume 


100 g cartofi, 100 g mazăre sau fasole 
verde păstăi, 100 g morcov, 1 ţelină, 1 
păstirnac, 1-2 legături de pătrunjel verde, 2 
ouă, sare, piper. 

Pentru sos: 50 g unt, 50 g făină şi 100 mil 
lapte. 

Pentru împănat: 2 ouă, făină, pesmet. Ulei 
pentru prăjit. 

Zarzavatul fiert se taie în cuburi mici şi se 
amestecă cu sosul care se prepară astfel: se 
încălzeşte untul, se adaugă făina, se căleşte puţin şi 
se stinge cu apă sau cu lapte (puţin călduţ), atit cît 
să iasă sosul gros. Se adaugă: ouăle, sarea, piperul, 
legumele şi pătrunjelul tăiat mărunt. Compoziţia 
trebuie să iasă groasă ca să se poată forma 
crochete care se dau prin făină, ou bătut şi pesmet 
şi se prăjesc în ulei încins. 


1.10. PASTE PENTRU SANDVIŞURI ŞI 
TARTINE 


Pastele se prepară din diverse brînzeturi, unt 
sau smîntînă şi condimente aromate după gust. 
Pasta trebuie să fie omogenă ca o cremă, de aceea 
se trece prin sită. 

Untul este un component de bază al pastei. 
Untul necesar pentru prepararea pastei trebuie scos 
din timp de la frigider, pentru a se înmuia şi a putea 
fi mai uşor frecat spumă. 

Sarea de bucătărie şi piperul pisat trebuie 
cernute. Cînd pasta este prea virtoasă se subţiază 
cu smîntînă. 

Pastele se întrebuințează la prepararea 
tartinelor şi a sandvişurilor. De asemenea, se pot 


servi ca aperitive, aranjate pe un platou, dîndu-li-se 
o anumită formă şi fiind ornamentate frumos. 


67. Pastă de brinză telemea 


300 g brînză telemea, 100 g unt, 2-3 
linguri de smintină groasă. 

Dacă brinza telemea este prea sărată, se poate 
desăra ţinîndu-se o oră în lapte dulce, după care se 
scurge şi se trece prin sită. 

Untul sau margarina se pun într-un castron şi 
se lasă la o temperatură de + 24°C pînă se înmoaie, 
fără a se topi. Se adaugă brinza şi se amestecă bine 
pînă se obţine o pastă omogenă. Smiîntina se 
adaugă numai dacă pasta este prea groasă. 


68. Pastă picantă din brînză de oaie, cu 
chimen 


300 g brînză de oaie sau caş, 100 g unt, 5- 
10 g boia, 1-2 g chimen pisat, 50 g ceapă rasă 
pe răzătoare, sare după gust. 

Se amestecă bine toate componentele. Din 
această compoziţie se pot obţine 2 sau 3 culori de 
paste, dacă nu se pune boia de la început. Se 
împarte compoziţia în trei: o parte rămîne albă, a 
doua parte se amestecă cu boia, iar în restul 
compoziţiei se adaugă citeva frunze verzi de ceapă 
sau mărar tocat mărunt. 


69. Pastă din brînză de vaci 


300-400 g brînză de vaci scursă bine de 
zer (dacă brinza este virtoasă se subţțiază cu 
smîntînă), 100 g unt spumos. 


Modul de preparare este la fel ca la reţetele 
precedente. 


70. Pastă de caşcaval 


300 g caşcaval, 100-150 g unt, 1 g piper 
sau boia. 

Se curăţă caşcavalul de coajă şi se rade pe 
răzătoare fără să se apese; în felul acesta caşcaval 
iese mai fin. Untul se bate într-un castron pînă se 
face spumă, apoi se adaugă treptat caşcaval ras şi 
boia sau piper. 


71. Pastă de urdă cu mărar 


500 g urdă, 100 g smintină, 2-3 linguri cu 
virf de mărar proaspăt tăiat foarte mărunt, 
sare şi componente pentru decor. 

Se pun toate componentele într-un castron şi se 
freacă bine cu o lingură de lemn, apoi se adaugă 
sare după gust. Această pastă se întrebuinţează la 
tartine, sandvişuri sau ca aperitiv. 


72. Pastă de ou 


3-4 ouă, 100 g brînză, 100 g unt, piper, 
sare. 

Se dă prin sită brinza, împreună cu 
gălbenuşurile de ouă fierte tari, se amestecă cu 
untul şi se adaugă, după gust, sare şi piper. Această 
pastă se foloseşte la prepararea tartinelor. 


73. Pastă de măsline | 


300 g măsline, 200 g unt sau margarină şi 
1/2 lămiie. 

Se curăţă măslinele de sîmburi şi se dau prin 
maşina de tocat cu sită deasă. Se amestecă cu 


untul bătut spumă şi se potriveşte la gust cu sare şi 
cu zeamă de lămiie. 


74. Pastă de măsline IlI 


300 g măsline, 100 g piine albă (veche de 
o zi), 200 mil ulei, 50 g ceapă, zeamă de lămîie 
sau sare de lămiie. 

Pentru ornat: cîteva jumătăți de măslină şi 
cîteva feliute de lămiie curățate de coajă. 

Măslinele se opăresc, apoi se curăţă de sîimburi 
şi se trec prin maşina de tocat. Se adaugă peste 
măsline pîinea înmuiată în apă rece şi bine stoarsă 
şi împreună se mai trec o dată prin maşina de tocat. 
Pasta obţinută se pune într-un castron şi se 
amestecă bine cu un tel sau cu o lingură de lemn, 
picurîndu-se din cînd în cînd cîte puţin ulei, ca la 
maioneză, apoi se adaugă, după gust, sare, lămiie 
sau sare de lămîie. Această pastă se serveşte ca şi 
icrele, preparată cu ceapă tocată mărunt, sau se 
întrebuinţează, ca şi celelalte paste, la tartine sau 
sandvişuri. 


75. Pastă de sardele 


100 g unt, 1 cutie de sardele, 1 lingură de 
zeamă de lămiie, piper, sare. 

Untul moale se freacă cu sardelele fărîmate cu 
o furculiță. Sarea, piperul şi zeama de lămîie se 
adaugă după gust. 


76. Pastă de peşte 


600 g peşte alb fiert, 200 g unt, 1 lingură 
de zeamă de lămiie, sare, piper. 


Peştele alb se fierbe, se curăţă de oase şi de 
piele, se trece o singură dată prin maşina de tocat 
cu sita rară sau se zdrobeşte într-un castron cu 
furculita. Separat, se freacă untul pînă devine o 
pastă spumoasă, se adaugă peştele, sare, piper şi 
zeamă de lămiie, după gust, şi se amestecă bine. 

Pasta se foloseşte la tartine, sandvişuri, ouă 
umplute, dar se poate servi şi ca aperitiv, aranjată 
frumos pe un platou, garnisită cu feliuţe de lămiie şi 
cu jumătăţi de măslină. 


77. Pastă de şuncă 


1 cutie pastă de şuncă sau 200 g şuncă, 
100 g unt, 1 lingură de muştar, sare, piper, 1 
lingură de rom sau coniac. 

Untul se freacă spumă, apoi se adaugă 
muştarul, cîte puţin din pasta de şuncă şi eventual, 
după gust, sare, piper şi coniac. 


78. Pastă din carne fiartă sau friptă 


200 g carne (de porc, vacă sau pasăre), 
100 g unt, 1 lingură muştar sau, după gust, 
sare şi piper. 

Carnea, trecută prin maşina de tocat de 2—3 
ori, se amestecă bine cu celelalte componente din 
reţetă. După ce se aşază pe un platou i se dă o 
anumită formă, apoi se netezeşte cu lama unui 
cuţit, după care se ornează estetic cu feliuţe de ouă, 
ridiche, gogoşar roşu, frunzuliţe de pătrunjel şi se 
dantelează cu unt, cu ajutorul unui cornet de 
celofan. În loc de unt se poate folosi pastă pentru 
uns tartinele (v. „Tartine”). 


79. Pastă din ficat de pasăre 


200-300 g ficăţei de pasăre, 150-200 g 
unt, 100 g untură sau ulei, 100 g ceapă, 1 


lingură de coniac, sare, nucşoară sau piper, 
după gust. 

Ficăţeii se pun la fiert şi cînd dau aproape în 
clocot se scurg de apă, se spală bine, apoi se curăţă 
de vinişoare şi se taie mărunt. Separat, într-o tigaie, 
se căleşte în ulei ceapa tăiată mărunt. Cînd ceapa s- 
a călit se adaugă ficăţeii şi împreună se mai călesc 
5—6 min, după care, cît sînt încă fier-binţi, se 
strivesc cu dosul unei furculiţe, apoi se trec prin sită 
şi se amestecă bine cu unt frecat spumă şi cu 
celelalte componente din reţetă. După gust, pasta 
se poate pregăti şi fără ceapă, iar în loc de ficăţei se 
poate folosi pate de ficat. 


80. Pastă din ficat de porc sau de vită 


Prepararea pastei se face la fel ca în reţeta 
precedentă, cu deosebirea că, în loc de ficăţei de 
pasăre, se foloseşte ficat de porc sau de vită. Ficatul 
prăjit se trece prin maşina de tocat de 2—3 ori, 
după care se freacă cu unt spumos pînă se face ca o 
cremă. 


81. Pastă de ficat în aspic 


Se prepară o pastă din ficat (de orice fel), apoi, 
dîndu-i-se o formă cit mai estetică, se lasă la frigider 
pentru a se întări. 

Cu ajutorul unui cornet în care se introduce o 
linguriţă de unt moale se ornează cît mai artistic, 
făcîndu-se pe suprafaţa pastei gratii sau pe margine 
o danteluţă în zig-zag (filigran). Dintr-un gogoşar 
sau ardei gras roşu se fac diferite ornamentaţii, 
completîndu-se cu frunze verzi de pătrunjel sau cu 
bucăţi din foi de praz; toate se aplică ca decor şi se 
lipesc pe pastă cu aspic lichid, după care pasta se 
introduce din nou în frigider ca să se întărească. 


După aceea, se napează pasta pe toată suprafaţa 
cu aspicul lichid aproape rece. Inainte ca pasta să 
fie servită, se şterge platoul, iar aspicul scurs de pe 
pastă se scoate de o parte, se pune pe un fund de 
lemn şi se toacă mărunt, după care se aşază 
împrejurul pastei pe platou. 

(Pentru modul de preparare a aspicului vezi 
reţeta 1541). 


82. Cornet pentru şpriţat paste, unt 
sau creme 


Pentru ornare se confecţionează un cornet din 
celofan; pentru unt se confecţionează un cornet 
mic, iar pentru creme-pastă se confecţionează un 
cornet mai mare cu virful foarte ascuţit. Se umple 
cornetul pe jumătate cu unt moale şi se strînge de 
sus de la baza conului, forţînd în felul acesta să iasă 
untul prin vîrful cornetului sub forma unei şuviţe 
subţiri cu care se fac ornamentele dorite (filigran, 
figurine, litere). Dacă strîngind cornetul untul nu 
iese din el, se mai taie puţin din vîrful cornetului. 

In cazul în care şuviţa de unt nu este suficient 
de subţire, se face un alt cornet de celofan în care 
se introduce primul cornet. 

Pentru şpriţuit cu maioneză se foloseşte cornet 
(poş) confecţionat din material textil (nanghin) prin 
care să nu treacă maioneza. La capătul mai mic al 
cornetului din material textil se fixează o pilnioară 
(dui) sau un şpriţ (pîlnioară cu virful ondulat). 


83. Unt condimentat, picant 


100 g unt, 30 g muştar, 1/4 lămîie, sare şi 
piper. 

Untul spumos se freacă bine cu muştar, piper, 
zeamă de lămiie şi sare după gust. Se pot adăuga 
cîteva fire de tarhon opărit sau pătrunjel verde tocat 


foarte fin. Cu acest unt se pot prepara tartine, 
sandvişuri etc. 


1.11. APERITIVE (GUSTĂRI) 
COMBINATE 


84. Gustări la scobitoare 


Gustările la scobitori se prepară din alimentele 
care se găsesc la îndemiînă ca: piine, unt, ouă, 
brînză sau pastă de brînză, măsline, ridichi de lună, 
gogoşari, ardei gras, roşii, castraveciori şi eventual 
produse din carne: parizer, salam, muşchi ţigănesc 
sau şuncă. 

Alimentele se taie în pătrăţele, ceva mai mici 
decit bucăţile de zahăr. Se aleg apoi scobitori ceva 
mai groase din lemn sau din material plastic (din 
comerţ) sau beţişoare pe care se înşiră intercalat 
componentele menţionate şi piine unsă cu unt. Cu 
cît componentele sînt mai variate ca fel şi culoare, 
cu atît aspectul şi gustul vor fi mai apetisante. 


85. Gustări din legume, ouă şi brînzeturi | 


Pentru o persoană: 30 g brînză, ou cu 
maioneză, cîteva măsline, 2-3 ciuperci 
umplute, ridichi de lună, ceapă verde. 


86. Gustări din legume, ouă şi brînzeturi lI 


Tartine cu pastă de brînză, roşii umplute cu 
salată de vinete sau cu ciuperci cu maioneză, 
caşcaval pane sau caş proaspăt, cîteva felii de roşii 
şi castraveți proaspeţi etc. 


87. Gustări din legume, ouă şi brînzeturi 
II 


50 g caşcaval, 1—2 jumătăţi de ou umplut cu 
maioneză sau cu salată de vinete, pateu de 
ciuperci, roşii sau ridichi de lună, 60 g salată ă la 
rus, măsline simple sau umplute cu pastă de brînză 
(v. reţeta 35, măsline umplute). 


88. Gustări din legume, ouă, brînzeturi şi 
peşte 


Se pregătesc gustări la fel ca în reţetele 
precedente şi se adaugă unul, două sau trei feluri 
de preparate de peşte, ca de exemplu: 2 chifteluţe 
de peşte, 2 tartine cu icre sau cu pastă de sardele, 
cîteva bucățele de peşte marinat sau file de peşte 
prăjit. 


89. Gustări din legume, ouă, peşte şi 
preparate de carne 


La gustările aranjate din legume, ouă şi 
eventual peşte se mai pot adăuga unele preparate 
din carne şi organe, de exemplu: chifteluţe din 
carne, creier pane sau ă la grec, ficat prăjit, pastă 
de ficat sau tartine cu pastă de ficat, felii de salam, 
de şuncă, parizer, cînăciori, friptură din carne de 
porc, de vită sau de pasăre în felii tăiate subţire, 
pastramă, tobă, lebervurşt, caizer sau costiţă 
afumată fiartă. 

(Gustările se pot prepara şi din unele mîncăruri 
reci din ouă, peşte, legume, salate, precum şi din 
vînat.) 


1.12. APERITIVE DIN LEGUME, 
SERVITE RECI 


90. Arpagic înăbuşit 


Arpagic, ulei, sare. 


Se alege arpagic mic, se taie la virf şi se 
opăreşte cu apă clocotită, se lasă să se răcească, se 
curăţă, se sărează puţin şi se pune pe foc potrivit 
într-o cratiţă cu puţin ulei şi apă şi se acoperă. Se 
scutură din cînd în cînd vasul şi nu se lasă să 
scadă complet apa. Se lasă pe foc pînă cînd ar- 
pagicul se înmoaie şi se rumeneşte puţin. Se 
foloseşte în unele reţete. 


91. Zacuscă de ciuperci 


300 g ciuperci, 300 g arpagic, 200 g 
măsline, 200 g ceapă, 150 ml ulei, 60 g bulion, 
50 ml vin, 1 g piper, 1 legătură de verdeață, 
sare. 

După ce s-au curăţat şi spălat, ciupercile se taie 
în cubuleţe potrivite, sau dacă sînt mici se taie în 
patru. Ceapa se taie mărunt şi se căleşte în 
jumătate din cantitatea de ulei, iar în restul de ulei 
se înăbuşă, separat, arpagicul (v. reţeta „Arpagic 
înăbuşit”). 

Cînd ceapa s-a călit pe jumătate, se adaugă 
ciupercile şi se înăbuşă împreună 10—15 min, după 
care se mai adaugă bulionul şi se stinge cu vin şi cu 
puţină apă. Se adaugă apoi arpagicul înăbuşit, 
măslinele opărite şi se potriveşte de sare şi piper. 
Se pune totul într-o tavă care se introduce în 
cuptorul încins, 10 min. Se serveşte rece, presărată 
cu pătrunjel tăiat mărunt şi cu felii de lămiie alături. 


92. Bame ă la grec 


600 g bame, 150 g ceapă, 200 g roşii, 2 
legături mărar, 100 ml ulei. 30 g bulion, 100 g 
vin, piper, sare de lămiie sau zeamă de lămiie. 

Se aleg bame mijlocii şi proaspete, se taie cu 
atenţie codiţele fără a se atinge miezul, se opăresc 
şi se răcesc imediat cu apă rece. După ce s-au răcit 
şi zvintat, se călesc în o parte din uleiul bine încins 


şi se stropesc apoi cu sare de lămiie dizolvată în 
apă.. 

In restul de ulei se pune ceapa tăiată mărunt şi 
se căleşte puţin, se adaugă bulion, se stinge cu vin 
şi cu puţină apă şi se dă în cîteva clocote, după care 
se toarnă sosul obţinut peste bame, potrivindu-se la 
gust de sare şi piper. Se mai adaugă mărarul tocat, 
se amestecă uşor, se pun deasupra felii de roşii, se 
iasă să dea în fiert, apoi se introduc în cuptor pînă 
se rumenesc roşiile. _ 

Se servesc reci. Inainte de a fi servite se 
presară cu mărar tocat mărunt. 


93. Dovlecei à la grec 


1 kg dovlecei, 200 g mazăre, 200 g 
arpagic, 2 legături mărar, 120 mli ulei, 1 g sare 
de lămîie, 300 g făină, 200 g ceapă, piper, 
sare. 

Se aleg dovlecei mici, iar dacă sînt mai mari se 
taie în jumătăţi sau sferturi. Dacă dovleceii sînt mici 
şi fragezi, nu se mai curăţă de coajă. Se călesc puţin 
în ulei apoi se scot şi se pun într-o cratiţă în care se 
adaugă puţină apă, lăsîndu-i să se înăbuşe acoperit. 

In uleiul rămas se câăleşte ceapa tăiată foarte 
mărunt, fără a se rumeni. Se adaugă făina, se lasă 
să se încingă bine şi se stinge imediat cu apă. Se 
sărează, se lasă să dea în fiert şi se toarnă sosul 
peste dovlecei. Se adaugă arpagicul înăbuşit 
(preparat ca în reţeta 90), mazărea verde iartă, 
mărarul tocat şi sare de lămîie, după gust. Se lasă 
să fiarbă 20 min, după care se răstoarnă în vasul în 
care vor fi serviţi, presărînd deasupra mărar tocat. 


94. Ţelină à la grec 


600 g ţelină, 200 g ceapă, 300 g arpagic, 
150 g mazăre, 2 legături verdeață, 100 mi 
ulei, 1 lingură făină, 100 g măsline, piper, 
sare şi sare de lămiie după gust. 

Se curăţă ţelina şi se taie în felii rotunde. Dacă 
telina este veştedă, se ţine în prealabil în apă rece. 
Feliile de ţelină se prăjesc pe rînd în ulei, după care 
în uleiul rămas se căleşte uşor ceapa tocată foarte 
mărunt. Cînd ceapa începe să se îngălbenească 
uşor, se adaugă făina şi se stinge cu apă. Se 
potriveşte de sare şi de piper, se adaugă telina 
prăjită, arpagicul înăbuşit (v. reţeta 90), măslinele 
opărite, mazărea fiartă, mărarul tocat, lăsînd să 
fiarbă totul circa 30 min. Se adaugă după gust, 
zeamă de lămîie sau sare de lămîie. 

Se serveşte rece presărată cu mărar tocat 
mărunt. 


95. Ţelină cu sos de lămîie 


600 g ţelină, 1 lămiie, 600 g sos de lămiie. 

Se curăţă telina, se taie în formă de cuburi şi se 
pune, cu puţină apă şi sare, să fiarbă înăbuşit pînă 
se înmoaie. Cînd este gata, se adaugă sos de lămiie 
(v. reţeta 178) şi se mai lasă să fiarbă împreună 5— 
10 min. 

Se serveşte cu felii de lămiie. 


96. Ţelină cu măsline 


600 g ţțelină, 100 g măsline, 100 ml ulei, 1 
lingură făină, 30 g bulion, 100 g ceapă, 50 mi 
vin, 1 lămiie, sare, piper. 

Se taie ţelina felii subţiri, se pune într-o cratiţă 
cu ulei şi se înăbuşă sub capac. Cînd s-a înmuiat 
puţin, se scoate, iar în uleiul rămas se pune la călit 
ceapa tăiată mărunt. Cînd ceapa începe să se 
rumenească, se adaugă făina şi apoi se stinge cu 
bulion, vin şi apă, fără să se subţieze sosul prea 


tare. Se fierbe sosul circa 20—30 min, se strecoară 
şi în el se pun măslinele opărite, ţelina, piper, felii 
de lămiie şi eventual sare. Se mai lasă să fiarbă 
împreună citeva minute. 

Se serveşte rece. 


97. Vinete împănate (imambaialdi) 


5-6 vinete, 400 g ceapă, 550 g roşii, 4-5 
ardei graşi, 2 legături verdeață, 100 g usturoi, 
200 mil ulei, 50 g bulion, 100 ml vin, 1 g piper, 
morcov, țelină, sare. 

Se aleg vinete mici, coapte şi se curăţă partea 
verde de la codiţă fără a tăia codiţa. De-a lungul 
fiecărei vinete, la distanţe egale, se curăţă citeva 
şuviţe de coajă, apoi se crestează vinetele în 
lungime şi se împănează cu usturoi şi cu zarzavat 
călit (morcov şi ţelină). Se prăjesc vinetele împănate 
în ulei bine încins, după care se aranjează într-o 
tavă smălțuită. 

În uleiul rămas se călesc ceapa, ardeiul gras, o 
parte din roşii, usturoiul, mărarul şi pătrunjelul 
verde, toate tăiate fideluţe şi se potrivesc de sare şi 
de piper. Acest zarzavat călit se răstoarnă peste 
vinete şi se umple cu sos de roşii atît cît să acopere 
vinetele. Sosul de roşii poate fi înlocuit cu suc de 
roşii, sau se prepară un sos de roşii mai subţire, fără 
făină şi zahăr. Deasupra fiecărei vinete se pune cite 
o jumătate de roşie mică şi se introduc în cuptor 
pînă se rumenesc pe deasupra. După ce se scot din 
cuptor se adaugă vinul şi se lasă să mai fiarbă pe 
maşina de gătit circa 10 min. 


98. Ghiveci în ulei 


300 g morcovi, 500 g cartofi, 1 ţelină, 300 
g păstirnac, 300 g ceapă, 100 g mazăre, 200 g 
fasole verde, 5 ardei graşi, 2 legături de 


verdeață, 120 mil ulei, 100 ml vin, 50 g bulion, 
piper, sare, boia. 

Zarzavatul curăţat şi tăiat în cuburi mici se 
căleşte pe rînd în ulei. Se pot căli şi împreună la 
cuptor sau, sub capac, pe plită. Separat se prăjeşte 
uşor ceapa tocată mărunt şi se stinge cu bulion şi 
apă. Se adaugă boiaua, piperul, sarea, vinul şi se 
lasă să dea în fiert. Apoi se răstoarnă peste zar- 
zavatul călit, se amestecă şi se introduce în cuptor 
pînă ce se rumeneşte pe deasupra şi este gata 
zarzavatul. 

La prepararea ghiveciului se poate renunţa la 
unele legume, înlocuindu-le, după sezon, cu altele. 

Pentru ghiveci, mazărea şi fasolea verde se 
fierb separat. 


99. Andive cu maioneză 


600 g andive, 1/2 lămiie, 4-5 linguri 
maioneză, piper, sare. 

Se aleg andivele albe, cele cu frunzele verzi 
fiind amare. Se taie rădăcina, iar în cazul în care 
există puncte negre, acestea se curăță cu vîrful unui 
cuţit. Se spală în apă rece, se scurg bine, apoi se 
taie în lung pentru a desface toate foile şi miezul. Se 
pun andivele într-o salatieră, se adaugă maioneza, 
zeama de lămîie, piper, sare după gust şi se 
amestecă, după care se pot consuma. 


100.  Andive cu smîntînă şi ouă 


600 g andive. 100 g smîntînă, 2 ouă, 
piper, sare. 

La andivele pregătite ca în reţeta precedentă, 
se adaugă smîntînă, în loc de maioneză, ouă fierte 
tari tocate mărunt, şi după gust piper şi sare. 


101. Conopidă cu maioneză 


600 g conopidă, 5 linguri maioneză, piper, 
sare. 

Se curăţă conopida, se desface în bucățele, se 
spală şi se pune la fiert în apă fierbinte cu puţină 
sare, avind grijă să nu fiarbă prea mult deoarece se 
sfărimă. Cînd este fiartă se scoate şi se aşază într-o 
salatieră, iar cînd s-a răcit se adaugă maioneza, 
piper şi sare după gust. 


102. Ciuperci cu maioneză 


600 g ciuperci, 5-6 linguri de maioneză, 
1/2 lămiie, piper, sare, sare de lămiie. 

Sînt preferate ciupercile mici. Acestea se curăţă 
şi se spală în citeva ape, după care se pun la fiert în 
apă clocotită în care s-a pus sare şi un vîrf de cuţit 
de sare de lămiie, pentru ca să se păstreze albe. 
După ce au fiert 15 min se strecoară. 

Zeama în care au fiert ciupercile se foloseşte la 
mîncăruri. 

Cînd sînt reci, ciupercile se taie în felii cît mai 
subţiri, se amestecă cu maioneza, se adaugă, după 
gust, piper, sare şi se răstoarnă într-o salatieră, iar 
pe deasupra se ornează cu măsline şi cu felii de 
lămiie. 


103. Ciuperci cu usturoi 


500-600 g ciuperci, cîțiva căţei de usturoi, 
50 mil ulei, 1 lingură de oţet, piper, sare. 

Ciupercile se pregătesc ca în reţeta precedentă, 
iar în loc de maioneză se adaugă, potrivindu-se la 
gust, sare, piper, oţet şi mujdei de usturoi. Se mai 
poate adăuga ulei şi pătrunjel verde tăiat mărunt. 

Se servesc cu mămăliguţă caldă. 

(Ciupercile cu usturoi pot fi pregătite şi din 
ciuperci comestibile de pădure, proaspete sau 
uscate.) 


2. SALATE 


2.1. SALATE DE LEGUME 


Salatele sînt de două feluri: salate din legume 
fierte şi salate din crudităţi (salate verzi). 
Salatele din legume fierte se pot pregăti din timp. 
Salatele din crudităţi (salate verzi) se prepară numai 
în momentul servirii sau se pot pregăti din timp, 
însă numai cînd sînt servite se adaugă sare, oţet 
sau zeamă de lămiie. 

Pentru a-şi păstra culoarea naturală, legumele 
trebuie să fie fierte la foc iute, în multă apă clocotită 
cu puţină sare, în vas descoperit. 

Legumele se îngălbenesc din cauza aburului. 

După ce s-au fiert, legumele se scurg şi se 
răcesc cu apă rece. Astfel se fierb spanacul, 
mazărea,  carotele, fasolea  păstăi, conopida, 
dovleceii, varza de Bruxelles etc. Pentru a păstra o 
culoare şi mai naturală a legumelor, se adaugă 
puţin bicarbonat în apa care serveşte la fiertul 
acestora (1/2 linguriţă la 3 | apă). 


104. Salată de andive 


600 g andive, 50 mi ulei, zeamă de la 1/2 
lămiie sau 1-2 linguri oțet, sare şi piper după 
gust. 


Se aleg andive albe, cele cu frunze verzi fiind 
amare. Se taie rădăcina şi se curăţă de frunzele 
stricate. Andivele se spală repede în apă rece. Nu se 
ţin mult în apă deoarece capătă un gust amar. Se 
taie în lung, în patru, pentru a desface toate foile şi 
miezul şi se pune totul într-o salatieră. Se sărează, 
se adaugă sosul pregătit separat din ulei, zeamă de 
lămîie, piper şi, după gust, puţin muştar. 

Se consumă imediat sau cel mult în 2—3 ore de 
la pregătire. 

Salata de andive se poate prepara şi cu 
maioneză (v. reţeta 99). 


105. Salată de ardei gras 


Ardei, ulei, oţet, sare. 

Se aleg ardei mari, se coc pe plită sau pe o 
tablă pe aragaz, pe toate părţile, fără să se ardă 
deoarece se rup la curăţat. Ardeii copţi se pun 
într-un vas, se presară cu sare şi se acoperă cu un 
prosop sau capac. După ce s-au răcit, se curăţă 
de pieliţe, se rade codiţa şi se aşază ardeii într-o 
salatieră, iar deasupra se toarnă un sos preparat din 
ulei, sare si oţet. 


106. Salată de gogoşari copţi 


Se prepară la fel ca în reţeta precedentă. 


107. Salată de ardei gras şi roşii 


12 ardei graşi, 6-8 roşii, 2-3 linguri de 
ulei, 2 linguri de oţet, sare, piper. 

Ardeii se prepară ca în reţeta 105, apoi se 
aşază pe un platou un rînd de ardei şi un rînd de 
felii de roşii. Se stropesc cu sosul pregătit separat 
din ulei, oţet, piper şi sare, bătute bine cu o furculiţă 
într-o ceaşcă. 


108. Salată de gogoşari pentru iarnă 


5 kg gogoșari, 1 | oțet, 1/4 I ulei, 1/4 kg 
zahăr, 2 linguri miere, 2 linguri sare, piper, foi 
de dafin, boabe de muştar. 

Se curăţă gogoşarii de cotor şi seminţe şi se 
taie în felii mai mari. Într-o cratiţă se toarnă oţetul, 
uleiul, zahărul, mierea, sarea şi mirodeniile şi se dă 
în clocot. Gogoşarii tăiaţi se opăresc în cratiţă rînd 
pe rînd (cam în patru-cinci reprize) după care se 
scot cu spumiera în alt vas, scurgindu-se bine şi se 
lasă să se răcească. 

Se pun în borcane şi se toarnă soluţia răcită în 
care au fost opăriţi gogoşarii. Se leagă cu celofan şi 
se ţin la cămară. Se pot servi după citeva zile, sau 
se păstrează luni de zile. Au gust dulceag. 


109. Salată de cartofi cu ceapă 


600 g cartofi, 150 g ceapă, 100 ml ulei, 2- 
3 linguri oțet, 1 legătură de verdeață, sare, 
piper, măsline. 

Cartofii se pun la fiert în coajă (necurăţaţi), în 
apă cu sare. După ce s-au fiert şi răcit, se curăţă şi 
se taie în felii subţiri, la fel şi ceapa. Verdeaţa 
(pătrunjel sau mărar) se taie mărunt. Se amestecă 
cartofii împreună cu ceapa într-un castron şi se 
potrivesc după gust, cu sare, piper, oţet şi ulei. Se 
aşază pe platou sau într-o salatieră, se presară cu 
verdeață, iar pe deasupra se ornează cu măsline 
unse cu ulei. 


110. Salată de cartofi cu varză murată 


600 g cartofi, 100 g ceapă, 400 g varză 
murată, 100 ml ulei, piper, verdeață, măsline. 

Se prepară după indicaţiile date la reţeta 
precedentă, adăugindu-se varza murată tăiată 
subţire. 


111. Salată de cartofi cu maioneză şi 
smîntînă 


1 kg cartofi, 200 g maioneză, 100 g 
smîntînă, piper, sare, muştar. 

Se curăţă de coajă cartofii fierţi, se lasă să se 
răcească, apoi se taie în rondele. Se amestecă cu 
maioneză la care s-a adăugat smîntînă, muştar, 
piper şi sare. 

Se recomandă cartofi mici, lunguieţi 
(cornuleţe). 


112. Salată orientală de sezon 


500 g cartofi, 100 g ceapă, 2-3 ardei graşi, 
300 g roşii, 200 g castraveți verzi, 1-2 legături 
ridichi de lună, 1 legătură verdeață, 2 ouă sau 
50 g măsline, 50 ml oţet, 80 mli ulei, sare. 

Cartofii se pun la fiert în coajă, apoi, după ce s- 
au răcit, se curăţă şi se taie în felii subţiri. La fel se 
taie şi ceapa. Ardeii graşi se taie subţiri ca fideaua, 
roşiile se taie în rondele, la fel şi castraveţii curăţaţi 
de coajă, apoi se pun împreună cu cartofii şi ceapa 
într-un castron. Se amestecă toate şi se adaugă 
ulei, sare, piper şi oţet după gust. Se aşază salata 
pe platou, se presară cu pătrunjel verde tăiat 
mărunt, iar deasupra se ornează cu ridichi de lună 
tăiate în rondele subţiri, cu ouă fierte tari tăiate în 
sferturi sau în felii şi cu măsline. 


113. Salată orientală trufanda (din 
cartofi noi) 


500 g cartofi noi, citeva felii de ceapă 
verde, 3-4 legături ridichi de lună, 2-3 salate 


verzi, 50 ml ulei, 1 legătură de mărar, 1 
legătură de pătrunjel, piper, sare, oțet. 

Cartofii noi curăţaţi se fierb în apă clocotită cu 
puţină sare. Cînd sînt gata se scurg, se stropesc cu 
ulei şi se ţin acoperiţi pînă se răcesc. Intre timp se 
curăţă şi se spală bine ceapa verde, ridichile, salata 
verde şi verdeaţa, după care se taie în bucăţi 
potrivit de mari. Se amestecă totul împreună cu 
cartofii şi se adaugă după gust, ulei, sare, piper şi 
oţet. Deasupra se presară cu mărar şi pătrunjel 
verde. Se poate orna şi cu felii de ouă fierte. 


114. Salată orientală de iarnă 


1 kg cartofi, 200 g ceapă, 200 g castraveți 
acri, 80 mil ulei, 50 g oţet, 1 legătură 
verdeață, 60 g măsline, piper, sare. 

Cartofii se pun la fiert în coajă. După ce s-au 
fiert şi s-au răcit, se curăţă şi se taie în felii subţiri, 
la fel şi ceapa. Castraveţii acri se aleg dintre cei mai 
tineri, dacă au coajă groasă se curăţă, apoi se taie 
în rondele cît mai subţiri. Verdeaţa (pătrunjel sau 
mărar) se curăţă, se spală şi se taie mărunt. Se 
amestecă toate într-un castron şi se adaugă, după 
gust, sare, piper, oţet şi ulei. Salata se aşază pe un 
platou sau într-o salatieră, se presară cu verdeață, 
iar pe deasupra se ornează cu măsline unse cu ulei. 


115. Salată de cartofi cu brînză telemea 


1 kg cartofi, 300 g telemea, 100 g ceapă 
sau 200 g ceapă verde, 1-2 legături de ridichi 
de lună, 60 ml ulei, sare, piper, oțet. 

Cartofii fierti în coajă, după ce se răcesc se 
curăţă, se taie în felii, apoi se adaugă ceapa tăiată, 
ridichile, brinza rasă şi se potrivesc la gust de oţet, 
sare şi piper. Se amestecă lejer şi se aşază într-o 
salatieră. Se pot orna deasupra cu felii de roşii şi de 
ardei gras. 


116. Salată de legume (à la rus) cu 
maioneză 


Pentru 1 kg de salată: 800 g cartofi, 200 g 
morcovi, 200 g mazăre, 300 g maioneză, 1 
lingură de muştar, 1-2 ouă fierte tari, 1 
lingură de pătrunjel verde tăiat mărunt, piper 
pisat, sare. 

Morcovii şi cartofii fierţi se curăţă de coajă şi se 
taie în cuburi mici. Se adaugă mazărea iartă, 
pătrunjelul tăiat mărunt, ouăle fierte şi tocate, 
muştarul, o parte din maioneză, apoi se amestecă şi 
se potriveşte de sare şi de piper după gust. Se 
aşază salata pe platou, se acoperă cu un strat 
subţire de maioneză, iar cu restul de maioneză se 
şpriţuieşte pe deasupra şi se decorează cu bucățele 
şi cu şuviţe de legume tăiate, cu felii de ouă şi cîte o 
ramură de pătrunjel verde. 


117. Salată de castraveți 


3-4 castraveți proaspeți, 30-50 ml ulei, 1 
legătură de mărar, sare, piper, oțet. 

Castraveţii tineri şi proaspeţi se curăţă de 
coajă, se taie în felii subţiri, se pun în salatieră şi se 
amestecă cu mărar tăiat mărunt, piper, sare şi oţet 
după gust. 


118. Salată de castraveți cu roşii şi 
ceapă 


3-4 castraveți, 100 g ceapă, citeva roşii, 
sare, piper, oțet. 

Castraveţii şi roşiile se spală şi apoi se curăţă 
(castraveţii de coajă, iar roşiile de pieliţe). Se curăţă 
şi ceapa. Apoi se taie toate în felii subţiri (roşiile se 
pot tăia în felii mai groase) şi se pun în salatieră. Se 


adaugă, după gust, sare, piper, ulei şi eventual oţet. 
Se amestecă totul cu grijă şi se serveşte imediat. 


119. Salată de ciuperci 


700 g ciuperci de seră sau 1 cutie de 
ciuperci conservate, 2-3 linguri de ulei, zeama 
de la 1 lămiie, 1 căpăţină mică de usturoi, 
piper, sare, 1 legătură de mărar, 1 virf de 
cuţit sare de lămiie. 

Ciupercile se curăţă, se spală în mai multe ape 
şi se pun la fiert în apă clocotită cu sare şi cu puţină 
sare de lămîie (sarea de lămiie se pune pentru ca 
ciupercile să nu se înnegrească în timpul fiertului). 
Cînd sînt fierte, ciupercile se scot din zeamă şi după 
ce s-au răcit se taie în felii subţiri şi se pun în 
salatieră. Se adaugă usturoiul pisat, mărarul tocat, 
uleiul, zeama de lămiie, sare şi piper după gust. 


120. Salată de conopidă 


1-2 kg conopidă, 2-3 ouă fierte, 1 lingură 
de muştar, 100 ml ulei, zeamă de la 1 lămiie 
sau 2-3 linguri de oţet, sare, piper. 

Conopida se desface în bucheţele şi se pune 
pentru cîteva minute în apă rece cu sare. Apoi se 
pune la fiert în apă clocotită cu sare. Se fierbe 20— 
30 min, după care se lasă să se răcească şi se aşază 
în salatieră. Din ouăle fierte se scot gălbenuşurile şi 
se rad pe răzătoare, se pun într-un castron, se 
adaugă muştarul, se amestecă cu uleiul, picurat cîte 
puţin, sare, piper şi zeamă de lămîie sau oţet, după 
gust, şi se răstoarnă peste conopidă. Salata poate fi 
dreasă numai cu ulei şi cu oţet sau cu maioneză. 


121. Salată de varză de Bruxelles 


1 kg varză de Bruxelles, 1 lămîie, 2-3 
linguri de ulei, sare, piper. 


Varza de Bruxelles se curăţă, se spală în mai 
multe ape, se pune la 
fiert în apă clocotită cu puţină sare, lăsîndu-se să 
fiarbă circa 20 min, după care se scurge şi se 
răceşte cu apă rece. Se pune într-o salatieră şi se 
adaugă uleiul, zeama de lămiie, sare şi piper după 
gust. 


122. Salată de sparanghel 


1 kg sparanghel curăţat, 2-3 linguri de 
ulei, oțet sau zeamă de lămîie, 1 lingură de 
muştar, piper, sare. 

Sparanghelul se rade cu cuțitul de partea tare, 
spre rădăcină (cotor). Dacă cotoarele sînt prea 
lungi, se mai taie din ele. Se fierbe sparanghelul în 
apă cu sare pînă este gata. După ce s-a răcit, se 
scurge de apă şi se aşază pe platou. Din ulei, zeamă 
de lămiie, muştar, piper şi sare se prepară sosul 
care se toarnă peste virfurile sparanghelului (fiindcă 
numai virfurile sînt bune de consumat). 


123. Salată de ceapă verde cu ridichi de 
lună 


4 legături de ceapă verde, 4 legături 
ridichi de lună, 1 legătură mărar, 2-3 linguri 
ulei, sare, oţet. 

Ridichile de lună curățate şi spălate se taie în 
felii subţiri. Ceapa verde se taie în bucățele, 
împreună cu foile verzi, dacă acestea sînt fragede. 
Se pun într-o salatieră ridichile, ceapa, mărarul tăiat 
mărunt, uleiul şi numai în momentul servirii se 
sărează şi se adaugă, după gust, oţet sau zeamă de 
lămîie, deoarece sarea şi oţetul înmoaie salata. Deci 
salata trebuie servită imediat. 


124. Salată de ridichi de lună, ceapă 
verde şi ouă 


4 legături ridichi, 4 legături ceapă verde, 
3-4 ouă, 2-3 linguri de ulei, 1 legătură de 
mărar, sare, piper, oțet. 

Salata se prepară ca în reţeta precedentă, 
adăugindu-se ouă fierte tari şi tăiate în felii sau în 
sferturi care se aranjează pe frunze de salată. 


125. Salată de ridichi de iarnă 


500 g ridichi de iarnă, 2-3 cepe de apă, 2 
linguri ulei, 1 lingură de zeamă de lămiie, 
sare. 

Ridichile se curăţă de coajă şi de partea amară 
din miez, se spală, se dau pe răzătoarea cu găuri 
mari, se sărează şi se lasă o oră. Se storc apoi cu 
mîinile, se aşază într-o salatieră, se adaugă cepele 
tăiate în felii subţiri, uleiul, sucul de lămiie şi se 
amestecă. Salata se poate garnisi cu măsline. 


126. Salată de ridichi cu brînză telemea 


500-600 g ridichi de iarnă (negre), 200- 
300 g brinză telemea sau frămintată, ulei, 
piper, sare. 

Ridichile se curăţă, se spală, se dau pe 
răzătoarea cu găuri mari, se sărează şi se lasă o oră 
ca să se înmoaie, după care se storc ca să iasa 
sucul amar din ele care se aruncă. Ridichile rase şi 
stoarse se amesteca cu brinza şi, după gust, se mai 
adaugă ulei, piper şi sare. Salata se garniseşte cu 
măsline. 


127. Salată de dovlecei 


600 g dovlecei, 50 ml ulei, 1 lămiie, 1 
linguriţă muştar, 1 legătură de mărar, sare. 

Dovleceii se curăţă, se spală şi se pun la fiert în 
apă clocotită cu puţină sare. După ce se fierb (în 


cîteva minute), dovleceii se scurg, se răcesc cu apă 
rece şi se taie în cubuleţe. Apoi se pun în salatieră şi 
se toarnă peste ei sosul preparat din ulei, zeamă de 
lămîie, muştar, mărar tăiat mărunt, sare şi se 
amestecă uşor, după care se pot consuma. 


128. Salată de praz 


Citeva fire de praz, 150 g maioneză, piper, 
1 linguriţă de muştar, sare. 

Partea albă a firului de praz se taie în felii, se 
sărează puţin ca să se înmoaie, după aceea se 
amestecă cu maioneză, la care se adaugă muştar şi 
piper, după gust. Se garniseşte cu măsline. 


129. Salată de sezon din crudităţi 


Legumele pot fi servite la masă şi fără nici o 
pregătire specială (în starea lor naturală). Ele au 
culoarea lor proprie care împodobeşte masa şi 
deschide mesenilor pofta de mîncare, fiind totodată 
foarte folositoare organismului. Astfel de legume 
sînt roşiile, castraveciorii, ridichile, diferite soiuri de 
ardei graşi, salata verde, ceapa, ceapa verde, 
precum şi varza. Aceste legume pot fi servite fără a 
fi preparate, punîndu-se la masă, separat, sare, ulei, 
piper şi lămîie sau oţet. 

Roşiile se spală şi se pun pe masă fie întregi, fie 
tăiate. 

Ridichile se curăţă de frunze în aşa fel ca în 
partea din mijloc să rămînă citeva, apoi li se taie 
codiţa, se spală bine şi se scutură de apă. 

Ardeiul gras, de diferite soiuri, se taie în două, 
se curăţă de seminţe şi se spală. 

Ceapa verde se curăţă, se spală, se scutură de 
apă, se scurtează foile la aceeaşi mărime şi se pune 
pe farfurie plată. 

Castraveciorii verzi se curăţă de coajă, se taie 
în lung, în patru bucăţi sau în rondele şi se presară 
cu puţină sare şi piper. 


Miezul de varză murată se taie în lung, se aşază 
în salatieră şi deasupra se toarnă ulei amestecat cu 
zeamă de varză şi se presară cu puţină boia roşie şi 
cu piper pisat. 


130. Salată de țelină cu mere 


600 g ţelină, 300 g mere, 2 ouă, 100 mi 
ulei, 1 lingură zeamă de lămiie, 1/2 linguriţă 
de muştar, sare, piper. 

Se aleg ţeline fragede, se curăţă şi se ţin timp 
de o oră în apă rece După aceea se taie subţire, ca 
fideaua, se sărează puţin şi se mai lasă să stea 10 
min, după care se amestecă cu merele tăiate la fel 
(fidea) şi cu sosul format din gălbenuşurile de ouă, 
muştarul, uleiul şi zeama de lămîie. Se adaugă în 
salată sare şi piper după gust. Se serveşte ca orice 
salata. După preferinţă, în salată se pot adăuga şi 
morcovi raşi. 


131. Salată de fasole verde (păstăi) 


1-1,5 kg fasole păstăi (fără ate), 1/2 
căpățină de usturoi, 60 ml ulei, 1-2 linguri 
oțet, mărar, piper, sare. 

Fasolea se curăţă de aţe, se spală şi se pune la 
fiert în apă clocotită cu puţină sare. După ce s-a 
fiert şi s-a răcit, se amestecă cu mujdei de usturoi, 
ulei, oţet, mărar tocat mărunt, sare şi piper, după 
gust. 


132. Salată de fasole albă 


250 g fasole albă, 15 g ceapă, 100 ml ulei, 
50 ml oţet, piper, sare, pătrunjel verde. 

Se fierbe fasolea boabe (de preferinţă cu bobul 
mare); după primul clocot se ia vasul de pe foc, se 
scurge apa şi se umple cu altă apă caldă. Se fierbe 
fasolea pînă se înmoaie bobul, apoi se lasă să se 
răcească. Intre timp, se curăţă ceapa, se taie foarte 


subţire şi se pune peste fasole. Se adaugă uleiul, 
verdeaţa tăiată mărunt, oţetul, piperul şi sarea după 
gust. Se amestecă şi se pune pe platou sau în 
salatieră, iar deasupra se presară cu verdeață tăiată 
mărunt. 


133. Salată de sfeclă roşie cu hrean sau 
chimen 


Sfeclă roşie, hrean sau chimen, ulei, oţet, 
sare. 

Se coace sau se fierbe sfecla, apoi se curăţă. 
Dacă sfecla este mare se taie în lung în 4 sau în 6 şi 
apoi, cu un cuţit riglat, se taie în felii subţiri şi se 
presară cu puţină sare. Intr-un castron se aşază 
alternativ un rînd de sfeclă şi un rînd de hrean dat 
pe răzătoarea cu găuri mărunte. Se toarnă deasupra 
oţet, după gust. 

Această salată este mult mai gustoasă dacă a 
fost preparată cu o zi înainte. Se ţine într-un borcan 
închis ermetic. Cînd se serveşte se adaugă puţin 
ulei. Salata de sfeclă se mai poate prepara înlocuind 
hreanul cu chimen, care se presară peste feliile de 
sfeclă. 


134. Salată de sfeclă roşie rasă 


Sfeclă roşie, hrean, zahăr, oțet, sare. 

Se coace sau se fierbe sfecla, se curăţă, iar 
după ce s-a răcit se dă printr-o răzătoare măruntă. 
De asemenea, se rade hreanul, în proporţie de 1/15 
faţă de cantitatea de sfeclă, se amestecă împreună 
şi se adaugă puţin zahăr, oţet şi sare după gust. Se 
poate servi imediat sau se poate păstra mai mult 
timp într-un borcan închis ermetic. 


135. Salată de sfeclă roşie cu ciuperci 
uscate 


600 g sfeclă, 60 g ciuperci uscate, 100 g 
ceapă, 100 ml ulei, piper, sare, oțet şi usturoi. 

Se coace sau se fierbe sfecla. Intre timp, se 
spală ciupercile uscate sau hribii în apă şi se pun la 
înmuiat o oră în apă călduţă, după care se pun la 
fiert. Sfecla fiartă se curăţă (dacă este mare se taie 
în lung în 4) şi apoi se taie în felii subţiri, se adaugă 
ciupercile fierte şi tăiate, de asemenea, în felii 
subţiri, ceapa care s-a tăiat mărunt şi s-a călit în 
ulei, piper, sare, oţet şi, după gust, usturoi pisat. Se 
amestecă împreună toate ingredientele şi se aşază 
într-o salatieră. (Zeama rămasă de la ciuperci se 
foloseste la subtiat mujdeiul de usturoi, care se 
toarnă în salată). 


136. Salată de roşii 


Roşii, ulei, sare, ceapă, piper. 

Se aleg roşii cărnoase şi bine coapte (de 
preferinţă ţinute la rece). Înainte de a fi servite, 
roşiile se taie în felii, nu prea subţiri şi nu se ames- 
tecă deoarece s-ar sfărima feliile, ci doar se scutură 
salatiera. Cine doreşte poate adăuga ceapă tăiată 
subţire, ulei, sare şi piper, după preferinţă. 


137. Salată de roşii asortată 


3-4 roşii, 3-4 ardei graşi, 1-2 cepe, 1 ardei 
iute, 1 legătură de mărar, 50 ml ulei, oţet, 
sare. 

Roşiile, ardeii graşi, ardeiul iute şi ceapa se taie 
felii subţiri, se aşază într-o salatieră şi se adaugă, 
după gust, sare, ulei şi oţet. Salata nu se amestecă 
pentru a nu se sfărima feliile de roşii; se scutură 
numai de citeva ori salatiera. Se serveşte presărată 
cu mărar tăiat mărunt. 


138. Salată de roşii cu castraveți 


500-600 g roşii, 2-3 castraveți proaspeți, 
1-2 cepe sau citeva fire de ceapă verde, 1 
legătură mărar, 2-3 linguri ulei, piper, sare, 
oțet sau zeamă de lămiie. 

Roşiile proaspete şi bine coapte se spală, se 
taie în felii (nu prea subţiri) şi se pun în salatieră. 
Castraveţii se curăţă de coajă şi se taie felii subţiri, 
la fel se taie şi ceapa, apoi se pun peste roşii în 
salatieră. Se adaugă, după gust, sare, piper, oţet, 
ulei şi se presară cu mărar tăiat mărunt. 


139. Salată de vinete 


1 kg vinete, 150 ml ulei, sate, ceapă, roşii, 
ardei gras. 

Se aleg vinete de culoare cît mai neagră şi cu 
coaja lucioasă. Se coc pe jar, pe plita bine încinsă 
sau pe flacăra de aragaz, după care se pun pe un 
fund de lemn puţin înclinat pentru ca în timp ce se 
răcesc, să se scurgă zeama din ele. Se curăţă cu 
mîna înmuiată în apă rece în aşa fel încît să nu 
rămînă nici o urmă de coajă arsă. Se pun apoi 
vinetele pe un fund de lemn curat şi se toacă cu un 
satîr sau cu un cuţit din lemn (vinetele nu trebuie să 
se atingă cu metale, deoarece se înnegresc şi devin 
toxice), se sărează şi se pun într-un castron de 
faianţă sau de porțelan. Se freacă apoi bine, numai 
cu lingura de lemn, adăugiîndu-se treptat ulei în 
proporţie de 150—200 ml la 1 kg de vinete curățate. 
Se potrivesc de sare. Se poate adăuga şi ceapă 
tăiată foarte mărunt, sau se poate servi ceapa 
separat. 

Salata de vinete se aranjează pe platou şi se 
ornează cu felii de roşii şi cu rondele de ardei gras. 
Pentru a spori cantitatea de salată de vinete, se pot 
adăuga 2—3 dovlecei tineri curăţaţi de coajă şi fierţi 
în apă clocotită cu puţină sare. Cînd dovleceii sînt 
fierţi, se scurg bine de apă şi apoi se toacă 


împreună cu vinetele. În momentul servirii salata de 
vinete se stropeşte cu puţin ulei. 


140. Salată verde 


2-3 salate verzi cu miez sau mai multe 
dacă sînt mici, ulei, sare, oțet sau zeamă de 
lămiie. 

Se alege salată tînără, proaspătă şi cu miez. Se 
îndepărtează primele foi veştede şi pătate, iar restul 
salatei se spală în mai multe ape reci, după care se 
taie în lung în 4 sau în 6. Dacă salata este prea 
tînără şi nu are încă miez, se alege foaie cu foaie, se 
pune în salatieră şi se toarnă sosul peste ea în 
momentul servirii. 

Separat, într-o ceaşcă, se prepară sosul, din 
ulei şi oţet, sau zeamă de lămîie. La nevoie oţetul se 
poate dilua cu puţină apă, iar după plac se poate 
adăuga o linguriţă de muştar sau zahăr, sau, după 
preferinţă, se poate adăuga la salată şi puţin mujdei 
de usturoi. 


141. Salată verde cu castraveți şi roşii 


2-3 salate, 3-4 roşii, 2  castraveciori 
proaspeți, 2-3 linguri ulei, 1 lingură de mărar 
tocat, oțet sau zeamă de lămîie, sare şi piper. 

Salata verde se prepară la fel ca în reţeta 
precedentă. Se aşază în salatieră şi peste ea se pun 
felii tăiate de castraveciori curăţaţi de coajă, felii de 
roşii, mărar tocat, sosul preparat din ulei, zeamă de 
lămîie, piper şi sare, după gust. 


142. Salată de păpădie 


Frunzele tinere de păpădie se spală în citeva 
ape şi se aşază într-o sa-latieră. Se adaugă peste 
ele ulei, sare, oţet sau zeamă de lămiie, după gust. 


143. Salată de varză dulce 


1 kg varză proaspătă, 100 ml ulei, 1-2 
linguri oțet, sare, piper pisat. 

Varza se taie foarte subţire, se sărează, se 
freacă şi se lasă să stea o jumătate de oră, după 
care se stoarce. Se adaugă ulei, oţet şi piper pisat. 
După gust, se poate adăuga puţină ceapă tăiată felii 
subţiri şi ardei gras. 


144. Salată de varză murată (miez) 


Din căpăţina verzei murate se scoate mijlocul 
(miezul), se taie în fişii lungi sau în cuburi, care se 
pun în salatieră şi deasupra se toarnă ulei, se 
presară puţin piper pisat şi boia roşie. 


145. Salată de varză murată cu cartofi 


1 kg varză, 600 g cartofi, 100 g ceapă, 100 
mil ulei, oțet, sare, piper. 

Varza se taie în fişii subţiri sau în cuburi. Ceapa 
şi cartofii fierţi se taie în felii subţiri şi se amestecă 
cu varza scursă de zeamă. Se adaugă uleiul, piper, 
după gust, şi dacă este nevoie se mai adaugă sare 
şi oţet (varza fiind murată conţine sare şi este acră). 


146. Salată de varză roşie 


1 kg varză roşie, 10 g sare de lămiie, 100 
ml ulei, oţet, sare. 

Varza se taie foarte subţire, se sărează, se 
freacă şi se lasă să stea o jumătate de oră, după 
care se stoarce bine. Se adaugă puţină sare de lă- 
miîie, care îi dă o culoare mai frumoasă. Se adaugă 
ulei şi se potriveşte la gust de sare şi oţet. Se 
amestecă şi se pune în salatieră. Această salată se 
poate păstra timp îndelungat în borcan. 


2.2. ICRE ŞI SALATE CU PEŞTE 


147. Icre de crap sau ştiucă 


100 g icre, 300-350 mil ulei, sare de lămîie 
sau zeamă de lămiie, ceapă şi cîteva măsline 
pentru ornat. 

Icrele proaspete, scoase din peşte, se trec 
imediat printre-o sită rară, pentru a se înlătura 
pieliţele. Se sărează potrivit, se pun într-un castron 
şi se lasă la rece. Icrele se leagă mai bine şi au un 
gust mai bun dacă se lasă cel puţin 24 ore la rece. 
După ce se scot de la rece se prepară astfel: se 
amestecă cu un tel, turnînd puţin cîte puţin ulei şi 
amestecînd repede tot timpul pentru ca uleiul să nu 
aibă timp să se stringă într-un singur loc. Se 
măreşte treptat cantitatea de ulei, stropindu-se 
între timp icrele cu puţină apă sau sifon. La sfîrşit se 
adaugă puțină zeamă de lămîie, continuînd 
amestecarea şi stropirea cu apă sau sifon. 

Dacă se întîmplă ca icrele să se taie, se ia o 
lingură de icre nepreparate care se amestecă bine 
într-un vas separat, picurînd cîte puţin ulei şi puţină 
apă sau sifon şi amestecîndu-se continuu, apoi se 
adaugă puţin cite puţin din icrele tăiate. 

Icrele tăiate se mai pot drege şi cu miez de 
pîine albă înmuiată în apă şi stors bine. Se pun într- 
un castron circa 60 g miez de piine şi se amestecă 
bine, adăugînd treptat icrele tăiate. 

Icrele tăiate se pot drege, de asemenea, şi cu 
circa 50 g griş fiert tare şi răcit bine, aplicînd 
aceeaşi metodă ca şi cu miezul de piine. Dacă icrele 
au bobul mai gelatinos, de la început trebuie să se 
stropească cu apă sau cu sifon. Icrele bine legate se 
ţin la rece 2—3 ore, după care, dacă s-au întărit, se 
mai amestecă din nou, adaugiînd apă sau sifon atit 


cît mai primesc. Se reţine o mică cantitate din icre, 
iar restul se pun pe platou, se aranjează şi se 
netezesc, apoi se garnisesc cu şpriţul cu icrele reţi- 
nute, cu felii de lămiie şi cu măsline. Se servesc cu 
ceapă tăiată mărunt. 


148. Icre de heringi sau tarama 


La o cantitate de 100 g icre se adaugă 100 g 
miez de pîine înmuiat şi stors bine sau 150 g griş 
fiert gros şi bine răcit. Mai departe se procedează la 
fel ca în reţeta precedentă. Se servesc cu ceapă 
tăiată foarte mărunt, spălată cu apă rece şi apoi 
bine scursă de apă. Se ornează cu măsline şi cu felii 
de lămiie. 


149. Icre de Manciuria 


Icrele de Manciuria se servesc fără a fi 
preparate. Se folosesc la pregătirea tartinelor (vezi 
cap. 1.2. Tartine). 


150. Icre negre 


Icrele negre se ţin în permanentă în frigider, 
altfel se alterează şi pot fi foarte dăunătoare. 

Se servesc ca tartine, pe felii de franzelă tăiate 
subţiri şi unse cu unt proaspăt, iar pe margine se 
ornează cu unt cu ajutorul unui cornet confec-ţionat 
din celofan sau pergament, cu vîrful ascuţit din care 
se taie foarte puţin, pentru ca să iasă untul sub 
forma unei şuviţe subţiri ca o aţă 


151. Salată de heringi sau de scrumbii 
sărate | 


500 g heringi sau scrumbii desărate, 500 
g cartofi, 100 mi ulei, 50 mi oțet, 2-3 cepe, 
cîteva măsline, sare, piper. 


Cartofii fierţi se curăţă de coajă şi se taie în 
felii. Ceapa curățată se taie în felii cît se poate de 
subţiri, şi împreună cu cartofii se pun într-o salatieră 
sau într-un castron, se adaugă felioare de heringi 
sau de scrumbii (desărate şi fără oscioare). 
Deasupra se toarnă un amestec preparat, după 
gust, din: ulei, oţet, apă, piper şi eventual sare. Se 
garniseşte salata cu măsline şi se presară cu 
pătrunjei verde sau cu ceapă verde tăiată mărunt. 


152. Salată de heringi cu legume llI 


300-400 g heringi sau scrumbii, 200 g 
ceapă, 150 g castraveciori acri, 400 g cartofi 
fierti, 100 mli ulei. Se mai pot adăuga: 200-300 
g miez de varză murată tăiată subtire, ardei 
graşi sau gogoşari, mărar, pătrunjel verde, 
salată verde, măsline, ouă fierte tari şi, după 
gust, oțet, sare şi piper. 

Toate ingredientele se taie în felii sau mărunt şi 
se pun în castron. Peste ele se toarnă un amestec 
din ulei, oţet, apă, sare şi piper, după gust, apoi se 
amestecă şi se pun într-o salatieră sau pe un platou. 
Se garniseşte salata cu ouă fierte tăiate în rondele 
sau în sferturi, cu roşii tăiate la fel ca şi ouăle, cu 
măsline spălate şi unse cu ulei, iar peste acestea se 
presară mărar şi pătrunjel tăiate mărunt. 


153. Salată de heringi, cherci sau 
scrumbii cu ceapă, măsline şi lămîie 


Pentru 5 porţii: 500 g heringi, 500 g ceapă, 
1 morcov, 1 lămîie, 100 g măsline, 1 legătură 
pătrunjel, 50 ml ulei, 1 foaie de dafin, oțet, 
piper, sare. 

Se desărează şi se curăţă heringii, apoi se taie 
în două jumătăţi şi se curăţă de oase. Se taie ceapa 
în felii subţiri, se amestecă cu pătrunjel tăiat 
mărunt, o foaie de dafin sfărimată, morcov ras pe 
răzătoare cu găuri mari şi piper boabe. 


Se aranjează zarzavatul în mijlocul platoului, de 
jur-împrejur se pun felii de heringi sau cherci, iar 
deasupra se toarnă un sos preparat din ulei, apă şi 
oţet sau zeamă de lămiie. 

Se ornează cu felii de lămiie şi cu măsline. 


154. Salată de peşte cu legume şi 
maioneză 


300 g peşte fiert sau marinat, 300 g 
cartofi, 100 g morcovi, 100 g mazăre, 200 g 
maioneză, 1 lingură de muştar, piper, sare. 

Legumele se fierb, se taie în pătrăţele mici, se 
amestecă cu o parte din maioneză şi apoi se adaugă 
muştarul, sare şi piper după gust. Peştele fiert, sărat 
sau marinat, se curăţă de oase şi de pieliţă, se taie 
ca şi legumele mărunt şi se amestecă împreună cu 
salata. Se ornează salata cu restul de maioneză şi 
se garniseşte cu felii de ouă şi măsline. Se serveşte 
ca salată aperitiv. 


2.3. SALATE CU CARNE 


155. Salată de pasăre cu maioneză 


200 g carne de pasăre, 500 g cartofi, 2 
mere, o jumătate de ţelină, 100 g mazăre, 2 
ouă fierte tari, 1 lingură de coniac, 1 linguriţă 
de muş-tar, maioneză, sare şi piper. 

Se taie ca fideaua cartofii fierţi şi curăţaţi, 
merele curățate, ţelina crudă şi carnea de pasăre 
fiartă. (Din cantitatea de carne indicată, numai 
jumătate se amestecă cu salata, cealaltă jumătate 
oprindu-se pentru garnitură.) Se adaugă maioneză, 
muştar, coniac, piper şi sare după gust. Se 
amestecă totul, se aranjează pe platou şi se 
garniseşte cu restul de carne de pasăre şi cu 
rondele de ouă răscoapte. Pînă la servire, salata se 
ţine la rece şi se poate napa (glasa) cu aspic. 


156. Salată de şuncă 


Se prepară la fel ca salata de pasăre, în loc de 
carne de pasăre folosindu-se 150 g şuncă slabă, iar 
merele se înlocuiesc cu castraveciori muraţi. 


157. Salată de boeuf 


800 g cartofi, 200 g carne fiartă de vacă, 
300 g maioneză, 200 g castraveți murati 
(acri), piper, sare, iar pentru ornat măsline, 
gogoşar şi citeva foi de salată verde. 

Este o salată foarte populară care se prepară în 
diferite feluri, confundîndu-se de cele mai multe ori 
cu salata ă la rus. 

Se curăţă cartofii fierţi de coajă şi se taie în felii 
subţiri. Se adauga carnea fiartă, castraveţii muraţi 
în prealabil curăţaţi de coajă şi scurşi de zeamă, 
toate tăiate în felii subţiri. Se adaugă o parte din 
maioneză, muştarul, sarea, piperul, toate după gust 
şi se amestecă. Se aşază salata pe platou şi se 
şpriţuieşte cu restul de maioneză. La urmă se 
garniseşte cu cîteva măsline sau cu rondele de ou. 
Se poate orna şi cu diferite forme tăiate din legume 
şi verdeţuri. 


158. Salată din cap şi picioare de vițel cu 
sos vinegretă 


Cap şi picioare de vițel, ceapă, morcov, 
țelină, sare, piper şi sos vinegretă. 

Se curăţă capul (se scoate creierul) şi picioarele 
de vițel, se opăresc, se spală cu apă rece şi se pun 
la fiert împreună cu o ceapă, un morcov, o jumătate 
de ţelină şi sare. După ce au dat în fiert, se curăţă 
bine spuma ridicată, după care se lasă să fiarbă 
pînă cînd carnea se desprinde de pe oase. Se ia 
vasul de pe foc, se scot capul şi picioarele, se alege 


carnea de pe oase şi se aranjează pe platou. Se 
strecoară zeama în care au fiert acestea şi dacă nu 
este suficient de gelatinoasă se mai lasă pe foc ca 
să scadă şi apoi se toarnă peste carne. Se lasă să se 
răcească şi să se închege. Se serveşte cu sos 
vinegretă (v. reţeta 163 „Sos vinegretă”). 


3. SOSURI 


159. Sos cu oțet sau cu lămîie 


Pentru 6 porții: 3-4 linguri de ulei, 1-2 
linguri de oțet, 1-2 linguri de apa, 1 linguriţă 
de zahăr, sare şi piper după gust (oţetul se 
poate înlocui cu zeamă de lămîie). 

Toate componentele se amestecă împreună şi 
se răstoarnă peste salată în momenul servirii 
(această metodă se aplică numai la salate verzi). 


160. Sos de muştar 


Pentru 5—6 porţii, se pun într-o farfurioară 
adincă 50 g muştar, se adaugă, picurind, 3 linguri 
de ulei, se amestecă bine şi la urmă se adaugă 1—2 


linguri de oţet sau zeamă de lămiie, o lingură de 
apă, sare şi piper pisat după gust. 


161. Sos cu gălbenuşuri fierte 


2—3 gălbenuşuri fierte se zdrobesc şi se freacă 
cu o linguriţă de muştar, se adaugă 3 linguri de ulei, 
2 linguri de apă, 2 linguri de oţet, sare şi piper pisat, 
după gust. 

Se poate adăuga şi tarhon opărit şi tocat 
mărunt sau ceapă verde tăiată mărunt. 


162. Sos à la grec 


Pentru 300 g sos: 100 ml ulei, 150 mi sifon, 
zeamă de lămîie (de la o lămiie), 1 legătură 
pătrunjel verde, piper, sare. 

Se toarnă uleiul într-un castron, se adaugă 
pătrunjel tocat, piper, sare, zeama de lămîie şi 
sifonul. Se bate cu telul sau cu furculita pînă se 
omogenizează. 

Sosul trebuie să fie picant şi acrişor. Se 
serveşte la salate de legume. 


163. Sos vinegretă 


Pentru 300 g sos: 100 ml ulei, 3-4 ouă fierte, 
1 legătură pătrunjel verde, 50 g muştar, oţet, 
piper şi sare după gust. 

Ouăle fierte şi tocate mărunt se amestecă bine 
cu ulei, pătrunjel verde tocat, oţet, piper, sare. 

164. Sos picant pentru salată 


100 mi ulei, 50 g muştar, 2 linguri oțet, 
piper, sare, 3-4 căţei de usturoi. 

Intr-un castron, se amestecă muştarul cu uleiul 
care se toarnă cite puţin. Se subţiază cu oţet, se 
adaugă usturoiul pisat şi se potriveşte după gust de 
sare şi de piper. 


Se foloseşte la salate de roşii, castraveți, salată 
verde, salată de ţelină etc. 


165. Sos de smîntînă cu muştar 


200 g smintină, 60 g muştar, sare, zeamă 
de lămiie. 

Se amestecă într-un castron smintina, 
muştarul, zeamă de lămiie şi sare după gust. Se 
foloseşte la salatele de andive, ţelină, conopidă etc. 


166. Sos de smîntînă cu hrean 


200 g smintină, 1 linguriţă de muştar, 2 
linguri de hrean ras, zeamă de lămiie, piper, 
sare. 

Toate componentele se amestecă într-un 
castron, cu grijă, şi se potriveşte sosul la gust cu 
zeamă de lămîie, sare şi piper. 

Se foloseşte la salate de legume şi la ouă fierte. 


167. Sos scordolea 


Pentru 600 g sos: 200 ml ulei, 1 căpăţină 
usturoi, 200 g miez de nucă, 200 g miez de 
franzelă, 1 lămiie, piper, sare. 

Se pisează usturoiul, se adaugă miezul de 
franzelă înmuiat în lapte şi bine stors, apoi miezul 
de nucă măcinat. Se amestecă şi la fel ca la maio- 
neză, se adaugă cite puţin ulei. Se potriveşte sosul 
la gust cu zeamă de lămîie, piper şi sare. Sosul 
trebuie să fie legat ca o maioneză. Se serveşte la 
ouă fierte sau ca aperitiv. 


168.  Maioneză 


3 gălbenuşuri, 300 ml ulei, 2 linguri zeamă 
de lămîie sau sare de lămîie dizolvată în 


puțină apă, o jumătate lingură de muştar, 
sare. 

Se pun într-un castron gălbenuşurile crude şi 
muştarul, se presară cu puţină sare cernută şi se 
amestecă cu telul, picurîndu-se la început cîte puţin 
ulei, iar după ce s-a obţinut consistenţa de 
maioneză se stropeşte cu citeva picături de apă 
rece. Se continuă să se toarne ulei, cu intermitenţă, 
sub forma unei şuviţe subţiri. După ce s-a terminat 
uleiul se adaugă, după gust, zeamă sau sare de 
lămîie şi se mai adaugă apă rece, atit cît primeşte 
maioneza ca să nu iasă prea subţire. 

Dacă se întîmplă să se taie maioneza, atunci se 
ia un gălbenuş crud sau fiert (care se dă prin sită) şi 
se freacă separat într-un castron sau într-o farfurie 
adincă, cu puţină sare fină şi 1/2 linguriţă de 
muştar, dupa care se adaugă cîte puţin din 
maioneza tăiată. 

De reţinut este faptul că se recomandă să se 
folosească sare de lămîie în soluţie concentrată, 
aceasta legind mai bine maioneza. Zeama de lămiie 
se poate adăuga la urmă în maioneza gata 
preparată. 

Ouăle trebuie să fie cît mai proaspete, iar uleiul 
trebuie să aibă temperatura camerei. Pînă la 
întrebuințare, maioneza se păstrează în frigider, 
altfel se lasă (se taie) şi iese uleiul deasupra. 
Maioneza tăiată se mai poate drege şi cu apă. Se 
pune într-un castron 1/2 lingură din maioneza tăiată 
peste care se picură apă şi, amestecînd tot timpul 
repede, se adaugă mereu cite puţin din maioneza 
tăiată şi cîte o picătură de apă. Cînd s-a legat, se 
adaugă restul de maioneză. 


169. Sos de maioneză, cremă 


200 g maioneză, 100 g frişcă fără zahăr, 
sare. 


În maioneză se adaugă frişcă bătută fără zahăr, 
sare şi, după gust, piper şi zeamă de lămiie, apoi se 
amestecă. Sosul rezultat se foloseşte la unele 
legume fierte (sparanghel, conopidă) şi la ouă fierte 
tari. 


170. Sos ravigot (ravigote) 


200 g maioneză, 100 g castraveți muraţi, 
60 g ceapă, 1 legătură de pătrunjel verde şi 
cîteva ramuri de tarhon. 

Castraveţii muraţi se curăţă de coajă şi de 
seminţe, se toacă cît mai mărunt şi se storc de 
zeamă. Ceapa se taie foarte mărunt, iar de la tarhon 
şi pătrunjel se aleg numai frunze proapete, 
neveştejite şi se toacă mărunt. Toate aceste 
ingrediente se pun în maioneză şi se amestecă 
împreună. Sosul obţinut se ţine pînă la servire în 
frigider. Se foloseşte la legume fierte şi la ouă fierte 
tari. 


171. Sos tartar 


150 ml ulei, 3 gălbenuşuri, 30 g muştar, 1 
legătură de pătrunjel verde, sare, piper, oțet. 

Se pun într-un castron gălbenuşurile fierte şi 
date prin sită. Se adaugă muştar, piper, sare şi se 
amestecă, adăugind, ca la maioneză, uleiul puţin 
cîte puţin. La sfîrşit se adaugă, după gust, oţet, 
sare, piper şi pătrunjel tocat. 

Se serveşte la salate de legume, salată verde şi 
la ouă fierte tari. 


172. Sos de maioneză picant (remulad) 


200 g maioneză, 100 g castraveciori, 30 g 
muştar, 1 legătură de pătrunjel verde, 2-3 ouă 
fierte, cîteva fire de tarhon, 50 g capere, oţet, 
piper sare. 


Castraveciorii muraţi se curăţă de coajă şi de 
seminţe, se toacă mărunt, se scurg de zeamă şi se 
pun în maioneză. Se taie mărunt tarhonul, 
pătrunjelul verde, caperele şi ouăle fierte tari şi se 
pun, de asemenea, în maioneză, după care se 
adaugă, după gust, piper, oţet, sare şi se amestecă 
bine. Se poate adăuga puţin sifon, după cum se 
doreşte ca sosul să fie mai mult sau mai puţin dens. 
În loc de sifon se pot folosi 2—3 linguri de smîntînă. 
Se serveşte la salate de legume şi la ouă fierte. 


173. Sos de maioneză verde 


200 g maioneză, 50 g spanac, 30 g tarhon, 
1 legătură de pătrunjel verde, piper, sare, 
zeamă de lămiie după gust. 

Se aleg frunzele cele mai fragede de spanac, 
tarhon şi de pătrunjel verde (în loc de tarhon se pot 
pune foi de ceapă verde sau şi una şi alta). Se spală 
şi se pun la fiert în 1,5 | apă fiartă cu sare. Se fierb 4 
—5 min, apoi se strecoară, se răcesc cu apă rece şi 
se lasă într-o sită să se scurgă bine de apă, după 
care frunzele scurse se trec prin sită deasă. Piureul 
obţinut se amestecă cu maioneza şi se potriveşte la 
gust cu sare, piper şi zeamă de lămîie. 


174. Sos alb 


Pentru 6 persoane: 50 g făină, 30 g unt, 500 
mil. lapte, sare. 

Sosurile albe, pe bază de făină, nu se prăjesc ci 
se călesc uşor pe marginea plitei sau pe discul pus 
pe ochiul de aragaz, la foc potrivit, amestecîndu-se 
tot timpul pînă cînd făina se încorporează în unt şi 
începe să capete culoare uşor gălbuie. Se stinge cu 
lapte, sau cu apă fiartă, şi apoi se adaugă sare. Se 
foloseşte la soteuri de legume etc. 


175. Sos Bâchamel 


Sosul Bechamel se prepară la fel ca în reţeta 
precedentă cu deosebirea că se folosesc 100—150 
g făină, 80—100 g unt şi 500 ml lapte pentru ca 
sosul să iasă gros. Sosul Bechamel (sos gros) se 
foloseşte pentru cro-chete, budinci, sufleuri şi 
diferite umpluturi. El trebuie să fie foarte gros ca să 
poată lega alimentul de bază. 


176. Sos alb cu smîntînă 


30 g unt, 50 g făină, 500 ml lichid (apă, 
supă sau lapte), 200 g smîntînă, piper, 
nucşoară, sare. 

Se încălzeşte untul, se adaugă făina şi se 
căleşte pe marginea plitei, amestecînd mereu pînă 
ce făina se îngălbeneşte uşor. Se stinge cu lichid 
fierbinte turnîndu-se cite puţin şi se amestecă 
repede cu telul ca să nu se formeze cocoloaşe şi să 
nu se prindă de fundul vasului, evitînd astfel stre- 
curarea sosului. Se adaugă smintina, nucşoara rasă 
şi se potriveşte la gust de piper şi sare. 

Toate sosurile albe se servesc la diferite 
preparate de legume, făinoase, orez şi ouă, după 
cum se va indica la fiecare reţetă în parte. 


177. Sos alb cu ciuperci 


La sosul rețetei anterioare se adaugă 200 g 
ciuperci. 

Ciupercile poaspete se spală bine, se curăță, se 
taie în felii foarte subţiri şi se călesc cu 30 g unt. Se 
adaugă în sos şi se mai fierb împreună 3—5 min. Se 
serveşte la aceleaşi preparate ca şi în reţeta 
precedentă. 


178. Sos de lămîie cu smîntînă 


50 g unt, 50 g făină, 50 g ceapă, 50 g 
țelină, 60 g lămiie, 150 g smîntînă, sare. 

Ţelina şi ceapa se taie subţiri şi se călesc uşor 
în unt, se adaugă făina, călindu-se împreună 1—2 
min, după care se sting cu apă caldă. Se amestecă 
bine şi se lasă să fiarbă 5—6 min, după care se 
strecoară. In so-sul obţinut se adugă smîntînă, 
zeamă de lămîie, sare, după gust, şi se mai dă o 
dată în fiert. 


179. Sos suprem vegetarian 


50 g unt, 50 g făină, 200 g frişcă sau 
smîntînă, 4 gălbenuşuri, 200-300 ml lichid 
(apă sau lapte), piper, sare, zeamă de lămiie. 

Se încălzeşte untul, se adaugă făina şi se 
amestecă pînă se îngălbeneşte uşor, apoi se stinge 
cu lichid şi se lasă să fiarbă puţin. Se ia la o parte de 
pe foc, se adaugă frişca sau smîntînă şi 
gălbenuşurile frecate în prealabil şi amestecate cu 
puţin sos. Se adaugă în sos, după gust, sare, piper 
şi zeamă de lămiie. Se serveşte la preparate de 
legume, orez şi la ouă. 


180. Sos suprem cu supă de pasăre 


Pentru 500 g sos: 50 g unt, 300 ml supă de 
pasăre, 100 g frişcă, sau smintină, 2-3 
gălbenuşuri, praf de nucşoară, piper, sare. 

Se încălzeşte untul într-un vas, se adaugă făina 
şi se amestecă pînă se îngălbeneşte uşor, se stinge 
cu supă de pasăre şi se lasă să fiarbă puţin. Se ia 
vasul la o parte de pe foc, se adaugă frişca sau 
smintina încălzită bine şi se amestecă cu 
gălbenuşurile frecate în prealabil cu puţin sos. Se 
adaugă în sos, după gust, piper, nucşoară şi sare. 
După ce sosul este gata, nu se mai lasă pe foc şi 
nici la temperatură mare, ca să nu se taie. 


Înainte de a se servi la masă, în sos se poate 
adăuga şi zeamă de lămiie. 

Se serveşte la cele mai fine preparate de 
pasăre, peşte, legume (anghinare, conopidă, 
sparanghel, morcovi), orez, făinoase, după cum se 
va indica la respectivele reţete. 


181. Sos suprem cu caşcaval 


Modul de preparare este asemănător reţetei 
anterioare, cu deosebirea că se mai adaugă în sos şi 
caşcaval sau şvaiţer ras pe răzătoare cu găuri 
mărunte. Caşcavalul se amestecă cîte puţin în sosul 
fierbinte, fără a se pune la fiert. 

Se serveşte la preparate de legume (anghinare, 
conopidă, sparanghel, morcovi), orez, făinoase etc. 


182. Sos pentru gratinat (rumenit) 


50 g unt, 60 g făină, 300 ml lapte sau apă, 
100 g caşcaval sau brînză uscată, 2-3 
gălbenuşuri, sare. 

Se topeşte untul, se adaugă făina, se amestecă 
pînă capătă o culoare aurie, se stinge cu lapte şi se 
lasă să fiarbă 5—6 min. Se ia apoi vasul de pe foc, 
se adaugă gălbenuşurile şi se amestecă bine. Acest 
sos se foloseşte la budinci, sufleuri şi la diferite 
umpluturi care se gratinează. 

Modul de întrebuințare a sosului. Se 
folosesc vase cu rama joasă, tăvi sau căpăcele, care 
se ung cu unt şi se umplu cu legumele fierte dorite 
(cartofi, conopidă, varză de Bruxelles etc). Se 
acoperă cu sos şi se presară cu caşcaval ras sau cu 
altă brînză rasă. Se introduce la cuptor pentru a se 
rumeni (gratina). Se serveşte cald şi stropit cu unt. 
(O parte din caşcaval se poate pune în compoziţia 
de sos). 


183. Sos alb picant cu tarhon 


300 g sos alb (v. rețeta 174), 50 g unt, 4 
gălbenuşuri, 50 g ceapă, 60 mi oţet, 1 
legătură tarhon, 1/2 legătură pătrunjel verde, 
100 boabe piper, 1 foaie de dafin, sare, piper 
pisat, muştar, zeamă de lămiie. 

Se taie ceapa şi împreună cu pătrunjelul, 
tarhonul, piperul boabe, sarea, foaia de dafin, oţetul 
şi 1/2 pahar de apă se pun la fiert într-un vas 
acoperit, la foc iute. După ce a fiert 5—6 min, se 
strecoară sosul obţinut peste sosul alb fierbinte, 
apoi se încorporează untul şi gălbenuşurile unul cîte 
unul. După gust, se mai pot adăuga: piper pisat, 
nucşoară, muştar, zeamă de lămîie, frunze de 
tarhon tocat şi sare. 

Nu se mai dă sosul în fiert. Se serveşte ca şi 
celelalte sosuri, la diferite preparate de legume. 


184. Sos olandez 


200 g unt, 3-4 gălbenuşuri, 1 lingură de 
zeamă de lămiie, sare. 

Gălbenuşurile se amestecă cu 1—2 linguri de 
apă şi cu puţină zeamă de lămiie (restul de zeamă 
de lămiie se păstrează). Se pune vasul pe foc şi 
conţinutul se bate foarte repede cu un tel, pînă se 
îngroaşă. Se retrage vasul pe marginea maşinii de 
gătit şi se adaugă puţin cîte puţin untul topit, călduţ, 
scurs de zer şi de spumă. Se adaugă, după gust, 
zeama de lămîie păstrată şi sare. 

Se serveşte la legume fierte şi la ouă fierte. Se 
prepară cu puţin înainte de servire şi se ţine într-un 
alt vas cu apă fierbinte. 


185. Sos polonez 


200 g unt, 4 ouă fierte, 1 legătură mărar, 
1 lămiie, piper, sare. 


În untul topit se adaugă ouăle fierte tari şi 
tocate, mărarul tocat, zeamă de lămîie, piper şi 
sare. Se serveşte la diferite preparate de legume. 


186. Sos cu unt şi pesmet 


200 g unt, 150 g pesmet alb. 

Untul se încinge bine, se adaugă pesmet alb 
cernut şi se amestecă foarte repede, iar cînd 
pesmetul începe să se rumenească, se ia de pe foc 
şi se răstoarnă peste alimentele pentru care sosul a 
fost destinat. 

Se serveşte la conopidă fiartă, sparanghel, 
anghinare, varză de Bruxelles, toate fierte în 
prealabil. Dacă sosul este pregătit pentru găluşti cu 
prune sau macaroane cu nuci, se mai adaugă şi 50 
—100 g zahăr şi un praf de scorţişoară la urmă, cînd 
pesmetul este luat de pe foc. 


187. Sos de ciuperci uscate 


30-40 g ciuperci uscate, 50 g unt, 20 g 
făină, 1 ceapă, 1 rădăcină de pătrunjel, 1 foaie 
de dafin, sare, pătrunjel verde. 

Se spală ciupercile în apă rece de citeva ori şi 
se lasă să se înmoaie 1 oră, după care se fierb în 
800 ml apă; se adaugă ceapa crestată, rădă- cina 
de pătrunjel, foaia de dafin, puţină sare şi se fierb 
acoperit, la foc potrivit, pînă scade lichidul la 
jumătate. Apoi, se scoate rădăcina de pătrun- jel şi 
ceapa şi se strecoară. Zeama se întrebuinţează la 
prepararea sosului. 


Făina se căleşte cu unt şi cînd s-a rumenit puţin 
se stinge cu zeama de ciuperci şi se lasă să fiarbă. 
Dacă sosul are cocoloaşe, se strecoară, apoi se 
adaugă ciupercile tocate, piper pisat, sare, după 
gust şi se mai lasă să fiarbă pînă scade zeama 
pentru a rămîne sosul potrivit de legat (de gros). 


Sosul de ciuperci se serveşte la crochete, 
chifteluţe de cartofi, orez etc. 


188. Sos cu mujdei de usturoi 


O căpăţină de usturoi se pisează cu puţină sare. 
Cînd s-a pisat bine usturoiul se adaugă apă rece şi, 
după gust, ulei şi oţet. 

Se serveşte la fasole verde, la salată verde etc. 


189. Sos de hrean natur 


1-2 bucăți hrean, 50-100 mi oţet, zahăr, 
sare. 

Hreanul curățat se rade într-un castron 
acoperit, adăugind oţetul, eventual zahăr şi sare 
după gust. 

Se serveşte la salate de sfeclă şi la cartofi fierţi 
fierbinţi. 


190. Sos de hrean cu smîntînă 


50 g unt, 1 lingură de făină, 200 g 
smîntînă, 1-2 bucăţi hrean, 300 ml lichid (apă 
sau zeamă de la zarzavat fiert), oțet, 1/2 foaie 
de dafin, piper, sare. 

Se încălzeşte untul într-un vas şi se adaugă 
făina. Se căleşte 2—3 min, după care se stinge cu 
apă sau zeamă de zarzavat, se lasă să fiarbă, apoi 
se adaugă hreanul ras şi împreună se mai fierb 20— 
30 min. Se adaugă apoi smîntînă, foaia de dafin, 
eventual zahăr, oţet, piper, sare după gust şi se lasă 
să fiarbă încă 5—10 min. 

(Sosul este mai plăcut la gust dacă hreanul ras 
se înăbuşă separat în 2—3 linguri de supă şi o 
lingură de unt şi după aceea se adăugă la sosul 
format). 


191. Sos de tarhon cu smîntînă 


50 g unt, 50 g făină, 2-3 linguri oțet, 200 g 
smîntînă, 200 mil apă, 1 legătură tarhon, sare. 

Se prepară la fel ca în reţeta precedentă cu 
deosebirea că se înlocuieşte hreanul cu tarhon 
(frunze alese şi tocate). Sosul este mai plăcut la 
gust dacă tarhonul se opăreşte înainte de a se pune 
în sos. 


192. Sos de măcriş 


Se prepară la fel ca în reţeta precedentă, cu 
deosebirea că se înlocuieşte tarhonul cu măcriş, 
care fiind amărui se opăreşte mai întîi în apă fiartă, 
după care se trece repede prin apă rece. Măcrişul 
opărit se toacă, se pune în sos şi se fierbe 5—6 min. 
In felul acesta, măcrişul îşi păstrează culoarea 
frumoasă verde şi nu mai este amărui. Se poate 
adăuga puţin zahăr, după gust. Se serveşte la 
chifteluţe de cartofi etc. 


193. Sos de mărar 


50 g unt, 1 lingură de făină, 300-400 mi 
lapte, 1-2 legături mărar, sare. 

Se încălzeşte untul, se adaugă făina şi se 
amestecă pînă se îngălbeneşte uşor, apoi se stinge 
cu lapte călduţ şi se lasă să fiarbă puţin. Se adaugă 
mărar fraged, şi ales în fire subţiri tăiate în bucățele 
de 2—3 mm. Se adaugă în sos sare după gust, şi se 
fierbe 5—6 min. La urmă se pot adăuga 2—3 linguri 
de smîntînă sau şi 1—2 gălbenuşuri. 


194. Sos de castraveți muraţi 


50 g unt sau 50 ml ulei, 50 g făină, 200 g 
smîntînă, 500 g castraveți muraţi, 1 foaie de 
dafin, 1 legătură de mărar. 

Se prepară un sos alb cu ulei şi făină, se stinge 
cu apă şi se adaugă castraveţii curăţaţi de coajă şi 
seminţe, tăiaţi mărunt, şi foaia de dafin, după care 
se lasă să fiarbă încet 1 oră. Se serveşte la unele 
preparate de cartofi presărat cu mărar. (După 
preferinţă se poate adăuga în sos şi smîntînă). 


195. Sos alb dietetic 


50 g unt, 50 g făină, 400 mi lapte sau 
zeamă de legume, sare. 

Făina se pune la uscat într-o tigaie, pe maşina 
de gătit sau în cuptorul cu uşa deschisă, 
amestecîndu-se tot timpul, pînă ce capătă o culoare 
gălbuie-aurie. Apoi se dizolvă cu lapte sau cu zeamă 
de la legumele fierte, se amestecă bine şi se lasă să 
dea în fiert 2—3 min. Se potriveşte de sare, se 
strecoară în alt vas, se adaugă untul şi după 
preferinţă zeamă de lămîie, gălbenuşuri, sau o 
lingură de smîntînă. 

Zeama de legume se prepară astfel: se pun la 
fiert 1—2 cepe, 1 morcov, 1 rădăcină de pătrunjel, 
1/2 ţelină — toate tăiate în felii — şi puţină sare. Se 
fierb 1 oră, după care se strecoară zeama folosindu- 
se la stins (dizolvat) făina pentru sos. Legumele 
fierte se pot trece prin sită, iar piureul obţinut poate 
înlocui făina la sos. 


196. Sos de ceapă dietetic 


50 g unt, 50 g făină, 400 ml lapte sau 
zeamă de legume, 200 g ceapă, sare. 

Ceapa se curăţă, se taie foarte mărunt şi se 
pune la fiert cu puţină apă şi unt, într-un vas cu 
capac, pentru a se înăbugşi şi a se înmuia bine. intre 
timp se usucă făina fără unt (aşa cum s-a arătat în 


reţeta precedentă), se dizolvă cu lapte şi se toarnă 
peste ceapă. Se potriveşte sosul de sare, se poate 
adăuga zeamă de lămiie după plac şi se lasă să dea 
în fiert 2—5 min. 

Acest sos se foloseşte la preparate din cartofi, 
paste făinoase şi la cele din orez. 


197. Sos tomat natural 


1 kg de roşii, 30 g unt, 1 legătură de 
pătrunjel, 1 ceapă, zahăr şi sare după gust. 

Roşiile, spălate şi tăiate bucăţi, se fierb 1 oră 
împreună cu ceapa, pătrunjelul şi apa necesară 
(300 ml). Apoi se strecoară, se adaugă unt, zahăr şi 
sare după gust şi se lasă să fiarbă 5—6 min. Sosul 
se amestecă mereu, fiindcă altfel piureul rezultat 
din roşii se depune la fund. Se serveşte la diferite 
preparate din legume şi făinoase. 


198. Sos tomat îngroşat 


1 kg de roşii sau 100 g bulion de roşii, 50 
g unt, 25 g făină, 60 g ceapă, 50 g morcovi, 
1/2 ţelină, 10 g zahăr, sare. 

Legumele tăiate în felii subţiri se călesc în unt, 
se adaugă făina (uscată ca în reţeta 195), dizolvată 
cu puţină apă, se mai adaugă bulionul sau roşiile 
fierte, strecurate şi, dacă este nevoie, se mai 
adaugă apă caldă, cit se doreşte sosul de gros. Se 
mai fierb împreună 1 oră, după care se strecoară. 
Se potriveşte la gust cu zahăr şi sare. 


199. Sos tomat picant 


Se prepară la fel ca în reţeta precedentă, 
adăugindu-se în plus cîteva boabe de piper şi 1 
foaie de dafin care se călesc împreună cu legumele. 
La urmă se adaugă 100 ml de vin roşu şi se mai dă 
sosul o dată în fiert. Acest sos se serveşte la 


preparatele făinoase, la cele de orez şi la şniţele de 
legume. 


200. Sos tomat cu ciuperci 


200 g ciuperci proaspete, 100 g ceapă, 60 
mil ulei sau 60 g unt, 1/2 lingură de făină, 50 g 
bulion de roşii, sare, piper. 

Ceapa, tăiată foarte mărunt, se căleşte în ulei 
pînă se colorează puţin, apoi se pun ciupercile 
tăiate felii foarte subţiri şi se călesc la foc mic, pînă 
scade zeama lăsată de ele. Se adaugă făina, 
bulionul şi se stinge cu atita apă cit să se obţină un 
sos potrivit de gros. Apoi se potriveşte la gust cu 
piper şi sare şi se mai fierbe 2—3 min, amestecîndu- 
se tot timpul. 

Se serveşte la pilaf de orez şi la piure de 
cartofi. 


201. Sos de roşii portughez 


1 kg roșii, 60 ml ulei, 2-3 ardei graşi, 1 
căpățină usturoi, 100 ml vin, piper, sare. 

Se taie usturoiul şi ardeii graşi în bucăţi mici şi 
se călesc uşor în ulei să se coloreze. Se adaugă 
imediat roşiile curățate de pieliţă şi seminţe şi se 
înăbuşă 10—15 min, apoi se adaugă vinul şi, după 
gust, sare şi piper. Se serveşte la diferite preparate, 
ca şi celelalte sosuri. 


202. Sos brun de legume 


60 ml ulei, 50 g făină, 400 g legume 
(ceapă, morcovi, rădăcină de pătrunjel şi 
țelină), 50 g bulion de roşii, 1 foaie de dafin, 
10 boabe de piper, 1 fir de cimbru, sare. 

Legumele tăiate felii subţiri se călesc uşor în 
ulei, după care se adaugă făina, bulionul de roşii, 
mirodeniile şi se stinge cu apă. În continuare se lasă 


să fiarbă 1 oră, se curăţă de spumă şi se potriveşte 
de sare, apoi se trece totul prin sită, în afară de 
cimbru şi foaia de dafin. Culoarea brună a sosului se 
ajustează cu caramel. 

Acest sos brun se întrebuinţează la prepararea 
diferitelor sosuri şi mîncăruri. 


203. Sos brun de oase şi legume (sos de 
bază) 


Pentru 1 kg de sos: circa 1 kg de oase, 1 
ceapă, 1 lingură de bulion, 100 g morcovi, 1 
țelină, 1 rădăcină de pătrunjel, 60 g făină, 100 
g untură, sare iar ca mirodenii: usturoi, 
cimbru, 1 foaie de dafin. 

Oasele se sparg şi se pun într-o tavă la cuptor, 
fără grăsime, pînă se rumenesc. Apoi se scot din 
tavă, se pun într-o oală, se toarnă 2 litri de apă 
clocotită şi se fierb pe foc lent pînă ce zeama scade 
la jumătate, după care se strecoară şi cu ea se 
stinge sosul. 

Între timp, legumele se curăţă, se spală, se taie 
în felii şi se pun la prăjit într-o cratiţă cu untură 
încinsă, pînă se rumenesc puţin, după care se 
adaugă făina uscată în prealabil la cuptor (fără 
grăsime), pînă căpătă o culoare aurie şi apoi se 
stinge cu supa de oase preparată în prealabil. Se 
adaugă apoi bulionul şi toate  mirodeniile 
(condimentele), se lasă să fiarbă 1 oră, 
amestecîndu-se continuu şi luînd spuma, după care 
se potriveşte de sare şi de lichid şi se strecoară. 

Sosul brun se foloseşte la diverse mîncăruri de 
carne sau de legume. 


204. Sos brun sau sos roşu, stins cu 
supă de oase 


Se prepară la fel ca sosul din reţeta 
precedentă, cu deosebirea că oasele, în loc să se 


prăjească, se pun la fiert timp de 2—3 ore. Supa 
obţinută se foloseşte pentru stins componentele din 
care se prepară sosul. Dacă dorim un sos roşu, la 
acestea se adaugă puţină boia roşie şi bulion de 
roşii sau suc de roşii. La urmă se strecoară şi se 
adaugă puţin unt proaspăt. 


205. Sos de legume fără făină 


100 g morcovi, 100 g ceapă, 50 g ţelină, 1 
căpățină usturoi, 2 rădăcini pătrunjel, 100 g 
cartofi, 1 fir de cimbru, 10 boabe de piper, 1 
foaie de dafin, 50 g bulion de roşii sau 500 g 
roşii, 75 mi ulei, 1200 ml apă. 

Se curăţă legumele, se taie felii foarte subţiri şi 
se înăbuşă pînă se rumenesc puţin. Se adaugă 
bulionul de roşii sau roşiile şi se mai înăbuşă 5—10 
min, după care se stinge cu apă caldă şi se lăsă să 
fiarbă circa 30 min, adăugînd piperul, foaia de dafin, 
cimbrul şi sare după gust. Legumele fierte se 
pasează prin sită împreună cu lichidul care a mai 
rămas. Dacă sosul este prea subţire, se mai lasă să 
fiarbă pînă scade cit trebuie. 

Acest sos poate fi servit la diverse preparate de 
legume, orez, făinoase şi peşte. 


206. Sos de roşii dietetic 


600 g roşii, 50 g făină, 30 g zahăr, 30 g 
unt, sare. 

Se înăbuşă roşiile în sucul lor şi, după ce s-au 
înmuiat bine, se amestecă cu făină uscată prin 
călire fără grăsime şi dizolvată în zeamă de 
legume sau apă caldă, după care se adaugă sare şi 
zahăr după gust. Dacă sosul este prea gros, se 
potriveşte cu apă caldă. După ce sosul a fiert 5—10 
min, se strecoară şi se mai adaugă untul sau 
smîntînă, după gust. 


Sosul se foloseşte la diverse preparate de 
legume, orez şi făinoase. 


207. Sos de ceapă fără făină 


150 g ceapă, 50 ml ulei, 200 g cartofi, 2-3 
linguri de smîntînă, sare, piper. 

Ceapa tăiată mărunt se căleşte în ulei pînă se 
rumeneşte puţin, după care se stinge cu 500 ml de 
apă, se adaugă cartofii raşi pe răzătoarea mică şi se 
lasă să fiarbă pînă se terciueşte. Apoi se strecoară 
trecînd prin sită tot conţinutul, se potriveşte de 
sare, piper şi se adaugă smîntînă. Se mai fierbe 2— 
3 min, amestecîndu-se tot timpul. 


208. Sos de mere (fără zahăr) 


4-6 mere, 100 g smîntînă sau 50 g unt, 30 
g făină sau 10 g amidon (zeamil). 

Merele se spală, se taie în bucăţi cu coajă cu 
tot, se pun într-un vas cu apă (500 ml) şi se fierb 
pînă se terciuiesc, apoi se trec prin sită şi în piureul 
obţinut se adaugă făina sau amidonul dizolvat cu 
puţină apă rece, smintina sau untul şi după gust 
zahăr şi sare. Se mai lasă să dea totul în fiert, dar 
fără să dea în clocot. 

Se servesc la budinci şi la frigănele. 


209. Sos de vişine 


500 g vişine, 100 g smîntînă, 50 g făină, 
50 g unt, zahăr, sare. 

Se încălzeşte untul cu făina şi, amestecînd pînă 
se încinge, se stinge cu smintina diluată cu puţină 
apă. Se adaugă vişinele curățate de sîmburi, zahăr 
şi sare după gust şi se mai fierb împreună pînă se 
terciuiesc vişinele. Se strecoară apoi printr-o sită, 
pasîndu-se cu o lingură de lemn ca să treacă tot 
miezul vişinelor în sos. Sosul strecurat se mai lasă 


să dea în fiert fără să clocotească. Dacă sosul este 
prea gros, se mai adaugă apă caldă şi se mai dă 
într-un clocot. 

Acest sos se serveşte la diferite budinci de orez 
şi la preparate din paste făinoase. 


210. Sos de gutui 


2-3 gutui (500-600 g), 30 g făină, 50 g 
zahăr, 50 ml ulei, 50 g unt, sare. 

Gutuile se rad prin răzătoarea cu găuri mari şi 
se fierb cu apă, cît le acoperă, timp de 20 min. Intre 
timp, separat, se amestecă făina cu zahărul într-o 
tigaie, pe foc, pînă începe să se caramelizeze, apoi 
se adaugă uleiul şi se stinge cu zeama de la gutui. 
Se lasă să fiarbă pînă se dizolvă caramelul, după 
care se adaugă piureul de gutui, untul, zahăr şi 
sare, după gust. Se mai lasă să dea totul în fiert dar 
fără să clocotească. Dacă sosul este prea gros, se 
poate adăuga puţin vin sau zeamă de fructe. Sosul 
se serveşte la preparate din cartofi, făinoase, 
budinci etc. 


211. Sos de coacăze sau de agrişe 


200-300 g coacăze sau agrişe, 100 g 
smîntînă, 30 g făină, 300-400 ml apă, zahăr, 
sare. 

Coacăzele curățate de codițe se pun la fiert cu 
apă, timp de 15—20 min. Intre timp, se amestecă 
separat, într-o cratiţă, smintina, zahărul şi făina 
dizolvată cu zeama fiartă de la coacăze. După ce 
sosul s-a omogenizat, se adaugă piureul obţinut din 
coacăze şi, pentru ca sosul să nu fie prea gros, se 
mai adaugă apă caldă. Se potriveşte la gust de 
zahăr, sare şi se mai dă totul în fiert. Se foloseşte ca 
şi sosurile anterioare. 

4. PREPARATE DIN OUĂ 


În hrana omului, mai ales în cazul meniului 
vegetarian, ouăle sînt componentele de bază, atit 
din punct de vedere al gustului, cît şi al saţietăţii. 
Unele preparate din ouă sînt simple, uşor de 
pregătit, uneori chiar numai în cîteva minute, ca de 
exemplu: ouă fierte, ouă ochiuri, ochiuri la capac 
sau fierte în apă (româneşti), scrob, omlete, 
sufleuri, budinci, clătite şi alte preparate cu legume, 
fructe, făinoase şi brînzeturi. 

Pentru reuşita preparatelor este foarte 
important ca ouăle să fie cît mai proaspete. 
Prospeţimea ouălor se poate constata prin clătinare; 
dacă se clatină în interior înseamnă că oul este 
stătut. Ouăle proaspete au coaja transparentă şi 
poroasă şi sînt puţin mai grele decit cele vechi care 
au coaja lucioasă şi sînt puţin mai uşoare. 

Ouăle nu se sparg direct peste preparat. 
Fiecare ou se sparge separat pe o farfurioară şi 
numai după ce se constată că este proaspăt se 
toarnă peste celelalte. Dacă la oul spart albuşul se 
revarsă şi nu se ţine de gălbenuş, sau şi gălbenuşul 
se revarsă, înseamnă că oul este vechi. Din astfel 
de ouă nu se pot pregăti ochiuri, iar albuşul nu 
poate fi bătut spumă. Ouăle pentru fiert trebuie să 


fie cît mai proaspete, şi scoase din timp din frigider, 
altfel vor crăpa la fiert. 


4.1 PREPARATE DIN OUĂ SERVITE 
RECI 


212.  Ouă cu maioneză — salată 


Pentru 6 porţii: 6 ouă, 300 g maioneză, 30 g 
muştar, 100 g ceapă, 1 legătură de tarhon sau 
pătrunjel verde, 2-3 legături de ridichi de 
lună, piper, sare (pentru maioneză vezi reţeta 
168). 

Ouăle se fierb tari, se curăţă de coajă, se taie în 
felii şi se suprapun intercalate cu felii de ceapă, 
rondele de ridichi şi cu maioneză în care s-a pus: 
tarhon sau pătrunjel verde tocat mărunt, piper şi 
sare, după gust. 


213.  Ouă cu maioneză 


Ouăle se fierb tari, se curăţă de coajă şi se taie 
pe lungime în două, apoi se taie partea de jos, 
bombată, pentru ca jumătăţile de ou să stea drept. 
Se aşază pe un platou şi se ornează cu maioneză cu 
ajutorul unui cornet cu şpriţ. Deasupra se ornează 
cu puncte sau cu cerculeţe mici tăiate din ridiche 
roşie sau ardei gras, iar de jur-împrejur se pun foi de 
salată verde. (Pentru maioneză vezi reţeta 168). 

214.  Ouă pe salată de legume (à la rus) 


Pentru 6 porţii: 1 kg salată de legume, 6 
ouă, 300 g maioneză. 

Salata se prepară ca în reţeta 116, iar 
maioneza ca în reţeta 168. 

Pe un platou dreptunghiular se formează un 
postament de salată. Se pun deasupra ouă fierte, 
întregi sau jumătăţi, pe două rînduri sau într-un 
singur rînd. Spațiile dintre ouă şi pe marginea 


postamentului de salată se modelează cu maioneză. 
Se taie apoi puţin din virful bombat al fiecărui ou 
întreg, după care tot cu maioneză se face cite o 
steluţă şi se ornează cu puncte sau cerculeţe 
decupate din ridiche roşie sau din gogoşar roşu şi cu 
cite o frunză de pătrunjel. 


215.  Ouă umplute cu brînză telemea 


6 ouă, 200 g brînză, 100 g unt, 1-2 linguri 
de smîntînă, citeva frunze de salată verde. 

Se fierb ouăle tari, se taie în jumătăţi pe 
lungime şi se scot gălbenuşurile. Gălbenuşurile se 
trec împreună cu brinza prin sită şi se amestecă cu 
untul moale, apoi se adaugă (dacă pasta este prea 
groasă) smîntînă şi se potriveşte la gust cu sare. Se 
pot adăuga: mărar tocat, boia sau puţin chimen 
pisat. Cu pasta astfel preparată se umplu albuşurile 
golite şi se aşază pe platou peste frunze de salată 
verde. Ouăle umplute se ornează cu felii de măsline 
sau cu rondele de ridiche roşie şi cu cîte o frunzuliţă 
de pătrunjel verde. 


216.  Ouă umplute cu brînză de vaci 


6 ouă, 300 g brînză de vaci bine scursă, 2- 
3 linguri de smîntînă groasă, 2-3 linguri de 
ceapă verde fragedă tocată foarte mărunt, 
sare, boia. 

Oăle fierte se taie în jumătăţi pe lungime, se 
scot gălbenuşurile care împreună cu brinza de vaci 
se trec prin sită. Se adaugă ceapa verde tocată, 
smintina, sare şi boia după gust şi se amestecă 
bine, pînă se formează o pastă omogenă cu care se 
umplu albuşurile care se garnisesc la fel ca în reţeta 
anterioară. 


217.  Ouă umplute (ciupercuţe) 


6 ouă, 600 g salată de legume (v, reţeta 
116), 150 g maioneză, 50 g muştar, 2 linguri 
de ulei, 1 castravecior murat, citeva foi de 
salată verde, sare, piper, 6 roşii mici. 

Se fierb ouăle tari şi se curăţă de coajă. Din 
partea bombată se taie puţin, astfel ca oul să stea 
în picioare şi tot pe aceeaşi parte se scobeşte pînă 
se scoate tot gălbenuşul. Se lucrează cu mare 
atenţie, pentru ca să nu se sfărime albuşul. 
Gălbenuşurile sfărimate se pun într-un castron, se 
adaugă castraveciorul dat prin răzătoare fină sau 
tăiat foarte mărunt, piper, muştar, sare, ulei şi se 
amestecă bine. Cu compoziţia obţinută se umplu 
albuşurile. Salata de legume se aşază pe un platou 
în formă de cerc peste care se aşază ouăle umplute, 
în poziţia în picioare. Deasupra fiecărui ou se 
fixează un capac tăiat dintr-o roşie mică. Dacă 
aceasta alunecă, se taie puţin virful oului şi se 
lipeşte căpăcelul cu maioneză, obţinîndu-se forma 
unei ciuperci. Pentru aspect decorativ se picură pe 
suprafaţa roşiilor, din- tr-un cornet de celofan, 
picături de unt. Printre ouă se pun foi de salată 
verde tăiate mărunt. Astfel aranjate, oăle au 
aspectul unor ciperci. Se servesc cu maioneză (vezi 
reţeta 168). 


218. Ouă cu roşii (coşuleţe) 


3 ouă, 6 roşii, 200 g maioneză, 600 g 
salata de legume (v. reţeta 116), citeva foi de 
salată verde sau crenguţțe de pătrunjel verde. 

Se aleg roşii rotunde şi bine coapte, se spală, 
se şterg şi se taie, în partea codiţei, un sfert din 
fiecare roşie. Se scobeşte aproape tot miezul 
roşiilor, se lasă puţin să se scurgă de zeamă, după 
care se umplu cu salată, iar peste umplutura de 
salată se pune cîte o jumătate de ou tăiat pe 
margine în formă zigzag (sub forma unui nufăr). 


Deasupra jumătăţilor de ouă şi de jur-împrejur se 
modelează şpriţuind cu maioneză. După ce se aşaza 
ouăle pe platou, printre ele se pun foi de salată 
verde, ca decor. 


219.  Ouă umplute cu pastă de ciuperci 


6 ouă, 150 g ciuperci, 50 g unt, 1 lingură 
de pătrunjel verde tocat, sare, piper. 

Ouăle fierte tari se taie în două pe lungime, se 
scot gălbenuşurile şi se umplu cu pastă preparată în 
felul următor: se fierb ciupercile tăiate feliuţe 
subţiri, cu puţină sare şi cîteva picături de zeamă de 
lămîie, în apă cit să le acopere. După ce ciupercile 
sînt fierte se toacă foarte mărunt. Gălbenuşurile 
sfărimate se freacă cu untul moale, după care se 
adaugă ciupercile tocate, verdeaţa tocată, sare şi 
piper după gust. Cu pasta rezultată se umplu cu vîrf 
jumătăţile de albuş. Pentru decor, se pot opri 2—3 
gălbenuşuri care se dau prin sită direct deasupra 
ouălor umplute, care se aşază pe un platou rotund 
garnisit pe margine cu salată verde. 


220. Ouăcu sos tartar 


8 ouă, 100 ml ulei, 2-3 linguri de vin sau 
puțin oțet, 50 g muştar,2-3 legături de ridichi 
de lună, 1 legătură de mărar, 1 legătură de 
pătrunjel verde, 100 g ceapă verde sau 2 
cepe, sare, piper, cîteva fire de tarhon. 

Ouăle se fierb tari, se curăţă de coajă şi se taie 
în felii (numai cinci ouă, restul de ouă se folosesc la 
prepararea sosului) şi se aşază în straturi 
alternative cu rondelele de ridichi, cu ceapa verde 
sau cu felioare de ceapă tăiate foarte subţire, peste 
care se toarnă sosul tartar pregătit din restul de 
ouă. 

Prepararea sosului: din ouăle rămase se scot 
gălbenuşurile, se zdrobesc, se adaugă muştar, vin şi 


se amestecă cu telul, adăugind, ca la maioneză, 
uleiul, puţin cîte puţin, pînă se termină. 

La sfîrşit se adaugă mărar, pătrunjel, tarhon, 
toate tăiate mărunt şi, după gust, sare şi piper. 
Pentru decor se toacă 2—3 albuşuri, puţină ver- 
deaţă, 2—3 ridichi de lună, se amestecă şi se 
presară pe deasupra. Astfel garnisite, ole au un 
aspect de mozaic. 


221.  Ouă „mimoza” 


6 ouă, 150 g maioneză picantă, iar pentru 
decor: 2-3 ridichi de lună sau cîteva măsline si 
pătrunjel verde 

Se fierb ouăle tari, se curăţă de coajă, se taie în 
jumătăţi pe lungime şi se scot gălbenuşurile, iar 
albuşurile se umplu cu maioneză peste care se 
presară gălbenuşurile date prin sită (o parte din 
gălbenuşuri se folosesc la prepararea maionezei), 
după care se ornează cu cerculeţe de ridichi sau cu 
felioare de măslină şi cu frunze mici de pătrunjel. 


222.  Ouă surpriză 


6 ouă, 200 g salată de icre preparate, 3-4 
măsline. 

Se fierb ouăle tari, se curăţă de coajă, se taie în 
jumătăţi pe lungime şi se aşază pe un platou 
rotund, cu gălbenuşul în sus. Peste ele se pun, cu 
ajutorul unui cornet din pergament prevăzut cu un 
şpriţ la capăt, icre preparate şi se decorează cu felii 
de măsline. 

Prepararea icrelor. 50 g icre de crap sau de 
ştiucă, 150 ml ulei, sare de lămîie sau suc de lămiie 
după gust. 

Intr-un castron se pun icrele şi se amestecă cu 
un tel, turnînd puţin cîte puţin ulei şi amestecînd 
repede, tot timpul, ca uleiul să nu aibă timp să se 
stringă într-un loc. Se măreşte treptat cantitatea de 


ulei stropind între timp cu puţină apă sau sifon. La 
sfîrşit se adaugă puţină sare de lămiie sau zeamă 
de lămîie, continuînd amestecatul şi stropirea cu 
apă sau sifon. (v. şi reţeta 147). 


4.2. PREPARATE DIN OUĂ SERVITE 
CALDE 


223.  Ouă moi 


Pentru ouă moi se folosesc numai ouă foarte 
proaspete care, ca să nu crape la fiert, trebuie 
scoase din timp de la frigider. Se pun ouăle în apă 
clocotită cu puţină sare, se lasa să fiarba 4—5 min 
(daca sînt mari 5 min), apoi se scurg de apa în care 
au fiert şi se pun în apă rece, în care se ţin 1—2 
min, pentru a se decoji mai uşor. Se pot servi şi în 
coajă, în pahare speciale pentru ouă. Oul se aşază 
în pahar cu partea mai îngustă în jos. Partea mai 
rotunjită, avînd sub coajă un gol, se sparge cu o 
linguriţă, se îndepărtează virful cojii, formîndu-se o 
deschizătură prin care se consumă oul cu ajutorul 
linguriţei. 


224.  Ouă fierte cleioase 


Se introduc cu grijă ouăle în apă clocotită ca să 
nu crape coaja şi după ce dă iar apa în clocot, se 
trage vasul imediat de pe foc şi se ţine acoperit cu 
un capac 4—5 min. 

In ceea ce priveşte servirea ouălor cleioase, se 
procedează ca în reţeta anterioară. 


225.  Ouă fierte tari 


Se introduc cu grijă ouăle (scoase din timp de 
la frigider ca să nu crape) în apa clocotită, lăsîndu-le 
să fiarbă 8—10 min, după care se scurg şi, pentru a 


se decoji mai uşor, se pun în apă rece în care se ţin 
numai cîteva minute. Ouăle fierte nu se lasă să se 
răcească, complet, deoarece nu se vor curăța bine. 

Ouăle fierte tari se servesc la masă curățate de 
coajă. 

226. Ouă cleioase cu spanac 

6 ouă, 1 kg spanac, 2 linguri unt, 1 pahar 
lapte, 1/2 lingură făină, zeamă de lămiie, sare 
şi piper după gust. 

Se curăţă, se spală bine spanacul şi se fierbe în 
apă clocotită cu puţină sare. După 5—6 min de 
fierbere se scurge bine spanacul de zeamă şi se 
răceşte cu apă rece, după care se toacă mărunt. 
Untul se pune într-o crăticioară, se încălzeşte, se 
adaugă făina şi se prăjeşte uşor, se stinge cu lapte 
şi se amestecă pînă dă în fiert, după care se adaugă 
spanacul. Apoi se potriveşte după gust de sare, 
piper şi zeamă de lămîie (cui îi place poate adăuga 
şi puţin usturoi pisat) şi se continuă fierberea pînă 
scade potrivit. 

In acest interval de timp se fierb ouă cleioase 
(v. reţeta 224). Cînd se serveşte, spanacul se 
răstoarnă pe platou şi se pun ouăle deasupra. 


227. Ouă cleioase cu spanac gratinat 


Spanacul se prepară ca în reţeta precedentă. O 
parte din spanacul gata preparat se pune într-un 
vas rezistent la căldură, peste el se aşază ouăle 
cleioase întregi sau tăiate în jumătăţi, iar deasupra 
se pune restul de spanac şi se presară cu caşcaval 
ras. Se intoduc în cuptorul încins ca să se gratine-ze 
(rumenească) deasupra. 


228.  Ouă moi cu sos alb gratinate 


6 ouă, 50 g făină, 50 g unt, 300 ml lapte, 
100 g caşcaval, sare. 


Se fierb ouăle moi, se curăţă de coajă şi se 
aşază într-o tavă unsă cu unt, iar peste ele se 
toarnă sosul alb care se prepară după cum 
urmează: se încălzeşte untul, se presară cu făină, se 
amestecă 2—3 min, după care se stinge cu laptele 
călduţ, se adaugă în sos jumătate din caşcavalul ras 
şi se potriveşte de sare. După ce se răstoarnă sosul 
peste ouăle din tavă, se presară deasupra cu restul 
de caşcaval ras şi se introduc în cuptor, la foc 
potrivit, ca să se gratineze. 


229.  Ouă moi în sos de roşii 


Se prepară la fel ca în reţeta precedentă, cu 
deosebirea că în loc de sos alb se foloseşte sosul 
tomat (v. reţeta 197). 


230. Ouă cu cartofi piure şi sos tomat 


6 ouă, 6 roşii mari, 500 g cartofi, 50 g unt, 
100 mi lapte, sare. 

Din cartofii fierţi, jumătate din unt, lapte şi sare 
se prepară piureul. Intre timp se fierb ouă moi şi se 
curăţă, iar roşiilor spălate li se taie în partea codiţei 
un căpăcel, pe unde se scobesc de miez, în aşa fel 
încît să nu găurească marginile roşiei, după care se 
aşază cu deschizătura în jos pentru a se scurge 
zeamă. Apoi, roşiile se umplu cu piure de cartofi 
peste care se aşază ouăle şi se introduc pentru 10— 
15 min în cuptor. Se servesc fierbinţi, cu sos tomat 
separat (pentru sosul tomat v. reţeta 197), care se 
prepară din miezul rămas de la roşii. 


231. Ouăcu ciuperci gratinate 
6 ouă, 200 g ciuperci, 100 g ceapă, 50 g 
unt, 50 g făină, 50 g caşcaval, piper, sare. 


Ciupercile, curățate, spălate şi tăiate în felii se 
fierb în apă cu puţină sare. După ce sînt gata se 


strecoară şi din zeama rămasă se prepară sosul 
după cum urmează: se taie ceapa mărunt şi se 
căleşte cu unt, se adaugă făina şi se stinge cu 
zeama de la ciuperci. Se amestecă sosul pînă dă în 
fiert, apoi se adaugă ciupercile, sare şi piper, după 
gust. O parte din compoziţie se pune într-un vas 
(care rezistă la cuptor), apoi se aşază ouăle fierte, 
întregi sau tăiate în jumătăţi, peste care se pune 
restul de compoziţie şi deasupra se presară cu 
caşcaval ras. Se introduc în cuptorul încins potrivit, 
ca să se gratineze. 


232. Ouă ţărăneşti cu ceapă 


6 ouă, 2 cepe, 2 roşii, 50 ml ulei, piper, 
sare. 

Se fierb ouăle tari, se curăţă şi se pun 
deoparte. Ceapa tăiată mărunt se rumeneşte uşor în 
ulei, după care se adaugă roşii curățate de pieliţe şi 
tăiate în cuburi mici. După ce roşiile s-au încins 
bine, se adaugă ouăle tăiate în cuburi, sare şi piper 
după gust şi se răstoarnă într-o farfurie adincă. Se 
servesc fierbinţi. 


233. Ouă cu unt şi muştar 


6 ouă, 100 g unt, 50 g muştar, 1/2 lingură 
de oţet, sare, piper. 

Se fierb ouăle tari, se curăţă şi se taie în 
sferturi, apoi se pun pe un platou încălzit, iar peste 
ele se toarnă unt încins stins cu muştar dizolvat în 
oţet. Se sărează şi se piperează după gust. 


234.  Ouă aşezate în gogoaşă de cartofi 


6 ouă, 1/2 kg cartofi, 1-2 gălbenuşuri, 50 g 
caşcaval, 30 g unt, sare, 1 lingură făină. 

Se curăţă cartofii şi se pun la fiert în apă 
clocotită cu puţină sare. Cînd sînt fierţi se scurg, se 
trec prin sită sau se sfărimă cu telul în vasul în care 


au fiert. Se adaugă untul topit, gălbenuşurile unul 
cîte unul şi făina, sare, caşcavalul ras şi se 
amestecă. Piureul obţinut se împarte în 6 porţii din 
care se formează gogoşi cărora li se dă apoi forma 
unei ceşti de cafea (cu golul la mijloc). Se aşază 
într-o tavă unsă şi se introduc în cuptor ca să se 
usuce şi să se rumenească puţin. Se scot apoi de la 
cuptor şi în fiecare ceşcuţă de cartofi se toarnă cite 
un ou crud, după care se introduc din nou în cuptor 
ca să se coaguleze oăle. Se servesc fierbinţi, cu sos 
tomat, după preferinţă. 


235. Ouăla ceaşcă 


6 ouă, 30 g unt, sare, 100 g smîntînă sau 
sos tomat. 

Se aşază ceştile într-o tigaie cu puţină apă 
clocotită. Se pune în fiecare ceaşcă cîte puţin unt şi 
deasupra se sparge cîte un ou, apoi se lasă să fiarbă 
acoperit sau se introduc la cuptor pînă se 
coagulează. Cînd sînt gata se servesc în ceştile în 
care au fost preparate, peste care se mai pune cite 
o linguriţă de smîntînă sau sos tomat. 


236.  Ouă în chifle 
6 ouă, 6 chifle, 30 g unt, sare, piper. 


Se taie virful fiecărei chifle, după care se 
scobesc de miez, cu grijă să nu se rupă coaja. Se 
ung chiflele pe dinafară şi pe dinăuntru cu unt, se 
pun într-o tavă şi se introduc pentru cîteva minute 
la cuptor. Apoi se toarnă în fiecare chiflă cîte un ou, 
se sărează, se piperează şi se introduc în cuptor 
pînă se coagulează ouăle. Se servesc fierbinţi. 


237. Ouă pane 


6 ouă, 30 g unt, 50 g făină, 1 pahar lapte, 
100 g caşcaval sau brînză rasă, sare, piper. 

Pentru împănat şi prăjit: ou, făină, pesmet, 
ulei. 

Din unt, făină şi lapte se prepară un sos gros. 
Ouăle fierte tari se curăţă, se taie pe lungime în 
două şi se scot gălbenuşurile. Apoi se dau găl- 
benuşurile prin sită şi împreună cu caşcavalul ras se 
amestecă cu sosul, potrivindu-se de sare şi piper. 
Cu acest sos se umplu jumătăţile de albuş. Ouăle 
astfel umplute se dau prin făină, ou bătut şi pesmet, 
după care se prăjesc în ulei încins. 

Ca să nu crape la prăjit, ouăle trebuie să fie 
întoarse mereu pînă se rumenesc. 


238. Ochiuri româneşti 


Pentru o porţie: 2 ouă, unt, sare după gust. 

Intr-o cratiţă se pune pe foc apă cu puţină sare 
şi oţet. Se lasă să dea apa în clocot,apoi se 
micşorează focul (flacăra) pentru ca apa să nu 
fiarbă în clocote mari. Ouăle se sparg cîte unul pe o 
farfurioară, apoi se dă drumul la cîte un ou, uşor, în 
apă, în aşa fel încît să nu se aşeze unul peste altul. 
Se ţin în apă (care trebuie să fiarbă fără clocote) 
pînă se încheagă albuşul, după care se scot cu o 
spumieră, scurgindu-se bine de apă şi se pun pe o 
farfurie caldă, sau pe o garnitură pregătită dinainte. 
Se pot consuma şi numai cu unt topit. 


239. Ochiuri româneşti cu mămăligă 


Se pregăteşte o mămăligă foarte moale care se 
lasă să stea puţin ca să se întărească; în timpul 
fiertului, mămăliga se potriveşte de sare. Se ia un 
polonic, se unge cu unt topit şi se umple cu circa 60 
—80 g de mămăligă, care se răstoarnă apoi pe un 
platou sau pe o farfurie caldă, iar cu dosul 
polonicului se face o adîncitură în care se aşază 


ochiuri. Se stropesc cu unt topit şi se servesc 
imediat, ca să fie cît mai fierbinţi. 


240. Ochiuri româneşti cu mămăligă, la 
cuptor 


Se prepară o mămăligă moale, care se poate 
fierbe în lapte dulce în loc de apă, potrivindu-se de 
sare. Cînd mămăliga este bine fiartă se răstoară pe 
o tavă unsă cu unt, se netezeşte deasupra, apoi cu 
dosul unui polonic înmuiat în unt topit se fac cuiburi 
în care se toarnă cite un ou crud. Ouăle se stropesc 
deasupra cu unt topit şi se introduce tava la cuptor 
unde se lasă pînă începe să se închege albuşul. La 
masă, ochiurile se servesc în vasul în care s-au 
pregătit, punîndu-se alături smîntînă. 


241. Ochiuri cu piure de cartofi 


6 ouă, 1/2 kg cartofi, 100 g unt, 2-3 linguri 
de lapte, sare, piper. 

Din cartofi fierţi, fierbinţi, unt şi lapte se 
prepară piureul care se aşază într-un vas care se 
poate ţine în cuptor. Apoi se netezeşte piureul, iar 
deasupra, cu dosul unui polonic înmuiat în unt topit, 
se fac adîncituri, în care se sparge cite un ou după 
care se stropesc cu puţin unt topit şi se introduce 
vasul în cuptor pînă se încheagă albuşul. La masă se 
servesc în vasul în care s-au pregătit. 


242. Ochiuri cu piure de spanac 


6 ouă, 800 g spanac, 50 g unt, 50 g făină, 
1 pahar lapte, sare, piper, zeamă de lămiie. 

Se curăţă şi se spală bine spanacul, se fierbe 5 
—6 min în apă clocotită cu puţină sare, după care se 
scurge şi se răceşte. Din unt, făină şi lapte se 
prepară sosul în care se adaugă spanacul tocat 
mărunt. Se potriveşte de sare, piper şi, după gust, 
se adaugă zeamă de lămiie, apoi se mai amestecă 


pînă dă în fiert. În momentul servirii, piureul de 
spanac se răstoarnă pe un platou, aşezindu-se 
deasupra ochiuri fierte în apă (româneşti) sau 
ochiuri prăjite care se stropesc cu puţin unt topit. 
(Se pot servi şi cîte 2 ochiuri de persoană). 


243. Ochiuri cu piure de urzici 


6 ouă, 600 g - 1 kg urzici, 60 g unt, 100 g 
smîntînă, 50 g făină, 1/4 căpăţină de usturoi, 
sare. 

Urzicile, curățate şi spălate în mai multe ape, 
se fierb citeva minute în apă clocotită cu puţină 
sare. După ce se scurg, se trec prin apă rece şi se 
dau prin maşina de tocat sau se toacă foarte 
mărunt. În jumătate din cantitatea de unt se 
rumeneşte foarte puţin făina, după care se adaugă 
urzicile. Se călesc împreună cîteva minute şi se 
sting cu zeama în care au fiert urzicile, 
amestecîndu-se pînă dau în fiert. Se adaugă 
smîntînă, sare şi zeama de usturoi, după gust, apoi 
se mai dă o dată în fiert. În momentul servirii, 
urzicile se pun pe platou, iar deasupra se aşază 
ochiuri fierte în apă (româneşti) sau prăjite în unt. 

Se servesc calde, cu mămăliguţă fierbinte. 


244. Ochiuri cu ceapă 


6 ouă, 200-300 g ceapă, 60 ml ulei, sare, 
piper. 

Ceapa se taie în felii subţiri sau se toacă foarte 
mărunt şi se prăjeşte cu ulei pînă se rumeneşte 
puţin. Intre timp se fierb ochiuri (v. reţeta 238). Se 
pun ochiurile pe platou sau pe o farfurie, cîte două 
de persoană, şi peste ele se pune ceapa prăjită. Se 
servesc cu mămăliguţă fierbinte. 


245. Ochiuri româneşti cu roşii 


6 ouă, 600 g roşii, 60 g unt, 50 g caşcaval, 
sare, piper. 

Ochiurile se fierb ca în reţeta 238. Roşiile se 
crestează, se opăresc în apă clocotită în care se 
scufundă şi după citeva minute se scot cu o spu- 
mieră, apoi se curăţă de pieliţe şi de seminţe, se 
taie în cuburi şi se scurg de zeamă. Într-o tigaie se 
pune unt şi, după ce s-a încins, se pun roşiile la 
călit, potrivindu-se mai întîi de sare şi piper. Se 
călesc 2—3 min pe foc iute, după care se răstoarnă 
pe un platou încălzit, apoi se aşază ochiurile. Înainte 
de a fi servite se presară cu caşcaval ras. 


246. Ochiuri româneşti cu orez şi roşii 


6 ouă, 200 g orez, 80 ml ulei sau 80 g unt, 
4 roşii, sare, piper. 

Orezul bine spălat şi scurs de apă se înăbuşă în 
ulei sau în unt, după care se stinge cu apă fierbinte 
(de trei ori mai multă apă decit cantitatea de orez). 
Se potriveşte de sare, piper şi se fierbe acoperit pe 
foc foarte domol, sau se introduce la cuptor pentru 
20 min. După ce orezul a fiert se amestecă cu sote 
de roşii şi se mai ţine în cuptor 5—6 min. Soteul de 
roşii se prepară ca în reţeta precedentă, iar ochiurile 
ca în reţeta 238. 


247. Ochiuri în sos alb, gratinate 


6-12 ouă, 50 g unt, 50 g făină, 1 pahar 
lapte, 20 g caşcaval, sare. 

Din unt, făină şi lapte se prepară un sos gros, în 
care se adaugă jumătate din caşcaval ras, sare 
după gust şi se amestecă. Se prepară ochiuri ca în 
reţeta 238, se aşază într-un vas care rezistă la 
cuptor, se toarnă sosul peste ele şi se presară cu 
restul de caşcaval ras. Se introduce vasul în cuptor 
şi se ţine pînă se va rumeni puţin caşcavalul. 


248. Ochiuri cu smîntînă | 


6-12 ouă, 200-300 g smîntînă, sare. 

Se pune smintina într-un vas cu pereţi scunzi, 
care rezistă la cuptor. Vasul se lasă pe foc, pînă 
începe să fiarbă smiîntina, se potriveşte de sare şi se 
adaugă ouăle crude, sparte unul cîte unul, după 
care se introduce în cuptor unde se ţine pînă se 
întăreşte albuşul. La masă, ochiurile se servesc în 
vasul în care s-au pregătit. 


249. Ochiuri cu smîntînă ll 


6 ouă, 200 g smintină, 30 g unt, sare, 
piper. 

Se separă albuşurile de gălbenuşuri, cu multă 
grijă, pentru ca acestea din urmă să nu se spargă. 
Se bat albuşurile bine, se amestecă cu smintina, se 
adaugă sare şi piper şi se toarnă într-un vas uns cu 
unt, cu pereţi scunzi şi care rezistă la cuptor. 
Deasupra se pun gălbenuşurile şi se introduc în 
cuptor pînă se întăreşte compoziţia puţin, după care 
se poate servi. 


250. Ochiuri simple la capac 


Pentru o porţie: 2 ouă şi 10 g unt. 

Se încinge untul sau uleiul, nu prea tare, în 
căpăcele speciale din inox sau emailate. Untul nu 
trebuie să fie prea încins căci altfel albşurile 
formează băşici, se întăresc şi se înnegresc. Se 
sparg ouăle, se prăjesc mai mult sau mai puţin, 
după gust, şi se servesc la masă cu căpăcelele puse 
pe farfurioare. Dacă se prepară ochiuri din mai 
multe ouă, atunci se foloseşte o tigaie mai mare. Se 
servesc fie simple, fie cu legume sote sau piure, ori 
cu mămăligă. 


251. Ochiuri moldoveneşti (papară) 


6 ouă, 200 g brînză de oi, 50 g unt, 11 
lapte, 300-400 g mălai, sare. 

Se prepară o mămăliguţă (cu lapte în loc de 
apă) ceva mai moale, se adaugă brinza sfărimată şi 
se amestecă bine. Se pune mămăliguţa într-o tavă 
cu unt, se netezeşte şi cu ajutorul unui polonic cu 
dosul uns cu unt se fac adiîncituri în care se pun ouă 
crude şi puţin unt, după care tava se introduce în 
cuptor. Cînd sînt gata se servesc fierbinţi, cu 
smîntînă separat. 


252. Jumări de ouă (scrob) 


Pentru o persoană: 2 ouă, 15-20 g unt, sare. 

Se pune într-o tigaie unt şi, cînd s-a înfierbîntat, 
se toarnă ouăle bătute puţin cu o furculiţă. Se 
sărează, se piperează după gust şi se amestecă 4— 
5 min, lăsîndu-se moi, după care se pot servi. 


253. Jumări de ouă cu smîntînă 


Pentru 6 persoane: 12 ouă, 100 g unt, 200 g 
smîntînă, sare, piper. 

Se pune într-o tigaie unt şi cînd începe să se 
înfierbînte se toarnă ouăle bătute puţin împreună cu 
smintina, sare şi piper. Apoi se amestecă pe foc 
pînă ce ouăle încep să se coaguleze, fără să se 
întărească. 


254. Jumări cu caşcaval 


Se prepară la fel ca în reţeta 253, cu singura 
deosebire că în ouăle bătute se adaugă 1—2 linguri 
de caşcaval ras. După ce jumările sînt gata se 
presară pe deasupra cu caşcaval ras. 


255. Jumări cu brînză telemea 


Pentru 6 persoane: 12 ouă, 100 g unt, 200 g 
brînză, eventual sare. 

Se prepară ca în reţeta precedentă , cu singura 
deosebire că la ouă se adaugă brinza telemea rasă. 
În timpul prăjitului se amestecă şi se lasă puţin mai 
moi. 


256. Jumări cu roşii 


Pentru 6 persoane: 12 ouă, 600 g roșii, 100 
g unt, sare, piper, verdeață. 

Roşiile se curăţă de pieliţe, se taie în cuburi, se 
îndepărtează seminţele şi se scurg de zeamă. Se 
călesc apoi cu unt la foc iute, 5—6 min, după care 
se adaugă ouăle bătute puţin cu furculita, se 
sărează, se piperează după gust şi se amestecă, 
ţinîndu-se pe foc pînă se fac potrivit de moi. 


257. Jumări cu ceapă 


12 ouă, 300 g ceapă, 100 g unt sau ulei, 
sare. 

Se taie ceapa în felii subţiri sau foarte mărunt şi 
se căleşte în unt sau în ulei, pînă ce devine rumenă. 
Separat se sparg ouăle într-un castron, se 


sărează, se piperează, se bat puţin, se toarnă peste 
ceapa rumenită şi se amestecă pînă se fac potrivit 
de moi. 


258. Jumări cu verdeață 


12 ouă, 80 g unt sau ulei, 1 legătură de 
pătrunjel verde, 1 legătură de mărar verde, 
frunze de ceapă verde, sare, piper. 


Se sparg ouăle într-un castron, se adaugă 
verdeaţa spălată şi tocată mărunt, se sărează, se 
piperează şi se bate totul puţin cu o furculiţă sau cu 
un tel. Apoi se toarnă într-o cratiţă sau tigaie cu 
untul încălzit bine şi se amestecă pînă ce ouăle se 
încheagă. 


259. Jumări cu slănină afumată 


Pentru 5—6 persoane: 10-12 ouă, 150 g 
slănină sau costiță afumată, 2-3 linguri de 
lapte sau smîntînă, sare. 

Slănina afumată, tăiată în bucăţi mărunte, se 
pune într-o tigaie pe foc şi cînd începe să se 
rumenească se toarnă peste ea ouăle bătute bine 
cu lapte şi sare. Se amestecă cu furculita pînă încep 
să se coaguleze, fără să se întărească. Se servesc 
imediat. 


260.  Jumări cu şuncă 


Se prepară la fel ca jumările cu slănină, după 
reţeta anterioară. 


261. Jumări cu cîrnaţi şi costiţă afumată 


Se pune într-o tigaie costita tăiată mărunt şi 
după ce începe să se prăjească se adaugă cîrnaţii 
tăiaţi în rondele, prăjindu-se împreună 3—5 min. 
Apoi se toarnă deasupra ouăle bătute, amestecîndu- 
se repede cu furculiţa 3—4 min, fără ca ouăle să se 
întărească. Se servesc imediat. 


E E eee ee eo eve ee oii, 


5. OMLETE ŞI SUFLEURI 


5.1. OMLETE 


Pentru prepararea omletelor simple şi a celor 
umplute se socotesc cîte 2—3 ouă de persoană. 

Se pot prepara maximum 2 porţii o dată, 
deoarece, dacă se fac mai multe porţii, omleta nu 
mai are aspect frumos. 

Omleta se prepară numai în momentul în care 
trebuie servită şi nu se ţine pe plită. Se prepară la 
foc tare, într-o tigaie cu coadă şi cu fundul plat şi 
gros. Ouăle pentru omletă nu se bat prea mult ci 
numai atit cît gălbenuşul să se încorporeze în albuş; 


altfel omleta creşte prea tare, este pufoasă, nu se 
poate rula şi poate crăpa. 

Omletele se pot prepara fie simple, fie umplute 
cu diverse preparate dulci sau sărate. 

Umpluturile se pun fie în compoziţia omletei şi 
se amestecă împreună, fie se umple omleta după ce 
a fost pregătită, în care caz umplutura trebuie să fie 
gata şi bine încălzită (cu excepţia brînzeturilor). 
Omleta se prăjeşte într-o tigaie cu coadă, în 
grăsimea bine încălzită. După ce s-a turnat 
compoziţia de ouă, se lasă 2—3 min să se prăjească 
la fund, după care se desprinde de pe margine şi cu 
un cuţit lat sau cu o paletă se întoarce cu atenţie pe 
partea cealaltă, şi se mai prăjeşte pînă ce se rume- 
neşte pe ambele părţi. Se serveşte fie simplă avind 
forma rotundă a tigăii în care a fost prăjită, fie 
îndoită sau rulată. 

Dacă omleta a fost prăjită în tigaie cu ulei, se 
poate stropi cu unt în momentul în care este servită. 
Ca omleta să fie mai crescută, se pune la cuptor 
încins, unde se ţine pînă ce se ridică şi se 
rumeneşte. In cazul în care se serveşte rulată, se 
procedează în felul următor: cu mîna stingă se 
ridică tigaia de coadă, iar cu dreapta se rulează (cu 
ajutorul unei palete) pînă la marginea tigăii. In 
momentul în care se răstoarnă pe un platou bine 
încălzit, se poate stropi cu unt topit sau se poate 
presăra cu caşcaval ras. 


262. Omletă simplă (de bază) 


Pentru 2 porţii: 4 ouă, 1 lingură de apă, 30 g 
unt sau ulei, sare. 

Se pune untul sau uleiul într-o tigaie cu fundul 
gros şi se lasă pe foc pînă se înfierbintă bine, apoi 
se adaugă ouăle care se pregătesc din timp. Ouăle 
se sparg într-o farfurie adincă, adăugindu-se la 4 
ouă 1 lingură de apă sau 2 linguri de lapte rece, 


sare după gust, după care se bat puţin cu furculiţa 
şi se toarnă în tigaia cu untul încins. Se lasă 2—3 
min să se prăjească la fund, după care se desprinde 
de pe margine şi cu un cuţit lat sau cu o paletă se 
întoarce pe partea cealaltă şi se mai prăjeşte pînă 
se rumeneşte puţin, pe ambele părţi. După ce este 
gata, omleta se rulează sau se scoate prin 
răsturnare, pe o farfurie încălzită care se pune 
deasupra tigăii în care s-a prăjit omleta şi în care se 
serveşte la masă. 


263.  Omletă cu caşcaval 


Pentru 2 persoane: 4 ouă, 50 g caşcaval, 2 
linguri de lapte sau apă, 30 g unt, sare. 

Omleta se pregăteşte ca în reţeta anterioară 
(de bază), se rade caşcavalul, jumătate din el se 
pune în compoziţie, iar cu restul se presară omleta 
după ce este gata şi rulată. 


264. Omletă cu  verdeţuri (mărar, 
pătrunjel) 


Se prepară la fel ca în reţeta anterioară, cu 
deosebirea că se înlocuieşte caşcavalul cu verdeaţa 
tocată fin. După gust, se poate adăuga şi piper 
pisat. 


265.  Omletă cu ceapă 


Se curăţă ceapa şi se taie potrivit, după care se 
pune la călit, într-o tigaie cu ulei. După ce s-a călit 
puţin, se adaugă ouăle bătute, se amestecă 
împreună şi se lasă 2—3 min, să se închege omleta, 
după care se întoarce şi pe partea cealaltă şi se mai 
prăjeşte pînă se rumeneşte puţin. Apoi se rulează şi 
la servit se presară cu ceapă verde tăiată fin sau cu 
caşcaval ras. 


266.  Omiletă cu brînză telemea 


Se prepară la fel ca în reţeta 262 sau 263, cu 
deosebirea că în loc de caşcaval se adaugă în 
compoziţia de omletă brînză telemea rasă. 


267.  Omletă cu cartofi 


Se prăjesc cartofi, socotindu-se 60—80 g pentru 
o persoană. După ce s-au prăjit, se taie cartofii în 
cubuleţe mici şi se adaugă în omletă cînd aceasta 
se află în tigaie şi încă nu s-a întărit. Se scutură 
tigaia de coadă să nu se lipească omleta la fund. În 
timpul prăjitului se poate adăuga pe marginea 
omletei puţină grăsime ca să nu se prindă şi să se 
poată împături cu ajutorul paletei sau a unui cuţit cu 
lama lată. Se prăjeşte omleta pe ambele părţi şi 
apoi se răstoarnă pe o farfurie încălzită. Se serveşte 
caldă, presărată deasupra cu caşcaval ras sau cu 
verdeață tăiată fin. 


268.  Omletă cu roşii 


Pentru 2 porţii: 4 ouă, 3-4 roșii, 50 g unt, 
sare, piper, verdeață. 

Roşiile, după ce se opăresc, se curăţă de pieliţe 
şi seminţe, se taie în cuburi mici care se scurg de 
zeamă şi se călesc în unt, la foc iute, 5—6 min. Între 
timp se prepară omleta, ca în reţeta 262 şi cît este 
încă moale în tigaie, se pun peste ea roşiile călite, 
se sărează, se piperează şi se amestecă uşor. Cînd 
omleta s-a întărit se răstoarnă din tigaie pe un 
platou fierbinte şi se poate servi. 


269. Omletă cu ciuperci 


Se taie ciupercile în felii subţiri şi se călesc în 
puţin unt sau ulei. Se adaugă, după gust, sare, piper 
şi verdeață tocată. Cînd ciupercile s-au călit, se 


răstoarnă peste omleta prăjită (coagulată), după 
care aceasta se rulează, se răstoarnă pe un platou 
fierbinte şi se poate servi. 


270.  Omletă cu şuncă 


Şunca se taie subţire în pătrăţele mici şi se 
prăjeşte puţin într-o tigaie cu untură sau cu ulei. 
Peste şunca puţin prăjită se toarnă ouăle bătute, se 
lasă să se rumenească pe ambele părţi, după care 
se rulează. 


271.  Omletă cu muşchi afumat sau cu 
cîrnăciori 


Muşchiul afumat sau cîrnăciorii se taie în felii 
subţiri, care se pun într-o tigaie cu puţină untură 
sau ulei şi se prăjesc pe ambele părţi pînă se 
rumenesc uşor. Deasupra se toarnă ouăle bătute şi 
se lasă să se rumenească omleta pe ambele părţi, 
apoi se rulează şi se răstoarnă pe un platou, după 
care se poate servi. 


272.  Omletă cu ficăţei de pasăre 


Pentru 5—6 persoane: 10-12 ouă, 150-200 g 
ficăţei de pasăre, 50 g unt, 50 mil ulei, sare, 
piper. 

Se spală ficăţeii, se curăţă de vinişoare se taie 
în felii subţiri şi se pun într-o tigaie cu ulei 
înfierbiîntat. Se acoperă tigaia cu un capac şi se 
înăbuşă 5—10 min, pînă scade din lichid. Se mai 
adaugă unt, se sărează, se piperează după gust şi 
deasupra se toarnă ouăle bătute, se lasă pe foc 
moale 3—4 min, după care se întoarce omleta pe 
partea cealaltă. Cînd este gata, se răstoarnă pe o 
farfurie caldă. Se serveşte cu salată de sezon: de 
ridichi de lună cu ceapă verde; salată de roşii; 
salată verde. 


273.  Omletă cu piure de spanac 


6 ouă, 500 g unt, 20 g făină, 100 g 
smîntînă, sare, piper. 

Piureul de spanac se prepară ca în reţeta 870, 
iar omleta se prepară ca în reţeta 262. Cînd piureul 
de spanac este gata, se prepară omleta şi, după ce 
s-a rumenit puţin pe ambele părţi, peste ea se 
întinde piureul de spanac, apoi omleta se rulează 
sau se împătureşte în două şi se serveşte caldă. 


274.  Omletă cu mere 


Pentru 6 persoane: 8 ouă, 100 g unt, 1 pahar 
lapte, 100 g făină, 1 kg mere, 200 g zahăr, 
coajă de lămîie, Scorţțişoară, sare. 

Într-un castron se pun gălbenuşurile, jumătate 
din zahăr, coaja de lămiie rasă, puţină sare şi se 
freacă totul 5—6 min. Apoi se adaugă făina, di- 
zolvată cu lapte şi bine amestecată, merele rase 
(curățate de coajă), albuşurile bătute spumă cu 
restul de zahăr, scorţişoară şi se amestecă uşor şi 
cît mai puţin ca să nu cadă albuşul. Se pune o tigaie 
cu puţin unt sau ulei pe foc şi cînd s-a înfierbîntat se 
toarnă cîte un polonic din compoziţia preparată şi se 
prăjeşte pe ambele părţi pînă la rumenire. Se 
serveşte ca desert, presărată cu zahăr pudră sau cu 
sirop. 

275. Omletă sufle cu marmeladă 


Pentru 2 porţii: 4 ouă, 30 g unt, 2-3 linguri 
de marmeladă, 2-3 linguri de lapte sau apă 
rece, 1 lingură de zahăr. 

Diferenţa între omleta simplă şi omleta sufle 
constă doar în faptul că se separă albuşurile de 
gălbenuşuri şi se bat spumă, iar gălbenuşurile se 
bat puţin cu sare, zahăr şi cu 2—3 linguri de lapte 
sau apă rece, după care se amestecă uşor cu 


albuşurile bătute spumă. Se pune la încălzit o tavă 
cu puţin unt, se toarnă în ea compoziţia de omletă 
şi se introduce în cuptor. Cînd omleta a crescut şi s- 
a rumenit se scoate din cuptor, se unge cu 
marmeladă şi se rulează. Se serveşte presărată cu 
zahăr pudră. (Se poate prepara şi în tigaie mai mare 
în loc de tavă). 


5.2. SUFLEURI 


Baza sufleurilor sînt sosul alb (v. reţeta 174) 
sau Bechamel (v. reţeta 175) şi ouăle care trebuie 
să fie cît mai proaspete ca să iasă albuşul la bătut 
bine spumat. De asemenea, cuptorul trebuie să fie 
bine încălzit, fără să fie însă încins. În cazul în care 
sufleurile se prepară din legume, acestea trebuie 
fierte în prealabil şi foarte bine scurse, după care se 
taie sau se trec prin sită şi se încorporează în sosul 
Be&chamel. Sufleurile se coc în vase speciale, cu 
suprafaţă mare, dar mai înalte, care rezistă bine la 
cuptor şi cu care se pot servi la masă. Acestea sînt 
fie vase din sticlă de Jena, fie vase de ceramică sau 
căpăcele smălţuite, în cazul în care se pregăteşte 
sufleul în porţii separate. 

Vasele sau orice alte forme se ung cu unt şi se 
umplu cu compoziţie numai pînă la 3 sferturi (3/4) 
din înălţime, deoarece sufleul creşte în cuptor. 
Coacerea se face în cuptor la foc potrivit şi durează 
25—30 min, în funcţie de cantitatea de compoziţie 
pregătită. Sufleul se serveşte imediat ce s-a rumenit 
şi s-a ridicat (a crescut). Trebuie servit imediat cum 
este gata, deoarece altfel se lasă. Pentru a se 
rumeni mai frumos, sufleurile se presară cu 
caşcaval ras. 


276.  Sufleuri din brînzeturi 


5-6 ouă, 120-150 g caşcaval, şvaițer sau 
orice fel de brinză care se poate rade. 


Pentru sos Bechamel: 60 g făină, 300-400 ml 
lapte, 50 g unt, piper şi eventual sare. 

Într-un vas se pune untul la topit, se adaugă 
făina, se amestecă pînă se încinge bine fără să se 
rumenească, se stinge cu lapte călduţ şi se po- 
triveşte de sare şi piper. După ce sosul s-a luat de 
pe foc, se adaugă o parte din brinza rasă, iar după 
ce s-a răcit, se pun gălbenuşurile şi albuşurile 
bătute spumă, se amestecă cu restul de brînză rasă, 
cu ajutorul unei linguri din lemn, atit cît să se 
încorporeze albuşurile în compoziţie şi imediat se 
pune în forma unsă şi se introduce în cuptor. Se 
coace 20—25 min, după care se serveşte imediat la 
masă, în forma (vasul) în care a fost copt, fără să se 
răstoarne. 


277. Sufleu de cartofi 


5-6 ouă, 750 g cartofi, 100 g smîntînă, 50 
g făină, 50 g unt, 40 g caşcaval, sare, piper. 

Se fierb cartofii curăţaţi şi tăiaţi în bucăţi. După 
ce au fiert se scurg bine de apă şi se trec prin sită, 
se adaugă făina, untul, sare şi piper după gust şi se 
amestecă. Se adaugă gălbenuşurile, unul cîte unul, 
apoi smintina şi se amestecă din nou bine iar la 
urmă se adaugă albuşurile bătute spumă. Se toarnă 
compoziţia într-o formă unsă şi potrivit de mare, 
încît să nu depăşească mai mult de trei sferturi 
pereţii formei. Se presară compoziţia cu caşcaval 
ras, se stropeşte deasupra cu unt topit şi se 
introduce în cuptor. Cînd s-a ridicat şi s-a rumenit 
este gata şi se poate servi. 


278. Sufleu de conopidă 


1 kg conopidă, 5-6 ouă, 100 g făină, 100 g 
unt, 2-3 linguri de pesmet, sare. 


Bucheţelele de conopidă fiartă şi bine scursă se 
pun în sosul Bechamel, în continuare, pentru 
pregătire, procedîndu-se ca în reţeta anterioară. 


279. Sufleu de dovlecei 


1 kg dovlecei, 6 ouă, 100 g unt, 100 g 
făină, 100 g caşcaval, 1 pahar lapte, sare. 

Dovleceii se curăţă de coajă şi de seminţe, se 
taie în cuburi mici şi se pun la fiert în apă cu sare. 
După ce s-au fiert se răcesc cu apă rece şi se lasă 
să se scurgă bine. Între timp se prepară sosul astfel: 
se pune unt (jumătate din cantitatea prevăzută în 
reţetă) la topit, se adaugă făina, se amestecă pînă 
se încinge fără să se rumenească, se stinge cu lapte 
călduţ şi se amestecă pînă dă în fiert. Se ia sosul jos 
de pe foc, după care se adaugă gălbenuşurile, unul 
cîte unul, o parte din caşcavalul ras, dovleceii bine 
scurşi, sare şi albuşurile bătute spumă. Se amestecă 
uşor şi se toarnă în forma unsă. Se presară 
compoziţia cu caşcaval ras, se stropeşte cu unt topit 
şi se introduce în cuptor. Cînd s-a ridicat şi s-a 
rumenti este gata. 


280. Sufleu de sparanghel sau de varză 
Bruxelles 


Se pregăteşte la fel ca sufleul de dovlecei cu 
deosebirea că în loc de dovlecei se foloseşte 
sparanghel fiert sau varză de Bruxelles fiartă. În rest 
se procedează la fel ca în reţetele anterioare. 


281. Sufleu de vinete 


1 kg vinete, 100 g unt, 5-6 ouă, 100 g 
făină, 400 ml lapte, sare. 

Se coc vinetele ca pentru salată, se curăţă, se 
lasă să se scurgă, se toacă şi se potrivesc de sare. 
Din unt, făină şi lapte se prepară sosul Bechamel 


(puţin mai gros). În sos se adaugă gălbenuşurile, 
vinetele, sare şi la urmă albuşurile bătute spumă, 
după care se amestecă foarte lejer, numai cît să se 
încorporeze albuşul în compoziţie. Se pune totul 
într-o formă unsă cu unt, se introduce în cuptor şi se 
coace cam 25—30 min, în care timp trebuie să se 
rumenească pe deasupra. 

Sufleul se aduce la masă imediat după ce s-a 
scos din cuptor, în forma în care s-a copt. 
Compoziţia pentru copt se poate pune şi în forme 
mici  (căpăcele reprezentind cîte o porţie de 
persoană). 


282. Sufleu de varză 


4 ouă, 1 kg varză, 100 g unt, 100 g 
caşcaval, 2-3 linguri de smîntînă, 50 g făină, 
60 g pesmet, sare, piper. 

Se curăţă varza, se taie în sferturi şi se pune la 
fiert în apă clocotită cu puţină sare. Se fierbe 10— 
12 min, apoi se scurge şi se taie foarte subţire. Intr- 
un castron se freacă gălbenuşurile cu sare şi unt, 
adăugindu-se făina, piperul, smintina, varza, 
caşcavaiul ras şi albuşurile bătute spumă. Se toarnă 
compoziţia într-o formă unsă cu unt şi dată cu 
pesmet, se netezeşte, se presară cu pesmet şi se 
introduce în cuptor. 


283. Sufleu de fasole verde 


5-6 ouă, 100 g făină, 100 g unt, 400 mi 
lapte, 700-800 g fasole verde, 50 g caşcaval, 
sare, piper. 

Fasolea verde, tînără şi fără aţe, se pune la fiert 
în apă clocotită cu puţină sare. După ce a fiert se 
răceşte şi se lasă să se scurgă de apă. Din făină, unt 
şi lapte se prepară sosul Bechamel, în care se 


încorporează gălbenuşurile, fasolea tăiată în bucăţi 
de 2 cm, apoi se adaugă sare, piper şi albuşurile 
bătute spumă! După ce se amestecă şi se pune în 
formă, se presară compoziţia cu caşcaval ras şi se 
introduce în cuptor. Se coace la foc potrivit 25—30 
min. 


284. Sufleu de ciuperci 


400 g ciuperci, 5-6 ouă, 100 g făină, 70 g 
unt, 300-400 mi lapte, 50 g caşcaval, sare, 
piper. 

Se spală ciupercile, se taie felii subţiri şi se 
călesc în puţin unt sau ulei, pînă scade zeama 
lăsată de ele. 

Din unt, făină şi lapte se prepară sosul în care 
se  încorcoprează  gălbenuşurile, ciupercile și 
albuşurile bătute spumă, după care se adaugă sare 
şi piper, după gust. Se pune compoziţia într-o formă 
şi se introduce în cuptor să se coacă. 


285. Sufleu de spanac 


1 kg spanac, 5-6 ouă, 100 g făină, 100 g 
unt, 60 g caşcaval, 400 ml lapte, sare, piper şi 
30 g unt pentru uns forma. 

Spanacul fiert în apă clocotită cu sare şi scurs 
bine se amestecă cu sos Bechamel, caşcavalul ras, 
gălbenuşurile,  albuşurile bătute spumă, se 
potriveşte de sare, piper şi se pune într-o formă 
unsă cu unt, după care se introduce în cuptor să se 
coacă. 


286. Sufleu de mazăre 


Se prepară la fel ca sufleul de spanac, cu 
deosebirea că mazărea, după ce s-a fiert, se pune 
într-o crăticioară cu puţin unt şi se înăbuşă 10—15 
min. Se poate adăuga şi puţin mărar tocat şi o 


linguriţă de zahăr. Restul pregătirii se continuă la fel 
cum s-a arătat în retetele anterioare. 


287. Sufleu de ţelină 


600 g ţelină, 300 g sos Bechamel, 3-4 ouă, 
50 g unt, 50 g pesmet, 100 g caşcaval, sare. 

Se alege ţelină albă şi neaţoasă, se curăţă, se 
spală, se taie în sferturi şi se pune la fiert în apă 
clocotită cu sare. După ce a fiert se răceşte şi se 
taie mărunt sau se trece prin sită, se amestecă cu 
gălbenuşurile, sosul Be&chamel, cu o parte din 
caşcaval ras, sare şi albuşurile bătute spumă. Se 
amestecă uşor şi se toarnă într-o formă unsă cu unt 
şi presărată cu pesmet, se netezeşte, se stropeşte 
cu puţin unt topit şi se presară cu restul de pesmet 
şi de caşcaval ras. Se introduce în cuptorul potrivit 
de încins, pentru 30 min, după care se serveşte 
imediat în forma în care a fost copt. 


288. Sufleu de caise 


1 kg caise, 3-4 ouă, 300 g zahăr, coajă de 
lămiie, 50 ml rom, puțin zahăr pudră. 

Se spală caisele şi, după ce se scot sîmburii, se 
rad pe răzătoarea cu găuri mari. Într-un castron se 
pun gălbenuşurile şi se freacă cu 200 g zahăr, şi 
coaja de lămiie rasă, după care se amestecă cu 
caisele rase, romul şi albuşurile bătute spumă cu 
restul de zahăr. Compoziţia astfel obţinută se toarnă 
într-o formă unsă cu unt şi se introduce în cuptor la 
foc potrivit. Cînd compoziţia s-a ridicat şi s-a 
rumenit puţin, sufleul este gata. Se pudrează cu 
zahăr şi se serveşte imediat, altfel, dacă stă citeva 
minute, sufleul se lasă şi pierde tot aspectul. 


289. Sufleu de castane 


500-800g castane, 200g zahăr, 50g unt, 
zahăr vanilat, 4-5 albuşuri. 

Castanele se crestează în cruciş şi se pun la 
fiert timp de o oră, după care se curăţă de coaja 
exterioară şi interioară, se pun într-o cratiţă cu 
puţină apă şi unt şi se înăbuşă sub capac pînă se 
înmoaie. Cînd sînt gata se lasă să se răcească puţin 
şi se trec prin sită. Piureul astfel obţinut se 
amestecă cu albuşurile bătute spumă cu zahăr, se 
adaugă zahărul vanilat şi se toarnă într-o formă 
unsă cu unt şi presărată cu zahăr tos, care se in- 
troduce în cuptor la foc potrivit, unde se lasă timp 
de 20 min, apoi se serveşte. 


290. Sufleu de portocale 


2 portocale, 200 g zahăr, 200 g nuci 
măcinate, 4 ouă, 1 lingură de rom, 30 g unt. 

Se freacă bine gălbenuşurile cu zahăr şi cu 
coajă de portocală rasă. Se adaugă nucile în 
prealabil prăjite puţin şi date prin maşina de nuci şi, 
după gust, 1 lingură de rom sau zeamă de lămiie, 
albuşurile bătute spumă şi la urmă portocala 
curățată de pieliţe şi tăiată în cuburi mici. Se ames- 
tecă compoziţia şi se toarnă într-o formă unsă cu 
unt şi presărată cu zahăr tos. Se coace la foc 
potrivit 20 min, după care se serveşte imediat. 


291. Sufleu de ciocolată sau de cacao 


200 g ciocolată de menaj sau 60 g cacao, 
4 ouă, 1/2 | lapte, 100 g făină, 1/2 baton de 
vanilie, unt pentru uns forma. 

Laptele cu batonul de vanilie se dă în fiert. 
Gălbenuşurile se pun într-un vas care se poate 
pune pe foc, se adaugă zahăr şi se freacă 5—6 min, 
după care se adaugă făina, ciocolata topită sau rasă 
pe răzătoare şi se amestecă totul pînă se 
încorporează într-o cremă. Peste aceasta se toarnă 


laptele şi se amestecă din nou bine, după care se 
pune la foc, amestecînd continuu ca să nu se 
prindă. După ce dă în citeva clocote, se trage de pe 
foc şi se adaugă imediat albuşurile bătute spumă, 
amestecîndu-se uşor. Se toarnă compoziţia într-o 
formă unsă cu unt, se netezeşte deasupra, se 
presară cu puţin zahăr şi se introduce în cuptor, la 
foc potrivit, 25—30 min. 


292. Sufleu de vanilie 


1/2 I lapte, 80 g făină, 160 g zahăr, 5-6 
ouă, 1/2 baton vanilie sau 1 plic zahăr vanilat, 
30 g unt, pentru uns forma. 

Se fierbe acoperit laptele cu vanilia. Între timp 
se pun gălbenuşurile într-un vas şi se freacă cu 
zahăr, se adaugă făina, puţină sare şi treptat se 
subţiază cu laptele cald şi se amestecă repede cu 
un tel, ţinînd vasul pe foc pînă începe să fiarbă. Se 
trage apoi căzănelul de pe foc, se adaugă albuşu- 
rile bătute spumă şi se amestecă uşor. Se toarnă 
totul într-o formă unsă cu unt, se netezeşte 
deasupra, se presară cu puţin zahăr şi se introduce 
în cuptor, la foc potrivit, 25—30 min. 


293. Sufleu de cireşe 


1/2 kg cireşe, 100 g franzelă (veche de o 
zi) sau 100 g biscuiţi, 150 g zahăr, 200 g 
smîntînă, 4-5 ouă. 

Se spală cireşele şi se scot sîmburii, după care 
se presară cu puţin zahăr şi se lasă să stea pînă se 
prepară restul. Se freacă gălbenuşurile cu zahăr, se 
adaugă smintina, franzela rasă sau biscuiţii pisaţi, 
cireşele scurse de zeamă, albuşurile bătute spumă 
şi se amestecă uşor. 

Compoziţia se toarnă într-o formă unsă cu unt 
şi presărată cu pesmet alb sau cu biscuiţi pisaţi. Se 


coace în cuptor, la tempertură mijlocie, timp de 25 
—30 min. 


294. Sufleu de vişine 


Se prepară la fel ca sufleul de cireşe. 


295. Sufleu de mere cu albuş 


5-6 mere potrivit de mari, 200-300 g 
zahăr, 6 albuşuri, 1 lingură pesmet, 30 g unt, 
scorţişoară. 

Merele curățate de coajă se taie în bucăţi şi se 
pun la fiert cu 1/2 pahar de apă şi zahăr. Se fierb 
pînă se terciuiesc apoi se trec prin sită. Dacă piureul 
de mere este prea moale, se mai pune pe foc şi se 
amestecă pînă ce ajunge la o consistenţă potrivită. 
Apoi este lăsat să se răcească şi se amestecă cu 
albuşurile bătute spumă. Pentru aromă se poate 
adăuga: coajă de lămîie rasă, scorţişoară sau 
vanilie. Compoziţia se toarnă într-o formă unsă cu 
unt şi presărată cu pesmet. Se coace în cuptor la 
temperatură mijlocie, timp de 25—30 min. Se 
serveşte imediat, pudrîndu-se cu zahăr. 


296. Sufleu de gutui cu albuş 


1 kg gutui, 5-6 albuşuri, 250-300 g zahăr, 
1 plic zahăr vanilat, 1/2 pahar apă, 30 g unt, 
pesmet. 

Se prepară la fel ca sufleul de mere. 


297. Sufleu de fructe 


Sufleul se poate prepara din orice fel de fructe: 
căpşune, zmeură etc. Fructele se trec prin sită de 
crude sau înăbuşite, după care se pun la fiert cu 
zahăr, amestecînd pînă ce piureul se îngroaşă 


potrivit. Zahăr se adaugă după gust, iar albuşurile 
se socotesc cîte 2—3 la 100 g piure de fructe. 
Albuşurile bătute spumă se amestecă cu piureul 
rece. În rest, pentru pregătire se procedează ca în 
reţetele anterioare. 


PIES e e ee ie ei EEE SO 


6. BUDINCI, CLĂTITE ŞI TARTE 


6. 1. BUDINCI 


Budincile vegetariene sînt preparate din 
legume, fructe, paste făinoase, brînzeturi, toate 
legate cu ouă. Spre deosebire de sufleuri, budincile 
după ce s-au copt pot fi servite imediat sau mai 
tîrziu, scoțîndu-se din forma în care s-au copt. 

Pentru budinci există forme speciale, rotunde, 
eventual ondulate pe margine şi cu mijlocul gol. Se 
pot coace şi în tăvi inoxidabile sau emailate. 
Formele trebuie să fie bine uscate şi unse abundent 
cu unt. Pentru ca să nu se lipească compoziţia de 
pereţii formei, aceasta se tapetează (se presară) cu 
pesmet, cu zahăr tos, sau cu zahăr caramelizat 
(după cum indică reţeta). 

Formele se umplu pînă la 3/4 din înălţimea 
pereţilor, deoarece la copt compoziţia creşte. 


Cuptorul trebuie încălzit din timp 10—15 min. 
La coacere, în primele 15—20 min nu se deschide 
cuptorul, întrucît budinca poate scădea tot atit cu cît 
a crescut, revenind la înălţimea iniţială şi pierzind 
pufozitatea. 

Reuşirea budincilor depinde de albuşuri, care 
ca să se spumeze bine trebuie să provină din ouă 
proaspete. Albuşurile se vor spuma mai bine şi mai 
repede dacă sînt reci şi dacă la început se adaugă 
puţină sare (1—2 g); după ce s-au spumat se 
adaugă puţin zahăr tos sau zeamă de lămiie şi după 
aceea se mai bat 2—3 min. In felul acesta albuşurile 
vor fi mai rezistente. Ele se adaugă în compoziţie la 
urmă, amestecînd uşor cu o lopăţică sau cu o 
lingură din lemn, numai atit cît este nevoie ca să se 
încorporeze în conţinutul compoziţiei pentru 
budincă. 

Pentru  bătutul  albuşurilor sau  frecatul 
gălbenuşurilor se foloseşte un vas cu fundul oval, 
castron sau căzănel. Albuşurile spumate introduse 
în compoziţie nu se amestecă de jur-împrejur, ci 
numai uşor de sus în jos. Procedînd în felul acesta, 
albuşurile nu se înmoaie (nu se pastelează). 

Timpul de coacere trebuie respectat după 
indicaţiile arătate în reţete, sau după aprecierea 
gospodinei. Dacă budinca a crescut bine şi s-a 
rumenit, ea este gata şi atunci trebuie scoasă din 
cuptor, altfel dă înapoi (cade) şi devine iască sau se 
arde pe margine şi pe deasupra. 

Budincile coapte în forme speciale cu mijlocul 
liber şi răsturnate pe platou rotund sînt mai 
aspectuoase. Cele dulci se servesc presărate cu za- 
hăr pudră, iar cele picante (sărate) se servesc cu 
sosul preferat sau cu smîntînă. 

Budinca după ce este gata şi scoasă din cuptor, 
se mai lasă să aburească 10—15 min, după care se 
răstoarnă pe un platou. 

6.1.1. BUDINCI FĂRĂ ZAHĂR 


298.  Budincă de brînză de vaci 


400 g brînză de vaci, 150 g unt, 5-6 ouă, 
75 g făină, sare. 

Se trece brinza bine scursă prin sita de mălai, 
se adaugă o parte din unt (100 g) înmuiat, fără să 
fie topit, gălbenuşurile, sarea, făina, se amestecă 
totul bine apoi se adaugă albuşurile bătute spumă. 
Se mai amestecă uşor să nu cadă albuşul şi se pune 
imediat în forma unsă cu restul de unt şi presărată 
cu puţin griş sau făină. Se introduce în cuptorul 
încins la temperatură potrivită. După ce s-a copt se 
serveşte imediat, altfel se lasă. 


299.  Budincă de cartofi 


800 g carofi, 100 g unt sau margarină, 2-3 
ouă, 100 g smîntînă, 50 g caşcaval, sare, 
pesmet. 

Cartofii fierţi se trec prin sita de mălai, apoi se 
adaugă untul, gălbenuşurile, smîntînă, sare şi se 
amestecă bine. Se pune compoziţia într-o formă sau 
într-o tavă unsă bine cu unt şi presărată cu pesmet, 
se netezeşte cu lama unui cuţit, iar deasupra se fac 
modele în formă de riduri sau de gratii. Se presară 
cu caşcaval ras, se stropeşte cu puţin unt topit şi se 
introduce în cuptorul încins. Se ţine la copt pînă se 
rumeneşte (se grati- nează) pe toată suprafaţa, 
după care se serveşte caldă. 


300.  Budincă de cartofi cu brînză 


800 g cartofi, 200-300 g brînză telemea, 2 
ouă, 100 g smintină, 150 g unt, 1 lingură 
pesmet. 

Cartofii fierţi se taie în felii. Brînza se zdrobeşte 
şi se amestecă cu ouăle bătute şi cu smîntînă. Se 
unge o tavă cu o parte din unt, se tapetează cu 


pesmet şi apoi se pun straturi alternative de cartofi 
şi de brînză, ultimul strat fiind de cartofi. Se 
stropeşte cu restul de unt pe deasupra şi se 
introduce în cuptorul încins. Se ţine la cuptor pînă 
se rumeneşte (se gratinează) pe toată suprafaţa, 
după care se serveşte fierbinte. 


301.  Budincă de clătite cu brînză de vaci 


6-8 foi de clătite, 300 g brinză de vaci, 2-3 
gălbenuşuri, 4 linguri smîntînă, 100 g unt 
pentru uns forma şi pentru stropit budinca pe 
deasupra. 

Clătitele se prepară după reţeta 338. Brinza de 
vaci sfărimată bine cu furculita se potriveşte de sare 
şi se amestecă cu gălbenuşurile şi cu smintina. 
Pentru pregătirea budincii se întrebuinţează o 
cratiţă cam de aceeaşi mărime cu cea a foilor de 
clătite, sau o formă rotundă. Aceasta se unge cu unt 
şi apoi se aşază în ea, alternativ, o foaie de clătită şi 
un strat de umplutură de brînză, avind grijă ca 
ultima foaie (de deasupra) să fie mai puţin prăjită, 
în partea de sus (exterioară). Se stropeşte cu restul 
de unt topit şi se introduce în cuptorul mai puţin 
încins. Se serveşte cu smîntînă. 


302.  Budincă de conopidă 


800 g conopidă, 150 g unt, 200 g fâină, 1 | 
lapte, 6 ouă, 50 g pesmet, 50 g unt pentru uns 
forma, piper, sare. 

Din unt, făină şi lapte se prepară un sos gros 
Bechamel care se fierbe pe plită pînă se îngroaşă, 
după care se dă la o parte să se răcească. 

Conopida se fierbe în apă clocotită cu sare, apoi 
se răceşte, se desparte în bucățele şi se pune în 
sosul Be&chamel. Se adaugă gălbenuşurile, sarea, 
piperul şi la urmă albuşurile bătute spumă, după 
care se amestecă uşor. Compoziţia se aşază într-o 


formă unsă cu unt, presărată cu pesmet şi se 

introduce în cuptor, unde se ţine pînă se rumeneşte. 
Ca să fie mai picantă, se pot adăuga în 

compoziţie 100 g brînză telemea sau caşcaval ras. 


303.  Budincă de ciuperci 


Se prepară ca în reţeta precedentă, înlocuindu- 
se conopida cu ciuperci înăbuşite (v. reţeta 791). 
Cantitatea de ciuperci este de circa 600 g. 


304.  Budincă de varză Bruxelles 


Se pregăteşte la fel ca budinca de conopidă. 

Verzişoarele de Bruxelles se curăţă de frunzele 
galbene sau veştede, se spală, se fierb în apă cu 
sare şi după 5—6 min se scurg şi se adaugă în 
compoziţia de budincă. Mai departe se procedează 
la fel ca la budinca de conopidă, folosind aceleaşi 
cantităţi, dar în loc de conopidă 800 g varză de 
Bruxelles. 


305.  Budincă de franzelă 


500 g franzelă, 1/2 I lapte, 4 ouă, 30 g unt, 
300 g brînză oarecare, 1 lingură zahăr. 

Intr-un castron se bat ouăle cu lapte şi zahăr şi 
se adaugă franzela tăiată în felii. După ce feliile de 
franzelă s-au îmbibat se storc puţin şi, într-o formă 
unsă cu unt şi presărată cu pesmet sau cu griş, se 
aşază alternativ un strat de felii de franzelă şi un 
strat de brînză rasă pînă se termină. La urmă, 
deasupra, se toarnă laptele cu ouă care a rămas şi 
se presară cu puţină brînză sau cu caşcaval ras şi se 
introduce în cuptor, la foc potrivit. Cînd s-a rumenit 
este gata. Forma în care se prepară se umple cel 
mult pe 3/4 din înălţime, budinca crescînd la copt. 


306.  Budincă de urdă 


500 g urdă proaspătă, 4 ouă, 100 g griş, 
100 g miez de franzelă, 200-300 ml lapte, 30 g 
unt, pesmet. 

Miezul de franzelă se înmoaie bine în lapte 
bătut cu ouă, apoi se adaugă urda, grişul, sare şi se 
amestecă bine. Compoziţia se pune într-o formă 
unsă bine cu unt şi tapetată cu pesmet şi se 
introduce în cuptor la foc potrivit, timp de 30—35 
min, pînă se rumeneşte frumos. (După gust, se 
poate adăuga în compoziţie şi mărar tocat mărunt). 

Se poate servi la masă ca primul sau al doilea 
fel. 


307.  Budincă de caşcaval 


300 g caşcaval ras, 4-5 ouă, 100 g unt, 
100 g făină, 1/2 | lapte, piper, sare, pesmet. 

Din unt, făină şi lapte se prepară sos gros 
Bechamel. După ce sosul 
s-a răcit puţin, se adaugă gălbenuşurile, piper, sare, 
200 g caşcaval ras şi la urmă albuşurile bătute 
spumă. Se amestecă uşor şi se pune compoziţia 
într-o formă unsă cu unt şi presărată cu pesmet, 
după care se netezeşte, se presară pe deasupra cu 
restul de caşcaval ras şi se introduce în cuptorul 
încins potrivit. Se serveşte în momentul în care 
budinca a crescut şi s-a rumenit frumos. 


308.  Budincă de macaroane 


200-300 g macaroane, 200 g brînză, 4-5 
ouă, 150 g unt, pesmet, sare. 

Se fierb macaroanele în apă clocotită cu o 
lingură de ulei şi puţină sare. Cînd sînt bine fierte se 
scurg şi se răcesc. Intre timp, se freacă untul, apoi 
se adaugă gălbenuşurile, macaroanele, brinza rasă, 
iar la urmă albuşurile bătute spumă şi se amestecă. 
Se toarnă compoziţia într-o tavă unsă cu unt şi 


tapetată cu pesmet, se nivelează pe deasupra şi se 
introduce în cuptorul bine încins. Budinca este gata 
cînd s-a rumenit. Pentru servit se taie în bucăţi şi se 
scoate din tavă pe platou. 


309.  Budincă de tăiţei cu brînză de vaci 
sau telemea 


400 g tăiţei, 200-300 g brînză, 2-3 ouă, 
100 g unt, 50 g zahăr, sare, pesmet. 

Tăiţeii se fierb în apă clocotită cu sare. După ce 
sînt gata se scurg, se clătesc cu apă rece şi se scurg 
bine de apă. Într-un castron se sfărimă brinza, se 
adaugă 100 g unt, zahăr, 2 gălbenuşuri, eventual 
sare şi se ames-tecă. În alt vas se bat restul de ouă, 
se adaugă tăiţeii, restul de unt (topit) şi se 
amestecă. O parte din tăiţei se aşază într-o formă 
unsă cu unt şi presărată cu pesmet, apoi se aşază 
alternativ un strat cu compoziţia de brînză şi un 
strat cu tăiţei, pînă se termină, ultimul strat fiind cu 
tăiţei. Se netezeşte, se introduce în cuptor şi se 
coace la foc potrivit 30—35 min. 


310.  Budincă de tăiţei cu varză dulce 


500 g tăiţei, 1 varză mijlocie, 100 ml ulei, 
2-3 ouă, 100 g ceapă, sare, piper, pesmet, 30 
g unt. 

Varza se curăţă, se spală, se taie în patru şi se 
opăreşte în apă clocotită cu sare, după care se 
scurge bine de apă şi se taie fidea cît mai subţire. 
Într-o cratiţă cu ulei se căleşte ceapa, se adaugă 
varza, se sărează, se pipe-rează şi se căleşte 
amestecînd pînă se înmoaie. Între timp, se fierb 
tăiţeii în apă clocotită cu puţină sare, se scurg, se 
clătesc cu apă rece şi se scurg din nou bine, se 
amestecă cu varza călită, cu ouăle şi se pune totul 
într-o tavă unsă cu unt şi tapetată cu pesmet, după 


care se introduce în cuptorul încins şi se coace timp 
de 30—35 min. 


311.  Budincă de tăiţei cu varză murată 


500 g tăiţei, 1,5 kg varză murată, 100 g 
ceapă, 100 mi ulei, 30 g unt, pesmet, sare, 
piper, 3-4 ouă. 

Tăiţeii se pot pregăti din făină, ouă, sare şi apă 
sau se pot procura din comerţ. Se fierb în apă 
clocotită cu puţină sare şi cînd sînt fierţi se 
strecoară. Ceapa se taie mărunt şi se căleşte cu ulei 
5—6 min, după care se adaugă varza tăiată cît mai 
subţire şi bine stoarsă de zeamă şi se căleşte pînă 
se înmoaie bine (se amestecă din cînd în cînd, să nu 
se prindă de vas). Apoi se sparg ouăle într-un 
castron, se bat 2—3 min, după care se adaugă 
tăiţeii, varza, sare şi piper după gust. Se amestecă 
totul şi se aşază într-o formă de budincă unsă cu unt 
şi presărată cu pesmet. Se coace 30—35 min în 
cuptorul bine încins. 


312.  Budincă de dovlecei 


5-6 dovlecei tineri, 200 g caşcaval sau 
brînză telemea, 100 g unt, 3-4 ouă, 100 g 
făină, 1/2 | lapte, sare, piper, pesmet. 

Dovleceii curăţaţi de coajă se taie în cuburi 
mici, se fierb în apă clocotită cu puţină sare, timp de 
10 min, după care se scurg. Intre timp, din unt, 
făină şi lapte se prepară un sos alb (v. reţeta 174). 
După ce sosul s-a răcit, se adaugă gălbenuşurile, 
dovleceii, sare, jumătate din caşcaval ras şi la urmă 
albuşurile bătute spumă. Apoi se amestecă, se 
toarnă compoziţia într-o formă de budincă unsă cu 
unt şi tapetată cu pesmet, se nivelează, se presară 
cu restul de caşcaval şi se introduce în cuptor. Se 
coace 25—30 min. 


313.  Budincă de gulii 


Se prepară la fel ca budinca de dovlecei cu 
deosebirea că în loc de dovlecei se folosesc 5—6 
gulii tinere, care se curăţă, se rad pe răzătoarea cu 
găuri mari, apoi se pun într-un vas şi se înăbuşă cu 
50 g unt. În continuare se procedează ca în reţeta 
anterioară. 


314.  Budincă de praz 


10 fire de praz, sau 5 dacă sint mai 
groase, 100 g unt, 1/2 | lapte, 3-4 ouă, 300 g 
brînză, 50 g caşcaval, sare, pesmet. 

Din 50 g unt, făină şi lapte se prepară un sos 
alb care se fierbe circa 5—10 min. Se curăţă apoi 
prazul, iar partea albă se spală, se taie în rondele 
subţiri şi se căleşte în restul de unt pînă se înmoaie 
bine, după care se toarnă în sos. Se adaugă brinza 
rasă, ouăle şi sare după gust. Se amestecă bine 
compoziţia şi se toarnă într-o formă unsă cu unt şi 
tapetată cu pesmet. Se netezeşte, se presară cu 
caşcaval ras şi se introduce în cuptor, la foc potrivit. 
Cînd s-a rumenit deasupra este gata. 


315.  Budincă de legume 


1 kg de legume fierte (una sau mai multe 
feluri), 100 g unt, 75 g făină, 1/2 | lapte, 4 
ouă, 60 g caşcaval, sare, pesmet, eventual 
zahăr. 

Legumele se fierb în apă clocotită cu puţină 
sare. După ce au fiert se răcesc şi se taie în felii sau 
în cubuleţe mărunte. Separat, din unt, făină şi lapte 
se prepară un sos alb care se fierbe cam 5—10 min. 
In acest sos se adaugă legumele fierte şi bine 
scurse de apă, gălbenuşurile, caşcavalul ras, se 
potriveşte la gust de sare, piper şi eventual de 
zahăr sau de zeamă de lămiie şi la urmă se adaugă 


albuşurile bătute spumă. Apoi se amestecă totul şi 
se toarnă într-o formă unsă cu unt şi tapetată cu 
pesmet, se nivelează şi se introduce în cuptor. 


316. Budincă de roşii cu orez 


1 kg roşii, 200 g orez, 100 g ceapă, 100 ml 
ulei sau unt, sare, piper, pesmet, 50 g unt. 

Ceapa se taie mărunt şi se căleşte în ulei 5—6 
min, după care se adaugă orezul (ales, spălat şi 
bine scurs de apă) şi se călesc împreună alte 5—6 
min. Apoi se stinge cu apă iartă în cantitate de 
două ori mai mare decit cea de orez şi se lasă să 
fiarbă 20 min acoperit, pe foc moale. Intre timp, se 
opăresc roşiile, se curăţă de pieliţe şi de seminţe, se 
scurg de zeamă şi se călesc cu unt pe foc iute, 5—6 
min, după care se amestecă cu orezul fiert şi se lasă 
la răcit. După ce s-a răcit se răstoarnă compoziţia 
într-un castron, se adaugă gălbenuşurile, sare, piper 
şi la urmă se adaugă albuşurile bătute spumă şi se 
amestecă uşor cu o lingură din lemn. Se toarnă 
compoziţia într-o tavă unsă cu unt şi tapetată cu 
pesmet, se netezeşte şi se introduce în cuptor. Se 
coace circa 20—30 min. 


317.  Budincă de ardei gras şi orez 


200 g orez, 10-15 ardei graşi, 100 g 
ceapă, 100 ml ulei sau unt, 50 g caşcaval, 
sare, piper, pesmet, 4-5 ouă, 50 g unt, pentru 
uns forma. 

Se prepară la fel ca budinca anterioară, cu 
deosebirea că în loc de roşii se folosesc ardei graşi 
copti, curăţaţi de pieliţe, tăiaţi în bucăţi şi căliţi cu 
ceapă timp de 5—6 min. În continuare prepararea 
budincii decurge la fel ca în reţeta precedentă. 


318.  Budincă de spanac cu foi de clătite 


1 kg spanac, 100 g unt, 3-4 ouă, 30 g 
făină, 1 pahar lapte, 2-3 linguri smîntînă, 
pesmet, sare, 6 foi de clătite. 

Spanacul se curăţă, se spală bine şi se pune la 
fiert în apă clocotită cu sare, după care se scurge pe 
o sită, se răceşte cu apă rece şi apoi scurs bine se 
toacă mărunt. 

Separat se căleşte făina cu unt timp de 5—6 
min, după care se introduce spanacul şi se stinge cu 
lapte, amestecîndu-se pînă se îngroaşă. Se adaugă 
smintina şi sare după gust şi se lasă să se răcească. 
După aceea se adaugă gălbenuşurile şi la sfirşit 
albuşurile bătute spumă. Se ia o formă rotundă (de 
tort), se unge cu unt, se tapetează cu pesmet, apoi 
în ea se aşază o foaie de clătită peste care se 
întinde un strat de compoziţie cu spanac şi în 
continuare, alternativ, foi de clătită şi straturi de 
spanac pînă se termină clătitele şi spanacul, 
deasupra acoperindu-se cu o foaie de clătită, care 
trebuie să fie mai puţin prăjită. Se unge deasupra cu 
smîntînă sau se stropeşte cu unt şi se coace în 
cuptor la foc potrivit, timp de 30 min. (Pentru foi de 
clătită v. reţeta 338). 


319.  Budincă de spanac cu frigănele 


Spanacul se prepară la fel ca în reţeta 
anterioară, iar în loc de foi de clătită se folosesc 
frigănele. Pentru frigănele sînt necesare: 12-16 
felii de franzelă, 2-3 ouă, 1/2 | lapte şi ulei 
pentru prăjit. 

Se taie atitea felii de franzelă cite trebuie 
pentru a căptuşi o formă de budincă. 

Feliile se pun să se înmoaie în lapte, apoi se dă 
fiecare felie prin ou 
bătut şi se pun la prăjit în ulei încins, rumenindu-se 
puţin pe ambele părţi. Forma în care se va coace 
budinca se unge bine cu unt şi după ce se 


căptuşesc fundul şi pereţii cu frigănele, la mijloc, se 
pune compoziţia de spanac, se netezeşte şi se 
presară cu puţin pesmet şi caşcaval ras. Apoi se 
introduce în cuptor şi se coace pînă se rumeneşte 
deasupra. 


320.  Budincă de urzici 


Se prepară la fel ca budinca de spanac. 


321.  Budincă de mazăre tînără 


Se prepară ca şi budincile de spanac, cu 
deosebirea că în loc de spanac se foloseşte mazăre 
tînără (800 g) din care se prepară piureul 
(compoziţia). Mai departe se procedează după 
reţetele anterioare de budinci. 


6.1.2. BUDINCI DULCI 


322.  Budincă de alune cu frişcă 


150-200 g alune, 6 ouă, 200 g zahăr 
pudră, 150 g unt, 300 g făină, coajă rasă de la 
o lămiie, 150 g frişcă. 

Alunele se pun la uscat în cuptorul puţin 
încălzit, timp de 10 min, după care se freacă 
curăţindu-se de coajă şi se dau prin maşina de nuci. 
Intr-un castron se freacă untul cu zahăr pudră, coaja 
de lămîie rasă şi gălbenuşurile, apoi se adaugă 
alunele, făina sau o lingură de pesmet alb, iar la 
urmă albuşurile bătute spumă şi se amestecă uşor. 
Se toarnă compoziţia într-o formă unsă cu unt şi 
tapetată cu pesmet alb sau cu făină, se coace în 
cuptor, la foc potrivit, timp de 20 min, sau se fierbe 
acoperit pe plită, aşezată într-un alt vas cu apă 
clocotită (în baia de apă), timp de 60—70 min. Apoi 
se ţine pe masă 10—15 min, după care se răstoarnă 


pe o farfurie şi se serveşte rece, garnisită cu frişcă 
bătută (150 g frişcă şi 50 g zahăr). 


323.  Budincă de brînză de vaci cu stafide 


500 g brînză de vaci, 100 g griş, 2-3 ouă, 
100 g unt, 200 ml lapte, 200 g zahăr, 60 g 
stafide, coajă de lămiie rasă, pesmet, 30 g unt 
pentru uns tava. 

Grişul se fierbe în lapte îndulcit, se lasă puţin să 
se răcească, după care se adaugă: gălbenuşurile 
frecate bine, separat, cu zahăr, unt şi coajă de 
lămîie rasă, brinza de vaci, stafidele curățate şi 
spălate cu apă călduţă, iar la urmă albuşurile bătute 
spumă, apoi se amestecă uşor. Compoziţia obţinută 
se toarnă într-o formă unsă cu unt şi tapetată cu 
pesmet. După ce se netezeşte suprafaţa, se 
stropeşte cu puţin unt şi se introduce în cuptor, sau 
se fierbe în baia de apă timp de 80—90 min. Cînd 
este gata se lasă 10 min să se evapore, apoi se 
răstoarnă pe un platou. Se serveşte caldă. 


324.  Budincă de tăiţei cu nuci sau cu 
alune 


300 g tăitei, 1 I lapte, 200 g zahăr, 4 ouă, 
200 g nuci, 1 lingură rom, 
coaja rasă de la o lămiie, 1 plic zahăr vanilat, 
pesmet, 30 g unt pentru uns tava. 


Se fierb tăiţeii în lapte cu puţină sare. Cînd sînt 
aproape fierţi, se adaugă 100 g zahăr şi zahărul 
vanilat şi se lasă să fiarbă la foc domol pînă se 
îngroaşă. Separat, într-un castron, se freacă 
gălbenuşurile cu restul de zahăr, coaja de lămîie 
rasă, după care se toarnă tăiţeii răciţi, nucile măci- 
nate, romul şi la urmă albuşurile bătute spumă şi se 
amestecă uşor. 


Compoziţia astfel obţinută se toarnă într-o tavă 
unsă cu unt şi presărată cu pesmet, se netezeşte, 
se presară cu puţin zahăr tos şi se introduce în 
cuptor, unde se coace pînă se rumeneşte pe 
deasupra. 

La servit se taie în bucăţi în tavă, apoi se scot 
bucăţile pe platou şi se pot servi cu orice sirop de 
fructe. 


325.  Budincă de tăiţei cu dulceaţă de 
fructe 


300 g tăiţei, 1 I lapte, 100 g zahăr, 4 ouă, 
1 plic zahăr vanilat, 100 g nuci, unt şi pesmet 
pentru tavă, dulceaţă după gust. 

Se fierb tăiţeii în lapte cu puţină sare. Cînd sînt 
aproape fierţi se adaugă zahărul şi zahărul vanilat şi 
se lasă să fiarbă pe foc domol pînă se îngroaşă. Se 
lasă să se răcească, după care se adaugă: 
gălbenuşurile, nucile pisate,  albuşurile bătute 
spumă şi se amestecă. Se pot adăuga în compoziţie 
fructe din dulceaţă (vişine, cireşe sau alte fructe 
tăiate în bucățele mici). 

Compoziţia obţinută se toarnă într-o tavă unsă 
cu unt şi presărată cu pesmet sau cu zahăr tos, se 
netezeşte, se garniseşte deasupra cu fructe din 
dulceaţă şi se introduce în cuptor pentru copt, timp 
de 30—35 min. 

La servire se taie în tavă, se scoate pe platou şi 
se presară cu zahăr pudră sau se serveşte cu sirop. 


326.  Budincă de tăiţei cu sos de vanilie 


Se prepară la fel ca în reţeta precedentă, dar 
fără nuci şi fără dulceaţă. 

Budinca se prepară simplă si se serveste cu sos 
de vanilie, preparat după reţeta 1620. 


327.  Budincă de cacao cu sos de vanilie 


1/2 I lapte, 100 g cacao, 6 ouă, 250 g 
zahăr, 400 g miez de piine albă rece, 2-3 
linguri făină, 150 g unt, rom sau coniac după 
gust, unt şi pesmet pentru tavă. 

Miezul de pîine albă se taie în felii, se înmoaie 
în lapte, după care se stoarce uşor. Separat se 
freacă untul cu zahărul, se adaugă gălbenuşurile şi 
se mai freacă 5—6 min, după care se adaugă: 
miezul de piine, făina împreună cu cacaua cernută, 
coniac sau rom şi la urmă albuşurile bătute spumă. 
Se amestecă uşor şi se toarnă compoziţia într-o 
formă de budincă unsă cu unt şi tapetată cu pesmet 
sau cu făină. Se coace în cuptorul încălzit potrivit, 
aproximativ 30 min. Se serveste cu sos de vanilie 
(v. reteta 1620). 


328.  Budincă de ciocolată însiropată 


6 ouă, 150 g ciocolată, 30 g unt, 300 g 
zahăr, 50 g cacao, 200 g făină, 200 g frişcă 
bătută. 


Pentru sirop: 150 g zahăr, 200 ml apă, 50 ml 
rom, 20 ml zeamă de lămiie. 

Se bat bine ouăle întregi cu zahărul într-un 
căzănel sau într-un castron, pe foc moale, cu telul, 
pînă se topeşte zahărul. Se adaugă făina 
amestecată cu cacaua, apoi se toarnă în formă de 
ploaie ciocolata rasă pe răzătoare sau topită cu 1—2 
linguri de lapte. 

Compoziţia se toarnă într-o formă unsă cu unt, 
presărată cu făină şi tapetată cu hirtie albă, apoi se 
coace în cuptor la foc potrivit. După ce s-a copt şi s- 
a răcit, se taie ca un tort şi se însiropează, după 
care se aşază pe un platou şi se garniseşte cu 
frişcă. 


Prepararea siropului: Apa cu zahărul se dă în 
fiert şi la urmă se adaugă romul şi zeama de lămiie. 


329.  Budincă de griş cu ciocolată 


80 g griş, 1/2 I lapte, 200 g zahăr, 5-6 ouă, 
200 g ciocolată, 1 pacheţel de zahăr vanilat. 

Se fierbe laptele cu zahărul şi cînd a dat în fiert 
se toarnă grişul sub formă de ploaie, amestecîndu- 
se bine. După ce a fiert, se lasă să se răcească şi 
apoi se adaugă unul cîte unul gălbenuşurile, 
amestecînd după fiecare cu o lingură din lemn. In 
continuare se adaugă ciocolata rasă, zahărul vanilat 
şi la urmă albuşurile bătute spumă, amestecîndu-se 
Uşor. 

Compoziţia se toarnă într-o formă unsă cu unt 
şi presărată cu zahăr tos. Se coace la foc potrivit 
timp de 20—25 min şi după ce se răceşte se poate 
servi. 


330.  Budincă de griş cu mere 


1 kg mere acrişoare, 300 g zahăr, 100 g 
unt, 1 | lapte, 150 g griş, 3-4 ouă, 1 pacheţel 
zahăr vanilat, scorţişoară. 

Se fierbe laptele cu 100 g zahăr, zahărul vanilat 
şi cu puţină sare, iar cînd a dat în fiert se toarnă 
grişul în formă de ploaie, amestecînd mereu pînă se 
îngroaşă, după care se lasă să se răcească pentru 
ca apoi să se adauge ouăle şi să se omogenizeze 
amestecînd bine. 

Între timp, se unge abundent cu unt o cratiţă, 
se toarnă restul de zahăr netezindu-se pe tot fundul 
cratiţei, iar deasupra se aşază mere curățate de 
coajă şi tăiate în sferturi şi se introduce în cuptor, la 
foc potrivit, timp de 15 min. Apoi se scoate cratiţa 
din cuptor, peste mere se aşază grişul pregătit, se 
nivelează şi se introduce din nou la cuptor la foc 


potrivit. Se coace budinca 20—30 min, după care se 
răstoarnă pe platou. Se serveşte rece. 


331.  Budincă de orez cu mere 


200 g orez, 1 | lapte, 3-4 ouă, 1 kg mere, 
50 g stafide, 200 g zahăr, 100 g unt, coajă de 
lămiie rasă, 1 plic zahăr vanilat, scorţişoară, 
pesmet. 

Se fierbe orezul în lapte cu puţină sare şi cînd 
este aproape fiert se adaugă 100 g zahăr şi zahărul 
vanilat, apoi se lasă să se răcească. Separat, într-un 
castron, se freacă untul şi gălbenuşurile peste care 
se toarnă cite puţin orez fiert, se adaugă stafidele 
alese şi spălate, coaja de lămiie rasă, apoi se 
amestecă bine şi la urmă se adaugă albuşurile 
bătute spumă. 


Jumătate din compoziţie se aşază într-o tavă 
unsă cu unt şi presărată cu pesmet, apoi se pune un 
rînd de mere (curățate de coajă, tăiate în felii cît 
mai subţiri şi amestecate cu restul de zahăr şi 
scorţişoară), iar deasupra se pune restul de orez, se 
nivelează şi se introduce în cuptor potrivit de încăl- 
zit. Budinca nu se răstoarnă ci se taie în tava în care 
s-a copt, după care bucăţile se aşază pe platou. 


332.  Budincă de orez cu sirop de zmeură 
sau vişine 


Se prepară la fel ca în reţeta precedentă dar 
fără mere. 

Se serveşte cu sirop de zmeură sau de vişine 
sau cu orice fel de sos dulce (v. reţetele de sosuri 
dulci). 


333.  Budincă de tăiţei cu mere 


300 g tăiţei, 3-4 ouă, 1 kg mere, 50 g 
stafide, 200 g zahăr, 100 g unt, coajă de 
lămiie rasă, 1 plic zahăr vanilat, scorţişoară, 
pesmet. 

Tăiţeii se fierb în apă clocotită cu puţină sare, 
apoi se scurg, se răcesc cu apă rece şi se lasă în 
strecurătoare să se scurgă. Separat, într-un castron, 
se freacă untul cu 100 g zahăr şi gălbenuşurile, 
peste care se adaugă coaja de lămiie rasă, zahărul 
vanilat, stafidele (alese şi spălate), tăiţeii, apoi se 
amestecă bine şi la urmă se adaugă albuşurile 
bătute spumă. Intr-o tavă unsă cu unt şi presărată 
cu pesmet, se pune mai întîi jumătate din această 
compoziţie, apoi un rînd de mere (curățate de coajă, 
tăiate în felii cît mai subţiri şi amestecate cu restul 
de zahăr şi scorţişoară), iar deasupra se toarnă 
restul compoziţiei (cealaltă jumătate). Se netezeşte 
suprafaţa şi se introduce în cuptor pentru copt, timp 
de 35—40 min. La servire se taie în tavă, se scoate 
pe platou şi se presară cu zahăr pudră sau se 
serveşte cu sirop. 


334.  Budincă de tăiţei cu mac 


400-500 g tâiţei (de casă sau din comerţ), 
3-4 ouă, 100 g zahăr, 100 g unt şi pesmet 
pentru uns şi presărat tava. 

Pentru umplutură: 200 g mac, 150 g zahăr, 
50 g pesmet, 50 g stafide, scorţişoară, coajă 
de lămiie. 

Se fierb tăiţeii în apă clocotită cu sare şi cînd 
sînt gata se spală cu apă rece şi se lasă în 
strecurătoare să se scurgă bine. Intre timp, se 
freacă gălbenuşurile cu 100 g zahăr, după care se 
adaugă tăiţeii, 70 g unt topit (cu restul de unt se 
unge tava) şi se amestecă bine. La urmă se adaugă 
albuşurile bătute spumă şi din nou se amestecă 
puţin, atit cît este nevoie ca albuşurile să se 


încorporeze în compoziţie. Într-o tavă unsă cu restul 
de unt (30 g) şi presărată cu pesmet se toarnă 
jumătate din compoziţia pregătită, apoi se întinde 
peste aceasta umplutura cu mac (care se prepară în 
felul următor: se opăreşte macul, se scurge de apă, 
după care se freacă într-un castron pînă devine ca o 
cremă albicioasă; se adaugă puţin pesmet alb, 
stafide, scorţişoară, coaja de lămiie rasă, şi la urmă 
zahărul sub formă de sirop gros fiert: 200 g zahăr cu 
100 g apă sau topit în lapte călduţ), după care se 
aşază restul de tăiţei, se netezeşte şi se pune la 
copt în cuptorul încins, timp de 25—30 min. Se 
serveşte pudrată cu zahăr vanilat sau cu sirop de 
fructe. 


335. Budincă festivă de pişcoturi 


1/2 | lapte, 200 g pișcoturi sau biscuiţi 
crocanți, 4-5 ouă, 100 g zahăr, 100 g fructe 
confiate (zaharate), 50 mi rom, 30 mi alcool, 1 
lingură de făină. 

Fructele confiate se taie mărunt, se stropesc cu 
rom şi se lasă acoperite. Separat, într-un castron, se 
freacă gălbenuşurile cu zahărul 5—6 min, după care 
se adaugă fructele şi se amestecă în continuare, 
adăugind treptat laptele, apoi pişcoturile sfărimate 
şi la urmă albuşurile bătute spumă. Compoziţia 
obţinută se toarnă într-o formă unsă cu unt şi presă- 
rată cu făină, după care se introduce în cuptor, la 
foc potrivit. Se coace aproxi-mativ 30 min şi după 
ce se scoate din cuptor, budinca se mai lasă în 
formă citeva minute, apoi se scoate pe platou şi în 
momentul servirii se stropeşte cu alcool căruia i se 
dă foc şi se duce la masă. 


336.  Budincă de lămîie 


2 lămii, 200 g zahăr, 4 ouă, 200 g făină, 50 
g stafide, 50 g fructe confiate, 1 g sare. 


Se freacă gălbenuşurile cu 150 g zahăr, coajă 
de lămîie rasă şi o parte din zeama de lămîie. Apoi 
se adaugă: stafidele (alese şi spălate), fructele 
confiate tăiate mărunt, albuşurile bătute cu restul 
de zahăr, 1 g sare, restul de zeamă de lămiie şi la 
urmă se introduce făina, amestecînd uşor. 

Pentru copt se unge forma cu unt şi se 
căptuşeşte cu hirtie albă, apoi se toarnă compoziţia 
şi se introduce în cuptor, la foc potrivit, 35—40 min. 


337.  Budincă de mălai cu brînză de vaci 


300 g mălai, 100 g făină, 400 g brînză de 
vaci, 5-6 ouă, 100 g zahăr, 100 g unt, coajă de 
lămiie rasă, 1/2 pacheţel praf de copt, 1 
lingură zeamă de lămîie, 200 g smîntînă, sare. 

Se freacă untul cu zahărul, coaja de lămiie rasă 
şi gălbenuşurile puse pe rînd, apoi se adaugă 
smintina, sare, făina, mălaiul, brinza de vaci, praful 
de copt stins cu zeamă de lămiie şi după ce se 
amestecă bine se adaugă albuşurile bătute spumă, 
amestecînd uşor pînă se încorporează în compo- 
ziţie. Se toarnă compoziţia într-o tavă unsă bine cu 
unt şi se introduce în cuptorul bine încins. Se coace 
40—50 min, pînă se rumeneşte pe deasupra. 

Se serveşte caldă, cu smîntînă sau cu iaurt 
rece. 


6.2. CLĂTITE 


Clătitele fac parte din sortimentul de preparate 
culinare care se servesc ca desert rapid la diferite 
feluri de mîncare. Ele se prepară simplu, uşor şi cu 
rapiditate, din următoarele componente: ouă, făină, 
lapte, eventual zahăr şi mirodenii. Foile de clătite 
pot fi umplute cu diferite preparate dulci sau sărate, 
ca piureuri de legume, brînzeturi, dulceţuri, gemuri 
etc., formînd  budinci sau se rulează ori se 


împachetează în diverse forme. Apoi se introduc la 
cuptor pentru 10—15 min (cum sînt budincile) sau 
se servesc fără a se mai pune la cuptor, fiind doar 
pudrate cu zahăr vanilat (aşa cum sînt clătitele 
rulate sau împăturite); cele umplute cu brînză se 
servesc cu smîntînă dulce. 


338. Foi de clătite 


200-300 g făină, 1/2 I lapte, 2-3 ouă, sare, 
ulei pentru prăjitul foilor de clătite. 

Se amestecă într-un castron ouăle, făina, sarea 
şi se subţiază cu lapte cît este nevoie, ca să iasă 
compoziţia potrivit de subţire. La prăjitul primei foi 
se poate aprecia dacă mai este nevoie de subţiat 
sau nu compoziţia. Aceasta se poate subţia cu puţin 
sifon. Foile de clătite se prăjesc într-o tigaie de 
metal cu fundul mai gros şi cu coadă. Se unge tigaia 
cu foarte puţin ulei, se încinge şi se toarnă 
compoziţie cu polonicul, atît cît să acopere fundul 
tigăii (stratul trebuie să fie destul de subţire). Se 
prăjeşte pe foc iute şi cînd începe să se rumenească 
se întoarce foaia pe partea cealaltă, iar dedesubt se 
poate adăuga, cu o linguriţă, puţin ulei, ca să nu se 
ardă. Foile de clătite gata pregătite se pot umple cu 
diverse umpluturi. 

In cazul în care clătitele se fac pentru desert, se 
poate adăuga în compoziţia acestora puţin zahăr 
(50 g). 


339.  Clătite cu brînză de vaci 


Pentru foi de clătite v. reţeta 338. 

Pentru umplutură: 500 g brînză de vaci, 50 g 
unt, 2 ouă, sare, 50 g zahăr, 50 g stafide. 

Foile de clătite se prepară ca în reţeta 
precedentă şi se umplu cu brînză de vaci, 


amestecată cu zahărul, gălbenuşurile, stafidele şi 
potrivin-du-se de sare. Se rulează sau se 
împachetează clătitele şi se aşază pe o tavă unsă cu 
unt. Se introduc în cuptor pentru a se coace brinza 
şi a se rumeni puţin clătitele. 

Se servesc cu smîntînă. 

Pot fi pregătite într-o formă unsă bine cu unt, 
aşezîndu-se alternativ un strat de foi de clătite şi un 
strat de umplutură, iar ultimul de clătite. Se 
stropesc cu unt pe deasupra şi se introduc în cuptor 
pînă se rumenesc, după care se răstoarnă pe 
platou. 


340.  Clătite cu urdă şi mărar 


Se prepară la fel ca în reţeta precedentă, cu 
deosebirea că, în loc de brînză, se umplu cu urdă 
potrivită la gust cu mărar tocat mărunt şi cu sare. 


341.  Clătite cu ciuperci 


Foile de clătite se prepară aşa cum s-a arătat în 
reţeta 338, dar în loc de brînză acestea se umplu cu 
ciuperci înăbuşite. 

Se aleg ciupercile, se curăţă, se spală în mai 
multe ape, se taie în felii subţiri şi se călesc în unt 
sau în ulei (cu ceapă sau fără), potrivindu-se de sare 
şi de piper. Apoi se lasă pe foc în vasul acoperit să 
fiarbă înăbuşit, pînă scade zeama pe care o lasă 
ciupercile. În cazul în care ciupercile nu sînt fierte 
cînd a scăzut zeama, se pot adăuga 2—3 linguri de 
apă şi se mai lasă la înăbuşit. 


342. Clătite cu piure de spanac 


1 kg spanac, 100 g unt, 30 g făină, 1 
pahar lapte, sare si foi de clătite. 


Pentru foi de clătite v. reţeta 338. Spanacul se 
curăţă, se spală bine şi se pune la fiert în apă 
clocotită cu sare. Cînd este fiert se pune într-o sită 
sau într-o strecurătoare şi se lasă să se scurgă bine 
de apă, apoi se toacă mărunt. Separat, se căleşte 
făina cu 60 g de unt, timp de 5—6 min, după care 
se adaugă spanacul şi se stinge cu lapte, 
amestecîndu-se pînă se îngroaşă. Se potriveşte de 
sare şi cu el se umplu foile de clătite, care se 
rulează sau se împachetează şi se aşază pe o tavă 
unsă cu unt, se stropesc pe deasupra cu restul de 
unt încălzit şi se introduc în cuptor să se 
rumenească puţin pe deasupra. 


343.  Clătite cu spanac şi caşcaval 


Se prepară la fel ca în reţeta precedentă, cu 
deosebirea că în piureul de spanac se adaugă 100 g 
caşcaval ras, iar după ce s-au aşezat clătitele în 
tavă se presară cu caşcaval ras, se stropesc cu unt 
topit şi se introduc la cuptor să se gratineze. 


344.  Clătite cu piure de cartofi şi sos de 
roşii sau smîntînă 


Pentru foi de clătite: 200g fâină, 1/2 I lapte, 
2 ouă, ulei pentru prăjit. 

Pentru piure de cartofi: 500 g cartofi, 50 g 
unt, 1/2 pahar lapte, 2 gălbenuşuri, sare, 
piper, sos de roşii sau smîntînă. 

Foile de clătite se prepară ca în reţeta 338. 
Pentru piure se curăţă cartofii de coajă şi se fierb în 
apă clocotită cu puţină sare pînă se înmoaie. Apoi 
se scurg şi se bat cu telul adăugîndu-se laptele 
fierbinte, untul, gălbe-nuşurile, sare şi piper, după 
gust. Cu această compoziţie se umplu clătitele, se 
rulează şi se aşază într-o tavă unsă, după care se 
introduc în cuptor pentru 15 min. Se servesc foarte 
fierbinţi, cu sos tomat sau cu smîntînă. 


345.  Clătite cu dulceaţă 


300 g făină, 1/2 I lapte, 2-3 ouă, 100 g 
zahăr, 30 g zahăr pudră, 150 g dulceaţă, coajă 
de lămîie rasă. 1 plic zahăr vanilat, ulei pentru 
prăjit. 

Se sparg ouăle într-un castron şi se bat cu un 
tel, se adaugă zahărul vanilat, coaja de lămiie rasă, 
sare şi se amestecă adăugind treptat făina şi 
laptele. Se amestecă bine ca să nu se facă 
cocoloaşe. Din această compoziţie se prăjesc foile 
de clătite cît mai subţiri ca în reţeta 338. Se mane- 
vrează în aşa fel tigaia încît compoziţia să se întindă 
uniform pe toată suprafaţa acesteia. După ce s-au 
prăjit toate foile de clătite se ung cu dulceaţă, se 
rulează sau se împachetează în diverse forme, după 
care se pudrează cu zahăr vanilat şi se pot servi. 


346.  Clătite cu dulceaţă gratinate 


Se prepară ca în reţeta precedentă, iar cînd sînt 
gata se aşează pe un platou, se pudrează cu zahăr 
şi se ard cu un fier rotund de grosimea unui creion, 
încins la un capăt, cu care se atinge fiecare clătită 
de multe ori transversal, în final rămînînd urme pe 
acestea, ca şi cînd ar fi fost prăjite pe un grătar. 

347. Clătite cu marmeladă 


Se prepară ca în reţeta 338, după care se 
umplu foile de clătite cu marmeladă, la care se pot 
adăuga nuci puţin prăjite şi tocate sau rişnite şi o 
lingură de rom. 


348.  Clătite cu mere 


Se prepară aluatul ca pentru clătite dulci, în 
care se adaugă mere curățate de coajă şi rase pe 
răzătoarea cu găuri mari. Compoziţia trebuie să iasă 


ca o smîntînă; dacă este prea groasă se poate 
subţia cu lapte sau cu sifon. După prăjirea primei foi 
se poate aprecia dacă mai este nevoie de subţiat 
sau de îngroşat cu făină. Pentru prăjirea foilor de 
clătite compoziţia se toarnă cu polonicul în tigaia 
bine încălzită şi unsă cu unt. Pentru aceste clătite 
stratul de compoziţie trebuie să se toarne ceva mai 
gros ca la clătitele obişnuite şi să fie prăjite mai 
bine. La servire se pudrează cu zahăr vanilat sau cu 
sirop de fructe. 


349.  Clătite cu fructe, flambate 


Compoziţia se prepară ca în reţeta precedentă, 
cu deosebirea că în loc de mere se adaugă diverse 
fructe: cireşe, vişine (fără sîmburi), caise sau prune 
bine coapte şi tăiate în felioare subţiri. După ce 
clătitele sînt gata, se pudrează cu zahăr şi cînd se 
duc la masă se stropesc cu rom căruia i se dă foc. 


350.  Clătite de mere sufleu 


200 g făină, 2-3 ouă, 4 mere, 60 g zahăr, 
300 mi lapte, 40 g zahăr pudră, coajă de 
lămiie rasă, scorţişoară, sare, ulei pentru 
prăjit, sirop, 300 ml rom. 

Din făină, gălbenuşuri şi lapte se prepară o 
compoziţie ca pentru clătite. Apoi se adaugă puţină 
sare, coajă de lămiie rasă, scorţişoară, rom şi la 
urmă albuşurile bătute cu zahăr. Între timp, se 
curăţă merele de coajă, se scoate mijlocul (coceanul 
cu sîmburi) şi după ce se taie fiecare măr în 
rondele, acestea se trec prin compoziţia de clătite, 
se pun la prăjit direct în ulei bine înfierbîntat, 
prăjindu-se pe ambele părţi. Se servesc cu zahăr 
presărat şi cu sirop. 


351.  Blinii 


Se prepară aluatul ca pentru clătite, cu 
deosebirea că din 500 g făină şi 20 g drojdie se 
plămădeşte coca. Cînd coca a crescut se adaugă 
gălbenuşurile frecate cu zahăr şi se dizolvă cu lapte, 
iar la urmă se adaugă albuşurile bătute spumă şi se 
amestecă totul. Apoi se procedează în continuare ca 
la clătitele obişnuite. 

Foile se pot prăji ceva mai groase, se pun una 
peste alta şi se ţin la cald acoperite cu un şervet 
sau se servesc pe măsură ce se prăjesc, cu 
garnitură după plac. 

Garnitura poate fi dulce sau sărată: icre, 
smîntînă, brînză telemea, brînză de vaci sau diferite 
dulciuri. 

Adevăratele blinii se prepară din 50% făină de 
hrişcă şi 50% făină de grîu, adăugindu-se la coca 
dospită unt, frişcă bătută sau smîntînă proaspătă. 

6.3. TARTE ŞI PIZZA 


352. Tarte cu ciuperci gratinate 


Pentru aluat: 250g făină, 100 g unt, 1 ou, 
50 g smîntînă, puţină sare. Pentru umplutură: 
400 g ciuperci, 75 g unt, 2 ouă, 50 g făină, 
sare, piper, caşcaval, un pahar de lapte. 

Aluatul de tarte se prepară în felul următor: se 
pune făina pe o planşetă şi se adaugă 100 g de unt 
moale, un ou, puţină sare şi smîntînă. Se frămîntă 
pînă se obţine un aluat potrivit de moale şi se lasă 
la rece 2—3 ore, după care se întinde o foaie cam 
de 5 mm grosime, din care se decupează rotocoale 
(discuri) cu care se tapetează formele de tarte. In 
fiecare formă se pune cite o punguliţă cu boabe de 
porumb sau cu fasole uscată, ca fundul tartei să nu 
se ridice la copt. Se ţin la cuptor pînă ce tartele se 
întăresc, fără însă să se rumenească. Se umplu apoi 
tartele cu compoziţia de ciuperci pregătită mai din 
timp, se presară cu caşcaval ras şi se introduc din 


nou la cuptor pînă se gratinează. Apoi se scot din 
forme şi se servesc calde. 

Umplutura de ciuperci pentru tarte. 
Ciupercile curățate se taie foarte mărunt şi se 
călesc în jumătate din unt, 10 min, după care se 
adaugă sos gros preparat din restul de unt, făină şi 
lapte. Se adaugă, după gust, sare, piper şi se mai 
lasă să scadă pe foc pînă ce devine potrivit de 
consistentă, după care poate fi folosită la umplerea 
tartelor. 


353. Tarte cu legume 


Aluatul pentru tartă se pregăteşte la fel ca în 
reţeta precedentă folosind aceleaşi cantităţi. 

Pentru umplutură: 300g cartofi, 100g 
morcov, 100g mazăre, 200g fasole verde, 75g 
unt, 50g făină, 1 pahar lapte, sare, piper, 309 
caşcaval. 

Legumele curățate se taie în cuburi mici şi se 
fierb separat. Cînd sînt gata se amestecă cu sosul 
alb, care se prepară din unt, făină şi lapte. 
Compoziția cu care se umplu tartele trebuie să fie 
consistentă (scăzută). In rest se procedează ca în 
rețeta 352. 


354. Tarte cu spanac 


Pregătirea aluatului şi tartelor se face la fel ca 
în reţeta 352, cu deosebirea că umplutura de 
ciuperci se înlocuieşte cu piure de spanac. Tartele 
sînt mai gustoase dacă se prepară din aluat 
franțuzesc. 


355. Pizza (vegetariană) cu ciuperci 


Pentru aluat: 300 g făină, 1 ou, 20 g drojdie, 
1 pahar lapte, sare. 


Pentru umplutură: 300 g ciuperci, 100 g 
caşcaval, 100 g unt sau margarină, 3-4 roşii 
bine coapte, sare, piper. 

Se pune făina într-un castron, se adaugă 
drojdia de bere dizolvată cu puţin lapte călduţ, oul şi 
puţină sare, se amestecă bine şi se lasă să crească. 
Intre timp, se curăţă ciupercile, se spală, se taie în 
felii subţiri, se pun într-o crăticioară cu o parte din 
unt şi se înăbuşă 20 min, apoi se potrivesc de sare 
şi piper. Roşiile se opăresc, se curăţă de pieliţe, apoi 
se scot şi seminţele, se taie în bucăţi şi se pun într-o 
tigaie cu restul de unt şi se călesc pe foc iute 5—6 
min. Forma în care se prepară pizza trebuie să fie 
rotundă cu rama joasă. Aceasta se unge cu unt, 
apoi din aluat se întinde o foaie atit de mare cit să 
acopere fundul şi marginile formei. După ce forma 
s-a căptuşit cu foaia de aluat, aceasta se umple cu 
ciupercile călite, peste ele se pun roşiile călite şi se 
presară deasupra cu caşcaval ras sau cu altă brînză, 
iar capetele aluatului petrecut se întorc peste 
umplutură sau se modelează pe marginea formei. 
Se introduce în cuptorul încălzit potrivit şi cînd s-a 
rumenit pe deasupra şi s-a dezlipit de pereţii formei, 
pizza este gata, se răstoarnă pe un platou în aşa fel 
ca să rămînă cu faţa în sus şi se serveşte fierbinte. 

Pizza va fi mai gustoasă şi mai aspectoasă dacă 
în loc de cocă dospită obişnuită se foloseşte aluat 
de foitaj (franțuzesc). 


356. Pizza napolitană 


Se prepară la fel ca în reţeta 355, doar că se 
mai adaugă cubuleţe de şuncă şi jumătăţi de 
măsline fără sîmburi. Cu jumătate de oră înainte de 
servire se presară deasupra caşcaval ras, se 
stropeşte cu puţin unt, se introduce la cuptorul bine 
încălzit şi se gratinează. După plac se poate servi cu 
sos tomat pus separat. 


7. PÎINE ȘI ALTE PREPARATE DIN 
FAINOASE CU BRINZETURI, 
LEGUME ȘI FRUCTE 


357. Pîine de casă 


1 kg făină, 30 g drojdie, 1/2 I apă, sare. 

Se cerne făina într-un vas, la mijloc se face o 
gropiţă în care se toarnă drojdie desfăcută într-o 
ceaşcă cu apă călduţă, 1 linguriţă de zahăr şi puţină 
făină. Se acoperă şi se ţine la cald (45—60 min) 
pînă ce drojdia începe să crească. După ce maiaua a 
crescut, se începe amestecarea cu coada unei 
linguri de lemn, adăugindu-se cîte puţină apă 
călduţă şi sarea necesară. Se frămîntă bine cu mîna, 
pînă se obţine un aluat de consistenţă medie; dacă 
aluatul este prea tare, se mai poate adăuga puţină 
apă. După frămiîntare, aluatul se netezeşte pe 
deasupra (se poate şi unge pe deasupra cu 
grăsime), se acoperă şi se ţine la loc cald pînă 
creşte bine. Aluatul crescut se împarte în formele de 
copt unse şi încălzite puţin şi se lasă să mai crească, 
după care se unge cu apă pe deasupra şi se intro- 
duce în cuptorul bine încălzit. 

Piinea se pune la copt în tăvi lungi de cozonac 
sau în forme rotunde, se coace în funcţie de 
mărimea ei şi de tăria cuptorului, circa 40—60 min, 
pînă se rumeneşte frumos pe deasupra, fără să se 
ardă. 


În bucătăria rece, mai ales iarna, pîinea nu 
creşte şi nu poate fi reuşită, decit dacă se prepară 
într-o încăpere caldă. 


358. Pîine cu cartofi 


1 kg făină, 1,5 kg cartofi, 50 g drojdie, 
sare. 

Se cerne făina într-un vas. Un sfert din cantitate 
se amestecă cu drojdia dizolvată în puţină apă 
călduţă, se pune la loc cald, se acoperă şi se lasă 
pînă se ridică. După ce maiaua a crescut se toarnă 
în vasul în care s-a cernut făina. Se adaugă cartofii, 
fierbinţi şi daţi prin maşina de tocat sau trecuţi prin 
sită, sare şi se frămiîntă bine totul (fără să se pună 
apă). Se acoperă cu un şervet curat şi se lasă într- 
un loc cald pînă creşte aluatul. între timp, se ung 
tăvile cu ulei, se presară cu făina, apoi se umplu 3/4 
cu aluat şi se mai lasă să crească 20—30 min, după 
care se introduc în cuptor pentru copt. 


359.  Piîine cu mălai 


Făină, mălai, drojdie, sare. 

Din 300 g mălai se fierbe o mămăliguţă foarte 
moale şi se lasă să se răcească. Se adaugă drojdia 
pregătită ca pentru piine şi se frămîntă cu adaosul 
de făină cît cuprinde, ca să obţinem o cocă potrivit 
de moale. Se lasă să crească, apoi se pune în tăvi, 
se mai lasă să crească şi aici 20—30 min, după care 
se coace în cuptor 40—50 min. Se serveşte în loc de 
pîine de grîu, de preferat cu lapte dulce sau cu lapte 
prins, la unele mîncăruri de varză etc. 


360.  Pogace cu chimen (fără jumări) 


1 kg făină, 300 g unt sau ulei, 1/4 I lapte, 
2-3 ouă, 50 g drojdie de bere, 20 g chimen, 
sare. 


Drojdia se dizolvă cu puţin lapte călduţ, se 
adaugă o linguriţă de zahăr şi o lingură de făină, 
după care se lasă într-un loc călduţ ca să crească. 
Separat, într-un castron, se cerne făina şi peste ea 
se toarnă restul de lapte, ouă, chimen pisat fin, 
sare, drojdia plămădită şi se amestecă, frămîntînd 
bine pînă se încorporează toate componentele. Apoi 
se lasă, la loc cald, 1—2 ore, pînă ce aluatul începe 
să crească bine. Aluatul crescut se pune pe o 
planşetă presărată cu făină şi se întinde cu 
merdeneaua o foaie groasă de 1 cm care se unge 
cu unt moale pe toată suprafaţa şi se împătureşte, 
după care se repetă operaţia, de 3—4 ori ca la 
foitaj, lăsîndu-se aluatul după fiecare împachetare la 
rece, cîte 15—20 min. La urmă se pune aluatul pe o 
planşetă presărată cu făină, se întinde o foaie cu 
grosimea de circa 1 cm şi se taie cu gura unui pahar 
sau cu o ruletă de tăiat rondele. Formele obţinute se 
ung pe deasupra cu ou bătut, se aşază în tăvi unse 
cu puţin ulei şi se coc în cuptor la foc potrivit. Se 
servesc la ceai, bere sau la şpriţ. 


361.  Papanaşi prăjiţi 


600 g brînză de vaci, 200 g făină, 3 ouă, 
100 g zahăr, 2 g bicarbonat de sodiu, sare, 
100 mil ulei. 

Se stoarce bine brinza de zer, se adaugă 150 g 
făină,  gălbenuşurile,  bicarbonatul, sare şi se 
amestecă bine. La urmă se adaugă albuşurile bă- 
tute spumă cu restul de zahăr şi se amestecă uşor. 
Compoziţia se împarte în bucăţi care se dau prin 
făină, se rotunjesc, se turtesc şi se prăjesc în ulei 
înfierbîntat. După ce sînt gata, se ţin 10—15 min în 
cuptor cu uşa deschisă, într-o tavă pusă pe o 
cărămidă sau pe alt suport. 

Se servesc presăraţi cu zahăr şi cu smîntînă pe 
deasupra. 


362.  Papanaşi fierțţi 


600 g brinză, 200 g făină, 4 gălbenuşuri, 2 
albuşuri, 100 g unt, 100 g griş, 50 g zahăr, 
250 g smîntînă. 

Se trece brînză de vaci prin sită sau se freacă 
bine să se omogenizeze. Se adaugă 3 părţi făină 
(150 g), grişul, gălbenuşurile, albuşurile bătute 
spumă şi se amestecă totul. Compoziţia se împarte 
în bucăţi mici care se se pun pe o planşetă 
presărată cu făină, apoi li se dă o formă rotundă şi 
turtită, după care se dau prin făină şi se fierb în apă 
multă clocotită, cu sare. Papanaşii sînt gata cînd se 
ridică deasupra apei, dar se mai dau în cîteva 
clocote. Se scot cu o spumieră, fără să se sfărime. 
Se opăresc cu unt fierbinte şi se servesc calzi cu 
smîntînă. 

O condiţie esenţială pentru reuşita papanaşilor 
este ca brinza să fie proaspătă şi fără zer. Înainte de 
a fi puşi la fiert, se face proba cu un papanaş, care 
se pune la fiert în apă clocotită. Dacă se ridică 
deasupra şi este prea moale, se mai adaugă în 
compoziţie un gălbenuş şi puţină făină. În timpul 
fiertului, se scutură oala să nu se prindă papanaşii 
de fund. În nici un caz nu se amestecă în oală căci 
se sfărimă papanaşii. 


363.  Brinzoaice 


1/2 kg făină, 2 ouă, 100 g unt, 1/4 I lapte, 
20 g drojdie, 100 g zahăr, 300 g brînză de 
vaci, 2 ouă, 1 plic zahăr vanilat, coajă de 
lămiie rasă, sare, 1 lingură de griş. 

Se cerne făina într-un vas, se adaugă drojdia 
dizolvată cu puţin lapte călduţ, o linguriţă de zahăr 
şi una de făină şi se pune la dospit. După dospire se 
adaugă gălbenuşurile frecate cu zahăr, untul topit, 
zahărul vanilat, coaja de lămîie rasă, puţină sare, se 


amestecă, se frămiîntă bine, se acoperă şi se pune 
la crescut într-un loc cald. După ce aluatul a crescut 
bine, se ia o parte din el, din care se întinde, peo 
planşetă unsă cu ulei, o foaie groasă cam de 1 cm, 
din care se taie pătrate cu latura de 10 cm. In mijlo- 
cul fiecărui pătrat se pune cite o lingură de 
umplutură preparată din brînză amestecată cu 2 
ouă şi cu o lingură de griş. Apoi se dă forma brîn- 
zoaicelor, lipindu-se colţurile opuse ale pătratelor de 
aluat cîte două în diagonală, se ung cu unt sau cu 
ou, se aşază în tava unsă cu ulei şi se introduc în 
cuptorul încins potrivit. 

Cînd sînt frumos rumenite se scot din cuptor, se 
presară cu zahăr vanilat şi se servesc calde. 


364.  Brînzoaice cu brînză de oi, prăjite 


1/2 kg făină, 50 g unt, 1 pahar de lapte, 
200-300 g brînză de oi, 2 gălbenuşuri, 20 g 
drojdie, 250 ml ulei pentru prăjit, sare. 

Din făină, drojdie, lapte şi unt se prepară o cocă 
la fel ca în reţeta 363. Cînd coca a crescut se întinde 
o foaie groasă de 1 cm şi se taie în pătrate cu latura 
de 5—6 cm. La mijlocul fiecărui pătrat se pune cite 
o linguriţă de brînză frămîntată cu 2 linguri de făină 
şi cu 2 gălbenuşuri, după care colţurile opuse se 
lipesc. Brinzoaicele astfei pregătite se mai lasă la 
crescut (la dospit), după care se ung cu unt sau cu 
ou bătut şi se prăjesc în ulei, sau se introduc în 
cuptor, la copt. Se servesc calde. 


365. Alivancă 


600 g brînză de vaci, 60 g unt, 50 g 
smîntînă, 4 ouă, 100 g mălai, 50 g făină, sare, 
unt pentru uns tava. 

Se freacă untul moale cu sare, se adaugă 
gălbenuşurile unul cîte unul, apoi brînză de vaci, 
smintina, făina şi mălaiul. După ce s-a omogenizat 
bine compoziția, se adaugă albuşurile bătute 


spumă. Se unge o tavă cu unt, se toarnă în ea 
compoziţia şi se introduce în cuptor. Se coace 40— 
50 min şi cînd s-a rumenit frumos este gata. Se 
serveşte foarte fierbinte, cu smîntînă îndulcită. 


366.  Balmuş ciobănesc 


400 g smîntînă, 400 g brînză de oi, 200 g 
unt, 100 g caş uscat, 300 g mălai. 

Din smîntînă, unt şi mălai se prepară mămăligă. 
Apoi într-o tavă se pune un strat din mămăligă, 
peste care se presară brînză rasă sau sfărimată, 
după care se acoperă cu restul de mămăligă, iar 
deasupra se presară cu caşul ras. Se pune la copt în 
cuptor, şi se ţine pînă se rumeneşte. Se serveşte 
cald. 


367. Mălai cu brînză de vaci 


500 g mălai, 200 g făină de grîu, 1 I lapte, 
100 g unt, 20-30 g drojdie, 100 g smîntînă, 
100 g zahăr, sare, 2-3 ouă, coajă de lămîie 
rasă, 300-400 g brinză de vaci. 

Se opăreşte mălaiul cernut cu laptele fierbinte, 
adăugîndu-se puţină sare şi zahărul. Cînd s-a răcit, 
se adaugă drojdia dizolvată cu puţin lapte călduţ, 
făina de grîu, ouăle, untul topit şi coaja de lămîie 
rasă. Se amestecă totul şi se lasă la dospit într-un 
loc călduţ, 2—3 ore. Compoziţia trebuie să fie ca un 
terci mai gros. Dacă este prea groasă, se subţiază 
cu lapte. După ce a dospit se adaugă în compoziţie 
brînza proaspătă şi bine scursă de zer. Apoi se pune 
într-o tavă unsă cu unt, se introduce în cuptorul bine 
încins şi se coace pînă se rumeneşte frumos. 

Se serveşte cu smîntînă sau cu iaurt. 


368.  lofcă cu brînză de oi 


400 g făină, 2-3 ouă, 300 g brinză de oi, 
100 g unt. 

Coca se prepară ca în reţeta 377, dar cu mai 
multe ouă. După ce s-a întins foaia, se lasă citeva 
minute să se usuce însă nu complet, căci nu se mai 
poate tăia. Apoi se taie în pătrăţele sau în diferite 
alte forme, care se fierb în apă clocotită cu puţină 
sare, 10 min, după care se strecoară, se clătesc cu 
apă rece şi se pun într-un castron. Se adaugă untul 
topit, brînză rasă, se amestecă şi se pun într-o tavă 
unsă sau în căpăcele şi se introduc în cuptor. Se mai 
pot presăra cu caşcaval ras pe deasupra. Se 
serveşte fierbinte. 


369. Caşcaval la capac 


Pentru o persoană: 60-80 g caşcaval, 20 g 
unt. 

Caşcavalul se taie în cuburi şi se pune la prăjit 
în căpăcele cu unt sau ulei bine încins. După ce s-a 
prăjit pe o parte, se întoarce pe partea cealaltă, şi 
se introduce la cuptor 3—4 min, sau se lasă pe plită 
pînă se rumeneşte. Se serveşte imediat. 


370. Caşcaval sau altă brînză la tigaie, 
cu ou 


Pentru două persoane: 120-150 g caşcaval, 
2-3 ouă, 50 g unt, piper după gust. 

Intr-o tigaie se încălzeşte untul, se pune 
caşcavalul tăiat în cuburi şi după ce s-a prăjit pe o 
parte se întoarce pe partea cealaltă, apoi peste 
acesta se sparg ouăle ochiuri şi se introduce tigaia 
la cuptor pînă ce ochiurile sînt gata. 


371. Papară cu mămăligă şi brînză 


1 1/2 | apă, 1/2 kg mălai, sare, 300-400 g 
brînză de orice fel, 4-5 ouă fierte, 150 g unt, 
50 g caşcaval. 


Se face o mămăligă mai moale. Jumătate din ea 
se aşază sub formă de strat într-o tavă unsă cu unt, 
apoi se pune un strat de brînză, felii de ouă fierte, 
feliuţe de unt şi se acoperă cu restul de mămăligă. 
Se stropeşte cu unt, se presară cu caşcaval şi se 
introduce în cuptorul bine încins. Se lasă la copt 
pînă se rumeneşte. Se serveşte caldă. 


372. Papară de franzelă cu brînză de 
vaci 


500 g felii de franzelă, 1/2 kg brînză de 
vaci, 4-6 ouă, 1 | lapte, 2 linguri unt. 

Se taie franzela felii, se înmoaie bine în lapte 
bătut cu două ouă şi se aşază într-o cratiţă sau într- 
o formă unsă cu unt, un strat de franzelă, un strat 
brînză frecată cu restul de ouă şi potrivită de sare, 
apoi iar un strat de franzelă. Ultimul strat trebuie să 
fie din brînză. Deasupra se toarnă restul de lapte 
rămas de la muiatul franzelei. înainte de a se 
introduce în cuptor, se pun deasupra bucăţi de unt, 
apoi se lasă la copt pînă se rumeneşte. După 
preferinţă se poate adăuga, în compoziţia de lapte, 
zahăr şi coajă de lămiie rasă. 


373. Macaroane sau alte paste făinoase 
cu brînză 


400 g macaroane, 300 g brînză de oi, 100 
g unt. 

Dacă brinza este sărată, nu se mai pune sare în 
apa în care se fierb macaroanele. 

Macaroanele se pun la fiert cu jumătate de oră 
înainte de masă. După ce sînt fierte, se ţin în apa în 
care au fiert (fără să mai fiarbă), pînă la servire. In 
momentul servirii se strecoară, se opăresc cu unt 
înfierbîntat şi se amestecă sau se presară cu brînză 
rasă. Se servesc fierbinţi. 


374. Macaroane gratinate 


500 g macaroane, 100 g unt, 300 g brinză, 
100 g făină, 1/4 | lapte, 50 g caşcaval, 3-4 ouă, 
pesmet, sare şi eventual zahăr. 

Se fierb macaroanele în apă clocotită cu puţină 
sare (într-un vas mai mare, cu 3 | de apă), după 
care se scurg, se clătesc cu apă rece şi se pun într-o 
cratiţă. Intre timp, se prepară un sos alb gros, din 
făină, lapte şi jumătate din unt (v. reţeta 174). În 
acest sos se pun macaroanele fierte, ouăle, brînză 
rasă, apoi se amestecă, se potrivesc de sare, 
eventual şi de zahăr şi se pun în tavă, se nivelează 
şi se presară cu caşcaval ras. Se stropesc cu restul 
de unt topit şi se introduc în cuptor pînă se 
rumenesc. 


375. Găluşte 
din brînză de vaci 


300-400 g brinză de vaci, 3-4 ouă, 100 g 
unt, 100 g făină, 50 g griş, sare. 

Se freacă bine gălbenuşurile cu sare, se adaugă 
treptat brinza, făina, grişul şi la urmă albuşurile 
bătute spumă, se amestecă uşor şi în acest moment 
se şi pun la fiert în apă clocotită cu sare, într-o 
cratiţă largă şi cu apă multă, pentru ca să nu stea 
una peste alta. Găluştele se formează cu o linguriţă 
înmuiată de fiecare dată în apă clocotită. După 
primul clocot se micşorează focul, ca să fiarbă 
găluştele domol 10 min. Se scot apoi găluş-tele cu 
spumiera într-o cratiţă cu unt încălzit, după care se 
mai ţin 5—10 min în cuptor la foc mic. 

Se pot servi ca felul doi, cu sau fără zahăr. 


376.  Mămăliguţă cu brînză şi ouă la 
cuptor 


1 1/2 | apă, 1/2 kg mălai, sare, 300 g 
brînză de orice fel, 5-6 ouă, 100 g unt. 

Se face o mămăligă moale (pripită). O parte din 
ea se toarnă sub formă de strat într-o formă unsă, 
apoi se pune un strat de brînză sfărimată sau felii, 
se acoperă cu restul de mămăligă şi se introduce la 
cuptor pentru 20 min. După ce se scoate din cuptor, 
cu dosul unui polonic înmuiat în unt topit se apasă 
din loc în loc făcînd atitea adiîncituri în mămăliguţă 
cîte ouă avem. In aceste adincituri se pune unt şi 
apoi se sparge cîte un ou în fiecare, după care se 
introduce din nou în cuptor pentru cîteva minute, 
pînă se întăresc albuşurile. Se serveşte direct la 
masă în vasul în care s-a pregătit. 

Mămăliga obişnuită sau pripită se prepară după 
cum se arată în continuare. 

Mămăligă obişnuită. 300 g mălai, 1 linguriţă 
rasă de sare, 1 | de apă. Intr-un ceaun sau într-o 
oală de circa 2—3 | se pune apa cu sarea şi se lasă 
pe foc. Cînd începe să clocotească se presară cu 
puţin mălai, cît să se facă un terci subţire, după 
care se adaugă restul de mălai şi se lasă să fiarbă 
15—20 min. Apoi cu ajutorul unui făcăleţ sau al unei 
linguri de lemn se separă grămada de mălai în 
două, se mai lasă să fiarbă 5—6 min, după care se 
amestecă bine (cu făcăleţul, lingura de lemn sau 
telul) pînă dispar toate cocoloaşele, circa 10—20 
min, la foc potrivit. Apoi mămăliga se adună cu o 
lingură de lemn şi se mai lasă pe foc pînă ce se 
răscoace (circa 2—3 min) şi începe să se umifle, 
după care se răstoarnă pe un fund de lemn sau într- 
o farfurie. 

Mămăligă pripită. Se iau aceleaşi cantităţi de 
mălai, apă şi sare ca la mămăliga obişnuită, iar dacă 
se foloseşte mălai grişat se adaugă în plus 1/2 
pahar de apă. 

Cînd apa dă în clocot, se toarnă mălaiul sub 
formă de ploaie şi se amestecă 15—20 min pe foc 


domol, pînă se răscoace bine. Se adună apoi cu o 
lingură la mijloc şi se răstoarnă pe un fund de lemn 
sau într-o farfurie. Mămăliga se poate lăsa şi în 
vasul în care a fost preparată, însă ca să nu facă 
coajă se pun deasupra citeva bucățele de unt, iar ca 
să ţină caldă, vasul cu mămăligă se ţine în alt vas 
cu apă fierbinte pe plită, pînă se serveşte. 


377.  Cocă pentru colţunaşi 


400 g făină, 1 ou, apă, sare. 

Se cerne făina pe o planşetă, se adaugă oul şi 
puţină apă şi se amestecă cu virful unui cuţit pînă 
se încorporează toată făina. Dacă este nevoie, se 
mai adaugă puţină apă. Coca obişnuită se frămîntă 
cu mîna pînă nu se mai lipeşte de degete şi nici de 
planşetă. Dacă coca este prea moale sau lipicioasă, 
se mai adaugă puţină făină. Cînd este gata, se în- 
tinde pe o planşetă presărată cu făină o foaie 
subţire care se taie în pătrate de 5—6 cm sau se 
decupează discuri cu un pahar sau cu o formă 
specială din tablă sau din material plastic. La 
mijlocul acestora se pune umplutura respectivă, iar 
marginile se lipesc, dindu-li-se formă triunghiulară, 
respectiv de semilună etc. Trebuie să se lucreze 
repede, altfel se usucă coca şi nu se mai pot lipi 
marginile. Colţunaşii obţinuţi se fierb circa 10—15 
min în apă cu sare. În coca pentru colţunaşi nu se 
pun ouă multe, deoarece ouăle întăresc coca şi 
împiedică lipirea marginilor. 

Se pot adăuga la cocă 20—30 g ulei sau unt 
topit, sau 50 g cartofi fierţi şi daţi prin răzătoare. 


378.  Cocă pentru tăiţei 


400 g făină, 2 gălbenuşuri. 

Din această cantitate de făină şi gălbenuşuri se 
prepară o cocă la fel ca în reţeta precedentă. După 
ce s-a întins foaia, se lasă citeva minute să se 


usuce, însă nu complet, căci altfel nu se mai poate 
tăia bine, după care se rulează şi se taie şuviţe lungi 
şi subţiri care se fierb în apă clocotită cu sare timp 
de 10 min. Apoi se scurg, se clătesc cu apă rece, se 
scutură bine de apă şi se folosesc la o serie de 
preparate, după cum se va vedea în continuare. 


379.  Colţunaşi cu brînză de vaci şi 
smîntînă 


Pentru cocă: 400 g făină, 1 ou. 

Pentru umplutură: 300 g brînză de vaci, 2 
gălbenuşuri, 100 g unt pentru uns colțunaşii, 
sare, smîntînă. 

Se prepară coca ca în rețeta 377 şi după ce se 
împarte foaia în pătrate sau discuri, acestea se 
umplu cu brînză de vaci, bine scursă de zer, 
ameste-cată cu gălbenuşuri, sare şi, după gust, cu 
puţin zahăr, după care colţunaşii se pun la fiert în 
apă clocotită cu sare. Se fierb în apă multă, într-o 
cratiţă largă cu capac, 10—15 min. După ce s-au 
pus colţunaşii la fiert în apă clocotită, imediat se 
amestecă cu o lingură din lemn sau cu o lopăţică, ca 
să nu se lipească între ei, apoi se scutură cratiţa ca 
să nu se lipească de fund, se acoperă cu un capac. 
Din momentul în care colţunaşii s-au ridicat 
deasupra apei, se mai ţin la fiert 5—6 min. Se 
strecoară apoi prin strecurătoare, se limpezesc cu 
apă caldă, se scurg bine, se opăresc cu unt fierbinte 
şi se servesc cu smîntînă proaspătă. 


380.  Colţunaşi cu brînză telemea 


Pentru cocă: 400 g făină, 1 ou. 

Pentru umplutură: 200 g brînză, 200 g 
cartofi fierti, 2 gălbenuşuri, sare, 100 g unt 
pentru uns colțunaşii. 

Cartofii fierţi se trec împreună cu brinza prin 
sită sau se dau prin maşina de tocat, se adaugă 


gălbenuşurile, se amestecă şi se umplu pătratele de 
cocă. Mai departe se procedează ca în reţeta 
precedentă, coca preparîn-du-se după reţeta 377. 
Cînd colţunaşii sînt fierţi, se opăresc cu unt încălzit 
şi se servesc fierbinţi. 


381.  Colţunaşi umpluţi cu varză călită 


1 kg varză murată, 200 ml ulei, 200 g 
ceapă, sare, piper. 

Se taie varza cît se poate de subţire, după ce s- 
au scos în prealabil fibrele groase, se stoarce bine şi 
se adaugă jumătate din ceapa călită în ulei. Se 
călesc apoi împreună pînă se înmoaie varza. După 
ce s-a răcit se umplu cu varză pătratele tăiate din 
foaia de colţunaşi, se lipesc şi se pun la fiert. Se 
servesc ca un fel de mîncare, presărate cu restul de 
ceapă călită. (Coca se prepară după reţeta 377). 


382.  Colţunaşi cu vişine 


1/2 kg vişine fără simburi, 100 g unt, 50 g 
zahăr. 

Pentru cocă: 400-500 g făină, 1 ou, apă. 

Se curăţă vişinele de simburi (zeama se 
păstrează), se presară cu zahăr şi se lasă să stea 
cîteva minute, după care se scurg de zeamă, se 
adaugă scorţişoară pisată şi se umplu cu ele 
pătratele decupate din foaia de colţunaşi pregătită 
la fel ca în reţeta 377. Zeama strînsă de la vişine se 
dă uşor într-un clocot, se adaugă unt şi se toarnă 
peste colţunaşii fierţi. 


383.  Colţunaşi cu brînză telemea şi 
cartofi 


Pentru cocă: 600 g făină, 15-20 g drojdie, 
40 g unt, 50 g zahăr, 200 ml lapte, 1 ou, 
sare. 


Pentru umplutură: 200 g brînză telemea, 
200 g cartofi, 2 ouă, piper. 150 ml ulei. 

Se cerne făina într-un vas încălzit, se adaugă 
drojdia dizolvată în lapte călduţ, zahărul, sare, oul şi 
untul topit. Se amestecă cu o lingură, iar după ce s- 
a încorporat făina se frămiîntă cu mîna şi se pune 
aluatul la dospit, la loc călduţ, 1—2 ore (timpul 
dospitului este în funcţie de drojdie). Intre timp, se 
pregăteşte umplutura: se trec prin maşina de tocat 
cartofii fierţi împreună cu brinza telemea, se adaugă 
ouă, piper, se amestecă bine şi se umplu pătratele 
tăiate din foaia pregătită din coca obţinută, după ce 
a dospit. Se îndoaie cu un cuţit marginile şi se lipesc 
una peste alta. Colţunaşii umpluţi se mai lasă la 
dospit, după care fie se prăjesc în ulei, fie se coc la 
cuptor, unşi cu ou bătut şi puşi într-o tavă unsă cu 
unt sau cu ulei. 


384.  Colţunaşi cu umplutură de ciuperci 


Pentru umplutură: 600 g ciuperci proaspete. 
Coca se prepară ca în reţeta 377. 

Ciupercile se curăţă, se spală în multe ape şi se 
taie cît se poate de mărunt, după care se călesc în 
ulei încins cu ceapă tăiată mărunt şi rumenită puţin. 
Se adaugă sare şi piper după gust, iar cînd au 
scăzut şi nu mai lasă apă, se adaugă un ou şi cu 
compoziţia respectivă se umplu colţunaşii. Mai 
departe se procedează ca în reţeta precedentă. 


385.  Raviole cu spanac 


Pătratele decupate din cocă preparată ca 
pentru colţunaşi se umplu cu piure de spanac (v. 
reţeta 870), se lipesc marginile şi raviolele se fierb 
într-un vas cu apă multă şi cu sare, timp de 10 min, 
după care se scurg, se pun într-o tavă unsă cu unt, 
se toarnă peste ele sos tomat (v. reţeta 197), se 
presară cu caşcaval ras şi se introduc în cuptor 


unde se ţin pînă se rumenesc, stropindu-se cu unt 
fierbinte. 


386.  Tăiţei cu brînză telemea 


400 g făină, 2-3 ouă, 300 g brînză, 150 g 
unt, sare. 

Tăiţeii se pregătesc ca în reţeta 378. După ce 
au fiert şi au fost strecuraţi sub jet de apă rece, se 
încălzesc într-o cratiţă cu unt, se adaugă brinza rasă 
şi se servesc foarte fierbinţi şi presăraţi cu brînză 
rasă deasupra. In loc de tăiţei se poate folosi şi 
fidea. 


387.  Tăiţei cu brînză de vaci 


Se pregătesc ca în reţeta precedentă, 
înlocuindu-se brînză telemea cu brînză dulce de 
vaci, adăugîndu-se şi zahăr, după gust. In loc de 
tăiţei se poate folosi fidea. 


388.  Tăiţei cu varză dulce sau acră 


Tăiţeii se prepară ca în reţeta 378, iar varza 
dacă este dulce, ca în reţeta 379, iar dacă se 
foloseşte varză murată, ca în reţeta 877. Cînd varza 
s-a răcit, se adaugă tăiţeii fierţi, sare şi piper după 
gust, se amestecă şi se introduc la cuptor pentru 20 
—30 min. 

Se servesc fierbinţi. 


389.  Tăiţei cu nuci 


Tăiţeii pregătiţi şi fierţi conform reţetei 378 se 
scurg, apoi se adaugă 200 g nuci rişnite (pentru 6 
porţii), 100 g zahăr, 1 g scorţişoară şi 100 g unt 
topit, după care se amestecă totul. 


390.  Tăiţei cu mac 


Se prepară ca reţeta precedentă, înlocuindu-se 
nucile cu mac. Pentru aceeaşi cantitate, se pun la 
opărit 200 g mac, apoi se scurge macul şi se freacă 
într-un castron, după care se adaugă la tăiţeii fierţi 
împreună cu 100 g zahăr, 150 g unt topit şi puţină 
sare. 


391.  Tăiţei sau paste făinoase cu lapte 


250-300 g tăiţei, 1 | lapte, zahăr, sare, 1 
plic zahăr vanilat, scorţişoară pisată, coajă de 
lămiie. 

Tăiţeii, preparaţi după reţeta 378 sau procuraţi 
din comerţ, se pun la fiert în lapte clocotit cu puţină 
sare, zahăr şi mirodenii după gust. Se fierb 10 min, 
după care se servesc calzi sau reci, presăraţi pe 
deasupra cu scorţişoară pisată. 


392.  Tăiţei sau paste făinoase cu pesmet 


300-400 g tăițtei sau fidea, 200-300 g 
Zahăr, 150 g unt, 100 g pesmet alb, 
scorţişoară, sare, 1 plic zahăr vanilat. 

Tăiţeii pot fi înlocuiţi cu orice fel de paste 
făinoase. Se fierb în apă clocotită cu sare, apoi se 
strecoară şi se clătesc cu apă caldă ca să se în- 
depărteze amidonul, fără însă a se răci. După ce s- 
au scurs bine, se pun într-o cratiţă, se amestecă cu 
pesmetul prăjit în unt, cu zahăr, zahăr vanilat sau 
scorţişoară, după gust. Pesmetul se prăjeşte în felul 
următor: se pune o crăticioară cu unt pe plită, şi 
cînd untul s-a încins bine se toarnă pesmetul, se 
amestecă repede şi se prăjeşte pînă capătă o 
culoare aurie, după care se toarnă peste macaroane 
sau tăiţei şi se amestecă. 

393. Macaroane, tăiţei sau fidea cu sos 
de roşii 


Macaroanele sau tăiţeii, după ce se fierb, se 
strecoară, se clătesc cu apă caldă ca să se 
îndepărteze amidonul, se pun într-o cratiţă cu unt 
înfierbîntat şi se amestecă, după care se acoperă şi 
se ţin la cald. Intre timp, se prepară sos de roşii ca 
în reţeta 197, se toarnă peste macaroanele fierbinţi 
şi se amestecă. Se servesc fierbinţi, presărate, după 
preferinţă, cu caşcaval, sau cu brînză rasă pe 
deasupra. 


394. Macaroane cu ciuperci şi sos tomat 


250-400 g macaroane, 200 g ciuperci, 100 
g caşcaval, 100 g unt, 500 g roşii sau 50 g 
bulion de roşii, sare, piper. 

Se fierb macaroanele în apă multă cu sare. Cînd 
sînt gata se scurg, se limpezesc cu apă caldă şi se 
pun într-o cratiţă cu unt încălzit. Separat se căleşte 
în ulei ceapa tăiată mărunt, se adaugă ciupercile 
curățate, spălate şi tăiate felii foarte subţiri şi se 
călesc împreună pînă scade apa lăsată de ele. Se 
adaugă fie sos tomat, fie roşiile fierte date prin 
strecurătoare sau bulion de roşii subţiat cu 1 pahar 
de apă. Se potriveşte sosul de sare şi piper, se lasă 
să dea în cîteva clocote, după care se răstoarnă 
peste macaroane şi se amestecă. Se servesc 
fierbinţi, cu caşcaval, sau cu altă brînză rasă. 


395.  Gogoşele de cocă rapide 


2-3 ouă, 100 g făină, 1/4 | lapte, 30 g 
zahăr, sare, ulei pentru prăjit. 

Se sparg ouăle într-un castron şi se freacă cu 
sare şi zahăr, apoi se adaugă, treptat, făina şi 
laptele. Se amestecă bine pînă se face coca omo- 
genă şi ceva mai groasă decit aluatul de clătite. Se 
prăjesc pe ambele părţi pînă se rumenesc, punînd 
cîte o jumătate de lingură în tigaia cu ulei încins. Se 
servesc calde cu soteuri de legume. 


396.  Frigănele de franzelă 


400 g franzelă, 3 ouă, 1/2 | lapte, ulei 
pentru prăjit. 

Franzela de o zi sau două se taie în felii de circa 
1 cm grosime, acestea se curăţă de coajă şi li se dă 
o formă rotundă, pătrată sau triunghiulară. Feliile se 
înmoaie în lapte fără să se zdrobească, se scurg, se 
trec prin ouă bătute şi imediat se pun la prăjit în ulei 
încins. Se prăjesc pe ambele părţi pînă se 
rumenesc. 

Se pot servi cu orice fel de garnitură de legume 
sub formă de sote sau piure. 


397.  Frigănele de mămăligă 


Se prepară o mămăligă obişnuită, se răstoarnă 
pe un fund de lemn, se lasă să se răcească, după 
care se taie în felii groase de 1 cm, care se prăjesc 
în ulei sau în unt înfierbiîntat, rumenindu-se pe 
ambele părţi. Se servesc ca garnitură la fasole 
bătută, la mazăre bătută etc. 


398. Mincare de prune uscate 


Pentru 6 porţii: 600 g prune, 100 g zahăr, 50 
g făină, 100 ml ulei. 

Se lasă prunele în apă călduţă 2—3 ore, să se 
înmoaie, după care se spală bine şi se pun la fiert 
într-o cratiţă. Cînd prunele sînt aproape fierte se 
adaugă sosul de zahăr pregătit astfel: se pune într-o 
cratiţă uleiul şi făina, amestecînd pînă se încinge, se 
adaugă zahărul şi se amestecă în continuare pînă ce 
începe să se înroşească, după care se stinge cu 
zeama de la fiertul prunelor. Se lasă să fiarbă pînă 
se formează sosul care se adaugă la prunele fierte 
şi se mai dă miîncarea în fiert 5—6 min. Se serveşte 
rece. 


399. Mîncare de gutui 


Pentru 6 porţii: 1,5-2 kg gutui, 200 g zahăr, 
100 mil ulei, 50 g făină, 100 ml vin. 

Gutuile nu se curăţă de coajă, ci numai se spală 
bine şi se şterg cu un şervet de bucătărie. Se taie 
apoi în sferturi, se scot cu cuțitul porțiunile tari 
(pietroase) şi simburii, după care se mai taie în felii 
potrivite, ca cele de portocale. 

Se trec feliile pe rînd prin făină şi tot pe rînd se 
prăjesc în ulei bine înfierbîntat, scoţindu-se în alt 
vas. In uleiul rămas se pun restul de făină şi zahărul, 
se amestecă, pe foc, pînă ce zahărul începe să se 
caramelizeze, se stinge cu 100 ml vin şi 200—300 
ml apă şi se amestecă pînă se dizolvă totul şi dă în 
cîteva clocote, după care se răstoarnă peste gutuile 
prăjite şi se mai lasă să fiarbă citeva minute. Se 
serveşte caldă sau rece. 


8. PREPARATE DIN PEŞTE, RACI, 
MELCI ŞI 
SCOICI 


Peştele pentru consum poate fi proaspăt, 
congelat, marinat, sărat sau afumat. Pentru a nu 
produce intoxicații grave, înainte de a fi preparat şi 
consumat, peştele, de orice fel, se examinează cu 
multă atenţie. La orice suspiciune, peştele nu se 
mai consumă, indiferent cum am dori să-l 
preparăm. 

Examinarea se face mai întîi cu ajutorul 
mirosului. Peştele proaspăt se examinează şi cu 
ajutorul pipăitului; el trebuie să fie tare la pipăit, să 
aibă ochii limpezi, branhiile roşii şi solzii lucioşi: 
apăsînd cu degetul, urma făcută trebuie să dispară 
treptat, iar dacă aceasta nu se întîmplă, înseamnă 


că pestele este prea vechi si nu se mai poate folosi 
pentru preparat. 

Peştele congelat, înainte de a fi examinat şi 
apoi preparat, trebuie mai întîi lăsat să se 
decongeleze lent, la temperatura camerei, fără să 
fie ţinut la căldură sau în apă caldă. 

După decongelare se examinează dacă nu 
cumva a fost congelat prea vechi sau cu început de 
alterare. 

Peştele proaspăt şi cel decongelat, după ce a 
fost examinat aşa cum am arătat anterior, se curăţă 
mai întîi de solzi, apoi se spintecă pe burtă de la 
coadă la cap, se scot intestinele cu atenţie ca să nu 
se spargă fierea, după care se scot branhiile, iar la 
cap se scoate şi osul amar care se află între cap şi 
corp (spre ceafă). Peştele mic, sub 200 g, nu se 
spintecă pe burtă, intestinele scoţindu-se după ce 
se scot branhiile, apăsînd pe burtă şi trăgînd de ele 
afară prin golul lăsat de branhii. 

Peştele mic se poate prepara mai uşor şi 
păstrează un aspect mai frumos. 

Peştele mai mare, pentru a fi mai uşor pătruns 
la fiert sau la prăjit se taie în bucăţi sau se 
crestează oblic în cîteva locuri pe o parte. Pentru 
fript la grătar, peştele mai mare de 200—300 g sau 
500 g se spintecă în două. După ce a fost curăţat de 
solzi, spintecat şi golit de intestine, peştele se spală 
foarte repede sub jet de apă rece. El nu trebuie 
ţinut în apă căci pierde din gust, fiindcă apa 
pătrunde în carne şi dizolvă substanţele nutritive pe 
care le conţine. Un astfel de peşte îmbibat cu apă se 
prepară mai greu, în special la prăjit sau la grătar. 

Peştele spălat se lasă pe un grătar ca să se 
scurgă de apă, apoi se usucă cu un prosop curat. 
Pentru a face ca peştele să fie mai gustos şi ca să 
nu se sfărime uşor, se unge cu zeamă de lămîie sau 
cu puţină sare de lămiie dizolvată în apă, apoi se 


sărează şi se lasă timp de 30—50 min, după care se 
prepară fiert, prăjit sau la grătar. 


400. Peşte rasol (reţeta de bază) 


La 1 kg de peşte (crap, lin, ştiucă, şalău sau 
orice fel de peşte proaspăt sau congelat) se pun la 
fiert următoarele componente: 100 g morcovi, 1 
ceapă, 1-2 rădăcini de pătrunjel, toate tăiate 
felii, citeva boabe de piper, 1 foaie de dafin, 
sare şi oţet după gust. 

Intr-un vas a cărui mărime trebuie să fie aleasă 
în funcţie de cea a peştelui, se pune la fiert 1 | de 
apă în care se adaugă legumele tăiate în bucăţi, 
foaia de dafin, boabele de piper şi sare (dacă nu s-a 
sărat din timp peştele). Cînd legumele sînt aproape 
fierte se adaugă oţet sau zeamă de lămiie şi peştele 
care trebuie să fie complet acoperit de lichid şi se 
continuă fierberea aproximativ 10—14 min. Durata 
de fierbere variază în funcţie de mărimea peştelui. 
Peştele se lasă în lichidul în care a fiert pînă la ser- 
vire. Se serveşte cu legume şi cu cartofi fierţi natur. 
Dacă se consumă cald se serveşte cu unt, iar dacă 
se consumă rece, se serveşte cu zeamă de lămiie şi 
cu ulei. 


401. Peşte rasol cu legume 


Peştele se pune la fiert la fel ca în reţeta 
anterioară, cu atita apă cît este nevoie să-l acopere, 
altfel, apa de prisos dizolvă substanţele nutritive şi 
diminuează gustul peştelui. După ce peştele a fost 
pus la fiert în vasul cu legumele aproape fierte, se 
mai adaugă după apreciere sare, 1 foaie de dafin, 
cîteva boabe de piper, 1 lingură de zeamă de lămiie 
sau 2 linguri de oţet. După ce s-a fiert cam 12—15 
min, se ia vasul de pe foc, iar peştele se lasă în 
lichidul în care a fiert pînă la servire. Se poate servi 


atit cald cît şi rece. În cazul în care se serveşte cald, 
vasul cu peşte se ţine la un loc cu sursa de căldură. 

Garnitura la peştele rasol o constituie chiar 
legumele cu care acesta a fiert şi cartofii tăiaţi în 
cubuleţe şi fierţi natur cu cîteva minute înainte de 
servire. Legumele se stropesc cu unt fierbinte şi se 
presară cu verdeață tăiată mărunt, iar pe fiecare 
porţie de peşte se pune cite o felie de lămîie. 
Lichidul în care a fiert peştele se strecoară, se drege 
cu zeamă de lămiie sau cu oţet, ulei, sare şi piper 
după gust şi se serveşte la masă în ceşti sau în 
sosieră, o dată cu peştele. Rasolul se poate servi şi 
cu diferite sosuri sau cu mujdei de usturoi dizolvat 
cu lichid în care a fiert peştele. De asemenea, se 
poate servi şi cu maioneză. 


402. Peşte prăjit (reţetă de bază) 


Peşte, sare, lapte, făină, ulei şi eventual 
lămiie. 

Se curăţă peştele de solzi, se scot intestinele şi 
se spală sub jet de apă la robinet. Se zvintă bine 
peştele cu un prosop curat, se taie capul şi se dă la 
o parte (se va folosi pentru ciorbă), iar corpul se taie 
în felii (bucăţi). Dacă peştele este mare, feliile 
tranşate se crestează la suprafaţă cu un cuţit bine 
ascuţit. Se sărează bucăţile şi se lasă să stea 30— 
40 min, după care se şterg cu un şervet uscat, se 
ung cu lapte, se trec prin făină amestecată cu boia 
de ardei dulce şi se prăjesc imediat în ulei încins 
(într-o tigaie adincă), pe ambele părţi, pînă se 
rumenesc frumos. 

Peştele se va prăji frumos şi va avea gust mai 
bun dacă feliile crude se ung cu zeamă de lămiie 
sau dacă în laptele cu care se ung feliile se adaugă 
un ou crud bătut, după care se trec prin făină. 

Culoarea peştelui prăjit trebuie să fie galbenă- 
aurie. Dacă uleiul nu este bine încins, peştele fierbe 
în loc să se prăjească, pierzind din gust şi aspect. 


După ce peştele s-a prăjit, se trage tigaia de pe foc 
iute şi se lasă pe foc mai slab să se pătrundă 
înăuntru fără să se pîrlească pe dinafară. 

Peştele care nu este bine prăjit dăunează 
sănătății. 

Se serveşte cald sau rece, cu cartofi fierți natur 
şi cu felii de lămîie. Peştele servit cald se stropeşte 
cu unt topit. 


403. File de peşte pane 


Peştele (şalău, somn, cod, morun, nisetru) 
curăţat, spălat şi zvîntat, se taie în felii, apoi se 
înlătură oasele. Se sărează, se piperează şi se dă 
prin făină, ou bătut şi prin pesmet, după care se 
prăjeşte în ulei bine înfierbiîntat, pînă se rumeneşte 
frumos pe ambele părţi. Se serveşte cald cu cartofi 
fierţi natur, stropiţi cu unt topit şi presăraţi cu 
pătrunjel verde tăiat mărunt, peste fiecare fileu 
punîndu-se cite o felie de lămiie. 

Se poate servi cu maioneză sau cu diferite 
sosuri adecvate. 


404. Peşte la grătar 


Peşte, sare, ulei, zeamă de lămîie şi 
garnitură de cartofi. 

Peştele curăţat, spălat, zvintat şi dacă este 
mare tăiat în două pe lungime se sărează şi se lasă 
să stea cam 20—30 min. Apoi se şterge cu un 
şervet şi se unge cu ulei pe ambele părţi. Se aşază 
pe grătar bine încins, altfel peştele se lipeşte de 
grătar şi la întoarcere se rupe. Peştele se întoarce 
numai după ce s-a fript bine pe o parte, formînd o 
crustă rumenită, astfel încît substanţele nutritive să 
rămînă în el. Se serveşte cald, stropit cu unt, cu felii 
groase de lămîie şi cu garnitură de cartofi fierţi 
natur stropiţi cu unt şi presăraţi cu pătrunjel verde 
tăiat mărunt. 


405. Peşte la grătar cu sos à la grec 


Se prepară ca în rețeta precedentă, cu 
deosebirea că, după ce peştele este fript, se aşază 
pe un platou mai adînc şi peste el se toarnă sosul à 
la grec , pregătit din 100 ml ulei, 150 mi sifon, 1 
lămiie, 1 legătură de pătrunjel verde, piper, 
sare după gust, după cum urmează: se toarnă 
uleiul într-un castron, se adaugă pătrunjelul tocat, 
piperul pisat, sare, zeamă de lămiie şi sifonul, şi se 
bate cu un tel pînă se omogenizează bine. Sosul 
trebuie să fie picant şi acrişor. Zeama de lămiie 
poate fi înlocuită cu sare de lămiie dizolvată în apă. 
La servire se garniseşte cu felii de lămiie. 


406.  Saramură de peşte 


Pentru o porţie: 200-300 g peşte, sare, boia, 
sau ardei iute. 

Se prepară din peşte mărunt (crap, biban, 
plătică, caras) sau din burtă de crap, care se frige la 
grătar sau pe plită presărată cu sare. Burta de crap 
se frige mai întîi pe partea tăiată apoi şi pe cealaltă. 
Peştele fript se curăţă de arsură şi de sare, apoi se 
aranjează pe platou. Se pune deasupra ardei iute 
tăiat mărunt, sau se presară cu boia de ardei şi 
peste aceasta se toarnă apă fiartă, sau zeama de la 
fiertul oaselor sau capului de peşte. Se serveşte 
cald sau rece, cu mămăliguţă sau cu piine. 


407. Crap cu usturoi (crap spaniol) 


Se aleg crapi mai mari, ca să se poată tăia în 
felii sau în fileuri, adică: peştele curăţat se despică 
orizontal în două de-a lungul şirei spinării, se scot 
oasele mari şi după ce se taie carnea în bucăţi mai 
mari, se sărează, se ung cu puţin ulei şi se pun pe 
grătar bine încins. După ce peştele s-a fript pe 
ambele părţi, se pune într-o tavă şi peste el se 
toarnă apă clocotită (în cantitate potrivită), se 


acoperă cu un capac şi se lasă să dea într-un clocot, 
după care se ia de pe foc şi se lasă cu totul să se 
răcească bine. Intre timp, se curăţă o căpăţină de 
usturoi, se pisează, apoi se dizolvă cu zeamă de 
peşte şi se potriveşte la gust cu sare, piper pisat şi 
cu oţet. Se serveşte cu mămăliguţă caldă. 


408.  Aterine sau chilcă prăjită 


Aceşti peştişori de mare nu se curăţă de solzi 
decit li se taie capul şi coada, iar intestinele se 
înlătură prin apăsarea burţii şi scoaterea lor prin 
branhii. După aceea, peştişorii se ţin 2—3 ore în apă 
rece, apoi se zvintă cu un şervet, se trec prin făină 
şi se prăjesc în ulei mai mult şi bine încins. Ca să 
iasă frumos rumeniţi şi să nu se lipească unul de 
altul, peştii trebuie puşi la prăjit pe rînd, cîte puţini, 
şi se prăjesc astfel încit să fie acoperiţi cu ulei. 


409.  Aterine sau chilcă cu ceapă 


500 g aterine sărate, 500 g ceapă, 100 g 
morcovi, 100 mi ulei, oțet. 

Aterinele se curăţă cît este posibil de solzi, li se 
taie capetele, codiţele şi se curăţă de intestine prin 
apăsarea burţii, apoi se spală în mai multe ape reci, 
se scurg de apă şi se pun într-un castron. Se adaugă 
ceapa tăiată foarte subţire, morcovi raşi pe 
răzătoare, ulei, oţet şi se amestecă. Se aşază pe 
platou şi se garnisesc cu felii de lămiie sau cu roşii, 
măsline şi se presară cu pătrunjel verde tăiat 
mărunt. 


410.  Saramură de aterine 


Peştişorii, după ce sînt curăţaţi de intestine, 
spălaţi în apă rece şi bine zvîntaţi cu un şervet, se 
sărează şi se înşiră pe un beţişor care trece prin 
urechile lor. În felul acesta se frig mai mulţi 


deodată, sînt mai uşor de întors şi se frig repede. Nu 
se lasă să se frigă pînă se rumenesc, ci pînă se 
auresc. Peste peştele fript se toarnă saramura 
preparată ca în reţeta 411. 


411. Saramură de biban 


Bibanul nu se curăţă de solzi, i se scot numai 
branhiile şi intestinele, în aşa fel ca icrele să rămînă 
în peşte. Se sărează, se frige pe grătar, pe plită sau 
pe o tablă pusă pe focul de aragaz şi presărată cu 
sare de bucătărie (nu prea fină). Se frige peştele 
pînă se rumeneşte pe ambele părţi, se rad cu un 
cuţit solzii piîrliţi după care se aşază într-o tavă. 
Deasupra se toarnă saramură preparată din apă 
caldă cu sare şi ardei iuți tăiaţi sau cu boia de ardei 
şi se lasă pe foc să dea într-un clocot. Se serveşte 
cu mămăliguţă caldă. 


412. Saramură de plătică sau de 
caracudă 


Se prepară la fel ca saramura de biban, reţeta 
411. 


413.  Saramură de stavrizi 


Vezi Saramură de biban, reţeta 411. 
414.  Stavrizi prăjiţi 

Vezi Peşte prăjit, reţeta 402. 

415. Calcan rasol 


Se taie capul calcanului, care nu se foloseşte, 
iar corpul se spintecă, se scot intestinele după care 
se spală bine cu foarte multă apă rece la robinet. 


Corpul calcanului se taie în felii fără să se curețe de 
solzi şi de piele, ca să nu se făriîmiţeze la fiert, se 
spală din nou cu multă apă rece ca să iasă mirosul 
de mil; se usucă tamponiînd cu un prosop curat, apoi 
se sărează şi se lasă 10—20 min, după care bucăţile 
se pun la fiert (v. reţeta 400). După ce calcanul a 
fiert, se poate curăța de solzi şi de piele. Calcanul 
curăţat de piele rămîne alb. Se serveşte cu sos 
vinegretă, remulad sau cald cu unt topit, felii de 
lămiie şi cartofi natur presăraţi cu pătrunjel verde 
tăiat mărunt. 


416. Calcan prăjit 


Calcanul se curăţă, se spală şi se taie la fel ca 
în reţeta anterioară, apoi se sărează, se piperează, 
se stropeşte cu zeamă de lămiie şi cu puţin ulei şi se 
lasă să stea 2—3 ore acoperit şi ţinut la rece. 

Înainte de masă, bucăţile de calcan se dau prin 
făină şi se prăjesc în ulei bine încins. Se serveşte cu 
cartofi fierţi, fierbinţi, stropiţi cu unt topit şi 
presăraţi cu pătrunjel verde tăiat mărunt. 


417. Caras prăjit 


Se curăţă carasul de branhii, i se scot 
intestinele, se spală, se zvîntă, se sărează, apoi se 
dă prin făină amestecată cu boia roşie de ardei 
dulce şi se prăjeşte în ulei bine încins. La carasul 
mare se taie capul şi se aruncă, iar corpul se taie în 
bucăţi. 


418.  Caracudă prăjită 


Caracuda se curăţă de solzişori, i se scot 
branhiile şi intestinele şi se spală bine, apoi se 
zvintă, se sărează, se dă prin făină amestecată cu 
mălai şi se prăjeşte în ulei încins. 


419. Peşte oceanic prăjit (cod) 


Se prepară la fel ca în reţeta 402, „Peşte 
prăjit”. 


420. Peşte oceanic rasol (cod) 


Vezi reţeta 400, „Peşte rasol”. 


421. File de peşte oceanic pane 


Vezi reţeta 403, „File de peşte pane.” 
422. Peşte oceanic la grătar cu sos à la 
grec 


Se prepară la fel ca reţeta 405, „Peşte la grătar 
cu sos à la grec “. 


423. Peşte oceanic cu usturoi (spaniol) 


Vezi reţeta 407, „Crap cu usturoi”. 


424. Peşte oceanic cu ciuperci (cod) 


600 g file de cod sau alt peşte, 300 g 
ciuperci, 100 g ceapă, 100 ml ulei, 1 lingură 
făină, 1 lingură bulion, 1 lingură zeamă de 
lămiie, pătrunjel verde, sare, piper şi 1 ceaşcă 
de vin. 

Peştele se spală, se zvintă cu un şervet şi se 
taie în bucăţi potrivite, care se ung cu zeamă de 
lămîie, se sărează, se piperează, se dau prin făină şi 
se prăjesc în ulei bine înfierbîntat. După ce peştele 
s-a prăjit, uleiul rămas se scurge, strecurindu-se 
într-o crăticioară în care se căleşte ceapa tăiată 
mărunt. Peste ceapa călită se adaugă ciupercile 
curățate, spălate şi tăiate felii subţiri şi se călesc 
împreună pînă scade lichidul lăsat de ciu-perci, 
după care se adaugă bulionul, vinul şi se stinge cu 
circa 1/2 | apă caldă. Se lasă să fiarbă 5—6 min, 


după care se adaugă peştele prăjit, se potriveşte de 
sare şi se mai lasă să fiarbă 5—6 min. Se serveşte 
cald sau rece, cu pătrunjei tăiat mărunt şi presărat 
pe deasupra. 


425.  Cegă rasol 


1 kg cegă, 1 ceapă, 2-3 rădăcini de 
pătrunjel, 1 morcov, 1 foaie de dafin, sare, 
citeva boabe de piper, 1/4 pahar de oțet. 

Cega se spală şi se curăţă cu un cuţit de solzii 
de pe spinare şi după ce se scot intestinele se face 
o crestătură în lungimea şirei spinării, extră- gîndu- 
se nervul care dacă nu este scos, peştele se 
deformează în timpul fiertului. 

Cega fiind un peşte cu corpul lung se fierbe 
într-un vas special pentru fiert peşte, ca să nu se 
deformeze. Se pune întîi la fiert zarzavatul tăiat felii 
în apă fierbinte, se adaugă condimentele şi după ce 
acestea sînt aproape fierte se introduce cega şi se 
fierbe lent 15—20 min. În momentul servirii se 
scoate cega din zeama în care a fiert şi se mai 
poate curăța restul de piele cu solzi (se curăţă cu 
ajutorul unei furculiţe). Se aşază apoi pe un platou 
garnisit cu legume şi cu cartofi fierţi natur, stropiţi 
cu unt topit şi presăraţi cu pătrunjel verde tăiat 
mărunt. Cega se mai poate servi cu unt proaspăt 
sau cu sos olandez. 


426.  Cegă prăjită 


Se curăţă cega la fel cum s-a arătat în reţeta 
425, se taie în felii mai groase care se ung cu 
zeamă de lămiie, se sărează, se piperează, se dau 
prin făină şi se prăjesc în ulei amestecat cu unt. Se 
serveşte fierbinte cu cartofi proaspeţi fierţi natur 
peste care se presară pătrunjel verde tăiat mărunt 
şi se stropeşte cu unt topit. Se serveşte cu sos 
olandez. 


427.  Cegă, calcan sau cod gratinat 


1/2 kg peşte, 100 g unt, 60 g făină, 1/4 I 
lapte, sare, piper, 100 g caşcaval ras, 1-2 
ouă. 

Se curăţă peştele şi se pune la fiert cu apă şi 
sare. După ce a fiert 15—20 min, se lasă în apa în 
care a fiert pînă se va răci puţin, după care se 
curăţă carnea peştelui de oase. Intre timp, se 
prepară un sos gros din 50 g unt, făină şi lapte. 
După ce s-a îngroşat bine sosul, se ia la o parte de 
pe foc şi după ce s-a răcit puţin se adaugă 
gălbenuşurile, piper pisat şi sare după gust, iar la 
urmă se amestecă şi cu albuşurile bătute spumă. Cu 
restul de unt se unge un vas de sticlă rezistent la 
foc, sau orice formă joasă, în care se pune o parte 
din compoziţia de sos gros, peste acesta se aşază 
carnea de peşte fiartă şi curățată de oase, iar 
deasupra se toarnă restul de sos, se presară cu 
caşcaval ras şi se introduce în cuptor la temperatură 
potrivită. Se coace pînă se rumeneşte frumos, după 
care se serveşte la masă în vasul în care s-a copt. 
Se poate pregăti şi în căpăcele de cîte o porţie. 


428. Peşte gratinat cu ciuperci 


1/2 kg peşte alb (şalăâu, ştiucă, calcan sau 
peşte oceanic), 100 g unt, 300 g ciuperci, 50 
mil ulei, 1 ceapă, 60 g făină, 1/4 I lapte, sare, 
piper, 2 ouă, 100 g caşcaval ras. 

Se curăţă peştele, se fierbe şi se desface 
carnea de pe oase. 

Mai departe pregătirea se face la fel ca în 
reţeta precedentă, numai că în sosul gros se mai 
adaugă ciupercile călite separat. 


429.  Chefal prăjit 


Se curăţă chefalul, se spală, se zvintă cu un 
şervet şi se taie oblic în felii groase cam de un 
deget. Se ung apoi feliile cu zeamă de lămiie, se 
sărează, se piperează, se dau prin făină şi se 
prăjesc în ulei bine înfierbîntat. Se prăjesc pe 
ambele părţi pînă la culoarea aurie. Se serveşte cald 
sau rece. 


430.  Chefală la grec 


Se curăţă chefalul, se spală, se taie în felii 
groase cam de 2 cm, care se stropesc cu zeamă de 
lămîie. Apoi se sărează, se piperează, se ung cu 
ulei, se aşază într-o tavă unsă cu ulei şi se introduc 
în cuptorul bine încins. Cînd feliile de chefal s-au 
rumenit, se scoate tava din cuptor, iar peste chefal 
se toarnă sos à la grec, care se pregăteşte astfel: 
se toarnă 100 ml ulei într-un castron, se adaugă 
pătrunjel tăiat mărunt, piper pisat, sare, 150 g 
sifon, zeamă de lămiie sau sare de lămîie (dizolvată 
în apă), după gust, şi se bate cu telul agitindu-se 
bine. Sosul à la grec trebuie să aibă gust picant şi 
acrişor. 


431. Crap prăjit 


1 crap cam de 1,5-2 kg, 200 ml ulei, 50 g 
făină, 1 linguriţă boia de ardei dulce, sare, 1 
lămiie, cîteva foi de salată verde sau crenguţțe 
de pătrunjel verde. 


Se curăţă crapul de solzi, se scot intestinele şi 
se spală sub jet de apă la robinet. (Nu trebuie spălat 
într-un vas cu apă deoarece stînd în apă pierde din 
gust.). Se zvîntă bine cu un prosop curat, se sărează 


imediat şi se lasă 1—2 ore, timp în care absoarbe 
sarea şi se întăreşte. Se unge apoi cu lapte, se dă 
prin făină şi se prăjeşte în ulei încins; dacă uleiul nu 
este bine încins, peştele fierbe în loc să se 
prăjească, pierzînd din gust, culoare şi aspect. După 
ce peştele s-a prăjit, se trage tigaia de pe foc iute şi 
se lasă pe foc mai slab, să se pătrundă înăuntru şi 
să nu se ardă pe dinafară. 

Se serveşte cu cartofi fierţi natur, stropiţi cu unt 
topit şi presăraţi cu pătrunjel verde tăiat mărunt. 

Crapul prăjit se poate servi atît cald cît şi rece 
cu felii de lămiie şi garnisit cu foi de salată verde 
sau cu crenguţe de pătrunjel verde. 


432. Crap rasol 


Vezi reţeta 400 „Peşte rasol”. 


433. Crap la grătar 
Vezi reţeta 404, „Peşte la grătar”. 


434. Crap cu ciuperci 


Vezi rețeta 424, „Peşte oceanic cu ciuperci”. 


435. Crap pescăresc 


1 kg crap, 150 g ceapă, 150 g morcovi, 
150 mi ulei, 2-3 ardei graşi, 1 fir cimbru, 1 
căpăţțină de usturoi, 3 roşii mici, 50 g bulion, 
100 mil vin, piper pisat, sare. 

După ce crapul a fost curăţat, spălat, şi tăiat în 
bucăţi, se sărează şi se pune într-o tavă cu ulei. Se 
adaugă usturoi tăiat mărunt, ardei gras tăiat felii, 
piper şi cimbru. Se unge şi peştele cu ulei şi se 
introduce tava în cuptorul încins, iar cînd peştele s-a 
rumenit, se pune deasupra fiecărei felii de peşte 


cîte o roşie mică tăiată în sferturi, după care se mai 
lasă la cuptor pînă se rumenesc roşiile. 

Între timp, se prepară următorul sos: se 
rumenesc în ulei ceapa şi morcovul, apoi se sting cu 
bulion subţiat cu apă. Se toarnă peste sos zeama de 
oase de peşte sau apă caldă, cam 1/2 |, şi vinul. Se 
lasă să dea în fiert, apoi se strecoară şi se toarnă 
sosul peste peşte şi împreună se mai dau într-un 
clocot, pe maşina de gătit sau la cuptor. La fel se 
prepară şi alte feluri de peşte. 


436. Crap à la grec 


Se prepară la fel ca în rețeta 430, „Chefal à la 
grec “. 


437. Saramură de crap 


Vezi rețeta 406, „Saramură de peşte”. 


438. Crap marinăresc 


1 kg crap, 100 mi ulei, 100 g ceapă, 200 
mi vin roşu, 300 g ciuperci, 1/2 kg ceapă 
arpagic, piper, sare, 1 lingură de făină, 1 
lingură de ulei, zeamă de peşte. 

Se încinge bine uleiul şi se pune ceapa tocată 
foarte mărunt, lăsînd-o să se înmoaie, fără însă a se 
rumeni. Se pune deasupra peştele tăiat bucăţi, se 
adaugă vin roşu, piper şi sare, se unge peştele cu 
ulei şi se introduce în cuptor, lăsîndu-l să se înăbuşe 
(brezeze), avînd grijă ca ceapa să nu se ardă. 

Cînd s-a încins bine peştele, se adaugă 
ciupercile care au fost, în prealabil, călite într-o 
tigaie, arpagicul de asemenea înăbuşit, precum şi 
un sos preparat dintr-o lingură de făină prăjită şi 
rumenită cu o lingură de ulei, stinsă cu zeamă de 


peşte (supă din oase sau din cap fiert), atît cît sosul 
să rămînă potrivit de legat, şi se introduce în cuptor 
pentru 5 min. 


439. Plachie de crap sau de peşte 
oceanic 


1 kg crap, 150 ml ulei, 1,5 kg ceapă, 75 g 
bulion, 1/2 căpăţini de usturoi, 50 ml vin, 1 g 
piper, 1-2 fire cimbru, 2 foi de dafin, zeamă de 
peşte, sare, oțet. 

După ce se curăţă şi se spală, se taie peştele în 
felii care se prăjesc numai pe jumătate în ulei. Se 
scoate peştele din tavă şi în acelaşi ulei se pune 
ceapa tăiată subţire şi se lasă să se prăjească pînă 
capătă culoare aurie. Cînd ceapa este aproape 
prăjită se adaugă usturoiul tăiat. Se stinge cu vin, 
bulion şi zeamă de peşte, după care se adaugă 
sare, boabe de piper, foi de dafin şi cimbru. 

Se toarnă sosul într-o tavă, se pun bucăţile de 
crap, iar peste ele se pun felii de roşii. Se introduce 
tava în cuptor pînă se rumenesc peştele şi roşiile. 
Se poate servi rece sau cald. 


440. Marinată de crap sau alte specii de 
peşte 


1 kg crap sau alte feluri de peşte, 100 mi 
ulei, 1 morcov, 2 cepe, 1 țelină, 50 g 
bulion, 100 ml oțet, 1 lingură făină, 1-2 foi 
dafin, boabe de piper, sare, cimbru, lămiie. 

Peştele se curăţă, se spală, se taie în bucăţi, se 
sărează şi se rumeneşte în ulei bine încins. Pentru 
marinată, peştele se rumeneşte doar, deoarece mai 
fierbe în sosul marinat. In uleiul rămas de la peşte, 
se prăjesc împreună morcovul, ţelina, toate tăiate 
felii. Se adaugă la urmă ceapa şi o lingură de făină 
şi se stinge după 1—2 min cu oţet, bulion şi puţină 
boia, adăugînd apă după nevoie. Se lasă să fiarbă 


sosul 30 min, se potriveşte de sare şi oţet (marinata 
trebuie să fie acrişoară), apoi se strecoară. 

Crapul prăjit se pune într-o tavă şi peste el se 
toarnă sosul preparat. Se mai adaugă 2 foi de dafin, 
1 fir de cimbru şi se lasă să dea o dată în fiert. Se 
recomandă ca după ce a dat în fiert, să se introducă 
în cuptor pentru circa 10 min. 

Marinata se serveşte numai rece, aranjată pe 
un platou şi garnisită cu felii de lămîie. 


441.  Lapţi de crap, prăjiţi 


În momentul în care se scot lapţii din peşte (cu 
mare grijă ca să nu se spargă fierea, iar dacă s-a 
spart se înlătură partea care a fost stropită de 
fiere), se spală imediat şi se ţin în apă rece 1—2 
ore, schimbiîndu-se apa între timp. Se opăresc cu 
apă fiartă şi după ce s-au răcit se sărează, se 
formează chifteluţe care se dau prin făină şi apoi se 
prăjesc în ulei încins, pe ambele părţi. 


442. Crap, sau alt peşte, sîrbesc 


1 kg peşte, 200 ml ulei, 1/2 kg ceapă, 1 kg 
cartofi, 1/2 kg ardei gras, 100 g bulion, 100 mi 
vin, 2 fire cimbru, 1 legătură pătrunjel, 1 g 
piper, boia, zeamă de peşte, sare. 

După ce se curăţă şi se spală, se taie crapul 
(sau orice alt fel de peşte) în felii care se prăjesc în 
ulei bine încins, pînă capătă culoare aurie. În acelaşi 
ulei se prăjesc cartofii tăiaţi în cuburi mici. După 
cartofi se prăjesc ardeii graşi tăiaţi felii, ceapa 
tocată mărunt, la care se adaugă bulionul, vinul, 
puţină boia de ardei, cimbru, pătrunjel, sare şi 
zeamă de peşte sau de oase de peste (în cantitate 
mică ca să nu se subţieze sosul prea mult). 

Peştele, cartofii, ardeii graşi şi ceapa se prăjesc 
numai cît să se rumenească. 


Se ia o tavă în care se pun întîi cartofii, apoi 
ardeii graşi, sosul cu ceapă, iar deasupra se 
aranjează peştele. Peste bucăţile de peşte se pun 
felii de roşii şi se introduce tava în cuptor, lăsînd să 
dea bine în fiert pînă ce sosul scade suficient, iar 
crapul se rumeneşte. Se serveşte cald sau rece. 


443. Crap pe varză 


1 kg crap, 150 mil ulei, 50 g bulion, 100 mi 
vin, 1-2 kg varză, 1 foaie de dafin, 1 fir de 
cimbru, piper boabe, 300 g roşii. 

Se încinge uleiul într-o tavă şi se stinge cu 
bulion şi vin. Se adaugă varza tocată foarte fin, 
boabele de piper, foaia de dafin, cimbrul şi se in- 
troduce tava în cuptor, lăsînd varza să se călească. 
După ce varza s-a înmuiat, se pune deasupra crapul 
tăiat în felii sau spintecat în două, crestat şi uns cu 
ulei, peste crap punîndu-se felii de roşii. Se 
introduce din nou tava în cuptor pînă se rumeneşte 
şi peştele. 


444. Crap cu ciuperci şi smîntină 


1 kg crap (sau 10-12 felii din orice specie 
de peşte), 300 g ciuperci, 100 ml ulei, 1 
lingură făină, 100 g smintină, 1 legătură 
pătrunjel verde, 1/2 lămiie, sare, piper. 

Se spală şi se taie ciupercile în felii, se stropesc 
cu zeamă de lămîie şi se lasă la o parte pînă se va 
pregăti peştele. 

Crapul se curăţă, se spală şi se taie (înlăturînd 
capul şi coada) în felii care se sărează, se dau prin 
făină şi se prăjesc în ulei bine înfierbiîntat. (Peştele 
se prăjeşte numai cît să se rumenească pe 
deasupra, deoarece se mai fierbe împreună cu 
ciupercile.) În uleiul rămas de la prăjirea peştelui se 
călesc ciupercile timp de 10—15 min, după care se 
sting cu 1/2 | de apă,se adaugă pătrunjelul verde 


tăiat, smintina, sare şi piper, după gust. Se lasă să 
dea în fiert, apoi peste acestea se aşază peştele şi 
se introduce cratita în cuptor pentru circa 10—12 
min. Se serveşte cald. 


445. Ghiveci de crap, sau alte specii de 
peşte 


Se prepară la fel ca şi crapul sîrbesc (v. reţera 
442), adăugindu-se în plus diverse legume şi 
zarzavaturi ca la orice ghiveci. Se prepară cu ulei şi 
se poate servi cald sau rece. 


446. Crap sau alte specii de peşte cu 
roşii 


1 kg peşte (crapi, ştiucă, şalău, calcan, 
somn etc.), 60 ml ulei, 100 ml vin sau apă, 
pătrunjel verde. 

Se curăţă peştele, se înlătură capul şi coada, iar 
partea rămasă se taie în bucăţi care se sărează şi se 
pun într-o tavă unsă bine cu ulei. Se introdu-ce în 
cuptorul bine încins, ungîndu-se din cînd în cînd 
peştele cu uleiul din tavă. Cînd peştele este gata, se 
scoate şi se pune pe un platou, iar în tava în care s- 
a fript se adaugă restul de ulei, usturoiul tocat şi se 
căleşte pînă începe să se prăjească, adăugiîndu-se 
imediat roşiile curățate de pieliţe, sare şi piper după 
gust, apoi se lasă să se mai călească 10 min, după 
care se adaugă vinul. Se răstoarnă apoi peste 
peştele aranjat pe platou. La servire se presară cu 
pătrunjel verde tăiat mărunt. 


447. Crap cu orez (pilaf de peşte) 


1 kg peşte, 100 mi ulei, 2 cepe, 150 g 
orez, 1 linguriţă bulion, piper, sare. 


Se curăţă peştele, se înlătură capul şi coada, iar 
restul se taie în bucăţi şi se presară cu sare. Ceapa 
tăiată mărunt se pune la călit într-o cratiţă cu ulei şi 
cînd s-a călit puţin, se adaugă orezul (ales, spălat şi 
bine scurs), lăsînd să se prăjească împreună citeva 
minute. Se pune apoi bulion şi se stinge cu apă sau 
cu zeamă de peşte (apa în care s-a fiert capul şi 
coada peştelui). Se lasă să fiarbă 10 min, după care 
se pun bucăţile de peşte, iar deasupra fiecăreia cîte 
o felie de roşie. 

Se stropeşte peştele cu ulei şi se introduce în 
cuptor unde se ţine pînă se umflă orezul, iar peştele 
se rumeneşte puţin pe deasupra. 


448. Crap umplut cu orez şi stafide 


1,5 kg crap, 1/4 kg ceapă, 100 ml ulei, 70 
g orez, 50 g stafide, 50 g piine albă, 1 ou, 1 
lingură pătrunjel verde tăiat mărunt, 1 
linguriţă de bulion, sare şi piper. 

Se alege un crap mare, se curăţă de solzi, se 
despică în lung pe la şira spinării care se scoate şi 
tot pe acolo se scot intestinele, icrele sau lapţii (fără 
să se taie la burtă). Apoi se mai scot urechile şi osul 
amar. După ce se spală, peştele se usucă cu un 
şervet, se sărează şi se lasă să stea pînă se 
pregăteşte umplutura. Se toacă mărunt ceapa, se 
înăbuşă în ulei şi cînd s-a rumenit se adaugă orezul 
spălat şi bine scurs de apă şi se lasă să se prăjească 
cîteva minute, după care se stinge cu zeamă de 
peşte sau de legume. Se potriveşte de sare şi piper. 
Se acoperă cu un capac şi se ţine la cuptor sau pe 
ochiul aragazului (acoperit cu un disc de tablă 
groasă şi cu focul cît se poate de mic). Orezul se 
înăbuşă cam 15—20 min, după care se lasă să se 
răcească, apoi se amestecă cu miezul de piine albă 
înmuiată în lapte, oul, stafidele înmuiate şi cu 
pătrunjelul tăiat mărunt. 


Se umple crapul pregătit cu această pasta şi se 
coase tăietura de pe 
şira spinării în aşa fel ca peştele să-şi recapete 
forma normală, se leagă cu o aţă groasă în 4—6 
locuri, ca să nu se desfacă, se unge cu ulei şi se 
pune într-o tavă unsă şi ea cu ulei. Se introduce în 
cuptor şi, în timp ce se coace, se unge peştele 
mereu cu ulei din tavă, ca să se rumenească uni- 
form. Cînd este gata se lasă să se răcească, apoi se 
scoate aţa şi se taie în curmeziş (oblic), în aşa fel 
încît atunci cînd se va aşeza pe platou să aibă 
aspect de peşte întreg, cu cap şi coadă. Se 
garniseşte cu frunze de salată verde şi cu salată de 
sfeclă roşie cu hrean sau cu altă salată. 


449. Crap umplut cu ciuperci 


Se prepară ca în reţeta anterioară, cu 
deosebirea că în loc de orez se folosesc pentru 
umplut ciuperci călite amestecate sau nu cu orez 
fiert sau înăbuşit. 


450. Crap umplut cu umplutură de peşte 


1 crap de 1,5 kg care se umple, iar pentru 
umplutură încă 1 kg de crap, 100 ml ulei, 100 
g franzelă, 2-3 ouă, sare, piper, pătrunjel 
verde, 100 g ceapă. 

Crapul pentru umplut se pregăteşte la fel ca în 
reţeta 448. După ce se curăţă şi se scoate şira 
spinării, se mai poate scoate şi o parte din carnea 
peştelui, în aşa fel încît să nu se rupă pielea. Din 
crapul de 1 kg se ia toată carnea de pe oase şi 
împreună cu carnea de la primul peşte, la care se 
mai adaugă ceapa călită, franzela înmuiată în lapte 
şi bine scursă, ouăle, pătrunjelul verde tăiat mărunt, 
sare şi piper, după gust, se trec prin maşina de 
tocat cu sită rară, se amestecă şi cu compoziţia 
rezultată se umple crapul. Mai departe se 
pregăteşte la fel ca şi crapul umplut cu orez. 


451. Crap la cuptor cu sos scordolea de 
nuci 


1,2 kg crap, 300 g miez de nucă, 100 g 
pîine albă, cîțiva căţei de usturoi, 200 ml ulei, 
oțet sau 1 lămiie, sare. 

Se curăţă, se spală şi se porţionează crapul fără 
cap. Se sărează feliile, se ung cu ulei şi se pun într-o 
tavă unsă tot cu ulei, după care se introduc în 
cuptorul bine încins, unde se coc pînă se rumenesc. 
Apoi se scot pe un platou, iar sosul scordolea se 
serveşte alături în sosieră. Pentru sos vezi reţeta 
167. 


452.  Papricaş de crap, somn, şalău sau 
cod 


1,2 kg peşte, 300 g ceapă, 150 mil ulei, 50 
g usturoi, 1 fir cimbru, 1/2 foaie dafin, 50 g 
bulion, 1/2 pahar vin, 1 kg cartofi, 300 g roşii, 
sare, boia sau piper. 

Se taie crapul în bucăţi, se sărează şi se 
prăjeşte în ulei pînă se rumeneşte puţin. În acelaşi 
ulei se prăjeşte ceapa tăiată mărunt, la care se 
adaugă bulion, boia roşie de ardei, cimbru, se stinge 
cu 1 | de apă şi se lasă să dea în fiert. Separat se 
călesc cartofii curăţaţi de coajă, spălaţi şi taiaţi în 
cuburi mici, prăjindu-se numai cît se rumenesc, căci 
se mai fierb împreună cu peştele. 

Se ia o tavă în care se pun întîi cartofii, apoi 
peştele prăjit (pe jumătate) şi sosul. Se potriveşte 
de sare şi se adaugă vinul, dar deasupra se 
aranjează roşiile tăiate în bucăţi. Se introduce 
tava în cuptor, lăsînd să 
dea bine în fiert, pînă ce cartofii sînt gata, iar sosul 
scade suficient. 

Se serveşte cald, cu pătrunjel tăiat mărunt 
presărat pe deasupra. 


453. Piftie de crap 


1-2 crapi, 100 g ceapă, 1 1/2 | apă, 1 
linguriţă zahăr, citeva boabe de piper, usturoi, 
sare. 

Se curăţă, se spală şi se taie peştele în bucăţi, 
care se pun la fiert împreună cu capul de la care s- 
au scos branhiile şi osul amar. Trebuie să fie numai 
atita apă cît să cuprindă peştele, la care se adaugă 
sare, piper boabe, zahărul, ceapa şi o rădăcină de 
pătrunjel şi se fierbe foarte lent 1/2 oră. Cînd 
peştele este fiert se scoate, se aşază într-un castron 
şi se acoperă cu un şervet umed (ca să nu se usuce 
carnea pînă se va turna zeama). Dacă se constată 
că zeama în care a fiert peştele nu este suficient de 
concentrată, se mai lasă să fiarbă în continuare pe 
foc moale. Constatarea se face astfel: se picură într- 
o farfurioară mică citeva picături din zeama de 
peşte şi se pun la frigider, unde se ţin 5—6 min; 
dacă zeama se încheagă înseamnă că este gata, 
dacă nu, se mai fierbe puţin şi apoi se face din nou 
proba la frigider 

Cînd zeama este gata se ia vasul de pe foc, se 
lasă puţin să se răcească, apoi se adaugă usturoi 
pisat, se gustă de sare şi se strecoară peste peştele 
fiert aranjat în castron sau pe un platou adînc. De 
obicei, piftia de crap mare se aranjează într-un 
platou adînc, în forma iniţială a crapului întreg şi pe 
margine se garniseşte cu bucăţi de morcovi, ouă 
fierte, cu felii de lămîie fără coajă şi cu crenguţe de 
pătrunjel verde. 

Piftia se ţine la rece pînă la servire. Se serveşte 
cu salată de sfeclă cu hrean sau cu smîntînă groasă 
şi hrean. 

Dacă dorim mai multă zeamă de peşte şi ca să 
fim siguri că se încheagă mai tare, se pot adăuga la 
1 1/2 | de zeamă o lingură rasă de gelatină granule 


sau 5—6 foi de gelatină, înmuiată mai din timp în 
apă rece şi apoi scursă bine. 


454. Chifteluţe de peşte de apă dulce 
sau oceanic 


600 g peşte curățat şi fără oase, 100 g 
ceapă, 100 g piine, 1/4 | lapte, 1-2 ouă, 1 
legătură pătrunjel, sare, piper, făină şi ulei 
pentru prăjit. 

Peştele crud, fără oase, se trece prin maşina de 
tocat, împreună cu miezul de piine înmuiat în lapte 
şi scurs bine, ceapa tăiată mărunt şi călită puţin în 
ulei. Apoi, în tocătura obţinută se adaugă ouăle 
crude, pătrunjelul tăiat foarte mărunt, sare, piper 
pisat şi se amestecă bine. Din compoziţie se fac 
chifteluţe care se dau prin făină sau pesmet alb şi 
se prăjesc în ulei încins. Se servesc calde sau reci, 
cu sau fără sos, cu diferite salate sau garnituri de 
cartofi ori cu legume sote. 


455. Crochete de peşte de apă dulce sau 
oceanic 


600 g peşte fiert sau fript, 100 g unt, 100 
g făină, 1/2 | lapte, 2-3 ouă, sare, piper, 
pesmet şi ulei pentru prăjit. 

Se prepară mai întîi un sos alb astfel: se pune 
untul într-o crăticioară pe foc moale, se adaugă 
făina, se amestecă pînă începe să capete culoarea 
gălbuie, se stinge cu lapte şi se mai amestecă pînă 
se îngroaşă. Se potriveşte de sare, piper şi se 
adaugă carnea de peşte fiartă sau friptă, curățată 
de oase, se zdrobeşte mărunt şi se amestecă bine 
cu sosul. 

Din această compoziţie se modelează crochete 
de grosimea unui deget şi lungi de circa 4—5 cm, 
care se trec prin făină sau numai prin pesmet, după 
aceea prin ouă bătute şi din nou prin pesmet şi se 
prăjesc în ulei bine încins. În timpul prăjitului, 


crochetele trebuie întoarse mereu, ca să nu se ardă. 
Se servesc calde, stropite cu unt topit. 


456. Crap la proţap (reţetă turistică) 


Se curăţă şi se spală peştele, se despică în 
două în lungime, se sărează, apoi se înfige într-un 
proţap (ţepuşă) din lemn, de la coadă spre cap. 
Dacă peştii sînt mari se pun beţişoare în interior 
(abdomen) desfăcîndu-i de-a latul, pentru ca să fie 
pătrunşi bine de foc. Ţepuşele cu peşte se aşază cu 
spinarea spre jar, sprijinite cu o proptea. 

Peştele se frige întîi pe partea mai groasă (pe 
spinare), apoi se întoarce pe burtă, care este mai 
subţire şi se frige mai repede. Cînd este aproape 
gata se presară cu piper, cimbru sau se unge cu 
mujdei de usturoi dizolvat cu puţin ulei sau vin. 


457. Crap întreg la cuptor 


Crapul se curăţă de solzi, se taie la burtă, se 
scot intestinele (cu precauţie să nu se spargă fierea) 
şi se spală repede în apă rece. Apoi se zvintă bine 
cu un şervet, se crestează în citeva locuri, se 
sărează, se piperează şi se aşază pe o tavă unsă cu 
ulei din abundență. Pentru ca peştele să-şi păstreze 
forma întreagă, se introduce în abdomenul lui o 
sticlă goală de bere, iar dacă peştele (crapul) este 
mare se foloseşte o sticlă de şampanie şi se leagă în 
cîteva locuri cu o aţă mai groasă. Se unge cu ulei şi 
se introduce în cuptorul bine încins. Din cînd în cînd 
se mai unge peştele cu uleiul din tavă şi cînd este 
aproape gata se presară cu încă puţin piper şi 
cimbru. Crapul se aşază într-un platou pescar, apoi 
cu atenţie se scoate sticla. Uleiul rămas în tavă se 
stinge cu un pahar de vin în care s-a dizolvat o 
linguriţă de pastă de roşii sau suc de roşii. 

Se garniseşte cu diferite legume sotate şi cu 
sosul strecurat servit alături în sosieră. 


458.  Guvizi prăjiţi 

După ce li se scot branhiile şi intestinele, guvizii 
se spală în apă rece, se sărează, se lasă 10—20 min 
după care se dau prin făină şi se prăjesc într-o tigaie 
în ulei încins. Pentru ca să se rumenească frumos, 
guvizii trebuie puşi la prăjit astfel ca să nu se atingă 
unii de alţii. 

459. Lin prăjit 

Se prepară la fel ca guvizii prăjiţi, reţeta 457. 

460.  Păstrăvi rasol 


1 kg păstrăvi, 1 ceapă, 1 morcov, 1 
rădăcină de pătrunjel, 1 foaie de dafin, cîteva 
boabe de piper, pătrunjel verde, sare, oțet, 1 
lămiie, cîtiva cartofi, 100 ml ulei sau unt. 

Fiind un peşte foarte sensibil, păstrăvul se ţine 
tot timpul la gheaţă. 

Se ia un vas potrivit pentru cantitatea 
respectivă de păstrăvi, în care se fierbe zarzavatul 
circa 30 min, apoi se pun păstrăvii curăţaţi şi 
spălaţi, lăsîndu-se să fiarbă foarte încet 3—6 min, ca 
să nu se fărimiţeze. În momentul în care s-au pus 
păstrăvii la fiert, se adaugă cîteva linguri de oţet. 

Păstrăvii se lasă să se răcească în zeama în 
care au fiert, după care se scot şi se pun pe platou. 
(Cine doreşte să-i curețe de piele, trebuie să-i 
scoată din zeamă puţin calzi, altfel nu se curăța 
uşor). 

Se toarnă deasupra un sos preparat din ulei, 
oţet, pătrunjel verde tăiat mărunt şi zeamă în care a 
fiert peştele, sau se serveşte peştele cald, cu 
cartofii şi legumele cu care a fiert împreună. Se 
stropeşte cu unt fierbinte şi se presară cu pătrunjel 
verde tăiat mărunt. Se poate servi si cu felii de 
lămiie. 


461.  Păstrăvi cu mujdei de usturoi 


Se prepară la fel ca în reţeta anterioară, însă în 
loc de sos se servesc cu unt înfierbîntat şi cu mujdei 
de usturoi. 


462.  Păstrăvi à la grec 


Păstrăvi, sare, sos ă la grec , lămiie. 
Se prepară la fel ca şi chefalul à la grec (v. 
reţeta 430). 


463.  Păstrăvi prăjiţi 
Se prepară la fel ca orice peşte prăjit. 


464.  Păstrăvi în aspic 


5-6 păstrăvi (mici sau de aceeaşi mărime), 
30 g gelatină, 100 ml vin roşu, legume pentru 
supă. 

Se fierbe păstrăvul ca în reţeta 460, apoi se 
curăţă de piele, se aranjează pe un platou şi se 
ornează fiecare păstrăv în parte, cu bucăţi de 
legume, după care se lasă să se răcească. 

In apa în care a fiert peştele se adaugă vinul şi 
gelatina, se amestecă împreună pe foc moale pînă 
se dizolvă gelatina bine, după care se strecoară 
totul prin tifon pus dublu şi se lasă să se răcească 
fără să se închege. Apoi se toarnă peste păstrăvii 
aranjaţi pe platou lăsîndu-se să se răcească în 
continuare pînă se încheagă lichidul, formînd 
aspicul. Se serveşte cu sos scordolea. 


465.  Păstrăvi în aspic cu salată à la rus 


Se prepară ca în reţeta precedentă, cu 
deosebirea că păstrăvii se aranjează pe un platou 
de salată ă la rus şi apoi se napează cu aspic (pre- 


parat din apa de la fiertul păstrăvilor în care s-a 
adăugat gelatină, sau după reţeta 1541). 


466. Ghiveci de păstrăvi 


Se prepară la fel ca şi ghiveciul de crap (v. 
reţeta 445). 


467.  Păstrăvi cu smîntină 


Păstrăvi mici, unt, pesmet, smintină, vin, 
pătrunjel verde. 


Se prepară din păstrăvi foarte proaspeţi (vii). 

Se unge o tavă cu unt şi ulei, se aşază păstrăvii 
întregi, puţin crestaţi (după ce au fost în prealabil 
spălaţi şi li s-au scos intestinele şi urechile), se 
sărează, se presară cu pesmet alb şi se introduc în 
cuptor. 

După ce păstrăvii s-au rumenit, se toarnă 
deasupra smîntînă încălzită bine, vin şi o legătură 
de pătrunjel legată cu aţă. Se lasă să fiarbă 10 min, 
după care se scoate legătura de pătrunjel, iar 
peştele se aranjează pe platou. 


468. Pălămidă 


Pălămida este o specie de peşte marin fără 
prea multe oase. Se prepară în diverse feluri ca şi 
crapul. Are carnea grasă şi roşcată la culoare. 


469.  Chefal 


Specie de peşte marin, asemănător cu 
pălămida, chefalul se prepară, în diverse feluri, ca şi 
crapul. 


470.  Chitici 


Chiticii sînt peştişori mici, care se prepară 
nespintecaţi. Cei mai mari se taie sub gură şi prin 
tăietura respectivă se scot intestinele prin apăsare. 
Peştişorii se spală cu multă apă rece, se presară cu 
mălai (făină de porumb mare), se freacă între miini 
şi din nou se clătesc cu apă rece, astfel curăţindu-se 
de solzi. Din ei se prepară ciorbă sau se prăjesc. 


471.  Chitici prăjiţi 


Peştişorii se curăţă şi se spală, aşa cum s-a 
arătat în reţeta precedentă, apoi se sărează, se dau 
prin făină de griu amestecată cu făină de porumb 
(mălai) şi se prăjesc în ulei încins, astfel ca să nu se 
lipească între ei. 


472. Morun sau nisetru rasol servit cald 


1,2 kg morun sau nisetru, 1 morcov, 1 
rădăcină de pătrunjel, 1-2 cepe, 1/2 ţelină, 
cîteva boabe de piper, 1 lingură de oţet, sare, 
lămiie, pătrunjel verde, unt sau ulei. 

Se curăţă peştele de solzi, răzîndu-se cu cuțitul 
şi plăcuţele osoase, apoi se taie pe lungime în fişii 
groase ca mina. Se presară cu sare, se unge cu 
lămîie şi se lasă să stea pînă fierbe zarzavatul. Cînd 
zarzavatul este aproape fiert, se adaugă o lingură 
de oţet şi se introduc bucăţile de peşte (1 sau 2 
bucăţi). Se fierbe lent, pînă cînd este gata, 
încercîndu-se cu o furculiţă; dacă furculiţa intră uşor 
în peşte, acesta este gata. Se ia vasul de pe foc şi 
se lasă cu peştele în zeama în care a fiert pînă se va 
răci. 

Numai după ce s-a răcit se taie în felii subţiri, 
de grosimea unui deget. Se aşază feliile pe un 
platou lung bine încălzit, garnisit cu cartofi fierţi 
chiar atunci şi peste acestea se toarnă unt fierbinte 
cu lămîie şi se presară verdeață. Se poate garnisi cu 


morcovi fierţi tăiaţi în felii, cu felii de lămiie şi pe 
margine cu frunze de salată verde. 


473.  Rasol de morun sau nisetru servit 
rece 


Se prepară la fel ca în reţeta 472, numai că 
untul se înlocuieşte cu ulei din care se prepară un 
sos cu puţină zeamă de la fiertul peştelui, în care se 
mai adaugă zeamă de lămîie sau oţet, piper pisat şi 
sare, după gust. 


474.  Rasol de morun sau nisetru cu sos 
remulad 


Se prepară ca cel din reţeta 472, numai că se 
serveşte fără cartofi şi alte legume, în schimb se 
serveşte cu diferite sosuri adecvate: sos remulad, 
sos vinegretă, scordolea sau cu maioneză. 


475. Morun sau nisetru prăjit 


Vezi „Peşte prăjit” (reţeta 402). 


476. Morun sau nisetru la grătar 


Peştele, fiind mare şi cărnos, se taie în felii, 
acestea se sărează, se ung cu ulei şi se frig pe un 
grătar bine încins, pe ambele părţi, pînă capătă 
dungi rumenite de la grătar. Se serveşte cu unt 
condimentat (unt frecat cu sare, piper, zeamă de 
lămîie şi cu pătrunjel verde tăiat mărunt), cu unt 
topit amestecat cu zeamă de lămiie şi pătrunjel 
verde tăiat mărunt, sau cu sos à la grec . După 
gust, se poate servi cu garnitură de cartofi natur 
proaspăt fierţi. 


477.  Frigărui de morun sau nisetru 


Morun sau nisetru, sare, ulei, sos à la grec 
, lămiie. 

Se taie peştele în felii mai groase, care la rîndul 
lor se împart în bucățele mai mici. Aceste bucăţi se 
înfig cite 4—5 pe beţişoare de lemn sau pe frigărui 
de inox. Se sărează, se ung cu ulei, apoi se frig la 
grătar, întorcîndu-le pe toate părţile. Cînd sînt gata 
fripte se aranjează pe un platou şi se servesc cu sos 
à la grec şi garnisite cu felii de lămîie. 


478. Morun sau nisetru pane 


Peştele curăţat se taie în felii, se sărează, se 
piperează, se dă prin făină, ou bătut şi prin pesmet 
alb. Se prăjeşte cu atenţie, ca să nu se ardă 
pesmetul şi în acelaşi timp să nu rămînă peştele 
crud în interior. 

Se serveşte cald, stropit cu unt fierbinte, cu felii 
de lămîie şi cu garnitură de cartofi natur presăraţi 
cu pătrunjel verde tăiat mărunt. 


479. Ghiveci de morun sau nisetru 
Vezi reţeta 445, „Ghiveci de crap”. 


480.  Marinată de morun sau nisetru 
Vezi reţeta 440 „Marinată de crap”. 


481. File de morun sau nisetru în aspic 


600-800 g (o bucată) de morun sau 
nisetru, 1 kg de salată ă la rus sau de legume 
cu maioneză, 300 g aspic. 

Se fierbe bucata de morun sau nisetru, se lasă 
să se răcească bine, apoi se taie în felii. 

Se formează pe un platou lung un postament 
de salată, cam de două degete înălţime, pe care se 
aranjează feliile de peşte una lîngă alta, în aşa fel ca 
între ele să rămînă spaţiu de cîte 1 cm, în care 
urmează să se aranjeze diferite ornamente din 


legume. Apoi peste acestea se glasează (se 
napează) cu aspic, iar de jur-împrejurul 
postamentului de salată se garniseşte cu bucăţi de 
aspic. 

482.  Şalău prăjit 


Vezi reţeta 402, „Peşte prăjit”. 


483.  Şalău rasol 


Vezi reţeta 400, „Peşte rasol”. 


484.  Şalău file în aspic 


Șalău, aspic, legume pentru ornat. 

Se fierbe şalăul întreg sau tăiat (fileuri), în 
zeamă de legume pregătită la fel ca pentru peşte 
rasol. 

După ce s-a răcit în zeama în care a fost fiert, 
se scoate cu mare grijă ca să nu se rupă, se curăţă 
de piele şi se aşază pe un platou pescar. Se ornează 
cu bucăţi de legume, iar după ce s-a răcit bine se 
glasează cu aspic. La servire se garniseşte cu aspic 
tăiat în forme dorite şi cu sos de maioneză sau cu 
sos scordolea. 

Pentru pregătirea aspicului (v. reţeta 1541) se 
foloseşte ca bază de lichid zeama de peşte la care 
se adaugă gelatină (30—40 g la 11). 


485. File de şalău pe salată à la rus 


Din şalău se scot fileuri şi se fierb la fel ca în 
reţeta anterioară. La urmă se aranjează pe un 
postament de salată ă la rus şi se decorează cu 
maioneză. 


486.  Şalău cu maioneză 


1 kg şalău, 300 g maioneză, 1 lămiie, sare, 
piper, iar pentru ornat: măsline, salată verde 
sau pătrunjel. 

Peştele, fiert ca pentru rasol, se curăţă bine de 
toate oasele, apoi se amestecă cu o parte din 
maioneză, sare şi piper, după gust. Se amestecă 
lejer, se dă forma unui peşte şi se ornează cu 
maioneză, după care se mai garniseşte cu felii de 
lămîie, măsline, foi de salată verde sau cu pătrunjel 
verde. 


487.  Şalău cu roşii provensal 


1 kg șalău, 500 g roşii, ciţiva căţei de 
usturoi, 100 ml vin, 60 ml ulei, 50 g unt, piper, 
pătrunjel verde. 

Se curăţă şalăul, se taie în felii, care se 
sărează, se pun într-o tavă şi se ung cu ulei. Se 
presară deasupra usturoi tocat mărunt şi piper 
pisat, apoi se introduc în cuptor. 


Cînd peştele s-a rumenit, se pune deasupra 
fiecărei bucăţi cîte o felie de roşie şi se mai lasă în 
cuptor pînă se rumenesc roşiile, se stinge cu vin, se 
mai adaugă restul de roşii călite în unt şi se presară 
cu pătrunjel verde. 


488. Rulouri de şalău pe salată à la rus 


Șalău (5-6 fileuri), 1 kg salată à la rus, sos 
remulad. 

Se scot fileurile de pe oase şi se taie în bucăţi 
de mărimea necesară pentru rulouri. Se bat uşor 
fileurile cu un ciocan de lemn, apoi se rulează cu 
pielea înăuntru, altfel la fiert nu se mai menţine 
ruloul. Pentru mai multă siguranţă, fiecare rulou se 
poate prinde cu o scobitoare. Se pun la fiert într-un 
vas cu apă rece cu sare şi pentru gust se mai 
adaugă citeva felii de ceapă, boabe de piper şi o 


linguriţă de oţet. După ce a dat în fiert, se ia imediat 
vasul de pe foc, lăsînd rulourile să se răcească în 
apa în care au fiert (dacă se scot calde din zeamă, 
ele se înnegresc). După ce s-au răcit se scot din 
zeamă, se lasă să se scurgă pe un şervet, apoi se 
aranjează pe un platou deasupra unui postament de 
salată, înalt cam de două degete. Rulourile se 
aranjează la rînd, se ornează după plac şi se 
glasează cu aspic sau se decorează numai, şpriţuind 
cu maioneză. Se servesc cu sos de maioneză 
(remulad). 


489. Medalioane de şalău sau de orice 
peşte alb, ştiucă sau cod 


400-500 g peşte, 300 g maioneză, 200 g 
aspic, 600 g salată à la rus şi legume pentru 
ornat. 

Se fierbe peştele, se curăţă de oase şi de piele, 
se sfărimă, se potriveşte de sare şi de piper, apoi se 
amestecă cu 100 g maioneză în care s-a adăugat 
jumătate din aspicul lichid. Se lasă să se închege la 
rece şi, după ce s-a întărit compoziţia, se formează 
medalioane rotunde, în felul următor: se ia o formă 
rotundă fără fund, cu diametrul de 7 cm şi înaltă de 
1/2 cm; se pune pe un fund de lemn, se umple cu 
compoziţia de peşte, se netezeşte deasupra cu 
cuțitul, apoi se ridică forma şi rămine medalionul 
format. Pe un platou se pune salată, eventual 
formată tot cu forma ca şi medalioanele, peste care 
se aşază medalioanele de peşte. Apoi se glasează 
cu restul de aspic şi după ce acesta s-a întărit se 
ornează, după gust, iar de jur-împrejur se 
şpriţuieşte cu maioneză. 


490.  Şalău marinat 


Se prepară la fel ca marinata de crap (v. reţeta 
440). 


491. File de şalău gratinat 


Pentru 6 porții: 1,2 kg şalău, 100 g unt, 60 
g făină, 1/2 I lapte, 2 ouă, 60 g caşcaval, 
1/2 pahar vin, ceapă, sare, piper. 

După ce peştele a fost curăţat, se scot fileuri, 
se sărează şi se înăbuşă în puţin unt, ceapă tăiată 
foarte mărunt şi vin. Între timp se pregăteşte sosul 
din restul de unt, făină şi lapte, apoi se mai adaugă 
ouăle, sare şi piper, după gust. Se unge cu unt un 
platou care rezistă la cuptor sau un vas de sticlă 
rezistentă la foc (Jena), în care se pune o parte din 
sos şi se întinde pe fund, după care se aşază 
fileurile de peşte, iar peste ele se toarnă restul de 
sos, se presară cu caşcaval ras, se stropeşte cu unt 
şi se introduce în cuptor. Se ţine în cuptor pînă se 
gratinează. 

492. File de şalău cu ciuperci, gratinat 


Se prepară la fel ca în reţeta precedentă, numai 
că în sos se mai adaugă 200 g ciuperci înăbuşite. 


493.  Zacuscă de şalău, crap, somn sau 
cod 


1 kg peşte, 500 g morcovi, 150 g ceapă, 
300 g mazăre, 300 g arpagic, 100 g măsline, 
300 g castraveți acri, 200 mi ulei, 100 g 
bulion, 100 ml vin, sare, piper. 

Se taie peştele în felii care se prăjesc într-o 
cratiţă cu ulei bine încins, numai atît cît să se 
strîngă peştele şi să capete culoare aurie. În uleiul 
în care s-a prăjit peştele, se pun morcovii tăiaţi în 
cuburi mici care, de aseme-nea, se prăjesc puţin; 
după morcovi se prăjeşte ceapa tăiată subţire pînă 
capătă culoare aurie, apoi se stinge cu bulion, vin, 
completindu-se cu apă. Separat se înăbuşă 
castraveciori acri tăiaţi în rondele. De asemenea, se 


fierb separat măslinele. Apoi toate se toarnă într-o 
tavă, se mai adaugă mazărea fiartă, boabe de piper, 
sare, după gust, vin şi peste acestea se aşază 
peştele şi se introduce tava în cuptor unde se ţine 
pînă se rumeneşte. 

Este mai gustoasă dacă se serveşte a doua zi. 


494. Somn 


Somnul cu greutate între 300 g şi 3 kg se 
numeşte somotei, cel de la 3 kg pînă la 7—8 kg se 
numeşte iarma, iar cel ce trece peste această 
greutate se numeşte pană de somn. 

Pentru a se curăța, somnul se freacă bine cu o 
cîrpă aspră cu sare mare, pînă ce pielea devine albă 
şi dispare mirosul neplăcut de mil. Se scot 
intestinele şi branhiile, apoi se spală în mai multe 
ape reci. 


495. Pană de somn cu usturoi 


1 kg burtă de somn, 50 mil ulei, 50 mil oţet, 
piper boabe, 1 ceapă, 1 morcov, foi de 
dafin, cartofi, sare. 

Se taie peştele (partea de la burtă sau de la 
coadă) în bucăţi (cite 2—3 la o porţie) care se 
sărează bine şi se lasă acoperite 2—3 ore la rece. 
Se pune la fiert apa împreună cu legumele tăiate în 
felii, foile de dafin, boabele de piper şi sare. Cînd 
sînt fierte legumele, se adaugă oţetul şi peştele 
tăiat în felii sau în bucăţi şi se lasă să fiarbă 6—10 
min. Apoi se ia vasul de pe foc şi se lasă totul să se 
răcească. În momentul servirii se scot bucăţile de 
somn din zeama în care au fiert şi se aranjează pe 
un platou, după care se garnisesc cu legumele cu 
care au fiert împreună, iar peste acestea se toarnă 
un sos pregătit astfel: se pisează usturoi, se dizolvă 
cu zeamă de peşte şi se adaugă piper pisat şi oţet 
după gust. Se serveşte rece. 


496. Somn rasol cu unt şi cartofi 


Peştele se pregăteşte la fel ca în reţeta 
anterioară, numai că se serveşte cu cartofi fierbinţi 
stropiţi cu unt proaspăt, presăraţi cu verdeaţa tăiată 
mărunt şi cu felii de lămiie. Se serveşte cald. 


497. Somn à la grec 


Se prepară la fel ca şi chefalul à la grec (v. 
rețeta 430). 


498. Somn prăjit 


Se prepară la fel ca şi chefalul prăjit (v. reţeta 
429). 


499. Somn pescăresc 


Se prepară la fel ca şi crapul pescăresc (v. 
reţeta 435). 


500.  Plachie de somn 


Vezi „Plachie de crap” (reţeta 439). 


501.  Marinată de somn 


Vezi „Marinată de crap” (reţeta 440). 


502. Somn cu orez 


Vezi „Crap cu orez” (reţeta 447). 


503. Somn cu roşii 


Vezi „Crap cu roşii” (reţeta 446). 


504. Somn cu ciuperci 


Se prepară la fel ca în reţeta 424, dar fără 
smîntînă. 


505. Stiucă prăjită 


Se curăţă ştiuca de solzi şi de intestine, se taie 
capul (care se foloseşte la ciorbă de peşte, dacă 
este mai mare), iar corpul se spală şi se taie în 
bucăţi. Bucăţile se sărează (eventual pentru un gust 
mai bun se ung cu zeamă de lămiie), apoi se dau 
prin lapte în care se poate adăuga şi un ou (pentru 
ca la prăjit să capete o culoare rumenă şi o coajă 
crocantă şi gustoa-să), prin făină şi se prăjesc în ulei 
încins. Dacă uleiul nu este bine încins, peştele fierbe 
în loc să se prăjească, pierzînd din gust, şi se îmbibă 
cu ulei. Ştiucile mici se prăjesc întregi, doar se 
înlătură capul, tăindu-se scurt. 


506. Ştiucă rasol 
Se prepară ca în reţeta 400, „Peşte rasol”. 
507. Ştiucă marinată 


Se prepară la fel ca în reţeta 440, „Marinată de 
crap”. 


508. Ştiucă preparată în diferite feluri 


Din ştiucă se pot prepara diverse feluri de 
mîncare la fel ca şi din crap, mreană, morun, şalău 
sau din somn, folosind acelaşi mod de preparare şi 
aceleaşi componente. 

509. Ştiucă umplută 


1 ştiucă mare de 1-1,5 kg, 100-150 g 
franzelă de o zi,1/4 | lapte, 50 g stafide, 50 g 
zahăr, 200 g ceapă, 100 ml ulei, 1 morcov, 1 


rădăcină de pătrunjel, 1 foaie de dafin, piper, 
sare. 

Se alege o ştiucă mare şi proaspătă, se curăţă 
de solzi, apoi se crestează în jurul, capului şi se 
trage pielea. Cînd s-a ajuns la coadă se taie pe 
dinăuntru în aşa fel ca pielea să rămînă împreună 
cu coada. Se curăţă pielea scoasă de resturile de 
carne care nu s-au desprins. Aripioarele şi coada se 
tund puţin cu foarfeca. 

Se curăţă toată carnea de pe şira spinării, se 
adaugă cea curățată de pe piele, se amestecă cu 
ceapa călită (fără să se rumenească), piinea în- 
muiată în lapte, sare, piper, după gust. Se trece 
totul prin maşina de tocat, se mai adaugă un ou 
bătut, zahăr, sare, piper pisat, după gust, şi stafide. 
Se ames-tecă bine şi cu compoziţia respectivă se 
umple pielea de ştiucă, care se coase apoi la gură 
(gît) şi în locurile în care eventual se rupe. 

Se ia un vas de mărime potrivită, cu apă cît să 
cuprindă peştele, se pun în el capul şi oasele 
rămase, foaia de dafin, 1 ceapă, morcovul, rădăcina 
de pătrunjei, boabe de piper şi sare după gust. Se 
lasă mai întîi să fiarbă legumele circa 30 min, după 
care se introduce ştiuca umplută, care trebuie 
înţepată cu un ac pentru ca pielea să nu crape. Se 
fierbe 20—30 min lent (fără să dea în clocote mari), 
după care se dă vasul jos de pe foc şi se lasă să se 
răcească ştiuca umplută în zeama în care a fiert. 
După ce s-a răcit bine, se scoate din zeamă şi se 
taie în felii în momentul servirii. Se aranjează pe un 
platou, se aplică la un capăt capul, la urmă coada, 
reconstituind forma peştelui. Se toarnă deasupra 
zeamă strecurată, se garniseşte cu citeva felii de 
morcov, crenguţe de pătrunjel verde şi se lasă să se 
închege zeama. Se serveşte rece, cu salată de 
sfeclă roşie cu hrean. 


510. Ştiucă umplută la tavă 


Ştiuca se pregăteşte la fel ca în reţeta 
anterioară, se unge cu ulei, se presară uşor cu făină 
şi se aşază într-o tavă lungă cît ştiuca, se toarnă ulei 
peste ea şi se introduce în cuptor la foc potrivit. în 
timpul friptului se stropeşte cu ulei din tavă, în care 
s-au adăugat 2—3 linguri de vin sau apă. 


511. Crapsăratprăjit 


500 g crap sărat, 100 ml ulei, 2-3 linguri 
de lapte, 1 lingură de făină cu virf. 

Se pune peştele la desărat în apă călduţă. După 
2—3 ore se schimbă apa şi se mai ţine 2—3 ore. 
Apoi se curăţă de solzi, se spală în mai multe ape 
reci. Se taie crapul în bucăţi care se dau prin lapte, 
apoi prin făină şi se prăjesc pe ambele părţi. 


512. Crap sărat cu usturoi (scordolea à 
la Moldova) 


1 kg crap sărat, 1 kg cartofi, 150 mil ulei, 1 
lingură de oţet, usturoi, sare şi piper după 
gust, zarzavat de supă. 

Se pune crapul la desărat, apoi se curăţă de 
solzi, se spală în mai multe ape, după care se pune 
la fiert cu zarzavat de supă şi cu citeva boabe de 
piper. 

După ce peştele a fiert, se ia vasul de pe foc. 
Între timp, se curăţă cartofii, se spală şi se pun la 
fiert cu puţină sare. Cînd sînt gata se scurg de 
zeamă, se adaugă usturoi pisat ca o cremă, ulei, se 
bat cartofii bine cu un tel ca pentru piure, adăugiînd 
din cînd în cînd zeamă de la peşte şi piper pisat, 
după gust. Compoziţia obţinută trebuie să iasă ca 
un Sos gros sau ca o maioneză, apoi se pune pe un 
platou, iar deasupra se aşază crapul fiert tăiat în 
felii şi stropit cu ulei amestecat cu oţet după gust. 


513. Crap sărat preparat în diverse feluri 


Din crap sărat, care se desărează ca în reţeta 
511, se pot prepara diverse miîncăruri la fel ca şi din 
crap proaspăt după reţetele 406. „Saramură de 
peşte”, 435 „Crap pescăresc”, 445, „Ghiveci de 
crap”, 442, „Crap sîrbesc”, 447 „Crap cu orez” etc. 


514. Tipar prăjit 


Se prepară ca orice peşte prăjit (v. rețeta 402). 


515. Pui de baltă pane (pulpe de broască) 


500 g (20-30) pulpe de broască, 2 ouă, 
pesmet, sare, piper, 50 g unt, 1 lămiie, ulei 
pentru prăjit. 

Se prepară numai din picioare proaspete. 

Se spală picioarele de broască în apă rece, se 
stropesc cu zeamă de lămiie, se sărează, se 
piperează, se dau prin făină, ouă bătute şi pesmet şi 
se prăjesc în ulei bine înfierbîntat pe foc mai iute la 
început, apoi la foc mai mic. Se prăjesc pînă se 
rumenesc puţin. Se servesc calde, stropite cu unt 
fierbinte. 


516. Melci cu mujdei de usturoi 


Melcii se ţin în apă rece cu sare, apoi, după 1 
oră se spală tot în apă sărată, frecîndu-i cu o periuţă 
aspră. Se mai clătesc în apă şi se pun să fiarbă circa 
2 ore. 

După ce au fiert, se scoate carnea cu o furculiţă 
de desert şi se serveşte cu mujdei de usturoi în care 
se mai pot adăuga după gust: zeamă de lămîie sau 
oţet, piper pisat, sare şi puţin ulei. 


517. Raci fierţi în zeamă de zarzavat 


Raci vii, ceapă, morcov, ardei iute, 
cimbru, usturoi, foaie de dafin, piper boabe, 
sare, oțet. 

Se iau racii proaspeţi (vii), li se scoate intestinul 
negru (care se trage afară rupînd capătul cozii la 
mijloc), apoi se freacă pe burtă cu o perie din paie 
de orez, după care se pun la fiert într-un vas cu 
zeamă pregătită dinainte astfel: se pune într-o oală 
atita apă cit să ajungă să acopere racii (în apă prea 
multă se pierde din gust), se adaugă zarzavatul, 
ingrediente şi sare ceva mai multă şi se lasă să 
fiarbă pînă ce zarzavatul este gata. Apoi se introduc 
racii, lăsînd să fiarbă împreună, într-un vas acoperit 
cu un capac, 10—15 min, după care se trage vasul 
de pe foc şi se lasă racii în zeama în care au fiert 
pînă la servire. Se servesc cu mujdei de usturoi şi cu 
zeama în care au fiert. 

518. Raci fierţi în vin 


Se folosesc aceleaşi ingrediente ca în reţeta 
anterioară, iar în plus se adaugă vin în apa în care 
se fierb racii. 


519.  Saramură de raci (reţetă turistică) 


Se aleg raci mai mari, se curăţă şi se frig pe jar. 
Cînd sînt gata se pun într-un castron, iar peste ei se 
toarnă saramură (apă fiartă cu ardei iute şi sare). 
Cînd se servesc se toarnă peste ei mujdei de 
usturoi. 


520.  Scordolea de raci 


30 de raci vii, 200 g franzelă, 200 g miez 
de nucă, 2 căpăţini mici de usturoi, 200 mi 
ulei, sare, zeamă de raci. 

Se fierb racii la fel ca în reţeta 517. Între timp, 
se prepară sosul astfel: se pisează bine miezul de 
nucă, apoi se adaugă miezul de pîine înmuiat bine 


în zeama în care au fiert racii şi se freacă bine, 
adăugind ulei ca la maioneză şi puţină zeamă în 
care au fiert racii. 

Se toarnă sosul, într-un platou, iar deasupra se 
aranjează cozile curățate ale racilor fierţi, iar cu 
picioarele racilor se decorează platoul pe margine. 


521. Cozi de raci pe salată à la rus 


Raci fierti şi salată à la rus. 

Se aranjează pe un platou un postament de 
salată ă la rus peste care se aşază cozi de raci. Apoi 
se şpriţuieşte cu maioneză pe margine şi între cozile 
de raci. 


522. Batog cu măsline 


Batogul se taie în felii subţiri, se aranjează pe 
un platou şi se decorează cu măsline şi felii de 
lămîie. Se poate servi şi sub formă de tartine 
(franzela tăiată în felii se unge cu unt sau cu 
maioneză peste care se aşază felii de batog şi se 
garniseşte cu jumătăţi de măsline). 


523. Sarmale de peşte 


Sarmalele de peşte se pregătesc la fel ca şi 
cele din carne, cu deosebirea că se înlocuieşte 
carnea cu peşte. Carnea de peşte cea mai potrivită 
pentru sarmale este cea din crap mare, somn sau 
din stavrizi. Peştele se tranşează scoţindu-i şira 
spinării, oasele şi pielea. Se taie în bucăţi, se 
adaugă ceapa tăiată şi călită puţin în ulei, mărar şi 
pătrunjel verde şi se trece prin maşina de tocat. La 
tocătura obţinută se adaugă orezul, opărit, piper 
pisat, sare şi cimbru, după gust. 

In continuare se prepară ca şi sarmalele 
obişnuite din carne. 


524.  Scoici prăjite 


40-50 scoici, 200 g făină, 2-3 ouă, 100 ml 
ulei, 1 ceaşcă de lapte sau sifon, sare, 1 lămiie 
şi eventual unt. 

Se aleg numai scoici vii. Se ciocăneşte în valve 
(capace) şi dacă acestea se mişcă şi se închid 
imediat, scoica este vie. 

Scoicile nu se ţin în apă, ci se spală cîte una şi 
numai cele vii se pun la fiert, într-o cratiţă, cu 2—3 
pahare de apă, care se acoperă cu un capac. Cînd 
încep să se deschidă valvele, se ia cratita de pe foc 
şi se scoate carnea dintre valve, după care se dă 
prin aluatul pregătit astfel: se freacă gălbenuşurile 
cu puţină sare, piper, apoi se adaugă făina, ulei şi 
se dizolvă cu lapte sau cu sifon (atit lichid ca să iasă 
un aluat ca o smîntînă groasă), iar la urmă se 
adaugă albuşurile bătute spumă. 

Scoicile (carnea) se dau prin aluat în momentul 
care s-a încins uleiul în tigaie şi se prăjesc pînă se 
rumenesc puţin. Se servesc stropite cu unt topit şi 
cu zeamă de lămiie. 


525.  Midii sau stridii pane 


40-50 stridii, 2-3 ouă, 100 g pesmet alb, 
sare, piper, ulei, unt. 

Se spală bine cochiliile, se rad, se spală din 
nou, apoi se opăresc ca să se deschidă valvele 
pentru a se scoate carnea. Stridiile (carnea) se pre- 
sară cu sare, piper, se dau prin ouă bătute, pesmet 
şi se prăjesc în ulei încins, sau se aşază în cochiliile 
unse cu unt, apoi se stropesc şi deasupra cu unt 
topit, după care se aşază într-o tavă, şi se introduc 
în cuptor să se rumenească. 


526. Pilaf de scoici 


40-50 scoici, 1 ceapă, 1/2 ţelină sau 1-2 
rădăcini de pătrunjel, 1 frunză de dafin, 
boabe de piper, 100 g ceapă, sare, 300 g orez, 
100 g unt, 1 linguriţă de bulion. 

In vasul în care a fiert zarzavatul se pun la fiert 
scoicile (20—25 min) spălate bine, se acoperă vasul 
şi se dă deoparte de la foc. După 8—10 min, cînd 
scoicile se deschid, se scoate carnea din valve. Intre 
timp, se pune la prăjit ceapă tăiată foarte mărunt, 
după care se adaugă carnea scoicilor şi se înăbuşă 
împreună 8—10 min, apoi se adugă orezul curăţat, 
spălat şi bine scurs de apă. Se mai ţin pe foc 5—6 
min amestecînd, apoi se sting cu zeama în care au 
fiert scoicile (circa 1 litru). Se adaugă bulion de roşii, 
sare şi piper, după gust şi se amestecă totul pînă dă 
în fiert. Apoi se introduce în cuptor pentru 20 min. 
(Cuptorul se ţine cu uşa deschisă, iar pilaful se 
acoperă cu un capac). 

9. SUPE, CIORBE ŞI BORŞURI 


Supele, supele-creme, borşurile, 
consommeurile şi ciorbele sînt hrănitoare şi foarte 
necesare pentru stimularea digestiei şi asigurarea 
bunei funcţionări a organismului. Ele se prepară în 
multe şi diferite feluri. 


9.1. SUPE 


9.1.1 SUPE DIN CARNE SAU OASE 


527. Supă din carne de vacă (reţetă de 
bază) 


Pentru 6 porţii: 1 kg carne de vacă cu os, 
sau oase de vacă cu măduvă, 1 ceapă, 1-2 
rădăcini de pătrunjel, 1-2 morcovi, 1 ţelină 
(dacă este mare se pune 1/2 din ea), 1 bucată 
(felie) de varză dulce, citeva boabe de piper, 1 
linguriţă de sare. Se mai pot pune în supă şi alte 
legume: 1 bucată de praz, 2-3 cartofi, iar la 
urmă cînd supa este aproape gata, se mai pot 
adăuga 2-3 ardei graşi, 2-3 roşii, 1 legătură de 
pătrunjel. 

Carnea şi oasele (osul cu sită sau cu măduvă se 
taie cu fierăstrăul) se spală în apă rece şi se pun tot 
cu apă rece la fiert. După ce începe apa să fiarbă 
este de mare importanţă ca să se ia spuma imediat. 
Se pune o parte din sare, se amestecă o dată cu 
coada unei linguri de lemn, se lasă să mai dea în 2 
—3 clocote, după care se ia spuma din nou, pînă ce 
nu mai apare, apoi se şterg cu un şervet umezit 
marginile interioare ale oalei, pentru a înlătura 
negreala de la spumă. In cazul în care spuma nu a 


fost luată la timp şi supa s-a tulburat, se toarnă 
peste supă 1/2 pahar cu apă rece, care face ca 
toată spuma să se strîngă deasupra supei, putîndu- 
se apoi lua uşor cu o spumieră. După aceea vasul cu 
supă se acoperă cu un capac (lăsîndu-se o porţiune 
neacoperită pentru ieşirea aburului) şi se lasă să 
fiarbă 3—4 ore lent în clocote mici, pe foc domol. 
Cînd carnea este pe jumătate fiartă se pun 
legumele şi zarzavatul. Eventual, dacă a fiert carnea 
înainte ca legumele să fie gata, se scoate carnea, se 
pune într-un vas cu apă rece şi puţin sărată, 
lăsîndu-se legumele să fiarbă în continuare 
împreună cu oasele, atit cît mai este nevoie. 

Cînd legumele au fiert, se scot cu atenţie să nu 
se rupă, ele formînd garnitura rasolului. 

In cazul în care supa este prea slabă, se rade 
un morcov pe răzătoare, se pune la călit cu o 
lingură de grăsime, după care se stinge cu cîteva 
linguri de supă şi se strecoară peste ea. Se 
potriveşte supa de sare, se dă la o parte de pe foc şi 
se lasă 10—20 min să se limpezească. Apoi se 
strecoară în alt vas sau într-o supieră şi se adaugă 
garnitura pregătită separat din timp. 

Supele trebuie servite foarte fierbinţi, cu o 
garnitură după preferinţă: găluşte de griş, tăiţei de 
casă, orez, gogoşele din aluat pripit etc. (v. reţetele 
de la 9.4. Diferite preparate pentru supe, borşuri şi 
ciorbe). 

Toate supele, cînd se servesc la masă, se 
presară cu pătrunjel verde ales de pe cotoare, bine 
spălat, zvintat de apă şi tăiat foarte mărunt. 

Ca să fie supa limpede, garniturile se fierb 
separat în apă clocotită cu puţină sare. Carnea din 
supă poate fi servită ca al doilea fel, garnisită cu 
legumele din supă şi cu hrean ras sau cu diferite 
sosuri picante sau cu sos de roşii. 


528. Supă cu rasol de vacă 


Pentru 6 persoane: 1 kg carne de vacă, un 
os cu măduvă, 100 g morcovi, 60 g ceapă, 500 
g cartofi, 1 ţelină mică, 1 bucată de varză 
dulce, 50 g rădăcină de pătrunjel, 1 legătură 
de pătrunjel verde, 10 boabe de piper, sare. 

Se întrebuinţează carne de la coadă sau de la 
pipet. Osul, cu sită sau cu măduvă, se taie cu 
fierăstrăul sau se sparge cu satirul, se spală în apă 
rece împreună cu carnea, apoi se pun într-o oală 
care se umple cu 3 | de apă rece şi se dau la fiert. 
Cînd apa începe să fiarbă, se ia spuma la o parte 
pînă ce nu mai apare. Se adaugă o parte din sare, 
se amestecă printre oase cu o lingură de lemn ca să 
iasă restul de spumă, care se dă la o parte, după 
care se şterg marginile oalei cu un şervet umezit, 
pentru a înlătura negreala de la spumă. 

Se lasă să fiarbă la foc potrivit cu capacul puţin 
dat la o parte, timp de 3—4 ore. Între timp, se 
adaugă legumele curățate, spălate şi crestate la 
vîrf. Varza se opăreşte separat, dindu-se într-un 
clocot ca să iasă amăreala şi se adaugă în 
momentul în care carnea este aproape fiartă. Se 
adauga citeva boabe de piper, se potriveşte de sare 
şi se fierbe în continuare pînă este gata. 

În principiu, oasele se fierb 3—4 ore, carnea de 
vacă 2—3 ore, legumele 1 oră, iar varza circa 30 
min. Deci, dacă carnea s-a fiert, se scoate şi se 
pune în alt vas cu apă rece puţin sărată, iar oasele 
se lasă să fiarbă în continuare împreună cu 
legumele, atît cît mai este nevoie. 

După ce totul a fiert, se scot oasele, iar vasul cu 
supă se ia de pe foc şi se lasă 10 min să se 
limpezească. Apoi se strecoară supa printr-un tifon 
pus în două sau printr-un şervet şi se ţine la cald 
pînă la servire. 

Supa se serveşte foarte fierbinte, de preferinţă 
cu: tăiţei de casă, găluşte de griş, orez etc. 


Carnea se taie în felii subţiri de-a curmezişul 
fibrelor şi se ţine pînă la servire împreună cu 
zarzavatul (legumele) tăiat în cubuleţe, într-o 
crăticioară cu puţină supă caldă. 

Se serveşte foarte fierbinte, cu legume şi cu 
cartofi fierţi între timp separat peste care se toarnă 
puţină supă grasă deasupra şi se presară cu 
pătrunjel verde tăiat mărunt. Se mai poate servi 
alături hrean ras cu oţet sau cu muştar, sau cu sos 
de roşii. Acest fel de mîncare este foarte consistent, 
dacă se mai completează cu o budincă la urmă, 
rezultînd astfel un meniu complet. 


529. Supă din oase de vacă 


Se prepară ca şi supa anterioară, cu deosebirea 
că oasele se opăresc, punîndu-se într-o oală cu apă, 
la foc cît mai tare. Opărirea trebuie făcută repede, 
deoarece dacă oasele stau mult timp în apă la 
opărit se pierde din tăria supei şi din grăsime. După 
ce s-au opărit, se spală oasele şi oala şi se pun la 
fiert cu apă. După primul clocot se spumuieşte supa 
pînă nu mai apare spumă deloc. Se adaugă o parte 
din sare, se acoperă cu un capac, pentru ca supa să 
nu scadă prea mult; totuşi trebuie lăsată o mică 
deschizătură într-o parte, pe unde să iasă aburul, 
altfel supa iese albicioasă. Se lasă să fiarbă la foc 
potrivit 3—4 ore, în clocote mici. După 2 ore de 
fierbere se adaugă legumele, iar înainte de 
strecurare supa se potriveşte de sare. Se serveşte 
cu diverse garnituri sau poate fi folosită la 
prepararea altor supe sau sosuri şi mîncăruri. 


530. Supă de găină 


1 găină sau 1/2 găină grasă şi nu prea 
tînără, 1 morcov, 1 rădăcină de pătrunjel, 1 
ceapă, 1/4 ţelină, citeva boabe de piper, sare 
şi verdeață. 


Se curăţă găina, se spală, se taie în patru sau 
se pune întreagă la opărit, la foc puternic, să dea 
repede într-un clocot, fără să dea în fiert. 

Cînd apare prima spumă, se ia oala de pe foc, 
se scurge, se spală găina şi oala. Găina se pune iar 
în oală, cu 3 | de apă (pentru găină mai bătrînă 4 | 
de apă) şi se lasă să fiarbă la foc potrivit. Oala se 
acoperă cu un capac, lăsînd descoperită o mică 
parte ca să poată ieşi aburul în timpul fierberii; între 
timp se spumuieşte. Cînd găina s-a fiert pe 
jumătate, se adaugă legumele şi o parte din sare 
(restul de sare se pune după gust, la urmă). Cînd 
este bine fiartă, găina se scoate din supă şi se pune 
în alt vas cu apă puţin sărată, la fel şi legumele din 
supă, iar vasul cu supă se ia de pe foc şi se lasă să 
se limpezească 5—6 min, după care se strecoară 
prin tifon dublu în supieră, la care se adaugă 
garnitura preferată: tăiţei de casă, găluşte de griş, 
orez, frecăţei, pateuri mici, profiterol şi pe deasupra 
se presară pătrunjel verde tăiat foarte mărunt. 

Carnea de găină se taie în bucăţi şi se ţine 
împreună cu legumele tăiate cubuleţe, în supă 
caldă, pînă la servire. Rasolul de găină se poate 
servi ca felul doi, cu pilaf de orez sau cu legume din 
supă şi cartofi fierţi proaspeţi, toate stropite cu unt 
proaspăt sau cu grăsimea de la supă, şi cu hrean 
ras potrivit la gust de oţet. 


531. Bulion de carne sau de oase 


Sub denumirea de bulion se înţelege supă de 
carne sau de oase, de carne şi oase; se poate 
prepara şi bulion de pasăre. Bulionului i se mai 
spune zeamă de carne (oase) sau fiertură de oase. 
Se prepară la fel ca orice supă, cu legume şi 
mirodenii după plac. 

Poate fi servită ca atare sau cu diverse 
garnituri, sau poate fi folosită la prepararea altor 


supe, sosuri, sau se poate adăuga la mîncăruri în loc 
de apă şi la stins orezul pentru pilaf. 


9.1.2. CONSOMMEURI 


Consommeul este o supă de oase de vacă mult 
mai concentrată şi limpede, pentru obţinerea căreia 
trebuie respectate anumite reguli de preparare. În 
lipsa oaselor de vacă, se poate obţine şi din rasol de 
vacă sau din găină bătrînă. 

Cosommeul nu trebuie să aibă nici un fel de 
grăsime. După strecurare şi înainte de limpezire se 
degresează complet. Se serveşte cald sau rece, la 
ceşti, cu garnitură (pai parmezan, profiterol, pateuri 
sau saleuri etc.), separat. 


532. Consomme din oase de vacă 


1,5 kg oase de vacă, 300 g carne slabă de 
vacă, 1 ţțelină, 60 g ceapă, 1 morcov, 1-2 
rădăcini de pătrunjel, cîteva boabe de piper, 
1-2 albuşuri, sare. 

Se taie oasele şi se pun la opărit, după care se 
spală din nou şi se pun la fiert cu apă în cantitate 
dublă faţă de consommeul dorit: prin fierbere apa 
scade la jumătate. Se acoperă oala, lăsîndu-se loc 
pentru ieşirea aburului (nu trebuie acoperită 
ermetic ca să nu iasă supa tulbure). Între timp se 
spumuieşte. Se fierbe 2—3 ore în clocote mici şi 
neîntrerupte, după care se adaugă jumătate din 
legume şi sare. Cînd s-au fiert şi legumele, se 
strecoară supa. Separat se taie în felii subţiri restul 
de legume, se dă carnea macră şi fără grăsime prin 
maşina de tocat, se adaugă 1—2 albuşuri, boabe de 
piper şi 1/2 pahar de apă rece. Se amestecă totul 
bine şi se toarnă cîte puţin din supa de oase, 
amestecîndu-se bine pînă ce se toarnă toată supa, 
după care se pune la fiert, continuîndu-se 
amestecatul, foarte uşor, ca să nu se prindă 


tocătura de fundul oalei. După ce supa a dat în fiert, 
imediat se pune oala pe foc foarte mic, lăsîndu-se 
să fiarbă încet 25—30 min. Prin fierbere, compoziţia 
se coagulează, adică albuşul şi carnea adună toate 
impurităţile din supă, dîndu-i o nuanţă gălbuie lim- 
pede şi un gust plăcut aromat. Această operaţie se 
numeşte limpezirea consommeului. 

Se potriveşte de sare şi cînd se observă că s-a 
strîns (coagulat) bine albuşul şi carnea tocată, iar 
supa s-a limpezit, se ia un prosop de etamină sau 
un tifon pus dublu, se umezeşte şi se strecoară supa 
prin el, cu multă atenţie, să nu se sfărime albuşurile 
şi carnea coagulată din supă, ceea ce ar face ca 
supa să nu mai fie perfect limpede. Se continuă 
strecurarea încet, iar la urmă se stringe şervetul ca 
să se scurgă bine toată supa, fără a se presa. 

Se obţine astfel un consomme limpede care se 
serveşte la ceşti, cu garnituri sau simplu, rece sau 
cald. 


533.  Consommecu gălbenuşuri 


Se prepară ca în reţeta anterioară, servindu-se 
foarte fierbinte, în ceşti bine încălzite, în care se 
pune cite un gălbenuş crud (foarte proaspăt). 


534.  Consomme cu pai parmezan 


Se prepară la fel ca în reţeta consommé, dar se 
serveşte însoţit de pai parmezan (v. reţeta 49). 


535.  Consomme cu pateuri cu carne sau 
cu brînză 


Se prepară la fel ca în reţeta consomme şi se 
serveşte cu pateuri preparate mici (v. reţeta 679). 


536.  Consomme cu piept de pasăre 


Pentru 10—12 porţii: 1 găină, 200 g ţelină, 1 
rădăcină de pătrunjel, 1 ceapă, citeva boabe 
de piper, 4-5 I de apă. 

Pentru consommé se pune la fiert 1 găină cit 
mai bătrînă şi nu prea slabă. 

Găina, curățată şi spălată, se taie în patru, se 
aşază într-o oală în care se toarnă peste ea 4—5 I 
apă şi se pune la foc. Cînd supa a dat în fiert, se 
stringe imediat bine toată spuma, apoi se adaugă 
1/2 linguriţă de sare, se amestecă cu o lingură de 
două-trei ori, se stringe din nou toată spuma şi se 
şterge marginea oalei de urmele spumei. Se lasă să 
fiarbă lent în clocote mici şi cînd găina s-a fiert pe 
jumătate, se adaugă: ceapa, rădăcina de pătrunjei, 
piper şi o parte din ţelină (fără a adăuga alt zarza- 
vat, care poate modifica gustul consommeului). 
Fierberea consommeului continuă pînă ce găina 
este bine fiartă. Spre sfirşit se potriveşte de sare, 
apoi se ia (se stringe) de deasupra toată grăsimea, 
care se va putea folosi pentru alte supe sau pentru 
ciorbe. Găina se scoate din supă în alt vas cu apă 
rece şi puţină sare (ca să nu se usuce carnea), iar 
supa se limpezeşte cu 1—2 albuşuri de ou bătute 
puţin cu 2—3 linguri de apă rece şi cu restul de 
ţelină tăiată foarte subţire (ţelina lasă aromă). 
Compoziţia de albuş, apă şi ţelină se introduce în 
oala cu supă, amestecîndu-se uşor pînă ce aceasta 
dă într-un clocot, după care supa se strecoară 
printr-o pînză sau un tifon pus dublu. 

Se serveşte foarte fierbinte, cu garnitură de 
carne albă din pieptul găinii, tăiată ca tăiţeii — 
julien. Restul de carne de găină se foloseşte pentru 
alte mîncăruri. 


537.  Consomme din fazan 


Se prepară la fel ca în reţeta anterioară, cu 
singura deosebire că se înlocuieşte găina cu fazanul 


nu prea tînăr, din care se obţine o supă-consomme 
mult mai gustoasă decît cea din pasăre de casă. 


9.1.3. SUPE DE LEGUME 


538. Supe albe drese (potajuri) 


Supele de legume, drese sau naturale, se 
împart în categorii şi au denumiri diferite în raport 
cu leguma din care se prepară sau după leguma 
care predomină (leguma care este de bază). Unele 
supe albe se dreg cu gălbenuşuri de ou sau şi cu 
smîntînă, care se pun într-un castron, se bat puţin, 
adăugiîndu-se cîte puţin din supă (2—3 polonice) 
pînă se diluează, după care se toarnă în supa luată 
de pe foc, după 20—30 min, altfel se taie 
gălbenuşurile. Este mai practic să se dreagă supa în 
momentul servirii, deoarece fiind o supă nedreasă 
se poate încălzi la nevoie; dacă însă este dreasă, la 
încălzire se brinzeşte. 

Supa se poate drege numai cu gălbenuşuri sau 
numai cu smîntînă sau, în locul acestora, cu puţin 
unt proaspăt (50—60 g la 6 porţii) şi mărar sau 
pătrunjel verde, sau şi una şi alta (fără leuştean). 


539. Supă limpede de legume 


Pentru 6 porţii: 200 g morcovi, 100 g 
rădăcină de pătrunjel, 2-3 cepe, 2 fire 
de praz, 2-3 cartofi, 1 ţelină mijlocie, sare, 
piper, pătrunjel verde. Se mai pot adăuga şi alte 
legume, după gust şi sezon. 

Se curăţă zarzavatul, se spală şi se crestează, 
apoi se pune la fiert în apă rece. Se socoteşte apa 
aproximativ cite 1/2 | de persoană, ţinind seama că 
prin fierbere se evaporă o parte. Nu se pune mai 
multă apă deoarece diluează gustul supei. Se fierbe 
pe foc potrivit 1—1 1/2 ore, cu capacul puţin dat la 
o parte. Se curăţă de spumă dacă este cazul şi se 


adaugă citeva boabe de piper şi sare după gust. Ca 
să obţinem o aromă mai plăcută, se mai pot adăuga 
în supă, spre sfîrşitul fierberii, o legătură de 
pătrunjel verde şi 2—3 ardei graşi sau un sfert de 
varză mică, toate proaspete. Cînd zarzavatul a fiert, 
se strecoară supa într-o altă oală şi se pune din nou 
pe foc. Cînd a dat în fiert, se adaugă una din 
următoarele garnituri: găluşte, orez, turnăţei, tăiţei 
sau altele, după gust. Se mai lasă cam 8-10 min pe 
foc, pînă ce şi garnitura respectivă este fiartă. La 
servire se adaugă în fiecare farfurie cîte 1/2 
linguriţă de unt proaspăt si se presară cu pătrunjel 
verde tăiat cît mai mărunt. 


540. Supă de turnăţei 


Pentru turnăţei: 100 g făină, 2 ouă, sare, 1/2 
pahar de lapte sau apă. 

Legume pentru supă: aceleaşi cantităţi ca la 
rețeta anterioară. 

Supa de legume se prepară la fel ca în reţeta 
anterioară. După ce este gata, strecurată, se pune 
din nou pe foc şi pînă ce dă în clocot se prepară 
turnăţeii în felul următor: se amestecă făina şi ouăle 
cu puţină apă, lapte sau smîntînă. Compoziţia 
trebuie să aibă consistenţa unui aluat moale. Se 
face un cornet de hirtie, se umple cu compoziţia 
obţinută şi se strînge cu mîna, apăsîndu-se de sus în 
jos deasupra vasului cu supa care fierbe. Orificiul 
cornetului trebuie să fie cam de mărimea unui bob 
de piper. Se plimbă cornetul roată peste supă, pînă 
s-a turnat toată compoziţia şi se lasă să fiarbă 6—10 
min. Se serveşte la masă fierbinte. Zarzavatul ră- 
mas după strecurarea supei se poate folosi tăiat 
mărunt şi pregătit ca salată de legume cu 
maioneză. 


541. Supă cu orez, pe bază de supă de 
legume 


Pentru 6 porţii: 300 g orez, 50-60 g unt, 21 
supă de legume, 2 gălbenușuri, 1/2 pahar 
smîntînă, zeamă de lămîie, pătrunjel verde, 
sare. 

Supa de legume se prepară la fel ca în reţeta 
539 şi, după ce a fost strecurată, se adaugă orezul 
spălat în mai multe ape şi se pune la fiert. Cînd dă 
în fiert se amestecă şi se mai lasă pe foc domol să 
fiarbă încet 15—20 min. Apoi se potriveşte de sare 
şi se ia vasul cu supă de pe foc, după care se mai 
lasă 10—15 min să se evapore, se drege cu 
gălbenuşuri de ou şi cu smîntînă sau se adaugă 
numai unt proaspăt la urmă şi se presară cu 
pătrunjel verde tăiat mărunt. 


542. Supă de orez cu lămîie (à la grec) 


Se prepară la fel ca în reţeta anterioară dar, 
cînd se pune orezul în supă, se adaugă citeva bucăţi 
de lămîie curățate de coajă şi de sîmburi şi se 
potriveşte de sare. În momentul servirii se drege cu 
gălbenuşuri de ouă şi cu smîntînă şi, după gust, se 
acreşte cu zeamă de lămiie. La servire se presară 
cu mărar şi cu pătrunjel verde tăiate mărunt. 


543. Supă de roşii cu orez 


1-2 kg roşii, 100 g orez, 1 ceapă, 1 
morcov, 1 ţelină mică, 1-2 ardei graşi, 60 g 
unt, sau ulei, sare, smîntînă, pătrunjel verde. 


Legumele curățate şi spălate se taie la capete 
în patru şi se pun la fiert într-un vas cu apa 
necesară. După ce sînt aproape fierte se adaugă 
roşiile şi se mai fierb 20 min, după care se strecoară 
pasîndu-se bine. În supa strecurată se pune orez şi 


se lasă să fiarbă pe foc domol pînă ce bobul de orez 
se umflă bine, după care vasul se trage de pe foc. 
Se potriveşte de sare (cui îi place poate adăuga unt 
şi o lingură de zahăr) şi se presară cu pătrunjel 
verde în momentul servirii. Se drege cu smîntînă 
sau se pune smîntînă la masă separat într-o sosieră. 


544. Supă de roşii cu tăiţei 


Se prepară supa la fel ca în reţeta anterioară 
numai că, în loc de orez, se pun în supa strecurată 
să fiarbă tăiţei sau orice fel de paste făinoase. 


545. Supă de bulion de roşii sau de suc 
de roşii 


Supa se pregăteşte la fel ca în reţetele 
precedente, folosind aceleaşi cantităţi, în afară de 
roşii care se înlocuiesc cu 100 g de bulion de roşii 
sau cu suc de roşii (o sticlă). 


546. Supă de legume cu tăiţei 


Pentru supă: 2-3 morcovi, citeva rădăcini de 
pătrunjel, 2-3 cepe, 2 fire de praz, 1 țelină 
mică, 1 felie de varză, citeva boabe de piper, 
sare, pătrunjel verde, 50 g unt. 

Pentru tăiţei: 300 g făină, 2 ouă, sare, apă. 

Din legume se prepară o supă la fel ca în reţeta 
539. In loc de găluşte se fac tăiţei, în felul următor: 
se pune pe planşetă făina, ouăle sparte la mij-loc şi 
se adaugă puţină apă şi sare. Apoi, cu virful unui 
cuţit, se amestecă pînă se omogenizează, după care 
se frămîntă pînă ce aluatul nu se mai lipeşte de 
masă şi este suficient de tare; altfel se mai adaugă 
făină şi se mai frămîntă. După aceea se presară 
planşeta cu făină şi se întinde aluatul cu sucitorul, 
pînă ce se obţine o foaie cît mai subţire. Se lasă să 
se usuce puţin, apoi se rulează şi se taie tăiţeii cît 


mai subţire. Tăiţeii se pun la fiert în apă clocotită cu 
puţină sare şi se amestecă pînă dau în fiert, ca să 
nu se lipească între ei sau de fundul vasului. Se lasă 
să fiarbă 10 min, după care se strecoară, se clătesc 
cu apă rece şi se toarnă în vasul cu supă fierbinte 
sau se pune cîte o porţie în farfuriile în care 
urmează să fie servită supa. 

La servire se adaugă în fiecare farfurie cîte 1/2 
linguriţă de unt proaspăt şi pătrunjel verde tocat 
mărunt. 


547. Supă de legume cu tăiţei, dreasă cu 
ouă şi smîntînă 

Se prepară la fel ca în reţeta precedentă, numai 
că se drege cu gălbenuşuri de ouă şi cu smîntînă, 
după plac putindu-se adăuga şi suc de lămîie. La 
servire se adaugă pătrunjel verde tăiat mărunt. 


548. Supă de legume cu arpacaş 


Supa de legume se prepară ca în reţeta 539, iar 
în loc de tăiţei, se adaugă arpacaş care se prepară 
în felul următor: se aleg 300 g arpacaş, se spală de 
cîteva ori, apoi se pun într-un vas cu apă clocotită 
cu puţină sare. Se adaugă 50—60 g unt şi se pune 
vasul pe foc să fiarbă arpacaşul. În timpul fierberii, 
se amestecă din cînd în cînd cu o lingură de lemn ca 
să nu se lipească arpacaşul la fund şi să nu se ardă. 
După ce arpacaşul a dat în fiert, se lasă să fiarbă la 
foc domol, cu vasul acoperit, pînă se umflă bine şi 
se înmoaie. Mai departe se procedează după reţeta 
541. 


549. Supă de linte 


Pentru 6 porţii: 300-400 g linte, 100 g 
ceapă, 100 ml ulei sau 75 g unt, 2-3 căţei de 


usturoi, 1 fir de cimbru, 1-2 rădăcini de 
pătrunjel, sare. 

Se alege lintea, se spală şi se pune pe foc, într- 
un vas cu apă rece. Cînd începe să fiarbă, se 
adaugă legumele curățate, spălate şi tăiate mărunt. 
Se lasă să fiarbă la foc domol pînă cînd lintea se 
înmoaie bine şi se umflă. După aceea se adaugă unt 
sau ulei, cimbru, usturoi pisat, sare după gust şi se 
lasă să dea de citeva ori în clocot. 

Se serveşte cu crutoane de piine şi cu pătrunjel 
verde tocat mărunt. 


550. Supă de cartofi I 


1 kg cartofi, 200 g ceapă, 100 g morcovi, 
50 g unt, 50 mi ulei, 1 g piper, 1 foaie de 
dafin, 1 legătură de pătrunjel, sare. 

Se curăţă ceapa, morcovii şi cartofii. Ceapa şi 
morcovii se taie mărunt şi se înăbuşă într-o cratiţă 
cu ulei încălzit pînă se înmoaie, după care se 
adaugă cartofii tăiaţi cubuleţe, apă cîtă trebuie şi 
sare. Supa este gata cînd cartofii sînt fierţi. Se 
serveşte cu pătrunjel verde tocat mărunt şi piper 
pisat presărate deasupra, adăugind la fiecare porţie 
şi puţin unt proaspăt. Supa poate fi servită simplă 
sau dreasă cu smîntînă. 


551. Supă de cartofi Il 


1 kg cartofi, 100 g ceapă, 1 legătură de 
pătrunjel verde, 200 g smîntînă, sare, piper. 

Se taie ceapa mărunt şi se pune la fiert cu apa 
necesară. Se fierbe o jumătate de oră, după care se 
adaugă cartofii tăiaţi cubuleţe, sare şi se mai fierbe 
pînă cînd cartofii sînt gata. Se drege cu smîntînă şi 
se presară cu pătrunjel verde tăiat mărunt şi cu 
piper pisat. 


552. Supă de cartofi cu fidea 


600 g cartofi, 150 g fidea, 2 gălbenuşuri, 
2-3 linguri de smîntînă, 1 legătură de 
pătrunjel, sare, piper. 

Se pun cartofii la fiert cu sare şi apa necesară 
supei. Cînd cartofii sînt aproape gata, se adaugă 
fideaua şi se mai fierb împreună 10—15 min, după 
care se lasă 10 min să se evapore. Apoi se adaugă 
pătrunjel tocat mărunt, piper pisat şi se potriveşte, 
după gust, cu sare. Inainte de a fi servită la masă, 
se drege supa cu gălbenuşuri de ouă şi cu smîntînă. 


553. Supă de cartofi cu praz 


1 1/2 kg praz, 600 g cartofi, 80 g unt, 200 
g franzelă, 80 g şvaiţer, sare. 


Se curăţă, se spală, se taie prazul subţire şi se 
căleşte în jumătate din unt. Cînd s-a înmuiat şi a 
căpătat o culoare aurie, se strecoară în supă şi se 
adaugă cartofii tăiaţi subţire şi sare. Cînd au fiert 
cartofii, supa este gata. 

Se serveşte cu cubuleţe de franzelă prăjite în 
restul de unt şi se presară cu şvaiţer ras sau cu 
caşcaval ras. 


554. Supă de conopidă 


1 kg conopidă, 50 g unt, 50 g făină, 50 g 
orez, 500 ml lapte, 120 g smîntînă, sare. 

Conopida se curăţă şi se ţine în apă 1 oră (ca să 
iasă eventualele musculiţe), după care se desparte 
în buchete şi se pune la fiert în apă cu lapte, 
adăugind şi orezul spălat şi opărit. Cînd conopida 
este fiartă se adaugă sosul alb preparat din unt, 
făină şi stins cu supa în care a fiert conopida. Se 
potriveşte de sare şi se mai lasă să mai fiarbă cîteva 


minute. Se serveşte cu smîntînă. Se poate servi şi 
cu crutoane de franzelă. 


555. Supă de conopidă cu turnăţei 


Se prepară la fel ca în reţeta 554, numai că 
orezul şi sosul alb se înlocuiesc cu coca de turnăţei, 
care se toarnă în supă cînd conopida este aproape 
fiartă. Pentru coca de turnăţei vezi reţeta 676. 


556. Supă de dovlecei 


1 kg dovlecei, 1 morcov sau 1 legătură de 
morcovi noi, 1-2 rădăcini de pătrunjel, 1 
ceapă, 50 g unt, 60 g orez, 30 g făină, 1 
legătură de mărar, 1 gălbenuş de ou, 2-3 
linguri de smîntînă, sare, piper şi, după gust, 
zeamă de lămiie. 

Zarzavatul, curăţat şi spălat, se taie mărunt şi 
se pune la fiert cu apă şi sare. După ce este 
aproape fiert, se adaugă dovleceii raşi de coajă şi 
tăiaţi în cubuleţe, orezul spălat şi se lasă să fiarbă 
15—20 min. Intre timp, se prepară, din unt şi făină, 
un sos alb şi se adaugă la supă; de asemenea, se 
adaugă mărar tăiat mărunt, sare, piper şi zeamă de 
lămîie după gust. După ce s-a luat supa de pe foc, 
se lasă 10—15 min la o parte, apoi se drege cu 
gălbenuş de ou şi cu smîntînă. 


557. Supă de gulii cu turnăţei 


600 g gulii tinere, 100 g ceapă, 2 ouă, 100 
g smîntînă, 80 g făină, 1 pahar de lapte, 
sare, 50 g unt. 

Se curăță guliile şi ceapa, se taie ceapa mărunt, 
iar guliile în cubu- țele şi se pun împreună la fiert în 
apă clocotită cu sare. Separat, se prepară turnăţeii 
(v. reţeta 676) şi se pun în supă. După ce vasul cu 


supă s-a luat de pe foc, se mai lasă 10—20 min, 
apoi se adaugă unt proaspăt sau smîntînă. 


558. Supă de primăvară 


2-3 gulii, 1 legătură de morcovi noi, 2-3 
fire de ceapă, 300 g cartofi noi, 50 g unt, sare, 
verdeață. 

Pentru turnăţei: 2 ouă, 80 g făină, 1 pahar 
lapte. 

Se curăţă legumele, se spală în mai multe ape, 
apoi se taie mărunt şi se pun la fiert într-o oală cu 
apă şi sare. Cînd legumele sînt fierte se toarnă în 
supă turnăţeii preparaţi ca în reţeta 676, după care 
se continuă după explicaţiile de la reţeta anterioară. 


559. Supă din diferite legume 


2-3 ardei graşi, 1/2 conopidă 2 cepe mici, 
100 g mazăre, 100 g fasole verde, 200 g roşii, 
1 dovlecel, 1/2 ţelină, verdeață, 60 g unt, 
sare, smîntînă. 

Se curăţă legumele, se spală în mai multe ape, 
se taie mărunt şi se pun la fiert într-un vas cu apă 
rece. Cînd sînt fierte se adaugă roşiile curățate de 
pieliţă şi de seminţe, tăiate în bucăţi, se potriveşte 
supa de sare şi, după două-trei clocote, se ia vasul 
de pe foc. Se adaugă unt proaspăt, verdeață tăiată 
mărunt şi se drege cu smîntînă. Faţă de legumele 
indicate în reţetă, se mai pot adăuga şi altele ca: 
varză creaţă, praz, cartofi, sau se prepară din 
legumele pe care le avem la îndemiînă, iar în loc de 
unt se poate folosi şi ulei sau margarină. 


560. Supă de mazăre verde 


500 g mazăre verde boabe, 1 ceapă, 1 
legătură de morcovi noi, 50 g unt, turnăţei 


preparati din 60 g făină şi 2 ouă, verdeață, 
sare. 

Se taie mărunt ceapa şi se înăbuşă în unt 
împreună cu morcovii tăiaţi tot mărunt. Cînd s-au 
călit puţin se sting cu apa necesară pentru supă. Se 
adaugă mazărea şi se lasă să fiarbă pînă se 
înmoaie. Se potriveşte de sare, după care se 
adaugă turnăţeii (v. reţeta 676) şi se mai lasă să 
fiarbă încă 10 min. 


561. Supă de fasole verde 


800 g fasole verde păstăi, 300 g zarzavat 
de supă, 1 lingură de mărar sau pătrunjel 
verde tăiat mărunt, 60 g unt, 50 g făină, 200 g 
smintină, sare. 

Se fierbe zarzavatul ca pentru supa de legume 
(v. reţeta 539). Cînd zarzavatul este aproape fiert, 
se adaugă fasolea curățată de aţă şi de virfuri, 
spălată şi tăiată mărunt şi se lasă să fiarbă pînă 
este gata. Apoi se adaugă rîntaşul preparat din 
făină şi unt stins cu supă, se potriveşte de sare, se 
drege cu smîntînă puţin acrişoară şi se presară cu 
verdeață tăiată mărunt. 


562. Supă de fasole albă uscată 


300 g fasole uscată, 80 ml ulei, 60 g 
ceapă, 1 morcov, 1/2 ţelină, 1 foaie de dafin, 1 
rădăcină de pătrunjel, 1 legătură de verdeață. 

Se spală fasolea, se pune la înmuiat şi cînd s-a 
umflat se spală din nou şi se pune la fiert cu apă 
rece. După primul clocot se scurge apa şi se pune 
din nou la fiert cu apă caldă. Se fierbe pînă se 
înmoaie bobul. Între timp, se călesc legumele şi, 
cînd s-au înmuiat şi colorat puţin, se adaugă la 
supă. După ce totul a fiert bine, se potriveşte de 
sare şi se serveşte cu verdeață presărată deasupra. 


563. Supă italiană de fasole 
(Minestrone) 


250 g fasole uscată, 1 ceapă, 1 morcov, 1 
țelină, 1 foaie de dafin, 100 g macaroane, 50 g 
bulion de roşii, 100 mi ulei, 200 g parmezan, 1 
fir de cimbru, usturoi şi sare după gust. 

După ce a fiert fasolea (v. reţeta anterioară), se 
adaugă zarzavatul tăiat mărunt, călit în ulei şi apoi 
stins cu bulion de roşii, foaia de dafin, cimbrul, 
usturoiul pisat şi macaroanele fierte separat, tăiate 
potrivit. Se mai lasă la fiert 10—15 min, amestecînd 
tot timpul ca să nu se prindă. După ce se ia de pe 
foc şi în momentul servirii la masă se adaugă 
parmezan ras. 


564. Supă franţuzească de ceapă cu 
şvaiţer 


600 g ceapă, 200 ml ulei, 200 g franzelă, 
150 g şvaiţer, 2 1/2 - 3 | supă de legume 
strecurată, sare, piper. 

Această supă se pregăteşte într-un vas care 
poate fi pus la cuptor, de preferinţă vas de sticlă 
jena; se poate pregăti supa în porţii separate, în 
atitea ţambale (căni de metal sau alpaca) cite 
persoane avem la masă. Se taie ceapa în felii subţiri 
şi se prăjeşte cîte puţină în ulei încins şi pe măsură 
ce capătă o culoare aurie se scoate şi se pune alta 
pînă se prăjeşte toată ceapa. 

Se pune ceapa prăjită în vasul pentru supă. 
Apoi se taie franzela în felii subţiri care se pun într-o 
tavă şi se introduc în cuptor spre a se rumeni 
(atenţie să nu se ardă). Se umple vasul cu supă 
strecurată de legume sau de oase, se potriveşte de 
sare şi piper, iar deasupra se pun feliile de franzelă. 
Se presară totul cu şvaiţer sau cu caşcaval ras şi se 
introduce în cuptorul bine încins, să se rumenească 
(gratineze) foarte repede. 


Se serveşte imediat după ce a fost scoasă din 
cuptor. 

Această supă este specific franţuzească (Soupe 
a l'aignon). 


565. Supă de chimen 


Pentru 6 porţii: 20 g chimen, 100 g unt sau 
ulei, 100 g făină, 200 g franzelă, 50 g unt, 1 
morcov, 1 rădăcină de pătrunjel, 1/2 ţelină, 
sare. 

Se taie legumele în felii şi se fierb în apa 
necesară pentru 6 porţii de supă. Cînd legumele sînt 
fierte se adaugă chimenul spălat şi se mai lasă să 
fiarbă împreună 10—15 min. Separat, într-o tigaie 
sau crăticioară, se prepară rîntaşul din făină şi unt 
sau ulei şi, după ce făina cu uleiul s-au încins bine şi 
chiar s-au rumenit puţin, se stinge cu supă şi se 
răstoară în vasul cu supă şi împreună se mai dau în 
citeva clocote, după care se strecoară şi se 
potriveşte de sare. Se serveşte cu crutoane de 
franzelă rumenite cu unt (v. reţeta 668). 


566. Supă bulgărească de măcriş 


1 kg măcriş, 100 g orez, 100 g unt, 100 g 
smîntînă, 2 gălbenuşuri, 50 g făină, zahăr, 
sare. 

Măcrişul se curăţă de cotoare, se spală în mai 
multe ape, se scurge bine de apă şi se zvintă, apoi 
se taie nu prea mărunt, se pune într-o cratiţă cu unt 
încălzit şi se căleşte 5—6 min pe foc iute, după care 
se stinge cu supă de legume sau cu apă clocotită cu 
puţină sare. Se adaugă orezul ales şi spălat şi se 
lasă să fiarbă la foc mic, acoperit. Cînd orezul este 
gata, se ia vasul de pe foc şi se lasă puţin să se 
evapore, după care se drege în felul următor: 
gălbenuşurile se freacă cu puţină sare, făină, smîn- 
tină şi se subţiază adăugind treptat cîte puţină supă 


pînă aceasta se termină, sau compoziţia de 
gălbenuşuri se introduce direct în vasul cu supă. 


567. Supă de ciuperci cu turnăţei 


400-500 g ciuperci proaspete, 60 g unt, 50 
g făină, 1 morcov, 1 ceapă, 1 ţelină, 
sare, turnăţței preparati din 60 g făină şi 2 
ouă, verdeață. 

Se fierbe zarzavatul într-o cantitate de apă 
potrivită. Ciupercile se curăţă, se spală bine în mai 
multe ape reci, după care se taie foarte subţire şi se 
înăbuşă în unt. Cînd începe să scadă apa lăsată de 
ciuperci se presară peste ele făină, se amestecă 2— 
3 min pe foc, după care se stinge cu zeama de la 
zarzavat. Se adaugă turnăţeii care se prepară ca în 
reţeta 676. Se lasă să fiarbă în supă 10 min, după 
care se potriveşte de sare şi se ia vasul de pe foc. 


568. Supă de ciuperci uscate (hribi) 


60-80 g ciuperci uscate sau hribi, 1 ceapă, 
1 țelină, 2-3 rădăcini de pătrunjel, 2 ouă, 80 g 
făină, 60 g unt şi 60 g făină pentru rintaş, 
sare, piper, verdeață. 

Se fierb legumele crestate la capete în 
cantitatea de apă necesară. Cînd sînt gata supa se 
strecoară. 

Între timp, ciupercile se spală bine cu apă rece, 
se taie mărunt, se pun în supa de legume strecurată 
şi se lasă să fiarbă pînă sînt gata. Se adaugă apoi 
rintaşul obţinut prin rumenirea făinii în 60 g unt sau 
ulei şi stins cu supă. Se adaugă apoi turnăţeii (v. 
reţeta 676), se potriveşte de sare, piper şi, după 
gust, se poate acri cu zeamă de lămiie. 


569. Supă de ciuperci cu orez sau cu 
găluşte 


Se prepară ca supele anterioare, cu deosebirea 
că în loc de turnăţei se adaugă 60—80 g orez sau 
găluşte care se prepară în felul următor: se freacă 
50 g unt, se adaugă 2 gălbenuşuri, unul cîte unul, 
apoi albuşurile bătute spumă şi făină cît cuprinde. 
Se pun la fiert direct în supa clocotită, puse una cite 
una cu o linguriţă. Se fierb 5—6 min. 


570. Supă de spanac 


Pentru 6 porţii: 600 g foi de spanac, 3 I supă 
de legume, 50 g făină, 1 legătură de mărar, 1 
legătură de pătrunjel, citeva fire de ceapă 
verde, 50 g unt, 2 gălbenuşuri, 2-3 linguri de 
smintină, sare. 

Se prepară o supă de legume (legumele se pun 
pentru gust) şi se strecoară. Cu supa obţinută se 
stinge făina călită cu unt, se adaugă spanacul şi 
toate verdeţurile spălate şi tocate mărunt, se fierb 
10—15 min, după care se potrivesc de sare şi se ia 
vasul de pe foc. După 10 min supa se drege cu 
gălbenuşuri şi smîntînă. 


571. Supă de lobodă 


Se prepară la fel ca în reţeta anterioară, 
înlocuindu-se spanacul cu lobodă şi adăugindu-se în 
plus 60 g orez, iar după gust se poate acri cu zeamă 
de lămiie. 

572. Supă de sparanghel 


Pentru 6 porţii: 500 g sparanghel, 50 g 
făină, 50 g unt, 2 gălbenu-şuri, 2-3 linguri de 
smîntînă, sare. 

Sparanghelul se rade cu cuțitul, începînd de la 
vîrf în jos, curăţind pieliţa (fără să se curețe şi 
vîrfurile), apoi se leagă cu aţă în două locuri (ca un 
snop) şi se pune la fiert cu puţină sare şi cu 
cantitatea de apă necesară pentru supă. Se fierbe la 
foc domol. Cînd sparanghelul este fiert, se scoate şi 


după ce s-a răcit puţin se taie virfurile şi porțiunile 
fragede din tulpină, iar restul (cotoarele) se dau prin 
sită şi se pun în supa în care a fiert sparanghelul şi 
în care s-a pus rîntaş (sos alb) preparat din unt şi 
făină. Se dă din nou într-un singur clocot, după care 
se ia vasul de pe foc, se adaugă virfurile şi 
porțiunile fragede de sparanghel şi apoi se drege cu 
gălbenuşuri şi smîntînă. 

Se serveşte cu saleuri cu caşcaval sau cu 
diferite pateuri. 


573. Supă de urzici 


Pentru 6 porţii: 500 g urzici, 100 g ceapă, 50 
g unt sau 70 mil ulei, 30 g făină. 

Urzicile, curățate de cotoare, se spală bine în 
mai multe ape, se opăresc cu apă clocotită cu sare, 
după care se strecoară şi se răcesc cu apă rece. 

Separat, într-un vas, se pune untul sau uleiul şi 
ceapa tăiată mărunt, care se căleşte pînă se încinge 
bine, apoi se adaugă făina şi se mai căleşte 5—6 
min, după care se stinge cu 3 | de apă caldă, lăsînd 
să mai fiarbă 10 min. Se strecoară supa, se adaugă 
urzicile tăiate (nu prea mărunt) şi se mai fierbe 15— 
20 min. După gust, se poate drege cu smîntînă. 

Se serveşte cu crutoane de piine prăjite la 
cuptor şi unse cu usturoi pisat. 


574. Supă de varză dulce 


Pentru 6 porţii: 1 - 1 1/2 kg varză albă, 100 
g unt, 60 g orez sau 100 g fidea, 100 g 
smîntînă, 200 g ceapă, sare. 

Ceapa se taie mărunt şi se căleşte într-un vas 
cu unt înfierbîntat, după care se adaugă varza tăiată 
în fişii subţiri şi împreună se înăbuşă 20—30 min. 
Apoi se stinge cu 1 | apă clocotită, se adaugă orezul 
spălat, sare, după gust, şi se lasă să fiarbă 20— 30 
min. (În loc de orez se pot adăuga în supă tăiţei 


fierţi separat şi apoi se mai dau împreună într-un 
clocot). 
Se serveşte cu smîntînă. 


575. Supă de varză creaţă 


Se prepară la fel ca în reţeta precedentă, cu 
singura deosebire că se foloseşte soiul de varză 
creaţă, care dă supei un gust mult mai bun. 


576. Supă de cireşe 


Pentru 6 porţii: 1/2 - 1 kg cireşe proaspete, 
50-60 g făină, 80-100 g zahăr, 100 g smîntînă, 
sare. 

Se spală cireşele, li se scot sîmburii, şi se pun 
într-un vas cu apă (3 I), puţin zahăr şi sare. Se fierb 
10 min, după care se adaugă făina (uscată în 
prealabil bine în cuptor) amestecată cu restul de 
zahăr şi se toarnă treptat în supă amestecînd pînă 
dă într-un clocot. Pentru gust şi după plac, se pot 
adăuga coajă de lămiie sau de portocale, vanilie sau 
scorţişoară. 

Se serveşte dreasă cu smîntînă. 


577. Supă de vişine 


Se prepară la fel ca în reţeta precedentă, cu 
deosebirea că în loc de cireşe se folosesc vişine. 


9.1.4. SUPE-CREMĂ 


578.  Supă-cremă de vişine 


1 kg vişine bine coapte, 50 g unt, 50 g 
făină, 100 g zahăr, 2 gălbe-nuşuri, 2-3 linguri 
smîntînă, sare, scorţişoară. 


Vişinele se curăţă de codițe, se pun într-un vas 
cu 3 | de apă, puţin zahăr, scorţişoară şi se fierb 10 
—15 min, după care se scurge zeama în alt vas, iar 
vişinele se trec prin sită şi se adaugă în apa în care 
au fiert. Separat, într-o craţită se pun untul şi restul 
de zahăr la topit. Cînd zahărul s-a colorat se adaugă 
făina, se stinge cu zeama de la vişine, apoi se 
răstoarnă în supă. Se dă într-un clocot şi se ia vasul 
de pe foc. După ce s-a răcit puţin se drege cu 
gălbenuşuri şi smîntînă. 

Se serveşte cu crutoane de franzelă prăjite în 
cuptor. 


579.  Supă-cremă de mere sau de pere 


Modul de pregătire este la fel ca în reţeta 
precedentă, cu deosebirea că în loc de vişine se 
folosesc mere sau pere. 


580.  Supă-cremă de arpacaş 


500 g arpacaş, 100 g ceapă, 100 g 
rădăcini de pătrunjel, 50 g unt sau ulei, 2 
gălbenuşuri, 2-3 linguri smîntînă, 300 g 
franzelă, sare. 

Arpacaşul ales şi bine spălat se pune la fiert în 
apă fierbinte. După ce a dat în fiert se micşorează 
focul ca să fiarbă lent, se adaugă rădăcinile de 
pătrunjel, puţină sare, ceapa tăiată mărunt şi călită 
în unt. Se fierbe într-un vas acoperit şi din cînd în 
cînd se amestecă cu o lingură de lemn. După ce 
arpacaşul s-a fiert bine, se strecoară pasîndu-se 
bine prin pasoar sau prin sită. Se pune din nou la 
foc, amestecîndu-se pînă dă în fiert, apoi se dă lao 
parte de pe foc, se potriveşte de sare şi se drege cu 
gălbenuşuri şi cu smîntînă. 

Se serveste cu crutoane de franzelă rumenite 
puţin la cuptor (v. reţeta 668). 


581.  Supă-cremă de varză de Bruxelles 


Pentru 6 porţii: 600 g verzişoare Bruxelles, 
100 g unt, 100 g făină, 2 gălbenuşuri, 300 g 
cartofi, 100 g ceapă, 200-300 g franzelă, sare. 

Intr-un vas se încălzeşte untul, se adaugă 
ceapa tăiată felii şi după ce s-a călit puţin se adaugă 
cartofii tăiaţi felii, verzişoarele şi apoi făina. 

Totul se înăbuşă 10 min, amestecînd din cînd în 
cînd, apoi se stinge cu 1 | de zeamă de legume sau 
cu apă clocotită. După ce au fiert bine, legumele se 
trec prin pasoar sau prin sită împreună cu apa în 
care au fiert şi se dă supa din nou într-un clocot. Se 
ia apoi vasul la o parte de pe foc şi crema se drege 
cu gălbenuşuri sau cu smîntînă, sau cu ambele. 

Se serveşte cu crutoane de franzelă. 


582.  Supă-cremă de cartofi 


Pentru 6 porţii: 1 1/2 kg cartofi, 200 g 
ceapă, 60 g făină, 100 g unt, 2-3 gălbenuşuri 
de ouă, 200 g franzelă, 200 mil lapte. 

Ceapa se căleşte cu o parte din unt şi cînd este 
pe jumătate prăjită se adaugă făina, se mai lasă să 
se călească, după care se pune în oala în care fierb 
cartofii curăţaţi. Se adaugă apă sau zeamă de 
legume atît cit este necesar pentru supă, se 
potriveşte de sare şi se pune din nou pe foc să dea 
într-un clocot, după care crema obţinută se drege 
cu gălbenuşuri de ou bătute cu lapte călduţ (nu tare 
fierbinte, ca să nu se taie gălbenuşurile). 

Se serveşte cu crutoane de piine prăjite în unt. 


583.  Supă-cremă de fulgi de cartofi 


100 g fulgi de cartofi, 3 I de apă, 100 g 
unt, 2-3 gălbenuşuri, 2-3 linguri de 
smîntînă, sare, piper, 200 g crutoane de 
franzelă. 


Într-un vas de supă se pun fulgii de cartofi şi se 
desfac cu supă de legume sau cu apă călduţă. Se 
amestecă apoi bine cu restul de apă necesară 
pentru o supă de 6 porţii, se potriveşte de sare şi se 
lasă să fiarbă pînă se îngroaşă supa potrivit, se 
amestecă din cînd în cînd, după care se ia vasul de 
pe foc şi se drege cu gălbenuşuri şi smîntînă. 

Se serveşte cu crutoane de franzelă prăjite. 


584.  Supă-cremă de praz 


Pentru 6 porţii: 800 g praz, 500 g cartofi, 
150 g unt, 600 g făină, 1 țelină, citeva 
boabe de piper, 1 lămiie, 2 gălbenuşuri sau 
100 g smîntînă, 200 g crutoane de franzelă. 

Se taie subţire partea albă a prazului şi se 
înăbuşă cu o parte din unt. După ce s-a înmuiat, se 
adaugă apă cită este nevoie pentru supă, cartofii 
tăiaţi felii, ţelina, sare şi se lasă să fiarbă maximum 
1 oră. Se trec apoi legumele şi supa prin pasoar sau 
prin sită, se adaugă rîntaşul (făină cu unt uşor 
prăjită şi subţiată cu supă) şi se lasă să mai fiarbă 5 
—6 min, amestecîndu-se mereu. Se potriveşte de 
sare, de zeamă de lămîie şi se continuă după 
indicaţiile din reţeta anterioară. 


585.  Supă-cremă de conopidă 


800 g conopidă, 60 g făină, 150 g unt, 100 
g ceapă, 2 ouă, 200 g franzelă, sare, 100 g 
smîntînă. 

Se pune conopida curățată şi spălată în apă 
fierbinte cu sare. După cîteva minute se scurge şi se 
pune la fiert în apă cu sare, apoi după ce a fiert se 
scoate conopida din vas pe un platou şi se aleg 
bucheţele întregi pentru garnitură, iar restul se dă 
prin sită. Intre timp, se căleşte ceapa cu o parte din 
unt, se adaugă făina, se mai căleşte puţin, după 
care se stinge cu apa în care a fiert conopida, se 


strecoară şi se pune să dea un clocot. Se potriveşte 
apoi de sare şi după ce s-a luat de pe foc se drege 
cu ou. Ouăle pot fi bătute cu 100 g smîntînă 
subţiată cu supă, punîndu-se treptat în oală să nu se 
taie crema de conopidă. 

Se serveşte cu unt, bucheţele de conopidă puse 
în farfurie sau în su- pieră şi cu crutoane de 
franzelă. 


586. Supă cremă de dovlecei 


800 g dovlecei tineri, 100 g ceapă, 100 g 
unt, 2 ouă, 1 pahar smintină, 1 lămiie, 1 
legătura de mărar, 100 g făină, sare, 3 I supă 
de legume. 

Dovleceii tineri, fără seminţe, curăţaţi de coajă, 
tăiaţi în bucăţi, se fierb în 3 | supă de legume sau în 
apă clocotită cu puţină sare, timp de 1 oră. 
Intre timp, se căleşte ceapa tăiată mărunt cu unt, 
timp de 5—6 min, după care se adaugă făina şi se 
mai căleşte 10 min, se stinge cu zeama în care fierb 
dovleceii şi după ce rîntaşul s-a subţiat se răstoarnă 
în vasul cu dovlecei, lăsîndu-se să mai fiarbă 10—20 
min. Se trece apoi supa prin pasoar şi se dă din nou 
într-un clocot, după care se ia de pe foc, se potri- 
veşte de sare, se adaugă mărar tocat şi se drege cu 
ou şi smîntînă. Eventual, se mai poate adăuga, după 
gust, şi zeamă de lămiie. 


587.  Supă-cremă de gulii 


Modul de pregătire este la fel ca în reţeta 
precedentă, în loc de dovlecei folosindu-se 1 kg de 
gulii tinere. 


588.  Supă-cremă de morcovi 


Pentru 6 porţii: 400 g morcovi, 30 g făină, 
100 g unt, 3 | supă de legume sau apă, 1/2 


pahar smîntînă, zahăr, 200 g crutoane de 
franzelă rumenită. 

Se curăţă morcovii, se spală, se taie în felii şi se 
pun la fiert cu puţină apă, 1 linguriţă de zahăr şi 1/2 
linguriţă de sare. Se fierb pînă sînt gata. Separat, 
într-o cratiţă, se încălzeşte unt, se adaugă făina şi 
după 5—6 min se stinge cu 3 | de supă de legume, 
sau cu apă şi se răstoarnă peste morcovi, lăsîndu-se 
să mai fiarbă împreună 5—6 min, după care se dau 
prin pasoar sau printr-o sită deasă. Se lasă să mai 
dea într-un clocot, se ia vasul de pe foc la o parte şi 
după 10—15 min se drege cu ou şi smîntînă. 

Se serveşte cu crutoane de franzelă rumenite 
puţin la cuptor. 


589.  Supă-cremă de ţelină 


Pentru 6 porţii: 400 g țelină, 100 g ceapă, 
300 g cartofi, 100 g unt, 100 g făină, franzelă, 
sare. 

Se curăţă telina şi ceapa, se spală, se taie în 
felii, se înăbuşă împreună într-o cratiţă cu unt, timp 
de 20—30 min, pe foc domol, amestecîndu-se din 
cînd în cînd. Se adaugă făina şi se continuă călirea 
încă 5—6 min, amestecînd, după care se stinge cu 
supă de legume sau cu apă caldă. Se adaugă 
cartofii tăiaţi felii şi se amestecă pînă dă în clocot, 
apoi se lasă să fiarbă lent pe foc mic pînă ce 
legumele sînt gata. Acestea se trec prin pasoar sau 
prin sită şi vasul cu cremă se pune pe foc, se potri- 
veşte de sare şi se amestecă pînă ce dă într-un 
clocot, după care se ia jos de pe foc. Se 
poate drege cu ou şi smîntînă şi se serveşte cu 
crutoane de franzelă. 


590.  Supă-cremă de mazăre uscată 


Pentru 6 porţii: 500-600 g mazăre uscată, 
100 g ceapă, 100 mil ulei, 30 g făină, 1 foaie 
de dafin, sare. 

Mazărea uscată se alege şi se pune la înmuiat. 
După citeva ore se scurge şi se pune la fiert cu apă 
rece. Separat, într-o cratiţă cu ulei înfier- bîntat se 
căleşte puţin ceapa tăiată în felii, apoi se adaugă 
făina, foaia de dafin şi se stinge cu zeamă în care a 
fiert mazărea, adăugindu-se la urmă şi mazărea 
bine fiartă (aproape ca piureul). Se mai lasă să 
fiarbă împreună 15—20 min, după, care se trece 
totul prin sită sau prin pasoar şi se pune din nou pe 
foc, amestecîndu-se pînă dă în fiert, apoi se ia de pe 
foc. Se poate drege cu gălbenuşuri sau numai cu 
smîntînă. 

Se serveşte cu crutoane de franzelă tăiate în 
cubuleţe mici, rumenite la cuptor. (Cubuleţele se 
pun într-o tavă, se stropesc cu unt, se introduc în 
cuptor la temperatura de 50°C şi se amestecă din 
cînd în cînd ca să se rumenească fără să se ardă). 


591.  Supă-cremă de linte 


Se prepară ca supa-cremă de mazăre (v. reţeta 
590), folosind aceleaşi cantităţi şi înlocuindu-se 
mazărea uscată cu 400 g linte (pentru 6 persoane). 


592.  Supă-cremă de fasole uscată 


Pentru 6 porţii: 300 g fasole boabe, 200 g 
ceapă, 100 ml ulei, 60 g unt, 30 g făină, 200 g 
crutoane de franzelă, 50 g ţelină, 1 foaie de 
dafin, cîteva boabe de piper, sare. 

Fasolea uscată se alege şi se pune pentru 
cîteva ore la înmuiat, după care se scoate din apă şi 
se pune la fiert cu altă apă. După ce a dat în primul 
clocot se scurge de apă şi se pune din nou la fiert cu 
apă fierbinte, timp de circa 1 oră, după care se 
adaugă ţelina, piperul şi foaia de dafin. Cînd faso-lea 


a fiert complet, se adaugă rîntaşul preparat din 
ceapă, ulei şi făină, se potriveşte de sare şi se trece 
prin pasoar sau prin sită. Dacă supa-cremă este 
prea groasă, se subţiază cu o supă de legume sau, 
în lipsa acesteia, numai cu apă fiartă. Se mai dă o 
dată în fiert, amestecîndu-se să nu se prindă. Se 
serveşte cu unt şi crutoane. 


593.  Supă-cremă de orez 


300 g orez, 100 g ceapă, 1 ţelină, 1-2 
rădăcini de pătrunjel, 100 g unt, 1 I lapte, 2 
gălbenuşuri, sare. 

In 50 g unt se înăbuşă ceapa tăiată mărunt, se 
adaugă orezul spălat şi se stinge cu supă de legume 
sau cu apă fierbinte. In restul de unt se călesc ţelina 
şi pătrunjelul curățate, spălate şi tăiate în felii 
subţiri. După ce s-au călit puţin se toarnă peste orez 
şi se fierb împreună pînă se terciuieşte orezul, apoi 
se adaugă sare şi se trece totul prin sită. Se adaugă 
laptele călduţ şi se pune din nou pe foc, 
amestecîndu-se pînă dă în fiert, după care se ia de 
pe foc şi se drege cu gălbenuşuri şi eventual cu 
zeamă de lămîie, după gust, sau cu smîntînă 
acrişoară. 


594.  Supă-cremă de legume 


300 g cartofi, 150 g morcovi, 100 g ceapă, 
1 țelină, 200 g mazăre verde, 100 g unt, 60 g 
făină, 2 gălbenuşuri, 100 g smîntînă, 200 g 
franzelă, sare. 

Se curăţă şi se spală legumele, se taie în felii 
subţiri şi se înăbuşă cu unt. După ce legumele s-au 
înmuiat, se adaugă apă caldă (potrivit necesarului 
de supă), cartofii tăiaţi felii, sare şi se lasă să fiarbă 
1—2 ore. Apoi totul se trece prin sită, se adaugă 
făină dizolvată cu puţin lapte sau apă şi se mai lasă 
să fiarbă 5—10 min, amestecîndu-se mereu pînă se 


va lua vasul de pe foc. Se drege cu gălbenuşuri 
bătute cu smîntînă şi se serveşte cu crutoane de 
franzelă. 


595.  Supă-cremă de ciuperci cu pateuri 


400 g ciuperci proaspete sau conservate, 
100 g unt, 100 g ceapă, 1 țelină, 1-2 
rădăcini de pătrunjel. 

Pentru pateuri: 100 g fâină, 100 g unt sau 
margarină, 100 g brînză de vaci bine scursă, 
sare. 

Ciupercile se curăţă, se spală şi se împart în 
două. O parte se taie felii subţiri şi se călesc 
împreună cu 50 g ceapă tăiată tot subţire şi cu 50 g 
unt. Cînd acestea s-au călit puţin, se adaugă telina 
şi rădăcinile de pătrunjel (curățate, spălate şi tăiate 
în felii subţiri) şi se mai călesc 10 min împreună, 
după care se presară cu 1 lingură plină de făină, se 
amestecă bine şi se stinge cu 3 | de apă caldă. Se 
lasă să fiarbă bine 1 oră, după care se stre-coară 
pasîndu-se tot conţinutul prin sită. Se potriveşte de 
sare şi se mai dă într-un singur clocot. Crema astfel 
obţinută poate fi servită imediat cu dife-rite 
garnituri, sau se ţine la cald într-un alt vas cu apă 
fierbinte, pînă se coc pateurile 

Coca de pateuri poate fi preparată din timp, sau 
cu o seară înainte, în felul următor: făina, untul sau 
margarina şi brinza de vaci se frămîntă la un loc 
pînă ce coca devine omogenă, după care se pune la 
rece pînă la întrebu-inţare. Între timp, se prepară 
umplutura din partea de ciuperci rămase, care se 
toacă foarte mărunt şi se pun la prăjit cu restul de 
unt şi de ceapă tăiată la fel de mărunt. Cînd sînt 
gata prăjite se poate adăuga 1 lingură de pesmet, 
una de pătrunjel verde tocat mărunt, potrivindu-se 
apoi de sare şi de piper, după gust. Cînd compoziţia 
de umplutură s-a răcit, se umplu cu ea pateurile 
preparate astfel: din cocă se întinde o foaie groasă 


de 1/2 cm, se taie cu ruleta sau cu un cuţit foaia în 
pătrate cu laturile de 4 x 4 cm şi în mijlocul fiecărui 
pătrat de cocă se pune cite o linguriţă de 
umplutură, după care se îndoaie două din colţurile 
opuse formînd un triunghi. Fără să se ungă, 
pateurile se aşază într-o tavă, lăsînd distanţe mici 
între ele şi se introduc în cuptorul bine încins, unde 
se ţin pînă se rumenesc puţin. Această umplu-tură 
de ciuperci poate fi înlocuită cu o umplutură de 
brînză. 


596.  Supă-cremă de spanac 


1 kg spanac, 100 g unt, 100 g făină, 100 g 
ceapă, 100 g smintină, 2 gălbenuşuri, 
crutoane de franzelă, sare. 

Se curăţă spanacul de codițe şi de frunzele 
pătate şi îngălbenite, se spală în mai multe ape şi se 
pune la fiert în 3 | de apă clocotită cu sare. După ce 
a fiert bine, se strecoară spanacul (păstrindu-se 
zeama în care a fiert spanacul) şi se trece prin 
pasoar sau prin sită. 

Separat, într-un vas, se pun untul şi ceapa 
tăiată în felii subţiri, care se căleşte 5—6 min, după 
care se adaugă făina, se mai căleşte puţin, se stinge 
cu zeamă în care a fiert spanacul, subţiindu-se 
potrivit şi se lasă să fiarbă 5—6 min, apoi se 
strecoară într-un vas, se adaugă piureul de spanac, 
se potriveşte de sare şi dacă mai trebuie subţiată 
crema se mai toarnă în ea zeamă după care se 
pune din nou pe foc amestecîndu-se pînă dă într-un 
clocot. Se ia apoi supa de pe foc, se drege cu 
gălbenuşuri şi cu smîntînă, şi se serveşte cu 
crutoane de franzelă uşor rumenite. 


597.  Supă-cremă de salată verde 


Se prepară la fel ca în reţeta anterioară, 
înlocuindu-se spanacul cu salată verde. 


598.  Supă-cremă de urzici 


Se prepară la fel ca supa-cremă de spanac (v. 
reţeta 596), înlocuindu-se spanacul cu urzici. 


599.  Supă-cremă de sparanghel 


500-600 g sparanghel, 50 g făină, 50 g 
unt, 2 gălbenuşuri, 100 g smîntînă, sare. 
Se prepară la fel ca în reţeta 602. 


600.  Supă-cremă de chimen 


100 g unt, 60 g făină, 30 g chimen, sare, 
200-300 g crutoane de franzelă, 3 I de supă de 
legume. 

Intîi se prepară o supă de legume. Separat, într- 
o cratiţă, se înfier- bîntă untul, se adaugă făina, se 
lasă să se rumenească puţin şi se adaugă chimenul 
spălat. Se mai călesc împreună 2—3 min, după care 
se stinge cu supă de legume sau cu apă fierbinte cu 
sare şi se mai fierbe 10—15 min, apoi se strecoară. 
Se serveşte cu crutoane de franzelă prăjite. 


601.  Supă-cremă de mazăre verde 


600 g mazăre verde boabe proaspătă sau 
din conservă, 100 g unt, 50 g făină, 100 g 
smîntînă, 2 gălbenuşuri, sare, 200 g crutoane 
de franzelă. 

Se pune mazărea la fiert în apă clocotită şi 
sare. Apa în care se fierbe mazărea nu trebuie să 
depăşească cantitatea necesară pentru cremă. 
Separat se căleşte făina cu unt pînă se rumeneşte 
puţin, se stinge cu supă în care fierbe mazărea şi se 
răstoarnă peste mazăre. Cînd bobul de mazăre este 
fiert, se trece totul prin sită şi se mai dă într-un 
clocot, apoi se ia vasul de pe foc şi cînd supa s-a 


răcit puţin se drege cu ouă şi smîntînă. Se serveşte 
cu crutoane de franzelă. 


602.  Supă-cremă de fasole verde 


1,250 kg fasole păstăâi (de preferință 
fideluță), 150 g ceapă, 100 g unt, 60 g făină, 
100 g smîntînă, sare, 200 g crutoane de 
franzelă. 

Se curăţă fasolea verde, se spală şi se fierbe în 
apă clocotită cu sare. Cînd fasolea este aproape 
fiartă se adaugă rîntaşul preparat din unt, ceapă şi 
făină. Se mai lasă să fiarbă împreună cîteva minute, 
se strecoară, iar fasolea se trece prin pasoar sau 
prin sită, se adaugă zeama şi se mai fierbe 5—10 
min, după care se ia vasul de pe foc. Se drege cu 
gălbenuşuri bătute cu smîntînă, adăugindu-se cîte 
puţin din cremă, după care se toarnă în vasul cu 
cremă. 

Se serveşte cu crutoane de franzelă stropite cu 
unt şi uşor rumenite în cuptor. 


9.2 BORŞURI 
9.2.1. BORŞURI VEGETARIENE 


Borşul, în afara gustului plăcut, are şi o mare 
valoare nutritivă, datorită cantităţii mari de legume 
şi a borşului de tăriţe cu care se acreşte. În cazul în 
care borşul nu se drege cu ou şi smîntînă, pentru a-i 
ridica totuşi mai mult valoarea nutritivă se călesc 
mai întîi legumele în unt sau în ulei şi abia după 
aceea se introduc în oala cu apă clocotită cu sare. 
Cantitatea de apă se pune în raport cu numărul de 
persoane care sînt la masă, socotind şi adaosul de 
borş cu care se acreşte la urmă borşul. 

De menţionat că, pentru acrit, borşul se adaugă 
la urmă, cînd zarzavaturile sînt bine fierte. El trebuie 
să fie fiert în prealabil separat, curăţat de spuma ce 


se formează în timpul fiertului şi strecurat. Pentru 
prepararea borşului de tăriţe a se vedea reţeta 628 
„Borş de tăriţe”. 


603. Borş de legume (zarzavat) 


300 g cartofi, 100 g morcovi, 2-3 rădăcini 
de pătrunjel, 1 ţelină, 100 g ceapă sau praz, 
2-3 ardei graşi, 1 dovlecel, 1/4 varză (dintr-o 
varză mică), 100 ml ulei, 2-3 roşii, 1 legătură 
de mărar, 1 legătură de pătrunjel verde, 1/2 I 
borş de tăriţe, sare. 

Faţă de legumele indicate în reţetar, se mai pot 
adăuga şi altele, unele se pot înlocui, sau se pot 
folosi legumele pe care le avem la îndemină, în 
funcţie de sezon. Se curăţă legumele, se spală şi se 
taie după plac: mărunt în cubuleţe, suţire fideluţă 
(julien) sau se dau prin răzătoarea cu orificiile mari. 
Ardeiul gras, cartofii şi dovleceii se taie în cuburi 
mici. Intr-un vas cu capac, se toarnă uleiul şi, după 
ce s-a încălzit puţin, se adaugă ceapa tăiată mărunt 
şi se înăbuşă 10 min sau pînă se înmoaie puţin. Apoi 
se adaugă legumele pe rînd (întîi cele mai tari): 
morcovul, rădăcina de pătrunjel, ţelina şi după ce şi 
acestea s-au călit 10—12 min se stinge cu apă 
clocotită şi se adaugă restul de zarzavat şi cartofii; 
rămîn numai roşiile şi verdeaţa care se adaugă la 
urmă. Se adaugă sare şi se pune vasul pe foc să 
fiarbă legumele pînă ce sînt gata, după care se mai 
adaugă roşiile curățate de pieliţă şi tăiate în careuri 
mici. Apoi se potriveşte de sare şi se acreşte după 
gust cu borşul de tăriţe fiert separat. 

Se serveşte cu mărar şi pătrunjel verde tăiate 
cît mai mărunt. 

De reţinut. Nu se adaugă roşiile în ciorbă sau 
în orice fel de mîncare pînă ce legumele (mai ales 
cartofii) nu sînt bine fierte, căci acreala de la roşii 
împiedică fierberea legumelor. Cînd se adaugă 
roşiile, pentru ele este suficient dacă se dau într-un 


clocot. Borşul cu care se acreşte se fierbe separat şi 
numai după ce s-a luat spuma şi a fost strecurat se 
adaugă în ciorbă, la sfîrşitul fierberii, altfel împiedică 
fierberea legumelor. 


604. Borş de legume cu smîntînă 


Se pregăteşte la fel ca în reţeta anterioară, 
folosind aceleaşi cantităţi de legume şi de zarzavat, 
cu deosebirea că nu se înăbuşă zarzavatul, iar la 
servire se adaugă smîntînă. 


605. Borş moldovenesc de legume 


300 g castraveți murati, 100 g ceapă, 100 
g morcovi, 2-3 cartofi, 1 țelină, 2-3 rădăcini 
de pătrunjel, 100 mi ulei, cîte 1 lingură de 
verdeață tocată (mărar, leuştean şi pătrunjel), 
sare, borş după gust. 

Zarzavatul se curăţă, se spală, se dă prin 
răzătoarea cu orificii mari, se pune într-un vas cu 
ulei şi se înăbuşă 15—20 min acoperit cu capacul, 
după care se stinge cu 2 | de apă clocotită şi se lasă 
să fiarbă. Separat se pun la fiert castraveţii curăţaţi 
de coajă şi seminţe şi tăiaţi în sferturi de felii şi, cînd 
zarzavatul este fiert, se adaugă în borş. Se 
potriveşte de sare şi de acreală (cu borş de tăriţe 
fiert separat). La servire se presară cu verdeţuri. 
(Borşul moldovenesc poate fi acrit şi cu zeamă de 
castraveți muraţi). 


606. Borş moldovenesc cu fasole albă 


Se prepară la fel ca în reţeta precedentă, dar în 
loc de cartofi şi castraveți se adaugă la borş 200— 
300 g fasole fiartă separat, 1 fir de cimbru, 1 foaie 
de dafin şi se lasă să mai fiarbă 5—6 min, după care 
se acreşte cu borşul de tăriţe care a fost fiert 
separat. Se ia borşul jos de pe foc şi se adaugă 


verdeață tăiată mărunt şi eventual, după gust, 
usturoi pisat. 


607. Borş de legume ucrainean cu 
smîntînă 


400 g cartofi, 100 g țelină, 60 g ceapă, 50 
g morcovi, 300 g sfeclă roşie, 30 g bulion de 
roşii, 2 ardei graşi, 1 rădăcină de pătrunjel, 
100 g roşii, 200 g varză dulce, 50 ml ulei, 150 
g smîntînă, 1 foaie de dafin, 1/2 I borş, sare, 
verdeață, mărar şi pătrunjel. 

Ceapa, telina, morcovii şi rădăcina de pătrunjel 
se curăţă, se spală, se taie fideluţă (julien), se pun 
într-un vas cu ulei înfierbîntat şi se călesc înăbuşit 
pînă se înmoaie. Separat, într-o oală, se pun la fiert 
cartofii curăţaţi şi tăiaţi în cuburi cu latura de circa 3 
cm, apoi se adaugă: legumele înăbuşite, restul de 
zarzavat (ardeiul gras tăiat subţire, varza tăiată în 
careuri) şi condimentele. Sfecla se taie cît mai 
subţire (fideluţă), se pune într-o crăticioară, se 
sărează, se stropeşte cu o lingură de oţet şi se că- 
leşte pe foc iute 5—6 min, după care se adaugă 
puţină apă şi se fierbe în continuare pînă este gata. 
Se răstoarnă în vasul cu zarzavat, se adaugă roşiile 
curățate de pieliţă sau bulion de roşii, borşul de 
tăriţe fiert separat şi strecurat, se potriveşte de sare 
şi se mai fierb împreună încă 5—6 min. Apoi se ia 
vasul de pe foc, se presară borşul cu verdeață, se 
drege cu smîntînă sau se pune smîntînă în fiecare 
farfurie cînd se serveşte la masă. Smîntina se poate 
servi şi separat, la masă, într-o sosieră. 

Dacă vrem ca borşul să fie mai roşu, se rade o 
sfeclă roşie pe răzătoare, se stoarce şi zeama se 
toarnă în borş, după ce s-a luat de pe foc. 


608. Borş roşu cu colţunaşi (urechiuşe) 


Pentru borş: 1/2 kg sfeclă roşie, 1 ţelină 
mică, 2-3 rădăcini de pătrunjel, 50 g ceapă, 
1/2 I borş, 30 g bulion de roşii, sare. 

Pentru cocă: 300 g făină, 1 ou. 

Pentru umplutură: 60 g ciuperci uscate sau 
hribi, 60 ml ulei, 1 g piper, 100 g ceapă. 

Se spală ciupercile uscate sau hribii în cîteva 
ape şi se ţin la înmuiat 1 oră, în apă călduţă. Sfecla 
se curăţă de coajă, se spală, se taie în felii groase şi 
se pune la fiert împreună cu restul legumelor. Se 
fierb cu puţină sare pînă se înmoaie sfecla, se 
strecoară, iar în zeama obţinută se adaugă rîntaşul 
(pregătit din ulei, ceapă, bulion şi 1 lingură plină de 
făină, totul prăjindu-se pînă se va rumeni puţin) şi 
apoi borşul. Între timp, se prepară umplutura astfel: 
se fierb ciupercile în apa în care au fost ţinute la 
înmuiat, apoi se scurge zeama, se toarnă în borş, iar 
ciupercile se toacă foarte mărunt. Apoi se încălzeşte 
ulei, într-o cratiţă, se adaugă ceapa tăiată mărunt şi 
cînd s-a călit se adaugă ciupercile, sare şi piper. 
Dacă această umplutură este prea apoasă, se 
adaugă puţin pesmet. Coca se prepară ca pentru 
colţunaşi, din 300 g făină, 1 ou şi puţină sare. Se 
întinde coca pe o planşetă presărată cu puţină 
făină, se taie pătrate cu latura de 2 cm, se aşază pe 
ele cîte puţin din umplutura de ciuperci, se îndoaie 
şi se suprapun două colţuri opuse ale fiecărui 
patrat, astfel ca să formeze cite un triunghi, se 
lipesc bine, după care se string la capete, dindu-le 
forma de urechiuşe. Se pun colţunaşii la fiert în 
borşul preparat din timp, cînd acesta dă în clocot, şi 
se fierb cîteva minute pînă se ridică la suprafaţă. 
Dacă vrem ca borşul să fie mai roşu, se rade o 
sfeclă pe o răzătoare cu orificii mici, se stoarce şi 
zeama se pune în borş. 


609. Borş țărănesc cu fasole albă uscată 


300 g fasole uscată, 300 g sfeclă roşie, 
100 g ceapă, 1 morcov, 1 rădăcină de 
pătrunjel, 100 ml ulei, 1 foaie de dafin, 1 fir de 
cimbru, 1 legătură de pătrunjel verde, sare. 

Se pune fasolea la înmuiat timp de 2—3 ore, 
după care se pune la fiert în apă rece împreună cu 
morcovul, pătrunjelul, foaia de dafin, cimbrul, ceapa 
şi jumătate din ulei. Cu restul de ulei se brezează 
sfecla tăiată subţire. 

Cînd bobul de fasole se sfărimă între degete şi 
sfecla s-a înmuiat separat, se pun toate împreună, 
se toarnă şi borşul fiert în prealabil, se potriveşte de 
sare şi se mai dă o dată în fiert. Legumele care au 
fost puse la fiert împreună cu fasolea se scot din 
borş. Se serveşte presărat cu pătrunjel verde. 


610. Borş bucovinean cu ciuperci sau 
hribi uscați 


Pentru pregătirea borşului se procedează ca în 
reţeta anterioară, dar în loc de fasole se folosesc 
200 g ciuperci proaspete, sau 50—60 g ciuperci 
uscate (hribi). După dorinţă, se poate servi cu 
smîntînă. 

611. Borş de ciuperci 


100 g ciuperci uscate sau 400 g ciuperci 
proaspete, 100 g ceapă, 80 ml ulei, 1 rădăcină 
de pătrunjel, 50 g făină, 1 foaie de dafin, 1 
legătură de pătrunjel verde, 1/4 căpăţină 
usturoi, 400 g cartofi, sare, piper, 1/4 I borş 
de tăriţe. 

Se spală în cîteva ape ciupercile (cele uscate se 
tin o oră în apă călduţă), după care se pun la fiert. 
(Apa în care s-au înmuiat ciupercile se toarnă în 
borş). Cartofii curăţaţi se taie în cubuleţe, iar o 
ceapă şi rădăcina de pătrunjel se crestează în 
lungime şi se pun la fiert cu 2,5 | de apă caldă şi cu 
puţină sare. Cînd totul este fiert, se adaugă ceapa 


tăiată mărunt, călită în ulei împreună cu făina şi 
stinsă cu zeamă în care au fiert legumele. Se 
adaugă ciupercile, fierte şi tăiate potrivit, împreună 
cu apa în care au fiert. (Dacă ciupercile sînt 
proaspete, ele se curăţă, se spală bine, se taie 
mărunt şi se călesc cu 30 ml ulei, pînă ce scade 
complet zeama pe care o lasă). Se potriveşte de 
sare, se adaugă borşul de tăriţe, după gust, şi se 
mai dă o dată în fiert. Apoi se scot ceapa întreagă şi 
rădăcina de pătrunjel, se presară borşul cu pătrunjel 
verde şi, după gust, se poate adăuga puţin usturoi 
pisat şi piper. 


612. Borş de lobodă cu smîntină 


1 kg lobodă, 150 g ceapă, 100 g ceapă 
verde, 60 g orez, 100 g morcov, 1/2 ţelină, 100 
mil ulei, 1/2 I borş de tărițe, 100 g smîntînă, 
sare. 

Se călesc potrivit, în ulei, ceapa tăiată mărunt, 
morcovul, ţelina şi ceapa verde, după care se sting 
cu apă caldă, se sărează şi se lasă să fiarbă. Se 
curăţă loboda, se spală în mai multe ape, se taie în 
fişii de 1—2 cm şi se adaugă la zarzavaturi 
împreună cu orezul, lăsîndu-se să fiarbă la foc 
potrivit. Cînd zarzavatul este fiert, se adaugă borşul 
de tăriţe fiert separat (potrivindu-se de acru), sare, 
verdeață, apoi se drege cu ou şi smîntînă şi se 
poate servi. 


613. Borş de urzici 


Se pregăteşte la fel ca în reţeta anterioară cu 
aceleaşi componente şi cantităţi, cu deosebirea că 
în loc de lobodă se folosesc urzici. 


614. Borş de salată verde cu omletă 


600-800 g salată verde proaspătă, 1/2 I 
borş, 200 g ceapă verde şi usturoi, 4 ouă, 100 


g unt sau ulei, 100 g smîntînă, sare, 50 g orez 
şi cite 1 lingură de pătrunjel, mărar şi 
leuştean. 

Se curăţă ceapa verde, usturoiul, salata şi se 
spală bine. Ceapa şi usturoiul se taie mărunt şi se 
călesc în jumătate din cantitatea de ulei pînă se 
înmoaie, apoi se adaugă salata scursă bine de apă 
şi tăiată în şuviţe şi se călesc împreună înăbuşit 5— 
6 min, după care se stinge cu 2—3 | de apă 
fierbinte. Se adaugă orezul, sare şi se fierb toate 30 
min, după care se adaugă borşul de tăriţe şi 
verdeaţa şi se ia vasul de pe foc. Se drege borşul cu 
2 gălbenuşuri de ouă şi cu smîntînă. 

Borşul se serveşte cu ompleta preparată între 
timp din albuşurile rămase de la gălbenuşurile cu 
care s-a dres borşul şi din două ouă, prăjite în restul 
de ulei. Omleta se taie în pătrăţele şi se introduce în 
borş sau se împarte în farfurii adînci peste care se 
toarnă borşul. 


615. Borş de spanac cu omletă 


Se pregăteşte la fel ca în reţeta anterioară, cu 
aceleaşi componente şi cantităţi, dar în loc de salată 
verde se foloseşte spanac. 


616. Borş de spanac cu zarzavat 


500-600 g spanac, 100 g morcovi, 2-3 
rădăcini de pătrunjel, 100 g ceapă, 2-3 roşii 
sau suc de roşii, 100 mi ulei, 300 g cartofi, 1/2 
I borş, cite 
1 lingură de mărar, pătrunjel şi leuştean toate 
tăiate mărunt, sare şi piper pisat. Pentru dres: 
2 ouă şi 100 g smîntînă. 

Se curăţă zarzavatul, se spală şi se taie mărunt 
sau se dă prin răzătoare şi se pune la fiert cu 2—3 | 
de apă. Intre timp, se curăţă spanacul, se spală în 
mai multe ape şi se lasă să se scurgă. Ceapa se taie 
mărunt şi se căleşte 5—6 min în ulei, apoi se 


adaugă spanacul scurs şi tăiat potrivit, roşiile 
curățate de pieliţă, sau suc de roşii, şi se mai călesc 
împreună 5—6 min, după care se introduc în vasul 
cu zarzavat fiert. Se adaugă borş de tăriţe, după 
gust, şi sare. Se lasă să mai dea într-un clocot, se ia 
vasul de pe foc şi se mai curăţă eventual de spuma 
care poate să apară. Se adaugă verdeață tocată 
mărunt şi se drege cu ouă şi smîntînă. 


617. Borş de ştevie sau de măcriş 


600 g ştevie sau măcriş (sau ambele), 60 
g unt, 60 g orez, 2-3 ouă, 100 g smintină, 
verdeață, 1/2 | borş, sare, 100 g ceapă. 

Se curăţă ştevia de codițe, se spală bine, se 
opăreşte cu apă clocotită cu sare şi imediat se 
scurge şi se răceşte cu apă rece (în acest fel se 
înlătură amăreala din ştevie). Între timp se taie 
ceapa mărunt şi se pune la fiert cu 3 | de apă. Cînd 
este aproape fiartă, se adaugă orezul spălat şi se 
fierbe 5 min, după care se adaugă ştevie opărită 
şi tăiată mărunt, sare şi borş după gust şi se mai dă 
în cîteva clocote. Se ia vasul de pe foc, se lasă 10 
min la o parte, după care se drege cu ouă şi cu 
smîntînă. La servire se presară cu verdeață tăiată 
mărunt. 3 

De retinut. in general, supele şi borşurile se 
dreg cu gălbenuşuri de ou, iar dacă vrem să folosim 
la dres ouă întregi atunci se procedează în felul 
următor: se pun ouăle într-un castron, se adaugă 
smîntînă sau iaurt, se bat bine cu telul şi se subţiază 
treptat cu cîte puţin borş pînă se introduce cam 
jumătate din el, după care se toarnă totul în vasul 
cu borş care a fost luat de pe foc cu cel puţin 10 
min înainte; altfel ouăle se taie şi borşul iese brînzit, 
urit la vedere şi neplăcut la gust. 


618. Borş de legume de iarnă 


Pentru 6 porţii: 300 g cartofi, 60 g morcovi, 
1-2 rădăcini de pătrun-jel, 2 cepe sau 2 fire de 
praz, 1 ţelină, 1/4 căpăţină de varză mică, 50 
g bulion sau 1 pahar de suc de roşii, 50 mi 
ulei, 1/2 | borş de _ tărițe, 2-3 linguri de 
verdeturi tăiate mărunt, sare, 100 g smîntînă. 

Se curăţă zarzavatul, se spală şi se taie mărunt 
sau se dă prin răzătoare. Ceapa se taie şi mai 
mărunt şi se pune la înăbuşit într-un vas cu unt. 
După citeva minute se adaugă zarzavatul şi se 
înăbuşă în continuare 10—20 min, după care se 
stinge cu 2—3 linguri de apă şi se lasă să fiarbă. Se 
adaugă cartofii tăiaţi în cubuleţe mici, sare şi cînd 
sînt toate fierte, se adaugă bulion de roşii sau suc 
de roşii, apoi se acreşte, după gust, cu borş de 
tăriţe care a fost în prealabil fiert separat şi 
strecurat. Se mai dă borşul în 2—3 clocote, după 
care se ia vasul de pe foc; se curăţă de spumă, apoi 
se adaugă verdeaţa şi smintina. 


619. Borş de legume de vară 


Se pregăteşte la fel ca în reţeta precedentă, 
folosind aceleaşi componente şi cantităţi. Vara şi 
toamna se pot adăuga şi alte legume ca: conopidă 
în loc de varză, dovlecei în loc de cartofi, roşii în loc 
de bulion de roşii, ardei graşi, mazăre, fasole verde. 
Se mai poate acri cu zarzăre sau cu zeamă de roşii. 


620. Borş de cartofi 


Pentru 6 persoane: 600 g cartofi, 100 g 
ceapă, 100 g morcovi, 2-3 rădăcini de 
pătrunjel, 100 g unt sau ulei, 1/2 I borş de 
tărițe, verdeață, sare, piper. 

Se curăţă morcovii, pătrunjelul şi ceapa, apoi se 
spală. Se taie ceapa mărunt şi se pune la înăbuşit 
într-un vas cu untul înfierbîntat pînă se înmoaie. Se 
adaugă morcovul şi pătrunjelul tăiate ca tăiţeii şi în 
continuare se mai înăbuşă totul 10 min, după care 


se stinge cu 2,5 | apă caldă. Apoi se adaugă cartofii 
tăiaţi în cuburi mici, sare, piper boabe şi se lasă să 
mai fiarbă pînă sînt gata cartofii. Se adaugă borşul 
fiert separat şi curăţat de spumă, se lasă să mai dea 
cîteva clocote, se potriveşte de sare şi se trage 
vasul de pe foc. Se serveşte presărat cu verdeață. 


621. Borş de cartofi cu ardei graşi şi cu 
roşii 


Se prepară la fel ca în reţeta anterioară, dar se 
mai adaugă cîțiva ardei graşi tăiaţi cît mai subţire şi 
cîteva roşii curățate de pieliţă şi de seminţe şi tăiate 
în pătrăţele. Ardeii se pun în borş împreună cu 
cartofii, iar roşiile se pun la urmă, cînd cartofii sînt 
gata fierţi. 


622. Borş de praz 


1 kg praz, 300 g cartofi, 100 g unt sau 
ulei, 100 g ceapă, 100 g morcovi, 60 g ţelină, 
1/2 | borş de tărițe, 1 legătură de verdeață, 
sare. 

Ceapa, telina şi morcovii se curăţă, se spală, se 
taie mărunt, se introduc într-un vas cu unt sau ulei 
înfierbiîntat şi se călesc înăbuşit 10 min. Apoi se 
adaugă prazul curăţat, spălat şi tăiat în felii de 1 cm 
grosime şi se continuă înăbuşirea în vasul acoperit, 
10—20 min, amestecîndu-se între timp, după care 
se adaugă cartofii, se stinge cu 2,5 | de apă 
clocotită şi se lasă să fiarbă pînă ce cartofii sînt 
gata. Se adaugă borşul şi sare după gust şi se mai 
lasă să dea în cîteva clocote, după care se ia vasul 
de pe foc şi se adaugă pătrunjel, eventual şi 
leuştean, tăiat mărunt. 


623. Borş de dovlecei 


Pentru 6 porţii: 800 g - 1 kg dovlecei tineri, 
2 legături de pătrunjel, 2 legături de mărar, 


60 g orez, 100 g ceapă sau citeva fire de 
ceapă verde, 2-3 roşii, 2-3 ardei graşi, 2 
gălbenuşuri, 100 g smîntînă, sare. 

Se curăţă dovleceii şi ceapa, se spală; ceapa se 
taie mărunt, iar dovleceii se taie în cubuleţe şi 
împreună cu ardeii tăiaţi se pun la fiert cu 2—2,5 | 
de apă. Se adaugă sare şi după ce legumele sînt 
aproape fierte se adaugă orezul, curăţat şi spălat, 
lăsîndu-se să mai fiarbă 10 min. Apoi se adaugă 
borşul fiert separat şi curăţat de spumă şi roşiile 
curățate de pieliţe şi de seminţe, sau 30 g bulion, şi 
se mai dă încă într-un clocot. La sfîrşit se curăţă 
spuma, după care se adaugă verdeață şi se drege 
cu gălbenuşuri şi smîntînă. 


624. Borş de fasole verde cu smiîntină 


Se prepară la fel ca în reţeta anterioară, dar 
fără orez, iar în loc de dovlecei se foloseşte fasole 
verde. 

625. Borş de varză dulce cu smintină 


Se prepară la fel ca borşul de dovlecei (reţeta 
623), dar în loc de dovlecei se foloseşte varză dulce. 


626. Borş de verdeţuri 


Acest borş se pregăteşte din mai multe 
verdeţuri: lobodă, salată verde, urzici, spanac, 
ştevie, ceapă verde, mărar, pătrunjel verde; din 
toate cîte puţin sau din ce se găseşte la îndemiînă, 
în total 1,5 kg. Se curăţă verdeţurile de codițe, se 
spală bine în mai multe ape, se taie în fişii şi se pun 
la fiert în 2 | de apă clocotită cu puţină sare. Se 
adaugă 50—60 g orez şi se fierbe 10—15 min, după 
care se adaugă borşul fiert separat şi curăţat de 
spumă şi se lasă să mai dea într-un clocot. Apoi se 
ia vasul de pe foc, se mai curăţă de spumă şi se 
potriveşte de sare şi de acru, după care se adaugă 


pătrunjel şi leuştean şi se drege cu gălbenuşuri şi cu 
smîntînă. 


627. Borş rece din crudităţi 


600 g sfeclă roşie, 2-3 ouă, 200 g 
smîntînă, 200 g castraveți proaspeți, 1-2 
linguri de oțet, 8-10 fire de ceapă verde, 2 
legături ridichi de lună, 1 legătură mărar, 
sare, 1/2 I borş de tăriţe. 

Se curăţă sfecla, se spală, se taie în felii şi se 
pune la fiert în 3 | de apă cu puţină sare şi cu 1 
lingură de oţet. După ce a fiert, se strecoară zeama 
în care, după ce s-a răcit, se pun castraveţii curăţaţi 
de coajă şi tăiaţi în felii subţiri, ridichile tăiate la fel, 
ceapa verde şi mărarul verde tăiate mărunt şi ouăle 
fierte tăiate în sferturi. Se potriveşte de acru cu bor- 
şul de tăriţe (fiert separat, răcit şi strecurat) şi se 
adaugă sare. Se drege cu smîntînă şi se serveşte 
rece. 

Se prepară de obicei primăvara, cînd legumele 
sînt fragede. Sfecla poate fi înlocuită cu frunze 
tinere de sfeclă sau de lobodă roşie. Frunzele se 
fierb în borş în care se adaugă puţin oţet, ca să nu 
se sfărime şi să rămînă zeama roşie. 

La acest borş este bine să se pună smîntînă de 
o zi sau două (mai acrisoară) şi este mai gustos 
dacă se acreşte cu borş de pîine (cvas, reţeta 664). 


628. Borş de tărîțe pentru acrit 


2 kg tărițe, 1 kg mălai, 1/2 kg piine 
neagră, 1 kg huşte (tărîte care rămîn pe 
fundul borşului) sau 30 g drojdie, 1 crenguță 
de vişin sau de mărar. 

Se pun tăriţele şi mălaiul la înmuiat cu apă 
călduţă, într-o putină mică, într-un borcan mare de 
sticlă sau într-un vas de pămînt, şi se umple apoi 
vasul cam 3/4 cu apă fiartă. Se amestecă bine, se 
acoperă, se lasă 5—6 ore, după care se adaugă 


huştele sau maiaua. Maiaua se pregăteşte din timp 
din drojdie, făină şi puţină apă câălduţă, toate 
amestecate şi lăsate la loc cald să dospească. 

Maiaua se adaugă în vas cînd compoziţia este 
abia călduţă, să nu se opărească drojdia. Se 
amestecă totul şi se acoperă. Se adaugă piinea nea- 
gră prăjită, crenguţa de vişin, eventual şi mărar 
uscat şi se păstrează la loc cald. După 24 de ore, 
cînd borşul s-a limpezit, se stoarce piinea şi se 
scoate. Dacă borşul este destul de acru, se poate 
strecura în alt vas şi se păstrează la rece. 

Din ceea ce a rămas de la strecurat, se 
pregăteşte alt rînd de borş, procedîndu-se la fel şi 
punînd doar altă piine. După ce s-a scos şi al doilea 
rînd de borş, se rețin 1—2 kg din depunerea de pe 
fund (huşte), care se păstrează la rece, pînă la 
următoarea întrebuințare. 


9 2.2. BORŞURI CU CARNE SAU DE OASE 


Cea mai bună carne pentru borş este pieptul 
gras de vacă şi osul cu măduvă. Se poate folosi şi 
carnea de berbec, de porc, de pasăre şi peşte. 

In cazul în care supa pentru borş este prea 
slabă, se căleşte zarzavatul în ulei sau în untură şi 
se adaugă la borş. Pentru a obţine borşul roşu, se ia 
o sfeclă, care se rade, se pune într-o strecurătoare 
şi se stoarce zeama în borşul gata fiert. 

Borşul se mai poate drege cu ou şi smîntînă sau 
numai cu smîntînă servită la masă separat. Datorită 
cantităţii mari de legume şi grăsimi, borşul, în afara 
gustului plăcut, are şi o mare valoare nutritivă. 


629. Borş moldovenesc cu carne 


1 kg carne grasă cu os (de vacă sau orice 
fel de carne de la piept), 1 ţțelină, 1-2 cepe, 1 
rădăcină de pătrunjel, 1 morcov, 2-3 roşii, 300 


g cas-traveți muraţi, 1 lingură de bulion, 1/2 I 
borş, cite o legătură de verdeață (mărar, 
pătrunjel şi leuştean), sare. 

Se pun la fiert carnea triată în prealabil şi 
oasele. După ce au dat în primul clocot, se 
micşorează focul, se  spumuieşte, se şterge 
marginea oalei şi se lasă să fiarbă încet, acoperit cu 
capacul puţin tras la o parte. 

Intre timp, se curăţă zarzavatul, se spală şi se 
dă pe răzătoarea mare, sau se taie în solzi şi se 
pune în borş cînd carnea este pe jumătate fiartă. Se 
adaugă sare, castraveți muraţi curăţaţi de coajă, 
tăiaţi în lung în patru şi apoi subţire. Cînd borşul 
este gata se adaugă bulion şi se acreşte, după gust, 
cu borş de tăriţe sau cu zeamă de castraveți muraţi. 

Se serveşte cu verdeață tocată mărunt (mărar, 
pătrunjei şi leuştean), fără smîntînă. 


630. Borş țărănesc cu carne 


1 kg carne cu oase, 1 ceapă mare, 1 
morcov, 1 pătrunjel, 1 păstir-nac, 1 ţelină 
mică, 300 g cartofi, 1/4 de varză mică, 1 mină 
de fasole verde, eventual şi mazăre verde, 2-3 
roşii, 2-3 ardei graşi, 1 I borş, mărar, pătrunjel 
verde şi leuştean. 

Se prepară la fel ca în reţeta anterioară,cu 
deosebirea că în loc de cas-traveţi muraţi se adaugă 
alte legume şi se acreşte numai cu borş de tăriţe. 


631. Borş țărănesc de pasăre (găină) 


O pasăre nu prea tinără, 1 ceapă, 1-2 
ardei graşi, 1 rădăcină de pătrunjel, 1 morcov, 
1 țelină, 1 mină de fasole verde şi mazăre 
boabe, 2-3 cartofi, 300 g roşii, 1 I borş, 
pătrunjel, mărar şi leuştean verde, sare. 

Pasărea, curățată şi spălată, se taie în bucăţi şi 
se pune pe foc într-un vas cu 2 | de apă. Cînd este 


aproape să dea în fiert se curăţă spuma, se adaugă 
1 linguriţă de sare şi se mai adună spuma de cite ori 
apare. Cînd nu mai apare spumă se adaugă 
zarzavatul curăţat, spălat şi tăiat în prealabil, în 
ordinea de fierbere. După ce totul este bine fiert se 
adaugă roşiile curățate de pieliţă şi se presară cu 
verdeață (mărar, pătrunjel şi leuştean) tăiată foarte 
mărunt. Se serveşte fără smîntînă. 


632. Borş moldovenesc de pasăre cu tăiţei 


Pentru 6 porţii: 6 bucăți carne de pasăre sau 
1 găină, 300 g tăiței de casă, 1-2 cepe, 1/2 
țelină, 1 rădăcină de pătrunjel, 1 ardei gras, 
citeva boabe de piper, sare, verdeață (mărar, 
leuştean şi pătrunjel) tăiată mărunt şi 3/4 I 
borş. 

Găina curățată, spălată, se taie în bucăţi sau se 
fierbe întreagă cu apă cîtă este nevoie. După cea 
dat în fiert, se adună spuma, se adaugă puţină sare 
şi dacă mai apare spumă se adună din nou, apoi se 
şterg marginile oalei şi se lasă să fiarbă încet pe foc 
domol, acoperită cu capacul puţin tras la o parte. 
După ce pasărea a fiert 10—20 min, se adaugă 
legumele întregi crestate în patru la capete şi se 
mai fierb împreună pînă carnea va fi gata. În acest 
interval se prepară tăiţeii de casă, dintr-un ou şi 
făină cît cuprinde (v. reţeta „Tăiţei de casă”). După 
ce găina s-a fiert, se scoate împreună cu legumele 
pe un platou, iar în supa strecurată se pun la fiert 
tăiţeii. Cînd tăiţeii sînt fierţi se potriveşte supa la 
gust de sare şi se acreşte cu borşul fiert separat şi 
curăţat de spumă. La servire, bucăţile de pasăre se 
pun într-un castron peste care se toarnă borşul cu 
tăiţeii şi se presară cu pătrunjel verde tăiat cît mai 
fin. 


633. Borş bulgăresc cu legume umplute 


Pentru 6 porţii: 600 g carne macră, 2-3 
bucăţi de oase, 100 g orez, 6 ardei graşi (mai 
mici), 6 jumătăţi de dovlecei, citeva roşii, 2-3 
ouă, 2-3 cepe, 1 lingură de untură, 1 I borş, 
verdeață (mărar, leuştean şi pătrun-jel). 

Oasele sparte se pun la fiert ca pentru supă, iar 
carnea se dă de două ori prin maşina de tocat; 
prima dată se dă prin maşină numai carnea, iar a 
doua oară carnea împreună cu o parte din ceapa 
tăiată şi călită puţin cu 1 lingură de grăsime; restul 
de ceapă şi puţină sare se pun la fiert în vasul cu 
oase. 

La carnea tocată se adaugă orezul opărit, o 
parte din verdeață tocată mărunt, sare, piper şi 
albuşurile de ouă. Se amestecă, iar cu compoziţia 
(tocătura) obţinută se umplu ardeii graşi curăţaţi şi 
dovleceii la care li s-a scos miezul. Pentru aceasta 
dovleceii se rad la exterior, se taie în două şi se 
scobesc de miez, apoi se taie puţin la capăt ca să 
stea în picioare — în formă de ceaşcă. Legumele 
umplute cu tocătură se aşază într-un vas larg peste 
care se toarnă supa (zeama de la oasele fierte) şi se 
lasă să fiarbă încet 1 oră. Se adaugă apoi roşiile 
curățate de pieliţă şi seminţe şi tăiate mărunt, 
borşul fiert separat, sare, după gust, leuşteanui 
tăiat mărunt şi se mai lasă să dea într-un clocot. 

In momentul servirii, borşul se drege cu 
gălbenuşuri şi se presară cu mărar şi pătrunjel 
tăiate mărunt. 


634. Borş de perişoare 


Pentru 6 porții: 300 g carne macră de 
vacă, oase pentru zeamă, 2 cepe, 300 g 
zarzavat de supă, 2 ouă, 100 g smîntînă, 60 g 
orez, 1 | borş, citeva roşii sau 1 lingură de 
bulion, verdeață, sare şi piper, după gust. 

Se spală oasele, se taie în două şi se pun la 
fiert cu puţină sare şi apă. După ce au dat în fiert se 


micşorează focul, se curăţă spuma, se şterge 
marginea interioară a oalei şi se lasă să fiarbă încet 
cu capacul puţin tras la o parte. După ce au fiert 1 
oră, se adaugă zarzavatul tăiat în cuburi mici sau 
dat prin răzătoare, 1 ceapă tăiată mărunt şi se lasă 
să mai fiarbă împreună 30—40 min. Apoi se scot 
oasele şi se adaugă borşul fiert separat şi strecurat 
sau zeamă de varză (mai întîi fiartă separat şi 
spumuită). Intre timp, se trece carnea de două ori 
prin maşina de tocat (a doua oară se trece 
împreună cu o ceapă tăiată felii şi uşor călită în 
puţin ulei sau untură). In carnea tocată se adaugă, 
după gust, sare, piper, verdeață tăiată foarte 
mărunt, 1—2 albuşuri de ouă, orezul ales, spălat şi 
bine opărit (lăsat 2—3 min în apă clocotită şi apoi 
scurs, din nou, clătit cu apă rece şi iar bine scurs). 
Se amestecă bine, după care cu mîna înmuiată în 
apă rece sau în ulei se fac perişoare rotunde care 
atunci cînd sînt toate gata se introduc în borşul aflat 
în clocot şi se lasă să fiarbă la foc domol pînă vor fi 
bine fierte. Se ia apoi oala de pe foc, se lasă 10—15 
min, după care se adaugă leuşteanul, mărarul şi 
frunzele de pătrunjel tăiate mărunt. După gust, se 
poate drege borşul cu smîntînă şi cu gălbenuşurile 
rămase de la perişoare. 


635. Borş rusesc 


1-2 kg oase de porc afumate, 800 g piept 
de porc, 150 g crenvurşti, 100 g smintină, 300 
g zarzavat de supă, 1 ceapă, 50 g bulion de 
roşii, 30 mi oţet, 1 lingură de zahăr, 60 g 
untură, 1 foaie de dafin, 400 g varză acră, 1 
legătură de pătrunjel verde, sare, 500 g 
sfeclă, 100 g costiţță afumată. 

Se pun la fiert pieptul de porc şi oasele. După 
ce au dat în fiert se micşorează focul, se curăţă 
spuma, se şterge de spumă marginea oalei şi se 
lasă să fiarbă încet cu capacul puţin tras la o parte. 


Sfecla se taie subţire şi se pune la călit cu puţină 
sare, untură, bulion, oţet, zahărul şi 1 foaie de dafin. 
Varza se taie în bucăţi mici şi se înăbuşă cu citeva 
linguri din grăsi-mea strînsă de la fierberea oaselor. 
Cu aceeaşi grăsime se călesc şi legume-le tăiate 
mărunt. Cînd carnea şi oasele s-au fiert bine se scot, 
iar în zeamă se pun: legumele călite, varza, sfecla, 
costita tăiată în cubuleţe mici şi rumenită puţin, 
crenvurştii sau cîrnaţii afumaţi tăiaţi în rondele şi se 
călesc împreună puţin, după care se adaugă la borş. 

Borşul se potriveşte de sare şi de acru, cu borş 
de tăriţe sau cu oţet. 

La servire se aşază carnea tăiată în castron, se 
toarnă deasupra borşul şi se presară cu pătrunjel 
verde tăiat mărunt. 

Smiîntina se serveşte separat sau se drege 
borşul din timp, după ce s-a luat de pe foc. 


636. Borş ucrainean 


Pentru 6 porții: 600 g carne piept de vacă, 1 
os cu măduvă, 2 cepe, 300 g sfeclă roşie, 1 
rădăcină de pătrunjel, 1/2 ţelină, 1 morcov, 1- 
2 ardei graşi, 300 g cartofi, 200-300 g varză 
dulce, 2-3 roşii, 1 legătură de pătrunjel verde, 
30 g untură sau ulei, 1 foaie de dafin, 1 
lingură bulion de roşii, 150 g smîntînă, 500- 
800 ml borş, oţet, sare. 

Se pun într-o oală oasele şi carnea, de 
preferinţă piept gras, se umple oala cu apă şi se 
pune la foc iute. Cînd este aproape să dea în fiert se 
ia oala de pe foc, se aruncă apa şi se spală carnea, 
oasele şi oala. Se pun din nou oasele şi carnea la 
fiert cu apă potrivită. Se fierb la foc domol, se 
spumuiesc de cite ori apare spuma, apoi se acoperă 
vasul cu un capac puţin tras la o parte. După ce 
carnea s-a fiert pe jumătate, se adaugă ceapa tăiată 
mărunt, cartofii tăiaţi în cuburi şi varza în bucăţi mai 
mari. 


Sfecla, tăiată ca tăiţeii (julien), se pune într-o 
crăticioară, se freacă cu sare şi cu puţin oţet, se mai 
adaugă citeva linguri de supă, 30 g untură sau ulei 
şi se pune pe foc mare, amestecîndu-se pînă se 
înmoaie bine, după care se răstoarnă în oală. Se 
adaugă roşiile curățate de pieliţă şi tăiate în bucăţi, 
bulionul de roşii, se potriveşte de sare şi se acreşte, 
după gust, cu borşul fiert separat şi strecurat. 

Borşul ucrainean se serveşte presărat cu 
pătrunjel şi mărar tăiate mărunt, şi cu smîntînă 
separat. 


637. Borş de miel 


1 kg carne de miel (de preferință de la 
piept), citeva fire de ceapă verde, 2 cepe, 50 g 
orez, 1 morcov, 1 pătrunjel, 1/2 ţelină, 2 ouă, 
100 g smîntînă, leuştean, pătrunjel verde, 1 I 
borş, 50 g untură. 

Se curăţă carnea de pieliţe şi se taie în bucăţi. 
Se pune o oală pe foc cu 2,5 | apă şi se adaugă 
legumele curățate, spălate şi crestate în lung la 
capete. Se adaugă ceapa tăiată mărunt, puţină sare 
şi se fierbe o oră, după care se adaugă carnea de 
miel opărită, orezul şi se adună spuma care apare. 
După o jumătate de oră de fierbere se adaugă 
ceapa verde tăiată mărunt şi călită în untură şi se 
potriveşte de acreală cu borşul fiert separat şi 
strecurat de spumă. Se mai lasă să dea în 2—3 
clocote, după care se trage pe margi-nea plitei. 
După dorinţă, se drege borşul cu gălbenuşuri şi cu 
smîntînă sau se serveşte numai presărat cu 
leuştean şi cu pătrunjel verde tăiate mărunt. 

(Legumele se pun în borşul de miel numai 
pentru a da gust; după fierbere ele se scot din 
borş). 


638. Borş din cap de miel 


Se prepară la fel ca borşul de miel, cu 
deosebirea că în loc de carne de miel se pune cap 
de miel care, înainte de a fi pregătit, se curăţă, se 
spală bine şi se ţine citeva ore în apă rece, după 
care se despică de crud în două. 


639. Borş de peşte 


1 kg peşte, 2 cepe, 1 ţelină, 1 rădăcină de 
pătrunjel, 1 morcov, 2 ardei graşi, 50 ml ulei, 
1 lingură bulion de roşii, 200 g roşii, 1/2 I 
borş, 1 legătură de leuştean, 1 legătură de 
pătrunjel verde, sare. 

Se taie legumele foarte subţire (julien) şi se 
înăbuşă în ulei. Cînd s-au înmuiat, se adaugă 
bulionul de roşii, 2 1/2 | apă, sare şi se lasă să fiarbă 
15-20 min. Cînd legumele au fiert, se adaugă borşul 
(fiert şi spumuit), peşte-le tăiat în bucăţi, roşiile 
curățate de pieliţă şi tăiate în cubuleţe, lăsîndu-se 
să fiarbă 15-20 min pe foc domol. Altfel, dacă 
peştele fierbe prea mult sau în clocote, borşul 
devine tulbure, iar carnea se desprinde de pe oase 
şi se sfărimă. Dacă borşul nu este destul de gras, se 
adaugă 1-2 linguri de ulei. 

Se serveşte presărat cu pătrunjel şi leuştean 
verde tăiate mărunt şi cu ardei iuți alături. Se poate 
servi cu piine sau cu mămăliguţă. 


640. Borş din cap şi coadă de peşte 


Se prepară la fel ca borşul de la reţeta 
anterioară. Borşul preparat din cap de peşte este 
mai gustos decit cel preparat numai din bucăţi de 
peşte cărnoase. 

La capul de crap se scot urechile (branhiile) şi 
osul amar, împreună cu toate cheagurile de sînge, 
după care se ţine 20—30 min în apă rece, ca să iasă 
sîngele. Borşul de peşte poate fi acrit şi cu zeamă 
de varză murată, fiartă separat şi strecurată prin 


tifon pus în dublu, sau cu zeamă de corcoduşe 
fierte. 


641. Borş de peşte țărănesc, din peşte 
mărunt 


Se prepară la fel ca borşul de peşte (v. reţeta 
639), adăugîndu-se la fiert, în borş, şi 50—60 g orez 
(cantitate pentru 6 porţii de borş). Se serveşte cu 
ardei iuți şi cu mămăliguţă. 

642. Borş de iepure 


Carne de iepure (picioarele din față, 
capul, giîtul şi oasele de la şira spinării), 200 g 
ceapă, 1 morcov, 1 ţelină, 1/4 | vin negru sau 
roșu, 1 fir de cimbru, 1 foaie de dafin, 2-3 
linguri de ulei, citeva boabe de piper, sare. 

Carnea se curăţă de pieliţe, se taie în bucăţi, se 
spală şi se pune la opărit în apă clocotită cu puţină 
sare şi oţet, apoi se spală din nou şi se pune la fiert 
în apă cu sare. După ce a dat în fiert se spumuieşte 
şi se adaugă ceapă, morcovii şi ţelina tăiate mărunt, 
boabele de piper, cimbrul, foaia de dafin şi uleiul. 

Cînd carnea este bine fiartă, se adaugă vinul, 
se potriveşte de sare şi cine doreşte borşul mai acru 
adaugă borş de tăriţe fiert separat şi strecurat sau 
zeamă de lămîie, după gust. 

Se serveşte fierbinte, cu pătrunjel tăiat mărunt 
presărat deasupra. 


9.3 CIORBE 


Spre deosebire de borşuri, ciorbele se acresc cu 
oţet, cu zeamă sau sare de lămiie, suc de roşii, 
bulion de roşii, zeamă de fructe acre sau cu zeamă 
de varză murată. 


643. Ciorbă de burtă 


Pentru 6—8 porţii: 2 kg burtă de vită, 2-3 
oase sau 1 picior de vită, 1 rădăcină de 
pătrunjel, 2 morcovi, 1 ţelină, 2 cepe, piper 
boabe, 1 foaie de dafin, 1 lingură de untură, 2 
gălbenuşuri, 100 g smîntînă, sare şi oţet, 
după gust. 

Burta se freacă cu sare sau mălai pînă rămîne 
albă, curăţindu-se şi de pieliţa interioară. Dacă sînt 
la îndemînă oase de vacă, se taie sau se sparg cu 
un satir şi se pun pe fundul oalei. După aceea, burta 
curățată şi bine spălată în cîteva ape se rulează şi 
se aşază deasupra oaselor, se toarnă apă şi se pune 
pe foc puternic ca să dea într-un clocot, după care 
se scurge apa. Se spală din nou bine burta şi oasele, 
după care se aşază din nou în oală, la fel ca prima 
dată şi se lasă să fiarbă în apă cu puţină sare, timp 
de 8—10 ore, sau pînă se înmoaie bine burta. Cînd 
burta este mai bine de jumătate iartă, se adaugă 
zarzavatul, piperul şi foaia de dafin. 

După ce burta este bine fiartă, se taie în fişii 
foarte subţiri (ca tăiţeii de casă), se aşază într-o 
oală peste care se toarnă zeama strecurată şi se 
pune pe foc ca să dea într-un clocot, apoi se ia vasul 
de pe foc şi, după 10—20 min, se drege ciorba în 
felul următor: într-un castron se amestecă 
gălbenuşurile cu smîntînă sau iaurt şi 1/2 lingură de 
făină, subţiindu-se cu zeama din vasul cu burta 
fiartă, apoi se toarnă în ciorbă, după care se potri- 
veşte de sare şi se acreşte cu oţet după gust. 

Notă. |ntrucit burta fierbe greu şi are nevoie de 
circa 8—10 ore pentru a se muia bine, se 
recomandă să se fiarbă din ajun. 

Ca să nu se prindă burta de fundul oalei, se pun 
oase sau un picior de vacă. In lipsă, pe fundul oalei 
se pun beţişoare făcute dintr-o scîndurică sau o 
şipcă tăiată în bucăţi. În timpul fierberii, burta se 
acoperă cu o farfurie deasupra căreia se pune o 
greutate, farfuria trebuind să fie 3—5 cm sub apă. 


Între timp se spumuieşte şi se controlează să aibă 
apă suficientă. 

Pentru aspectul ciorbei se rad morcovii cruzi 
prin răzătoarea deasă, se înăbuşă în untură, se sting 
cu zeama de burtă şi se strecoară prin sită sau tifon 
în ciorbă. 

Pentru gust mai picant se pot adăuga în ciorbă 
cîţiva gogoşari din oţet, tăiaţi subţire. 


644. Ciorbă ţărănească cu carne de vacă 


Pentru 6 porţii: 1 kg piept de vacă sau 600 g 
carne macră, 1 bucată de os cu sită sau cu 
măduvă, 500 g zarzavat de supă, 300 g 
cartofi, 200 g roşii, 30 g bulion sau zeamă de 
roşii, 100 g mazăre, 100 g fasole verde, le- 
uştean, pătrunjel verde şi mărar, sare, oțet. 

Carnea şi oasele se spală, se pun la fiert, se 
spumuiesc de cîte ori apare spuma, se adaugă sare 
şi se lasă să fiarbă la foc mic şi neîntrerupt. 

Cînd carnea a fiert pe jumătate, se adaugă 
ceapa şi zarzavatul tăiate mărunt şi călite în 
grăsimea care se strînge de la fiertul oaselor. Se 
mai adaugă în ciorbă cartofii şi varza tăiate în 
pătrăţele. Cînd s-au fiert cartofii, se adaugă roşii 
curățate de pieliţă şi tăiate în bucăţi. 

Mazărea şi fasolea verde se fierb separat sau 
se iau din conserve şi se adauga în ciorbă, apoi se 
adaugă leuşteanul tăiat, bulion sau zeamă de roşii 
(suc) şi sare după gust, lăsîndu-se să mai dea într- 
un clocot. Ciorba se potriveşte de acru cu zeamă de 
corcoduşe, suc de roşii sau cu oţet. Se serveşte 
presărată cu pătrunjel verde tăiat mărunt. 


645. Ciorbă ardelenească din piept de 
porc 


800 g — 1 kg piept de porc cu coaste, 60 g 
orez, 50 g zarzavat de supă, 2 cepe, 2 ouă, 


100 g smîntînă, oţet, tarhon şi sare, după 
gust. 

Pieptul de porc se pune la fiert cu apă şi sare, 
se spumuieşte, se adaugă ceapa tăiată mărunt şi 
zarzavatul întreg, crestat la capete. Zarzavatul se 
pune să fiarbă împreună cu carnea numai pentru a-i 
da gust. Cînd totul s-a fiert, se adaugă orezul fiert 
separat, tarhonul ales de pe cotoare, opărit şi tăiat, 
potrivindu-se de sare şi oţet. Apoi se ia vasul de pe 
foc şi după 10—15 min se drege cu gălbenuş şi cu 
smîntînă. 


646. Ciorbă ţărănească de pui 


Se prepară la fel ca ciorba ţărănească cu carne 
de vacă (v. reţeta 644), înlocuindu-se carnea de 
vacă cu cea de pui. 

Se taie puiul în bucăţi, se pune la fiert, după 
primul clocot se spumuieşte şi se adaugă ceapa 
tăiată mărunt, zarzavatul tăiat de asemenea mărunt 
şi călit puţin, iar cartofii şi varza tăiate în cubuleţe 
mici, fierbîn- du-se pînă sînt gata. La urmă se 
adaugă restul de legume: mazărea verde şi fasolea 
verde fierte separat sau din conserve, bulionul prăjit 
puţin cu o lingură de ulei sau untură, leuşteanul 
tăiat mărunt. Se potriveşte de sare şi de acru şi se 
mai lasă la fiert 2—3 min. 

Se serveşte presărată cu verdeață. 

Notă: Toate ciorbele ţărăneşti se pot prepara 
cu orice fel de carne: porc, vițel, berbec, păstrindu- 
se acelaşi mod de preparare. 


647. Ciorbă de perişoare ă la grec 


500 g carne de vacă, 300 g ceapă, 1 
țelină, 100 g morcovi, 60 g orez, 3-4 roşii, 1 
lingură bulion de roşii, 1 ou, 1 kg oase, 1/2 
pahar de smîntînă, 2 gălbenuşuri, verdeață 


(cite 1 legătură de mărar şi pătrunjel), piper, 
sare şi zeamă sau sare de lămiie, după gust. 

Ciorba de perişoare ă la grec se prepară la fel 
ca şi borşul de perişoare (v. reţeta 634), cu 
deosebirea că se acreşte cu zeamă sau sare de 
lămiie, se drege cu gălbenuşuri de ou şi cu smîntînă 
şi nu se pune leuştean. 

Perişoarele se pot face şi din carne de vițel sau 
de porc foarte slabă, sau amestecate în cantităţi 
egale. La perişoare, în loc de ouă se pot folosi 
numai albuşurile de la ouăle destinate pentru dresul 
ciorbei. Cînd se drege ciorba, întîi se bat 
gălbenuşurile cu smîntînă, apoi se subţiază cu 
ciorbă fierbinte, pînă ce se atinge aproximativ 
temperatura ei, după care se toarnă în ciorbă. Dacă 
nu se respectă aceste indicaţii, se taie oul în ciorbă. 


648. Ciorbă de potroace 


800 g măruntaie de pasăre, 1 ţelină, 100 g 
morcovi, 1-2 rădăcini de pătrunjel, 2-3 cepe, 
60 g orez, citeva roşii, 1-2 linguri bulion de 
roşii, 1 legătură de leuştean, 1 legătură de 
pătrunjel verde, zeamă de varză, sare, 1 
lingură untură. 

Măruntaiele de pasăre se curăţă, se opăresc şi 
se pun la fiert cu apă şi cu puţină sare. După ce au 
fiert pe jumătate, se adaugă zarzavatul tăiat 
cubuleţe, se mai fierb împreuă 1/2 oră şi se adaugă 
orezul opărit. Apoi, după ce totul a fiert, se pun 
roşiile curățate de pieliţă şi tăiate în bucățele, 
bulionul prăjit puţin în untură şi zeama de varză 
fiartă în prealabil separat. Se mai lasă să dea într-un 
clocot, se încearcă de acru, după care se serveşte 
presărată cu pătrunjel verde. Leuşteanul se adaugă 
o dată cu bulionul. 


649. Ciorbă de potroace à la grec 


Se prepară la fel ca în reţeta anterioară, dar nu 
se acreşte cu zeamă de varză, ci cu zeamă sau cu 
sare de lămîie. Se drege cu gălbenuşuri şi cu 
smîntînă şi se serveşte presărată cu pătrunjel şi 
mărar tăiate mărunt (fără leuştean). 


650. Ciorbă pescărească, ca în Delta 
Dunării 


1-1,5 kg peşte mărunt (obleţi sau 
ghiborți), 1-1,5 kg peşte mare (crap, somn sau 
morun), 100 g ceapă, ciţiva ardei graşi, 1 
țelină, 1 morcov, 1 lingură de bulion de roşii 
sau citeva roşii curățate de pieliță, rădăcini de 
pătrunjel, 1 legătură de leuştean şi 1 legătură 
de pătrunjel, sare şi oțet sau zeamă de lămîie 
sau de corcoduşe, după gust. 

Adevărata ciorbă pescărească, ca în Delta 
Dunării, se pregăteşte într-o zeamă în care au fiert 
în prealabil mai mulţi peşti mici (obleţi). După 
fierbere, aceasta se strecoară, iar în zeama obţinută 
se adaugă zarzavatul tăiat mărunt. După ce 
zarzavatul este bine fiert, se introduce în oală peş- 
tele mare tăiat felii potrivite şi se fierb împreună 20 
— 30 min. Se potriveşte de sare, se adaugă bulion 
de roşii sau roşii curățate de pieliţă şi tăiate în 
bucăţi. Se acreşte ciorba, după gust, cu zeamă de 
lămîie, zeamă de corcoduşe fierte sau cu aguridă 
(struguri acri, necopţi) şi se presară cu leuştean şi 
cu pătrunjel verde tăiate mărunt. 

Se serveşte caldă sau rece, după gust, cu 
mămăliguţă caldă şi cu ardei iute. 


651. Ciorbă ţărănească de legume 
100 g morcovi, 100 g (1-2) rădăcini de 
pătrunjel, 1 ţelină, 2-3 cepe, 2-3 ardei graşi, 


100 g mazăre, 100 g fasole verde, 200 g 
varză, 200 g cartofi, 2-3 roşii sau 1 lingură de 


bulion, verdeață, 50 g unt, 50 ml ulei, sare şi 
oțet sau sare de lămiie pentru acrit, după 
gust. 

Se pun la fiert 3 | de apă cu puţină sare şi se 
adaugă legumele tăiate mărunt. Cînd acestea s-au 
fiert, se adaugă roşiile curățate de pieliţă şi de 
seminţe, tăiate mărunt, sau bulionul puţin prăjit în 
ulei, verdeaţa tăiată mărunt şi se potriveşte de sare 
şi de acru, după gust. Eventual, după dorinţă, se 
adaugă la ciorbă, în momentul servirii, puţin unt 
proaspăt. 


652. Ciorbă de legume moldovenească 


Se prepară la fel ca ciorba de legume 
ţărănească, însă în loc să se acrească cu zeamă de 
lămîie sau oţet, se acreşte cu zeamă de castraveți 
muraţi (în prealabil fiartă separat). In Moldova, după 
ce a fiert zarzavatul, se adaugă la ciorbă şi 
castraveți muraţi, curăţaţi de coajă şi de seminţe, 
tăiaţi subţire şi apoi fierţi separat. 


653. Ciorbă de legume à la grec 


80 g orez, 50 g morcovi, 50 g ţelină, 2-3 
rădăcini de pătrunjel, 50 g unt, 2 gălbenuşuri, 
100 g smîntînă, 1 lămiie sau sare de lămiie, 
mărar şi pătrunjel verde, sare. 

Toate legumele se curăţă şi se taie (ceapa se 
taie mărunt, iar legumele se taie în cuburi mici), se 
pun într-un vas şi se brezează puţin în unt. Apoi se 
sting cu 2,5 1 de apă fierbinte cu puţină sare şi se 
fierb 30 min, după care se adaugă orezul opărit şi 
se mai fierb împreuă 10 min. Se acreşte ciorba cu 
zeamă sau cu sare de lămiie, se potriveşte de sare 
şi se ia vasul de pe foc. Se lasă să stea 5—10 min şi 
se drege cu gălbenuşurile bătute cu smîntînă şi 
subţiate cu ciorbă. 

Se serveşte presărată cu verdeață (mărar şi 
pătrunjel verde) tăiată mărunt. (Pentru obţinerea 


unui gust mai plăcut, în timpul fiertului se pune la 
ciorbă coajă de lămiie întreagă). 


654. Ciorbă de dovlecei 


Se prepară la fel ca în reţeta precedentă, însă 
se mai adaugă 600 g — 1 kg dovlecei tineri, 
curăţaţi de coajă şi tăiaţi în cubuleţe mici. Mai de- 
parte se procedează ca în reţeta amintită. 


655. Ciorbă de sfeclă 


Pentru 6 porţii: 600 g sfeclă, 1 ceapă mare, 
2-3 rădăcini de pătrun-jel, 1/2 ţelină, 50 mi 
ulei, 300 g cartofi, 100 g smîntînă, 1/2 I borş, 
sare şi 1 lingură de verdeață tăiată mărunt. 

Se curăţă sfecla, se spală, se taie subţire, se 
freacă cu sare şi se adaugă 1 lingură de oţet (care 
ajută să se menţină culoarea roşie a sfeclei), apoi se 
pune la înăbuşit 10—20 min, la foc viu, după care se 
stinge cu 1 | apă fierbinte şi se fierbe. În alt vas, cu 
ulei, se înăbuşă zarzavatul şi ceapa tăiate mărunt, 
timp de 10—20 min, după care se adaugă cartofii 
tăiaţi mărunt şi apă cît trebuie. La urmă, cînd totul 
este fiert, se adaugă zeama de la sfeclă şi o parte 
din sfeclă, sare şi se acreşte după gust. La servire 
se presară cu verdeață tăiată mărunt. Se serveşte 
cu smîntînă la masă. 

Ciorba de sfeclă este mai gustoasă, dacă se 
adaugă în timpul fiertului 20—30 g ciuperci uscate 
sau 200— 300 g ciuperci proaspete. 


656. Ciorbă de salată verde vegetariană 


Se prepară la fel ca borşul cu salată verde (v. 
reţeta 614), diferă numai acrirea. 


657. Ciorbă de varză acră 


Pentru 6 porţii: 1,5 kg varză acră, 150 g 
ceapă, 50 g bulion, 50 mil ulei, 50 g făină, 100 
g smîntînă, 50 g unt. 

Varza murată (căpățîna) se spală şi se taie 
subţire. Intre timp, se curăță ceapa, se spală, se taie 
mărunt şi se pune la călit într-un vas cu ulei. După 
ce s-a înmuiat se adaugă bulionul, varza tăiată şi 
bine scursă de zea-mă şi se călesc împreună, 
adăugiîndu-se cîte puţină apă caldă. Cînd varza s-a 
înmuiat, se stinge cu 2,5 | apă clocotită şi se mai 
fierbe 20—30 min, după care se adaugă sos de 
făină puţin prăjită cu unt, se potriveşte de sare şi se 
mai dă o dată în fiert. Ciorba, dacă nu este suficient 
de acră, se poate acri cu zeamă de varză, care a 
fost fiartă separat. 

In ciorbă se mai pot adăuga: cartofi, orez, 
arpacaş sau paste făinoase, după plac. 


658. Ciorbă de varză dulce 


1,5 kg varză dulce, 150 g smîntînă, 50 g 
orez, 50 mi ulei, 30 g făină, 100 g ceapă, 1 
lămiie, sare. 

Se opăreşte varza dulce în apă cu sare, ca să se 
înlăture gustul amărui, apoi se taie subţire şi se 
pune la fiert cu supă de legume sau cu apă cu sare. 
Se prepară un sos din ulei, ceapă şi făină, care se 
adaugă la varză împreună cu orezul opărit. Se fierb 
împreună 30—40 min, după care ciorba se 
potriveşte de sare şi se acreşte cu suc de lămiie sau 
cu smîntînă acrişoară. 


659. Ciorbă de fasole uscată 


300 g fasole uscată, 1 ceapă, 1 morcov, 1 
rădăcină de pătrunjel, 1 fir de cimbru, 1 
foaie de dafin, 1 lingură de oţet, sare, 
verdeață. 


După ce se înmoaie fasolea 2—3 ore, se pune 
la fiert, se schimbă prima apă cu altă apă fierbinte 
şi se fierbe în continuare cu zarzavaturile. 

Cînd fasolea este fiartă, se adaugă verdeata 
tăiată mărunt, oţetul şi sarea după gust. Se 
serveşte fără zarzavat, care a fost pus numai pentru 
a da gust. 


660. Ciorbă de fasole verde 


800 g fasole verde sau păstăi tinere de 
fasole grasă, 200 g ceapă, 100 ml ulei, 200 g 
roşii, 30 g bulion, 30 g făină, mărar şi 
pătrunjel verde, oțet, sare. 

Ceapa curățată, spălată şi tăiată mărunt se 
pune la fiert cu 3 | de apă. După ce a fiert 30 min, 
se adaugă fasolea curățată de aţe, spălată şi tăiată 
în bucățele. Se continuă fierberea pînă ce fasolea 
este gata, se adaugă roşiile curățate de pieliţă şi 
tăiate în bucăţi, făina călită în ulei, stinsă cu bulion 
de roşii şi subţiată cu zeama de la ciorbă, lăsîndu-se 
să mai fiarbă 5—6 min. Se potriveşte apoi de sare şi 
se acreşte cu oţet, după gust. La servire se adaugă 
mărar şi pătrunjel verde tăiat mărunt. 


661. Ciorbă ţărănească de cartofi 


600 g cartofi, 1 morcov, 1 ceapă, 2-3 
rădăcini de pătrunjel, 100 g smintină, 1 | zer, 
1 foaie de dafin, citeva boabe de piper, 
verdeață, sare. 

Şe crestează zarzavatul şi se pune la fiert cu 2 | 
de apă şi cu puţină sare. Intre timp, se adaugă 
ceapa tăiată mărunt şi se continuă fierberea 20—30 
min, după care se adaugă cartofii tăiaţi în cuburi, 
foaie de dafin şi boabe de piper. 

Cînd totul este fiert, se acreşte după gust cu 
zerul acrişor (fiert separat) şi se potriveşte de sare. 
Ciorba se serveşte dreasă cu smîntînă acri- şoară şi 
presărată cu verdeață tăiată foarte mărunt. 


662. Ciorbă de cartofi cu iaurt şi 
gălbenuşuri 


600 g cartofi, 300 g iaurt, 60 g unt sau 
ulei, 2-3 ouă, 1 ceapă, 1-2 linguri de verdeață 
(mărar şi pătrunjel verde) tăiată marunt, sare. 

Se taie ceapa mărunt şi se pune la fiert cu 2,5 | 
de apă sau supă de oase. Intre timp, se curăţă 
cartofii, se spală, se taie în pătrăţele mici şi se pun 
la fiert în vasul cu ceapă. Se adaugă ulei, boabe de 
piper şi se fierbe pînă ce cartofii sînt gata, apoi se ia 
vasul de pe foc, se adaugă verdeață tăiată mărunt, 
se potriveşte de sare şi se drege cu gălbenuşurile 
bătute cu iaurt. 


663. Ciorbă de cartofi cu legume 


300 g cartofi, 100 g morcovi, 100 g ceapă, 
1 rădăcină de pătrunjel, 1 ţelină, 2-3 ardei 
graşi, 1 fir de praz, 1/2 conopidă 2-3 ardei sau 
1 lingură de bulion, 100 mli ulei. 

Se curăţă zarzavatul, se spală şi se taie ca 
pentru ciorbă. Jumătate din ceapă şi zarzavat (fără 
cartofi) se pune într-un vas cu ulei înfierbîntat şi se 
înăbuşă pînă se înmoaie, după care se stinge cu 2— 
3 | de apă fierbinte, se adaugă restul de zarzavat şi 
se fierb împreună 30—40 min. Se adaugă cartofii 
curăţaţi, spălaţi şi tăiaţi în cubuleţe, iar după ce 
cartofii şi legumele au fiert se adaugă şi roşiile 
curățate de pieliţă şi de seminţe sau bulion, se mai 
lasă să dea în 2—3 clocote, după care se ia vasul de 
pe foc. După gust, se poate drege ciorba cu ou şi cu 
smîntînă. La servire se presară cu verdeață tăiată 
mărunt. 


9.4. DIFERITE PREPARATE PENTRU 
SUPE, BORŞURI ŞI CIORBE 


664.  Cvas de pîine 


1 kg piine neagră (de preferință de 
secară), 25 g drojdie de bere, 200 g zahăr, 50 
g stafide. 

Piinea neagră tăiată în felii se usucă în cuptor 
fără a se arde. Pesmeţii obţinuţi se pun într-o oală, 
se toarnă deasupra 10—12 | apă clocotită şi se lasă 
să stea acoperit 3—4 ore. Se strecoară, iar în 
lichidul obţinut se adaugă drojdie de bere, zahăr, se 
acoperă cu un şervet şi se lasă într-un loc călduţ să 
fermenteze 6—7 ore. Cînd începe să facă spumă, se 
strecoară din nou, spoi se toarnă în sticle în care s- 
au pus citeva stafide. Se astupă sticlele cu dopuri 
fierte în apă clocotită şi se leagă la git cu sfoară, 
apoi se pun la rece aşezate culcat. După 2—3 zile 
cvasul este bun de băut, la fel ca şi berea, sau se 
foloseşte pentru acrit borşuri şi ciorbe. (Se poate 
prepara şi fără stafide). 


665. Suc de roşii rapid, pentru acrit 
ciorbele 


Roşiile coapte, proaspete, se spală, se taie în 
bucăţi şi se pun la fiert pe foc tare. După citeva 
clocote se strecoară şi sucul obţinut se foloseşte 
pentru acrit borşuri şi ciorbe. De asemenea, se 
poate folosi pentru diferite preparate din legume 
sau la mîncăruri. 


666. Borş (esenţă) din sfeclă murată 


Se curăţă 5—6 kg sfeclă roşie, se taie în sferturi 
şi se aşază într-un borcan care se umple cu apă 
călduţă fiartă în prealabil. Se adaugă citeva felii de 
piine neagră, se acoperă cu un tifon şi se ţine la 
cald pînă ce lichidul se acreşte şi capătă o culoare 
roşie. 

Se scoate borşul din vasul în care s-a murat 
sfelca, se strecoară în sticle şi se ţine la rece. 


Se foloseşte la acrit borşuri şi ciorbe. Se pune în 
ciorbă numai după ce aceasta este complet fiartă. 
Borşul de sfeclă murată nu se fierbe înainte de a fi 
pus în ciorbe, ci numai se încălzeşte, ca să-şi 
păstreze vitaminele şi să nu se decoloreze. 


667.  Zeamă de varză murată 


Cu zeama de varză se pot acri atît borşuri cît şi 
ciorbe. Trebuie avut însă în vedere să nu se pună la 
început toată cantitatea de sare în ciorbe, căci 
zeama de varză este sărată. Zeama de varză se 
pune la fiert separat, se spumuieşte, apoi se 
strecoară şi se toarnă în ciorbă (numai după ce le- 
gumele sînt complet fierte), potrivindu-se de acru 
după gust. 


668. Crutoane de piine albă sau de 
franzelă 


200—300 g piine albă se taie în cuburi mici 
(cubuleţe), care se pun într-o tavă, se stropesc cu 
unt topit şi se introduc la cuptorul nu prea încins. 
Din cînd în cînd se amestecă pînă se rumenesc 
puţin, fără să se ardă. Se servesc ca garnitură, în 
special la supe-creme. (Crutoanele de piine se mai 
numesc şi cubuleţe de franzelă). 

669.  Cubuleţe de griş pentru supă 


200 g griş, 50 g unt, 400 g apă, sare. 

In apa clocotită cu sare şi unt, se toarnă grişul 
în formă de ploaie, amestecînd repede pînă se 
îngroaşă, după care se răstoarnă, pe o planşetă sau 
pe un platou, un strat de circa 1,5 cm grosime şi se 
lasă să se răcească. Se taie apoi cubuleţe şi se 
servesc la supă în loc de găluşte. 


670. Sufleu de griş pentru supă 
200 g griş, 4 ouă, 500 ml supă de legume. 


Se bat spumă albuşurile de la cele 4 ouă, se 
adaugă gălbenuşurile, unu cîte unu şi cîte puţin din 
griş, amestecîndu-se cu atenţie de jos în sus, să nu 
se lase albuşul. Se pune compoziţia într-o tavă unsă 
cu unt şi se introduce la cuptor. Cînd s-a rumenit se 
scoate din cuptor, se taie în pătră-ţele şi peste ele 
se toarnă imediat supa clocotită puţin cîte puţin, cît 
primeş-te grişul ca să devină pufos (puţin umflat). 


671.  Găluşte de griş fără grăsime 


1-2 ouă, 2-4 linguri pline de griş, sare. 

Se sparg ouăle într-un castronaş şi se bat bine 
cîteva minute, cu două furculiţe sau cu un tel. Se 
adaugă grişul puţin cîte puţin, amestecîndu-se pînă 
se termină şi se obţine o compoziţie potrivit de 
groasă. Intre timp, se pune apă (3—4 1) într-o cratiţă 
cît mai largă, se adaugă sare, se acoperă cu capac 
şi se pune pe foc viu. Cînd apa a dat în clocot se ia 
cu o linguriţă (care mai întîi se trece prin apa 
clocotită) din compoziţia preparată mai înainte şi se 
dă drumul în apa clocotită cu sare. Dacă prima 
găluşcă nu se desface, se continuă formarea 
găluştelor, cu ajutorul linguriţei trecută de fiecare 
dată în prealabil prin apa aflată în clocot. Apoi se 
mişcă cratiţa sau cu o lingură de lemn (cu coada ei) 
se amestecă uşor printre găluşte, ca să nu rămînă 
lipite la fund. După ce a dat în clocot, imediat se 
micşorează focul, se toarnă peste găluşte o cană de 
apă rece şi se acoperă vasul cu un capac; în felul 
acesta găluştele nu vor rămîne tari la mijloc. Se 
continuă apoi fierberea lentă, 20—30 min, cu vasul 
acoperit. 

Incercarea găluştelor. Dacă prima găluşcă este 
prea tare, se adaugă încă un ou sau o lingură de 
supă, iar dacă se împrăştie în apă, atunci se mai 
adaugă griş. 


672.  Găluşte de griş 


1 ou, 1 linguriţă de unt moale, 50 g griş, 
sare. 

Inainte de a prepara compoziţia de găluşte, se 
pune la foc o cratiţă mai mare cu apă multă şi cu 
sare, să fiarbă. Intre timp, se freacă untul spumă, se 
adaugă gălbenuşul, puţină sare, 1 linguriţă de 
pătrunjel tăiat mărunt şi grişul, amestecînd bine. 
Apoi se bate albuşul spumă şi se introduce în 
compoziţie, amestecînd uşor, după care cu o 
linguriţă, de fiecare dată înmuiată în apa clocotită, 
se ia din compoziţia preparată şi se formează 
găluştele, care se pun în apă clocotită cu sare. Dacă 
găluşca creşte şi nu se împrăştie în apă, se continuă 
formarea pînă ce se termină compoziţia. Se acoperă 
vasul cu un capac şi după ce a dat în fiert se 
micşorează focul, se toarnă peste găluşte un pahar 
de apă rece şi se lasă la foc domol să fiarbă lent 20 
—30 min. (Dacă la probă găluştele sînt prea tari, se 
subţiază cu 1 —2 linguri de lapte sau supă, iar dacă 
compoziţia este prea moale se mai adaugă puţin 
griş). 


673.  Găluşte din făină şi unt 


30 g unt, 2 ouă, 50 g făină, sare. 

Se freacă untul, se adaugă gălbenuşurile cite 
unul şi albuşurile bătute spumă şi atita făină cît să 
dea consistenţă găluştelor. Inainte de a pregăti 
compoziţia de găluşte, se pune apa sau supa la fiert 
într-o cratiţă, de preferinţă mai largă. Cînd apa cu 
sare sau supa a dat în fiert, se pun cu o linguriţă 
găluşte din coca preparată, una cîte una, înmuind 
de fiecare dată linguriţa în supă. Aceste găluşte se 
folosesc atit ca garnitură la supe cît şi ca un fel de 
mîncare, sau la papricaş. 


674. Orez pentru supă 


100-120 g orez, 30 g unt, sare. 

Orezul spălat se pune la fiert cu o cantitate 
dublă de supă şi se lasă să dea o dată în fiert. Se 
adaugă unt, se acoperă şi se lasă în cuptor cu uşa 
deschisă sau se ţine la marginea plitei, să se 
înăbuşe 20—25 min. 


675.  Tăiţei de casă 


2 ouă, 300 g făină şi apă călduţță cit 
cuprinde. 

Se frămiîntă o cocă tare, din făină, ouă şi apă 
călduţă cît cuprinde. Pe o planşetă se presară făină, 
se întinde o foaie sau două de cocă, cît mai subţire, 
şi se lasă să se usuce puţin (dacă se lasă prea mult 
se sfărimă). Se rulează apoi sul şi se taie foarte 
subţire, după care se resfiră pe un şervet sau pe o 
planşetă să se usuce. Se pot fierbe direct în supă 
sau în apă cu puţină sare. Cînd se pun la fiert se 
scutură bine de făină, se pun în apă clocotită, se 
amestecă şi după ce s-au ridicat pe deasupra se mai 
lasă să fiarbă 5—6 min, apoi se pun într-o 
strecurătoare, se trec prin apă rece şi se lasă în 
strecurătoare să se scurgă bine de apă. Tăiţeii pot fi 
pregătiţi din timp şi, după ce s-au uscat, se 
păstrează mai multă vreme. 


676.  Turnăţei 


1-2 ouă, 60-100 g făină, sare, apă. 

Se amestecă făina şi ouăle cu puţină apă sau 
smîntînă. Compoziţia trebuie să aibă consistenţa 
unui aluat moale (ca o smîntînă groasă). Se 
confecţionează un cornet de hirtie, se umple cu 
compoziţia obţinută şi se strînge cu mîna, apăsîndu- 
se de sus în jos, deasupra vasului cu supă, care 
fierbe în clocot. Orificiul cornetului trebuie să fie 
cam de mărimea unui bob de piper. Se plimbă 


cornetul roată deasupra supei, pînă se toarnă toată 
compoziţia, fierbîndu-se încă 6—10 min. 


677.  Frecăţei 


Se prepară o cocă mai tare decit la tăiţei, din 2 
ouă şi făină cît cuprinde. Coca obţinută se rade prin 
răzătoarea mare deasupra unei planşete şi se lasă 
să se zvinte frecăţeii acoperiţi cu un şervet. Se fierb 
în supă strecurată sau în orice altă supă. 

678. Frecăţei cu lapte 


Frecăţeii se fierb în lapte clocotit, servindu-se 
fie săraţi — în loc de supă, fie cu zahăr — în loc de 
desert. 


679. Pateuri pentru supe-creme şi borşuri 


Pentru cocă: 100 g unt sau margarina, 100 
g brînză de vaci bine scursă, 100 g făină. 

Pentru umplutură: 200 g ciuperci proaspete 
sau conservate, 100 g ceapă, 50 g unt sau 
ulei, piper, sare. 

Coca de pateuri poate fi preparată din timp (de 
seara). Brinza de vaci se trece prin sită sau se 
frămîntă direct la un loc cu untul moale, făina şi 
puţină sare, pînă ce devine omogenă, după care se 
lasă la rece pînă la întrebuințare. 

Intre timp, se prepară umplutura de ciuperci 
sau de brînză. Ciupercile curățate şi spălate se taie 
cît mai mărunt, la fel şi ceapa, care se pune la călit 
cu unt sau ulei şi cînd s-a călit puţin se adaugă 
ciupercile şi împreună se mai călesc 10 min, după 
care se potriveşte de sare şi de piper. Se mai pot 
adăuga o lingură de pesmet şi una de pătrunjel 
verde tăiat mărunt, lăsîn- du-se la rece pînă la 
întrebuințare. 

Cu o oră înainte de masă, se presară cu făină o 
planşetă pe care se întinde coca într-o foaie cam de 


1/2 cm grosime, care se taie, cu o ruletă sau cu un 
cuţit, în pătrate cu latura de 4 x 4 sau 5 x 5 cm, 
punînd în mijlocul fiecărui pătrat de cocă cite o 
linguriţă de umplutură de ciuperci, după care se 


în 


doaie colţ la colţ, formîndu-se pateuri în formă de 


triunghi. Fără să se ungă, se aşază pateurile pe o 


ta 


vă distanţate puţin între ele, se introduc în 


cuptorul bine încins şi se lasă la copt pînă se 


ru 
în 


menesc puţin. Umplutura de ciuperci poate fi 
locuită cu umplutură de brînză sau de carne. 
(Aluatul pentru pateuri se poate prepara după 


reţeta 55). 


GE 

10. PREPARATE DIN LEGUME 
FARA CARNE 


Legumele sînt foarte importante în hrana 
omului, deoarece sînt bogate în vitamine şi săruri 
minerale. 


10.1. PREPARATE DIN CARTOFI 


În general, cartoful constituie un aliment de 
bază, hrănitor, care conţine elemente nutritive 
complexe şi se pretează la prepararea multor feluri 
de mîncare: salate, supe, supe-creme, borşuri etc. 
sau la garnituri pentru alte preparate. Conţin 12— 
14% amidon şi un procent ridicat de vita- mina C. 

In cuprinsul acesteri cărţi sînt prezentate peste 
100 de reţete pentru preparate din cartofi, din care 
gospodinele vor putea să le aleagă pe cele mai 
ieftine şi mai gustoase sau pe cele care sînt mai 
uşor de preparat. 

Cartofii constituie, de asemenea, alimentul de 
bază atît pentru persoanele cu regim vegetarian, cît 
şi pentru cele cu regim dietetic. Ei sînt nelipsiţi în 
prepararea mîncărurilor în tot timpul anului şi chiar 
dacă sînt consumaţi zilnic — numai să nu se repete 
acelaşi fel de mîncare — nu produc plictiseală. 

Pentru ca preparatele din cartofi să fie mai 
gustoase, ca şi pentru creşterea valorii lor nutritive, 
se adaugă grăsimi (ulei, unt sau margarină), ouă, 
smîntînă şi brînză sau caşcaval. 


Calitatea şi gustul preparatelor depind de soiul 
cartofilor folosiţi: 

— pentru piureuri se foloseşte soiul de cartofi 
săpunari sau soiul chifle; 

— pentru prăjit şi pentru salate, ca şi pentru 
supe şi ciorbe se foloseşte soiul de cartofi galben 
timpuriu sau viola. 

Cartofii curăţaţi de coajă şi de impurități se pun 
imediat în apă rece, ca să nu se înnegrească, şi nu 
se taie decît în momentul pregătirii; altfel, o parte 
din substanţele lor minerale trec în apă, iar cartofii 
se sfărimă la prăjit sau la fiert. 

Cînd avem de-a face cu cartofi încolţiţi, cum se 
întîmplă mai ales primăvara, şi sîntem nevoiţi să-i 
folosim pînă la apariţia celor noi, aceştia trebuie 
curăţaţi bine, înlăturîndu-se o porţiune mai groasă 
din coajă, împreună cu urmele de încolţire şi părţile 
înnegrite sau înverzite. În caz contrar, dacă nu sînt 
curăţaţi bine, cartofii consumaţi pot produce 
intoxicații. Acestea se datoresc unei substanţe 
puternic otrăvitoare numită solanină care se for- 
mează în jurul ochiurilor de încolţire şi care produc 
colici intestinali, diaree, vărsături, stări de oboseală 
şi transpiraţie. 

Cartofii bine fierţi şi preparaţi proaspeţi sînt 
uşor digerabili, chiar pentru cei suferinzi. 


680. Cartofi fierţi cu unt 


Pentru 6 porţii: 1 kg cartofi, 100-150 g unt, 
sare. 

Cartofii se fierb curăţaţi sau în coajă. Dacă se 
curăţă de coajă, cartofii se pun întregi în apă rece, 
ca să nu se înnegrească. Ei se curăţă numai în 
momentul în care se pun la fiert. După ce au fost 
curăţaţi şi bine spălaţi în apă rece, se taie în sferturi 
şi dacă sînt mari se mai taie o dată în două şi se pun 
la fiert cu apă fierbinte şi puţină sare. Se pune vasul 


pe foc tare ca să fierbă bine pînă sînt gata, fără a se 
zdrobi. Se servesc ca garnitură, stropiţi cu unt şi 
presăraţi cu pătrunjel tăiat mărunt, sau ca mîncare 
cu unt. 

(Cartofii curăţaţi dacă sînt ţinuţi în apă, mai 
ales tăiaţi, îşi pierd sărurile de potasiu şi din 
vitamine). 


681. Cartofi fierţi cu unt şi brînză 


1 kg cartofi, 100 g unt, 300 g brînză, sare. 

Cartofii se curăţă de coajă, se taie în cuburi, se 
pun la fiert în apă clocotită cu puţină sare (căci 
brinza cu care se servesc poate este sărată; dacă 
este prea sărată, brinza se pune la desărat în lapte 
sau în apă rece) şi se fierb pînă sînt gata, fără a se 
zdrobi. 

Se servesc scurşi de apă, stropiţi cu unt topit şi 
presăraţi cu brînză sau se pune cite o felie de unt la 
fiecare porţie şi cite o felie de brînză. 


682. Cartofi fierţi cu ceapă prăjită 


1 kg cartofi, 300 g ceapă, 100 ml ulei, 
sare. 

Se fierb cartofii la fel ca în reţeta anterioară. 
Cînd sînt gata, se scurg de apă şi se servesc foarte 
fierbinţi cu ceapă prăjită cu ulei, turnată deasupra. 
Se servesc ca o mincare, cu orice fel de salată sau 
cu murături. 


683. Cartofi copţi 


1-1,5 kg cartofi, 200 g unt sau smîntînă. 

Se aleg cartofi de aceeaşi mărime, se spală, se 
usucă şi se pun în cuptorul încins, fie întregi, fie 
tăiaţi în două, curăţaţi de coajă sau nu. În cazul în 
care se coc curăţaţi, se pun într-o tavă unsă cu ulei. 
Cînd cartofii sînt copţi, se servesc cu unt separat. 


(Cartofii curăţaţi de coajă, cît sînt încă cruzi, se pot 
freca cu puţină sare grunjoasă, se ung pe deasupra 
cu ulei şi se coc pînă se rumenesc şi se fac pufoşi). 


684. Cartofi sote 


Se fierb cartofii în coajă în apă cu sare. După ce 
au fiert se curăţă de coajă, se taie în felii, se 
potrivesc de sare şi se pun la prăjit (sotat) într-o 
tigaie largă (spațioasă), cu ulei bine încălzit. 

După ce s-au prăjit, se servesc fierbinţi, 
presăraţi cu puţin piper şi cu pătrunjel verde tăiat 
mărunt sau presăraţi cu caşcaval ras şi cu ochiuri la 
capac lingă ei (v. reţeta „Ochiuri la capac”). 


685. Cartofi prăjiţi 


Cartofii curăţaţi se taie în batoane de mărimea 
şi grosimea degetului mic şi se pun în apă rece. In 
momentul în care punem uleiul într-un ceaun sau 
într-o crăticioară pe foc, se scot cartofii din apă, se 
zvintă pe un şervet şi se pun la prăjit pe rînd, cîte 
puţini, în ulei bine încins. Se prăjesc răsfiraţi, în 
acest fel rumenindu-se bine şi repede. Se scot cu o 
spumieră şi se pun în alt vas încălzit, pînă se 
prăjeşte toată cantitatea. Se servesc fierbinţi, cu 
omletă sau cu ochiuri şi cu diferite salate sau 
murături. (Cartofii se prăjesc în ulei mult, care după 
prăjire rămîne şi se poate folosi din nou pentru 
prăjitul cartofilor sau la prepararea altor mîncăruri, 
în afară, de salate). 


686. Cartofi pai 


Cartofii curăţaţi se taie foarte subţiri (julien) şi 
cît se poate de lungi, pentru a avea un aspect cît 
mai frumos. Se clătesc în apă rece, se usucă într-un 
prosop (de bucătărie curat) şi se pun la prăjit în ulei 


mult şi foarte încins. Se prăjesc cite puţini, pe rînd, 
şi cînd s-au rumenit se scot cu spumiera şi se 
sărează cu sare fină. În continuare se procedează ca 
în reţeta anterioară. 


687. Cartofi şip cu caşcaval 


Cartofi, ulei, caşcaval, sare. 

Se aleg cartofi de aceeaşi mărime şi de formă 
lunguiaţă, se curăţă, se taie la capete, apoi în felii 
cît se poate de subţiri şi egale şi se ţin în apă rece. 
Înainte de a se prăji se usucă într-un şervet, apoi se 
rumenesc pe rînd în ulei mult şi foarte încins. Se 
scot imediat ce au căpătat o culoare aurie, se 
sărează cu puţină sare fină şi, după gust, se presară 
cu caşcaval ras. 

Se servesc ca aperitiv la bere sau la vin. 


688. Cartofi sufle 


Se prepară din cartofi săpunari. Cartofii, 
curăţaţi, se taie întîi în felii subţiri, apoi în cuburi. Se 
clătesc în apă rece, se usucă într-un prosop şi se 
opăresc pe rînd în ulei încins, aşezindu-se pe un 
platou pînă se opăreşte toată cantitatea. Apoi se 
încinge din nou uleiul puternic şi în el se pun pe rînd 
cîte puţin din cartofii opăriţi. În felul acesta se 
rumenesc repede şi se umflă ca gogoşile, ridicîndu- 
se deasupra uleiului. Se scot apoi imediat, fără a se 
pune unii peste alţii, şi se presară cu sare, fină. Se 
servesc calzi sau reci, presăraţi cu caşcaval ras, ca 
gustare la şpriţ sau la bere. 

Cartofii sufle trebuie pregătiţi întocmai cum s-a 
indicat în reţetă; feliile de cartofi prin opărire conţin 
mai puţină apă şi formează o pojghiţă care la prăjire 
se umflă. 


689. Cartofi înăbuşiţi 


800 g cartofi, 100 mil ulei, sare. 

Cartofii se curăţă, se taie în careuri mai mici şi 
se pun în apă rece, după care se scot, se usucă de 
apă într-un şervet şi se pun într-un vas (cu capac) 
cu ulei încins. Se ţin pe foc puternic, mişcînd din 
cînd în cînd vasul 
ca să nu se prindă. Cînd cartofii au început să se 
prăjească, se scurge uleiul şi în acel moment se 
toarnă peste ei 200 ml apă clocotită şi puţină sare. 
Se acoperă cu un capac şi se lasă să se înăbuşe 
pînă cînd cartofii se fac moi şi pufoşi. Se servesc ca 
mîncare, cu orice fel de salată sau cu murături 
(castraveți muraţi, gogonele sau miez de varză 
stropit cu ulei şi presărat cu puţin piper pisat sau cu 
boia roşie). 


690. Cartofi la tigaie (mîncare rapidă) 


Se curăţă cartofii, se spală, se taie în felii de 1 
cm grosime, se pun într-un vas, şi se toarnă peste ei 
apă clocotită cu sare în care se ţin citeva minute. 
Apoi se scot cartofii, se şterg de apă cu un şervet 
sau se lasă pe o sită să se scurgă bine de apă, după 
care se aşază pe un rînd într-o tavă unsă cu ulei, 
bine încălzită, şi se prăjesc pe ambele părţi pe plită 
sau în cuptorul bine încins. După aceea se scot şi se 
aşază al doilea rînd de felii de cartofi, prăjindu-se 
astfel pe rînd toţi cartofii. Pînă la servire cartofii 
prăjiţi se ţin într-un vas acoperit şi ţinut în alt vas cu 
apă fierbinte. 

Se servesc cu unt, cu smîntînă sau cu iaurt. 


691. Cartofi cu ciuperci 


Pentru 6 porţii: 1 kg cartofi, 100 g ceapă, 
200 g ciuperci, 100 ml ulei, citeva boabe de 
piper, 1 foaie de dafin, 2-3 roşii, 1 legătură de 
pătrunjel, sare şi piper pisat. 


Se curăţă ciupercile, se spală, se taie în felii 
subţiri şi se stropesc cu zeamă de lămîie ca să nu se 
înnegrească. 

Între timp, se curăţă cartofii şi ceapa. Cartofii 
se taie în bucăţi mici, se spală şi se zvîntă într-un 
şervet, se sărează şi se călesc, pe rînd, în ulei bine 
încins, numai cît să se rumenească puţin. In uleiul 
rămas se prăjeşte ceapa tăiată mărunt şi cînd 
începe să se rumenească se adaugă ciupercile şi se 
călesc împreună 10—15 min, după care se stinge cu 
apa caldă şi se adaugă cartofii rumeniţi mai înainte, 
piper, foaia de dafin, sare şi se fierb pînă cînd 
cartofii sînt gata. Deasupra mîncării se pun citeva 
roşii tăiate felii şi se introduce în cuptor pentru 10— 
15 min, să se rumenească puţin deasu-pra. După 
gust, înainte de a se introduce în cuptor, se mai 
poate adăuga puţin vin şi usturoi pisat. 

Se servesc presăraţi deasupra cu pătrunjel 
verde tăiat mărunt. 


692. Cartofi iahnie 


1 kg cartofi, 300 g ceapă, 100 ml ulei, 50 g 
bulion de roşii, 1-2 legături de verdeață, 
citeva boabe de piper, 1 foaie de dafin, boia 
de ardei; usturoi, cimbru, citeva roşii, sare. 

Se curăţă cartofii şi ceapa. Ceapa se taie 
mărunt, iar cartofii se taie în bucăţi, se spală, se 
zvîntă într-un şervet şi se călesc rînd pe rînd în ulei 
bine încins, numai cît să se rumenească puţin. Apoi, 
în uleiul rămas, se prăjeşte ceapa tăiată mărunt, iar 
cînd a început să se rumenească se adaugă boia de 
ardei, bulionul de roşii şi se călesc împreună 5—6 
min, după care se stinge cu apă caldă. Se pun apoi 
cartofii, se adaugă toate ingredientele şi sare şi se 
fierb împreună pînă cînd cartofii sînt gata, fără să se 
sfărime. Se aşază deasupra citeva roşii tăiate felii şi 
se introduce iahnia în cuptor 10—15 min. lahnia de 


cartofi se serveşte caldă sau rece, presărată 
deasupra cu pătrunjel verde tăiat mărunt. 
693. Cartofi cu măsline 


Se prepară ca în reţeta anterioară, adăugindu- 
se 100—150 g măsline (spălate) şi 100 ml vin, după 
care se fierb împreună 5—6 min. (Înainte de a se 
adăuga, măslinele se pun separat la fiert 10—20 
min, după care se scurg şi se introduc în mîncare.) 
Se pot servi calzi sau reci. 


694. Cartofi cu praz 


1 kg cartofi, 500 g praz, 100 g ceapă, 100 
mil ulei, 50 g bulion, 100 g măsline, 2-3 roşii, 
verdeață, piper, sare. 

Cartofii, curăţaţi şi spălaţi, se taie în bucăţi 
potrivite şi se pun în apă rece. Între timp, se curăţă 
prazul, se spală, se taie în bucăţi de 3—4 cm şi se 
opăreşte în apă cu sare, după care se lasă într-o 
strecurătoare să se scurgă bine de apă. Ceapa se 
taie mărunt. 

Cînd toate sînt pregătite, se pune pe foc o 
tigaie sau o cratiţă cu ulei la încins, în care se călesc 
puţin, pe rînd, cartofii zvintaţi şi se scot în altă 
cratiţă. În uleiul rămas se căleşte prazul, 10 min, 
după care se scoate şi se pune peste cartofi. In 
acelaşi vas se pune la prăjit ceapa tăiată mărunt şi 
se prăjeşte pînă se rumeneşte puţin, apoi se adaugă 
bulion de roşii, se stinge cu apă caldă şi se 
răstoarnă peste cartofii cu praz. Se adaugă măs- 
linele opărite, piper, sare, şi se fierb împreună pînă 
ce sînt gata. Se aşază deasupra felii de roşii şi se 
introduce miîncarea în cuptorul încins să se ru- 
menească şi să mai scadă dacă este nevoie. Se 
serveşte caldă sau rece, presărată deasupra cu 
pătrunjel tăiat mărunt. 

(Mîncărurile sînt mai gustoare dacă după ce 
sînt gata se mai introduc în cuptor pentru 10—20 


min, să mai scadă şi să se rumenească puţin pe 
deasupra. Dacă cuptorul este prea încins, mîncarea 
se acoperă cu un capac sau cu o hirtie unsă). 


695. Cartofi cu orez 


Pentru 6 porţii: 600 g cartofi, 120 g orez, 
200 g ceapă, 100 ml ulei, 2-3 ardei graşi, 2-3 
roşii, piper, sare, 30 g bulion. 

Cartofii, curăţaţi şi spălaţi, se taie în cubuleţe 
mici şi se pun în apă rece. Într-o cratiţă se încinge 
uleiul în care se călesc cartofii scurşi de apă şi bine 
zvîntaţi într-un şervet. Se călesc pînă se rumenesc 
puţin, se scot, iar în uleiul rămas se prăjeşte ceapa 
tăiată mărunt şi cînd a început să se rumenească se 
adaugă ardeiul gras tăiat subţire, orezul ales, spălat 
şi bine scurs de apă, piper, sare şi, amestecînd, se 
mai călesc 5—6 min împreună, după care se stinge 
cu 1/2 | de apă clocotită. Se aşază deasupra citeva 
felii de roşii, se acoperă cratita cu un capac şi se 
lasă pe un disc de tablă pus pe flacără mică, să 
fiarbă mîncarea cît mai domol sau se introduce în 
cuptor (mai slab încălzit). Se fierbe cel mult 30 min. 


696. Cartofi gratinaţi 


1 kg cartofi, 100 g unt, 1/2 I lapte, 50 g 
făină, 2-3 ouă, 100 g caşca-val. 

Cartofii se fierb în coajă, după care se curăţă şi 
se taie în felii. Între timp, se prepară sosul din 50 g 
unt, făină şi se stinge cu lapte călduţ; după ce s-a 
răcit puţin se adaugă ouă crude, 50 g caşcaval ras, 
sare după gust şi cartofii tăiaţi în felii. Se amestecă 
apoi totul şi se aşază într-o formă unsă cu restul de 
unt. Se nivelează compoziţia, se presară cu restul 
de caşcaval ras şi se introduce în cuptor să se 
gratineze. 


697. Cartofi franţuzeşti 


Pentru 6 porţii: 600 g cartofi, 4 ouă fierte, 
200 g smintină, 2 ouă, 100 g unt, 200 g 
caşcaval ras, sare. 

Se spală cartofii şi se pun la fiert necurăţaţi, cu 
apă caldă şi sare. După ce s-au fiert se curăţă de 
coajă şi se taie în felii. Se ia o tavă, se unge bine cu 
unt şi se aşază un strat de felii de cartofi, un strat 
de felii de ouă fierte, cîte puţină smîntînă şi 
caşcaval ras. Apoi se repetă aceleaşi straturi de 
componente. Pe ultimul strat, care trebuie să fie de 
cartofi, se toarnă restul de smîntînă bătută cu ouă, 
se presară cu restul de caşcaval ras, se stropeşte cu 
restul de unt topit şi se introduce compoziţia în cup- 
tor să se gratineze. 


698. Cartofi gratinaţi rapid 


1 kg cartofi, 100 g unt, 100 g caşcaval ras, 
sare. 

Cartofii cruzi se curăţă de coajă, se spală şi se 
taie în felii subţiri. Se sărează şi se aşază, într-o tavă 
unsă cu unt, un strat de felii de cartofi peste care se 
presară caşcaval ras. Apoi se repetă straturi de 
cartofi şi caşcaval ras. Pe ultimul strat de cartofi se 
presară restul de caşcaval şi se stropeşte cu unt 
topit, după care se introduc la cuptor încins să se 
gratineze. 


699. Cartofi brutăreşti cu ceapă 


1 kg cartofi, 100 mi ulei, 200 g ceapă, 
sare, piper, verdeață. 

Cartofii se curăţă, se spală, se taie în felii cît 
mai subţiri şi se pun într-o tavă unsă. Între timp, 
ceapa se curăţă, se spală, se taie în felii cît mai 
subţiri şi se prăjeşte în ulei pînă se rumeneşte puţin, 
după care se pune peste cartofii din tavă şi se mai 
adaugă sare, piper, verdeață tăiată mărunt şi 200— 


300 ml de apă fierbinte. Se amestecă compoziţia şi 
se introduce tava cu cartofi în cuptorul încins. Sînt 
gata după ce s-au rumenit pe deasupra. 


700. Cartofi copţi la cuptor 


20-30 cartofi mici (ca nucile) de aceeaşi 
mărime. 

Se curăţă cartofii de coajă, se spală, se usucă, 
se sărează şi se tăvălesc în pesmet, apoi se aşază 
într-o tavă unsă cu ulei şi se introduc în cuptorul 
bine încins. Sînt gata cînd s-au rumenit. Se servesc 
calzi, cu mujdei de usturoi. 


701. Cartofi copţi la cuptor felii rondele 


Se aleg 5—6 cartofi de mărime mijlocie, se 
curăţă de coajă, se spală şi se taie în felii rotunde. 
Se pun cartofii felii într-o cratiţă, se toarnă peste ei 
apă clocotită, puţină sare şi se lasă să dea într-un 
clocot, apoi se scurg şi se aşază sub formă de strat 
într-o tavă unsă cu ulei şi se introduc în cuptor. Se 
coc pînă se rumenesc, apoi se scot pe un platou, se 
stropesc cu unt topit şi se presară cu brînză rasă. 


702. Cartofi ducesa (duchesse) 


600 g cartofi, 2 ouă, 1 lingură de făină, 50 
g caşcaval ras, 50 g unt, 1 gălbenuş, sare. 

Cartofii, curăţaţi de coajă, se spală şi se fierb în 
apă caldă cu puţină sare. Cînd sînt gata, se dau 
fierbinţi prin sită, se amestecă cu făină, ouă, unt 
topit, caşcaval ras şi se potrivesc de sare. Cu 
ajutorul unui cornet cu şpriţ mai mare decit cel 
pentru maioneză, care se umple cu compoziţia 
preparată, se formează, într-o tavă unsă cu unt, 
diferite figuri sau forme de ceşcuţe. Acestea se ung 
cu gălbenuş şi se coc în cuptor, pînă se rumenesc 
frumos. Se servesc la diferite legume. 


703. Cartofi noi cu smîntînă 


800 g cartofi, 100 g unt, 200 g smîntînă, 
sare. 

Se curăţă cartofii, se spală şi dacă sînt mari se 
taie în două sau în patru. Se pun la fiert cu apă 
fierbinte şi cu puţină sare. Cînd sînt fierţi se scurg 
bine de apă, apoi se adaugă untul tăiat în bucățele, 
se acoperă vasul cu capac şi se înăbuşă 10—15 min 
pe foc domol. Se servesc fierbinţi, cu smîntînă. 


704. Cartofi noi cu sos de mărar 


1 kg cartofi noi, 500 g sos de smintină cu 
mărar. 

Se pregătesc cartofii ca în reţeta anterioară. 
între timp, se pregăteşte un sos de mărar cu 
smîntînă (v. reţeta 193), se pun cartofii în sosul fier- 
binte şi se dau în fiert 2—3 min. La servit se adaugă 
cîte o linguriţă de smîntînă şi se presară deasupra 
mărar tăiat mărunt. 


705. Cartofi noi sote, cu mărar 


1,5 kg cartofi noi, 100 g unt sau ulei, sare, 
mărar. 

Cartofii noi nu se curăţă de coajă ci se spală 
bine şi se freacă cu un prosop umed în care se pune 
un pumn de sare grunjoasă. După ce se clătesc, se 
pun la fiert cu apă clocotită cît să-i acopere şi cu 
puţină sare. (Pentru gust şi aromă, împreună cu 
cartofii se mai pun la fiert o legătură de mărar, sau 
cotoare de mărar şi de pătrunjel verde, legate cu 
aţă). După ce cartofii s-au fiert, se scurg, se scot 
cotoarele de verdeturi, iar cartofii se pun într-o 
tigaie cu ulei încins şi se călesc pînă ce se rumenesc 
puţin. Se mai adaugă sare şi se presară deasupra cu 
mărar verde tăiat mărunt. 


706. Cartofi cu sfeclă 


1 kg cartofi, 2-3 bucăţi de sfeclă roşie, 
200 g ceapă, 100 ml ulei, 2-3 linguri de oţet 
sau 1 lămiie, 1 legătură de pătrunjel verde, 
sare, piper. 

Cartofii şi sfecla se fierb în coajă dar separat. 
Sfecla se poate coace în cuptor. Intre timp, se 
curăţă ceapa, se taie mărunt şi se prăjeşte cu ulei. 
Cartofii şi sfecla se curăţă de coajă, se taie în felii şi 
apoi acestea se taie în două sau în patru, se pun 
într-un castron, se adaugă ceapa, sare, piper, oţet 
sau zeamă de lămiie după gust. Se amestecă 
compoziţia, se presară cu pătrunjel verde sau cu 
hrean ras şi se serveşte ca un fel de mîncare. 


707. Cartofi cu sfeclă şi ciuperci uscate 


Se prepară la fel ca în reţeta anterioară, 
folosind aceleaşi componente şi cantităţi, în plus 
adăugiîndu-se 50—60 g ciuperci uscate. Ciupercile 
se spală mai întîi în citeva ape, după care se lasă 
pentru 2—3 ore la înmuiat în apă călduţă. Se pun 
apoi la fiert tot în apa în care s-au înmuiat (altfel se 
pierde din gustul ciupercilor). După ce ciupercile 
sînt bine fierte se scot din zeama în care au fiert şi 
dacă sînt mari se taie în bucăţi, apoi se pun la un 
loc cu cartofii şi sfecla. Se poate adăuga şi puţin din 
zeama în care au fiert ciupercile. (Restul de zeamă 
se păstrează pentru alte preparate). După gust, se 
poate adăuga mujdei de usturoi. 


708. Cartofi cu varză murată 


1 kg de cartofi, 600 g varză murată, 100 
ml ulei, piper pisat sau boia de ardei. 

Se pun cartofii în coajă la fiert. Intre timp, se 
taie varza foarte subţire şi se pune la călit cu ulei. 
Se căleşte 5—6 min, numai ca să se încălzească 
bine varza, se adaugă cartofii fierţi şi tăiaţi în felii, 
piper pisat sau boia de ardei, se potriveşte de sare 


şi se amestecă. Se serveşte ca un fel de mîncare 
caldă sau rece. 


709. Cartofi piure gratinaţi 


800 g cartofi, 200 g caşcaval, 100 g unt, 
50 g pesmet. 

Cartofii curăţaţi de coajă se pun la fiert cu apă 
fierbinte şi puţină sare. După ce s-au fiert, se scurg 
de apă, se trec prin sită, se pun într-o tavă unsă cu 
o parte din unt şi presărată cu pesmet, se netezesc 
cu lama unui cuţit şi deasupra lor se fac modele în 
formă de rînduri sau de gratii. Se presară deasupra 
cu caşcaval ras, se stropesc cu restul de unt şi se in- 
troduc în cuptorul încins. Se ţin la copt pînă se 
rumenesc (se gratinează) pe toată suprafaţa. Se 
servesc calzi, cu ochiuri sau cu iaurt. 


710. Cartofi piure 


1,2 kg cartofi, 50 g unt, 100 mi lapte, 
sare. 

Cartofii, curăţaţi de coajă, se faie şi se fierb în 
apă cu sare pînă se înmoaie. Se scurg şi se bat cu 
un tel, adăugîndu-se laptele fierbinte şi jumătate din 
unt, pînă se fac ca o spumă. Restul de unt se pune 
deasupra piureului cînd se serveşte. 


711. Cartofi cu ceapă şi usturoi 


1 kg cartofi, 200 g ceapă, 100 ml ulei, 1 
căpățină de usturoi, sare, piper. 

Se fierb cartofii în coajă, se curăţă, se taie în 
felii şi se pun peste ceapa curățată, tăiată şi 
rumenită puţin în ulei. Se călesc împreună pînă 
capătă o culoare rumenă deschisă. Se adaugă apoi 
usturoiul pisat, piper şi sare după gust. Se amestecă 
şi se servesc calzi, ca un fel de mîncare, însoţiţi de 
ochiuri sau omletă, cu salată, cu castraveți muraţi 


sau cu miez de varză murată cu ulei şi piper 
deasupra. 


712. Cartofi jumătăţi umpluţi 


1 kg cartofi, 100 g ceapă, 100 ml ulei, 2 
gălbenuşuri, sare, piper. 

Se aleg cartofi de aceeaşi formă şi mărime, se 
curăţă de coajă, se spală, se şterg, se freacă cu 
sare, apoi se pun într-o tavă în cuptorul în- 
cins,  întorcîndu-se pe toate părţile, să se 
rumenească uniform. 

După ce s-au copt, se lasă să se răcească, se 
taie în două şi se scobeşte miezul, fără a se strica 
pereţii. Ceapa se curăţă, se taie foarte mărunt şi se 
căleşte în jumătate din ulei. Cînd începe să se 
rumenească se adaugă miezul de la cartofi, se 
potriveşte de sare şi de piper, apoi se adaugă gălbe- 
nuşurile, se amestecă totul bine şi cu compoziţia 
respectivă se umplu car-tofii. Cartofii umpluţi se 
netezesc deasupra, se presară cu făină şi se aşază 
într-o tigaie cu unt sau cu ulei bine înfierbîntat, cu 
partea umplută în jos, ca să se prăjească repede. 

Se servesc aşezaţi cu partea prăjită în sus, cu 
salată verde, cu salată de roşii sau cu murături. 


713. Cartofi copţi umpluţi cu brînză 


Modul de preparare este acelaşi ca în reţeta 
anterioară, doar se înlocuieşte ceapa cu brînză şi 
uleiul cu unt, din care cu jumătate se prăjesc cartofii 
umpluţi, iar cu restul se stropesc cînd se servesc. Se 
adaugă smîntînă sau iaurt la masă. Brinza telemea 
se poate înlocui cu brînză de burduf, presărîindu-se 
deasupra cu mărar verde tocat mărunt. 


714. Cartofi umpluţi cu ciuperci 


1 kg cartofi, 200-300 g ciuperci, 2 ouă, 
100 g unt, 30 g caşcaval, sare, piper, 100 g 
ceapă. 

Se aleg cartofi de aceeaşi formă şi mărime. Se 
curăţă foarte subţire de coajă şi se fasonează, 
dîndu-li-se formă de butoiaş, după care se freacă cu 
sare şi se pun în cuptor, întorcîndu-se pe toate 
părţile, să se coacă uniform. După ce s-au copt, se 
taie un căpăcel la capăt ca să poată să stea drept şi 
prin care se scoate totodată şi miezul cu atenţie să 
nu se strice pereţii. Miezul scos se amestecă cu 
ciupercile, care se pregătesc din timp astfel: se 
curăţă şi se spală, se taie mărunt şi se înăbuşă într- 
o cratiţă cu unt, împreună cu ceapa tăiată foarte 
mărunt şi uşor călită. Cînd ciupercile încep să se 
prăjească se adaugă sare şi puţin piper, se ames- 
tecă cu miezul de cartofi, se mai adaugă 
gălbenuşurile şi albuşurile bătute spumă, după care 
cu compoziţia preparată se umplu cartofii scobiţi. 
Aceştia se aşază într-o tavă unsă, se presară 
deasupra cu caşcaval ras şi se introduc în cuptor 
pînă se gratinează. 


715. Cartofi noi cu usturoi 


1 kg cartofi, 1 căpăţină de usturoi, 60 ml 
ulei, sare, piper. 

Se aleg cartofi de aceeaşi mărime (mărimea 
nucilor), se curăţă, se spală şi se pun într-o cratiţă 
cu ulei şi puţină apă. Se acoperă cratiţa cu un capac 
şi se introduce în cuptor să fiarbă înăbuşit. Cînd 
cartofii se fac pufoşi, se adaugă usturoiul pisat, 
sare, piper, după care cratiţa se introduce din nou în 
cuptor, fără capac, şi se ţine pînă scade sosul şi se 
rumenesc cartofii. Se servesc fierbinţi. 


716.  Degeţele de cartofi (cartofi à la 
polonez) 


1 kg cartofi, 1-2 ouă, 2-3 linguri făină, 200 
g unt, 100 g pesmet, sare. 

Cartofii fierţi se trec prin sită sau se dau prin 
maşina de tocat. Se adaugă ouăle, făina, puţină 
sare, se amestecă repede cîteva minute, apoi se 
formează unu sau două suluri lungi care se aşază pe 
o planşetă presărată cu făină şi se taie în bucățele. 
Acestora li se dă formă de bastonaşe mici, rotunde 
(ceva mai scurte decît degetul mic), care se fierb în 
apă clocotită cu sare, timp de 10 min, pînă se ridică 
deasupra apei. Se scot, se ung cu unt topit sau cu 
pesmet prăjit în unt şi se servesc calde. 


717.  Găluşte de cartofi cu ceapă călită 


Compoziţia de găluşte se prepară ca în reţeta 
anterioară, formîndu-se însă bile (cît jumătate de 
ou) care, după ce sînt fierte, se amestecă cu ceapă 
prăjită, preparată din timp astfel: se curăţă 200 g 
ceapă, se taie cît mai mărunt şi se prăjeşte în 100 
ml ulei, iar cînd a început să se rumenească se 
adaugă găluştele şi împreună se mai călesc 5—6 
min. 


718.  Găluşte de cartofi simple 


Cartofii (1 kg) se curăţă de coajă, se spală, se 
taie mărunt şi se pun la fiert cu apă caldă şi sare. 
După ce sînt bine fierţi, se scurg puţin (nu de toată 
zeama), se adaugă 2—3 linguri de făină şi se bat cu 
un tel, adăugîndu-se 2—3 ouă şi o parte din ceapa 
tăiată mărunt şi prăjită în ulei. Se mai amestecă pe 
foc 5—6 min, după care se ia cu o lingură din 
cartofi, şi se pun găluşte într-o salatieră care se 
presară cu restul de ceapă prăjită. 


719.  Găluşte de cartofi cu prune 


1 kg cartofi, 2 ouă, 200 g făină, 100 g unt, 
100 g pesmet, 100 g zahăr, 1 kg prune, sare. 


Cartofii, fierţi în coajă, se curăţă şi se trec prin 
sită sau se dau prin maşina de tocat. Se adaugă 
ouăle, făina, puţină sare şi se amestecă repede 
cîteva minute. Se aşază coca obţinută pe o planşetă 
presărată cu făină, se formează sul şi se taie 
bucățele din care se formează foi potrivit de groase, 
pe ele se pune cîte o prună cu simburele scos, după 
care se strînge coca în jurul prunei, se rotunjeşte şi 
se pune la fiert în apă clocotită cu puţină sare. Cînd 
găluştele s-au ridicat deasupra apei se mai lasă să 
fiarbă 5—6 min, după care se scot cu o spumieră şi 
se pun într-o tavă unsă cu unt. Peste ele se toarnă 
pesmet prăjit în unt, se presară deasupra cu zahăr 
şi scorţişoară şi se introduc puţin în cuptorul încins. 


720. Crochete de cartofi simple 


600 g cartofi, 2 gălbenuşuri, 50 g caşcaval 
ras, 60 g făină, 30 g pesmet, sare, piper, unt 
pentru uns tava. 

In cartofii fierţi şi daţi prin maşina de tocat se 
adaugă gălbenuşurile, făina, sare şi piper. Se 
amestecă totul bine şi se împarte în bucăţi egale, 
fiecărei bucăţi dîndu-i-se o formă lunguiaţă de 
crochete. Acestea se trec prin pesmet numai pe o 
parte, aceea pe care se aşază într-o tavă unsă. 
Deasupra se presară cu caşcaval ras şi se introduce 
tava în cuptor. Cînd s-au rumenit sînt gata. 


721.  Papricaş de cartofi cu găluşte 


1,5 kg cartofi, 300 g ceapă, 100 mli ulei, 2 
g boia de ardei, citeva boabe de piper, 1 
legătură de pătrunjel verde, 1 foaie dafin, 50 
g bulion, sare. 

Pentru găluşte: 150 g făină, 200 ml apă, 60 
ml ulei sau unt, 2-3 ouă, verdeață, sare. 

Cartofii curăţaţi, spălaţi şi tăiaţi în felii se călesc 
într-o tigaie în ulei încins, apoi se scot, iar în uleiul 
rămas se prăjeşte ceapa tăiată mărunt, se adaugă 


bulion, boia şi se stinge cu apă. Se răstoarnă sosul 
într-o cratiţă, se adaugă cartofii, piper, sare, foaia 
de dafin şi se lasă să fiarbă pînă cînd cartofii sînt 
gata. 

In acest interval de timp se pregătesc găluştele 
astfel: se pun la fiert apa cu uleiul şi cînd a dat în 
clocot se toarnă toată făina deodată, amestecîndu- 
se bine să se încorporeze. Se ia imediat de pe foc, 
se lasă să se răcească puţin, se adaugă ouăle unul 
cîte unul, amestecîind tot timpul, şi la sfîrşit 
verdeaţa tocată mărunt. Din compoziţia respectivă 
se iau cu linguriţa găluşte mici, de mărimea unei 
alune, care se fierb cîteva minute în apa clocotită cu 
sare, după care se scurg şi se introduc în cratiţa cu 
cartofi, apoi se mai lasă să fiarbă împreună 5—6 
min şi se adaugă sare, după gust. 

Se serveşte fierbinte, presărat deasupra cu 
pătrunjel verde tăiat mărunt. 

Papricaşul trebuie să aibă sos suficient. 


722.  Gogoşi din cartofi (desert) 


500 g făină, 600 g cartofi, 400 ml lapte, 2- 
3 ouă, 50 g drojdie de bere, 100 g zahăr, 100 
g unt, 100 g zahăr pudră, 1 plic zahăr vanilat, 
sare, ulei pentru prăjit. 

Cartofii fierţi în coajă se curăţă şi după ce s-au 
răcit se dau prin răzătoarea măruntă sau se trec 
prin maşina de tocat. Se dizolvă drojdia cu 2—3 
linguri de lapte călduţ, se adaugă 1 lingură de făină 
cu virf şi 1 linguriţă de zahăr. Se lasă la loc călduţ să 
crească. După ce drojdia a crescut, se adaugă restul 
de făină, lapte, zahăr, 2—3 ouă, sare, untul topit şi 
se amestecă frămîntînd, apoi se mai lasă să crească 
la loc călduţ. Cînd a crescut bine, se pune aluatul pe 
o planşetă presărată cu făină şi se întinde o foaie de 
1 cm grosime din care se decupează rondele cu 
gura unui pahar sau cu o formă de tablă. Rondelele 


decupate se lasă la loc călduţ 20—30 min, după 
care se prăjesc în ulei bine încălzit. La servire se 
presară cu zahăr pudră amestecat cu zahăr vanilat. 


723.  Gogoşele cu cartofi 


600 g cartofi, 200 g făină, 100 ml ulei, 3 
ouă, sare, piper sau nucşoară, ulei pentru 
prăjit. 

Se pun la fiert într-un vas 200 ml apă şi 100 ml 
ulei. Cînd au dat în clocot, se pune toată făina, se 
amestecă de citeva ori bine şi se ia vasul de pe foc. 
După 5—6 min se adaugă ouăle unui cîte unul şi la 
urmă cartofii fierţi şi daţi prin răzătoare sau prin 
sită. Se potriveşte de sare, piper sau nucşoară, se ia 
cîte o bucăţică din compoziţie şi se formează 
gogoşele mici care se prăjesc în ulei bine încins. In 
timpul prăjitului se mişcă cratiţa. 

Se servesc presărate deasupra cu caşcaval ras. 


724. Cartofi cu brînză şi smîntînă, 
gratinaţi 


600 g cartofi, 200 g brînză, 300 g 
smîntînă, 50 g caşcaval ras, 2 ouă, 100 g 
unt, sare. 

Cartofii se curăţă de coajă, se spală bine şi se 
pun la fiert întregi, într-o cratiţă largă cu apă caldă 
şi puţină sare. Se fierb lent ca să nu se sfărime. 
După ce sînt gata se scurg şi se lasă să se răcească, 
apoi se taie în felii şi se aşază într-o tavă unsă cu 
unt, alternativ, un strat de cartofi şi un strat de 
brînză rasă, ultimul rînd trebuind să fie de cartofi. 
Deasupra se toarnă smîntînă bătută cu ouă şi cu 
puţină sare, se nivelează, se presară cu caşcaval ras 
şi untul tăiat în bucățele mici. Se introduce tava în 
cuptor şi se lasă pînă se rumeneşte compoziţia 
deasupra. Se servesc calzi. 


725.  Brinzoaice de cartofi 


600 g cartofi, 400 g făină, 4 ouă, 300 g 
brînză telemea, 50 g unt, 100 ml lapte, 30 g 
drojdie, sare. 

Cartofii fierţi se scurg de apă, se trec prin sită 
sau se sfărimă cu telul. Separat se amestecă drojdia 
de bere cu lapte călduţ şi făină, lăsîndu-se la un loc 
călduţ să crească. După ce drojdia a crescut se 
adaugă restul de făină, untul topit, 2 ouă, cartofii 
frămiîntaţi, sare şi se frămîntă ca un aluat obişnuit 
de tare. Se împarte apoi aluatul în bucăţi egale şi 
fiecare bucată se întinde ca o foaie în formă de 
pătrat, pe care se pune cite 1 lingură de um-plutură 
preparată din brînză frămîntată cu 1 lingură de griş, 
1 lingură de fă-ină şi cu restul de ouă. Se aduc 
virfurile pătratului de aluat la mijlocul aces-tuia şi se 
string (se apasă) puţin. Se ung cu ou bătut, se aşază 
pe o tavă unsă (nu prea rece), se mai lasă la un loc 
călduţ 10—20 min, după care se coc în cuptorul 
bine încălzit, pînă ce se rumenesc brînzoaicele. Se 
servesc calde. 


726.  Ruladă de cartofi cu brînză sau cu 
ceapă 


Compoziţia de cocă se prepară la fel ca în 
reţeta anterioară, cu deosebirea că se formează 
ruladă. Se întinde aluatul în grosime de 1 cm, peste 
care se pune umplutura de brînză sau ceapa călită 
în ulei (300 g ceapă, 60 ml ulei), potrivindu-se de 
sare şi de piper, după care se rulează, se unge pe 
deasupra cu ou bătut, se aşază într-o tavă unsă şi 
se introduce în cuptor, ţinîndu-se pînă se coace. Se 
serveşte caldă. 


727.  Colţunaşi cu cartofi 


400 g făină, 500 g cartofi, 100 g ceapă, 50 
mi ulei, 100 g unt sau smîntînă, 2 ouă, sare, 
piper. 

Cartofii se fierb în coajă sau curăţaţi. După ce s- 
au răcit se trec prin răzătoare sau prin maşina de 
tocat, apoi se adaugă 1 ou, sare, piper şi ceapa 
tăiată mărunt şi prăjită în ulei. 

Separat se pregăteşte o cocă din făină, 1 ou şi 
apă cît primeşte făina, se amestecă totul bine şi se 
pune pe o planşetă presărată cu puţină făină. Se 
întinde o foaie subţire, din care se decupează cu un 
pahar rondele sau se taie foaia în pătrate cu latura 
de 5 cm. În mijlocul rondelelor sau a pătrate-lor se 
pune cite o linguriţă din compoziţia de cartofi şi se 
adună suprapu-nîndu-se marginile şi apăsîndu-le ca 
să se lipească. Colţunaşii se pun în apă clocotită cu 
sare să fiarbă 10—12 min. (Cînd s-au ridicat dea- 
supra apei, se mai lasă să fiarbă 5—6 min). Apoi se 
scot şi se stropesc cu unt topit, cu puţin unt şi 
smîntînă, cu zahăr sau cu sos de tomate. In loc de 
unt se pot servi cu ceapă tăiată foarte mărunt şi 
prăjită în ulei. 

Aceeaşi cocă de colţunaşi poate fi umplută cu 
brînză telemea, brînză de vaci, marmeladă de orice 
fel, varză călită etc. 

728. Chifteluţe de cartofi 


1,5 kg cartofi, 100 g ceapă, 2 ouă, 150 g 
făină, 150 ml ulei, sare, piper. 

Se fierb cartofii în coajă şi, după ce au fiert, se 
curăţă, se lasă să se răcească şi se trec prin maşina 
de tocat. Între timp, ceapa tăiată mărunt se căleşte 
în ulei, se scurge şi se adaugă la cartofii daţi prin 
maşina de tocat. Se adaugă apoi ouăle, piperul, 
sarea şi 3/4 din făină (cu făina rămasă se presară 
fundul pe care se fac chifteluţele). Se amestecă 
totul repede, se formează un sul din care se taie 
bucăţi de 40—50 g, cărora li se dă formă de 


chifteluţe ce se tăvălesc prin făină şi se prăjesc în 
ulei bine încins. 


729. Chifteluţe dulci din cartofi 


Se pregătesc ca în reţeta anterioară, fără a se 
mai adăuga ceapă şi piper. Se servesc cu zahăr şi 
smîntînă. 


730. Chifteluţe de cartofi la cuptor 


Compoziția de cartofi se prepară la fel ca în 
reţeta 728, fără ceapă şi piper, adăugîndu-se în loc 
100—200 g brînză rasă. Se amestecă bine şi se 
formează chiftele, care se aşază într-o tavă unsă şi 
se introduc în cuptor, unde se coc 20—30 de min. 


731. Chifteluţe de cartofi pane 


Compoziţia de chifteluţe se prepară ca în reţeta 
728 şi după ce sînt pregătite se tăvălesc în făină, 
apoi se trec prin ou bătut şi se dau prin pesmet. Se 
prăjesc în ulei bine încălzit pînă se rumenesc pe 
ambele părţi. Se servesc cu diferite salate sau 
murături. 


732.  Pirjoale de cartofi cu brînză 


800 g cartofi, 300 g brînză, 200 g făină, 4 
ouă, 100 g pesmet, sare. 

Se fierb cartofii în coajă, se curăţă şi după ce s- 
au răcit se trec împreună cu brînză prin maşina de 
tocat. Se adaugă 200 g făină, ouăle şi sare dacă mai 
este nevoie. Se amestecă totul şi se împarte în 
bucăţi egale cărora li se dă o formă ovală turtită. 
Bucăţile se trec prin pesmet şi se prăjesc pe ambele 
părţi într-o tigaie cu ulei încins. 


733.  Piîrjoale de cartofi moldoveneşti 


Compoziţia de cartofi se prepară la fel ca în 
reţeta anterioară dar fără brînză. În locul brînzei se 
adaugă 100 g ceapă călită în 60 ml ulei, sare şi 
piper, după gust, şi o legătură de mărar verde tăiat 
mărunt. Se prăjesc într-o tigaie cu ulei încins. 

Se servesc calde, stropite cu mujdei de usturoi 
şi alături cu salată sau cu murături. 


734.  Perişoare de cartofi cu mărar şi sos 
de smîntînă 


1 kg cartofi, 200 g făină, 3 ouă, 2 legături 
de mărar, 50 g unt, 70 ml ulei, 200 g smîntînă, 
sare, piper. 

Se fierb cartofii în coajă, după care se curăţă, 
se lasă să se răcească, apoi se trec prin maşina de 
tocat. Se adaugă 150 g făină, ouăle, sare şi piper. 
Se amestecă totul bine şi se formează perişoare 
mici, cam de 20 g fiecare, care se tăvălesc prin 
făină şi se prăjesc în ulei. Se aşază perişoarele într-o 
cratiţă, se presară mărar printre ele şi se toarnă 
deasupra următorul sos: se rumenesc puţin 50 g 
făină în 50 g unt, se stinge cu zeama în care au fiert 
cartofii, apoi se adaugă smîntînă. Se toarnă sosul 
peste perişoare şi se mai dă o dată totul în fiert. 


735.  Frigănele de cartofi 


600 g cartofi, 300 g făină, 1/2 | lapte, 100 
g unt, sare, piper, 3-4 ouă şi ulei pentru prăjit. 
È Cartofii se curăţă de coajă şi se țin în apă rece. 
Intre timp, într-un castron se cerne făină, se pun 
ouăle, sare, piper şi se subţiază cu lapte pînă se 
face o cocă ca de clătite, în care se pun cartofii raşi 
pe răzătoare. Se ia cite o lingură plină din această 
compoziţie şi se prăjeşte pe ambele părţi în ulei 
bine încins. Frigănelele prăjite se aşază într-un 
castron bine încălzit şi se stropesc cu unt fierbinte. 
Se acoperă şi se ţin pînă la servire. 


Se servesc calde, fie cu o garnitură de legume, 
fie cu smîntînă. 


736. Tocăniţă de cartofi cu ciuperci 


1 kg cartofi, 300 g ciuperci, 200 mi ulei, 
300 g ceapă, 30 g bulion de roşii, 1 legătură 
de pătrunjel, piper, sare. 

Se curăţă cartofii, ceapa şi ciupercile. Ciupercile 
se taie în felii subţiri şi se călesc într-o parte din 
ulei, iar ceapa se taie în felii subţiri şi se prăjeşte în 
restul de ulei pînă cînd începe să se rumenească 
puţin. Se adaugă cartofii tăiaţi în bucăţi mici şi se 
călesc puţin împreună, după care se adaugă 
bulionul de roşii, piper, sare şi se stinge cu apă (cit 
este necesar). Se mai lasă să fiarbă pînă cartofii sînt 
gata, apoi se pun ciupercile şi pătrunjelui tăiat 
mărunt. Se serveşte caldă sau rece, ca un fel de 
mîncare. 


737. Musaca de cartofi vegetariană 


800 g cartofi, 200 g ceapă, 150 ml ulei, 
10-20 ardei graşi cărnoşi (bine copti sau chiar 
pîrguiti), 500 g roşii, 2 ouă, 1 lingură de făină, 
100 g smîntînă, 50 g brînză, sare, piper. 

Se curăţă cartofii, se taie în felii şi se prăjesc în 
ulei. In uleiul rămas de la prăjirea cartofilor se 
căleşte ceapa tăiată mărunt şi cînd aceasta începe 
să se îngălbenească uşor se adaugă ardeii graşi 
copti şi curăţaţi de coajă. Se mai lasă împreună să 
se înăbuşe 10 min, după care se adaugă roşiile 
curățate de coajă şi seminţe, scurse de zeamă şi 
tăiate în bucăţi, sare şi piper, după gust, şi se mai 
ţin pe foc, amestecînd din cînd în cînd pînă scad. 
Intr-o tavă unsă cu unt sau ulei se aşază alternativ 
un strat de cartofi şi un strat de umplutură de ardei 
pregătită după cum s-a arătat. Ultimul strat trebuie 
să fie de cartofi, peste care se toarnă smintina 


bătută cu ouă, făină şi dacă este nevoie subţiată cu 
puţin lapte, iar pe deasupra se presară brînză rasă 
sau caşcaval ras. Se introduce mîncarea în cuptor şi 
se coace pînă se rumeneşte pe deasupra. Se taie în 
porţii şi se serveşte cu sos tomat (v. reţeta 
197). 


738. Musaca de cartofi, vinete şi brînză 


800 g cartofi, 600 g vinete, 200 g ceapă, 
5-6 ardei graşi, 3-4 roşii, 150 mil ulei, 100 g 
brînză, 2 ouă, 1/4 | lapte, 1-2 linguri făină, 
sare, piper, pesmet. 

Se curăţă cartofii, se spală, se taie în felii şi se 
prăjesc în ulei încins. Cartofii se prăjesc pe rînd, 
după care în uleiul rămas se prăjesc vinetele în 
prealabil curățate, spălate, tăiate în felii şi trecute 
prin făină, apoi se pun pe un platou, iar în uleiul 
rămas sau în alt ulei curat se căleşte ceapa tăiată 
mărunt. După ce ceapa s-a călit puţin se adaugă 
roşiile opărite, curățate de pieliţe şi de seminţe şi 
ardeii graşi tăiaţi, se potriveşte de sare şi de piper şi 
se mai lasă să se înăbuşe pînă scade apa pe care o 
lasă. Intr-o tavă unsă cu ulei şi presărată cu pesmet 
se aşază alternativ un strat de felii de cartofi prăjiţi, 
apoi un strat cu vinete şi ceapă cu roşii, ultimul strat 
fiind de cartofi. Se introduce tava cu musaca în 
cuptor pînă se va rumeni puţin pe deasupra, după 
care se toarnă peste musaca o compoziţie pregătită 
din: ouă şi făină subţiate cu lapte, iar pe deasupra 
se presară cu brînză rasă sau cu caşcaval ras şi se 
mai ţine în cuptor pînă se vor rumeni şi acestea. 


739. Musaca de cartofi cu varză 


Se prepară la fel ca în reţeta anterioară, cu 
deosebirea că se înlocuieşte compoziţia de vinete şi 
ceapă cu varza murată pregătită în felul următor: 
varza murată se taie foarte subţire, se stoarce bine 


şi se înăbuşă într-o cratiţă cu ulei. Se acoperă 
cratiţa şi din cînd în cînd se amestecă varza pînă ce 
este gata. Intr-o tavă unsă cu ulei şi presărată cu 
pesmet se pun alternativ straturi de cartofi şi de 
varză,  continuîndu-se prepararea ca în reţeta 
anterioară. 


740. Mincare de cartofi cu roşii 


Pentru 6 porţii: 800 g cartofi, 500 g roşii, 
300 g ceapă, 150 ml ulei, 1 lingură de făină, 1 
fir de cimbru, citeva boabe de piper, sare. 

Se curăţă cartofii, se spală, se taie în felii şi se 
prăjesc în ulei pe rînd şi numai pînă se rumenesc 
puţin. In uleiul rămas se căleşte ceapa tăiată 
mărunt, se adaugă făina, cimbrul, piperul, sare, 
foaia de dafin, cartofii şi se stinge cu apă fierbinte 
cît să acopere totul. Se fierbe pînă ce cartofii sînt 
aproape gata, se adaugă roşiile curățate de pieliţe 
şi tăiate în felii şi se mai fierbe 10—15 min sau se 
introduce vasul în cuptor pînă se va rumeni 
mîncarea. După preferinţă, se mai poate adăuga 
puţin usturoi pisat. Se serveşte presărată cu 
pătrunjel verde tăiat mărunt. 


741. Mincare de cartofi cu castraveți 
muraţi 


1 kg cartofi, 200 g ceapă, 500 g castraveți 
muraţi, 100 mi ulei, 50 g bulion, 2-3 roşii, 1-2 
legături de mărar sau pătrunjel verde, piper. 

Cartofii se curăţă de coajă, se spală, se taie în 
felii şi se prăjesc puţin în ulei încins. În uleiul rămas 
se căleşte ceapa tăiată mărunt, pînă se rumeneşte 
puţin. Se adaugă bulionul de roşii, se stinge cu apă 
caldă, se adaugă cartofii şi se fierbe totul. Cînd 
cartofii sînt gata se adaugă castraveţii în prealabil 
curăţaţi de coajă şi de seminţe şi fierţi separat pînă 
sînt gata (bine fierţi), apoi, dacă este nevoie, se 


adaugă sare (dacă castraveţii nu sînt prea săraţi, 
altfel apa în care au fiert trebuie aruncată). Se pun 
roşiile deasupra mîncării care se lasă să mai fiarbă 
pe plită sau se introduce în cuptor şi se ţine pînă se 
rumeneşte puţin pe deasupra. La servire se presară 
deasupra cu mărar sau cu pătrunjel verde tăiat 
mărunt. 


742. Pastă de cartofi cu măsline 


600-800 g cartofi, 200 g măsline, 100 mi 
ulei, 2-3 ouă fierte tari, 1 lămiie, 1 ceapă de 
apă mare, sare piper. 

Se fierb cartofii cu cîteva ore înainte şi se trec 
prin sită sau se rad pe răzătoare. Se pun într-un 
castron, se adaugă măslinele tocate foarte mărunt, 
la fel şi ouăle fierte, ceapa şi se amestecă turnînd 
cîte puţin ulei. Se potri-veşte de sare, piper, zeamă 
de lămîie şi se aşază pe un platou, dindu-i-se o 
formă estetică şi decorind-o pe deasupra cu 
jumătăţi de măsline si cu felioare de ouă fierte tari. 
Se consumă în ziua preparării. 


743. Pastă de cartofi picantă 


500 g cartofi, 2-3 ouă fierte tari, 150 ml 
ulei, 200 g ceapă, sare, piper, chimen pisat 
sau nucşoară rasă. 

Cartofii se fierb cu puţină sare, după răcire se 
trec prin sită, la fel şi ouăle fierte şi se pun într-un 
castron. Intre timp, ceapa se taie foarte mărunt şi 
se prăjeşte în ulei pînă se va îngălbeni. Uleiul de la 
ceapa prăjită se scurge peste cartofi, se adaugă 
sare, piper pisat, chimen pisat sau nucşoară rasă şi 
se amestecă bine. Pasta de cartofi se aşază pe un 
platou, dîndu-i-se o formă estetică, după care se 
presară deasupra cu ceapă prăjită sau cu ouă fierte 
tari date prin răzătoare sau tocate mărunt. Se ser- 


veşte ca aperitiv cu castraveciori muraţi sau cu 
miez de varză murată. 


744. Ghiveci de cartofi 


500 g cartofi, 200 g morcovi, 300 g ceapă, 
1 țelină, 2-3 ardei graşi, 150 ml ulei, 2 legături 
de verdeață, 50 g bulion, 1 g boia, 1 g piper, 
sare. 

Zarzavatul curăţat şi tăiat în bucăţi se căleşte 
pe rînd în jumătate din ulei sau se prăjeşte 
împreună la cuptor şi se amestecă din cînd în cînd. 
Separat, în restul de ulei se căleşte uşor ceapa 
tăiată mărunt, se adaugă bulionul, boiaua şi se 
stinge cu apă caldă. Se adaugă apoi piperul boabe 
şi se potriveşte de sare. Se lasă să dea în fiert, apoi 
se introduce vasul cu ghi-veci în cuptor, pînă ce se 
înmoaie zarzavatul şi se rumeneşte pe deasupra. 

Dacă zarzavatul s-a rumenit la suprafaţă, dar 
legumele nu sînt încă gata, se acoperă vasul cu o 
hîrtie unsă cu ulei, să nu se ardă ghiveciul. Se lasă 
apoi ghiveciul pe foc mic să scadă zeama. Se 
serveşte cald sau rece, presărat cu verdeață tăiată 
foarte mărunt. 


745. Tartă cu umplutură de cartofi şi 
brînză 


Pentru cocă: 300 g făină, 100 g unt, 2 
gălbenuşuri, 2-3 linguri de smîntînă, 1 g 
bicarbonat, 5 g sare. 

Se prepară o cocă din componentele date. Se 
frămîntă uşor, numai cît să devină omogenă, apoi se 
lasă la rece 2—3 ore. 

Pentru umplutură: 300 g cartofi, 50 g unt; 
200 g brînză telemea, 30 g caşcaval sau 
brînză uscată. 

Cartofii fierţi se trec împreună cu brinza prin 
sită sau prin maşina de tocat, se adaugă unt topit şi 


se amestecă. Între timp, pe o planşetă presărată cu 
făină, se întinde coca într-o foaie groasă de 1/2 cm, 
din care se decupează rondele cu gura unui pahar 
mai mare cu care se căptuşesc formele de tarte, 
apăsîndu-le bine şi la urmă înţepiîndu-le în două-trei 
locuri cu virful unui cuţit. Se introduc apoi în cuptor, 
pînă ce se coc pe jumătate, după care se scot şi se 
umplu cu compoziţia de cartofi, se presară cu 
caşcaval ras sau cu orice brînză şi se introduc din 
nou în cuptor pînă ce se coc complet şi se rumenesc 
pe deasupra. Apoi se răstoarnă pe un platou şi se 
servesc calde. 


746. Tarte de cartofi dulci 


400 g cartofi, 300 g făină, 200 g zahăr 
pudră, 2 ouă, 100 g unt, coajă de lămiie rasă, 
1/4 pachet praf de topt. 

Se fierb cartofii în coajă cu citeva ore înainte 
pentru a avea timp să se răcească, apoi se curăţă şi 
se trec prin sită sau se rad. Se freacă untul cu 
zahărul pudră şi cu gălbenuşurile, se adaugă 
cartofii, coaja de lămiie, puţină sare, praf de copt, 
albuşurile bătute spumă şi la urmă făina. Se 
amestecă toate împreună uşor şi cît mai puţin şi cu 
compoziţia respectivă se umplu formele de tarte 
unse şi presărate cu pesmet. Se coc pînă se ru- 
menesc, după care se servesc calde sau reci, ca 
desert. 


747. Toci (papanaşi) din cartofi 


1 kg cartofi, 4 ouă, 100 g făină, 3 g 
bicarbonat, 50 g unt, sare, ulei pentru prăjit. 

Cartofii cruzi se curăţă, se rad pe răzătoarea 
deasă şi se scurg bine de zeama (apa) pe care o 
lasă. Se adaugă apoi ouăle, untul topit, făina, sare şi 
se amestecă totul. Din compoziţia astfel preparată 
se ia cite o lingură şi se pune într-o tigaie cu ulei 
bine încins, prăjindu-se pe ambele părţi. Se prăjesc 


pe rînd atitea bucăţi cîte intră în tigaie, apoi se pun 
în alt vas cu capac şi se mai ţin la cald 10—15 min. 
Se servesc cu un sos oarecare sau cu smîntînă. 


748. Toci din cartofi la tavă 


Compoziţia de toci la tavă se prepară la fel ca 
în reţeta precedentă, cu deosebirea că se mai 
adaugă 100—200 g ceapă călită în 100 ml ulei, apoi 
se pune într-o tavă unsă cu ulei şi se coace la foc 
potrivit. Se serveşte cu iaurt sau cu smîntînă sau la 
ceai. 


749. Şniţel de cartofi şi legume 


600 g cartofi, 100 g ceapă, 300 g legume 
de orice fel, 2 ouă, 1 legătură verdeață, 50 g 
făină, sare, piper, ulei pentru prăjit. 

Pentru împănat: 50 g făină, 1-2 ouă, 
pesmet. 

Se fierb cartofii în coajă sau curăţaţi, la fel şi 
legumele (se pot întrebuința legume rămase de la 
fiertul unei supe). Cartofii se curăţă, se dau prin 
maşina de tocat împreună cu legumele, se adaugă 
ouăle, verdeaţa tocată, sare, piper, făina şi se 
amestecă, după care se împarte în bucăţi, dîndu-li- 
se formă plată şi ovală de şniţele. Acestea se 
tăvălesc în făină, se trec prin ou bătut şi prin 
pesmet, după care se prăjesc pe ambele părţi în ulei 
încins. Se servesc cu salată sau cu murături. 

750.  Mămăligă din cartofi 


600 g cartofi, 200-300 g mălai (făină de 
porumb). 

Se curăţă cartofii şi se fierb în apă cu sare pînă 
se terciuiesc, se presară cu mălai şi se mai fierb 5— 
6 min, după care se bat cu un tel şi se amestecă 
mereu pe foc pînă ce mămăliguţa se coace bine. 


Se serveşte fierbinte, cu brînză şi unt, cu brînză 
de vaci cu smîntînă sau cu ouă preparate în diferite 
feluri. 


751. Cartofi copţi simpli 


1,5 kg cartofi, 50 ml ulei, sare. 

Se aleg cartofi de aceeaşi mărime, se curăţă, se 
spală, se taie în două sau în patru, se sărează şi se 
pun într-o tavă. Se stropesc cu ulei, se amestecă şi 
se coc la cuptor pînă ce se rumenesc. 

Se servesc calzi, cu salată verde sau cu 
murături. 


10.2. PREPARATE DIN ARDEI 


Ardeii graşi se folosesc în stare crudă sau 
preparaţi în diverse feluri (salate, mîncăruri) şi ca 
adaos la supe, ciorbe şi borşuri pentru a le conferi 
un gust mai bun. Ardeiul gras este foarte bogat în 
vitamină C şi de aceea se recomandă să se 
consumă în stare crudă sau cu diferite salate. 


752. Ardei graşi umpluţi cu orez 


Ardei graşi, 200 g orez, 100 g ceapă, 150 
mi ulei, 50 g bulion de roşii sau 500 g roşii, 
verdeață, sare. 

Ceapa se curăţă, se spală, se taie mărunt şi se 
pune la călit într-o cratiţă cu ulei; cînd se 
îngălbeneşte, se adaugă orezul ales, spălat şi scurs 
de apă, lăsîndu-se să se prăjească puţin. Se stinge 
cu jumătate din bulionul de roşii şi cu apă fierbinte 
în cantitate de două ori mai mare decit orezul; se 
amestecă, se adaugă sare şi după ce a dat în fiert 
se ţine acoperit cu un capac pe foc moale sau se 
introduce în cuptor unde se lasă 20 min. Se aleg 
ardei graşi, li se taie cîte un căpăcel în partea 


dinspre coadă, se spală, se curăţă bine de seminţe 
şi fiecare se crestează la capăt sau se taie puţin la 
vîrf (ca să pătrundă fierberea prin umplutură). Se 
umplu ardeii cu orezul potrivit de sare, eventual de 
piper şi se mai adaugă verdeață (mărar şi pătrunjel 
proaspăt tăiate mărunt). Se ung ardeii cu ulei, se 
aşază într-o tavă unsă cu ulei şi printre ei se pun 
roşiile (dacă sînt mici se pun întregi, dacă nu, tăiate 
în bucăţi), după care se introduc în cuptor. Cînd 
încep să se rumenească se adaugă sosul preparat 
din restul de bulion sau cu suc de roşii amestecat cu 
o lingură de făină şi subţiat cu apă caldă, apoi se 
lasă să fiarbă la foc moale circa 45 min. 

Se servesc reci, însă se pot servi şi calzi cu 
smîntînă. (Ardeii pentru umplut se pot opări cu apă 
fiartă). 


753. Ardei graşi umpluţi cu ciuperci 


Se prepară la fel ca în reţeta anterioară, dar în 
orez se mai adaugă ciupercile înăbuşite separat, 
apoi se amestecă împreună şi se umplu ardeii. (Se 
pot folosi 200—300 g ciuperci proaspete sau 50 g 
ciuperci uscate). 

754.  Mîncare de ardei graşi 


10-15 ardei cărnoşi, 100 g ceapă, 400 g 
cartofi sau 100 g orez, ulei, citeva roşii coapte 
bine, 2 legături de verdeață (mărar şi 
pătrunjel). 

Se spală ardeii şi se taie în bucăţi, la fel şi 
cartofii. Ceapa se taie mărunt şi se căleşte cu ulei; 
cînd începe să capete culoare aurie, se adaugă 
ardeii şi cartofii, se amestecă şi se înăbuşă 10—15 
min. Se adaugă roşiile curățate de pieliţă şi de 
seminţe, se stinge cu puţină apă caldă şi se potri- 
veşte de sare. Se adaugă verdeaţa tăiată mărunt şi 
se fierbe la foc moale pînă ce cartofii sînt gata. (In 
loc de cartofi se pot adăuga 100—200 g de orez). 


10.3. PREPARATE DIN ANGHINARE 


Anghinarea se foloseşte tînără, înainte de 
deschiderea completă a bobocilor florali. Aceşti 
boboci se curăţă de primele frunze mărginaşe, apoi 
se tund la vîrf şi se scobesc la mijloc, curăţind tot 
puful pînă la fund. Se spală în apă rece, se şterg, 
după care se freacă cu lămiie ca să nu se 
înnegrească sau, după primul spălat, se mai clătesc 
cu apă rece acrită cu zeamă de lămiie. Anghinarea, 
fiartă în puţină apă clocotită cu sare, se serveşte 
caldă cu unt sau rece cu sos de ulei şi lămiie. 


755. Anghinare umplută 


Pentru 6 porţii: 6-11 boboci de anghinare, 1 
lămiie, 300 g ciuperci, 1 ceapă, 100 ml ulei, 
30 g caşcaval, sare, piper şi 1 legătură de 
pătrunjel verde. 

Se curăţă anghinarea la fel cum s-a arătat la 
cap. 10.3. Se spală şi se freacă cu lămiie ca să nu se 
înnegrească. Intre timp, se curăţă ciupercile, se 
spală şi se toacă mărunt, la fel şi ceapa. Întîi se 
pune ceapa la călit într-o tigaie cu ulei, apoi se 
adaugă ciupercile şi se călesc 10—15 min, după 
care se adaugă pătrunjel tăiat mărunt şi se 
potriveşte de sare şi de piper. Cu această 
compoziţie se umplu bobocii de anghinare (scobiţi şi 
tăiaţi dedesubt ca să stea ca o ceaşcă), apoi se 
aşază într-o tavă unsă, se presară cu caşcaval ras 
peste umplutură şi se introduce în cuptor cu foc 
potrivit, adăugiînd în tavă puţină apă clocotită. Se 
ţine la cuptor 30—40 min. 

Se mai poate umple şi cu brînză. 


756.  Anghinare înăbuşită 


Se curăţă anghinarea la fel cum s-a arătat la 
cap. 10.3, se opăreşte cu apă clocotită, se scurge, 
după care se înăbuşă într-o cratiţă cu unt. La urmă 
se adaugă sare şi zeamă de lămiie. 


757. Salată de anghinare 


12 anghinare mici, tinere, 1 lămîie, 50 ml 
ulei, 1 legătură de pătrunjel verde, sare, 
piper. 

Se curăţă anghinarea de frunze pe dinafară, se 
scobeşte, se spală şi imediat se freacă cu lămîie ca 
să nu se înnegrească, apoi se taie în patru şi se 
pune la fiert în puţină apă cu sare şi cu restul de 
lămîie. Se fierbe 30 - 40 
min, se scurge, se răceşte şi se drege ca orice fel de 
salată. De reţinut faptul că anghinarea trebuie 
consumată îndată ce este gata sau cel mult se 
poate păstra citeva ore. 


10.4. PREPARATE DIN ANDIVE 


Andivele sînt mugurii unei specii de cicoare 
cultivată special în pivnițe întunecoase. Ele se taie 
de la rădăcină pînă ce mugurii nu dau în lăstari. Se 
folosesc mai mult pentru salate (v. reţeta 104). 


758.  Andive la cuptor 


600 g andive, 100 g unt, 100 g smîntînă, 1 
lingură de făină, 2 ouă, sare. 

Se curăţă andivele de petale, se spală în mai 
multe ape şi se pun la fiert cu puţină apă clocotită şi 
puţină sare. Se fierb 10—15 min, se scurg şi se 
aşază într-o cratiţă unsă cu unt care rezistă la 
cuptor şi peste ele se toarnă smîntînă amestecată 
cu o lingură de făină şi 2 ouă. Se presară cu 
caşcaval ras şi se introduc în cuptor să se 


rumenească. Se servesc imediat după ce s-au scos 
din cuptor, stropite cu unt topit proaspăt. 


759.  Andive înăbuşite 


600 g andive, 100 g unt, 1 lămiie, sare. 

Se pregătesc la fel ca în reţeta anterioară. Cînd 
sînt fierte se scurg de apă, se adaugă untul, zeama 
de lămiie, sare, după gust, şi se înăbuşă 10 min. Se 
servesc cu caşcaval ras deasupra. 


10.5. PREPARATE DIN DOVLECEI 


760. Dovlecei cu unt 


Pentru 6 porţii: 1-2 kg dovlecei, 120 g unt, 1 
legătură de pătrunjel, sare. 

Se curăţă dovleceii de coajă, se spală, se taie în 
bucăţi şi se pun la fiert în apă clocotită cu sare. 
După ce au fiert se scot într-o cratiţă cu unt 
înfierbîntat şi se înăbuşă pe foc 5—10 min, după 
care se presară cu pătrunjel verde tăiat mărunt. 


761. Dovlecei cu unt şi smîntînă 


1-2 kg dovlecei, 50 g unt, 150 g smîntînă, 
sare. 

Se prepară ca în reţeta anterioară, dar se 
înăbuşă cu unt mai puţin şi se adaugă smîntînă. 


762. Dovlecei cu unt, smîntînă şi 
caşcaval 


1-2 kg dovlecei, 150 g unt, 100 g 
smîntînă, 2 ouă, 100 g caşcaval ras, 1 lingură 
de făină, sare. 

Se prepară la fel ca în reţeta precedentă, dar 
după ce dovleceii sînt fierţi se aşază într-o tavă 
potrivit de mare, bine unsă cu unt, apoi deasupra 


se toarnă smintina amestecată cu o lingură de 
făină, ouă şi puţină sare. Se presară cu caşcaval ras, 
se stropeşte pe deasupra cu restul de unt şi se 
introduce tava în cuptor. Se lasă la foc potrivit pînă 
se rumeneşte compoziţia pe deasupra. Se servesc 
fierbinţi. 


763. Dovlecei prăjiţi 


6 dovlecei, ulei pentru prăjit, 100 g făină, 
1/2 pahar lapte, sare. 

Dovlecii se rad de coajă, se taie felii în lung, se 
sărează şi se ţin 20—30 min, apoi se şterg cu un 
şervet, se dau prin făină, prin lapte şi iar prin făină, 
după care se prăjesc în ulei bine încălzit. Se 
rumenesc pe ambele părţi. 


764. Dovlecei prăjiţi-pane în făină 


6 dovlecei tineri, 2-3 ouă, făină şi ulei 
pentru prăjit, sare, 50 g unt. 

Se aleg dovlecei tineri, cu sămînţă mică. Se taie 
în lung în felii subţiri (dacă feliile sînt prea groase, la 
prăjit rămîn crude la mijloc). Dovleceii se pregătesc 
cu 2—3 ore înainte, ca să fie întîi bine înmuiaţi şi 
apoi bine zvîntaţi. 

Dovleceii raşi de coajă şi tăiaţi în felii subţiri se 
opăresc cu apă fierbinte şi imediat se dau prin apă 
rece şi se lasă la scurs. Apoi, cu un şervet se şterge 
fiecare felie separat, după care se dau prin făină, 
prin ouă bătute şi iar prin făină şi se pun la prăjit în 
ulei încins potrivit (dacă uleiul este prea încins, se 
trage tigaia pe foc mai slab, altfel feliile de dovlecei 
se vor pîrli şi vor rămîne crude la mijloc), 
rumenindu-se pe ambele părţi. După ce s-au prăjit, 
pe rînd, se aşază într-o tăviţă încălzită şi se ţin la 
cuptor cu uşa deschisă pînă la servire. Se servesc 
calzi, stropiţi cu unt pe deasupra. 


765. Dovlecei prăjiţi-pane în caşcaval 


Componentele şi pregătirea sînt la fel ca în 
reţeta anterioară, cu deosebirea că în făina în care 
tăvălim feliile de dovlecei se adaugă caşcaval ras. 
După plac, se pot servi la masă cu smîntînă puţin 
acrişoară. 


766. Dovlecei prăjiţi-pane în pesmet 


6 dovlecei tineri, 2-3 ouă, 50 g făină, 100 
g pesmet, 50 g unt, ulei pentru prăjit, sare. 

Se pregătesc ca în reţeta 764, dar înainte de 
prăjire se dau şi prin pesmet fin (cernut). La servire 
se stropesc cu unt topit. 


767. Dovlecei gratinaţi 


1 kg dovlecei, 100 g făină, 100 g unt, 100 
g caşcaval, 4 ouă, 400 ml lapte, sare, piper, 1 
lingură de pesmet. 

Se aleg dovlecei tineri, se rad, se spală, se taie 
în două pe lungime şi se pun într-o tavă cu apă 
clocotită cu sare. Se acoperă şi se lasă să fiarbă 
pînă sînt aproape gata. Se scot din tavă şi se pun să 
se scurgă de apa apoi se scobesc cu grijă să nu se 
strice pereţii. Se aşază într-o tavă unsă şi se umplu 
cu următoarea compoziţie: miezul de la dovlecei se 
scurge bine de apă într-un tifon, se pune apoi într-o 
crăticioară cu o parte din unt şi se înăbuşă. Cu 
restul de unt, lapte şi făină se prepară un sos gros 
(v. reţeta „Sos alb”), în care se pune miezul de 
dovlecei înăbuşit şi bine zdrobit pînă este ca un 
piure şi se fierbe totul pînă se îngroaşă. Sosul 
îngroşat se ia de pe foc, se lasă puţin să se 
răcească, după care se adaugă unul cîte unul ouăle, 
caşca-valul ras, sare, piper, se amestecă şi cu 
această compoziție se umplu jumă-tăţile de 
dovlecei. Se presară deasupra cu caşcaval ras, se 


aşază într-o tavă unsă şi se introduc în cuptor pînă 
se rumenesc. 


768. Dovlecei în floare cu mărar 


1 kg dovlecei mici (în floare), 80 mil ulei, 2 
legături de mărar, 1 lămiie, piper, sare. 

Se rade cît mai puţin coaja dovleceilor, se taie 
codiţele, se spală şi se usucă într-un şervet. Se lasă 
să se înfierbinte uleiul într-o tigaie şi se pun 
dovleceii la înăbuşit, întorcîndu-se pe toate părţile 
pînă se rumenesc. Se toarnă apoi apă caldă (abia cit 
să fie acoperiţi), se adaugă sare, piper şi se fierb 
acoperiţi pînă sînt gata. Se adaugă mărar tăiat 
mărunt şi se potrivesc de sare şi de zeamă de 
lămîie. Se servesc reci. 


769. Dovlecei cu mărar şi smîntînă 


Se pregătesc la fel ca în reţeta anterioară, dar 
în loc de ulei se foloseşte unt şi la urmă se adaugă 
smîntînă şi se servesc calzi. 


770.  lahnie de dovlecei 


5-6 dovlecei, 300 g ceapă, 100 ml ulei, 50 
g bulion de roşii, 1-2 legături de verdeață, 
piper, 1 foaie de dafin, 1 fir de cimbru, sare. 

Dovleceii raşi se taie în două sau în patru dacă 
sînt mici, iar dacă sînt mai mari se taie în bucăţi. Se 
spală, se zvîntă într-un şervet şi apoi se călesc pe 
rînd în ulei bine încălzit. După ce s-au rumenit puţin 
se scot într-o crăticioară. In uleiul rămas (dacă nu s- 
a înnegrit) se prăjeşte ceapa tăiată mărunt şi cînd a 
început să se rumenească se adaugă bulionul de 
roşii şi se stinge cu apă caldă, apoi se adaugă 
dovleceii, verdeaţa tăiată mărunt, sare, piper, foaia 
de dafin, cimbrul şi se lasă să fiarbă 5—6 min. La 
urmă se poate adăuga puţin usturoi. Miîncarea 


trebuie să fie scăzută. Se poate servi caldă sau 
rece. (Uleiul, în care se repetă pe rînd prăjirea le- 
gumelor, se înnegreşte şi atunci trebuie vărsat în alt 
vas, unde se lasă să se aşeze, după care se scurge 
înapoi în tigaie, însă tigaia trebuie bine spălată şi 
ştearsă cu un prosop, iar uleiul se scurge cu grijă, 
ca să nu se ridice reziduurile care s-au lăsat la 
fund). 


771. Pilaf de dovlecei 


Pentru 6 porţii: 1 kg dovlecei, 100 g ceapă, 
300-400 g orez, 150 mi ulei sau unt, 1 
legătură de mărar, sare, piper. 

Dacă dovleceii sînt mai maturi se rad de coajă 
şi se curăţă de seminţe. Se taie în cuburi sau în 
pătrăţele mici şi se călesc pe rînd în ulei înfierbîn- 
tat, punîndu-se apoi în alt vas. După ce s-a strecurat 
uleiul într-o tigaie curată, se pune la călit ceapa 
tăiată mărunt, iar cînd s-a rumenit se adaugă orezul 
spălat şi bine scurs, călindu-se împreună 5—6 min, 
după care se stinge cu supă de legume sau cu apă 
clocotită, socotindu-se la o parte de orez 3 părţi 
lichid. Se adaugă dovleceii, mărarul tocat, sare şi pi- 
per, se amestecă şi se introduce în cuptor la foc 
mic, pe un grătar sau pe o cărămidă, ţinîndu-se 20 
—30 min cu uşa deschisă. Se serveşte cu unt cald 
sau cu caşcaval ras presărat deasupra pilafului. 


772. Dovlecei cu orez 


6 dovlecei, 300 g orez, 150 g ceapă, 200 
mil ulei, 1/2 kg roșii, 30 g bulion de roşii, sare, 
piper, 100 g unt. 

Dovleceii se rad de coajă, se taie felii în lung, se 
sărează, se lasă 20—30 min, după care se şterg cu 
un şervet, se dau prin făină şi se prăjesc în ulei bine 
încălzit pînă se rumenesc puţin. Separat se prepară 
orezul astfel: ceapa tăiată mărunt se pune la călit 


într-o cratiţă cu unt încălzit (sau cu ulei), se adaugă 
orezul bine spălat şi scurs de apă, călindu-se îm- 
preună 5—10 min şi în tot acest timp amestecîndu- 
se cu o lingură de lemn. Apoi se stinge cu apă fiartă 
şi cu 30 g bulion de roşii, apa pentru stins socotin- 
du-se 3 părţi la o parte orez. Se adaugă puţină sare, 
piper, se amestecă şi se introduce în cuptor la foc 
mic. Cînd este gata se aşază alternativ, într-o tavă 
unsă, un strat de orez apoi un strat de dovlecei, ulti- 
mul strat trebuind să fie de dovlecei şi deasupra se 
pun roşiile curățate de pieliţe. Se stropesc roşiile cu 
unt sau cu ulei şi se introduce totul la cuptor pînă se 
rumenesc puţin roşiile. 


773. Dovlecei umpluţi cu orez 


6 dovlecei, 100 g orez, 100 g ceapă, 30 g 
bulion de roşii, 100 mil ulei, sare, piper, 1 
legătură de mărar. 

După ce se rad de coajă, dovleceii se taie cîte 
puţin la amîndouă capetele, sau dacă sînt lungi se 
taie în două transversal şi se scobesc cu grijă de 
miez să nu se strice pereţii. Se umplu apoi cu 
următoarea compoziţie: ceapa tăiată mărunt se 
căleşte cu o parte din ulei, se adaugă orezul spălat 
şi curăţat, miezul de la dovlecei (dacă nu are 
seminţe mari), călindu-se împreună 10—20 min. În 
tot timpul călirii se amestecă cu o lingură de lemn. 
Se stinge cu 3 părţi de apă clocotită, la o parte de 
orez. Se adaugă mărar, sare, piper, se amestecă, se 
introduce în cuptor la foc mic şi se ţine 20—25 min, 
pînă se umflă bine orezul, apoi se răstoarnă pe o 
tavă ca să se răcească. Cu compoziţia respectivă se 
umplu dovleceii, care se aşază într-o tavă unsă bine 
cu ulei şi se introduc în cuptor unde se ţin pînă 
încep să se rumenească. Între timp, se întorc ca să 
se rumenească pe toate părţile şi la nevoie se mai 
adaugă puţin ulei. După ce dovleceii s-au rumenit, 


se toarnă peste ei sos de roşii sau sos alb (v. reţeta 
174) şi se mai fierb împreună cu sosul 20—30 min. 


774. Chifteluţe din dovlecei | 


1 kg dovlecei, 2-3 ouă, 1-2 legături de 
mărar sau pătrunjel verde, sare, piper, făină 
şi ulei pentru prăjit. 

Se rad dovleceii de coajă, se spală, se taie în 
bucăţi şi se pun la fiert într-o oală cu apă şi sare. 
După ce s-au fiert se răstoarnă pe o strecurătoare, 
se scurg bine, se pun într-un castron şi se terciuiesc. 
Peste dovlecei se adaugă ouăle, făina, sare şi piper, 
după gust, pătrunjel sau mărar tăiate mărunt, şi se 
amestecă pînă se formează o compoziţie omogenă. 
Din aceas- 
ta se ia cite o lingură, se formează cu mîna 
chifteluţe, care se dau prin făină şi se pun pe rînd la 
prăjit într-o tigaie cu ulei bine încălzit. Se rumenesc 
pe ambele părţi. 


775. Chifteluţe din dovlecei cruzi Il 


1 kg dovlecei, 2-3 ouă, 1/2 pahar lapte, 
100 g caşcaval, făină, sare, piper şi ulei 
pentru prăjit. 

Se rad dovleceii de coajă, se curăţă de seminţe 
şi se dau pe răzătoa- rea mare. Se sărează puţin şi 
peste 10—20 min se scurg bine de zeama lăsată. Se 
adaugă făină (potrivit), ouăle, se potriveşte de sare 
şi de piper, se amestecă, se ia cîte o lingură din 
compoziţia obţinută şi se formează chiftele cu mina, 
care se dau prin făină şi se pun pe rînd la prăjit, într- 
o tigaie cu ulei încins, prăjindu-se pe ambele părţi. 


776. Mincare de dovlecei 


6 dovlecei (1 kg), 100 g ceapă, 1 legătură 
de mărar, 120 ml ulei, 50 g bulion de roşii sau 


cîteva roşii, 1 căpăţină de usturoi, sare, piper, 
făină. 

Se rad dovleceii de coajă, se taie în cuburi mici, 
se trec prin făină şi se prăjesc pe rînd în ulei bine 
încălzit, după care se scot în alt vas. Uleiul rămas se 
scurge în alt vas, iar tigaia se spală şi se toarnă în 
ea din nou uleiul strecurat de reziduurile arse 
punîndu-se ceapa la călit, tăiată, în pre-alabil, 
mărunt. După ce s-a prăjit puţin se adaugă bulionul 
de roşii, dovleceii prăjiţi, usturoiul tocat mărunt şi se 
stinge cu apă caldă, atit cît să acopere conţinutul. 
Se potriveşte de sare şi de piper şi se lasă să dea în 
fiert 5—6 min, după care mincarea se introduce în 
cuptor şi se lasă să fiarbă pînă scade şi se 
rumeneşte deasupra. Cînd este gata se presară 
deasupra cu mărar tocat mărunt. 

In mîncarea de dovlecei se mai pot adăuga 
ardei graşi şi citeva roşii tăiate în bucăţi şi puse 
deasupra înainte de a se introduce în cuptor. 


10.6. PREPARATE DIN BAME 


777.  Bame cu roşii 


Pentru 6 porţii: 600-800 g bame, 1 kg roşii, 
200 g ceapă, 100 ml ulei, 1 legătură de mărar, 
usturoi, sare şi piper, după gust. 

Se spală bine bamele, li se taie codiţele fără să 
se ajungă la partea cu seminţe, se opăresc cu borş 
clocotit sau cu oţet îndoit cu apă clocotită, după 
care se scurg şi imediat se clătesc cu apă rece, 
lăsîndu-se apoi să se scurgă de apă. 

Separat, într-o tigaie se înfierbîntă o parte din 
ulei, în care se pun bamele la călit pentru numai 2— 
3 min, altfel plesnesc. In restul de ulei se prăjeşte 
ceapa tăiată mărunt, se adaugă roşiile spălate, 
curățate de pieliţă şi tăiate, se călesc împreună 5—6 
min, după care se stinge cu apă clocotită (cît 


trebuie) şi apoi se adaugă bamele. Se potriveşte de 
sare, se adaugă mărarul tăiat mărunt, piper şi 
zeamă de lămîie, după gust, şi se mai lasă să fiarbă 
10 min sau se ţin la cuptor pînă sînt gata bamele. 
Se servesc calde sau reci. 


10.7 PREPARATE DIN CONOPIDA 


778. Conopidă cu unt sote 


1 kg conopidă, 100 g unt, sare. 

Se taie conopida de pe cocean, se curăţă de 
frunzele verzi, se spală şi se pune la fiert în apă 
clocotită cu sare. Se fierbe lent 20—30 min. Se 
încearcă cu o scobitoare; dacă intră uşor 
scobitoarea, conopida este fiartă. Dacă fierbe mai 
mult, conopida se sfărimă şi pierde din aspect. 

Pînă la servire, conopida se ţine în apa în care a 
fost fiartă. In momentul servirii se scoate şi se aşază 
pe o strecurătoare. După ce s-a scurs se serveşte la 
masă cu unt proaspăt topit. De asemenea, se poate 
pune într-o tigaie cu unt şi se lasă pe foc domol pînă 
ce se rumeneşte puţin. Se serveşte fierbinte. 


779. Conopidă cu unt şi caşcaval 


Se prepară ca în reţeta anterioară, iar la servire 
se presară deasupra cu caşcaval ras. 


780. Conopidă cu smîntînă 


Se prepară la fel ca în reţeta 778 şi după ce 
este gata se serveşte cu smîntînă groasă sau cu sos 
de smîntînă. 


781. Conopidă pane 


1 kg conopidă, 2-3 ouă, 50 g unt, 100 g 
pesmet, 100 g făină, sare, piper, ulei pentru 
prăjit. 

Conopida fiartă şi răcită se fragmentează, 
bucăţile modelindu-se cu mîna în forma de pirjoale 
care se dau prin făină, ou bătut şi pesmet şi se 
prăjesc pe ambele părţi. Se serveşte cu unt topit 
pus deasupra. 


782. Conopidă cu unt şi pesmet 
(conopidă poloneză) 


1 kg conopidă, 150 g unt, 100 g pesmet, 
sare. 

Conopida, curățată de frunze şi de cotor, se 
spală bine şi se pune la fiert cu apă şi sare. Se 
fierbe 20—30 min, după care se încearcă cu o sco- 
bitoare, nelăsînd să fiarbă pînă se sfărimă. Se 
scoate pe o strecurătoare şi după ce s-a scurs bine 
se aşază pe un platou rotund bine încălzit. Se pune 
din timp untul în tigaie şi cînd s-a încălzit bine se 
toarnă pesmetul şi se prăjeşte 5—6 min, după care 
se răstoarnă peste conopidă şi se serveşte. 


783. Conopidă gratinată 


1 kg conopidă, 150 g unt, 100 g făină, 1/4 
I lapte, 2-3 ouă, 60 g caşcaval, sare. 

Fierberea conopidei se face ca în reţeta 
anterioară. Între timp, se pune untul (100 g) într-o 
crăticioară, se încălzeşte, se adaugă făina şi se 
căleşte 5—6 min, după care se stinge cu lapte 
călduţ şi se amestecă bine pînă se îngroaşă. 
Conopida fiartă se aşază într-un vas care rezistă la 
cuptor, uns cu 
unt şi deasupra se toarnă sosul; se presară cu 
caşcaval ras şi restul de unt topit şi se introduce în 
cuptor pînă se gratinează. Se serveşte caldă, din 
vasul în care s-a copt. 


784. Frigănele de conopidă 


1 kg conopidă, ulei pentru prăjit. 

Pentru coca de frigănele: 200 g făină, 10 g 
drojdie, 50 g unt sau ulei, 2-3 ouă, 1/4 | lapte 
sau apă, sare. 

Se pune făina într-un castron, se adaugă 
drojdia desfăcută cu lapte călduţ sau cu apă, untul 
sau uleiul, puţină sare şi gălbenuşurile. Se amestecă 
şi dacă mai trebuie se adaugă lichid sau făină, astfel 
ca să se obţină o cocă nici tare nici moale, doar 
puţin mai consistentă decit coca de clătite, după 
care se lasă acoperită, la un loc cald, ca să crească 
1 1/2 oră. Între timp, se pune la fiert în apă cu 
puţină sare conopida desfăcută în bucheţele sau în 
bucăţi egale. Se fierbe atît cît să nu se zdrobească, 
apoi se scoate şi se pune pe o strecurătoare să se 
scurgă de apă. Inainte de servire se pune într-o 
tigaie uleiul la încins, apoi se pun bucăţile de cono- 
pidă date prin coca la care s-au adăugat la urmă 
albuşurile bătute spumă. Se prăjesc pe foc domol, 
ca să nu se rumenească brusc. Se servesc calde 


785. Conopidă cu ciuperci 


1 kg conopidă, 200 g ciuperci, 100 g unt, 
60 g făină, 1/2 | lapte. 

Conopida se rupe în bucățele, se spală bine şi 
se fierbe în apă cu sare. Ciupercile se curăţă, se 
spală, se taie în felii şi se călesc 10—15 min cu unt, 
după care se presară cu făină şi se sting cu lapte. 
După ce au dat în fiert se adaugă conopida fiartă, se 
potriveşte de sare şi se mai lasă să fiarbă împreună 
5—10 min. Dacă mîncarea este prea scăzută se 
adaugă cit este nevoie din zeama în care s-a fiert 
conopida. 


786. Conopidă cu ciuperci şi maioneză 


1 conopidă albă, frumoasă, 300-400 g 
ciuperci proaspete, 300 g maioneză, 1 lămîie, 
sare, piper. 

Se curăţă conopida, se spală şi se pune la fiert 
în apă cu sare. După ce a fiert se desparte în 
bucheţele şi se lasă la scurs. Între timp, se curăţă şi 
se spală ciupercile în mai multe ape, se taie în felii 
şi se pun la fiert cu puţină apă, sare şi cu o lingură 
de zeamă de lămiie. Se fierb 30—40 min, după care 
se scurg de zeamă (care se poate folosi la alte 
mîncăruri). Se prepară o maioneză din 2 gălbenuşuri 
şi 300 ml de ulei, apoi se adaugă ciupercile, 
conopida, sare, piper, zeamă de lămiie, după gust. 
Se serveşte ca aperitiv. 


787.  Piure de conopidă 


1 kg conopidă, 200 g cartofi, 100 g unt, 
1/4 I lapte, sare. 

Conopida şi cartofii se curăţă, se spală, se taie 
în bucăţi şi se pun la fiert într-o oală cu apă şi sare. 
Cînd au dat în fiert, se micşorează focul şi se fierb 
pînă cînd sînt gata, apoi se scurg şi se sfărimă cu un 
tel, după care se adaugă untul, laptele cald şi sare, 
după gust. 


788. Mincare de conopidă 


1 kg conopidă, 200 g ceapă, 1 căpățină 
mică de usturoi, 30 g bulion de roşii, 100 mi 
ulei, sare. 

Se curăţă conopida, se spală, se desface în 
bucheţele şi se pune la fiert sau se căleşte în ulei 
înfierbîntat. După ce s-a prăjit puţin se scoate în alt 
vas, iar în uleiul rămas se prăjeşte ceapa tăiată 
mărunt pînă se îngălbeneşte puţin. Se adaugă 
bulionul şi se stinge cu zeamă în care a fiert cono- 


pida, după care se adaugă usturoiul tocat mărunt, 
bucheţelele de conopidă, sare şi piper după gust. Se 
mai lasă să dea în citeva clocote, după care se 
introduce vasul cu mîncare în cuptor, unde se mai 
lasă 10 min. În mîncare se mai pot adăuga pătrunjel 
verde tăiat mărunt şi cîteva roşii curățate de pieliţă 
şi tăiate în felii, puse pe deasupra mîncării, înainte 
de a se introduce în cuptor. 


10.8. PREPARATE DIN CIUPERCI 


Ciupercile constituie o materie primă valoroasă 
pentru marea masă a consumatorilor în general şi a 
celor vegetarieni în special, ele formînd pe drept 
cuvînt aşa-numita carne vegetală. |n ciuda unui 
procent ridicat de apă (80—90%), ele prezintă o 
sursă valoroasă de substanţe nutritive, în special 
proteină vegetală, glucoză, cantităţi mici de amidon 
şi glicogen, unele elemente ca potasiu, fosfor, fier, 
magneziu şi unele vitamine (B2, B1, PP). In afară de 
reala lor valoare nutritivă, ciupercile sînt apreciate 
şi dato-rită calităţii lor gustative şi posibilităţilor de a 
le utiliza într-o mulţime de preparate culinare. Ele se 
folosesc, de asemenea, la unele preparate culina-re, 
drept condiment. 

Mai gustoase şi mai aromate sînt ciupercile 
tinere, tari şi proaspăt cu-lese. Cele bătrine sau 
veştejite sînt fibroase, tari şi se digeră mai greu. 
Este  neindicată consumarea preparatelor de 
ciuperci de către persoanele care su-feră de 
gastrită, ulcere, enterocolite acute sau cronice. 
Unele ciuperci se curăţă de pieliţă, ca cele de seră, 
mînătărcile şi răşcovii, iar altele este suficient să fie 
spălate de ţărină; cele veştejite sau cu viermi se 
aruncă. După ce se curăţă şi se spală bine şi repede 
(ca să nu absoarbă apă multă) în mai multe ape 
reci, pălărioarele se pun cu lamelele în jos ca să se 
scurgă şi dacă nu se gătesc imediat se pun în apă 
rece acidulată cu oţet sau cu sare de lă-miie, sau nu 


se curăţă decit în momentul în care se prepară. 
Ciupercile nu se păstrează decit o zi sau două şi la 
temperatură cuprinsă între 0 şi 2°C; la temperatură 
mai scăzută ele se înnegresc. 

De menţionat este faptul că nu se culeg 
ciuperci de pe cîmp sau din pădure dacă nu se 
cunosc bine, identificîndu-se cu precizie cele 
comestibile şi cele otrăvitoare, care pot da mari 
riscuri de intoxicare. 

Simptomele intoxicaţiilor cu ciuperci sînt în 
funcţie de genul ciupercilor consumate, după cum 
urmează: 

1) În cazul consumului de ciuperci din genul 
Amanita phalloides (Buretele viperei), Amanita 
verna (Buretele primăvăratic), Amanita virosa 
(Buretele tomnatic) şi Amanita citrina (Buretele de 
lămîie), intoxicația este provocată de acţiunea 
alcaloizilor falină, amanitină, faloidină şi se ma-ni- 
festă prin senzaţie de sete arzătoare, arsuri 
stomacale, rău nedefinit, răcirea extremităților, 
dilatarea pupilelor, paloarea feţei, contractări şi 
convulsii, hemoragii, vomă repetată, diaree 
violentă, simptomele apărînd abia după 10—12 ore, 
sau chiar mai tîrziu, de la ingerarea ciupercilor, fapt 
ce permite pătrunderea toxinelor în sînge şi 
îngreuiază salvarea. 

2) În cazul consumului ciupercilor din genul 
Amanita pantherina  (Buretele  panterei sau 
Buretele pestriţ), intoxicația se manifestă prin sen- 
zaţie de sete intensă, greață, vomă repetată, colici 
violente, diaree continuă, secreţii salivare, sudorale 
şi nazale abundente, apariţia halucinaţiilor şi a stării 
de delir. Simptomele apar la circa 5 ore după 
consumul ciupercilor. 

3) În cazul consumului de ciuperci de genul 
Amanita muscăria (Muscăriţă sau Pălăria şarpelui) 
şi Inocybe, intoxicația se manifestă cu simptome 
asemănătoare cazului precedent dar mai puţin 


violente şi grave, nefiind mortale. Ele apar la 1—3 
ore după ingerare, durata intoxicației putînd fi de 2 
—3 zile. 

4) Consumul ciupercilor din genul Panacolus 
provoacă intoxicații cu simptome caracteristice: 
stare de beţie, tremurături, uneori halucinaţii, stare 
de amnezie momentană. Acestea durează citeva 
zile, fără a lăsa însă urme de durată. 

5) Consumul de ciuperci din genul Tricholoma 
tigrinum, provoacă intoxicații care apar la 2—3 ore 
după ingerare şi pot dura pînă la 6 zile, acestea 
manifestîndu-se prin rău general, greţuri, vomă, 
arsuri stomacale, senzaţie de sete, diaree. 

6) Consumul multor specii de ciuperci 
otrăvitoare, dar şi de ciuperci comestibile ingerate 
după învechire, provoacă tulburări gastrointestinale 
cu simptome de rău general, greţuri, vomă, colici 
stomacale violente, diaree, frisoane etc. 

Măsuri ce trebuie luate în cazul unei 
eventuale intoxicații cu ciuperci. Recomandări 
după  Mitriţța  Bahrim,  cercetătoare-biolog (în 
lucrarea Ciupercile în industria alimentară şi în 
arta culinară, Editura Tehnică, Bucureşti, 1979). 

În cazul intoxicaţiilor cu ciuperci, dacă primul 
ajutor este prompt şi bine condus, chiar cei 
intoxicaţi cu speciile cele mai periculoase pot fi 
salvaţi. De obicei, la orice intoxicații şi mai ales la 
intoxicaţiile cu ciuperci, bolnavul vomită de la sine, 
aşa că administrarea unui vomitiv, cîteodată poate 
fi chiar dăunătoare, sensibilizind şi mai mult 
mucoasa stomacală. 

În cazul intoxicației cu unele ciuperci: Pălăria 
şarpelui-Muscariţă, Buretele pestrit sau 
Buretele  panterei,  Buretele  viperei, dacă 
lipseste asistenţa unui medic, se dau bolnavului 
vomitive pentru golirea stomacului de toxine. 
Împreună cu vomitivele se dau cantităţi mari de 
apă, ceai şi lapte cald. Vomitarea mai poate fi 


provocată  dindu-i-se bolnavului emetic (de la 
farmacie) 100—150 g într-un pahar cu apă, sau 
bolnavul trebuie să bea cu înghiţituri repetate apă 
rece sărată. 

De asemenea, se recomandă cafea şi ceai, care 
au o acţiune stimu-lentă asupra organismului, 
combătind somnolenta. 

Nu i se va da bolnavului să consume băuturi 
alcoolice. La intoxicația muscariniană, tratamentul 
se rezumă la purgative şi calmante. 

In cazul intoxicației cu cele mai periculoase 
ciuperci (Buretele viperei, Buretele 
primăvăratic, Buretele tomnatic şi aşa-zisul 
Burete de lămîie), simptomele apărînd tirziu, abia 
după 12 ore, stomacul în acest timp, în mod normal, 
nu mai conţine nimic, deoarece substanţele 
ingerate au tre-cut în intestin. De aceea, vomitările 
ce s-ar produce sînt dăunătoare, căci ele nu 
contribuie decit la iritarea stomacului, mărirea 
durerilor şi la  obosi-rea bolnavului. În cazul 
intoxicației cu aceste specii, denumită şi intoxica- 
ție de tip phalloidian, trebuie chemat imediat 
medicul, acesta  făcîndu-i bolnavului injecții 
intravenoase cu un litru de ser fiziologic, pentru a 
dilua toxinele intrate în sînge. Acestea se elimină 
apoi prin urină. Se fac frecții cu alcool camforat sau 
oţet. De asemenea, se dă bolnavului să inspire oţet, 
eter sau amoniac şi se fac frecţii cu una din aceste 
substanţe. Calmantele recomandate sînt: bromură 
de potasiu sau de sodiu, iar depresiunea şi 
somnolenţa se vor trata cu cafea sau ceai şi apoi cu 
eter (4—5 picături la 100 ml apă). Niciodată nu se 
vor administra băuturi alcoolice. 

Purgativele sînt indispensabile în cazul 
intoxicației cu ciuperci, căci o parte din toxine se 
găsesc în intestine. Vor fi preferate purgativele 
saline ce produc o diluare a lichidului din intestin şi 
uşurează eliminarea înceată a toxinei. 


Pentru bolnavul adult, doza de purgative saline 
este de 40—50 g sulfat de sodiu sau sulfat de 
magneziu, dizolvat în 250 ml de apă. După o oră se 
dă bolnavului un ceai diuretic în cantitate de cel 
puţin 1/2 | (acest ceai este format dintr-o fiertură de 
limba mielului sau de pir). Pentru a mări acţiunea 
diuretică a decoctului, se adaugă, la cantitatea de 
1/2 |, 2 g acetat de amoniu sau chiar bicarbonat de 
sodiu, cozi de cireşe şi mătase de porumb. 

Dacă bolnavul are dureri mari de stomac, se dă 
ca purgativ (pentru adult) 30 ml ulei de ricin, apoi 
se vor face, de către medicul chemat, spălă-turi 
stomacale uleioase, la care se vor adăuga 20 
picături de tinctură de opiu, iar pe abdomen se vor 
pune comprese cu acest lichid calmant. Pentru 
eliminarea rapidă a toxinei din organism, bolnavul 
trebuie să urineze mult şi des; pentru aceasta, pe 
lîngă ceaiurile diuretice amintite, i se mai dă să bea 
şi o cantitate mare de lapte. 

Toate aceste îngrijiri, în afară de spălăturile 
stomacale sau injecții, pot fi făcute de cei din 
familie, pînă la sosirea medicului. Vor fi aplicate 
imediat şi cu perseverenţă toate mijloacele posibile, 
pentru eliminarea toxi-nelor din corp. 


789. Ciuperci la tigaie 

Pentru 6 porţii: 12 ciuperci, 1 legătură de 
pătrunjel verde, sare, piper, ulei, unt, 1 
lămiie. 

Se folosesc ciuperci cărnoase şi întregi. Se 
curăţă, se spală, se desprind picioruşele (cozile) 
care se taie foarte mărunt, iar pălărioarele, după ce 
s-au scurs, se aşază într-o tigaie unsă şi cît mai 
largă. Peste ele se pun picioruşele amestecate cu 
pătrunjel tocat mărunt, piper pisat, sare şi puţin 
ulei. Se introduce tigaia în cuptor şi cînd ciupercile 
sînt gata se stropesc cu puţin unt topit şi cu zeamă 
de lămiie. 


790 Ciuperci pane 

Pentru 6 porţii: 600-800 g ciuperci, 2-3 ouă, 
făină, pesmet, sare, piper, 1 lămiie, sos de 
ciuperci. 

Se folosesc ciupercile de cultură, întregi şi cît 
mai proaspete. Se curăţă bine, se spală în mai 
multe ape şi se taie picioruşele. Pălărioarele se pun 
la fiert cu puţină sare, apă şi zeamă de lămiie. Se 
fierb 10—20 min, după care se scot (iar zeama se 
păstrează), se răcesc cu apă rece, se zvintă şi se 
trec prin faina, prin ou bătut cu puţină sare şi piper, 
apoi prin pesmet. Se prăjesc pe ambele părţi pînă 
capătă o culoare aurie. Se servesc ca un fel de 
mîncare, cu sosul preparat din cotoare de ciuperci 
(v. reţeta 177. Sos de ciuperci). 


791. Ciuperci sote-călite 

600-800 g ciuperci de crescătorie, 100 g 
ceapă, 100 mi ulei sau unt. sare, piper, 
verdeață şi eventual, după gust, zeamă de 
lămiie. 

Se curăţă ciupercile bine de pămînt (nisip), se 
spală în mai multe ape şi se taie în felii subţiri, atit 
pălărioarele cît şi picioruşele. Într-un vas se pune 
unt sau ulei la încălzit în care se căleşte ceapa 
curățată şi tăiată mărunt, după care se introduc 
ciupercile şi se călesc împreună pînă scade zeama 
lăsată de ele. Se piperează şi se sărează după gust, 
se mai adaugă pătrunjel verde tăiat mărunt şi 
zeamă de lămîie sau 1/2 pahar de vin. 

Se servesc ca garnitură la diferite preparate de 
legume sau la ouă. 


792. Ciuperci cu roşii 


Pentru 6 porţii: 600 g ciuperci, 100 g ceapă, 
500 g roşii, 100 mi ulei sau unt, sare, piper, 
verdeață. 


Se aleg de preferinţă ciuperci mici (de cîmp sau 
de crescătorie). Se curăţă şi se taie în două sau în 
patru, după mărime. Pe măsură ce sînt curățate, se 
pun într-un vas cu apă rece în care s-a pus zeamă 
de lămiie sau un praf de sare de lămiie şi puţină 
sare, ca să nu se înnegrească cît stau pînă se 
gătesc. Intre timp, se pune ceapa tăiată mărunt într- 
o cratiţă cu unt sau cu ulei şi se căleşte pînă începe 
să se îngălbenească, după care se adaugă ciu- 
percile, sare, piper şi împreună se mai călesc 10— 
15 min. Apoi se adaugă roşiile curățate de pieliţă şi 
seminţe şi tăiate în bucăţi, se lasă să fiarbă acoperit 
sau se introduce vasul cu mîncare în cuptor. Mîn- 
carea se serveşte rece, presărată deasupra cu 
pătrunjel verde tăiat mărunt. 


793. Ciuperci cu roşii şi ardei graşi 


600 g ciuperci, 10 ardei graşi, 500 g roşii, 
100 g ceapă, 150 ml ulei, verdeață. 

Se prepară la fel ca ciupercile cu roşii, cu 
deosebirea că se adaugă şi ardei graşi tăiaţi în 
bucăţi mici care se călesc separat într-o tigaie cu 
puţin ulei, 5—6 min, după care se pun împreună cu 
ciupercile peste ceapa călită şi se continuă 
prepararea la fel ca în reţeta precedentă. 


794. Ciuperci cu smîntînă 


600 g ciuperci, 100 g unt, 300 g smîntînă, 
sare, piper, 1 legătură de pătrunjel verde. 

Se prepară din ciuperci albe, tinere, de cîmp, 
de pădure sau de crescătorie. Acestea se curăţă de 
nisip, de pieliţe şi, pe măsură ce sînt curățate, se 
pun într-un vas cu apă rece în care s-a adăugat sare 
de lămiie, ca să nu se înnegrească pînă se vor 
prepara. În momentul folosirii (pregătirii) se spală 
ciupercile în mai multe ape reci, se taie în felii cît 
mai subţiri, se pun într-o cratiţă cu unt topit şi se 
lasă să se înăbuşe la foc mic pînă scade zeama pe 


care o lasă, apoi se adaugă smintina, sare, piper şi 
pătrunjel verde tăiat mărunt şi se mai lasă pe foc 
pînă dau în citeva clocote. Se servesc cu 
mămăliguţă fierbinte. 


795.  Zbiîrciogi cu smîntînă 


Se prepară la fel ca în reţeta anterioară. 
Zbiîrciogii apar primăvara, prin aprilie—mai, în 
păduri de foioase. 


796. Hribi cu smîntînă 


Se prepară la fel ca în reţeta 794, „Ciuperci cu 
smîntînă”. 


797.  Ghebe cu smîntînă 


600 g ghebe, 100 g unt, sau ulei, 100 g 
ceapă, sare, piper, verdeață, 200 g smîntînă, 
30 g făină. 

Se aleg ghebe tinere şi cît mai cărnoase, se 
scurtează codițele, se spală în mai multe ape reci şi 
se taie în patru, sau în mai multe bucăţi. Ceapa se 
taie mărunt şi se înăbuşă în unt sau în ulei. După ce 
s-a călit puţin se adaugă ghebele tăiate şi se călesc 
împreună 15—20 min; dacă zeama scade se adaugă 
cîte puţină apă caldă şi din cînd în cînd se amestecă 
cu o lingură de lemn. In tot timpul fiertului, vasul se 
tine pe foc domol şi acoperit cu capac. Cînd sînt 
gata, se adaugă sare, piper, pătrunjel verde şi 
smîntînă amestecată cu făină şi se mai lasă pînă 
încep să fiarbă. După citeva minute de fierbere se 
servesc cu mămăliguţă fierbinte. 


798.  Ghebe cu usturoi 


Se prepară la fel ca în reţeta precedentă, numai 
că în loc de smîntînă, la urmă, se adaugă o lingură 
de făină uscată fără grăsime, dizolvată cu apă cit 


cuprinde, se adaugă şi usturoi sfărimat şi se mai 
lasă pe foc pînă încep din nou să fiarbă 2—3 min. 


799. Ciuperci (hribi, mînătărci, ghebe 
etc.) uscate, cu smîntînă 


60-100 g ciuperci uscate, 100 g unt sau 
ulei, 200 g smîntînă, 1 lingură de făină, sare, 
piper, pătrunjel verde, 1 rădăcină de 
pătrunjel, 1 ceapă. 

Se spală ciupercile în cîteva ape călduțe şi se 
pun la înmuiat timp de 2—3 ore tot în apă călduţă. 
Se pun apoi la fiert în aceeaşi apă în care s-au 
înmuiat, se adaugă rădăcină de pătrunjel crestată, 
ceapa la fel şi pătrunjelul verde legat cu aţă. 
(Acestea se pun împreună cu ciupercile pentru a da 
gust, iar după fiert se înlătură.) Se fierb pe foc 
domol pînă sînt gata. Separat, într-o cratiţă cu 
fundul gros se pune făina (fără grăsime) şi se că- 
leşte pe foc mic pînă se îngălbeneşte, după care se 
stinge cu zeama în care au fiert ciupercile şi se lasă 
pe foc, amestecînd pînă dă în fiert, apoi se adaugă 
ciupercile fierte (eventual şi tăiate), sare şi piper, 
după gust, untul, smîntîna şi se mai lasă să dea într- 
un clocot. Se servesc cu mămăliguţă fierbinte. 


800. Ciuperci uscate cu usturoi 


Se prepară la fel ca în reţeta anterioară dar fără 
smîntînă, iar la urmă, cînd ciupercile sînt bine fierte, 
se adaugă, după gust, usturoi pisat şi ulei crud. 


801. Mincare de ciuperci proaspete 


Pentru 6 porţii: 800 g ciuperci, 300 g ceapă, 
150 mi ulei, 50 g bulion, 2-3 ardei graşi, 1 
legătură de pătrunjel verde, sare, piper. 

Se curăţă ciupercile, se spală şi se taie potrivit. 
Ceapa se taie mărunt şi se pune într-o cratiţă cu ulei 


pe foc, amestecîndu-se pînă se îngălbeneşte puţin. 
Se adaugă ardeii tăiaţi mărunt, apoi ciupercile şi 
împreună se călesc înăbuşit pînă scade zeama 
lăsată de ciuperci. Se adaugă bulionul şi se stinge 
cu apă caldă atit cît este nevoie, apoi se potriveşte 
de sare şi de piper 

şi se mai lasă să fiarbă 10—20 min. Se serveşte 
presărată cu pătrunjel ver-de tăiat mărunt. 


802. Mincare de ciuperci uscate 


150 g ciuperci uscate, 100 mi ulei, 200 g 
ceapă, 30 g bulion de roşii, usturoi, sare, 
piper, 1 foaie de dafin. 

Ciupercile uscate se spală în citeva ape, apoi se 
pun la înmuiat 2—3 ore, după care se fierb pînă sînt 
gata. Intre timp, se taie ceapa mărunt, se pune la 
prăjit într-o cratiţă cu ulei încălzit şi după ce s-a 
înmuiat se adaugă bulionul de roşii şi se stinge cu 
apă caldă. Se adaugă apoi ciupercile fierte 
(eventual tăiate), foaia de dafin, sare şi piper, după 
gust, şi se mai fierb împreună 10 min, după care se 
adaugă usturoi pisat, după gust. 


803. Ciuperci cu măsline 


Pentru 6 porţii: 600 g ciuperci proaspete, 
100 mil ulei, 150 g ceapă, 30-50 g bulion, 200 
g măsline, 1 lămiie, 1/2 pahar vin, sare, piper, 
verdeață. 

Se aleg ciuperci mici, se curăţă, se taie potrivit, 
se spală în mai multe ape şi se stropesc cu puţină 
sare de lămiie sau cu zeamă de lămiie, apoi se pun 
la fiert cu apă cit să le acopere, se fierb circa 10— 
15 min, după care se scurg de zeamă (care se 
păstrează) şi se pun la înăbuşit cu o parte din ulei. 
Separat, într-o cratiţă, cu restul de ulei se căleşte 
ceapa tăiată mărunt. Cînd ceapa a căpătat culoare 
galbenă, se adaugă bulionul şi se stinge cu vin şi cu 


zeamă în care au fiert ciupercile, se adaugă sare, 
piper, verdeață tocată şi măslinele, care au fost 
fierte separat, şi se lasă să mai fiarbă 5—6 min, 
după care se răstoarnă peste ciuperci şi împreună 
se mai fierb 5—6 min. Se servesc reci, presărate cu 
pătrunjel verde tăiat mărunt şi cu felii de lămîie 
deasupra. 


804. Ciuperci cu ochiuri 


Se folosesc aceleaşi cantităţi şi acelaşi mod de 
preparare ca în reţeta anterioară, fără a se adăuga 
însă măsline. În locul lor, deasupra ciupercilor se 
pun ouă pregătite ochiuri. 


805. Ciuperci cu orez (pilaf) 


Pentru 6 porţii: 500-600 g ciuperci, 200 g 
orez, 100 g ceapă, 150 ml ulei, 30 g bulion de 
roşii sau citeva roşii, sare, piper. 

Se pregătesc ciupercile fierte la fel ca în reţeta 
Ciuperci cu măsline. Separat, într-o cratiţă se 
căleşte în ulei înfierbîntat ceapa tăiată mărunt. Cînd 
s-a rumenit se adaugă orezul spălat şi bine scurs, 
călindu-se împreună 5—10 min, după care se stinge 
cu apa în care au fiert ciupercile, socotin-du-se la 1 
parte orez, 3 părţi lichid. Se adaugă ciupercile, sare 
şi piper, după gust, se amestecă bine, se acoperă 
cratiţa cu un capac şi se lasă pe foc domol sau se 
introduce în cuptorul slab încălzit, unde în 20—30 
min sînt gata. Ciupercile cu orez se pot servi calde 
sau reci, cu sos tomat. Pilaful de ciuperci se poate 
prepara atit din ciuperci proaspete de diferite soiuri 
comestibile, cît şi din ciuperci uscate. 


806. Ciuperci cu sfeclă şi usturoi 


Pentru 6 porţii: 600 g ciuperci, citeva sfecle 
roşii mijlocii, 200 g ceapă, 100 mil ulei, 30 g 
usturoi, sare, piper, oțet. 

Se fierb ciupercile ca în reţeta 803, iar sfecla 
fiartă sau coaptă se curăţă şi se taie în felii mici şi 
se pune într-o salatieră, adăugindu-se apoi ceapa 
prăjită în ulei, ciupercile fierte, sare, piper, usturoi 
pisat şi oţet, după- gust. Se amestecă şi se servesc 
ca aperitiv. 


807. Mincare de ciuperci cu cartofi 


400 g ciuperci, 600 g cartofi, 150 ml ulei, 
200 g ceapă, 30 g bulion de roşii, sare, piper, 
usturoi, verdeață. 

Se curăţă ciupercile, cartofii şi ceapa. Ciupercile 
se taie în bucăţi potrivite şi se călesc într-o parte din 
ulei, iar ceapa se taie mărunt şi se prăjeşte în restul 
de ulei, pînă cînd începe să se rumenească puţin. Se 
adaugă cartofii tăiaţi în bucăţi mici şi se mai călesc 
puţin împreună, după care se pune bulionul de roşii, 
piper, sare şi se stinge cu apă (cit este necesar). Se 
mai lasă să fiarbă pînă cartofii sînt gata, apoi se pun 
ciupercile şi verdeaţa tăiată mărunt. 


808. Ciuperci gratinate 


800 g ciuperci proaspete, 150 g unt, 100 g 
făină, 1/4 | lapte, 1 pahar de zeamă de la 
ciuperci, 3-4 ouă, piper, sare, pesmet. 

Ciupercile se curăţă, se spală, se taie peştişori, 
se pun în puţină apă cu sare şi cu o lingură de 
zeamă de lămiie şi se fierb înăbuşit (acoperite cu 
capac) 20—30 min. Intre timp, din făină, unt şi lapte 
se prepară un sos gros (Bechamel), care se fierbe 
pe plită pînă se îngroaşă, după care se dă la o parte 
să se răcească. In sosul răcit se adaugă 
gălbenuşurile, pe rînd, ciuper-cile, sare, piper şi la 
urmă albuşurile bătute spumă. Compoziţia obţinută 


se aşază într-o formă unsă cu unt şi presărată cu 
pesmet şi se introduce în cup-tor, lăsîndu-se pînă se 
rumeneşte frumos. Ca să fie mai picantă, se pot 
adă-uga în compoziţie 100 g brînză telemea sau 
caşcaval ras. 


809. Ciuperci în cocă de clătite 


Pentru 6 porţii: 600 g sau 12 pălării de 
ciuperci mari (alese), 200 g făină, 1/4 I lapte, 
3-4 ouă, 1/2 pahar sifon, sare, zeamă de 
lămiie, ulei pentru prăjit. 

Din făină, gălbenuşuri, sare, lapte şi sifon se 
prepară o cocă ceva mai groasă ca cea de clătite şi 
se lasă acoperită timp de 20 min. In acest interval 
se curăţă ciupercile, se taie cozile, se spală 
pălărioarele în cîteva ape, după care se curăţă de 
pieliţă, se pun într-o cratiţă aşezate cu creasta în jos 
şi peste ele se toarnă apă clocotită cu puţină sare şi 
zeamă de lămiie. Se lasă să fiarbă 10—15 min, după 
care se scurg de zeamă şi se distanțează între ele 
ca să se zvînte. În momentul servirii se pune uleiul 
la încins, pălărioare-le se trec prin coca în care s-au 
adăugat albuşurile bătute spumă şi se prăjesc pe 
foc domol, pe ambele părţi. Se servesc calde, cu sos 
de ciuperci preparat din cozi şi zeama de la fiertul 
pălărioarelor. Pentru sos v. reţeta 177. 


810. Ciulama de ciuperci 


Pentru 6 porţii: 1 kg ciuperci, 100 g unt, 100 
g făină, 200 g sminti-nă, sare, piper. 

Se recomandă ciupercile tinere, albe 
(şampinioane) sau de care avem, numai să fie 
comestibile. Ciupercile se curăţă, se spală, se taie în 
felii foarte subţiri şi se fierb în apă (cantitate 
potrivită) cu sare şi 1 linguriţă de zeamă de lămiie. 
Între timp, se înfierbîntă într-o cratiţă unt, se 
adaugă făina şi se căleşte 5—6 min, după care se 


stinge cu zeama în care au fost fierte ciupercile şi 
cu smintina. Se lasă să fiarbă 5—6 min, amestecînd, 
apoi se adaugă ciupercile, sare şi piper după gust şi 
se lasă să mai fiarbă citeva minute. Se serveşte 
caldă, cu mămăliguţă fierbinte şi cu puţin unt topit 
pe deasupra. 


811.  lahnie de ciuperci 


Pentru 6 porţii: 800 g ciuperci, 300 g ceapă, 
150 ml ulei, 30 g făină, sare, piper, boia de 
ardei, 1 legătură de verdeață. 

Ceapa tăiată mărunt se pune la rumenit în ulei 
şi, cînd începe să se rumenească, se adaugă 
ciupercile curățate, spălate şi tăiate în felii subţiri. 
Se înăbuşă pînă scade apa lăsată de ciuperci, apoi 
se pudrează pe deasupra cu făină, se stinge cu apă 
caldă, se amestecă şi se lasă să fiarbă 10—20 min. 
Dacă între timp mai este nevoie, se mai toarnă apă, 
astfel ca sosul să fie potrivit de legat. În timpul 
fierberii se mai pot adăuga 30 g bulion de roşii sau 
boia de ardei, 1 foaie de dafin, piper, 100 ml vin. La 
servire se presară cu verdeață tăiată mărunt. Se 
poate servi caldă sau rece 


812. Tocăniţă de ciuperci 


1 Kg ciuperci, 200 g ceapă, 150 ml ulei, 50 
g bulion de roşii, 2-3 ardei graşi, 2-3 roşii, 30 
g usturoi, sare, piper, 1 foaie de dafin, 1 
linguriţă de făină. 

Ciupercile, curățate şi spălate, se taie în bucăţi 
mici şi se călesc cu o parte din ulei. Separat, în 
restul de ulei înfierbîntat, se prăjeşte ceapa, se 
adaugă făina şi împreună se mai prăjesc pînă încep 
să capete culoarea aurie. Se adaugă bulionul de 
roşii, usturoiul tocat mărunt, ardeii graşi tăiaţi 
subţire, foaia de dafin, sare, piper, se stinge cu apă 
cît este necesar şi se lasă să fiarbă 10—15 min. Se 


adaugă apoi ciupercile şi împreună se mai fierb 5—6 
min. În timpul fierberii se mai pot adăuga roşiile 
curățate de pieliţă şi tăiate în bucăţi. Se poate servi 
caldă sau rece. 


813. Sarmale de orez cu ciuperci 


Pentru 6 porţii: 300-400 g ciuperci, 300 g 
orez, 150 g ceapă, 200 ml ulei, 50 g bulion de 
roşii, citeva roşii proaspete, sare, piper, 2-3 
legături de pătrunjel şi mărar verde, varză 
dulce sau murată (cu foi bune). 

Dacă se foloseşte varză dulce, aceasta se 
opăreşte mai întîi în apă clocotită cu sare şi cu puţin 
oţet sau cu borş. 

Varza acră se spală în apă rece, se desfac foile 
şi dacă nu sînt destul de moi se opăresc. Se aleg 
apoi foile bune, iar restul se toacă foarte subţire. 
între timp, se taie ceapa foarte mărunt şi se pune la 
prăjit în jumătate din ulei bine înfierbîntat. Cînd se 
îngălbeneşte, se adaugă orezul ales, spălat şi scurs 
de apă, se prăjesc puţin împreună, se adaugă 
mărarul şi pătrunjelul tăiate mărunt, ciupercile care 
au fost mai întîi spălate, tăiate în pătrăţele mici şi 
călite în restul de ulei rămas. Se stinge compoziţia 
cu apă clocotită în cantitate de două ori mai mare 
decit orezul, se amestecă, se adaugă piper, sare şi, 
după ce a început să fiarbă, se acoperă vasul cu un 
capac şi se lasă pe foc moderat, pînă se umflă bine 
orezul. Din compoziţia preparată mai înainte şi foi 
de varză se fac apoi sarmale împăturindu-se bine ca 
să nu se desfacă în timpul fiertului. Într-o cratiţă se 
aşază la fund un strat de varză tăiată subţire, peste 
care se pun sarmalele, una lîngă alta, în aşa fel ca la 
mijloc să rămînă un gol care se umple cu varza 
tăiată care se pune şi peste sarmale. Se umple 
cratita cu apă caldă, în care s-a dizolvat bulionul de 
roşii iar roşiile se taie în felii şi se pun pe deasupra. 
Se lasă sarmalele pe foc moderat pînă încep să 


fiarbă (acoperite cu un capac), după care se 
introduc în cuptor şi se fierb lent, pînă ce varza este 
gata. Se servesc reci sau calde, cu smîntînă sau 
mămăliguţă caldă. 

Mentiune. La început nu se umple complet 
cratiţa de sarmale cu apă, fiindcă la fiert sarmalele 
se umflă; este mai bine să se adauge apă caldă pe 
parcurs, cînd aceasta scade. 


814. Sărmăluţe de orez şi ciuperci în foi 
de viţă 


200-300 g orez, 300 g ciuperci, 150 g 
ceapă, 200 mi ulei, 1 kg foi mari de spanac 
sau de viță, 1 | borş, 1 lingură făină, verdeață, 
sare, piper, smîntînă. 

Orezul se prepară împreună cu ciupercile, la fel 
ca în reţeta anterioară. 

Foile de viţă sărate se ţin la desărat de pe o zi 
pe alta în apă rece. Foile verzi de spanac, lobodă, 
ştevie, podbal sau de viţă se opăresc cu apă 
acidulată cu borş sau cu oţet. După ce se răcesc 
frunzele răsfirate pe o planşetă, se taie codiţele. Se 
ia cîte o foaie, se întinde pe palmă, se pune 
umplutura de orez cu ciuperci şi se înfăşoară bine 
rezultînd astfel sărmălu-ţele. Acestea se aşază într-o 
cratiţă în care s-au pus mai întîi pe fund citeva foi 
mai groase, se presară între ele verdeață tăiată 
mărunt şi apoi se umple cu sosul preparat din făină 
călită puţin şi stinsă cu apă şi cu borş, potrivin-du-se 
la gust şi de sare. Se pun la fiert la foc domol şi, 
cînd sînt aproape gata, se mai adaugă smîntîna sau 
se servesc cu smîntînă separat la sosieră. 


10.9. PREPARATE DIN MAZĂRE 


Mazărea tînără sau cea uscată este mai 
gustoasă dacă boabele sînt mici. Mazărea verde se 


pune la fiert în multă apă clocotită cu sare şi pe foc 
viu. După ce este gata, se scurge şi se clăteşte cu 
apă rece, pentru ca să-şi menţină culoarea cît mai 
verde, ceea ce îi conferă pe lingă gust şi un aspect 
plăcut. 

Mazărea boabe verde, dacă nu este pusă 
imediat la fiert, se ţine în apă rece, ca să nu se 
ofilească. Mazărea uscată se ţine citeva ore în apă 
rece ca să se înmoaie şi să fiarbă mai repede (fără 
sare şi pe foc domol). 

Mazărea din conserve se scurge de zeamă, care 
se aruncă, iar boabele se spală cu apă rece. 
Mazărea nu se prăjeşte fiindcă se zbirceşte şi se 
usucă, rămînînd tare. 


815. Mazăre bătută 


Pentru 6 porţii: 400-500 g mazăre uscată, 
300 g ceapă, 120 ml ulei, 4-5 căţei de usturoi, 
sare. 

Se alege mazărea şi se pune în apă rece ca să 
se înmoaie, apoi se scurge de apă şi se pune la fiert 
în apă rece fără sare. Se fierbe pe foc do-mol pînă 
ce este bine fiartă, după care se trece prin sită. Se 
pune piureul de mazăre într-un castron, se bate cu 
un tel pînă ce devine spumos, se adaugă usturoi 
pisat cu sare şi strecurat, bătîndu-se în continuare 
cu telul şi adăugînd cîte puţin ulei (în total 60 ml). 
Dacă piureul este prea gros, se adaugă zeamă de la 
fiertul mazării. Se serveşte cu ceapă prăjită, în 
restul de ulei, pusă deasupra. 


816. Mazăre sote 


Pentru 6 porţii: 600-800 g mazăre boabe, 60 
g unt, 30 g zahăr, 1 legătură mărar, sare. 

Mazărea tînără cu bobul mic se pune la fiert în 
apă clocotită cu sare şi puţin bicarbonat pentru 


păstrarea culorii. Se fierbe pe foc iute şi cînd este 
gata, se strecoară şi se răceşte cu apă rece. Se 
scurge bine şi se pune într-o cratiţă cu unt să se 
înfierbînte bine, după care se adaugă sare, zahăr şi 
mărar tocat. Se serveşte ca garnitură sau cu ochiuri. 


817. Mazăre sote cu frigănele 


Mazărea se prepară ca în reţeta anterioară. 

Frigănelele se prepară din 400 g franzelă, 300 
ml lapte, 3 ouă şi ulei pentru prăjit. 

Se taie franzela felii, acestea se curăţă de coajă 
şi li se dă o formă rotundă, pătrată sau 
triunghiulară. Se înmoaie feliile în lapte, se scurg, se 
trec prin ou bătut şi se pun la prăjit în tigaia cu ulei 
bine înfierbîntat. Se prăjesc pe ambele părţi. 

Mazărea se serveşte pe platou sau pe porii, 
garnisită cu frigănele. 


818. Mazăre verde cu smîntînă 


600 g mazăre boabe, 100 g făină, 100 g 
unt, 200 g smîntînă, 400 mil lapte sau zeamă 
în care a fiert mazărea. 

Mazărea boabe fiartă se pune într-un sos de 
smîntînă, pregătit după reţeta 176 şi se fierbe pînă 
se îngroaşă sosul potrivit. 


819. Mazăre cu măsline şi arpagic 


600 g mazăre boabe verde, 400 g arpagic, 
100 g unt, 30 g făină, 50 g zahăr, sare, 150 
g măsline, 1/2 lămiie. 

Mazărea se fierbe în apă clocotită, se strecoară 
şi se pune peste arpagicul curăţat şi înăbuşit cu o 
parte din unt. Din restul de unt, zahăr şi făină se 
prepară sosul astfel: se pune într-o cratiţă mică unt, 
zahăr şi se ţine pe foc amestecînd; cînd zahărul 
începe să se caramelizeze se adaugă făina şi se 


stinge cu 2 pahare de zeamă în care a fiert 
mazărea. Se adaugă măslinele opărite, se 
potriveşte la gust de sare şi se mai ţine pe foc pînă 
ce scade sosul şi devine potrivit de legat. 


820. Mazăre cu roşii 


Pentru 6 porţii: 500 g mazăre boabe, 200 g 
ceapă, 500 g roşii, 150 ml ulei, 2 legături 
de mărar, sare, piper, 50 g zahăr. 

Mazărea se fierbe în 2 | apă cu sare, apoi se 
strecoară. Separat, într-o cratiţă cu ulei, se căleşte 
ceapa tăiată mărunt. Se adaugă roşiile curățate de 
pieliţă şi de seminţe şi se mai călesc împreună 10— 
15 min, după care se adaugă mazărea fiartă, mărar, 
tocat, zahăr, sare şi dacă este nevoie se mai toarnă 
puţină zeamă de la fiertul mazării, şi se mai fierbe 
totul acoperit cu un capac 10 min. 


821. Mazăre cu orez „rizi-bizi” 


600 g mazăre boabe tînără, 200 g orez, 
100 g ceapă, 100 g unt, 100 g caşcaval ras. 

Se taie ceapa mărunt şi se căleşte cu unt, se 
adaugă orezul (ales, spălat şi bine scurs de apă), 
sare şi se stinge cu apă clocotită, socotindu-se la 1 
parte orez 3 părţi de lichid. Se fierbe acoperit, pe 
foc domol, 20 min, după care se adaugă mazărea 
fiartă, se amestecă şi se mai fierb 10 min. Se 
serveşte cu unt cald deasupra sau cu caşcaval ras. 


822. Mazăre păstăi cu unt 


1 kg mazăre păstăi foarte tînără, 100 g 
unt, 1 legătură de mărar verde, 30 g zahăr, 
sare. 

Se taie virfurile păstăilor, se spală păstăile şi se 
pun la fiert în apă clocotită, cu sare. Cînd sînt gata 
se strecoară şi se pun într-o cratiţă cu unt 


înfierbiîntat. Se adaugă zahăr, mărar verde tăiat 
mărunt, eventual dacă mai trebuie sare, şi se 
încălzeşte bine. Se serveşte cu frigănele. 


823. Mazăre păstăi cu unt şi smîntînă 


1 kg mazăre păstăi foarte tînără, 50 g unt, 
1-2 legături de mărar verde, 200 g smintănă, 
sare. 

Se prepară ca în reţeta anterioară, iar la urmă 
se adaugă smîntînă amestecată cu o linguriţă de 
făină şi ţinută pe plita încinsă pînă dă într-un clocot. 


824. Mazăre fiartă natur 


600-800 g mazăre verde boabe, 30 g 
zahăr, 100 g unt, sare, mărar. 

Mazărea se fierbe în 3 | de apă clocotită cu sare 
şi puţin bicarbonat, pentru păstrarea culorii. Se 
fierbe pe foc iute şi cînd este gata se strecoară, se 
răceşte cu apă rece, se scurge bine şi se pune într-o 
cratiţă cu unt să se înfierbînte bine. Se serveşte ca 
garnitură la orice fel de soteuri sau piureuri de 
legume. 


825. Mincare de mazăre verde 


1 kg mazăre verde boabe, 100 g unt sau 
ulei, 50 g făină, 200 g cea-pă, 30 g bulion de 
roşii, 1 legătură mărar, 500 g roşii, sare, 30 g 
zahăr. 

Mazărea se fierbe ca în reţeta anterioară. 
Ceapa tăiată mărunt se căleşte în unt sau în ulei, se 
adaugă făina uscată şi se călesc împreună 5—6 
min, după care se adaugă bulion de roşii şi se stinge 
cu apa de la fiertul mazării. Se adaugă apoi roşiile 
curățate de pieliţă şi de seminţe, mărarul tăiat 
mărunt, mazărea fiartă, zahărul şi sare, după gust. 


Se dă în fiert şi după aceea se mai introduce în 
cuptor să fiarbă cîteva minute. 


826. Mincare de mazăre uscată 


Pentru 6 porţii: 600 g mazăre uscată, 120 ml 
ulei, 200 g ceapă, sare. 

Mazărea se alege, se spală şi se pune la 
înmuiat, după care se pune la fiert în apă rece. Se 
fierbe lent pînă ce bobul este gata, fără a se terciui. 
într-o tigaie se căleşte în ulei ceapa tăiată mărunt 
pînă se rumeneşte puţin, se stinge cu zeamă de la 
fiertul mazării şi se adaugă la mazăre, se potriveşte 
de sare şi se amestecă. După preferinţă, se poate 
adăuga zeamă de usturoi pisat. 


827.  Piure de mazăre 


Pentru 6 porţii: 800 g mazăre boabe 
proaspătă, 100 g unt, 1/4 I lapte, 
sare, zahăr. 

Mazărea se fierbe ca în reţeta 824. După ce 
este bine fiartă se strecoară şi în stare fierbinte se 
dă prin pasoar sau prin sită, apoi se amestecă 
bătînd şi adăugind cîte puţin unt şi lapte fierbinte. 
Se adaugă sare şi zahăr, după gust, şi se ţine 
acoperită pe plită într-un vas cu apă fierbinte. Se 
serveşte cu frigănele sau cu crochete de griş. 


10.10. PREPARATE DIN MORCOVI ŞI 
CAROTE 


Morcovii şi carotele sînt legume înrudite între 
ele. Carotele sînt însă mai dulci şi mai fragede şi 
cresc de mărimea ridichilor de lună. Morcovii se 
găsesc în toate anotimpurile şi se folosesc la multe 
şi diferite preparate culinare. 


828.Carote sau morcovi sote 


800 g carote sau morcovi, 100 g unt, sare, 
zahăr. 

Carotele se spală şi se curăţă prin radere. Se 
potrivesc să aibă cam aceeaşi mărime, sau se taie 
în patru. Dacă în loc de carote folosim morcovi, 
aceştia se taie în felii mici sau se dau prin 
răzătoarea cu orificii mari. Se aşază apoi într-o 
cratiţă cu atita apă fierbinte cît să le acopere şi se 
lasă să fiarbă pînă ce scade apa. Dacă mai este 
necesar se mai adaugă cite puţină apă pînă ce 
morcovii sînt fierţi şi rămîn la urmă scăzuţi (fără 
zeamă). Se adaugă zahăr şi sare, după gust, apoi se 
adaugă untul şi se mai lasă pe foc, scuturînd cratiţa 
din cînd în cînd pînă se încălzeşte bine, sau se 
adaugă untul în momentul cînd se serveşte. 


829.  Morcovi cu mazăre sote 


Pentru 6 porţii: 500 g morcovi, 500 g 
mazăre, 100 g unt, sare, zahăr. 

Se taie morcovii felii, sferturi mici, sau se dau 
prin răzătoarea mare şi împreună cu mazărea 
curățată se pun într-o cratiţă cu atita apă fierbinte 
cît să le acopere şi se lasă să fiarbă pînă ce scade 
apa. Dacă morcovii nu sînt încă gata, se mai adaugă 
apă fierbinte. Apoi se potriveşte de sare şi de za- 
hăr, după gust, şi se adaugă unt. Se amestecă şi se 
mai lasă să dea într-un clocot. Se servesc cu 
crutoane de piine (v. reţeta 668) ori cu frigănele (v. 
reţeta 396). 


830.  Morcovi înăbuşiţi cu smîntînă 


800 g morcovi, 50 g unt, 200 g smîntînă, 
sare. 

Morcovii se prepară ca în reţeta anterioară şi la 
urmă se adaugă smîntînă amestecată cu 20 g (o 


linguriţă) de făină şi se mai lasă să dea într-un 
clocot. 


831.  Piure de morcovi 


Pentru 6 porţii: 800 g morcovi, 100 g unt, 
1/4 I lapte, 1 lingură de făină, sare, zahăr. 

Morcovii se curăţă, se spală, se taie în felii 
subţiri şi se pun la fiert acoperiţi cu un capac. După 
ce au fiert, se trec prin sită. Separat, într-o cratiţă, 
se încălzesc 50 g unt, se presară cu făină şi se 
stinge (se subţiază) cu lapte, se adaugă restul de 
unt, piureul de morcovi, zahăr şi sare după gust şi 
se ţine pe foc amestecîndu-se pînă ce piureul se 
îngroaşă. Se serveşte cu frigănele sau cu piine 
prăjită. 

De reținut: Morcovii pentru piure se pun la 
fiert cu puţină apă şi se înăbuşă sub capac. Intre 
timp, se mai adaugă cite puţină apă ca să nu se 
ardă, iar la urmă se lasă morcovii să scadă bine de 
lichid, apoi se trec prin sită în stare fierbinte. 


832. Mincare de morcovi 


Pentru 6 porţii: 800 g morcovi, 100 mil ulei, 
50 g făină, 30 g zahăr, sare, 1 legătură de 
pătrunjel verde. 

Morcovii sau carotele se curăţă, se spală şi se 
taie după plac, în felii rotunde sau în cuburi mici. Se 
călesc pe rînd în uleiul înfierbîntat, se scot în alt vas, 
iar în uleiul rămas se pune zahărul, făina şi se 
amestecă pînă începe să se caramelizeze, apoi se 
stinge cu un pahar de apă şi se amestecă pe foc 
pînă se dizolvă sosul, după care se răstoarnă peste 
morcovi. Se potriveşte de sare, se adaugă pătrunjel 
verde tăiat mărunt şi se mai lasă să fiarbă lent pînă 
ce morcovii sînt gata. În timpul fierberii, dacă mîn- 
carea a scăzut, se mai adaugă apă clocotită. 


833. Mincare de morcovi cu smîntînă şi 
turnăţei 


600 g morcovi, 100 g unt, 200 g smîntînă, 
sare. 

Pentru turnăţei: 100 g făină, 2 ouă, 1 pahar 
mic de lapte (150 ml). 

Se curăţă morcovii, se spală, se taie în felii şi se 
pun la fiert într-un vas cu apă fierbinte, atit cît să 
acopere morcovii. Cînd sînt gata se adaugă untul, 
smîntînă şi turnăţeii (v. reţeta 676) fierţi separat în 
apă cu sare şi strecuraţi. Se potriveşte de sare şi 
împreună se dau într-un clocot. Se serveşte ca 
atare. 


834.  Budincă de morcovi 


1 kg morcovi, 60 g făină, 100 g unt, 100 g 
zahăr, 2 ouă, 100 g caşcaval, 1 pahar lapte, 
sare. 

Morcovii curăţaţi se spală şi se dau pe 
răzătoarea mare sau se taie ca tăiţeii şi se înăbuşă 
cu 50 g unt şi puţină apă, amestecînd din cînd în 
cînd pînă sînt gata. Se iau apoi de pe foc şi se lasă 
să se răcească. 

In acest interval de timp se pune restul de unt 
într-o cratiţă, se încălzeşte, se adaugă făina şi se 
căleşte 3—4 min, după care se stinge cu lapte şi se 
amestecă pînă ce se îngroaşă. Se lasă să se 
răcească, se adaugă morcovii fierţi, gălbenuşurile, 
puţină sare şi la urmă albuşurile bătute bine cu 60 g 
zahăr. Se amestecă uşor şi puţin ca să nu cadă 
spuma de albuş. Se unge o tavă cu unt, se presară 
abundent cu zahăr (cît se prinde de pereţii formei) 
şi se aşază în ea compoziţia. Se netezeşte, se 
presară pe deasupra cu caşcaval ras, se stropeşte 
cu puţin unt topit şi se introduce tava în cuptorul 
bine încins. Se coace pînă se rumeneşte. Se 
serveşte caldă. 


10.11. PREPARATE DIN NAPI 


Napul este o plantă cu rădăcină cărnoasă, 
hrănitoare, care seamănă la gust cu anghinarea. 


835. Napi cu unt 


Pentru 6 porii: 800 g napi, 100 g unt, sare. 

Napii se curăţă, se spală, apoi se ţin 20—30 
min în apă rece cu puţin oţet sau cu zeamă de 
lămîie, după care se fierb 8—10 min în apă clocotită 
şi sare. Se strecoară şi se pun într-un vas cu unt, cu 
care se înăbuşă 5—6 min. 


836. Napi cu smîntînă 


800 g napi, 50 g unt, 200 g smîntînă. 

Se prepară ca în rețeta anterioară şi la urmă se 
adaugă smîntînă amestecată cu o linguriţă de făină, 
după care se dă din nou într-un clocot. 


837. Napi cu pesmet à la polonez 


600 g napi, 3 ouă fierte, 100 g unt, 100 g 
pesmet, sare. 

Napii curăţaţi se fierb 8—10 min în apă cu sare, 
după care se scurg şi se aşază pe un platou încălzit. 
Deasupra se rad pe răzătoare ouăle fierte tari şi la 
urmă se toarnă peste ele pesmetul puţin rumenit în 
unt. 

La fel ca napii se prepară şi guliile. 


10.12. PREPARATE DIN BOB 


838. Bob bătut 


Pentru 6 porţii: 800 g bob, 300 g ceapă, 100 
ml ulei, sare. 


Bobul uscat se pune la înmuiat de seara, în apă 
rece. A doua zi se strecoară şi cu un cuţitaş se 
îndepărtează colţul negru de la fiecare bob, după 
care se pune la fiert cu 2 | de apă rece, cu vasul 
acoperit, la foc mic. Cînd bobul este fiert se 
strecoară fără să se arunce zeama, iar bobul încă 
fierbinte se dă prin pasoar sau prin sită. Se 
amestecă bătînd cu un tel şi adăugînd din cînd în 
cînd cîte puţină zeamă de la fiertul bobului, sare, 
ulei şi eventual usturoi pisat, după gust. La servire 
se toarnă deasupra uleiul în care a fost prăjită 
ceapa şi se garniseşte cu ceapă prăjită. 


839. Bob tînăr cu unt sau ulei 


1 kg bob tînăr, 100 mi ulei sau unt, 150 g 
ceapă, 1 legătură mărar, 1 legătură de 
pătrunjel. 

Din păstăile tinere se scot boabele de bob, se 
spală şi se pun la fiert în apă fierbinte cu puțină 
sare. Cînd boabele sînt fierte, se scot în alt vas cu 
unt înfierbîntat sau cu ceapă tăiată mărunt şi prăjită 
în ulei. Se adaugă sare, verdeață tăiată mărunt şi se 
înăbuşă pe foc iute 5—6 min, scuturînd între timp 
vasul de cîteva ori. 


10.13. PREPARATE DIN FASOLE 


Fasolea este una dintre legumele cele mai 
hrănitoare, fiind foarte bogată în substanţe proteice, 
amidon, glucide şi săruri minerale: fier, calciu şi sulf. 
100 g boabe de fasole uscată produc 60—65 calorii. 


840. Fasole boabe uscată fiartă 


Pentru 6 porţii: 500-600 g fasole albă 
uscată, 1 morcov, 1 rădăcină de pătrunjel, 2 


cepe, 1 foaie de dafin, cîteva boabe de piper, 
1 fir cimbru, sare. 

Fasolea se alege şi se pune la înmuiat, de 
seara, în apă rece. A doua zi se spală în citeva ape 
şi se pune la fiert cu apă călduţă. După primul 
clocot se schimbă apa (sau şi după al doilea), se 
umple vasul din nou cu altă apă fierbinte şi se fierbe 
fasolea pînă este aproape gata. Se potriveşte de 
sare, se adaugă cimbru, foi de dafin, boabe de 
piper, ceapa, morcovul, pătrunjelul, 2—3 linguri de 
ulei crud şi se continuă fierberea pînă fasolea este 
gata, fără însă ca bobul să se sfărime ci să rămînă 
întreg şi să nu fie zeamă multă. La urmă se scot 
toate componentele, iar fasolea se serveşte după 
plac: cu ceapă prăjită (iahnie) sau cu ulei crud, 
mărar sau pătrunjel verde tăiate mărunt sau se dă 
prin sită şi se prepară piure de fasole. 


841. Fasole bătută 


Aceeaşi cantitate de fasole împreună cu 
aceleaşi componente se pregătesc la fel ca în reţeta 
anterioară, cu deosebirea că după ce este bine 
fiartă, fasolea se trece prin sită. Se adaugă uleiul 
rămas de la ceapa prăjită, sare şi usturoi după gust. 
La nevoie se mai subţiază cu zeamă în care a fiert 
fasolea şi se bate cu un tel pînă devine pufoasă. Se 
serveşte stropită cu ulei şi presărată cu ceapă 
prăjită deasupra şi cu murături. 


842.  Piure de fasole cu bobul mare 


Pentru 6 porţii: 600 g fasole, 1 ceapă, 1 
morcov, 1 fir de cimbru, citeva boabe de 
piper, 1 frunză de dafin, sare, ulei. 

Fasolea albă cu bobul mare se spală şi se lasă 
în apă rece, citeva ore, apoi se spală din nou şi se 
pune la fiert, iar după ce dă în primul clocot se 
scurge apa şi se pune din nou la fiert cu apă 


fierbinte. Pe parcurs se pun legumele, foaia de 
dafin, cimbrul, boabele de piper, 1—2 linguri de ulei 
şi 

se continuă fierberea pînă ce fasolea este gata. Se 
scurge zeama, fasolea se trece prin pasoar sau prin 
sită, iar cojile se aruncă. După gust se adaugă sare, 
zeamă de usturoi şi ulei sau unt şi se bate pînă 
devine piureul pufos. Piureul se poate prepara şi din 
alte soiuri de fasole. 


843. Icre de fasole [icre vegetariene) 


400 g fasole albă, 100 g măsline, 150 mi 
ulei, 1 lămîie, 2-3 cepe, sare. 

Se fierbe fasolea la fel ca în reţeta precedentă. 
Cînd este bine fiartă se scurge de zeamă, iar fasolea 
se trece prin sită sau prin pasoar într-un castron. Se 
adaugă sare, măsline tocate fin ca o pastă şi se 
freacă cu o lingură de lemn, punînd puţin cîte puţin 
ulei, se potriveşte la gust cu zeamă de lămiie şi se 
adaugă, după gust, ceapa tocată foarte mărunt. Se 
aşază pe un platou, se garniseşte cu măsline şi cu 
felii de lămiie sau cu felii de castraveciori muraţi. 


844.  lahnie de fasole uscată 


Pentru 6 porţii: 500 g fasole uscată, 300 g 
ceapă, 50 g bulion, 5-6 ardei graşi, 1/2 
căpățină de usturoi, 150 ml ulei, sare, 2-3 
roşii, verdeață (pătrunjel şi mărar verde). 

Fasolea albă se alege şi se pune la înmuiat, de 
seara. A doua zi se spală şi se pune la fiert cu apă 
călduţă. După primul clocot se scurge apa şi se 
pune din nou cu apă fierbinte, fierbîndu-se pînă este 
aproape gata. Pe parcurs se pun 2—3 linguri de ulei 
şi puţină sare. Intre timp, se taie ceapa mărunt şi se 
pune la prăjit într-o cratiţă cu ulei înfierbintat, 
amestecîndu-se pînă începe să se îngălbenească. Se 
pun apoi bulionul de roşii, ardeii graşi tăiaţi, roşiile 
curățate de pieliţă şi tăiate în bucăţi mici, usturoiul 


tocat mărunt. Se adaugă fasolea şi zeamă cit 
trebuie, se introduce cratiţa în cuptor şi se lasă pînă 
se rumeneşte miîncarea puţin pe deasupra. Se 
serveşte caldă sau rece, presărată cu verdeaţa 
tăiată mărunt. 


845. Fasole verde (păstăi) sote 


1 kg fasole verde, 80 g unt sau 100 mi 
ulei, sare. 

Se alege pe cît posibil fasole verde tînără şi fără 
ate. (Cea mai bună fasole este cea grasă sau 
fideluţă). Se curăţă şi se fierbe în apă multă la care 
se adaugă puţin bicarbonat pentru păstrarea culorii 
naturale. Cînd fasolea a fiert, se scurge şi se răceşte 
în apă rece, după care se înăbuşă într-o cratiţă cu 
unt. Se serveşte fierbinte. 


846. Fasole verde cu sos picant 


1 kg fasole păstăi, 60 g unt sau ulei, 20 g 
usturoi, 30 g oțet sau zeamă de lămiie, sare, 
piper, 1 legătură de mărar verde. 

Se fierbe fasolea ca în reţeta anterioară. Se 
serveşte caldă sau rece, cu usturoi pisat, oţet, piper, 
sare, mărar tăiat mărunt, unt sau, dacă se serveşte 
rece, ulei. 


847. Fasole verde cu smîntînă 


1 kg fasole verde, 1 lingură plină cu unt, 
200 g smintină, 1 linguriţă de făină, sare, 1 
legătură de mărar verde. 

Se alege pe cît posibil fasole verde tînără şi fără 
aţe sau dacă are aţe se curăţă bine de ele. (Cea mai 
bună fasole este cea grasă sau fideluţă). Se fierbe în 
apă multă clocotită, cu puţină sare. Cînd a fiert, se 
scurge fasolea şi se pune într-o cratiţă cu unt 
înfierbiîntat, se acoperă cratiţa cu un capac şi se 
înăbuşă 5—6 min pe foc viu. Se adaugă apoi 


smîntînă amestecată cu făină şi se mai lasă să dea 
în cîteva clocote. La servire se presară cu mărar 
tăiat mărunt. Se serveşte fierbinte. 


848. Fasole verde cu pesmet prăjit 


1 kg fasole, 100 g pesmet, 150 g unt, 
sare. 

Fasolea fiartă ca în reţetele anterioare, se 
scurge de apă. Separat, într-o cratiţă, se înfierbîntă 
untul, se adaugă pesmetul cernut şi se căleşte pe 
foc amestecînd repede cu o lingură de lemn, pînă ce 
pesmetul se rumeneşte puţin, după care se adaugă 
fasolea fiartă şi se amestecă. Se serveşte fierbinte, 
ca un fel de mîncare. 


849. Mincare de fasole verde 


1 kg fasole păstăi, 30 g ceapă, 100 mi 
ulei, 500 g roşii sau 60 g bulion, cîţiva căţei de 
usturoi, sare, piper pisat, verdeață, mărar. 

Fasolea se fierbe la fel cum s-a arătat în 
reţetele precedente. Intre timp, se taie ceapa 
mărunt şi se pune la prăjit într-o cratiţă cu ulei 
înfierbîn-tat. Cînd ceapa începe să se rumenească 
se adaugă usturoi tocat mărunt, roşiile curățate de 
pieliţă şi de seminţe şi tăiate în bucăţi mici. (In 
absenţa roşiilor, se poate folosi bulion de roşii stins 
cu apă caldă, după trebuinţă). Se lasă să fiarbă 5—6 
min, după care se adaugă fasolea fiartă şi tăiată de 
2—3 cm lungime, sare şi piper, după gust, mărar 
tăiat mărunt şi se ameste-că, lăsîndu-se să mai 
fiarbă cîteva minute pe plită sau în cuptor (Pe plită, 
se înţelege că vasul cu mîncare se pune pe un ochi 
de aragaz pe care s-a aşezat un disc de tablă 
groasă). 


850. Fasole verde gratinată 


Pentru şase porţii: 1 kg fasole tînără, 3 ouă, 
100 g unt, 60 g făină, 100 g caşcaval, 1/4 I 
lapte, piper, sare. 

Se curăţă fasolea, se spală şi se pune la fiert în 
apă clocotită cu sare. După ce s-a fiert, se scurge de 
apă, se răceşte cu apă rece şi se lasă la scurs pe 
strecurătoare. intre timp, se pun 50 g unt într-o 
cratiţă, se adaugă făina şi se căleşte 3—4 min, după 
care se stinge cu laptele călduţ şi se amestecă, 
fierbîndu-se pînă ce sosul se îngroaşă. Se ia sosul de 
pe foc şi, după ce s-a răcit, se adaugă în cratiţă 
fasolea fiartă, sare, piper, după gust, ouă bătute ca 
pentru omletă, o parte din caşcaval ras, se 
amestecă bine şi se aşază într-o formă sau într-o 
tavă unsă cu restul de unt. După ce se nivelează, 
compozi-ţia se presară cu restul de caşcaval ras şi 
se introduce în cuptor. Se coace pînă se va rumeni 
frumos suprafaţa gratenului de fasole. 


851. Crochete de fasole verde 


1 kg fasole tînără, 100 g unt, 100 g făină, 
1/4 | lapte, 2-3 ouă, sare, piper. 

Se fierbe fasolea la fel ca în reţeta precedentă. 
Separat, se pune într-o cratiţă unt şi se adaugă 
făina. Se amestecă pînă începe să se 
îngălbenească 
puţin, se stinge cu laptele şi se amestecă pînă ce 
sosul se îngroaşă. Se ia sosul de pe foc şi după ce s- 
a răcit puţin se adaugă 2 ouă, fasolea fiartă, tocată 
mărunt şi din nou scursă bine, sare şi piper după 
gust. Se amestecă bine pînă se omogenizează. Se ia 
din această compoziţie cîte puţin şi se modelează 
crochete în formă de dop de 3—4 cm lungime care 
se dau prin făină, ou bătut, apoi prin pesmet cernut 
şi se prăjesc în ulei încins, rumenindu-se pe toate 
părţile. Se servesc fierbinţi. 


10.14. PREPARATE DIN CASTANE 


852.  Castanecu frigănele 


1 kg castane comestibile, 50 g unt, 50 g 
zahăr, 100 mil lapte sau smîntînă, frigănele. 

Castanele se crestează în cruciş şi se pun la 
fiert timp de o oră, apoi se curăţă de coaja 
exterioară şi de cea interioară, se pun într-o cratiţă 
cu puţină apă şi unt şi se înăbuşă sub capac, pînă se 
înmoaie. Se trec prin sită, se pun din nou pe foc, se 
bat amestecîndu-se cu telul sau cu o linguriţă de 
lemn, se adaugă laptele fierbinte şi se potriveşte de 
sare şi eventual de zahăr. Se servesc cu frigănele 
de franzelă (v. reţeta 396). 


853.  Castane glasate în sistem 
vegetarian 


1 kg castane comestibile, 120 g zahăr, 
100 g marmeladă de fructe, 50 g unt, 30 g 
coniac. 

Castanele se pregătesc ca în reţeta precedentă. 
După ce se înmoaie, castanele se pun într-un sos 
pregătit astfel: într-o cratiţă se pune zahărul cu 
puţină apă şi cînd s-a caramelizat se stinge cu 1/2 
pahăr de apă şi după ce s-a dizolvat se adaugă 
marmelada diluată cu puţină apă caldă şi coniacul. 
Se adaugă apoi untul, se amestecă şi se introduce 
totul la cuptor pentru cîteva minute. Castanele 
glasate în sistemul vegetarian sînt mai aspectuoase 
dacă, după ce se dau prin glazură, se aşază într-o 
tavă unsă cu unt, şi se introduc în cuptorul cald 
pentru cîteva minute. 

Se servesc cu frigănele (v. reţeta 396). 


10.15. PREPARATE DIN CASTRAVEŢI 


854. Mincare de castraveți muraţi 


500-600 g castraveți muraţi, 100 mi ulei, 
60 g făină, 300 g ceapă, 50 g bulion, 2-3 roşii, 
mărar. 

Se curăţă castraveţii de coajă (cît mai subţire) 
şi dacă au seminţe mari, acestea se înlătură întrucît 
sînt indigeste. Se taie castraveţii în cubuleţe, şi se 
pun la fiert cu apă rece. După ce au dat în clocot, se 
scurg, se umple din nou vasul cu apă şi se lasă să 
fiarbă pînă sînt moi. Între timp, ceapa se taie 
mărunt şi se pune la călit într-o cratiţă cu ulei 
înfierbîntat. Cînd s-a călit se adaugă făina şi se mai 
căleşte 5—6 min, după care se adaugă bulionul de 
roşii şi se stinge cu apă caldă. Se adaugă apoi 
roşiile curățate de pieliţă şi de seminţe, castraveţii 
scurşi, mărar tăiat mărunt, se amestecă şi se 
introduce vasul cu mîncare în cuptor pentru 20—30 
min. Se serveşte cu cartofi fierţi separat. 

(Bulionul de roşii poate fi înlocuit cu roşii 
proaspete, iar făină nu este obligatoriu să se 
folosească). 


855. Mincare de castraveți cruzi 


Se prepară la fel ca în reţeta anterioară, 
înlocuindu-se  castraveţii muraţi cu castraveți 
proaspeţi (dulci) şi potrivindu-se la gust cu sare, pi- 
per, oţet sau zeamă de lămiie. 


856.  Castraveţi umpluţi vegetarieni 


6 sau 12 castraveți, 200 g orez, 150 g 
ceapă, 100 mil ulei, sare, piper, mărar sau 
pătrunjel verde, 30 g făină, 30 g bulion, 2-3 
linguri de smîntînă, 2 ouă. 

Se iau 6 castraveți mari sau 12 mai mici sau 
dacă sînt lungi de 20 cm se taie în două şi se curăţă 
cît mai subţire de coajă. Se opăresc cu apă clocotită 
şi cu sare, ca să se înmoaie. Se scobesc de miez cu 


ajutorul unei lingurite. (Dacă sînt tăiaţi în două în 
curmeziş, atunci se scobesc într-o parte dindu-le 
forma de pahar). Se spală şi se lasă la scurs, avînd 
grijă ca toţi castraveţii scobiţi să aibă pereţii întregi. 
Se presară cu puţină sare şi se lasă cu gura în jos. 

Intre timp, se curăţă ceapa, se spală, se taie 
mărunt şi se pune la călit într-o cratiţă cu ulei 
înfierbîntat. Se căleşte pînă ce se rumeneşte puţin şi 
se adaugă orezul ales, spălat şi scurs de apă. Se 
amestecă cu ceapa şi se stinge cu apă în cantitate 
dublă faţă de orez. Se adaugă bulion, sare, piper, 
verdeață tăiată mărunt, se amestecă pînă dă în 
fiert, după care se acoperă şi se ţine pe foc slab sau 
în cuptor cu uşa acestuia deschisă, timp de 20—30 
min. Se scoate apoi orezul într-un castron ca să se 
zvinte, se adaugă 2 ouă şi se mai gustă o dată de 
sare. Cu compoziţia obţinută se umplu castraveţii 
care se aşază într-o tavă unsă şi se introduc în 
cuptor. După 10 min se toarnă în tavă puţină apă 
fierbinte ca să nu se ardă, iar după ce castraveţii s- 
au rumenit puţin se adaugă smîntînă amestecată cu 
făina şi subţiată cu lapte sau cu apă caldă şi se mai 
lasă să fiarbă 5—6 min. 


857.  Castraveţi  umpluţi cu brînză 
telemea 


6 castraveți, 300 g brînză, 3-4 ouă, 30 g 
griş, 50 g făină, 100 g unt. 

Castraveţii se pregătesc la fel ca în reţeta 
anterioară, dar pentru aceasta se aleg castraveți 
lungi şi mai groşi. Aceştia se taie pe lungime în 
două, se curăţă de coajă, se scobesc de miez şi se 
pun într-o cratiţă cu capac, se adaugă 50 g de unt, 
puţină apă şi sare şi se înăbuşă pînă devin moi. 

Intre timp, se trece brinza prin sită, se adaugă 
grişul fiert în lapte, făina, restul de unt topit şi unul 
cîte unul gălbenuşurile, amestecînd după fiecare şi 


la urmă se adaugă albuşurile bătute spumă. Cu 
această compoziţie se umplu jumătăţile de 
castraveți, se presară cu caşcaval ras şi se aşază 
într-o tavă în care se toarnă şi lichidul care a mai 
rămas în cratiţa în care au fost înăbuşiţi castraveţii 
scobiţi. Se introduc în cuptor şi se lasă pînă cînd se 
rumenesc pe deasupra. 


10.16. PREPARATE DIN GULII 


858. Gulii sote cu unt 


Pentru 6 porţii: 12 gulii mici sau 6 mijlocii, 
120 g unt, 30 g zahăr. 

Se curăţă guliile, se spală şi se taie în felioare 
ca de mandarine, într-o cratiţă cu capac se pune 
untul, se adaugă guliile şi puţină apă caldă, se 
acoperă şi se înăbuşă la foc mic pînă devin moi. 
Intre timp, se scutură cratiţa, iar dacă lichidul a 
scăzut se mai adaugă din cînd în cînd cîte puţină 
apă. Se adaugă sare şi zahăr, după gust. Se servesc 
ca un fel de mîncare. 


859.  Gulii cu smîntînă 


Se prepară la fel ca şi guliile cu unt, adăugindu- 
se şi 100—200 g smîntînă. 


860. Gulii pane 


Pentru 6 porții: 6 gulii, 60 g unt, 2-3 ouă, 
făină, pesmet, ulei pentru prăjit. 

Guliile curățate se taie în felii cu grosimea de 
circa 1 cm şi se fierb înăbuşit cu puţină apă şi cu 
unt pînă se înmoaie, apoi se scurg bine, se dau prin 


făină, prin ou bătut, la urmă prin pesmet şi se 
prăjesc bine pe ambele părţi în ulei înfierbîntat, pînă 
capătă culoare aurie. 


861.  Mîncare de gulii 


Pentru 6 porţii: 1 kg gulii, 200 g ceapă, 30 g 
bulion de roşii, sau 500 g roşii, 100 ml ulei, 
20 g zahăr, sare. 

Se aleg gulii tinere, se curăţă, se taie ca feliile 
de mandarine şi se prăjesc puţin în ulei încins. Se 
prăjesc pe rînd, se scot în alt vas, iar în uleiul rămas 
se prăjeşte ceapa tăiată foarte mărunt pînă se 
îngălbeneşte, după care se adaugă bulionul de roşii 
sau roşiile curățate de pieliţă şi de seminţe. Se 
stinge cu 1/2 | de apă caldă şi se lasă să dea în 
cîteva clocote, se adaugă guliile prăjite, sare şi 
zahăr, după gust, şi se lasă din nou să dea în cîteva 
clocote, după care se introduce vasul în cuptor pînă 
sînt gata guliile. 


862.  Gulii umplute cu orez 


Se aleg 12 gulii tinere şi de aceeaşi mărime, se 
curăţă, se scobesc şi se umplu cu o compoziţie de 
orez preparată astfel: 100 g ceapă se taie mărunt şi 
se căleşte în 100 ml ulei. Cînd ceapa se 
îngălbeneşte, se adaugă 200 g orez ales, spălat şi 
scurs. Se prăjeşte orezul 5—6 min, după care se 
adaugă 30 g bulion de roşii şi se stinge cu 1/2 I apă 
clocotită. Se potriveşte de sare şi de piper, după 
gust, se adaugă o legătură de mărar tăiat mărunt, 
se amestecă şi se lasă pe foc domol să fiarbă 
acoperit 20—30 min, după care compoziţia este 
bună pentru umplerea guliilor. După ce se umplu, 
guliile se aşază într-o tavă care se umple cu sos de 
roşii (v. reţeta 197) sau cu sos de smîntînă (v. reţeta 
174) şi se introduce la cuptor sau se lasă să fiarbă 
pe plită pînă cînd se înmoaie guliile. 


10.17. PREPARATE DIN PRAZ 


863. Praz înăbuşit 


Pentru 6 porţii: 1 kg praz, 75 g unt, 50 g 
caşcaval, 300 g smîntînă, sare, piper, făină, 
pesmet, unt pentru uns tava. 

Se curăţă prazul, se spală şi se taie în bucăţi de 
5—6 cm. Se foloseşte numai partea albă. Se 
opăreşte cu apă clocotită cu sare, apoi se scurge de 
apă şi se pune la brezat (înăbuşit) într-o cratiţă cu 
unt şi puţină apă, acope-rită cu capac. Intre timp, se 
scutură cratiţa şi dacă este nevoie se mai ada-ugă 
apă caldă. Se ţine pe foc pînă ce prazul este fiert. 
Se adaugă sare, piper, smîntînă amestecată cu o 
lingură de făină, se amestecă totul şi se pune într-o 
formă sau într-o tavă unsă cu unt şi presărată cu 
griş sau cu pesmet. Se nivelează compoziţia şi se 
presară cu caşcaval ras. Se stropeşte cu unt pe 
deasupra şi se introduce în cuptor unde se lasă pînă 
se rumeneşte. 


864. Praz cu măsline 


Pentru 6 porţii: 1 kg praz, 100 g măsline, 
300 g ceapă, 100 ml ulei, 30 g bulion de roşii, 
50 ml vin, verdeață, oțet, sare. 

Prazul, curăţat şi spălat, se taie în bucăţi de 5— 
6 cm şi se opăreşte în apă cu sare. După ce s-a 
scurs de apă, se căleşte în o parte din ulei. In restul 
de ulei se căleşte ceapa tăiată mărunt, iar după ce 
s-a rumenit puţin se adaugă bulionul de roşii şi se 
stinge cu vin, oţet şi apă după nevoie. Se adaugă 
măslinele opărite şi scurse de apă, după care se 
fierbe mîncarea pe plită sau se introduce în cuptorul 
încins, pentru 10 min, să se rumenească. 


Mîncarea se serveşte caldă sau rece, cu felii de 
lămiie şi presărată cu verdeață deasupra. 


865.  Plachie de praz 


Se pregăteşte la fel ca în reţeta anterioară, 
măslinele înlocuindu-se cu mai multă ceapă prăjită, 
iar la urmă se adaugă cîțiva căţei de usturoi tocat. 
Se acoperă mincarea cu roşii tăiate felii şi se 
introduce în cuptor să se rumenească. 


866. Pilaf de praz 


1 kg praz, 200 g orez, 100 g unt, 200 g 
roşii, sare, piper. 

Prazul se curăţă, se spală şi numai partea albă 
se taie în rondele mici care se călesc în jumătate din 
unt. În restul de unt se căleşte orezul care trebuie 
numai încins, fără să se prăjească, după care se 
stinge cu apă clocotită, în cantitate de 3 ori volumul 
orezului. Se adaugă apoi prazul călit, roşiile curățate 
de pieliţă şi de seminţe şi tăiate în bucăţi, sare şi 
piper. Se lasă să dea într-un clocot şi se introduce în 
cuptor cu uşa cuptorului deschisă, unde se ţine pînă 
ce orezul s-a umflat bine şi a absorbit toată zeama. 
Se serveşte cu caşcaval ras presărat pe deasupra şi 
cu sos de roşii (v. reţeta 197). 


867. Praz umplut cu orez 


Pentru 6 porții: 12 fire de praz, 200 g orez, 
120 mi ulei, sare, piper, 1 legătură de 
verdeață, sos de roşii. 

Se alege praz gros şi se taie în bucăţi de 12 cm 
care se opăresc în apă clocotită cu sare. Se scoate 
miezul, lăsînd numai cite 2 foi exterioare, rezultînd 
astfel tubuleţe care se umplu cu orezul pregătit 
astfel: miezul de praz se taie mărunt, se pune la 


prăjit într-o cratiţă cu o parte din ulei şi cînd s-a 
prăjit puţin se adaugă orezul spălat şi scurs bine de 
apă. Se căleşte orezul 5—6 min, după care se stinge 
cu 1/2 | de apă clocotită, se sărează şi se piperează 
după gust, se amestecă şi se lasă să fiarbă pînă se 
umflă bine orezul. Cu orezul astfel preparat se 
umplu tubuleţele de praz, se leagă cîte 5—6 
împreună, se tăvălesc prin făină cu partea umplută 
şi pe aceeaşi parte se prăjesc în ulei încins, pînă se 
formează o crustă, după care se procedează la fel şi 
cu celălalt capăt. Cînd s-au prăjit pe rînd toate 
capetele, se dezleagă şi se prăjesc puţin şi lateral 
(în lungime), numai cît să se coloreze puţin. Se 
aşază tuburile umplute într-o tavă unsă cu ulei, se 
toarnă peste ele sos de roşii şi se introduc în 
cuptorul încins pentru 20 min. Se poate adăuga în 
sos puţină smîntînă. La servire se presară cu 
verdeață tăiată mărunt. 


868. Plăcintă de praz 


Pentru 6 porţii: 600 g praz (5-6 fire), 100 g 
unt, 300 g brinză, 3-4 ouă, 2-3 linguri de 
smintină groasă, sare, piper, 1 lingură griş 
sau pesmet. 

Se taie partea albă a prazului, se curăţă, se 
spală, se taie în rondele subţiri şi se pune la călit 
într-o cratiţă cu o parte din unt. Se acoperă cratiţa şi 
din cînd în cînd se amestecă pînă ce rondelele încep 
să se îngălbenească, după care se pun la o parte să 
se răcească. Intre timp, într-un castron se pun 
gălbenuşurile cu puţină sare, 20—30 g zahăr şi se 
freacă 5—6 min, se adaugă 2—3 linguri de smîntînă 
groasă, prazul călit, brînză telemea rasă, sare şi 
piper, după gust. Se amestecă bine şi la urmă se 
adaugă în compozi-ţie albuşurile bătute spumă. Se 
aşază totul într-o tavă unsă cu unt şi presă-rată cu 
griş sau cu pesmet. Se netezeşte compoziţia şi se 


stropeşte cu restul de unt topit, apoi se introduce în 
cuptor. Se coace pînă se rumeneşte. 


869. Plăcintă de praz în foi de plăcintă 


Se prepară la fel şi cu aceleaşi componente ca 
în reţeta precedentă. Tava în care se pune 
compoziţia de praz se unge cu unt şi se căptuşeşte 
cu foi de plăcintă din comerţ sau pregătite în casă 
(v. reţeta 1429). 

Aşezarea foilor. Se ia tava de plăcintă, se 
unge cu unt, se aşază cite o foaie pe toată suprafaţa 
tăvii (în total 5—6 foi), fiecare foaie ungindu-se (cu 
o pană) cu ulei amestecat cu unt topit, înainte de a 
pune foaia următoare deasupra. Peste ultima foaie 
(a cincea sau a şasea) se întinde compoziţia de praz 
şi apoi deasupra se aşază din nou foi de plăcintă 
care se ung. Ultima foaie trebuie să fie întreagă, ca 
să acopere toată suprafaţa şi se unge bine cu unt. 
Se introduce plăcinta în cuptor şi se coace pînă se 
rumeneşte. 


10 18. PREPARATE DIN SPANAC 


870.  Piure de spanac cu smîntînă 


Pentru 6 porţii: 1 kg spanac, 75 g unt, 50 g 
făină, 1/4 | lapte, sare, 100 g smîntînă, 1 
linguriţă de zeamă de lămîie. 

Spanacul se curăţă, se spală în mai multe ape 
şi se pune la fiert 8—10 min în apă clocotită cu sare. 
Se strecoară, se trece prin apă rece şi se lasă în 
strecurătoare. După ce s-a scurs bine se trece prin 
sită sau se dă prin maşina de tocat. Se pune o 
cratiţă cu puţin unt pe plită, se adaugă făina, se lasă 
pînă începe să se coloreze puţin şi se pune 


spanacul, se amestecă 5—6 min, după care se 
adaugă laptele fierbinte. Se adaugă sare, zeamă de 
lămîie, eventual şi piper, smîntînă, se lasă să dea în 
fiert. 

Se serveşte cu ochiuri şi cu frigănele, stropindu- 
se cu unt proaspăt topit. 


871.  Piure de spanac cu usturoi 


1 kg spanac, 60 ml ulei, 50-g făină, 1/4 I 
de lapte sau zeamă în care a fiert spanac, 
sare, piper, usturoi. 

Spanacul se fierbe la fel ca în reţeta 
precedentă, iar după ce a fost trecut prin sită, se 
pune într-o cratiţă în care s-a rumenit în prealabil 
puţină făină. Se călesc împreună 5—6 min, după 
care se adaugă laptele sau zeama de spanac. Se 
adaugă sare, piper, usturoiul pisat şi, după gust, 
oţet sau zeamă de lămiie, apoi se lasă să dea într- 
un clocot. 

Se serveşte ca garnitură la ochiuri, la cartofi 
fierţi natur, sau cu frigănele. 


872. Mincare de spanac 


1 kg spanac, 200 g ceapă, 100 ml ulei, 50 
g bulion de roșii, 300 g roşii, 30 g usturoi, 
sare, oțet, piper. 

Spanacul se pregăteşte la fel ca în reţeta 870, 
dar nu se trece prin sită, ci se pune pe un fund 
(tocător) de lemn şi se taie cu cuțitul (nu prea 
mărunt). Intre timp, se taie ceapa mărunt şi se pune 
la călit într-o cratiţă cu ulei înfierbîntat şi se lasă 
pînă începe să se coloreze puţin, se adaugă bulion 
de roşii, usturoi tocat mărunt şi împreună se mai 
călesc 3—4 min, după care se stinge cu puţin oţet şi 
cu zeamă în care a fiert spanacul. Se adaugă 
spanacul tăiat potrivit, roşiile curățate de pieliţă şi 


de seminţe, sare, piper şi împreună se lasă să dea 
în fiert 2—3 min, apoi se serveşte. 


873. Spanac gratinat 


Pentru 6 porţii: 1,5 kg spanac tînăr, 600 g 
foi de clătite, 100 g unt, 150 g smîntînă, 60 g 
făină, 60 g caşcaval ras, 1 ou, sare. 

Spanacul se curăță şi se prepară la fel ca în 
reţeta 870, iar foile de clătite ca în rețeta 338. Intr-o 
cratiţă se încălzeşte jumătate din unt, se adaugă 
făina şi se căleşte 3—4 min, după care se adaugă 
spanacul, smintina (100 g), sare, şi se amestecă pe 
foc pînă dă în fiert, apoi se ia de pe foc. 

Din clătitele preparate dinainte se opresc 
numai 2—3, restul se taie potrivit şi se amestecă cu 
spanacul. Se unge apoi o formă cu unt, se pune în 
ea o foaie de clătită, peste care se aşază compoziţia 
de spanac preparată aşa cum s-a arătat mai înainte, 
se nivelează, se acoperă cu o foaie din clătitele 
oprite şi deasupra se toarnă restul de smîntînă 
bătută cu ou. Se presară cu caşcaval ras şi se 
introduce în cuptor, lăsînd să se coacă pînă se 
rumeneşte. 


874.  Omletă cu spanac 


Vezi reţeta 273, „Omletă cu piure de spanac”. 


875. Pilaf de spanac 


1 kg spanac, 100 g ceapă, 250-300 g orez, 
100 g unt sau ulei, 60 g unt, sare, piper. 

Spanacul se curăţă, se spală în mai multe ape 
şi se pune la fiert, 5—6 min, în apă clocotită cu sare. 
Se strecoară, se trece prin apă rece şi se lasă în 
strecurătoare să se scurgă. Separat, într-o cratiţă cu 
ulei, se căleşte ceapa tăiată mărunt şi cînd aceasta 
s-a rumenit se adaugă orezul spălat şi bine scurs, 


călindu-se împreună 5—10 min, după care se stinge 
cu zeamă de la fiertul spanacului sau cu apă fiartă, 
socotindu-se la o parte orez 3 părţi lichid. Se 
adaugă apoi spanacul tocat, sare, piper, se 
amestecă totul uşor şi se introduce în cuptor la foc 
mic, pe o cărămidă şi cu uşa cuptorului deschisă. 
Pilaful este gata în 20—25 min. Se serveşte cu unt 
cald deasupra sau cu caşcaval ras. 

La servire, pilaful va avea un aspect mai 
frumos, dacă se pune într-o ceaşcă mai mare cu 
gura mai largă şi unsă bine cu unt topit, se 
presează, după care se răstoarnă pe un platou 
încălzit sau pe farfuria în care se serveşte la masă. 


10.19. PREPARATE DIN VARZĂ 


876. Varză murată călită 


1 kg varză murată, 60 ml ulei, citeva 
boabe de piper. 

Dacă varza murată este prea acră, se pune la 
dezacrit în apă rece, cîteva ore, după care se spală, 
se stoarce bine, se taie cît se poate de subţire şi se 
stoarce iar bine, cu mîna, apoi se pune într-o cratiţă 
sau în tavă, cu ulei încins. Se adaugă piper boabe şi 
se căleşte pe plită sau în cuptor, ameste-cîndu-se 
din cînd în cînd, pînă se înmoaie şi se rumeneşte. La 
urmă, pentru a se colora puţin, se poate adăuga 
bulion de roşii sau pastă de ardei graşi, cîteva roşii 
curățate de pieliţă şi de seminţe sau o linguriţă de 
boia roşie. 


877. Varză dulce călită cu smîntînă 


1-2 verze dulci, 60 mi ulei, 100 g smîntînă. 
Varza dulce se taie, se freacă cu sare şi se lasă 
10—15 min, dupa care se stoarce şi se pune la călit 


cu ulei încins. Se amestecă din cînd în cînd şi cînd 
este gata se adaugă smîntînă. 


878. Varză cu tăiţei 


1-2 kg varză dulce sau murată, 300 g 
tăiței tăiaţi mai gros, sare, piper, 15 g unt. 

Se prepară la fel ca varza călită, iar cînd este 
gata se adaugă tăiţeii fierţi, se amestecă, se 
potriveşte de sare şi se piper pisat, după care se 
poate introduce în cuptor pentru 10—15 min. 


879. Sarmale de varză dulce cu orez şi 
stafide 


1-2 căpăţini de varză dulce, 250 g orez, 
100 g stafide, 200 mi ulei, 100 g ceapă, 2 
legături de mărar, smîntînă, sare. 

Se curăţă varza, se opăreşte, se detaşează foile 
îndepărîndu-se nervurile principale. Între timp, se 
prepară orezul astfel: se taie ceapa mărunt şi se 
prăjeşte în jumătate din cantitatea de ulei. Cînd se 
îngălbeneşte se adaugă orezul ales, spălat şi scurs 
de apă. Se lasă să se prăjească puţin, se stinge cu 
jumătate din cantitatea de bulion de roşii şi cu apă 
clocotită în cantitate de două ori mai mare decit 
orezul; se amestecă, se adaugă piper, sare şi se 
lasă la fiert sau se introduce în cuptor, unde se 
înăbuşă 20—25 min. Separat, se căleşte în ulei 
restul de ceapă, se adaugă restul de bulion de roşii 
şi se stinge cu 1/2 | de apă. Se adaugă restul de 
varză rămasă de la alesul foilor, tăiată cît mai 
subţire, se lasă să dea în 2—3 clocote, după care o 
parte din ea se aşază în cratiţa în care urmează să 
se aşeze sarmalele. Orezul, după ce este gata, se 
scoate din cuptor, se adaugă stafidele alese şi 
opărite, mărarul tăiat mărunt, piper pisat şi sare, 
după gust. Se amestecă şi se fac apoi sarmalele, 
înfăşurînd cîte puţină compoziţie de orez în foile de 


varză alese dinainte. Sarmalele se aşază în cratiţa 
pregătită aşa cum s-a arătat înainte (cu varză 
tocată la fund), peste ele se pune restul de varză 
(peste sarmale se poate pune şi un rînd de roşii 
tăiate felii), se toarnă puţină apă (astfel ca la fiert, 
cînd sarmalele se umflă, să nu dea zeama afară) şi 
se pun la foc. După ce au dat în fiert, se introduce 
cratita în cuptor, unde se lasă să fiarbă la foc slab, 
pînă ce varza este gata. Între timp, dacă zeama 
scade prea mult, se mai poate adăuga apă sau 
zeamă de varză. Se servesc cu smîntînă. 


880. Varză creaţă pane 


1,5 kg varză creată, 100 g pesmet, 2-3 
ouă, 100 g făină, sare, piper, ulei pentru 
prăjit. 

Se curăţă varza, se pune într-un vas, se presară 
cu sare şi se toarnă apă clocotită, se acoperă şi se 
fierbe 10—20 min. Se scurge şi se presează varza 
să iasă toată apa, se taie în felii de 40—50 g, se 
presară cu sare şi piper, se strînge ca să capete 
forma de pirjoale, acestea se dau prin făină, ou şi 
pesmet şi se prăjesc în grăsime înfierbiîntată. Se ţin 
la prăjit pe foc mic, mai mult timp, să se pătrundă 
bine. După ce s-au prăjit pe ambele părţi se ţin 
acoperite la gura cuptorului 10 min. 


881. Varză clujeană vegetariană 


2 kg varză acră sau dulce, 300 g orez, 200 
mil ulei, 200 g ceapă, 50 g bulion de roşii, 200- 
300 g smîntînă, piper, sare. 

Dacă se foloseşte varză acră, se ţine mai întîi în 
apă rece 2—3 ore pentru dezacrit, apoi se taie 
foarte subţire. Dacă se prepară din varză dulce, 
aceasta se taie foarte subţire şi se lasă 10—20 min 
cu sare, după care se stoarce de zeamă, se pune 
într-o cratiţă cu uleiul înfierbîntat şi se căleşte pe 
foc tare, timp de 5—6 min, amestecîndu-se pînă se 


înmoaie. Se împarte varza călită în trei: o parte se 
lasă la fundul cratiţei, se netezeşte bine, se pune 
deasupra un strat de orez (care a fost pregătit 
astfel: se toacă ceapa mărunt, se prăjeşte cu o 
parte din uleiul prevăzut, se adauga orezul, bulionul 
de roşii, se stinge cu 400 ml apă clocotită, se 
potriveşte de sare şi de piper şi se amestecă pînă 
dă în fiert, după care se acoperă cu capac şi se lasă 
pe foc domol 10 min, apoi se foloseşte), apoi din 
nou un strat de varză şi unul de orez, ultimul strat 
trebuind să fie de varză. Peste acesta din urmă se 
toarnă smîntînă, se introduce în cuptorul încins şi se 
ţine 1 oră. 


882. Varză acră cu măsline 


1 kg varză acră, 200-300 g măsline, 100 
mil ulei, 100 g ceapă, piper sau boia de ardei. 

Se desărează varza dacă este prea sărată sau 
se dezacreşte dacă este prea acră, lăsîndu-se în apă 
rece 2—3 ore, după care se scurge şi se taie cît mai 
subţire. Intre timp, se pun şi măslinele la desărat în 
apă caldă. Separat, într-o cratiţă cu ulei, se pune la 
călit ceapa tăiată mărunt, se rumeneşte puţin, se 
adaugă boia şi se stinge cu 1—2 pahare de apă. Se 
adaugă varza tăiată, măslinele, se acoperă cratiţa 
cu un capac şi se lasă să fiarbă domol pînă ce varza 
este gata. La urmă, se introduce cratiţa descoperită 
în cuptorul încins şi se lasă pînă scade zeama 
potrivit. Se serveşte rece sau caldă, cu măsline pe 
deasupra. 


883. Mincare de varză murată 


1 kg varză, 100 ml ulei, 100 g ceapă, 500 
g roşii, 5-6 ardei graşi. 

Ceapa se taie mărunt şi se pune la călit în ulei; 
cînd s-a călit puţin se adaugă ardeii graşi tăiaţi felii, 
varza tăiată mărunt, 1—2 pahare de apă, se 


acoperă cratiţa şi se fierbe 1 oră. Apoi se descoperă 
cratiţa, se pun pe deasupra roşiile curățate de 
pieliţă şi tăiate în bucăţi şi se introduce mîncarea în 
cuptor, unde se mai ţine 20—30 min, după care se 
poate servi 


884. Vărzări moldoveneşti 


Pentru aluat: 1 kg fâină, 3-4 ouă, 1 ceaşcă 
(circa 300 mil) de lapte, 50 mi ulei sau unt, 
sare, zahăr, 50 g drojdie. 

Pentru umplutură: 1 kg varză murată, 100 
ml ulei, piper. 

Făina se cerne într-un lighean, apoi se face în 
ea o gropiţă, la mijloc, în care se pune drojdia 
înmuiată cu puţin lapte călduţ, amestecînd pînă se 
face ca o smîntînă, după care se acoperă cu un 
prosop încălzit şi se ţine la loc călduţ, pînă începe 
drojdia să spumeze şi să se ridice. Se adaugă apoi 
ouăle bătute cu puţină sare, margarina sau untul, 
zahărul şi se amestecă adăugind în acest timp 
restul de lapte călduţ, cit înghite făina. Se obţine 
astfel o cocă ca pentru cozonac. (In loc de lapte se 
poate întrebuința apă călduţă.) Se frămîntă pînă ce 
aluatul se desprinde de pe miini şi de pe vas, după 
care se pune la loc călduţ să crească. Cînd aluatul s- 
a înălţat de două ori faţă de înălţimea-iniţială, se 
împarte în două şi din fiecare parte se întinde cite o 
foaie. Se taie pătrate cu latura de 15—16 cm şi pe 
mijlocul acestora se împarte umplutura de varză 
pregătită ca în reţeta 886. Fiecare colţ al pătratului 
de aluat se adună spre mijloc în formă de plic, strîn- 
gîndu-se marginile cu degetele, ca să se lipească 
aluatul şi să nu iasă varza. Se ung vărzările cu ou 
bătut, se aşază pe o tavă unsă şi se lasă la un loc 
călduţ (fără să se încălzească tava sub ele), pentru 
10—15 min, să crească. Se coc apoi în cuptor pînă 


se rumenesc frumos. Se consumă ca gustări calde 
sau reci, la vin etc. 


885. Pilaf de varză dulce 


1,5 kg varză dulce (de preferat varză 
creață), 250-300 g orez, 100 g unt sau untură, 
2-3 ardei graşi, citeva roşii, 1 ceapă mare, 
sare, piper. 

Varza se taie subţire, se freacă cu puţină sare şi 
se lasă la o parte. Ceapa se taie mărunt şi se pune 
la călit în untură 5—6 min, după care se adaugă 
varza stoarsă bine şi se călesc împreună circa 10 
min, apoi se adaugă ardeii graşi tăiaţi mărunt, se 
stinge cu 1 | de supă de oase sau cu apă caldă şi se 
lasă să dea în fiert. După aceea se adaugă orezul 
spălat, se amestecă, se potriveşte de sare, piper 
pisat, deasupra se pun roşiile tăiate în felii, se 
acoperă cu un capac şi se înăbuşă pe foc foarte 
domol pînă se umflă orezul, sau se introduce pilaful 
în cuptor pentru 10—20 min. 


886. Varză dulce sau varză murată pentru 
umplutură 


1,5 kg varză dulce sau 1 kg varză (1 
căpățină) murată, 100 g untură, 200 g ceapă, 
1 g piper pisat, sare, după gust. 

Dacă se foloseşte varza murată aceasta se 
spală în apă călduţă, se taie căpăţina în patru şi se 
pune la fiert pînă este gata. Dacă se foloseşte varză 
dulce, căpăţinile se opăresc în apă clocotită cu 
puţină sare. Se taie apoi nervurile groase de pe 
dosul fiecărei frunze, se storc frunzele bine şi se taie 
cît se poate de subţire. Intre timp, se taie ceapa 
foarte mărunt şi se pune la călit cu untură sau cu 
ulei, se adaugă varza tăiată şi stoarsă bine din nou 
şi împreună se călesc pînă se vor prăji puţin. La 


urmă se adaugă, după gust, sare şi piper pisat. Se 
foloseşte ca umplutură la diverse preparate. 


10.20. PREPARATE DIN VINETE 


887. Vinete pane 


Pentru 6 porţii: 0,600-1,00 kg vinete, 100 g 
pesmet, 2-3 ouă, făină, ulei pentru prăjit, 
sare. 

Vinetele pentru pane nu se curăţă complet. Se 
taie vinetele de-a lungul în felii groase de 1 cm, se 
presară cu sare şi se lasă 20—30 min să se scurgă 
de zeama amăruie, presîndu-se la urmă uşor cu 
mîna fiecare felie, ca să se scurgă zeama mai bine 
din ele. Se trec bucăţile prin făină, ou bătut şi 
pesmet cernut şi se prăjesc pe ambele părţi în ulei 
înfierbîntat. 


888. Vinete simple pane 


1-2 kg vinete, 100 g făină, ulei pentru 
prăjit. 

Vinetele se pregătesc la fel ca în reţeta 
anterioară, cu deosebirea că, înainte de a fi prăjite, 
feliile de vinete se trec numai prin făină şi apoi se 
pun pe rînd la prăjit în ulei bine înfierbiîntat, 
prăjindu-se pe ambele părţi. 


889. Vinete dublu pane 


1 kg vinete, 100 g unt, 100 g caşcaval, 2-3 
ouă, făină, pesmet şi ulei pentru prăjit. 

Se curăţă vinetele, din loc în loc, de coajă, apoi 
se taie de-a lungul în felii groase de circa 1 cm, se 


presară cu sare şi se lasă 20—30 min să se scurgă 
zeama amăruie. După ce se scurg, se presează 
feliile uşor în mînă una cite una, ca să se scurgă şi 
restul de zeamă din ele, se trec prin făină (numai 
prin făină) şi se pun la prăjit pe rînd. Feliile prăjite 
se pun răsfirate pe un platou plat şi după ce s-au 
răcit se trec prin caşcaval ras, ouă bătute, apoi prin 
pesmet şi se prăjesc din nou pe rînd pe ambele 
părţi, în ulei înfierbîntat. 


890. Vinete gratinate 


5-6 vinete, 300 g brînză, 50 g caşcaval, 2- 
3 ouă, 100 g făină, 50 g unt, 100 g smintină, 
sare, pesmet, ulei pentru prăjit. 

Vinetele se taie în felii lungi, se sărează, se trec 
prin făină şi se prăjesc în ulei. Se unge o tavă, se 
presară cu pesmet şi se aşază alternativ un strat de 
vinete, un strat de brînză, ultimul rînd trebuind să 
fie de vinete. Apoi, din gălbenuşurile amestecate cu 
1—2 linguri făină, smîntînă şi albuşurile bătute 
spumă, se prepară un sos care se toarnă peste 
vinete, se presară cu caşcaval ras şi se introduce 
tava în cuptor la foc potrivit, pînă se gratinează 
vinetele deasupra. 


891. Vinete cu roşii la cuptor 


6 vinete, 1 kg de roşii, 100 g caşcaval, 150 
mil ulei, 50 g făină. 

Se taie vinetele în felii lungi, se opăresc în apă 
cu sare, se şterg, se dau prin făină şi se prăjesc pe 
rind. Cînd sînt gata, se aşază într-o tavă unsă şi 
presărată cu pesmet, iar peste ele se aşază felii de 
roşii cărnoase, fără coajă, se presară cu pesmet şi 
cu caşcaval ras, se stropesc cu unt topit şi se 
introduc în cuptor să se gratineze. 


892. Chiftele de vinete 


1 kg vinete, 150 g ceapă, 100 g franzelă, 2 
ouă, 200 ml ulei, 100 g făină, sare, piper. 

Vinetele, tăiate felii, se dau prin făină şi se 
prăjesc pe ambele părţi, fără să se ardă. Cînd s-au 
răcit se toacă, se adaugă ceapă tăiată mărunt, 
călită şi bine scursă de grăsime, ouăle, piper, 
franzela înmuiată în apă. Se amestecă totul bine şi 
din compoziţia rezultată se fac chifteluţe mici care 
se dau prin făină şi se prăjesc în ulei înfierbîntat, pe 
ambele părţi, pînă ce se rumenesc puţin. 


893.  Tocană de vinete 


5-6 vinete (depinde de mărime), 300 g 
ceapă, 500 g roşii, 100 ml ulei, 1 căpăţină de 
usturoi, piper, sare. 

Vinetele se taie (cu un cuţit inoxidabil) în bucăţi 
şi se opăresc în apă cu sare, apoi se scurg şi se 
prăjesc, pe rînd, în ulei, după care în acelaşi ulei se 
prăjeşte ceapa tăiată mărunt. Cînd ceapa s-a 
rumenit, se adaugă usturoiul tocat, vinetele, roşiile 
curățate de pieliţă, apă caldă, piper, sare, se lasă să 
dea într-un clocot, după care se introduce cratiţa în 
cuptor şi se ţine pînă ce scade miîncarea şi se 
rumeneşte pe deasupra. 

11. PREPARATE DIN OREZ, 
GRÎU, ARPACAŞ, 
HRIŞCĂ, GRIS 


11.1. PREPARATE DIN OREZ 


Orezul se alege bob cu bob, apoi se spală în 2-3 
ape şi se lasă în strecurătoare să se scurgă bine de 
apă. Se pune la fiert în apă cu puţină sare care este 
aproape să dea în clocot. Se amestecă la început de 
cîteva ori pe foc tare, pînă dă în fiert, apoi se 
slăbeşte focul, sau se trage vasul cu orez la 
temperatură potrivită, se acoperă cu un capac şi nu 
se mai amestecă; altfel se zdrobeşte bobul şi în loc 
de orez fiert rezultă o pastă de orez. 

Orezul pentru fiert, fie cu lapte fie cu apă, se 
socoteşte cam 100 g la 500—600 ml lichid, iar 
pentru pilaf, budincă, diferite umpluturi de orez, sau 
pentru orice mîncare se socoteşte 100 g la 250— 
300 ml apă sau alt lichid (supă de legume, de oase 
etc.). 

Prăjirea orezului. Orezul se toarnă într-o 
cratiţă cu grăsime înfierbîn-tată şi se căleşte 
amestecînd cu o lingură de lemn 3—4 min, după 
care se stinge fie cu vreo supă, fie cu apă, dar cu 
măsură — socotind la o ceaşcă de orez 3 ceşti de 
lichid clocotit. Apoi se potriveşte de sare şi se dă 
roată, cu o lingură de lemn, de două-trei ori, pe 
fundul cratiţei. După ce orezul a dat în fiert, se trage 
vasul pe foc domol, se acoperă cu un capac şi se 
lasă să se înăbuşe 20—30 min. 

Atit adăugarea de lichid în plus sau în minus, cît 
şi prelungirea fierberii sau înăbuşirii sînt în dauna 
calităţii orezului. 


894. Orez cu lapte 


200-300 g orez, 1 1/4 | lapte, 150-200 g 
Zahăr, 1 plic zahăr vanilat, scorţişoară, coajă 
de lămiie, sare. 


Orezul se alege, se spală şi se pune la fiert în 
apă. Cînd este pe jumătate fiert, se scurge de apă 
dacă are în plus şi se adaugă laptele fiert cu puţină 
sare, zahărul, zaharul vanilat şi coajă de lămiie. Se 
mai amestecă de citeva ori pînă dă în fiert şi se ţine 
acoperit pe marginea plitei 10—15 min. 

Se serveşte cu scorţişoară pisată, presărată pe 
deasupra sau cu dulceaţă. 


895. Orez cu lapte şi ciocolată 


Se prepară la fel ca în reţeta precedentă, 
folosind aceleaşi componente şi cantităţi. Cînd 
orezul este fiert se aranjează pe un platou rotund şi 
se presară deasupra cu ciocolată rasă pe răzătoarea 
cu găuri mari. 

896. Orez cu pere şi frişca 


200 g orez, 1 | lapte, 300 g frişca, 50 g 
zahăr, 1 plic zahăr vanilat, 6 jumătăţi de 
pere însiropate, 400 g zahăr pentru sirop. 

intii se însiropează perele astfel: se curăţă 
perele, se taie în două, scoţindu-se porţiunea cu 
sîimburi şi se fierb în apă pînă se înmoaie puţin. Se 
scurg de apă şi se toarnă deasupra apă rece, 
lăsîndu-le 10-20 min, după care se scurg din nou 
bine de apă şi se pun într-o cratiţă. Se toarnă peste 
ele un sirop bine legat, preparat din 400 g zahăr şi 1 
pahar de apă şi se lasă să fiarbă circa 5—6 min, 
după care se scot şi se lasă să se răcească. 

Orezul se alege, se spală, se fierbe în apă 5—6 
min, se scurge de apă, după care se pune în lapte 
fierbinte. Se adaugă zahărul vanilat, siropul rămas 
de la pere şi se amestecă ţinîndu-se pe foc pînă dă 
în fiert. Apoi se trage vasul pe foc domol, se lasă să 
mai fiarbă pînă se îngroaşă puţin, după care se dă 
deoparte şi se lasă să se răcească. După ce s-a ră- 
cit, orezul se aşază pe un platou rotund, se 
garniseşte cu perele însiropate, aşezate în picioare 


împrejurul orezului, iar deasupra se şpriţuieşte cu 
frişca bătută cu 50 g zahăr. 


897. Orez cu mere 


200 g orez, 200 g zahăr, 1 kg mere, coajă 
de lămiie, scorţişoară, 1 plic zahăr vanilat, 
sare. 

Se pun la fiert 1 1/4 | apă cu zahăr, coajă de 
lămiie şi cîteva coji de scorţişoară. Cînd apa a dat în 
fiert, se adaugă mere curățate de coajă, tăiate felii 
şi după primul clocot se adaugă orezul ales şi bine 
spălat. Se amestecă de cîteva ori pentru ca să se 
încorporeze merele în orez, se adaugă zahărul 
vanilat, se acoperă şi se ţine pe foc mai domol pînă 
se fierbe orezul. Se serveşte ca desert, cald sau 
rece. Se poate servi şi cu sirop de fructe sau de la 
dulceaţă. 


898. Orez cu frişcă imitată (desert 
delicios) 


200 g orez, 1 | lapte, 300 g zahăr, 100 g 
unt, 2 ouă, 300 g fragi, căp- şune sau zmeură, 
1/4 lămiie. 

Orezul se fierbe la fel ca în reţeta 896. Cînd 
este aproape fiert se adaugă 150 g zahăr şi se lasă 
să mai fiarbă pînă scade potrivit. Se dă apoi la o 
parte, se adaugă treptat cite o bucăţică de unt, se 
amestecă şi la urmă se mai adaugă 2 gălbenuşuri. 
După ce s-a răcit se pune în mici castronaşe sau 
compotiere şi se garniseşte cu frişcă sau cu imitație 
de frişcă (albuşuri bătute spumă cu fructe) care se 
prepară astfel: se toarnă albuşurile într-un castron 
bine uscat şi răcit, se bat cu telul pînă spumează, se 
adaugă o lingură de zeamă de lămiie şi se bat în 
continuare adăugiînd cite puţin zahăr, iar la urmă se 
adaugă jumătate din fragi (cele mai coapte) trecute 
prin sită. Se garniseşte orezul pe deasupra cu 


compoziţia de albuş, iar peste aceasta se aşază 
restul de fragi sau de fructe pe care le avem la 
îndemiînă. Pînă la servire orezul se ţine la rece şi 
trebuie consumat în cîteva ore, altfel albuşurile se 
lasă. 


899. Orez cu caise 


300 g orez, 100 g unt, 1 kg caise coapte, 
200 g zahăr, 1 | lapte, 3 gălbenuşuri, 200 g 
zahăr pudră, 1 plic zahăr vanilat, sare. 

Orezul ales se spală în 2—3 ape şi se pune la 
fiert în 2 | apă. După ce fierbe 5 min se strecoară, se 
clăteşte cu apă ca să se îndepărteze amidonul şi se 
pune într-un vas cu laptele fierbinte. Se adaugă 
puţină sare, zahărul vanilat, se acoperă şi se lasă pe 
foc foarte moale să fiarbă lent 10—15 min. 

Între timp, se spală caisele, se şterg cu un 
prosop, se taie în două, se scot sîmburii şi se aşază 
pe rînd într-o cratiţă. Separat se prepară un sirop 
astfel: se pun pe foc într-un vas 200 g zahăr şi 1/2 | 
apă, amestecînd pînă dă în fiert, apoi se răstoarnă 
peste caise şi se lasă să fiarbă împreună pe foc 
moale 10—15 min, după care se lasă să se 
răcească. 

Revenind la orez, într-un castron se pun 
gălbenuşurile cu zahărul pudră şi se freacă 5—6 
min, se adaugă unt moale şi, pe rînd, cîte puţin din 
orezul fiert. Se amestecă bine după care se aşază 
într-o formă rotundă sau într-o cratiţă udată cu apă 
sau unsă cu unt, punîndu-se alternativ un strat de 
orez şi unul de caise (din care cele mai frumoase se 
opresc pentru ornat), astfel ca ultimul rînd să fie de 
orez. Se nivelează compoziţia apăsînd uşor şi se 
duce la rece sau se pune în frigider pentru 2—3 ore. 

La servire se răstoarnă pe platou rotund şi se 
garniseşte pe deasupra cu restul de caise oprite şi 
cu sirop dacă a mai rămas. 


900. Orez cu struguri tămiioşi (mîncare) 


1,2 kg struguri tămiioşi, 300 g orez, 150 g 
unt, 50 g făină, 100 ml lichior de vişine, 50 mi 
coniac. 

Strugurii se spală, se aleg boabele, se pun într- 
o tavă smălțuită şi unsă cu unt şi se introduc în 
cuptorul bine încins. Se ţin 10 min, după care se 
adaugă sosul pregătit astfel: se pun 50 g unt cu 
făina într-o cratiţă pe foc şi se amestecă pînă se 
încing, apoi se stinge cu 300 ml apă şi se amestecă 
din nou pînă dă în clocot, după care se răstoarnă 
peste struguri. Se adaugă lichiorul de vişine şi 
coniacul şi se mai dă într-un clocot. Se serveste ca 
garnitură la pilaf de orez. Pilaful se prepară la fel ca 
în reţeta 901. 


901. Orez cu portocale (mîncare) 


200-250 g orez, 600 g portocale, 100 mi 
vin, 50 mi coniac, 150 g unt, sare. 

Se curăţă portocalele de coajă, iar cojile se taie 
subţire ca tăiţeii şi se pun la fiert cu apă. După 2—3 
clocote se scurg de prima apă care este amară, se 
pun din nou cu apă şi se lasă să fiarbă pînă ce devin 
moi. Miezul de portocale se desface în felii, se aşază 
într-o tavă smălțuită şi unsă cu unt care se 
introduce în cuptorul bine încins. Se ţin 10 min, 
după care se sting cu vin, se adaugă cojile de 
portocală fierte, bine scurse, zahărul caramelizat 
stins şi coniacul. Se acoperă şi se mai dau într-un 
fiert. 

Între timp, se prepară pilaful de orez astfel: se 
alege orezul, se spală, se scurge bine de apă şi se 
pune cu 100 g de unt la prăjit. Cînd orezul s-a încins 
(fără să fie prăjit) se stinge cu apă clocotită (de trei 
ori cantitatea de orez). După ce orezul s-a stins şi a 
dat în fiert, se introduce în cuptor sau se ţine pe 
marginea plitei 20—30 min, acoperit cu un capac. 


Pilaful se serveşte în ceşti sau castronaşe unse cu 
unt care apoi se răstoarnă pe un platou. Se 
garniseşte cu portocale împrejur, iar sosul de la ele 
se toarnă peste orez. Se serveşte cald. 


902. Orez cu stafide, desert 


300 g orez, 100 g unt, 250 g stafide, 300 g 
zahăr, 1 plic zahăr vanilat, sare, 1 I lapte, 
coajă de lămiie. 

Orezul ales se spală în cîteva ape şi se pune la 
fiert în 2 | de apă. După ce fierbe 5 min se 
strecoară, se clăteşte cu apă ca să se îndepărteze 
amidonul, apoi se toarnă într-un vas cu laptele 
fierbinte. Se adaugă puţină sare, zahărul vanilat, 
zahărul, stafidele curățate de codițe, apoi opărite şi 
spălate bine, coaja de lămîie sau de portocală rasă. 

Vasul cu orez se acoperă şi se lasă pe foc 
domol, fierbîndu-se lent încă 15—20 min, după care 
se ia vasul de pe foc. După gust, se poate adăuga 
unt. Se serveşte cald cu sos de vin (v. reţeta 
Chaudeau) sau rece cu frişcă bătută. 


903.  Mucilagiu de orez (decoct de orez) 


30-40 g orez, 1 | apă, 3 g sare, eventual 
zeamă de lămiie. 

Orezul curăţat, bine spălat, se pune să fiarbă 
lent în apă rece pînă se terciuieşte bobul complet. 
Se recomandă în cazuri de diaree. 


904. Orez cu prune uscate 


Pentru 6 porţii: 600 g prune uscate, 300 g 
orez, 100-150 g zahăr. 100 ml ulei, coajă de 
lămiie, sare. 

Prunele uscate se pun la înmuiat în apă călduţă 
timp de 1—2 ore, dupa care se spală în mai multe 


ape reci, apoi se pun la fiert într-o cratiţă largă cu 2 
| de apă. Intre timp, se spală orezul în 2—3 ape şi 
cînd prunele sînt pe jumătate fierte se adaugă 
orezul, puţină sare, o coajă de lămiie, 2—3 coji de 
scorţişoară şi uleiul. Se lasă să dea în clocot, după 
care se adaugă, dupa gust, zahăr natural, ori zahăr 
caramelizat stins cu zeamă de prune. Se amestecă 
roată pe fundul vasului cu o lingură de lemn, ca să 
se amestece orezul cu prunele, se acoperă cratiţa 
cu capac şi se fierbe în continuare pe foc foarte 
domol, orezul şi prunele fiind gata în 30—40 min. Se 
serveşte rece. 


905. Orez cu roşii à la portughez 


300 g orez, 1 kg roşii, 150 g unt, 100 g 
caşcaval, piper, sare. 

Orezul ales, bine spălat, se toarnă într-o cratiţă 
cu 100 g unt topit şi se amestecă pînă se încinge, 
dupa care se stinge cu 1 1/4 | de apă clocotită şi 
puţină sare. Se acoperă şi se lasă să se înăbuşe 20 
—30 min pe foc domol sau în cuptor mai slab 
încălzit. Intre timp, roşiile se spală, se crestează, se 
opăresc în apă clocotită, ca să se poată curăța de 
pieliţă, apoi se curăţă de seminţe, se taie în bucăţi, 
se scurg, se pun într-o tigaie cu restul de unt încins, 
se călesc pe foc iute 5—6 min şi se adaugă sare, 
praf de cimbru, usturoi tocat foarte mărunt şi piper 
pisat. Se mai poate adăuga 1/2 pahar de vin roşu şi 
se lasă să dea într-un clocot, după care se serveste 
ca garnitură, peste care se presară caşcaval ras. 


11.2. PREPARATE DIN GRÎU, 
ARPACAŞ, 


HRIŞCĂ, GRIŞ 


906. 


1 kg grîu pisat, 200 g nuci, 300 g zahăr, 1 
lingură de rom, 1 plic zahăr vanilat, 100 g 
zahăr pudră, pesmet de biscuiţi sau de 
franzelă, coajă de lămiie rasă. 

Se alege griul şi se pune la uscat pe o tavă 
întinsă, se usucă lent în cuptorul foarte slab încălzit, 
se amestecă din cînd în cînd pînă ne dăm seama că 
este destul de uscat, apoi se ia cîte un pumn se 
stropeşte cu puţină apă, se pune într-o piuliţă şi se 
pisează uşor cu pisălogul ca să-i scoatem hoaspele. 
După ce se pisează tot griul, se mai freacă bine 
între palme, ca să se desfacă pielita de bob, după 
care se spală în cîteva ape, pînă rămîne ultima apă 
limpede. Se pune la fiert într-un vas cu apă cît să-l 
acopere cu circa 2—3 cm şi se fierbe la foc domol, 
punîndu-se sub vas o tablă groasă. In caz că scade 
apa, se mai adaugă apă fierbinte. Bobul griului 
trebuie să fie bine fiert şi scăzut (fără zeamă), după 
care se lasă să se răcească. Se adaugă apoi zahărul 
pisat, nuci pisate în piuliţă, puţină coajă de lămîie 
rasă, rom, zahărul vanilat şi eventual, dacă i se dă 
formă de colivă, se mai adaugă pesmet alb de 
franzelă sau de biscuiţi. 

Se amestecă totul, se aşază pe un platou, se 
netezeşte frumos, după forma platoului, se 
tapetează cu pesmet sau cu nuci şi se presară cu 
zahăr pudră, atit pe deasupra cît şi pe margini şi, 
după gust, se poate decora cu jumătăţi de nucă sau 
cu bomboane (drajeuri). 


907. Arpacaşcu nuci 


Gr 


1 kg arpacaş, 150 g miez de nucă, 200 g 
zahăr, 1 plic zahăr vanilat, coajă de lămîie 
rasă, sare. 

Se spală arpacaşul de cîteva ori, pînă ce rămîne 
apa limpede şi se pune la fiert pe foc puternic cu 
apă rece, într-un vas acoperit. Se lasă pînă dă în 
fiert, apoi se slăbeşte focul şi dedesubtul vasului se 
pune o tablă groasă, ca să nu se ardă (lipească) la 
fund. Se fierbe cît mai domol şi din cînd în cînd se 
amestecă cu o lopăţică. Pe măsură ce scade apa, se 
adaugă cite puţină apă fierbinte, fierbîndu-se pînă 
se înmoaie bobul. 

In continuare se pregăteşte la fel ca în reţeta 
precedentă. 


908. Hrişcă cu unt sau cu lapte 


400 g hrişcă, 50 g unt, sare, 50 ml ulei. 

Hrişca nu se spală ci se cerne de praf şi se 
curăţă de cea nedecorti- cată şi de corpuri străine. 
După aceea se pune la prăjit într-o tigaie cît mai 
largă cu 50 ml ulei, se amestecă fără întrerupere şi 
cu grijă să nu se pirlească şi nici măcar să se 
coloreze în roşu, căci capătă gust de ars. Prăjirea se 
face pe foc iute, 8—10 min, după care se spală şi se 
pune într-o oală cu apă clocotită, să depăşească 
hrişcă cu 2—3 cm. Se adaugă puţină sare, unt, se 
acoperă cu capacul fixat ermetic şi se pune să 
fiarbă lent 2 1/2 ore, aşezindu-se oala pe o tablă 
groasă. 

Semințele de hrişcă bine fierte se despart una 
de alta. Se serveşte fierbinte, cu unt sau cu lapte, 
sau cu sos de roşii. 

909. Griş cu lapte 


1 I lapte, 100 g griş, 200 g zahăr, sare, 
100 g zahăr pentru caramelizat. 

Se fierbe laptele cu zahărul şi cînd clocoteşte se 
toarnă grişul în formă de ploaie. Se amestecă cu 


telul foarte repede, pînă fierbe (5—6 min), după 
care se mai amestecă de cîteva ori pînă se răceşte. 
Se pune în compotiere sau în castronaşe mici, iar 
deasupra se toarnă zahăr ars, stins cu puţină apă 
caldă. 


910. Griş cu lapte şi cu dulceaţă 


Se prepară la fel ca în reţeta precedentă, cu 
deosebirea că se mai adaugă la urmă, cînd grişul 
este fiert, 50—60 g unt proaspăt şi în loc de zahăr 
ars se serveşte cu dulceaţă de orice fel. 


RER, 


12. PREPARATE DIN CARNE DE 
PASARE 


Din carnea de pasăre se prepară o mare 
varietate de feluri de mîncare pentru meniuri 
obişnuite (aperitive, mîncăruri reci, supe, ciorbe, 
fripturi) şi festive (galantine, kievscaia, pastrămuri 
etc.). 

Carnea va fi mai fragedă dacă pasărea, după ce 
a fost tăiată (sacrificată), curățată de pene, golită 
de intestine, spălată se ţine la rece de pe o zi pe 
alta. 

Cele mai bune păsări pentru gătit sînt cele 
tinere şi grase. Ele se cunosc după picioare (nu le-a 
crescut încă pintenul), iar grăsimea după greutatea 


lor sau după culoarea pielii de sub aripi, care 
trebuie să fie gălbuie. 

Virsta rațelor şi a giştelor se stabileşte după 
cioc şi aripi. Cele tinere au aripile groase şi ciocul 
moale, iar cele mai bătrîne au aripile slabe şi ciocul 
tare. 


911. Pui fript 


Se curăţă puiul, se pirleşte la o flacără şi se 
scot măruntaiele. Puiul curăţat se spală în mai 
multe ape, se zviîntă bine, se sărează, se unge cu 
grăsime, se aşază într-o tavă de aceeaşi mărime cu 
puiul în care se toarnă puţin ulei şi se introduce în 
cuptorul bine încins unde se frige 20—30 min. Intre 
timp, puiul se întoarce şi din cînd în cînd se 
stropeşte cu grăsimea din tavă. Se serveşte cu 
cartofi prăjiţi şi cu diverse salate. 


912. Pui la tavă cu mirodenii 


Puiul după ce este spălat şi bine scurs, se 
sărează şi se freacă înăuntru cu usturoi pisat la care 
se adaugă piper pisat, maghiran pisat şi 30 g unt 
moale. Se aşază într-o tavă cu puţină grăsime şi se 
introduce în cuptorul bine încins. Puiul mic de 1/2 
kg este gata în 30 min; dacă s-a rumenit mai repede 
se poate scoate din cuptor. 


913. Pui la capac (pui înăbuşit la cuptor) 


1 pui, 1 lingură de ulei, 1/2 linguriţă de 
Vegeta sau sare. 

De la puiul curăţat şi spălat se iau pieptul şi 
pulpele, iar restul se foloseşte la ciorbe. Se ia un 
capac, se întoarce cu partea inferioară în sus, se 
unge cu ulei, se aşază peste o cratiţă cu apă 
fierbinte, apoi se aşază bucăţile de pui presărate cu 
puţină Vegeta sau cu puţină sare, piper şi stropite 


cu puţin unt sau ulei. Se introduce totul în cuptorul 
cu temperatura potrivită. 
După ce bucăţile de pui se vor rumeni pe o parte, se 
întorc şi pe partea cealaltă. După preferinţă, 
bucăţile de pui se pot presăra în timpul friptului şi 
cu usturoi tăiat mărunt şi bine tocat. Se serveşte 
cald cu cartofi fierţi şi cu legume sote. 

In mod asemănător se poate prepara şi un pui 
întreg curăţat de intestine. 


914. Pui pane 


1-2 pui, 2-3 ouă, 60 g făină, 150 g pesmet, 
200 g untură, sare. 

Puii curăţaţi, spălaţi, se şterg, se taie în sferturi 
sau în bucăţi mai mici, se sărează, se dau prin făină, 
ou bătut şi pesmet şi se rumenesc în untură 
fierbinte pe toate părţile. După ce s-au prăjit se mai 
ţin în cuptorul cu uşa deschisă 10—15 min să se 
pătrundă bine. Se servesc cu diferite garnituri. 


915. Pui la tigaie cu mujdei de usturoi 


1-2 pui, 60 mi ulei sau 100 g unt, 1 
căpăţină de usturoi, sare. 

Puiul curăţat, tăiat în bucăţi şi sărat, se bate 
uşor cu ciocanul de şniţel şi se pune într-o tigaie cu 
untură încinsă pe foc iute pînă se rumeneşte. 

Usturoiul se curăţă, se pisează sau se taie 
mărunt şi se pune în tigaie cînd puiul este prăjit, 
după care se mai prăjesc împreună 2—3 min. 

Se serveşte cu mămăliguţă. 


916. Pui la ceaun 


1-2 pui, ulei, usturoi, sare. 

Puiul curăţat, bine spălat şi zvîntat, se sărează 
şi se pune într-un ceaun cu ulei încins cît acoperă 
puiul şi se ţine pe foc circa 20—25 min, pînă se va 


rumeni (durata este în funcţie de mărimea puiului). 
Se poate frige şi tăiat în sferturi. După ce s-a scos 
puiul, în acelaşi ulei se prăjesc şi cartofii, cu care se 
garniseşte puiul. Se serveşte fierbinte, stropit cu 
usturoi pisat şi dizolvat în ulei (1 lingură) şi puţină 
apă, cu cartofi prăjiţi şi salată verde. 


917. Pui înăbuşit la ceaun, cu usturoi şi 
mămăliguţă 

1-2 pui, 1 lingură de untură, 1 căpăţină de 
usturoi, sare. 

Puiul se taie în sferturi, se sărează, se aşază 
într-un ceaun, cu apă cît să acopere puiul, şi se ţine 
pe foc pînă cînd apa scade. Atunci se adaugă untură 
şi se mai ţine pe foc pînă ce carnea se rumeneşte 
puţin. Usturoiul tăiat mărunt se adaugă cu 2—3 min 
înainte de a lua vasul cu pui de pe foc. 

Se serveşte cu mămăliguţă fierbinte. 


918. Pui la tigaie cu sos de roşii şi 
usturoi 


1-2 pui, 100 ml ulei, 1 căpăţină de usturoi, 
1 lingură de făină, 30 g bulion, piper, 100 mi 
vin, sare. 

Puiul se taie în bucăţi, se sărează şi se prăjeşte 
în unt sau în ulei. Se scot bucăţile în alt vas, iar în 
uleiul rămas se căleşte făina şi cînd începe să 
se rumenească se adaugă usturoiul tăiat mărunt, 
bulionul şi se stinge cu apă caldă, după care se 
răstoarnă în vasul cu bucăţile de pui prăjit. Acesta 
se acoperă cu un capac şi se înăbuşă, fierbîndu-se 
pînă carnea va fi gata. Intre timp, se adaugă vin, 
piper pisat şi se potriveşte de sare. Trebuie avut 
grijă, dacă scade, să se mai adauge cite puţină apă. 


919. Pui la frigare 


1-2 pui, 1 lingură de ulei, sare. 

Puiul curăţat de pene se trece printr-o flacără, 
apoi se scot intestinele împreună cu măruntaiele, se 
spală, se sărează, se înfige într-o frigare şi se învirte 
deasupra cărbunilor încinşi. În timpul frigerii se 
unge cu mujdei de usturoi amestecat cu ulei. 


920. Pui condimentat la grătar 


1-2 pui, 1 căpăţțină de usturoi, sare, piper, 
cimbru. 

Puiul se despică pe mijlocul pieptului, spatele 
rămînînd întreg. Se bate uşor, se unge cu usturoi 
pisat (partea interioară a puiului tăiat în două), apoi 
se presară cu un amestec format din sare, piper, şi 
cimbru cernut şi se aşază pe grătarul bine curăţat şi 
uns cu o bucată de grăsime. Se frige pe ambele 
părţi pînă la rumenire. 


921. Pui foarte tineri, prăjiţi à la parizien 


1-2 pui tineri, 2-3 ouă, 60 g făină, piper, 
sare, ulei. 

Se iau de la pui numai piepţii şi pulpele, se bat 
puţin, se presară cu sare şi cu piper pisat şi se trec 
prin ouă pregătite astfel: gălbenuşurile se amestecă 
cu albuşurile bătute spumă, după care se amestecă 
cu făină cît cuprinde, astfel ca compoziţia să devină 
consistentă ca o smîntînă. Se prăjesc pe ambele 
părţi în ulei înfierbîntat, la foc domol, astfel ca să nu 
rămînă crude la mijloc. Se servesc calde cu cartofi 
sau legume sote. 


922. Pui à la parizien Il 


Se prepară la fel ca în rețeta anterioară, cu 
deosebirea că în compoziţia de ouă se mai introduc 
60 g caşcaval ras. 


923. Pui cu mujdei şi mămăliguţă 


1-2 pui, 100 g untură, 50 g usturoi, 50 mi 
ulei, sare. 

După ce puii au fost curăţaţi şi spălaţi, se 
sărează, se ung cu untură pe dinăuntru şi pe 
dinafară şi se pun la fript într-o tavă, care se 
introduce în cuptorul bine încins. In timpul frigerii se 
ung cu untura din tavă şi se ţin la cuptor pînă se 
rumenesc pe toate părţile. După ce sînt gata se taie 
în sferturi sau în bucăţi şi se servesc cu mujdei de 
usturoi (dizolvat cu ulei) şi mămăliguţă. 


924. Pui cu hrean şi smîntînă 


1-2 pui, 300 g smîntînă, 1 ceapă, 1 
morcov, 1-2 rădăcini de pătrunjel, citeva 
boabe de piper, sare. 


După ce puii au fost curăţaţi şi spălaţi, se taie 
în sferturi şi se pun la opărit, apoi se spală din nou 
şi se pun la fiert cu apă cit să acopere carnea, 
adăugindu-se legumele tăiate în patru pe lungime, 
sarea şi boabele de piper. Se fierb pînă carnea va fi 
gata. Se servesc cu hrean ras simplu sau amestecat 
cu smîntînă şi cu citeva linguri de supă de la 
fierberea puilor. 


925. Pui cu sos de hrean 


1-2 pui mijlocii, 50 mi ulei, 100 g unt, 30 g 
făină, 200 g hrean, oțet, sare. 

Se taie puii în bucăţi, se sărează, se înăbuşă în 
ulei, se adaugă cîte puţină apă şi se lasă să fiarbă 
înăbuşit. Separat, într-o cratiţă, se încălzeşte 
jumătate din unt, se adaugă făina, se căleşte 5—6 
min, după care se stinge cu supă de oase sau cu 
apă, apoi se adaugă hreanul ras care a fost mai întîi 


înăbuşit separat în restul de unt. Se adaugă oţet, 
sare, după gust, şi se lasă să mai fiarbă 10 min, 
după care se strecoară sosul peste pui şi împreună 
se mai fierb 3—4 min. La urmă se pot adăuga şi 2— 
3 linguri de smîntînă. 


926. Pui cu sos alb 


1-2 pui, 100 g unt, 100 g făină, 1/2 | lapte, 
sare. 

Se spală puii, se taie în bucăţi, se sărează şi se 
prăjesc în jumătate din cantitatea de unt. Din restul 
de unt, făină şi lapte se prepară un sos alb, care se 
toarnă peste puii prăjiţi. Se adaugă sare şi se mai 
lasă să fiarbă 3—4 min. 


927. Pui cu sos de lămiie 


1-2 pui, 100 g unt, 100 g făină, 1/2 | lapte, 
1 lămiie, sare. 

Se prepară la fel ca în reţeta precedentă, cu 
deosebirea că la urmă se potriveşte la gust cu 
zeamă de lămiie, iar după stoarcerea lămiii, aceasta 
se curăţă de coajă şi de seminţe, miezul se adaugă 
la puii cu sos şi se mai fierb împreună 10 min. Dacă 
sosul este prea gros se mai adaugă citeva linguri de 
supă sau de apă caldă. 


928. Pui cu smîntînă 


1-2 pui, 100 g unt, 300 g smîntînă, 1/2 I 
lapte, 100 g făină, piper boabe sau ienibahar, 
sare. 

Se spală puii, se taie în bucăţi, se sărează şi se 
prăjesc în jumătate din cantitatea de unt. Separat, 
într-o tigaie, se încălzeşte restul de unt, se adaugă 
făina şi după ce s-a călit puţin se stinge cu lapte, 
turnîndu-se cîte puţin şi amestecîndu-se bine. Se 
adaugă apoi smîntînă, boabele de ienibahar (3—4 


boabe) sau piper, se lasă să fiarbă 5—6 min, după 
care se toarnă peste puii prăjiţi. Se potriveşte de 
sare şi se mai fierbe 5—6 min. Se serveşte cu 
mămăliguţă caldă. 


929. Pui cu ciuperci şi smîntînă 


900 g pui, 300 g ciuperci proaspete, 100 g 
ceapă, 100 ml ulei sau unt, 50 g făină, 200 g 
smîntînă, 1/2 | lapte sau supă de oase, sare, 
piper. 


Puiul se taie în bucăţi care se sărează şi se 
prăjesc în unt sau în ulei. După prăjire se scot 
bucăţile în alt vas, iar în grăsimea rămasă se căleşte 
ceapa tăiată mărunt şi cînd s-a călit puţin se adaugă 
ciupercile spălate în mai multe ape şi tăiate felii 
subţiri şi se mai călesc împreună pînă scade apa 
lăsată de ciuperci. Se presară apoi cu făină şi se 
stinge cu apă sau cu lapte. Se adaugă smîntînă, 
sare şi piper, după gust, şi se răstoarnă peste 
bucăţile prăjite, lăsîndu-se să fiarbă 8—10 min. 


930. Pui cu ciuperci şi vin 


900 g pui, 300-500 g ciuperci, 150 mil ulei, 
100 g ceapă, 50 g bulion, 100 mi vin, 30 g 
făină, sare, piper, verdeață. 

Puiul se prepară ca în reţeta precedentă, însă la 
urmă, cînd ciupercile cu ceapa s-au călit, se adaugă 
50 g bulion şi în loc de lapte se stinge cu supă de 
oase sau cu apă caldă şi cu vin, după care se 
adaugă pătrunjel verde tăiat mărunt. Se serveşte cu 
cartofi fierţi natur, stropiţi cu unt şi presăraţi cu 
pătrunjel verde tăiat mărunt. 


931. Pui cu bame 


900 g pui, 100 mi ulei, 100 g ceapă, 1 
lingură de făină, 50 g bulion, 1 kg bame 
tinere, citeva roşii, sare, oțet, piper, verdeață. 

Bamele se curăţă de codițe (fără să se taie din 
păstaia bamei), se opăresc cu apă clocotită cu sare 
şi oţet, apoi se scurg şi se clătesc în mai multe ape 
reci. Între timp, se taie puiul în bucăţi, se sărează şi 
se prăjeşte în ulei, după care se scoate în alt vas. În 
uleiul rămas se căleşte ceapa, se adaugă făina şi 
după ce s-au rumenit puţin se stinge cu bulionul 
desfăcut în apă şi se lasă să fiarbă 10 min. Se 
strecoară apoi sosul, pasîndu-se peste puiul prăjit. 
Se adaugă bamele, sare, oţet, piper şi se mai fierb 
împreună 20 min. Cînd sînt aproape gata, se 
adaugă roşiile curățate de pieliţă şi tăiate în bucăţi 
mici, după care se introduce vasul cu mîncare pen- 
tru 10—15 min în cuptorul bine încins. 

Se serveşte presărat cu pătrunjel verde tăiat 
mărunt. 


932. Pui cu arpagic (reţetă franţuzească) 


6 sferturi de pui, 500 g arpagic, 300 g 
ciuperci, 150 g costiță afumată, 100 ml vin, 
sare, piper, pătrunjel verde, 100 g untură. 

Sferturile de pui se sărează şi se prăjesc cu o 
parte din untură. După ce puiul s-a prăjit se stinge 
cu apă, se adaugă ciupercile curățate, spălate şi 
tăiate în felii şi se înăbuşă împreună pe foc domol. 
Intre timp, se taie costiţa cubuleţe, se prăjeşte puţin 
într-o tigaie şi se adaugă la pui. Arpagicul curăţat se 
înăbuşă separat în restul de untură cu puţină apă, 
pînă se înmoaie, şi se adaugă cînd puiul este gata. 
Se adaugă sare, piper, vinul şi se mai lasă să fiarbă 
5—6 min. 

La anumite ocazii acest preparat se serveşte pe 
crutoane de franzelă tăiată după mărimea bucăţilor 
de pui. Bucăţile de franzelă se prăjesc în unt, se pun 


pe platou, deasupra crutoanelor se aşază cite o 
bucată de pui şi peste ele se toarnă restul de 
componente: arpagicul, ciupercile, costiţa (toate 
împreună cu sosul) şi se presară deasupra cu puţin 
pătrunjel verde tăiat foarte mărunt. 


933. Pui înăbuşiţi în pungă 


2-3 pui tineri, 50 g grăsime (unt, ulei sau 
untură), o coală sau două de hirtie albă, sare. 

Sînt de preferat puii mici. După ce puii sînt 
curăţaţi se sărează, se ung cu grăsime, apoi se 
unge şi hirtia cu care aceştia se învelesc. Se aşază 
puii înveliţi în hîrtie într-o tavă unsă şi se introduc în 
cuptorul potrivit de încălzit. După 40—50 min se 
scot din hirtie şi dacă nu s-au rumenit frumos se 
mai pot lăsa în cuptor citeva minute. După ce sînt 
gata se taie în sferturi şi se servesc cu garnitură de 
orez sau cu legume sote. 


934. Pui cu gutui 


1 kg pui, 1 kg gutui, 100 g unt, 50 g 
bulion, 50 g zahăr, 50 g făină, sare. 

Puiul se curăţă, se taie în sferturi sau în bucăţi 
care se sărează şi se prăjesc cu o parte din unt. 
După ce s-au prăjit, bucăţile se scot în alt vas, iar 
peste untul rămas în tavă se presară zahărul şi se 
ţine pe foc pînă începe să se caramelizeze, apoi se 
adaugă făina, bulionul şi se stinge cu apă, lăsîn-du- 
se să fiarbă 10 min, după care se strecoară peste 
bucăţile de pui prăjite. Intre timp, se curăţă gutuile 
de sîmburi şi de părţile tari, se taie în felioare lungi, 
se trec prin făină şi se prăjesc pe rînd în restul de 
unt sau în ulei, rumenindu-se uşor pe ambele părţi. 
Gutuile se pun apoi peste pui şi împreună se mai 
lasă să fiarbă 10 min, după care se introduce cratiţa 
în cuptorul încins, timp de 20 min. Se servesc cu 
pilaf de orez. 


935. Pui cu mere renete 


1 Kg pui, 1 kg de mere renete, 100 g unt, 
50 g făină, 100 g zahăr, 100 g smintină, sare. 

Se prepară la fel ca puiul cu gutui, dar cu mere, 
iar în loc de bulion se adaugă smîntînă. 


936 Pui cu prune uscate 


1 kg pui, 600 g prune, 50 g făină, 50 g 
zahăr, 1 lămiie, sare, scorti- şoară, 50 g unt. 

Se curăţă mai întîi prunele de codițe şi se ţin în 
apă călduţă de seara pînă a doua zi, apoi se spală 
bine şi se pun la fiert cu o bucată de scorţişoară şi 
citeva felii de lămîie curățate de coajă şi de 
seminţe; se fierb lent pîna sînt gata. Între timp, se 
taie puiul în bucăţi care se sărează şi se prăjesc în 
unt, după care se scot în alt vas. În tigaia cu untul 
rămas se adaugă făina amestecată cu zaharul şi 
împreună se ţin pe foc cîteva minute ca să se 
caramelizeze puţin zahărul, după care se stinge 
imediat cu zeama de la prune, lăsîndu-se să dea în 
citeva clocote. Se răstoarnă apoi sosul peste 
bucăţile de pui prăjite, se adaugă prunele fierte şi 
se mai fierb împreună 10—15 min. 


937. Pui cu conopidă 


1 Kg pui, 1 kg conopidă, 100 g ceapă, 100 
g untură, 50 g făină, 50 g bulion, verdeață, 
sare, piper. 

Puiul se taie în bucăţi care se sărează şi se 
prăjesc în untură, apoi se scot bucăţile de pui, iar în 
untura rămasă se călesc ceapa şi făina, se adaugă 
bulionul şi se stinge sosul cu apă. Se fierbe 10—20 
min, dupa care se strecoară pasînd prin sită peste 
bucăţile de carne, la care se mai adaugă conopida 
desprinsă în bucheţele mici şi fiartă în apă cu sare 


(făra să se zdrobească, ţinîndu-se la fiert 10 min). 
Se potriveşte de sare, piper şi se mai fierbe totul 
cîteva minute. Se serveşte cu pătrunjel tăiat mărunt 
presărat pe deasupra. După preferinţă, se mai pot 
adăuga citeva roşii curățate de pieliţă, de seminţe şi 
tăiate în bucăţi mici şi cîteva linguri de smîntînă. 


938 Pui cu varză de Bruxelles 


1-2 pui, 1 kg varză de Bruxelles, 100 g 
unt, 30 g făină, 1 lingură de zeamă de lămiie 
sau 100 g smintină. 

Puii se taie în sferturi, se sărează şi se prăjesc 
în jumătate din unt. Cu restul de unt şi făină se 
prepară sosul care se toarnă peste puii prăjiţi, se 
adaugă varza de Bruxelles, aleasă din timp, 
curățată, spălată bine în mai multe ape şi fiartă 
cîteva minute în apă cu sare. Se adaugă zeama de 
lămîie sau smintina, sare, şi se mai fierbe 10—15 
min. 


939. Pui cu dovlecei 


1 Kg pui, 1 kg dovlecei, 2-3 cepe, 50 g 
făină, 100 ml ulei, 50 g smîntînă sau 1 lingură 
de bulion, mărar, sare. 

Puiul, tăiat în bucăţi, se sărează şi se prăjeşte 
în ulei, apoi se scoate într-un alt vas. În uleiul rămas 
se căleşte ceapa tăiată cît mai mărunt (pentru ca să 
nu se mai strecoare sosul), făina şi după ce s-a 
rumenit puţin se stinge cu apă şi se răstoarnă peste 
puiul prăjit. Se adaugă bulionul, dovleceii curăţaţi 
de coajă şi tăiaţi cuburi. Se potriveşte de sare şi se 
fierbe 20—30 min, după care se introduce şi la 
cuptor pentru 10 min, să se gratineze. La servit se 
presară cu mărar tăiat mărunt, după gust, adăugiîn- 
du-se şi smîntînă. 


940. Pui cu morcovi 


1 kg pui, 600 g morcovi, 100 g unt, sare, 
30 g făină, eventual 50 g zahăr. 

Puiul se prepară ca în reţeta anterioară; se 
prăjeşte în jumătate din unt, se adaugă făina, se 
stinge cu apă caldă, se acoperă şi se înăbuşă pe foc 
domol. Morcovii se curăţă, se spală, se taie în bucăţi 
mici, se pun într-o cratiţă cu restul de unt şi puţină 
apă, după care se înăbuşă pînă se înmoaie bine. Se 
pun morcovii peste carnea de pui, se adaugă sare 
şi, după gust, zahăr şi se mai lasă să fiarbă 5—6 
min. 


941. Pui cu mărar 


1 kg pui, 100 g untură sau ulei, 2-3 cepe, 
1 lingură de bulion, 50 g făină, 2-3 linguri de 
mărar tăiat mare, citeva roşii, sare, oțet. 

Puii se taie în bucăţi (sferturi) care se sărează şi 
se prăjesc cu jumătate din cantitatea de ulei, apoi 
se scot în alt vas. În uleiul rămas se adaugă restul 
de ulei, ceapa tăiată felii şi după ce s-a călit se 
adauga făina şi se stinge cu bulionul subţiat cu apă; 
se lasă să fiarbă 10—15 min, după care sosul se 
strecoară prin sită, pasîndu-se peste carnea de pui. 
Se mai fierbe 5—6 min şi se adaugă mărarul tăiat 
mai mare, roşiile curățate de pieliţă şi tăiate în 
bucăţi mici, sare şi oţet, după gust. Spre sfîrşitul 
fierberii se pot adăuga 2—3 linguri de smîntînă. 


942. Pui cu tarhon 


1 kg pui, 100 ml ulei, 50 g făină, 30 g 
bulion, 100 g tarhon, citeva roşii, sare, oțet. 

Puiul se prepară la fel ca în reţeta anterioară, în 
loc de mărar folosindu-se tarhon. Frunzele de tarhon 
se rup de pe ramuri, se spală şi se opăresc 2—3 
min, după care se răcesc, se taie mai mare şi se 


adaugă la carnea de pui, fierbîndu-se apoi împreună 
5-6 min. 


943. Pui cu măsline 


1 kg pui, 150 g măsline, 100 ml ulei, 200 g 
ceapă, 30 g făină, 100 ml vin, 1 lămiie, piper, 
sare, 1 lingură de bulion, 1 foaie de dafin. 

Puiul tăiat se sărează şi se prăjeşte în ulei. Apoi 
se scoate, iar în uleiul rămas se căleşte ceapa tăiată 
mărunt, se adaugă făina, bulionul şi se stinge cu vin 
şi cu puţină apă şi după 2—3 clocote se răstoarnă 
peste pui. Se adaugă măsline opărite, piper boabe, 
foaia de dafin, citeva felii de lămîie curățate de 
coajă şi se lasă să fiarbă 10—20 min. Se serveşte 
cald sau rece. 


944. Pui cu mazăre 


1 kg pui, 600 g mazăre boabe verde, 100 g 
unt, citeva roşii, mărar, sare, zahăr, 2-3 cepe, 
500 g făină, 30 g bulion. 

Puiul curăţat, spălat şi bine zvintat, se taie în 
sferturi sau în bucăţi, se sărează şi se înăbuşă într-o 
cratiţă cu unt sau cu ulei. Se adaugă ceapa tăiată 
mărunt şi se mai călesc împreună pînă ce ceapa se 
va prăji puţin. Se adaugă făina, bulionul, se stinge 
cu apă caldă şi se mai lasă să fiarbă pînă carnea 
este gata. Se adaugă mazărea (fiartă separat sau 
din conservă), mărarul tăiat mărunt, roşiile curățate 
de pieliţă şi tăiate în bucăţi mici, se potriveşte de 
sare şi eventual de zahăr şi se mai lasă la fiert 5—6 
min. 


945. Pui cu fasole verde 


1 kg pui, 1 kg fasole verde, 500 g roşii, 
100 mil ulei, 1-2 cepe, 30 g făină, 30 g bulion, 
sare, piper, usturoi. 


Se prepară la fel ca în reţeta precedentă, cu 
deosebirea că în loc de mazăre se foloseşte fasole 
verde fiartă separat. Aceasta se adaugă cînd carnea 
este fiartă şi împreună se mai lasă să fiarbă 10—15 
min. După preferinţă, se adaugă pentru gust usturoi 
şi mărar tăiat mărunt. 


946. Pui cu legume 


1 Kg pui, 150 g untură sau ulei, legume 
proaspete (cartofi,  conopi-dă, dovlecei, 
mazăre, fasole verde, ardei gras, ţelină, 
morcovi) în total cam 2 kg, 100 g ceapă, 50 g 
bulion, 100 ml vin, citeva roşii, verdeață, sare. 


Puiul se taie în bucăţi, se sărează şi se prăjeşte 
în jumătate din cantitatea de ulei sau untură, apoi 
se scoate, iar în uleiul rămas se căleşte ceapa tăiată 
mărunt, se adaugă bulionul, se stinge cu apă caldă 
şi se toarnă peste puiul prăjit, lăsîndu-se să fiarbă 
pînă va fi carnea aproape gata. Atunci se adaugă 
legumele care au fost înăbuşite cu restul de ulei 
într-o tavă sau în-tr-o cratiţă introdusă în cuptor (în 
afară de mazăre şi fasole), amestecîn- du-se pînă 
sînt aproape gata. Între timp, fasolea şi mazărea se 
fierb separat. Toate acestea se pun la un loc, se 
adaugă sare, roşiile tăiate în bucăţi, vinul, 
pătrunjelul tăiat mărunt şi se introduc în cuptor să 
se gratineze puţin. 


947. Ghiveci cu carne de pui 


Se prepară la fel ca şi puiul cu legume, folosind 
aceleaşi componente şi cantităţi. 


948. Pui cu roşii 


1 kg pui, 100 g unt sau ulei, 1 kg roşii, 
150 g ceapă, 50 g făină, 30 g bulion, piper 
pisat, zahăr sau usturoi, sare. 

Puiul se taie în bucăţi, se sărează şi se prăjeşte 
în ulei, după care se scoate într-o cratiţă. În uleiul 
rămas se căleşte ceapa tăiată mărunt, se adaugă 
făina şi după ce s-a călit puţin se adaugă bulionul, 
se stinge cu apă caldă, se dă în cîteva clocote şi se 
strecoară peste pui. Se aleg roşii mai mici, se taie 
căpăcelul de la codiţă, se opăresc şi se curăţă de 
pieliţă, apoi se aşază într-o tavă unsă şi se introduc 
în cuptorul bine încins, sau se călesc pe rînd într-o 
tigaie pe foc. După ce s-au prăjit puţin se pun peste 
pui. După gust, se poate adăuga o linguriţă de 
usturoi tocat mărunt sau numai sare, piper şi zahăr 
şi se lasă să fiarbă toate împreună 10 min. 

Se serveşte presărat deasupra cu verdeață 
tocată, de preferat cu mărar tăiat mărunt. 


949. Pui cu sparanghel 


1 kg pui, 1 kg sparanghel, 120 g unt, 30 g 
pesmet, sare. 

Bucăţile de pui sau sferturile se prăjesc în 
jumătate din cantitatea de unt, într-o cratiţă. După 
ce s-au rumenit se adaugă apă şi puţină sare şi se 
înăbuşă pînă sînt gata. Între timp, se curăţă 
sparanghelul, se rade partea dinspre rădăcină şi se 
grupează în legături de cîte 12 bucăţi, care se aşază 
cu vîrful în sus într-un vas înalt cu apă sărată. Apa 
trebuie să acopere sparanghelul. După ce s-a fiert, 
se trăge vasul pe marginea plitei şi se scoate 
sparanghelul din apă numai cînd se serveşte. Atunci 
se aşază pe un platou, cu virfurile peste carnea de 
pui cu sos, iar peste virfurile fragede se toarnă 
pesmet prăjit în restul de unt. 


950. Pui cu gulii 


1 kg pui, 1 kg gulii, 100 g unt, 50 g făină, 
200 g smîntînă, sare. 

Puiul se taie în bucăţi care se sărează şi se 
prăjesc cu jumătate din cantitatea de unt, apoi se 
scot în alt vas. În untul rămas în tigaie se prăjesc 
guliile curățate de coajă şi tăiate în bucăţi mici, 
după care se pun peste pui. Se adaugă puţină apă şi 
se înăbuşă cu capacul acoperit. Din restul de unt si 
făină se prepară sosul; făina şi untul se pun într-o 
cratiţă la foc moale şi după ce s-a încorporat se 
stinge cu apă, se adaugă smîntînă, sare, după gust, 
se mai lasă să dea în citeva clocote, după care se 
răstoarnă peste carnea de pui cu gulii şi se mai lasă 
să fiarbă împreună 5—10 min. După gust, se mai 
poate adăuga piper şi zeamă de lămiie. 


951. Pui cu andive 


1 kg pui, 600 g andive, 120 g unt, 50 mi 
vin, piper, sare. 

Puiul se taie în sferturi sau în bucăţi care se 
sărează şi se prăjesc în jumătate din cantitatea de 
unt, apoi se sting cu puţină apă şi se înăbuşă cu 
capacul acoperit. Intre timp, se curăţă andivele, se 
crestează în patru şi se pun la brezat cu restul de 
unt şi cîteva linguri cu supă de oase şi cu sare. 

Se brezează sub capac timp de 20—30 min, 
după care se adaugă la carne. Se adaugă şi vinul, 
piper, sare, după gust, apoi cratita cu mîncare se 
introduce în cuptor pentru 10—20 min, ca să scadă 
zeama. Dacă miîncarea este prea scăzută, se mai 
adaugă 2—3 linguri de supă de oase sau vin. 


952. Pui cu vinete 


1 Kg pui, 1,5 kg vinete, 120 mil ulei, 100 mi 
vin, 1 căpăţțină de usturoi, 2-3 cepe, 30 g 
făină, 30 g bulion, 500 g roşii, pătrunjel verde, 
sare, piper. 


Puiul, tăiat în bucăţi, se sărează şi se prăjeşte 
în jumătate din cantitatea de ulei încins, cît să se 
rumenească puţin, apoi se scoate, se pune în alt 
vas, iar în untura rămasă se căleşte ceapa tăiată 
foarte mărunt, se adaugă făina, bulionul, usturoiul 
tăiat mărunt, se stinge cu apă caldă sau zeamă de 
oase şi se fierbe puţin. Se strecoară apoi peste 
carne, se potriveşte de sare şi se mai fierbe lent. 
Cînd carnea este gata, se adaugă vinetele pregătite 
astfel: se spală şi se taie în felii pe lungime sau în 
bucăţi mari, se dau prin făină şi se prăjesc pe rînd în 
restul de ulei. După ce s-au prăjit toate bucăţile se 
pun în vasul cu carne cînd aceasta este aproape 
gata şi se mai fierb împreună 20—25 min. Roşiile se 
taie în sferturi sau în felii, se pun peste mîncare,apoi 
aceasta se introduce în cuptor pentru circa 10 min, 
pentru gratinare. Se serveşte presărat deasupra cu 
pătrunjel verde tăiat mărunt. 


953. Pui cu verdeţuri 


1 kg pui, 150 g untură sau ulei, 150 g 
ceapă, 50 g bulion, 30 g făină, 20 fire ceapă 
verde, 20 fire usturoi verde, citeva legături de 
mărar şi pătrunjel, oțet, piper, sare, smîntînă. 

Puiul se curăţă, se spală, se taie în bucăţi, care 
se sărează şi se prăjesc cu jumătate din cantitatea 
de untură pînă se rumenesc puţin, apoi se scot în alt 
vas, iar în untura rămasă se căleşte ceapa tăiată 
mărunt împreună cu făina, se adaugă bulionul, se 
stinge cu apă şi se lasă să mai fiarbă 5—6 min, 
după care sosul se răstoarnă peste carne, lăsîndu- 
se să fiarbă împreună la foc moale. 

Între timp, verdeaţa se spală în mai multe ape, 
se înlătură cotoarele şi frunzele veştede, se 
opăreşte şi apoi se introduce imediat în apă rece, 
după care se scurge bine şi se taie în bucăţi de 4—5 
cm. Se căleşte uşor, pe rînd, în untura rămasă şi se 


adaugă la carnea bine fiartă. Se potriveşte de sare, 
piper, oţet şi se introduce în cuptor să se gratineze. 

(În mîncare se mai pot adăuga la urmă şi roşii 
tăiate în felii, iar verdeţurile pot fi folosite fără să fie 
opărite, ci numai tăiate mare şi călite într-o tigaie cu 
untură şi apoi puse la un loc cu carnea.) 


954. Pui ca la țară 


1 kg pui, 100 g untură, 600 g roşii, 200 g 
ceapă, 1 căpăţțină de ustu- roi, 100 g smîntînă, 
piper sau 1 ardei iute, sare. 

Puiul se curăță, se spală şi se taie în bucăţi care 
se sărează şi se prăjesc într-o cratiţă cu untură bine 
înfierbîntată. După ce carnea s-a rumenit se scoate 
din cratiţă, iar în untura rămasă se pune la prăjit 
ceapa, tăiată subţire, se adaugă usturoiul tăiat 
mărunt, 1 ardei iute, se stinge cu apă şi apoi se 
răstoarnă peste carne, lăsîndu-se să fiarbă 
împreună acoperit. Roşiile se spală, se curăţă de 
pieliţe, se taie în bucăţi şi se adaugă la carne cînd 
este aproape să se ia vasul de pe foc. Se serveşte 
cu mămăliguţă. 


955. Gulaş de pui cu găluşte 


1 kg pui, 100 g untură, 30 g făină, 1/2 
linguriţă chimen, 500 g ceapă, piper, sare, 
100 g smîntînă, garnitură de găluşte. 

Puiul se taie în bucăţi şi se prăjeşte într-un vas 
cu untură înfierbîntată, după care se scoate într-o 
cratiţă. În untura rămasă se căleşte ceapa curățată 
şi tăiată felii, se adaugă făina, chimenul şi se călesc 
toate pînă se vor prăji puţin (în acest timp se 
amestecă cu o lingură de lemn), după care se stinge 
cu apă caldă şi smîntînă şi se lasă să fiarbă 10—20 
min, potrivindu-se de sare şi piper. 

Se serveşte cu găluşte (v. reţeta 673). 


956. Anghemacht de pui 


1 kg pui, 100 g făină, 100 g untură, 100 g 
ceapă, 1 morcov, 1/2 ţelină, 1 lămiie, sare, 30 
g unt. 

Puiul curăţat se spală şi se pune cu apă la 
opărit, după care se spală din nou şi se pune la fiert 
cu zarzavat şi sare. Intre timp, se spumuieşte şi 
după ce carnea a fiert se dă vasul la o parte. Sosul 
se pregăteşte în felul următor: se încălzeşte untura, 
se adaugă făina, se amestecă fără să se ru- 
menească, se stinge cu supă în care a fiert puiul şi 
se fierbe pînă ce sosul se îngroaşă ca o smîntînă. Se 
potriveşte de sare şi se stoarce zeamă de lămiie 
după gust. Bucăţile de pui fierte se pun în sos. La 
servire carnea se pune pe farfurie alături de cartofi 
fierţi natur, presăraţi cu pătrunjel verde tăiat 
mărunt, iar peste carne se pune sos şi se stropeşte 
cu unt. 


957. Blanchet de pui 


1 kg pui, 200 g orez, 150 g unt, 100 g 
făină, 2 ouă, 1 lămiie, 1 morcov, 1/2 ceapă, 
1/2 țelină sau rădăcină de pătrunjel. 

Blanchetul se poate pregăti din orice fel de 
carne de pasăre. Pasărea se pregăteşte la fel ca în 
reţeta precedentă, punîndu-se însă la fiert ceva mai 
multă apă, ca să ajungă atit pentru sos cit şi pentru 
stins orezul necesar ca garnitură. Zarzavatul se 
adaugă numai pentru a da gust supei. Sosul se 
prepară cu jumătate din unt, făină şi se stinge cu 
supă. Orezul, spălat şi scurs, se prăjeşte în restul de 
unt cîteva minute, fără să se rumenească, şi se 
stinge cu supă (la 1 parte orez se pun 3 părţi supă), 
după care se ţine pe marginea plitei, acoperit, timp 
de 20 min, să se umfle. La servire, orezul se pune 
într-o ceaşcă sau într-un polonic uns sau udat cu 
supă şi se presează ca să capete o formă rotundă, 


după care se răstoarnă în jurul bucăţilor de pui cu 
sos şi se stropeşte pe deasupra cu grăsimea striînsă 
de la supa în care a fiert puiul (mai ales dacă este 
gras). 


958. Ciulama de pui 


1 kg pui, 100 g unt, 200 g făină, 1 ceapă, 
1 rădăcină de pătrunjel, 1 morcov, citeva 
boabe de piper, sare. 

Puiul se pune la fiert cu zarzavatul şi cu sare, se 
spumuieşte şi cînd este aproape gata se scoate şi 
se ţine în alt vas cu apă şi sare, pentru ca să se 
menţină carnea albă şi să nu se usuce. 

Separat, într-o cratiţă, se încălzeşte unt, se 
adaugă făina, se amestecă pe foc domol 2—3 min, 
după care se stinge cu supa în care a fiert puiul. 
Sosul trebuie să fie gros. El se fierbe amestecîndu- 
se mereu pe plită, 10—15 min. La masă bucăţile de 
pui se pun în sos, se stropesc cu unt topit şi se 
servesc cu mămăliguţă caldă. 


959. Ostropel de pui 


1-1,5 kg pui, 100 ml ulei, 1 căpăţțină de 
usturoi, 50 g făină, 50 g bulion, 1 ceapă, 1 
morcov, oțet, sare. 

Puiul se taie în bucăţi care se sărează şi se 
prăjesc în ulei, apoi se scot în alt vas. În uleiul 
rămas se prăjesc ceapa şi morcovul tăiate felii 
subţiri, se adaugă făina şi după ce s-au rumenit se 
adaugă bulionul, usturoiul tocat mărunt, se stinge 
cu 1—2 linguri de oţet şi cu apă şi se mai lasă să 
fiarbă 10—15 min. Sosul se strecoară peste carnea 
prăjită, se potriveşte de sare, piper pisat şi se mai 
fierb împreună pînă ce carnea va fi gata. Se 
serveşte cu cartofi fierţi natur şi presăraţi deasupra 
cu pătrunjel verde tăiat mărunt. 


960. Sote de pui 


1 kg pui, 100 g untură, 100 g ceapă, 50 g 
usturoi, 100 ml vin, 30 g bulion, sare, piper. 

Puiul se taie în bucăţi mai mici, care se sărează 
şi se pun la prăjit, într-o tigaie largă sau într-o 
cratiţă, cu untură bine înfierbintată şi după citeva 
minute de prăjire se mai adaugă ceapa şi usturoiul 
tăiate mărunt, continuînd prăjirea pînă ce acestea 
se vor rumeni puţin. Se adaugă apoi bulionul şi se 
stinge cu vin şi puţină apă. Se adaugă sare, piper, 
se acoperă cu capac şi se înăbuşă 20—30 min, după 
care se serveşte fierbinte, cu pătrunjel verde tocat 
mărunt şi presărat pe deasupra. 


961. Sote de măruntaie de pui 


Se prepară la fel ca în reţeta precedentă, cu 
deosebirea că în loc de carne de pui se folosesc 
măruntaiele de la mai mulţi pui (ficăţei, pipote, 
inimioare). In cazul în care soteul se prepară numai 
din măruntaie, se recomandă ca pipotele să fie 
fierte separat şi numai după aceea să fie adăugate 
la restul măruntaielor. 


962. Pui sote cu ciuperci şi smîntînă 


1 kg pui, 100 ml ulei sau 100 g unt, 400 g 
ciuperci, 100 g ceapă, sare, piper, pătrunjel 
verde, 200 g smîntînă. 

Puii se taie în sferturi sau în bucăţi, se sărează 
şi se prăjesc în uleiul încins. După ce s-au prăjit 
puţin se adaugă ceapa tăiată mărunt şi împreună se 
sotează pină ce şi ceapa s-a prăjit puţin. Se adaugă 
apoi ciupercile spălate şi tăiate în felii subţiri şi se 
înăbuşă împreună sub capac pînă scade apa lăsată 
de ciuperci, după care se stinge cu smîntînă şi cu 
puţină apă caldă şi se mai ţine mîncarea pe foc 20 
min. 


Se serveşte presărat pe deasupra cu pătrunjel 
verde tăiat mărunt. 


963.  Papricaş de pui cu găluşte 


1 kg pui, 500 g ceapă, 100 g untură, 50 g 
bulion, 1 legătură de verdeață, 3 g boia de 
ardei, cîteva boabe de piper, sare. 

Puiul tăiat în bucăţi se sărează şi se rumeneşte 
în untură încinsă, apoi se scoate în alt vas. In untura 
rămasă se căleşte ceapa tăiată mărunt, se adaugă 
bulionul, boiaua şi se stinge cu apă, apoi se 
răstoarnă sosul peste carne, se adaugă piper şi se 
potriveşte ca să aibă sos suficient. Se lasă să fiarbă 
pînă carnea este aproape moale. Intre timp se 
prepară găluştele (v. reţeta 673) care, după ce sînt 
fierte, se scurg şi se pun în cratiţa cu carne, lăsîndu- 
se să mai fiarbă împreună 10—20 min. Se serveşte 
presărat deasupra cu pătrunjel verde tăiat mărunt. 


964.  Papricaş de pui cu cartofi 


1 kg pui, 150 g untură, 500 g cartofi, 1 
căpățină de usturoi, boia de ardei, 2-3 ardei 
graşi, cîteva roşii, 30 g bulion, piper boabe, 
cimbru, sare, eventual 100 ml vin. 

Se pregăteşte la fel ca în reţeta precedentă, cu 
deosebirea că se pot trece cartofii mai întîi prin 
puţină untură încinsă şi apoi se pun în cratiţa cu 
carne de pui în loc de găluşte şi se mai fierb 
împreună cu carnea 10—20 min. Se potriveşte apoi 
la gust de sare, se adaugă vinul, usturoiul tocat 
mărunt, ardeiul gras, boabe de piper, 1 fir de 
cimbru şi roşiile tăiate în bucăţi, care se pun pe 
deasupra. Se introduce cratita în cuptor să mai 
fiarbă pînă ce mîncarea se va rumeni pe deasupra. 
Se serveşte presărat cu pătrunjel verde tăiat 
mărunt. 


965.  Papricaş de pui cu smîntînă 


1 kg pui, 100 g unt, 200 g ceapă, 200 g 
smîntînă, 30 g făină, 1/4 linguriţă de boia, 1 
kg de cartofi, verdeață, sare. 

Se prepară la fel ca în reţeta anterioară, însă 
fără roşii şi vin. În locul lor se adaugă smîntînă în 
momentul în care carnea şi cartofii sînt fierte şi se 
mai lasă să dea împreună în clocot, fără să se mai 
introducă în cuptor. 


966. Papricaş de pui cu cartofi şi 
ciuperci 


Se pregăteşte la fel ca în reţeta 964 la care se 
mai adaugă 300—500 g ciuperci proaspete, 
curățate, spălate şi tăiate în felii, călite în puţină 
grăsime. După ce se adaugă ciupercile peste carne, 
se mai fierb împreună pînă ce aceasta este gata. 
(La urmă se mai poate adăuga şi smîntînă şi se mai 
lasă să fiarbă 2—3 min.) În loc de cartofi, papricaşul 
se poate pregăti cu orice fel de găluşte preparate 
după reţetele 671, 672 sau 673. 


967. Pilaf de pui 


1 kg pui ceva mai graşi, 100 g unt, 1 
ceapă, 1/4 ţelină, citeva boabe de piper, sare, 
300 g orez. 

Puii se taie în bucăţi şi se pun la fiert cu apă, 
sare şi cu legume (pentru gust). În timpul fierberii 
se spumuiesc, se adaugă piper boabe şi se fierb lent 
pînă ce carnea este gata. Separat, într-o cratiţă, se 
încălzeşte unt, se adaugă orezul, spălat şi bine 
scurs de apă, se amestecă pînă se încinge şi se 
stinge cu supă fierbinte în care a fiert carnea (1 | de 
supă la 300 g de orez). Se acoperă cratiţa cu un 
capac şi se lasă pe marginea plitei 10—20 min. 
Pilaful se pune într-un polonic înmuiat în prealabil în 


supă, se presează şi se răstoarnă pe farfuria de 
servit, aşezîndu-se alături bucăţi de carne de pui 
fiartă şi peste toate se stropeşte cu grăsime, care se 
adună de la fiertul cărnii, sau cu unt topit. 


968. Pilaf din măruntaie de pui 


600 g măruntaie de pui (ficăţei, pipote, 
inimioare), 250 g orez, 100 g unt, 1 ceapă, 
1/2 țelină, 1 rădăcină de pătrunjel, sare. 

Se curăţă ficăţeii de fiere, iar pipotele se 
desfac, se curăţă bine, se taie în bucăţi mici şi se 
pun la fiert pe rînd: întîi legumele, pipotele şi ini- 
mioarele, iar ficatul la urmă, după ce acestea şi 
legumele s-au fiert. Se adaugă sare şi se mai fierb 
20 min. In rest prepararea se continuă ca în reţeta 
precedentă. 


969. Rizoto din măruntaie de pui sau de 
găină 

500-600 g măruntaie de pui, 100 g unt, 
300 g orez, 200 g ceapă, 50 g bulion, 30 g 
făină, 100 ml vin, 100 ml ulei, piper pisat, 
sare, 60 g caşcaval. 

După ce măruntaiele au fost curățate, se 
separă ficăţeii de pipote, care mai întîi se fierb, se 
taie felii şi se călesc împreună cu ceapa într-o 
cratiţă cu ulei. Se adaugă apoi ficăţeii, făina, 
bulionul şi se stinge cu vin şi cu puţi-nă apă caldă. 
Se adaugă sare şi piper şi se mai fierb 20 min. In 
acest inter-val de timp se prepară orezul: se pune 
untul la încălzit într-o cratiţă, se adaugă orezul 
spălat şi bine scurs, se amestecă pe foc domol 3—4 
min, după care se stinge cu supa în care au fiert 
pipotele; la 300 g orez se pune 1 | de supă 
fierbinte. După ce a dat în fiert, vasul cu orez se 
trage pe marginea plitei şi se lasă 20 min acoperit 
sau se introduce vasul în cuptor la foc slab. 


Orezul, la servire, se pune într-o ceaşcă sau 
într-un polonic înmuiate în prealabil în supă sau 
unse cu unt, se presează şi se răstoarnă, dindu-i 
astfel o formă aspectuoasă; alături se pun 
măruntaiele cu sos, iar peste orez se presară 
caşcaval ras. 


970. Piept de pui pe salată de legume cu 
maioneză 


Ciţiva piepţi de pui sau citeva pulpe, 1 kg 
de salată à la rus, 300 g maioneză; pentru 
ornat: citeva frunze de salată verde sau 
pătrunjel verde. 

Piepţii de pui, după ce sînt fierţi şi răciţi, dacă 
sînt mari se taie în două, pe lungime. Se aşază apoi 
pe un postament de salată de legume cu maioneză 
(salată ă la rus), aceasta se ornează cu maioneză de 
jur-împrejur, iar feliile de piept se garnisesc cu 
bucăţi tăiate din gogoşari sau ardei roşu şi cu 
frunzuliţe de pătrunjel verde. Se serveşte ca 
aperitiv. 


971. Piept de pui gratinat 


3-4 piepţi de pui, 300 g sos alb, 600 g 
piure de cartofi, 50 g unt, 50 g caşcaval ras, 2- 
3 ouă. 

Pieptul de pui fiert se taie în felii şi se aşază 
într-un vas de Jena uns cu unt, în care s-a pus mai 
întîi un strat de cartofi piure. Peste acestea se 
toarnă sosul alb (B&chamel cu gălbenuş şi albuş 
bătut), deasupra se împrăştie bucățele de unt, apoi 
se presară cu caşcaval ras şi se introduce în cuptor 
pentru gratinare. (Pentru un gust mai bun, la piureul 
de cartofi se pot adăuga 30 g unt, 1—2 ouă şi 30 g 
caşcaval ras.) 


972. Pui cu frigănele 


1 kg pui, 60 g unt, piper, sare; pentru 
frigănele: 300 g franzelă, 1/4 | lapte, 2 ouă, 50 
g unt, sare, zahăr, 1 lingură de ulei şi ulei 
pentru prăjit. 

Se curăţă puiul, se spală, se taie în bucăţi care 
se sărează, se pipe- rează şi se pun într-o cratiţă cu 
untul încălzit şi se acoperă cu capac. Intre timp, 
cînd bucăţile de pui încep să se rumenească, se 
adaugă din cînd în cînd cîte puţină apă şi se întorc. 
După ce sînt gata se ţin acoperite în vas pînă la 
servire. În acest interval de timp se pregătesc 
frigănelele: franzela curățată de coajă se taie în felii 
care se înmoaie în lapte amestecat cu o linguriţă de 
zahăr, apoi se dau prin ou bătut amestecat cu o 
lingură de ulei şi se prăjesc pe ambele părţi în ulei 
înfierbiîntat. Bucăţile de pui se servesc puse la 
mijlocul unui platou rotund, iar pe marginea lor se 
aşază frigănele intercalate cu sote de mazăre sau 
de carote. Sosul rezultat de la pui se toarnă numai 
peste bucăţile respective. 


973. Tocană de pui 


900 g pui, 100 g untură, 500 g ceapă, 1/2 
căpățină de usturoi, 30 g bulion, boia de 
ardei, piper, cimbru, foaie de dafin, sare, 100 
ml vin. 

Puiul se taie în bucăţi, se sărează şi se pune la 
prăjit în untură încinsă, după care se scoate în alt 
vas. În untura rămasă se pune la prăjit ceapa tăiată 
felii subţiri, se adaugă boiaua şi bulionul, se stinge 
cu apă şi se răstoarnă peste carne, apoi se adaugă 
usturoiul tăiat mărunt, boabe de piper, o foaie de 
dafin, un fir de cimbru şi vinul. Se potriveşte de sare 
şi se fierbe pînă carnea este gata. La nevoie se mai 
adaugă apă. Se serveşte cu cartofi fierţi natur. 


974. Tocăniţă din măruntaie de pasăre 
(pui) 


500-600 g măruntaie de pasăre, 300 g 
ceapă, 100 g untură, 30 g usturoi, 100 ml vin, 
1 legătură de verdeață, 50 g bulion. 

Ceapa tăiată mărunt se pune la prăjit cu untură 
şi după ce s-a călit puţin se adaugă măruntaiele 
curățate, spălate bine şi tăiate în bucăţi mici. Cînd 
s-au prăjit şi măruntaiele se adaugă bulionul, se 
stinge cu apă, se potriveşte de sare şi piper, iar cînd 
este aproape gata se adaugă vinul. Se serveşte cu 
cartofi natur sau cu orez. 

975.  Ficăţei de pui sote 


300 g ficăţei de pasăre, 200 g ceapă, 100 
g unt sau ulei, 100 mi vin, sare, piper, 1 
legătură de pătrunjel verde. 

Ceapa se taie mărunt, se căleşte în unt sau în 
ulei, apoi se adaugă ficăţeii curăţaţi de fiere şi 
pieliţe; cei care sînt mai mari se taie în două-trei 
bucăţi. Se acoperă cu un capac şi se înăbuşă 10—20 
min. Intre timp, se amestecă ficăţeii cu o lingură ca 
să nu se prindă de fundul cratiţei. Cînd începe sosul 
să scadă, se adaugă vinul, pătrunjelul tăiat, sare şi 
piper, după gust, şi se mai. lasă pe foc domol 5—6 
min. Se servesc cu garnitură de cartofi natur sau cu 
orez. 


976.  Ficăţei de pui în aspic 


300 g ficăței de pui, 300 g aspic, piper, 
sare. 

Ficăţeii se curăţă de pieliţe, avînd grijă să se 
înlăture şi fierea, apoi se pun într-un vas cu apă şi 
puţină sare şi se fierb 10—12 min, după care se scot 
şi se lasă să se răcească. Între timp, se încălzeşte 
aspicul din care se pune cite o lingură la ceşti de 
cafea sau în alte forme pentru aspic. După ce 
aspicul de pe fundul ceştilor s-a întărit prin răcire, 
se decorează cu feliuţe de albuş fiert sau de morcov 
fiert, combinat cu frunzuliţe de pătrunjel; deasupra 


se aşază ficăţeii, peste care se toarnă restul de 
aspic lichid (dar rece). După ce totul s-a întărit, se 
scoate conţinutul din ceşti sau din forme, 
încălzindu-se puţin fundul acestora în apă caldă, 
aşezindu-se apoi pe un platou, cu partea ornată în 
sus. (Pentru aspic v. reteta 1541.) 


977. Pui umplut 


2-3 pui întregi, ficăţeii respectivi, 60 g 
untură, 200 g franzelă, 1/4 I lapte, 5 ouă (din 
care 3 fierte), 2-3 cepe, 1 legătură de 
pătrunjel verde, piper pisat, sare. 

Puii, curăţaţi şi spălaţi, se scurg de apă, li se 
scot plămiînii şi osul pieptului (cu grijă să nu se rupă 
carnea), după care se umplu cu următoarea 
compoziţie: în jumătate din untură se prăjeşte 
ceapa tăiată foarte mărunt şi, cînd s-a rumenit, se 
adaugă franzela înmuiată în lapte, verdeaţa tăiată 
mărunt, piperul pisat, sare, 2 ouă crude şi 3 fierte 
(tăiate în cubuleţe) şi ficăţeii tocaţi. Se amestecă 
totul, se umplu puii cu compoziţia respectivă, se 
coase fiecare, se aşază într-o tavă unsă, se ung şi ei 
deasupra şi se introduc în cuptorul bine încălzit, 
lăsîndu-se pînă se rumenesc. Se servesc tăiaţi în 
două sau în patru. 


978. Pui umplut cu ciuperci şi orez 


2-3 pui, 100 g unt, 200 g ciuperci 
proaspete, 100 g orez, 2-3 ouă, 1 legătură 
de verdeață, sare, piper. 

Puii se pregătesc pentru umplut la fel ca în 
reţeta precedentă şi se umplu cu următoarea 
compoziţie: se curăţă ciupercile, se spală, se taie în 
feliuţe subţiri şi se pun la prăjit cu unt într-o cratiţă, 
apoi se înăbuşă pînă scade zeama lăsată de ele, se 
adaugă orezul spălat, pătrunjelul tăiat mărunt şi se 
stinge cu apă fierbinte (de două ori mai multă decit 


cantitatea de orez). Se amestecă, se lasă cratiţa 
acoperită pe marginea plitei 10 min, după care se 
pune la răcit, apoi se adaugă ouăle, sare şi piper 
după gust, se amestecă şi cu această compoziţie se 
umplu puii. În rest pregătirea continuă la fel ca şi în 
reţeta precedentă. 


979. Pui umpluţi cu pesmet şi nucă 


2-3 pui întregi, 60 g unt, 200 g pesmeţți, 
1/4 | lapte, 200 g miez de nucă, 2-3 ouă, sare. 

Puii, curăţaţi şi spălaţi, se scurg, li se scot 
plămînii şi osul pieptului şi se umplu cu următoarea 
compoziţie: pesmeţii se sfărimă şi se umezesc cu 
lapte, se adaugă gălbenuşurile, albuşurile bătute 
spumă şi miezul de nucă pisat. Se amestecă 
potrivindu-se de sare şi cu această compoziţie se 
umplu puii. Se coase fiecare pui şi se aşază într-o 
tavă unsă, se ung şi ei cu unt şi se introduc în 
cuptorul bine încălzit, lăsîndu-se pînă se rumenesc. 
Se servesc reci sau calzi, tăiaţi în două sau în patru. 


980.  Rasol de găină cu hrean 


1 găină (circa 1 kg), 1 ceapă, 1 morcov, 1 
pătrunjel, 1 rădăcină de hrean, 2-3 linguri de 
oțet, 1/2 linguriţă de zahăr, sare, 1 kg de 
cartofi. 

După ce găina a fost tăiată, opărită şi curățată, 
este recomandabil să se ţină o zi sau chiar două zile 
la rece. In felul acesta carnea devine mai fragedă. 
După ce a stat la rece se opăreşte, apoi se spală atit 
găina cît şi oala şi se pune la fiert cu apă şi puţină 
sare. După primul început de clocot se spumuieşte, 
apoi operaţia se continuă de cîte ori apare spuma. 
Între timp, zarzavatul, care se poate pune în 
cantitate mai mare sau de mai multe feluri (ţelină, 
varză, praz etc.), se curăţă, se spală şi se taie în 
două sau numai se crestează la capete şi se pune în 


oala în care fierbe găina cînd aceasta este fiartă pe 
jumătate (zarzavatul de iarnă se poate pune mai din 
timp). Cartofii se fierb separat, într-un vas cu apă şi 
sare, tăiaţi în bucăţi. Găina, după ce este bine fiartă, 
se scoate într-un alt vas cu apă rece şi puţină sare, 
pentru a nu se usca, iar supa se strecoară. 
Zarzavatul din supă se taie în felii mai groase şi se 
ţine într-o crăticioară cu puţină supă fierbinte. La 
servire se taie găina în bucăţi şi se serveşte cu 
legume (zarzavat) şi cartofi fierbinţi; separat, într-o 
sosieră, se pune hreanul ras cu sare, zahăr şi oţet, 
după gust. 


981.  Găină rasol cu sos de roşii sau orice 
fel de sos 


Găina se prepară la fel ca în reţeta precedentă, 
dar se serveşte cu sos de roşii sau oricare alt sos 
preparat după reţeta respectivă. Sosul se stinge cu 
supă în care a fiert găina. 


982.  Găină rasol cu sos suprem 


1 găină (circa 1 kg), 150 g unt, 2 ouă, 100 
g smîntînă, 200 g orez, 1/2 lămiie, 100 g făină, 
1 ceapă, puțin zarzavat, numai pentru a da 
gust. 

Găina se prepară la fel ca în reţeta 980. Din 
orez şi jumătate din cantitatea de unt se prepară 
pilaful (într-o cratiţă se încălzeşte unt, se adauga 
orezul spălat, se căleşte puţin şi se stinge cu supă în 
care a fiert găina, socotindu-se la o parte orez 2—3 
părţi de supă. Se dă apoi în fiert, se amestecă, se 
acoperă cu un capac şi se ţine pe foc domol circa 20 
min). Din restul de unt şi făină se prepară sos 
suprem (se pune untul într-o cratiţă pe foc domol, 
se adaugă făină, se căleşte 3—4 min fără să se 
rumenească, se stinge cu supă în care a fiert găina, 
se adaugă smintina şi, după gust, sare şi zeamă de 


lămiîie. Se amestecă bine, iar după ce s-a luat de pe 
foc se amestecă din nou bine şi se adaugă 
gălbenuşurile). La servire se formează porţii de orez 
cu polonicul, iar alături se pun bucăţile de găină şi 
sosul pe deasupra. 


983.  Găină înăbuşită, servită cu sosuri 
diferite 


Cînd găina este bătrină sau cînd nu există 
cuptor, ea se taie în sferturi şi se pune într-o cratiţă 
cu grăsime şi puţină apă, se acoperă şi se fierbe 
înăbuşit, adăugîndu-se din cînd în cînd cîte puţină 
apă, diferite condimente şi legume. Cînd pasărea 
este gata, se scoate, iar în untura rămasă, după ce 
s-a lăsat să scadă lichidul, se adaugă puţină făină şi 
bulion sau numai bulion şi se stinge cu apă sau 
supă. In cazul în care se doreşte carnea de găină cu 
sos alb, nu se mai pune bulion, însă se adaugă 
puţină făină şi smîntînă şi se stinge cu supă. Pentru 
sos picant se adaugă bulion, muştar, piper, vin şi 
supă. Se lasă să fiarbă 20—30 min, după care se 
strecoară şi se serveşte fierbinte la carne şi cu 
diferite garnituri şi salate. 


984.  Friptură de pasăre 


Păsările (fie găină, curcan, pui, rață sau giscă) 
au aceeaşi metodă de frigere. 

După ce a fost curățată şi spălată, pasărea se 
sărează în interior, se unge pe deasupra şi se pune 
la fript în untură. Se adaugă puţină apă, cîteva felii 
de ceapă şi morcov, boabe de piper şi cîţiva căţei de 
usturoi tăiaţi în două. 

Se frige în cuptorul bine încins, iar dacă 
pasărea s-a rumenit dar este încă tare, se înveleşte 
într-o hîrtie unsă, se mai adaugă apă în tavă şi se 
continuă frigerea pînă se frăgezeşte bine. 


Păsările tinere se rumenesc într-un cuptor bine 
încins în 20—30 min, iar cele bătrîne, aşa cum s-a 
arătat înainte, trebuie învelite în hîrtie şi se continuă 
frigerea pînă se înmoaie carnea. 

Cînd friptura este gata, se scoate, se stinge cu 
puţină apă, zarzavatul rămas în tavă se mai lasă 
puţin să fiarbă, iar sosul împreună cu zarzavatul se 
strecoară şi se serveste cu friptura, împreună cu 
diverse garnituri şi salate. 


985.  Găină umplută cu pesmet şi miez 
de nucă 


Se prepară ca puiul umplut (v. reţeta 979). 


986. Anghemacht de găină 


Se prepară la fel ca anghemachtul de pui (v. 
reţeta 956). 


987. Blanchet de găină 


Se prepară la fel ca blanchetul de pui (v. reţeta 
957). 


988.  Kievskaia (piept de pasăre pane à 
la Kiev) 


Se pregăteşte numai din piept de pasăre tînără 
(pui). Piepţii se scot întregi de pe osul central al 
pieptului, lăsîndu-li-se numai osul mic de la aripi, cu 
care acestea se leagă de piept. Se curăţă apoi de 
piele, se bat ca pentru şniţele, avînd grijă să nu se 
zdrobească osul şi să nu se desprindă de fileu. Se 
presară cu sare şi piper, se rulează punînd înăuntru 
cîte 30 g unt frecat cu puţină sare, zeamă de lămiie 
şi piper pisat. Se rulează carnea spre osul mic 
menţinut, care trebuie să rămînă afară, iar untul 
trebuie să fie bine împachetat înăuntrul cărnii. Se 
trec rulourile o dată sau de două ori prin făină, ou 


bătut şi pesmet, după care se frig în untură multă şi 
bine încinsă, întorcîndu-se pe toate părţile. 
Garnitură. După ce rulourile s-au prăjit, în 
aceeaşi untură se prăjesc felii de franzelă tăiate de 
mărimea rulourilor, cu grosimea de un deget mai 
plin şi înmuiate în ou bătut. Aceste crutoane de 
franzelă se aşază pe un platou, iar peste ele se 
aranjează rulourile şi se garnisesc cu cartofi pai, 
mazăre sote şi alte legume. În momentul servirii se 
stropesc bucăţile cu unt proaspăt, iar pe vîrful osului 
amintit care trebuie să stea în sus, se fixează o 
hîrtie albă tăiată sub formă de trandafir sau franjuri. 


989. Pilaf de găină 


Se prepară la fel ca pilaful de pui (v. reţeta 
967). 


990.  Papricaş de găină 


Se prepară la fel ca papricaşul de pui (v. 
reţetele 963—966). 


991. Pasăre cu legume (ghiveci sîrbesc) 


1 kg carne de pasăre, 150 g untură, 100 g 
orez, 200 g ceapă, 3 kg legume (morcovi, 
dovlecei, mazăre, fasole verde, ardei gras, 
țelină, cartofi, roşii), 100 ml vin, 1 legătură de 
verdeață, 50 g bulion, sare, piper, 1/2 că- 
pățină de usturoi. 

Pasărea se taie în bucăţi, se sărează şi se 
prăjeşte în jumătate din cantitatea de untură, după 
care se scoate într-o cratiţă. În untura rămasă se 
prăjesc ceapa şi usturoiul tăiate mărunt, se adaugă 
bulionul, se stinge cu apă caldă şi se răstoarnă 
peste carnea prăjită, lăsîndu-se să fiarbă împreună 
pînă se frăgezeşte carnea. 

Între timp, se curăţă legumele, se spală, se taie 
în bucăţi, se pun într-o cratiţă cu restul de untură, 


se acoperă şi se înăbuşă pe plită sau în cuptor. 
Fasolea şi mazărea se pun la fiert separat. Cînd 
toate sînt fierte se pun intercalate într-o tavă adincă 
sau într-o cratiţă. Se mai adaugă orezul spălat, 
pătrunjelul tăiat mărunt, vinul, sare şi piper, se 
amestecă, apoi deasupra se pun roşiile tăiate în 
bucăţi şi se introduce totul în cuptor, ţinîndu-se 
circa 50 min pentru gratinare. 


992.  Găină la ceaun cu roşii 


1 kg carne de găină bucăți, 100 ml ulei, 1 
căpățină de usturoi, 1 kg roşii, verdeață, sare. 

Carnea bine spălată se zvîntă, se pune într-un 
ceaun cu ulei, se acoperă cu capac şi se înăbuşă 
pînă începe să se rumenească. Se adaugă usturoiul 
tăiat mărunt, roşiile curățate de pieliţă, verdeaţa 
tăiată mărunt, sare şi se mai înăbuşă împreună 10— 
15 min. Se serveşte cu mămăliguţă caldă. 


993. Găină cu ciuperci 


Se prepară la fel ca puiul cu ciuperci (v. reţetele 
929 şi 930). 


994.  Pirjoale de pasăre 


600 g carne de găină, 150 g franzelă, 3 
ouă, 100 g untură, 100 g pesmet, 50 g făină, 1 
ceapă, 1 legătură de pătrunjel, sare, piper. 

Carnea, scoasă de pe oase (dezosată), se taie 
în bucăţi şi se trece prin maşina de tocat. La 
tocătura obţinută se adaugă ceapă călită, franzela 
înmuiată în lapte sau în apă, pătrunjel verde tăiat 
mărunt, se amestecă şi se trece compoziţia încă o 
dată prin maşina de tocat, de data aceasta cu sită 
deasă; se adaugă 1 ou, sare, piper şi se amestecă 
bine. Se formează pîrjoale de formă lunguiaţă cu un 
capăt ascuţit (forma frunzei de vişin). Se dau 
pîrjoalele prin făină, ou bătut, pesmet şi să prăjesc 


în ulei sau în untură înfierbîntată, pînă se rumenesc 
pe ambele părţi. 

Se servesc cu piure de cartofi, fasole, spanac, 
mazăre sau cu sote de morcovi. La servire, 
pîrjoalele se pot stropi cu unt topit şi cu mujdei de 
usturoi. 


995. Chiftele din carne de pasăre 


Tocătura pentru chiftele se prepară la fel ca în 
reţeta precedentă, după care din ea se formează 
chiftele cam de 40 g fiecare. Acestea se tăvălesc 
prin făină şi după ce li se dă o formă rotundă, plată, 
se prăjesc în ulei bine încins pe ambele părţi, fără 
să se usuce. 


996. Chifteluţe speciale (micuţe) de 
pasăre 


Se prepară la fel ca în reţeta precedentă, 
reducîndu-se la jumătate franzela. Din tocătură se 
formează chifteluţe de circa 20 g, care se prăjesc în 
ulei foarte încins ca să se rumenească pe toate 
părţile repede şi să-şi păstreze sucul. 


997.  Perişoare din carne de pasăre cu 
sos de smîntină 


Tocătura se prepară la fel ca pentru chiftele (v. 
reţeta 1114). După ce se prăjesc se pun în sos alb 
cu smîntînă (v. reţeta 176) şi se mai lasă să fiarbă 
10—20 min. 


998.  Perişoare din carne de pasăre cu 
ciuperci 


La perişoarele pregătite ca în reţeta precedentă 
se adaugă 200—300 g ciuperci proaspete. Acestea 
se curăţă, se spală, se taie în felii şi se călesc puţin 
în unt, apoi se adaugă la perişoarele cu sos şi se 
mai fierb împreună 10—20 min. 


999. Crochete de pasăre 


600 g carne de pasăre (pui sau găină), 60 
g unt, 60 g făină, 4 ouă; 80 g pesmet, 1/4 I 
lapte, ulei pentru prăjit. 

Carnea de pasăre fiartă se taie în cubuleţe 
foarte mici care se introduc într-un sos alb pregătit 
astfel: se pun untul şi făina într-o cratiţă pe foc 
domol şi se amestecă pînă ce făina începe să 
capete o culoare gălbuie, se stinge cu lapte şi se 
lasă să fiarbă pînă ce se îngroaşă, amestecîndu-se 
tot timpul. In acest sos îngroşat se adaugă 
cubuleţele de carne, sare, piper şi se mai pot 
adăuga 2—3 ouă fierte şi tocate. Se amestecă şi 
cînd s-a răcit se împarte în porţii de 40—50 g, din 
care se formează crochete sub formă de degetele, 
lungi de 4—5 cm, care se trec prin făină, ou bătut şi 
pesmet, apoi se prăjesc în ulei bine încins. În timpul 
prăjirii, crochetele trebuie întoarse mereu, ca să nu 
se ardă pe o parte. Se servesc cu mazăre sau 
morcov sote şi cu salată verde sau de roşii. 


1000. Roşii umplute cu carne de pasăre 


500 g carne de pasăre, 200 g ceapă, 100 g 
untură sau ulei, 2 ouă, sare, piper, 1-1,5 kg 
roşii, 600 g sos tomat, 100 g smîntînă. 

Roşii de aceeaşi mărime (12 buc.) se taie la 
cotor atit cît să permită să se scobească cu o 
linguriţă miezul acestora. După ce li s-a scos miezul, 
roşiile se pun cu tăietura în jos să se scurgă, apoi se 
umplu cu carne preparată în felul următor: carnea 
de pasăre tăiată în bucăţi mici se înăbuşă în untură 
cu ceapă tăiată mărunt şi, după ce se răceşte, se 
trece prin maşina de tocat. Se adaugă sare, piper 
pisat, ouă (eventual şi o felie de franzelă înmuiată în 
lapte) şi se amestecă bine. Roşiile umplute se aşază 
într-o tavă unsă cu ulei şi se introduc în cuptor la foc 
potrivit, unde se ţin pînă se rumenesc pe deasupra. 


Se servesc cu sos tomat (v. reţeta 197), în care 
s-a pus şi miezul de la roşiile scobite. Sosul se mai 
fierbe cu miezul de roşii 15—20 min, după care se 
strecoară. 

La masă se serveşte fie sosul separat, fie turnat 
peste roşii împreună cu smîntînă. 


1001. Piroşti cu carne de pasăre 


Pentru cocă: 600 g făină, 15 g drojdie, 30 g 
unt, 30 g zahăr, 200 ml lapte, 1 ou, sare. 

Pentru umplutură: 400 g carne de pasăre, 
100 g ceapă, 50 g untură, 2 ouă, sare, piper. 

Se cerne făina într-un vas încălzit, după care se 
adaugă drojdia dizolvată în lapte călduţ, zahărul, 
sare, 1 ou şi untul topit. Se amestecă cu o lingură, 
iar după ce s-a încorporat făina, se frămîntă cu mîna 
şi se pune aluatul la dospit la loc călduţ, 1—2 ore 
(timpul dospitului este în funcţie de drojdie şi de 
temperatura din bucătărie). 

Intre timp, se pregăteşte umplutura, la fel ca în 
reţeta 1000, cu care se umplu pătrate sau 
dreptunghiuri decupate din coca preparată înainte, 
întinsă pe o planşetă în foaie subţire. Se îndoaie 
coca cu un cuţit sau cu furculiţa, se lipesc marginile 
şi se mai lasă la crescut, după care piroştile se 
prăjesc în ulei, sau se coc la cuptor, unse cu ou 
bătut şi aşezate în tăvi unse cu untură. 


1002. Găină umplută 


1 găină nu prea bătrină, de circa 1,5 kg, 
300 g carne de porc, 100 g franzelă, 100 g 
untură, 100 g ceapă, 1 legătură de pătrunjel 
verde, 2-3 ouă, ficatul şi pipota de la găină, 
sare, piper, 50 g de unt. 

Găina se curăţă, se spală, se şterge, se sărează 
şi se lasă la rece pînă se prepară umplutura. (Se 


recomandă să se scoată osul de la piept prin 
tăietura prin care s-au scos intestinele.) 

Carnea de porc se dă prin maşina de tocat 
împreună cu ficatul şi pipota. Intre timp, se căleşte 
în untură ceapa tăiată mărunt şi după ce s-a 
rumenit puţin se adaugă carnea tocată şi împreună 
se mai călesc 10—20 min. Apoi se ia de pe foc, se 
adaugă franzela înmuiată în lapte şi stoarsă, 
pătrunjelul verde tăiat mărunt, ouă, sare, piper şi se 
amestecă bine. Cu compoziţia obţinută se umple 
găina, se coase, se unge cu unt, se aşaza într-o 
tavă şi se introduce în cuptor; din cînd în cînd se 
stropeşte cu grăsimea din tavă şi se adaugă cite 2— 
3 linguri de apă caldă, ca să nu se ardă sosul 
format. Găina se întoarce din cînd în cînd ca să se 
rumenească frumos pe toate părţile. 

Cînd este gata se lasă să se răcorească puţin, 
se scoate aţa, apoi se taie pulpele, se scoate 
umplutura, avind grijă să nu se zdrobească. Pieptul 
se taie în felii, la fel şi umplutura. Se aranjează pe 
un platou şi se garniseşte cu frunză de salată verde, 
felii de roşii sau de sfeclă fiartă, preparată cu sare şi 
oţet sau cu zeamă de lămîie. 


1003. Curcan umplut 


Se prepară la fel ca găina umplută (v. reţeta 
precedentă). 


1004. Piept de pasăre cu andive 


600 g piept de pasăre (găină grasă sau 
curcan), 100 g unt, 500 g andive, 100 g 
smîntînă, sare. 

Pieptul de pasăre se taie în felii care se bat 
foarte uşor, se sărează, se trec prin făină şi se 
prăjesc pe rînd în unt, după care se scot şi se pun 
într-o cratiţă, se acoperă cu un capac şi se înăbuşă. 
În untul rămas se înăbuşă andivele curățate, spălate 


şi tăiate în patru, pe lungime. După ce s-au înmuiat 
andivele se adaugă la carne. Se mai adaugă 
smîntînă, sare şi cîteva linguri de supă de oase sau 
de găină, sau apă şi împreună se mai înăbuşă 10— 
20 min. 


1005. Pasăre cu dovlecei sau cu mazăre 


Se prepară la fel ca puiul cu dovlecei sau cu 
mazăre (v. reţetele 939 şi, respectiv, 944). 


1006. Piept de pasăre pane 


600 g piept de curcan sau de găină, 30 g 
făină, 100 g untură, 100 g pesmet, 2 ouă, 50 g 
unt, sare, piper, 1/2 lămiie. 

Pieptul de curcan sau de găină se taie în felii 
care se bat cu ciocanul de şniţele, se stropesc cu 
zeamă de lămîie, se presară cu sare şi piper, se dau 
prin făină, ou bătut, prin pesmet şi se prăjesc în 
untură înfierbîntată, rumenindu-se pe ambele părţi. 

Se serveşte imediat, cu unt stropit pe deasupra 
şi cu felii de lămiie şi garnitură de piure de cartofi 
sau cu legume sote şi salată de roşii, castraveți sau 
salată verde. 


1007. Ostropel de găină 


Se prepară la fel ca ostropelul de pui (v. reţeta 
959). 


1008. Galantină de pasăre 


1 pasăre de 1,5 kg sau un pui de curcan, 
400 g carne de porc sau de vițel, 200 g 
slănină, 30 ml coniac, 2 ouă, 100 g şuncă, 2-3 
castraveciori, 1 foaie de dafin, sare, piper, 
nucşoară. 

Se curăţă pasărea de pene şi de fulgi şi se trece 
prin flacără ca să ardă restul de fulgi, fără să se 


atingă pielea. Se curăţă bine de ciumpi fără a se 
opări, se spală întreagă şi se şterge pielea cu un 
prosop uscat (şervet). Se taie cu un cuţit de-a lungul 
şirei spinării, de la git la coadă, în aşa fel ca să se 
poată jupui toată pielea, cu un strat cît mai subţire 
de carne. Se taie şi aripile cît mai sus, picioarele de 
la genunchi şi capul cu jumătate din git. 

După ce pasărea a fost jupuită, se scot 
intestinele şi se curăţă toată carnea de pe oase, în 
aşa fel ca pieptul să rămînă întreg. Carnea scoasă 
de pe oase se completează cu carne de la o altă 
pasăre sau cu carne de porc sau de vițel (din pulpă) 
care se spală în apă caldă ca să se albească şi apoi 
se şterge cu un şervet uscat. Se taie carnea în 
bucăţi, se adaugă o parte din slănină şi se trece 
totul de 2—3 ori prin maşina de tocat (a doua oară 
se tre-ce prin maşina de tocat cu sită mai deasă). 
Se frămîntă totul bine, adăugînd coniacul, nucşoara, 
sare, piper şi ouă. Se udă un şervet, se stoarce bine 
şi pe el se întinde pielea jupuită de la pasăre, cu 
partea exterioară pe şervet. Peste pielea întinsă se 
pune jumătate din compoziţia pregătită înainte, iar 
peste aceasta, la mijloc, se aşază cele două părţi de 
piept tăiate în două, felii de slănină (afumată sau 
opărită), castraveciori, ficatul păsării şi şunca fiartă, 
toate tăiate în bucățele lungi de grosimea degetului. 
Toate se aranjează la mijloc şi de-a lungul pielii, 
pentru ca atunci cînd galantina se taie felii acestea 
să aibă un aspect frumos. Se acoperă apoi cu restul 
de compoziţie şi se stringe pielea cu ajutorul 
şervetului. Se coase apoi pielea de-a lungul tăieturii, 
la gît, aripi şi picioare. Se strînge bine şervetul avînd 
grijă ca pielea păsării să fie cu pieptul în sus. Se 
leagă cu o sfoară în cîteva locuri peste şervet şi se 
pune la fiert într-un vas lung de mărimea galantinei. 
Acesta se umple cu apă atit cît să acopere galan- 
tina, se adaugă citeva felii de ceapă, ţelină, 
rădăcină de pătrunjel, foaia de dafin, cîteva boabe 


de piper, sare şi toate oasele rămase de la pasăre. 
După ce a dat în fiert se spumuieşte şi se acoperă 
vasul cu un capac. Se lasă să fiarbă lent 1 1/2 oră. 
Cînd şervetul se umflă ca o băşică şi apoi începe să 
se dezumfle, galantina este gata. Atunci se ia vasul 
de pe maşina de gătit şi se lasă descoperit să se 
răcească puțin, apoi se taie sforile şi se 
despachetează galantina, iar şervetul se spală, se 
stoarce bine şi cu el se înfăşoară din nou galantina, 
se leagă cu sfoară şi se pune la rece sub presă. A 
doua zi se scoate galantina din şervet şi se ţine la 
rece pînă la servire, sau se taie în felii, se aranjează 
pe platou şi se glasează cu aspic. 

Aspicul se prepară din zeama în care a fiert 
galantina, după cum urmează. Zeama de la 
fierberea galantinei, în care s-au fiert şi capul, 
picioarele şi toate oasele rămase de la pasăre, se 
strecoară, se degresează, se toarnă într-o formă sau 
într-un vas şi se ţine la rece pînă se încheagă. Dacă 
zeama nu se întăreşte suficient, trebuie să se 
adauge 30—40 g gelatină la 1 litru de zeamă, 
procedînd apoi la fel ca la aspic (v. reţeta 1541). 
Aspicul se foloseşte pentru glasat sau după ce s-a 
întărit bine se taie în cubuleţe şi se garniseşte cu el 
galantina. 


1009. Piftie de pasăre 


Pasărea tăiată (cocoş sau alte păsări) se curăţă, 
se spintecă, se scot intestinele, se spală bine şi se 
pune într-o oală cu apă rece. Se lasă pe foc pînă 
cînd este gata să dea în fiert şi se ridică spuma. Se 
trage oala de pe foc, se scoate carnea, se spală de 
spumă şi se pune într-un vas curat cu apă rece şi 
puţină sare. După ce a dat în fiert se mai adună 
spuma şi se lasă să fiarbă lent. Dacă pasărea este 
bătrină, se adaugă legumele şi ceapa după ce 
carnea este pe jumătate fiartă (1—2 cepe, 1/2 
ţelină, 1 morcov, cîteva boabe de piper şi o foaie de 


dafin). Dacă carnea s-a fiert, se scoate din zeamă, 
iar zeama se mai lasă să scadă prin fierbere, pînă 
cînd la proba de încercare se va lega (încercarea se 
face punînd o lingură de zeamă la răcit, dacă nu se 
întăreşte atunci ori se mai fierbe zeama pînă mai 
scade, ori se adaugă 20—40 g de gelatină la 1 | de 
zeamă). 

Între timp, se îndepărtează oasele, iar carnea 
se taie în bucăţi sau felii, care se pun în forme sau 
în farfurii adinci, aşezînd feliile de piept deasupra. 
Se decorează cu felii de morcov fiert, frunze de 
pătrunjel verde şi cu felii de ou fiert. Se toarnă 
deasupra zeama strecurată şi potrivită de sare şi 
usturoi şi se lasă să se închege la rece. Se serveşte 
cu felii de lămiie sau cu salată de sfeclă cu hrean. 


1010. Medalion de pasăre 


600 g carne de pasăre, 300 g sos alb, 100 
g unt, 500 g salată à la rus, 100 g maioneză, 
sare, piper, 300 g aspic. 

Se fierbe pasărea, se curăţă carnea de pe oase 
şi se trece prin maşina de tocat. Separat se prepară 
un sos alb, la care se adaugă jumătate din aspicul 
prevăzut. Din acest sos se pune jumătate la carnea 
tocată şi după ce s-a amestecat se mai adaugă unt 
frecat spumă, sare şi piper, după gust, 
amestecîndu-se din nou bine. 

Se ia o formă rotundă de tablă cu diametrul de 
7 cm şi înălţimea de 1 cm (formă fără fund), se udă 
cu apă rece, se aşază pe un fund de lemn, se umple 
cu compoziţia (pasta) de pasăre preparată mai 
înainte, se netezeşte la suprafaţă cu cuțitul, apoi se 
ridică forma rămînînd pasta sub forma unui cilindru 
cu înălţimea de 1 cm. La fel se procedează cu 
întreaga cantitate de compoziţie, după care 
medalioanele se lasă să se întărească la rece. 
Medalioanele formate şi răcite se glasează fiecare 
cu restul de sos, uşor încălzit şi amestecat pînă se 


leagă, după care se pun din nou la rece. După ce s- 
au întărit, se ornează cu cite o floare făcută din 
legume tăiate şi combinate şi frunze de pătrunjel 
verde; acestea se aplică lipindu-se cu aspic. Se 
glasează apoi din nou, de data aceasta cu aspic 
lichid. Toate aceste operaţii se fac la rece. 

Cu aceeaşi formă rotundă de tablă, fără fund, 
se fac medalioane din salată ă la rus, deasupra 
cărora se aşază medalioanele preparate din carne 
de pasăre. Pe margine, medalioanele de salată à la 
rus se ornează cu maioneză. Medalioanele se 
aranjează pe un platou garnisit pe margine cu 
frunze de salată verde, sau şi cu restul de aspic 
închegat şi tocat mărunt sau în diferite forme. 


1011. Pastramă de pasăre 


Pentru 3 kg de piepţi şi pulpe de pasăre: 50 g 
sare, 5 g piper, 3 g ie- nibahar, 5 g boia de 
ardei, 60 g usturoi, 3 g silitră, 1-2 foi de dafin, 
cimbru, 1/2 pahar de apă. 

Din piepţii şi din pulpele de la găină sau altă 
pasăre se scot uşor oasele, făcîindu-se o singură 
tăietură spre interior, astfel ca aceasta să nu se 
deformeze. Se presară cu puţină sare, iar cu restul 
de sare şi cu toate com-ponentele prevăzute şi apă 
se prepară un amestec lichid cu care se freacă 
carnea. După aceea, bucăţile se aşază foarte strîns 
(îndesat) într-un vas, care se acoperă ermetic şi se 
ţine la un loc răcoros 5 zile. Între timp, se întoarce 
carnea în aşa fel ca bucăţile de deasupra să ajungă 
la fundul vasu-lui, şi invers. în a şasea zi, carnea se 
scoate din vas, se leagă cu sfoară la un capăt care a 
fost găurit puţin cu vîrful cuţitului şi se ţine atirnată 
o zi pentru zvîntat, după care se pune la fum rece 
pentru 2—3 zile. 

Se păstrează la loc uscat. Se consumă fără alte 
preparate, tăindu-se foarte subţire. Eventual se 
poate frige la grătar sau la tigaie. 


1012. Sarmale cu carne de pasăre 


0,6-1 kg carne de pasăre (găină, curcan 
sau giscă), 1-2 căpăţini de varză acră sau 
dulce, 100 g orez, 200 g ceapă, 100 g untură 
de pasăre sau ulei, 50 g bulion, cîteva boabe 
de piper, 1 fir de cimbru, 1 g piper pisat. 

Carnea se spală, se ia de pe oase, se taie în 
bucăţi şi împreună cu cea-pa tăiată felii şi călită 
puţin, în 50 g de untură, se dau prin maşina de 
tocat. Intre timp, se spală orezul, se pune cu apă la 
opărit şi după ce s-a umflat se scurge şi se clăteşte 
cu apă rece pînă se va răci, după care se adaugă la 
tocătură, apoi se adaugă sare şi piper şi se 
amestecă. Dacă carnea este slabă, se adaugă 1/2 
pahar de apă. Se desface varza în foi; dacă este 
dulce se opăreşte în apă cu sare acrită puţin cu borş 
sau cu oţet, iar dacă varza este prea acră sau 
sărată se spală în apă caldă şi se clăteşte bine. La 
frunzele mici se taie nervura, iar dacă frunzele sînt 
mari acestea se taie în 2—3 în lungul nervurii, de o 
parte şi de alta a acesteia. Se fac sarmale mici, cam 
de 60 g fiecare şi se aşază într-o cratiţă, în care s-a 
pus un strat de varză tocată; puţină varză tocată se 
pune şi deasupra sarmalelor. Cimbrul şi boabele de 
piper se pun la mijloc, între sarmale, apoi vasul cu 
sarmale se umple cu zeama pregătită astfel: în 
restul de untură se căleşte o ceapă tăiată mărunt şi 
cînd s-a îngălbenit puţin se adaugă bulion, se stinge 
cu apă şi se toarnă peste sarmale pînă aproape de 
nivelul lor. La începutul fierberii sarmalele se umflă, 
iar după cîteva minute ele se aşază şi se dezumflă, 
şi după aceea se mai poate adăuga zeamă. Cînd 
sarmalele sînt aproape gata, se controlează dacă nu 
cumva sînt prea scăzute; se mai adaugă apă 
fierbinte şi un rînd de felii de roşii care se pun 
deasupra şi se introduc în cuptor ca să se gratineze. 
Se servesc cu mămăliguţă caldă. 


1013. Raviole cu carne de pasăre 


500 g carne de pasăre, 1 ou, 100 g ceapă, 
50 g grăsime, piper, sare, 100 g caşcaval. 

Pentru cocă: 400 g făină, 1 ou, 1 lingură de 
ulei. 

Pentru sos: 50 g unt, 25 g făină, 50 g bulion 
sau 500 g roşii. 

Carnea de pasăre se pune la fiert cu apă şi 
puţină sare; pentru gust se pot adăuga şi cîteva felii 
de legume şi ceapă. Intre timp, din făină, ouă şi apă 
cît cuprinde făina se prepară coca pentru colţunaşi 
şi se ţine acoperită pînă va fi gata umplutura din 
carnea de pasăre fiartă. 

Carnea împreună cu ceapa călită în untură se 
dau prin maşina de tocat, se adaugă 1 ou, sare şi 
piper după gust şi se amestecă bine. 

Din cocă se întinde, pe o planşetă presărată cu 
făină, o foaie subţire care se taie în pătrate cu 
latura de 5—6 cm sau se decupează cu un pahar 
sau cu o formă specială. La mijlocul pătratului se 
pune umplutura respectivă, apoi se îndoaie 
marginile şi se lipesc. Raviolele astfel pregătite se 
pun la fiert într-un vas cu apă clocotită şi cu sare, 
timp de 10—15 min, după care se scurg, se pun 
într-o tavă unsă cu unt, se toarnă deasupra sos 
tomat (v. reţeta 197), se presară cu caşcaval ras şi 
se introduc în cuptor pînă se rumeneşte caşcavalul. 
Se servesc cu unt fierbinte. 


1014. Raviole cu carne de pasăre ă la 
„Florentin” 


Se prepară la fel ca în reţeta precedentă, cu 
deosebirea că pentru umplutură, carnea fiartă nu se 
dă prin maşina de tocat, ci se taie în pătrăţele mici 
şi se amestecă cu 500 g de spanac fiert, răcit şi 
tocat. Se adaugă sare, piper şi 2 ouă, se amestecă 
totul şi cu această umplutură se umplu raviolele. 


1015. Salată de pasăre 


200-300 g carne de pasăre, 1 kg de 
cartofi, 100 g mere, 1 ţelină, 200 g maioneză, 
1 lingură de muştar, 2 ouă, 30 ml coniac, sare, 
piper. 

Cartofii, fierţi şi curăţaţi, se taie ca fideaua; la 
fel se taie carnea fiartă, merele curățate şi ţelina 
crudă. Din cantitatea de carne numai jumătate se 
amestecă cu salata, cealaltă jumătate oprindu-se 
pentru garnisit. Se adaugă o parte din maioneză, 
muştarul, coniacul, piper pisat şi sare, după gust. Se 
amestecă lejer, se aşază salata pe un platou şi i se 
dă o anumită formă, se nivelează cu lama unui cuţit 
şi deasupra se garniseşte cu restul de carne de 
pasăre peste care se ornează cu rondele de ouă 
fierte, legume fierte şi cîteva frunzuliţe de pătrunjel 
verde. Marginea salatei se ornează împrejur cu 
restul de maioneză. Se ţine la rece şi, după gust, se 
poate glasa cu aspic lichid pe deasupra. 


1016. Salată de pasăre cu andive 


200-300 g piept de pasăre fiert, 300-500 g 
andive, 1 lingură de zeamă de lămîie, 250 g 
maioneză, sare, piper. 

Se aleg andive albe (cele cu frunze verzi fiind 
amare), se taie rădăcina, iar în cazul în care există 
şi frunze pătate cu puncte negre, acestea se 
înlătură. Se spală în apă rece (fără să se ţină mult în 
apă, căci se amărăsc), se taie andivele în lung, apoi 
în 2—3 de-a curmezişul, se pun într-un castron sau 
într-o salatieră şi se adaugă carnea de pasăre fiartă, 
tăiată  sub-ţire, maioneza, zeama de lămîie, 
potrivindu-se după gust cu sare şi piper. Se mai pot 
adăuga şi 2—3 linguri de smîntînă groasă. 

Se serveşte ca salată aperitiv. 


1017. Tarte din foitaj umplute cu carne de 
pasăre 


600 g carne de pasăre, 200 g sos alb (30 g 
unt, 30 g făină), 2 ouă, 50 g caşcaval, sare, 
piper şi 12 tarte. 

Tartele se prepară din timp, după reţeta 1441. 
Carnea de pasăre se pune la fiert cu apă, sare, 1 
ceapă, 1/4 ţelină, 1 morcov, toate acestea pentru 
gust. După ce a fiert, carnea se taie în pătrăţele 
mici, iar din supă, făină şi unt se prepară puţin sos 
(circa 200—300 g), la care se adaugă 2 gălbenu- 
şuri, sare, piper şi pătrăţelele de carne. Se 
amestecă şi cu compoziţia res-pectivă se umplu 
tartele, peste care se presară caşcaval ras. Tartele 
se intro-duc în cuptor, unde se ţin pînă se 
gratinează bine. Se servesc cîte două la portie. 


1018. Volovan (vol-au-vent) cu carne de 
pasăre 


Pentru aluat foitaj: 300 g făină, 250 g unt 
sau margarină, 1 ou, 1/2 linguriţă oţet, 10 g 
sare, apă rece. Pentru umplutură: 600 g carne 
de pasăre, 50 g unt, 50 g făină, 1/4 | lapte, 
100 g smîntînă, piper, sare, lămîie. 

Pentru prepararea foitajului v. reţeta 54. 

După ce coca este gata, se întinde o foaie de 2 
cm grosime din care se decupează cu o formă de 
tablă rondele de 8 cm diametru, în mijlocul cărora 
se crestează apoi uşor, cu o formă mai mică încinsă 
în ulei sau untură fierbinte, rondele mai mici 
(căpăcele) care se vor scoate (decupa) după 
coacere. Se ung rondelele cu gălbenuş de ou, se 
aşază pe o tavă rece, puţin umezită (stropită cu apă 
rece) şi se introduc la început în cuptorul bine 
încins. Cînd acestea au crescut se slăbeşte puţin 
focul şi se mai lasă în cuptor pînă se rumenesc. 
După ce s-au copt şi s-au răcit, se decupează 
căpăcelele şi se mai scobeşte din mijloc miezul 
acestora, ca să aibă loc umplutura. 


Carnea de pasăre fiartă se taie în cubuleţe mici 
şi se pune în următorul sos: se încălzeşte untul, se 
adaugă făina şi cînd se încinge se stinge cu lapte 
cald şi cu smîntînă încălzită, se adaugă sare şi piper, 
se mai fierbe 5—10 min, apoi se adaugă carnea de 
pasăre, se mai lasă încă 5—6 min pe foc, după care 
cu această compoziţie se umplu volovanele. 


1019. Volovan cu carne de pasăre şi 
ciuperci 


Se prepară la fel ca în reţeta precedentă, cu 
deosebirea că se reduce la jumătate carnea de 
pasăre, însă se mai adaugă în compoziţia de umplu- 
tură 200—300 g ciuperci proaspete, curățate, 
spălate, tăiate felii subţiri şi călite în 50 g unt sau 
ulei. Se mai poate adăuga şi puţin pătrunjel verde 
tăiat mărunt. 


1020. Zacusca din carne de pasăre şi 
ciuperci 


300-400 g carne de pasăre fiartă, 200-300 
g ciuperci, 500 g arpagic, 200 g ceapă, 150 mi 
ulei, 50 g bulion, 100 ml vin, 1 g piper pisat, 1 
legătură de verdeață, sare. 

După ce se curăță şi se spală, ciupercile se taie 
în cubuleţe cu latura de 1—2 cm. Intre timp, se 
curăţă ceapa, se taie mărunt şi se căleşte în jumă- 
tate din cantitatea de ulei, iar în restul de ulei se 
înăbuşă arpagicul în prealabil curăţat. Cînd ceapa s- 
a prăjit pe jumătate, se adaugă ciupercile, se 
înăbuşă 10—15 min, se mai adaugă bulionul şi se 
stinge cu vin şi cu zeamă în care a fiert carnea de 
pasăre. Se adaugă carnea fiartă (eventual şi prăjită) 
tăiată în cubuleţe, arpagicul înăbuşit, măslinele 
opărite dinainte, sare şi piper, se pune compoziţia 
într-o tavă, se introduce în cuptor şi se ţine pînă dă 
în fiert. 


Se serveşte rece, presărată cu pătrunjel verde 
tăiat mărunt şi cu felii de lămîie pe deasupra. 


1021. Friptură de curcan la tavă 


1 curcan sau o bucată, untură pentru uns, 
sare. 

Dacă curcanul este mai bătrin, după ce s-a 
curăţat de pene şi s-au scos măruntaiele, trebuie 
ţinut la rece 2—3 zile, să se frăgezească. Apoi se 
taie sau se lasă întreg, se spală bine, se şterge cu 
un şervet uscat, se freacă în interior cu o bucată de 
lămîie, se sărează, se unge în interior şi pe 
deasupra cu untură sau cu ulei şi se aşază într-o 
tavă în care s-a pus o lingură de untură şi 1/2 pahar 
de apă. Se introduce în cuptorul bine încălzit, avînd 
grijă ca în timpul frigerii să se întoarcă curcanul cînd 
pe o parte, cînd pe cealaltă, ca să se frigă peste tot. 
De asemenea, se adaugă din cînd în cînd cîte puţină 
apă caldă, altfel se arde grăsimea din tavă cu care 
se unge mereu friptura. Dacă s-a rumenit prea 
repede, curcanul se înveleşte cu o coală de hirtie 
albă sau cu pergament bine uns cu grăsime şi se 
continuă frigerea pînă carnea devine fragedă. În 
locul hiîrtiei este mai practic să se învelească 
curcanul cu o foaie făcută dintr-o cocă de făină cu 
apă. După ce curcanul s-a fript, se scoate din tavă, 
sosul se strecoară, iar el se taie astfel: mai întîi 
pieptul în felii subţiri, apoi pulpele în bucăţi. La 
servire se pune cite o bucată de pulpă, iar peste ea 
se pun felii de piept, garnisindu-se cu diferite 
garnituri de cartofi sau de legume, iar sosul 
strecurat din tavă se toarnă peste carne. 


1022. Friptură de curcan în aspic 


Pentru acest fel de friptură trebuie ca curcanul 
să fie gras. Se frige la cuptor la fel ca friptura de 
curcan din reţeta precedentă. După ce s-a răcit, 
curcanul se taie astfel: întîi pieptul în felii cît mai 


subţiri, apoi se taie şi pulpele, dar în bucăţi 
potrivite, cam de 50—60 g. Se aşază pe un platou, 
întîi bucăţile din pulpe peste care se pun feliile de 
piept, se toarnă deasupra aspicul lichid, după care 
se pun la un loc răcoros sau în frigider. După ce 
aspicul s-a închegat, se ornează deasupra cu bucăţi 
de diferite forme tăiate din legume, ouă fierte, ardei 
roşii sau gogoşari, castraveciori etc. Aceste legume 
aplicate sau date prin aspic lichid prin răcire se 
prind de carne, putînd fi glasate pe deasupra cu 
aspic. Aspicul are două roluri: 1) apără carnea ca să 
nu se înnegrească; 2) conferă preparatului un as- 
pect lucios, atrăgător, dîndu-i şi un gust plăcut. 
Pentru prepararea aspicului reţeta 1541. 


1023. Curcan cu măsline 


1 kg carne de curcan, 100 mi ulei, 100 g 
ceapă, 50 g bulion, 120 g măsline, 1/2 lămiie, 
100 ml vin, 30 g făină, 1 morcov, 1/2 ţelină, foi 
de dafin, cimbru, piper boabe, sare. 

Curcanul se taie în bucăţi (nu se sărează) care 
se prăjesc în ulei; acestea se scot, iar în uleiul 
rămas se călesc ceapa şi legumele tăiate în felii 
subţiri. După ce legumele s-au rumenit puţin, se 
adaugă făina, bulionul, se stinge cu vin şi apă, se 
adaugă o foaie de dafin, o ramură de cimbru, boabe 
de piper şi se mai lasă să fiarbă 20—30 min. Se 
strecoară apoi peste carnea de curcan şi se mai 
fierb împreună pînă se face carnea fragedă. Separat 
se opăresc măslinele, după care se spală şi se pun 
ia fiert. Măslinele fierte se adaugă spre sfîrşitul 
fierberii cărnii şi împreună se mai fierb 5—6 min, 
după care se potriveşte miîncarea de sare. La 
servire se pune cite o felie de lămiie pe fiecare 
bucată de carne. Se serveşte rece sau cald. 


1024. Piftie de curcan 


Se prepară la fel ca piftia de pasăre (v. reţeta 
1009). 


1025. 
Curcan umplut cu castane 


1 curcan tînăr, 500 g carne de porc, 1 kg 
castane, 100 g unt, 100 mi ulei sau untură, 
piper, sare, 30 g coniac sau rom. 

Se curăţă curcanul, se spală, se sărează, se ţine 
la rece cîteva ore, după care se şterge pe dinăuntru 
cu un şervet uscat şi se umple cu următoa-rea 
compoziţie: carnea de porc se trece prin maşina de 
tocat cu sită deasă, se potriveşte de sare, se 
amestecă şi se pune într-o tigaie cu unt pe foc; se 
prăjeşte puţin, amestecînd. 

Intre timp, castanele se crestează în cruciş şi se 
pun la fiert timp de 1 oră. După ce se curăţă de 
coaja exterioară şi de cea interioară, se pun într-o 
cratiţă, cu puţină apă şi unt, şi se înăbuşă sub capac 
pînă se înmoaie. Apoi, castanele se trec prin sită 
sau se adaugă la carnea prăjită şi împreună se trec 
prin maşina de tocat. Se adaugă romul, se 
amestecă şi cu compoziţia obţinută se umple 
curcanul, se coase, se unge cu ulei, se aşază într-o 
tavă cu puţină apă şi se introduce în cuptorul 
încălzit potrivit; se frige încet ca să se pătrundă 
bine. După ce curcanul s-a rumenit se întoarce şi se 
unge cu zeama din tava în care se frige. Spre sfîrșit 
nu se mai unge, pentru ca să se formeze crusta de 
piele. Curcanul umplut se tranşează astfel: după ce i 
s-a scos aţa se taie pulpele, apoi pieptul în felii, la 
fel şi umplutura. Se poate servi cald sau rece. 


1026. Curcan umplut cu ciuperci 


Se prepară la fel ca în reţeta precedentă, cu 
deosebirea că în loc de castane se folosesc ciuperci 
proaspete, spălate, tăiate în felii foarte subţiri şi 
înăbuşite în ulei împreună cu 1—2 cepe tăiate 


mărunt. Se continuă apoi pregătirea după 
explicaţiile din reţeta precedentă. 


1027. Curcan umplut cu nuci 


1 curcan, 500 g miez de nucă, 500 g 
ceapă, 200 ml ulei, 5-6 ouă, 100 g pesmet alb, 
2-3 linguri de pătrunjel verde tăiat mărunt, 50 
ml rom, sare, piper. 

Curcanul se curăţă, se spală, se şterge cu un 
şervet uscat, se sărează şi se ţine la rece pînă se 
prepară umplutura. 

Miezul de nucă se curăţă, se pune într-o tavă 
pe hîrtie albă şi se introduce în cuptor, la foc foarte 
slab şi cu uşa cuptorului deschisă, amestecîndu-se 
mereu pînă se usucă bine. Se lasă apoi să se 
răcească şi se trece prin maşina de tocat sau prin 
maşina de nuci. 

Între timp, se taie ceapa mărunt, se căleşte cu 
o parte din ulei pînă se rumeneşte puţin, după care 
se ia de pe foc şi se adaugă pesmetul, pătrunjelul 
verde tăiat mărunt, ouăle, piper, sare şi nucile 
măcinate. Se amestecă, se adaugă romul şi cu 
compoziţia respectivă se umple curcanul, care se 
coase, se unge cu restul de ulei, se aşază într-o tavă 
cu puţină apă şi se introduce în cuptor, ungîndu-se 
din cînd în cînd (din 10 în 10 min) cu grăsimea din 
tavă. După ce s-a rumenit se întoarce, iar dacă s-a 
rumenit prea repede se micşorează focul şi peste 
curcan se pune o hirtie unsă cu grăsime şi se 
continuă frigerea cam 2—3 ore. 


1028. Curcan cu varză 


Se prepară la fel ca rața pe varză (v. reţeta 
1041). 


1029. Giscă sau rață friptă la cuptor 


Gisca se curăţă, se spală, se sărează şi se 
aşază într-o cratiţă sau tavă cu puţină apă (fără nici 
un fel de grăsime), se acoperă cu un capac şi se 
frige înăbuşit. În timpul frigerii se întoarce de mai 
multe ori şi se stropeşte cu propria untură, topită 
din giscă în timpul frigerii. Pentru gust şi aromă se 
pot pune la fript, împreună cu gisca, şi cîteva felii de 
ceapă, morcovi, ţeli- 
nă, boabe de piper, iar cînd gisca este rumenită şi 
bine pătrunsă (friptă gata) se adaugă 1 pahar de 
vin. După ce gisca a fost scoasă din tavă, se 
strecoară sosul care se foloseşte fierbinte la 
stropirea garniturilor cu care se va servi la masă. 


1030. Giscă sau rață cu ciuperci 


1 kg carne de giscă sau de rață, 2-3 cepe, 
500 g ciuperci, 100 mi ulei, 30 g bulion, 100 
ml vin, 1 legătură de pătrunjel verde, sare, 
piper. 

Carnea se taie în bucăţi (ca pentru o porţie), se 
sărează, se prăjeşte pe ambele părţi în ulei şi se 
scoate într-un alt vas. În uleiul rămas se călesc 
ceapa tăiată mărunt şi ciupercile tăiate în felii 
subţiri, după care se adaugă bulionul şi se stinge cu 
vin şi cu puţină apă caldă. Se adaugă apoi carnea 
prăjită şi împreună se fierb pînă carnea este gata. 
La urmă se adaugă sare, piper şi pătrunjel verde 
tăiat mărunt. 


1031. Raţă sau giscă cu măsline 


1 kg carne de rață, 30 g făină, 100 ml ulei, 
150 g măsline, 200 g ceapă, 50 g bulion, 100 
mi vin, 1/2 lămiie, 1 foaie de dafin, cimbru, 
piper, sare. 

Carnea se taie în bucăţi, se sărează, se prăjeşte 
pe ambele părţi, după care se scoate în alt vas. In 
uleiul rămas se căleşte ceapa tăiată mărunt, la care 
se adaugă făina, bulionul şi se stinge cu apă caldă, 


apoi se adaugă car-nea de rață prăjită şi se lasă să 
fiarbă. Cînd carnea este pe jumătate iartă, se 
adaugă sare, piper, frunza de dafin, vinul, măslinele 
desărate prin opărire şi felii de lămiie. Se mai lasă 
să fiarbă pînă va fi carnea fragedă si sosul scăzut 
potrivit. 


1032. Casolet de giscă sau rață 


1 kg carne de giscă sau rață, 150 g costiţă 
afumată, 6 felii de parizer, 400 g fasole albă, 
100 ml ulei, 300 g ceapă, 50 g bulion, 1 foaie 
dafin, 1 crenguță de cimbru, sare, piper, 
usturoi. 

Carnea de giscă sau de rață se prepară la fel ca 
în reţeta precedentă, iar în loc de măsline se pune 
la fiert fasolea la care se adaugă costiţa afumată şi 
se fierb împreună. Separat, în ulei, se prăjeşte 
parizerul, apoi se scoate şi se ţine la cald, iar în 
uleiul rămas se căleşte ceapa tăiată mărunt, 
usturoiul, se adaugă bulion, se stinge cu puţină apă 
şi se toarnă în oala cu fasole. Se mai adaugă foaia 
de dafin, piperul şi cimbrul. Cînd fasolea s-a fiert, se 
scoate costiţa şi se taie în felii. La servire se pune 
fasolea pe platou sau în farfurie, iar carnea 
deasupra, peste care se aşază parizerul, costiţa, 
stropindu-se cu sosul de la carne, fierbinte. 


1033. Gîscă umplută 


Se prepară la fel ca şi curcanul umplut (v. 
reţeta 1003). 


1034. Giscă cu varză  murată 


Se prepară la fel ca rața pe varză (v. reţeta 
1041). 


1035. Pateu de giscă în aspic 


500 g ficat de giscă, 200 g unt, 50 mi 
coniac, 300 g aspic, piper, nucşoară, sare. 

Se curăţă ficatul de părţile pătate de fiere şi de 
pieliţă, după care se ţine cîteva ore în lapte dulce, la 
rece. După ce se ia de la rece, se pune la fiert într- 
un vas acoperit, împreună cu 50—100 g grăsime de 
pasăre, puţin vin, 1 foaie de dafin, cîteva boabe de 
piper, sare şi se fierbe circa 30 min. Se lasă apoi să 
se răcească în zeama în care a fiert, după care se 
curăţă de grăsimea de deasupra, se dă prin maşina 
de tocat de două ori (a doua oară prin sita deasă), 
după care se adaugă untul moale, coniacul, nuc- 
şoara, piper pisat, sare şi se amestecă bine, 
frecîndu-se cu o lingură de lemn pînă se obţine o 
pastă pufoasă. Cu pasta obţinută se umple o formă 
mică de chec sau alte forme mici (de tarte sau ceşti 
de cafea), se lasă să se întărească bine la rece, apoi 
încălzindu-se puţin forma în apă caldă se răstoarnă 
pe un platou. Pateul de ficat se ornează după gust şi 
după ce este bine răcit se glasează de 2—3 ori cu 
aspic, iar în jur se garniseşte cu aspic tocat sau cu 
cuburi de aspic (v. reţeta 1541). 


1036. Pastramă de giscă 


1 giscă de circa 3-4 kg curățată şi fără 
oase, 50-60 g sare, 5 g piper, 3 g ienibahar 
sau coriandru, 5 g boia de ardei, 60 g usturoi, 
3 g silitră, 1-2 foi de dafin, cimbru, 1/2 pahar 
de apă. 

Se prepară din piepţi şi pulpe de giscă 
neîndopată. Carnea se curăţă de grăsime, se 
dezosează fără să se deformeze, se freacă mai întîi 
cu puţină sare, iar apoi cu un amestec preparat din 
restul de sare şi celelalte compo-nente prevăzute şi 
apă. După aceea, bucăţile se aşază foarte îndesat 
într-un vas, care se acoperă şi se ţine la un loc 
răcoros 5 zile, avindu-se grijă să se întoarcă zilnic 


bucăţile de carne, astfel ca cele de deasupra să 
ajungă la fundul vasului şi invers. 

In a şasea zi carnea se scoate din vas, se leagă 
cu sfoară la un capăt, care a fost găurit cu virful 
unui cuţit, şi se ţine atirnată citeva ore să se zvinte, 
după care se pune la fum rece pentru 2—3 zile. 

Se consumă rece, tăiată în felii foarte subţiri. 


1037. Guşă de curcan umplută 


1 guşă de curcan, 300 g carne de porc sau 
ficat, 2-3 cepe, 50 g untură, 100 g franzelă, 
100 g slănină, sare, piper. 

Tocătura se prepară din ficat de porc sau de 
pasăre, sau numai din carne de porc. Se taie ceapa 
în felii şi se căleşte împreună cu slănina (fără să se 
prăjească prea tare). Se lasă să se răcească, după 
care se adaugă ficatul sau carnea şi se trec de două 
ori prin maşina de tocat carne, a doua oară 
împreună cu miez de franzelă înmuiat în lapte şi 
bine stors. Se ames-tecă, se potriveşte de sare, 
piper, se pot adăuga şi 1—2 ouă, 1 lingură de 
pătrunjel tăiat mărunt şi dacă este posibil şi cîteva 
ciuperci tăiate fin şi înăbuşite cu puţin unt. 

Guşa se curăţă bine, se spală în mai multe ape, 
se umple cu compoziţia preparată, după care se 
coase, se aşază într-o tigaie cu untură şi cîteva felii 
de legume şi se introduce în cuptorul potrivit de 
încălzit. Între timp, guşa se întoarce, iar în tigaie se 
adaugă puţină apă, să nu se ardă legumele şi nici 
grăsimea. Se serveşte tăiată în felii (avînd grijă să 
se scoată aţa), cu garnitură de piure de cartofi. 


1038. Giît de giscă umplut 


Se prepară gitul de giscă, procedîndu-se la fel 
ca în reţeta precedentă, înlocuind însă guşa 
curcanului cu gitul de giscă, propriu-zis pielea care 
în-veleşte gitul de giscă. Aceasta se trece mai întîi 
printr-o flacără şi apoi se spală bine. 


Pielea care înveleşte gitul de giscă este foarte 
grasă şi ca să fie cît mai spațioasă se taie cît mai 
jos, sub guşă, pînă sus spre cap, apoi se desprinde 
de oasele gitului. 


1039. Ficat de giscă pane 


500 g ficat de giscă, 2 ouă, 100 g pesmet, 
50 g făină, 30 g unt, sare, ulei pentru prăjit. 

Ficatul de giscă se taie în felii, se dă prin făină, 
ou bătut, apoi prin pesmet şi se pune la prăjit într-o 
tigaie cu ulei nu prea încins. Se prăjeşte la foc 
domol, pînă se rumeneşte pe ambele părţi, după 
care se sărează. Se ser-veşte cu piure de cartofi şi 
cu unt stropit pe deasupra. 


1040. Ficat cu unt şi lămîie (à la 
meunière) 


500 g ficat, 50 g unt, 100 ml ulei, 1 lămiie, 
30 g făină, 1 legătură de pătrunjel verde, 
sare, piper. 

Ficatul de giscă sau de porc se taie în felii 
subţiri, se dă prin făină şi se prăjeşte în ulei 
înfierbîntat. După ce s-au prăjit pe ambele părţi, 
feliile se scot pe platou şi în acel moment se toarnă 
peste ele untul topit în care se pune pătrunjel verde 
tăiat mărunt, piper, sare şi suc de lămiie. Se ser- 
veşte imediat, cu garnitură de orez sau cu cartofi 
prăjiţi. 

1041. Raţă pe varză 


1 rață de 1-2 kg, 150 g untură, 2 kg varză 
acră, 600 g roşii, piper, cimbru. 

Rața se opăreşte, se curăţă de tulei şi fulgi, se 
freacă cu mălai şi după ce i s-au scos măruntaiele 
se spală bine, se sărează în interior, se unge cu 
untură, se aşază într-o tavă şi se introduce în 
cuptor. In timpul frigerii se stropeşte mereu cu 


grăsimea din tavă. Cînd s-a rumenit se scoate din 
tavă, se taie bucăţi şi se aşază pe varza pregătită 
astfel: se taie varza foarte subţire şi se căleşte în 
untură 10—20 min. Se scoate un rînd de varză şi pe 
stratul rămas se aşază carnea prăjită, iar deasupra 
ei se aşază restul de varză şi roşiile tăiate jumătăţi 
dacă sînt mici, iar dacă sînt mari se taie în felii. Se 
lasă să dea în fiert, după care se introduce vasul în 
cuptor să se rumenească mîncarea. 


1042. Raţă cu castraveți muraţi 


1 rață de circa 0,6-1 kg, castraveți muraţi, 
100 g untură, 30 g bulion, 2-3 cepe, 500 g 
roşii, 1 lingură cu virf de mărar verde tăiat 
mărunt, 1 lingură de făină, 1 frunză de dafin, 
sare. 

Rața se curăţă la fel cum s-a arătat în reţeta 
anterioară, apoi se taie în bucăţi, se trece prin făină 
şi se pune la prăjit în untură încinsă. După ce 
bucăţile s-au prăjit se scot în alt vas, iar în untura 
rămasă se prăjeşte ceapa tăiată mărunt şi, după ce 
aceasta s-a prăjit puţin, se adaugă restul de făină, 
bulionul şi se stinge cu apă caldă. Se lasă să dea în 
două-trei clocote, se răstoarnă peste carne şi se 
lasă să fiarbă împreună pînă ce carnea este aproape 
gata. Intre timp, se curăţă castraveţii de coajă, se 
taie în bucăţi mici, se pun într-un vas, se acoperă cu 
apă şi se fierb 10—20 min, după 


care se scurg de apa în care au fiert. Peste 
castraveţii scurşi se adaugă sosul de la mîncarea 
respectivă şi se mai fierb împreună pînă sînt gata, 
după aceea se răstoarnă peste carne, se adaugă 
sare, deasupra se pun roşiile tăiate şi se introduce 
mîncarea în cuptorul încins, unde se ţine pînă ce 
zea-ma (sosul) scade potrivit, iar roşiile se 
rumenesc puţin. Mîncarea se serveş-te fierbinte, 


presărată pe deasupra cu mărar proaspăt tăiat 
mărunt. 


1043. Raţă cu portocale 


1 rață, 3 portocale, 100 ml vin, 50 ml 
coniac, 60 g zahăr, 50 g unt, 50 ml ulei, 30 g 
făină, cîteva felii de ceapă, morcovi şi ţelină, 
30 g bulion. 

Rața, curățată ca de obicei, se spală, se zvintă, 
se taie în bucăţi care se sărează puţin şi se prăjesc 
în untură. După ce s-a prăjit puţin, se scoate car- 
nea, se pune în alt vas, iar în untura rămasă se 
prăjesc ceapa, morcovii, ţeli-na, toate tăiate subţire, 
se rumenesc puţin, după care se presară cu făină şi 
se mai călesc 5—6 min. Se stinge sosul cu bulionul 
şi cu puţină apă caldă şi se mai lasă să fiarbă 20— 
30 min, după care se strecoară, pasîndu-se cu toate 
componentele peste carne şi se mai fierb împreună 
pînă ce carnea este gata. Între timp, se curăţă 
portocalele de coajă, iar cojile se taie foarte subţire 
(ca fideaua) şi se pun la fiert cu apă. După 2—3 
clocote se scurg de prima apă amară, se pun din 
nou cu apă şi se lasă să fiarbă pînă ce devin moi. 
Miezul de portocale se desface în felii, se aşază într- 
o tavă smălțuită şi unsă cu unt şi se introduce în 
cuptorul bine încins, unde se ţine 10 min, după care 
se scoate şi se stinge cu vin. Cojile fierte şi bine 
scurse se răs-toarnă peste carnea fiartă, se mai 
adaugă zahărul caramelizat stins, suc de carne sau 
de oase [jiu glas) şi coniacul. 

Se serveşte fierbinte, fără altă garnitură, numai 
cu felii de portocale. 


1044. Raţă cu gutui 


1 rață, 1 kg gutui, 100 g zahăr, 100 g unt, 
50 g făină, 50 g bulion, 100 ml ulei, zeamă de 
lămiie, sare. 


Se pregăteşte rața pentru gătit la fel ca în 
reţeta precedentă. După ce carnea s-a prăjit în ulei, 
se scoate şi se pune într-un alt vas, iar în uleiul 
rămas se pune zahărul, se caramelizează puţin şi 
cînd este încins se presară făina, se adaugă bulionul 
şi se stinge (dizolvă) cu apă, amestecîndu-se pînă 
dă în fiert. 

Se toarnă totul peste carnea de rață prăjită şi 
se lasă să fiarbă împre-ună pînă ce carnea este 
gata. 

Intre timp, se spală gutuile şi se taie în felii sau 
în cuburi care se aşază sub formă de strat într-o 
tavă smălțuită şi unsă cu unt; cu restul de unt se 
stropesc  gutuile pe deasupra, se introduc în 
cuptorul bine încins (ca să le cuprindă căldura 
cuptorului dintr-odată), unde se ţin 6—8 min. Se 
răstoarnă apoi peste carnea fiartă, se adaugă sare 
şi zeamă de lămiie, după gust, şi se mai dă totul 
într-un singur fiert. 


1045. Raţă cu struguri tămiioşi 


1 rață, 1,2 kg struguri tămiioşi, 100 g unt, 
300 g suc de carne (jiu) 100 mi lichior de 
vişine, 50 g coniac, 1 lingură de făină. 

Se taie rața în bucăţi şi se pune cu untul la 
prăjit. După ce s-a rumenit se scoate şi se pune în 
alt vas, iar peste untul rămas se presară făina şi 
după 
5—6 min de călire se stinge cu 1 | de apă caldă. 
Apoi se răstoarnă peste carnea rumenită şi se lasă 
să fiarbă împreună pînă ce carnea se înmoaie bine. 
La urmă se adaugă jiul de carne, strugurii (numai 
boabele curățate şi spălate), lichiorul de vişine, 
coniacul şi se mai dă în fiert 10 min. 

Se serveşte cu pilaf de orez. 


1046. Porumbei pane 


3-4 porumbei, 100 g unt sau ulei, 3 ouă, 1 
lingură de făină, 100 g pesmet, sare, piper. 

Pentru pane sînt buni numai porumbeii tineri 
(cu picioarele galbene; cei cu picioarele albicioase 
sînt bătrîni). După ce sînt sacrificați, porumbeii se 
curăţă de pene fără a se opări, se pirlesc la flacără, 
după care li se scot intestinele împreună cu 
măruntaiele, apoi se spală, se taie în sferturi, se bat 
puţin, se presară cu puţină sare şi piper, se trec pe 
rind prin făină, ou bătut şi pesmet, după care se 
prăjesc în unt sau în ulei încălzit, pînă se rumenesc 
pe ambele părţi. Se servesc cu diferite garnituri, 
stropiţi cu unt topit şi garnisiţi cu foi de salată verde 
şi cu felii de roşii. 


1047. Porumbei cu sos de ciuperci şi 
smîntînă 


3 porumbei, 100 g unt, 50 mil ulei, 300-400 
g ciuperci, 100 g smîntînă, 1 lingură de făină, 
sare, piper. 

Porumbeii se curăţă ca în reţeta precedentă, se 
taie în sferturi, se sărează şi se prăjesc în ulei 
încălzit, după care se scot în alt vas. In uleiul rămas 
se presară făina şi se stinge cu 1—2 pahare de apă 
caldă, se lasă să dea în fiert, apoi se răstoarnă 
peste carnea prăjită. Intre timp, se curăţă şi se 
spală ciupercile în mai multe ape (ca să nu aibă 
nisip), se taie subţire şi se călesc în unt, pînă scade 
zeama pe care acestea o lasă, după care se răstoar- 
nă peste carne. Se adaugă smîntînă, piper pisat, se 
potriveşte de sare, iar dacă sosul este prea scăzut 
se mai adaugă încă puţină apă caldă, şi totul se lasă 
să mai fiarbă 5—6 min. 


1048. Porumbei înăbuşiţi 


3 porumbei, 30 mi ulei, 30 g unt, sare, 1 
pungă de hirtie, piper. 


Porumbeii tăiaţi se jumulesc, se pirlesc la 
flacăra aragazului, se şterg, li se scot intestinele, 
măruntaiele şi plămiînii care se aruncă, oprindu-se 
numai ficăţeii care se introduc în porumbeii curăţaţi. 
Se sărează şi se piperează puţin, apoi se introduc 
într-o pungă de hirtie unsă cu ulei şi se înăbuşă într- 
o cratiţă cu capac, pe foc iute, ca să fie gata în 20 
de min. În tot timpul frigerii se mişcă vasul şi se 
întorc porumbeii, iar ca să nu se ardă grăsimea sub 
ei, se adaugă cite puţină apă caldă. La urmă se scot 
porumbeii din pungă şi se lasă să se rumenească. 
După aceea se scot, se pun pe un platou şi se 
servesc cu garnitură de pilaf de orez şi cu sosul din 
tavă turnat pe deasupra. Cine doreşte poate să 
adauge la urmă în tavă o lingură de bulion stins cu 
un pahar de vin, sau cu smîntînă. Porumbeii se 
prepară în momentul servirii, altfel se pierde din 
savoarea lor deosebită. 


1049. Porumbei umpluţi 


5-6 porumbei, 300 g carne de pui, 1 ceapă 
mare, 100 g unt, 100 g miez de franzelă, 2 
ouă, verdeață, sare, piper. 

Se aleg porumbei tineri. Se curăţă de pene fără 
a se opări, se pirlesc la o flacără, li se scot 
intestinele, se spală bine, se sărează foarte puţin şi 
se umplu cu următoarea compoziţie: ceapa se 
căleşte în unt, se ia de pe foc, se adaugă miezul de 
franzelă înmuiat în lapte, carnea de pasăre, ver- 
deaţa tăiată mărunt şi se trec toate prin maşina de 
tocat. Se adaugă ouăle, sare, piper, se amestecă şi 
se umplu porumbeii, apoi se cos, se ung cu unt, se 
aşază într-o tavă cu unt şi se introduc în cuptorul 
potrivit de încălzit. În timpul frigerii se ung cu sosul 
din tavă. La servire se scoate aţa cu care au fost 
cusuţi, după care se taie fiecare porumbel în două 
sau se servesc întregi cîte unul de persoană. 


1050. Porumbei fripţi 


3-4 porumbei, 3-4 tranşe de felii de 
slănină tăiate foarte subțire. 

Se curăţă porumbeii ca în reţeta 1046, se 
sărează şi se învelesc în feliile de slănină bătute cu 
ciocanul ca să se întindă. Se leagă cu aţă fiecare 
porumbel peste slănină şi se pun la fript într-o tigaie 
acoperită. După ce carnea s-a frăgezit se lasă tigaia 
descoperită pe foc iute să se rumenească 
porumbeii. Se servesc cu sote de mazăre sau cu 
garnitură de orez. 


1051. Porumbei la frigare 


3-4 porumbei, 3-4 tranşe de felii de 
slănină sărată. 

Se pregătesc ca în reţeta precedentă, 
adăugindu-se în interior puţină sare. Feliile subţiri 
de slănină se leagă cu aţă sau se prind cu ţepuşe de 
lemn. Porumbeii se înşiră pe o frigare şi se frig pe 
cărbuni încinşi. Se rotesc tot timpul; dedesubt se 
pune o tavă în care se scurge slănina, iar cu untura 
scursă se ung tot timpul pînă se rumenesc. 

In acelaşi fel se prepară şi prepeliţele. 


1052. Ciulama de porumbei 


3 porumbei, 100 g unt, 100 g făină, 1 
ceapă, 1 morcov, 1/2 ţelină, sare, piper, 50 g 
unt pentru stropit. 

Porumbeii se jumulesc ca şi puii, dar fără a se 
opări. Li se scot intestinele, apoi se spală, se taie în 
sferturi şi se pun la fiert împreună cu legumele, sare 
şi cîteva boabe de piper. Se fierb lent 30—40 min; 
dacă sînt mai bătrîni se fierb mai mult timp. După 
ce porumbeii sînt fierţi, se scot în alt vas cu apă şi 
puţină sare (pentru ca să nu se usuce carnea pînă la 
servire), iar cu zeama de la fiertul lor se prepară 
ciulamaua astfel: într-o cratiţă se topeşte untul, se 


adaugă făina şi se căleşte, amestecîndu-se 5—6 
min, după care se stinge cu zeama de la fiertul 
porumbeilor strecurată. Se adaugă sare şi se mai 
lasă să fiarbă pînă ce sosul se va îngroşa. Se ser- 
veşte cu mămăliguţă, cu sos turnat peste bucăţile 
de porumbei şi stropite cu unt pe deasupra. 


1053. Pilaf de porumbei 


3-4 porumbei, 300 g orez, 150 g unt, 1 
ceapă, 1 morcov, 1/2 ţelină, piper boabe, sare. 

Se curăţă porumbeii de pene fără a se opări, se 
piîrlesc la flacără, li se scot intestinele şi 
măruntaiele, se spală bine şi se lasă să se scurgă, 
apoi se taie în sferturi şi se pun la fiert cu sare, 
legume, ceapă şi citeva boabe de piper. Cînd sînt 
gata se scot în alt vas, iar cu zeama strecurată se 
prepară orezul astfel: se alege orezul, se spală, se 
scurge bine de apă şi se pune la prăjit cu jumătate 
din cantitatea de unt; cînd s-a încins (fără să fie 
prăjit) se stinge cu zeama de la fiertul porumbeilor 
(3 părţi zeamă la 1 parte orez). După ce orezul s-a 
stins şi a dat în fiert, se introduce carnea 
porumbeilor în orez, iar pe deasupra se pune restul 
de unt, se acoperă cu un capac şi se ţine pe 
marginea plitei sau în cuptorul cu uşa deschisă. In 
15—20 min pilaful este gata. 


1054. Porumbel, reţeta lui Păstorel 


lei un hulub decapitat 

Ales din cei mai graşi, fireşte, 
Scoţi penele. Cinătuieşte 
Apoi sărează delicat. 


Şi nu uita un amănunt: 

Tăind, spre-al înveli, o fină 
Felie albă de slănină 

Să-i pui în coş şi-un pic de unt. 


Pe urmă, c-un cuţit ce taie, 
Ciopleşte cu îndemiînare 
Vreo opt sau nouă beţişoare 
Şi le aşază în tigaie. 


Hulubul cel cu unt umplut 
Pe-acest grătar improvizat 
Într-un cuptor va fi lăsat 
La foc domol şi susţinut. 


Şi, ca să-i tragi din plin folosul, 
Cînd slăninuţa s-a prăjit, 

II scoţi afară negreşit. 

Fără să uiţi să-i torni şi sosul. 


Cu un vin roşu în păhărel 
Friptura e o delectare. 
Deci, îţi urează poftă mare 
Al dumitale 


Păstorel 


up: Ep EU e NSS ie 


13. PREPARATE CU CARNE DE 
VITA, PORCINE ȘI OVINE 


Carnea, pregătită cu legume, fructe sau 
făinoase oferă omului cea mai săţioasă hrană. 

Reţetele de preparate din carne cu diferite 
adaosuri sînt multiple şi de o mare diversitate. 

Gustul şi aspectul preparatelor stimulează 
apetitul, contribuind totodată la o digestie cît mai 
bună. Majoritatea mîncărurilor cu carne şi legume 
se prepară la fel, deosebirea constind numai în 
schimbarea componentelor (felul legumelor pe care 
le dorim sau pe care le avem la îndemiînă). Din 
numeroasele reţete pe care le vor găsi în această 
carte, gospodinele au posibilitatea să aleagă pe cele 
dorite. 

Calitatea preparatelor depinde exclusiv de 
calitatea materiei prime şi de modul de pregătire. 
De multe ori, consumul irațional (abuziv) de carne 
poate dăuna sănătăţii consumatorului, la fel şi 
prepararea greşită a acesteia sau nerespectarea 
condiţiilor igienice în timpul depozitării, ca şi de- 
congela-rea incorectă. 

Decongelarea necesită un anumit timp, care 
depinde de bucata de carne. Carnea congelată se 
lasă să se decongeleze foarte lent, la o temperatură 
de 16—18*C şi numai în cantitatea necesară 
preparării. De aceea, cînd avem o cantitate de 
carne, se recomandă să fie tranşată în funcţie de 
folosinţă şi pusă în ordinea în care urmează să fie 
folosită. In felul acesta nu este nevoie să scoatem 
toate bucăţile de carne pentru decongelare, ci 
numai partea care dorim s-o preparăm. 


Carnea proaspătă va fi mai fragedă şi mai 
gustoasă dacă după sacrificarea animalului sau a 
păsării, aceasta a fost ţinută la rece 24 de ore. 

Carnea crudă sau gătită se taie transversal pe 
fibre, în felul acesta fiind mult mai fragedă, 
suculentă şi mai uşor digerabilă. 

Carnea se  sărează numai în momentul 
preparării sau cînd este aproape fiartă sau friptă; 
altfel sărurile minerale şi alte substanţe nutritive se 
scurg din carne (se pierd). Pentru ca ele să rămînă 
în carne, aceasta se pune la fiert în apă înfierbîntată 
şi se lasă pe foc iute ca să dea într-un clocot, după 
care se continuă fierberea pe foc lent, cu vasul 
acoperit cu capac, punîndu-se la început mai puţină 
sare. Cînd se frige, carnea se pune în vasul cu 
grăsime bine încălzită, iar după ce s-a rumenit şi s-a 
format o crustă pe deasupra, se adaugă din cînd în 
cînd cîte puţină apă caldă, pînă cînd carnea este 
gata; altfel grăsimea şi sucul care s-a format de la 
carne se arde şi se amărăşte. 

Pentru ca mîncarea să fie mai gustoasă şi mai 
aromată, după ce a fiert pe plită, se introduce 
pentru 10—15 min în cuptor. Dacă deasupra 
miîncării apare grăsime, aceasta se degresează. 

Mîncărurile cu legume se presară deasupra cu 
pătrunjel verde tăiat cît mai mărunt. 

Alte amănunte pentru buna reuşită a 
preparatelor se vor da la reţetele respective. 


13.1 RASOLURI 


Cel mai fraged şi mai gustos rasol se obţine din 
carne de vacă: cap de piept cu os, rasol alb, ciolane 
cu măduvă (rasoluri din faţă şi din spate). 

Rasolul fiert din aceste părţi de carne se 
recomandă ca hrană de bază şi pentru cei cu regim 
alimentar. 


1055. Rasol din piept de vacă cu legume 
şi hrean 


Pentru 6 porţii: 1,5 kg carne de vacă cu os 
(cap de piept), 1-2 cepe, 1 ţelină, 200-300 g 
morcovi, 1 pătrunjel, 1/4 căpăţțină varză dulce, 
1-2 ardei graşi, 600 g cartofi, 1 lingură de 
pătrunjel verde tăiat mărunt, hrean, oţet, 
sare, după gust. 

Carnea destinată rasolului se spală şi se pune 
în apă înfierbiîntată la opărit. După aceea se spală 
din nou şi se pune la fiert în vasul curat, cu apă 
clocotită (în cantitate potrivită) şi puţină sare. După 
ce a dat în fiert se spumuieşte, se şterg urmele de 
spumă de pe marginea oalei, se micşorează focul 
pentru ca fierberea să se facă lent şi fără 
întrerupere. Vasul se acope-ră cu capacul lăsat 
puţin la o parte pentru evacuarea aburului. După 1 
oră de fierbere se adaugă legumele curățate, 
spălate şi crestate la capete. Se lasă să fiarbă în 
continuare pînă sînt gata legumele şi carnea, după 
care se scot în apă rece cu puţină sare. Apoi se taie 
legumele în rondele, iar carnea în felii transversal 
pe fibre şi se aşază într-o cratiţă împreună, iar peste 
ele se toarnă puţină supă fierbinte şi se ţin la cald 
pînă la servire. 

Între timp, se fierb cartofii curăţaţi de coajă şi 
tăiaţi în bucăţi. Se taie pătrunjelul verde mărunt şi 
se prepară hreanul ras, cu oţet, sare după gust, la 
care se mai adaugă şi puţină supă degresată. 

Se serveşte ca felul doi, cu legume şi cu cartofi 
presăraţi cu pătrunjel verde tăiat mărunt, iar 
hreanul se serveşte separat. 

Supa de la fiertul rasolului se serveşte cu tăiţei 
de casă sau cu găluşte (v. reţetele 671, 672, sau 
673). 


1056. Rasol alb 


1 kg carne (rasol alb), 1 bucată de os cu 
măduvă şi legumele respective, ca în reţeta 
1055. 

Mai întîi se pune osul la fiert în apă rece, iar 
cînd începe să dea în fiert se spumuieşte, se lasă să 
fiarbă cam 1 oră, după care se introduce carnea, în 
timpul fierberii. La început se sărează mai puţin, iar 
după ce carnea este pe jumătate fiartă se adaugă 
legumele, dacă sînt proaspete (cele de toamnă se 
pun ceva mai din timp). Prepararea în continuare se 
face la fel ca în reţeta anterioară. Rasolul alb poate 
fi servit cu diferite sosuri: sos de hrean, sos tomat, 
sos de mărar şi altele. 


1057. Rasol de ciolan de vacă cu măduvă 


Rasolurile de vacă din faţă şi din spate se taie 
cu ferăstrăul sau cu satirul în aşa fel ca să nu se 
strice (disloce) măduva. Apoi se alege un morcov 
mare care se taie în felii groase cu care se acoperă 
partea ciolanului cu măduvă şi se leagă cu o aţă 
groasă. Se aşază cu măduva în sus într-un vas, se 
opăreşte, apoi se spală şi se aşază din nou ciolanul 
cu măduva în sus, în apă rece cu sare. Cînd începe 
să dea în fiert se spumuieşte, după 1 oră de 
fierbere se adaugă legumele şi se continuă 
fierberea pînă va fi car-nea gata. La servit se scoate 
aţa, ciolanul se serveşte foarte fierbinte (ca să nu se 
sleiască măduva), cu legume alături. 


1058. Rasolul de limbă de vacă 


1 limbă de vacă, 400-500 g legume de 
supă, 500 g cartofi, piper boabe, 1 foaie de 
dafin, verdeață, hrean, 1 lingură de oţet, sare 
şi zahăr după gust. 

Limba se spală bine în apă călduţă, se pune la 
opărit, după care se spală din nou şi se pune la fiert 
în apă cu puţină sare. După 1 oră de fierbere se 
adaugă legumele, boabe de piper, foaie de dafin şi 


se continuă fierberea pînă se constată că limba este 
bine fiartă. Se scoate într-un vas cu apă rece şi cît 
este încă caldă se curăţă de pieliţă. Se taie apoi în 
felii şi se serveşte împreună cu legumele cu care a 
fiert şi cu cartofi fierbinţi (fierţi natur), toate 
presărate cu verdeață tăiată mărunt. 

Limba se poate servi cu orice fel de sos, sau cu 
hrean ras, potrivit după gust de oţet sau zeamă de 
lămîie, zahăr, sare, adăugindu-se şi o lingu-ră sau 
două de zeamă de la fiertul limbii. 

Se mai poate servi hreanul ras amestecat cu 
smîntînă. 


1059. Rasol de creier de vacă cu 
maioneză 


1-2 creieri de vacă, 1 ceapă, 1 morcov, 1 
pătrunjel, 1/2 ţelină, 1 foaie de dafin, citeva 
boabe de piper, 1 lingură de oțet, 50-100 g 
smîntînă, 100-150 g maioneză, 1 virf de cuțit 
piper pisat, sare. 

Se pune creierul în apă rece şi se ţine pînă ce 
iese tot sîngele, după care se curăţă de pieliţă şi se 
pune la fiert în cratita în care s-au pus la fiert 
legumele, foaia de dafin, piperul şi puţină sare. Cînd 
a dat în fiert se adau-gă o lingură de oţet şi se 
continuă fierberea cam 10—15 min, după care 
creierul se lasă în aceeaşi zeamă pînă la răcire. La 
servire se taie în felii, se aranjează pe platou, 
deasupra se toarnă maioneză amestecată cu 
smîntînă şi potrivită la gust cu sare şi piper pisat. 


1060. Rasol din cap de vițel 


Capul de vițel se curăţă, i se scot şi ochii, apoi 
se lasă să stea citeva ore în apă rece, ca să iasă tot 
sîngele. După aceea, capul de vițel se aşază într-un 
vas încăpător ca să intre întreg şi să fie bine 
acoperit cu apă, altfel, părţile ce rămîn afară din 
apă se înnegresc. Se adaugă sare şi la primul clocot 


se spumuieşte, apoi se adaugă legumele, pentru 
gust şi aromă, şi se lasă să fiarbă la foc domol pînă 
carnea este bine fiartă şi se desprinde uşor de pe 
oase. 

Se ia vasul de pe foc şi se lasă cu totul pînă se 
răceşte puţin, apoi se desprinde carnea de pe oase, 
se taie în bucățele potrivite şi se serveşte caldă în 
puţină zeamă în care a fiert, cu mujdei de usturoi 
sau cu hrean ras. 

Carnea se mai poate servi şi cu sos de muştar 
dizolvat cu ulei, oţet sau zeamă de lămiie, sare şi 
piper, după gust, sau cu sos remulad (v. reţeta Sos 
remulad). 

13.2. PREPARATE DIN CARNE CU 

LEGUME, FRUCTE 


ŞI FĂINOASE 


1061. Carne cu legume 


600 g carne macră sau 1 kg carne cu os, 
100 g untură sau 100 ml ulei, 150 g ceapă, 
300 g morcovi, 1 dovlecel, 300-400 g cartofi, 1 
țelină, 2-3 ardei graşi, 30 g bulion, citeva 
roşii, 100 ml vin, verdeață, sare, piper. După 
gust, se mai pot pune şi alte legume: conopidă, 
fasole păstăi, vinete, varză etc. 

Carnea tăiată în bucăţi se sărează, se pune într- 
un vas cu puţin ulei înfierbîntat şi după ce s-a prăjit 
puţin se adaugă puţină apă şi se înăbuşă în vasul 
acoperit. Separat în alt vas, în restul de ulei, se 
călesc legumele tăiate în bucăţi, după care se scot, 
iar în uleiul rămas se pune ceapa tăiată mărunt şi se 
tine pe foc, amestecînd pînă devine uşor gălbui- 
sidefie. Se adaugă bulion, se stinge cu apă caldă, se 
răstoarnă peste carne şi se lasă să fiarbă pînă ce 
carnea este moale. Apoi, cînd carnea este aproape 
gata, se adaugă legumele şi se fierb împreună 20— 
30 min, după care se mai adaugă roşiile tăiate 


mărunt, vinul, sare, piper şi se mai lasă să fiarbă cî- 
teva minute. 

Se serveşte presărată deasupra cu pătrunjel 
verde tăiat mărunt. 


1062. Ghiveci cu carne 


600 g carne macră sau 1 kg carne cu os, 
2-3 cepe, 300-400 g cartofi şi legume cit mai 
asortate sau pe care le avem la îndemină. 

Unele legume pot fi folosite din conserve; 
acestea se adaugă la urmă, cînd celelalte sînt 
aproape gata, după care se mai dau împreună în 
cîteva clocote. Prepararea ghiveciului se face la fel 
ca în reţeta anterioară. Proporția de legume (în 
cantităţi) depinde de felurile de legume ce se fo- 
losesc. Dacă ghiveciul se prepară din mai multe 
feluri de legume, atunci trebuie luat din fiecare cite 
puţin, astfel ca în total pentru o porţie să revină 300 
—400 g de legume crude. 


1063. Ghiveci măcelăresc 


Tradiţionalul ghiveci măcelăresc se compune 
din cîteva feluri de carne, numite de măcelari 
căzături, la care se mai adaugă momiţe de vițel şi 
măduvă. Totuşi, se poate prepara ghiveci 
măcelăresc şi dintr-un singur fel de carne, piept de 
vacă, dar să nu lipsească măduva şi vasul de cera- 
mică în care se va pregăti această faimoasă 
mîncare. 

Pentru 6 porţii: 1 kg piept gras de vacă, 
200-300 g măduvă, 200 ml ulei, 200 g ceapă, 
300 g cartofi, 200 g morcovi, 200 g mazăre 
fiartă sau din conserve, 200 g fasole păstăi 
fiartă sau din conserve, 200 g conopidă, 1-2 
dovlecei, 1 vinătă, 1/4 varză mică, 200 g bame, 
1 țelină, 2-3 ardei graşi, 1 ardei iute, cîteva 
roşii, 50 g bulion, 100 ml vin, 1-2 legături de 


verdeață, 1 fir de cimbru, 1/2 căpăţțină de 
usturoi, piper, sare. 

Carnea se taie în bucăţi potrivite, se sărează 
puţin, se prăjeşte cu o parte din ulei înfierbîntat şi 
după ce s-a rumenit puţin se scoate în alt vas, iar în 
uleiul rămas se câăleşte ceapa (curățată şi tăiată 
mărunt), după care se adaugă usturoiul tocat 
mărunt, bulionul şi se stinge cu apă caldă. Se lasă 
să dea în citeva clocote, apoi se răstoarnă peste 
carne şi se lasă să fiarbă îm-preună acoperit pînă ce 
carnea este gata. Între timp se amestecă, se 
adaugă cimbru, piper şi dacă este nevoie şi apă. 

Legumele se curăţă, se spală şi se taie în 
bucăţi, apoi se pun într-un vas (de preferinţă de 
ceramică) şi deasupra se toarnă restul de ulei şi pu- 
ţină apă caldă; se acoperă, se introduce vasul în 
cuptor şi se amestecă cu grijă ca să se înăbuşe 
uniform. Cînd legumele sînt aproape fierte se scot 
din cup-tor, se adaugă carnea, măduva tăiată felii, 
vinul, sare şi piper, se presară cu pătrunjel verde 
tăiat mărunt, se pun deasupra roşiile tăiate în bucăţi 
şi se lasă pe foc pînă dă în fiert, după care se 
introduce din nou în cuptor, la foc potrivit. Se ţine la 
cuptor pînă ce ghiveciul se va rumeni puţin 
deasupra, fără să se pîrlească roşiile. Dacă cuptorul 
este prea încins, se lasă deschis. Mîncarea trebuie 
să fie bine scăzută. După reţeta originală, la 
ghiveciul măcelăresc se mai adaugă şi aguridă, 
pentru a da un gust plăcut acrişor. 

De reţinut că fasolea verde sau mazărea 
trebuie fierte separat şi numai după ce legumele au 
fost înăbuşite se adaugă şi fasolea sau mazărea şi la 
fel şi legumele din conserve. 


1064. Papricaş de carne cu găluşte 


1 kg carne cu oase mici sau 600 g carne 
macră, 100 g untură, 300 g ceapă, 50 g 
bulion, piper, boia de ardei, sare. 

Pentru găluşte: 50 g untură, 2 ouă, 80-100 g 
făină, sare. 

Carnea se taie în bucăţi, se sărează şi se 
prăjeşte într-o cratiţă cu untură. Se scoate apoi într- 
un alt vas, iar în untura rămasă se pune la călit 
ceapa tăiată mărunt. După ce ceapa s-a rumenit, se 
adaugă bulionul, 1/2 linguriţă boia de ardei, se 
stinge cu apă caldă şi se lasă să mai fiarbă 5—6 
min, după care conţinutul se răstoarnă peste carne. 
Se potriveşte de sare şi de piper şi se lasă să fiarbă 
pînă ce carnea este moale, apoi se introduc în 
papricaş găluşte preparate în felul următor: se 
freacă untura spumă, se adaugă gălbenuşurile unul 
cîte unul, apoi albuşurile bătute spumă şi făină cît 
cuprinde, fără ca compoziţia să fie prea compactă. 
Găluştele astfel pregătite se fierb în apă clocotită cu 
sare, timp de 5—6 min, acoperite (punîndu-se 
găluştele în apa clocotită, una cîte una, cu linguriţa 
udă). 


1065. Papricaş de carne cu cartofi 


1 kg carne cu os sau 600 g carne macră, 
10 g usturoi, 1 lingură de bulion, 1 kg de 
cartofi, 150 g untură, 300 g ceapă, 1 legătură 
de verdeață, boia, sare, piper, după gust. 

Se pregăteşte la fel ca în reţeta precedentă, cu 
deosebirea că în loc de găluşte se introduc cartofi 
tăiaţi în cubuleţe şi căliţi puţin în untură încinsă. 
Cartofii se introduc în papricaş în momentul cînd 
carnea este aproape gata. Se mai adaugă şi cîțiva 
căţei de usturoi tăiaţi mărunt şi se lasă să mai fiarbă 
împreună. Cînd cartofii au fiert, se introduce cratiţa 
în cuptor să se rume-nească mîncarea şi se serveşte 
presărată cu verdeață. 


1066. Gulaş de carne cu cartofi şi chimen 


Gulaşul se prepară folosind aceleaşi 
componente şi cantităţi ca în reţeta anterioară, 
numai că în loc de usturoi se pun 10 g de chimen 
(bine spălat în prealabil). 


1067. Ostropel din carne de pasăre, vită 
sau porc 


1 kg carne, 100 g untură sau ulei, 200 g 
ceapă, 1/2 ţelină, 1 morcov, 1 căpăţină de 
usturoi, 50 g bulion, 50 g făină, citeva boabe 
de piper, oţet, sare. 

Carnea curățată de pieliţă se taie în bucăţi care 
se prăjesc în untură pînă se rumenesc, după care se 
scot într-un alt vas. În untura rămasă se călesc 
făina, ceapa, morcovii şi ţelina, toate tăiate în felii 
subţiri. După ce s-au rumenit puţin, se adaugă 
bulionul, se stinge cu apă caldă şi se lasă să fiarbă 
15—20 min, apoi se strecoară sosul peste carnea 
prăjită şi se pune din nou la fiert. Cînd carnea este 
gata se adaugă usturoi pisat, oţet, sare şi piper 
după gust şi se mai dau într-un singur clocot. 

Ostropelul se serveşte cu garnitură de cartofi 
fierţi natur şi presăraţi pe deasupra cu pătrunjel 
verde tăiat mărunt. 


1068. Tocană din carne de pasăre, vită, 
porc sau ovine 


500-600 g carne, 100 g untură sau ulei, 
600 g ceapă, 30 g usturoi, 1 lingură de 
bulion, 1/2 linguriţă boia de ardei, piper, 1 
foaie de dafin, cimbru, vin, sare. 


Carnea se taie în bucăţi şi se căleşte în 
grăsimea încinsă, pînă se rumeneşte puţin, după 
care se scoate într-un alt vas. In untura rămasă se 
pune la prăjit ceapa tăiată felii cît mai subţiri şi se 
lasă pînă se înmoaie. Se adaugă boia de ardei, 
usturoi tăiat mărunt, boabe de piper, foaie de dafin, 
cimbru, bulion şi se stinge cu vin şi cu apă caldă. 
După ce a dat în fiert, se răstoarnă peste carne. Se 
potriveşte de sare şi se mai fierb împreună pînă ce 
carnea este moale. Se serveşte cu cartofi fierţi 
natur sau cu mămăliguţă caldă. 


1069. Sote de carne 


Se folosesc aceleaşi componente şi cantităţi ca 
la reţeta precedentă. Carnea macră, tăiată în bucăţi 
mai mici, se sărează foarte puţin în momen-tul în 
care se pune la prăjit în untură încinsă, acoperindu- 
se fundul tigăii, care trebuie să fie cît mai lată şi 
groasă la fund. Cînd carnea începe să se coloreze, 
se adaugă ceapa tăiată cit mai subţire şi se înăbuşă 
împreună în tigaia acoperită cu un capac. Între timp, 
se adaugă din cînd în cînd cîte puţină supă de oase 
sau apă caldă şi se amestecă. Cînd s-a călit şi 
ceapa, se adaugă usturoiul tăiat mărunt, boia de 
ardei, bulion (sau nu) şi se stinge cu vin şi puţină 
apă. Se potriveşte de sare şi se fierbe pînă carnea 
este gata. 

Se serveşte cu mămăliguţă fierbinte. 


1070. Carne cu conopidă 


Pentru 6 porţii: 600 g carne macră sau 1 kg 
carne cu os, 100 g untură, 100-2009g ceapă, 1 
conopidă (1 kg), citeva roşii, 30 g făină, 50 g 
bulion. 

Se taie carnea în bucăţi (una sau două la 
porţie), se sărează puţin şi se prăjeşte în untură 
încinsă pînă se rumeneşte pe deasupra. Se scoate, 


se pune în alt vas, iar în untura rămasă se căleşte 
ceapa tăiată felii, după care se adaugă făina, 
bulionul şi se stinge cu apa caldă sau cu zeama în 
care a fiert conopida şi se lasă să fiarbă circa 10— 
20 min. Sosul se strecoară peste car-ne, se adaugă 
sare şi se lasă să mai fiarbă împreună pînă cînd 
carnea este gata. Se adaugă bucheţele de conopidă 
care s-au fiert separat din timp, roşii tăiate în bucăţi 
şi se mai fierb împreună 10—15 min. Se serveşte cu 
pătrun-jel verde tăiat mărunt, presărat pe deasupra. 


1071. Carne cu mazăre 


600 g carne, 100 ml ulei sau untură, 150 g 
ceapă, 1 lingură de bulion, 1 kg mazăre 
boabe, 2-3 roşii, 1 legătură de mărar, 1 
lingură de zahăr, sare, 1 lingură de făină. 

Se taie carnea în bucăţi (una sau două la 
porţie), se sărează puţin şi se prăjeşte în ulei 
înfierbîntat pînă începe să se rumenească. Se 
scoate apoi în alt vas, iar în uleiul rămas se căleşte 
ceapa tăiată foarte mărunt, se adaugă făina şi 
împreună se mai călesc puţin, apoi se adaugă 
bulionul şi se stinge cu apa caldă sau cu supă de 
oase, lăsîndu-se să fiarbă 5—6 min, după care se 
strecoară peste carne. (Dacă ceapa a fost tăiată 
foarte mărunt şi s-a topit, nu mai este nevoie să se 
strecoare sosul). Cînd carnea este gata, se adaugă 
mazăre fiartă sau din conserve, roşiile şi mărarul 
tăiate mărunt şi se potriveşte de sare la gust. Cui îi 
place poate adăuga şi puţin zahăr. La urmă se fierb 
împreună 5—6 min. 


1072. Carne cu bame 


Carne macră 600 g sau cu os 1 kg, 1 kg 
bame, 1 lămîie, 100 g ceapă, 100 mil ulei, 50 g 
bulion, 1 legătură de mărar, piper, sare, oţet. 


Prepararea cărnii se face ca în reţeta 
anterioară. Bamele se curăţă, se freacă cu puţin 
oţet şi mălai ca să dispară puful de pe ele, după 
care se spală bine, se scurg, se zvintă, se călesc în 
ulei bine înfierbiîntat, se adaugă zeama de la o 
lămîie, se răstoarnă totul în cratiţa cu carne şi se 
mai fierb împreună 10—15 min. Se adaugă în timpul 
fiertului roşiile tăiate felii, sare şi piper, după gust. 
Inainte de a fi servită, miîncarea se presară pe 
deasupra cu mărar verde tăiat mărunt. 


1073. Carne cu vinete 


Carnea cu vinete se prepară din aceleaşi 
componente şi cantităţi ca şi în reţeta anterioară, cu 
deosebirea că în loc de bame se folosesc vinete. 
Acestea se taie în bucăţi mari, se dau prin făină şi 
se prăjesc în ulei sau în untură înfierbîntată. Cînd 
carnea este aproape fiartă, se adaugă vinetele 
prăjite (nu complet), roşiile tăiate, usturoiul tocat şi 
mărarul tăiat mărunt. Se potriveşte de sare şi piper 
şi se lasă să mai fiarbă împreună 10 min, după care 
mîncarea se introduce în cuptor pentru 10—15 min. 


1074. Carne cu fasole verde 


1 kg came, 1 kg fasole verde sau 
conservată, 1 lingură de bulion, 200 g ceapă, 
1 lingură de făină, 100 mli ulei, 10 g usturoi, 1- 
2 legături de mărar. 

Se pregăteşte la fel ca miîncarea de carne cu 
mazăre, înlocuindu-se zahărul cu puţin usturoi. Se 
poate pregăti atit cu fasole verde sau grasă 
proaspătă cit şi din conserve. 


1075. Carne cu fasole albă uscată 


Se folosesc aceleaşi componente şi cantităţi ca 
la reţeta 1071 (carne cu mazăre), în locul mazării 


folosindu-se 400 g fasole albă, care se alege şi se 
fierbe separat, după care se adaugă la carnea fiartă 
şi se mai fierb împreună 10 min. În loc de zahăr, la 
carnea cu fasole se adaugă puţin usturoi pisat. 
Pentru acest fel de mîncare cea mai indicată 
carne este pieptul de vacă, sau de porc proaspăt 
sau afumat. Fasolea trebuie să fie pusă la înmuiat 
de seara şi cînd se pune la fiert se schimbă apa 
după primul clocot, apoi se pune din nou la fiert cu 
apă caldă, fierbindu-se lent şi fără să fie acoperită 
complet cu capacul. La urmă se potriveşte de sare. 


1076. Carne cu castraveți muraţi 


900 g carne (de preferință grasă), 200 g 
ceapă, 1 lingură de făină, 100 g untură, 1 
lingură de bulion, 600 g castraveți muraţi, 
cîteva roşii, 1 legătură de mărar. 

Carnea, tăiată în porţii, se prăjeşte în untură 
înfierbîntată cît să se rumenească puţin, apoi se 
scoate în alt vas. In untura rămasă se căleşte ceapa 
tăiată foarte mărunt, se adaugă făina şi se mai 
călesc împreună 5—6 min, după care se adaugă 
bulionul şi se stinge cu apă caldă, iar după ce a dat 
în 2—3 clocote se răstoarnă peste carne şi se fierb 
împreună pînă cînd carnea este gata. In acest 
interval se curăţă castraveţii de coajă şi de seminţe 
(dacă seminţele sînt mari), se taie în bucăţi şi se 
fierb separat; cînd castraveţii sînt prea acri sau 
săraţi se schimbă apa de la primul clocot. Cînd 
castraveţii sînt bine fierţi se introduc în cratita cu 
carne, se adaugă roşiile tăiate mărunt, mărar tocat 
şi se mai lasă să fiarbă împreună 10 min. Mîncarea 
de castraveți se potriveşte de sare la urmă. 


1077. Carne cu ciuperci proaspete 


900 g carne, 500-600 g ciuperci 
proaspete, 300 g ceapă, 100 mi ulei, 100 mi 


vin, 1 g piper, 1 lingură de făină, 1 lingură de 
bulion, eventual 100 g smintină, 1 legătură de 
pătrunjel verde, sare. 

Carnea se taie în bucăţi, se sărează şi se 
prăjeşte în ulei, după care se scoate, iar în uleiul 
rămas se căleşte ceapa tăiată mărunt. După ce 
ceapa s-a călit, se adaugă ciupercile spălate şi 
tăiate în felii, se acoperă şi se înăbuşă sub capac 10 
—20 min. Se amestecă din cînd în cînd, apoi se 
stinge cu vin şi bulion şi se pune peste carne. Se 
mai adaugă apă caldă, se potriveşte de sare şi de 
piper şi se lasă să fiarbă pînă ce carnea este gata. 

La urmă se adaugă smîntînă amestecată cu 
făină şi se mai dă într-un clocot. 

La servire se presară deasupra cu pătrunjel 
verde tăiat mărunt. 


1078. Carne cu ciuperci uscate 


600-900 g carne, 100 g ciuperci uscate, 
100 ml ulei sau untură, 1 lingură de făină, 
10 g usturoi, 200 g ceapă, 1 g piper pisat, 1 
foaie de dafin, verdeață, 1 lingură de bulion, 
sare. 

Carnea şi sosul se prepară ca în reţeta 
anterioară. 

Ciupercile uscate se spală şi se pun la înmuiat 
cu apă călduţă, care după înmuierea ciupercilor nu 
se aruncă, ci în aceeaşi apă se fierb ciuperci-le pînă 
sînt gata. Ciupercile se răstoarnă cu zeama în care 
au fiert peste carnea fiartă şi împreună se dau în 
fiert 5—6 min. După gust, se adaugă în mîncare 
usturoi pisat. 


1079. Carne cu dovlecei 


1—1,5 kg dovlecei tineri se rad de coajă, se taie 
în bucăţi şi se prăjesc în ulei sau în grăsime, după 
care se adaugă la carnea pregătită din timp 


conform reţetei 1076. Se serveşte presărată cu 
mărar verde tăiat mărunt. 


1080. Carne cu tarhon sau cu mărar 


900 g carne, 2-3 legături de tarhon sau de 
mărar. 

Carnea se prepară cu toate ingredientele şi la 
fel ca în reţeta 1076, înlocuindu-se castraveţii cu 
tarhon sau cu mărar. 

Mărarul sau tarhonul se curăţă de cotoare, se 
opăreşte, apoi se răceşte cu apă rece, se taie sau se 
lasă crenguţe întregi şi se adaugă la carnea cu sos 
gata fierte. Se adaugă sare, suc de lămiie şi se dă 
într-un clocot. 

Se serveşte cu cartofi natur sau cu orez fiert. 


1081. Carne cu morcovi 


900 g carne, 100 g untură sau ulei, 800 g 
morcov, 1 lingură de bulion, 1 lingură de 
făină, 20-30 g zahăr. 

Carnea se pregăteşte la fel ca la celelalte 
mîncăruri, fără a se pune însă ceapă sau roşii. 
Morcovii se curăţă, se spală, se taie în bucăţi şi se 
călesc în puţin ulei sau untură. În principiu, ei se 
înăbuşă sub capac, adăugiînd din cînd în cînd cîte 
puţină apă caldă pînă devin moi. Apoi se adaugă la 
carnea bine fiartă, potrivindu-se de sare. După 
dorinţă, se poate adăuga puţin zahăr ars. 


1082. Carne cu roşii 


900 g carne, 1,5 kg roşii, 100 g untură sau 
ulei, 200 g ceapă, 50 g făină, 1 legătură de 
mărar, sare, piper, eventual usturoi sau zahăr. 

Carnea, tăiată în bucăţi, se prăjeşte în grăsime 
pînă se rumeneşte puţin. Se scoate apoi în alt vas, 
iar în grăsimea rămasă se căleşte ceapa tăiată cit 


mai mărunt, se adaugă făina, se stinge cu apă caldă 
şi se lasă la fiert pînă carnea va fi gata. Între timp, 
se opăresc roşiile pentru a putea fi curățate de 
pieliţă şi de seminţe, apoi se taie în bucăţi şi se pun 
peste carne. Se adaugă sare şi se mai lasă pe foc ca 
să dea în cîteva clocote, sau se introduce în cuptor 
ca să mai scadă. 

La această mîncare se pot adăuga pentru gust 
atit usturoi cît şi zahăr. 

Se serveşte cu cartofi piure sau cu orez fiert şi 
se presară cu mărar verde tăiat mărunt. 


1083. Carne cu ţelină 


600 g carne, 100 g untură sau ulei, 300 g 
ceapă, 1 lingură de bulion, 1 lingură de făină, 
600 g ţelină curățată, 1 legătură de pătrunjel 
verde, 1/2 lămiie, piper, sare, 100 ml vin. 


Carnea se taie în bucăţi, se sărează puţin şi se 
prăjeşte în puţină untură, pînă capătă o pojghiţă 
puţin rumenă, după care se scoate în alt vas. În 
untura rămasă se căleşte ceapa tăiată foarte 
mărunt, se adaugă făina şi se mai călesc 5—6 min, 
amestecîndu-se, după care se adaugă bulionul, se 
stinge cu 1/2 1 de apă caldă şi se lasă să dea în 
fiert. Se răstoarnă apoi peste carne, sau invers şi se 
fierb împreună pînă carnea este gata. 

Intre timp, se curăţă ţelina, se spală şi se taie în 
rondele groase de 1 cm apoi acestea se taie în 
sferturi şi se prăjesc în restul de untură. Ţelina 
prăjită se adaugă la carnea cu sos, apoi se adaugă 
vin, zeama de lămiie, piper, sare, după gust, şi se 
lasă să mai fiarbă 10 min. La servit se prepară cu 
pătrunjel verde tăiat mărunt. 


1084. Carne cu spanac 


600 g carne, 1 kg spanac, 1 lingură de 
zeamă de lămîie sau puţină sare de lămîie, 10 
g usturoi, 200 g ceapă, 50 g bulion, 1 lingură 
de făină, piper, sare. 

Carnea se prepară la fel ca în reţeta 
precedentă, cu deosebirea că în loc de ţelină se 
adaugă spanac care mai întîi este ales, spălat în mai 
multe ape şi fiert în apă clocotită cu sare. După 10 
min de fierbere se scurge, se răceşte cu apă rece, 
se taie în bucăţi şi se adaugă la carnea cu sos gata 
fiartă. Se adaugă sare, piper, zeamă de lămiie sau 
sare de lămîie, după gust, şi se mai fierb împreună 
5—6 min. 


1085. Carne cu stufat (ceapă şi usturoi 
verde) 


600 g carne, 150 mil ulei, 100 g ceapă, 1 
kg ceapă verde, 200 g usturoi verde, 50 g 
bulion, 50 g făină, 1 linguriţă de oțet, piper, 
boia de ardei, sare. 

În o parte din ulei sau untură se prăjeşte 
carnea, după care se scoate în alt vas, iar în untura 
rămasă se căleşte ceapa tăiată mărunt, se adaugă 
făină şi se mai călesc împreună 5—10 min pe foc 
bun (amestecîndu-se tot timpul); se adaugă bulion, 
boia şi se stinge cu apă caldă, lăsîndu-se să fiarbă 
cîteva minute, după care se toarnă peste carnea 
prăjită şi se fierb în continuare împreună pînă 
carnea va fi gata. 

Între timp, se curăţă ceapa verde şi usturoiul 
verde, apoi se spală clătindu-se în mai multe ape. 
După ce s-au zvintat bine, se taie în bucăţi de 5—6 
cm şi se călesc în restul de ulei sau untură, apoi se 
stropesc cu oţet şi peste ele se toarnă tot sosul de 
la carne (carnea rămîne separat) şi se lasă să fierbă 
20—30 min. Spre sfîrşitul fierberii se adaugă sare şi 


piper. 


La servire se aranjează carnea pe platou, iar 
stufatul cu sos se pune pe deasupra. Pentru aspect 
mai plăcut stufatul se poate garnisi pe deasupra cu 
roşii mici sau mari (tăiate în sferturi) şi prăjite în 
cuptor sau călite într-o tigaie cu puţin unt sau ulei. 


1086. Carne cu varză murată 


1 kg piept de vacă sau de porc, 1 căpăţină 
de varză murată, 100 g untură, 1 ceapă, 1 
lingură de bulion, 1 foaie de dafin, 1 fir de 
cimbru, cîteva boabe de piper, 3-4 roşii. 

Se taie carnea în bucăţi potrivite, se prăjeşte 
puţin în untură, se adaugă ceapa tăiată mărunt şi 
după ce s-a călit puţin, se pun bulionul, foaia de 
dafin, cimbrul, piperul şi se stinge cu apă. Se 
adaugă varza tăiată foarte subţire şi se lasă să 
fiarbă totul la foc domol pînă se pătrunde bine 
carnea. Se aşază pe deasupra felii de roşii şi se 
introduce pentru 20—30 min în cuptorul bine 
încălzit, să se rumenească pe deasupra, să scadă şi 
să capete un gust aromat. 

Se serveşte cu ardei iuți şi mămăliguţă caldă. 


1087. Carne cu varză dulce (proaspătă) 


Se pregăteşte la fel ca în reţeta anterioară, cu 
deosebirea că, după ce varza dulce se taie subţire, 
se sărează, se lasă 20—30 min, după care se 
stoarce bine ca să iasă amăreala din ea şi apoi se 
adaugă la carnea care tre-buie să fie pe jumătate 
fiartă. Se adaugă apoi cîteva boabe de piper, 2—3 
ardei graşi tăiaţi subţire, felii de roşii şi se mai fierb 
împreună pînă carnea şi varza sînt gata. La urmă se 
introduce pentru 20—30 min în cuptor. 

Se serveşte cu ardei iuți şi mămăliguţă caldă. 


1088. Carne cu prune uscate 


900 g carne, 60 g untură, 50 g făină, 50 g 
bulion, 600 g prune uscate, 100 g zahăr, sare. 

Carnea se taie în bucăţi, se sărează puţin şi se 
înăbuşă într-o cratiţă cu capac, cu 50 g untură şi 
puţină apă. Între timp, se pun prunele la înmuiat în 
apă călduţă, în care se lasă 20—30 min, apoi se 
spală şi se adaugă la carne care trebuie să fie pe 
jumătate fiartă. Se adaugă, de asemenea, un sos 
preparat din făină rumenită în restul de untură, 
bulion şi apă. Se mai fierbe totul pînă este gata. Cu 
10 min înainte de a se lua de pe foc, se adaugă 
zahărul ars şi stins cu puţină apă. Dacă miîncarea 
este preparată cu carne slabă sau de vițel şi s-a 
gătit cu ulei, se poate servi şi rece. 


1089. Carne cu gutui 


900 g carne, 150 mli ulei, 50 g bulion, 60 g 
făină, 100 g zahăr, 1 Kg gutui, sare. 

Carnea se taie în bucăţi şi se prepară la fel ca 
în reţeta anterioară. 

Gutuile se spală bine, se taie în bucăţi, se 
curăţă de sîmburi, se trec prin făină şi se prăjesc pe 
rînd în uleiul înfierbîntat, după care se adaugă la 
carne cînd aceasta este aproape gata. 

Cu cîteva minute înainte de a lua miîncarea de 
pe foc, se adaugă zahăr ars şi stins cu puţină apă. 


1090. Pilaf cu carne 


600 g carne macră, 300 g orez, 100 g 
untură, 2 cepe, 1 ţelină, piper, sare. 

Carnea se taie în bucăţi şi se pune la fiert în 
apă cu puţină sare. După ce a dat în fiert se 
spumuieşte, se adaugă 1 ceapă şi ţelină tăiată în 
patru şi se lasă să fiarbă la foc domol pînă ce carnea 
este gata. In untura înfierbîn-tată se pune la prăjit 
ceapa tăiată mărunt, se adaugă orezul spălat şi bine 
scurs, boabe de piper şi se stinge cu zeama 


fierbinte în care a fiert carnea (zeama pentru stins 
orezul nu trebuie să depăşeacă mai mult de 3 ori 
cantitatea orezului). După ce orezul stins a dat în 
fiert, se adaugă carnea fiartă tăiată bucăţi, se 
amestecă şi apoi pe deasupra se pun roşiile cu- 
răţate de pieliţă şi tăiate în felii. 

Se lasă să dea în fiert, se introduce în cuptorul 
încălzit şi se ţine timp de 20—30 min cu capacul 
acoperit. Dacă cuptorul este prea încins, se lasă uşa 
acestuia deschisă. 


1091. Tocană ţărănească 


600 g carne, 120 g untură, 300 g ceapă, 
100 g fasole, 1 căpăţină de usturoi, cîtiva 
ardei graşi, 3-4 roşii, 1 lingură de bulion, cîte 
1 legătură de mărar, pătrunjel, cimbru şi 
cîteva boabe de piper. 

Fasolea se fierbe separat, iar carnea se taie în 
bucăţi şi se prăjeşte în untură înfierbîntată. După ce 
carnea s-a prăjit puţin, se adaugă ceapa tăiată 
mărunt şi se înăbuşă împreună într-o cratiţă 
acoperită. Intre timp se adaugă cîte puţină apă 
caldă şi se amestecă pînă ce carnea va fi aproape 
gata, apoi se mai adaugă ardei graşi tăiaţi subţire, 
roşiile curățate de pieliţă şi tăiate în bucăţi mici, 
boabe de piper, cimbru, bulion, usturoi mărunt şi se 
stinge cu 1/2 | de apă caldă. Se lasă să mai fiarbă 
pînă va fi carnea gata, după care se adaugă fasolea 
fiartă, pătrunjelul şi mărarul tăiate mărunt, sare şi 
se mai fierb lent împreună 10—15 min. 


1092. Sote de cap de muşchi sau capac (ă 
la Stroganoff) 


600 g cap de muşchi sau capac, 100 g 
untură, 100 g ceapă, 300 g ciuperci 
proaspete, 1 lingură de bulion, 1 lingură de 


făină, piper, muştar, sare, 100 g unt, 
verdeață. 

Carnea se taie în fişii subţiri (ca fasolea 
fideluţă), se sărează, se pi- perează şi se pune la 
prăjit în untură încinsă. Cînd carnea s-a prăjit puţin, 
se adaugă ceapa tăiată foarte mărunt şi după ce s-a 
călit se adaugă făina şi se continuă prăjitul 
amestecînd; se mai adaugă boia, bulion, se stinge 
cu supă de oase sau apă caldă şi se lasă să fiarbă 1 
oră. Intre timp se curăţă ciuper-cile, se taie subţire 
şi se pun la călit într-o cratiţă cu unt, după care se 
răs-toarnă peste carne. Se mai adaugă muştarul, 
smîntînă, se potriveşte de sare şi se mai fierb 
împreună 10—15 min. Se serveşte cu garnitură de 
cartofi fierţi natur, presăraţi cu pătrunjel verde tăiat 
mărunt. 


1093. Şniţel de vacă pane 


600 g carne (pulpă de vacă), 2 ouă, 150 g 
pesmet, 50 g făină, piper pisat, sare, ulei sau 
untură pentru prăjit. 

Pulpa de vacă se taie transversal pe fibre în 
felii, care se bat cu ciocanul de şniţele, se sărează, 
se piperează, se dau prin făină, apoi prin ouă bătute 
şi la urmă prin pesmet, după care se prăjesc în ulei 
sau untură bine înfierbîntate, rumenindu-se pe 
ambele părţi. Se serveşte fierbinte, cu garnitură din 
diferite legume, sau numai cu cartofi piure sau 
prăjiţi şi cu salată de sezon sau murături. 


1094. Şniţel de vacă natur, cu sos picant 
şi smîntînă 


600 g carne de vacă macră (pulpă), 100 g 
făină, 100 g untură, 100 g smîntînă, 1 
lingură de muştar, piper pisat, sare, 1/2 
lămiie. 


Carnea se taie în felii care se bat potrivit cu 
ciocanul de şniţele, se sărează, se piperează, se dau 
prin făină şi se prăjesc în untură înfierbîntată, 
rumenindu-se puţin pe ambele părţi. După prâăjirea 
şniţelelor, untura rămasă se strecoară, în ea se 
adaugă făina şi se amestecă pe foc pînă se 
rumeneşte puţin, după care se stinge cu puţină 
supă de oase sau apă. Se adaugă muştarul, 
smintina, zeama de lămîie şi sare după gust şi se 
fierbe totul 5—6 min pe foc lent, după care se 
toarnă sosul peste şniţele şi se mai lasă să fiarbă 
încă 10—15 min. 

Se serveşte cu cartofi fierţi natur, cu cartofi 
piure sau cu pilaf de orez. 


1095. Şniţel de vacă cu sos tomat 


600 g carne de vacă (pulpă), 100 g untură, 
100 g ceapă, 50 g bulion sau 1/2 I suc de roşii, 
50 g făină, 100 ml vin, sare, piper. 

Şniţelele se prepară la fel ca în reţeta 
precedentă. Untura de la prâjirea şniţelelor se 
strecoară şi în ea se pune la prăjit ceapa tăiată 
foarte mărunt, se adaugă făina şi împreună cu 
ceapa se călesc 6—10 min, după care se adaugă 
bulionul, vinul şi 1/4 | de apă caldă. După ce a dat 
într-un clocot se răstoarnă peste şniţele şi se mai 
lasă să fiarbă acoperit 20—30 min. Se serveşte la fel 
ca în reţeta precedentă. 


13.3 PREPARATE CU TOCĂTURĂ DIN 
CARNE 
DE VITĂ, 
PORC SAU OAIE 


1096. Tocătură din carne (vacă, porc, 
oaie) cu adaos de orez 


Carnea tocată pentru umpluturi (ardei graşi, 
gulii, cartofi, roşii, castraveți, varză sarmale etc.) se 
prepară după următoarea regulă: /a 500 g carne 
tocată, se adaugă circa 60-100 g orez, 60-100 
g ceapă, 1-2 linguri cu virf de pătrunjel sau de 
mărar tăiat mărunt, sare şi piper pisat după 
gust. 

Calitatea  tocăturii depinde de felul cărnii. 
Aceasta nu trebuie să fie numai slabă, sau prea 
grasă; este bine să se amestece partea slabă cu 
restul de carne grasă. Carnea macră se curăţă de 
pieliţe, tendoane şi vine şi se trece de două ori prin 
maşina de tocat. Orezul se adaugă opărit şi cu 
bobul întreg (fără să fie terciuit), iar ceapă tăiată 
mărunt şi puţin călită în ulei sau în untură. În timp 
ce se amestecă, se adaugă cîte puţină apă călduţă, 
pînă se obţine o compoziţie pufoasă. Dacă se 
introduce orezul crud în tocătură, atunci neapărat 
se adaugă de două ori mai multă apă decit 
cantitatea orezului, altfel bobul de orez rămîne tare 
şi la fiert nu creşte. 

La  tocătura pentru chiftele,  perişoare, 
musacale, piîrjoale, muşchi tocat etc. se combină 
carnea nu cu orez, ci cu miez de piine, socotind la 
500 g carne 100-150 g miez de piine, care se pune 
la înmuiat în apă sau lapte rece, după care se 
stoarce bine, se mai adaugă 1-2 ouă şi restul 
componentelor: 60-100 g ceapă, 1-2 linguri cu vîrf 
de pătrunjel sau de mărar tăiat mărunt, sare, piper 
pisat, după gust. 

Celelalte tocături specifice (de mici sau de 
cîrnaţi) vor fi prezentate la reţetele respective. 


1097. Ardei umpluţi cu tocătură de carne 


Pentru 6 porţii: 12 ardei graşi de mărime 
potrivită, 500 g carne, 60-80 g orez, 150 g 
untură, 50 g făină, 50 g bulion, 1 legătură de 
mărar, 1 legătură de pătrunjel, 10 g zahăr, 
cîteva roşii, 150 g smîntînă sau 200 g iaurt, 
sare. 

Se aleg ardei graşi sănătoşi, li se scoate 
cotorul, se scutură de seminţe, se crestează la vîrf, 
se spală şi se lasă cu gura în jos să se scurgă. 
Carnea (este de preferat să fie o parte de vacă şi o 
parte de porc) se trece prin maşina de tocat; întii 
cea slabă (de vacă), iar a doua oară se toacă împre- 
ună cu cea de porc şi cu o parte din ceapă uşor 
călită. Se adaugă verdeață, piper, orezul opărit şi 
sare, se amestecă totul; dacă tocătura (compoziţia) 
este prea deasă, se mai adaugă apă călduţă cît 
absoarbe. Se umplu ardeii cu compoziţia respectivă 
fără să fie îndesată, apoi fiecare ardei se dă cu 
partea umplută prin făină şi tot pe aceeaşi parte se 
aşază într-o tigaie cu untură încinsă ca să se 
prăjească puţin. Această operaţie se face pentru a 
se stringe tocătura, ca să nu se desfacă în timpul 
fierberii. După aceea se aşază ardeii într-o tavă sau 
într-o cratiţă fie culcaţi, fie cu gura în sus, iar în 
untura rămasă de la prăjitul ardeilor se căleşte 
restul de ceapă cu restul de făină, se adaugă bulion 
şi se stinge cu zeamă de oase sau cu apă fierbinte. 
Se lasă să dea în cîteva clocote, după care se 
strecoară peste ardei, se potriveşte de sare şi se 
lasă să fiarbă 1 oră, după care se adaugă roşiile 
tăia-te în bucăţi şi se introduc în cuptorul potrivit de 
încălzit ca să se rumeneas-că roşiile pe deasupra. 
Dacă sosul este prea gros, se mai adaugă supă sau 
apă caldă şi, după gust, puţin zahăr. Se servesc cu 
smîntînă sau cu iaurt. 


1098. Dovlecei umpluţi cu carne 


Se prepară umplutura pentru dovlecei la fel şi 
cu aceleaşi componente şi cantităţi ca în reţeta 
anterioară (Ardei umpluţi), cu deosebirea că în loc 
de ardei se folosesc dovlecei. Dovleceii se curăţă la 
capete (la cotor şi la floare), se rad puţin de coajă 
pe deasupra, se taie în două pe grosime, se scobesc 
de miez şi se umplu lejer, fără să se îndese 
umplutura, după care se prăjesc puţin într-o tigaie 
cu untură, ca să capete o aromă plăcută. (Se umple 
apoi vasul cu sos şi se fierb împreună pînă sînt gata. 
In continuare se procedează ca şi cu ardeii umpluţi. 


1099. Castraveţi umpluţi cu carne 


Se aleg castraveți groşi şi de aceeaşi mărime, 
se curăţă foarte puţin de coajă, după care se taie în 
două şi se scobesc de miez cu atenţie să nu se 
găurească marginile (pereţii). În continuare se 
procedează la fel ca în reţeta anterioară. 


1100. Gulii umplute cu carne 


Se prepară din gulii tinere, fiindcă cele trecute 
(bătrîne) sînt fibroase. Componentele, cantităţile şi 
pregătirea umpluturii sînt aceleaşi ca şi la reţeta 
1097, ardeii fiind înlocuiţi cu 12 gulii, care se curăţă 
de coajă şi apoi se scobesc la partea dinspre 
rădăcină. In rest se procedează la fel ca la reţeta 
„Dovlecei umpluţi”. 

1101. Cartofi umpluţi cu carne 


Componentele, cantităţile şi pregătirea sînt 
aceleaşi ca la reţeta 1097, înlocuindu-se doar ardeii 
cu cartofi. Se aleg cartofi mari şi de formă 
lunguiaţă, se curăţă de coajă, se spală şi se taie 
orizontal în două. Se scobesc dîindu-le formă de 
bărcuţe. Se umplu cu tocătură, se netezesc, se ung 
bine cu untură, pe toate părţile, se aşază într-o tavă 
unsă şi se introduc în cuptor. După ce cartofii s-au 


copt, se aşază pe fiecare cîte o felie groasă de roşie 
şi se mai lasă în cuptor pînă se rumenesc şi roşiile 
puţin pe deasupra. La urmă, cînd cartofii sînt gata, 
se toarnă sosul şi se mai lasă să dea împreună cu 
sosul într-un clocot. Sosul poate fi alb, cu smîntînă 
sau de ceapă, de mărar, sau de roşii. 


1102. Praz umplut cu tocătură de carne 


Se alege praz cît mai gros şi se taie partea albă 
în bucăţi de 10 cm. Acestea se opăresc în apă 
clocotită cu sare, după care se trec prin apă rece şi 
li se scoate cu atenţie mijlocul, astfel ca să rămînă 
nişte tuburi cu 2—3 învelişuri. Tuburile de praz se 
umplu cu o tocătură preparată la fel ca în reţeta 
1097, după care se prăjesc pe rînd într-o cratiţă cu 
grăsime. Prazul umplut se aşază apoi într-o tavă, 
peste el se toarnă sos de roşii (v. reţeta 197) şi se 
lasă să fiarbă 30 min. Se serveşte cu smîntînă sau 
iaurt proaspăt. 


1103. Roşii umplute cu tocătură de carne 


Se prepară la fel ca guliile umplute. Se aleg 
roşii mari, tari şi de aceeaşi mărime. Se taie la 
cotor, atît cît să permită să se scobească roşia de 
miez cu o linguriţă. După ce se umplu cu tocătură 
preparată ca în reţeta 1097, roşiile se pun într-o 
tavă şi se introduc în cuptorul potrivit de încălzit şi, 
ca să nu se piîrlească,se acoperă cu o hirtie unsă. Se 
servesc cu sos tomat la care se adaugă miezul 
roşiilor scobite şi după ce au mai fiert împreună 10 
—20 min se strecoară, iar în sosul strecurat se 
adaugă smintina, sau se serveşte smîntina la masă 
separat. 


1104. Sarmale în foi de varză murată 


300 g carne de porc, 200 g carne de vacă 
sau tot de porc dar mai slabă, 100 g orez, 150 


g untură, 150 g ceapă, 50 g bulion, 300 g 
roşii, 1-2 căpăţini de varză murată, piper 
boabe, piper pisat, 1 fir de cimbru. 

Carnea împreună cu o parte din ceapa călită se 
trec prin maşina de tocat. Se adaugă orezul opărit, 
piper pisat, sare, se amestecă bine şi cu această 
tocătură se pregătesc sarmalele cu foi de varză 
alese dinainte, aces-tea trebuind să fie subţiri. Se 
aşază carnea (cantitatea cărnii cît o nucă mij-locie) 
pe marginea foii, pe palma întinsă sau pe masă, se 
întoarce un capăt al frunzei peste carne şi se 
rulează pînă la celălalt capăt. Apoi marginile frunzei 
de la capete se introduc în interiorul sarmalei. 

Frunzele rămase, după ce li se înlătură nervura 
principală, se aşază una peste alta, se rulează şi se 
taie cît se poate de subţire. O parte din această 
varză se pune pe fundul cratiţei, peste care se 
aşază apoi sarmalele în rînduri suprapuse, iar 
deasupra se pune restul de varză tocată. Printre 
rîndurile de sarmale sau la mijloc se poate pune 
costiţă afumată sau slăni-nă. Oala cu sarmale se 
umple cu sos pregătit în felul următor: ceapa tăiată 
mărunt se pune la călit cu untură, se adaugă bulion 
şi se stinge cu atita apă caldă cît este nevoie pentru 
a acoperi sarmalele. Peste sarmale se pun restul de 
varză, boabe de piper, cimbru, felii de roşii şi se lasă 
să fiarbă acoperite cu capac 2—3 ore neîntrerupt. 
Între timp, se mişcă din cînd în cînd cratiţa să nu se 
prindă sarmalele la fund. Dacă sarmalele scad în 
timpul fiertului, atunci se mai adaugă apă fierbinte. 
Se recomandă ca, după ce s-au fiert pe jumătate, 
sarmalele să se introducă în cuptor la foc mic. Ca să 
nu se afume sarmalele, se pot pune la fundul 
vasului beţişoare aşezate în formă de grătar. 

Dacă varza este prea acră sau sărată, trebuie 
spălată bine înainte de întrebuințare. 

La sarmale nu este bine să se pună la început 
prea mult sos cu apă, întrucit ele se umflă în timpul 


fierberii şi sosul dă pe dinafară şi curge pe plită. 

Dacă este nevoie se mai adaugă apă pe parcurs. 
Sarmalele se servesc cu mămăliguţă caldă şi, 

după gust, cu smîntînă sau ardei iute proaspăt. 


1105. Sarmale în foi de varză dulce 


Se pregătesc la fel ca sarmalele cu varză acră, 
cu deosebirea că varza dulce se desface în foi şi se 
opăreşte în apă cu puţină sare, sau în borş ori în 
zeamă de varză murată. 

Între straturile de sarmale se pun felii de roşii, 
pentru a da un gust mai acrişor, sau spre sfirşitul 
fierberii se mai adaugă suc de roşii şi se mai fierb 
10—20 min împreună. 

Se servesc cu smîntînă şi mămăliguţă caldă. 


1106. Sarmale cu orez şi costiţă 


1-2 căpăţini varză, 200 g orez, 200 ml ulei 
sau untură, 50 g bulion, 200 g ceapă, citeva 
roşii, 200 g costiță afumată sau proaspătă, 
piper, sare. 

Dacă se foloseşte varză dulce, aceasta se 
opăreşte, se aleg foile cîte sînt necesare, iar restul 
se taie foarte subţire. Dacă sarmalele se prepară cu 
varză acră, aceasta mai întîi se spală pentru a-i lua 
acreala, apoi se aleg foile, iar restul se toacă 
subţire. Ceapa tăiată mărunt se pune la prăjit în 
cratiţă cu o parte din ulei sau untură şi cînd s-a 
prăjit puţin se adaugă ore-zul ales, spălat şi scurs de 
apă. Se lasă să se prăjească puţin împreună, se 
stinge orezul cu jumătate din cantitatea de bulion şi 
cu zeama de oase sau apă fierbinte în cantitate de 
două ori mai mare decit orezul, se amestecă, se 
adaugă piper şi sare şi după ce a dat în fiert, se 
introduce în cuptor unde se lasă 20 min cu uşa 
cuptorului deschisă. 

Intre timp, se taie costiţa mărunt (ca bobul de 
mazăre), se amestecă cu orezul scos din cuptor, 


după care cu compoziţia respectivă şi cu foile de 
varză se fac sarmalele. Pe fundul unei cratiţe se 
aranjează un grătar din beţişoare subţiri sau din felii 
tăiate din coceanul verzei, peste care se pune un 
strat de varză tăiată şi se aşază apoi în rînduri 
sarmalele suprapuse. Deasupra se pune restul de 
varză, roşii tăiate felii şi apoi se completează pînă 
se umple vasul cu sosul pregătit astfel: restul de 
untură se pune într-o cratiţă, se adaugă 1 ceapă 
tăiată mărunt şi se căleşte 5—6 min, se adaugă 
restul de bulion, se stinge cu apă şi se răstoarnă 
peste sarmale. După ce sarmalele au dat în fiert se 
micşorează focul, iar după 1 oră de fierbere se 
introduce cratiţa cu sarmale în cuptor unde se lasă 
să fiarbă pînă ce varza este gata. 


1107. Sărmăluţe în foi de spanac, de viţă 
sau de tei tinere 


400 g carne, 60-100 g orez, 100 g ceapă, 
mărar cît mai mult (2-3 legături), foi de care 
avem la îndemină, 60 g untură, sare, piper, 
smîntînă sau iaurt. 

Pentru sos: 50 g untură, 1 lingură de făină, 
1 ceapă, 1 | borş. 

Carnea se trece împreună cu ceapa călită prin 
maşina de tocat. Se adaugă orezul opărit, piper 
pisat, sare şi mărarul tăiat mărunt. Foile se opăresc 
în apă cu sare, puţin acrită cu borş sau oţet; foile nu 
trebuie să fie prea opărite, deoarece se pot rupe. 
După ce foile se zvintă, se taie codiţele şi se fac 
sărmăluţe, care se aşază într-un vas în care s-a 
aşternut la fund un strat de foi din cele mai groase. 
Vasul cu sarmale se umple cu un sos preparat cu 
ceapă călită care, cînd începe să se rumenească, se 
stinge cu borş şi se potriveşte de acru şi de sare. 
Sarmalele se fierb pe plită încet, cam 1—2 ore, şi 
între timp se adaugă, dacă este nevoie, apă şi se 


mişcă din cînd în cînd vasul, să nu se prindă pe 
fund. Spre sfîrşit, se adaugă mărarul tăiat mărunt. 

Se servesc cu sosul lor şi cu smîntînă sau iaurt 
bătut cu un gălbenuş. 

De reţinut. Foile de spanac, ştevie, lobodă, 
sfeclă, hrean, sînt mai fragede decit cele de viţă de 
vie şi de aceea se opăresc mai cu atenţie. Se pun la 
opărit cîte puţine, în apă acrită sau în borş, se scot 
repede şi se resfiră pe platouri sau pe tocător, altfel 
se rup. 


1108. Sărmăluţe cu carne de miel 


Se pregătesc la fel ca în reţeta precedentă, cu 
deosebirea că tocătura se prepară din carne de miel 
şi se adaugă la ea mărar tocat mărunt. 


1109. Sarmale ţărăneşti cu păsat 


400 g păsat, 100 g untură, 200 g slănină, 
1-2 legături de mărar, piper, sare, 1 I de borş 
sau zeamă de varză. 

Dacă se foloseşte varză dulce, aceasta se 
opăreşte, apoi se aleg foile. În cazul în care varza 
este murată, aceasta se clăteşte cu apă călduţă în 
cazul în care este acră, apoi se aleg foile, iar restul 
de varză se toacă mărunt. 

Ceapa se taie mărunt şi se căleşte uşor în 
untură împreună cu slănina tăiată foarte mărunt. 
Cînd începe să se rumenească slănina, se pune 
păsatul spălat bine şi scurs, se amestecă bine şi se 
stinge imediat cu apă fiartă cît primeşte, ca să se 
umfle bine, după care se adaugă piper, mărar tăiat 
mă-runt şi sare. Cu această compoziţie şi foile de 
varză se fac sarmalele, care se aranjează în cratiţă 
în rînduri suprapuse. Atit la fundul cratiţei cît şi 
deasupra sarmalelor se pune cîte un strat de varză 
tocată, cam de grosimea unui deget, apoi se 
completează cu apă. Dacă sarmalele sînt pregătite 


cu varză dulce, în loc de apă se poate pune suc de 
roşii sau borş, ori zeamă de varză murată. După ce 
sînt aproape fierte, se introduc în cuptor pentru 30 
min. 

Se servesc cu smîntînă. 


1110. Varză umplută cu tocătură de carne 


300 g carne de porc, 200 g carne de vacă, 
100 g ceapă, 60 g orez, 1 varză mai mare cu 
foile subțiri sau verze mici cite una de 
persoană (la portie), 150 g untură, 50 g 
bulion, piper, sare, smintină, 1/2 lingură de 
făină, 50 g pesmet, 6 felii de costiță sau de 
slănină. 

Se aleg verze mici cu frunzele neîndesate, 
acestea se resfiră, se spală bine şi apoi verzele se 
opăresc întregi în apă clocotită cu sare. Dacă 
folosim o singură varză mai mare, aceasta trebuie 
să fie de asemenea neîndesată, dar înainte de a fi 
opărită i se scoate coceanul. După opărire se desfac 
frunzele şi începînd de la mijloc se intercalează între 
ele umplutura (tocătura), rezultind astfel mai multe 
straturi de tocătură separate între ele prin foi de 
varză. La exterior se lasă 2—3 foi libere, protec- 
toare, pentru a înveli varza umplută; frunzele se 
string bine, se dă forma naturală (rotundă) a verzei 
şi la nevoie se poate chiar lega cu aţă. Verzele sau 
varza umplută se aşază într-un vas de mărime 
corespunzătoare, care rezistă la cuptor. Vasul se 
unge cu untură, se presară cu pesmet, iar peste 
verze se pune cite o felie de costiţă sau de slănină 
şi se introduc în cuptor. După 1 oră, peste verzele 
umplute se toarnă un sos preparat din ceapă călită 
cu untură, stinsă cu bulion şi supă de oase, cu apă 
caldă, se adaugă sare şi se dă în citeva clocote. Se 
mai lasă să fiarbă împreună 30—40 min şi aproape 
de sfîrşit se adaugă smîntînă amestecată cu făină. 


Varza umplută este mai gustoasă dacă se 
prepară din soiul varză creaţă. 


1111. Varză clujeană 


2 kg varză acră sau dulce, 60 g orez, 500 
g carne de porc, 200 g ceapă, 50 g slănină 
afumată, 50 g bulion, 100 g untură, 200 g 
smîntînă, piper, sare. 

Carnea şi slănina se trec prin maşina de tocat 
împreună cu ceapa tăiată mărunt şi prăjită puţin în 
untură. Se adaugă orezul opărit, sare şi piper, după 
gust, şi se amestecă. Dacă se prepară din varză 
dulce, aceasta se taie foarte subţire şi se freacă cu 
puţină sare, se lasă 10—20 min, apoi se stoarce, se 
pune într-o cratiţă cu untură şi se amestecă pe foc 
pînă se înmoaie; se adaugă bulion şi se stinge cu 
apă caldă, apoi se potriveşte de sare şi de acru. 
După aceea, într-o cratiţă se aşază alternativ un 
rind de varză şi unul de tocătură, în aşa fel ca 
ultimul strat să fie de varză. Se toarnă peste varză 
restul de sos, se introduce în cuptor şi se ţine 1 1/2 
ore. 

Se serveşte cu smîntînă groasă pe deasupra. 


1112. Roşii umplute cu tocătură de carne 
călită 

300 g carne de vacă, 200 g carne de porc, 
12 roşii, 100 g ceapă, 100 g untură, 100 g 
smîntînă, 1 legătură de pătrunjel verde, 1 
lingură de făină, piper, sare, 1 lingură de 
bulion. 

Se aleg roşiile de aceeaşi mărime, se taie la 
cotor atit cît să permite să se scobească miezul cu o 
linguriţă. După ce s-au golit de miez, se pun roşiile 
cu gura în jos să se scurgă, apoi se umplu cu 
tocăturătură de carne pregătită în felul următor: 
ceapa tăiată mărunt se căleşte într-o cratiţă cu 


untură, se adaugă carnea tăiată în bucăţi mici şi se 
mai călesc 10—20 min împreună, după care se 
răceşte şi se trece totul prin maşina de tocat. Se 
adaugă sare, piper, ouă, se amestecă bine şi se 
poate folosi. 

Roşiile umplute se aşază cu partea umplută în 
jos într-o tavă unsă cu untură, se ung şi se introduc 
în cuptorul potrivit de încălzit. Carnea fiind călită, iar 
pereţii roşiilor fragezi, acestea sînt repede gata. 

Se servesc cu sos de roşii preparat astfel: 
bulionul se diluează cu 1/2 | supă de oase sau cu 
apă, se adaugă miezul de la roşii, făina dizolvată şi 
se dă în cîteva clocote, după care se strecoară, se 
potriveşte de sare şi după preferinţă se adaugă 
smîntînă, zahăr şi pătrunjel verde tăiat mărunt. 


1113. Culibiaca cu carne 


600 g carne de vacă (pulpă), 200 g ceapă, 
60 g untură, 30 g pesmet, 2 ouă, 50 g 
caşcaval, sare, piper. 

Pentru aluat: 250 g unt sau margarină, 400 
g făină, 1 ou, 1 linguriţă de oţet, 1/2 linguriţă 
de sare. 

Într-un lighenaş încălzit se pun 50 g margarină, 
se adaugă 1/2 pahar apă caldă, oul, oţetul, sarea şi 
se amestecă cu o lingură, adăugindu-se trep-tat 350 
g făină. După ce s-a omogenizat, se frămîntă pînă 
ce aluatul se des-prinde de mînă şi de vas. Se pune 
apoi pe planşeta presărată cu făină, se acoperă şi 
se lasă să stea 10—15 min. In acest interval se 
freacă restul (200 g) de margarină cu 50 g făină, 
pînă se înmoaie. Aluatul de pe planşetă se întinde 
cu sucitorul pînă ajunge la grosimea de 1/2 cm; 
peste el, cu ajutorul unui cuţit lung, se întinde 
margarina frecată, după care se rulează. Ruloul 
obţinut se aplatizează cu palma, apoi şi cu sucitorul, 
astfel ca să ajungă la lăţimea de 20 cm. După aceea 
se ridică capetele, se aduc spre mijloc, apoi se pune 


în două, aşa cum s-ar închide o carte şi se pune la 
rece. După 20—30 min de stat la rece se întinde 
aluatul pîna la grosimea de 4—5 mm, se presară cu 
caşcaval ras, se aşază carnea tocată, care se 
prepară ca în reţeta precedentă, într-un strat 
uniform, după care se rulează şi se pune într-o tavă 
unsă. Se unge ruloul cu ou bătut şi se presară pe 
deasupra cu restul de caş-caval ras, apoi se 
introduce în cuptor pînă se coace şi se rumeneşte 
frumos. Se serveşte caldă, tăiată în felii. 


1114. Tocătură din carne combinată cu 
miez de pîine 


Această tocătură se foloseşte la prepararea 
chiftelelor, perişoarelor, musacalelor, pirjoalelor, 
muşchiului tocat, colţunaşilor, plăcintelor etc. To- 
cătura diferă de cea preparată după reţeta 1096, 
prin faptul că în loc de orez se foloseşte miez de 
piine, care se adaugă în proporţie de 100—200 g la 
1 kg de carne şi tot atîta ceapă călită (100—200 g), 
iar verdeţurile şi mirodeniile se adaugă după gust. 


1115. Chiftele 


500 g carne macră (mai mult slabă), 60- 
100 g miez de piine, 100 g ceapă, 1 legătură 
de verdeață, 1-2 ouă, piper, sare, făină, ulei 
pentru prăjit. 

Carnea se curăţă de pieliţe şi de vine, se taie 
mărunt şi se trece prin maşina de tocat împreună cu 
miezul de pîine înmuiat în apă rece şi apoi bine 
stors, ceapa tăiată în felii şi călită puţin în 30—50 g 
untură. După ce carnea a fost tocată, se mai 
adaugă verdeață tăiată foarte mărunt, 1—2 ouă, 
sare, piper, după gust, şi se amestecă bine. Din 
compoziţia respectivă se fac chiftele, cam de 30— 
50 g fiecare, se tăvălesc prin făină, dîndu-li-se o 
formă rotundă, plată. Se prăjesc în ulei bine încins 


pe ambele părţi, fără să se usuce. Se servesc calde 
sau reci. 

Chiftelele sînt mai gustoase dacă se pregătesc 
din carne de vacă amestecată cu carne de porc în 
proporţii egale. 

1116. Chiftele speciale (micuţe) 


Se prepară la fel ca în reţeta precedentă, 
reducîndu-se la jumătate cantitatea de franzelă, iar 
din tocătura obţinută se formează chifteluţe de circa 
20 g fiecare, prăjindu-se apoi în ulei foarte încins ca 
să se rumenească puţin şi să-şi păstreze sucul. 


1117. Chiftele marinate 


400 g carne, 100 g franzelă, 50 g ceapă, 1 
ou, verdeață, piper, sare, foi de dafin, oțet 
după gust, 1 kg sos tomat (vezi reţeta 197). 

Se pregăteşte tocătura ca în reţeta 1115 şi din 
ea se formează chifteluţe care se prăjesc pe ambele 
părţi. După ce s-au prăjit se pun în sos tomat sau 
spaniol. Se pot adăuga puţină boia de ardei, 1 fir de 
cimbru şi, după gust, piper, sare, foaie de dafin, oţet 
şi 1 linguriţă de zahăr, după care se lasă să fiarbă 
împreună 5—6 min şi apoi se mai ţin la cald 10—20 
min. Se pot servi cu smîntînă, care se toarnă peste 
chiftele în momentul servirii. 


1118. Chifteluţe cu mărar 


Se prepară la fel ca în reţeta precedentă, 
adăugiîndu-se şi mărar tăiat mai mare (numai frunze 
fără cozi). Se pot adăuga şi citeva felii de lămiie 
curățată de coajă şi de seminţe, apoi se mai lasă să 
fiarbă împreună 20—30 min. 


1119. Chifteluţe cu tarhon 


Se prepară la fel ca şi chifteluţele cu mărar, 
numai că acesta se înlocuieşte cu tarhon care se 
opăreşte în prealabil. 


1120. Chifteluţe cu ciuperci 


La chifteluţele pregătite ca în reţeta 1116 se 
înlocuieşte mărarul sau tarhonul cu 300—400 g 
ciuperci proaspete, călite în ulei pînă ce scade de 
tot apa ieşită din ele, care apoi se adaugă în sosul 
cu chifteluţe; se mai poate adăuga vin sau smîntînă, 
după gust, fierbîndu-se împreună 10—15 min. 


1121. Chifteluţe în sos de smîntînă 


Chifteluţele, prăjite ca în reţeta 1117, se pun în 
sos alb de smîntînă (v. reţeta 176), la care se mai 
adaugă frunze de pătrunjel tăiate mărunt şi se lasă 
să dea în 2—3 clocote. Se servesc fierbinţi, cu 
garnitură după gust: cartofi piure, pilaf de orez sau 
mămăliguţă. 


1122. Perişoare cu verdeață (pătrunjel şi 
mărar) 


300 g carne de vacă, 200 g carne de porc, 
60 g ceapă, 100 g franzelă, 1 ou, 100 g 
smîntînă, 60 g untură, sare, piper, 2-3 legături 
de verdeață. 

Carnea, curățată de pieliţe şi vine, se trece prin 
maşina de tocat împreună cu franzela înmuiată în 
apă şi bine stoarsă şi cu ceapa uşor călită, după 
care se adaugă sare, oul, piper pisat şi se amestecă 
bine. Din compoziţia obţinută se formează 
perişoare mici de circa 20 g, care se tăvălesc prin 
verdeață tăiată mărunt, apoi se aşază într-o tavă 
unsă cu grăsime şi se introduc în cuptorul bine 
încins. Se ţin la cuptor pînă se întăresc şi se 
rumenesc puţin, fără să se ardă verdeaţa. Intre 


timp, se prepară un sos tomat şi se strecoară peste 
perişoare, lăsîndu-se apoi împreuna să dea în fiert 
10—20 min. Se servesc cu smîntînă şi, ca garnitură, 
cu piure de cartofi. 


1123. Pîrjoale moldoveneşti 


500 g carne, 100 g franzelă, 100 g ceapă, 
1 ou, 1 legătură de mărar, sare, piper pisat şi 
usturoi după gust, ulei sau untură pentru 
prăjit. 

Pentru împănat: 1 lingură de făină, 2 ouă, 
100 g pesmet. 

Carnea se curăţă de pieliţe şi de vine, se taie în 
bucăţi şi se trece prin maşina de tocat. (Prima dată 
se dă carnea prin maşina de tocat fără adaos, iar a 
doua oară împreună cu franzela înmuiată în apă 
rece şi apoi bine stoarsă, ceapa tăiată în felii şi 
puţin călită în 30—40 g grăsime). La tocătura 
obţinută se adaugă verdeaţa tăiată mărunt, usturoi 
pisat, 1—2 ouă, piper pisat şi sare, după gust. Se 
amestecă bine frămîntînd, după care se formează 
pîrjoale de forma frunzei de vişin, care se dau prin 
făină, ouă bătute şi prin pesmet şi se prăjesc încet 
pe ambele părţi, în grăsimea înfierbîntată. 

Se servesc cu piure de cartofi sau de fasole, 
spanac, mazăre sau cu sote de morcovi. 

Cînd se servesc, piîrjoalele moldoveneşti se pot 
stropi cu unt topit şi cu mujdei de usturoi. 


1124. Pîrjoale umplute (zrazi) 


Aceste  pirjoale se prepară din tocătură 
pregătită ca în reţeta anterioară, dar nu se pune 
usturoi şi se umple fiecare pirjoală cu sferturi de 
ouă sau cu omletă; se trec prin pesmet, apoi se ung 
cu ou pe deasupra şi se introduc în cuptor pînă se 
rumenesc. 

Se servesc calde, cu garnitură după gust. 


1125. Muşchi tocat I 


300 g carne de vacă, 200 g carne de porc, 
100 g ceapă, 1 legătură de verdeață, 150 g 
franzelă, 3 ouă, sare, piper, untură, făină. 

Se curăţă carnea de pieliţe şi de vine şi se dă 
de două ori prin maşina de tocat (prima dată numai 
carnea, iar a doua oară împreună cu franzela 
înmuiată şi stoarsă, ceapa călită şi verdeaţa). Se 
potriveşte de sare şi de piper, se adaugă 1—2 ouă, 
se amestecă bine frămîntind şi se formează un sul 
de forma unui muşchi de vacă. Se aşază într-o tavă 
bine unsă, se presară cu făină, se unge cu ou bătut 
şi se coace în cuptorul potrivit de încins, ungîndu-se 
tot timpul cu grăsime din tavă. Ca să nu se ardă 
untura din tavă, în jurul muşchiului se pun cîteva 
felii de cartofi tăiaţi gros, care se pot servi la masă 
ca garnitură. Se mai poate garnisi cu piure de 
cartofi, macaroane fierte şi sos tomat. 


1126. Muşchi tocat II 


Se prepară tocătura la fel ca în reţeta 
precedentă. In tocătură se pot adăuga 100 g slănină 
tăiată în cubuleţe mici şi apoi opărită. Se întinde to- 
cătura într-un strat de circa 1 cm şi la mijloc se 
pune o umplutură din ciuperci sau din 2—3 ouă 
făcute omletă sau fierte. Se rulează, se stringe şi se 
pune sulul într-o tavă bine unsă şi presărată cu 
pesmet numai pe locul unde se aşază acesta. 
Muşchiul se pune în tavă cu partea adunată în jos, 
altfel se desface. Se presară cu făină şi se unge cu 
ou bătut. În timpul frigerii în jurul muşchiului se mai 
adaugă untură şi sferturi de cartofi. 

Ca să nu se ardă tava în jurul muşchiului, este 
bine ca acesta să se frigă într-o tavă lungă şi 
îngustă, de mărimea lui. 


Se serveşte tăiat felii, cald sau rece, cu diferite 
garnituri şi sosuri. 


1127. Plăcintă cu carne l 


Pentru foaie: 400 g făină, 2 g drojdie, 150 g 
lapte, 1 ou, 150 g margarină sau untură, 30 g 
zahăr. 

Pentru umplutură: 400 g carne, 100 g ceapă, 
100 g untură, 2 ouă, sare, piper, 50 g 
caşcaval, 1 ou pentru uns. 

Ceapa tăiată mărunt se înăbuşă în untură 
împreună cu carnea tăiată bucățele, după care se 
trece totul prin maşina de tocat carne. Se adaugă 
sare, piper, ouă şi se amestecă bine. 

Intre timp, se prepară aluatul din făină, drojdia 
dizolvată cu lapte călduţ, zahăr, 1/2 linguriţă de 
sare şi un ou. Se lasă coca să crească la cald, după 
care se pune pe o planşetă presărată cu făină şi cu 
sucitorul se întinde din ea o foaie cît mai subţire. 
Aceasta se unge pe toată suprafaţa cu margarină 
sau cu untură ţinută la cald să se înmoaie, se 
rulează, apoi se presează pînă se lăţeşte la 16 cm. 
După aceea capetele se adună spre centru şi se 
împătureşte încă o dată, la fel cum se închide o 
carte. Se lasă la rece 20—30 min, după care se 
întinde din nou o foaie, se pune pe aceasta 
umplutura, se nivelează şi se rulează. Se aşază într- 
o tavă unsă şi se lasă să crească coca 20—30 min, 
după care se unge cu ou, se presară cu caşcaval şi 
se introduce în cuptorul încins să se rumenească. 


1128. Plăcintă cu carne ll, în foaie de 
ştrudel 


Pentru aluatul de ştrudel: 500 g făină, 1-2 
ouă, 2 linguri ulei, 1/2 lingură oţet, 1/2 
linguriţă sare, apă călduţă cit cuprinde. 

Pentru umplutură: 600 g carne macră, 2-3 
cepe, 60 g untură, 1-2 ouă, 1 legătură de 


pătrunjel verde, sare, piper pisat, 60 g unt 
pentru stropit între foi. 

Înainte de pregătire, făina se ţine o zi într-un 
loc călduţ, apoi se cerne într-un castron încălzit şi se 
amestecă cu ouăle, uleiul, oţet, sare şi apă cît 
primeşte făina ca să se obţină un aluat potrivit de 
moale. Se frămîntă bine, pînă se dezlipeşte de vas şi 
de degete, după care se împarte în 7—8 bucățele 
mici care se rotunjesc, se ung cu ulei şi se aşază pe 
planşeta unsă, iar deasupra se acoperă cu un vas 
încălzit. Se lasă 20—30 min, după care se întind pe 
rînd în foi subţiri, fără să se rupă. Foile se întind pe 
locul unde pot să stea la zvintat 10—15 min. (Foile 
se aşază fiecare separat pe o faţă de masă sau pe 
coli de hirtie albă). După ce s-au zvintat se aşază 
într-o tavă unsă cu grăsime, pe rînd, una cîte una, 
jumătate din foi, stropindu-se între ele cu unt sau 
ulei. Deasupra lor se aşază un strat egal de tocătură 
care se prepară din timp (Carnea tăiată bucăţi mici 
se înăbuşă cu ceapă tăiată felii subţiri, într-o cratiţă 
cu untură, se stinge cu puţină apă, se potriveşte de 
sare şi se lasă să fiarbă pînă ce carnea este aproape 
gata şi scade zeama. Se lasă apoi cîteva minute să 
se răcească, se trece de două ori prin maşina de 
tocat, se adaugă ouăle, pătrunjel tăiat mărunt, sare, 
piper şi se amestecă), iar peste aceasta se aşază 
restul de foi stropite între ele cu unt şi bine unse pe 
deasupra tot cu unt. Se introduce plăcinta în cuptor 
şi se ţine pînă se rumeneşte frumos. Plăcinta cu 
carne se serveşte caldă. 


1129. Plăcintă cu carne Illi 


Această plăcintă se prepară cu carne pregătită 
la fel ca în reţeta precedentă, cu deosebirea că 
aluatul se prepară altfel din: 600 g fâină, 100 ml 
ulei, 1 ou, 1 lingură de oţet, 1 linguriţă de 


sare, apă cit primeşte făina, 200-300 g unt 
sau margarină. 

Din făină cu ulei, oţet, sare şi apă cît primeşte 
se frămiîntă aluatul potrivit de moale, fără să fie 
lipicios. Se întinde cu sucitorul o foaie subţire şi 
rotundă, se unge toată suprafaţa cu unt moale, apoi 
se fac pe ea opt tăieturi de la margine spre centru, 
lăsînd la mijloc un disc avînd diametrul aproximativ 
jumătate din cel al discului iniţial netăiat. Se aşază 
porțiunile de aluat una peste alta după cum se arată 
în reţeta 1468 şi se lasă aluatul în repaus 1—2 ore 
la loc răcoros (nu la frigider), apoi se întinde cu 
sucitorul o foaie pînă la grosimea de 5—6 mm, se 
împătureşte în trei sau în patru, după care se 
întinde din nou o foaie subţire, de două ori mai 
mare decit tava în care se coace plăcinta şi se taie 
în două, formînd două foi potrivite pentru suprafaţa 
tăvii. Una din ele se aşază în tava unsă, se pune 
deasupra umplutura de carne (sau altă umplutură 
dorită), se întinde şi apoi se acoperă cu cealaltă 
foaie, după care se lipesc marginile apăsînd cu 
degetele. Se unge pe deasupra cu ulei sau cu unt 
topit şi se introduce plăcinta în cuptor, unde se ţine 
pînă se rumeneşte. 


1130. Cornuleţe cu carne I 


Pentru aluat: 500 g făină, 200 g smîntînă, 
200 g unt, 20 g drojdie, 1 linguriţă de zahăr, 
1/2 linguriţă de sare, 50 ml lapte. 

Pentru umplutură: 600 g carne macră, 2-3 
cepe, 50 g untură, 2 ouă, sare, piper, 1 
legătură de pătrunjel verde. 

Se dizolvă drojdia cu laptele călduţ într-un 
lighenaş. Se adaugă făina cernută, smîntînă, untul 
moale, zahărul, sarea, se amestecă bine şi se lasă 
să se odihnească 2—3 ore. Se pune apoi aluatul pe 
o planşetă presărată cu făină, se întinde o foaie de 


circa 0,5 cm grosime şi se decupează în triunghiuri. 
În mijlocul acestora se pune cîte o linguriţă cu 
umplutură de carne (care se prepară astfel: carnea, 
tăiată în bucăţi mici, se înăbuşă într-o cratiţă cu 
untură, ceapă tăiată felii subţiri şi sare. Se stinge cu 
puţină apă şi se lasă să fiarbă. După ce a fiert şi a 
scăzut bine, se trece de două ori prin maşina de 
tocat. Se adaugă ouăle, sare, piper şi se amestecă), 
se rulează, dîndu-li-se formă de cornuleţe şi apoi se 
lasă 20—30 min la loc călduţ ca să crească, după 
care se ung cu ou bătut şi se introduc în cuptorul 
încălzit potrivit; se coc pînă se rumenesc frumos. Se 
servesc calde. 


1131. Cornuleţe cu carne ll 


Se prepapră la fel ca în reţeta precedentă, dar 
în loc să se coacă, se prăjesc în grăsime, într-o 
cratiţă ca pentru gogoşi. Cornuleţelor pregătite 
pentru prăjit li se dă o formă cilindrică lunguiaţă şi 
la mijloc bombată. Se prăjesc pe rînd, în untură 
multă (baie) şi bine încinsă. 

1132. Crochete cu carne 


400 g carne, 2-3 cepe, 4-5 ouă, sare, 
piper, 50 g untură, 50 g făină, 50 g unt, 200 
mil lapte, 100 g pesmet, grăsime pentru prăjit. 

Carnea se taie mărunt şi se înăbuşă cu ceapa 
tăiată felii, într-o cratiţă cu untură şi puţină apă. 
Cînd carnea s-a înmuiat, se potriveşte de sare, piper 
şi se dă de două ori prin maşina de tocat. 

Separat, într-o cratiţă, se încălzeşte untul, se 
adaugă făina, se amestecă pe foc domol şi cînd 
făina s-a încins puţin se stinge cu lapte, apoi se 
fierbe în continuare, amestecîindu-se pînă se 
îngroaşă sosul. Se lasă să se răcească puţin, se 
adaugă 2 ouă, carnea tocată, se mai gustă de sare 
şi de piper, se amestecă şi se împarte compoziţia în 
bucăţi de 30—50 g. Acestora li se dă forma de 


crochete cilindrice, lungi de 4—5 cm, care se dau 
prin ou bătut, se tăvălesc în pesmet şi se pun la 
prăjit în ulei sau untură bine încinsă. În timpul 
prăjitului, crochetele trebuie mereu întoarse, ca să 
nu se ardă pe o parte. 

Se pot prepara crochete şi din resturi de 
friptură sau din carne fiartă. Se servesc cu garnitură 
după gust şi stropite cu unt topit. 


1133. Colţunaşi cu carne 


Pentru aluat: 400 g făină, 1 ou. 

Pentru umplutură: 300 g carne macră, 1-2 
cepe, 60 g untură, 1-2 ouă, sare, piper, 100 g 
unt. 

Se cerne făina pe o planşetă, se adaugă oul şi 
apă cît cuprinde, se amestecă cu o furculiţă pînă s-a 
încorporat făina şi apoi se frămiîntă cu mina pînă ce 
aluatul se dezlipeşte de degete şi de planşetă. Dacă 
aluatul este prea moale sau lipicios, se mai adaugă 
făină şi se mai frămiîntă (aluatul trebuie să fie puţin 
mai moale decit cel de tăiţei). Din aluatul obţinut se 
întinde, pe o planşetă presărată cu făină, o foaie de 
circa 2 mm grosime, care se taie în pătrate cu 
latura de 5—6 cm sau se decupează discuri cu gura 
unui pahar sau cu o formă specială. La mijlocul 
fiecărui pătrat se pune cite o linguriţă de umplutură, 
după care se îndoaie două colţuri opuse, obţinindu- 
se triunghiuri a căror margini se string cu degetele 
şi se lipesc. Trebuie să se lucreze repede, căci altfel 
se usucă coca şi nu se mai pot lipi bine marginile. 

Colţunaşii gata pregătiţi se pun la fiert într-un 
vas cu apă multă clocotită şi cu puţină sare. După 
primul clocot, se amestecă imediat, uşor, cu o 
lingură de lemn, ca să nu se lipească colţunaşii de 
fundul vasului sau între ei. Apoi se acoperă vasul şi 
se fierb neîntrerupt 12—14 min, după care se ia 
vasul de pe foc şi se lasă colţunaşii să stea 10—15 
min în apa în care s-au fiert. Se scot apoi cu o 


strecurătoare şi se trec sub un jet de apă rece timp 
de 1 secundă şi se scurg bine de apă. Se stropesc 
cu unt şi se introduc pentru cîteva minute în cuptor. 
Se servesc fierbinţi. 

Carnea pentru colţunaşi se prepară la fel ca în 
reţeta 1130. 


1134. Clătite umplute cu carne 


Pentru clătite: 400 g făină, 2-3 ouă, 1/2 | 
lapte. 

Pentru umplutură: 500 g carne macră, 2-3 
cepe, 1-2 ouă, 100 g untură, piper, sare, 1 
legătură de verdeață, ulei pentru prăjirea 
foilor. 

Se cerne făina într-un castron, se adaugă 2—3 
ouă, puţină sare şi se amestecă subţiindu-se cu 
lapte călduţ, pînă ce compoziţia devine ca o 
smîntînă groasă. Se pune la înfierbîntat bine o tigaie 
cu puţin ulei (o linguriţă), se toarnă deasupra cam 
50—60 g cocă, mişcîndu-se tigaia ca să se întindă 
coca pe toată suprafaţa tigăii. După ce s-a rumenit 
pe o parte, se întoarce foaia pe partea cealaltă. 
Foile prăjite se umplu cu compoziţia de carne 
pregătită între timp. (Carnea se curăţă de vine, se 
spală, se taie în bucăţi şi se trece prin maşina de 
tocat. Intr-o tigaie cu untură se căleşte ceapa tăiată 
mărunt şi cînd s-a călit puţin se adaugă carnea 
tocată şi împreună se mai călesc 20—25 min, după 
care se lasă să se răcească şi apoi se dă din nou 
prin maşina de tocat. Se potriveşte de sare, piper 
pisat, se adaugă ouăle, verdeaţa tăiată foarte 
mărunt, se amestecă şi se umplu foile de clătite). 
Clătitele umplute se rulează, se aşază într-o tavă 
unsă, se stropesc cu unt şi se introduc în cuptor să 
se rumenească puţin. Se servesc cu sos de roşii sau 
cu smîntînă pe deasupra. 


1135. Clătite umplute cu şuncă şi ciuperci 


Pentru foi de clătite componentele sînt aceleaşi 
ca în reţeta anterioară. 

Pentru umplutură: 300 g ciuperci, 200 g 
ceapă, 100 g smîntînă, 50 g făină, 200 g 
şuncă, 50 g caşcaval, piper, sare, 100 ml ulei. 

Se curăţă ciupercile, se spală, se taie în felii şi 
se călesc în ulei împreună cu ceapa tăiată foarte 
mărunt. Cînd zeama lăsată de ciuperci a scăzut, se 
adaugă sare, piper, smintina amestecată cu făină, 
se dă totul în clocot şi se lasă să se răcească. Şunca 
se taie subţire, se adaugă la ciuperci şi se amestecă 
totul. Cu această compoziţie se umplu foile de clă- 
tite, care se rulează, se pun într-o tavă unsă, se 
stropesc cu unt, se presară cu caş-caval ras şi se 
introduc în cuptor lăsîndu-se pînă se rumeneşte 
caşcavalul. 


1136. Budincă de clătite cu carne 


Foile de clătite şi umplutura de carne se 
prepară la fel ca în reţeta 1134, cu deosebirea că în 
loc să se ruleze se aşază alternativ, într-o formă 
rotundă unsă cu unt, foi de clătite şi straturi de 
umplutură de carne. Deasupra se stropeşte cu unt 
sau cu ouă bătute cu smîntînă şi se introduce în 
cuptor. Se mai poate presară şi cu caşcaval ras pe 
deasupra şi se coace pînă se rumeneşte frumos. 


1137. Macaroane cu carne 


500 g carne macră, 100 g unt, 1-2 cepe, 
50 g caşcaval, 100 g untură, 1-2 ouă, sare, 
piper, 1/2 I sos tomat. 

Se fierb macaroanele în apă multă clocotită, cu 
sare, într-un vas mai mare. Se scurg, se clătesc cu 
apă rece şi se reîncălzesc cu unt. Se adaugă carnea 
pregătită la fel ca în reţeta 1134, sos tomat, sare, 
piper, se amestecă, se aşază într-o tavă, se 


nivelează pe deasupra şi se presară cu caşcaval ras. 
Se introduc în cuptor unde se ţin pînă se vor rumeni 
(gratina) frumos. Se pot servi şi cu sos tomat pe 
deasupra. 


1138. Macaroane cu şuncă şi sos tomat 


Se prepară la fel ca în reţeta precedentă, în loc 
de umplutură de carne adăugindu-se 200 g şuncă 
tăiată în pătrăţele mici şi prăjită puţin. 


1139. Macaroane milaneze 


500 g macaroane, 100 g unt, 100 g şuncă, 
200 g ciuperci, 60 g caşcaval, 1/2 | sos tomat. 

La  macaroanele pregătite ca în rețeta 
precedentă se adaugă ciupercile călite, iar cînd se 
aduc la masă, se presară cu parmezan sau cu caş- 
caval ras. Se servesc cu sos tomat în sosieră sau 
turnat peste porţii. 


1140. Musaca de cartofi 


600 g carne macră, 300 g ceapă, 2 ouă, 
1,2 kg cartofi, 50 g caşcaval, 30 g pesmet, 1 
legătură de verdeață, sare, piper, 30 g făină, 
200 g untură, 100 g smîntînă, 600 g sos 
tomat. 

Carnea şi ceapa, tăiate mărunt, se călesc 
împreună, după care se răcesc şi se dau prin 
maşina de tocat. Se adaugă verdeață tăiată mărunt, 
piper, sare, ouă şi se amestecă totul bine. 

Cartofii curăţaţi se taie în felii subţiri în lung, 
care se prăjesc în untură încinsă. 

Intr-o tavă unsă şi presărată cu pesmet se 
aşază alternativ un strat de cartofi şi unul de carne, 
în aşa fel ca să rezulte trei straturi de cartofi şi două 
de carne. Deasupra se toarnă un amestec făcut din 
ouă, făină şi smîntînă, apoi se presară cu caşcaval 


ras. Se introduce în cuptor şi se ţine pînă se 
rumeneşte. Se serveşte cu sos tomat. 


1141. Musaca de dovlecei 


Se pregăteşte la fel ca musacaua de cartofi, 
folosindu-se în locul cartofilor dovlecei tineri, fără 
seminţe. 


1142. Musaca de ţelină 


Se prepară la fel ca musacaua de cartofi (v. 
reţeta 1140). Se pot intercala însă, între feliile de 
telină, felii de cartofi şi felii de roşii. Se coace în 
cuptor pînă se rumeneşte frumos. 

Se serveşte cu sos tomat şi de preferinţă cu 
smîntînă care se pune pe deasupra în momentul 
servirii. 


1143. Musaca de cartofi piure 


Se pregăteşte la fel ca musacaua de cartofi (v. 
reţeta 1140), înlocuindu-se cartofii prăjiţi cu straturi 
de piure de cartofi. Pentru a fi mai picantă, în 
piureul de cartofi se pot adăuga ceapă călită, piper 
pisat şi 1—2 ouă. 


1144. Musaca de macaroane 


500 g carne (fie numai vacă, fie 
amestecată cu carne de porc), 300 g 
macaroane, 1 ou, 100 g smintină, 50 g făină, 
pesmet, caşcaval ras. 

Se poate pregăti musaca şi din resturi de carne 
rămase, de exemplu friptură rece, sau rasol (carnea 
strinsă de pe oase fierte). 

Tocătura din carne crudă se prepară la fel ca la 
celelalte reţete de musaca, iar cea din carne fiartă 
se amestecă cu ceapă călită şi se dă prin maşina de 


tocat, adăugindu-se supă sau apă, dacă tocătura 
iese prea seacă. 

Se fierb apoi macaroanele, se lasă pe marginea 
plitei 10—15 min să mai stea în apa în care au fiert, 
după care se clătesc cu apă rece şi se aşază într-o 
tavă bine unsă cu untură şi presărată cu pesmet, 
alternativ, straturi de macaroane (în total 3) şi 
straturi de carne tocată (în total 2), primul şi ultimul 
strat trebuind să fie de macaroane. Se nivelează şi 
se toarnă deasupra compoziţia preparată din ou 
bătut amestecat cu smîntînă şi făină, presărîndu-se 
apoi totul cu caşcaval ras. Se coace în cuptor pînă 
se rumeneşte frumos. Se serveşte cu sos tomat. 


1145. Musaca de vinete 


300 g carne macră de vacă, 200 g carne 
de porc, 150 g untură, 2-3 cepe, 1,5 kg vinete, 
300 g roşii, 2-3 ouă, 100 g smintină, 50 g 
caşcaval, 1 legătură verdeață, 50 g făină, 30 
g pesmet, piper, sare, 600 g sos tomat. 

Carnea tăiată în bucăţi mici se înăbuşă 
împreună cu ceapa tăiată mărunt. Cînd este gata se 
lasă să se răcească, apoi se dă prin maşina de 
tocat, Se adaugă 2 ouă, piper, sare, verdeață tăiată 
mărunt şi se amestecă. 

Intr-o tavă unsă cu untură şi presărată cu 
pesmet, se aşază alternativ un strat de vinete şi 
unul de carne, iar între ele felii de roşii (în total 3 
straturi de felii de vinete prăjite şi 2 straturi de 
carne). Peste ultimul strat de vinete se aşază roşii 
tăiate. 

Tava se introduce în cuptor şi, cînd începe să se 
coacă musacaua, se toarnă deasupra 1 ou bătut 
amestecat bine cu făină şi smîntînă, se presară totul 
cu caşcaval ras şi se introduce din nou în cuptor, 
ţinîndu-se pînă se rumeneşte. Se serveşte cu sos 
tomat. 


1146. Musaca de varză albă 


1-2 căpățini de varză îndesată, 500 g 
carne de porc, 2-3 cepe, 150 g untură, 2-3 
ouă, 1 lingură de bulion, citeva roşii, sare, 
piper, 100 g făină, 100 g pesmet, 100 g 
smîntînă. 

Se prepară la fel ca în rețeta precedentă, în loc 
de vinete folosin- du-se varză. Aceasta se taie în 
felii groase cam de 1 cm, care se dau prin făină, ou 
şi pesmet şi se prăjesc în untură. Se unge o tavă cu 
untură, se presară cu pesmet, se aşază un strat de 
felii de varză, apoi un strat de carne tocată, după 
care din nou un strat de varză şi aşa mai departe 
pînă ce se aşază toată cantitatea de varză şi de 
carne, avînd grijă ca ultimul strat să fie de varză. Se 
nivelează şi deasupra se toarnă compoziţia prepa- 
rată din ou bătut, bulion, restul de făină şi smîntînă, 
toate amestecate bine. Se introdu-ce tava în cuptor, 
iar cînd musacaua este aproape gata se aşază 
deasupra un strat de felii de roşii şi se mai ţine în 
cuptor pînă ce şi roşiile se rumenesc pe deasupra. 


13.4 SPECIALITĂŢI DIN CARNE DE VACĂ 
ŞI DE PORC 


Specialităţile din carne de vacă sînt: muşchiul 
de vacă, antricotul, vrăbioara şi carnea din partea 
pulpei (capacul), iar cele din carne de porc sînt: 
muşchiul, muşchiuleţii, cotletul şi carnea macră de 
la pulpă. Aceste părţi de carne sînt cele mai 
fragede. Ele se pot prepara simplu la grătar sau la 
tigaie, fripte în cuptor sau înăbugşite. Cele mai 
simple şi sănătoase preparate sînt cele fripte la 
grătar în momentul servirii. Carnea friptă la grătar 


poate fi consumată atit de persoanele cu regim 
alimentar cît şi de cele care doresc să slăbească. 


1147. Grătar (reţetă generală) 


Specialităţile de carne fripte la grătar sînt mai 
fragede decit cele fripte la cuptor, dar cele fripte la 
grătar trebuie servite imediat ce sînt luate de pe 
grătar, punîndu-se pe o farfurie sau pe un platou 
bine încălzit, altfel friptura se răceşte şi se întăreşte. 

Carnea se curăţă de pieliţe şi de vine şi, în loc 
să se spele cu apă, se curăţă cu lama unui cuţit 
răzîndu-se suprafaţa. Carnea, tăiată în felii nu prea 
groase, se frige; nu se bate cu ciocanul de carne 
pentru aplatizare, se poate bate doar de 2—3 ori cu 
pumnul; (bătînd cu ciocanul se strivesc țesuturile 
cărnii care lasă să se scurgă sucul din ea, din care 
cauză friptura iese seacă, uscată şi fără gust). La fel 
se întîmplă şi dacă carnea se sărează din timp. 
Dacă se frige carnea pe grătar încins cu cărbuni de 
lemn, aceştia trebuie să fie bine arşi, ca să nu mai 
emane fum; se aşază grătarul bine curăţat de arsuri 
deasupra cărbunilor şi după ce s-a încins bine se 
şterge pe uscat, iar carnea, dacă este slabă, se 
unge uşor cu ulei, se aşază pe grătar şi se lasă să se 
frigă 8—10 min pe o parte şi nu se întoarce pe 
cealaltă parte pînă nu se va forma o crustă puţin 
rumenă pe partea de dedesubt (aceasta va 
împiedica scurgerea sucului din friptură). Apoi 
friptura se întoarce pe partea cealaltă şi se sărează 
puţin (această sărare pe partea de deasupra se face 
ca sucul din friptură să nu se scurgă pînă ce va frige 
carnea complet). Cînd este gata, friptura nu se ţine 
pe grătar fiindcă se usucă; ea trebuie servită 
imediat, altfel se întăreşte, pierde din suc, savoare 
şi aromă. Se serveşte cu diferite garnituri de le- 
gume, murături, salate. Fripturile slabe sau cele de 
vacă se ung cu unt sau pe feliile de friptură se pune 


cite o bucată de 20—30 g unt condimentat (v. 
reţeta 1163). 

Grătarul cu cărbuni poate fi înlocuit cu grătare 
speciale care se încing pe aragaz sau pe orice altă 
sursă de căldură. Aceste grătare trebuie spălate 
bine după fiecare întrebuințare, altfel ele se încarcă 
cu arsură şi înnegresc friptura următoare. 

Specialităţi ca: ceafă afumată, muşchi, muşchi 
file, cîrnaţi afumati, şuncă sau ciolane afumate se 
fierb; după preferinţă, acestea se pot prăji dar 
trebuie tăiate în felii cam de 2—3 mm grosime şi 
fripte repede, altfel se usucă. 


1148. Friptură înăbușită (reţetă generală) 


Carnea se taie în bucăţi potrivite sau în felii (nu 
se sărează), se aşază într-o cratiţă cu puţină 
grăsime bine înfierbîntată şi se lasă pe foc potrivit 
pînă începe să prindă crustă, apoi se întoarce pe 
toate părţile ca să prindă crusta respectivă. Această 
crustă se formează prin coagularea substanţelor 
albuminoide şi nu permite scurgerea sucului din 
carne. După ce carnea s-a rumenit puţin, se adaugă 
1/2 pahar de apă caldă, se acoperă cu un capac şi 
se continuă înăbuşirea pînă ce carnea este aproape 
gata. Intre timp, se mai adaugă din cînd în cînd cite 
puţină apă caldă, ca să nu se ardă grăsimea şi 
totodată să confere frăgezime cărnii, apoi aceasta 
se întoarce. Se presară cu sare şi se adaugă citeva 
felii de legume, ceapă, boabe de piper, cimbru, o 
foaie de dafin şi usturoi, după gust. Se mai continuă 
înăbuşirea cărnii pînă se constată că aceasta este 
bine făcută, fragedă şi suculentă. La urmă, dacă 
dorim, sau dacă friptura nu s-a rumenit frumos, 
aceasta se poate introduce în cuptor (fără capac) şi 
se ţine pînă se rumeneşte după dorinţă, apoi se 
scoate din cratiţă, iar sosul format de la friptură se 
poate pregăti pe loc; după dorinţă, în sos se pot 


adăuga citeva roşii zdrobite sau o lingură de bulion, 
1/2 lingură de făină, se amestecă citeva minute pe 
foc, după care se stinge cu vin, cu supă sau cu apă 
caldă, atit cît să se formeze un sos potrivit de 
consistent (de gros). După 2—3 clocote sosul se 
strecoară şi se serveşte la friptură. 

De reţinut. Carnea de vită şi de pasăre bătrină 
se frige mai bine prin înăbuşire decit prin frigere la 
cuptor. 


1149. Carne la tigaie (reţetă de bază) 


La tigaie se prăjeşte carnea macră. Aceasta se 
taie în bucăţi mărunte sau în felii subţiri, transversal 
pe direcţia fibrelor, se pune în tigaie cu puţină 
grăsime (un strat de circa 1 mm) bine înfierbîntată. 
Se prăjeşte în 10—20 min, după care se serveşte 
imediat; altfel, dacă se răceşte se întăreşte, iar dacă 
se mai ţine pe foc sau în tigaie la cald, carnea se 
întăreşte şi se înnegreşte. 


1150. Muşchi de vacă la tavă 


Muşchiul de vacă se curăţă de pieliţe, se 
presară puţin cu sare şi piper zdrobit şi se aşază 
într-o tavă cu puţină untură înfierbiîntată; se ţine pe 
foc întorcîndu-se pînă se rumeneşte pe toate părţile. 
Se introduce apoi tava în cuptorul încins, unde se 
mai frige 15—20 min. Se poate frige muşchiul bine, 
sau se lasă puţin în sînge la mijloc (de culoare roz 
închis în interior). Dacă se doreşte ca muşchiul să 
fie fript mai bine, se mai prelungeşte frigerea în 
cuptor 5—10 min; între timp se poate încerca prin 
înţepare cu un beţişor ascuţit stadiul frigerii; dacă 
sucul de pe beţişor nu mai este roşcat, înseamnă că 
muşchiul s-a fript şi nu trebuie să se mai ţină în 
cuptor fiindcă devine tare, pierzind suculenţa şi 
savoarea. Se serveşte cu cartofi prăjiţi şi salată 
verde. 


1151. Muşchi de vacă în foitaj 


1 muşchi de vacă, 500 g aluat de foitaj, 
200 g ciuperci, 1 ou. 

Muşchiul de vacă se frige la fel ca în reţeta 
precedentă, dar în aşa fel ca să rămînă la mijloc de 
culoare roz. Se răceşte, apoi se înveleşte în foitajul 
pregătit din timp astfel: se întinde o foaie subţire de 
aluat puţin mai mare decît muşchiul, pe care se 
presară ciuperci (înăbușite), apoi se pune muşchiul 
la mijloc şi se înveleşte în aşa fel ca marginile foii să 
se petreacă sub el. Se unge foaia pe deasupra cu ou 
şi se introduce în cuptor pînă se rumeneşte. 

Se serveşte cald sau rece, de preferat însă cald. 


1152. Muşchi de vacă glasat 


600 g carne macră, 150 g costiță afumată, 
100 ml vin, 250 g arpagic, 200 g morcov, 1 
țelină, 2 cepe, 100 g mazăre, 1 lingură de 
gelatină (20-30 g), sare, piper, 1 foaie de 
dafin, ulei, 150 g şuncă. 

Se ia o bucată de pulpă de vacă (capac) care se 
taie rotund, de forma muşchiului. Se împănează cu 
costiţă afumată, morcovi şi ţelină, se sărează, se 
pune într-o cratiţă cu puţin ulei şi se prăjeşte 
înăbuşit acoperită cu capac. După ce carnea s-a 
rumenit, se adaugă ceapa, morcovul, cîteva boabe 
de piper şi se lasă să se înăbușe în continuare. Intre 
timp, se adaugă cite puţină apă sau supă de oase, 
iar cînd carnea este aproape gata se adaugă vinul, 
foaia de dafin şi se mai continuă înăbuşirea, fără să 
se ardă sosul care s-a format, pînă ce carnea este 
gata. Carnea se scoate din cratiţă, se lasă să se 
răcească, apoi se taie în felii. Sosul se strecoară şi 
se curăţă de grăsime. Cu jumătate din sos se 
amestecă morcovul, mazărea călită, arpagicul 
înăbuşit şi şunca tăiată în formă de fidea. Se lasă 
totul să mai dea într-un clocot, apoi se răceşte şi se 


aşază pe un platou; deasupra se pun felii de carne 
şi cu restul de sos în care s-a introdus gelatina 
dizolvată în cîteva linguri de supă rece, după ce se 
mai dă într-un clocot şi s-a răcit puţin, se glasează 
feliile de carne. 

Se serveşte rece, după ce sosul s-a închegat 
bine. 


1153. Muşchi de vacă împănat cu costiţă 


1 muşchi, 100-150 g costiţță fără şorici, 
untură, sare, piper. 

Muşchiul de vacă se curăţă de pieliţe, se 
sărează, se piperează, şi se împănează cu fişii 
subţiri de costiţă. Se pune într-o tavă cu puţin ulei şi 
se introduce în cuptorul încins. Între timp, muşchiul 
se întoarce, iar în tavă se toarnă citeva linguri de 
vin. Se frige 20—30 min, în aşa fel ca să rămînă la 
mijloc de culoare roz şi să fie suculent. Se taie în 
felii şi se serveşte cu cartofi prăjiţi şi sos pe 
deasupra. 


1154. Muşchi de vacă umplut 


1 muşchi de vacă, 200 g carne de porc, 
200 g franzelă, 2-3 cepe, 100 g untură, 1-2 
ouă, 1 legătură de verdeață, sare, piper, 500 
g sos tomat subțire, 100 g smîntînă. 

Muşchiul de vacă întreg se curăță de pieliţe, 
apoi cu un cuțit cu vîrf ascuțit se scoate miezul 
muşchiului, care împreună cu carnea de porc se 
trece prin maşina de tocat. Separat, într-o cratiţă cu 
untură se căleşte ceapa tăiată mărunt la care se 
adaugă carnea tocată şi împreună se călesc 10—15 
min, după care se răcesc şi se trec din nou prin 
maşina de tocat cu sită deasă. Se adaugă miezul de 
franzelă înmuiată în apă şi apoi bine scursă, 
verdeaţa tăiată mărunt, ouăle, sare şi piper, după 
gust. Se amestecă bine şi cu compoziţia respectivă 


se umple muşchiul, apoi se coase şi se aşază într-o 
tavă cu puţină untură, se rumeneşte la cuptor 
întorcîndu-se pe toate părţile şi se stinge cu sos 
tomat şi cu smîntînă, lăsîndu-se să fiarbă timp de 30 
min. La servire se scoate aţa cu care a fost cusut, se 
taie în felii care se aşază pe un platou, lîngă piure 
de cartofi fierbinte şi cu sosul alături. 


1155. 
Muşchi de vacă umplut cu ficat 


Se prepară ia fel ca în reţeta precedentă, 
carnea de porc înlocuindu-se cu 300 g de ficat de 
porc. 


1156. Muşchi de vacă umplut cu ciuperci 
şi orez 


1 muşchi de vacă, 200 g ciuperci, 150 g 
orez, 1-2 cepe, 100 g untură, sare, piper, 100 
ml vin. 

Muşchiul de vacă se curăţă de pieliţă şi se 
scobeşte, scoţindu-se miezul. Acesta se taie mărunt 
şi se căleşte împreună cu ceapa tăiată mărunt, într- 
o cratiţă cu untură pe foc, după care se adaugă 
orezul fiert separat, ciupercile călite, sare şi piper, 
după gust. Se amestecă şi cu compoziţia respectivă 
se umple muşchiul, care se aşază într-o tavă 
îngustă, se unge cu untură şi se introduce în cuptor. 
În timpul frigerii, muşchiul se întoarce adăugîndu-se 
cîte 2—3 linguri de vin sau apă, după care se mai 
ţine 30—35 min, la cuptor. Se serveşte cu garnitură 
de morcovi sote, mazăre şi cartofi piure. 


1157. Muşchi de vacă cu ciuperci 


1 muşchi (700-800 g), 100 ml ulei, 300- 
500 g ciuperci, 100 mil vin, piper, sare, 1 
legătură de pătrunjel verde. 


Muşchiul, curăţat de pieliţe, se sărează şi se 
pune într-o cratiţă cu ulei la înăbuşit. Se adaugă 
ciupercile curățate şi tăiate subţire şi se continuă 
fierberea 30—40 min, după care se stinge cu vin. La 
servire, muşchiul se taie în felii şi se dă la masă cu 
orice garnitură şi cu sos cu ciuperci (v. reţeta 177), 
pe deasupra. Se poate presăra deasupra şi cu 
pătrunjel verde tăiat mărunt. 


1158. Muşchi de vacă umplut ca o ruladă 


1 muşchi întreg, 300 g carne de porc, 100 
g şuncă, 100 g slănină afumată, 2 ouă, 2-3 
morcovi, sare, piper, ulei. 

Se curăţă muşchiul de vacă de seu şi de pieliţe, 
se despică în lungime şi se bate cu ciocanul de 
şniţele ca să se subţieze. Carnea de porc se trece 
de 2 ori prin maşina de tocat cu sită deasă, după 
care se adaugă sare, piper, 2 ouă şi se amestecă 
bine. Compoziţia respectivă se aşază pe muşchiul 
întins, la mijloc se pun citeva fişii lungi de slănină, 
şuncă, morcov fiert, se rulează apoi muşchiul şi se 
leagă ca salamul, cu aţă groasă. Se pune într-o tavă 
cu puţin ulei şi se prăjeşte pe toate părţile. După 
aceea se pune la fiert într-un vas spaţios atit cît să 
intre muşchiul, se umple cu supă de oase sau cu 
apă, la care se mai adaugă zarzavat, sare şi citeva 
boabe de piper şi se lasă să fiarbă lent 50—60 min. 
Muşchiul se lasă să stea încă 30—40 min în zeama 
în care a fiert. 

Se serveşte tăiat în felii şi cu diferite garnituri 
de legume. 


1159. Muşchi de vacă umplut cu ouă 
fierte 


Se prepară la fel ca în reţeta precedentă, în loc 
de slănină şi şuncă folosindu-se ouă fierte tari, care 


se taie în sferturi sau se pun întregi, la mijlocul 
muşchiului întins, împreună cu tocătura. 

(Pentru siguranţă, se poate coase marginea 
muşchiului şi apoi se leagă pentru ca să nu iasă 
umplutura). 


1160. Muşchi de vacă la frigăruie 


Se curăţă muşchiul de vacă de seu şi de pieliţe, 
se sărează şi se pune pe o frigăruie din lemn sau 
metal inoxidabil. Se unge cu puţin ulei şi se aşază 
pe grătar. Frigăruia se învirte pînă ce muşchiul se 
rumeneşte, dar înăuntru să rămînă de culoare puţin 
roz. 

1161. Muşchi de porc împănat la frigare 


600 g muşchi de porc, 150 g slănină 
afumată, 1 căpăţțină de ustu-roi, piper, sare, 
mălai. 

Muşchiul de porc, de preferat mai subţire, se 
împănează cu şuviţe de slănină şi cu usturoi, se 
sărează, se piperează şi se dă prin mălai. Se pune 
pe frigare şi se frige pe toate părţile pînă este gata. 
Pentru servire se taie în felii şi se garniseşte cu 
legume sotate sau cu varză călită. 


1162. Muşchi de vacă la grătar 
(Chateaubriand) 


Se curăţă muşchiul de seu şi pieliţe, se sărează 
şi întreg se frige pe grătar bine încins, întorcîndu-se 
ca să se rumenească pe toate părţile. Se 
controlează dacă este fript prin apăsare şi cînd 
începe să se întărească este gata. În timpul frigerii, 
trebuie avut grijă ca muşchiul să rămînă la mijloc 
puţin roz. 

Se tranşează la masă şi se serveşte cu diverse 
garnituri şi cu cite o felie de unt condimentat (v. 
reţeta 1163). 


1163. Unt condimentat 


100 g unt, 1 lingură de pătrunjel verde 
tăiat mărunt, 1 lingură de zeamă de lămiie, 
piper, sare. 

La untul moale se adaugă pătrunjel verde tăiat 
mărunt, zeamă de lămiie, sare şi piper, după gust. 
Se amestecă, se face un sul şi se pune la frigider ca 
să se întărească. În momentul servirii fripturilor de 
vită sau a celor slabe, se pune peste ele cîte o felie 
din acest unt care le conferă aromă şi gust plăcut. 


1164. Biftec tartar 


500-600 g muşchi sau capac de vacă, 6 
ouă, 5 g piper, 100 g unt, 300 g ceapă, 50 g 
verdeață tăiată mărunt, 1 linguriţă boia de 
ardei, sare. 

Muşchiul de vacă sau capacul curăţat de pieliţe 
se taie în bucăţi şi se trece prin maşina de tocat, 
apoi se amestecă cu o parte de sare şi piper. Se 
formează porţii rotunde cu cîte o gropiţă în mijloc în 
care se pune cite un gălbenuş crud. Se garniseşte 
cu frunze de salată verde, ceapă tăiată mărunt, 
verdeață (pătrunjel verde), boia, sare, piper şi cîte o 
felioară de unt. Se serveşte crud. După preferinţă, 
se poate servi şi cu muştar. 


1165. Biftec cu ou 


1 muşchi de vacă, 6 ouă, untură sau ulei, 
sare, piper. 

Muşchiul se curăţă de seu şi de pieliţe, se taie 
în bucăţi, apoi se loveşte cu palma uşor fiecare 
bucată, dîndu-i-se o formă plat-rotundă, se sărează, 
se piperează şi se frige la grătar sau la tigaie cu 
puţină untură. Separat se prăjesc ochiuri, se pun 


cîte unul deasupra fiecărui biftec, după care se 
garniseşte cu cartofi prăjiţi şi cu legume, după gust. 


1166. Muşchi de porc şi de vacă „Flora 
Bucovinei” 


1 bucată de muşchi de vacă şi 1 bucată de 
muşchi de porc (cam de cite 500 g fiecare), 
100 g slănină afumată, 3-4 ouă, morcov, 
legume, untură, făină, bulion. 

Ambele bucăți de muşchi se despică pe 
lungime şi se bat puţin cu ciocanul de carne. Se 
sărează, se piperează, apoi pe fiecare se aşază, în 
lungime, morcovi fierţi, şuviţe de slănină afumată şi 
la mijloc se pun ouăle fierte. Se rulează cît mai 
strins ambele bucăţi într-un sul şi se leagă cu 
sfoară. Se aşază într-o tavă, se ung pe deasupra cu 
untură şi se introduc în cuptor unde se frig şi se 
întorc din cînd în cînd pînă se vor rumeni pe toate 
părţile. După aceea se adaugă citeva felii de ceapă 
şi de legume şi se conti-nuă frigerea. Intre timp, se 
stropeşte cu apă, pentru ca să nu se ardă sucul care 
se formează. Cînd se constată că este gata, friptura 
se scoate din tavă în alt vas, iar peste legume se 
presară o lingură de făină, se mai adaugă 30 g 
bulion sau 1 pahar de suc de roşii şi se stinge cu 
supă de oase sau cu apă caldă. Se dă în citeva 
clocote şi se strecoară. 

Friptura se serveşte caldă, tăiată în felii, cu 
garnitură de cartofi sau orez şi cu sosul de la 
friptură. Acest preparat poate fi servit şi rece. 


1167. Muşchi de vacă sau de porc cu sos 
picant 


600 g muşchi, 20 g untură, 50 g unt, 1 
lingură de muştar, 100 ml vin, sare, piper, 1 
linguriţă de făină. 

Muşchiul se taie în felii, se sărează, se presară 
cu piper şi se pune într-o tigaie cu untură bine 


înfierbîntată, prăjindu-se pe foc iute pe ambele 
părţi. După ce s-au rumenit, feliile de carne se scot 
într-o cratiţă şi se acoperă cu capac, iar în tigaie se 
presară făină, se stinge cu vin şi cu 200 ml supă de 
oase sau apă, se pune şi muştarul şi se dă în 2—3 
clocote, după care se strecoară sosul peste carne şi 
se mai fierb împreună pînă ce carnea se face 
fragedă. Se serveşte cu cartofi şi sosul preparat. 


1168. Muşchi de vacă cu sos de vin şi 
macaroane 


600 g carne, 100 g untură, 100 g morcov, 
2 cepe, 1 lingură de bulion, 1 căpăţină de 
usturoi, 300 g macaroane, 50 g unt, 100 mi 
vin, 60 g caşcaval, 1 lingură de făină, 1 foaie 
de dafin, 1 fir de cimbru, sare, piper. 

Se ia o bucată de carne macră, se împănează 
cu şuviţe de morcov şi cu feliuţe de usturoi, se 
sărează, se presară cu piper şi se rumeneşte într-o 
tigaie cu untură încinsă. După ce carnea s-a rumenit 
se scoate în alt vas, iar în untura rămasă se presară 
făina, se adaugă ceapa tăiată felii, restul de morcovi 
şi se călesc împreună, după care se adaugă bulion, 
se stinge cu apă caldă şi se răstoarnă peste carne. 
Se mai adaugă cimbrul, foaia de dafin şi se ţine la 
fiert acoperit cu capac pînă carnea se face fragedă, 
după care se scoate din cratiţă, se taie în felii şi se 
pune într-o tavă sau altă cratiţă. În cratita cu sos se 
adaugă vinul, se potriveşte de sare şi de lichid (dacă 
mai este nevoie se adaugă supă de oase sau apă 
caldă) şi se mai dă în 2—3 clocote, după care sosul 
se strecoară peste carne. Se serveşte cu macaroane 
fierte stropite cu unt cald, presărate cu caşcaval ras 
pe deasupra şi cu sos. 


1169. Muşchi de vacă vinătoresc cu 
găluşte de franzelă 


1 muşchi de vacă sau 600 g carne macră, 
100 g untură, 2-3 cepe, 200 g legume, 100 g 
slănină afumată, 1 lingură de muştar, 1 foaie 
de dafin, 1 lingură de făină, oțet, sare, piper. 

Carnea se împănează cu slănină afumată, se 
sărează şi se pune la prăjit într-o tigaie cu untură 
încinsă, rumenindu-se pe toate părţile, apoi se 
scoate în alt vas. In untura rămasă se călesc ceapa 
şi legumele tăiate felii, se adaugă făina şi se mai 
călesc împreună. Cînd încep să se rumenească se 
sting cu oţet şi cu supă de oase sau apă caldă, se 
adaugă muştar, foaie de dafin, carnea prăjită şi se 
continuă fierberea pînă carnea devine fragedă. Se 
scoate carnea din sos, se răceşte puţin, se taie în 
felii, se aşază într-o cratiţă şi deasupra se strecoară 
sosul, pasînd bine ca să treacă toate componentele. 
Se serveşte cu ganitură de găluşte de franzelă 
(Knedel) sau cu macaroane. 

Pentru prepararea găluştelor de franzelă v. 
reţeta 1323. 


1170. Muşchiuleţ de porc umplut 


600 g muşchiuleţ de porc, 200 g ciuperci 
proaspete, 100 g caşcaval, 25 g unt, 2 ouă, 1 
lingură de făină, 300 g pesmet, sare, piper, 
ulei sau untură pentru prăjit. 

Se despică muşchiuleţii în două, se subţiază 
prin batere cu ciocanul de şniţele, se presară cu 
sare şi piper, cu caşcaval ras şi cu ciupercile călite. 
Se rulează, se trec prin făină, ouă bătute şi prin 
pesmet, după care se prăjesc într-o tigaie cu untură 
multă, pe foc moderat. Cînd s-au rumenit pe ambele 
părţi sînt gata. Se servesc cu diverse garnituri şi cu 
unt fierbinte stropit pe deasupra. 


1171. Cotlet umplut 


Se prepară la fel ca în reţeta precedentă, 
tăindu-se cotletul în porţii şi apoi în două, ca o 
tabacheră, după care se bate subţiindu-se şi se um- 
ple ca şi muşchiuleţii. 


1172. Antricot de vacă la grătar 


1 kg antricot, sare, 100 g unt. 

Antricoatele tăiate se bat foarte puţin, se 
sărează în momentul frigerii şi numai pe partea de 
deasupra, iar cînd s-au fript pe o parte se întorc şi 
se sărează şi pe partea cealaltă. Antricoatele se pun 
la fript pe grătar bine încins ca să se frigă repede pe 
ambele părţi. Pot să rămînă puţin în sînge. Se 
servesc imediat, cu diferite garnituri şi cu cîte o 
felioară de unt condimentat sau proaspăt dat prin 
pătrunjel tăiat foarte mărunt, care se pune 
deasupra. 


1173. Cotlet de porc la grătar 


1 kg sau 6 bucăţi de cotlet se bat de 2—3 ori 
uşor, se sărează şi se pun la fript pe grătar bine 
încins, care se şterge cu o hirtie dată prin untură, în 
momentul în care se pune cotletul pe grătar. Se 
frige pe o parte, pînă capătă dungile rumene de 
grătar, apoi se întoarce şi pe partea cealaltă. 

Fripturile de porc la grătar trebuie bine 
pătrunse, pe cînd specialităţile de vacă pot fi lăsate 
şi în sînge. 

Cotletele arată mai frumos şi se frig mai repede 
dacă, înainte de a fi puse pe grătar, se scot oasele. 


1174. Muşchi de porc la grătar 


Muşchiul de porc se taie în felii şi se pregăteşte 
la fel ca în reţeta precedentă. 
1175. Muşchiuleţ de porc la grătar 


Muşchiuleţul se despică în două, se bate puţin 
şi uşor, se sărează şi se pune la fript pe grătarul 
bine încins şi uns în momentul folosirii. 


1176. Friptură asortată (Mixt grills) 


400 g muşchi de vacă, 300 g muşchi de 
porc, 1 pui, 300 g ficat, 3 rinichi, 300 g creier, 
300 g cirnaţi de porc, 200 g costiță afumată, 
6-12 ciuperci proaspete, 6 roşii, sare, piper, 
cîteva frunze de salată verde. 

Se taie carnea, măruntaiele, cîrnaţii şi costiţa în 
bucăţi egale, se sărează, se piperează şi se frig pe 
grătar. Creierul, după ce a fost curăţat, se 
împachetează într-o foaie de hirtie unsă cu ulei şi 
apoi se pune pe grătar. Ciupercile se curăţă, se 
sărează, se presară cu piper, se stropesc cu ulei şi 
se frig tot pe grătar. Roşiile se frig pe grătar fie 
întregi, fie tăiate în două dacă sînt mai mari. 

După ce s-au fript, se aranjează toate pe un 
platou, se pun deasupra roşiile şi ciupercile, iar 
peste muşchiul de vacă se poate pune cite o bucă- 
ţică de unt proaspăt. Pentru un aspect mai plăcut, 
platoul se garniseşte pe margine cu frunze de salată 
verde. 


1177. Medalion de muşchi de vacă sau de 
porc 


Pentru fiecare persoană se taie cîte o bucată de 
muşchi de vacă sau de porc, sub formă de felie 
rotundă, şi se frige la grătar sau la tigaie. Se 
servesc aşezate pe crutoane de franzelă prăjite în 
unt, iar peste fiecare medalion se pune şi cite o felie 
de unt proaspăt dat prin verdeață tăiată mărunt. 
Alături se serveşte garnitură de diferite legume sau 
cartofi pai. 


1178. Turnedo 


Se prepară la fel ca medalionul şi tot de formă 
rotundă, pe, fiecare medalion punîndu-se cîte un ou 
preparat ochi. Se serveşte cu diferite garnituri şi cu 
sos picant. 


1179. Friptură la tavă, procedeu general 


Pentru fripturi se foloseşte carnea macră, iar 
dacă se taie în bucăţi, se caută ca acestea să fie la 
fel de groase. 

Carnea se spală, se şterge, i se dă o formă 
lunguiaţă potrivit de groasă şi se sărează. (Unele 
fripturi se împănează cu usturoi, costiţă afumată şi 
legume.) Se pune la fript într-o tavă groasă, cu 
untură înfierbîntată, în cup-torul bine încins. Dacă 
cuptorul este slab, friptura mai mult fierbe, şi atunci 
scade şi se întăreşte. 

Friptura la cuptor sau înăbuşită pe plită trebuie 
întoarsă fără să se înţepe (prin înţepare iese tot 
sucul din carne) şi stropită tot timpul; nu trebuie 
lăsat să scadă sucul (zeama); de cîte ori zeama 
scade se adaugă apă caldă ca să nu se ardă 
grăsimea din tavă. Pentru aceasta trebuie şi o tavă 
sau cratiţă potrivită, după mărimea bucății de 
carne, fără să rămînă spaţiu gol, altfel iese friptura 
amăruie. Spre sfirşitul frigerii, ca să nu se piardă 
aroma, se adaugă legumele şi mirodeniile (ceapă, 
morcov, ţelină, albitură, usturoi, piper boabe, foi de 
dafin şi cimbru). Dacă se frige carnea în condiţii 
bune, sosul rămas [jiul) în tavă conţine atit gustul şi 
sucul cărnii cît şi al legumelor adăugate în el. 

Cînd friptura este gata se scoate din tavă, iar 
tava se pune pe plită să mai scadă lichidul, dacă 
eventual este prea mult; dacă lichidul a scăzut, 
atunci se adaugă 1—2 pahare de supă de oase sau 
apă caldă şi, după gust, 1 pahar de vin. Se lasă să 
dea în cîteva clocote, după care sosul se strecoară 
pasînd şi legumele în sos (se dau prin sită legumele 
împreună cu sosul). Acest sos se serveşte cu 


friptura şi se toarnă peste ganituri: piure de cartofi, 
orez, macaroane etc., dînd acestora un gust 
excelent. 


1180. Friptură de porc la tavă 


1 kg carne de porc, 1 lingură de untură, 1 
morcov, 1 ceapă, citeva boabe de piper, 1/2 
căpăţină de usturoi, sare. 

Carnea macră, din pulpă sau spată, se sărează 
puţin şi se pune la fript într-o tavă cu untură şi 
puţină apă în cuptorul bine încins. Cînd carnea s-a 
rumenit se întoarce, iar după 30 min se adaugă 
morcovul, ceapa tăiată subţire, usturoi şi boabe de 
piper. Între timp se întoarce friptura, iar dacă scade 
sucul de carne, se adaugă din cînd în cînd cîte 
puţină apă, stropindu-se friptura cu acest suc (jiu) 
din tavă. Friptura este gata cînd s-a rumenit pe 
ambele părţi; dacă totuşi se consideră că nu este 
suficient de moale, se acoperă cu un capac sau cu o 
hîrtie albă unsă ca să nu se ardă, iar dacă sosul 
(sucul) este scăzut se mai adaugă apă şi se 
continuă frigerea pînă ce friptura se frăgezeşte 
complet. Cînd este gata se scoate, iar sosul 
împreună cu legumele se strecoară prin sită 
pasîndu-se. 

Friptura se taie în felii în momentul servirii, 
altfel se usucă. Se serveşte cu diferite garnituri ca: 
piure de cartofi, spanac, fasole, cartofi prăjiţi, varză 
călită, soteuri de legume etc. 


1181. Cotlet de porc la tavă 
Se prepară la fel ca în reţeta precedentă. 


1182. Friptură de vacă la tavă 


Friptura de carne de vacă se poate prepara la 
fel ca friptura de porc (v. reţeta 1180), dar este mai 


practic să se prepare prin înăbușire, recoman-dîndu- 
se împănarea cu morcov, slănină afumată şi usturoi. 


1183. Friptură de porc în cantităţi mai 
mari, pentru mese festive 


2-3-5 kg de carne, 100 g grăsime, citeva 
cepe, 1 ţelină, 1 morcov, 1 căpățină de 
usturoi, citeva boabe de piper, 1 foaie de 
dafin, 1 linguriţă de boia, de chimen sau de 
cimbru, sare. 

Bucăţile de carne pot fi mari (cam de 1 kg) şi cu 
oase. Carnea poate fi împănată cu slănină sau 
numai cu usturoi sau se poate frige simplă. Se pune 
într-o tavă, se adaugă toate componentele cuprinse 
în reţetă (ceapă, morcov, ţelină — toate tăiate felii), 
se stropeşte cu ulei sau cu untură în- fierbîntată, se 
adaugă citeva linguri de apă, se acoperă cît mai 
bine (ermetic) şi se introduce în cuptorul bine încins. 
Dacă nu se poate acoperi bine cu un capac, se 
prepară o foaie din cocă simplă care se aplică peste 
toată carnea şi se lipeşte apoi de marginea tăvii, 
pentru ca friptura sub protecţia ei să se rumenească 
fără să se ardă, păstrîndu-şi aroma şi suculenta. 
După ce foaia de cocă s-a rumenit bine, se poate 
controla dacă şi carnea este gata sau dacă mai 
trebuie adăugat lichid (apă sau supă). Carnea se 
încearcă cu o furculiţă; dacă carnea este friptă, 
furculita intră cu uşurinţă în ea. Dacă nu este gata 
se mai continuă frigerea, dar se micşorează treptat 
temperatura cuptorului. 

Pentru a se putea tăia în felii egale, carnea 
trebuie să aibă o formă rotundă şi de aceea se 
fasonează înainte de a se introduce în cuptor; se 
poate lega şi cu o sfoară. Friptura se taie mai bine 
dacă se lasă să se răcească puţin şi apoi se taie în 
felii transversal pe fibre. După ce se taie nu se mai 
ţine la căldură mare, fiindcă se usucă. Fritura tăiată 
se ţine acoperită, iar la servire se toarnă peste ea 


sosul strecurat şi dat într-un clocot; garniturile sînt 
la alegere. 


1184. Friptură de piept de porc la tavă 


1,5 kg carne de porc (piept cu os), 60 g 
untură, 1 ceapă, usturoi, sare. 

Carnea se taie în benzi de lungimea tăvii, late 
de 6—8 cm, se spală în apă rece, se scurge bine, se 
sărează şi se pune într-o tavă cu untură încăl-zită. 
Se adaugă ceapă şi usturoi şi se introduce în 
cuptorul bine încins. După ce carnea s-a rumenit se 
adaugă citeva linguri de apă, ca să nu se ardă 
legumele şi untura. Pieptul fript se taie în bucăţi şi 
se serveşte cu diverse garnituri: piure de cartofi, de 
fasole, legume sotate sau cel mai potrivit cu varză 
călită şi stropită cu sosul de la friptură. 


1185. Friptură de rasoluri de porc 


3 rasoluri de porc, 50 g untură, usturoi, 
cimbru, sare. 

Rasolurile se taie pe mijloc în două, dar nu de 
tot, ci atît ca să poată fi uşor împărțite la servire; se 
spală, se scurg bine, se sărează, se aşază într-o 
tavă cu untură înfierbiîntată bine şi se frig în 
cuptorul încins. După ce s-au rumenit, se adaugă 
peste ele usturoi zdrobit, cimbru şi cîteva linguri de 
apă şi se acoperă cu foi de varză sau cu o coală de 
hîrtie unsă cu grăsime şi se lasă să se mai frigă pînă 
se face carnea moale. Se serveşte cu fasole iahnie 
sau cu varză călită. 


1186. Rasoluri sau piept de porc afumat 
cu garnitură de fasole sau varză 


Rasolurile sau pieptul se pun mai întîi în apă 
călduţă şi după 1—2 ore se spală bine şi se pun la 
fiert cu apă, pînă ce carnea este gata. Se pot fierbe 
şi împreună cu varză sau cu fasole. Se servesc cu 


fasole iahnie sau cu varză călită în care la urmă se 
adaugă zeama de la fierberea acestora şi se mai 
lasă să fiarbă 10—15 min împreună. 


1187. Friptură de porc marinată 


Carne cită este nevoie, iar pentru marinare 
sînt necesare următoarele componente (pentru 3 kg 
de carne): 1 I de apă, 1-2 cepe, 1 morcov, 
1 țelină, 1 căpăţină de usturoi, 1-2 foi dafin, 1 
fir de cimbru, citeva boabe de ienibahar şi de 
piper, oțet, sare. 

Legumele, după ce au fost curățate şi spălate, 
se taie în felii subţiri şi se pun la fiert în cantitatea 
de apă prevăzută, împreună cu toate componentele. 
Se fierb în vas acoperit, 10 min, la foc iute. 

Între timp, carnea împănată cu slănină afumată 
şi cu usturoi sau simplă, tăiată în bucăţi de 
aproximativ 1 kg şi de formă lunguiaţă, se leagă cu 
sfoară şi se aşaza într-un vas smălţuit peste care se 
toarnă marinată călduţă şi se ţine acoperită într-un 
vas răcoros pînă a doua zi (se poate ţine şi 2—3 
zile). Cînd vrem s-o punem la fript, carnea se scoate 
din marinată, se şter-ge, se aşază într-o tavă cu 
puţină untură înfierbiîntată şi se introduce în cup- 
torul bine încins. După ce s-a rumenit pe o parte se 
întoarce, se adaugă citeva linguri de zeamă de 
marinată şi se frige în continuare. Dacă cuptorul 
arde prea tare, ca să nu se ardă friptura pe 
deasupra, se acoperă cu o coală de hirtie unsă cu 
grăsime şi se mai frige pină este gata, apoi se 
scoate în alt vas, iar în sosul din tavă se pot adăuga: 
1 lingură de făină uscată la tigaie, 1 lingură de 
bulion sau 2—3 roşii, 1—2 ardei graşi, sau numai 1 
lingură de muştar. Se stinge sosul cu zeamă de 
marinată sau cu apă; se poate adăuga şi 1 pahar de 
vin. Se lasă tava pe foc să fiarbă pînă scade sosul 
cît este nevoie, se strecoară şi se toarnă fierbinte 
peste carnea tăiată în felii, cînd se serveşte la masă. 


1188. Friptură de porc cu salată de cartofi 


Carnea se fasonează după dorinţă, se 
împănează cu usturoi, se leagă circular cu o sfoară, 
se sărează, se pune într-o tavă cu untură sau ulei şi 
se introduce în cuptorul bine încins. După ce s-a 
rumenit pe ambele părţi, se adaugă citeva felii de 
ceapă, morcov, usturoi, ţelină, cîteva boabe de 
piper, 1 fir de cumbru, 1 foaie de dafin şi cîteva 
linguri de apă, lăsîndu-se să se frigă pînă se înmoaie 
carnea. Între timp, dacă scade lichidul în tavă, se 
mai adaugă din cînd în cînd cite puţină apă. Cînd 
carnea este gata se scoate în alt vas, iar tava se 
pune pe plită la foc, ca să scadă lichidul dacă este 
prea subţire sau se mai stinge cu supă de oase sau 
cu apă caldă şi se adaugă, după gust, sare, oţet şi 
muştar şi după ce a dat în cîteva clocote se 
strecoară peste friptura tăiată în felii. 

La anumite mese festive, această friptură se 
serveşte cu salată de cartofi cu ceapă marinată, 
pregătită astfel: la 1 kg de cartofi fierţi în coajă, se 
iau 2—3 cepe de mărime mijlocie, se taie cît mai 
subţire în felii, se sărează puţin, se toarnă peste ele 
1/2 pahar de oţet fierbinte fiert în prealabil 
împreună cu o frunză mică de dafin, cîteva boabe 
de piper şi de ienibahar şi se acoperă ermetic. 
Cartofii se curăţă de coajă, se taie în felii subţiri la 
care se adaugă ceapa (care s-a marinat), sare, piper 
şi ulei după gust şi se amestecă. 

La friptură se serveşte şi sos fierbinte cu salată 
rece. 


1189. Friptură de porc cu ciuperci 


Se prepară la fel ca în reţeta precedentă, cu 
deosebirea că în sosul strecurat se adaugă din timp 
ciupercile înăbuşite separat şi se mai lasă să dea 
sosul în cîteva clocote. Se pot introduce feliile de 
friptură în sos sau acesta se răstoarnă peste friptura 


tăiată. Se serveşte cu pilaf de orez sau cu piure de 
cartofi. 


1190. Antricot de vacă (Rostbeef) cu 
ceapă la tigaie 


900 g antricot de vacă, 500 g ceapă, 30 g 
făină, 120 g untură, 2 g boia, 1 legătură de 
pătrunjel verde, sare, piper. 

Se taie antricoatele în felii, se bat puţin, iar 
vinele şi pieliţele se crestează. Se sărează, se trec 
prin făină şi se pun la prăjit într-o tigaie cu untură 
încinsă. După ce s-au prăjit pe ambele părţi se scot 
în alt vas, iar în untura rămasă se căleşte ceapa 
tăiată foarte subţire. Se adaugă boia de ardei şi se 
stinge cu supă de oase sau cu apă caldă, se pun 
antricoatele în acest sos şi se fierb împreună 30—40 
min. Se servesc cu garnitură de cartofi fierţi şi cu 
murături. 


1191. Vrăbioară de vacă cu ceapă la 
tigaie 


Se curăţă vrăbioarele de pieliţe şi se taie în felii 
de circa 150 g fiecare, care se bat cu ciocanul de 
carne, se sărează, se presară cu piper, se tăvălesc 
în făină şi se prăjesc în ulei încins. Cînd s-au 
rumenit, se scot în alt vas, iar în untura rămasă se 
căleşte ceapa tăiată foarte subţire, se adaugă 1/2 
lingură de bulion şi se stinge cu supă de oase sau 
cu apă caldă. Se pun apoi vrăbioarefe în acest sos 
de ceapă şi se mai fierb împreună 30—40 min. Se 
servesc cu piure de cartofi. 


1192. Vrăbioară cu sos de bere 
(carbonade de boeuf) 


900 g vrăbioare, 120 g untură, 1 lingură 
de făină, 30 g bulion, 400 g ceapă, 1 
morcov, 1/2 căpăţțină de usturoi, 1 fir de 


cimbru, 300 ml bere, 1 lingură de oţet, 1/2 kg 
cartofi, 1 legătură de verdeață, sare, piper. 

Se taie vrăbioarele felii, se bat bine, se sărează, 
se presară cu piper, se tăvălesc în făină şi se 
prăjesc în untură încinsă. Cînd s-au rumenit se scot 
în alt vas, iar în untura rămasă se călesc ceapa şi 
morcovii tăiate felii subţiri. După ce s-a prăjit totul 
puţin se mai adaugă usturoi tocat, bulion şi se 
stinge cu oţet şi supă de oase sau apă caldă. Se 
lasă să fiarbă 30—40 min, după care se mai adaugă 
cimbru, se potriveşte de sare şi se strecoară peste 
carne. Se adaugă berea şi se mai lasă să fiarbă pînă 
ce carnea este gata. Se serveşte cu cartofi natur 
presăraţi cu pătrunjel verde tocat mărunt. 


1193. Antricot de vacă cu ciuperci şi 
costiţă 


900 g antricot sau vrăbioară de vacă, 100 
g untură, 300 g ciuperci proaspete, 2-3 cepe, 
100 g costiță, piper, 100 ml vin, 1 lingură de 
bulion, sare, 1 legătură de verdeață. 

Antricotul se taie în bucăţi (porţii) care se bat, 
se sărează, se trec prin făină şi se prăjesc într-o 
tigaie cu untură. După ce s-au prăjit, antricoatele se 
scot, iar în untura rămasă se căleşte ceapa tăiată 
mărunt, la care se adaugă ciupercile curățate şi 
tăiate cît mai subţire, costita, bulionul, vinul, şi 
puţină apă. Se lasă să fiarbă toate împreună 10 min, 
după care se adaugă antricoatele. Se potriveşte de 
sare şi se lasă să mai fiarbă pînă se face carnea 
fragedă. Se serveşte cu garnitură de cartofi natur şi 
presăraţi cu pătrunjel verde tăiat mărunt. 


1194. Antricot de vacă cu legume şi 
smîntînă 


900 g antricot (6 felii), 100 g untură, 200 
g morcov, 200 g ceapă, 150 g fasole verde, 


100 g mazăre, 500 g cartofi, 1 legătură de 
pătrunjel verde, sare, 200 g smîntînă. 

Antricoatele se prepară la fel ca în reţeta 
precedentă, fără să se mai adauge costiţa şi 
ciupercile. Carnea se înăbuşă în sosul cu ceapă şi se 
serveşte cu legume fierte fiecare separat; deasupra 
legumelor se presară pătrunjel verde tăiat mărunt, 
apoi se toarnă smîntînă. 


1195. Antricot de vacă umplut cu ciuperci 


6 bucăţi de antricot sau de vrăbioară a 
150 g, 6 ouă, 50 g caşcaval, 200 g ciuperci 
proaspete, 1 legătură de verdeață, 50 g 
untură, 100 g unt, 100 ml vin, sare, piper. 

Bucăţile (feliile) de antricot se bat pînă se întind 
şi se subţiază. Ciupercile se curăţă, se spală şi se 
călesc cu o parte din unt, apoi se adaugă sare, piper 
şi pătrunjel verde tăiat mărunt. Din ciupercile călite 
şi ouă, cu restul de unt, se fac citeva omlete. 
Omleta se împarte egal pe fiecare bucată de 
antricot, care se rulează şi se leagă cu aţă groasă. 
Se aşază într-o tavă cu untură fierbinte şi se prăjesc 
întorcîndu-se pînă se rumenesc pe toate părți-le, 
după care se sting cu vin şi se mai introduc în 
cuptorul încins, pentru 20—30 min, apoi se scot din 
cuptor şi se ţin la cald pînă la servire. Se servesc cu 
pilaf de orez şi cu sos tomat; pilaful se presară cu 
caşcaval ras. 


1196. Vrăbioară cu ciuperci 


6 felii de vrăbioară, 300 g ciuperci, 100 g 
untură, 2-3 cepe, 1 legătură de pătrunjel 
verde, 100 mi vin, 1 lingură de făină, sare, 
piper. 

Feliile (bucăţile) de vrăbioară se bat puţin, se 
trec prin făină şi se prăjesc în untură bine 
înfierbîntată, după care se scot în alt vas. În untura 


rămasă se călesc ceapa tăiată mărunt şi ciupercile 
tăiate felii subţiri, apoi se răstoarnă peste carne. Se 
adaugă vin, apă, verdeaţa tăiată mărunt, sare şi 
piper, după gust, şi se lasă să mai fiarbă împreună 
20—30 min. 

Se serveşte cu garnitură de orez sau cu cartofi 
fierţi natur şi presăraţi cu pătrunjel verde tăiat 
mărunt. 


1197. Vrăbioară de vacă cu fasole verde 


6 felii de vrăbioară, 100 g untură, 1 kg 
fasole verde, 100 g ceapă, 1/2 căpăţțină de 
usturoi, 50 g făină, 50 g bulion, 1 legătură de 
mărar, sare, piper. 

Feliile de carne se bat, se sărează, se presară 
cu piper, se trec prin făină şi se pun la prăjit într-o 
tigaie cu untură bine încălzită. După ce carnea s-a 
prăjit se scoate în alt vas, iar în untura rămasă în 
tigaie se pune la călit ceapa tăiată mărunt; cînd 
aceasta s-a prăjit puţin se adaugă usturoiul tocat, 
restul de făină, bulionul şi se stinge cu supă de oase 
sau cu apă caldă, lăsîndu-se să fiarbă 20—30 min, 
apoi se strecoară peste carnea prăjită şi se mai fierb 
împreună pînă carnea este gata. Atunci, se adaugă 
fasolea fiartă separat sau din conservă (scursă de 
apă), mărarul tăiat mărunt, se potriveşte de sare şi 
se mai dă în citeva clocote. După preferinţă, se pot 
adăuga citeva roşii curățate de pieliţă şi de seminţe, 
iar la servire se poate pune peste fiecare porţie cîte 
o lingură de smîntînă. 


1198. Vrăbioară cu spanac 


Se prepară la fel ca în reţeta precedentă, în loc 
de fasole verde adăugindu-se, la carnea prăjită şi 
apoi bine înăbuşită, spanacul opărit şi tăiat mare, 
după care se potriveşte la gust cu zeamă de lămiie 


sau cu oţet. Această mîncare se poate servi şi cu 
garnitură de orez sau cu cartofi fierţi natur. 


1199. Medalion de porc cu sos picant 


800 g muşchi de porc, 60 g untură, 1 
lingură de muştar, 2-3 castraveți murati, sare, 
piper, franzelă, 50 g unt. 

Muşchiul de porc se taie în felii, care se bat 
puţin cu ciocanul de şniţele, se sărează, se dau prin 
făină şi se rumenesc într-o tigaie cu untură. Se scot 
apoi într-un vas cu capac, se adaugă 1/2 pahar de 
apă caldă şi se înăbuşă pe foc cît mai domol. In 
untura rămasă se adaugă restul de făină, muştarul 
şi se stinge cu 1 pahar de apă sau cu supă de oase; 
se lasă să dea în cîteva clocote şi se răstoarnă peste 
carne. Intre timp, se curăţă castraveţii de coajă şi 
de seminţe, se taie foarte mărunt şi se adaugă la 
carne. Se potriveşte de sare şi de piper şi se mai 
înăbuşă pînă ce carnea va fi fragedă. Franzela se 
curăţă de coajă, se taie în felii groase de 2 cm şi se 
prăjeşte într-o tigaie cu unt. La servire, feliile de 
franzelă se pun pe un platou, peste ele se aşază 
medalionele, iar deasupra se toarnă sosul. 


1200. Medalion de porc cu ciuperci 


Se prepară la fel ca în reţeta precedentă, 
înlocuindu-se castraveţii cu 200—300 g ciuperci 
proaspete călite în unt. Cînd mîncarea este gata se 
mai adaugă 100 g smîntînă şi o lingură de pătrunjel 
verde tăiat mărunt. Se ser-veşte cu garnitură de 
orez sau cartofi fierţi natur. 


1201. Escalop natur 


900 g carne pulpă sau muşchi de porc, 30 
g făină, 100 g untură, 1/2 pahar de vin, 50 g 
unt, piper, sare. 


Carnea se taie în felii de circa 70 g fiecare, care 
se bat foarte puţin, se sărează, se presară cu piper, 
se trec prin făină şi se prăjesc în untură încinsă. 
Cînd s-au rumenit pe ambele părţi, se scot în alt 
vas, iar în untura rămasă se adaugă restul de făină 
şi se stinge cu vin. Se potriveşte de sare, se mai 
adaugă citeva linguri de supă sau de apă caldă, se 
răstoarnă peste escalop şi se mai fierb împreună 15 
—20 min. Dacă este încă tare, se mai adaugă puţină 
supă sau apă şi se înăbuşă pină se înmoaie 
escalopul. 

Se serveşte cu garnitură de cartofi, orez, sau cu 
soteuri de legume. 


1202. Escalop cu sos de ciuperci 


Se pregăteşte la fel ca în reţeta precedentă, 
adăugiîndu-se 300 g ciuperci călite. 


1203. Escalop portughez 


Se pregăteşte la fel ca escalopul natur (v. 
reţeta 1201), iar pentru 500 g (5—6 porţii) sos 
portughez sînt necesare: 4-5 roşii mari, 1 
căpățină de usturoi, 50 g unt, 1/2 pahar supă 
de oase, 100-200 ml vin, piper, pătrunjel 
verde, sare. 

Se aleg roşii mari cărnoase, se opăresc în apă 
clocotită ca să se ia pieliţa şi să se scurgă zeama, se 
curăţă de seminţe, se călesc în unt, în care s-a pus 
o linguriţă de usturoi tocat şi împreună se prăjesc 
10 min, apoi se adaugă vinul, piperul, sare, supă 
sau apă (cit este nevoie) şi se mai lasă să dea în 
cîteva clocote, după care se răstoarnă peste escalop 
şi împreună se mai fierb 5—6 min. 

Se serveşte cu cartofi fierţi natur. 

1204. Escalop cu sos de lămiie 


600-800 g carne, 50 g făină, 50 ml ulei, 50 
g unt, 100 g smîntînă, sare, piper, 1 lămiie. 


Se taie carnea din pulpă sau muşchi de porc în 
felii, care se bat, se sărează, se dau prin făină şi se 
prăjesc în ulei. Cînd sînt gata se scot în alt vas, iar 
în vasul în care s-au prăjit se adaugă unt, restul de 
făină, se amestecă pînă se omogenizează, se stinge 
cu smîntînă şi cu atita apă sau supă cit să iasă sosul 
potrivit. Se adaugă sare şi zeamă de lămîie, după 
gust, se toar-nă peste carne şi se mai înăbuşă pînă 
se înmoaie escalopul. Se serveşte cu cartofi natur 
presăraţi cu verdeață. 


1205. Rulouri din muşchi de porc cu şuncă 
şi orez 


600 g carne (muşchi sau pulpă de porc), 
150 g şuncă, 100 g orez, 100 g untură, 2 ouă, 
pătrunjel verde, piper. 

Pentru sos: 50 g unt, 50 g făină, 100 g 
smîntînă. 

Carnea se taie în felii care se bat şi se sărează. 
Între timp, se taie şun-ca în cubuleţe mici şi se pune 
la prăjit într-o cratiţă cu untură. După ce s-a prăjit 
puţin se adaugă orezul ales, spălat şi scurs de apă, 
amestecîndu-se de la început fără întrerupere 5—6 
min pe foc potrivit, apoi se stinge cu 300 ml apă sau 
supă de oase, se potriveşte de sare, se acoperă cu 
un capac şi se lasă pe foc domol 15—20 min, după 
care orezul se răstoarnă într-un vas, se lasă să se 
răcească şi se adaugă ouăle, pătrunjelul verde tăiat 
mărunt, piper şi se amestecă bine. Cu această 
compoziţie se umplu feliile de carne, apoi se rulează 
şi se prind cu scobitori sau se leagă cu aţă. Rulourile 
pregătite se aşază într-o tavă unsă cu untură şi se 
introduc în cuptor. Între timp, într-o cratiţă se pune 
la topit untul, peste care se toarnă făina care se 
căleşte 3—4 min pe foc foarte moale, se stinge cu 
supă sau cu apă călduţă şi smîntînă şi, după cea 
dat în cîteva clocote, se strecoară sosul peste 


rulouri, apoi se mai lasă să fiarbă împreună 30 min. 
Se servesc cu garnitură de cartofi sau de orez sau 
cu soteuri de legume. 


1206 Rulouri din carne din pulpă cu 
ciuperci 


1 kg carne din pulpă de porc, 300 g 
ciuperci proaspete, 50 g făină, 100 g smîntînă, 
100 g untură, 1 legătură de pătrunjel verde, 
sare, piper, 150 g ceapă, 50 g unt. 

Carnea se taie în felii late care se bat ca să se 
subţieze cît mai bine, după care peste ele se pun 
ciuperci preparate astfel: ceapa tăiată mărunt se 
căleşte într-o cratiţă cu untură, apoi se adaugă 
ciupercile tăiate felioare şi se călesc împreună pînă 
scade lichidul lăsat de ciuperci. Se adaugă pătrunjel 
tăiat mărunt, piper, sare, după gust, se amestecă, 
după care se pun, repartizindu-se, pe fiecare felie 
de carne. Acestea se rulează prinzindu-se cu 
scobitori, se aşază în tavă, se ung cu grăsime şi se 
introduc în cuptor pînă se rumenesc. Între timp, se 
prepară din făină, unt şi smîntînă un sos alb care se 
toarnă peste rulourile din cuptor, lăsîndu-se să mai 
fiarbă împreună 10—20 min. Cînd rulourile sînt 
gata, se scot scobitorile. Se servesc cu garnitură de 
orez. Pentru pregătirea sosului v. reţeta 174. 


1207. Rulouri din carne de porc cu 
franzelă 


6 felii de carne din pulpă de porc (a 150 g 
felia), 250 g franzelă, 2 ouă, 1-2 linguri de 
pătrunjel tăiat mărunt, 250 ml lapte, 100 g 
ceapă, 100 g untură, 1 lingură de bulion, 
piper, sare, 1/2 pahar de vin, 50 g făină. 


Se sărează feliile de carne şi se bat cu ciocanul 
de şniţele. Intre timp, se curăţă franzela de coajă, 
se taie în felii şi se înmoaie în lapte, apoi se adaugă 
ouă, piper, sare, pătrunjelul tăiat mărunt, se 
amestecă şi cu compo-ziţia respectivă se umplu 
feliile de carne, se rulează şi se prind cu scobitori. 
Se prăjesc cît să se rumenească pe deasupra, apoi 
se scot într-o tavă de mărime potrivită şi se mai 
înăbuşă cu puţină supă la cuptor, pînă se prepară 
sosul. În untura rămasă în vasul în care s-au prăjit 
rulourile se adaugă cea-pa tăiată subţire şi se 
căleşte 5—6 min, după care se adaugă făina şi se 
căleşte în continuare amestecîndu-se pînă se 
îngălbeneşte puţin, se adaugă bulionul, se stinge cu 
2—3 pahare (polonice) de supă de oase sau apă şi 
se lasă să mai fiarbă 10—20 min. Se strecoară sosul 
peste rulouri şi se mai lasă să fiarbă 20—30 min 
împreună. In acest interval de fierbere se adaugă 
vinul şi se potriveşte de sare. Cînd sînt gata se scot 
scobitorile. 


1208. Rulouri din carne de porc cu ficăţei 
de pasăre sau ficat de porc 


Se prepară la fel ca în reţeta precedentă, cu 
deosebire că la compoziţia de umplutură se mai 
adaugă ficăţei de pasăre sau ficat de porc, tăiat în 
bucăţi mici şi călit puţin în untură (înăbuşit uşor). 


1209. Ruladă din piept de porc 


1-2 kg carne piept de porc, piper pisat, 
usturoi, 50 g bulion, 50 g untură, 1-2 cepe, 1 
morcov, sare. 

La pieptul de porc se scot coastele, se bate 
carnea cu ciocanul de şniţele, se sărează, apoi se 
freacă cu usturoi pisat, se presară cu piper şi se 
rulează strîns. Se leagă circular cu o sfoară, se 
aşază într-o tavă cu untură încălzită şi se introduce 
în cuptorul bine încins. După ce rulada s-a rumenit 


puţin pe toate părţile, se adaugă în tavă ceapa şi 
morcovul tăiate în felii, adăugindu-se din cînd în 
cînd puţină apă, iar rulada se stropeşte cu grăsime 
din tavă. Cînd friptura este gata, se scoate, iar în 
tavă se adaugă bulion, se stinge cu apă şi se mai dă 
în cîteva clocote, după care sosul se strecoară. Se 
dezleagă sfoara, iar friptura se taie în felii şi se ser- 
veşte cu diverse garni-turi: cartofi piure, fasole 
iahnie sau varză călită. 


1210. Frigărui din carne de porc 


Carnea macră sau din piept de porc se taie în 
pătrăţele egale care se sărează, se presară cu piper 
şi cimbru, se ung puţin cu ulei, se înfig pe frigărui de 
lemn şi se frig pe grătarul bine încins. Se întorc pe 
toate părţile, pînă se rumenesc uniform. Se servesc 
cu pilaf de orez şi cu diferite garnituri de legume. 


1211. Frigărui asortate din carne şi 
organe 


Aceste frigărui se pot pregăti din ficat, bucăţi 
de carne şi intercalaţii de felii de ceapă, ardei gras, 
roşii, toate presărate cu piper, sare, cimbru şi 
înşirate pe  frigărui din lemn sau din metal 
inoxidabil. Se pun pe grătar bine încins şi uns cu o 
bucată de seu sau slănină. Se întorc mereu în tim- 
pul frigerii şi se ung cu o pană înmuiată în ulei. 


1212. Chebab 


Se taie carnea de porc sau de ovine în felii 
subţiri care se presară cu piper, sare şi cimbru. Se 
pun într-un vas şi se intercalează cu ceapă tăiată 
felii subţiri şi ardei iute tăiat, se stropesc cu oţet sau 
cu vin vechi, după care se ţin acoperite la rece 24 
de ore să se marineze şi să se frăgezească. Apoi 
bucăţile de carne se scot, se pun bine îndesate pe 
frigărui şi se frig pe toate părţile pe grătarul încins. 


Jarul obţinut din lemne de fag sau mangal, 
după ce s-a încins, se aranjează în două grămezi 
alungite după lungimea frigăruilor care se aşază 
sprijinite pe o cărămidă, piatră sau crăcană, 
deasupra cărbunilor. Se roteşte chebabul pînă se 
frige. Se serveşte cu pilaf de orez sau cu cartofi 
prăjiţi. 

1213. Carne de porc la tigaie (sote) 


500-900 g carne macră, 30 g untură, 2-3 
căţei de usturoi, 1 ardei iute, sare, piper. 

Carnea cea mai indicată pentru sote este 
muşchiul, muşchiuleţul şi pulpa. Se taie carnea în 
fişii subţiri care se sărează şi se pun la prăjit într-o 
tigaie cu ulei bine încins sau untură. Tigaia se ţine 
pe foc iute să se rume-nească carnea repede. Se 
adaugă usturoi tocat, ardei iute tăiat mărunt, sare şi 
piper, după gust. 

Se serveşte foarte fierbinte, cu cartofi natur sau 
cu mămăligă. 

1214. Sote din carne de vacă 


0,6-1 kg carne de vacă, 50 g untură, 1/2 
pahar de vin, 1 ardei iute, 1 lingură de bulion, 
1 fir de cimbru, sare. 

Se foloseşte cap de muşchi sau pulpă fără vine 
şi pieliţe. Se taie carnea în fişii subţiri, se sărează şi 
se pune la prăjit într-o tigaie mare (ca să nu stea 
carnea grămadă), pe foc iute. Se poate adăuga la 
prăjit şi ceapă tăiată mărunt. Cînd carnea începe să 
se rumenească, se adaugă ceapa şi usturoiul tăiate 
mărunt, ardei şi bulion, se stinge cu vin, se adaugă 
cimbru şi sare şi se mai sotează 5—6 min pe foc 
iute. 

Dacă carnea este tare, se adaugă supă sau apă 
caldă şi se fierbe înăbuşit, pe foc potrivit, pînă se 
înmoaie bine carnea. Se serveşte cu cartofi fierti. 


Atît carnea cît şi cartofii trebuie să fie foarte 
fierbinţi. 


1215. Tochitură moldovenească 


Carnea macră de la ceafă, din fleică sau din 
pulpă învăscută cu slănină se taie în bucăţi cît o 
nucă mijlocie, se sărează puţin şi se pune la prăjit în 
untură încinsă. Cînd carnea s-a rumenit se mai 
adaugă bucăţi de ficat, un păhărel de vin şi se mai 
prăjeşte circa 10 min pentru formarea sosului şi 
uniformizarea gustului. Tochitură moldovenească se 
serveşte cu mămăliguţă caldă, murături, brînză de 
burduf şi ardei iute. 


1216. Tochitură muntenească 


900 g carne de porc macră, 50 ml ulei, 1/2 
pahar de apă, usturoi, sare şi piper, după 
gust. 

Se taie carnea în bucăţi şi se pune la prăjit într- 
o tigaie cu ulei bine încins. După ce carnea s-a prăjit 
puţin, adică a început să se rumenească, se stinge 
cu citeva linguri de supă sau apă călduţă, se 
potriveşte la gust cu piper pisat, sare, usturoi tocat 
mărunt şi se mai lasă încă 10—15 min să mai fiarbă. 
Cine doreşte poate să mai adauge 1 lingură de 
bulion, 1 crenguţă de cimbru, 1 ardei iute tocat 
mărunt şi, după gust, vin. Se serveşte cu mămăli- 
guţă fierbinte şi murături. 


1217. Tochitură asortată din organe cu 
afumături 


Se pregăteşte la fel ca în reţeta precedentă, cu 
deosebirea că în afară de carne se mai adaugă ficat, 
rinichi, cîrnăciori, costiţă afumată etc., toate tăiate 
mărunt. Se iau din toate acestea cantităţi potrivite, 
în aşa fel ca fieca-re porţie să aibă circa 200 g în 
total. 


Se prăjesc pe rînd, întîi carnea, apoi cîrnăciorii, 
ficatul şi rinichii, adăugîndu-se la urmă cînd celelalte 
sînt aproape gata. 


1218. Tochitură suceveană 


500 g carne de porc (ceafă), 200 g cîrnațti 
de porc afumati, 100 g ficat, 200 g brînză de 
oi, 6 ouă, 100 g untură, piper, sare, mălai. 

Carnea, ficatul şi cîrnaţii se taie în cuburi şi se 
pun într-o tigaie cu o parte din untură înfierbîntată 
şi se prăjesc pe foc iute pînă se rumenesc. Se stinge 
apoi cu cîteva linguri de apă clocotită, se acoperă şi 
se mai lasă să fiarbă 10 min. Intre timp, cu restul de 
untură se prăjesc ouăle ochiuri. Se serveşte pe un 
platou sau pe farfurie, adăugîndu-se cîte un ou ochi, 
brînză şi mămăliguţă. 


1219. Şniţel natur 


800 g pulpă, 100 ml ulei, 50 g făină, sare. 

Pentru şniţele se foloseşte carne macră din 
pulpă de porc, vițel sau miînzat. Se taie carnea în 
felii care se curăţă de vine, se sărează, se bat, se 
trec prin făină şi se pun la prăjit într-o tigaie cu 
untură înfierbîntată. Se prăjesc pe ambele părţi. 
Cînd feliile s-au rumenit, se toarnă peste ele citeva 
linguri de supă sau apă şi se înăbuşă pe plită 5—10 
min. Se servesc cu diverse garnituri şi stropite cu 
unt proaspăt. 


1220. Şniţel pane 


600 g carne macră, 100 g untură, 2 ouă, 
50 g făină, 150 g pesmet, piper, sare. 

Carnea din pulpă se taie în felii care se bat pînă 
se subţiază, după care se presară cu sare şi cu piper 
pisat, se dau prin făină, ou bătut, pesmet alb şi se 
prăjesc în untură bine încinsă pe ambele părţi. 


Se serveşte cu diferite legume sotate sau cu 
piureuri. 


1221. Şniţel parizian 


600 g carne macră, 3 ouă, 100 g făină, 
100 g untură. 

Se pregăteşte la fel ca în reţeta precedentă, 
fără însă a se mai trece carnea şi prin pesmet, ci 
numai prin făină şi ou. 


1222. Şniţel extra 


600 g muşchi de porc, 3 ouă, 50 g făină, 
100 g pesmet, piper, sare, 50 g unt, 100 g 
untură, 100 g caşcaval ras. 

Muşchiul se taie în felii care se bat pînă se 
subţiază, după care se sărează, se presară cu piper, 
se trec prin făină, ou bătut şi prin pesmet alb 
amestecat cu caşcaval ras, apoi se prăjesc pe 
ambele părţi în untură bine încinsă. 

Se serveşte foarte cald, cu unt proaspăt 
deasupra şi cu diverse garnituri de piureuri şi 
legume sote. 


1223. Cotlet de porc sau de vițel pane 


600 g cotlet, 3 ouă, 50 g făină, 100 g 
pesmet, 100 g untură, piper, sare şi diverse 
garnituri, după dorinţă. 

Se taie cotletul în felii cu cîte o coastă, dar fără 
şira spinării. Se bat uşor ca să se aplatizeze, se 
presară cu piper şi sare, se tăvălesc prin făină, ou 
bătut, pesmet alb şi se prăjesc pe ambele părţi în 
untură bine încinsă. (Se prăjesc încet ca să se 
pătrundă bine, circa 15—20 min, pe cînd şniţelele 
obişnuite se prăjesc numai 6—8 min). Se servesc cu 
diverse garnituri şi salate. 


1224. Cotlet de porc natur 


900 g cotlet, 50 g făină, 100 ml ulei, sare, 
piper. 

Se taie cotletul în felii de cîte 120—160 g, care 
se bat bine, se sărează, se trec prin făină şi se 
rumenesc pe ambele părţi. Cînd s-au prăjit, se 
toarnă cîteva linguri de supă sau apă caldă şi se mai 
lasă pe plită să fiarbă înăbuşit 10—15 min. 

Se servesc cu diverse garnituri de legume şi 
salate. 


1225. Cotlet de porc cu ciuperci 


900 g carne, 400 g ciuperci proaspete sau 
60 g uscate, 100 g untură, 50 g făină, 1-2 
cepe, 100 ml vin, 50 g bulion, 1 legătură de 
pătrunjel verde, sare, piper. 

Se taie cotletul (care poate să fie şi de vițel) în 
felii care se bat, se sărează, se trec prin făină şi şe 
prăjesc pe ambele părţi în untură încinsă, după care 
se scot în alt vas. In untura rămasă se căleşte puţin 
ceapa, se adaugă ciupercile tăiate felii; după ce s- 
au călit se adaugă piper, bulion, se stinge cu vin şi 
se toarnă peste cotletele prăjite. Se mai fierb 
împreună 10—20 min şi dacă scad se mai adaugă 
supă sau puţină apă. Miîncarea gata trebuie să aibă 
sos suficient şi legat potrivit. 

Se serveşte cu cartofi fierţi natur şi presăraţi cu 
pătrunjel verde tăiat mărunt, sau şi cu garnitură de 
orez. 


1226. Cotlet de porc sau de vițel cu sos 
picant 


600-900 g carne, 50 g făină, sare. 

Pentru sos: 50 ml ulei sau untură, 1 ceapă, 
1 lingură de făină, 100 mi suc de roşii sau 1 
lingură de bulion, 1 linguriţă de muştar, 100- 


200 mi vin, sare, piper, cimbru, 1 foaie de 
dafin, 300 g castraveciori muraţi. 

Se pregăteşte cotletul ca în reţeta precedentă, 
după care se pune în sos picant pregătit astfel: 
ceapa se taie în felii subţiri şi se căleşte în ulei, la 
care se adaugă făina şi după ce s-au rumenit puţin 
se adaugă bulion sau suc de roşii şi se stinge cu apă 
sau cu supă de oase (300—400 ml lichid) şi cu vinul. 
Apoi se adaugă castraveciorii curăţaţi de coajă şi de 
seminţe şi tăiaţi mai mărunt decit boabele de piper 
sau raşi pe răzătoarea mică. Se adaugă şi 
mirodeniile, se potriveşte de sare şi se lasă să fiarbă 
10—15 min. Dacă sosul este prea gros se diluează 
cu apă sau cu supă de oase şi se mai dă într-un 
clocot, după care se strecoară peste bucăţile de 
cotlet prăjite. Se servesc cu cartofi fierţi natur, 
presăraţi cu pătrunjel verde pe deasupra. 


1227. Cotlet de porc cu sos portughez 


La cotletul preparat ca în reţeta precedentă, se 
mai adaugă, în loc de castraveciori, 500 g roşii 
curățate de pieliţă şi de seminţe şi se mai fierb 
împreună 5—6 min. După gust, se poate adăuga şi o 
lingură rasă de usturoi tocat mărunt şi foarte puţin 
călit în ulei. Se serveşte cu pilaf de orez sau cu 
cartofi. 


1228. Cotlet de porc în aspic 


5-6 cotlete, sare, ulei, aspic, castraveciori, 
gogoşari. 

După ce i se scoate şira spinării, cotletul 
(garful) se sărează şi se frige într-o tigaie cu puţin 
ulei şi cîteva linguri de apă. După ce este gata şi s-a 
răcit, se taie în felii care se aranjează pe un platou 
pe un postament de salată de legume sau de aspic 
tăiat în cubuleţe. Se garniseşte fiecare cotlet cu o 
felie subţire de castravecior, la mijlocul căruia se 


pune cîte un cerculeţ de gogoşar roşu şi peste ele 
se stropeşte cu aspic lichid şi se pune la rece. După 
răcire se napează cu aspic toată suprafaţa 
cotletelor. Se serveşte ca aperitiv. 


1229. Piftie de porc 


Cap şi picioare de porc, sare, usturoi, 
ceapă. 

Căpăţina şi picioarele de porc se pirlesc, se rad 
bine de păr, se spală şi se pun într-o oală cu apă la 
opărit. Cînd este aproape să dea în clocot, se ia 
vasul de pe foc, se scurge de apă şi se umple cu 
apă rece, după care se spală atît carnea cit şi oala. 
În acelaşi timp se mai controlează dacă au mai 
rămas locuri nerase bine de negreală sau de păr. 
După aceea se aşează din nou picioarele şi căpăţina 
într-o oală încăpătoare, care se umple cu apă şi se 
pune la foc puternic să fiarbă, curăţindu-se de 
spumă de cîte ori se formează, apoi se lasă să fiarbă 
încet cu capacul puţin dat la o parte, ca să aibă pe 
unde ieşi aburul, altfel zeama devine tulbure. (La 1 
kg de carne se pun 1 | de apă). După ce a fiert 1—2 
ore se adaugă sare, ceapă, 1 căpăţină de usturoi 
tăiată în două, 1 foaie de dafin şi se lasă să fiarbă în 
continuare încet, pînă ce toată carnea se desprinde 
de pe oase. Se scoate apoi zeama şi se lasă să se 
răcească puţin carnea fiartă, ca să se poată 
îndepărta oasele din carne. Zeama se strecoară, se 
degresează de grăsimea de deasupra şi după ce s-a 
răcit puţin se potriveşte de sare şi, după gust, de 
usturoi pisat, apoi se strecoară. Carnea se împarte 
în farfurii adinci, în castronele sau în forme, iar 
deasupra se toarnă zeama şi se lasă la rece să se 
închege. 

De reţinut: în timpul fierberii piftiei se ia din 
cînd în cînd cite o lingură de zeamă şi se pune la 
rece; dacă aceasta se încheagă (se leagă) bine se 


poate lua vasul de pe foc, iar dacă zeama nu se 
încheagă se lasă să mai fierbă pînă cînd proba este 
bună. 


1230. Cap de porc cu mujdei de usturoi 


1,5 - 2 kg cap de porc, hrean sau usturoi. 

Se ia o bucată de cap de porc, se spală, se 
opăreşte şi se pune la fiert ca pentru piftie. Se 
fierbe cu puţină apă cît să acopere carnea, care 
trebuie pusă într-un vas potrivit de spaţios, astfel 
încît să nu rămînă în jurul cărnii prea multă apă. Se 
adaugă sare, se ia spuma şi se fierbe pînă se 
desface carnea de pe oase. Se serveşte cald, cu 
hrean ras sau cu mujdei de usturoi. 


1231. jumări de la topirea slăninii 


Slănina curățată de carne şi şorici se taie în 
cubuleţe egale cu latura de 2—3 cm, care se pun 
într-un vas emailat şi se prăjesc la foc potrivit, 
amestecîndu-se continuu, pînă cînd jumările devin 
uşor rumene. Apoi, imediat se ia vasul de pe foc, se 
lasă 10—12 min, după care se strecoară untura, iar 
jumările se apasă puţin ca să se scurgă toată untura 
din ele, după aceea se sărează. 


1232. Pogaci cu jumări 


500 g făină, 300 g jumări, 2 ouă, 30 g 
drojdie, 150 mi lapte, piper, sare. 

Se pune făina pe planşetă, în mijloc se toarnă 
laptele în care s-a înmuiat drojdia, se adaugă ouăle, 
piper, sare şi jumările de porc date prin maşina de 
tocat. Se frămîntă totul bine şi se lasă să se 
odihnească la căldură acoperindu-se cu un şervet. 

După ce coca a crescut, se întinde o foaie, se 
împătureşte în patru şi se lasă 10—15 min pe 
planşetă să se odihnească. 


Această operaţie se repetă de 3 ori, după care 
se întinde o foaie de 1,5 cm grosime şi cu ajutorul 
unui pahar se decupează rondele care se crestează 
deasupra cu un cuţit. Acestea se aşază într-o tavă 
unsă care se lasă la cald şi după ce pogacile au mai 
crescut se ung cu ou bătut şi se coc la foc potrivit. 


13.5. PREPARATE TRADIŢIONALE 
DIN PORC 


1233. Tăierea porcului 


Este avantajoasă îndeosebi în cazul familiilor 
numeroase, întrucît cu această ocazie, în afară de 
carnea proaspătă, în condiţiile de acasă pot fi 
obţinute diferite feluri de preparate care pot fi 
păstrate timp mai îndelungat. In privinţa tăierii 
porcului acasă trebuie respectate următoarele indi- 
caţii: 

1) În primul rînd, porcul nu trebuie să fie bătrîn 
şi să nu depăşească greutatea de 100—120 kg; tot 
ce este peste această greutate constituie slă-nină. 
Dintr-un porc de 100 kg se obţin 65—70 kg carne şi 
numai 30—35 kg slănină. 

2) Înainte de tăiere trebuie pregătite: vase 
potrivite, o masă sau o scîndură potrivită, cuțite 
bine ascuţite, maşină de tocat carne cu sită mă- 
runtă şi mare, satir (tocător), maşină de măcinat 
piper, şpriţ pentru cîrnaţi, pisălog pentru zdrobit 
usturoi etc., condimentele care se adaugă după 
gust: usturoi, piper, foi de dafin, sare, oţet, cimbru, 
ardei roşu (boia), coriandru, silitră şi altele. 

3) Cînd le avem pe toate la îndemină şi a fost 
stabilită ziua pentru tăiere, atunci, în preziua tăierii 
porcului nu trebuie să i se dea nici o hrană, ci numai 
apă călduţă de băut, spre a i se curăța stomacul şi 
maţele de restu-rile de hrană. 

4) Tăierea porcului trebuie făcută de cineva 
care se pricepe. De obicei, aceasta o face măcelarul 


de profesie. El trebuie să se apuce de acest lucru în 
zorii zilei, pentru ca pînă la apusul soarelui toate 
operaţiile (tăiere, tranşare, preparare etc.) să fie 
efectuate în cele mai bune condiţii. 

5) Porcul tăiat trebuie imediat agăţat de 
picioarele de dinapoi şi trebuie avut grijă ca tot 
sîngele să se scurgă într-un vas curat şi să se 
adauge în el imediat o lingură de sare, după care se 
amestecă şi se păstrează într-o încăpere răcoroasă 
pînă la întrebuințare. Apoi, după posibilitate, porcul 
va fi opărit sau pîrlit. 

Dacă vrem să-l opărim, pentru aceasta ne 
trebuie multă apă fierbinte. Opărirea trebuie 
efectuată cît mai rapid şi părul să fie răzuit contra 
înclină-rii lui pe corp. Uneori porcul poate fi întîi pîrlit 
şi apoi opărit; în acest caz pielea devine mai 
fragedă şi are un miros plăcut. Părul trebuie răzuit 
cu dosul cuţitului şi foarte repede. 

6) Burta porcului se despică de sus în jos, se 
înlătură maţele, scoţîndu-se cu mare atenţie fierea 
(bila) şi băşica. Maţele şi stomacul se pun separat în 
apă rece. Splina nu trebuie pusă în apă, deoarece se 
înnegreşte. Ficatul, plămiînii, inima şi limba trebuie 
spălate imediat şi puse de o parte. După aceea, 
dacă au mai rămas urme de sînge, acestea trebuie 
spălate, iar carnea se şterge bine pe locul respectiv. 
Capul se taie detaşindu-se de corp, iar corpul se taie 
în două de-a lungul şirei spinării, apoi se îndepăr- 
tează slănina, iar picioarele se taie în aşa fel ca 
şuncile din spate şi din faţă să fie ovale şi 
neciopirţite. Din burtă se taie fişii înguste de slănină 
cu costiţe (de 5—6 cm lăţime), care în lungime nu 
trebuie să depă-şească 25—30 cm. Pentru afumat, 
slănina se taie tot în fişii de aceeaşi lăţime (5—6 
cm). Din muşchiul proaspăt pot fi preparate diferite 
mîncăruri sau acesta poate fi marinat sau fiert. 

7) Pentru cîrnaţi se folosesc bucăţile mici de 
carne. Pentru obţinerea unei cantităţi mai mari de 


cîrnaţi, se poate adăuga şi carne de vită. Cîrnaţii 
trebuie făcuţi în ziua tăierii porcului. Din ficat, inimă, 
plămîni şi limbă se prepară toba şi tot cu ele se 
umplu maţele (cu pateu şi altele). 

Slănina se freacă cu sare, şuncile se marinează, 
iar picioarele şi capul se păstrează într-o încăpere 
răcoroasă pentru a fi folosite la prepararea piftiei 
(răciturilor). 

Carnea, încă în stare caldă, se freacă cu zahăr 
şi usturoi zdrobit, ceea ce îi conferă frăgezime şi 
aromă. După ce se răceşte complet, ea se freacă cu 
sare şi cu toate celelalte condimente după gust. 
Imediat după prelucrarea principală trebuie 
efectuată curățirea maţelor şi a stomacului. 

Spălarea maţelor şi stomacului. Maţele şi 
stomacul din porcul proaspăt tăiat se curăţă de tot 
conţinutul (după ce în prealabil a fost înlăturată 
grăsimea de pe mate), apoi se întorc pe dos şi se 
spală de citeva ori în apă caldă, schimbiîndu-se de 
fiecare dată apa. După aceea se întorc din nou pe 
faţă şi se răzuiesc uşor cu dosul cuţitului, repetîndu- 
se operaţia de întoarcere pe faţă şi pe dos de citeva 
ori, iar spre sfirşit ele se spală în apă cu oţet, apoi 
se scutură de apă, se freacă cu sare pe dinăuntru şi 
pe dinafară şi se lasă pentru 20—30 min, după care 
se spală din nou în apă rece şi curată. După spălare, 
maţele groase trebuie frecate cu ceapă tocată 
mărunt şi sare şi lăsate pantru 1 oră, după care se 
spală din nou în apă rece şi se pun la păstrare pînă 
la folosire. Dacă dorim să păstrăm maţele timp mai 
îndelungat, atunci ele trebuie scoase din apă, 
şterse, sărate bine (cu sare multă) şi puse în 
borcane. 

Observaţie. Dacă maţele au fost bine spălate 
şi curățate, ele nu vor avea miros neplăcut şi 
preparatul din ele va fi de calitate bună. În caz că se 
iveşte nevoia de a se procura mate din comerţ, care 


sînt în stare sărată sau uscată, acestea, înainte de 
întrebuințare, vor fi înmuiate bine în apă. 


1234. Topirea slăninii 


Slănina mai groasă şi mai aspectoasă se pune 
la sărat sau la afumat, iar de pe restul de slănină se 
îndepărtează şoriciul şi resturile de carne care 
uneori rămîn pe ea. Această slănină se taie în 
cubuleţe de aceeaşi mărime pentru ca să se 
prăjească uniform, apoi se pune la topit într-un vas 
emailat curat, adăugîndu-se la 10 kg slănină 1| de 
lapte dulce; se prăjeşte pe foc lent, amestecînd tot 
timpul cu lingura de lemn. Cînd bucăţelele de 
slănină (jumările) încep să se îngălbenească, vasul 
se ridică imediat de pe foc, se lasă să se răcească 
puţin, apoi conţinutul din el se trece prin 
strecurătoare într-un vas corespunzător pentru 
untură. Bucăţelele de slănină care au rămas pe 
strecurătoare se storc cu lingura de lemn, apoi se 
sărează, iar vasul cu untură, după ce aceasta s-a 
răcit, se acoperă şi se pune pentru conservare într-o 
încăpere răcoroasă. 


1235. Topirea grăsimii de pe maţe 


Grăsimea provenită de pe mate trebuie ţinută 
în prealabil cîteva ore în apă rece, care va fi 
schimbată de cîteva ori. După aceea se îndepăr- 
tează apa din grăsime, iar aceasta se pune la topit 
într-un vas emailat pe un foc lent, amestecîndu-se 
din timp în timp. Se adaugă 1—2 cepe tocate, 
pentru ca untura să capete un miros plăcut, iar 
după ce se va răci puţin se strecoară. Stratul 
superior de untură din vas se strecoară separat, iar 
restul de dedesubt, de culoare închisă, se strecoară 
şi el separat şi va fi folosit imediat, înaintea 
primului, întrucît dacă se păstrează mai multă 
vreme capătă un miros neplăcut. 


1236. Marinarea cărnii 


Marinata se prepară într-o cantitate care să fie 
suficientă pentru turnarea ei peste carnea pe care 
dorim să o marinăm. Aceasta se face în felul 
următor: 

1) In primul rînd se pregăteşte carnea, 
separindu-se de oase, unele oase fiind lăsate însă în 
carne (cazul şuncii). 

2) Cînd o parte din carne este deja separată 
pentru afumare, aceasta, încă în stare caldă, se 
freacă cu zahăr şi usturoi zdrobit, iar după ce se 
răceşte se freacă cu sare în amestec cu silitră (la 1 
kg carne se vor adăuga 40—50 g sare şi 1 g silitră). 
Carnea se aşază strîns în vas, bucată cu bucată, iar 
deasupra se presară cu boabe de piper, coriandru 
pisat, adăugindu-se şi cîteva foi de dafin şi restul de 
sare. Vasul se acoperă cu un fund de lemn, iar pe 
acesta se pune o piatră şi se lasă pentru 2—3 zile 
într-o încăpere caldă ca să se dizolve sarea. În acest 
timp trebuie urmărit dacă sucul, care s-a format, 
acoperă bine carnea, iar dacă nu, carnea trebuie 
zilnic, scoasă din vas şi rearanjată bucată cu 
bucată, bucăţile de la fund aşezindu-se dea-supra, 
iar cele care au fost sus aşezindu-se la fund; în ziua 
următoare totul se face în ordine inversă. După trei 
zile carnea poate fi pusă într-o încăpere răcoroasă, 
avîndu-se grijă ca să nu îngheţe, şi la fiecare 2 zile 
se face regruparea bucăţilor de carne cum s-a 
arătat înainte. 

3) Dacă se întîmplă să nu ajungă sucul să 
acopere carnea, atunci va trebui pregătită saramura 
în felul următor: la 1 I apă se pun 120—150 g 
sare, 3—4 g silitră, 2—3 foi de dafin, 5—10 
boabe de piper, 1 căpăţină de usturoi, 100 g 
oțet, 2—3 cuişoare, 10 g zahăr, citeva boabe 
de ienupăr; toate acestea se fierb într-un vas 
emailat. In timpul fierberii, care durează 30—40 


min, cît şi în timpul răcirii, vasul se ţine acoperit 
ermetic. Cînd saramura se răceşte, se toarnă peste 
carne, în aşa fel ca ea să o acopere. Bucăţile mai 
mici vor fi gata peste 8—12 zile, cele mari, în 
greutate de 3—4 kg peste 15—20 zile, iar şunca 
peste 20—30 zile. 


1237. Afumătorie 


Problema afumătoriei pentru gospodine, mai cu 
seamă în oraş, este destul de dificilă (dă multă 
bătaie de cap). De aceea carnea, şunca, cîrnaţii se 
vor afuma acolo unde această operaţie este 
posibilă. La ţară, afumarea se face în podul casei, în 
coşuri, sau se sapă în curte o groapă adincă de 30— 
40 cm destinată pentru facerea focului, iar la 
distanţa de 1 m de afumătorie, între aceasta şi 
groapă, se sapă un canal adînc de circa 30 cm şi lat 
de circa 10—15 cm, care se acoperă cu o scîndură, 
iar peste aceasta se toarnă pămînt. Prin acest canal 
va trece fumul de la groapă spre afumătorie, 
răcindu-se pe parcurs; altfel, dacă fumul ar rămîne 
cald, el ar putea să ardă tot ce s-a pus la afumat în 
afumătorie. 

Construcţia  afumătoriei se face în modul 
următor: la capătul canalului (şanţului) care duce de 
la foc spre afumătorie, se sapă încă o groapă, 
deasupra căreia se pune un butoi vechi sau o cutie 
făcută din scînduri şi prevăzută cu drugi (aceasta 
înseamnă că înăuntrul butoiului sau cutiei de 
scînduri se vor fixa cîţiva drugi suspendaţi în aşa fel, 
ca să se poată agăța de ei carnea pentru şunci etc.). 
Dar ar fi cel mai bine, dacă este posibil, să se 
zidească o afumătorie stabilă, care să fie folosită 
permanent. Este bine ca focul pentru afumare să fie 
făcut din lujeri de porumb sau din rumeguş, dar 
pentru aceasta este bună şi coaja de stejar sau de 
fag; cel mai bun fum se obţine însă din ramuri de 
viţă de vie. Lemnul de brad sau aşchiile de brad sînt 


contraindicate, întrucît dau un fum neplăcut, care ar 
putea să facă carnea amară. 


1238. Sărarea, saramurarea şi afumarea 
şuncilor 


Şunca propriu-zisă este pulpa unui picior din 
spate, căruia i se scoate osul principal şi se taie 
piciorul de la încheietură în jos, iar spata este un 
picior din faţă, căruia i se scot toate oasele 
împreună cu lopăţica. Din spată se prepară rulada 
de şuncă. 

Şunca din pulpă se prepară cu şoriciul pe ea, pe 
cînd de pe spată, din care se prepară rulada, se 
scoate şoriciul împreună cu o parte de slănină, în 
aşa fel ca pe spată să rămînă numai un strat de 
slănină de 1 cm. La scoaterea şuncilor trebuie să 
fim atenţi să le dăm acestora o formă rotunjită şi să 
nu facem tăieturi inutile de cuţit. Prin presare se 
mai scot rămăşiţele de sînge, după care şuncile se 
freacă bine cu soluţia de saramură, mai ales locurile 
adîncite, de unde s-au scos oasele. 

Soluţia de saramură pentru şunci se prepară 
socotind pentru 1 kg de carne următoarele cantităţi 
de componente: 50 g sare, 2 g silitră, 1/2 
linguriţă de piper zdrobit, 1/2 lingură de 
zahăr, 2-3 g coriandru, 2-3 g ienupăr zdrobit. 

După ce şuncile au fost bine frecate, ele se 
aşază cît mai strîns într-un butoiaş, ciubăr sau vas 
emailat, care să nu aibă plesnituri de email. Astfel 
aranjate, şuncile se ţin presate (punîndu-se un fund 
pe ele, deasupra căruia se aşază o greutate) într-un 
loc răcoros, timp de 4—6 zile. Din două în două zile 
şuncile se întorc, iar după ce trece termenul de 4—6 
zile se mai toarnă peste ele o saramură lichidă, care 
se prepară socotind pentru 1 | de apă: 120 g sare, 
3 g silitră, o foaie de dafin, 2 g piper boabe, 1 
g ieniba-har, 1 g coriandru; aceasta se dă în fiert 
într-un singur clocot şi după ce s-a răcit, se toarnă 


peste şunci cît să le acopere. Şuncile se pun din nou 
sub presă şi se ţin în saramură timp de 12—14 zile, 
într-un loc răcoros. Temperatura potrivită este de 6 
—10*C. Din două în două zile şuncile vor fi întoarse, 
avîndu-se grijă ca ele tot timpul să fie acoperite 
complet de saramură. După scoaterea din 
saramură, şuncile care se consumă în scurt timp se 
pun în apă călduţă la desărat, pentru 2—3 ore, după 
care se clătesc de mai multe ori cu apă rece. În 
acest mod se evită apariţia sărurilor pe suprafaţa 
şuncii. In ce priveşte şuncile destinate pentru o păs- 
trare mai îndelungată, acestea nu se desărează, ci 
numai se clătesc în apă. In ambele cazuri şuncile se 
şterg cu un prosop uscat şi se pun la zvîntat într-un 
loc bine aerisit, rece şi uscat, pînă la uscare (10—15 
ore), după care se pun la fum, unde se ţin pînă 
ajung să aibă o culoare roşcată. 

Şuncile se fierb întregi sau se taie cîte o bucată, 
cît avem nevoie, iar restul se păstrează într-un 
săculeţ de tifon, atîrnate într-un loc rece şi bine 
aerisit. 


1239. Şuncă fiartă 


Înainte de a fi pusă la fiert, şunca sau altă 
afumătură se pune pentru 2—3 ore în apă călduţă 
pentru desărat, apoi se clăteşte şi se pune la fiert în 
apă care trebuie să treacă cu puţin peste ea. Se 
adaugă condimente, după gust: boabe de piper, 
frunze de dafin, ienibahar şi oțet (2-3 linguri 
de oţet la 1 I de apă). Se fierbe şunca lent, pe foc 
domol, cam 3—4 ore (aceasta depinde de volumul şi 
tăria cărnii). Spre a afla dacă este gata, se încearcă 
cu o furculiţă de bucătărie; dacă furculiţa intră uşor 
în carne, înseamnă că ea este gata fiartă. Se ia apoi 
de pe foc şi se lasă să se răcească în zeama în care 
a fiert. Se serveşte caldă sau rece. 


1240. Şuncă fiartă în vin 


Se procedează ca în reţeta precedentă, numai 
că, după ce şunca s-a fiert pe jumătate în apa cu 
condimente, se mai adaugă vin vechi şi de bună 
calitate, continuîndu-se fierberea pînă ce este gata. 


1241. Şuncă fiartă în zeamă de varză 


Şunca fiartă în zeamă de varză este foarte 
gustoasă, numai dacă avem zeamă de varză bună, 
limpede şi nu prea sărată; dacă este prea sărată se 
adaugă apă. După ce a fost ţinută la desărare, 
şunca se pune la fiert în zeamă de varză cu puţine 
condimente: 1 ceapă, 1 fir de cimbru, citeva 
boabe de piper şi cîteva frunze de dafin. După 
fierbere şunca se răceşte în zeama în care a 
fiert. 


1242. Şuncă coaptă în aluat 


Pentru aluat: 600 g făină, 2-3 ouă, 100 g 
untură, 1/2 pacheţel de praf de copt sau 50 g 
drojdie, apă cit cuprinde. 

Cantităţile pot fi reduse după mărimea şuncii 
sau se poate pregăti numai o bucată din şuncă. 
Şunca se pune la fiert la fel ca în reţeta precedentă, 
dar se fierbe numai pe jumătate şi după aceea se 
scoate din zeama în care a fiert şi se răceşte 
aproape complet. Şunca fiartă se înveleşte în alua- 
tul frămiîntat tare, din componentele date, la care, 
cine doreşte, poate să mai adauge în aluat şi o 
linguriţă de chimen pisat. Şunca, înfăşurată în aluat, 
se unge cu ou bătut, se aşază într-o tavă unsă şi se 
introduce în cuptorul bine încălzit din timp. În cazul 
că aluatul s-a rumenit prea repede, se micşorează 
focul, iar şunca în aluat se acoperă cu hirtie unsă. 
Dacă este servită la mese festive, şunca se taie în 
felii în aşa fel ca să fie păstrată ordinea acestora, 
pentru a putea fi reconstituită în forma ei iniţială. 


1243. Ruladă de şuncă 


Rulada de şuncă se prepară din porc tînăr. Din 
spata din faţă se îndepărtează slănina, se scot toate 
oasele, iar spata se despică în aşa fel ca să fie cit 
mai mult deschisă şi se bate cu bătătorul cît mai 
mult posibil, avînd grijă ca să nu se rupă carnea. Se 
sărează şi se piperează după gust, se rulează cit 
mai strîns şi se leagă cu o sfoară. Se pune la fript în 
cuptor, după ce în prealabil a fost rumenită într-o 
tavă cu puţină untură pe plită pe toate părţile. În 
timpul frigerii se adaugă cite puţină apă ca să nu se 
ardă friptura şi untura de sub friptură, iar friptura se 
întoarce pînă va fi gata. După ce se răceşte puţin, 
sfoara se înlătură. Se serveşte la masă, tăiată 
subţire, cu diferite garnituri: salată de cartofi, piure 
de cartofi, varză călită sau murată preparată cu ulei. 


1244. Caltaboşi cu măruntaie 


1,5 kg ficat, inimă, plămini, splină, 1 kg de 
carne rămasă de la fasonare sau de la ceafă, 
300 g ceapă, 100 g orez, mate groase, sare, 
piper pisat. 

Se pun la fiert ficatul, inima, plămiînii şi splina, 
iar carnea se fierbe separat. Ceapa se taie mărunt şi 
se căleşte în puţină untură sau cu slănină proaspătă 
şi tăiată mărunt. Orezul ales şi spălat se pune la 
fiert şi se fierbe pînă se umflă, după care se scurge 
şi se clăteşte cu apă rece. 

Carnea şi organele, după ce s-au fiert, se trec 
prin maşina de tocat carne. La tocătura obţinută se 
adaugă orezul, ceapa călită şi condimente după 
gust. Se amestecă bine şi cu compoziţia respectivă 
se umple maţul gros. 

Umplerea caltaboşilor. La maşina de tocat 
carne (fără cuţit şi fără sită) se adaptează o pilnie 
de umplut cîrnaţi. Se trage tot maţul pe pilnie, 
lăsîndu-se capătul legat puţin afară. Umplerea se 
face neîndesat, legindu-se din loc în loc sau se fac 
bucăţi de caltaboşi mai scurte, de 20—30 cm. Se 


pun la fiert în apă fierbinte şi se fierb lent, fără să 
clocotească, timp de 30—40 min. In timpul fierberii 
se înţeapă cu un ac gros locurile umflate, ca să nu 
plesnească maţul. Totodată se controlează prin 
înţepare dacă caltaboşii sînt gata fierţi sau nu; dacă 
la înţepare iese din caltaboşi zeamă albicioasă, 
caltaboşul este gata fiert, iar dacă zeama iese 
roşcată, atunci trebuie să mai fiarbă. 

Caltaboşii gata fierţi se scot într-un vas cu apă 
rece şi după răcire se pun pe o planşetă pentru 
zvintat. Cine doreşte, poate să-i mai pună pentru 
cîteva ore la fum rece. Caltaboşii se servesc reci ca 
aperitiv, cu muştar sau cu salată de sfeclă roşie cu 
hrean. 


1245. Caltaboşi cu orez şi singe 


Se prepară după reţeta precedentă, cu 
deosebire că la fiecare kilogram de carne se adaugă 
100 g sînge şi 100 g orez, în prealabil curăţat, bine 
spălat şi pus la fiert în aceeaşi zeamă în care s-a 
fiert carnea. Se fierbe la foc lent, timp de 10—15 
minute, amestecînd tot timpul ca să nu se prindă 
orezul de fund. 


1246. Caltaboşi calzi în zeama lor 


1 kg carne de porc, 300 g ficat, 200 g 
orez, 100 g ceapă, 50 g bulion de roşii, citeva 
boabe de piper, 1 frunză de dafin, sare, piper 
şi mirodenii obişnuite, după gust. 

Carnea şi ficatul se trec prin maşina de tocat, 
după care se adaugă ceapa călită, orezul opărit, 
mirodeniile, sare şi piper, după gust. Se amestecă 
totul bine şi dacă compoziţia este prea legată, se 
pot adăuga 100—200 g supă de carne sau apă 
şi se umple maţul. (Toată operaţia se face la fel ca 
în reţeta 1244). 


Cînd totul este gata, se pune vasul cu 
cantitatea de apă, cîtă este necesară, pe foc. Se 
adaugă sare, boabe de piper, foaie de dafin, 
bulionul şi după ce dă în fiert se introduce 
caltaboşul. Se fierbe lent aproximativ 50 min, în 
care timp se înţeapă cu un ac, ca să nu plesnească 
învelişul caltaboşului. Caltaboşul este gata cînd din 
el prin înţepare nu mai iese zeamă roşcată, ci numai 
zeamă albicioasă. 

Caltaboşii gata fierţi se ţin la cald în zeama lor 
şi tot calzi se servesc cu zeamă. 


1247. Caltaboşi afumaţi 


1,5 - 2 kg carne de la ceafă şi de la guşă, 
500 g ficat, 200-300 g ceapă, sare, piper pisat, 
ienibahar şi cuişoare, toate după gust. 

Carnea şi ficatul se taie în bucăţi şi se trec prin 
maşina de tocat. Se adaugă ceapa tăiată mărunt, 
călită în puţină untură. Se amestecă bine, 
adăugindu-se sare şi condimente după gust şi cu 
compoziţia respectivă se umplu maţe mai subţiri. 
După umplere se pun la fiert în apă cu puţină sare, 
fierbîndu-se aproximativ 40—50 de min, fără clocot. 
Cînd sînt gata, se dau pentru 3—4 ore la fum rece. 
Aceşti caltaboşi se consumă reci sau se prăjesc la 
tigaie. 


1248. Caltaboşi cu şorici şi cu sînge 


500 g carne slabă de porc, 500 g carne 
grasă de la git, inimă, 300 g şorici, 300 g 
singe, 200 g ceapă, condimente (sare, piper 
pisat, ienibahar, usturoi pisat, maghiran şi 
ghimbir), după gust. 

Se pun la fiert carnea, inima şi şoriciul. După 
fierbere se taie toate în cubuleţe mici, se adaugă 
ceapa tăiată mărunt şi puţin călită, sîngele şi se 
condimentează după gust. (În compoziţie se poate 


adăuga şi puţină zeamă de la fiertul cărnii şi 
şoriciului). Cu compoziţia respectivă se umple 
îndesat maţul gros, se pune la fiert pe foc domol şi 
se fierbe lent 40—60 de min. Caltaboşul este gata 
cînd la înţeparea cu un ac se constată că din el nu 
mai iese zeamă roşcată. Caltaboşii fierţi se aşază pe 
o planşetă şi se lasă la zvîntat; după posibilităţi se 
dau la fum sau se consumă ca atare. Dacă şoriciul 
nu s-a fiert îndeajuns împreună cu carnea, atunci se 
mai pune la fiert în continuare în zeama de la fiertul 
cărnii. 


1249. Sîngerete 
1 kg de slânină de pe burtă, 500 g 


franzelă veche de 2-3 zile, 0,5 - 1 kg 
sînge, 300 g ceapă, 200 g untură, condimente 
după gust. 


Se taie franzela în cubuleţe şi se amestecă cu 
sîngele. Se adaugă slănina iartă şi tăiată în 
cubuleţe mici, ceapă călită puţin, sare, piper pisat, 
cimbru cernut, maghiran, cuişoare, potrivindu-se 
totul după gust. Cu compoziţia respectivă se umplu 
maţe netede neîndesat, deoarece franzela se mai 
umflă în compoziţie. De aceea, sîngeretele trebuie 
lăsat în apă rece timp de 1 oră şi numai după aceea 
se pune la fiert în apă înfierbiîntată şi se fierbe lent 
la foc încet, timp de 30—40 de min, după care se 
scoate într-o oală cu apă rece. După răcire se pune 
pe o scîndură sau pe un fund de lemn şi se lasă să 
se zvînte bine, apoi se tine în frigider. 


1250. Sîngerete afumat 


300 g carne slabă, 300 g slânină, 500 g 
șorici, 600-800 g singe, condimente (sare, 
piper pisat, chimen, cuişoare pisate), după 
gust. 


Carnea şi şoriciul se pun la fiert cu puţină sare. 
Cînd carnea este fiartă, se scoate, iar şoriciul se lasă 
să mai fiarbă pînă se înmoaie, după care se scoate, 
se răceşte şi împreună cu carnea se trec prin 
maşina de tocat. Între timp, slănina se taie în 
cubuleţe mici, se pune în zeama de carne şi se dă în 
2—3 clocote, apoi se strecoară. Se amestecă totul 
cu sîngele crud şi se condimentează după gust. Cu 
compoziţia respectivă se umplu maţe nete-de, 
legîndu-se cele două capete în formă de potcoavă. 
Se înţeapă cu acul în cîteva locuri şi se introduce 
singeretele într-un vas cu apă înfierbiîntată. Se 
fierbe lent la foc încet, timp de 40—60 min, după 
care se scoate şi se pune în alt vas cu apă rece. 
După răcire se lasă cîteva ore la zvintat, apoi se dă 
la fum rece pentru citeva ore. 


1251. Sîngerete cu carne superior 


1 kg carne slabă de porc, 1 kg slănină, 1 
kg sînge, 200-300 g ceapă, 100 g untură, 
condimente, după gust. 

Carnea şi slănina se pun la fiert, slănina 
scoţindu-se ceva mai devreme, fără să fie fiartă 
complet. Carnea, după ce s-a fiert şi răcit, se trece 
prin maşina de tocat prin sita cu ochiuri mari, iar 
slănina pe jumătate fiartă se taie în cubuleţe. Se 
adaugă ceapa tăiată foarte mărunt şi călită puţin în 
untură, sîngele strecurat şi se condimentează după 
gust. Compoziţia se amestecă bine şi se introduce 
lejer în mate groase. Singereţii umpluţi se leagă la 
capete şi se pun la fiert în apă fierbinte, lăsîndu-se 
să fiarbă lent, fără clocot, pînă se observă că la 
înţeparea cu un ac nu mai iese din ei zeama 
roşcată. Cînd sînt gata fierţi, sîngereţii se clătesc cu 
apă caldă şi apoi se pun la zvîntat. 


1252. Sîngerete cu orez 


500 g carne slabă de porc, 300-400 g 
șorici, 500 g slănină de la git, 1 kg sînge crud, 
400 g orez, 300 g ceapă, 1 lingură de zahăr, 
piper pisat, sare, cimbru şi ienibahar, toate 
după gust. 

Carnea, şoriciul şi slănina se pun la fiert în apă 
cu puţină sare şi, după ce s-au fiert toate, se scot 
din zeamă. (Zeama de la fiert se foloseşte la 
stingerea orezului.) Orezul ales, spălat şi scurs bine 
de apă, se pune peste ceapa tăiată mărunt şi călită 
în puţină untură, călindu-se şi împreună timp de 5— 
6 min, după care se stinge cu zeamă strecurată şi 
foarte fierbinte (cantitatea de zeamă să nu fie mai 
mare decît dublul cantităţii orezului), se acoperă 
vasul cu orez cu un capac şi se ţine 10—20 min la 
foc cît mai slab sau pe marginea plitei. Intre timp, 
se toacă mărunt carnea, şoriciul şi slănina, la care 
se adaugă sîngele strecurat, orezul răcit, zahărul, 
sarea, cimbrul şi alte mirodenii după gust şi se 
amestecă, 

Cu compoziţia bine amestecată se umplu lejer 
maţe groase care se pun la fiert în apă înfierbîntată 
cu puţină sare şi se fierb lent, fără clocot, pînă cînd 
se constată, prin înţepare cu un ac, că din sîngerete 
nu mai iese zeamă roşcată. După ce s-a fiert, 
sîngeretele se scoate din vas şi se clăteşte cu apă 
călduţă, apoi se aşază pe o planşetă de lemn şi se 
lasă cîteva ore la zvintat. Se păstrează la rece cel 
mult 6—8 zile (fără să îngheţe). 


1253. Chişcă (reţetă bucovineană) 


1 kg păsat mărunt sau mălai grişat, 500 g 
slănină, 300 g ceapă, sare şi piper pisat după 
gust. 

Păsatul sau mălaiul se opăreşte cu apă iartă, 
într-o cantitate egală cu de trei ori cantitatea lui. 
Slănina se taie în cubuleţe mici şi se căleşte puţin, 
după care se scoate şi se amestecă cu păsat opărit. 


În untura rămasă de la slănină se prăjeşte ceapa 
tăiată mărunt şi după aceea se adaugă la compozi- 
ţia de păsat. Se potriveşte totul de sare şi de piper 
pisat, după gust, se amestecă bine şi cu compoziţia 
respectivă se umplu mate, se leagă fiecare mat la 
ambele capete, se înţeapă în cîteva locuri şi se pun 
la fiert în apă fierbinte cu puţină sare. În timpul 
fierberii lente se mai înţeapă chişca, ca să nu 
plesnească învelişul. După fierbere timp de 30—40 
min, fără clocot, chişca este gata. Ea se mai pune 
apoi la prăjit într-o tigaie cu untură pe foc deschis 
sau în cuptor. Se serveşte caldă. 


1254. Lebărvurşt | 


1 kg ficat de porc, 500 g slânină 
proaspătă, 300 g franzelă (de 2-3 zile), 200 g 
ceapă, 4 ouă, sare, piper pisat, nucşoară rasă, 
mațe subțiri. 

Ficatul se curăţă de pieliţă, de vine şi se taie în 
bucăţi, slănina la fel, iar ceapa se taie mărunt şi se 
căleşte puţin în untură sau cu o parte din slănină. 
Se înmoaie franzela în apă rece şi se stoarce. După 
aceea se trece totul de 2—3 ori prin maşina de 
tocat. La tocătură se adaugă ouăle, piper pisat, 
nucşoară rasă şi sare, toate după gust. Compoziţia 
se frămiîntă bine şi cu ea se umplu matele. Maţele 
umplute şi legate la capete se pun în apă călduţă şi 
se fierb lent 40—60 min. În timpul fierberii se 
înţeapă le- bărvurstii cu un ac si dacă sînt gata fierţi 
se scot în alt vas cu apă rece, unde se ţin timp de 
30 min, după care se şterg şi se ţin la rece. (În loc 
de nucşoară se pot adăuga în compoziţie ienibahar 
pisat sau cuişoare). Acest fel de lebărvurşti nu se 
pot păstra un timp mai îndelungat. 


1255. Lebărvurştiii 


1 kg de ficat, 1 kg de slănină proaspătă, 
50 g sare, 5 g piper, 2 g ienibahar, 1 g 
cuişoare. 

Carnea şi ficatul se taie în bucățele şi se trec de 
2—3 ori prin maşina de tocat cu sită măruntă. 
Tocătura se amestecă cu mirodenii, după gust, se 
frămiîntă bine şi cu ea se umplu mate netede. 
Acestea se pun la fiert în apă caldă cu puţină sare şi 
o frunză de dafin. Se fierb lent la foc domol 40—60 
min, după care se scot în alt vas cu apă rece. 
Lebărvurştii, după ce s-au răcit, se şterg şi se ţin la 
frigider fără să se îngheţe. 

Acest fel de lebărvurşti poate fi păstrat la rece 
10—12 zile, iar la servire se taie cît mai rece, 
consumîndu-se ca atare. 


1256. Tobă (reţetă de bază) 


Produsele pentru pregătirea tobei se compun 
din părţile porcului care sînt bogate în conţinut 
gelatinos şi alte componente pentru gust. Părţile 
gelatinoase sînt: șoriciul, urechile, picioarele şi 
carnea cu os de la căpăţi-nă. Şoriciul, picioarele 
şi căpăţină se pirlesc, se rad bine, se spală cu apă 
călduţă şi se pun într-o oală pe foc viu, ca să dea 
repede într-un clocot, după care se scurge şi se 
spală atit conţinutul cît şi oala. Se pune apoi totul 
din nou la fiert cu apă potrivită şi cu puţină sare şi 
după ce a dat în fiert, se îndepărtează spuma şi se 
micşorează focul. Se adaugă citeva boabe de piper, 
1—2 foi de dafin şi se fierbe încet pînă se înmoaie 
şoriciul şi zeama devine puţin cleioasă. Carnea de la 
căpăţină se fierbe pînă se desprinde de pe oase, iar 
şoriciul, urechile şi picioarele se fierb pînă se 
înmoaie bine şo-riciul. Zeama se strecoară şi se 
ţine, pînă la folosire, la temperatura came-rei, ca să 
nu se închege. 

Separat se pun la fiert împreună ficatul, 
limba, inima, rinichii, car-nea şi slănina. 


Acestea se scot pe rînd, după cum fiecare din ele 
este gata. Slănina trebuie fiartă numai pe jumătate, 
apoi se scot ficatul şi limba. Limba se curăţă caldă 
de pieliţă. 

Pregătirea compoziţiei (umpluturii). 
Componentele de carne fiartă se taie în fişii subţiri 
sau în cubuleţe cu latura de 3—4 cm, după care se 
amestecă şi se adaugă condimente, după gust: 
sare, piper pisat, ienibahar pisat, usturoi pisat, 
coriandru sau floare de nucşoară precum şi zeama 
concentrată de la fiertul cărnii şi al şoriciului. 

Compoziţia se introduce în burduf, acesta se 
coase la deschizătură şi se poate lega din loc în loc 
cu o sfoară albă şi curată. Se înţeapă în citeva locuri 
cu un ac gros şi se fierbe în zeama în care a fiert 
carnea. (Inţepături cu acul se mai fac din cînd în 
cînd în timpul fierberii). Se fierbe toba timp de 1 1/2 
—2 ore, fără clocot. Pentru eliminarea aerului toba 
se mai înţeapă cu un ac şi după ce a fost scoasă de 
la fiert, după care se pune la răcit, presată între 
două scînduri. 

Pregătirea stomacului pentru umplerea 
tobei trebuie să fie prima operaţie. Acesta se 
goleşte de conţinut, se spală, se întoarce pe dos şi 
se spală din nou. Se rad apoi pieliţele interioare, se 
spală stomacul din nou după care se freacă cu 
ceapă tăiată mărunt şi cu sare. La urmă se adaugă 
oţet şi se lasă timp de 20—30 min, apoi se clăteşte 
în apă călduţă şi după aceea în mai multe ape reci 
şi se lasă tot în apă rece pînă la întrebuințare. 

1257. Tobă în înveliş de şorici 


Ca înveliş pentru tobă se poate folosi numai 
şoriciul provenit de la porcul care a fost opărit. 
Şoriciul de porc pirlit nu este bun să fie folosit ca 
înveliş la tobă. 

Bucata de şorici tobă trebuie să aibă 36 cm 
lungime şi 32 cm lăţime. Aceasta se îndoaie şi se 
coase pe margine ca un săculeţ, lăsîndu-se o 


porţiune necusută pentru umplut. Între timp, se 
pregăteşte compoziţia pen-tru tobă la fel ca în 
reţeta precedentă, se umple săculeţul de şorici cu 
ea, după care se coase. Se înveleşte într-o bucată 
de pînză sau de tifon, se lea-gă cu o sfoară în citeva 
locuri, se introduce toba într-un vas corespunzător 
volumului acesteia şi se umple vasul cu apă sau cu 
zeamă rămasă de la fiertul cărnii folosită la 
umplutură. Se potriveşte de sare, se adaugă citeva 
foi de dafin, 1 crenguţă de cimbru, şi cîteva boabe 
de piper, se acoperă va-sul cu un capac şi din 
momentul cînd începe să fiarbă se lasă toba să 
fiarbă încet, timp de 2 ore. În timpul fierberii, toba 
se înţeapă din cînd în cînd cu un ac gros. După 
terminarea fierberii, vasul cu tobă se ia de pe foc şi 
se lasă să se răcească toba în zeama în care a fiert, 
după care toba încă călduţă se scoate din vas, se 
dezleagă, se clăteşte şi se pune între două scînduri 
la presat. (Greutatea pentru presare nu trebuie să 
depăşească greutatea tobei ca să nu apese prea 
tare, deoarece poate plesni învelişul). După ce s-a 
răcit, toba se pune la fum. 


1258. Tobă gelatinoasă (fără înveliş) 


1 kg carne de la căpăţină, 500 g carne 
slabă de porc, urechi, 1 picior de porc, 60 g 
gelatină, 1 ceapă, 1 căpăţțină de usturoi, 
citeva boabe de piper, 1 frunză de dafin, sare. 

Carnea împreună cu urechea şi cu piciorul se 
pun la fiert într-o cantitate de apă potrivită. După ce 
a dat în fiert, se curăţă spuma, operaţia repetîndu- 
se în continuare de cîte ori apare. Cînd carnea a 
fiert pe jumătate, se adaugă ceapa, piperul boabe, 
frunza de dafin şi sare. După ce s-a fiert bine, 
carnea se scoate, iar piciorul şi urechea se mai lasă 
să fiarbă pînă se înmoaie şoriciul bine. Intre timp, se 
pune gelatina la înmuiat în apă rece şi se ţine pînă 
se umflă bine. Zeama de la fiertul cărnii se 


strecoară, se degresează, şi dacă este mai multă 
decit carne, se pune într-o cratiţă şi se fierbe pînă 
scade şi devine mai concentrată. La urmă, în zeamă 
se adaugă gelatină înmuiată şi se amestecă pînă ce 
aceasta se dizolvă complet. După aceea se lasă 
zeama să se răcească puţin, se potriveşte de sare 
(dacă mai trebuie) şi se adaugă zeama de usturoi 
pisat. 

Carnea se taie în fişii, se aşază într-o formă de 
chec sau într-un castron, care se umple cu zeamă şi 
se lasă să se răcească. Această tobă se prepară mai 
uşor decit celelalte, dar nu se poate păstra un timp 
mai îndelungat. Se ţine la rece fără să îngheţe. Se 
serveşte tăiată felii, cu salată de sfeclă roşie cu 
hrean sau cu chimen, sau cu zeamă de lămiie şi cu 
piper pisat presărat pe deasupra. 


1259. Tobă mozaicată 


1 kg carne de porc, 1 kg slănină de pe 
burtă, 500 g şorici, 500 g singe, 1 limbă de 
porc, 300 g ficat, 1 ureche, 3-4 ouă fierte tari, 
sare, piper pisat, ienibahar, toate după gust. 

Slănina se fierbe pe jumătate, iar carnea, 
urechea, limba şi ficatul se fierb puţin mai mult. 
Imediat după ce s-a fiert, limba se curăţă de pieliţă, 
iar şoriciul se lasă să fiarbă mai departe pînă se 
înmoaie bine. După ce au fiert şi celelalte 
componente se răcesc puţin şi se taie toate în fişii 
lungi care se introduc într-un burduf sau într-un mat 
gros. Se adaugă ouă fierte tari şi se umple apoi cu 
zeama de la fiertul cărnii, care trebuie să fie con- 
centrată (redusă prin fierbere) şi condimentată 
după gust. Se coase burduful (porţiunea prin care s- 
a introdus compoziţia) şi se pune la fiert în apă 
fierbinte cu puţină sare. Se fierbe încet timp de 1 
oră şi jumătate, între timp înţepîndu-se cu un ac. 
După fierbere toba se aşază între două scînduri, iar 
deasupra se pune o greutate de 2—3 kg. După 


răcire, toba poate fi pusă la afumat la fum slab, 
după care se ţine la rece. 

Pentru ca toba să aibă un aspect frumos în 
interior, trebuie ca toate componentele să fie 
aşezate intercalat în burduf, într-o singură direcţie, 
iar limba de porc sau de vițel (vită) trebuie să se 
învelească într-o felie subţire de slănină. 


1260. Tobă din căpăţină de porc cu sînge 


O jumătate de căpăţțină de porc, 500-600 
g şorici, 200 g ceapă, 100 g untură, 200 g 
orez, 0,6-1 kg singe, 5 g boia, piper pisat, 
ienibahar pisat, sare. 

Căpăţina şi şoriciul, după ce au fost bine 
curățate de păr, se pun la opărit pînă se formează 
spuma (fără să dea în clocot), după care se scurg şi 
se spală. Apoi se pun din nou în apă potrivită cu 
puţină sare, la care se adaugă o foaie de dafin şi se 
fierb cam 3—4 ore pe foc domol, pînă se des-prinde 
carnea de pe oase. Carnea fiartă se taie în cubuleţe 
mici, iar şoriciul bine fiert se taie mărunt, după care 
se amestecă adăugiîndu-se sîngele stre-curat, ceapa 
călită în untură, orezul fiert pe jumătate în zeama 
de la fiertul cărnii şi se potriveşte de sare şi de 
restul de condimente. 

Dacă compoziţia este prea compactă, se 
adaugă zeamă de la fiertul cărnii, ca să se 
omogenizeze potrivit. Compoziţia se introduce în 
băşică, în burduf (stomac) sau într-un mat gros care 
se leagă, se înţeapă cu un ac gros pentru eliminarea 
aerului, după care se fierbe lent, timp de 1—2 ore, 
în apă cu puţină sare. După ce s-a fiert se scoate 
din vas, se mai înţeapă în cîteva locuri şi se pune la 
presat între două scînduri, iar deasupra se aşază o 
greutate de 2—3 kg. După preferinţă, se poate pune 
pentru citeva ore şi la fum slab. 


1261. Pastramă din carne de porc 


1 kg carne macră (învăscută), 20-25 g 
sare, 3 g piper, 1 g silitră, 2 g zahăr, 5 g boia 
de ardei, 3 g coriandru, 30 g usturoi, 1 fir 
cimbru. 

Carnea se taie în bucăţi groase de 2—3 cm, late 
de 5—6 cm, şi lungi aşa cum ies din tăietură, care 
se freacă cu o parte din amestecul de componente 
prevăzute (sare, piper pisat, silitră, zahăr, boia de 
ardei, coriandru, usturoi zdrobit), după care se pun 
îndesat într-u vas emailat şi se presară cu restul de 
amestec de condimente. Deasupra se pune un fund 
de lemn pe care se aşază greutăţi şi se lasă pentru 
4—5 zile la temperatura de 18—20*C. Apoi 
carnea se scoate din vas, se străpunge la un capăt, 
se leagă cu sfoară şi se atirnă pentru 2—3 zile la 
fum cald. Pastrama se serveşte ca atare, tăiată 
subţire şi servită cu muştar sau cu gogoşari în oţet. 


1262. Limbă de porc sau de vacă afumată 


Se pune limba într-un vas cu apă înfierbîntată 
la 60°C în care se ţine 2—3 min, după care se 
curăţă de pieliţe şi de alte resturi din porţiunea din- 
spre git (rădăcina limbii). Se pune apoi într-un vas 
cu apă rece, în care se ţine 1—2 ore, după care se 
freacă cu un amestec constituit din 40—50 g sare şi 
2 g silitră (pentru 1 kg de limbă). După aceea se 
pune într-un vas şi se ţine la rece 1—2 zile, apoi se 
toarnă peste ea o saramură rece preparată din 1 | 
de apă, 15 g sare, 1 foaie de dafin, 10 boabe de 
piper, 2 g silitră şi dată într-un clocot. In această 
saramură se ţine sub presă 8—10 zile, în care timp 
se întoarce. 

După saramurare, limba se scoate, se spală cu 
apă rece, se zvintă, se găureşte într-o parte, se 
leagă cu o sfoară şi se dă la fum cald, pentru 2—3 
zile. Inainte de consumare limba se fierbe. 


1263. Oase afumate 


Oasele rămase de la tranşarea porcului, 
scoaterea şuncilor şi a muşchilor (oasele de la şira 
spinării, ciolanele, rasoalele) se pun în saramură 
care se pregăteşte astfel: Ja 1 I de apă fiartă se 
pun 150 g sare, 2 g silitră, 1 linguriţă de 
zahăr, 1 foaie de dafin şi citeva boabe de 
piper. După 4—5 zile oasele se scot din saramură, 
se clătesc în apă rece, se zvintă bine, se leagă cu o 
sfoară şi se ţin atîrnate la fum cald 1—2 zile. Oasele 
nu se ţin nici la fum prea cald şi nici mai mult, 
deoarece se usucă. Inainte de întrebuințare 
(fierbere), oasele se ţin 10—20 min în apă călduţă, 
după care se clătesc în apă rece. 


1264. Antricot sau muşchiuleţ afumat 


Se prepară în două feluri: după reţeta 1261 sau 
după reţeta 1238, în acest caz avîndu-se grijă să nu 
se ţină la fum la fel cît se ţin şuncile. Orice antricot, 
dacă este subţire ca şi muşchiuleţul, se face mai 
repede decît şunca. Altfel, dacă se ţine mai mult, 
acesta pierde din calitate şi se usucă. Se ţine la fum 
rece 2—3 zile sau la fum cald 4—5 ore, pînă prinde 
o culoare roşie. Se consumă ca atare sau se fierbe 
în apă, la temperatura de 80°C, pînă devine 
fragedă. 


1265. Slănină crudă sărată 


Slănina crudă, proaspătă şi cît mai groasă, se 
taie în fişii înguste şi lungi, se freacă bine cu sare 
albă şi se pune într-un vas în care se aşază în 
prealabil la fund şipci de lemn. Bucăţile de slănină 
se aşază cît mai strîns una peste alta, astfel ca între 
ele, pe cît posibil, să nu rămînă spaţii goale; 
deasupra se pune o scîndură curată pe care se 
aşază o greutate, după care se acoperă bine vasul. 
După 10 zile se scot bucăţile de slănină din vas, se 
freacă din nou bine cu sare şi se pun în acelaşi vas, 
aşezîndu-se în ordinea inversă. Se păstrează astfel 


la loc răcoros 8—10 zile. Dacă bucăţile de slănină 
sînt aşezate strîns, presărate bine cu sare şi puse la 
loc răcoros şi uscat, ele pot fi păstrate ani de zile. 
Prea multă sare nu strică cu nimic slăninii, întrucit 
ea nu absoarbe decit o anumită cantitate de sare, 
păstrindu-se bine, fără să prindă mucegai şi 
rămînind tot timpul gustoasă. Se consumă ca 
slănină fragedă. 


1266. Slănină afumată 


Slănina, preparată la fel ca în reţeta 
precedentă, se scoate din vas, dacă are multă sare 
prinsă de ea aceasta se îndepărtează, apoi se pune 
pentru 1 oră în apă rece. Fiecare bucată de slănină 
se străpunge la un capăt, iar în gaura formată se 
introduce o sfoară curată cu care se leagă şi se 
agaţă în curent uscat de aer pentru a se zvîntă, 
după care se dau pentru 3—4 zile la afumat. 
Trebuie avut grijă ca temperatura fumului să nu fie 
prea ridicată, căci slănina începe să se topească 
uşor, în detrimentul calităţii. Culoarea slăninii 
afumate trebuie să fie roşietică-gălbuie. Tempera- 
tura fumului nu trebuie să treacă de 18—20* C. 


1267. Slănină cu aromă de usturoi 


Înainte de sărare, după dorinţă, slănina poate fi 
frecată cu usturoi sau, în timpul aşezării bucăţilor de 
slănină sărată în vas, între bucăţile de slăni-nă se 
pot pune căţei de usturoi, tăiaţi subţire, precum şi 
foi de dafin. Se poate afuma 1—2 zile. 


1268. Slănină cu boia de ardei 


Se alege slănina curată sau cu straturi de carne 
în ea (poate fi luată din partea de la burtă, cu 
costiţe), se dă prin boia de ardei, după ce în 
prealabil a fost supusă sărării după metoda arătată 


în reţeta 1265. Se ţine în sare cel mult 5—6 zile, în 
care timp, zilnic, bucăţile de slănină se regrupează. 
Apoi slănina se scoate din sare, se şterge, se freacă 
bine cu boia şi se lasă pentru 1—2 zile să se afume. 
O astfel de slănină trebuie ţinută într-o încăpere 
răcoroasă şi uscată. 


1269. Slănină fiartă în mirodenii şi dată 
prin boia de ardei 


O astfel de slănină se prepară pentru folosire 
imediată. Se sărează slănina bine şi se ţine aşa 
cîteva ore înainte de a se fierbe. Se scutură apoi de 
sare şi se pune la fiert cu apă fierbinte, la care se 
adaugă: boabe de piper, o foaie de dafin, ienibahar, 
usturoi, oţet, coriandru şi se lasă să fiarbă uşor fără 
clocote. Se încearcă cu furculiţa şi dacă aceasta 
pătrunde uşor, slănina este fiartă. Atunci se ia vasul 
de pe foc, lăsîndu-se slănina în apa în care s-a fiert 
pînă la răcire, după care se scoate, se zvintă bine şi 
se dă prin boia de ardei. 

În timpul fierberii se încearcă dacă slănina este 
suficient de sărată şi dacă sînt suficiente celelalte 
condimente; de asemenea, se are grijă să nu fiarbă 
prea mult, căci pierde din gust. 


1270. Piept de porc marinat şi afumat 
(Kaiserfleisch) 


2-3 kg piept, iar pentru marinată, la 2 | de 
apă se iau 300 g sare, 2-3 g silitră, 1 
linguriţă de zahăr (v. şi reţeta 1236). 

Se scot oasele din piept, acesta se taie în fişii 
de 10—15 cm lăţime care se freacă cu sare apoi se 
pun la sărare la fel ca şi slănina (v. reţeta 1265). 
Peste 3—4 zile se scoate pieptul, se scutură bine de 
sarea lipită, se aşază în alt vas curat şi peste el se 
toarnă marinata (baiţul). Se acoperă şi se ţine 
pieptul îndesat în marinată 2—3 zile, după care se 


întoarce şi se îndeasă bine din nou, astfel ca să fie 
acoperit de soluţia de marinată. După 3—4 zile 
pieptul se scoate din vas, se leagă la un capăt cu 
sfoară şi se lasă atîrnat pentru o zi să se zvinte, 
după care se pune pentru 2—3 zile la fum rece 
pentru afumare. Astfel preparat, poate fi păstrat tip 
mai îndelungat. 

Pentru consumare se va fierbe numai o 
cantitate care se va consuma în 2—3 zile, iar restul 
se va păstra la loc rece. 

1271. Soluţie de marinată (baiţ) 


Baiţul (soluţia de marinată) se prepară după 
anotimp: vara baiţul se prepară ceva mai tare, iar 
toamna de tărie mijlocie faţă de baiţul care se 
prepară iarna, care este mai slab, după cum 
urmează: 1) baiţul concentrat (pentru vară) se 
prepară punînd, la 1 I de apă, 200 g sare, 1/2 
linguriţă silitră (3 g), 1/2 linguriţă zahăr; 2) 
baiţul mijlociu pentru toamnă — la 1 I de apă, se 
pun 150 g sare, 2 g silitră şi 2 g zahăr, 3) baiţul 
slab (pentru iarnă) — fa 1 I de apă se pun 100 g 
sare, 2 g silitră şi 2 g zahăr. Toate se fierb într- 
un vas emailat putîndu-se aduga: piper boabe, 
ienibahar, foi de dafin, coriandru. După ce s-a răcit 
se toarnă peste piept şi se acoperă. 


1272. Spată de porc afumată 


Dacă spata porcului are slănină subţire, aceasta 
nu se scoate ci se scot numai oasele, iar spata se 
pune pentru 5—6 zile în baiţ. Marinarea în baiţ se va 
face după reţeta precedentă. După ce se scoate din 
saramură, se spală şi se pune pentru 1—2 ore în 
apă călduţă şi se desărează. După desărare se ţine 
la aer 1—2 ore pentru zvîntare, apoi se rulează 
strîns, se leagă cu sfoară şi se afumă la fum rece. 


Spata se foloseşte tăiată în felii subţiri, prăjită 
şau gătită ca mincare. Ea se poate şi fierbe în apă 
cu zeamă de varză murată (în cantităţi egale), 
consumiîndu-se cu muştar sau cu salată de sfeclă cu 
hrean sau cu chimen. 


1273. Cîrnaţi proaspeţi pentru prăjit 


1 kg carne de porc, 400 g carne de vită, 
25 g sare, piper, usturoi, 1/2 pahar de apă 
călduță. 

Cîrnaţii proaspeţi pentru folosire imediată se 
prepară după cum urmează: carnea de vită se trece 
de două ori prin maşina de tocat, iar cea de porc 
numai o singură dată. Pentru gust, la 1 kg de carne 
tocată se adaugă 20 g sare, 1 g piper pisat, 2 g 
usturoi zdrobit, se amestecă totul bine şi se mai 
adaugă 50—100 ml apă călduţă. Cu această 
compoziţie se umplu, nu prea îndesat, maţele 
curățate, rezultind cîrnaţii. Pînă la folosire, cîrnaţii 
se ţin la rece. Se prăjesc în untură sau în ulei, pe 
plită sau la cuptor. Se servesc cu garnitură de 
cartofi piure, cu fasole albă sau cu varză călită. 


1274. Cîrnaţi afumaţi şi uscați 


1 kg carne de porc, 1 kg carne de vită, 
500 g slănină, 40 g sare, 2 g silitră, 2-3 g 
piper pisat, usturoi după gust. 

Carnea de vită se curăţă de vine şi de pieliţe, 
se trece de două ori prin maşina de tocat, iar cea de 
porc numai o sigură dată: Se adaugă condimentele, 
se amestecă adăugindu-se cîte puţină apă călduţă 
(50—60 ml la 1 kg de came). Se umplu nu prea 
îndesat mate subţiri, se leagă la capete cu sfoară şi 
se atiîrnă pe o şipcă sau pe un băț mai gros pentru 
zvîntare, după care se afumă la fum cald cîteva zile. 
Pentru a se putea păstra bine şi un timp mai 


îndelungat, cîrnaţii trebuie păstraţi într-o încăpere 
răcoroasă, uscată şi cu o bună aerisire. 


1275. Cirnaţi olteneşti 


Pentru acest fel de cîrnaţi se foloseşte carnea 
de porc slabă, care se curăţă bine de tendoane şi 
pieliţe, se taie cît mai mărunt cu un cuţit foarte 
ascuţit, după care se toacă bine cu satîrul. După 
gust, se adaugă sare şi condimentele indicate în 
reţeta anterioară. Se amestecă bine, în care timp se 
adaugă cite puţină zeamă călduţă de la oase fierte. 
Se umplu maţele mai subţiri şi se pun la zvîntat în 
plin aer rece pentru 2—3 zile, după care se pun la 
afumat. Aceşti cîrnaţi pot fi păstraţi timp mai 
îndelungat. 


1276. Cîrnaţi măcelăreşti de Burdujeni 


750 g carne de porc, 300 g carne de vită, 
25 g sare, 2 g silitră, 1 g piper, 3 g boia de 
ardei, 2 g ienibahar, 1/2 căpățină de usturoi. 
(Cantităţi-le pot fi mărite). 

Această reţetă este cea mai potrivită pentru 
prepararea cîrnaţilor, respectîndu-se numai 
următoarele indicaţii: 

1) La 750 g carne de porc se adaugă 250—300 
g carne de vită. 

2) Carnea de porc curată, fără tendoane şi 
pieliţe, se taie în felii subţiri de 1 cm grosime şi se 
freacă cu un amestec de 25 g sare şi 1 g silitră 
socotit la 1 kg de carne. După aceea, carnea se 
pune într-un vas, se îndeasă bine, se acoperă cu 
hîrtie pergament şi se ţine 2—3 zile într-o încăpere 
răcoroasă. 

3) Carnea de vită, fără tendoane şi pieliţe, se 
trece de două ori prin maşina de tocat, se adaugă la 
1 kg de carne 20—30 g sare, 1—2 g silitră şi 1 g 
piper pisat; totul se amestecă bine prin frămiîntare 


pînă la obţinerea unei compoziţii uniforme (pastă). 
Apoi se pune într-un vas potrivit, care se acoperă şi 
se pune tot într-o încăpere răcoroasă pentru 1—2 
zile. 

4) După ce carnea de porc şi cea de vită au stat 
separat zilele indicate, la răcoare, se iau, se 
amestecă bine împreună şi apoi se dă totul prin 
maşina de tocat cu sită rară; se adaugă 
condimentele şi se amestecă din nou bine. Dacă 
compoziţia de tocătură este prea groasă, se poate 
adăuga puţină supă de oase sau apă călduţă, după 
care se umplu matele şi se leagă la capete. Se pot 
face şi cîrnaţi mai scurţi, de 15—20 cm lungime, 
care se pun mai întîi la zvintat, iar după aceea, 
pentru 2—3 zile, la afumat, sau pot fi folosiţi prăjiţi 
sau fierţi cît sînt proaspeţi. Cînd sînt bine afumati, 
pot fi cosumaţi şi cruzi, fără să fie prăjiţi. Cînd 
urmează să fie fierţi, se pun în apă caldă şi se fierb 
fără clocot, altfel plesnesc. 

Referitor la folosirea silitrei la prepararea 
cîrnaţilor, trebuie avut grijă ca aceasta să fie 
întrebuințată numai în proporţia indicată, deoarece 
altfel este dăunătoare sănătăţii. Silitra se adaugă la 
carnea pentru cîrnaţi spre a o face mai fragedă; de 
asemenea este uşor antiseptică şi menţine o cu- 
loare mai roză a cărnii. 


1277. Cirnaţi ţărăneşti 


1 kg carne de porc, 300 g slănină, 25-30 g 
sare, 300 g cartofi, 3 g piper pisat, ardei iute, 
cimbru, mate subțiri. 

Carnea de porc se trece prin maşina de tocat, 
adăugindu-se la fiecare kilogram de carne 25 g 
sare, usturoi şi piper după gust. Se amestecă bine şi 
se lasă pentru 24 ore la temperatura de 16—18*C. 
La fiecare kilogram de carne se adaugă 300 g 
slănină fără şorici, tăiată în cubuleţe mărunte. Se 
pot adăuga şi 300 g cartofi fierţi şi daţi prin 


răzătoare. Se amestecă bine, cu compoziţia 
respectivă se umplu matele, iar cîrnaţii se agaţă pe 
o prăjină pentru zvintat. După 1—2 zile cîrnaţii se 
pun pentru 2—3 zile la afumat. 


1278. Trandafiri moldoveneşti 


1 kg carne de porc macră, 250 g slănină 
fragedă, 1/2 căpăţină de usturoi, coriandru, 
cimbru sau maghiran, sare, piper pisat, maţe 
subțiri. 

Se dă carnea prin maşina de tocat. Se taie 
slănina cubuleţe foarte mici, se amestecă cu carnea 
tocată, adăugindu-se puţină apă cu zeamă de 
usturoi, sare şi piper şi cu această compoziţie se 
umplu maţele. Pentru aceasta în locul sitei şi al 
cuţitului, la maşina de tocat se aplică pilnia de 
umplut cîrnaţi. Cîrnaţii se prăjesc într-o tigaie cu 
untură pe plită, la aragaz sau la cuptor, la foc 
potrivit, sau se frig la grătar. Se servesc cu 
garnitură de iahnie de fasole sau fasole bătută şi cu 
murături. 


1279. Cîrnaţi de Cluj 


1 kg carne de porc macră fără tendoane, 
200 g slănină, 3 căţei de usturoi, 25 g sare, 25 
g boia de ardei, coriandru, maţe. 

Carnea şi slănina se dau de 2 ori prin maşina de 
tocat, se amestecă bine cu toate condimentele şi se 
umplu matele la fel ca în reţeta precedentă. 


1280. Cîrnaţi haiduceşti 


1 kg carne de porc, 200 g slănină afumată, 
25 g sare, piper, ardei iute, maghiran, 
coriandru, mate de oaie. 

Carnea de porc se toacă bine cu satirul bine 
ascuţit, după care se amestecă cu slănina afumată, 


tocată puţin mai mare decit carnea, şi cu 
condimentele. Se umplu maţe de oaie cu compoziţia 
respectivă, apoi cîrnaţii se atîrnă la loc uscat, după 
care se afumă 5—7 zile. Pentru consum se prăjesc 
sau se frig pe grătar. 


1281. Crenvurşti de casă 


500 g carne de vită tînără, 400 g carne de 
porc, 300 g slănină, 30 g sare, 1 lingură de 
boia de ardei dulce, 2 g piper, 1 nucşoară, 1 g 
chimen, mate de oaie. 

Aceşti cîrnaţi subţiri pot fi preparaţi în casă, 
dacă avem mate de oaie subţiri. Carnea se curăţă 
bine de tendoane şi de pieliţe, după care se trece 
de două ori prin maşina de tocat cu sita deasă. Se 
amestecă bine cu condi-mentele pisate (măcinate), 
adăugiîndu-se apă rece atit cît absoarbe carnea, 
frămîntindu-se bine, după care se pune pentru 1—2 
ore într-un loc răcoros. Cu compoziţia respectivă se 
umplu matele, formîndu-se perechi de cîrnăciori, 
fiecare cîrnăcior avînd lungimea de 12—15 cm. 
Cîrnăciorii se consumă proaspeţi, fierţi timp de 5 
min în apă cu sare. Se servesc calzi cu muştar sau 
cu hrean preparat cu oţet. Pentru păstrare pe timp 
limitat, se pot afuma uşor. 


1282. Salam de casă 


2 kg carne de porc, 500-700 g carne de 
vită, 60 g sare, 10-20 g piper pisat, 5 g 
ienibahar pisat, 1 căpăţțină de usturoi, mate 
de vită netede. 


Carnea de porc se taie în cubuleţe de 30—40 g 
fiecare, se freacă bine cu sare amestecată cu silitră 
(socotind la 1 kg de carne 20 g sare şi 1 g silitră). Se 
amestecă bine cu compoziţia de sare cu silitră pînă 
se va săra fiecare bucăţică de carne, după care se 


aşază într-un vas îngust, îndesîn- du-se bine carnea 
ca să nu rămînă goluri de aer, se acoperă ermetic şi 
se lasă 3 zile la o temperatură de 8—10*C. Între 
timp, se prepară carnea de vită de la git în proporţie 
de 250—300 g la fiecare kilogram de carne de porc. 
Carnea de vită se curăţă bine de tendoane, pieliţe şi 
grăsime şi se trece de două ori prin maşina de tocat 
cu sită deasă; la fiecare kilogram de carne de vită 
tocată se adăugă 20—25 g sare, 5 g piper pisat şi o 
lingură de zeamă de usturoi pisat. 

După ce tocătura a fost bine frămîntată, se 
adaugă carnea de porc preparată aşa cum s-a 
arătat mai înainte. Se amestecă totul din nou, astfel 
ca fiecare bucăţică de carne de porc să fie acoperită 
cu tocătura de vită, apoi cu compoziţia respectivă 
se umplu matele de vită. Umplerea se face îndesat, 
astfel ca să nu rămînă nici un spaţiu gol. 
Eventualele goluri se vor înţepa cu acul pentru a 
scoate aerul din ele. 

Salamurile se umplu la aceeaşi lungime, se 
leagă bine la capete sau şi la mijloc, se şterg şi se 
lasă agăţate pentru zvîntat 1 zi, după care se pun 
pentru 3—4 zile la afumat. 

După afumare, într-un vas adînc se pregăteşte 
apă fiartă, în care se introduc salamurile şi se ţin la 
foc mic, timp de 1 oră, la temperatura de 75—80*C, 
aşezate în poziţie verticală. După aceea se scot din 
apă, se şterg bine, se zvintă şi se pun din nou la 
afumat timp de 1—2 zile. Se păstrează agăţate într- 
o încăpere uscată şi răcoroasă. Din timp în timp 
salamurile se pot şterge cu vată înmuiată în ulei de 
muştar iute, care le fereşte de mucegaiuri şi 
microbi. 


1283. Purcel fript întreg 


Pentru fript întreg este bun numai purcelul de 
lapte, care încă nu a început să măniînce. Imediat 
după ce a fost tăiat, purcelul se opăreşte cu apă 


fiartă la care s-a adăugat a zecea parte apă rece. Se 
rade părul de pe el, iar după aceea se pirleşte, atita 
cît să nu se înnegrească. După pirlire se spală bine 
pe deasupra, se despică pe burtă, se scot 
măruntaiele, se mai spală o dată, iar după ce s-a 
scurs apa de pe el se sărează, iar codiţa şi urechile 
se învelesc cu hirtie unsă cu ulei pentru a se frige 
fără să se înnegrească. Pentru ca purcelul să-şi 
păstreze forma netedă în timpul frigerii, se 
introduce în el o sticlă sau alt corp asemănător. Se 
poate menţine forma lui şi cu ajutorul unor şipci de 
lemn băgate înăuntru. Purcelul se unge cu ulei şi se 
frige într-un vas în care se pune, de asemenea, ulei 
şi 1—2 linguri de rom. În timpul frigerii, purcelul se 
unge cu uleiul din vas, operaţia repetîndu-se pînă ce 
pielea lui se rumeneşte; atunci se consideră că este 
gata fript. Se poate servi întreg. Mai practic este de 
a-l tăia în bucăţi care pe urmă vor fi asamblate în 
forma lui iniţială. În gură se pune un măr mic sau o 
bucăţică de hrean, iar în jur se decorează cu sfeclă 
tăiată mărunt, ceapă verde, ouă fierte, frunze de 
salată verde şi alte legume. 


1284. Purcel umplut 


Se pregăteşte purcelul la fel ca în reţeta 
predecentă, iar umplutura se pregăteşte după cum 
urmează: se fierb plămiînii şi cînd sînt gata se lasă 
să se răcească, se adaugă la ei ficatul crud din 
purcel, ceapă călită, 100 g de franzelă înmuiată 
bine în lapte, se dă totul prin maşina de tocat carne, 
se mai adaugă 2 gălbenuşuri, sare, piper, după 
gust, pătrunjel verde mă- runţit. Se amestecă totul 
bine, iar spre sfîrşit se adaugă două albuşuri crude. 
Cu toată această compoziţie se umple purcelul, se 
coase şi se frige, stropindu-se pe deasupra cu 
grăsime. Se frige pînă la rumenirea frumoasă a 
pielii. 


1285. Ruladă de purcel 


Se pregăteşte purcelul ca în reţeta 1283, cu 
deosebirea că se taie capul şi picioarele, după acea 
se îndepărtează pielea în aşa fel ca aceasta să nu se 
rupă. Se poate lăsa o parte de carne, scoţindu-se 
numai oasele şi unde este posibil carnea. Apoi se 
taie restul de carne rămasă pe oase, se adaugă 
ficatul şi totul se dă prin maşina de tocat cu sita 
măruntă. Se adaugă o legătură de pătrunjel verde 
bine mărunţit, 100 g ceapă tocată mărunt şi prăjită, 
200—300 g slănină tăiată în cubuleţe mici, piper 
pisat şi sare, după gust. Totul se amestecă bine cu 2 
—3 gălbenuşuri şi albuşurile bătute şi se pune pe 
pielea de purcel pregătită întinsă; după dorinţă se 
mai pot pune ouă fierte tăiate în patru care se 
acoperă cu restul de umplutură. Se stringe bine 
rulada, se coase şi se pune pe un şerveţel de pînză 
udat şi stors şi foarte curat. Se leagă bine la capete 
şi la mijloc şi se pune la fiert într-un vas de formă 
lungă. Se adaugă verdeţuri şi, după gust, oţet, sare, 
citeva boabe de piper, o foaie de dafin, iar pe la 
margini se afundă oasele şi picioarele pentru a fi 
fierte împreună. (Din zeama obţinută, care este 
foarte concentrată, se poate prepara aspicul pentru 
garnitură.) Se fierbe timp de 2 ore socotit din 
momentul cînd dă în clocot. 

Se încearcă apoi rulada dacă este fiartă, 
înţepîndu-se cu o aşchie subţire; dacă pe aşchia 
scoasă din ruladă nu apare suc de culoare roz, în- 
seamnă că aceasta este fiartă. Atunci se ia de pe 
foc şi se mai lasă în zeama în care a fiert să se 
răcească puţin, după care se scoate, dar nu se 
dezleagă, şi se aşază pe o scîndură, deasupra se 
pune un fund de lemn, iar pe acesta o greutate, 
lăsîndu-se apoi la loc răcoros pînă se răceşte bine. 
Se serveşte rece, tăiată subţire şi cu garnitură de 
aspic pregătit din zeama în care a fiert rulada. 


Prepararea garniturii de aspic. Zeama de la 
fierberea ruladei se strecoară, se îndepărtează toată 
grăsimea din ea şi se limpezeşte cu albuşuri. Pentru 
aceasta se bat 2—3 albuşuri cu cîteva linguri de apă 
rece, se toarnă acest amestec în zeamă şi se pune 
la fiert la foc lent. În timpul fierberii, zeama se va 
separa de albuşuri şi trebuie imediat separate prin 
strecurare printr-o bucată de tifon împăturită în trei. 
Zeama strecurată se pune la loc răcoros şi cînd se 
răceşte se taie în cubuleţe sau în alte forme, după 
dorinţă, cu care se garniseşte rulada. 


1286. Purcel fript în jumătăţi 


Se pregăteşte purcelul după reţeta 1283. După 
ce a fost curăţat se taie în două jumătăţi (fără cap) 
şi se sărează numai pe dinăuntru (să nu se săreze 
şoriciul, căci de la sare prinde crustă). Se îndreaptă 
jumătăţile cu ajutorul unor beţişoare introduse 
înăuntru şi se pune purcelul la fript într-o tavă unsă 
care se introduce în cuptorul bine încins, pentru a se 
rumeni rapid. În timpul frigerii, pielea se unge pe 
deasupra cu ulei. Pentru ca pielea să fie 
fragedă şi frumos rumenită, se adaugă în ulei o 
lingură de rom. 

1287. Carne de purcel pentru diferite 
mâîncăruri 


Din carnea de purcel se pot prepara diferite 
mîncăruri, la fel ca din altă carne, cu deosebirea că, 
fiind fragedă, carnea de purcel se fierbe foarte 
repede, înaintea altor componente. 


13.6. PREPARATE DIN CARNE DE 
VIŢEL 


În afară de cele cîteva preparate specifice, din 
carne de vițel se mai pot prepara şi alte diferite 
feluri de mîncăruri, la fel ca şi din carne de porc sau 
de vită, ale căror reţete se întîlnesc în această 
lucrare. 


1288. Anghemacht de vițel 


1 kg piept de vițel, 100 g făină, 100 g unt 
sau untură, 100 g ceapă, 1 morcov, 1/2 ţelină, 
1/2 lămiie, sare, piper. 

Carnea de vițel se spală, se scurge de apă, se 
taie în bucăţi, se sărează şi se prăjeşte într-o cratiţă 
cu untură înfierbîntată. După ce carnea s-a prăjit 
puţin, se scoate în alt vas unde se mai înăbuşă cu 
puţină apă, acoperită cu capac. In untura rămasă se 
călesc ceapa, morcovul şi ţelina, toate tăiate în felii 
subţiri şi după ce s-au prăjit puţin, se adaugă făina 
şi se mai prăjeşte 5—6 min, după care se stinge cu 
apă caldă şi se lasă să fiarbă cîteva minu-te. Sosul 
se strecoară peste carne, se potriveşte de sare, 
piper, sare sau zeamă de lămiie şi se mai dă totul 
într-un clocot. Se serveşte cu cartofi fierţi natur. 


1289. Blanchet din carne de vițel cu sos 
alb şi orez 


1 kg carne de vițel, 250 g orez, 100 g 
untură, 50 g unt, 100 g făină, 1 ceapă, 1 
morcov, 1/2 ţelină, 2 ouă, lămîie. 

Carnea de vițel se taie în bucăţi (cîte 2 la 
porţie), se spală, se pune într-un vas cu apă şi se 
ţine pe foc pînă se formează spuma (fără să dea în 
clocot), apoi imediat se scurge şi se spală bine (atît 
carnea cit şi vasul). Se pune din nou la fiert în oală, 
cu apă şi sare. In timp, de cîte ori apare spuma se 
îndepărtează, apoi se adaugă zarzavatul crestat la 
capete şi se fierb împreună pînă ce carnea este 
gata. Cantitatea de supă trebuie să fie cam 2 |, din 


care cu 1 | de supă se stinge sosul, iar cu restul de 
supă se prepară orezul. 

Orezul în prealabil ales, spălat, scurs bine de 
apă se căleşte în jumătate din untură, se stinge cu 
supă fierbinte (1 | supă), se potriveşte de sare, se 
acoperă şi se ţine pe foc slab sau la cuptor circa 20 
min. Între timp, cu restul de untură şi făină se 
prepară sosul: făina şi restul de untură se pun într-o 
cratiţă, se căleşte 5—6 min, după care se stinge cu 
1 | de supă (zeama de la fiertul cărnii) şi se lasă să 
fiarbă pînă se leagă ca o smîntînă, se potriveşte de 
sare, se adaugă gălbenuşurile de ouă şi, după gust, 
se mai adaugă sare sau zeamă de lămîie. 

La servire, orezul se pune cu un polonic sau cu 
o ceaşcă unsă în care se presează bine apoi se 
răstoarnă pe rînd pe un platou sau direct în farfurie, 
iar alături se aşază carnea peste care se toarnă 
sosul. 

Pentru un gust mai bun, se poate stropi pe 
deasupra cu unt topit, iar peste orez se mai poate 
presăra şi caşcaval ras. 

1290. Viţel cu sos alb şi legume 


Se prepară la fel ca în reţeta precedentă, în loc 
de orez folosindu-se mai multe legume fierte 
separat. Legumele se taie, după gust, (în feliuţe sau 
în cuburi mici), punîndu-se la fiert mai întîi cele care 
fierb mai greu. După ce s-au fiert, legumele se 
scurg de zeamă şi peste ele se toarnă sosul. Se 
adaugă sare, puţină zeamă de lămiie şi piper. Se 
serveşte fierbinte cu carnea bine fiartă şi stropită cu 
unt sau cu smîntînă deasupra. 


1291. Pulpă de vițel cu sos de vin şi 
smîntînă 


1 kg pulpă de vițel, 100 mi vin, 200 g 
smîntînă, 1 linguriţă de făină, 1/2 lămiie, 100 
g untură, sare. 


Carnea de vițel de la pulpă se taie în felioare 
egale, se bate, se sărează, se trece prin făină şi se 
prăjeşte într-o tigaie cu untură înfierbîntată. După 
ce fileurile s-au prăjit pe ambele părţi, se sting cu 
puţină apă şi se înăbuşă pînă sînt aproape gata. Se 
adaugă vinul, smîntîna, sare, zeamă de lămîie, piper 
şi se mai lasă să dea în cîteva clocote domoale. Se 
serveşte cu garnitură de orez sau cu cartofi fierţi 
natur stropiţi cu unt şi presăraţi deasupra cu 
pătrunjel verde tăiat mărunt. 


1292. Pulpă de vițel (file) cu sos de 
ciuperci 


Se prepară la fel ca în reţeta precedentă, iar la 
urmă, cînd carnea (fileul) este gata, se mai adaugă 
200—300 g de ciuperci proaspete, spălate, tăiate în 
feliuţe subţiri şi călite puţin. Apoi, se mai fierb 
împreună 10—15 min, după care se mai poate 
adăuga şi smîntînă (100 g), cu care se mai lasă 5—6 
min pe foc domol. 

Se poate servi atît cu mămăliguţă cît şi cu 
cartofi fierţi natur. 


1293. Pilaf de vițel 


0,6 - 1 kg piept de vițel, 200-300 g orez, 
100 g untură, 50 g unt, 1 ceapă, 1 morcov, 
1/2 țelină sau 1 rădăcină de pătrunjel, citeva 
boabe de piper, sare. 

Pieptul de vițel se taie în bucăţi, se spală şi se 
pune la opărit. Apoi se spală din nou şi se pune la 
fiert cu puţină sare, piper boabe şi zarzavat. Orezul, 
spălat şi bine scurs de apă, se pune într-o cratiţă cu 
untură şi se căleşte 5—6 min, după care se stinge 
cu supa de la fiertul cărnii (la o parte de orez, 3 
părţi supă), se acoperă şi se lasă pe marginea plitei 
10—20 min. Se serveşte orezul pus în polonicul 
înmuiat în supă, presat şi apoi răsturnat pe carnea 


aşezată pe platou, după care se stropeşte cu unt pe 
deasupra. 


1294. Piept de vițel umplut 


Piept de vițel, 400 g carne de vițel, 300 g 
ficat de vițel, 100 g ceapă, 200 g franzelă, 2 
ouă, 1 legătură pătrunjel verde, sare, piper. 

Se ia un piept de vițel întreg tăiat pe la şira 
spinării, căruia i se scot coastele în aşa fel ca să nu 
se deterioreze (perforeze) carnea aflată între 
coaste. Pentru aceasta pe partea interioară a 
pieptului începînd de la capătul fiecărei coaste 
(partea cartilaginoasă), de-a lungul ei, se face cite o 
tăietură pînă la şira spinării, se dă la o parte pieliţa 
subţire care acoperă fiecare coastă în parte, iar 
acestea se scot şi se pot folosi la supă. 


Bucata de piept astfel obţinută este formată din 
straturi de carne şi pieliţe care însă nu se 
îndepărtează, ci se despart în două cu ajutorul cuţi- 
tului, începînd din partea dinspre coloană (pe unde 
a fost tăiat pieptul la început), formînd un fel de 
buzunar în care se introduce următoarea umplutură: 
carnea, ficatul, ceapa călită, verdeaţa şi franzela 
înmuiată se trec toate de doua ori prin maşina de 
tocat. Se adaugă ouă, sare şi piper, după gust, se 
amestecă totul bine şi cu compoziţia respectivă se 
umple pieptul de vițel. Se coase deschizătura prin 
care s-a introdus umplutura, apoi se aşază într-o 
tavă cu puţină apă şi ulei ca să nu se ardă şi se 
introduce în cuptor. În timpul cît pieptul se frige la 
cuptor, se unge mereu cu jiul (sosul) format din 
tavă, pînă cînd se rumeneşte uniform. Se serveşte 
cald sau rece, cu diferite garnituri şi salate. 


1295. Piept de vițel umplut cu orez şi 
ciuperci 


Pieptul de vițel se pregăteşte la fel ca în reţeta 
precedentă, dar, în loc de umplutură de carne, se 
umple cu orez pregătit ca pilaful, la care se mai 
adaugă (la 300 g de orez) 300 g de ciuperci 
proaspete călite cu 100 g untu-ră şi 100 g ceapă. 


1296. Piept de vițel pane 


1 kg piept de vițel, 150 g untură, 50 g 
făină, 150 g pesmet, 2 ouă, sare, piper, 50 g 
unt. 

Se foloseşte partea mai cărnoasă a pieptului; 
carnea se spală, se pune la opărit, după care se 
spală din nou, şi din nou se pune la fiert cu apă 
caldă, sare, boabe de piper şi o ceapă. După ce 
carnea a dat în fiert se micşorează focul ca să fiarbă 
lent, se curăţă spuma şi trebuie avut grijă să nu 
fiarbă prea mult. Apoi se lasă să se răcească în supa 
în care a fiert, după care se scot coastele, iar carnea 
se taie în felii potrivite care se dau prin făină, ou 
bătut şi pesmet şi se prăjesc în untură încinsă pe 
ambele părţi. Se serveşte cu garnitură de piure de 
cartofi, mazăre sau morcovi sote, iar bucăţile de 
piept se stropesc cu unt topit. 


1297. Pulpă de vițel la tavă 


Se ia o pulpă sau o bucată de carne de vițel, se 
sărează, se pune într-o tavă cu grăsime înfierbîntată 
şi se introduce în cuptorul încins. În timpul cît pulpa 
este la cuptor trebuie mereu întoarsă şi stropită cu 
grăsimea din tavă, pînă se rumeneşte şi carnea este 
friptă. Se serveşte rece, sau caldă, tăiată în felii şi 
cu garnituri după gust. 


1298. Cap şi picioare de vițel în sos 
vinegretă 


Cap şi picioare de vițel, 1 ceapă, 1 
morcov, 1/2 ţelină, piper, sare şi sos 
vinegretă. 

Se curăţă capul şi, după ce se scot ochii şi 
creierul, se spală, se spală şi picioarele de vițel şi se 
pun la opărit, apoi se spală din nou şi se pun la fiert 
cu sare şi legume. La început, cînd a dat în primul 
clocot, se curăţă de spumă, apoi se lasă să fiarbă 
pînă ce carnea se desprinde de pe oase. Se ia vasul 
de pe foc, se alege carnea de pe oase şi se aşază pe 
un platou. Zeama în care au fiert capul şi picioarele 
se strecoară şi dacă nu este suficient de gelatinoasă 
(concentrată) se mai lasă pe foc să scadă, după 
care se toarnă peste carnea din platou. Se lasă să 
se închege şi se serveşte cu sos vinegretă (v. reţeta 
163). 


1299. Pacea din picioarele de vițel fierte 


Picioare de vițel, 1 ceapă, 1 morcov, 1/2 
țelină, sare, oţet. 

Pentru sos: 100 g untură, 100 g făină, 30 mI 
oțet, 2-3 ouă, usturoi, eventual nucşoară, 
sare, piper pisat. 

Cele patru picioare de vițel se taie pînă la 
genunchi, se curăţă de tendoane, se spală, se 
opăresc şi se pun la fiert cu apă şi sare. După ce au 
dat în fiert se curăţă de spumă, apoi se adaugă 
zarzavat de supă, pentru gust, şi se fierbe pînă ce 
carnea se desprinde de pe oase. Se ia vasul de pe 
foc, se alege carnea şi se taie în pătrăţele, iar 
zeama se strecoară în alt vas. Intre timp, se pune 
untură într-o cratiţă pe foc, se adaugă făina, se 
căleşte pînă se îngălbeneşte puţin, se stinge cu 
supă (zeamă strecurată) şi oţet, şi după ce s-a 
amestecat bine ca să nu rămînă cocoloaşe se mai 
amestecă în timp ce mai fierbe 5—6 min, după care 
se adaugă gălbenuşurile, usturoi pisat şi sare, după 


gust. Se mai lasă să fiarbă pînă se îngroaşă ca 
ciulamaua, se adaugă carnea tăiată şi se mai lasă 
să fiarbă 3—5 min. Se serveşte caldă, presărată cu 
nucşoară sau numai cu piper pisat. 


13.7 PREPARATE DIN CARNE DE 
OVINE 


În afară de cele cîteva reţete specifice, din 
carnea de oaie se mai prepară şi alte mîncăruri la 
fel ca şi cele preparate din carnea de porc sau de 
vită, prezente în lucrarea de faţă. 


1300. Anghemacht de miel 


Anghemachtul de miel se prepară la fel ca si 
Anghemachtul de vitei (v. reţeta 1288). 


1301. Blanchet de miel cu sos alb şi orez 


Se prepară la fel ca Blanchetul de vițel (v. 
reţeta 1289), folosindu-se aceleaşi componente, dar 
în loc de carne de vițel se foloseşte carnea de miel. 


1302. Miel pane 


1 kg pulpă de miel, 3 ouă, sare, piper, 
făină, pesmet, untură pentru prăjit. 

Carnea se taie în felii, se bate să fie subţire, se 
sărează, se trece prin făină, ou bătut şi pesmet. Se 
prăjeşte bine pe ambele părţi în untură înfierbîntată. 

Se serveşte cu cartofi prăjiţi şi salată verde. 


1303. Miel cu spanac 


900 g carne de miel, 100 g untură, 60 g 
făină, 150 g ceapă, 50 g bulion, 1,5 kg spanac, 
piper, sare, zeamă sau sare de lămiie. 


Carnea, tăiată bucăţi, se prăjeşte în untură 
încinsă cît să se rumenească puţin. Apoi se scoate, 
se pune în altă cratiţă, iar în untura rămasă se 
căleşte ceapa tăiată foarte mărunt, se adaugă făina, 
bulionul, se stinge cu apă caldă şi se răstoarnă 
peste carne. Se fierbe înăbuşit pînă ce carnea este 
gata, după care se adaugă spanacul pregătit astfel: 
se curăţă spanacul de cotoare şi de frunzele 
îngălbenite, se spală în mai multe ape, se opăreşte 
şi, după ce s-a răcit, se taie în bucăţi de 4—5 cm şi 
se adaugă la carnea prăjită. Se mai lasă să fiarbă 
împreună 10 min, în care timp se potriveşte, după 
gust, de sare şi de zeamă sau sare de lămiie. 


1304. Friptură de miel 


1,5 kg carne de miel, 60 mli ulei, sare. 

Mielul, dacă este întreg, se taie pe şira spinării, 
exact în două, iar dacă este mai mare, se taie în 
sferturi, se sărează, se aşază într-o tavă cu ulei 
încins şi se introduce în cuptorul bine încins ca să se 
rumenească repede. Dacă cuptorul este slab 
încălzit, friptura nu iese fragedă. 

Se serveşte cu cartofi prăjiţi şi salată verde. 


1305. Friptură din pulpă de berbec 


1,5 kg pulpă de berbec, 100 g untură, 1 
căpăţțină de usturoi, cimbru, piper boabe, 1 
ceapă, 1 morcov. 

Pulpa de berbec se împănează cu usturoi, se 
sărează, se pune într-o tavă cu untură înfierbîntată 
şi se introduce în cuptor. După ce pulpa s-a rumenit 
pe toate părţile, se adaugă legumele tăiate în felii şi 
puţină apă. Cînd friptura este bine pătrunsă şi 
rumenită, se scoate din tavă, iar sosul se stinge cu 
puţină apă, se lasă să mai fiarbă cîteva minute după 
care se strecoară. Friptura se serveşte tăiată în felii 


subţiri peste care se toarnă sosul fierbinte, iar ca 
garnitură se adaugă fasole iahnie sau varză călită. 


1306. Frigărui de berbec (chebab) 


1-2 kg pulpă de berbec, 300 g ceapă, 2-3 
ardei iuți, cimbru, piper, sare, 100 ml vin, 1 
foaie de dafin, garnitură de orez. 

Carnea de berbec (pulpa) se taie în felii subţiri, 
se condimentează cu un amestec de sare, piper, 
ardei, cimbru şi foaie de dafin pisată şi se aşază 
într-un vas, ceapa tăiată felii presărîndu-se printre 
feliile de carne. Se toarnă vinul, se acoperă ermetic 
şi se ţine la rece 24 de ore pentru condimentare şi 
frăgezire. 

În momentul frigerii, carnea se scoate, se înfige 
toată pe o frigare mai mare şi se frige rotindu-se 
deasupra cărbunilor încinşi. În momentul în care 
porţiunea de carne de pe marginile din jurul frigării 
este friptă, aceasta se taie, continuîndu-se apoi mai 
departe frigerea şi tăierea pînă ce toată carnea este 
gata. Bucăţile de carne tăiate mai la început se pun 
într-un vas acoperit aşezat într-un alt vas cu apă 
caldă. 

Carnea se poate frige şi pe frigări mai mici din 
lemn sau din metal inoxidabil, puse la grătar, 
ungîndu-se carnea din cînd în cînd cu ulei. 

Se serveşte cu pilaf de orez în care se pun 
cîţiva ardei graşi tăiaţi mărunt şi citeva roşii 
curățate de pieliţă şi de seminţe. Acestea se fierb 
sau se ţin cu orezul la cuptor timp de 20—30 min. 


1307. Pulpă de oaie cu sos picant şi 
knedel 


1 kg pulpă de oaie, 100 g untură, 100 g 
ceapă, 1 morcov, 1/2 ţelină, 100 g făină, 1 
lingură de oţet, 1 foaie de dafin, usturoi, 


cîteva boabe de ienibahar sau piper, cimbru, 
bulion. 

Pulpa de oaie se împănează cu usturoi, se 
sărează şi se prăjeşte într-o cratiţă cu untură. După 
ce s-a rumenit se scoate în alt vas, iar în untura 
rămasă se călesc ceapa şi legumele, toate tăiate în 
felii subţiri, se adaugă făina şi împreună se prăjesc 
pînă se rumenesc puţin. Se stinge cu bulion şi cu 
apă caldă, se adaugă muştar, piper sau ienibahar, 
foaie de dafin, oţet şi sare, după gust, se răstoarnă 
în vasul cu carne prăjită şi se fierb împreună pînă ce 
carnea este gata. Se scoate carnea pe un platou, se 
taie în felii, care se pun într-o cratiţă, iar peste 
acestea se strecoară sosul şi împreună cu carnea se 
mai fierb 5—6 min. Se poate adăuga 1 pahar de vin 
şi se lasă să mai fiarbă 5—6 min. Pentru un gust şi 
mai bun, se mai pot adăuga: smîntînă, ciuperci 
proaspete, sau uscate preparate din timp. Se 
serveşte cu găluşte (v. reţeta 1322) sau cu 
macaroane fierte stropite cu unt fierbinte. 


1308. Ghiveci cu carne de miel sau de 
berbec 


Se prepară la fel ca ghiveciul cu carne de porc 
(v. reţeta 1062). 


1309. Miel cu verdeţuri (caparma) 


1 kg carne de miel, 100 g untură, 100 g 
ceapă uscată, 20 fire de ceapă verde (fire 
subţiri), 20 fire de usturoi verde, 500 g 
spanac, citeva legături de mărar şi pătrunjel 
verde, 50 g bulion, 1 lingură de făină, piper, 
sare, 100 ml vin. 

Carnea se spală, se taie în bucăţi, se sărează şi 
se prăjeşte într-o cratiţă cu puţină untură. După ce 
carnea s-a prăjit puţin se scoate în alt vas, iar în 
untura rămasă se căleşte ceapa tăiată mărunt, făina 


şi se prăjeşte pînă se rumeneşte puţin, se adauga 
bulionul, şi se stinge cu apă călduţă. Se răstoarnă 
totul peste carnea prăjită şi se fierb împreună pînă 
se înmoaie carnea, la care se adaugă restul de 
componente: ceapa verde, usturoiul verde, celelalte 
verdeţuri, spanacul, toate alese, curățate, spălate în 
mai multe ape, tăiate în bucăţi lungi de 4—5 cm şi 
călite în restul de untură. Se potrivesc de sare, piper 
şi se mai lasă să fiarbă circa 20—30 min, după care 
se adaugă vinul şi se mai dă într-un clocot, sau dacă 
mîncarea este prea zemoasă se introduce în cuptor 
ca să mai scadă. 


1310. Stufat de miel 


Se prepară la fel ca în reţeta precedentă, cu 
deosebirea că dintre componente lipsesc spanacul 
şi vinul, gustul stufatului potrivindu-se cu oţet sau 
cu zeamă de lămiie. 


1311. Cirnaţi de Buzău cu carne de oaie 


1-1,5 kg carne de oaie, 30 g sare, 2 g 
silitră, 1 linguriţă de ardei iute sau de piper 
pisat. 

Carnea se spală, se zvintă şi se trece prin 
maşina de tocat, apoi se amestecă cu toate 
celelalte componente prevăzute în reţetă şi cu 
puţină apă călduţă, după care cu compoziţia 
respectivă se umplu mate de oaie. Cîrnaţii se lasă 1 
zi la zvintat, după care se pun 2—3 zile la fum. 
Aceşti cîrnaţi sînt iuți. 


1312. Patricieni din carne de berbec 


1 kg carne de berbec macră de la ceafă, 
1/2 căpăţină de usturoi, 25 g sare, 1 g piper, 1 
fir de cimbru, 4 m mate. 


Carnea se spală, se taie în bucăţi şi se dă prin 
maşina de tocat, apoi se amestecă adăugindu-se 
sare, piper, cimbru cernut şi usturoiul pisat şi 
strecurat (se foloseşte numai zeama de la usturoi). 

Dacă la amestecare tocătura pare prea deasă, 
se poate adăuga cite puţină apă, amestecîndu-se 
bine. Se umplu matele ţinute în prealabil 1 oră în 
apă rece. După ce s-au umplut şi pînă se frig, 
patricienii se ţin la rece. Se servesc cu diferite 
garnituri: fasole iahnie, varză călită sau piure de 
cartofi. 


1313. Friptură de oaie sau de miel 
haiducească 


1 miel întreg de 10-16 kg sau 1 oaie, 
citeva cepe, 1 pahar de vin, sare, cimbru. 

După tăierea mielului sau a oii, fără să se 
jupoaie blana, se scot intestinele şi măruntaiele. 
Apoi se spală bine înăuntru, se sărează, se introduc 
citeva cepe tăiate în felii, interiorul se presară cu 
cimbru, se stropeşte cu vin şi se coase. Între timp, 
se pregăteşte un cuptor improvizat, sub cerul liber, 
făcînd o groapă ceva mai spațioasă decit volumul 
mielului sau al oii, în care se face focul cu lemne de 
fag pentru a obţine jar cît mai mult şi mai bun. Se 
unge blana cu un strat de lut (pămînt galben şi apă) 
de 1—3 cm grosime, se zvintă puţin, se acoperă pe 
toate părţile cu jar şi cenuşă, iar deasupra se pune 
şi pămîntul care s-a scos din groapă. După 3—4 ore, 
cînd se va produce o pocnitură, înseamnă că mielul 
(oaia) este gata. Atunci se scoate pe o scîndură 
curată, se despică în două, apoi se taie în bucăţi şi 
se serveşte. 


1314. Pastramă de oaie 


Carne de oaie, sare, silitră, usturoi, 
cimbru, coriandru. 


După ce s-au scos toate oasele şi grăsimea din 
carnea de oaie, carnea se sărează cu sare 
amestecată cu silitră (300 g sare, 3 g silitră),se 
aşază într-o covată şi peste carne se mai presară 
un strat de sare. Se lasă astfel 5—6 zile, în care 
timp se întoarce de cîteva ori. După aceea se scoate 
carnea, se scutură de sare şi se ţine 1—2 ore în apă 
rece la desărat, după care se clăteşte, se aşază pe o 
scîndură şi se acoperă cu alta pe care se pune o 
greutate, lăsîndu-se să se preseze timp de 1 zi. Apoi 
se unge cu un amestec de usturoi pisat cu sare, 
cimbru şi coriandru, ţinîndu-se astfel la macerat 
încă 1 zi, după care carnea se ţine atirnată sub 
streaşină în aer liber pînă se usucă. Se păstrează în 
cămară, atîrnată în curent de aer uscat. 

Pastrama se frige la grătar sau se prăjeşte în 
tigaie. Se serveşte foarte fierbinte, cu mămăliguţă 
caldă şi cu vin nou. 

14. PREPARATE DIN 
MARUNTAIE 


1315. Limbă cu măsline 


1 limbă de vacă sau 1 kg limbă de porc, 
150 g măsline, 100 ml ulei, 50 g bulion, 1 
ceapă, 1 ţelină, 100 ml vin, cîteva boabe de 
piper, 1 foaie de dafin, sare. 

Limba fără slung se spală, se pune la opărit, 
apoi se spală din nou şi se pune la fiert. Cînd a dat 
în fiert se spumuieşte şi se fierbe în continuare lent, 
pînă cînd la încercare intră furculiţa uşor în ea. Cînd 
limba este fiartă se pune în apă rece, apoi se curăţă 
de pieliţă, se taie în felii şi se pune într-o cratiţă cu 
sos, care se prepară în felul următor: ceapa şi ţelina 
se curăţă, se spală, se taie subţire şi se pun într-o 
cratiţă cu uleiul înfierbîntat să se pră-jească puţin; 
se adaugă făina şi se mai prăjeşte 5—10 min, după 
care se adaugă bulionul, piperul, foaia de dafin şi se 
stinge cu vin şi apă caldă, sau cu zeamă de la fiertul 
limbii şi se lasă să fiarbă 20—30 min. Se strecoară 
în cratita cu limba tăiată felii, se adaugă măslinele 
opărite şi se mai fierb împreună 10—15 min. Se pot 
adăuga şi citeva felii de lămîie curățate de coajă, 
sau se serveşte cu felii de lămîie crudă. Se serveşte 
rece. 


1316. Limbă cu mărar sau cu tarhon 


Limba se fierbe la fel ca în reţeta anterioară; la 
fel se prepară şi sosul. Mărarul sau tarhonul se 
curăţă de cotoare, se opăreşte în apă clocotită, cu 
sare, apoi se taie potrivit şi se introduce în cratiţa 
cu limba tăiată în felii. Se potriveşte de sare şi de 
zeamă de lămiie sau de oţet (sau vin) şi se mai dă 
în fiert 10—15 min. 


1317. Limbă cu sos tomat 


Limba de vacă se fierbe la fel ca în reţeta 
„Limbă cu măsline”, după care se taie în felii subţiri 


şi se aşază într-o cratiţă, peste ea turnîndu-se sosul 
(v. reţeta 197). Apoi se potriveşte de sare şi se mai 
fierbe 5—6 min. Se serveşte cu piure de cartofi sau 
cu cartofi fierţi natur şi presăraţi cu pătrunjel verde 
tăiat mărunt. 


1318. Ficat prăjit cu ceapă 


600 g ficat, 500 g ceapă, 150 ml ulei, 1 
lingură de făină, 1 kg cartofi, 1 legătură de 
pătrunjel verde, sare, piper, 100 ml vin. 

Ficatul se taie în felii, se dă prin făină şi se 
prăjeşte în 50 ml ulei înfierbintat, apoi se scoate în 
alt vas, iar uleiul în care s-a prăjit ficatul se stinge 
cu vin sau cu 1—2 linguri de apă caldă, se 
potriveşte de sare şi piper, se dă într-un clocot, 
după care se strecoară peste feliile de ficat. In restul 
de ulei se prăjeşte ceapa tăiată în felii foarte subţiri 
şi pudrată cu puţină făină. Ceapa se prăjeşte pe rînd 
cîte puţină, pînă la culoarea aurie. Ficatul se 
serveşte cu cartofi piure sau fierţi natur, presăraţi 
cu pătrunjel verde tăiat mărunt, iar peste feliile de 
ficat se pun ceapă prăjită şi sosul de ficat. 


1319. Sote de ficat 


Se pregăteşte din ficat de porc, de ovine sau de 
pasăre. Se taie ficatul în cubuleţe şi se pune la prăjit 
în untură încinsă, pe foc iute, ca să se facă repede 
(5—10 min). Se amestecă mereu, iar cînd ficatul 
începe să lucească, este gata. Trebuie să rămînă în 
mijloc puţin roz. Se sărează după ce se scoate din 
tigaie. Dacă se sărează în timpul frigerii se 
întăreşte. Se serveşte cu piure de cartofi. 


1320. Sote de ficat cu ceapă 


Se taie ceapa mărunt sau felii foarte subţiri şi 
se căleşte în ulei sau în untură, pînă începe să 


devină aurie. Se scoate în alt vas, iar în uleiul rămas 
se prăjeşte ficatul tăiat cubuleţe. După ce s-a prăjit 
şi ficatul se adaugă ceapa, se amestecă şi se 
răstoarnă pe un platou, punîndu-se ceapa deasupra 
ficatului. Se serveşte cu orez, piure de cartofi sau cu 
cartofi fierţi natur, presăraţi cu verdeață tăiată 
mărunt. 


1321. Sote de rinichi 


Se taie rinichiul în două pe lungime, se curăţă 
de fibre şi se opăreşte. Se taie apoi în cubuleţe şi se 
prăjeşte în untură fierbinte pînă se rumeneşte, după 
care se scoate, iar în untura rămasă se căleşte 
ceapa tăiată mărunt, apoi se adaugă 20—30 g făină, 
1 linguriţă de boia de ardei sau 30 g bulion; se 
stinge cu supă de oase sau cu apă fierbinte, se 
potriveşte de sare şi piper, se toarnă peste rinichi şi 
se mai fierb împreună 10—15 min. 

Se serveşte cu cartofi fierţi natur sau cu piure 
de cartofi. 


1322. Tocană de plămiîni cu găluşte de 
franzelă 


1 kg plămini de vițel sau de porc, 150 g 
ceapă, 100 g untură, 50 g făină, 1/4 linguriţă 
boia de ardei, 1 căpăţină de usturoi, 1 lingură 
de muştar, 1 foaie dafin, piper, 100 g 
smîntînă, oţet. 

Pentru găluşte: 2 ouă, 250 g franzelă, 200 g 
făină, sare. 

Plămiînii se taie în bucăţi, se spală şi se pun la 
fiert în apă cu sare. După ce au fiert 1 oră, se scot în 
apă rece. 

Intre timp, se taie ceapa mărunt şi se pune la 
prăjit într-o cratiţă cu untură înfierbiîntată, se 
adaugă 50 g făină şi se amestecă împreună pe foc 
pînă se vor rumeni, apoi se mai adaugă usturoi tăiat 


mărunt, boiaua de ardei, muştarul, oţet, după gust 

şi se stinge cu zeama de la fiertul plămiînilor. Se 

potriveşte de sare şi de piper şi se adaugă o foaie 

de dafin şi plămiînii, apoi se lasă să mai fiarbă 

împreună 20—30 min, după care se adaugă 

găluştele şi smîntîna şi împreună se mai fierb 5 min. 
1323. Găluşte de franzelă (knede) 


200 g făină, 2 ouă, 250 g franzelă veche 
(de 2 zile). 

Se curăţă franzela de coajă, se taie în felii care 
se pun la înmuiat în lapte sau în apă rece, după care 
se storc repede, se pun într-un castron, se adaugă 
ouăle sparte, făina, sare şi se amestecă lejer. 

Intre timp, se pune o cratiţă încăpătoare cu apa 
şi sare pe foc şi cînd dă în clocot, din compoziţia 
pregătită se fac cu mîna găluştele şi se fierb 
acoperite cu un capac, 10 min. Intre timp se scutură 
cratiţa ca să nu se lipească găluştele de fund. 


1324. Uger de vacă pane 


1 kg uger de vacă, 2-3 ouă, 150 g pesmet, 
1 lingură cu virf de făină, sare, 1 lămiie. 

Ugerul de vacă se curăţă, se opăreşte, apoi se 
spală şi se pune la fiert cu apă şi sare. După 2—3 
ore de fierbere, cînd este bine pătruns, se scoate, se 
răceşte, se taie în felii, care se trec prin făină, ouă şi 
pesmet, şi se prăjesc în untură, rumenindu-se pe 
ambele părţi. Se serveşte cu garnitură de legume, 
iar peste feliile de uger se pune cite o felie de 
lămiie. 


1325. Uger de vacă cu sos tomat 


1 kg uger de vacă, 100 g untură sau ulei, 
150 g ceapă, 60 g bulion, 1 morcov, 1/2 ţelină, 
50 g făină, 100 ml vin, cîteva boabe de piper. 


Ugerul de vacă se curăţă de pieliţă, se 
opăreşte, se spală şi se pune la fiert cu apă şi sare. 
Între timp se pune untura într-o cratiţă, în care se 
călesc împreună ceapa, morcovul şi ţelina tăiată 
mărunt şi făina pînă se rumenesc uşor. Se adaugă 
bulionul, boabe de piper, vinul şi se stinge cu 2—3 
pahare de zeamă de la fiertul ugerului, după care se 
lasă să mai fiarbă 20—30 min. Se strecoară sosul 
într-o crăticioară în care se pune şi ugerul tăiat felii, 
se potriveşte de sare şi se mai dă în citeva clocote. 
Se serveşte cu cartofi fierţi natur, presăraţi cu 
pătrunjel verde tăiat mărunt. 


1326. Uger de vacă cu măsline 


Se prepară la fel ca în reţeta precedentă, cu 
aceleaşi componente şi cantităţi, cu deosebirea că 
se mai adaugă 150 g măsline opărite, cîteva felii de 
lămîie şi împreună cu ugerul tăiat felii se mai fierb 5 
—6 min. 


1327. Uger de bovine sau porcine la 
grătar 


Ugerul se curăţă de pieliţe, se opăreşte şi se 
pune la fiert. După ce a fiert se răceşte, se taie în 
felii, care se sărează, se trec prin mălai şi se aşază 
pe grătar încins, frigindu-se pe ambele părţi. 


1328. Momiţe la grătar 


Momite de vițel se sărează, se stropesc cu 
puţin ulei, se amestecă şi se înşiră pe frigare 
(vergele de oţel sau beţişoare de lemn subţiate şi 
ascuţite la un capăt) sau se pun pe grătar şi se frig 
în timpul frigerii se întorc şi se ung cu ulei. 


1329. Fudulii de berbec la grătar 


Fuduliile se pun într-un vas cu apă rece, sare şi 
1—2 linguri de oţet (la 1 | de apă). Se lasă 20—30 
min, după care se scot, se taie în lung, se desface 
pieliţa exterioară, se sărează şi se frig pe ambele 
părţi la grătar sau în tigaia unsă cu ulei, pe foc 
puternic. 


1330. Tuslama 


1 kg burtă de vacă, 1-2 picioare de vacă, 1 
căpăţină de usturoi, sare, eventual şi hrean. 

Burta se curăţă, se spală bine, iar picioarele, 
dacă este nevoie, se pirlesc, apoi se spală şi, 
împreună cu burta, se pun la foc într-o oală cu apă 
rece. După opărire se spală atit burta şi picioarele 
cît şi oala, apoi pe fundul oalei se aşază picioarele 
sparte în 2—3 bucăţi, iar peste ele se pune burta 
tăiată în fişii, se umple oala cu apă şi se fierb 
neîntrerupt 5—6 ore. Se adaugă sare şi după citeva 
clocote se curăţă de spumă. In timpul fierberii, oala 
se acoperă cu o farfurie adincă sau plată care ţine 
loc de capac şi totodată ca greutate care să apese 
burta ca să nu iasă afară din zeamă. Cînd burta este 
bine fiartă, se scoate şi după ce s-a zvintat puţin se 
taie în fişii mai mici sau în pătrăţele; la fel se taie şi 
carnea scoasă de pe picioare şi se pun într-un vas în 
care s-a strecurat zeama în care a fiert burta şi se 
mai dau împreună în cîteva clocote. Se ia apoi vasul 
de pe foc şi după ce s-a răcit puţin se drege cu 
mujdei de usturoi. La servire se poate pune la masă 
şi hrean ras, potrivit cu sare şi oţet. 


1331. Drob de miel 


1 kg măruntaie de miel, 500 g ficat de 
miel, 150 g ceapă, 3-4 ouă, 100 g făină, 150 g 
untură, verdeață, piper, sare, 1 prapur de 
miel. 


Măruntaiele se taie în bucăţi, se spală, se 
opăresc şi apoi se pun la fiert cu apă şi sare. După 
ce s-au fiert, se lasă să se răcească şi se trec prin 
maşina de tocat. Intre timp, ceapa se taie mărunt şi 
se căleşte în untură, la care se adaugă măruntaiele 
fierte date prin maşină, sare şi piper şi împreună se 
mai prăjesc 10—15 min pe foc iute, amestecîndu-se 
tot timpul să nu se prindă. Se lasă să se răcească 
puţin, apoi se adaugă 1—2 ouă, verdeață tăiată 
mărunt, sare, se amestecă totul bine şi se împarte 
în cîteva porţii care se pun pe bucăţi de prapur care 
a fost ţinut în prealabil în apă rece. După ce s-a 
înfăşurat bine tocătura, se dă fiecărei bucăţi o 
formă rotundă, după care se trec prin făină şi prin 
ou bătut şi se prăjesc pe ambele părţi într-o tigaie 
cu untură înfierbîntată, la foc mic, ca să se pătrundă 
bine înăuntru. 

Se poate umple prapurul întreg cu compoziţia 
de drob sau se poate pune într-o tavă şi apoi se 
coace în cuptor. Intre timp, cînd drobul începe sa se 
rumenească în cuptor, se toarnă peste el 1—2 ouă 
bătute cu 1—2 linguri de smîntînă sau iaurt şi 1/2 
lingură de făină şi se lasă din nou în cuptor pînă se 
rumeneşte bine toată suprafaţa. 


1332. Drob de miel în foi de clătite 


Se pregăteşte la fel ca în reţeta precedentă, în 
loc de prapur întrebuinţindu-se foi de clătite. Foile 
de clătite se prepară fără zahăr, se coc foarte subţiri 
şi nerumenite. Se unge o formă, se tapetează cu foi 
de clătite, se aşază tocătura de drob, se acoperă cu 
restul de foi, se unge cu ou bătut, se presară cu 
caşcaval ras şi se introduce în cuptor la foc potrivit, 
lăsîn- du-se pînă se rumeneşte. 

15. PREPARATE DIN VÎNAT 


Pregătirea vînatului, conform regulilor 
gastronomice, este condiţionată atît de fezandarea 
cît şi de marinarea lui în baiţ, cu excepţia prepeli- 
telor şi a unor exemplare tinere care se prepară 
proaspete, sau se pun la macerat pentru 2—3 ore 
(pentru prepararea marinatei de macerare vezi 
reţeta 1333). 

Vînatul, după ce a fost împuşcat, se spintecă pe 
burtă, se scot organele interne, după care se ţine 
atirnat într-o încăpere răcoroasă. Durata ţinerii 
vînatului în blană, sau în pene, pentru fezandare 
(frăgezire) şi după aceea şi în marinată, se 
stabileşte în funcţie de virsta lui şi de temperatura 
aerului. Cu cît timpul este mai friguros, cu atit 
vînatul se poate ţine mai multe zile în blană sau în 
pene pentru fezandare sau în baiţ pentru marinare 
(2—3—6 zile). 

Marinarea are drept scop înlăturarea mirosului 
neplăcut, specific vînatului; în acelaşi timp carnea 
marinată capătă gust plăcut şi aromat. In toată 


perioada în care stă în baiţ, carnea trebuie întoarsă 
o dată pe zi şi ţinută acoperită la rece (fără să 
îngheţe). 

Carnea se ţine tot timpul în bait pînă la 
preparare, altfel se înnegreşte şi se usucă pe 
deasupra. 

Marinata (baiţul) se prepară în mai multe 
feluri: marinată pentru macerare (marinare) rapidă 
(v. reţeta 1333); marinată cu legume crude (v. re- 
teta 1334); marinată fiartă (v. reţeta 1335). 

Împănarea cărnii de vînat se face cu şuviţe de 
slănină şi cu usturoi, avînd drept scop ca friptura să 
iasă fragedă, aromată şi gustoasă. 

In loc de împănare, carnea se poate presăra cu 
usturoi tocat şi se poate înveli apoi în felii de slănină 
tăiate cît mai subţire, după care totul se leagă cu 
aţă pentru a nu se scurge sucul din carne în timpul 
frigerii. 


15.1. PREPARATE DIN VÎNAT CU 
PENE 


Vînatul cu pene, ca şi cel cu păr, se marinează 
în baiţ cu oţet condimentat, sau cu vin şi legume. 
(Pentru prepararea marinatei v. reţeta următoare.) 
Marinarea se face nu numai pentru a frăgezi carnea, 
ci şi pentru a da acesteia gust plăcut şi de a înlătura 
mirosul neplăcut de baltă, mai ales la păsări (gişte, 
rațe şi lişiţe) care se hrănesc cu peşte. Păsările 
sălbatice se golesc de intestine şi de măruntaie, se 
şterg cu un prosop de bucătărie şi se ţin atîrnate cu 
capul în jos cîteva zile, afară la aer rece. 

Prepeliţele şi fazanii tineri se pregătesc în stare 
proaspătă. Li se smulg penele fără să fie opărite şi 
dacă se smulg greu, atunci se calcă uşor cu maşina 
de călcat încinsă şi se continuă repede smulsul 


acestora. Se trec apoi foarte repede printr-o flacără, 
după care li se scot măruntaiele şi plămiînii, oprindu- 
se numai ficatul. De menţionat că viînatul nu se 
curăţă de pene decit în momentul cînd se pune la 
marinat sau cînd se prepară din el mîncarea dorită; 
altfel carnea se usucă şi se înnegreşte. Deci vînatul, 
în general, se ţine în baiţ (în marinată) tot timpul, 
pînă se consumă toată carnea. Păsările se ţin în bait 
acoperite, păstrîndu-se într-un loc răcoros şi în tot 
acest timp se întorc din cînd în cînd. 


1333. Marinată (baiţ) pentru macerare 
rapidă a cărnii de vinat 


În general, aşa cum s-a arătat anterior, vînatul 
trebuie lăsat cîteva zile la fezandat şi la marinat. În 
cazul în care avem vinat tînăr, sau dacă avem 
nevoie să-l preparăm în aceeaşi zi în care a fost 
vînat, atunci în loc să se pună carnea pentru 2—3 
zile la marinat, se pune pentru 2—3 ore la macerat 
(marinare rapidă). 

Pentru 2—3 kg de carne de  vinat, 
componentele pentru macerare sînt următoarele: 2- 
3 cepe, 1/2 ţțelină, 1 morcov, citeva boabe de 
piper, 1/2 linguriţă de piper pisat, 1-2 foi 
de dafin, citeva boabe de ienibahar, 1 
ramură de cimbru, 100 ml vin negru sau roşu 
şi sare. 

Păsările sălbatice mari, ca gisca, rața, cocorul, 
lişiţa se taie în patru fără să se şteargă sau să se 
spele carnea. Carnea se sărează, se pune într-un 
vas, se adaugă toate componentele, se amestecă, 
se acoperă şi se lasă la macerat 2—3 ore sau se ţine 
la frigider 2—3 zile. Cînd se scoate de la macerat, 
carnea se scurge bine de zeama care s-a format. 
Pentru friptură, carnea se împănează cu slănină şi 
cu usturoi. Zeama de la macerat se strecoară şi se 
adaugă la mîncare cînd aceasta este aproape gata 
şi împreună se mai fierb 5—6 min. 


1334. Marinată (baiţ) cu legume crude, 
pentru carne de vinat 


Pentru cantitatea de 3 kg carne de vînat sînt 
necesare următoarele componente: 100 ml oţet, 
200 ml vin, 50 ml ulei, citeva boabe de piper şi 
ienibahar, 1-2 foi de dafin, 1 ceapă, 1/2 țelină 
(ceapa şi telina se taie în felii subțiri), 1 
ramură de cimbru, 1 căpăţțină de usturoi 
sfărimat, sare. 

Toate aceste componente se amestecă 
împreună, cu ele se ung bucăţile de carne, se aşază 
îndesat într-un vas smălţuit, şi se ţin la rece. Carnea 
marinată în acest fel poate sta citeva zile; ea nu se 
scoate din marinată decît în momentul pregătirii 
mîncării, altfel se înnegreşte. 


1335. Marinată fiartă (baiţ) pentru carne 
de vînat 


Componentele pentru o rață sălbatică, giscă 
sau lişiţă, sînt următoarele: 200 ml apă, 100 ml 
oțet, 1/2 | vin negru sau roşu, 1 ceapă, 1 
țelină, 1 rădăcină de pătrunjel (legumele se 
taie cit mai subțire), 1-2 foi de dafin, 1 ramură 
de cimbru, citeva boabe de piper şi de ieni- 
bahar, sare; se mai pot adăuga citeva 
cuişoare, boabe de ienupăr şi coajă de lămiie. 

Totul se pune la fiert într-un vas acoperit, se 
fierbe 5—6 min, după care se ia vasul de pe foc şi 
se ţine tot acoperit pînă se răceşte. În cazul în care 
carnea se pregăteşte în aceeaşi zi, marinata se 
toarnă caldă peste vînat. Dacă vinatul se pregăteşte 
după citeva zile, compoziţia de marinată mai întîi se 
răceşte şi apoi se introduce carnea de vînat în ea, 
procedîndu-se la fel ca în reţeta precedentă. 

1336. Prepeliţe la frigare sau la grătar 


Pentru 6 porţii: 3 sau 6 prepelite, tot atitea 
felii de slănină proas-pătă, 30 g unt, piper 
pisat, sare, 6 felii de franzelă pentru 
crutoane. 

Prepeliţele se prepară proaspete. Se jumulesc, 
se piîrlesc la o flacără, se şterg, se scot intestinele şi 
plămiînii care se aruncă, oprindu-se numai ficatul 
care se introduce în prepeliţa curățată. Se sărează 
şi se piperează puţin, apoi se înveleşte fiecare 
prepeliţă mai întîi cu frunză de viţă unsă cu unt şi 
apoi peste aceasta cu o felie de slănină tăiată foarte 
subţire şi lată (eventual bătută puţin), care să 
cuprindă în întregime prepeliţa. Se leagă cu aţă sau 
se fixează cu scobitori, se înfig pe frigare şi se frig 
pe grătar încins sau pe jar de cărbuni, rotindu-se în 
timpul frigerii. După ce sînt fripte se scot de pe 
frigare, se înlătură apoi aţa, slănina şi frunza, iar 
prepeliţele se aşază pe crutoane de piine prăjite în 
unt sau pe grătar. În lipsă de slănină şi de frunză de 
viţă, prepeliţele pot fi învelite cu hîrtie pergament 
unsă. 


1337. Prepeliţe la tavă 


3 prepelite, 50 g unt, foi de viţă, 3 felii de 
slănină, 1 pahar de vin sau supă de oase, 1 
lingură de coniac, sare 

Curăţatul prepeliţelor şi pregătirea lor se fac la 
fel ca în reţeta precedentă. Prepeliţele astfel 
pregătite se aşază într-o tavă unsă cu unt şi se in- 
troduc în cuptorul încins. Se frig 20—25 min şi între 
timp, din cînd în cînd, se stropesc cu sosul din tavă, 
care s-a lăsat din ele. Cînd sînt aproape gata se 
sting cu vin, cu o lingură de coniac şi cu un pahar de 
supă de oase. Cînd sînt gata, prepeliţele se scot din 
tavă, iar sosul se lasă să scadă pînă rămîn cam 5—6 
linguri (dacă este prea mult sos acesta nu are gust 
bun). Se servesc pe un platou rotund, cu garnitură 


A 


de pilaf de orez aşezat la mijloc ca o piramidă, în 
jurul căruia se aranjează prepeliţele (fără slănină), 
cu piepţii în sus, iar pe deasupra se toarnă sosul. 


1338. Prepeliţe înăbuşite 


Se prepară la fel ca în reţeta precedentă, numai 
că prepeliţele nu se frig la cuptor, ci se înăbuşă într- 
o cratiţă cu capac. Trebuie avut grijă ca să se mişte 
cratita din cînd în cînd şi dacă zeama scade se mai 
adaugă cite puţină supă de oase sau apă caldă. La 
urmă se sting cu vin şi cu o lingură de coniac. Se 
servesc la fel ca în reţeta precedentă. 


1339. Prepeliţe cu smîntînă 


3 prepelite, 100 g unt, 1 lămiie, 1 lingură 
de făină, 1 lingură de muştar, cîteva boabe de 
piper, 1 gălbenuş de ou, sare, 200 g smîntînă. 

După ce prepeliţele au fost curățate ca în 
reţetele precedente, se taie în două, în lung, se 
sărează puţin, se pun într-o cratiţă cu unt şi se înă- 
buşă sub capac pînă se rumenesc puţin. Între timp 
se mişcă cratiţa, întorcîndu-se şi bucăţile de carne. 
Se adaugă apoi făina, piperul boabe, zeama de 
lămîie, se stinge sosul cu un pahar de supă de oase 
sau cu apă călduţă şi se mai fierbe 10 min. După 
aceea se adaugă smintina amestecată cu muştar şi 
cu gălbenuş de ou şi se ia de pe foc. 


1340. Prepeliţe cu ciuperci şi cu smîntînă 


Se prepară la fel ca în reţeta precedentă, numai 
că la urmă se adaugă ciupercile sote, pregătite 
separat astfel: ciupercile se curăţă şi se spală de 
cîteva ori în apă multă, ca să se îndepărteze nisipul 
de pe ele, după care se taie în felii subţiri şi se pun 
la prăjit într-o cratiţă cu unt, în care în prealabil s-a 


călit ceapa tăiată mărunt. Se adaugă sare, piper 
pisat, şi se înăbuşă pînă scade zeama lăsată de 
ciuperci, după care se adaugă la prepeliţele cu sosul 
de smîntînă şi se mai lasă să fiarbă împreună 5—6 
min. 


1341. Prepeliţe cu mujdei de usturoi 


Se prepară înăbuşite în ulei sau în unt şi cînd 
sînt gata se adaugă mujdei de usturoi. Se servesc 
cu mămăliguţă caldă. 


1342. Pilaf de prepeliţe 


Pentru 6 porţii: 3 prepelite, 250 g orez, 100 
g unt, 1 ceapă, 1 foaie de dafin, cîteva boabe 
de piper. 

Prepeliţele se curăţă ca în reţetele anterioare, 
se sărează, se introduc picioarele înăuntru, se leagă 
cu aţă, se aşază într-o cratiţă cu unt, se acoperă şi 
se înăbuşă pînă capătă o culoare aurie. Intre timp 
se mişcă cratita întor-cînd şi prepeliţele. Apoi se 
scot în alt vas, iar în untul rămas se prăjeşte ceapa 
tăiată mărunt şi se adaugă şi orezul ales, spălat şi 
bine scurs de apă. Se stinge orezul (după ce s-a 
prăjit împreună cu ceapa 5—6 min) cu de două ori şi 
jumătate mai multă apă clocotită decît cantitatea de 
orez. Se adaugă foaia de dafin, boabele de piper, se 
potriveşte de sare şi se dă în fiert 5—6 min, după 
care se amestecă şi peste orez se aşază prepeliţele 
(fără aţă) tăiate în două sau în patru. Se acoperă şi 
se introduc în cuptorul încălzit cu uşa deschisă, 
unde se ţin 20—25 min. 


1343. Prepeliţe cu mazăre verde 


Se prepară la fel ca puiul cu mazăre (v. reţeta 
944). 


1344. Ciulama de prepeliţe 


Se prepară la fel ca ciulamaua de porumbel 
(v. reţeta 1052). 


1345. Prepeliţe umplute 


3 prepelite, 150 g pesmeți, 3 ouă, 1 
legătură de pătrunjel verde, 50 g unt, ficăţei 
de prepeliță, piper, sare. 

Prepeliţele se jumulesc, se pirlesc la flacără, se 
şterg, li se scot intestinele, măruntaiele şi plămînii 
care se aruncă, oprindu-se numai ficatul care se 
introduce în umplutura pregătită astfel: se freacă 
gălbenuşurile cu unt, se adaugă pesmeţii sfărimaţi, 
ficăţeii tocaţi, pătrunjelul verde tăiat mărunt, piper, 
sare şi albuşurile bătute spumă, toate amestecate 
lejer. 

Prepeliţele umplute se pun într-o tavă unsă, se 
ung şi ele pe deasupra şi se introduc în cuptor. Se 
ţin la fript cam 30—40 min. Dacă cuptorul este mai 
încins se ţin maximum 20 min. 


1346. Potiîrnichi la frigare 


Potîrnichile, în general, se prepară ca şi 
prepeliţele, numai că, după ce au fost împuşcate, se 
ţin atîrnate într-un loc răcoros, 24 de ore. Dacă 
timpul este friguros se pot ţine şi mai multe zile. Se 
curăţă de pene (se jumulesc) numai în momentul în 
care se prepară mîncarea, altfel se înnegresc. După 
ce se curăţă de pene, se trec prin flacără, li se scot 
intestinele care se aruncă, oprindu-se numai ficatul. 
Se şterg bine în interios şi pe deasupra, picioarele 
se introduc înăuntru, după care se sărează puţin. 
Pentru frigere se înveleşte fiecare cu cite o foaie de 
viţă unsă cu unt şi apoi într-o felie de slănină tăiată 
foarte subţire şi atit de lată ca să cuprindă 


potîrnichea în întregime, după care se leagă cu aţă. 
Se frig la frigare sau la cuptor, la fel ca şi 
prepeliţele. Înainte de a fi servite se dezleagă de 
aţă şi se servesc cu diverse garnituri, sau numai cu 
pilaf de orez. 


1347. Potiîrnichi cu struguri 


3 potirnichi, 100 g unt, 1 kg struguri 
tămiioşi, 200 ml vin sec, 1 lingură de coniac, 
50 g zahăr, 1/2 lingură de făină, zeama de la 
jumătate de lămiie. 

Potîrnichile se curăţă aşa cum s-a arătat în 
reţeta precedentă, după care se taie în două sau în 
patru, se sărează puţin şi se pun la prăjit cu ju- 
mătate din cantitatea de unt. Se prăjesc pe ambele 
părţi pînă se rumenesc, apoi se scot în alt vas. In 
untul rămas se presară făină, se stinge cu lichidul 
cu care s-a stins zahărul caramelizat şi se răstoarnă 
peste bucăţile de potîrniche, lăsîndu-se să mai 
fiarbă cîteva minute. Între timp, se aleg boabe de 
struguri tămiioşi (numai cele întregi şi necrăpate), 
se pun într-o tavă unsă, împreună cu restul de unt, 
şi se introduc în cuptorul încins, pentru 10 min, să 
se călească puţin. Apoi se sting cu vin şi se 
răstoarnă peste bucăţile de potirnichi. Se adaugă 
coniacul, se potriveşte la gust cu zeamă de lămîie şi 
împreună se mai dau într-un singur clocot. Pentru a 
da un gust şi mai plăcut se pot adăuga la urmă 
cîteva linguri de lichior „Cherry brandy” sau 
vişinată. 

Se serveste cu garnitură de pilaf de orez sau cu 
găluşte de franzelă (v. reţeta 1323). 

După aceeaşi reţetă se pot prepara şi prepeliţe 
cu struguri. 


1348. Potirnichi înăbuşite cu mere 


Potîrnichile se curăţă ca în reţetele anterioare, 
oprindu-se numai ficatul. Se şterg bine în interior, se 


sărează puţin pe deasupra şi în fiecare se introduce 
cîte o bucată de măr acrişor, cît încape în interiorul 
potiîrnichii. Se coase, se ung cu unt şi se înăbuşă la 
fel ca şi prepeliţele. 

Se servesc cu garnitură de pilaf de orez. 


1349 Sitari la frigare 


Sitari, felii de slănină, felii de franzelă, 
unt sare. 

Sitarul, după ce a fost vînat, se ţine 2—3 zile în 
pene, atîrnat cu capul în jos, într-un loc răcoros. Se 
curăţă de pene numai dacă se frige imediat, altfel 
se înnegreşte. Sitarul jumulit de pene se şterge mai 
întîi cu un prosop uscat de bucătărie, după care se 
trece prin flacără. Se face apoi o tăietură la git prin 
care se scot guşa şi pipota. Se înlătură fierea şi 
maţul gros, iar restul de maţe şi ficatul rămîne 
înăuntru sau se scot afară şi se prepară din ele 
separat tartine. Sitarul pregătit se sărează, pieptul 
se înveleşte cu o felie subţire de slănină, apoi se 
răsuceşte capul, iar ciocul se înfige prin felia de 
slănină în pulpă. Felia de slănină se leagă cu o aţă 
ca să nu cadă. După aceea, sitarul se înfige pe 
frigare şi se frige învirtindu-se deasupra jarului 
potrivit de încins. Se serveşte cu cartofi prăjiţi şi cu 
salată de sezon, sitarul aşezindu-se pe cruton de 
pîine prăjit în unt. 


1350. Intestine şi măruntaie de sitari 


După ce s-au scos intestinele şi măruntaiele 
sitarului, se înlătură guşa, fierea şi maţul gros, iar 
pipota se goleşte, se curăţă, se spală şi se toacă 
împreună cu intestinele şi ficatul. Se ia apoi o ceapă 
mică, se taie foarte mărunt, se pune la prăjit cu 30 
g unt şi, cînd începe să se rumenească puţin, se 
adaugă măruntaiele tocate mărunt, piper pisat, sare 
după gust şi împreună se călesc 6—8 min. La urmă 
se mai adaugă pătrunjel verde tăiat mărunt şi puţin 


vin alb, astfel încît compoziţia să rămînă scăzută. Cu 
această compoziţie se ung felii de franzelă prăjite în 
unt. Ele se servesc ca tartine la gustare, sau pe 
lîngă friptură de sitar. 


1351. Sitari la tavă 


Sitari, unt, sare, piper, o coală de hirtie 
pergament. 

Sitarul, după ce este curăţat ca în reţeta 1349, 
se unge cu unt pe deasupra, se înfăşoară într-o 
foaie de hîrtie pergament unsă cu unt, se aşază într- 
o tavă unsă, se introduce în cuptorul bine încins şi 
se frige 25—30 min. 


1352. Sitari înăbuşiţi 


Pentru înăbuşire sitarii, după ce au fost curăţaţi 
(v. reţeta 1349), se sărează, se piperează şi, în loc 
să se învelească cu felii de slănină, se ung bine cu 
unt. Se aşază într-o cratiţă încăpătoare ca să stea 
mai distanţaţi, se adaugă unt, se acoperă cu un 
capac şi se frig înăbuşit pe foc iute. Din cînd în cînd 
se întorc şi după ce s-au rumenit se micşorează 
focul şi se mai înăbuşă aproximativ 20 min. După 
aceea, se scot în alt vas, iar sosul format în tavă se 
stinge cu cîteva linguri de vin sau cu supă de oase, 
apoi se strecoară şi se ţine la cald. La servire sosul 
fierbinte se toarnă peste fripturi de sitari, care se 
serveşte cu cartofi prăjiţi, mazăre verde, morcovi 
sote şi, după gust, alte garnituri. 


1353. Fazan 


Fazanul nu se prepară în ziua în care a fost 
împuşcat. Trebuie ţinut cîteva zile, mai ales dacă 
este bătrîn, atirnat cu capul în jos, pentru fezandare 
(frăgezire). Durata ţinerii la frăgezire depinde de 
vîrsta fazanului şi de temperatura la care se ţine. 
Astfel, pe timp rece, fazanul se ţine 2—5 zile atîrnat, 


iar pe timp mai puţin răcoros se ţine 1—2 zile. 
Fazanul, ca şi celelalte păsări sălbatice, nu se curăţă 
de pene înainte, decît în momentul în care se pune 
la marinat sau cînd se prepară pentru gătit. După 
smulgerea penelor, fără ca să fie opărit fazanul se 
pîrleşte se freacă cu puţin mălai, se spală şi se 
şterge cu prosopul de bucătărie. Se scot apoi 
măruntaiele şi se şterge înăuntru, fără să se spele 
cu apă. Fazanul tînăr nu se marinează, ci numai cel 
bătrîn. (Pentru marinare, v. reţetele 1333—1335.) 


1354. Fazan fript 


Dacă este tînăr, fazanul se frige fără să se ţină 
la fezandat sau se poate face o marinare rapidă 
(după reţeta 1333), ţinîndu-se în compoziţia de 
marinare 2—3 ore, după care vinatul devine fraged 
şi aromat. După aceea nu se mai sărează fiindcă a 
primit suficientă sare din marinată. Se dă apoi o 
anumită formă fazanului: aripile se răsucesc pe 
spate, iar picioarele se scurtează — se taie pînă la 
genunchi, se introduc înăuntru ca să-şi păstreze 
forma şi se leagă cu aţă. Pieptul se înveleşte în felii 
subţiri de slănină şi se leagă cu aţă şi slănina. (In 
lipsă de slănină se poate înveli cu o hîrtie unsă cu 
unt). Se aşază apoi într-o tavă unsă şi se introduce 
în cuptor. După 30—40 min de frigere se scoate 
hîrtia şi se lasă să se mai frigă puţin şi să se 
rumenească frumos. În tava în care se frige fazanul 
se pot pune şi cîteva felii de ceapă, morcovi, ţelină, 
boabe de piper şi, ca acestea să nu se ardă, se 
adaugă din cînd în cînd cîte puţină apă, iar fazanul 
se unge cu sucul din tavă. Cînd este gata, se scoate 
fazanul din tavă, iar sosul ce a rămas plus legumele 
se sting cu un pahar de vin sau cu supă de oase, ori 
cu apă caldă. Se mai dă în fiert pentru citeva 
minute, după care se strecoară, pasîndu-se şi 
legumele în sos. Sosul se pune în sosieră şi se 


serveşte fierbinte. Fazanul se taie în momentul 
servirii, ca să nu se răcească; dacă se încălzeşte, 
feliile se înnegresc şi se usucă. Pulpele se taie în 
două, iar pieptul în felii, în aşa fel ca la servire să 
aibă forma fazanului întreg. La servire se garniseşte 
cu diferite garnituri: cartofi pai sau prăjiţi, mazăre 
sote, morcov sote, mere sufle, ciuperci fripte şi al- 
tele, la care nu trebuie să lipsească şi cîteva foi de 
salată verde. 


1355. Fazan înăbuşit 


Fazanul înăbuşit se prepară la fel ca în reţeta 
precedentă, numai că se frige înăbuşit într-un vas 
cu capac. In tot timpul înăbuşirii se adaugă cite 
puţină apă şi se întoarce pe toate părţile. Cînd 
fazanul este gata, se scoate din vas, iar sosul se 
drege la fel ca în reţeta precedentă şi se serveşte 
întocmai, cu garniturile respective. 


1356. Pilaf de fazan 


Se prepară la fel ca pilaful de pui (v. reţeta 
967) sau de orice altă pasăre. 


1357. Fazan pane 


Se prepară la fel ca puiul pane (v. reţeta 914). 
Se recomandă fazanii tineri, altfel rămîn tari. 


1358. Fazan cu mazăre 


Se prepară la fel ca şi puiul cu mazăre (v. 
reţeta 944). 


1359. Fazan servit în penaj 


După ce fazanul a fost împuşcat şi ţinut în 
pene, atiîrnat 2—3 zile, se decupează capul cu gitul 
împreună, fără să se atingă cu cuțitul pieptul, apoi 
se taie aripile pe lîngă corp, iar coada se taie 
împreună cu virful tirtiţei pe care se păstrează 


penele cozii. Capetele părţilor decupate se freacă cu 
sare sau se rumenesc în ulei încins pentru a se evita 
alterarea acestora. 

Se curăţă apoi fazanul smulgînd restul penelor 
şi se trece deasupra flăcării ca să se pîrlească restul 
de puf. Se scot măruntaiele şi în loc să se spele se 
şterge cu un şervet uscat, se sărează, se unge cu 
unt sau cu ulei, se înfăşoară într-o hirtie unsă şi se 
frige într-o tavă unsă cu ulei şi puţină apă, la cuptor. 

După ce fazanul s-a fript, se lasă să se 
răcească. În acest timp se prepară 150—200 g de 
pastă de ficat din ficatul fazanului şi cîţiva ficăţei de 
alte păsări sau ficat de porc. 

Prepararea pastei: se taie mărunt o ceapă, 
se prăjeşte în 50 g unt şi după ce s-a rumenit puţin, 
se adaugă ficăţeii şi se călesc împreună pînă ce sînt 
gata (fără să se facă prea uscați), se răcesc, se trec 
prin maşina de tocat cu sita deasă, după care se 
mai freacă cu 50 g unt, se potriveşte la gust de 
sare, piper şi se mai adaugă o lingură de coniac. Cu 
această pastă se ung feliile tăiate din pieptul de 
fazan şi se pun la loc, reconstituind forma întreagă a 
fazanului. Deci fazanul se taie în bucăţi, în aşa fel 
ca, cu ajutorul pastei, feliile din piept să se poată 
monta la loc, iar după aceea se ţine la rece să se 
întărească pasta. Între timp se pregătesc penajul şi 
crutonul din pîine. Crutonul se obţine astfel: se taie 
o bucată de piine de lungimea fazanului, lată de 8 
cm, groasă de 5—6 cm şi cu partea de sus puţin 
scobită, ca să se poată aşeza fazanul. Crutonul 
format se prăjeşte în grăsime pînă capătă o crusta 
puţin aurie. Se aşază fazanul pregătit pe cruton, 
apoi în cruton se înfige penajul (înfipt în prealabil în 
țepuşe): capul în faţă, coada în spate, iar aripile 
întinse alături, ca să aibă un aspect mai frumos. 
După ce fazanul a fost pregătit, se decorează cu le- 
gume fierte, cu ou fiert şi cu pătrunjel verde, imitînd 
flori, diferite motive şi după aceea se napează cu 


aspic (se glasează). Pînă la servire se ţine la rece, 
iar la servire, pe platou, în jurul fazanului se 
garniseşte cu diverse legume, cartofi pai, roşii şi foi 
de salată verde Cînd începe servitul se prezintă aşa 
cum s-a aranjat, apoi se scoate partea de dedesubt 
(suportul de cruton cu penaj), iar fazanul rămîne pe 
platou în mijlocul garniturilor. 


1360. Fazan cu ciuperci 


Se prepară la fel ca puiul cu ciuperci (v. 
reţeta 930). 


1361. Fazan umplut 


Se prepară la fel ca găina umplută (v. reţeta 
1002) sau curcanul umplut (v. reţeta 1003). 


1362. Fazan cu măsline 


Se prepară la fel ca şi curcanul cu măsline (v. 
reţeta 1023). 


1363. Galantină de fazan 


Se prepară la fel ca galantina de pasăre (v. 
reţeta 1008). 


1364. Ostropel de fazan 


Se prepară la fel ca ostropelul de pui (v. 
reţeta 959). 


1365. Fazan cu smîntînă 


1 fazan, 100-200 g smîntînă, 100 g făină, 
1 lingură de muştar, 2-3 boabe de ienibahar, 1 
lingură de zeamă de lămiie, piper pisat, sare, 
foaie de dafin. 


Se taie fazanul în bucăţi, se sărează şi se 
prăjeşte pe ambele părţi în unt înfierbîntat; cînd 
bucăţile s-au rumenit, se presară cu făină şi împre- 
ună se mai călesc 5—6 min. Se stinge cu apă caldă, 
se adaugă foaia de dafin, boabele de ienibahar şi se 
lasă să fiarbă pînă se înmoaie carnea. Apoi se 
adaugă smintina amestecată cu muştarul şi se 
potriveşte la gust de sare şi zeamă de lămiie. Se 
serveşte cu garnitură de orez sau cu mămăliguţă. 


1366. Fazan cu mujdei de usturoi 


1 fazan, 1 căpăţină de usturoi, 2-3 linguri 
de ulei, 1 lămiie, piper, sare, 1/2 lingură 
bulion. 

Se taie fazanul în bucăţi, se sărează şi se 
prăjeşte în ulei înfierbîntat sau se frige la grătar 
încins. În timpul frigerii la grătar, se unge cu ulei, iar 
dacă se frige la tigaie se acoperă cu un capac şi, 
după ce carnea s-a rumenit, se adaugă, puţină apă 
caldă sau supă de oase şi se înăbuşă pe foc mai 
slab, pînă ce carnea devine fragedă. Se adaugă 
usturoiul tocat mărunt, piperul pisat, bulionul şi se 
potriveşte la gust de sare şi zeamă de lămiie. Se 
serveşte cu cartofi fierţi natur sau cu mămăliguţă 
caldă. 


1367. Fazan cu sos sivet (sos de vin şi 
arpagic) 


1 fazan, 300 g ciuperci, 100 g costiță 
afumată, 100 mil vin, 500 g arpagic, 100 g unt, 
1 ceapă, 30 g făină, 1 lingură de bulion, piper 
pisat, 1 legătură de verdeață, 5-6 felii de 
franzelă (crutoane). 

Se taie fazanul în porţii, se sărează şi se pune 
la prăjit în unt. După ce bucăţile sau rumenit se scot 
şi se pun în alt vas, iar în untul rămas de la prăjit se 
adaugă ceapa tăiată mărunt şi după ce s-a călit 5— 


6 min, se adau-gă ciupercile tăiate subţire şi se mai 
prăjesc împreună pînă scade zeama lăsată de 
ciuperci. Se presară cu făină, se stinge sosul cu vin 
şi cu apă caldă, după care se răstoarnă peste carne, 
se mai adaugă piperul, bulionul, verdeaţa tăiată 
mărunt şi cu totul se mai fierbe pe foc slab. Între 
timp, se taie costita şi se prăjeşte pînă se 
rumeneşte, se scoate, iar în untura lăsată de costiţă 
se înăbuşă arpagicul curăţat, la care se mai adaugă 
puţină apă şi se înăbuşă sub capac. Din cînd în cînd 
se scutură cratiţa, fără să se amestece cu lingura. 
După ce arpagicul s-a înmuiat, se răstoarnă peste 
carne, se adaugă pe deasupra felii de costiţă, se 
potriveşte la gust şi dacă este nevoie se mai adaugă 
ceva lichid. (Mîncarea trebuie să fie scăzută). 
Mîncarea se mai introduce în cuptorul încins şi se 
ţine cam 10 min. După dorinţă, se serveşte pe 
crutoane de piine prăjite în unt; se aşază crutoanele 
pe un platou cald, iar pe acestea se pune cite o 
porţie de carne, peste care se toarnă sosul cu 
ciupercile, împreună cu  arpagicul şi  costiţa, 
presărindu-se pe deasupra cu pătrunjel verde tăiat 
mărunt. 


1368. Supă de fazan cu găluşte de griş 


1 fazan, 1 ceapă, 1 morcov, 1/2 ţelină, 
cîteva boabe de piper, 1 legătură de pătrunjel 
verde, sare, găluşte. 

Deoarece din fazanul bătrîn nu iese friptură 
fragedă, se va prepara supă, care este mai 
gustoasă decit din oricare altă pasăre. Fazanul 
pentru supă nu se marinează, dar din ziua 
împuşcării se ţine într-un loc răcoros citeva zile, 
atirnat cu capul în jos. După aceea se curăţă de 
pene, se piîrleşte, se freacă cu puţin mălai, se spală 
şi i se scot intestinele. Apoi se spală din nou şi se 
pune la fiert cu apă rece. După primul clocot se 


spumuieşte, se adaugă sare, zarzavatul de supă 
tăiat în patru la capete şi cîteva boabe de piper. 
(Zarzavatul tînăr se pune în supă cînd carnea 
fazanului este aproape iartă). La urmă supa se 
strecoară. Se serveşte cu găluşte de griş (v. reţeta 
672) sau cu tăiţei de casă (v. reţeta 675). Carnea se 
serveşte cu legumele din supă şi cu mujdei de 
usturoi. 


1369. Ciorbă de fazan ă la grec 


Se prepară la fel ca ciorba de pasăre (de 
găină) à la grec (v. reţeta 631). 


1370. Giscă sălbatică la tavă 


1 giscă, 50 g untură, componente pentru 
pregatirea narinatei. 

După ce a fost ţinută la fezandat, gisca se 
curăţă de pene, se piîrleşte, apoi se freacă cu mălai 
şi se spală pe deasupra. Se scot măruntaiele şi se 
opresc numai inima şi ficatul, restul se aruncă. Se 
taie gisca în patru şi se pune într-un vas pentru 
marinare. Separat se pun la fiert componentele 
pentru marinată: 100 ml oțet, 300 mi apă, 200 
mil vin, citeva felii de morcovi, ceapă, țelină, 
1-2 foi de dafin, citeva boabe de piper, 
cimbru, 1 căpăţină de usturoi, sare. 

Toate componentele la un loc se pun la fiert 
într-un vas acoperit, timp de 10 min, după care se ia 
marinata de pe foc şi se toarnă călduţă peste carne, 
ţinîndu-se apoi la loc răcoros. In acest mod, carnea 
de giscă poate să se marineze în cîteva ore sau zile, 
aceasta depinzînd de vîrsta vînatului. În fiecare zi se 
întoarce carnea şi se ţine acoperită. Cînd se scoate 
carnea din marinată, se şterge, se pune într-o tavă 
groasă de tuci sau smălțuită, se unge cu untură, se 
toarnă puţină apă şi se introduce în cuptorul încins. 
Între timp, se întorc bucăţile ca să se rumenească 
bine pe toate părţile, după care se reduce focul şi se 


continuă frigerea ca să se pătrundă carnea. Dacă 
este tare carnea, se adaugă puţină apă sau zeamă 
de marinată şi se mai lasă la cuptor, iar dacă se 
rumeneşte şi nu este încă moale, se mai înăbuşă pe 
plită (plita poate fi înlocuită cu un disc din tablă 
groasă, pus pe ochiul aragazului). Frigerea unei 
gişte mai bătrîne poate să dureze de la 2 pînă la 3 
ore. 


1371. Giscă sălbatică cu măsline 


1/2 giscă, 250 g măsline, 1 lămiie, 100 ml 
ulei, 200 ml vin, 200 g ceapă, 30 g bulion, 
citeva boabe de piper, 1 foaie de dafin, 1 
ramură de cimbru, 1/2 lingură de făină. 

Pregătirea giştii se face la fel ca în reţeta 
precedentă, numai că în loc să se frigă în cuptor se 
pune la prăjit. Se taie în bucăţi potrivite, cîte o 
bucată sau cîte două bucăţi la o porţie, şi se prăjesc 
pe ambele părţi pînă se rumenesc. Se scot în alt 
vas, iar în uleiul rămas se căleşte ceapa tăiată 
mărunt, se adaugă făina, bulionul şi se stinge cu 
apă în cantităţi potrivite. Apoi se răstoarnă sosul 
peste carnea prăjită şi se mai fierb împreună pînă 
se înmoaie carnea. După aceea se adaugă 
măslinele opărite, boabele de piper, cimbrul, foaia 
de dafin, coaja de la o lămiie, se potriveşte de sare, 
se adaugă vin şi împreună se mai fierb 10 min. Se 
serveşte caldă sau rece, garnisită cu felioare de 
lămîie subţiri. (În loc de vin se poate adăuga în 
mîncare zeamă de la marinată sau zeamă de 
lămiie). 


1372. Giscă sălbatică cu ciuperci 


1,2 kg carne de giscă, 400 g ciuperci, 100 
mil ulei, 100 g ceapă, 100 mli vin, 1 legătură 
de pătrunjel verde, piper, sare. 


Se prepară la fel ca gisca cu măsline, numai că 
în loc de măsline se adaugă ciupercile pregătite 
sote. La urmă, în loc de felioare de lămiie, se 
presară pe deasupra pătrunjel verde tăiat mărunt. 


1373. Giscă sălbatică cu varză murată 


Se prepară la fel ca rața pe varză (v. reţeta 
1041). La fel se mai poate prepara giscă sălbatică 
cu orez, gutui sau cu diverse legume. 


1374. Raţă sălbatică la tavă sau înăbuşită 


Atît marinarea cit şi pregătirea raţei sălbatice 
se face la fel ca în reţeta 1370. (Giscă sălbatică la 
tavă.) 


1375. Raţă sălbatică cu sos picant 


1 rață, 100 mi ulei, 100 ml vin, 1 lingură 
de bulion, 1 lingură de făină, 1/2 lingură de 
muştar, 100 g ceapă, 1/2 ţelină, 200 g 
castraveciori, 1 foaie de dafin, cimbru, piper, 
oțet, sare. 

După marinare rața se taie în bucăţi care se 
prăjesc în ulei. Se scot bucăţile într-o cratiţă, iar în 
uleiul rămas se prăjeşte ceapa tăiată mărunt şi 
după ce se căleşte puţin se adaugă făina, bulionul şi 
se stinge cu apă caldă, apoi se răstoarnă peste 
bucăţile de rață prăjite. Se adaugă castraveciorii 
curăţaţi de coajă, de seminţe şi tocaţi foarte 
mărunt, piperul, foaia de dafin, cimbrul, muştarul şi 
se lasă să fiarbă pînă ce carnea este gata. La urmă 
se adaugă vinul şi se potriveşte la gust de sare şi de 
oţet, iar în timpul fierberii se adaugă zeamă de 
marinată strecurată. Se serveşte cu cartofi fierţi 
natur, stropiţi cu unt şi presăraţi cu pătrunjel verde 
tăiat mărunt. 


1376. Ostropel de rață sălbatică 


Se pregăteşte la fel ca în reţeta precedentă, 
numai că în mîncare nu se pun castraveți. Se 
adaugă la urmă o căpăţină de usturoi tăiat foarte 
mărunt, călit puţin în ulei încins şi stins cu oţet, apoi 
se răstoarnă peste mincare cînd este gata şi 
împreună se mai fierb 5—6 min. Se serveşte cu 
cartofi natur care se stropesc cu unt şi se presară 
deasupra cu pătrunjel verde tăiat mărunt. 


1377. Raţă sălbatică cu măsline 


Se prepară la fel ca gisca sălbatică cu 
măsline (v. reţeta 1371). 


1378. Raţă sălbatică cu castraveți muraţi 


1 rață, 1 kg castraveți murati, 100 g 
untură, 30 g bulion, 100 g ceapă, 2-3 roşii, 1 
lingură cu virf de mărar verde tăiat mărunt, 1 
lingură de făină, 1 frunză de dafin, sare. 

După ce a stat în marinată, se scoate rața, se 
şterge şi se taie în bucăţi. Se trece prin făină şi se 
pune la prăjit în untură încinsă. După ce bucăţile s- 
au prăjit se scot în alt vas, iar în untura rămasă se 
prăjeşte ceapa tăiată mărunt şi, după ce aceasta s-a 
prăjit puţin, se adaugă restul de făină, bulionul şi se 
stinge cu apă caldă. Se lasă să dea în două-trei clo- 
cote, se răstoarnă peste carne şi se lasă să fiarbă 
pînă ce carnea este aproape gata. Intre timp, se 
curăţă castraveţii de coajă, se taie în cuburi mici, se 
pun într-un vas, se acoperă cu apă şi se fierb 10— 
20 min, după care se scurg de apa în care au fiert. 
La castraveți se adaugă sosul de la miîncarea 
respectivă şi se mai fierb pînă sînt gata. După aceea 
se răstoarnă peste carne, se potriveşte la gust cu 
sare, se adaugă deasupra roşiile tăiate şi se 


introduce în cuptorul încins, unde se ţine pînă ce 
zeama scade potrivit, iar roşiile se rumenesc puţin. 
Mîncarea se serveşte fierbinte, presărată pe 
deasupra cu mărar proaspăt tăiat mărunt. 


1379. Raţă sălbatică cu ciuperci 


Se prepară la fel ca şi gîsca cu ciuperci (v. 
reţeta 1372). 


1380. Raţă sălbatică cu varză murată 


Se prepară la fel ca şi rața pe varză (v. reţeta 
1041). 


1381. Lişiţă la tavă cu sos picant 


1 lişiță, 100 g untură, 100 g slânină 
proaspătă, 200 g castraveți murati, 100 mil 
vin, 1 linguriţă de muştar, 50 g bulion, 1/2 
lingură făină, 100 g ceapă, 100 ml zeamă de 
marinată sau oţet, sare, cimbru, foaie de 
dafin, piper. 

Lişiţa, ca şi rața sălbatică, se ţine 2—3 zile într- 
un loc răcoros, atîrnată pentru fezandare. Cînd 
timpul este rece se poate ţine şi mai multe zile. 
După fezandare, lişiţa se curăţă de pene; dar cum 
penele se smulg foarte greu, este mai bine să se 
jupoaie de piele împreună cu penele. Se scot apoi 
măruntaiele, după care carnea se pune la marinat. 
(Pentru marinată v. reţetele 1333—1335.) Se scoate 
din marinată în momentul pregătirii mîncării, se 
şterge bine, se înfăşoară în felii de slănină tăiată 
foarte subţire, se leagă cu o aţă, se aşază într-o 
cratiţă unsă cu untură şi se introduce în cuptor. 
După ce carnea s-a rumenit puţin, se adaugă 
legumele de la marinată sau altele (cîteva felii de 
ceapă, morcovi şi ţelină), cîteva boabe de piper, 
cimbru, o foaie de dafin şi puţină apă. Se frige în 
continuare pînă ce carnea este gata, apoi se scoate 


friptura în alt vas, iar legumele se presară cu făină 
şi împreună se prăjesc încă 10 min, după care se 
adaugă bulionul şi se stinge cu vin şi cu puţină apă, 
atit cît trebuie ca sosul să fie potrivit. Se dă în fiert 
şi după 5—6 min se strecoară pasîndu-se. În sosul 
strecurat se adaugă castraveciorii curăţaţi de coajă 
şi tocaţi foarte mărunt, carnea de lişiţă friptă şi 
tăiată în bucăţi, muştarul, piper pisat şi se 
potriveşte la gust de sare, oţet sau se adaugă 
zeamă de la marinare şi împreună se mai fierb 20 
min. Se serveşte cu găluşte de cartofi sau cu pilaf 
de orez. 
1382. Lişiţă cu măsline 


Se prepară la fel ca în reţeta precedentă, numai 
că nu se înveleşte lişiţa în slănină şi se prepară cu 
ulei în loc de untură, iar la urmă se adaugă în loc de 
castraveciori  măslinele opărite separat pentru 
desărare. Cînd este aproape gata se adaugă felii de 
lămîie fără coajă şi fără sîmburi şi se mai lasă să 
dea în citeva clocote. (In loc să se frigă lişiţa 
întreagă la cuptor, ea poate fi tăiată în bucăţi şi apoi 
prăjită.) După prăjire se scoate carnea în alt vas, iar 
în uleiul rămas se călesc legumele tăiate în felii 
subţiri, se adaugă o lingură de făină, bulion, 
mirodeniile şi se stinge cu puţină apă. Se lasă să 
mai fiarbă 20—30 min, după care se strecoară 
pasînd legumele împreună cu sosul peste bucăţile 
de lişiţă prăjite şi se lasă să mai fiarbă totul pînă ce 
carnea este gata. Se adaugă apoi măslinele, felii de 
lămîie, vinul, se gustă dacă mai este nevoie de sare 
şi se mai dă în citeva clocote. Se serveşte rece. 


1383. Lişiţă cu ciuperci 


1 lişiță, 300-400 g ciuperci, 50 g untură, 
50 g unt, 100-200 g ceapă, 1/2 lingură făină, 
30 g bulion, 100 mi vin, 1 legătură de 
pătrunjel verde, piper, sare. 


După ce lişiţa a fost ţinută în baiţ (marinată), se 
scoate, se şterge carnea, se taie în bucăţi, se trece 
prin făină şi se pune la prăjit în untură încinsă. După 
ce bucăţile s-au prăjit, se scot în alt vas, iar în 
untura rămasă se prăjeşte ceapa tăiată mărunt, 
apoi se adaugă bulion şi se stinge cu apă caldă. 
După citeva clocote se strecoară sosul peste carne, 
lăsîndu-se la foc mic să fiarbă pînă se înmoaie 
carnea. Între timp se călesc ciupercile cu unt, puţină 
sare şi piper, iar cînd scade zeama pe care au lăsat- 
o ciupercile, se adaugă vinul şi se răstoarnă peste 
carne şi împreună se mai fierb 10 min. La servire se 
presară cu pătrunjel verde tăiat mărunt. 


1384. Lişiţă cu varză murată 


Se prepară la fel ca rața pe varză (v. reţeta 
1041). 


1385. Lişiţă cu castraveți muraţi 


Se prepară la fel ca rața sălbatică cu 
castraveti muraţi (v. reţeta 1378). 


15.2. VÎNAT CU PĂR 


Jupuirea iepurelui. lepurele se agaţă de 
picioarele dinapoi în două cîrlige distanţate între ele 
la 12—16 cm. 

Se începe prin a tăia pielea în jurul labelor, apoi 
de la încheieturile picioarelor de dinapoi se trage 
blana în jos de pe tot corpul, răsucind-o în acelaşi 
timp cu părul înăuntru. 

Picioarele din faţă se taie de la încheieturi, 
urechile de asemenea, pentru a se putea jupui 
capul. Acolo unde pielea nu se desprinde de corp, 
ne ajutăm, tăind cu virful unui cuţitaş foarte ascuţit. 
După jupuire se controlează să nu rămînă păr pe 


corp. Se pune un vas sub iepure pentru scurgerea 
sîngelui, după care se spintecă pe burtă în lungul 
abdomenului pînă la piept şi se scot organele cu 
mare atenţie, pentru a nu se sparge vezica biliară 
(fierea). Cînd se scoate inima, trebuie avut grijă ca 
sîngele să se scurgă în vasul amintit anterior. 
Sîngele şi cheagurile de sînge se amestecă cu 200— 
300 ml vin (de preferat roşu) şi se păstrează la rece. 
Acest amestec va fi folosit pentru pregătirea sosului 
la mîncarea de iepure sau pentru ciorbă de iepure. 
Carnea se taie în sferturi sau în porţii (carnea nu se 
spală decit în locurile unde este murdară) şi se pune 
la marinat, aşa cum s-a arătat în partea introductivă 
a cap. 15. 

Blana se presară cu sare, se freacă cu mălai, se 
întinde pe o scîndurică cu părul în jos, se bate pe 
margine cu cuie şi se pune la uscat. 


1386. Friptură de iepure împănată cu 
slănină 

1,5 kg carne de iepure (partea cărnoasă), 
200 g slănină proaspătă, 1 căpăţină de 
usturoi, 100 ml ulei, sare, piper. 

lepurele se pune la marinat aşa cum s-a arătat 
în reţeta 1333. (lepurele tînăr poate fi gătit şi fără 
să fie marinat.) După ce a stat la marinat, carnea se 
scoate, se şterge, se împănează cu şuviţe de 
slănină şi usturoi, se presară cu sare şi piper, se 
unge cu ulei, se pune într-o tavă cu ulei bine încălzit 
şi se introduce în cuptorul bine încălzit. Între timp se 
stropeşte cu sosul din tavă şi, dacă sosul scade, se 
adaugă cite puţină zeamă din marinată şi la urmă 
un păhărel de vin. 

Se serveşte tăiată în bucăţi şi foarte fierbinte, 
pe platou încălzit şi cu garnituri după plac: cartofi 
prăjiţi, gogonele cu cartofi, orez şi altele. 


1387. lepure cu legume 


Pentru 6 porţii: 1,2 kg carne de iepure, 200 
g ceapă, 1 ţelină, 200 g morcovi, 2-3 ardei 
graşi, 1 căpăţină de usturoi, 300 g cartofi, 50 
g bulion, 2-3 roşii, 1/2 linguriţă de boia, 1 
frunză de dafin, citeva boabe de piper, 
cimbru, 1 pahar de vin, 300 ml ulei, 1 legătură 
de pătrunjel verde. 

În jumătate din cantitatea de ulei se prăjeşte 
carnea marinată tăiată în bucăţi şi cînd este gata se 
scoate şi se pune în alt vas, iar în uleiul rămas se 
prăjeşte ceapa şi usturoiul tăiate mărunt. Cînd 
ceapa este aproape prăjită se adaugă bulionul, 
boiaua, foaia de dafin, piper, cimbru şi se stinge cu 
vin. Ca friptura să aibă sos deajuns se mai adaugă 
apă caldă şi se lasă 5—6 min la fiert, după care se 
răstoarnă peste carne şi se lasă să fiarbă împreună 
pînă ce carnea este gata. Între timp, în uleiul rămas 
se înăbuşă separat legumele tăiate în bucăţi mici. 
Cînd legumele s-au călit se sting cu apă caldă şi se 
lasă să fiarbă pînă sînt gata, după care se adaugă 
peste carne şi împreună se mai fierb 5—6 min. 

La servire se presară cu pătrunjel verde tăiat 
mărunt. 


1388. lepure cu măsline gătit greceşte 


Pentru 6 porţii: 1 kg carne de iepure, 150 mi 
ulei, 100 g ceapă, 100 g morcovi, 1/2 ţelină, 
50 g bulion, 200 ml vin, 1 foaie de dafin, 1 g 
boabe de piper, 1 crenguță de cimbru, 1 
lămiie, 100-150 g singe de iepure, 300 g ar- 
pagic, 200 g măsline, 1 căpăţină de usturoi, 
sare şi oțet, după gust. 

După ce carnea s-a scos din marinată, se 
zvintă, se taie în bucăţi şi se pune la prăjit în ulei 
încins. Cînd este gata se scoate şi se pune într-un 
alt vas, iar în uleiul rămas se prăjesc ceapa, 
morcovul, ţelina, toate tăiate în felii subţiri. După ce 
legumele s-au prăjit, se adaugă usturoiul tocat mă- 


runt, bulionul, sîngele de iepure şi se stinge cu 
zeama de la marinată. Apoi se adaugă şi 
condimentele: foaie de dafin, cimbru, boabe de 
piper, cîteva linguri de oţet şi sare, după gust. Se 
mai lasă să fiarbă circa 1 oră, după care se 
strecoară, pasindu-se peste carnea prăjită. Se 
adaugă măslinele în prealabil opărite, cîteva felii de 
lămîie fără coajă şi fără sîmburi, vinul şi se lasă să 
fiarbă pînă ce carnea este gata. La urmă, după ce 
mîncarea s-a luat de pe foc, se mai adaugă 
arpagicul înăbuşit separat. 

Se serveşte rece, ornîndu-se pe deasupra cu 
felii de lămiie, 


1389. Escalop de iepure natur 


Pentru 6 porţii: 1 kg carne macră de iepure, 
100 ml ulei sau 100 g untură, 30 g făină, 30 g 
bulion, 1 ceaşcă de vin, sare, piper pisat. 

Carnea pentru escalop se taie în fileuri, cîte 
două bucăţi pentru o porţie, care se bat puţin cu 
ciocanul de carne. Se presară cu sare şi cu piper 
pisat, se dau prin făină şi se prăjesc în grăsime 
încinsă pînă se rumenesc pe ambele părţi. După 
aceea se scot într-o crăticioară, se adaugă puţină 
apă caldă, se acoperă şi se lasă la foc încet să fiarbă 
10—15 min. În timpul înă-buşirii se scutură 
crăticioara ca să nu se prindă escalopul de fundul 
acesteia. 

In grăsimea din crăticioara în care s-a prăjit 
escalopul se presară puţină făină, Se rumeneşte 
puţin, apoi se adaugă bulionul şi se stinge cu vin şi 
cu puţină apă. Se dă în fiert, se răstoarnă peste 
escalop, lăsîndu-se să fiarbă împreună pînă ce 
carnea este gata. 

Se serveşte cu diverse garnituri sau cu cartofi 
fierţi natur, stropiţi cu unt şi presăraţi cu pătrunjel 
verde tăiat mărunt. 


1390. Escalop de iepure cu ciuperci 


Pentru 6 porţii: 1 kg carne de iepure din 
pulpă, 100 g unt sau ulei, 400 g ciuperci 
proaspete sau 1 cutie de 1/2 kg ciuperci 
conservate, 1 ceaşcă de vin, 1 lingură 
de făină, 1 legătură de pătrunjel verde, sare. 

În ceea ce priveşte pregătirea escalopului se 
foloseşte reţeta precedentă, în plus adăugindu-se 
ciupercile care se prepară în felul următor: după ce 
au fost curățate şi spălate, ciupercile se taie în felii 
subţiri şi se pun la prăjit în unt sau în ulei încins (sau 
în uleiul în care s-a prăjit escalopul). După ce 
ciupercile s-au prăjit puţin, se adaugă făina, se mai 
prăjesc împreună puţin, se sting cu vin şi se adaugă 
puţină apă fierbinte, apoi se răstoarnă peste 
escalop şi se mai fierb împreună pînă ce carnea 
este gata. 


1391. Sive de iepure 


Pentru 6 porţii: 1,2 kg carne de iepure 
macră, 1/2 I vin negru, 300 g ciuperci, 500 g 
arpagic, 200 g costiță afumată, 100 g untură, 
1 lingură de făină, 30 g bulion, 1 ceapă, 1 
morcov, 1 ţelină, 1 fir de cimbru, 1 foaie de 
dafin, 1 căpăţină de usturoi, 1 g piper pisat, 
100-150 g singe de iepure, 6 crutoane de 
franzelă prăjită. 

Carnea de iepure proaspătă sau marinată se 
taie în porţii (cîte două de persoană) şi se prăjeşte 
în untură pînă ce se rumeneşte, după care se scoate 
şi se pune în alt vas. În untura în care s-a prăjit 
carnea se pun la prăjit legumele tăiate în felii foarte 
subţiri. După ce s-au prăjit puţin se presară peste 
ele făina uscată, se adaugă bulion şi, dacă este, 
singe de la iepure. Se stinge cu vin sau cu apă 
fierbinte şi se lasă să fiarbă pînă ce se înmoaie 


legumele. După aceea se strecoară sosul în vasul în 
care se află carnea, pasîindu-se şi legumele. Se 
adaugă apoi usturoiul tocat şi condimentele, 
lăsîndu-se să fiarbă la foc încet, pînă ce carnea este 
gata. Între timp se prăjeşte foarte puţin costita 
tăiată în cubuleţe şi se scoate, iar în grăsimea 
rămasă de la costiţă se prăjesc ciupercile tăiate în 
felii subţiri. După cîteva minute de prăjire se 
răstoarnă peste carne, la care se mai adaugă 
arpagicul (care a fost înăbuşit separat, din timp — v. 
reţeta 90), costiţa, vinul sau supă de oase, se 
potriveşte la gust, iar dacă mincarea este prea 
scăzută se mai adaugă vin sau apă fierbinte şi se 
mai dau într-un singur clocot. Inainte de servire se 
scoate din mîncare foaia de dafin şi crenguţa de 
cimbru. Pe un platou bine încălzit se aşază crutoane 
de franzelă prăjite, peste care se pun bucăţile de 
carne. Se acoperă apoi cu sosul preparat după 
reţeta precedentă. 
Se serveşte foarte fierbinte. 


1392. Pateu de iepure 


Partea cărnoasă de la un iepure, 500 g 
carne de porc (pulpă sau fileu), 600 g slănină 
proaspătă, 2-3 g piper pisat fin, nucşoară 
rasă, 50 g coniac, sare. 

După ce iepurele a fost jupuit de blană, se 
marinează sau se prepară proaspăt. Se curăţă 
carnea de pieliţe, după care se scot muşchiuleţii şi 
toată carnea de pe oase. Muşchiuleţii se taie în 
două, în lung, şi se învelesc în felii de slănină tăiată 
cît mai subţire (slănina se subţiază bătindu-se cu 
ciocanul de carne). Carnea de iepure dezosată şi 
carnea de porc se trec de două ori prin maşina de 
tocat (a doua oară cu sită deasă), apoi se amestecă, 
frămiîntindu-se bine, şi se adaugă cite puţină apă 
(cîteva linguri), piperul, nucşoara, coniacul, 100 g 


slănină tăiată în cubuleţe şi sare, după gust. 
Jumătate din compoziţie se aşază într-o formă 
tapetată cu felii de slănină foarte subţiri la mijlocul 
căreia, pe două rînduri, se pun muşchiuleţii înveliţi 
în slănină şi peste ei se adaugă restul de 
compoziţie. Feliile de slănină care au tapetat forma 
se întorc de pe marginile formei peste compoziţie. 
(Compoziţia mai poate fi acoperită cu un aluat 
simplu preparat din făină şi apă.) Forma umplută se 
aşază într-o tavă cu apă clocotită şi se introduce 
pentru 1 1/2—2 ore în cuptorul încins, unde trebuie 
să fiarbă fără întrerupere. În cazul în care scade apa 
în tavă, se mai adaugă apă, iar ca să nu se ardă 
pateul, pe deasupra se acoperă cu o hirtie groasă, 
unsă cu grăsime. Pateul se încearcă dacă este gata 
prin înţepare cu un beţişor subţire; dacă nu iese 
deasupra un suc de culoare roz, înseamnă că pateul 
este gata. Se scoate forma din cuptor, se curăţă pe 
deasupra de cocă, se acoperă cu o scîndurică peste 
care se pune o greutate de circa 2 kg ca să se 
preseze şi se ţine la rece pînă a doua zi. După ce s-a 
răcit bine, pateul se scoate din formă, scufundînd 
fundul acesteia într-un vas cu apă clocotită. Se 
răstoarnă pe un platou plat şi bine răcit şi se pune 
din nou la rece pentru cîteva minute. 

Se serveşte fie învelit în staniol pentru a fi tăiat, 
fie tăiat felii. Pateul tăiat în felii se glasează cu aspic 
şi se garniseşte tot cu aspic tăiat în diferite forme. 
Aspicul se prepară după reţeta 1541. 


1393. Pateu de iepure simplu 


1 kg carne de iepure, 500 g carne de porc, 
500 g ceapă, 300 g untură, 200 g unt, 50 g 
coniac, piper pisat, sare după gust. 

Carnea de iepure şi de porc se taie în bucăţi 
mici care se pun la prăjit în untură înfierbîntată. Se 
adaugă ceapa tăiată mărunt şi se prăjesc împreună, 


avînd grijă să nu se rumenească prea tare. Se lasă 
să se răcească, după care se trec de două ori prin 
maşina de tocat cu sita deasă. Se adaugă untul, 
coniacul, piperul şi sare după gust, apoi se 
amestecă bine. Pasta respectivă se aşază pe un 
platou, dîndu-i forma dorită şi se pune la rece. 

Se poate servi fie tăiat felii, fie lăsat pe platou 
şi ornat cu legume (roşii, gogoşari, morcovi, frunze 
de pătrunjel verde) şi feliute de ou fiert tăiate în 
diverse forme. Pe deasupra se poate pune aspic. 
Dacă se serveşte pe platou şi nu se ornează cu 
legume, poate fi ornat cu unt, folosind şpriţul pentru 
a desena diverse forme, dîndu-i un aspect cît mai 
frumos. 

În pateul de iepure se poate folosi şi ficat de 
iepure sau de porc şi în cazul în care compoziţia 
este prea compactă se adaugă puţin vin sau supă 
rece. Mai poate fi servit în porţii mici care se pun în 
ceşcuţe de cafea şi se răstoarnă pe platou după ce 
compoziţia s-a răcit bine. Pentru aceasta, ceşcuţele 
se afundă cu partea inferioară în apă clocotită 
pentru a se putea desprinde pateul. Se ornează cum 
s-a arătat înainte. 


1394. lepure de casă 


lepurele de casă se jupoaie de blană ca şi cel 
sălbatic şi se prepară la fel. lepurele tînăr se 
prepară fie proaspăt, fie se pune la marinat şi se 
tine cîteva ore, sau de seara pînă dimineaţa. 
Compoziţia marinatei este următoarea: 200 mi 
oțet, 200 mi vin, 50 mi ulei, 1 căpăţină de 
usturoi pisat, 1-2 foi de dafin, cimbru, citeva 
felii de ceapă şi de ţelină, cteva boabe de 
piper şi de ienibahar. 

lepurele de casă se spală, se curăţă de toate 
pieliţele şi de vine, se taie în bucăţi potrivite, se 
amestecă cu ceapa şi ţelina tăiate în felii subţiri şi 
apoi se acoperă cu componentele arătate. In loc de 


marinare, carnea de iepure de casă poate fi opărită 
cu următoarea soluţie: 1/4 I oțet, 1/4 I apă, 1 
ceapă şi 1 ţelină tăiate felii subţiri, 1-2 foi de 
dafin, citeva boabe de piper, sare, după gust. 

Toate ingredientele se pun la fiert într-un vas 
acoperit şi se dau într-un singur clocot, după care se 
răstoarnă peste carnea aşezată într-un vas. După 
cîteva ore carnea se poate găti. 

Prin marinare se înlătură mirosul specific cărnii 
de iepure şi totodată se condimentează gustul 
acesteia. Trebuie avut grijă să se adauge la mîn- 
care, în timpul fierberii, şi zeama strecurată de la 
marinată (în care s-a marinat carnea iepurelui). 


1395. lepure de casă cu ciuperci 


Pentru 6 porţii: 1 kg carne de iepure, 400 g 
ciuperci, 60 g unt, 60 mi ulei, 1 g piper pisat, 
100 g ceapă, 100 mi vin, 50 g smîntînă, 1 
legătură de pătrunjel, sare. 

Marinarea cărnii se face ca în reţeta 
precedentă. Carnea scoasă din marinată se şterge, 
se taie în bucăţi potrivite şi se pune la prăjit în unt 
sau în untură. Cînd carnea s-a rumenit, se adaugă 
ceapa tăiată mărunt şi se prăjeşte puţin, apoi se 
stinge cu vin şi cu puţină apă caldă. Se mai lasă la 
fiert la foc încet pînă se înăbuşă ciupercile, care se 
adaugă cînd carnea este aproape gata. Se 
potriveşte de sare şi de piper, se adaugă smîntînă şi 
pătrunjelul verde tăiat mărunt. 

Pot fi folosite şi ciuperci conservate, iar dacă 
sînt proaspete, se cu- 
răţă, se spală în mai multe ape, se taie în felii subţiri 
şi se pun cu unt la înăbuşit. Se înăbuşă pînă cînd 
scade zeama lăsată de ele, apoi se răstoarnă peste 
carne şi împreună se mai lasă să fiarbă citeva 
minute (ciupercile proaspete pot fi înlocuite şi cu 
ciuperci uscate, acestea punindu-se din timp la 


înmuiat în apă călduţa; apa în care s-au înmuiat 
ciupercile se adaugă la mîncare). 


1396. lepure de casă cu smîntînă 


Pentru 6 porţii: 1 kg carne de iepure, 1 
ceapă, 1 lingură de făină, 1/2 lingură de 
muştar, 2-3 boabe de ienibahar şi de piper, 
100 g smîntînă, 60 g unt, sare. 

Carnea scoasă din marinată se şterge, se taie 
în bucăţi şi se pune la prăjit în ulei încins. După ce 
carnea s-a prăjit, se adaugă ceapa tăiată mărunt şi 
se călesc împreună pînă cînd se rumeneşte şi ceapa 
puţin, apoi se adaugă 1/2 lingură de făină, piperul şi 
ienibaharul şi se stinge cu apă. Se lasă să mai fiarbă 
pînă ce carnea este gata. Se adaugă smintina care 
în prealabil se amestecă cu 1/2 lingură de făină şi 
cu una de muştar şi se mai fierb împreună 2—3 min. 


1397. lepure de casă cu sos alb 


Pentru 6 porţii: 1 kg carne de iepure, 60 g 
unt, 60 ml ulei, 50 g făină, citeva boabe de 
piper, sare şi zeamă de lămiie după gust. 

Se taie carnea în bucăţi şi se pune la prăjit în 
ulei încins. După ce carnea s-a rumenit pe toate 
părţile, se stinge cu apă caldă, se adaugă piper şi 
sare şi se lasă să fiarbă pînă este gata. Intre timp se 
pune unt la încălzit, se presară cu făină, se căleşte 5 
—6 min pe foc domol, apoi se stinge cu apă, atit cit 
să rămînă sosul gros ca o smîntînă. Se răstoarnă 
peste carne şi se mai dă totul în fiert 2—3 min. Se 
potriveşte la gust de sare şi tot după gust se 
adaugă zeamă de lămiie. 


1398. lepure de casă cu măsline 


Cantităţile şi pregătirea sînt la fel ca la reţeta 
1388. 


1399. lepure de casă pane 


Pentru 6 porţii: 1,5 kg carne de iepure, 100 
g untură, 50 g făină, 2 ouă, 100 g pesmet, 
sare, piper. 

Carnea de iepure se marinează sau se opăreşte 
(v. reţeta 1394). După marinare carnea se şterge, 
se curăţă de toate pieliţele, se taie în bucăţi 
potrivite (cu sau fără os). Se bate cu ciocanul de 
carne, se sărează şi, după gust, se presară piper, se 
tăvăleşte în făină, apoi în ou bătut şi după aceea în 
pesmet. Se prăjeşte pînă se rumeneşte pe ambele 
părţi, după care se introduce în cuptorul slab încălzit 
şi cu uşa deschisă, ca să se răscoacă carnea şi să se 
pătrundă în interior. Se serveşte cu diverse garni- 
turi. 


1400. Pateu de iepure de casă 


Se prepară la fel ca în reţeta 1392 sau 1393. 

Toate preparatele de iepure care se servesc 
calde, se pot pregăti cu unt sau ulei, iar preparatele 
care se servesc reci se prepară numai cu ulei 

1401. Căprioară 


Căprioara se ţine citeva zile în blană pentru 
fezandare, după care se jupoaie şi se marinează (v. 
partea introductivă a cap. 15). 

Carnea de la orice vînat jupuit trebuie pusă la 
marinat, altfel se înnegreşte şi se usucă pe 
deasupra. 

Din carnea căprioarei se pot prepara diferite 
feluri de mîncare. Modul de preparare este la fel cu 
cel al preparatelor din carne de vițel sau de ovine. 


1402. Urs 


Carnea de urs se prepară la fel ca cea de vită. 
Ursul, după ce a fost împuşcat, se ţine în blană (fără 
intestine) timp de 8—10 zile pentru fezandat, apoi 
se jupoaie de blană, carnea se tranşează în bucăţi 
potrivit de mari şi se pune la marinat într-un bait 
pregătit după reţeta 1333. Carnea de urs se ţine tot 
timpul în baiţ, pînă se consumă, la o temperatură de 
8—10*C şi se întoarce în fiecare zi, astfel ca bucăţile 
de la fund să ajungă deasupra şi invers. Carnea va fi 
apăsată cu o greutate care se pune pe capac, în aşa 
fel ca lichidul să o acopere în totalitate. 


1403. Mistreţ 


Carnea de mistreţ se prepară la fel ca şi carnea 
de porc, numai că se scoate şoriciul, care nu se 
foloseşte la gătit, iar carnea se ţine citeva zile în 
bait (v. reţeta 1334). 


RR, 


16. DULCIURI şi PRĂJITURI DE 
CASA 


16.1. DULCIURI ŞI PRĂJITURI DIN ALUAT 
DOSPIT 
CU DROJDIE DE BERE 


1404. Aluat dospit cu drojdie de bere 


Se foloseşte pentru următoarele preparate: 
cozonaci, cornuri, babe, pască, gogoşi, brinzoaice, 
vărzări moldoveneşti, învirtite, savarine şi diverse 
prăjituri. 

Pentru 1 kg făină: 40-50 g drojdie, 2 pahare 
lapte, 200 g unt, ulei sau margarină, 4-5 ouă, 
200-300 g zahăr, 1 linguriţă coajă de lămîie 
rasă, zahăr vanilat sau rom, un virf de cuțit 
sare. 

Se cerne făina în momentul pregătirii (aceasta 
face ca aluatul să fie mai pufos); iarna făina se 
aduce cu o zi înainte în bucătărie pentru a se 
încălzi. Se adaugă drojdia dizolvată în lapte călduţ 
îndulcit. Separat, într-un vas se bat pe marginea 
maşinii de gătit ouăle întregi cu zahărul şi cu puţină 


sare, apoi se toarnă în mijlocul grămezii de făină. Se 
adaugă coaja de lămiie rasă, zahărul vanilat şi 
romul şi se începe să se amestece încet cu o mînă 
ca să se absoarbă toată făina. Dacă aluatul este 
prea tare se mai poate adăuga puţin lapte. Se 
amestecă, se frămîntă şi se bate bine, iar atunci 
cînd se desprinde de pe mină şi de pe pereţii 
vasului, se adaugă treptat, frămîn-tîindu-se mereu, 
untul topit. 

Aluatul se acoperă cu un şervet de bucătărie şi 
se lasă să crească într-un loc călduţ, punîndu-se 
vasul deasupra unei site să nu se opărească. 
Dospitul depinde de temperatura camerei şi de 
calitatea drojdiei. Timpul mediu de creştere este de 
1—3 ore. După ce aluatul a crescut se poate 
întrebuința. 


1405. Cozonac simplu 


Aluatul se prepară ca în reţeta precedentă 
folosind aceleaşi componente. 

Cînd aluatul este bine crescut, se pune pe o 
planşetă presărată cu făină. Se ung mîinile cu unt 
sau ulei, se iau bucăţi de aluat, se întind, apoi se 
împletesc pe planşetă, după care se pun în forme 
dinainte pregătite, unse bine cu unt sau cu ulei. 
Cantitatea de aluat pusă în formă nu trebuie să 
depăşească jumătate din înălţimea formei. Se lasă 
să crească pînă se umple forma, iar la urmă se unge 
cu ou bătut pe deasupra şi se introduce în cuptorul 
încălzit potrivit. Se coace aproximativ 1 oră, după 
care se verifică dacă este copt cu un beţişor subţire 
sau cu un pai uscat cu care se înţeapă cozonacul; 
dacă paiul scos este uscat, cozonacul este copt şi se 
poate scoate, iar dacă coca se lipeşte pe pai 
înseamnă că nu este încă copt şi mai trebuie lăsat la 
cuptor. Dacă cozonacul nu s-a rumenit frumos se 
mai unge o dată cu un gălbenuş de ou frecat cu o 


linguriţă de zahăr şi se mai lasă în cuptor 8—10 min 
la foc iute, apoi se scoate, se desprinde uşor de 
formă (cu ajutorul unui vîrf de cuţit) şi se răstoarnă 
pe o hirtie albă sub care se pune un prosop 
împăturit. 


1406. Cozonac cu stafide 


Se prepară acelaşi aluat ca pentru cozonacul 
simplu, cu deosebirea că la sfîrşitul frămîntatului se 
adaugă 100-200 g stafide alese, spălate cu apă 
călduţă şi uscate apoi prin tamponare cu un prosop 
uscat. În ceea ce priveşte restul pregătirii se 
procedează ca la reţeta anterioară. 


1407. Cozonac cu miez de nucă 


Aluatul se prepară cu aceleaşi componente şi 
cantităţi ca în reţeta 1405, în plus se adaugă 
umplutura de nuci: 300-400 g miez de nucă, 
200-300 g zahăr, 1-2 albuşuri, sare, 1/2 pahar 
de lapte, 1 lingură de cacao, 1 lingură de rom. 

În timpul cît dospeşte aluatul, se pregăteşte 
umplutura astfel: se curăţă nucile de rămăşiţele de 
coajă şi de părţile înnegrite, se dau prin maşina de 
măcinat nuci sau se pisează în piuliţă, apoi se pun 
într-un castron şi se amestecă cu zahărul, romul, 
coaja de lămiie rasă, albuşurile bătute spumă, 
laptele şi puţină cacao. 

După ce a crescut bine aluatul, se ia pe rînd 
cîte o bucată (după mărimea formei de cozonac), se 
aşază pe o planşetă unsă cu unt ori cu ulei, sau 
presărată cu făină şi se întinde uşor (mai bine cu 
mîna unsă cu unt decit cu sucitorul, pentru ca să nu 
se lase coca) o foaie de 1 cm grosime, peste care se 
întinde uniform, pe toată suprafaţa, umplutura de 
nuci. Se rulează, se aşază în forme unse şi încălzite 
puţin, apoi se ung deasupra cu unt, se acoperă cu 
un şervet cald, se pun într-un loc călduţ şi se lasă să 
crească. Cînd cozonacii sînt bine crescuţi se ung cu 


ou bătut pe deasupra şi se introduc în cuptorul 
încălzit din timp. Se ţin la copt, la foc potrivit, cam 
1 oră, după care se verifică cu un pai sau cu un 
beţişor subţire coacerea (v. reţeta 1405). 

Cozonacii sînt mai pufoşi dacă gălbenuşurile se 
freacă cu zahărul, iar albuşurile se bat spumă. 


1408. Cozonac moldovenesc 


Pentru patru cozonaci: 1,5 kg făină, 60-80 g 
drojdie, 15 ouă, 400 - 500 g zahăr, 300 g 
unt, cîteva linguri de ulei, 1 lingură de rom, 
1/2 I lapte, 1 linguriţă de sare, zahăr vanilat, 
coajă de lămîie şi de portocală rasă, nuci, 
stafide şi cacao, după gust. 

Într-un lighean se pun 300 g făină, se opăreşte 
cu o parte din lapte clocotit şi se amestecă bine cu 
o lingură de lemn. Cînd s-a răcit puţin se adaugă 
drojdia de bere dizolvată cu puţin lapte călduţ, 1 
linguriţă de zahăr, 1 lingură de făină şi se amestecă 
bine. Se acoperă cu un şervet şi se pune la căldură 
să crească. 

Între timp se separă gălbenuşurile de albuşuri 
în vase separate. Gălbenuşurile se freacă cu puţină 
sare, adăugiînd treptat zahărul. Cînd plămădeala a 
crescut (s-a ridicat cam de două ori) se toarnă peste 
ea gălbenuşurile, restul de mirodenii, făina, laptele 
şi se frămîntă bine. După ce s-a obţinut aluatul 
potrivit de moale, se frămîntă în continuare 
adăugiînd cîte puţin unt călduţ. Frămîntatul durează 
cel puţin 1 oră, pînă cînd coca face băşici. Aluatul 
rezultat nu trebuie să fie tare, ci mai mult moale; 
dacă este vîrtos se mai pun 5—6 albuşuri bătute 
spumă şi se mai frămîntă 5—6 min, apoi se unge cu 
unt pe deasupra şi se acoperă cu un şervet gros şi 
cald, se pune într-un loc cald, fără curent şi se lasă 
pînă creşte cam de două ori. După ce aluatul a 
crescut, se procedează la fel ca în reţeta anterioară. 


1409. Cozonac (pască) cu brînză de vaci 


Pentru aluat: 600 g făină, 30 g drojdie, 3-4 
ouă, 200 g zahăr, 100 g unt, 2-3 linguri de 
ulei, 1 pahar de lapte, un praf de sare. 

Pentru umplutură: 800 g brînză de vaci, 200 
g zahăr, 1 lingură de făină, 3-4 ouă, 1 lingură 
de griş, 100 g stafide, coajă de lămîie rasă, 
zahăr vanilat, sare, 50 g unt, 100 g smîntînă. 

Aluatul se prepară la fel ca cel pentru cozonaci. 
Din el se întinde pe planşeta unsă cu ulei o foaie 
groasă de 1 cm şi de mărimea fundului formei în 
care se va coace. 

Se ia o formă rotundă din cele mai mari, se 
unge cu unt, se presară cu pesmet alb fin şi pe 
fundul formei se aşază foaia de aluat, apoi se mai ia 
o bucată de aluat, se pune pe planşetă şi se întinde 
în formă cilindrică de grosimea unui creion. Aceasta 
se pune în două, se răsuceşte ca un şnur, se aşază 
peste foaia de aluat de jur-împrejurul ei, ca un fel de 
bordură lipită de pereţii formei şi se lasă să crească 
acoperită cu un şervet şi ţinută la loc călduţ. 

Separat, brinza scursă bine de apă se dă prin 
sită sau se zdrobeşte, se amestecă adăugînd pe rînd 
gălbenuşurile, untul topit, smîntîina, zahărul, sare, 
coaja de lămiie rasă, zahărul vanilat şi stafidele 
spălate. Se amestecă şi la urmă se adaugă: 
albuşurile bătute spumă, făina, grişul, se amestecă 
din nou şi se pune în tava căptuşită cu aluat, 
întinzînd-o uniform. Se presară pe deasupra cu 
stafide şi se unge cu ou. Deasupra umpluturii se 
poate aranja din aluat întins şi răsucit un grilaj (ca o 
sită cu ochiuri mari). Se introduce în cuptorul cu foc 
moderat să se rumenească bine, fără să se ardă. 


1410. Pască cu cremă de nuci 


Cînd se prepară aluatul de cozonaci, se poate 
face cu cantităţi duble de componente, astfel ca să 


se poată prepara şi 2—3 varietăţi de pască, la care 
diferă numai umplutura. 

Crema de nuci pentru pască: 200-300 g miez 
de nucă, 5-6 ouă, 200 g zahăr, zahăr vanilat, 
coajă de lămiie rasă. 

Se freacă gălbenuşurile cu zahărul, apoi se 
adaugă mirodeniile, nucile trecute prin maşina de 
nuci sau pisate şi 2—3 albuşuri bătute spumă. Se 
amestecă uşor şi se pune în forma de copt căptuşită 
cu aluat, întinzindu-se uniform. Se introduce în 
cuptorul potrivit de cald, unde se lasă la copt pînă 
cînd aluatul se va rumeni şi se va putea desprinde 
de pereţii formei. 


1411. Pască cu smîntînă 


Aluatul şi pregătirea păştii se face la fel ca în 
reţeta precedentă, cu deosebirea că în loc de cremă 
de nuci, se prepară smintina astfel: într-un castron 
se pun 2—3 pumni de mălai, se acoperă castronul 
cu tifon pus în două, se toarnă deasupra 600 g 
smîntînă proaspătă, groasă şi fără zer şi se lasă 
cîteva ore, timp în care mălaiul absoarbe restul de 
zer. Apoi se pune smintina într-un castron, se 
adaugă zahărul, mirodenii după gust, 4—5 
gălbenuşuri, 2 linguri de făină, 100 g stafide. Se 
amestecă şi la urmă se introduc în compoziţie 2—3 
albuşuri bătute spumă. Se mai amestecă uşor şi se 
pune umplutura în forma de copt căptuşită cu aluat 
(care se aranjează din timp şi se lasă să crească). 
Se netezeşte şi se introduce în cuptor, să se coacă 
la foc potrivit. Se scoate din tavă după ce s-a răcit. 


1412. Pască cu orez 


Aluatul se pregăteşte la fel ca la reţeta 1405. 
Umplutura de orez se prepară astfel: se alege orezul 
(200 g), se spală în 2—3 ape şi se pune la fiert. 
După ce a dat în cîteva clocote, se scurge de apă şi 


se pune din nou la fiert cu 1 | de lapte fierbinte. 
Cînd orezul este aproape fiert, se adaugă zahărul şi 
se mai lasă pînă bobul este fiert. Se ia apoi vasul de 
pe foc, se răstoarnă orezul într-un castron şi cînd s-a 
răcit puţin se adaugă gălbenuşurile unul cîte unul (5 
gălbenuşuri), după care se adaugă albuşurile bătute 
spumă, zahăr vanilat, puţină sare, coajă de lămîie şi 
de portocală rasă şi 100 g stafide curățate şi 
spălate. Se amestecă totul şi se pune în forma de 
copt căptuşită cu aluat de cozonac care a mai 
crescut între timp, fiind pregătit mai dinainte şi pus 
în formă la cald. Se unge cu ou şi se introduce în 
cuptorul încins. Se coace pînă se va rumeni frumos. 
Se scoate din tavă după ce s-a răcit. 


1413. Babă (cozonac de formă rotundă şi 
înaltă) 


Se prepară acelaşi aluat ca pentru cozonacul 
simplu, cu deosebirea că la frămîntat se adaugă 
stafide şi se coace în formă înaltă de lut ars. 

Aluatul trebuie să fie ceva mai moale ca de 
obicei. Se lasă să crească. Se ia o formă înaltă, 
specială pentru babă, se unge cu unt, se presară cu 
făină şi se umple pe jumătate cu aluat crescut, după 
care se mai lasă să crească aluatul pînă la gura 
formei. (Pe marginea superioară a formei se poate 
lipi cu cocă, de jur-împrejur, o bandă de hirtie ca un 
fel de guler, ca să nu curgă eventual coca din formă 
în timpul cît mai creşte la copt.) Se unge deasupra 
cu ou şi se presară cu zahăr tos. Se coace la foc 
potrivit. Cînd este gata, se lasă să se răcească puţin 
şi se presară peste tot cu zahăr pudră. 


1414. Brioşe 


300 g făină, 150 g unt sau margarină, 4-5 
ouă, 50 g zahăr, 1 pahar de lapte, 25 g 
drojdie, 1 plic de zahăr vanilat, puţină sare. 


Se cerne făina şi un sfert din cantitate se pune 
într-un vas. La mijloc se toarnă drojdia înmuiată în 
lapte călduţ şi după ce se frămîntă puţin se presară 
maiaua cu făină şi se lasă să crească. Se pune 
restul de făină pe planşetă, se face o gropiţă la 
mijloc în care se adaugă zahărul, sarea şi zahărul 
vanilat. Se amestecă, adăugind pe rînd ouăle, restul 
de făină, untul şi la urmă maiaua preparată iniţial. 
Se frămîntă bine din nou şi se lasă la rece cel puţin 
6 ore (de preferat pînă a doua zi), După ce s-a luat 
de la rece, se formează din cocă bucăţi rotunde 
care se pun în forme mici de savarine. Deasupra, la 
mijlocul fiecărei brioşe se face o adîncitură cu de- 
getul, în care se introduce o bucăţică de aluat în 
formă de pară, cu virful în adîncitura din brioşă. Se 
lasă să crească, se ung cu ou şi se introduc în 
cuptor. Se coc la foc potrivit 30 min. Imediat după 
ce s-au copt, se scot din forme. Se servesc calde 
sau reci, la ceai, sau la cafea cu lapte. 


1415. Cornuri cu nuci sau cu mac 


Pentru aluat: 1 kg făină, 40-50 g drojdie de 
bere, 2 pahare de lapte, 200 g unt, 3-4 ouă, 
300 g zahăr, coajă de lămiie rasă, 1 plic de 
zahăr vanilat sau 1 lingură de rom, un virf de 
cuțit de sare. 

Pentru umplutura de nuci: 200 g miez de 
nucă, 100 g pesmet alb fin, 200 g zahăr, 1 
pahar de apă, 1 lingură de rom, coajă de 
lămiie rasă, scorţişoară. 

Aluatul se prepară ca pentru cozonaci (v. reţeta 
1405) şi, după ce a crescut, se pune pe o planşetă 
unsă cu ulei sau presărată cu făină şi se întinde cu 
sucitorul o foaie cam de 1/2 cm grosime. Aceasta se 
taie în pătrate cu latura de 6—8 cm şi pe fiecare 
pătrat se pune cîte 1/2 linguriţă de umplutură de 
nuci (v. reţeta 1407). După aceea se rulează 


fiecare, formiîn-du-se cornuleţe, care se lasă să 
crească, după care se ung cu ou bătut, se presară 
cu zahăr tos şi cu puţine nuci tocate sau cu mac. Se 
pun apoi într-o tavă unsă cu ulei şi se introduc în 
cuptorul încălzit potrivit, unde se coc 30—35 min. 
Se servesc la ceai sau la cafea cu lapte. 


1416. Brioşe cu mere 


Cînd aluatul de brioşe (v. reţeta 1414) este 
gata, se pune pe o planşetă presărată cu făină, se 
întinde cu sucitorul o foaie de 1/2 cm grosime, se 
taie în pătrate cu latura de 8—10 cm şi în mijlocul 
acestora se pune cite o lingură de umplutură de 
mere (v. reţeta 1422). Apoi, marginile pătratului se 
adună spre mijloc în formă de plic şi se string cu 
degetele, lipindu-se între ele, ca să nu iasă 
umplutura. Se mai lasă puţin să crească, se ung cu 
ou bătut, se aşază într-o tavă unsă şi se introduc în 
cuptor. Se coc pînă se rumenesc frumos. 


1417. Gogoşi 


Aluatul se prepară la fel ca în reţeta 1405, cu 
deosebirea că se pune în aluat mai puţin zahăr 
(deoarece cînd sînt gata, gogosile se pudrează cu 
zahăr) şi se face coca mai moale. După ce aluatul a 
crescut, se ia o parte din el şi se întinde, pe 
planşeta unsă cu ulei, o foaie groasă de 1 cm, din 
care se decupează gogoşile cu un pahar subţire la 
gură, trecut prin făină, după care se lasă pe 
planşetă pînă cresc. Între timp, se pune uleiul într-o 
cratiţă şi cînd s-a încins se pun gogoşile, prăjindu-se 
pe ambele părţi. Cînd sînt gata se scot cu o 
spumieră de sîrmă inoxidabilă, specială pentru aşa 
ceva, se pun pe o hirtie albă şi după cîteva minute 
se aşază pe un platou rotund şi se presară cu zahăr 
pudră vanilat. 


1418. Gogoşi umplute cu marmeladă sau 
cu gem 


Gogoşile, preparate ca în reţeta anterioară, 
după ce sînt gata şi s-au răcit puţin, cu ajutorul unui 
beţişor de forma unui creion ascuţit la virf se 
găuresc lateral, într-o parte, fiecare. Prin gaura 
respectivă se introduce apoi, cu ajutorul unui cornet 
de pergament, umplutura dorită, după care se 
presară cu zahăr pudră vanilat. 

1419. Brinzoaice poale-n briu (plăcinte 
moldoveneşti) 


Pentru aluat: 1 kg făină, 4 ouă, 50 g drojdie, 
100 g zahăr, 1/2 I lapte, 100 g unt, sau 
margarină, 1 ou pentru uns. 

Pentru umplutură: 500-800 g brînză, 3 
gălbenuşuri, 2 linguri de făină şi una de griş, 
50-100 g zahăr, stafide, 50-75 g unt, sare şi 
mirode-nii, după gust. 

Se pune într-un castron drojdia de bere, peste 
care se toarnă puţin lapte călduţ, 1 linguriţă de 
zahăr şi 2—3 linguri din făina cernută, se ames-tecă 
şi se pune la crescut. Restul de făină se pune într-un 
castron mai mare, se adaugă ouăle frecate cu 
puţină sare, zahărul, untul sau margarina şi se 
amestecă adăugind în acelaşi timp restul de lapte 
călduţ cît înghite făina, zahăr vanilat, coajă de 
lămîie rasă şi drojdia plămădită. Se frămiîntă bine 
pînă ce aluatul se desprinde de pe miini şi de pe 
vas. Apoi se pune aluatul la un loc călduţ şi după ce 
a crescut se împarte în două. Se pune pe rînd 
fiecare pe planşeta presărată cu făină sau unsă cu 
ulei, se întinde o foaie groasă de 1/2 cm care se taie 
în pătrate cu latura de 10—12 cm şi la mijlocul 
acestora se pune umplutură — brînză amestecată 
cu gălbenuşurile, făina, grişul, zahărul, stafidele şi 
eventual sare. Se string marginile în formă de plic 
(două cîte două, în diagonală spre mijloc) şi se 


lipesc capetele bine. Se mai lasă să crească 20—30 
min, după care se ung cu ou sau cu unt, se aşază 
într-o tavă unsă şi se introduc în cuptor pînă se 
rumenesc frumos. 


1420. Prăjitură (plăcintă) din aluat dospit 
cu caise 


Aluatul se prepară la fel ca în reţeta 1405, în 
plus fiind necesare: unt sau ulei, caise, zahăr 
tos, zahăr vanilat. 

Pe fundul unei tăvi de aproximativ 40 cm 
lungime şi 25 cm lăţime, unsă cu grăsime, se 
întinde o foaie de cozonac (aluat crescut) groasă de 
1,5 cm. Apoi se unge foaia cu unt topit, peste ea se 
aşază jumătăţi de caise cu partea tăiată în sus şi 
peste ele se presară zahăr tos. Se lasă să crească 
10—20 min, după care se introduce în cuptor. Cînd 
este gata se presară deasupra cu zahăr pudră 
vanilat şi se taie în bucăţi. Cine doreşte aplică 
deasupra caiselor un grătar format din acelaşi aluat, 
care se unge, cu ou înainte de a se introduce 
plăcinta în cuptor. 


1421. Prăjitură cu prune 


Se prepară la fel ca în reţeta anterioară, cu 
deosebirea că în loc de caise se folosesc prune bine 
coapte. 


1422. Prăjitură din aluat dospit cu mere 


Aluatul se prepară la fel ca la reţeta 1405. 
Merele se prepară astfel: se iau mere acrişoare, se 
curăţă de coajă, se taie în felii şi se pun într-o 
crăticioară. Se adaugă zahăr după gust, puţină 
scorţişoară, unt cît o nucă, 2—3 linguri de apă şi se 
fierb înăbuşit, amestecîndu-se mereu să nu se 
prindă de fund. După ce merele s-au înmuiat şi s-au 


îngroşat puţin, se iau de pe foc şi se lasă să se 
răcească bine. 

Se unge cu grăsime o tavă avînd dimensiunile 
de aproximativ 40 cm lungime şi 25 cm lăţime, în 
care se întinde aluatul crescut, se unge cu unt, se 
presară cu pesmet alb şi deasupra se aşază 
umplutura de mere care trebuie pregătită din timp. 
După dorinţă, se poate aplica peste umplutura de 
mere un grilaj format din acelaşi aluat, care se unge 
cu ou şi apoi se introduce prăjitura în cuptor. 


1423. Savarină 


Pentru aluat: 350 g făină, 175 g unt, 15 g 
Zahăr, 12 g drojdie, 4 ouă, 50 ml lapte, sare, 
unt pentru uns forma, pesmet. 

Pentru sirop: 200 g zahăr, 200 ml apă, 1 
lingură de rom. 

Pentru garnitură: 250 g frişcă bătută, fructe 
confiate, marmeladă de caise. 

Aluatul se prepară în felul următor: se cerne 
făina într-un castron şi se face în ea o gropiţă în 
care se pune drojdia dizolvată în lapte călduţ. Se 
amestecă cu puţină făină, formîndu-se maiaua care 
se lasă să crească la cald circa un sfert de oră. Se 
adaugă apoi ouăle, restul de lapte, zahărul, sare şi 
se amestecă cu restul de făină. La urmă se adaugă 
untul topit călduţ şi se mai amestecă. Aluatul 
trebuie să fie moale şi se lasă să crească la cald. 

Se ia o formă specială de savarină, se unge cu 
unt, se presară cu făină sau cu pesmet şi se umple 
pe jumătate cu aluatul preparat înainte. Se lasă să 
crească şi, cînd s-a ridicat coca pînă la gura formei, 
se introduce în cuptor, unde se coace pînă se 
rumeneşte. Savarina coaptă se lasă să se răcească 
în formă. 

Între timp, se pregăteşte siropul, care se toarnă 
peste savarină după ce s-a tăiat pojghiţa întărită de 
deasupra şi s-a răcit. Se răstoarnă apoi savarina pe 


farfurie, se  stropeşte cu rom, se unge cu 
marmeladă, iar golul din mijlocul ei se umple cu 
frişcă bătută. Se garniseşte cu fructe confiate şi se 
şpriţuieşte cu frişcă. Savarinele mai pot fi coapte în 
forme mici de tarte, procedîndu-se şi în acest caz la 
fel, cu însiropatul şi cu garnisirea cu frişcă. 


1424. Franzeluţe cu sos de vin (desert) 


Pentru aluat: 350-400 g făină, 100 g unt, 
100 g zahăr, 20 g drojdie, 3-4 ouă, 1 pahar 
lapte, sare, 100 g unt pentru lucrat (format 
franzeluţele) şi pentru uns vasul în care se 
coc. 

Pentru sos de vin (choudeau): 4 gălbenuşuri, 
120 g zahăr, 300 g vin alb, 1/2 baton vanilie. 

Se prepară aluatul la fel ca în reţeta precedentă 
şi se pune la crescut. Se ia o cratiţă de mărime 
potrivită şi se unge bine cu unt. Din aluat, după cea 
crescut bine, se ia cu mîna unsă cite o bucăţică 
(circa 50 g), se trece prin unt topit şi se aşază în 
cratita unsă. Se pun astfel una lîngă alta în cratiţă 
mai multe bucăţi de aluat, se lasă să crească cît mai 
mult, pînă se consideră că au crescut suficient. Cu 
restul de unt se ung franzeluţele pe deasupra şi se 
introduc în cuptorul bine încins; se coc 30—40 min, 
după care se scot din cuptor şi apoi şi din cratiţă. Se 
aşază pe un platou rotund şi se servesc calde, cu 
sos de vin. 

Sosul de vin se prepară astfel: se pune vinul la 
fiert cu batonul de vanilie, iar gălbenuşurile se 
freacă cu zahărul. După ce vinul a dat în fiert, se 
toarnă cîte puţin peste gălbenuşurile frecate, 
amestecîndu-se continuu. Se pune iar pe foc şi se 
amestecă pînă se înfierbiîntă bine, după care se 
toarnă în sosieră şi se serveşte la franzeluţe, fără ca 
acestea să se taie; ele se desfac numai unele de 
altele. Consumatorul serveşte franzeluţa de pe 
platou cu furculiţa, o pune pe farfuria lui, cu o 


linguriţă pune sos deasupra, după care o poate 
consuma. 


1425. Învîrtită 


Pentru aluat: 600 g făină, 2-3 ouă, 30 g 
drojdie, 50 g zahăr, 200 ml lapte, 1 plic zahăr 
vanilat, coajă de lămiie, sare. 

Pentru sirop: 200 g zahăr, 1/2 | apă, 1/2 
baton vanilie. 

Aluatul se prepară la fel ca pentru vărzări (v. 
reţeta 884), iar după ce a crescut se pune pe o 
planşetă presărată cu făină şi din el se întinde o 
foaie subţire, care se unge cu unt, se presară cu 
zahăr şi se rulează. Se apucă ruloul de ambele 
capete cu amîndouă mîinile şi se mai lungeşte 
răsucindu-l în acelaşi timp, după care se aşază 
învîrtit sub formă de melc într-o cratiţă, tavă sau 
formă rotundă bine unsă cu unt. Se coace pînă în- 
cepe să se rumenească uşor, moment în care se 
scoate din cuptor şi caldă cum este se stropeşte cu 
sirop, apoi se introduce din nou în cuptor 5—6 min, 
după care se scoate pe un platou rotund. Se taie şi 
se serveşte caldă sau rece, la vin sau la ceai. 


1426. Înviîrtită cu miez de nucă 


Se prepară la fel ca în reţeta precedentă, foaia 
întinsă presărîndu-se însă, în afară de zahăr, şi cu 
nuci pisate. 


1427. Colac tradiţional de nuntă 


Pentru doi colaci mari: 1 kg făină, 40-50 g 
drojdie, 1/2 | lapte, 100 g unt sau ulei, 3-4 
ouă, 100 g zahăr, 1 linguriţă de sare, 1 ou 
pentru uns colacii. 

Toate componentele trebuie aduse din timp în 
bucătărie, ca să aibă temperatura de 18—20*C. Se 
cerne făina în momentul pregătirii aluatului, într-un 


castron călduţ se pune drojdia şi se dizolvă frecîndu- 
se cu 2—3 linguri de lapte călduţ, 1 lingură de făină 
şi 1 linguriţă de zahăr, după care se pune la cald ca 
să crească. Separat, într-un vas, se bat ouăle întregi 
cu zahărul şi cu puţină sare, se adaugă făină 
cernută, lapte, maiaua de drojdie crescută şi 
eventual, după gust, mirodenii (coajă de lămîie şi de 
portocală rasă, vanilie, rom); se amestecă cu o mînă 
pînă se absoarbe toată făina şi dacă aluatul este 
prea tare se mai poate adăuga puţin lapte. (Aluatul 
pentru colaci trebuie să fie ceva mai tare decit cel 
de cozonaci, deoarece se împleteşte.) Apoi se 
frămîntă bine 20—30 min şi între timp se adaugă, 
cîte puţin, uleiul uşor încălzit. Practic, framîntatul se 
face pina ce aluatul se desprinde de pe mină şi de 
pe pereţii vasului. La urmă, aluatul se unge cu unt 
sau cu ulei, se acoperă cu un prosop gros şi încălzit 
şi se lasă într-un loc călduţ să crească. 

Dospitul depinde de temperatura din bucătărie 
şi de calitatea drojdiei de bere. Timpul mediu de 
creştere este de 1—3 ore. După ce aluatul a cres- 
cut, se poate lucra în continuare astfel: se pune 
aluatul pe planşeta presărată cu făină, se taie în 6— 
8 bucăţi care se răsucesc pe rînd, întinzîndu-se atît 
de lung încît, după ce sînt împletite în 3 sau în 4, să 
încapă într-o formă rotundă de copt cu diametrul de 
circa 30 cm, rămînînd mijlocul gol. După ce se pun 
în forme, colacii se ung cu unt, se acoperă şi se mai 
lasă să crească, cel puţin de două ori ca volum. 
După ce au crescut, se ung cu gălbenuş de ou frecat 
cu 1 linguriţă de zahăr şi cu tot atita ulei şi apă. Se 
pun la copt în cuptorul bine încălzit şi, dacă s-au 
rumenit prea repede, se acoperă pe deasupra cu o 
hîrtie albă unsă cu ulei şi se micşorează focul. 
Colacii trebuie copţi 40—50 min, pînă se vor rumeni 
frumos pe deasupra. După ce se scot din cuptor, 
imediat se ung cu apă sau foarte uşor cu miere de 
albine. 


Colacii împodobesc masa la orice ocazie 
festivă. Ei se taie în momentul servirii, în faţa 
mesenilor şi se servesc în loc de piine. De aceea 
aluatul se prepară cu foarte puţin zahăr, numai atit 
cît să dea colacului un gust dulceag. 


1428. Cornuleţe cu diferite umpluturi 


Aluatul se prepară ca în reţeta precedentă, iar 
în ce priveşte restul, cornuleţele se pregătesc ca în 
reţeta 1415 şi se umplu cu umplutură după gust, 
care se poate alege din gama reţetelor Umpluturi. 


16.2. DULCIURI ŞI PRĂJITURI DIN 
ALUAT DE FOI DE PLACINTA, 
ALUATURI FRAGEDE ŞI FOITAJ 


1429. Foi de plăcintă de bază 


400-500 g făină, 1/2 pahar apă, 1 lingură 
de ulei, 1/2 linguriţă de sare, 1 linguriţă de 
oțet. 

Pentru o bună reuşită a foilor, făina trebuie să 
fie de cea mai bună calitate. Aceasta se cerne prin 
sită de mătase (ciorap) şi se amestecă cu apă 
călduţă (în care s-a dizolvat sarea) şi cu ulei; apă se 
adaugă cît primeşte făina ca să se obţină o cocă 
potrivit de moale. Apoi se frămiîntă bătindu-se de 
masă cîteva minute, pînă ce aluatul devine elastic şi 
potrivit de moale, după care se stringe în formă de 
minge, se crestează cu un cuţit pe deasupra, se 
pune pe o farfurie caldă, iar deasupra se pune o 
cratiţă caldă cu gura în jos şi se lasă într-un loc cald 
20—30 min. Se taie apoi aluatul în două sau în trei 
bucăţi care se întind pe rînd, pe o masă acoperită 
cu o faţă de masă presărată cu făină; dacă aluatul 
este potrivit de moale, se întinde uşor cu mîinile, iar 
dacă acesta este tare se întinde la început cu 
sucitorul, cît se poate de subţire, apoi se mai întinde 
în continuare cît mai merge cu mîinile. Aluatul bine 


reuşit se întinde cu dosul miinilor, trăgindu-se uşor 
de la centrul foii spre marginea mesei, de jur- 
împrejur. Se lucrează repede, avînd grijă să nu se 
rupă foaia. După ce s-a întins pe toată suprafaţa 
mesei o foaie subţire, se taie marginile de la toate 
foile, se adună, se frămîntă din nou şi se întinde o 
altă foaie. 

Se lasă foile să se zvinte puţin (dacă se usucă 
se rup) şi se stropesc cu unt topit sau cu ulei. Cu 
aceste foi se pot prepara diferite feluri de plăcinte, 
baclava, trigoane, cataif şi multe altele. 


1430. Ştrudel cu mere 


1,5 kg mere, 100 g unt (pentru stropit 
foaia), 200-300 g zahăr, 50 g zahăr pudră 
vanilat, coajă rasă de la o lămîie. 

Aluatul se prepară ca în reţeta precedentă, 
folosind aceleaşi cantităţi de componente. 

Concomitent cu prepararea aluatului se prepară 
şi merele, care se curăţă de coajă, se taie în felii 
subţiri, se amestecă cu zahăr, scorţişoară, coajă de 
lămîie rasă şi puţin pesmet alb. Din aluat se întinde 
pe rînd cite o foaie ca în reţeta anterioară. Se lasă 
puţin să se zvinte, se stropeşte cu unt topit sau cu 
ulei, se presară cu pesmet alb şi deasupra se întind 
merele pregătite, apoi se rulează apucînd dintr-o 
parte faţa de masă (pe care s-a întins foaia) şi 
ridicînd în sus cît trebuie să se ruleze ştrudelul după 
care se taie după mărimea tăvii de copt. Se aşază în 
tava unsă, se unge ştrudelul pe deasupra cu unt, cu 
o pană, şi se coace în cuptor la foc potrivit, pînă se 
rumeneşte. 

După ce s-a copt, se lasă să se răcească puţin, 
se presară cu zahăr pudră şi se taie în bucăţi 
potrivite. 


1431. Ştrudel cu nuci 


Aluatul se prepară la fel ca în reţeta 1429, 
folosind aceleaşi componente si cantităţi. In loc de 
mere se foloseste umplutură de nuci (v. reţeta 
1407). 


1432. Ştrudel cu brînză de vaci 


Se prepară la fel ca ştrudelul de mere, cu 
deosebirea că se foloseşte umplutură din brînză de 
vaci care se prepară astfel: se ia brînză de vaci 
proaspătă şi bine scursă de zer şi se frămîntă sau se 
trece prin sită. La 1 kg de brînză se adaugă 100 
g făină, 4-5 gălbenuşuri, 200 g zahăr, un virf 
de cuţit de sare, coajă de lămiie rasă, 100 g 
stafide (sau fără), scorţişoară, zahăr vanilat, 
după gust, şi se amestecă totul bine, după care se 
poate folosi la umplerea ştrudelului. 


1433. Sarailie 


500 g foi de plăcintă din comerţ sau 
preparate în casă după reţeta 1429. 

Pentru umplutură: 300 g miez de nucă, 500 
g zahăr, 300 g unt, coajă de lămiie, rom. 

Se întind cite două foi, una peste alta, se lasă 
să se zvinte 5—10 min, după care se taie 
dreptunghiuri cam de 20x25 cm, se ung cu unt 
topit, se presară la mijloc cu nuci tocate, apoi se 
îndoaie puţin înăuntru marginile foilor de pe latura 
mai lungă. Se pregăteşte un beţişor de grosimea 
unui creion care se aşază pe una din laturile înguste 
ale foii şi se rulează. Ruloul obţinut se strînge cu 
mîinile din ambele părţi, pînă se încreţeşte ca o 
armonică şi rămîne de mărime potrivită. Se scoate 
beţişorul, iar sarailiile se aşază într-o tavă unsă cu 
unt, una lîngă alta, se stropesc pe deasupra cu unt 
topit şi se coc în cuptor. Cînd sînt gata, se toarnă 
peste ele sirop preparat din 300 g zahăr şi 1/2 | apă 
şi se mai ţin la cuptor 10-15 min. Dacă rulourile au 
absorbit tot siropul şi sînt cam uscate, se mai poate 


turna peste ele sirop. Pentru aromă şi gust, în sirop 
se pune coajă de lămiie, vanilie şi esenţă de rom. 


1434. Baclava 


500 g foi de plăcintă din comerţ sau foi de 
ştrudel preparate ca în reţeta 1429. 

Pentru umplutură: 350-400 g nuci pisate, 25 
g coajă de lămiie, vanilie. 

Pentru sirop: 400 g zahăr, 100 g miere de 
albine, 1 | apă, coajă de lămii, vanilie. 

Foile de plăcintă sau de ştrudel se taie 
dreptunghiular, de mărimea tăvii. Cantitatea de foi 
se împarte în trei părţi egale. Prima parte de foi se 
pune în tava unsă cu ulei, avînd grijă să se 
stropească fiecare foaie cu ulei. Deasupra se pune 
pe întreaga suprafaţă a foilor jumătate din 
cantitatea de umplutură de nuci şi se acoperă cu un 
alt strat de foi (a doua parte) stropite de asemenea 
cu ulei. Se pune şi se întinde apoi restul de 
umplutură şi deasupra se pune ultima parte de foi 
stropite cu ulei. Se taie cu un cuţit bine ascuţit 
bucăţi dreptunghiulare, rombice sau triunghiulare, 
apoi se introduc în cuptor, la foc potrivit. Cînd 
baclavaua este coaptă, se toarnă peste ea un sirop 
de zahăr nu chiar fierbinte, după care se lasă să se 
răcească şi se poate servi. 


1435. Trigoane din foi de ştrudel 


Din aluatul preparat ca în reţeta 1429 se 
întinde o foaie ca de ştrudel care, după ce s-a 
zvîntat puţin, se unge cu ulei sau cu unt topit şi se 
împătureşte de 3—4 ori, astfel încît să se obţină o 
foaie de 10—12 cm lăţime, după care se taie în 
bucăţi de 30—35 cm lungime. La unul din capetele 
fiecărei bucăţi se pun cam 40 g umplutură de nuci 
care se prepară ca în reţeta 1407. Apoi se 
împătureşte fiecare începînd de la capătul unde 


este pusă umplutura. Prin împăturire în colţuri se 
obţine trigonul. 

Trigoanele astfel împăturite se pun într-o tavă 
unsă, se ung şi ele cu ulei şi se introduc în cuptor să 
se coacă. Cînd sînt gata, se lasă să se răcească 
puţin, apoi se trec bucată cu bucată printr-un sirop 
de zahăr mai legat, căruia i se adaugă puţină miere 
de albine. 


1436. Trigoane din aluat foitaj 


Pentru aluat: 200 g unt, 250 g făină, 1 
linguriţă de oţet, sare şi apă cit înghite făina. 

Pentru umplutură: 200-300 g miez de nucă, 
60 g zahăr, 1 albuş de ou sau 1-2 linguri de 
lapte. 

Pentru sirop: 300 g zahăr, 1/2 I apă, 1 
lingură de rom. 

Aluatul se prepară ca în reţeta 1429 şi după ce 
a fost turat de 4 ori se întinde o foaie de 1/2 cm 
grosime. Cu un cuţit încins se taie foaia în pătrate 
cu latura de 8 cm şi pe fiecare se pun cam 40 g 
umplutură de miez de nucă pisată în piuliţă sau 
sfărimat cu vergeaua etc. şi preparată astfel: 
separat se bate albuşul cu zahăr, se amestecă cu 
nucile pisate şi se mai adaugă, după gust, coajă de 
lămîie sau de portocală rasă, zahăr vanilat sau 
scorţişoară. Se răsfrînge unul din colţuri, se aduce 
peste cel opus, obţinîndu-se astfel trigonul, după 
care se string marginile uşor. Se aşază într-o tavă 
umezită cu apă rece şi se coc în cuptor încins, 10— 
12 min. La început focul trebuie să fie mare, după 
care temperatura se reduce din ce în ce mai mult. 
Cînd sînt gata, se lasă să se răcească puţin, apoi se 
trec bucată cu bucată printr-un sirop de zahăr mai 
legat, căruia i se adaugă puţină miere de albine. 


1437. Cataif cu frişcă 


300-400 g făină, 2 ouă, apă cit cuprinde, 
puțină sare. 

Pentru sirop: 250 g zahăr, 300 ml apă, 1/2 
baton de vanilie, 200 g unt, 400 g frişcă 
pentru garnitură. 

Din făină, ouă şi apă cît primeşte făina se 
prepară un aluat ca de ţăiţei. Se împarte aluatul în 
două şi se întinde cîte o foaie cît mai subţire, după 
care se lasă puţin să se usuce, apoi se răsuceşte, 
formîndu-se un sul, din care se taie tăiţeii foarte 
subţiri şi se întind pe o faţă de masă să se usuce, 
dar nu prea mult. Se ia o tavă dreptunghiulară cît 
mai mare, se unge bine cu unt, se întind tăiţeii 
frumos pe fundul tăvii şi cu un cuţit crestăm cataiful 
ca în porţii. Se stropesc bine tăiţeii deasupra cu unt 
topit şi se introduc în cuptor bine încins ca să se 
rumenească puţin, după care se stropesc cu sirop 
legat şi se lasă să se răcească bine. Inainte de 
servire se bate frişca, care a fost ţinută în frigider 2 
—3 ore; altfel nu se bate bine. Cînd frişca este 
aproape trei sferturi gata se adaugă 2—3 linguri de 
zahăr pisat şi cernut. Jumătate din cataif se scoate 
din tavă pe un platou plat, se întinde deasupra o 
parte din frişcă peste care se pune restul de cataif 
în aceeaşi ordine, cu tăietură între ele. Cu restul de 
frişcă se garniseşte cataiful pe deasupra. 


1438. Aluat fraged 


400 g făină, 200 g unt, 1-2 gălbenuşuri, 
100 g zahăr, un virf de cuţit sare şi eventual 
mirodenii, după gust: coajă de lămiie sau de 
portocală rasă, zahăr vanilat, 1 linguriţă de 
rom. 

Se cerne făina pe o planşetă sau într-un 
castron, se adaugă untul tăiat în bucățele, ouăle, 
zahărul pisat, sare şi, după gust, unele mirodenii. Se 
amestecă scurt şi repede, atît cît să se încorporeze 


ingredientele,  obţinin-du-se o cocă netedă, 
semitare, care se lasă să se odihnească 1—2 ore, 
după care se poate folosi la prepararea diferitelor 
prăjituri. 


1439. Aluat fraged cu bicarbonat sau cu 
praf de copt 


400 g făină, 150 g unt sau margarină, 2 
gălbenuşuri, 1 ceaşcă de smîntînă sau lapte 
(100 ml), 100 g zahăr pudră (pisat şi cernut), 
coajă de lămîie, un virf de cuţit de bicarbonat 
sau praf de copt, 1 virf de cuțit sare, 1 lingură 
de zeamă de lămiie sau rom. 

Se cerne făina pe o planşetă, se face o gropiţă 
la mijloc în care se pun zahărul pudră, untul tăiat în 
bucățele, smintina sau laptele, gălbenuşurile, sarea, 
coaja de lămîie şi bicarbonatul sau praful de copt 
stins cu zeamă de lămiie sau cu rom. Se frămîntă 
scurt şi repede pînă se încorporează ingredi-entele 
şi se face coca netedă şi nu prea moale. Se lasă 
apoi să se odihnească 2 ore, după care se 
întrebuinţează la diferite preparate pentru desert. 


1440. Aluat foarte fraged (pufos) 


200 g făină, 150 g unt, 160 g smîntînă 
groasă, 1 virf de cuțit sare. 

Se cerne făina într-un castron, se adaugă untul 
moale (sau frecat din timp cu zahăr), smintina, 
puţină sare şi se frămîntă repede. Se lasă 30—40 
min la odihnă, după care se întinde, pe o planşetă 
presărată cu făină, o foaie de 2 cm grosime, se 
împătureşte şi se dă la rece pentru 20—30 min. 
Apoi se repetă operaţia încă o dată şi se dă din nou 
la rece pentru 10—20 min, după care se poate folosi 
la prepararea pateurilor. 


1441. Aluat de tarte fără zahăr 


300 g făină, 2 gălbenuşuri, 100 g unt sau 
margarină, 1/2 linguriţă de sare şi tot atita 
praf de copt, apă cit cuprinde aluatul. 

Sarea şi praful de copt se amestecă cu făină 
cernută, se adaugă untul tăiat în bucățele, se 
amestecă din nou, apoi se adaugă apă cît absoarbe 
făina ca să iasă un aluat semitare. După ce se 
frămîntă, se lasă aluatul să se odihnească o oră, 
apoi se împarte în 20—25 bucăţi egale care se pun 
în forme mici de tarte, căptuşind cu aluat interiorul 
acestora. 

Înainte de a se introduce în cuptor, se înţeapă 
coca din forme în cîteva locuri, cu virful unui cuţit, 
ca să nu se ridice sau să se deformeze golul în 
timpul coacerii; pentru aceasta se mai pune în 
forme, peste aluat, şi cîte o punguliţă de hirtie albă 
cu boabe uscate de porumb sau de fasole. Se aşază 
tartele într-o tavă şi se introduc în cuptorul încălzit 
ceva mai slab ca de obicei. După ce s-au copt, 
tartele se lasă 10—15 min să se răcească, după 
care se scot din forme şi se umplu cu cremă sau cu 
umplutura pe care o dorim. 


1442. Aluat pentru tarte dulci 


400 g făină, 150 g unt, 100 g zahăr, 1 ou, 
2-3 linguri de smintină sau lapte, 1 virf de 
cuțit de praf de copt, 1 linguriţă de zeamă de 
lămiie. 

Aluatul se prepară după reţeta precedentă, 
respectînd toate indicaţiile. Tartele din acest aluat 
se folosesc pentru a fi umplute cu creme, fructe sau 
cu diferite umpluturi dulci. Se servesc ca pentru 
desert. 


1443. Tarte cu căpşune, zmeură sau cu 
fragi 


Aluatul se prepară după reţeta 1442. Tartele se 
pot coace cu 1—2 zile înainte de întrebuințare, dar 
se umplu doar cu 2—3 ore înainte de servire, 
deoarece altfel coşuleţele pentru tarte se înmoaie şi 
se sfărimă. 

Pentru umplutură, crema de vanilie se prepară 
din: 1/2 I lapte, 150 g zahăr tos, 3-4 ouă, 60 g 
făină, 1 pacheţel vanilie, 50 g zahăr pudră. 

Pentru restul de umplutură se întrebuinţează 
fructe: 500-600 g căpşune, zmeură sau fragi 
stropiți cu rom. 

Pentru prepararea cremei de vanilie se freacă 
ouăle cu zahărul, se adaugă făina şi se subţiază cu 
puţin lapte rece, iar după aceea se toarnă restul de 
lapte fierbinte în care s-a pus zahăr vanilat. Se 
amestecă în continuare pe foc, pînă dă crema în 
cîteva clocote şi se îngroaşă. Apoi se ia la o parte şi 
se mai amestecă crema pînă se răceşte, după care 
se umplu cu ea tartele pînă la 3/4 din înălţime. 
Peste cremă se aşază fructele spălate şi stropite cu 
rom. La urmă se pudrează cu zahăr pudră. 


1444. Tarte cu căpşune şi cu frişcă bătută 


Tartele se pregătesc la fel ca în reţeta 
precedentă, cu deosebirea că la urmă, înainte de a 
fi servite, peste umplutura de cremă sau numai de 
fructe se pune cu şpriţul frişcă bătută cu zahăr şi cu 
vanilie, iar deasupra, peste frişcă, se pune cite o 
căpşună întreagă. 


1445. Tarte cu zmeură şi cu frişcă bătută 


Se prepară la fel ca în reţeta anterioară, în loc 
de căpşune punîndu-se la urmă zmeură. 


1446. Tarte cu vişine 


Aluatul se pregăteşte la fel ca în reţeta 1442. 


Pentru umplutură: 750 g vişine, 250 g zahăr, 
2 ouă, 100 g miez de nucă, 50 g pesmet alb, 
30 g unt, 1 virf de cutit scorţişoară pisată. 

Vişinele, cărora li s-au scos mai întîi sîmburii, se 
presară cu 150 g de zahăr şi se lasă să se scurgă 2 
—3 ore. Între timp se prepară aluatul cu care se 
tapetează formele de tarte unse cu unt. Se presară 
cu pesmet, după care se pun vişinele scurse de 
zeamă, peste care se toarnă următoarea compozi- 
ţie: se pun gălbenuşurile într-un castron, se freacă 
cu restul de zahăr, se adaugă miezul de nucă 
măcinat, scorţişoara pisată şi la urmă albuşurile 
bătute spumă. Se amestecă uşor adăugind puţin 
cîte puţin zeama scursă de la vişine şi imediat se 
pun formele într-o tavă, se introduc în cuptor la foc 
domol şi se coc 30—40 min. 


1447. Tarte cu caise 


Se prepară la fel ca tartele cu căpşune, cu 
deosebirea că în loc de căpşune se folosesc caise, 
care se aleg nu prea răscoapte. Caisele se spală, se 
taie în două, li se scot simburii, se aşază într-o 
cratiţă (cu tăietura în sus), peste ele se toarnă sirop 
bine legat (200 g zahăr, 100 ml apă) şi se dau în 
cîteva clocote. Se scot apoi din sirop scurgîndu-se 
bine şi se aşază cîte 2—3 jumătăţi de caise peste 
crema de vanilie pusă din timp în coşuleţele de 
aluat (tarte) preparate conform indicaţiilor date la 
reţeta 1442. La urmă, cînd s-au răcit caisele, se 
pensulează (glasează) pe deasupra cu siropul rămas 
a cărui consistenţă se măreşte prin încălzire, sau se 
glasează cu jeleu de fructe încălzit. 


1448. Tarte cu bezea şi dulceaţă sau gem 


Aluat pentru tarte: 400 g făină, 100 g unt, 
80 g zahăr, 1-2 gălbenuşuri, 2-3 linguri de 
smîntînă sau lapte, 1 virf de cutit praf de copt 


sau bicarbonat, sare, 1 linguriţă de zeamă de 
lămiie. Dulceaţă sau gem de fructe 300 g. 

Pentru bezea: 3 a/buşuri, 150 g zahăr, 1 
lingură de zeamă de lămiie. 

Din componentele prevăzute pentru aluat se 
prepară tarte după indicaţiile din reţeta 1442. Apoi, 
în fiecare tartă se pune cite o linguriţă de dulceaţă 
sau de gem de fructe, restul spaţiului umplîndu-se 
cu bezea. Umplerea se face cu ajutorul unui poş cu 
dui sau a unui cornet confecţionat din pergament. 
La urmă, după ce tartele umplute s-au răcit, se gla- 
sează pe deasupra cu jeleu de fructe încălzit, sau cu 
sirop gros de la dulceaţă. 

Bezeaua se prepară din 3 albuşuri, care se pun 
într-un vas cu fundul oval (căzănel) introdus în alt 
vas cu apă clocotită; după ce albuşurile se bat 
spumă, se adaugă treptat zahărul şi se continuă 
baterea pînă ce acestea se îngroaşă şi atunci se 
adaugă zeama de lămiie, după care se scoate vasul 
din apa clocotită, se pune în alt vas cu apă rece şi 
se mai bat albuşurile puţin. (Zeama de lămîie poate 
fi înlocuită cu sare de lămiie dizolvată, iar pentru 
colorare se poate adăuga foarte puţin colorant 
alimentar dizolvat în puţină apă sau zeamă de 
fructe (caise, fragi, zmeură, căpşune sau vişine). 

Bezeaua poate fi pregătită şi mai simplu: 
albuşurile se bat cu zahăr fără a se mai pune în baie 
de apă clocotită. Această variantă este bună numai 
dacă tartele se servesc imediat, altfel bezeaua se 
lasă. 


1449. Tarte cu cremă de vanilie şi cu 
struguri 


Tartele se prepară ca în reţeta 1442, folosindu- 
se aceleaşi componente si cantităţi, dar în loc de 
căpşune se foloseşte 1 kg de struguri (Ceasla cu 


bobul bine copt) şi în plus: 150 g zahăr pentru sirop 
şi jeleu pentru glasat. 

Se coc tartele, se lasă să se răcească, după 
care se umplu cu cremă de vanilie peste care se 
aşază boabele de struguri în prealabil opărite şi 
date prin sirop de zahăr. După ce se lasă la rece 20 
—30 min, se glasează cu jeleu de fructe bine încălzit 
sau cu sirop gros de la dulceaţă. 


1450. Tarte (coşuleţe) din aluat fraged cu 
şarlotă 


Tartele (coşuleţele) se prepară ca în reţeta 
1442. 

Pentru şarlotă: 250 g zahăr, 100 ml lapte, 3 
gălbenuşuri, 500 g friş-că, 300 g fructe 
confiate, 30 mil rom, 1 pacheţeil de zahăr 
vanilat, 25 g gelatină. 

Se pun gălbenuşurile într-un căzănel, se 
adaugă zahărul şi se freacă 5—6 min, după care se 
adaugă laptele fierbinte, zahărul vanilat şi se pune 
pe foc, amestecînd în continuu cu un tel, pînă este 
aproape să dea în fiert; atunci se mai adaugă 
gelatina (care se pune din timp la înmuiat în apă 
rece, se ţine 1 oră, după care se stoarce bine) şi 
împreună se mai amestecă pe foc 2—3 min. Se ia 
apoi crema de pe foc şi se lasă la rece. Intre timp, 
frişca se ţine la frigider sau se toarnă într-un lighean 
mic (căzănel) care se aşază în alt vas cu gheaţă 
pisată, apoi se bate cu telul pînă se îngroaşă, după 
care se adaugă romul, amestecîndu-se uşor pînă se 
face compoziţia omogenă. Se umplu apoi tartele cu 
ajutorul unui cornet, iar peste crema de şarlotă se 
aşază fructele şi cîte o rozetă şpriţată cu frişcă 
reţinută, ca pentru decor. 


1451. Tarte (coşuleţe) cu nuci 


Tartele se prepară ca în reţeta 1442. 


Pentru umplutură: 4 albuşuri, 200 g zahăr, 
250 g miez de nucă măcinat, coaja de la o 
lămiie, zeama de la 1/2 lămiie. 

Se bat albuşurile spumă, apoi se adaugă treptat 
zahărul, zeama de lămiie şi se mai bat 5—6 min. Se 
adaugă nucile, coaja de la lămiia rasă şi se 
amestecă uşor numai pentru omogenizare. Cu 
această compoziţie se umplu coşuleţele coapte 
numai pe jumătate, după care se ung cu gem sau 
cu marmeladă. Tartele umplute (coşuleţele) se pun 
într-o tavă, se introduc în cuptorul uşor încălzit şi se 
tin pînă se rumenesc pe deasupra. 


1452. Tarte cu orez şi gem de caise sau 
dulceaţă 


Se pregătesc tarte coapte după indicaţiile date 
în reţeta 1442 şi cînd sînt reci se pune în fiecare 
tartă cîte o linguriţă de gem sau de dulceaţă, după 
care se umplu cu orez fiert în lapte cu vanilie şi 
zahăr (bine răcit), iar peste orez se pune din nou 
gem sau dulceaţă. Se mai poate garnisi şi cu fructe 
proaspete (căpşune sau fragi), iar în orezul fiert se 
poate introduce crema de vanilie care se prepară 
după reţeta 1590. 


1453. Lintzer cu mere (plăcintă) 


350 g făină, 250 g unt, 300 g zahăr, 2 ouă, 
1 pachetel praf de copt, coaja rasă de la 1 
lămiie, 1 lingură cu virf de griş, scorţişoară, 1 
kg mere acrişoare. 

Făina se cerne într-un castron, se adaugă 150 g 
unt moale, 200 g zahăr, ouăle, praf de copt stins cu 
zeamă de lămiie şi eventual 2—3 linguri de lapte 
dacă aluatul este prea tare. Se amestecă pînă la 
omogenizarea compo-ziţiei într-un aluat neted, nu 
prea moale, care se lasă să se odihnească 50 min. 
În acest interval se prepară umplutura de mere 
astfel: merele, curățate de coajă, se rad pe 


răzătoarea mare, se pun într-o cratiţă pe foc şi se 
adaugă zahărul rămas (100 g), restul de unt, coaja 
de lămiie rasă, scorţişoară şi se amestecă cu o 
lingură de lemn pînă ce merele lasă zeamă, se 
adaugă grişul şi se ia compoziţia de pe foc. Din 
două treimi de aluat se întinde o foaie după 
mărimea tăvii dreptunghiulare, cu care se tapetează 
tava, iar deasupra se întinde umplutura de mere. 
Din restul de aluat se formează suluri cu diametrul 
unui creion şi din acestea se construieşte deasupra 
umpluturii un grătar, după care se introduce 
plăcinta în cuptor la foc potrivit. După ce se scoate 
din cuptor şi s-a răcit puţin se taie în bucăţi în tavă, 
apoi se aranjează pe un platou şi se presară cu za- 
hăr pudră. 


1454. Lintzer cu nuci şi marmeladă 


Aluatul se prepară ca în reţeta precedentă, 
folosind aceleaşi componente şi cantităţi. 

Pentru umplutură: 150 g marmeladă, 200 g 
miez de nucă, 2 albuşuri de ouă, zahăr vanilat, 
scorţişoară, zahăr pudră. 

Compoziţie de ouă: 2 ouă, 60 g zahăr, 50 g 
făină, 1 lingură zeamă de lămiie. 

Aluatul se întinde pe o tavă dreptunghiulară, 
apoi se înţeapă în cîteva locuri şi se introduce în 
cuptor, unde nu se coace definitiv (numai circa 
70%). După aceea, pe toată suprafaţa se întinde un 
strat de marmeladă peste care se aşază umplutura 
de nuci, prgătită astfel: într-un vas cu fundul oval se 
pun zahărul, nucile măcinate, scorţişoară, coaja de 
lămîie rasă (eventual vanilie sau 1 lingură de rom), 
albuşurile nebătute, se amestecă pe foc pînă se 
încălzesc bine, după care se toarnă în tavă peste 
foaia unsă cu marmeladă. Se nivelează uniform şi 
peste aceasta se mai toarnă o compoziţie din ouă 
pregătită astfel: albuşurile se bat cu zahărul, se 


adaugă zeama de lămiie, gălbenuşurile oprite, făina 
şi se amestecă cît mai lejer. Se nivelează şi se 
introduce din nou în cuptorul încălzit moderat să se 
coacă. Se taie caldă şi se presară cu zahăr pudră. 


1455. Plăcintă cu prune 


400 g făină, 150 g unt, 200 g zahăr, 100 
mil lapte, 4 ouă, 1/2 pachet praf de copt, 600 g 
prune, 50 g zahăr pudră. 

Într-un castron se amestecă gălbenuşurile cu 
zahărul, se adaugă făina, laptele şi praful de copt, 
iar la urmă albuşurile bătute spumă, amestecîn- du- 
se uşor. Se toarnă compoziţia într-o tavă unsă cu 
unt şi pudrată cu făină, se aşază deasupra prunele 
desfăcute în două fără sîmburi şi cu partea tăiată în 
sus. Se coace la foc potrivit pînă ce aluatul care s-a 
ridicat între prune s-a rumenit. Se taie caldă şi se 
presară cu zahăr pudră. 


1456. Plăcintă cu vişine | (aluat cu 
smîntînă) 

300 g făină, 300 g smîntînă, 2 ouă, 200 g 
zahăr, 600 g vişine, 50 g pesmet alb, 50 g 
zahăr pudră. 

Se freacă ouăle cu 100 g zahăr 5—6 min, după 
care se adaugă făina, smîntîna, puţină sare şi se 
frămîntă bine. Se lasă aluatul să se odihnească 1—2 
ore. În acest interval de timp se scot sîmburii 
vişinelor, se adaugă restul de zahăr, pesmet şi se 
lasă să stea cam 1 oră. Din aluat se întind două foi 
cu grosimea de 1 cm. Prima foaie se aşază pe o 
tavă şi se coace pe jumătate, apoi se scoate din 
cuptor, se presară cu puţin pesmet şi se pun 
deasupra vişinele scurse de zeamă, peste care se 
aşază pătrate cu latura de circa 10 cm, decupate 
din a doua foaie. Acestea se ung cu ou pe deasupra 
sau se presară cu puţin zahăr tos şi se introduce 


tava din nou în cuptor. Se coace plăcinta pînă s-a 
rumenit potrivit. Se taie după ce s-a răcit pe 
jumătate, după conturul pătratelor suprapuse şi se 
presară pe deasupra cu zahăr pudră. 


1457. Plăcintă cu vişine Il (aluat cu unt) 


Pentru aluat: 300 g făină, 200 g unt, 200 g 
zahăr pudră, 5 ouă. 

Pentru umplutură: 600 g vişine, 150 g zahăr 
tos, 5 albuşuri. 

Din făină, unt, zahăr pudră şi gălbenuşuri se 
prepară aluatul, din care se întinde o foaie de 
mărimea tăvii în care se aşază. Se coace pe ju- 
mătate, apoi se toarnă pe deasupra umplutura 
preparată din cele 5 albuşuri rămase de la 
prepararea aluatului care se bat cu zahărul, la urmă 
adăugiîndu-se vişinele fără sîmburi. Se nivelează cu 
lama unui cuţit, modelînd deasupra rînduri sau 
gratii, se introduce tava în cuptor şi se coace 
plăcinta la foc potrivit. 


1458. Plăcintă cu vişine III 


200 g unt, 200 g zahăr pudră, 250 g făină, 
60 g amidon, 5-6 ouă, 600 g vişine, 1 pacheţel 
praf de copt, 100 mi lapte, 30 g unt pentru 
uns tava, 1 lingură zeamă de lămiie. 

Se pun într-un castron untul şi zahărul pudră şi 
se freacă pînă se obţine o cremă spumoasă. Se 
adaugă gălbenuşurile unul cîte unul şi se ames-tecă 
bine pînă se încorporează. Se adaugă praful de copt 
stins cu zeamă de lămiie, laptele, făina, amidonul, 
amestecîndu-se în continuare 2—3 min, după care 
se adaugă albuşurile bătute bine. Se toarnă 
compoziţia într-o tavă dreptunghiulară (ca aceea de 
la cuptorul de aragaz) unsă cu unt şi presărată cu 
făină, se aşază pe deasupra vişinele, cărora li s-au 
scos simburii, se introduce plăcinta în cuptor şi se 
coace timp de 30—35 min, la temperatură potrivită. 


Se taie în bucăţi după ce s-a răcit puţin şi se presară 
pe deasupra cu zahăr pudră amestecat cu zahăr 
vanilat. 


1459. Plăcintă cu cireşe 


Se prepară la fel ca plăcinta cu vişine, numai că 
după ce li s-au scos cireşelor sîmburii, acestea se 
stropesc cu o lingură de rom superior amestecat cu 
o lingură de zeamă de lămiie. 


1460. Plăcintă cu brînză de vaci 


Pentru aluat: 500 g făină, 250 g unt, 50 g 
zahăr, 1 virf de cuțit praf de copt şi puțină 
sare. 

Pentru umplutură: 400 g brinză de vaci, 3-4 
ouă, 100 g smîntînă groasă, 50 g unt, 100 g 
zahăr, 1 lingură griş, 1 pacheţel zahăr vanilat, 
60-100 g stafide, coajă de lămîie sau de 
portocală rasă. 

Se pun într-un castron untul moale, făina, 
zahărul, praful de copt, sare şi se amestecă bine. Se 
lasă aluatul la rece 30—40 min, după care se îm- 
parte în două jumătăţi. Din prima jumătate, pe o 
planşetă presărată cu făină, se întinde o foaie de 
mărimea tăvii în care se coace plăcinta. Se aşază în 
tavă şi deasupra se pune un strat de umplutură 
preparată din brînză de vaci amestecată cu zahărul, 
gălbenuşurile, smîntînă, untul topit, grişul, zahărul 
vanilat, coaja de lămiie rasă, stafidele opărite şi la 
urmă se introduc în această compoziţie albuşurile 
bătute spumă, amestecînd uşor pînă la încorporarea 
în restul compoziţiei. Stratul de umplutură se aco- 
peră cu foaia preparată din restul de aluat, se unge 
pe deasupra cu ou bătut şi se introdu-ce în cuptorul 
încălzit potrivit. Cînd s-a copt, se presară cu zahăr 
pudră, se taie în bucăţi şi se aşază pe platou. 


1461. Plăcintă cu brinză de vaci în foi de 
plăcintă 


500 g foi de plăcintă, 200 g unt sau 
margarină. Umplutura se prepa-ră la fel ca în 
reţeta anterioară, folosind aceleaşi componente şi 
cantităţi. 

Se unge cu unt o tavă dreptunghiulară cu 
dimensiunea potrivită, apoi se taie foile de plăcintă 
după forma şi mărimea tăvii. Jumătate din foi se 
aşază în tavă stropindu-se între ele cu unt topit, iar 
deasupra se întinde umplutura de brînză preparată 
după indicațiile din reţeta precedentă. Peste 
umplutură se aşază cealaltă jumătate de foi de 
plăcintă, stropite între ele cu unt. Se unge plăcinta 
deasupra cu restul de unt şi se introduce în cuptorul 
încălzit potrivit. Cînd plăcinta este gata, se taie cînd 
este caldă în bucăţi şi se presară cu zahăr pudră pe 
deasupra. 


1462. Plăcintă cu brînză şi mărar 


Aluatul se prepară la fel ca în reţeta 1419, 
folosind aceleaşi componente şi cantităţi. 

Pentru umplutură: 200 g brînză telemea (de 
Dorna), 300 g brinză de vaci, 2 ouă, citeva 
legături de mărar proaspăt, sare după gust. 

După ce aluatul a dospit, se pune pe o planşetă 
presărată cu făină şi, cu sucitorul, se întinde o foaie 
de mărimea tăvii în care se coace plăcinta. Foaia se 
aşază în tava unsă cu unt sau se taie în pătrate cu 
latura de 12—14 cm, pe care se aşază umplutura de 
brînză frămîntată cu ouă, mărar tăiat mărunt şi 
eventual potrivită de sare. Foile pătrate se umplu ca 
şi brînzoai-cele poale-n brîu (v. reţeta 1419) sau se 
pregătesc ca ştrudelul cu brînză (v. reţeta 1432). 
Se aşază în tavă, se ung pe deasupra cu ou bătut şi 
se coc în cuptor 30—40 min. 


1463. Plăcintă cu urdă şi mărar 


Se prepară la fel ca în reţeta anterioară, cu 
deosebirea că în loc de umplutură de brînză se 
folosesc 600 g urdă dulce. Se recomandă ca după 
ce s-a pregătit plăcinta şi s-a aşezat în tava unsă cu 
unt să se lase să mai crească circa 30 min, după 
care se unge cu ou sau cu unt topit şi se introduce 
în cuptor la copt. 


1464. Plăcintă cu griş şi cu fructe din 
dulceaţă 


Pentru aluat: 400 g făină, 200 g unt, 50 g 
zahăr, 5 g sare. 

Pentru umplutură: 300 g griș, 5 ouă, 1 I 
lapte, 200 g zahăr tos, 1-2 pachetele de zahăr 
vanilat, coajă de portocală rasă, 300 g fructe 
din orice dulceaţă. 

Din unt, făină, zahăr (50 g) şi puţină sare se 
prepară o cocă fragedă, din care se întind două foi 
de dimensiunea tăvii în care se coace plăcinta. 

Separat, într-o oală, se pune laptele să fiarbă în 
care se toarnă grişul treptat, cîte puţin, presărîndu- 
se sub formă de ploaie şi amestecînd repede cu un 
tel, ca să nu se facă cocoloaşe. Se adaugă zahărul, 
zahăr vanilat şi după ce s-a răcit puţin se adaugă pe 
rînd, unul cîte unul, ouăle şi se ames-tecă cu coaja 
de portocală sau de lămîie rasă, fructe din dulceaţă 
sau fructe confiate, tăiate în bucățele mici şi se 
aşază în tavă peste foaia întinsă, iar peste această 
umplutură de griş nivelat se pune cealaltă foaie de 
aluat. Plăcinta se taie de crudă, cu un cuţit cu lama 
subţire (fără să se deformeze), se introduce în 
cuptor şi se coace pînă se rumeneşte frumos pe 
deasupra. După gust, se poate servi cu sirop de 
fructe sau de zahăr ars (caramel). 


1465. Plăcintă cu dovleac l 


Pentru aluat: 600 g făină, 50 ml ulei, 1 ou, 
30 g drojdie de bere, 1 pahar de lapte, 1 
lingură de zahăr. 

Pentru umplutură: 3-4 kg dovleac, 300 g 
Zahăr tos, 50 g zahăr farin (pudră), 
scorţişoară, 1 ou. 

Se cerne făina într-un castron, se adaugă 
drojdia dizolvată cu puţin lapte călduţ, 1 ou, ulei, 
zahăr, puţină sare şi lapte călduţ sau apă atit cît 
cuprinde făina. Se frămiîntă la început cu furculiţa şi 
apoi cu mîna, pînă se obţine o cocă semitare care 
se acoperă cu un şervet şi se lasă la un loc călduţ să 
crească. 

Intre timp, dovleacul se curăţă de coajă şi de 
seminţe, se dă pe răzătoarea mare, se amestecă cu 
zahăr tos şi cu scorţişoară pisată şi se pune într-o 
tavă la cuptor. După coacere se lasă să se răcească. 
Aluatul dospit se împarte în 2—3 bucăţi din care pe 
rînd, pe o planşetă presărată cu făină, se întinde 
cite o foaie subţire peste care se pune un strat de 
dovleac semicopt, se rulează, se aşază în tava unsă 
cu ulei. Pe deasupra se unge cu ou bătut sau cu ulei 
şi se introduce în cuptor, unde se ţine 1/2 oră. Se 
serveşte caldă sau rece, presărată cu zahăr farin. 


1466. Plăcintă cu dovleac Il 


Se prepară aluatul la fel ca în reţeta precedentă 
şi după ce a crescut se împarte în 8—10 părţi egale. 
Din fiecare parte se întinde cite o foaie care se unge 
cu unt sau cu ulei călduţ, se pune deasupra dovleac 
pregătit după indicaţiile date în reţeta anterioară, 
după care se împăturesc astfel: se aduc marginile 
foii la mijloc petrecîndu-se una peste alta sub formă 
de plic, se apasă puţin cu degetele, după care se 
lasă 20—30 min să mai crească aluatul, apoi se 
aşază în tăvi unse cu ulei, iar plăcintele se ung pe 
deasupra cu ou şi se introduc în cuptor. Cînd sînt 
gata se pudrează cu zahăr. 


1467. Plăcintă cu brînză 


Pentru aluat: 300 g făină, 1 pachet 
margarină sau 1 pachet unt, 4 linguri apă, 1 
lingură oţet, sare. 

Pentru umplutură: 1 kg brînză de vaci, 200 g 
zahăr, 100 g făină, 75 g unt, 4 ouă întregi, 
stafide, coaja rasă de la 1 lămiie, zahăr 
vanilat. 

Se amestecă componentele pentru aluat pînă 
se omogenizează, dar nu se frămîntă, încît pot 
rămîne bucățele mici de grăsime în cocă. Aluatul se 
ţine la rece 2—4 ore, fără să îngheţe, apoi se întinde 
jumătate din aluat pe fundul tăvii unsă cu unt. 

Umplutura se prepară amestecînd 
componentele pînă se obţine o compoziţie 
omogenă. Se aşază umplutura în tavă, se nivelează 
şi se acoperă cu cealaltă jumătate din aluat. Se 
înţeapă în cîteva locuri cu furculita, pătrunzînd pînă 
la fundul tăvii. Se poate unge cu ou. Se introduce 
plăcinta în cuptorul încins, se coace la foc iute 10— 
15 min, apoi se reduce temperatura şi se continuă 
coacerea pînă se rumeneşte frumos. 


1468. Aluat rapid românesc pentru 
plăcintă cu brînză 


600 g făină, 100 mil ulei, 200 mi apă, 1 ou, 
1 lingură oțet, 1 linguri-ţă rasă cu sare, 200- 
300 g margarină sau unt. 

Din făină, ulei, apă, oţet se frămîntă coca 
potrivit de moaie, fără să fie lipicioasă. Se întinde cu 
sucitorul o foaie subţire şi rotundă şi se unge cu 
margarină bine frecată. Se fac opt tăieturi radiale 
(sub formă de rozetă) lăsînd în mijloc un disc avind 
diametrul aproximativ jumătate din cel al discului 
iniţial netăiat. Fiecare porţiune se întoarce peste 
cercul din mijlocul foii peste partea opusă (din faţă). 
Astfei se suprapun porțiunile 1 cu 5, 2 cu 6, 3cu 7 


ş.a.m.d. Se lasă coca în repaus 1—2 ore la loc 
răcoros, sau la frigider. Se întinde apoi cu sucitorul 
o foaie pînă la grosimea de 5—6 mm, se 
împătureşte în trei sau în patru, întocmai ca aluatul 
franțuzesc, după care se întinde o foaie subţire mai 
mare de două ori decit tava şi aceasta se 
secţionează în două, formînd două foi potrivite 
pentru suprafaţa tăvii. 

Prima foaie se aşază pe tavă, se pune pe ea 
umplutura dorită şi cu a doua foaie se acoperă, se 
lipesc prin apăsare cu degetele marginile, se unge 
foaia de deasupra cu ulei sau cu unt topit şi se 
coace plăcinta la cuptor. In timp ce se coace la 
cuptor, foaia groasă se înfoaie în multe foi subţiri, 
ca aluatul franțuzesc. 


1469. Foitaj (aluat franțuzesc) de bază 


300 g unt sau margarină, 300 g făină, 1 
gălbenuş, 1/2 linguriţă de sare, 1 lingură de 
oțet, apă cit cuprinde făină (circa 200 ml), 60 
g făină pentru unt. 

Se cerne făina pe o planşetă, apoi se face o 
gropiţă în care se pune un gălbenuş, apă (nu prea 
rece), sarea dizolvată şi oţetul. La început, se 
amestecă cu virful unui cuţit sau cu o furculiţă, pînă 
cînd toată făina se va transforma în cocă. Apoi se 
frămîntă cu mîna pînă cînd aluatul devine omogen şi 
nu se mai lipeşte de mînă şi nici de planşetă; la 
început se pune mai puţină apă iar la urmă se mai 
adaugă după nevoie. Aluatul frămintat se înveleşte 
într-un şervet şi se ţine la rece 20—30 min. 

În acest timp se frămîntă untul, care a fost bine 
scurs de zer prin presare şi ţinut în frigider, ca să fie 
tare; untul se taie în bucățele, se adaugă făina şi cu 
dosul unei furculiţe se frămîntă 1—2 min, fără să se 
înmoaie, după care i se dă o formă dreptunghiulară 
şi se pune pentru cîteva minute la rece (fără să şe 
întărească). In acest moment, se presară planşeta 


cu făină şi se întinde aluatul cu sucitorul, sub forma 
unui dreptunghi de 2 ori mai mare decit 
dreptunghiul de unt. Marginile dreptunghiului de 
aluat se întind mai subţiri. La mijlocul dreptunghiului 
de aluat se aşaza dreptunghiul de unt care se 
împachetează cu aluat astfel: se întorc marginile foii 
de aluat peste dreptunghiul de unt în formă de plic, 
se apasă uşor cu mina şi se pune în frigider pentru 
20 min. După ce se scoate din frigider, se pune pe 
planşeta presărată cu făină şi se întinde cu sucitorul 
o foaie de 3—4 ori mai lungă decit lată şi de 
grosime uniformă (cam de 1,5 cm), care se 
împătureşte în trei sau în patru, astfel: partea foii 
din stinga se suprapune peste două treimi ale foii 
spre dreapta, apoi partea foii din dreapta se 
suprapune peste partea stingă, după care se apasă 
uşor cu mîna şi se dă din nou la rece. 

Operația se repetă de 4—5 ori cu interval de 
odihnă la frigider de cîte 20 min. Dacă se 
împătureşte în patru, atunci operaţia se face numai 
de 3—4 ori, în felul următor: părţile laterale 
(capetele) se îndoaie aducîndu-se spre mijloc, faţă 
în faţă, şi apoi încă o dată, în forma unei cărţi în- 
chise. Operația de împăturire şi întindere se poate 
face de două ori, una după alta, ceea ce va scurta 
timpul de lucru. 

Foitajul obţinut (crud) se ţine învelit cu un 
şervet subţire la frigider pînă la folosire, pentru 
produsul destinat, sau se întinde cu sucitorul în foi 
subţiri, de forma şi de mărimea tăvii, care nu se ung 
ci doar se stropesc cu apă rece, iar foaia aşezată se 
înţeapă cu o furculiţă din loc în loc, pe întreaga 
suprafaţă, pentru a nu se balona. Se coace pînă la 
rumenire completă, la o temperatură cît mai mare, 
timp de 12—14 min, după care se micşorează 
temperatura, foitajul ţinîndu-se în cuptor pînă se va 
rumeni frumos şi se va constata că este copt 
suficient. Se întrebuinţează pentru cremşnit. 


Unele îndrumări (indicaţii): 

— făina trebuie să fie numai de calitate bună şi 
proaspăt cernuta prin sită de mătase; 

— untul să nu aibă zer. Dacă are zer, acesta se 
poate scoate presîn-du-l cu dosul unei linguri de 
lemn; 

— untul nu trebuie să fie moale, nici prea tare, 
ca să se poată întinde fără să se înglobeze în aluat; 

— aluatul nu trebuie să fie tare, nici prea 
moale. Totuşi dacă aluatul este prea moale, se 
presară mai mult cu făină în tot timpul operaţiei de 
turare (întoarcere); apoi toată făina de prisos de pe 
aluat se înlătură cu o pană, pentru ca aluatul să nu 
se îmbine cu multă făină, altfel foitajul va ieşi uscat; 

— oţetul poate fi înlocuit cu zeamă de lămiie 
sau cu vin; 

— gălbenuşul poate fi suprimat din reţetă; 

— sucitorul (vergeaua) se recomandă să fie cu 
miînere la capete; 

— cuptorul are rolul cel mai important. La 
început trebuie să fie cît mai încins, ca să crească 
aluatul. Abia după 10—12 min se slăbeşte puţin 
focul şi se poate deschide uşa cuptorului, dar puţin 
şi cît mai repede, atît cît să se poată vedea dacă 
aluatul a crescut şi dacă s-a rumenit; dacă nu s-a 
rumenit se închide repede cuptorul şi se mai 
continuă coacerea cît este nevoie, după care se 
scoate din cuptor; 

— foaia de foitaj copt trebuie să fie bine 
rumenită, altfel ea este compactă, grea şi tare. 


1470. O mie de foi (mille feuilles) cu pastă 
de mere 


Aluatul de foitaj se prepară la fel ca în reţeta 
precedentă, folosind aceleaşi componente şi 
cantităţi. 


Pentru umplutură: 1 kg mere, 300 g zahăr 
tos, 50 g unt, coajă de lămiie, scorţişoară, 
zahăr vanilat. 

Se aleg mere acrişoare, se curăţă de coajă, se 
taie în felii subţiri sau se rad pe răzătoarea mare şi 
se pun într-o cratiţă, la foc, împreună cu zahă-rul, 
untul şi puţină apă. Se amestecă, călindu-se pînă 
scad şi se leagă puţin. Se adaugă coaja de lămiie 
rasă, scorţişoară pisată, zahăr vanilat, se ameste-că 
şi se lasă să se răcească. 

Foitajul (aluatul de foitaj) poate fi pregătit şi 
copt din timp. Se întinde pe planşeta presărată cu 
făină o foaie de circa 1 cm grosime. Cu un cuţit sau 
cu ruleta se taie din foaie pătrate sau romburi cu 
latura de 6—8 cm, se aşază într-o tavă neunsă dar 
uşor stropită cu apă rece, se introduc imediat în 
cuptorul bine încins şi se coc circa 12—14 min. 
După coacere foile se despică în două, între ele se 
pune un strat de umplutură de mere apoi se presară 
deasupra cu zahăr pudră. 


1471. O mie de foi cu gem de caise 


Foile din aluatul foitaj după ce au fost coapte, 
aşa cum s-a arătat în reţeta precedentă, se despică 
în două şi între ele se aplică un strat de gem. Se pot 
suprapune şi mai multe foi coapte şi umplute între 
ele cu straturi de gem. 

Deasupra ultimului strat se presară cu zahăr 
pudră sau se glasează cu jeleu de fructe. 


1472. Rulouri cu frişcă 


Se prepară aluatul la fel ca la reţeta 1469. În 
plus sînt necesare 1 ou, 50 g zahăr tos şi frişcă 
bătută. Din aluatul foitaj se întinde o foaie groasă 
de 1/2 cm, care se taie în benzi de 30 cm lungime şi 
de 2 cm lăţime, după care se înfăşoară în spirală pe 
tuburi speciale de tablă avînd 15 cm lungime. Se 
aşază în tavă, se ung cu ou, se presară pe deasupra 


cu zahăr tos, se introduc în cuptor şi se coc la foc 
bine încins 12—14 min, după care se scot de pe 
tuburi. Se lasă apoi să se răcească şi se umplu cu 
frişcă bătută cu ajutorul unui cornet. Rulourile se 
mai pot umple, în afară de frişcă, cu orice fel de 
cremă. 


1473. Rulouri cu cremă de vanilie 


Modul de preparare este la fel ca în reţeta 
anterioară, cu deosebirea că în loc de frişcă bătută, 
rulourile se umplu cu cremă de vanilie (v. reţeta 
1589 sau 1590). 


1474. Mere în foitaj 


Se folosesc aceleaşi componenete şi cantităţi 
ca la reţeta 1469; în plus sînt necesare mere, zahăr 
tos, zahăr vanilat şi scorţişoară. Se aleg mere mai 
mici, creţeşti sau ionatane, se curăţă de coajă şi de 
simburi, după care se introduce în scobitură puţin 
zahăr tos amestecat cu scorţişoară pisată. Din foitaj 
se întinde o foaie de circa 1/2 cm grosime, din care 
se taie pătrate în funcţie de mărimea merelor care 
se înfăşoară cu ele, adunînd cele patru colţuri ale 
fiecărui pătrat. Se aşază într-o tavă neunsă dar uşor 
stropită cu apă şi se coc la foc potrivit de tare. După 
ce s-au rumenit sînt gata şi se pudrează cu zahăr. 


1475. Flancuri cu caise sau cu portocale 


Pentru aluat: 300 g unt, 300 g făină, 1/3 
linguriţă de sare, 1 linguri-ță de oțet, 1 
lingură cu virf de făină pentru frămiîntat untul 
şi făină pentru presărat. 

Pentru crema de vanilie: 4 ouă, 3/4 I lapte, 
150-200 g zahăr, 100 g făină, 1 plic de zahăr 
vanilat. Caise sau portocale: 600 g caise sau 3 
portocale. jeleu de fructe: 2-3 linguri. 


Se prepară aluatul ca la reţeta 1469. Se întinde 
o foaie groasă de 1 cm, care se taie în benzi 
lungi de 10 cm şi late de 5 cm. Se aşază pe o tavă 
neunsă, dar stropită puţin cu apă rece. Apoi pe 
fiecare din benzi se crestează cu un cuţitaş foarte 
ascuţit pe margine un chenar, fără să se pătrundă 
aluatul complet, după care se coace imediat, la fel 
ca orice foitaj. După coacere se scot din tavă şi se 
presează cu mîna mijlocul pentru a face loc la 
crema de vanilie cu care se umplu cite puţin şi 
peste care se aşază, pentru aspect, cîteva sferturi 
de caise în prealabil opărite puţin în sirop de zahăr. 
In loc de caise se pot pune felii de portocale 
preparate din timp, la fel ca şi caisele. Apoi, peste 
fructe (caise sau portocale), se pensulează (se 
glasează) cu jeleu de fructe sau cu siropul de zahăr, 
în care s-au opărit caisele sau portocalele, după ce 
s-a mai adăugat în acesta zahăr şi s-a mai legat. 
Pentru glasat sînt suficiente 2—3 linguri de jeleu sau 
de sirop de zahăr. 

Flancurile pot fi umplute şi cu alte fructe: 
mandarine, piersici, struguri, zmeură, căpşune, fragi 
etc. 

Crema de vanilie se prepară la fel ca în reţeta 
1590. 


1476. Plăcintă cu cremă de vanilie 
(cremşnit) 


Cremşnitul este o prăjitură din foitaj cu cremă 
de vanilie. Aluatul de foitaj (v. reţeta 1469), după ce 
este pregătit, se taie crud în două părţi egale, din 
care se întind pe rînd, pe planşeta presărată cu 
făină, foi de 1/2 cm grosime, de mărimea şi forma 
tăvii de copt. Se aşază fiecare foaie într-o tavă 
neunsă, stropită cu puţină apă. Se înţeapă cu o 
furculiţă în cîteva locuri pentru a nu se balona şi se 
introduc în cuptorul bine încins. Se coc 12—14 min, 
pînă la rumenire completă. În caz că s-au pîrlit 


puţin, acestea se curăţă, apoi se aşază cu faţa în 
sus pe un platou drept, de mărimea foitajului. Peste 
acest foitaj se toarnă crema de vanilie în stare fier- 
binte (v. reţeta 1589) şi se nivelează, iar peste 
cremă se aşază cea de a doua foaie pusă invers, cu 
faţa peste cremă. Se lasă 20—30 min să se ră- 
cească, după care se taie cu un cuţit umed. Se 
pudrează cu zahăr vanilat amestecat cu zahăr 
pudră. 


1477. Plăcintă din foitaj cu spumă de 
zmeură sau de căpşune 


Pentru foi se folosesc aceleaşi componente şi 
cantităţi ca la reţeta 1469, iar pentru spumă sînt 
necesare: 5 albuşuri, 300 g zahăr, 300 g zme- 
ură sau căpşune, sare de lămiie sau zeamă de 
lămîie. Se prepară foile ca în reţeta anterioară, iar 
în loc de cremă de vanilie, acestea se umplu cu 
spumă de zmeură sau de căpşune care se poate 
prepara în două feluri: 

1) Se bat albuşurile bine cu telul şi după ce s-a 
format o spumă ca zăpada, se adaugă treptat 
zahărul tos şi căpşunele sau zmeura, continuînd a 
se bate cu telul. La urmă se stropeşte compoziţia cu 
cîteva picături de sare de lămiie dizolvată în apă. 
Această spumă trebuie întrebuințată şi consuma-tă 
în 2—3 ore după preparare, altfel se lasă (cade). 

2) Se bat bine cu telul albuşurile. Separat se 
fierbe zahărul cu 100 ml apă, ţinîndu-se la început 
cratiţa pe marginea maşinii de gătit, pentru ca să se 
dizolve bine zahărul. Se trece apoi la foc iute, pînă 
ce se leagă zahărul. In acest sirop se adaugă 
zmeura sau căpşunele, lăsînd să se lege ca o dul- 
ceaţă, după care se toarnă clocotită peste albuşuri, 
continuînd a se bate cu telul şi stropindu-se cu 
cîteva picături de sare de lămiie dizolvată în apă. 
Această spumă se poate păstra 24 de ore de la 
preparare. 


1478. Plăcintă cu mere în foi de foitaj 


Aluatul foitaj se prepară la fel ca în reţeta 1469 
şi după ce foile sînt coapte, se aranjează la fel ca 
pentru cremşnit, iar în loc de cremă de vanilie se 
foloseşte umplutura de mere călită (v. reţeta 1470). 


16.3. PRĂJITURI DIN COCĂ OPĂRITĂ 
(COJI) 


1479. Ecler cu cremă de vanilie 


Pentru aluat: 100 mil ulei sau unt, 200 g 
făină, 200 ml apă, 6-7 ouă, sare. 

Pentru cremă: 1 / lapte, 150 g făină, 300 g 
zahăr, 5-6 ouă, 1 plic de zahăr vanilat sau 1/2 
baton de vanilie, 30 g unt, sare. 

Într-un vas cu fundul oval (căzănel) se toarnă 
ulei, apă, puţină sare şi se lasă să dea în fiert, apoi 
se toarnă făina amestecîndu-se repede cu un tel. Se 
ia de pe foc şi după 5—6 min se adaugă pe rînd 
ouăle, amestecînd cu telul continuu, după fiecare ou 
introdus în compoziţie. La urmă compoziţia se 
toarnă cu ajutorul unui poş (cornet cu dui). Acest 
cornet se umple pe jumătate cu compoziţia obţinută 
şi se stringe apoi cu mîna ca să cadă în tavă 
bastonaşe lungi de 8—10 cm şi de grosimea unui 
deget, între care se lasă o distanţă de 3 cm. Apoi, 
pe suprafaţa fiecărui bastonaş se fac dungi cu o 
furculiţă şi se introduc imediat în cuptor, la foc 
puternic, să se coacă bine, să crească şi să se 
rumească frumos. Se coc cam 20 min, se lasă să se 
răcească. Apoi se taie longitudinal un căpăcel care 
să rămînă totuşi prins într-o parte de ecler. Se 
umplu cu cremă de vanilie (v. reţeta 1590). 


1480. Ecler cu cremă de cacao şi glasat 


Aluatul se pregăteşte la fel ca în reţeta 
anterioară, folosind aceleaşi componente şi 
cantități. 

Crema se prepară după rețeta Cremă de 
vanilie, în care se introduc 40 g cacao sau 100 g 
ciocolată rasă şi o lingură de rom. 

Glazură: 100 g fondant de cacao (v. reţeta 
1593). 

După ce eclerurile au fost coapte, răcite şi 
tăiate în două, se umplu cu cremă de vanilie cu 
cacao şi se pensulează pe deasupra cu sirop de 
zahăr. Se glasează apoi la suprafaţă cu fondant de 
zahăr ars sau de cacao. (Fondantul se încălzeşte 
foarte puţin). 


1481. Gogoşi cu cremă (choux à la creme) 


Pentru pregătirea aluatului şi a cremei de 
vanilie se folosesc aceleaşi componente şi cantităţi 
ca în reţeta 1479. Compoziţia de cocă se toarnă 
într-o tavă, în grămăjoare rotunde de mărimea unei 
jumătăţi de ou. După ce gogoşile s-au copt se taie 
cîte un căpăcel la partea inferioară a acestora, pe 
unde se umplu cu cremă câălduţă; se pun apoi 
căpăcelele la loc şi se pudrează pe deasupra cu 
zahărul vanilat. 


1482. Choux à la creme cu frişcă 


Se prepară ca în reţeta precedentă, cu 
deosebirea că după ce gogoşile s-au umplut cu 
cremă, se netezesc şi, după ce crema s-a răcit, se 
şpriţuieşte peste ea cu frişcă bătută, iar peste frişcă 
se pun căpăcelele pudrate în prealabil cu zahăr. 


1483. Gogoşi din aluat opărit (gogoşi 
franţuzeşti) 


150 ml apă, 75 ml ulei, un praf de sare, 
150 g făină, 3-4 ouă, 100 g sirop de fructe sau 
50 g zahăr pudră cu vanilie, ulei pentru prăjit. 

Se pun împreună la fiert apa, uleiul şi puţină 
sare. Cînd au dat în clocot, se toarnă făina şi se 
amestecă repede pînă se desprinde aluatul de pe 
vas. Apoi vasul cu aluat se dă la o parte şi, după ce 
acesta s-a răcit puţin, se adaugă pe rînd ouăle, 
amestecînd bine după fiecare ou. Cu o linguriţă 
înmuiată în ulei se iau bucăţi mici din aluat, se pun 
într-un vas cu ulei înfierbîntat şi se prăjesc pînă se 
rumenesc. Gogoşile se servesc calde sau reci, cu 
sirop sau cu sos de ciocolată, ori pudrate numai cu 
zahăr vanilat. 


1484. Profiterol 


Compoziţia pentru profiterol se prepară la fel ca 
pentru ecler, cu deosebirea că la copt se toarnă 
grămăjoare rotunde de mărimea unei vişine mari. 
După ce s-au copt, se lasă să se răcească, se 
găuresc într-o parte cu un beţişor de lemn ascuţit la 
vîrf şi se umplu cu crema dorită: de vanilie, cacao, 
ciocolată etc. Se servesc fie montate pe îngheţată 
de fructe, fie cu un sos de ciocolată. 


16.4. PRĂJITURI DIN ALUATURI 
SFARIMICIOASE 


1485. Cornuleţe fragede cu nuci 


300 g făină, 200 g unt sau margarină, 100 
g zahăr, coajă de lămîie, 1 virf de cuţit de 
bicarbonat, 150 g miez de nucă măcinat, 3 g 
sare. 

Se freacă margarina, se adaugă zahărul şi se 
amestecă. Se adaugă coaja de lămîie rasă, miezul 
de nucă măcinat, făina şi bicarbonatul stins cu o 


linguriţă de oţet sau cu zeamă de lămiie şi se 
amestecă bine. Se întinde o foaie de 3/4 cm 
grosime, se taie în pătrate cu latura de 5—6 cm şi 
se rulează fiecare, dîndu-li-se forma de cornuleţe. 
Acestea se pun într-o tavă unsă cu unt şi se introduc 
în cuptor la foc potrivit. Cînd sînt gata se scot şi se 
tăvălesc prin zahăr pudră. 


1486. Pesmeciori fragezi 


200 g unt sau margarină, 2 gălbenuşuri, 1 
lingură de smîntînă, 150 g zahăr, 1 lingură de 
rom, făină cit cuprinde. 

Se freacă gălbenuşurile cu zahărul, se adaugă 
untul moale, romul, făină cît cuprinde compoziţia şi 
se frămintă bine pînă se obţine un aluat omogen. Se 
pune pe planşeta de aluat presărată cu făină şi se 
întinde o foaie cam de 1/2 cm grosime. Se taie în 
pătrăţele sau se decupează cu diferite forme de 
tablă. Bucăţile se aşază pe o tavă unsă cu unt şi se 
coc în cuptor 10—12 min, după care se scot din 
tavă. Se pot păstra mai multe zile, pesmeciorii 
devenind mai fragezi. 

1487. Pesmeciori cu lămîie 


300 g făină, 250 g zahăr, 200 g miez de 
nucă, 4-5 ouă, 1 lămiie, 1 plic zahăr vanilat, 
20 g unt pentru uns tava. 

Se frecă bine ouăle cu zahărul, se adaugă coaja 
de lămiie rasă, zeama de la 1 lămîie, zahărul 
vanilat, miezul de nucă măcinat, făină şi se 
amestecă totul bine. Se presară făină pe planşetă, 
se pune aluatul, se întinde o foaie sau pe rînd două 
foi, se taie cu ruleta pătrăţele sau forme diferite. 
Acestea se aşază într-o tavă unsă cu puţin unt, se 
introduc în cuptor la foc potrivit şi se coc 12—15 
min. 


1488. Pesmeţi cu amoniac (fursecuri) 


200 g zahăr, 3 ouă, 60 g unt, 200 mil lapte, 
20 g amoniac, făină cit cuprinde, zahăr vanilat 
sau coajă de lămiie, 60 g zahăr tos pentru 
presărat. 

Se frecă bine 2 ouă întregi cu zahărul, pînă se 
obţine o cremă pufoasă şi albicioasă. Se adaugă 
untul moale, laptele, amoniacul (trecut prin sită şi 
amestecat cu puţină făină), coaja de lămiie rasă, 
zahărul vanilat. Se amestecă totul bine şi se adaugă 
făină cît cuprinde compoziţia, ca să se obţină o cocă 
mai tare. Se lasă să se odihnească 2—3 ore la rece, 
după care se pune coca pe o planşetă presărată cu 
puţină făină şi se întinde o foaie de 1/2 cm grosime 
care se taie în diferite forme. Acestea se aşază într- 
o tavă unsă cu unt, se ung deasupra cu ou bătut şi 
se presară cu zahăr tos. Se coc la foc potrivit pînă 
se rumenesc. Pesmeţii sînt mai fragezi dacă stau 
cîteva zile. 


1489. Pesmeţi presăraţi cu nucă 
(fursecuri) 


200 g făină, 100 g zahăr, 100 g unt, 4 ouă, 
1 lingură de rom, coajă de lămiie, 60 g miez 
de nucă, 50 g zahăr tos. 

Gălbenuşurile se freacă cu zahărul şi cu untul 
moale. Se adugă coaja de lămiie rasă, romul, făina 
şi se frămîntă pînă se obţine un aluat omogen. Se 
întinde o foaie de 1/2 cm grosime, se unge cu albuş 
bătut şi se presară cu zahăr tos amestecat cu miez 
de nucă taiat cu cuțitul. Se taie apoi în romburi, se 
pun într-o tavă unsă şi se coc la foc potrivit. 


1490. Biscuiţi pentru ceai 


250 g făină, 60 g unt, 1 ou, 100 g zahăr, 1 
lingură de smîntînă groasă, 1 lămiie, 1 lingură 
de rom, 1/2 pachetel praf de copt. 


Zahărul, oul, coaja de lămiie rasă şi untul moale 
se freacă bine 5—6 min, apoi se adaugă smintina, 
făina, praful de copt stins cu zeama de lămiie, romul 
şi se amestecă pînă se obţine un aluat omogen. Se 
pune aluatul pe o planşetă presărată cu făină şi cu 
merdeneaua se întinde o foaie care se taie cu ruleta 
sau cu un cuţit în romburi. Acestea se aşază într-o 
tavă şi se coc la foc domol. 


1491. Cartofi din biscuiţi (trufe cu cacao) 


300 g biscuiţi, 200 g miez de nucă, 100 g 
cacao, 200 g zahăr, 1 lingură de coniac, 1 
lingură de rom, 1 plic zahăr vanilat, 200 mi 
apă, 1-2 linguri pline cu vişine din vişinată sau 
din dulceaţă de vişine. 

Se sfărimă biscuiţii, peste ei se toarnă un sirop 
preparat din zahăr şi apă, se adaugă miezul de nucă 
pisat, jumătate din cacao, coniacul, romul, zahărul 
vanilat, se amestecă şi se lasă la rece pînă a doua 
zi. A doua zi din compoziţia respectivă se formează 
cartofi mici (trufe) în care se pune cite o vişină (fără 
sîimbure) din vişinată şi la urmă se pudrează cu 
restul de cacao. Pînă la servire se ţin la rece. 


1492. Ruladă (salam) de biscuiţi | 


Compoziţia pentru ruladă se pregăteşte la fel 
ca în reţeta precedentă, folosind aceleaşi 
componenete şi cantităţi; în plus sînt necesare 2—3 
linguri de zahăr pudră şi 1/2 coală de hirtie celofan 
sau pergament. 

Se ia foaia de hirtie pergament, se presară cu 
zahăr pudră (se poate amesteca şi puţină cacao) şi 
se aşază compoziţia răcită bine din timp. Se 
modelează formă de salam, care se tăvăleşte bine 
în zahăr pudră, se înfăşoară bine strîns în hîrtie şi se 
lasă la rece pînă doua zi. 


Se serveşte tăiată în feli. După dorinţă se poate 
garnisi cu frişcă bătută sau cu spumă de fructe cu 
albuş de ou bătut (v. reţeta 1538). 


1493. Ruladă de biscuiţi Il (cu rahat) 


400 g biscuiţi, 250 g rahat, 100 g miez de 
nucă, 200 g zahăr pudră, 30 g cacao, 1 plic de 
zahăr vanilat, 30 ml rom, 1/2 coală de hirtie 
celofan sau pergament. 

Într-o cratiţă se pune rahatul cu cîteva linguri 
de apă şi se ţine pe foc mic, amestecîndu-se pînă 
cînd rahatul devine moale ca o marmeladă, apoi se 
pun: biscuiţii sfărimaţi, miezul de nucă tăiat mărunt 
cu cuțitul, cacaua, romul şi se amestecă bine pînă 
ce compoziţia devine omogenă. Se lasă să se 
răcească, apoi se aşază pe o coală de hirtie pe care 
s-a întins zahărul pudră, iar compoziţia se rulează 
dîndu-i forma unui salam. Se lasă la rece citeva ore, 
după care se poate tăia în felii. Rulada de biscuiţi 
este mai bună dacă se prepară cu o zi înainte. 


1494. Fursecuri simple 


300 g făină, 150 g unt, 150 g zahăr pudră, 
2 ouă, 2 linguri de smîntînă, 1 plic de zahăr 
vanilat, 1 virf de cuţit de praf de copt, 30 mi 
(1 lingură) de alcool. 

Într-un castron se pun untul moale, zahărul, 
făina, smintina, ouăle, zahărul vanilat şi praful de 
copt stins cu alcool (rom sau coniac). Se amestecă 
frămiîntind bine, apoi se lasă la rece 2—3 ore. După 
ce se ia de la rece, se pune aluatul pe o planşetă 
presărată cu făină şi se întinde o foaie de 1/2 cm 
grosime, din care se decupează cu forme de tablă 
diferite figuri sau se taie cu ruleta. Acestea se aşază 
în tăvi şi se coc în cuptor la foc domol. 


1495. Fursecuri delicioase şi spornice 


4 ouă, 250-300 g untură, 250-300 g zahăr, 
1 plic de zahăr vanilat, coajă de lămiie sau de 
portocală rasă, 1 lingură de rom, 1 lingură de 
amoniac, făină cit cuprinde compoziția (cam 
700-800 g). 

Se bat ouăle cu zahăr bine de tot, apoi se 
adaugă untura moale şi se amestecă bine cu lingura 
de lemn. Se adaugă zahărul vanilat, coaja de lă-miie 
rasă, amoniacul stins cu rom sau cu 1 lingură de 
zeamă de lămiie şi treptat făină cît cuprinde, ca să 
iasă o cocă potrivit de moale. Se pune aluatul pe o 
planşetă presărată cu făină şi se întinde o foaie cam 
de 5—6 mm grosime, se taie cu ruleta sau cu gura 
unui păhărel forme diferite, se pun în tavă şi se 
introduc în cuptor, la foc moale. Se coc fără să se 
rumenească. Sînt mai bune după 1—2—3 zile. 

Din compoziţia acestui fel de cocă se pot face 
diferite feluri de fursecuri: 

1) se taie cu gura unui păhărel rondele, se ung 
cu ou sau numai cu albuş de ou şi se presară 
deasupra nuci tocate foarte mărunt şi cu puţin 
zahăr tos. Se aşază în tavă şi se coc la cuptor; 

2) din foaia întinsă se decupează rondele şi se 
coc simple. După ce se coc, jumătate din rondele se 
ung cu o cremă sau cu marmeladă fină şi se 
acoperă apoi cu rondelele rămase neunse şi pe 
deasupra se pot glasa sau presăra cu puţin zahăr 
pudră. 

Tot din această compoziţie de cocă se pot face 
mici cornuleţe cu diferite umpluturi. 


1496. Fursecuri umplute cu cremă de 
cacao 


Pentru aluat: 250 g fâină, 200 g unt, 150 g 
miez de nucă, 150 g zahăr pudră, 1 ou, 1 virf 
de cuțit de bicarbonat, 1 plic zahăr vanilat, 
coajă de lămiie. 


Pentru cremă: 150 g unt, 200 g zahăr farin 
(pudră), 50 g cacao, 1 lingură de rom. 

Într-un castron se pun untul moale, zahărul 
pudră, coaja de lămiie rasă, zahărul vanilat, 1 ou şi 
se freacă bine, apoi se adaugă făina, miezul de nucă 
dat prin maşină, bicarbonatul şi se frămîntă bine. Se 
lasă la rece 1—2 ore, după care se întinde o foaie 
sau două de 1/2 cm grosime din care se decupează 
cu un pahar mic discuri. Acestea se pun într-o tavă 
neunsă şi se coc la foc potrivit. 

După ce s-au copt şi s-au răcit se ung pe o 
parte cu cremă de cacao şi se lipesc cîte 2 discuri 
cu cremă de cacao la mijloc. 

Prepararea cremei. Se freacă untul cu zahărul 
pînă devine spumă, se adaugă cacaua cernută şi 
rom după gust. 

Se glasează deasupra după dorinţă. Pot rămîne 
şi fără glazură, iar în loc de cremă de cacao se 
poate pune între ele marmeladă de orice fel sau 
gem. 


1497. Fursecuri din compoziţie de turtă 
dulce 


500 g făină, 200 g miere de albine, 300 g 
zahăr tos, 50 g unt, 3-4 ouă, 200 g miez de 
nucă, 1 lămîie, 1/2 pacheţel praf de copt, 1 
virf de cuțit de sare, scorţişoară, ienibahar şi 
zahăr vanilat. 

Se toarnă gălbenuşurile într-un castron, se 
adaugă 200 g zahăr şi se freacă 5—6 min, după 
care se adaugă mierea încălzită puţin, untul, coaja 
de lămîie rasă, praful de copt sau bicarbonat stins 
cu zeamă de lămiie, sare şi restul de mirodeniii 
după plac. La urmă se adaugă făina şi se frămiîntă 
bine. Se lasă aluatul 2—3 ore să se odihnească, 
după care se pune pe o planşetă presărată cu făină 
şi se întinde cu sucitorul o foaie de 1 cm grosi-me, 
din care se decupează, cu diferite forme de tablă, 


figurine. Acestea se ung pe deasupra cu albuş de 
ou, se presară apoi cu miez de nucă tăiat cît mai 
mărunt şi amestecat cu restul de zahăr (100 g), 
după care se aşază în tăvi neunse şi se coc pe rînd 
în cuptor la foc domol, pînă se rumenesc puţin. Sînt 
mai crocante şi mai bune după 2—3 zile. 


1498. Pişcoturi de şampanie 


250 g făină, 8 ouă, 250 g zahăr tos, 100 g 
zahăr pudră pentru presărat. 

Se freacă albuşurile cu 2/3 din cantitatea de 
zahăr, care se adaugă treptat, după care se toarnă 
peste  gălbenuşuri, amestecînd uşor, apoi se 
adaugă, treptat, făina. 

Se îmbracă o tavă cu hirtie şi cu ajutorul unui 
cornet se toarnă din compoziţia obţinută batoane 
lunguieţe, peste care se presară zahăr pudră şi se 
coc la foc potrivit. După ce s-au copt se desprind de 
pe hîrtie cu vîrful unui cuţit bine ascuţit. 


1499. Minciunele 


3-4 ouă, 2-3 linguri de smîntînă groasă, 1 
praf de sare, coajă de lămiie rasă, 100 g zahăr 
pudră, 1 lingură de rom, făină cit cuprinde 
coca. 

Se pun toate componentele într-un castron şi se 
amestecă bine. (Din zahărul pudră jumătate se 
opreşte pentru pudrat la urmă). Se adaugă treptat 
făina şi se amestecă pînă se face un aluat potrivit 
de moale şi omogen. Se pune pe planşeta presărată 
cu făină şi se întinde cu merdeneaua (sucitorul) o 
foaie groasă de 1/2 cm. Se taie fişii lungi de 10—12 
cm şi late de 2—3 cm, se face la mijlocul fiecăreia o 
crestătură în lung, cu cuțitul, în care se introduce 
unul din capetele fişiei, scoţindu-se pe partea 
cealaltă, căpătind astfel un aspect de funduliţă. Se 
prăjesc pe rînd, într-o tigaie adîncă sau într-o cratiţă 
cu ulei mai mult şi bine încins. Cînd capătă o 


culoare aurie sînt gata şi se scot cu o spumieră de 
sîrmă sau cu o lingură cu găuri. Se pun pe o hirtie 
albă sau pe sugativă şi după ce s-au răcit se 
pudrează cu zahăr vanilat şi se aşază pe un platou 
rotund şi împodobit pe margine cu şerveţele sau pe 
un disc de carton dantelat. 


16.5. CHECURI, PANDIŞPAN, RULADE, 
TURTE DULCI etc. 


1500. Chec de albuş 


5 albuşuri, 150 g zahăr tos, 120 g făină, 
100 g miez de nucă, coajă de lămîie rasă, 20 g 
unt pentru uns forma, 1 plic de zahăr vanilat, 
1 lingură de zeamă de lămiie. 

Se pun albuşurile într-un castron şi se ţin 1—2 
ore în frigider. Apoi se bat bine cu un tel de sîrmă 
pînă încep să se spumeze. Se adaugă treptat 
zahărul, bătîndu-se pînă spuma se întăreşte bine. Se 
adaugă cite puţină făină, amestecîndu-se încet pînă 
se încorporează în albuş. La sfîrşit se adaugă miezul 
de nucă tăiat, coaja de lămiie, rasă, zahărul vanilat 
şi o lingură de zeamă de lămiie. Se toarnă într-o 
formă unsă cu unt şi presărată cu făină şi se 
introduce în cuptorul încălzit mai slab. 


1501. Chec simplu 


400 g făină, 200 g zahăr pudră, 100 g 
Zahăr tos (pentru albuşuri), 3 ouă, 120 g 
margarină, 1/2 pahar lapte, 1/2 linguriţă de 
amoniac, 1 plic de zahăr vanilat, 1 lingură de 
zeamă de lămiie, coajă de lămiie, 100- 
200 g diferite fructe confiate sau rahat. 

Se freacă gălbenuşurile cu zahărul pudră şi cu 
margarină, se adaugă laptele, coaja de lămîie, 
zahărul vanilat, făina, amoniacul stins cu zeamă de 
lămîie şi se amestecă. La urmă se introduc în 


compoziţie  albuşurile bătute cu zahăr tos, 
amestecînd cît mai puţin şi uşor ca să nu se lase 
albuşul. Se toarnă apoi compoziţia finită într-o tavă 
unsă şi presărată cu făină. Se coace la foc potrivit şi 
cînd este gata se pudrează cu zahăr vanilat. 


1502. Chec pufos cu ulei 


5 ouă, 250 g zahăr, 100 ml ulei, 250 g 
făină, 100 g miez de nucă, 50 g stafide, 50 g 
rahat sau fructe confiate, 1 lămiie, 1 virf de 
cuțit praf de copt. 

Intr-un castron se rade coaja unei lămii, se pun 
gălbenuşurile, se toarnă cîte puţin din ulei şi se 
freacă ca la maioneză. Între timp, se bat albuşurile 
rămase de la gălbenuşuri pînă devin spumă, se 
adaugă un praf de sare şi se bat în continuare 
adăugiîndu-se cite puţin zahărul, pînă ce acesta se 
dizolvă iar albuşurile se vor întări ca pentru bezele. 
Se adaugă în albuş zeama de lămiie în care în 
prealabil s-a stins praful de copt, se mai amestecă 
(nu cu telul ci cu lingura de lemn) de sus în jos 
adăugîndu-se apoi gălbenuşurile şi cîte puţină făină. 
Se înglobează în compoziţie bucățele de rahat sau 
de fructe confiate, stafidele şi miezul de nucă tăiat 
în lung, toate date mai întîi prin făină. Compoziţia 
trebuie să iasă ca o smîntînă groasă. Se unge bine 
tava cu unt, se tapetează bine cu făină şi se umple 
cu compoziţia de chec. Se pune la copt în cuptorul 
bine încins dinainte, apoi se mai reduce focul. Se 
ţine în cuptor 25—30 min, după care se întoarce 
tava şi se mai ţine 10—15 min. Din compoziţia 
prevăzută se pot coace 2 checuri mai mici (în tăvi 
înguste). 


1503. Chec fără grăsime, cu nuci 


5 ouă, 120 g făină, 150 g zahăr, 100 g 
miez de nucă, 1/2 lămiie, zahăr vanilat, 
eventual şi 100 g rahat. 


Se freacă gălbenuşurile cu 100 g de zahăr şi se 
adaugă lămiia dată prin răzătoare (atît coaja cît şi 
miezul). Separat se bat bine albuşurile, adăugind 
treptat restul de zahăr, apoi se toarnă peste 
gălbenuşuri şi se amestecă încet. Se adaugă făina în 
care au fost amestecate bucățele mici de rahat şi 
nucile tăiate cu cuțitul. 

Se îmbracă o formă de chec cu hirtie albă în 
care se toarnă compoziţia obţinută. Se coace la foc 
potrivit. După ce se scoate din formă se curăţă pe 
margini de hiîrtia care s-a lipit de chec, apoi se 
pudrează cu zahăr vanilat. 


1504. Pandişpan 


6 ouă, 250 zahăr, 200 g făină, coajă de 
lămiie rasă, 1 lingură de zeamă de lămiie, 
zahăr vanilat. 

Se separă albuşurile de gălbenuşuri şi se ţin la 
rece, pînă ce se freacă gălbenuşurile cu zahăr şi cu 
coaja de lămiie rasă şi se face ca o alifie. Se adaugă 
zeama de lămiie şi o parte din făină şi se amestecă. 
Intre timp, se bat albuşurile, adăugîndu-se un virf de 
cuţit de sare, iar cînd s-au spumat bine se amestecă 
cu gălbenuşurile alifiate, alternînd cu restul de 
făină; amestecarea se face lent, de jos în sus, cu o 
lopăţică de lemn. Se toarnă compoziţia în forme 
unse cu unt şi presărate cu făină şi se introduc în 
cuptorul bine încălzit; după 5—6 min se reduce 
puţin temperatura. După ce s-a rumenit şi a crescut 
bine se scoate din cuptor şi se pudrează cu zahăr 
vanilat. Din compoziţia de pandişpan se poate 
pregăti blatul pentru tort. 


1505. Pandişpan cu vişine 


Compoziţia de pandişpan se pregăteşte la fel ca 
în reţeta precedentă, folosind aceleaşi componente 


şi cantităţi. Pentru adaos: 600 g vişine, 150 g 
zahăr tos, 30 g zahăr pudră. 

Vişinele, cărora li s-au scos sîmburii, se pun 
separat într-un castron, se presară cu zahăr şi se 
lasă 2—3 ore, după care se încorporează în 
compoziţia de pandişpan, amestecînd puţin şi foarte 
lejer. Se toarnă compoziţia într-o tavă unsă cu unt şi 
presărată cu făină, apoi se introduce în cuptorul 
încălzit potrivit. După ce s-a copt, se taie cu virful 
unui cuţit (în tavă), se scoate pe un platou şi se 
pudrează cu zahăr. In loc de vişine, pandişpanul se 
poate prepara şi cu alte fructe proaspete sau 
confiate. 


1506. Ruladă cu cremă de unt şi cacao 


Pentru cocă: 125 g făină, 125 g zahăr, 5 
ouă, 1 plic de zahăr vanilat. 

Pentru cremă: 3 ouă, 200 g zahăr, 200 g 
unt, 1 plic zahăr vanilat, 30 g cacao. 

Se freacă gălbenuşurile cu 3/4 din cantitatea de 
zahăr, adăugindu-se o lingură de apă caldă. Separat 
se bat albuşurile cu restul de zahăr, după care se 
toarnă peste gălbenuşuri, amestecînd uşor de jos în 
sus, apoi se adaugă un plic de zahăr vanilat şi 
alternativ făina. Se îmbracă o tavă mare de 
plăcintă, unsă cu ulei, cu hirtie şi în ea se toarnă 
compoziţia obţinută. Se coace la foc potrivit, dar nu 
prea tare, pentru că nu se mai poate rula. Rulada 
coaptă să răstoarnă imediat pe un şervet curat şi 
presărat cu zahăr, se desprinde uşor de hirtie şi se 
rulează cu ajutorul şervetului în care rămîne pînă se 
răceşte, după care se umple. 

Intre timp se prepară crema astfel: se sparg 
ouăle într-un castron, se adaugă zahărul, zahărul 
vanilat şi se bat pe foc fără să dea în fiert, pînă ce 
compoziţia creşte şi se îngroaşă puţin, apoi se lasă 
să se răcească puţin, după care se toarnă peste 


untul frecat cu cacaua. Rulada din şervet se de- 
rulează, se unge cu crema preparată, se rulează din 
nou şi se pune la rece. Cine doreşte poate unge 
rulada cu aceeaşi cremă şi pe deasupra, presărind 
apoi cu nuci tocate mărunt. De asemenea, se poate 
glasa cu glazură, după gust. 


1507. Ruladă cu marmeladă 


Se prepară la fel ca în reţeta precedentă, 
înlocuind crema de unt cu marmeladă. 


1508. Ruladă cu miez de nucă 


Compoziţia pentru ruladă se pregăteşte la fel 
ca în reţeta 1506, folosindu-se cremă de nuci în loc 
de cremă de unt (v. reţeta 1579). 


1509. Turtă dulce cu miere de albine 


450 g făină, 100 g zahăr, 300 g miere, 3 
ouă, 150 g miez de nucă, 2-3 cuişoare, 1 g 
scorţişoară, 1 g bicarbonat, 1 lingură de 
zeamă de lămiie, 150 mil ulei, coajă de lămiie, 
1 priză de sare. 

Se încălzeşte mierea. Se bat pe baia de apă 
ouăle cu zahărul, apoi se adaugă mierea caldă, 
uleiul, bicarbonatul stins cu zeama de lămîie, miro- 
deniile pisate, făina cernută şi nucile tăiate felioare. 
O tavă unsă cu ulei se îmbracă cu hirtie, apoi se 
umple cu compoziţia. Se coace la foc moale, circa 1 
—1 1/2 oră. 

Turta dulce se poate păstra timp foarte 
îndelungat. 


1510. Turtă dulce 


Pentru două tăvi: 750 g făină, 200 g zahăr, 
500 g miere, 7 ouă, 200 ml ulei, un virf de 
cuțit de bicarbonat, 300 g miez de nucă, 100 g 


rahat, 50 g rom, 1/2 linguriţă de scorţişoară 
pisată, 1/2 linguriţă  nucşoară rasă, 2-3 
cuişoare, coaja de lămiie, 1 priză de sare. 

Se încălzeşte bine mierea apoi se lasă să se 
răcească puţin ca să nu se opărească ouăle. Intre 
timp, se pun ouăle cu jumătate din zahăr într-un 
căzănel sau castron aşezat într-un alt vas cu apă 
clocotită (baie de aburi), amestecînd pînă se dizolvă 
zahărul bine. Se adaugă mierea, uleiul, bicarbonatul 
stins cu rom, mirodeniile, făina şi nucile tăiate în 
lung. Se amestecă şi între timp se adaugă albuşurile 
bătute cu restul de zahăr. Se îmbracă cu hirtie 2 
tăvi lungi (de cozonac) unse cu ulei şi se umplu cu 
compoziţia obţinută. Deasupra se aşază 1—2 rînduri 
de rahat tăiat în bucăţi lungi, care se dau prin făină 
şi apoi se presează cu degetul înmuiat în ulei pentru 
a le introduce în compoziţie. Se unge compoziţia cu 
ou bătut pe deasupra, se introduc tăvile în cuptor la 
temperatură mai slabă şi se ţin cam 1—1 1/2 oră. O 
dată introduse la cuptor, tăvile nu trebuie mişcate 
decit după 1 oră, altfel aluatul cade. 


1511. Turtă dulce fără miere şi fără ou 


Pentru două tăvi: 2 pahare de lapte, 300 g 
zahăr tos, 60 ml ulei, 1 pahar cu apă, 750 
g făină, 1 linguriţă de bicarbonat, 1 lămiie, 1 
priză de sare, mirodenii ca pentru turtă, 200- 
300 g miez de nucă. 

Se cerne făina într-un castron, se face o gropiţă 
în care se toarnă 150 g zahăr dizolvat în laptele 
călduţ, iar restul de zahăr se pune într-o crăticioară 
şi se ţine pe foc mic pînă se caramelizează, dar nu 
prea tare căci se amăreşte. Cînd s-a topit tot 
zahărul şi capătă culoare maro, se stinge cu un 
pahar de apă călduţă şi se lasă pe foc amestecînd 
pînă se dizolvă. După ce s-a răcit puţin se toarnă în 
castronul cu făină. Se adaugă mirodeniile, uleiul, 1 
priză de sare, bicarbonatul stins cu zeamă de lămîie 


şi nucile tăiate cu cuțitul. Se amestecă pînă se 
obţine o compoziţie omogenă care se toarnă în 
tăvile unse cu ulei, se presară cu făină şi se coace la 
cuptor 1 1/2 oră, la foc moale. Pentru un gust mai 
bun se pot adăuga în compoziţie 2—3 linguri de 
miere de albine. 


1512. Turtă dulce cu stafide şi miez de 
nucă 


300 g făină, 150 g zahăr tos, 100 g miere 
de albine, 1-2 ouă, 60 ml ulei, 1 pahar de 
lapte, 60 g stafide, 100 g miez de nucă, 1/4 
pacheţel praf de copt, 1/2 lămiie, cite un virf 
de cuțit de sare, scorţişoară, cuişoare. 

Se cerne făina într-un castron, se adaugă 
laptele, ouăle, zahărul, uleiul, mierea încălzită şi 
toate mirodeniile pisate şi cernute prin sită. Se 
amestecă şi se adaugă praful de copt sau 
bicarbonatul stins cu zeama de lămîie, stafidele 
opărite şi nucile tăiate cu cuțitul (nu prea mărunt). 
Se mai amestecă o dată pînă se încorporează 
componentele. Compoziţia obţinută se toarnă într-o 
formă mare sau în două mai mici (forme de 
cozonac) unse cu unt şi presărate cu făină. Se coace 
la început în cuptorul încălzit potrivit, iar după ce s- 
a rumenit puţin se reduce temperatura, se acoperă 
turta cu o hirtie şi se mai ţin în cuptor circa 1 oră. 
Turta este mai gustoasă după 2—3 zile. Se taie în 
felii subţiri şi se serveşte ca desert sau pentru ceai. 


1513. Turtă ţărănească cu mălai şi 
dovleac 


300 g mălai, 100 g griş, 200 g făină, 300 g 
zahăr tos, 1 kg dovleac, 2-3 ouă, 50 g drojdie 
de bere, 100 g unt, margarină sau ulei, 1 
pahar de smintină, sare. 


Dovleacul curăţat de coajă se dă pe răzătoare 
şi se pune la fiert. În acest interval de timp se 
plămădeşte drojdia de bere, dizolvată cu puţin lapte 
călduţ, cu o lingură de făină şi cu o linguriţă de 
zahăr. După ce dovleacul a fiert, se strecoară şi cu 
zeama de la el se opăreşte mălaiul amestecat cu 
grişul şi cu zahărul, iar peste acestea se adaugă 
dovleacul trecut prin sită, gălbenuşurile, unt topit 
sau ulei, smintina, drojdia crescută (plămădită), 
sarea şi la urmă albuşurile bătute spumă. Totul se 
amestecă, nu prea mult ca să nu cadă albuşurile. 
Compoziţia obţinută se toarnă în una sau două tăvi 
bine unse cu unt sau cu ulei şi se introduce în 
cuptorul bine încălzit. După ce turta a crescut şi 
începe să se  rumenească, se micşorează 
temperatura cuptorului (se reduce sursa de 
căldură). Se serveşte caldă. 


1514. Turtă dulce cu dovleac 


1 kg făină, 1 kg dovleac, 50 g drojdie de 
bere, 400 g zahăr, 100 mil ulei, 100 g unt, 2-3 
ouă, 50 g zahăr pudră, o priză de sare, 1 plic 
zahăr vanilat, scorţişoară. 

Dovleacul curăţat se dă pe răzătoare cu găuri 
mari şi se pune într-un vas. Se adaugă uleiul, 
zahărul, scorţişoara, zahărul vanilat, se înăbuşă şi 
se lasă să se răcească. Se adaugă apoi făina, ouăle, 
untul, drojdia, se amestecă şi se pune la dospit. 
După ce a crescut se pune în tăvi de plăcintă, se 
nivelează pe deasupra şi se unge cu unt sau cu ulei. 
Se introduce în cupto-rul bine încins. După ce s-a 
copt se taie în bucăţi potrivite, care se scot pe 
platou şi se pudrează deasupra cu zahăr amestecat 
cu vanilie. Se serveşte caldă. 


16.6. PRĂJITURI ŞI DULCIURI 
DIVERSE 


1515. Mereng 


5 albuşuri, 250 g zahăr, 250 g frişcă, sos 
de ciocolată, ulei, făină, înghețată. 

Se bat bine albuşurile, adăugînd treptat zahărul 
tos, încălzit din timp pe o hirtie pusă într-o tavă la 
cuptor. Se unge o tavă cu ulei, se presară cu făină şi 
cu un cornet se toarnă din compoziţia obţinută 
grămăjoare rotunde, semisferice, cu diametrul de 5 
—6 cm, şpriţuite în formă de spirală (şurub). Se coc 
la foc foarte moale, lăsînd să se usuce bine de tot. 
Se desprind cu atenţie de pe tavă, cu virful unui 
cuţit. După ce s-au răcit se umple fiecare căpăcel cu 
îngheţata preferată şi se lipesc cîte două, iar între 
ele se şpriţuieşte cu multă frişcă bătută. Desupra se 
poate turna puţin sos de ciocolată sau se presară 
ciocolată rasă. Se prepară la rece şi se serveşte 
imediat. 


1516. Mereng cu cremă de ciocolată 


Se prepară coji de mereng apoi se umplu la fel 
ca în reţeta precedentă, în loc de îngheţată 
folosindu-se cremă de ciocolată şi peste ele se 
şpriţuieşte cu frişcă bătută. In crema de ciocolată se 
poate adăuga miez de nucă (la 1 kg de cremă, 200 
g miez de nucă) bine uscat la cuptor, pînă începe să 
se rumenească şi, după răcire, zdrobit cu 
merdeneaua. 


1517. Bezele cu nuci (fursecuri) 


4 albuşuri, 200 g zahăr, 200 g miez de 
nucă, 1 pacheţel zahăr vanilat, coajă rasă de 
la 1/2 lămiie. 

Albuşurile proaspete se separă cu atenţie de 
gălbenuşuri, în aşa fel ca să nu cadă în albuşuri nici 
un pic de gălbenuş, după care se ţin 20— 30 min la 
frigider, apoi se toarnă într-un căzănel sau într-un 
castron şi se bat cu un tel de sîrmă pînă încep să se 
spumeze; se adaugă zahărul treptat şi se bat în 
continuare, pînă se obţine o spumă compactă. 

Se adaugă miezul de nucă bine uscat şi dat prin 
maşina de nuci, coaja de lămiie rasă, zahărul vanilat 
şi se amestecă lejer şi cît mai puţin, ca să nu se lase 
albuşul. Compoziţia obţinută se toarnă sub formă de 
gogoşele de mărimea unei nuci mici într-o tavă 
tapetată cu hirtie velină. Turnarea se face cu 
ajutorul unui poş sau a unui cornet de hirtie de 
pergament în virful căruia se fixează un dui sau un 
şpriţ mai deschis. Gogoşelele, distanţate între ele ca 
să nu se lipească, se coc imediat la foc foarte slab 
pînă se usucă bine. Se recomandă ca la începutul 
coacerii, pînă ce bezelele cresc şi prind puţină 
coajă, să se lase uşa cuptorului întredeschisă puţin. 
Cînd sînt gata se dezlipesc uşor cu virful unui cuţit şi 
se păstrează la loc uscat, pînă la întrebuințare. 


1518. Bezele umplute cu frişcă sau cu 
cremă 


Bezelele se prepară la fel ca în reţeta 
precedentă, folosind aceleaşi componente şi 
cantităţi. 

Bezelele, coapte la foc slab, cînd sînt gata, se 
lasă să se răcească, apoi se umplu cu frişcă bătută 
cu cacao (v. reţeta 1577). După ce s-au umplut se 
lipesc două cîte două. După dorinţă se pot glasa cu 
glazură de ciocolată. 


1519. Napolitane cu cremă de cacao 


Foile „Lica” (vafele) se pun pe rînd, cîte una, pe 
un platou dreptunghiular plat, apoi se ung cu cremă 
de cacao sau cu orice altă cremă. Se suprapun 
astfel 5 rînduri de foi şi între ele 4 rînduri de cremă 
şi se pun la rece. După ce crema s-a întărit se taie 
în bucăţi mici pătrate, care se glasea-ză sau se ung 
cu aceeaşi cremă cu care s-au umplut. Fiecare 
bucăţică se poate presăra apoi cu miez de nucă 
tocat mărunt. 


1520. Napolitane cu miere de albine şi 
nuci 


2 pachete de foi „Lica” sau vafe, 300 g 
miere de albine, 200 g zahăr, 200 g miez de 
nucă, 50 ml rom, 2 linguri de cacao, 100 g unt. 

Se recomandă ca foile să fie puse pentru cîteva 
minute în cuptor călduţ pentru a deveni mai 
crocante. Miezul de nucă se pune şi el la cuptor, 
care trebuie să fie bine încălzit, în aşa fel ca nucile 
să se prăjească puţin (fără să se pirlească). 

Mierea şi zahărul se toarnă într-un castron care 
se pune la foc moale, amestecîndu-se pînă se va 
topi zahărul. Se adaugă nucile tocate mărunt cu 
cuțitul sau pisate în piuliţă, romul, cacaua şi se 
amestecă, fără a se lăsa să dea în fiert. Se ia apoi 
vasul de pe foc şi cu compoziţia respectivă se ung 
foile pe rînd, se suprapun pe un platou şi peste ele 
se aşază un fund de lemn sau o scîndurică curată, 
ca să le preseze. Se lasă la rece citeva ore, după 
care se taie în pătrăţele sau în romburi mici. 

Pentru un aspect mai decorativ se pot glasa pe 
deasupra cu glazură. 


1521. Nuga 


1 pachet de foi „Lica” sau foi de vafe, 4-5 
albuşuri, 350 g zahăr, 200 g glucoză sau miere 
de albine, 400 g nuci, 1 plic de zahăr vanilat. 

Se bat bine albuşurile cu 100 g zahăr. Separat 
se fierbe restul de zahăr împreună cu glucoza în 100 
ml apă, pînă se obţine un fondant tare. Se toarnă 
fierbinte peste  albuşurile bătute,  amestecînd 
continuu şi ţinînd vasul în baia de apă clocotită. 
Operația durează cam 40 min, apoi se ia vasul de 
pe foc, se adaugă nucile (în prealabil prăjite şi, prin 
frecare uşoară cu mîna, îndepărtate pieliţele) şi 
zahărul vanilat. Compoziţia obţinută se pune între 
foile de „Lica” aşezate pe un platou plat, după care 
se acoperă cu o hirtie pergament, se pune deasupra 
un fund cu o greutate, astfel ca să ţină nugaua 
presată şi se lasă să se răcească pînă a doua zi, 
apoi se taie în romburi. 


1522. Pricomigdale cu nuci 


6 albuşuri, 300 g zahăr, 200 g miez de 
nucă, 30 g făină, 10 picături esență de 
migdale sau coniac, 20 g zahăr pudră. 

Se dă miezul de nucă prin maşina de măcinat 
nuci, se amestecă cu zahărul, apoi se adaugă 
albuşurile nebătute şi se încălzeşte compoziţia pe 
maşina de gătit pînă se înfierbîntă bine, amestecînd 
continuu cu o lopăţică sau cu o lingură de lemn. Se 
lasă să se răcească amestecînd mereu, apoi se 
adaugă esenţa de migdale şi făina. 

Se îmbracă o tavă cu hirtie şi cu ajutorul unui 
cornet se toarnă compoziţia sub formă de 
grămăjoare mici, rotunde. Se presară deasupra cu 
zahăr pudră şi se coc la foc potrivit. Pricomigdalele 
coapte se dezlipesc cu grijă, întorcîndu-se hirtia cu 
faţa în jos şi udînd-o cu o pensulă înmuiată în apă. 
Dacă din această compoziţie se toarnă pricomigdale 
mici (cît un inel), ele se pot lipi cîte două cu 


marmeladă la mijloc,  obţinîndu-se fursecuri 
pricomigdale. 


1523 Lapte de pasăre 


6 ouă, 1 | de lapte, 200 g zahăr tos, 2 
plicuri zahăr vanilat. 

Într-o cratiţă mai largă se pune la fiert laptele 
cu puţin zahăr şi cu zahărul vanilat. Se bat 
albuşurile spumă, se adaugă jumătate din zahăr şi 
se bat în continuare pînă ce spuma s-a întărit bine. 
Se ia din spumă cu o lingu-ră cite un bulgăraş şi se 
pune la fiert în laptele clocotit. Se lasă să fiarbă 
cîteva secunde pe o parte şi pe cealaltă, după care 
se scot cu spumiera pe platou. După ce bulgării de 
albuş au fiert, se toarnă laptele peste gălbenu-şurile 
frecate cu restul de zahăr şi se ţine pe foc moale, 
amestecînd pînă începe să se îngroaşe puţin, după 
care se toarnă peste bulgării de albuş. Se serveşte 
rece. 


1524. Cremă de zahăr ars (cremă 
caramel) 


8 ouă, 200 g zahăr tos, 1 | lapte, 1 plic 
zahăr vanilat, 200 g zahăr pentru caramel. 

Într-o cratiţă de 2—3 | se pun 200 g zahăr şi se 
aşază pe ochiul aragazului acoperit cu un disc de 
metal. Cînd zahărul începe să se caramelizeze se 
amestecă cu coada unei linguri de lemn pînă ce se 
topeşte tot zahărul şi se formează puţină spumă la 
suprafaţă; în acelaşi moment cratiţa se ia de pe foc 
şi, ţinînd cu un prosop torţile, se învirteşte în aşa fel 
încît să se tapeteze interiorul cu zahăr ars, apoi se 
lasă pentru 2—3 ore la rece. 

Între timp, se prepară compoziţia astfel: ouăle 
întregi se golesc într-o cratiţă sau într-un lighenaş. 
Se adaugă 200 g zahăr, zahărul vanilat şi se freacă 
2—3 min, după care se diluează cu laptele puţin 


călduţ. Se toarnă totul în cratiţa tapetată cu zahăr 
caramelizat şi se introduce în cuptorul bine încălzit, 
iar după 20—30 min se reduce focul, ca să nu se 
rumenească crema prea tare şi se mai ţine în cuptor 
30—40 min. Cînd crema este gata închegată se 
scoate din cuptor şi, fără să se scoată din cratiţă, se 
lasă la rece pentru cîteva ore sau pentru a doua zi. 

In momentul servirii, se răstoarnă pe un platou 
rotund, iar în cratiţă se toarnă 100 ml apă şi 1—2 
linguri de rom, se dă într-un clocot, se răceşte şi se 
adaugă la cremă. Se serveste simplă sau ornată cu 
frişcă bătută. 


1525. Halva de griş 


300 g griş, 150 g unt, 150 g zahăr, 1/2 | 
lapte, 20 g cacao, 100 g nuci, 1 pacheţel zahăr 
vanilat. 

Într-un vas de tuci se pune untut la înfierbîntat, 
se adaugă grişul cernut şi se amestecă pe o sursă 
de căldură pînă începe să se rumenească; în acest 
moment se toarnă laptele fierbinte îndulcit cu zahăr, 
adăugiîndu-se şi apă clocotită, după nevoie, astfel 
încît grişul gata să fie potrivit de gros. Se adaugă 
cacaua şi se amestecă repede în continuare, să nu 
se facă cocoloaşe, după care se adaugă nucile 
tocate mărunt sau măcinate, zahărul vanilat şi se 
amestecă din nou. Apoi, cu ajutorul unei linguri 
unse cu unt se formează găluşte de mărimea unui 
ou, care se servesc reci ca desert. 


1526. Nuci glasate (deliciu pentru şpriţ) 


500 g miez de nucă, 500 g zahăr tos. 

Se toarnă zahărul într-o tigaie, se pune pe foc 
domol şi se amestecă pînă se topeşte şi se 
caramelizează (fără să se ardă). Se adaugă miezul 
de nucă bine uscat şi tăiat în bucățele mari, se 
amestecă cu virful furculiţei şi se răstoarnă repede 


într-o tavă unsă. Se nivelează şi se taie fierbinte în 
bucățele rombice care se desfac unele de altele. 


1527. Nuci pralinate cu sare, pentru bere 


Miezul de nucă se pune într-o tavă şi se 
introduce în cuptorul slab încălzit să se prăjească 
puţin, pentru a se putea apoi îndepărta uşor pieliţa. 
Îndepărtarea pieliţei se face după ce miezul s-a 
răcit, frecîndu-l uşor cu mîna. Apoi (pentru 500 g 
miez de nucă) se dizolvă o lingură de făină cu 1 
pahar de apă, după care se dă în fiert, amestecîndu- 
se pe foc slab pînă se face ca o pastă lipicioasă, în 
care se introduce miezul de nucă. Se amestecă pînă 
ce tot miezul se va unge cu această soluţie, după 
care se adaugă 300 g sare fină şi se amestecă din 
nou pînă ce tot miezul de nucă se îmbibă cu sare. 
Se pun apoi nucile într-o tavă întinsă şi se introduc 
în cuptor. În timpul prăjirii se amestecă cu o lopăţică 
de lemn, pentru a nu se lipi între ele. După ce s-au 
răcit se servesc la bere sau la şpriţ. 


1528. 
decorticate 


Alunele sau arahidele decorticate, mai întîi se 
prăjesc puţin pentru a se putea îndepărta de pe ele, 
prin frecare cu mina, pielita subţire. Apoi se 
procedează la fel cum s-a arătat în reţeta 
precedentă. 


1529. Bavareză de caise 


300 g caise, 200 g zahăr, 12 g gelatină, 
300 g frişcă. 

Se aleg caise foarte coapte, se dau prin sită şi 
se pun să fiarbă cu zahărul pînă se obţine o 
marmeladă. Se ia marmelada de pe foc, se adaugă 
gelatina (înmuiată în apă rece), apoi frişca bătută şi 


Al 


se amestecă bine. Se toarnă compoziţia în formă de 
bavareze sau în pahare şi se pune la rece, 2—3 ore, 
pentru a se întări. Scoaterea din formă se face prin 
scufundarea acesteia o clipă în apă fierbinte, după 
care se răstoarnă uşor conţinutul pe o farfurie sau 
pe un platou. La servire se poate garnisi cu frişcă 
bătută sau cu un sirop de fructe. 


1530. Bavareză de zmeură 


300 g zmeură, 150 g zahăr, 10 g gelatină, 
300 g frişcă bătută. 

Se dă zmeura prin sită şi se pune la fiert 
împreună cu zahărul. Se amestecă mereu pînă se 
obţine o marmeladă potrivit de groasă. Se trage 
apoi cratita de pe foc şi se adaugă gelatina 
(înmuiată în apă rece). Se lasă puţin să se răcească, 
după care se adaugă frişca bătută, amestecînd uşor. 
In continuare se procedează la fel ca în reţeta 
anterioară. 


1531. Bavareză de vanilie 


5 gălbenuşuri, 150 g zahăr, 100 ml lapte, 
10 g gelatină, 250 g frişcă, 1 pacheţel de 
zahăr vanilat. 

Într-un vas, pe marginea plitei, se bat împreună 
gălbenuşurile, zahă-rul, laptele şi zahărul vanilat, 
pînă începe să se îngroaşe puţin, fără să dea în fiert, 
apoi se adaugă gelatina (înmuiată în apă rece) şi se 
amestecă bine. După ce s-a răcit puţin, se adaugă 
frişca bătută cu puţin zahăr şi se toarnă în formă 
sau în compotieră, procedîndu-se mai departe la fel 
ca în reţeta 1529. 


1532. Bavareză de cafea 


Se prepară la fel ca bavarezul de vanilie, cu 
singura deosebire că la început se mai adaugă 50 g 
esenţă de cafea. 


1533. Bavareză de ciocolată 


150-200 g ciocolată, 200 ml lapte, 4 ouă, 
300 g zahăr, 15 g gelatină, 200-300 g 
pişcoturi, 300 g frişcă, 30 g unt, 50 ml rom. 

Se bat într-un castron ouăle cu zahărul, apoi se 
pune castronul pe foc, se adaugă ciocolata înmuiată 
în lapte călduţ, gelatina înmuiată în apă rece, totul 
amestecîndu-se neîntrerupt pînă se înfierbîntă bine, 
aproape să dea în fiert. Se dă de o parte şi, cînd 
aproape s-a răcit, se adaugă frişca bătută. Se unge 
o formă cu unt, se căptuşeşte cu pişcoturi stropite 
cu rom, după care se umple cu compoziţia 
preparată mai înainte şi se dă la rece (2—3 ore). 
Pentru scos din formă, v. reţeta 1529. La servire se 
poate garnisi cu frişcă. 


1534. Bavareză de cacao 


Se prepară la fel ca bavareza de ciocolată, cu 
deosebirea că ciocolata se înlocuieşte cu 100 g 
cacao, care se dizolvă cu lapte şi se toarnă în 
compoziţie la începutul preparării. 


1535. 


Se prepară la fel ca în reţeta bavareză de 
ciocolată, cu deosebirea că se mai adaugă la urmă 
200 g de alune rumenite la cuptor, curățate de pie- 
liţă (prin frecare în palmă) şi rişnite sau date prin 
maşină. Compoziţia se poate prepara şi fără 
ciocolată şi poate fi turnată în forme necăptuşite cu 
pişcoturi. 


1536. Bavareză de vişine 


Bavar 


300 g vişine coapte bine se dau prin sită, se 
adaugă 300 g zahăr şi se pun la fiert pînă se obţine 
o marmeladă subţire, apoi se trage cratiţa de pe foc 
şi se adaugă 12 g gelatină (înmuiată bine în apă 
rece şi apoi bine stoarsă). Se amestecă compoziţia 
pînă aproape să se răceasca, după care se adaugă 
frişcă bătută (300 g) şi se amestecă uşor. Forma în 
care se toarnă compoziţia de bavareză poate să fie 
căptuşită cu pişcoturi sau numai umezită cu apă 
rece. Mai departe se procedează la fel ca şi cu cele- 
lalte bavareze. 


1537. Şarlotă 


6 ouă, 200 g zahăr, 200 ml lapte, 6 g 
gelatină, 20 g cacao, 200 g frişcă, 1 pacheţeil 
zahăr vanilat, 2 linguri rom, 50 g cacao. 

Pentru garnisit: 100 g frişcă, 30 g zahăr 
pudră, citeva boabe de vişine din dulceaţă. 

Ouăle se sparg într-un castron şi se bat bine cu 
un tel, adăugind zahărul şi laptele. Se pun pe foc şi 
se amestecă bătînd pînă ce compoziţia aproape dă 
în fiert. Se adaugă gelatina (înmuiată în apă rece) şi 
cacaua. Se ia de pe foc, se pune vasul într-un 
lighean cu gheaţă sau cu apă rece şi se amestecă 
pînă se răceşte compoziţia, după care se adaugă 
frişca bătută, romul, zahărul vanilat, se amestecă 
uşor şi se toarnă în pahare. Deasupra se şpriţuieşte 
cu frişcă bătută cu zahăr (30 g) pudră şi se 
garniseşte cu vişine din dulceaţă, apoi se dă la rece 
pentru 1—2 ore. Şarlota poate fi pregătită şi în 
formă şi apoi răsturnată pe platou. 


1538. Albuş bătut 


Pentru obţinerea (reuşirea) albuşurilor bine 
spumate şi menţinerea aspectului pufos al spumei 
trebuie ca ouăle să fie proaspete. Separarea 


albuşurilor de gălbenuşuri se face cu mare grijă, 
astfel ca să nu cadă nici un pic de gălbenuş în albuş. 

Dacă se sparg mai multe ouă la un loc, unul din 
ele poate trece neobservat că este vechi şi le poate 
strica pe toate. De aceea, ouăle se sparg unul cite 
unul, separat, într-o farfurioară sau într-o ceaşcă şi 
după ce s-a verificat pe rind dacă sînt bune se 
toarnă toate albuşurile la un loc într-un vas, de 
preferinţă căzănel sau castron cu pereţi înalţi (ca să 
nu sară albuş afară în timpul bătutului). 

Albuşurile se bat mai bine cînd sînt reci. Ele se 
bat cu un tel de sîrmă inoxidabilă. Se spumează mai 
bine dacă de la început se adaugă, la 2—3 albuşuri, 
5 g sare, chiar dacă albuşurile sînt destinate pentru 
preparate dulci. La început se bate încet, pînă se 
obţine spuma, apoi se adaugă (la albuşurile 
destinate pentru preparate dulci) treptat zahărul, 
socotind pentru un albuş 30—50 g zahăr (depinde 
de preparat, dacă trebuie să fie mai dulce sau mai 
puţin dulce), bătînd în continuare din ce în ce mai 
repede pînă se va spuma. La urmă se adaugă puţină 
zeamă de lămiie, ceea ce ajută la spumare mai 
bună şi totodată face ca albuşul bătut să se menţină 
consistent. După adăugarea zemii de lămiie se mai 
bate cîteva minute. 

Albuşurile bătute se adaugă în compoziţia de 
preparat la urmă şi se amestecă uşor, cu o lingură 
sau lopăţică de lemn, de sus în jos, nu frecînd cu 
lingura roată de jur împrejur. Albuşurile se bat cu 
puţin timp înainte de întrebuințare, altfel ele cad. 


1539. Gălbenuşurile de ouă 


La folosirea gălbenuşurilor în reţete culinare se 
deosebesc: 

1) gălbenuşuri frecate cu sare, 5—6 min; 

2) gălbenuşuri frecate cu zahăr, 10—20 min; 


3) gălbenuşuri frecate cu unt şi zahăr. În acest 
din urmă caz se procedează astfel: întîi se pune 
untul într-un castron încălzit, se adaugă zahărul 
(după reţetă) şi se freacă 5—6 min, după care se 
adaugă gălbenuşurile unul cîte unul şi după fiecare 
se amestecă bine, apoi se adaugă restul 
componentelor, în aşa fel ca penultimul component 
să fie cel de bază, iar la urmă se adaugă albuşurile 
bătute spumă şi se amestecă uşor cu lingura de 
lemn. 


1540. Frişcă bătută 


250-300 g smîntînă dulce, 50-60 g zahăr 
tos. 

Frişca este o smîntînă dulce care, pentru a 
putea fi bătută bine, trebuie ţinută citeva ore la 
gheaţă sau în frigider. Se bate cu telul, vasul cu 
frişcă stînd pe gheaţă sau într-un lighean cu apă 
rece. Vasul (căzănel sau castron) în care se bate 
frişca trebuie să fie larg şi adînc. Frişca este gata 
cînd este spumată şi se ţine de tel. La început se 
bate mai încet, apoi din ce în ce mai tare, pînă 
devine ca o zăpadă (bătută mai mult se transformă 
în unt). Zahărul se adaugă după ce frişca este 
spumată şi nu se mai bate decit puţin şi se 
amestecă uşor. 


1541. Aspic 


Aspicul este asemănător cu zeama închegată 
de la piftie, decit că este mai concentrat, fără urmă 
de grăsime, transparent şi are gust plăcut, fără 
usturoi. 

Aspicul are două roluri: 1) apără preparatul 
culinar care se glasează cu aspic lichid (rece) ca să 
nu se închidă la culoare; 2) conferă preparatului un 


aspect lucios care stimulează pofta de mîncare, 
dîndu-i şi un gust plăcut. 

Pregătirea aspicului. Aspicul se poate obţine 
şi fără gelatină. Pentru a obţine 1 | (kg) de aspic sînt 
necesare 2—3 kg de oase cu cartilagii (încheieturi, 
tendoane de la picioare şi în general oase de la 
animale tinere, sau de pasăre). 

Aspicul se obţine uşor din gelatină (foi sau 
granule) care se adaugă în supa limpede şi fără 
grăsime, socotind la 1 | de supă concentrată (adică 
supa obţinută prin fierberea oaselor gelatinoase) 30 
—40 g gelatină, iar la 1 | de supă slabă sau la 1 | de 
apă 60—70 g gelatină care se introduce în supa 
(lichidul) rece şi se lasă la înmuiat 1 oră. Apoi vasul 
cu supă în care s-a dizolvat gelatina se pune în alt 
vas cu apă fierbinte care se ţine pe foc amestecînd 
pînă se dizolvă gelatina complet. 

Între timp, se pune o linguriţă cu lichid de aspic 
în frigider şi dacă se leagă bine se poate folosi. 

Pentru glasat se foloseşte aspic lichid aproape 
rece, iar pentru decor şi garnisire se lasă aspicul să 
se închege bine. 

Pentru a se obţine un aspic aromat, limpede 
(transparent) şi cu o culoare aurie se face 
limpezirea lui în felul următor: într-o cratiţă de 2—3 
| se pun 2—3 albuşuri, 2—3 linguri de apă, tot atita 
vin alb, 1 lingură de oţet, cîteva boabe de piper, 
eventual citeva fire de tarhon şi citeva felii de 
ceapă, ţelină şi morcovi toate tăiate foarte subţire 
(se mai poate adăuga şi o lingură de carne de vacă 
slabă şi dată prin maşina de tocat). Se amestecă 
bine cu un tel şi, peste această compoziţie, se 
toarnă cîte puţin din aspicul lichid, se potriveşte de 
sare şi se pune la fiert din nou pe baia de apă pînă 
se vor coagula albuşurile şi începe se dea lichidul în 
fiert. Se lasă la foc mic şi se încearcă punîndu-se o 
linguriţă de lichid la rece; dacă este suficient de 
legat (întărit), atunci se strecoară prin pînză 


etamină sau prin tifon pus în două. Eventual, dacă 
se observă urme de grăsime, acestea se curăţă cu 
citeva şerveţele de hirtie care se aşază pe rînd 
peste lichid şi în acelaşi moment se iau de pe lichid. 

Pentru aromă plăcută, la urmă, cînd lichidul de 
aspic s-a răcit puţin, se adaugă o lingură de coniac 
sau de rom şi se lasă să se închege bine. 


16.7. TORTURI ŞI COMPONENTE PENTRU 
TORTURI ŞI ALTE DULCIURI ŞI PRAJITURI 


Componentele de bază ale torturilor sînt blatul, 
crema, elementele de ornare care pot fi diferite 
creme, glazuri cu diverse culori, jeleuri din fructe şi 
altele, precum şi siropurile. Ele diferă după felul 
tortului. 

Torturile sînt apreciate ca cele mai alese 
dulciuri, atît prin savoarea delicioasă a elementelor 
care le compun, cît şi prin felul ales de prezentare. 
Din aceste motive, tortul este totodată şi un desert 
festiv. Este nelipsit din lista de bucate la aniversări, 
nunţi şi alte ocazii sărbătoreşti, tradiţionale sau 
festive. 

O deosebită atenţie trebuie acordată pregătirii 
blatului, precum şi coacerii, după cum urmează: 

1) separarea albuşurilor de gălbenuşuri se face 
în vase bine spălate de grăsime, altfel albuşurile nu 
se spumează bine; 

2) pentru ca albuşurile să fie bine spumate, ele 
se ţin la rece în frigider sau la gheaţă, circa 30 min; 

3) zahărul prevăzut pentru blat se împarte în 
două: cu o parte din zahăr se freacă gălbenuşurile, 
iar cu restul de zahăr se bat albuşurile; 

4) zahărul se adaugă în albuşuri după 
spumarea acestora şi se continuă baterea pînă la 
întărirea lor (ridicînd telul se observă că se ţine 
albuşul pe el); 


5) compoziţia de blat pentru tort se toarnă în 
formă specială de tort sau în orice formă unsă cu 
unt şi presărată cu făină, iar la fund se aşază o 
hîrtie tăiată exact cît acesta; 

6) coacerea se face la început la foc potrivit, iar 
după ce blatul se ridică, focul se întăreşte şi blatul 
se mai ţine la cuptor pînă este gata; 

7) controlul stadiului de coacere a blatului se 
face obişnuit, cu paiul: dacă paiul iese din 
compoziţie uscat, blatul este copt; 

8) blatul poate fi pregătit cu cîteva zile mai 
înainte şi păstrat la loc uscat, curat şi răcoros; 

9) blatul se taie orizontal, în două sau în trei, de 
grosime egală, numai după ce s-a răcit bine. 

Torturile sînt mult mai gustoase dacă se 
însiropează straturile în prealabil, după care se ung 
cu cremă şi se suprapun. 

După suprapunerea straturilor în formă de tort, 
acesta se glasează (v. reţetele 1592—1598 glazuri), 
sau se acoperă toată supafaţa prin ungere cu crema 
din care s-a reţinut puţin de la umplere şi se 
ornează după gust. 


16.7.1. BLATURI PENTRU TORTURI ŞI FOI 
DE TORT 


Blatul clasic de tort are compoziţie de 
pandişpan şi se prepară după reţeta 1542. Unele 
blaturi sînt din foi tip „Lica” şi diferite alte foi 
fragede. Diferite tipuri de blaturi se găsesc în 
comerţ. 

In lucrare ne vom ocupa de mai multe feluri de 
blaturi pentru torturi. Ele pot fi pregătite cu cîteva 
zile mai înainte şi apoi păstrate la loc uscat şi 
răcoros. 

Blatul se coace în forme speciale, de tablă, cu 
fundul şi cu marginile demontabile. Forma se unge 
cu unt sau margarină şi se presară cu pesmet alb 
sau cu făină. Forma se mai poate căptuşi cu hirtie 


pergament sau cu orice fel de hirtie albă, unsă uşor 
cu ulei sau cu unt. În acest fel blatul copt nu se va 
lipi de formă şi va ieşi întreg. Hirtia de pe blat se 
îndepărtează numai după răcirea acestuia. 

1542. Blat alb 


5 ouă, 100 g zahăr tos, 150 g făină, 1 
lingură de ulei, un praf de sare, 20 g unt 
pentru uns tava. 

Se freacă bine gălbenuşurile cu 2/3 din 
cantitatea de zahăr, pînă devin ca o cremă 
spumoasă. Separat se bat albuşurile, adăugind 
treptat restul de zahăr tos. Se toarnă albuşul peste 
gălbenuşurile frecate, apoi se amestecă uşor de sus 
în jos, ca să nu cadă albuşurile şi se adaugă treptat 
făina. Se îmbracă o formă unsă cu unt cu hirtie şi se 
toarnă în ea compoziţia obţinută. Se introduce în 
cuptorul potrivit de încălzit (nu la foc iute) ca să nu 
se rumenească prea tare şi să rămînă pufos. Cînd 
este gata se scoate şi după ce s-a răcit se taie blatul 
orizontal în două sau în trei straturi care se 
însiropează, apoi se ung cu crema preferată şi se dă 
tortul la frigider ca să se întărească crema, după 
care se ornează ca în reţetele 1555 sau 1562. La fel 
se poate prepara şi Blat de lămiie, adăugindu-se în 
plus o lămîie rasă şi zeamă de lămîie. 


1543. Blat de ciocolată cu cacao 


7-8 ouă, 200 g zahăr, 250 g făină, 100 g 
ciocolată sau 50 g cacao, 20 ml ulei, 1 lingură 
de apă. 

Se toarnă gălbenuşurile într-un castron, se 
adaugă 2/3 din cantitatea de zahăr, o lingură de 
apă, uleiul şi se freacă 10—15 min. Se adaugă albu- 
şurile bătute cu restul de zahăr şi făina în care s-a 
amestecat cacaua (cernute împreună), apoi se 
amestecă de sus în jos, ca să nu cadă albuşurile. 
Eventual, se mai adaugă în compoziţie: zahăr 


vanilat, coajă de lămîie rasă sau de portocală, 
ciocolată topită. (Ciocolata se pune la topit într-un 
vas introdus în alt vas cu apă fierbinte — în bain 
Marie). Compoziţia obţinută se toarnă în formă, 
procedîndu-se la fel ca la reţeta precedentă. 


1544. Blat de cacao 


Se prepară la fel ca în reţeta anterioară, în loc 
de ciocolată folosindu-se cacao. 


1545. Blat de cacao cu nuci 


6 ouă, 160 g zahăr, 150 g miez de nucă, 
60 g făină, 1 lingură de pesmet alb, coajă de 
lămiie rasă, un virf de cuţit de scorţişoară 
pisată, 30 g cacao. 

Se prepară la fel ca Blatul alb (v. reţeta 1542), 
cu deosebirea că se mai adaugă cacao şi la urmă 
miez de nucă măcinat (rîşnit) şi, după gust, 
scorţişoară pisată. 


1546. Blat cu sîmburi de caise 


6 ouă, 200 g zahăr, 100 g miez de simburi 
de caise, 100 g făină, 1 lingură pesmet, 20 
mil ulei, 1 lingură de apă. 

Se toarnă gălbenuşurile într-un castron, se 
adaugă jumătate din zahăr, apa, uleiul şi se freacă 
10—15 min, după care se adaugă: făina, pesmetul, 
albuşurile bătute cu 50 g zahăr şi miezul de caise 
pregătit în prealabil astfel: sîmburii de caise (miez) 
se opăresc cu apă clocotită, se lasă să stea pînă se 
răcesc puţin, apoi se curăţă de pieliţă şi se usucă 
bine. După aceea se pune la topit restul de zahăr 
(50 g) fără apă, amestecîndu-se continuu cu coada 
unei linguri de lemn pînă se va carameliza uşor şi se 
adaugă miezul de caise tocat cu cuțitul; se 
amestecă 1—2 min pe foc moale şi se răstoarnă 


într-o tavă unsă cu ulei. După răcire se zdrobeşte şi 
se cerne prin sita de mălai. In continuare se 
procedează la fel ca la blatul alb (v. reţeta 1542). 


1547. Blat cu alune turceşti 


Se prepară la fel ca blatul anterior, în loc de 
miez de caise folosindu-se alune turceşti. 


1548. Blat cu zahăr ars 


Acest blat se prepară la fel ca în reţeta 1542. 
Pentru culoare şi aromă se caramelizează 60—100 g 
zahăr (fără să se ardă) şi se stinge cu 1/4 pahar de 
apă, se lasă pe foc moale pînă se dizolvă şi după ce 
s-a răcit se adaugă la gălbenuşurile frecate. In 
continuare, se procedează după indicaţiile date la 
reţeta 1542. După preferinţă, se pot adăuga 20—30 
g cacao sau (şi) miez de nucă riîşnit, care trebuie 
mai întîi uscat bine în cuptor, la o temperatură 
potrivită, fără a se prăji prea tare. 


1549. Blat de portocale 


Pentru blatul de portocale, se prepară o 
compoziţie ca pentru blat alb (v. reţeta 1542) la 
care se mai adaugă coajă de portocală rasă şi 
zeamă de la o portocală. Pentru restul pregătirii se 
procedează la fel ca la orice blat pentru tort. 


1550. Foi crocante pentru tort (în loc de 
blat) 


400 g făină, 200 g unt, 150 g zahăr, 2-3 
gălbenuşuri, 2-3 linguri de smîntînă sau lapte, 
puțină sare, 1 linguriţă coajă de lămiie rasă, 1 
virf de cuţit de bicarbonat sau praf de copt. 

Se cerne pe o planşetă făina şi se face o gropiţă 
la mijloc, în ea pu- nîndu-se zahărul pudră, untul 


moale, gălbenuşurile, sare, coaja de lămiie rasă şi 
bicarbonatul. Se frămîntă bine totul, după care din 
aluat se întind foi subţiri de mărimea fundului 
formei şi se coc pe rînd, separat. Se poate întinde o 
foaie subţire de mărimea unei tăvi dreptunghiulare 
mari, care imediat ce s-a copt se taie în patru, 
obţinîndu-se patru foi pătrate. Aceste foi nu se 
însiropează. Ele sînt mai crocante dacă stau 2—3 
zile. 


1551. Foi de ruladă albe pentru tort 


5-6 ouă, 100 g zahăr, 100 g făină, 1 virf de 
cuțit sare, 1 linguriţă coajă de lămiie rasă, 1 
lingură zeamă de lămiie. 

Albuşurile se bat cu zahărul, se adaugă sare 
(puţină) şi după ce s-au spumat se mai adaugă 
zeama de lămîie şi se continuă baterea pînă ce al- 
buşurile se întăresc bine. După aceea se adaugă 
gălbenuşurile, făina, coaja de lămîie rasă şi se 
amestecă lejer. Compoziţia obţinută se întinde pe o 
tavă mare tapetată cu hirtie şi imediat se introduce 
la copt, în cuptor, la temperatură potrivită. După 
coacere, foaia se taie în două pînă la patru foi 
(straturi) sau se coace pe rînd cîte o foaie. Foile se 
folosesc ca blat pentru torturi sau pentru rulade cu 
diverse umpluturi. După coacere  hirtia se 
îndepărtează. 


1552. Foi de ruladă colorate 


Compoziţia se prepară la fel ca în reţeta 
anterioară adăugindu-se în plus 20-30 g de cacao şi 
2-3 linguri de sirop de zahăr caramelizat, care se 
prepară astfel: se pune 1 lingură de zahăr într-o 
crăticioară mică, se ţine pe foc slab amestecîndu-se 
pînă se topeşte zahărul şi începe să se coloreze, 
apoi se stinge cu 1/4 pahar de apă şi se amestecă 


pînă ce zahărul carame-lizat se va topi. Făina care 
intră în compoziţie se amestecă cu cacaua. 


1553. Foi pentru tort „Doboş” 


5 ouă, 120 g zahăr tos, 100 g făină. 

Se separă gălbenuşurile de albuşuri şi se bat 
separat cu jumătate din zahăr. La urmă se 
amestecă, introducînd albuşurile în gălbenuşuri şi se 
adaugă treptat făina. (Nu se amestecă mult, ca să 
nu cadă albuşurile). Se ia apoi cîte puţin din 
compoziţie şi se întinde cite o foaie pe fundul formei 
de tort, unsă cu unt sau cu ulei şi presărată cu 
făină. Foile se coc pe rînd la temperatură potrivită. 


1554. Foi mereng (meringues) 


4 albuşuri, 180-200 g zahăr tos, 1 lingură 
de făină, 1 lingură zeamă de lămiie. 

Albuşurile se bat cu zahărul tos înfierbîntintat în 
prealabil, într-o tavă tapetată cu hirtie, la cuptor. 
Zahărul se adaugă în albuşuri treptat, cîte puţin, 
după ce acestea s-au spumat, şi se bate din ce în ce 
mai tare; la urmă se mai adaugă zeama de lămiie şi 
o lingură de făină. Compoziţia se întinde pe rînd pe 
fundul unei forme de tort aşezată cu fundul în sus 
sau pe nişte discuri de tablă tapetate cu hirtie. Se 
coc în cuptorul uşor încălzit şi se ţin în cuptorul cu 
uşa deschisă, pînă ce se usucă. Foile se folosesc 
pentru tort mereng. 


16.7.2. TORTURI 


1555. Tort de cacao (simplu) de bază 


Pentru blatul de cacao: 7-8 ouă, 200 g zahăr, 
200 g făină, 30-50 g cacao, 20 ml ulei, 1 


lingură de sirop de zahăr caramelizat 
(caramel) sau apă. 

Pentru crema rece: 400 g unt, 400 g zahăr 
pudră, 2 gălbenuşuri, 50 g cacao, 1 plic de 
zahăr vanilat. 

Pentru sirop: 100 g zahăr, 100 ml apă, 1 
lingură rom. 

Pentru ornat: fructe confiate, fructe din 
dulceaţă sau miez de nucă puțin prăjită. 

Blatul se prepară după reţeta 1544, iar crema 
se prepară astfel: se freacă untul spumă cu zahărul, 
se adaugă pe rînd gălbenuşurile, romul şi zahărul 
vanilat. Blatul se taie orizontal în 2—3 straturi şi se 
însiropează, mai întîi primul strat, care se aşază pe 
suportul de tort sau pe un platou rotund; acest strat 
se unge cu cremă, apoi peste cremă se aşază al 
doilea strat de blat care, de asemenea, se 
însiropează şi se unge cu cremă. Se opreşte puţin 
din cremă pentru ornat, iar cu restul se ung 
suprafaţa şi marginile tortului, de jur-împrejur. 
Suprafaţa tortului se ornează după dorinţă, fie cu 
crema reţinută, fie cu o cremă de altă culoare. 
Ornarea cu cremă se face cu ajutorul unui cornet cu 
şpriţ potrivit şi apoi se garniseşte cu fructe confiate 
sau din dulceaţă. 


1556. Tort de cacao barotat cu nuci 
pralinate 


Se prepară la fel ca tortul de cacao din reţeta 
precedentă, iar la urmă, după ce a fost umplut şi 
uns pe margini cu cremă de jur-împrejur, se 
barotează (se tapetează) cu nuci sau alune 
pralinate sfărimate mărunt. 

Nucile pralinate se prepară astfel: se taie 
mărunt 100 g miez de nucă uscat. Se pun apoi la 
foc, într-o tigaie curată, 100 g zahăr, amestecîndu- 
se pînă se topeşte (fără să se ardă); se introduce 
miezul de nucă în zahăr şi împreună se mai 


amestecă 2—3 min. Se iau de pe foc şi se răstoarnă 
într-o tavă unsă cu puţin ulei. După ce s-au răcit se 
sfărimă cu merdeneaua. 


1557. Tort glasat şi garnisit 


După ce tortul s-a pregătit după indicaţiile date 
la reţeta 1555, Tort de cacao, în loc să se baroteze 
se glasează cu glazură sau cu şerbet, după 
preferinţă. (Pentru glazură, vezi reţetele 1592— 
1598). 


1558. Tort de cafea „Mocca” 


Se prepară un blat alb sau de nuci, după 
reţetele 1542 respectiv 1545. După ce s-a răcit, se 
taie blatul orizontal în 3 straturi, se însiropează şi se 
umple cu cremă de cafea (v. reţeta 1576). Se 
suprapun straturile unul peste altul, potrivind 
marginile şi se ung cu cremă sau se glasează în 
întregime cu glazură de ciocolată. Se garniseşte 
tortul cu fructe confiate sau cu pătrate de ciocolată. 


1559. Tort de biscuiţi (rapid şi practic) 


500 g biscuiţi obişnuiţi. 

Pentru sirop: 250-300 g zahăr tos, 300 ml 
apă, zahăr vanilat sau coajă şi zeamă de 
lămiie, sau 50 mi rom. 

Pentru cremă rece: 300 g unt, 200-250 g 
zahăr pudră, 2 gălbenuşuri, 50 g cacao. 

Biscuiţii se aşază într-un strat sub formă de 
pătrat, pe un platou, se stropesc cu sirop şi apoi se 
ung cu cremă rece (v. reţetele 1582 sau 1583). In 
continuare, peste cremă se pune un alt strat de 
biscuiţi care, de asemenea, se umezeşte cu sirop şi 
se unge cu cremă. Se suprapun astfel mai multe 
straturi de biscuiţi, fiecare stropit cu sirop şi uns cu 
cremă rece, pînă la înălţimea convenabilă. Se unge 
apoi tortul şi pe suprafeţele laterale cu cremă şi se 


barotează (se tapetează) cu nuci pralinate, care se 
prepară ca în reţeta 1556. Deasupra, tortul se poate 
orna cu frişcă şi cu fructe confiate. 


1560. Tort de nuci 


Se prepară blatul de nuci (v. reţeta 1545, Blat 
de nuci sau 1544, Blat de cacao) şi după ce s-a 
răcit se taie în 2 sau în 3 straturi orizontale, se 
însiropează cu sirop de zahăr, în care se adaugă 
puţin rom. Se ung straturile cu cremă de nuci (v. 
reţeta 1579), apoi se suprapun potrivindu-se mar- 
ginile. Se glasează cu glazură de cacao, sau se unge 
pe deasupra şi pe margini cu puţină cremă şi, după 
ce s-a răcit bine, se presară tortul cu nuci rumenite 
şi tocate cu cuțitul, sau se garniseşte cu miez de 
nucă tăiat în lung. 


1561. Tort de nuci cu cremă de ciocolată 


Se prepară blatul de nuci (v. reţeta 1545), se 
taie orizontal în 2 sau 3 straturi, care se însiropează 
şi se ung cu cremă de ciocolată (v. reţeta 1578). 
Apoi straturile de tort se suprapun potrivindu-se 
marginile, după care tortul se glasează în întregime 
cu glazură de ciocolată sau de cacao, colorată puţin 
cu zahăr ars. Se decorează după gust. 


1562. Tort de ciocolată 


Se prepară blatul de cacao (v. reţeta 1544). Se 
taie în trei straturi orizontale, se însiropează fiecare 
strat de blat şi se unge cu cremă de ciocolată. Se 
aşază blaturile unul peste altul şi se potrivesc 
marginile, după care tortul se glasează în întregime 
cu glazură de ciocolată. Se decorează cu fructe 
confiate sau cu şerbet colorat. 


1563. Tort cu cremă de lămîie 


Blatul se prepară după reţeta 1542. 

Pentru cremă: 300 g unt, 250 g zahăr 
pudră, 250 mil lapte, 60 g făină, 2-3 lămii. 

Se pune untul moale într-un castron şi se freacă 
cu zahărul şi cu coaja de lămiie rasă, adăugîndu-se 
zeama de lămiie. Între timp, se dizolvă făina cu 
puţin lapte, iar restul de lapte se pune la fiert, peste 
care, după ce a dat în fiert, se toarnă făina dizolvată 
şi totul se amestecă în continuare pe foc pînă dă în 
cîteva clocote şi se îngroaşă puţin. Apoi se mai 
amestecă pînă se răceşte, după care se adaugă 
untul frecat şi se amestecă din nou pînă se 
omogenizează. Cu crema rezultată se ung straturile 
de blat şi se montează tortul, la fel ca în reţeta 
precedentă. 


1564. Tort din foi cu fructe I 


Pentru foi de blat: 4 ouă, 150 g zahăr, 80 g 
făină, coajă de lămiie rasă. Cremă după dorinţă 
(una din creme poate fi de cafea sau de cacao). 

Pentru sirop: 100 g zahăr, 1 pahar apă, 50 
mi rom. 

Pentru ornat: fructe proaspete (fragi, 
căpşune sau portocale) sau fructe confiate. 

Se freacă gălbenuşurile cu zahărul şi cu coaja 
de lămiie pînă devin spumoase. Se adaugă făina 
paralel cu albuşurile bătute tare spumă şi se 
amestecă uşor. Apoi din compoziţia obţinută se coc 
pe rînd 3 foi de blat; se unge forma cu unt, se 
presară cu făină peste care se întinde o parte din 
compoziţie şi se introduce în cuptor, la foc moderat. 
După coacerea foilor, acestea se lasă să se 
răcească, apoi se însiropează şi se ung cu cremă 
între ele şi pe suprafaţă. Se decorează cu frişcă şi 
cu fructe proaspete sau confiate. 

1565. Tort din foi cu fructe Il 


Se prepară la fel ca în reţeta precedentă însă în 
crema cu care se umple tortul se adaugă fructele 
confiate sau proaspete tăiate cu cuțitul mărunt. 
Pentru ornat, în loc de frişcă, se bate bine 1 albuş 
cu 60 g zahăr tos şi la urmă se adaugă 1—2 linguri 
de fructe (fragi, căpşune sau zmeură) date prin sită, 
ornîndu-se cu ajutorul unui cornet cu şpriţ. 


1566. Doboş tort 


Pentru tort doboş se prepară şase foi din 
compoziţia pentru foi doboş (v. reţeta 1553). Se 
foloseşte cremă de cacao şi glazură de zahăr ars. 

Se pun foile pe un platou dreptunghiular şi se 
ung între ele cu cremă de cacao. Se lasă ultima 
foaie neunsă, peste care se toarnă zahărul topit 
(100 g) caramelizat, întinzîindu-se repede, cu 
ajutorul unui cuţit cu lamă lată şi bine încălzit. Tot 
atunci, repede, se porţionează această foaie şi se 
aşază pe suprafaţa tortului umplut. Foile glasate şi 
porţionate se aşază deasupra în formă de evantai. 
Tortul se unge pe marginile laterale cu cremă şi se 
barotează cu nuci pralinate sau, mai simplu, cu 
miez de nucă bine uscată pus pe o hirtie în cuptorul 
deschis şi amestecat din cînd în cînd pînă s-a 
rumenit foarte puţin, apoi tăiat cu cuțitul mărunt. 
Foile aşezate deasupra se lipesc cu cremă, iar, ca 
decor, în centrul tortului se modelează din fructe 
confiate sau din coajă de portocală confiată o floare. 


1567. Tort de albuş cu miez de nucă 


Pentru blat:6 a/buşuri, 250 g zahăr tos, 1 
lingură de făină, 1 lingură de zeamă de lămiie, 
150 g miez de nucă, coaja de la o lămiie, sare. 

Pentru cremă:6 gălbenuşuri, 150 g zahăr 
pudră, 30-50 g cacao, 200-300 g unt, 1 lingură 
de rom, 1 lingură de sirop de zahăr ars (cara- 
mel). 


Albuşurile se ţin la rece 1 oră, după care se bat 
spumă, adăugînd un vîrf de cuţit de sare; treptat se 
adaugă zahărul şi la urmă zeama de lămiie, făina şi 
miezul de nucă dat prin maşina de nuci. Se împarte 
compoziţia în 3—4 părţi şi se coace fiecare separat 
pe fundul formei de tort sau pe un disc de tablă uns 
cu unt şi presărat cu făină multă sau căptuşit cu 
hîrtie albă. Se coace în cuptorul slab încălzit, pînă ce 
foaia se întăreşte fără să se rumenească, după care 
se umple cu cremă de cacao sau de cafea, care se 
prepară astfel: se freacă gălbenuşurile cu zahăr, se 
adaugă untul moale, cacaua, romul, eventual o 
lingură de sirop de zahăr ars şi se amestecă bine 
pînă ce crema se omogenizează. Din crema obţinută 
se rețin 2—3 linguri, iar cu restul se ung foile. Foile 
se suprapun, se potrivesc marginile şi se ung cu 
crema reţinută. La urmă, după ce tortul s-a răcit, se 
garniseşte cu miez de nucă tăiat după plac. 


1568. Tort mereng (tortul miresei) 


Pentru foi mereng (Meringues): 5 a/bușuri, 
200 g zahăr tos, 500—600 g cremă de 
ciocolată, 300 g frişcă, 60 g zahăr pentru 
frişcă, 50 g fructe confiate sau din dulceaţă 
(pentru decor). 

Foile de mereng se prepară la fel ca în reţeta 
1554, iar pentru crema de ciocolată cu care se ung 
foile vezi reţeta 1578. După ce se ung, foile se 
suprapun  potrivindu-se marginile. Tortul se 
şprițuieşte deasupra cu multă frişcă bătută. Se 
poate decora cu fructe confiate sau cu cîteva boabe 
de vişine din dulceaţă, bine scurse de sirop. 

1569. Tort de portocale 


Se prepară blatul după reţeta 1542, în a cărui 
compoziţie se mai adaugă coajă de portocală rasă şi 
o lingură de suc de lămîie. După ce blatul s-a copt şi 
s-a răcit complet se taie în trei straturi orizontale, 


care se însiro-pează şi se ung cu următoarea cremă: 
se pun la fiert 300 g zahăr împreună cu 200 ml apă. 
La început se ţine vasul pe marginea maşinii de gă- 
tit, pînă se dizolvă tot zahărul. Se pune apoi siropul 
la foc iute şi se fierbe ca pentru fondant (şerbet). 
Separat, într-un castron, se freacă 300 g unt peste 
care se toarnă siropul călduţ, se adaugă citeva 
picături de esenţă sau zeamă de portocală, zeamă 
de la 1/2 lămiie şi coaja de portocale confiată, 
tocată mărunt. Se amestecă totul bine şi cu această 
cremă se ung foile, care se aşază una peste alta, 
potrivindu-se marginile. Apoi se glasează cu glazură 
de portocale sau se unge deasupra şi lateral cu 
orice cremă. Se decorează cu felii de portocale sau 
de mandarine proaspete trecute prin fondant alb, 
care se aranjează sub formă de evantai. 


1570 Tort diplomat I 


Pentru compoziţia de şarlotă: 250 g zahăr, 5 
ouă, 1/4 I lapte, 30 g gelatină, 30 g cacao, 600 
g frişcă bătută, 1 lingură rom, 1 plic zahăr 
vanilat, 50-60 g coajă de portocală confiată, 
pișcoturi. 

Pentru sirop: 100 g zahăr, 100 ml apă, 1 
lingură de rom. 

Se amestecă ouăle, zahărul şi laptele într-un 
căzănel sau lighean smălţuit cu formă de căzănel şi 
se pun la foc amestecîndu-se pînă dau uşor în fiert. 
Se adaugă gelatina care a fost înmuiată mai întîi în 
apă rece şi dizolvată cu 2—3 linguri de lapte călduţ. 
Apoi, după ce a mai fiert 1—2 min, se ia compoziţia 
de pe foc şi se adaugă cacaua cernută, iar după ce 
s-a mai răcit se adaugă romul, zahărul vanilat, o 
parte din fructele confiate şi la urmă jumătate din 
cantitatea de frişcă bătută, amestecîndu-se lejer. 

Intre timp, se unge cu unt (foarte puţin) o 
formă rotundă, în care se aşază, mai întîi pişcoturi 


tăiate orizontal în două şi stropite cu sirop, apoi se 
aşază pişcoturi în picioare, lipindu-se pe pereţii 
interiori şi pe fundul for-mei, peste care se toarnă 
compoziţia de şarlotă şi deasupra se aranjează 
restul de  pişcoturi  însiropate, după care se 
introduce la frigider. În momentul servirii se scoate 
totul din formă, se ornează cu restul de frişcă bătută 
şi se garniseşte cu fructe confiate (coajă de 
portocală). 


1571. Tort diplomat II 


Se prepară la fel ca în reţeta precedentă dar în 
formă lungă (forma de chec) şi se decorează cu mai 
multă frişcă bătută. 


16.7.3. CREME PENTRU TORTURI ŞI 
FONDANT (ŞERBET) 


Cremele pentru torturi şi alte dulciuri se pot 
pregăti în gospodărie, de obicei, prin una din 
următoarele tehnici: 

1) prin topirea fondantului (şerbet) şi 
amestecarea lui cu unt şi alte ingrediente aromate; 

2) prin fierberea componentelor: făină, lapte, 
ouă, zahăr, apoi amestecarea ulterioară a lor cu unt 
şi ingrediente aromate (v. reţeta 1584). 

3) prin amestec la rece a bazei grase (untul) cu 
zahăr pudră sau zahăr 
pisat, ingrediente aromate (cacao, cafea, zahăr 
caramel, ciocolată, vanilie, coajă de lămiie sau de 
portocale, zeamă de lămîie) şi altele. 

Cremele pentru torturi şi alte dulciuri trebuie să 
fie bine legate, groase, ca să nu curgă. Cu ele se 
ung în straturi groase foile de blat, marginile tortului 
şi partea de deasupra. De obicei cu creme de altă 
culoare se scriu deasupra anul de aniversare, 
numele sărbătoritului şi altele. 


La unele torturi cremele se folosesc numai 
pentru umplerea foilor de blat, glazura fiind diferită. 


1572. Fondant (şerbet) de bază pentru 
creme şi glazuri 


500 g zahăr, 150 ml apă, 1 lingură de 
glucoză sau 1 lingură de oţet ori zeamă de 
lămiie. 

Această reţetă este un şerbet de bază din care 
se pot prepara creme pentru torturi. 

Se pune zahărul la fiert împreună cu apa într-o 
cratiţă smălțuită. La început se ţine cratita pe foc 
mic, amestecîndu-se pînă se dizolvă tot zahărul. Se 
pune apoi la foc iute, adăugiînd glucoza sau oţetul. 
Se curăţă siropul de spumă, iar pereţii cratiţei se 
şterg cu o bucată de pînză înmuiată bine în apă 
rece şi stoarsă. Această operaţie se repetă, de 2—3 
ori. După circa 15—20 min de fierbere, adică atunci 
cînd bulele de aer de la suprafaţa siropului încep să 
dispară, se încearcă dacă fondantul este suficient 
de legat. Proba se poate face în două moduri şi 
anume: 

1) se înmoaie în sirop coada unei linguri de 
lemn care se introduce imediat în apă rece şi apoi 
imediat se ia puţin sirop de pe coada lingurii între 
degetul arătător şi cel mare şi dacă prin răsucire se 
formează o bomboană puţin mai consistentă decit 
mierea de albine, fondantul este gata; 

2) se introduce virful unei linguri în sirop, se ia 
puţin sirop pe degetul arătător, se răceşte puţin 
suflind, apoi se lipeşte de degetul mare şi dacă 
desfăcînd degetele siropul se întinde ca o aţă de 
circa 2 cm, fondantul este gata. Se încearcă de 2—3 
ori. 

Imediat ce este gata, fondantul se răstoarnă pe 
o placă de marmură sau într-o cratiţă smălțuită, se 
stropeşte cu puţină apă şi se lasă să se răcească, 
după care se amestecă în felul următor: cu o 


lopăţică de lemn se strînge fondantul la un loc, 
aducîndu-l de la margini spre mijloc. Această 
operaţie se face timp de 10—15 min, după care se 
mai frămîntă cu mîna citeva minute. Se păstrează în 
borcane. Acest fondant se poate prelucra, colorîndu- 
| şi aromîndu-l după dorinţă cu coloranţi alimentari 
sau cu zahăr ars, cacao, cafea etc. Se foloseşte 
pentru glazuri şi creme. 


1573. Cremă pe bază de fondant (şerbet) 


300-400 g fondant (şerbet), 300-400 g 
unt, aromă. 

Se încălzeşte foarte puţin fondantul, pînă se 
topeşte, iar untul se freacă pînă devine spumos, 
după care se toarnă peste el fondantul călduţ şi se 
freacă în continuare. Se adaugă ingrediente 
aromate după dorinţă şi se freacă compoziţia din 
nou pînă la omogenizare. 

Această cremă se poate prepara şi cu şerbeturi 
procurate din comerţ, proporţiile şi metodele de 
preparare fiind aceleaşi. 


1574. Cremă de alune 


Se pregăteşte crema de fondant, ca în reţeta 
precedentă, la care se mai adaugă alunele 
rumenite, măcinate şi puţin zahăr vanilat. 

1575. Cremă de cafea 


Se pregăteşte la fel ca în reţeta anterioară, dar 
în loc de alune, se adaugă o ceaşcă de cafea 
concentrată şi o lingură de rom. 


1576. Cremă de cacao 


La crema de fondant, care se prepară la fel ca 
în reţeta 1573, se adaugă 2—3 linguri de cacao şi o 
lingură de rom. 


1577. Cremă de ciocolată 


Se prepară la fel ca crema fondant (v. reţeta 
1573), la care se adaugă 100—200 g ciocolată 
încălzită la gura cuptorului pe o farfurie şi, după 
gust, se mai adaugă rom şi zahăr vanilat. 


1578. Cremă de miez de nucă 


Se prepară la fel ca crema de alune (v. reţeta 
1574), înlocuindu-se alunele cu miez de nucă 
rumenit şi măcinat. 


1579. Cremă de migdale 


Crema de migdale se prepară la fel ca crema 
de alune (v. reţeta 1574), înlocuindu-se alunele cu 
migdale în prealabil opărite, curățate de pieliţe, apoi 
rumenite şi date prin maşina de nuci. Migdalele 
măcinate se amestecă cu crema, putîindu-se adăuga 
şi cîteva picături de esenţă de migdale. 


1580. Cremă de unt rece 


300 g unt, 200 g zahăr pudră, 2 
gălbenuşuri (facultativ). 

Se freacă untul împreună cu zahărul pudră pînă 
devine ca o cremă spumoasă. Cine doreşte poate 
adăuga şi gălbenuşuri. Se colorează şi se aromează 
după dorinţă. 

Cu această cremă se pot umple şi decora toate 
torturile. 


1581. Cremă rece cu cacao sau cu alte 
componente 


Se prepară crema rece, ca în reţeta 
precedentă, la care se adaugă 2-3 linguri de 
cacao, 1 lingură de rom sau 1 lingură de sirop 
de zahăr ars, miez de nucă măcinat, fructe 
confiate, tocate mărunt şi altele. 


1582. Cremă rece de ciocolată 


La crema fondant pregătită ca în reţeta 1573 se 
mai adaugă 100— 200 g ciocolată, topită într-o 
farfurie de tablă smălțuită şi încălzită uşor în 
cuptorul cu uşa deschisă, după care se amestecă 
bine. După gust se mai poate adăuga ciocolată rasă 
sau tăiată în bucățele mici şi rom. 


1583. Fierberea cremelor în baie de apă 
(bain-Marie) 


Toate cremele pregătite prin fierbere se 
recomandă să fie fierte pe baia de apă (bain-Marie), 
altfel riscăm ca compoziţia să se prindă de fundul 
vasului, fapt care îi modifică nefavorabil gustul şi 
culoarea. Pentru a se evita acest neajuns se 
procedează foarte simplu: se alege un vas potrivit 
pentru fierberea compoziţiei de cremă, care să 
poată intra pe o porţiune de 3/4 din înălţimea sa în 
alt vas mai mare, cu apă încălzită pînă la clocot. 

De obicei vasul mai mic cu compoziţia de 
cremă intră în apa vasului mai mare, sprijinindu-se 
cu toartele pe marginea acestuia. Fierberea com- 
poziţiei din vasul mic trebuie să dureze 3—5 min din 
momentul începerii fierberii apei. 


1584. Cremă aparel cu cacao 


300 g zahăr, 2 ouă, 1/2 pahar lapte, 300- 
400 g unt, 50 g cacao, 1 lingură de rom. 

Într-un căzănel sau castron (emailat) se freacă 
ouăle cu zahărul şi cu laptele şi se pun la fiert, 
introducînd căzănelul cu compoziţia în alt vas mai 
mare cu apă clocotită, amestecînd cu telul pînă dă 
aproape în fiert. Apoi, imediat se pune vasul cu 
compoziţia în alt vas cu apă rece şi tot cu telul se 
amestecă pînă la răcirea compoziţiei. In momentul 


în care compoziţia s-a luat de pe foc, se adaugă 
cacaua cernută, continuîndu-se amestecarea pînă la 
omogenizare. După răcire se adaugă unt moale, 
rom şi se amestecă crema pînă ce devine alifioasă 
şi omogenă. După gust, se pot adăuga în cremă 
zahăr vanilat, esenţă de migdale, nuci pralinate sau 
alune şi altele. 


1585. Cremă aparel cu cafea 


Se prepară la fel ca în reţeta precedentă, cu 
deosebirea că în loc de lapte se adaugă o ceaşcă de 
cafea concentrată, nu se mai foloseşte cacao, iar la 
urmă se mai adaugă rom. 


1586. Cremă aparel cu ciocolată 


Se prepară la fel ca în reţeta 1584, cu 
deosebirea că în loc de cacao se adaugă, după ce 
compoziţia s-a amestecat cu untul, 200 g ciocolată 
topită sau rasă. 


1587. Cremă aparel cu cacao şi cu pralină 
de nuci sau de alune 


Se prepară crema de cacao (v. reţeta 1584) la 
care, la urmă, se adaugă 200 g miez de nucă 
pralinat sau alune şi rom, după gust. 

Nucile pralinate se prepară astfel: se pun 100 g 
zahăr la topit într-o crăticioară, amestecîndu-se pînă 
acesta se topeşte (fără să se ardă) şi imediat se 
introduc 200 g miez de nucă, bine uscat şi tăiat 
mărunt, după care se mai amestecă împreună 2—3 
min. Se ia nuca de pe foc şi se răstoarnă pe o tavă 
unsă cu puţin unt. După ce s-a răcit se sfărimă cu 
sucitorul. Această cremă se foloseşte la tortul de 
nuci sau la cel de mereng. 


1588. Cremă de zeamil sau amidon de 
grîu 


2-3 gălbenuşuri, 1/4 I lapte, 60 g zeamil, 
200 g zahăr, 300 g unt, 1 plic de zahăr 
vanilat, 1 lingură de rom. 

Zeamilul cernut se dizolvă cu cîteva linguri de 
lapte peste care se adaugă gălbenuşurile şi după ce 
s-a omogenizat bine, peste acestea se toar- 
nă restul de lapte călduţ cu zahărul şi se amestecă 
bine cu telul. Se mai fierbe încă 5—6 min, după care 
se răceşte. Apoi se adaugă untul moale, zahărul 
vanilat, romul şi se bate bine crema, amestecîndu- 
se pînă la alifiere. Se foloseşte pentru diferite torturi 
şi pentru ecleruri. 


1589. Cremă de vanilie pentru cremşnit şi 
ecler 


5-6 ouă, 160 g făină, 1 | de lapte, 50 g 
unt, 300 g zahăr tos, 1/2 baton de vanilie, sau 
un plic de zahăr vanilat, 5 g (1/2 linguriţă) 
sare. 

Se separă gălbenuşurile de albuşuri. Se bat 
albuşurile şi după ce s-au spumat, se adaugă 
treptat 100 g zahăr tos şi se bate în continuare pînă 
cînd spuma se întăreşte ca pentru bezele. Intre 
timp, se pune la fiert laptele cu vanilia, iar 
gălbenuşurile se freacă, într-un castron smălţuit sau 
căzănel, cu restul de zahăr, se adaugă făina şi se 
subţiază cu puţin lapte rece. După ce laptele cu 
vanilia a dat în fiert, se toarnă peste gălbenuşuri şi 
se amestecă repede cu un tel, ţinind vasul pe foc 
într-un alt vas cu apă clocotită. Se bate în 
continuare pînă ce crema dă în fiert, după care se 
mai fierbe cîteva minu-te, apoi se dă de o parte, se 
adaugă untul tăiat în bucățele mici, albuşurile 
bătute din timp şi se amestecă lejer cu o lopăţică de 
lemn pînă se încorpo-rează albuşurile în cremă. 


Crema se toarnă peste foaia de foitaj în stare 
fierbinte şi se întinde egal. Foaia care vine pe 
deasupra se pune întreagă sau se taie în porții 
pătrate şi după ce acestea se aşază în ordine peste 
cremă, se taie în jurul pătratelor pătrunzind cu un 
cuţit (subţire şi bine încălzit) crema şi foitajul de 
dedesubt. După ce au fost decupate toate pătratele 
de cremşnit se pudrează cu zahăr vanilat. 


1590. Cremă de vanilie cu unt 


0,5 I lapte, 300 g zahăr, 4 gălbenuşuri, 60 
g făină, 1 plic de zahăr vanilat, 200 g unt, 
zeama de la 1/2 de lămiie. 

Se freacă gălbenuşurile cu 150 g zahăr într-un 
vas, se amestecă cu făina şi treptat se subţiază cu 
laptele călduţ. Se adaugă zahărul vanilat şi se pune 
crema la foc mic, amestecîndu-se mereu pînă dă în 
fiert, lăsîndu-se să mai fiarbă 2—3 min. Se ia apoi 
de pe foc şi se amestecă pînă se răceşte. Se adaugă 
untul frecat cu restul de zahăr şi zeama de la 1/2 de 
lămîie. Această cremă poate fi folosită la torturi, 
tarte şi alte prăjituri. 


1591. Barot de alune sau din miez de 
nucă 


Alunele sau miezul de nucă se introduc în 
cuptorul cu uşa deschisa supraveghindu-se pînă se 
usucă fără a se rumeni. Se scot din cuptor, se pun 
într-un şervet şi se freacă bine pînă se desface 
coaja de pe ele, care se îndepărtează. Apoi se toacă 
cu cuțitul în bucățele de diferite forme şi 
dimensiuni. 

Între timp, se pune zahărul într-o cantitate de 
apă de 2 ori mai mare decit alunele sau miezul de 
nucă, se adaugă la zahăr 30% apă şi se amestecă 
pînă se dizolvă bine. Se pune apoi pe foc să fiarbă 
pînă se leagă, după care se adaugă 2—3 linguri de 
zahăr ars, alunele sau miezul de nuca şi se 


amestecă cu o lopăţică de lemn citeva minute. Se ia 
apoi de pe foc şi se amestecă în continuare pînă 
acestea se despart în granule care se întind pe o 
placă de marmură şi se zdrobesc cu sucitorul. 
Cu barotul de nuci se ornează marginile 
tortului. 
16.7.4. GLAZURI 


Glazurile sînt compoziţii cu care se acoperă 
torturile şi alte prăjituri şi se deosebesc de creme 
prin faptul că, întinse peste tort, prind pojghiţă 
lucioasă care îi conferă tortului un aspect frumos şi 
îi menţine prospeţimea. 

Glazurile pot fi de culoare diferită (alb-lăptos, 
galben, verde, roz, cafeniu, ciocolatiu etc.). Aceste 
culori se pot obţine fie cu coloranţi alimentari, fie 
din componente alimentare. Astfel, galbenul se 
obţine folosind găl-benuş de ou şi zahăr ars, albul 
din albuş de ou, verdele din zeamă de spa-nac, 
roşul din zmeură, vişine sau coacăze, cafeniul din 
cafea etc. 

Glazura cu care se acoperă torturile se toarnă 
cînd este călduţă şi fluidă, mai întîi pe mijlocul 
tortului, apoi se aplică repede peste tort. Marginile 
se încarcă cu glazură cu ajutorul unui cuţit încălzit 
în apă fierbinte. Glazurarea figurinelor din fursecuri 
sau a prăjiturilor mici se face prin înmuierea 
acestora în soluţia caldă. 

Dacă ornarea se face din două sau mai multe 
culori de glazură, glazurile colorate se pun pe rînd 
pe tort, aşteptind să se usuce fiecare. Peste glazură 
se poate aplica o cremă sau altă culoare de glazură 
caldă, cu ajutorul unui cornet special; de exemplu, 
pentru a scrie numele, anul unei aniversări, sau 
pentru ornarea cu floricele din cremă sau alte 
glazuri. 


1592. Glazură de zahăr ars (caramel) 


300 g zahăr tos şi o lingură de apă se pun, într- 
o tigaie smălțuită, la foc şi cînd începe să se 
coloreze se amestecă pînă se topeşte tot zahărul şi 
imediat, cu un cuţit bine încălzit, se înseamnă locul 
unde vor fi tăiate feliile de tort, apoi se aplică 
glazura. Dacă nu procedăm astfel, glazura devine 
casantă prin răcire şi va plesni neaspectuos cînd se 
porţionează la servit. Peste glazură se pot face 
decoruri din fructe confiate sau creme etc. 


1593. Glazură de cacao 


300 g zahăr tos, 100ml apă, 100 g lapte 
praf, 100 g cacao, 30 mi rom, 50 g unt. 

Zahărul tos se dizolvă cu apă şi se pune la fiert 
5—6 min, pînă se leagă ca pentru şerbet (v. reţeta 
1573). Se ia călduţ de pe foc şi se toarnă peste 
laptele praf amestecat cu cacaua (cernută). Se 
adaugă apoi untul şi romul, amestecîndu-se din nou 
pînă se mai răceşte puţin şi apoi se toarnă pe 
suprafaţa tortului. In rest se lucrează ca în reţeta 
precedentă. 


1594. Glazură de ciocolată 


200 g ciocolată amăruie, 1 lingură de ulei. 

Ciocolata se rade pe răzătoarea cu găuri mari, 
se pune într-o crăti-cioară aşezată în alt vas cu apă 
clocotită şi cînd ciocolata s-a topit se adau-gă uleiul. 
Se amestecă şi totul se toarnă deodată peste 
suprafaţa tortului. Se nivelează compoziţia cu un 
cuţit lung bine încălzit. 


1595. Glazură de fondant (şerbet) 


Fondantul se prepară la fel ca în reţeta 1573. 
Se încălzeşte fondantul (300 g) pînă se topeşte, 
apoi, după dorinţă, se 


poate colora cu coloranţi alimentari, cu zahăr ars, 
sau cu cacao şi în stare fierbinte se toarnă peste 
tort. Se nivelează fondantul cu lama unui cuţit lung 
şi bine încălzit. După ce glazura s-a întărit se pot 
face diferite decoruri cu fructe confiate, cu dulceaţă 
sau cu creme dulci. 


1596. Glazură de albuş albă 


100-120 g zahăr pudră, 1 albuş, 1/4 
lămiie. 

Într-un castronaş mic sau într-o farfurie adîncă 
se freacă albuşul, adăugind treptat zahărul pînă ce 
albuşul se îngroaşă şi capătă luciu. Se adaugă apoi 
zeama de la un sfert de lămiie şi se mai amestecă 
bine 5—6 min. Tortul glasat cu albuş se introduce 
pentru cîteva minute în cuptorul puţin călduţ ca să 
se întărească glazura. Dacă tortul este umplut cu o 
cremă de unt, pentru ca aceasta să nu se înmoaie în 
timpul  uscării  glazurii în cuptor, se  învelesc 
marginile tortului cu hîrtie pergament unsă şi apoi 
se înfăşoară marginea cu un prosop curat, pentru a 
proteja structura de cremă din interiorul tortului. 


1597. Glazură de albuş colorată 


Se prepară la fel ca şi glazura precedentă, 
folosind pentru culoare sucuri de fructe (zmeură, 
vişine, coacăze roşii, afine), zeamă de sfeclă roşie, 
spanac, morcov, cacao sau zahăr caramelizat. 


1598. Glazură aromată 


250 g zahăr pudră, 50ml rom, zeama de la 
jumătate de lămiie, 100ml apă. 

Se freacă într-o farfurie adîncă zahărul pudră, 
romul, zeama de lămîie şi cu apa pînă se leagă bine, 
după care se toarnă imediat peste tortul format şi 
bine răcit, întinzîndu-o uniform cu un cuţit cu lamă 


lungă şi bine încălzit. După ce glazura a prins 
pojghiţă, se poate decora (garnisi) tortul, după plac. 


16.7.5. SIROPURI PENTRU PRĂJITURI 


1599. Sirop pentru însiroparea 
(tramparea) torturilor 


250 g zahăr tos, 300 ml apă, 50 ml rom, o 
bucată de coajă de lămiie şi eventual 1/2 
baton de vanilie. 

Zahărul se pune la fiert cu apa, lăsîndu-se să 
fiarbă 5—6 min, după care se adaugă coaja de 
lămîie, vanilia şi se trage vasul de pe foc. Se ţine 
acoperit pînă la răcire. În momentul folosirii se 
adaugă romul; altfel se evaporă. 


1600. Sirop de zahăr ars (caramel) 


250 g zahăr, 150 ml apă. 

Zahărul se pune într-o cratiţă smălțuită pe foc 
şi se amestecă pînă devine rumen la culoare, 
stingîndu-se imediat cu apă, după care se lasă să 
fiarbă pînă se dizolvă zahărul caramelizat. Se 
foloseşte pentru colorarea în maro a diferitelor 
creme dulci sau a blaturilor sau pentru a le da gust 
de zahăr ars. (Se poate adăuga şi puţin rom.) 

1601. Sirop d 


La un sirop fiert, preparat din 250 g zahăr şi 
300 ml apă, se adaugă o ceaşcă de esenţă de cafea 
(cafea neagră, strecurată) sau coajă de portocală 
rasă şi o lingură de rom. Romul se adaugă după ce 
siropul a fost luat de pe foc, ţinut 10—20 min 
acoperit şi strecurat prin tifon; altfel romul se 
evaporă. Se foloseşte la tramparea (însiroparea) 
blaturilor pentru tort, savarinelor şi pentru budinci 
de griş sau de orez. 


16.7.6. JELEURI 


1602. Jeleu de coarne 


250 g piure de coarne, 250 g zahăr tos. 

Se fierb 1 kg de coarne cu puţină apă şi se trec 
prin sită. La 250 g pulpă piure de coarne se adaugă 
250 g zahăr şi se pun la foc să fiarbă bine, 
amestecînd continuu cu o lopăţică sau cu o lingură 
de lemn. Se încearcă apoi dacă jeleul este suficient 
de legat, înmuind coada unei linguri de lemn în 
pastă şi apoi introducînd-o într-un vas cu apă rece; 
dacă pe coada lingurii rămîne o pastă gelatinoasă, 
jeleul este suficient de fiert; dacă se scurge imediat 
în apă, mai trebuie fiert. O altă metodă de încercare 
constă în următoarele: se ia puţină pastă, se pune 
pe o farfurioară, întinzind-o pe fundul ei, după care 
se lasă să se răcească cîteva minute; daca adunînd- 
o la un loc pasta se ţine, jeleul este gata. 


1603. Jeleu de corcoduşe 


2 kg corcoduşe alese, 1,5 kg zahăr, 1 
lingură de zeamă de lămiie, citeva picături de 
colorant alimentar sau 1 lingură de sirop de 
zmeură sau din dulceaţă de vişine. 

Corcoduşele alese se pun la fiert cu 2 | de apă 
şi se fierb lent, altfel se tulbură zeama. După 10—20 
min de fierbere zeama rezultată se strecoară printr- 
un tifon pus în două, apoi se amestecă cu zahărul şi 
se pune din nou la fiert. Se încearcă dacă este legat 
la fel cum s-a arătat în reţeta prece-dentă. Cînd 
jeleul este fiert se adaugă zeama de lămîie şi citeva 
picături de colorant alimentar sau o lingură de sirop 
roşu. Se toarnă in borcane care se leagă bine cu 
celofan. Se păstrează la rece. Se foloseşte pentru 
glasat fructele puse în tarte sau pentru flancuri cu 
fructe proaspete (v. reţetele 1443 sau 1475). 


1604. Jeleu de caise 


250 g piure de caise (pulpă), 250 g zahăr. 

Se prepară la fel ca jeleul de coarne (v. reţeta 
1602). Cînd jeleul este. fiert şi legat bine, se ia 
cratita de pe foc şi se introduce într-un alt vas cu 
apă rece pentru ca, răcindu-se foarte repede, să-şi 
păstreze culoarea gal- benă-aurie. 


1605. Jeleu de vişine 


250 g suc de vişine, 250 g zahăr. 

Se prepară la fel ca jeleul de coarne (v reţeta 
1602), cu deosebirea ca vişinele nu se fierb ci se 
trec crude prin sită şi se decantează sucul limpede, 
apoi se fierbe cu zahărul. 


1606. jeleu de zmeură 


250 g suc de zmeură, 250 g zahăr. 
Se prepară la fel ca jeleul de vişine. 


1607. jeleu de gutui 


1 kg gutui, 300 g zahăr, apă cît acoperă. 

Se spală gutuile, se taie (necurăţate de coajă) 
în bucățele mici şi se pun la fiert cu apă cit le 
acoperă. După ce sînt gata fierte, se răstoarnă pe o 
sită ca să se scurgă toată zeama. La zeama obţinută 
(300 ml) se adaugă 300 g zahăr şi se fierbe la foc 
moale, amestecîndu-se mereu pînă se topeşte 
zahărul. Se ia spuma care se formează şi după ce s- 
a constatat că este gata fiert, jeleul fierbinte se 
toarnă în borcane încălzite. Se foloseşte pentru 
glasat prin topire. 


1608. jeleu de coacăze roşii 


600 g coacăze roşii, 300 g zahăr tos. 
Coacăzele coapte se fierb cu apă cit să le 
acopere, pînă le plesneşte pieliţa. Se strecoară şi se 


presează uşor, după care se cîntăresc, se adaugă 
aceeaşi cantitate de zahăr şi se fierb la foc domol, 
amestecînd. Din momentul cînd a dat în fiert, se mai 
fierbe 5—6 min, în care timp se curăţă de spumă. 
Se toarnă apoi în borcane încălzite ca să nu se 
spargă. Pentru folosire, jeleul se încălzeşte în 
borcan, în baie de apă. 


16.8. CREME-SPUMĂ ŞI SOSURI 
DULCI 


Cremele şi sosurile dulci se pot servi calde la 
budinci, iar ca desert se servesc reci la cupe, cești, 
pahare sau la compotieră. 


16.8.1. CREME-SPUMĂ 


1609. Cremă-spumă de fructe, cu frişcă 


1 kg de căpşune sau fragi, zmeură, caise 
etc., 200-300 g zahăr pudră sau pisat, 300 g 
frişcă, 1 lingură de gelatină (20-30 g). 

Se trec fructele prin sită, oprindu-se o parte din 
ele întregi. Gelatina se pune la înmuiat în apă rece 
şi după ce s-a umflat se strecoară bine, apoi se 
topeşte cu o ceaşcă de apă caldă şi se toarnă peste 
fructele date prin sită. Se adaugă zahărul şi o parte 
din cantitatea de frişcă bătută. Se aşază la cupe sau 
în compotieră şi se pun la rece, sau se poate 
îmbrăca o formă cu biscuiţi (stropiţi cu sirop de 
zahăr şi rom). Se garniseşte cu restul de frişcă şi cu 
fructele întregi. Pînă la servire se ţine la rece. 


1610. Cremă-spumă de albuş cu căpşune 


600 g căpşune, 4-5 albuşuri, 150-200 g 
zahăr. 


Se bat albuşurile cu telul pînă încep să se 
îngroaşe, se adaugă treptat zahărul şi se mai bat 3 
—4 min, după care se adaugă căpşunele date prin 
sită, continuîndu-se baterea pînă se obţine o cremă 
spumoasă şi omogenă. Se pune la cupe sau în 
compotieră, se garniseşte cu căpşune şi se ţine la 
rece pînă la servire. 

Se consumă în cîteva ore, altfel crema se lasă. 


1611. Cremă-spumă de albuş cu fragi sau 
cu zmeură 


Se pregăteşte la fel ca în reţeta precedentă. 


16.8.2. SOSURI DULCI 


Sosurile dulci se servesc la budinci sau se pot 
servi reci în cupe, la ceşti, în pahare sau în 
compotiere, ca desert. Se pot servi şi cu friscă bă- 
tută. 


1612. Fierberea sosurilor dulci 


Într-un vas mai mare decît cel care conţine 
compoziţia se pune la fiert apă şi, cînd aceasta a 
dat în fiert, se introduce în apa clocotită vasul care 
conţine compoziția. Se amestecă tot timpul 
compoziţia pînă se îngroaşă, fără ca sosul să dea în 
fiert. Acest sistem de fierbere se numeşte fiert în 
baie de aburi sau bain-Marie. Vasul în care se 
prepară sosul trebuie să aibă fundul oval. Se 
recomandă un căzănel de aramă special, cositorit. 

Sosurile şi cremele preparate fără ouă, dar cu 
făină, se lasă să fiarbă bine ca să nu aibă gust de 
făină crudă. 


1613. Sos de cacao (subţire) | 


Pentru 400 g sos: 300 ml lapte, 120 g zahăr, 
50 g cacao. 

Se pune laptele la fiert, oprindu-se 2—3 linguri 
pentru dizolvat ca- caua. Se adaugă zahărul şi, după 
ce laptele a fiert, se pune cacaua dizolvată cu 2—3 
linguri de lapte rece, amestecînd pînă dă din nou în 
fiert şi se îngroaşă puţin. 


1614. Sos de cacao ll 


Pentru 400 g sos: 300 ml lapte, 150 g zahăr, 
50 g cacao, 20 g făină de cartofi sau de griu. 

Se opresc 2—3 linguri de lapte pentru dizolvat 
făina şi cacaua, iar restul se fierbe cu zahăr. Apoi se 
adaugă făina şi cacaua dizolvate şi se amestecă 
pînă se îngroaşă potrivit. 


1615. Sos de ciocolată | 


Pentru 400 g sos: 300 ml lapte, 150 g zahăr, 
100 g ciocolată, 20 g făină de cartofi, zahăr 
vanilat, după gust. 

Se opresc 2—3 linguri lapte pentru dizolvat 
făina, iar restul de lapte se pune la fiert cu zahărul 
şi vanilia. În laptele fiert se pune făina dizolvată şi 
se mai dă o dată în fiert, după care se dă vasul la o 
parte, adăugînd ciocolată rasă sau topită. 


1616. Sos de ciocolată Il 


Pentru 400 g sos: 300 ml lapte, 150 g zahăr, 
100 g ciocolată, 3 gălbenuşuri, zahăr vanilat 
după gust. 

Se freacă bine gălbenuşurile cu zahărul timp de 
5—6 min, se toarnă puţin cîte puţin peste laptele 
fiert, se adaugă ciocolata rasă, se adaugă zahărul 


vanilat, se amestecă bine şi se pune la foc. Se 
încălzeşte pînă la înfierbîntare fără să mai dea în 
fiert, ca să nu se coaguleze gălbenuşurile. 


1617. Sos dulce de lămîie 


Pentru 400 g sos: 1-2 lămii, 200 g zahăr, 10- 
15 g făină de cartofi (amidon), 300 ml apă. 

Se freacă zahărul cu coajă de lămiie rasă, se 
adaugă apă călduţă şi se pune la fiert. 

Între timp, se dizolvă amidonul (sau zeamilul) în 
2—3 linguri de apă, peste care se toarnă siropul, se 
amestecă în continuu, apoi se adaugă zeama de 
lămiîie. Se poate adăuga şi 1/2 baton de vanilie şi se 
mai dă într-un clocot, după care se strecoară. 

Sosul cald se foloseşte pentru budinci, iar după 
ce s-a răcit se poate servi cu frişcă, ca desert. 


1618. Sos de vin 


Pentru 500 g sos: 300 ml vin, 300 g zahăr, 
40 g făină de cartofi (amidon). 

O parte din vin (100 ml) se opreşte pentru 
dizolvat amidonul, iar restul se pune la fiert cu 
zahărul. Cînd a dat în clocot se toarnă siropul cîte 
puţin peste amidonul dizolvat, amestecîndu-se cu 
un tel pînă dă din nou în fiert. După preferinţă, se 
pot adăuga arome: vanilie, lămîie sau scorţişoară. 


1619. 


Pentru 400 g sos: 4 gălbenușuri, 120 g 
zahăr, 300 mli vin, 1/2 baton vanilie. 

Se pune la fiert vinul cu vanilia şi separat se 
freacă gălbenuşurile (cît mai proaspete) cu zahărul. 
După ce vinul a dat în fiert, se toarnă cîte puţin 
peste  gălbenuşurile frecate, amestecîndu-se în 


Sos di 


continuu pînă se omogeni-zează, apoi se pune sosul 
iar pe foc şi se amestecă pînă se înfierbintă bine. 

Se serveşte fierbinte la ceşti. Este bun şi ca 
medicament în afecţiuni respiratorii (răceli, bronşite 
etc). 


1620. Sos de vanilie 


Pentru 500 g sos: 400 ml lapte, 150 g zahăr, 
3 ouă, 50 g făină de cartofi, 1/2 baton vanilie. 

Se freacă ouăle cu zahărul într-un castron, se 
adaugă făina dizolvată în 2—3 linguri de lapte, iar 
restul de lapte se pune la fiert cu vanilia. Cînd a dat 
în fiert, se toarnă cîte puţin peste ouă şi se 
amestecă bine. Se pune din nou sosul pe plită şi se 
amestecă tot timpul pînă începe din nou să fiarbă. 

Se serveşte la budinci, sau se poate servi şi 
rece în cești. 


1621. Sos de zahăr ars 


Pentru 400 g sos: 200 g zahăr, 300 ml apă 
sau lapte, 30 mi rom, 10 g făină de cartofi. 

Într-o crăticioară se pune zahărul la topit cu 2— 
3 linguri de apă, se ţine pe plită şi se amestecă tot 
timpul pînă ce începe să se caramelizeze, dar să nu 
se ardă prea tare. Se stinge apoi cu lichidul în care 
s-a dizolvat făina, se amestecă şi se lasă din nou pe 
plită pînă ce se dizolvă zahărul care s-a caramelizat. 
Cînd este gata se adaugă romul. Se întrebuinţează 
la budinci de griş, orez etc. 


1622. Sos de cafea 


Pentru 400 g sos: 50 g cafea, 200 g zahăr, 
400 mi lapte, 4 gălbenuşuri, 10 g făină de 
cartofi. 


Jumătate din cantităţile de zahăr şi lapte se pun 
la fiert, se adaugă esenţă de cafea (cafeaua fiartă 
separat şi strecurată prin tifon) şi se lasă să fiarbă 
puţin. Gălbenuşurile se freacă cu restul de zahăr, se 
adaugă făina dizolvată cu 2—3 linguri de lapte rece, 
apoi se toarnă puţin cîte puţin laptele clocotit. 

Se pune totul din nou pe plită, se amestecă în 
continuare pînă la în- fierbintare fără să 
clocotească, ca să nu se coaguleze gălbenuşurile. 

Se serveşte la budinci sau se poate servi în 
cupe sau la ceşti, ca desert. 


1623. Sos de smîntînă cu ciocolată 


300 g smintină, 150 g zahăr pudră, 100 g 
ciocolată. 

Se topeşte ciocolata într-o crăticioară pe 
marginea maşinii de gătit. Smîntina se amestecă cu 
zahărul pudră şi se adaugă ciocolata topită. Se 
serveşte la budinci sau ca desert. 


1624. Sos de rom 


300 mil ceai tare, 4 gălbenuşuri, 1/2 
lămiie, 20 g amidon, 200-250 g zahăr, 50 mil 
rom. 

Se freacă gălbenuşurile cu zahărul într-un 
castron, se adaugă făina şi peste ea se toarnă cite 
puţin ceaiul fierbinte. Se pune apoi pe foc, ameste- 
cîndu-se în continuu pînă se înfierbîntă bine. La 
sfîrşit se adaugă romul şi zeama de lămîie. 


1625. Sos de vin spumos 


300 ml vin, 4 ouă, 200 g zahăr, 50 mil rom 
sau coniac. 

Se fierbe vinul şi se toarnă, cîte puţin, peste 
ouăle frecate cu zahărul. Se amestecă bine punînd 
vasul cu compoziţia în alt vas cu apă fierbinte (bain- 


Marie) pe foc. Sosul se bate în continuu pînă se 
îngroaşă puţin, fără să dea în fiert. 


1626. Sos de miere de albine şi mere 


1/2 kg mere acrişoare, 200 g miere de 
albine, 100 g zahăr, scorţişoară, 1 plic zahăr 
vanilat, coajă de lămiie rasă, rom. 

Se curăţă merele, se taie în felii subţiri şi se 
pun la înăbuşit cu zahărul, scorţişoara, zahărul 
vanilat şi coaja de lămîie rasă, apoi se dau prin sită. 
Piureul obţinut se amestecă cu miere de albine şi se 
adaugă rom după gust. 


1627. Sos dulce de mere 


1 kg mere acrişoare, 300 g zahăr, 300 ml 
apă, 30 g făină de cartofi, scorţişoară, 1 plic 
zahăr vanilat, coajă de lămîie şi rom după 
gust. 

Se spală merele, se scobesc la mijloc scoţindu- 
se sîmburii, iar în locul rămas gol se pune zahăr. Se 
coc la cuptor apoi se trec prin sită. Piureul obţinut 
se amestecă cu siropul preparat din restul de zahăr, 
făina dizolvată în puţină apă, scorţişoară, zahăr 
vanilat, coajă de lămiie rasă şi se dă într-un singur 
clocot. 


1628. Sos de caise 


500 g caise sau 200 g marmeladă de 
caise, 150 g zahăr, 20 g făină de cartofi, 1 plic 
zahăr vanilat. 

Se prepară un sirop din zahăr cu 200 ml apă, 
fierbîndu-le timp de 5—6 min. Între timp, se trec 
prin sită caisele. Dacă caisele sînt tari se înăbuşă în 
prealabil cu cîteva linguri de apă şi apoi se trec prin 
sită. Dacă sosul se face din marmeladă, aceasta se 
dizolvă în sirop. 


Piureul de caise sau marmelada se amestecă 
cu făina de cartofi, cu siropul şi cu zahărul vanilat, 
după care se mai dă o dată în fiert. 

Se serveşte la budinci sau în cupe ca desert. 


1629. Sos de fructe 


Fructe crude, fructe uscate sau 
marmeladă. 

Dacă sosul se prepară din fructe crude sau 
uscate, ele trebuie puse la fiert în apă. După ce s-au 
fiert se strecoară (cu zeama rece se dizolvă făina), 
fructele se trec prin sită, se amestecă cu zahăr, se 
adaugă făina sau amidonul dizolvat (la 300 ml lichid 
— zeamă de la fructe — se pun 15—20 g amidon) şi 
se amestecă pe foc pînă dă o dată în fiert. 


1630. Sos de migdale 


200 gr migdale, 400 ml lapte, 200 g zahăr, 
4 gălbenuşuri. 

Migdalele, opărite şi curățate de coajă, se 
usucă la gura cuptorului. Se dau prin maşina de nuci 
după care se pisează în piuliţă şi se amestecă cu 
gălbenuşurile frecate cu zahăr. Peste această 
compoziţie se toarnă cite puţin lapte fierbinte, 
amestecîndu-se uşor. 

Se serveşte ca desert sau ca sos la budinci. 


1631. Sos dulce de lapte 


600 mi lapte, 60 g unt, 60 g făină, 200 g 
zahăr, arome după gust. 

Făina, amestecată cu untul încălzit, se dizolvă 
cu laptele fiert cu zahăr şi se amestecă pe foc pînă 
dă o dată în fiert. Se adaugă arome după gust. 


1632. Sos dulce de vişine 


400 g vişine, 400 mil apă, 200 g zahăr, 10- 
15 g amidon sau zeamil. 

Se fierbe apa cu zahărul şi se formează siropul, 
iar amidonul dizolvat în cîteva linguri de apă călduţă 
se toarnă în sirop amestecîndu-se fără întrerupere, 
pînă dă în fiert. 

Intre timp, se spală vişinele, se scurg de apă, se 
scot simburii, apoi se dau prin maşina de tocat cu 
sită deasă. Piureul de vişine astfel obţinut se pune 
în sirop şi se amestecă. 

Se serveşte la budinci şi la frigănele. 

17. BĂUTURI 


17.1. BĂUTURI NEALCOOLICE 


1633. Cafea turcească 


Pentru 100 ml de cafea (o ceaşcă) se pun circa 
15 g cafea măcinată (o linguriţă) şi tot atît zahăr 
sau după preferinţă. Cafeaua şi zahărul se pun într- 


un ibric şi se diluează cu apă măsurată cu ceaşca 
respectivă de cafea. Se amestecă cu o linguriţă, 
ţinîndu-se ibricul pe foc pînă se formează caimacul, 
care se ia cu linguriţa şi se împarte în ceşcuţele de 
cafea. Apoi ibricul cu cafea se pune din nou pe foc şi 
după ce dă în clocot se trage de pe foc, se lasă 1—2 
min ca să se aşeze zaţul, după care cafeaua se 
toarnă în ceşti. Se serveşte fierbinte. 


1634. Nescafe la ceaşcă 


La o ceaşcă (de 120 ml) se pune o linguriţă de 
nescafe şi tot atita zahăr sau după gust şi peste 
acestea se toarnă, amestecîndu-se, apă fierbinte şi 
se serveşte imediat. 


1635. Şvarţ pentru cafea cu lapte 


30-40 g cafea măcinată, 20-30 g cicoare, 
400-500 mil apă. 

Se diluează cafeaua măcinată împreună cu 
cicoarea cu apă călduţă şi se lasă pe foc pînă dă în 
fiert. Apoi se mai lasă la foc domol să fiarbă 3—5 
min, după care se ia de pe foc şi se lasă să se aşeze 
zaţul. 

Se foloseşte pentru cafea cu lapte. 


1636. Cafea cu lapte 


Se măsoară laptele cu ceaşca, în funcţie de 
numărul persoanelor, se fierbe, apoi se adaugă 
şvarţul (v. reţeta 1635) limpezit şi zahăr după gust, 
sau zahărul se serveşte separat. 


1637. Cafea filtru 


Pentru cafeaua filtru se foloseşte cafea rişnită 
ceva mai mare decit în mod obişnuit. Se socoteşte o 
lingură de cafea la 200 ml apă. Se pune cafeaua 


bine îndesată în vasul special pentru filtru, se 
opăreşte cu apă fiartă, se pune capacul şi se lasă ca 
apa să se filtreze. Astfel, în partea de jos a vasului 
se obţine o esenţă de cafea fără zaț. 

Se serveşte foarte fierbinte, îndulcită după 
preferinţă. Se poate adău-ga şi lapte fierbinte. 

Cafeaua filtru se mai poate folosi la îngheţata 
de cafea, la creme şi la diferite băuturi răcoritoare. 


1638. Mazagran 


Se prepară şvarţ ca în reţeta 1635. După ce s-a 
limpezit se strecoară, se îndulceşte după plac, se 
adaugă de preferinţă rom, se pune la sticlă, se 
astupă cu un dop şi se ţine la gheaţă sau în frigider. 

Se serveşte la pahar, cu pai de orez. 


1639. Cafea vieneză 


Este o cafea turcească, dar ceva mai 
concentrată, îndulcită după gust şi garnisită cu 
frişcă bătută. 


1640. Cafea Marghiloman 


Se prepară la fel ca şi cafeaua turcească, dar 
mai concentrată. Se pune caimacul în ceşti, se mai 
dă într-un clocot, după care se ia de pe foc şi se lasă 
să stea 2—3 min ca să se aşeze zaţul, apoi se 
toarnă în ceşti şi se adaugă 1—2 linguriţe de rom 
Jamaica. 

Această cafea se serveşte în ceşti groase, care 
au proprietatea de a păstra cafeaua mai mult timp 
fierbinte. Aroma cafelei şi a romului îi conferă 
preparatului o savoare deosebit de apreciată. 


1641. Cacao cu lapte 
1 I lapte, 50 g cacao, 150 g zahăr. 


Într-un vas se pune lapte la fiert. Separat într- 
un castronaş sau într-o ceaşcă se diluează cacaua şi 
zahărul cu 150 ml apa călduţa. Se amestecă cu o 
linguriţă pînă ce se face ca o cremă care se toarnă 
amestecîndu-se peste laptele fiert şi împreună se 
mai ţin pe foc 2—3 min. Se serveşte fierbinte. 


1642. Ciocolată cu lapte 


1 I lapte, 50-60 g ciocolată, 100 g zahăr 
tos. Ă 

Într-un vas se pune lapte la fiert. În alt vas se 
introduce ciocolată rasă pe răzătoare sau tăiată 
mărunt, se adaugă zahărul tos şi treptat se toarnă 
laptele cald. Se amestecă cu un tel sau cu o lingură 
pînă se dizolvă ciocola-ta şi dă în fiert. Se serveşte 
fierbinte. 


1643. Şodou 


2-3 gălbenuşuri de ou, 2-3 linguri de 
zahăr, 200-300 ml lapte fierbinte, 1 linguriţă 
de rom sau coniac. 

Se freacă gălbenuşurile cu zahărul tos, se 
toarnă treptat laptele clocotit, iar la urmă se adaugă 
coniacul sau romul. 


1644. Grog 


Se potriveşte 1 | de ceai fiert de zahăr, se 
adaugă puţină zeamă de lămiie şi se toarnă în 
pahare. Se adaugă la fiecare pahar cite o linguriţă 
de rom. 


1645. Punci de lămîie sau de portocale 


1-2 lămii sau portocale, 200 g zahăr, 100 
mi rom sau coniac, 1 | ceai foarte fierbinte. 


Se curăţă foarte subţire numai partea galbenă 
din coaja de lămîie, apoi se taie lămiia mărunt şi se 
pisează cu zahăr, după care se introduce în vasul cu 
ceai clocotit. Acesta se acoperă şi se lasă 5—6 min 
(fără să mai fiarbă) apoi se strecoară, se adaugă 
zeama de lămiie sau de portocală, romul şi se pune 
la încălzit fără să mai dea în fiert. Se serveşte ime- 
diat şi cît mai fierbinte. 


1646. Suc de fructe sau de legume 


Sucurile se obţin din fructe coapte şi din 
legume (roşii bine coapte sau şi din morcovi). Nu se 
combină cu zahăr, alcool şi nici cu apă. Sucul se 
extrage cu o centrifugă sau prin presare. Sucul din 
morcovi se obţine astfel: se dau morcovii prin 
răzătoare cu găuri mici, după care se storc forţat 
prin tifon. Sucurile se prepară în cantităţi mici, atît 
cît se consumă în aceeaşi zi, altfel fermentează 
pierzînd din gust şi aromă. Sucurile de fructe, pe 
lîngă faptul că sînt plăcute la gust, conţin săruri 
minerale şi vitamine. 


1647. Citronadă 


1-2 lămii, 400 g zahăr, 2 I apă, 1 g sare de 
lămiie. 

Lămiile se spală, se şterg cu un şervet, după 
care se rad de coaja galbenă. Răzătura obţinută se 
pune într-un castron, se adaugă zahărul şi se freacă 
cu o lingură de lemn (care se foloseşte numai la 
dulciuri), apoi se adaugă sarea de lămiie şi apa. Se 
amestecă bine să se dizolve tot zahărul, după care 
se strecoară printr-o sită deasă sau tifon, se adaugă 
zeama de lămiie stoarsă, se toarnă în sticle şi se 
păstrează la rece. 


1648. Oranjadă 


1-2 portocale, 400 g zahăr, 1 g sare de 
lămiie, 3-4 picături de colorant roşu alimentar, 
2 I de apă. 

Se prepară la fel ca citronada, cu deosebirea că 
se înlocuieşte lămiia cu portocală şi se adaugă 
cîteva picături de colorant roşu. 


1649. Chiseliţă de vişine 


500 g vișine, 300 g zahăr, 80-100 g 
amidon de cartofi, 1 | apă fierbinte, 1 plic de 
zahăr vanilat. 

Vişinele se spală în apă rece, li se scot sîmburii, 
se pun într-un castron, se presară cu zahărul şi se 
lasă 1/2 oră. Intre timp, castronul se scutură de 
cîteva ori ca să iasă cît mai mult suc, care se scurge 
şi se adaugă în chiseliţă la urmă. 


Sîmburii de la vişine se sparg şi se pun într-un 
oală cu 1 | de apă clocotită, se lasă să dea într-un 
clocot, după care se strecoară. Lichidul obţinut se 
toarnă peste vişinele macerate sau invers şi se dă 
într-un clocot. Tot atunci se toarnă amidonul 
dizolvat cu puţină apă fiartă şi în prealabil răcită. 
(Dizolvarea făinii de amidon se face în momentul în 
care trebuie adăugată). Amidonul dizolvat se 
strecoară direct dintr-o dată, în vasul cu lichidul 
fierbinte şi se amestecă cu telul pînă dă într-un 
scurt clocot, după care se ia vasul de pe foc, se 
adaugă sucul de la vişine şi se amestecă. Apoi se 
toarnă în ceşti sau în compotiere. Se serveşte caldă, 
garnisită cu fructele din care s-a pregătit, sau rece, 
garnisită cu frişcă bătută sau tot cu fructe. 


1650. Chiseliţă de mere sau alte fructe 


1 kg mere, 250-300 g zahăr, 3 linguri 
amidon, 1 | apă, 1 plic de zahăr vanilat. 


Merele se spală, se taie în felii subţiri şi se pun 
la fiert cu 1 | de apă. După ce merele s-au fiert se 
scurg printr-o sită de păr sau se dau prin pa- soar ca 
să treacă pulpa fructului, se adaugă zahărul şi se 
pune pe foc ames-tecîndu-se pînă dă în fiert, 
moment în care se adaugă amidonul dizolvat, 
procedîndu-se apoi la fel ca în reţeta precedentă. 


17.2. BĂUTURI ALCOOLICE 


1651. Vin fiert 


1 I vin, 100-150 g zahăr, 1 bucăţică de 
scorţişoară, coajă de lămîie, citeva cuişoare. 

Se pune vinul la fiert (se recomandă vin vechi) 
într-un vas acoperit. Se adaugă zahărul şi 
condimentele şi se lasă să dea în clocot. Se serveşte 
fierbinte, la ceşti. 


1652. Cruşon 


1 | de vin, 300 g mere, 2 pere, 2 portocale, 
2-3 banane sau mandarine (se mai pot pune şi 
alte fructe: ananas sau compot de cireşe), 200 
g zahăr tos, coniac sau rom, după gust. 

Fructele, curățate de coajă, se taie în cubuleţe, 
se presară cu zahăr, se stropesc cu rom şi se lasă să 
se macereze 1—2 ore la loc răcoros. Apoi se adaugă 
vinul, se amestecă şi se serveşte rece, în serviciu 
special pentru cruşon. La cruşon se mai pot adăuga 
şi alte fructe de sezon (zmeură, fragi, struguri). 


1653. Lichior de portocale 


1 I alcool, 800 g zahăr, 1/2 | apă, coajă de 
la 2-3 portocale. 

Se rade coaja de portocale numai la suprafaţă, 
se introduce într-o damigeană mică, se toarnă 


alcool, se astupă şi se lasă cîteva zile în bucătărie la 
macerat. După macerare, jumătate din esenţă se 
adaugă la siropul fiert din zahăr şi apă, lăsînd să 
dea în citeva clocote, apoi se dă la o parte. După ce 
s-a răcit se toarnă şi restul de esenţă, se agită bine 
şi se mai lasă să 

stea 3—4 zile, după care se strecoară prin tifon 
dublu şi se pune în sticle. Se poate consuma imediat 
sau se păstrează. 


1654. Lichior de cafea 


1 I alcool, 1 kg zahăr, 1 | apă, 200 g cafea 
măcinată, 1/2 baton vanilie sau 1 plic de zahăr 
vanilat. 

Se prepară cafea filtru (v. reţeta 1637) în care 
se adaugă zahărul, vanilia şi se amestecă pînă se 
dizolvă. După ce s-a răcit se toarnă siropul de cafea 
peste alcool, se pune la sticle, se astupă ermetic şi 
după cîteva zile se filtrează astfel: se aşază pilnia 
deasupra sticlei, se pune în ea tifonul în două şi un 
strat subţire de vată şi se toarnă lichiorul puţin cîte 
puţin pînă se scurge tot. Sticlele se astupă cu dopuri 
şi se păstrează în cămară sau în pivniţă. 


1655. Lichior de anason sau de chimen 


100 g zahăr, 20 g anason sau chimen, 1/2 | 
de apă, 1/2 I alcool. 

Chimenul sau anasonul se alege, se spală, se 
scurge de apă şi se pune la uscat. În momentul 
pregătirii lichiorului se pune zahărul într-o cratiţă şi 
se amestecă pe foc domol pînă începe să se 
caramelizeze, se adaugă chime-nul sau anasonul şi 
se stinge cu 1/2 | apă. Se acoperă şi se lasă să 
fiarbă 5—6 min, după care se strecoară în alt vas. 
Se adaugă alcoolul şi se dă din nou într-un clocot. 
Se serveşte fierbinte sau se toarnă în sticlă, se 
astupă cu un dop de plută şi se păstrează. 


Acest lichior poate fi mai tare sau mai slab, 
depinde de dorinţă. Pentru aceasta se micşorează 
sau se măreşte cantitatea de apă cu care se stinge 
zahărul caramelizat. Dacă se preferă ca lichiorul să 
fie mai dulce, se mai adaugă zahăr, după ce s-a 
stins cel caramelizat, şi încă 1/2 | apă. 


1656. Lichior de nuci verzi 


20 nuci verzi, 1 | de alcool, 400 g zahăr, 
1,5 | apă, 2-3 cuişoare, 2-3 bucăţi de 
scorţişoară. 

Nucile verzi, încă tinere, se taie în felii şi se pun 
într-o damigeană de 3 |. Peste acestea se toarnă o 
parte din alcool (300 ml) îndoit cu apă. Damigeana 
se astupă cu un dop şi se ţine la soare sau în 
bucătărie 10—15 zile, agitindu-se în fiecare zi. Cînd 
se pregăteşte lichiorul, nucile macerate se strecoară 
prin tifon pus în două. Separat, într-o crăticioară, se 
carameli-zează o parte din zahăr (cam 60 g), se 
stinge cu apă, se adaugă restul de zahăr, 
cuişoarele, scorţişoara (nemăcinate) şi se mai ţine 
pe foc pînă dă în fiert. Apoi se strecoară din nou, se 
lasă să se răcească şi se adaugă esenţa de nuci şi 
restul de alcool. Se pune la sticle, se astupă şi după 
2—3 săptămîni se poate consuma. 


1657. Lichior de coarne 


5 kg coarne, 1,6 kg zahăr, 1,5 | alcool. 
Se prepară la fel ca vişinata (v. reţeta 1661), în 
loc de vişine folosindu-se coarne bine coapte. 


1658. Lichior de cireşe amare 


600 g cireşe amare, 1 | de alcool, 1,25 I 
apă, 600 g zahăr, citeva bucățele de 
scorţişoară, 1 baton de vanilie. 


Cireşele amare se selecţionează, se spală în 
apă rece, se scurg bine, după care se pisează 
sfărîmîndu-se sîmburii şi se introduc în damigeană. 
In continuare se procedează la fel ca la reţeta 1656. 


1659. Lichior de zmeură 


1 kg de zmeură, 1 | de alcool, 100 mi rom 
sau citeva picături de esență de rom, 500 g 
zahăr. 

Zmeura proaspătă se alege, se pune împreună 
cu zahărul într-o damigeană şi se ţine 5—6 zile la 
soare, agitindu-se zilnic. Se adaugă alcoolul, se 
astupă ermetic şi se mai ţine 2—3 săptămîni dar în 
loc răcoros. După aceea se strecoară filtrindu-se 
prin tifon pus în două şi un strat subţire de vată. In 
lichiorul filtrat se adaugă romul şi se toarnă în sticle, 
care se astupă cu dopuri opărite în apă clocotită. 


1660. Şodou cu vin şi rom 


4gălbenuşuri, 200 g zahăr, 400 ml vin 
vechi, 50-100 mi rom. 

Într-un căzănel sau lighenaş cu fundul oval şi 
fără  plesnituri de email (smalţ) se introduc 
gălbenuşurile cu zahărul şi se freacă 5—6 min, după 
care se adaugă cite puţin vin clocotit şi se freacă în 
continuare, apoi se bate cu telul pînă se toarnă tot 
vinul şi romul într-un fir cît mai subţire. Această 
compoziţie se mai poate pune pentru 10—15 min la 
fiert într-un alt vas cu apă clocotită în baie de apă 
(bain-Marie), bătîndu-se continuu cu telul pînă se 
îngroaşă compoziţia ca o smîntînă mai subţire. 

Se serveşte fierbinte, în ceşti de cafea. 


1661. Vişinată 


5kg vişine, 1,750 kg zahăr tos, 1,5 I 
alcool. 


Vişinele proaspete se curăţă de codițe, se spală 
în apă rece, după care se introduc într-o damigeană 
potrivită (de 8—10 |l), intercalîndu-se cu zahărul. 
Pentru a da o aromă mai plăcută vişinatei, în 
damigeană se pun într-un săculeţ de tifon sîmburi 
de vişine zdrobiţi cu totul în piuliţă. Damigeana se 
leagă la gură cu o bucată de tifon şi se ţine 6—10 
zile sau pînă cînd vişinele lasă zeamă abundentă şi 
se dizolvă zahărul, într-un loc unde bate soarele sau 
numai la căldură. Damigeana cu vişine se scutură 
zilnic. 

Se adaugă apoi alcool şi se mai pot adăuga 200 
—300 ml rom superior şi un baton de vanilie, după 
care damigeana se astupă ermetic cu un dop şi se 
lasă la rece 14 zile, agitindu-se la 2—3 zile, putîndu- 
se apoi consuma imediat sau se poate păstra mai 
multă vreme. 


1662. Afinată 


5 kg afine, 2 kg zahăr tos, 1,5 I alcool. 
Se prepară la fel ca şi vişinata (v. reţeta 
precedentă) folosindu-se, în loc de vişine, afine. 


1663. lmitaţie de vermut 


800 ml vin de 12°, 180 g zahăr, 100 mi 
alcool de 80°, 1 lingură de caramel lichid, 5 g 
coajă de portocală, 2-3 g coajă de nuci verzi 
(poate fi uscată), 1/2 g scorţişoară, 1/2 g 
nucşoară, citeva frunze de mentă. 

Componentele aromate se opăresc cu 200 ml 
de vin, iar în restul de vin se dizolvă zahărul şi se 
lasă să dea într-un clocot. Apoi se ia de pe foc, se 
adaugă vinul aromatizat strecurat, alcoolul, se 
toarnă în sticlă, se astupă cu dop şi se păstrează la 
rece pînă la consumare. 


Unele componente aromate pot fi înlocuite, 
după gust, cu altele. Astfel, în loc de coajă de 
portocală se poate folosi coajă de lămiie sau de 
grepfruit, în loc de frunză de mentă se poate folosi 
pelin sau ţintaure, coriandru etc. 

Aromatizarea se poate face şi direct în vasul cu 
vin,  punîndu-se componentele aromate într-un 
săculeţ de tifon care se cufundă în vin şi se lasă să 
dea în 2—3 clocote, după care săculeţul cu arome 
se scoate, iar în vinul răcit se adaugă alcoolul. 


1664. Vin de struguri preparat în casă 


Reţetele de preparare a vinului în casă se 
recomandă numai pentru amatori care prepară 
cantităţi mici, la damigene. Întreprinderile de 
vinifica-ţie au alte metode tehnologice care sînt 
tratate în diferite lucrări de specialitate. 

Vinul se poate prepara din diferite soiuri de 
struguri: Fetească, Risling, Aligote, Tămiioasă, 
Hamburg, Otonel, Cotnari, Hibrid ş.a. care cresc pe 
lîngă casă sau care se pot cumpăra. 

Calitatea vinului depinde de soiul de viţă şi de 
gradul de coacere. 

Strugurii trebuie culeşi la maturitate deplină. 
Ciorchinii de struguri se clătesc în apă rece şi se 
lasă la scurs. Pentru prepararea vinului se aleg 
numai boabele sănătoase, iar cele crăpate şi 
mucegăite se înlătură. Apoi, boabele de struguri se 
zdrobesc şi se pun în borcane sau în vase emailate 
pentru 4—5 zile, la macerat, după care se scoate 
mustul cu furtunul, se strecoară prin tifon şi se 
toarnă în damigene. Restul (boasca) se stoarce, 
presîndu-se bine ca să se scurgă tot mustul, care se 
pune tot în damigene. 

În caz că strugurii nu sînt destul de dulci, se pot 
adăuga 100 g zahăr la 1 | de must, care se dizolvă 
în must cald. 


Damigenele nu se umplu complet, ci pînă la 
circa 20 cm sub dop. Se astupă ermetic cu un dop 
perforat prin orificiul căruia se introduce un capăt 
de furtun, iar celălalt capăt se introduce într-un 
borcan sau într-o sticlă cu apă. Dopul se smoleşte 
sau se parafinează bine astfel ca să nu comunice 
mustul cu aerul de afară. 

Damigeana cu must se lasă într-un loc cu 
temperatura de  18—20*C, pînă se termină 
fermentarea mustului care trece în vin. Apoi se 
scoate  furtunul, se completează golul din 
damigeană cu vinul din altă damigeană de rezervă, 
pregătit la fel ca şi cel din damigeana de bază şi se 
pune dopul lejer pentru a da posibilitatea restului de 
bioxid de carbon care ar mai rezulta să iasă din 
damigeană. După 6—8 zile, cînd nu se mai observă 
nici o fermentare, iar vinul s-a limpezit, se astupă 
damigeana ermetic cu dop. 

Pritocirea. După citeva săptămîni se poate 
trage vinul de pe drojdie în altă damigeană, 
procedînd în felul următor: capătul furtunului se 
leagă la o şipcă sau nuia de circa 20—30 cm 
lungime, în aşa fel ca şipca să depăşească capătul 
furtunului cu 5—6 cm şi se introduce în damigeană 
pînă la fund, cu grijă ca să nu se tulbure vinul; pe la 
capătul celălalt al furtunului se trage vinul în altă 
damigeană, dar fără să curgă de sus, ci aproape de 
fund. Această operaţie de pritocire se repetă 
obligatoriu la începutul lunii martie, iar dacă vinul 
trece de 1 an pritocirea se repetă. 

Vinul preparat astfel poate fi consumat imediat 
după ce s-a limpezit şi s-a tras de pe drojdie, dar va 
fi mai bun şi mai concentrat dacă stă cîteva luni sau 
cîţiva ani. 

Vinul care se consumă în citeva zile se trage la 
sticle care se astupă bine cu dopuri noi înmuiate în 
apă caldă. 


Pentru ca vinul să ţină mai mult trebuie să se 
facă cel puţin 3 pritociri dintre care a doua în 
decembrie şi a treia în luna martie, după care se 
poate trage vinul în sticle, se astupă cu dopuri de 
plută înmuiate în apă caldă, apoi se smolesc sau se 
parafinează şi se aşază culcate în pivniţă sau în alte 
locuri reci şi întunecoase. In acest fel, vinul poate fi 
păstrat luni şi chiar ani de zile. 

Parafinarea se face în felul următor: se pun la 
topit 1 parte ceară de albine şi 3 părţi parafină, 
amestecînd mereu şi după ce s-a topit totul şi s-a 
omogenizat se trece prin această soluţie capul 
fiecărei sticle astupată în prealabil bine cu dop. 


1665. Vin dulceag din boască de struguri 


Din boasca rămasă de la strugurii din care s-a 
stors mustul pentru vin, se poate prepara un vin 
dulceag (cidru) în felul următor: într-un borcan de 
12—15 | se pun 6—8 kg boască, se adaugă citeva 
mere acre rase pe răzătoare şi amestecate cu 300 g 
zahăr şi zeama de la 1 lămiie, se completează cu 
apă călduţă pînă la 3 sferturi din borcan, se acoperă 
cu tifon, se leagă şi se ţine 2—3 zile la temperatura 
de 18—20*C. Apoi se strecoară, se toarnă în 
damigeană, se adaugă zahăr dizolvat în vin,socotind 
cîte 200 g pentru fiecare litru de lichid. Se astupă cu 
un dop perforat în care se fixează furtunul, 
procedîndu-se în continuare ca în reţeta prece- 
dentă. Acest vin nu poate fi păstrat mai mult de 4— 
5 luni. 


1666. Vin spornic 


Pentru 10 | de vin se prepară must din 3 kg 
struguri, se toarnă într-o damigeană de 10 | se 
adaugă 2 kg de zahăr dizolvat în apă călduţă, iar 
restul se completează cu apă lăsîndu-se damigeana 
puţin goală (cam 1 I). In continuare se procedează 
la fel ca în reţeta 1664. 


1667. Vin de coacăze (cidru) 


Pentru 10 | de vin: 6-7 kg coacăze curățate, 
2 kg zahăr, 2 lămii sau 1 linguriţă de sare de 
lămiie, 4 | apă. 

Coacăzele se spală de praf, se rup de pe codițe 
şi se trec prin teasc sau se terciuiesc cu fundul unei 
sticle. Se pun într-un borcan, se adaugă zeama sau 
sarea de lămiie, zahărul dizolvat în apă şi se lasă la 
macerat 2—3 zile. Apoi se strecoară sucul, se 
toarnă într-o damigeană care se astupă cu dop 
perforat în care se introduce furtunul de fermentare, 
în continuare procedindu-se ca în reţeta 1664. 

După fermentare, vinul se pritoceşte şi se 
menţine damigeana plină. După ce s-a limpezit bine 
se trage la sticle. 

1668. Vin de corcoduşe 


Fructele de corcoduş nu se scutură ci se lasă 
pînă se coc şi cad singure. Ele se adună în fiecare zi, 
se spală cu apă rece de praf sau de noroi, se pun în 
borcan şi se strivesc cu mîna. Se umple borcanul 
pînă la umeri, se ţine 7—8 zile la soare, 
amestecîndu-se în fiecare zi de 2—3 ori, după care 
se strecoară frecînd conţinutul în aşa fel ca să 
treacă tot miezul, rămînînd doar simburii şi coaja. 

La pulpa obţinută se adaugă la fiecare litru 1 kg 
de zahăr şi 3 | apă, se amestecă bine şi se pune 
într-o damigeană, lăsîndu-se un spaţiu liber de 10 
cm pînă la gură, ca să aibă loc spuma care se 
formează prin fermentare. Se astupă cu un dop 
perforat în care se montează un capăt de furtun, iar 
celălalt capăt se introduce într-un borcănel sau într- 
o sticlă cu apă. După ce a încetat fermentarea 
complet, se scoate dopul perforat cu furtunul şi se 
astupă provizoriu cu un alt dop. Se lasă să se 
limpezească bine pînă la consum sau pînă în 


decembrie, cînd trebuie tras de pe drojdie (pritocit) 
în alt vas, fără să se tulbure (v. reţeta 1664). 

După pritocire, vinul se poate pune la sticle 
care se astupă cu dopuri noi de plută înmuiate în 
apă caldă, se smolesc sau se parafinează şi se 
păstrează la loc răcoros. 


1669. Vin de mere (cidru) 


Merele se culeg cînd sînt bine coapte. Se curăţă 
părţile lovite şi cele mîncate de viermi. Se taie în 
bucățele mici şi se clătesc în 10 | de apă rece în 
care s-a pus o linguriţă de sare de lămiie (ca să nu 
se închidă la culoare). 

Fructele, mai ales merele sau perele, se 
prepară repede, fără să stea mai multe ore, 
deoarece ele se oxidează foarte uşor. Fructele 
curățate se zdrobesc cu maiul într-o putină sau se 
trec prin teasc. Se măsoară cantitatea de suc 
obţinută şi la fiecare litru se adaugă 150—200 g 
zahăr şi se toarnă în damigeană, care se astupă cu 
un dop perforat prin care se introduce furtunul de 
fermentare, iar celălalt capăt al furtunului se 
introduce într-un borcan sau într-o sticlă cu apă. Se 
lasă pînă ce încetează fermentarea (fierberea), 
după care se umple damigeana complet şi se mai 
lasă 3—4 săptămîni ca să se limpezească bine vinul, 
apoi se poate trage la sticle. 


1670. Vin de vişine (cidru) 


9 kg vişine, 2 kg zahăr, 5 I apă. 

La o parte din vişine se scot sîmburii, apoi toate 
se opăresc cu 5 | de apă fiartă şi se lasă 1—2 zile să 
stea într-un vas acoperit. După aceea se scurge 
mustul, iar peste restul rămas se toarnă 1 | de apă 
fierbinte, se amestecă şi, după răcire, sucul se 
scurge peste primul. Se adaugă zahărul dizolvat cu 


sucul încălzit. Se toarnă în damigeană şi se continuă 
prepararea la fel ca în reţeaua precedentă. 


1671. Vin de stafide sau de smochine 


Pentru 10 | de vin: 1 kg stafide sau 1,3 kg 
smochine, 8-9 I apă, 2 kg zahăr tos. 

Stafidele se spală în apă călduţă, se curăţă de 
codițe şi se toacă mărunt. Se introduc în 
damigeană, se toarnă zahărul dizolvat în atita apă 
cît să 
se umple damigeana pînă la circa 10 cm sub dop. 
Se astupă damigeana cu un dop perforat la care se 
prinde furtunul pentru fermentare (v. reţeta 1664). 

După fermentare şi  limpezire, vinul se 
pritoceşte, iar după ce trec cîteva luni se mai 
pritoceşte şi se trage la sticle. 


1672. Vin de măceşe 


Pentru 10 | de vin: 1 kg măceşe uscate sau 
1,5 kg proaspete, 2 kg zahăr, 2-3 lămii, 8-9 I 
apă. 

Măceşele proaspete se taie în două, iar cele 
uscate se pisează sau se trec prin maşina de tocat. 
Se opăresc cu 5 | de apă fiartă şi după răcire se 
adaugă coaja rasă a lămiilor, zeama acestora şi 
zahărul dizolvat în restul de apă (3 1). Se toarnă într- 
o damigeană care se astupă cu un dop perforat 
prevăzut cu furtun pentru fermentare. După 
fermentare şi limpezire, vinul se pritoceşte, iar după 
a doua pritocire se trage la sticle. 

De reţinut: măceşele sînt mai bune dacă se 
culeg după ce a dat gerul, iar cele culese de 
proaspete se pun la uscat. 


1673. Vin de fructe de porumbar 


Porumbarul este un arbust sălbatic, cu ramuri 
spinoase şi flori albe. Fructele de porumbar — 
porumbele — sînt mai mari decit afinele, au culoare 
neagră-vineţie şi gust acru astringent; se culeg 
după ce dă gerul. Vinul de porumbe se prepară la 
fel ca cel de măceşe (v. reţeta 1672). 


1674. Vin de prune 


10 kg prune, 2 kg zahăr, 8 I de apă, 2-3 
lămii, citeva cuişoare, scorţişoară. 

Prunele bine coapte, din care se scot sîmburii, 
se opăresc cu 4 | de apă fiartă şi se lasă pe foc 
moale să fiarbă 10—20 min, după care, se pun la 
rece pînă a doua zi. Apoi se presează, se scurge 
zeama, iar în restul care a rămas se adaugă 10—20 
sîmburi curăţaţi şi pisaţi şi se opăreşte cu 2 | de apă 
clocotită. După răcire se scurge toată zeama prin 
presare şi împreună cu restul de zeamă se toarnă în 
damigeană. Se adaugă zahărul (dizolvat în 2 | de 
apă), coaja de la lămiie rasă şi zeama acestora, 
eventual cîteva cuişoare şi scorţişoară. Se astupă 
damigeana cu un dop prevăzut cu furtun de 
fermentare (v. reţeta 1664). După fermentare se 
pritoceşte şi se menţine damigeana plină. După 
limpezire se trage la sticle. 


17.3 SIROPURI 


1675. Sirop de portocale 


1,5 kg zahăr, 1 | de apă, 2-3 portocale, 1 g 
sare de lămiie. 

Se rade coaja de la portocale (numai partea 
galbenă de la suprafaţă), se pune într-un castron, se 
adaugă o parte de zahăr (500 g) şi se freacă bine. 
Separat, într-o cratiţă, se fierbe restul de zahăr cu 1 
| de apă timp de 15—20 min, după care se adaugă 


sare sau zeamă de lămîie, zeama de portocale, 
zahărul frecat cu coaja de portocale şi se dă într-un 
clocot. Apoi se ia de pe foc şi se strecoară prin tifon 
pus dublu în strecurătoare. Se pune la sticle şi 

se ţine la rece. Se bea cu apă minerală sau cu sifon. 


1676. Sirop de zmeură 


1 I suc de zmeură, 1,25 kg zahăr, 1 g sare 
de lămiie. 

Zmeura curățată se pune într-un borcan şi se 
zdrobeşte amestecînd uşor cu o lingură de lemn. 
Borcanul cu zmeură se leagă la gură cu un tifon şi 
se ţine 2—3 zile, amestecîndu-se o dată pe zi, ca să 
nu prindă mucegai. Apoi sucul se strecoară printr-un 
tifon pus dublu sau triplu, udat în prealabil cu apă şi 
stors. Sucul obţinut se lasă acoperit pînă a doua zi 
să se limpezească, apoi se scurge cu grijă în alt vas, 
cu atenţie ca să nu se răscolească drojdia care s-a 
depozitat la fund. Pentru fiecare litru de sirop se 
adaugă cite 1,25 kg zahăr tos şi cîte 1 g sare de 
lămîie, se pune totul într-o cratiţă smălțuită şi cu 
volumul dublu faţă de cantitatea de sirop, deoarece 
atunci cînd fierbe face multă spumă. După ce s-a 
introdus zahărul, se amestecă pînă cînd se dizolvă 
complet, apoi se lasă să fiarbă la foc mic, 
amestecîndu-se continuu la suprafaţa siropului ca 
să dispară spuma. Se fierbe cam 30 min, după care 
se toarnă siropul fierbinte (clocotit) în sticle 
sterilizate şi bine încălzite. Se astupă sticlele cu 
dopuri noi opărite în apă clocotită, se înfăşoară în 
pături şi se ţin pînă a doua zi, după care se 
păstrează în cămară. 


1677. Sirop de vişine 


Cantităţile şi procedeul de preparare sînt 
aceleaşi ca la siropul din zmeură (v. reţeta 1676). 


Vişinele alese se spală, se pun într-o cratiţă şi 
se adaugă cite 100 ml apă la fiecare kilogram de 
vişine. Se fierb 5—6 min, după care se scurg bine 
prin presare, lăsîndu-se sucul 2—3 ore ca să se 
aşeze drojdia. In continuare se procedează la fel ca 
în reţeta precedentă. 


1678. Sirop din muguri de brad 


Mugurii de brad se culeg primăvara. Se spală, 
se pun într-o cratiţă, se adaugă apă cît să-i cuprindă 
şi se fierb 30—40 min, apoi se ia cratiţa de pe foc şi 
se lasă acoperită pînă a doua zi. Sucul obţinut se 
strecoară printr-un tifon pus în două, după care la 
fiecare litru de suc se pune 1 kg de zahăr şi cîte o 
lingură de zeamă de lămiie sau 1 g de sare de 
lămiie şi se fierbe ca şi siropul de zmeură (v. reţeta 
1676). Este indicat contra tusei, bronşitei, sau se 
bea ca orice sirop, cu apă minerală sau sifon. 


CV ee ee eve ei ee ei eve, 


18. COMPOTURI ȘI SPUME DE 
FRUCTE 


18.1. COMPOTURI PENTRU CONSUM 
IMEDIAT 


Compoturile care se consumă în aceeaşi zi se 
prepară din orice fel de fructe proaspete sau uscate. 
Cantitatea de zahăr întrebuințată variază atit în 
funcţie de conţinutul fructelor în zahăr, cît şi de 
gustul nostru. Cantitatea potrivită este de 200 g de 
zahăr la 1 kg fructe şi 1,25 | apă; dacă fructele sînt 
mai acre, cantitatea de zahăr se măreşte. 

Compotul se prepară astfel: se dizolvă zahărul 
în apă, se dă în citeva clocote, după care se adaugă 
fructele curățate şi spălate în apă rece. După plac, 
se adaugă vanilie, coajă de lămiie sau de portocale, 
iar la compoturi din mere, pere sau prune se mai 
poate adăuga şi scorţişoară. Durata fierbe-rii este în 
funcţie de frăgezimea fructelor. Nu este bine să se 
fiarbă prea mult, ca să nu se zdrobească fructele şi 
să nu se distrugă vitaminele. 

Compotul poate fi pregătit dintr-un singur fel de 
fructe sau din fructe combinate, acestea din urmă 
punîndu-se la fiert în ordinea frăgezimii lor. 


1679. Compot de mere sau de pere 


Merele se curăţă de coajă, se taie în bucăţi 
potrivite şi imediat se pun într-un castron cu apă 
rece în care s-au pus cîteva picături de zeamă sau 
de sare de lămîie pentru ca fructele să nu se 
înnegrească pînă se vor pune la fiert. Se fierb în apă 


clocotită în care s-au pus doza de zahăr şi aromele 
respective (vanilie, coajă de lămiie sau de portocală, 
scorţişoară). 


1680. Compot de caise sau de prune 


1 kg de caise sau de prune, 200-300 g 
zahăr, 1 g scorţişoară. 

Caisele sau prunele se spală, apoi fiecare fruct 
se crestează în lung şi se scot sîmburii. Între timp, 
se pun apa cu zahărul la fiert şi se adaugă pentru 
aromă o bucată de coajă de lămiie, scorţişoară şi 
vanilie. După ce zahărul s-a dizolvat şi a dat în 
clocot, se adaugă fructele şi se lasă să fiarbă lent 
cam 10 min; caisele dacă sînt bine coapte sînt gata 
fierte în 5 min. (Vanilia dacă este baton se poate 
pune la fiert împreună cu fructele, iar praful de 
vanilie se pune după ce compotul s-a luat de pe 
foc.) 


1681. Compot de piersici 


Se pune pe foc un vas cu apă şi cînd dă în 
clocot se introduc pe rînd piersicile pentru 2—3 min, 
după care se scot şi se jupoaie de pieliţă fiecare 
fruct, scoţindu-se şi sîmburii. Apoi se pun la fiert 
într-un sirop de zahăr, adăugindu-se la fiecare 
kilogram de piersici 1,25 | de apă şi 200—300 g 
zahăr şi se dă într-un clocot, după care se ia de pe 
foc şi se adaugă vanilie. 


1682. Compot de cireşe 


Se spală cireşele, se înlătură codiţele şi se pun 
la fiert într-un sirop la care pentru fiecare kilogram 
de cireşe s-au pus la fiert 1,25 | de apă, 200—300 
g zahăr şi arome după preferinţă. Se lasă să fiarbă 
20 min în acest sirop. Compotul va fi mai gustos 
dacă se combină cireşe cu vişine. 


1683. Compot de revent (rubarbă) 


Reventul (rubarba) este o plantă cu frunze mari 
şi peţiolul (codiţa care susţine frunza) gros şi lung 
de 50—60 cm, de culoare roşie închisă şi verde în 
apropierea frunzei. Se cultivă în grădini, frunzele 
tinere putîndu-se folosi la sarmale, iar cozile pentru 
compot. 

Pentru prepararea compotului, cozile de revent 
se taie în bucăţi de 2—3 cm şi se pun la fiert cu apă, 
adăugindu-se zahăr după gust. Compotul are un 
gust uşor acrişor, asemănător cu zeama de lămiie. 


18.2. COMPOTURI PENTRU IARNĂ 


1684. Compot de caise, reţetă de bază 


1 kg de caise, 250 g zahăr, 1 pastilă de 
aspirină. 

Se aleg caise tari, se spală şi, întregi sau 
jumătăţi, se aşază în borcane. Între timp, zahărul se 
dizolvă în apă călduţă şi se toarnă peste fructe pînă 
la 2—3 cm sub buza borcanului. Se adaugă pastila 
de aspirină pisată, se acoperă cu celofan ud pus în 
două, se leagă foarte bine cu sfoară udă şi se aşază 
într-un vas suficient de înalt. Pe fundul vasului se 
aşază prosoape vechi sau ziare îndoite în 4, se 
înfăşoară şi borcanele în cîrpe sau ziare, se umple 
vasul cu apă călduţă pînă ajunge la sfoara cu care 
sînt legate borcanele şi se lasă să fiarbă lent în 
clocote mici. Vasul cu borcane se acoperă şi el cu 
Ziare (nu cu capac) ca să se menţină aceeaşi 
temperatură şi deasupra lui, permiţind totuşi 
vaporilor să iasă. Cînd apa din vas începe să 
clocotească, focul se reduce pînă cînd clocotele 
devin abia perceptibile, lăsîndu-se să fiarbă astfel 
timp de 30 min. Apoi se ia vasul de pe foc, se 


acoperă cu pături groase şi se lasă astfel pînă a 
doua zi. 

De reținut: zahărul pentru compot se adaugă 
după gust, între 150— 250 g la kilogramul de fructe. 
Pentru fructele fără aciditate sau şi pentru celelalte, 
se poate adăuga în sirop o lingură de zeamă de 
lămîie sau 1 g sare de lămîie dizolvată şi arome 
după gust (scorţişoară şi vanilie). 

Pentru compoturi de iarnă se recomandă 
borcane prevăzute cu capace de metal care se 
închid cu ajutorul unui dispozitiv special. 


1685. Compoturi din diferite fructe pentru 
iarnă 


Compoturile din cireşe, vişine, pere sau prune 
se prepară la fel ca în reţeta precedentă. 
Fructele se pot pregăti fie întregi fie jumătăţi. 


18.3. SPUME DE FRUCTE 


1686. Spumă de fragi sau de căpşune 


600 g fragi sau căpşune, 300 g zahăr tos, 
2-3 albuşuri, 1 lingură de zeamă de lămiie. 

Se spală fragii sau căpşunele, se scot codiţele şi 
se dau fructele prin sită sau prin maşina de stors 
fructe. Sucul obţinut se adaugă în vasul cu 
albuşurile bătute bine cu zahărul tos şi la care s-a 
adăugat zeama de lămîie. Albuşurile trebuie bătute 
pînă ce spuma este suficient de tare, după care se 
amestecă cu sucul de fructe (pulpa de fructe). Se 
serveşte la cupe, decorîndu-se pe deasupra cu cite 
o căpşună sau fragă. 


1687. Spumă de căpşune cu frişcă 


500 g căpşune (sau zmeură), 200 g zahăr 
tos, 400 g frişcă. 


Fructele se prepară ca în reţeta precedentă, iar 
frişca trebuie ţinută în frigider sau la gheaţă 2—3 
ore, după care se bate pînă se spumează. Se 
adaugă zahărul, fructele date prin sită şi se 
amestecă uşor. Pînă la servire se ţine la rece. 

Se serveste la cupe, decorindu-se cu cite o 
căpşună deasupra. 


19. FRUCTE CONFIATE şi 
GLASATE, 
MARMELADE, GEMURI şi 
DULCEŢURI 


19.1. FRUCTE CONFIATE ŞI GLASATE 


1688. Coji de portocale confiate 


1 kg coji de portocale, 1,4 kg zahăr. 

Pentru confiere, cojile de portocale se scot 
tăiate în 4—6 felii întregi şi egale. Se ţin 3 zile în 
apă rece, schimbiîndu-se apa de 2—3 ori pe zi, după 
care se scurg de apă şi se pun la fiert circa 2 ore, 
pînă se înmoaie. Se scurg, se toarnă peste ele apă 
rece, lăsîndu-le să stea 2 ore. Se pun după aceea 
cîte 3—4 coji una peste alta şi se storc bine cu 
ambele miini. Se aşază circular într-o cratiţă, se 
toarnă peste ele un sirop subţire (1 kg zahăr şi 1,5 | 
apă), se lasă să dea în 2—3 clocote, după care se 
iau de pe foc şi se lasă astfel pînă a doua zi. Se 
scurge siropul într-un alt vas şi se lasă să dea în 
clocot, adăugindu-se 200 g zahăr. Se toarnă siropul 


peste cojile de portocale şi se lasă să dea în clocot. 
Se repetă această operaţie de 4 ori. A patra zi se 
adaugă restul de zahăr şi se lasă să fiarbă 30 min, 
pînă ce siropul se leagă ca o dulceaţă. (La ultima 
fierbere se poate adăuga 1 lingură de zeamă de 
lămiie.) Se pune în borcane pînă nu se întăreşte, se 
acoperă cu celofan şi se leagă. 


1689. Pere verzi confiate 


1 kg pere, 1,4 kg zahăr. 

Se aleg pere verzi şi tari (ca să nu se sfărime la 
fiert), se curăţă de coajă, se taie în două, se scot 
căsuţele cu sîmburi, după care se fierb în apă pînă 
se înmoaie puţin. Se scurg apoi de apă şi se toarnă 
peste ele apă rece, lăsîndu-le astfel 1—2 ore. Se 
scot apoi din apă şi se pun într-o cratiţă, 
procedîndu-se în continuare la fel ca în reţeta 
precedentă. 


1690. Pere confiate roşii 


1 kg pere, 1,4 kg zahăr, colorant roşu. 

Se prepară la fel ca în reţeta precedentă, cu 
deosebirea că la primul sirop se adaugă citeva 
picături de colorant alimentar roşu. 


1691. Caise confiate 


1 kg caise, 1,4 kg zahăr. 

Se aleg caise mai mici şi nu prea coapte, se 
spală, se curăţă de coajă, se pun într-un vas cu apă 
de var strecurată şi se ţin 2—3 ore. Apoi se spală 
bine în apă rece şi se aşază într-o cratiţă, 
procedîindu-se în continuare la fel ca în reţeta 1688. 


1692. Fructe glasate pentru decorarea 
torturilor 


1 kg fructe, 1/2 kg zahăr, 200 ml apă. 

Se pune zahărul cu apă la fiert pînă se leagă ca 
pentru dulceaţă, apoi se adaugă fructele tăiate în 
sferturi sau în felii potrivite şi se lasă pe foc să 
fiarbă pînă cînd fructele capătă aspectul că s-au 
glasat (devin sticloase). După aceea se ia vasul de 
pe foc, iar fructele se scot uşor, se aşază pe un 
platou şi se lasă să se răcească. Se folosesc ca 
garnitură la budinci de orez sau ca decor pentru 
torturi. 


1693. Nuci glasate 


100-300 g miez de nucă, 150-300 g zahăr. 

Se pune miezul de nucă la cuptor să se 
prăjească puţin, după care se freacă uşor pînă se 
desprinde pielita. Între timp, se pune zahărul într-o 
cratiţă pe plită şi cînd s-a caramelizat puţin se pune 
miezul de nucă şi se amestecă pînă se acoperă 
complet cu zahărul caramelizat. Se răstoarnă pe o 
planşetă unsă cu unt sau cu ulei şi se amestecă 
uşor pînă se desfac bucățele de miez unele de 
altele. Se servesc ca fursecuri. 


19.2. MARMELADE ŞI GEMURI 


Marmelada se poate prepara din mai multe 
fructe combinate sau dintr-un singur fel de fructe 
(mere, pere, prune, caise, vişine etc.). Se adaugă la 
1 kg de fructe curățate 300—400 g zahăr, care 
leagă sucul fructelor. Marmelada, după răcire, 
rămîne ca o pastă deasupra căreia se formează o 
peliculă mai tare. 


1694. Marmeladă de mere, de pere sau de 
prune 


La 1 kg de fructe (după ce au fost 
curățate) se adaugă 200-400 g zahăr. 

Fructele trebuie să fie bine coapte. Părţile lovite 
sau alterate ale aces-tora se înlătură. Merele, 
gutuile sau perele se curăţă de coajă şi de sîmburi, 
iar la prune se scot numai sîmburii. Se dau fructele 
prin maşina de tocat, se pun la fiert într-o cratiţă 
sau într-un cazan de aramă cositorit care are un 
volum de 2 ori mai mare faţă de cel al fructelor. 
Vasul cu fructe nu se pune la fiert direct pe plită sau 
pe ochiul unde bate flacăra. Pe ochiul aragazului se 
pune un disc de tablă groasă şi peste el una sau 
două cărămizi atit cît să stea cratita cu marmeladă 
bine. După ce marmelada a dat în fiert se 
micşorează focul şi în tot timpul fierberii se 
amestecă continuu cu o lopăţică de lemn, cu coadă 
lungă. După ce marmelada începe să se îngroaşe şi 
din ea sar stropi mari, atunci se adaugă zahărul 
amestecîndu-se insistent pe fundul cratiţei, fiindcă 
după ce s-a adăugat zahărul, dacă o clipă nu se 
amestecă, marmelada poate să se prindă, arzîndu- 
se la fund. După ce zahărul s-a topit, se mai ţine 
marmelada pe foc pînă cînd la încer-care se 
constată că este gata. Pentru aceasta se ia o lin- 
guriţă de marmeladă şi se pune pe o farfurioară 
rece, lăsîndu-se să se răcească puţin; dacă mar- 
melada se încheagă fără să lase zeamă subţire în 
jur şi are un aspect lucios, înseamnă că se poate lua 
de pe foc. Marmelada se pune fierbinte în borcane 
încălzite bine din timp, apoi se aşază într-o tavă de 
tablă şi se introduce în cuptorul potrivit de încălzit şi 
se ţine citeva ore pînă prinde o peliculă mai tare 
deasupra. Se lasă apoi să se răcească, după care se 
acoperă borcanele cu celofan ud şi se leagă cu 
sfoară udă. 


1695. Marmeladă de caise 


Cantităţile şi procedeul de preparare sînt 
aceleaşi ca în reţeta precedentă. Trebuie menţionat 
însă că se folosesc caise bine coapte. Dacă fructe-le 
se curăţă de coajă, se obţine o marmeladă fină şi de 
culoare galbenă, fru-moasă. 


1696. Gem de caise sau de prune 


Gemurile se prepară din fructe bine coapte. 
Fructele se curăţă de coajă şi de sîmburi, se taie în 
bucăţi şi se presară cu o parte din zahărul prevăzut 
(300—400 g la 1 kg fructe curățate). Se amestecă 
cu o lingură de lemn prin răsturnare, de citeva ori şi 
se lasă 2—3 ore să iasă zeama din fructe. Apoi 
fructele, aşezate într-o cratiţă smălțuită (fără 
plesnituri de email) sau într-un vas din aramă 
cositorită se pun la fiert pe plită sau pe ochiul de 
aragaz, pe care s-a pus mai întîi un disc de tablă şi 
peste el cărămidă sau teracotă, pentru a proteja 
gemul să nu se ardă la fundul cratiţei. Se fierbe 
amestecînd din cînd în cînd pînă se îngroaşă; atunci 
se adaugă restul de zahăr şi se amestecă continuu 
pînă ce acesta se topeşte şi după aceea se mai 
fierbe pînă cînd la încercare se constată că este 
gata (v. reţeta 1694. Marmeladă de mere, de 
pere sau de prune.) 


19.3 DULCEŢURI 


Pentru dulceţuri, fructele trebuie să fie cît mai 
proaspete şi bine coapte, iar zahărul foarte curat şi 
de preferinţă bucăţi. Dulceaţa se prepară în cantităţi 
mici în două variante: 

1) Fructele mai zemoase se pot prepara printr- 
un procedeu mai uşor şi rapid. După ce sînt spălate 
şi alese bob cu bob ele se aşază într-o cratiţă 
încăpătoare, cu volumul de două ori mai mare decit 
al fructelor şi zahăru-lui, în straturi alternative, 


socotind la 1 kg de fructe 1 kg de zahăr, după care 
vasul se acoperă cu un prosop umezit şi se ţine pînă 
a doua zi, sau se pun la fiert după 2—3 ore, după ce 
fructele şi-au lăsat zeama. De la început se pune 
dulceaţa la fiert pe foc domol şi se adaugă 1—2 
linguri de zeamă de lămîie sau 1 g de sare de lămîie 
dizolvată în puţină apă; aceasta ajută să nu se 
zaharisească dulceaţa. 

2) Fructele care nu lasă zeamă suficientă sau 
se terciuiesc la fiert, cum sînt: caisele, piersicile, 
prunele, căpşunele etc., se curăţă de pieliţă, se lasă 
întregi şi se ţin într-o soluţie de apă de var (200— 
300 g var stins se amestecă cu 2—3 | de apă rece şi 
se lasă pentru citeva ore să se limpezească, după 
aceea se scurge numai lichidul limpede în care se 
introduc fructele) timp de 20—30 min. Apoi se pun 
într-o strecurătoare şi se limpezesc cu multă apă 
rece, după care se scot simburii. Prin acest trata- 
ment fructele vor păstra forma lor naturală 
nedeformîndu-se la fiert. Astfel pregătite, fructele se 
pun la fiert în siropul bine legat. Siropul se prepară 
socotind la fiecare kilogram de fructe curățate 1 kg 
de zahăr şi 0,5 | de apă. 

De la început se lasă dulceaţa să fiarbă la foc 
domol, apoi se adaugă zeama de lămîie sau sare de 
lămîie dizolvată în puţină apă. În timpul fierberii 
dulceaţa face multă spumă care nu se ridică, căci 
nu este altceva decit sirop cu bule de aer care vor 
dispărea la urmă. 

Trebuie avut grijă în timpul fierberii să se 
încerce dulceaţa ca să nu se lege prea tare, ceea ce 
ar determina caramelizarea şi zaharisirea ei cu tim- 
pul. 

Dulceaţa, cînd este aproape legată, formează 
băşici dese; atunci se trage cratita pe marginea 
maşinii de gătit, pentru a încerca dacă siropul s-a 
legat; se înmoaie lingura în dulceaţă, se ridică în 
sus, se lasă să se prelingă pe virful lingurii tot 


siropul şi cînd mai rămîn 2—3 picături se pică într-o 
farfurioară. Dacă picătura rămîne ca un bob, fără să 
se lăţească, dulceaţa este gata. 

Dulceaţa se lasă să se răcească acoperită cu un 
prosop umezit şi bine scurs, după care se pune în 
borcane bine uscate. Se acoperă cu celofan, se 
leagă cu sfoară şi se păstrează la loc răcoros şi 
uscat. 


1697. Dulceaţă de caise 


1,25 kg caise, 1 kg zahăr, 1-2 linguri 
zeamă de lămiie. 

Se aleg caise coapte şi tari. Se curăţă de coajă 
fără să se scoată sîimburii, se ţin în apă de var, după 
care se procedează aşa cum s-a arătat în reţeta 
anterioară. 


1698. Dulceaţă de caise coapte, umplute 
cu simburi 


30-40 caise în funcţie de mărime, 1 kg 
zahăr, 3 linguri zeamă de lămiie, 3 pahare de 
apă, simburi de caise curăţaţi, apă de var. 
(Reţetă de la prof. E. Ciortan.) 

Caisele coapte, tari şi nepătate, se spală, se 
curăţă de coajă cu un cuţitaş bine ascuţit (caisa se 
ţine în mînă uşor, ca să nu se înmoaie), după care 
se ţin circa 2 ore în apă de var, apoi se limpezesc în 
apă rece, se scot sîmburii şi se lasă să se zvinte. 

Sîmburii se sparg, se opăreşte miezul, se curăţă 
de pieliţă, se zvintă bine într-o cîrpă şi se pune cite 
un sîmbure curăţat în mijlocul fiecărei caise. 

La primele clocote, în sirop se pune o lingură de 
zeamă de lămiie şi după ce s-a legat bine, se trage 
vasul pe marginea maşinii de gătit, se lasă să se 
liniştească clocotele şi se adaugă caisele. Se mai 
lasă pe marginea maşinii de gătit 10—15 min, după 
care se pune din nou la fiert. În timpul cît fierbe se 


mişcă uşor cratiţa, ca să nu se lipească caisele de 
fund. După ce dulceaţa s-a legat pe jumătate, se 
adaugă şi restul de zeamă de lămiie. Se încearcă 
dulceaţa şi dacă siropul stă bob, atunci ea este 
legată (v. cap. 19.3. Dulceţuri). 

Alt procedeu. După ce caisele au stat în apa 
de var şi au fost clătite cu apă rece, se aşază în 
cratiţă un strat de zahăr pisat şi un strat de caise. 
Se lasă cratita acoperită pe baie de abur, pînă ce se 
dizolvă zahărul, apoi se pune la fiert pe maşina de 
gătit. La primele clocote se adaugă o lingură de 
zeamă de lămîie şi cînd dulceaţa este pe jumătate 
gata se adaugă restul de zeamă de lămiie. Se 
încearcă la fel ca celelalte dulceţuri. Aceasta 
dulceaţă are culoarea ceva mai închisă. La fel se 
prepară şi dulceaţa de piersici. 

Simburele se scoate din caisă folosind un 
beţişor rotund şi lung de circa 15 cm. Se ţine caisa 
în mîna stingă şi se împinge uşor cu beţişorul 
dinspre partea unde a fost prinsă codiţa, astfel ca să 
nu se desfacă fructul în două jumătăţi. 


1699. Dulceaţă de gutui rase sau tăiate 
tăiţei 

1 Kg gutui altoite, 1 kg zahăr, 3 linguri de 
zeamă de lămîie, 3 paha-re de apă (1/2 I) şi 
eventual 1/2 baton de vanilie. 

Se aleg gutui mari, se curăţă de coajă şi se rad 
pe răzătoarea cu orificii mari. Se pot tăia şi cu 
cuțitul ca tăiţeii, caz în care este bine să lucreze 
două persoane, întrucît gutuile se înroşesc dacă 
stau mai mult timp tăiate. 

Se pune siropul la fiert şi la primele clocote se 
adaugă o lingură de zeamă de lămiie. După ce 
siropul s-a legat, se trage pe marginea maşinii de 
gătit şi se adaugă gutuile. Se pune apoi din nou la 
fiert şi cînd începe să clocotească, se adaugă şi 


restul de zeamă de lămiie, iar atunci cînd este gata 
se pune vanilia. Se încearcă dulceaţa, şi dacă 
siropul stă bob atunci ea este suficient de legată (v. 
cap. 19.3, Dulceţuri). Se curăţă de spumă şi se 
răstoarnă în alt vas. După ce se răceşte se pune în 
borcane. 


1700. Dulceaţă de gutui (alt procedeu) 


1 kg de gutui, 1 kg zahăr, 2 linguri de 
zeamă de lămiie, 1/2 | apă. 

Gutuile se curăţă de coajă, se rad pe 
răzătoarea cu orificii mari, se pun într-un tifon şi se 
introduc într-un vas cu 1/2 apă clocotită, în care se 
ţin 2—3 min, după care se scurg. Apa de la opărirea 
gutuilor se foloseşte pentru prepararea siropului în 
care se pun gutuile. În continuare se procedează la 
fel ca şi în reţeta precedentă. 


1701. Dulceaţă de prune brumării cu miez 
de nucă 


1,25 kg prune mari şi bine coapte, 1 kg 
zahăr, 2-3 linguri de zeamă de lămiie, 20 nuci 
întregi, 1/2 I apă, 1 | apă de var, scorţişoară, 
vanilie. 

Prunele bine coapte se curăţă de coajă şi se ţin 
în apă de var 20—30 min. Apoi se scot într-o 
strecurătoare, se clătesc la un jet de apă şi li se scot 
sîmburii (se ţine pruna în mîna stingă şi se împinge 
uşor cu beţişorul dinspre partea unde a fost prinsă 
codiţa, astfel ca să nu se desfacă fructul în două). In 
fiecare prună se introduce cite 1/4 din sîmburele de 
nucă, pregătit din timp (miezul de nucă se usucă 
bine la cuptor, după aceea se curăţă de pieliţă, ca 
să rămînă alb). Prunele astfel pregătite se introduc 
în siropul bine legat şi la început se lasă la foc 
domol. Apoi se adaugă zeama de lămiie, 2—3 bucăţi 
de scorţişoară, vanilia şi se lasă să fiarbă pînă cînd 


se leagă din nou siropul şi prunele plutesc în el pînă 
la fundul cratiţei. Imediat se face proba, dacă 
dulceaţa este legată (v. cap. 19.3, Dulceţuri). După 
răcire se pune în borcane. 


1702. Dulceaţă de caise verzi 


1 kg caise verzi, 1 kg zahăr, 1 lămiie, 1/2 I 
apă. 

Se aleg caise verzi proaspete, fără pete şi care 
să nu aibă simburele întărit. Se înţeapă cu un ac 
gros de 5—6 ori, prin mijlocul sîmburelui şi se trec 
imediat în apă rece, care se schimbă de 2—3 ori. Se 
pun apoi într-un tifon subţire şi se opăresc, 
scufundîndu-se de 2—3 ori în apă clocotită. Se 
limpezesc imediat în multă apă rece, ca să-şi 
păstreze culoarea verde. Caisele nu trebuie să se 
ţină mai mult la opărit deoarece se înmoaie şi prin 
atingere una de alta se rupe pielita de deasupra. 

Se pune zahărul la fiert cu 1/2 | apă pe foc 
domol şi după ce s-a topit bine se lasă să fiarbă pînă 
se leagă. Se trage cratiţa cu siropul pe colţul maşinii 
de gătit sau se ia la o parte şi după ce încetează 
clocotele se pun şi caisele care se lasă în sirop timp 
de 20 min, ca să-şi lase toată apa din ele. Se pune 
apoi cratiţa din nou pe foc iute; dacă se fierb la foc 
domol, se îngălbenesc fructele. 

După ce a început să fiarbă, se mai adaugă 
zeama de la o lămiie (2 linguri) şi se lasă să fiarbă 
pînă ce se leagă siropul din nou. Intre timp, trebuie 
supravegheată legarea dulceţii aşa cum s-a arătat 
la începutul capitolului. Dulceaţa prea legată se 
zahariseşte. După ce s-a luat de pe foc, dulceaţa se 
lasă să se răcorească şi se ia spuma cu o lingură. 
Apoi se acoperă cu un şervet udat în apă rece şi 
bine stors şi, după ce s-a răcit, se pune dulceaţa în 


borcane, se acoperă cu celofan şi se leagă cu 
sfoară, păstrîindu-se în cămară. 


1703. Dulceaţă de prune verzi 


Se prepară la fel ca dulceata de caise verzi 
(v. reţeta 1702). 


1704. Dulceaţă de coacăze roşii 


1 kg coacăze (alese bob cu bob), 1 kg 
zahăr, 1 lămiie. 

Zahărul se dizolvă în 1/2 | apă şi se fierbe pînă 
ce se leagă siropul la fel ca pentru dulceaţă. Se 
adaugă coacăzele spălate de praf şi bine scurse 
(ţinute în strecurătoare 20—30 min) şi zeama de la 
o lămîie. In continuare se prepară la fel ca orice fel 
de dulceaţă. 


1705. Dulceaţă din coji de portocale 


0,6-1 kg coji de portocale, 1,5 kg zahăr, 
300 g glucoză sau 1 lămiie sau 1 g sare de 
lămiie. 

Cojile de portocale, desfăcute cu atenţie şi 
uniform, se ţin 48 de ore în apă rece, schimbînd apa 
în fiecare zi ca să iasă amăreala. A treia zi se pun la 
fiert cu apă pînă se pătrund bine, după care se 
înlătură apa în care au fiert şi se pun într-un vas cu 
apă rece care se schimbă de mai multe ori, pentru a 
se îndepărta restul de amăreală. Se scurg apoi bine 
de apă şi se aşază într-o cratiţă emailată. 

Separat, din 0,5 kg zahăr şi 1,5 | apă se 
pregăteşte un sirop de concentraţie slabă, care se 
toarnă peste cojile de portocale, acoperindu-le. 
Operația de confiere se repetă de 4—5 ori. 

Cojile de portocale se scot din sirop pe o sită, 
iar siropul, la care se adaugă încă 300 g din zahărul 
prevăzut, se pune la fiert şi după ce începe să fiarbă 


se introduc cojile, se lasă să fiarbă 10—12 min, 
după care se ia de pe foc. 

Confierea durează 4 zile, timp în care se repetă 
fierberea siropului cu adaos de zahăr — cîte 300 g, 
pină se adaugă tot zahărul prevăzut. 

In cea de a cincea zi se face ultima fierbere la 
care se adaugă şi zeama de lămiie şi se fierbe, 
împreună cu cojile, pînă se face siropul legat ca 
pentru dulceaţă. 

Se foloseşte ca garnitură la preparate de 
checuri şi pentru ornat torturi sau se serveşte ca 
dulceaţă. Se păstrează în borcane acoperite cu ce- 
lofan udat cu apă şi apoi legate ermetic cu sfoară 
udă. Se ţine în camere reci şi uscate. 


1706. Dulceaţă de portocale 


1 kg portocale, 1 kg zahăr, 2-3 linguri 
zeamă de lămiie, 1/2 | apă. 

Se aleg portocale de mărime mijlocie, cu coaja 
groasă, se pun întregi în apă clocotită, acoperite, şi 
se lasă să fiarbă pînă cînd încercîndu-le cu unghia, 
aceasta pătrunde uşor în coajă. Se scot de la fiert 
într-un vas cu apă rece care se schimbă mereu pînă 
se răcesc. Apoi se scot pe un fund curat şi se taie în 
cubuleţe, care se introduc în siropul de zahăr legat, 
preparat în prealabil. Se pune la foc şi cînd începe 
să dea în fiert se adaugă zeama de lămiie, lăsîndu- 
se să fiarbă în continuare pînă ce se leagă siropul 
din nou. Se continuă apoi la fel cum s-a arătat la 
începutul capitolului. 


1707. Dulceaţă de coji de pepeni verzi 


1 kg coji de pepeni curățate şi fierte, 1 kg 
zahăr, 1/2 | apă, zeamă de la o lămiie, vanilie, 
1/4 | oţet. 

Pentru dulceaţă, se folosesc împreună cu o 
porţiune foarte subţire din miezul roşu (numai de 2 


—3 mm) pepeni cu coaja groasă. Coaja verde 
exterioară se curăţă, iar partea albă se taie în 
cubuleţe cu latura de circa 2 cm care se pun la fiert 
în 2 | apă cu 250 ml (1/4 I) oţet. Se lasă să fiarbă în 
clocote cam 1 oră sau pînă cînd cubuleţele de coajă 
de pepene se înmoaie şi capătă un aspect sticlos, 
transparent. Apoi se răcesc, se limpezesc bine sub 
un jet de apă, se scurg cite puţin strîngîndu-se în 
miîini şi se cîntăresc ca să nu depăşească greutatea 
necesară. 

Se dizolvă zahărul în 1/2 | apă şi, cînd siropul 
începe să dea în clocot, se introduc cojile 
(cubuleţele), iar după 5—10 min de fierbere se 
adaugă zeama de lămiie, vanilia şi se mai fierbe 
pînă cînd se leagă potrivit. Cubuleţele de coji din 
dulceaţă se folosesc pentru ornat torturi şi pentru 
checuri. Pentru a da culoare se poate adăuga în 
sirop şi puţin colorant alimentar. 


1708. Dulceaţă de nuci verzi 


100-120 nuci verzi, 1 kg zahăr, 100 g 
miere de albine, 1 lămiie, 2-3 cuişoare, 1-2 
bucățele de scorţişoară. 

Se folosesc nucile verzi înainte de a se întări 
coaja şi miezul. Acestea se curăţă de coaja verde 
pînă la coaja propriu-zisă încă moale şi pe măsură 
ce se curăţă se pun în apă rece ca să nu se 
înnegrească. Se ţin în apă o zi, acoperite cu o 
farfurie întoarsă. În acest interval de timp se 
schimbă apa de 2—3 ori, apoi se scurg nucile de 
apă, se limpezesc şi se introduc în siropul pregătit 
din 1 kg zahăr, 1/2 | apă, 100 g miere, zeama de 
lămîie şi condimente. Se fierb împreună pînă ce se 
constată prin încercări că siropul s-a legat, după 
care se ia cratita de pe foc, ca să nu se 
caramelizeze zahărul. 


În continuare, se adună şi se îndepărtează 
spuma şi după ce dulceaţa s-a răcit se pune în 
borcane, se acoperă cu celofan ud şi se leagă 
ermetic cu sfoară udă. Se păstrează la loc rece şi 
uscat. 


1709. Dulceaţă de vişine 


1,5 kg vişine, 1,25 kg zahăr, 2-3 linguri de 
zeamă de lămiie sau 100 g glucoza, vanilie. 

Se spală vişinele, se curăţă de codițe şi li se 
scot sîmburii. Se aşază apoi într-o cratiţa, alternativ, 
un strat de vişine şi un strat de zahăr, ultimul strat 
fiind de zahăr, se acoperă cu un prosop umezit şi 
bine scurs, lăsîn- du-se aşa pînă a doua zi. Se pot 
pune la fiert şi după cîteva ore, dacă vişinele au 
lăsat destulă zeamă. Se adaugă zeamă de lămiie 
sau glucoză (nu se mai adaugă apă), apoi cratiţa cu 
vişine se pune pe foc domol şi nu direct pe flacără. 
După ce s-a fiert 20—30 min şi se observă că 
vişinele plutesc în tot siropul pînă la fund, se ia 
dulceaţa de pe foc, se roteşte cratiţa mişcîndu-se 
uşor înainte şi înapoi de cîteva ori ca să se adune 
spuma la un loc, după care aceasta se ia cu lingura 
şi se îndepărtează. După ce dulceaţa s-a răcit se 
pune în borcane. 


1710. Dulceaţă de zmeură 


1 kg zmeură, 1 kg zahăr, 1 lămiie, 1 
lingură de rom. 

Zmeura trebuie să fie foarte proaspătă şi 
întreagă. Se curăţă, se pune cite puţin în 
strecurătoare ca să nu se zdrobească şi se spală de 
praf şi de nisip, sub jet de apă. După ce s-a scurs, se 
pun într-o cratiţă de 3—4 | alternativ, straturi de 
zmeură şi de zahăr, se adaugă zeama de lămiie sau 
glucoză, se lasă să stea 2—3 ore, după care se 
stropeşte cu rom şi se fierbe la fel ca şi dulceaţa de 
vişine. 


1711. Dulceaţă de fragi 


Se prepară la fel ca dulceața de zmeură (v. 
reţeta 1710). 


1712. Dulceaţă de căpşune 


1 kg căpşune, 1 kg zahăr, 1 lămiie, 1 
linguriţă de rom. 

Se aleg căpşune rotunde, mai mici şi la fel de 
moi. Li se scot codiţele, se spală sub duş de apă la 
robinet, se scurg bine de apă, după care se aşază 
într-o cratita de 2—4 |, alternativ, straturi de 
căpşune şi zahăr. Se pun la fiert pe foc potrivit, se 
stropesc cu rom şi cu zeamă de lămiie, urmărindu- 
se legarea siropului. Cînd dulceaţa este gata se ia 
de pe foc, se îndepărtează spuma şi după ce s-a 
răcit se pune în borcane care se acoperă cu celofan 
ud, se leagă cu sfoară şi se păstrează în cămară. 


1713. Dulceaţă de mure 


Se prepară la fel ca dulceața de căpşune (v. 
reţeta 1712). 


1714. Dulceaţă de trandafiri 


150-200 g petale de trandafiri, 1 kg zahăr, 
1/2 linguriţă sare de lămiie, 2-3 linguri zeamă 
de lămîie, 1/2 I de apă. 

Petalele de trandafiri se aleg, li se taie partea 
albă, se pun într-o cratiţă smălțuită şi se presară cu 
sare de lămîie, apoi se amestecă uşor şi se string 
foile în mină, fără să se rupă, pînă cînd din ele va 
curge un suc roşu. Între timp, se pune zahărul cu 
apa să fiarbă pînă siropul se leagă, se adaugă o 
lingură de zeamă de lămiie, se trage cratiţa pe 
marginea maşinii de gătit, şi se pun petalele de 
trandafiri, răsfirindu-se cît mai bine în sirop. Se pune 
din nou la fiert şi după ce dă în clocot se adaugă 


restul de zeamă de lămîie. Din acest moment 
trebuie supravegheată dulceaţa să nu se lege prea 
mult, făcînd din cînd în cînd încercări, aşa cum s-a 
arătat la începutul capitolului. După ce dulceata s-a 
luat de pe foc se adună spuma, se lasă să se 
răcească acoperită şi apoi se pune la borcane care 
se acoperă cu celofan şi se leagă. 


1715. Dulceaţă de cireşe albe sau roşii 


Se prepară la fel ca dulceața de cireşe 
amare. (v. reţeta 1716). 


1716. Dulceaţă de cireşe amare 


1 kg cireşe amare, 1,25 kg zahăr, 1 lămiie, 
1/2 baton de vanilie, 50 mil rom. 

După ce s-au spălat cireşele, se scot simburii 
deasupra unui castron ca să nu se piardă zeama 
care curge în timpul scoaterii acestora. Apoi cireşele 
se pun intercalate cu zahărul într-o cratiţă cu 
volumul dublu faţă de cei al cireşelor cu zahăr şi se 
lasă de seară pînă a doua zi ca zahărul să extragă 
sucul din fructe, la care nu se mai adaugă apă. In 
momentul în care se pune cratiţa cu dulceaţa pe 
foc, fructele se stropesc cu rom, se adaugă vanilia şi 
felii de lămiie, curățate de coaja albă (care este 
amară), tăiate la 5 mm grosime şi fără sîmburi. În 
loc de lămiie se pot adăuga 100 g glucoză sau 1 g 
de sare de lămîie, care împiedică zaharisirea 
dulceţii. Se lasă să fiarbă pînă se leagă siropul şi 
încep să plutească cireşele în el, pînă la fun-dul 
cratiţei. Imediat se ia dulceaţa de pe foc, se leagănă 
între mi:ini într-o parte şi în alta ca să se adune toată 
spuma la un loc şi se adună toată cu lingura. (Nu se 
ia spuma în timp ce dulceata fierbe pe foc, căci 
aceasta spumă nu este altceva decit sirop cu bule 
de aer care vor dispărea o parte cînd se va lua de 
pe foc). După ce s-a răcit, se pune dulceaţa în 


borcane, care se acoperă cu celofan, se leagă cu 
sfoară subţire şi se păstrează în cămară. 


1717. Pastă de gutui 


1 kg de pulpă din gutui, fiartă şi dată prin sită, 
se pune într-o cratiţă. Se fierbe pe plită pe o 
cărămidă, amestecîndu-se cu o lopăţică de lemn şi 
cînd începe să se îngroaşe se adaugă 400—500 g 
zahăr la 1 kg pastă, scorţişoară şi vanilie, după gust, 
şi se lasă să fiarbă în continuare pînă scade ca o 
marmeladă. La urmă se pune într-un vas de pămînt 
şi se introduce în cuptorul potrivit de încălzit, să se 
întărească. Această uscare la cuptor se repetă de 2 
—3 ori, pînă se va întări pasta bine, apoi se taie în 
cubuleţe cu latura de 2—3 cm care se presară cu 
zahăr pudră, se învelesc în hîrtie de celofan şi se 
aşază în cutii. Se păstrează la loc uscat. 


20. ÎNGHEŢATE 


Îngheţata se prepară în diferite feluri: cu 
compoziţie de lapte sau de sucuri de fructe, fiartă 


sau nefiartă. Fiecare reţetă de îngheţată are compo- 
nente aparte, care îi dau şi denumirea. 

După pregătire, compoziţia se amestecă şi 
după ce s-a răcit se toarnă în maşina de preparat 
îngheţată, sau se pune în cupe de sticlă, de porțelan 
sau de metal inoxidabil, şi se ţine 3—4 ore la la 
frigider, în congelator. 


1718. Îngheţată de vanilie 


1 I lapte, 6 ouă proaspete, 350 g zahăr, 
1/2 baton de vanilie. 

Se dă laptele în clocot, se adaugă zahărul, 
vanilia şi se lasă pe foc domol pînă se dizolvă 
zahărul. Separat se bat într-un vas ouăle întregi, se 
toarnă treptat laptele fierbinte peste acestea, 
bătîndu-se continuu cu telul. Se mai pune puţin pe 
foc, fără să dea în clocot, se amestecă puţin, apoi se 
strecoară prin sita deasă şi se pune la răcit într-un 
vas cu apă rece sau cu gheaţă. Se amestecă din 
cînd în cînd şi după ce s-a răcit bine se toarnă în 
maşina de îngheţată sau în cupe şi se introduce în 
congelator. 


1719. Îngheţată de cafea 


Se prepară la fel ca în reţeta precedentă, 
folosindu-se aceleaşi componente şi cantităţi, 
adăugiîndu-se în plus 50—60 ml esenţă de cafea 
naturală. 


1720. Îngheţată de caise 


1 I apă, 1 albuş, 1/2 kg caise bine coapte, 
500 g zahăr, 1-2 linguri zeamă de lămîie, 
esență de migdale. 

Se fierb caisele cu puţină apă şi cu o lingură de 
zahăr. Se lasă să se răcească, apoi se trec prin sită. 
Se adaugă restul de apă, zahărul, zeama de lămiie, 


esenţa de migdale, albuşul bătut bine, se amestecă 
totul bine şi se toarnă în maşina de îngheţată sau în 
cupe. 


1721. Îngheţată de fragi, de căpşune sau 
de zmeură 


Modul de preparare, componentele şi cantităţile 
sînt aceleaşi ca cele din reţeta precedentă, în loc de 
caise folosindu-se fragi, căpşune sau zmeură, crude 
(nefierte) şi trecute printr-o sită deasă. 

1722. Îngheţată de ciocolată 


50 g ciocolată, 1/3 I lapte fiert, 1/4 kg 
zahăr, 20 g cacao, 4-5 ouă, 1 plic zahăr 
vanilat. 

Din lapte se opresc 2—3 linguri, iar restul de 
lapte de amestecă cu ouăle şi zahărul. Se pun la 
fiert amestecîndu-se neîntrerupt, iar cînd compoziţia 
este gata să dea în fiert se trage de pe foc şi se 
pune la răcit, ameste-cîndu-se în continuu. In 
laptele oprit se dizolvă cacaua şi se adaugă în com- 
poziţia obţinută înainte. Se mai adaugă şi 50 g 
ciocolată rasă. După răcire se adaugă zahărul 
vanilat, se amestecă şi se toarnă în maşina de 
îngheţată sau în cupe. 


1723. Îngheţată de cocao 


Modul de preparare, componentele şi cantităţile 
sînt aceleaşi ca în reţeta precedentă, cu deosebirea 
că în loc de ciocolată se adaugă 50 g cacao. 


1724. Îngheţată de ciocolată sau de cacao 
cu frişcă 


Se prepară la fel ca îngheţata de ciocolată, cu 
deosebirea că la urmă, după ce compoziţia s-a răcit 
complet, se adaugă 200—300 g frişcă bătută, şi se 
toarnă în maşina de îngheţată sau se pune în cupe 


sau în forme, după care se introduce în frigider, la 
congelator. 


1725. Îngheţată de alune sau de migdale 


150 g alune sau 100 g migdale, 250 g 
Zahăr, 1/2 | lapte, 100 g frişcă, 4-5 
gălbenuşuri, 2 ouă întregi, 2-3 linguri de zahăr 
ars lichid, 1 plic zahăr vanilat. 

Intr-un căzănel sau lighenaş smălţuit de 2—3 | 
se pun gălbenuşurile, ouăle întregi, zahărul, laptele 
fiert, se amestecă toate şi se pun la fiert deasupra 
unui vas cu apă clocotită (vasul cu apa clocotită 
trebuie să fie atît de mare încît lighenaşul să intre în 
el, sprijinindu-se cu marginile de gura acestuia, ca 
un capac; nivelul apei din vas trebuie să fie cu 2—3 
cm sub lighenaş). În felul acesta compoziţia va fi 
gata în 8—10 min, fără riscul de a se tăia (brînzi). 

Compoziţia se amestecă pînă aproape să dea în 
fiert; altfel se taie, apoi se ia căzănelul de pe vasul 
cu apă clocotită şi se pune în alt vas cît mai larg, cu 
multă apă rece şi se amestecă în continuu pînă la 
răcire. Între timp, alunele se pun la prăjit în cuptorul 
cu uşa deschisă, ca să nu se rumenească prea tare 
şi după ce s-au prăjit puţin se freacă în miini ca să 
se îndepărteze coaja subţire, apoi se sfărimă fin şi 
se adaugă în compoziţia de îngheţată pregătită 
înainte, la care se mai adaugă: zahărul ars, frişca 
nebătută, zahărul vanilat şi după o uşoară 
amestecare se toarnă în maşina de îngheţată sau în 
cupe, după care se introduce în frigider, la 
congelaltor. 


1726. Îngheţată de praline (de nuci 
pralinate) 


200 g miez de nucă, 200 g zahăr, 1/2 I 
lapte, 100 g frişcă, 4-5 ouă, 1 plic zahăr 
vanilat. 


Se prepară ca în reţeta precedentă, cu 
deosebirea că în compoziţia de îngheţată, în loc de 
alune, se introduc nuci (miez) pralinate. Pentru 
prepara-rea pralinelor v. reţeta 1738. 


1727. Îngheţată cu sîmburi de caise sau 
arahide 


200 g simburi de caise sau arahide, 200 g 
Zahăr, 1/2 | lapte, 2-3 linguri de smîntînă 
dulce, 4-5 ouă, 1 plic zahăr vanilat. 

Se prepară la fel ca îngheţata de alune, (v. 
reţeta 1725), cu deosebirea că în loc de alune se 
folosesc sîmburi de caise pregătite după cum ur- 
mează: sîmburii mai întîi să opăresc pentru a se 
putea îndepărta pielita, după care se introduc în 
cuptorul slab încălzit ca să se usuce bine. Dupa ce 
s-au uscat se trec prin maşina de măcinat nuci şi se 
introduc în compoziţia de îngheţată. 


1728. Îngheţată de lămîie 


2 lămii, 300 g zahăr, 300 mi apa, 1 albuş 
de ou. 

Lămiile se spală şi se rad puţin de coajă la care 
se adaugă zahărul şi se freacă puţin. Apoi se 
adaugă apa, zeama de la cele două lămii şi se 
amestecă pînă ce se dizolvă zahărul, după care se 
adaugă  albuşul bătut şi se amestecă lejer. 
Compoziţia se toarnă în maşina de preparat 
îngheţata sau în cupe, după care se ţine la frigider, 
în congelator. 


1729. Îngheţată de lămîie cu zeamil şi 
gelatină 


Se prepară la fel ca îngheţata precedentă, cu 
deosebirea că la compoziţie se mai adaugă 1 
linguriţă de zeamil şi eventual 5 g gelatină, ambele 
dizolvate în puţină apă călduţă. 


1730. Îngheţată de portocale 


400 g zahăr, 400 mil apă, 1 portocală (200 
g), 3 g sare de lămiie sau zeama de la 1 
lămiie, 1 albuş. 

Se rade coaja galbenă a portocalei, iar miezul 
se taie în bucățele la care se adaugă zahărul şi se 
amestecă. Apoi se adaugă apa, sarea de lămiie şi se 
amestecă din nou pînă ce se dizolvă zahărul. Se 
strecoară prin sită deasă, se adaugă 1 albuş de ou 
bătut şi se introduce în maşina de îngheţată sau în 
cupe, după care se ţine la frigider în congelator. 


1731. Îngheţată de portocale cu coji de 
portocale confiate 


200 g portocale, 400 g zahăr, 300 mi apă, 
100-150 g coji de portocale confiate, 5 g sare 
de lămîie, 1 g şofran sau colorant alimentar 
(oranj). 

Se rade coaja galbenă a portocalelor şi 
împreună cu miezul acestora tăiat mărunt şi cu 
zahărul se amestecă bine, se adaugă apa, sare de 
lămîie, colorantul dizolvat în puţină apă călduţă, se 
amestecă din nou şi se strecoa-ră prin sită fină. 

În compoziţia obţinută se adaugă cojile de 
portocale confiate tocate foarte mărunt. 

De reţinut. Pentru această îngheţată se pot 
folosi coji de portocale din dulceaţa de coji de 
portocale (v. reţeta 1705). 


1732. Îngheţată de vişine cu frişcă 


400 g vişine bine coapte, 400 g zahăr, 1/2 
I apă, 100 g frişcă, 15-20 g zeamil, 2-3 g 
sare de lămiie. 

Se spală vişinele de praf şi li se îndepărtează 
codiţa, după care se pisează împreună cu simburii 
care se sfărimă. Se pun apoi într-un vas în care s-a 


dizolvat zahărul cu apa prevăzută, se amestecă, 
după care se strecoară pasînd tot lichidul, în care se 
adaugă sarea de lămiie, zeamilul (făina de cartofi 
sau de porumb), în prealabil dizolvate în apă caldă 
(din cantitatea de apă prevăzută în reţetă). La urmă 
se adaugă frişca, se amestecă şi se introduce în 
maşina de îngheţată sau se pune în cupe. Se poate 
prepara şi fără frişcă. 


1733. Îngheţată de cireşe amare cu frişcă 


Se prepară la fel ca îngheţata de vişine cu 
frişcă (v. reţeta 1732), în loc de vişine folosindu-se 
cireşe amare. 


1734. Îngheţată de cireşe amare simplă 


500-700 g cireşe amare, 1/2 | apă, 500 g 
zahăr, 1/2 baton de vanilie, 1 lămiie. 

Se spală cireşele, se strivesc pisîindu-se cu 
simburi cu tot, apoi se scurg bine. Separat, într-o 
cratiţă, se pune zahărul cu apa şi vanilia la fiert, 
pînă se leagă. Se dă de-o parte şi cînd s-a răcit se 
adaugă sucul de la cireşe şi zeama de lămiie, se 
amestecă, după care se strecoară printr-o sită fină 
şi se toarnă în maşina de preparat îngheţată sau în 
cupe, ţinîndu-se apoi la frigider, în congelator. 


1735. Casată (îngheţată asortată) 


Această îngheţată se prepară mai ales în 
laboratoare de cofetărie, deoarece se 
compune din 2-3 feluri de îngheţată, frişcă 
bătută şi fructe confiate asortate şi macerate 
în rom superior. În compoziţia unor casate 
intră şi praline de nuci, alune turceşti etc. 

Modul de preparare: într-o formă 
dreptunghiulară ca cea de chec, se mulează un rînd 
de îngheţată de preferat de ciocolată, după care 


urmează îngheţata de vanilie sau de fructe, peste 
care se aşază fructe confiate, asortate şi 
amestecate cu o parte din îngheţată. Peste acestea 
se aranjează o îngheţată albă (de lămiie) şi se 
introduce în frigider la congelator. După înghețare, 
la servire se scoate din forme prin scufundarea 
fundului formei în apă, apoi se taie în numărul de 
porţii necesare şi se poate împacheta în staniol sau 
decora cu frişcă bătută, ornîndu-se pe deasupra cu 
bucățele de coajă de portocală confiată. 


1736. Îngheţată „Coupe-Jacques” 


500 g îngheţată de ciocolată, 200-300 g 
diferite fructe confiate, 200 g coji de portocale 
confiate, 100 mi rom superior sau lichior 
Triple-sec, 300 g frişcă bătută cu 50 g de 
zahăr. 

Fructele confiate împreună cu cojile de 
portocale confiate se taie mărunt şi se amestecă cu 
puţin sirop de la fructele confiate, se mai adaugă 
romul sau lichiorul şi se lasă cîteva ore să se 
macereze. În momentul servirii se introduce 
îngheţata în cupe cu picior peste care se pun 
fructele confiate împreună cu siropul format la 
macerare. Deasupra fiecărei cupe se decorează cu 
frişcă bătută garnisită cu coajă de portocală 
confiată tăiată în pătrăţele mici. 

1737. Parfe de cacao 


200 g zahăr, 300-400 g frişcă, 2-3 linguri 
de lapte, 30 g cacao, 2 ouă, 1 plic de 
Zahăr vanilat, 1 coală de pergament. 

O parte din frişcă (circa 100 g) se încălzeşte 
foarte puţin, în ea se adaugă zahărul şi cacaua 
dizolvată în lapte călduţ. Se amestecă pînă se 
dizolvă zahărul şi se răceşte compoziţia bine. După 
răcire se adaugă frişca bătută, zahărul vanilat, se 
amestecă lejer şi cu această compoziţie se umplu 


forme speciale pentru parfe, care se închid ermetic 
şi se introduc în frigider, la congelator. După 
înghețare se spală formele cu apă rece, se scoate 
parfeul din ele şi se taie în felii potrivite, apoi se 
împachetează fiecare felie în parte în hîrtie 
pergament şi se pune din nou în frigider pînă la 
servire. 


1738. Parfe de ciocolată 


Se prepară la fel ca în reţeta precedentă, dar se 
mai adaugă în plus 150—200 g ciocolată simplă 
tăiată în bucățele mici. 


1739. Praline de nuci, de arahide sau de 
alune 


Miezul de nucă sau de alune se ţine întîi la 
cuptor, amestecîndu-se pînă se prăjeşte puţin, după 
care se îndepărtează pieliţele. Intre timp, zahă-rul 
se pune într-o tigaie la foc domol şi se amestecă 
pînă se topeşte şi capă-tă o culoare maro deschis. In 
acest moment se adaugă în caramel nucile sau 
alunele (fără cojile subţiri) şi se amestecă repede 
pînă se glasează uniform. După aceea se ia de pe 
foc, se răstoarnă pe o placă de marmură sau pe un 
platou mai mare, uns foarte puţin cu unt sau ulei, 
iar după răcire se sfărimă cu sucitorul sau se 
pisează în piuliţă, după care se cerne. 

Aceste praline se întrebuinţează la diferite 
creme, la îngheţate, la torturi, fursecuri etc. 

21. CONSERVAREA LEGUMELOR, 
ZARZAVATURILOR şi 
FRUCTELOR 


Conservarea legumelor şi zarzavaturilor se face 
în mai multe feluri: 

— în stare proaspătă; 

— prin murare cu saramură sau cu oţet şi sare; 

— prin suprasărare; 

— prin sterilizare (fierbere în baia de apă — 
bain-Marie); 

— prin deshidratare (uscare). 


21.1. CONSERVAREA LEGUMELOR ŞI 
ZARZAVATURILOR IN STARE 
PROASPATA 


Dintre legumele care pot fi păstrate în stare 
proaspătă amintim cartofii, morcovii, pătrunjelul, 
usturoiul, ceapa, varza, sfecla, ţelina etc. 

Pentru  gospodinele de la sate păstrarea 
legumelor este ceva mai obişnuită şi uşoară, fiindcă 
ele dispun atit de legumele respective cît şi de 
spaţii pentru păstrare (pivniţă, cămară sau mici 
gropi săpate în ogradă). 


1740. Păstrarea cartofilor 


Cartofii, după ce sînt scoşi din pămînt, se lasă 2 
—3 zile să se zvinte, întorcîndu-se din cînd în cînd, 
iar seara se string şi se acoperă, ca să fie feriţi de 
eventuala brumă sau de vintul aspru. După aceea 
se sortează şi numai cei întregi şi sănătoşi se 
păstrează. 

Cartofii se păstrează cel mai bine în pivniţă 
uscată şi răcoroasă, aşezaţi pe grătare de lemn 
fixate pe picioare scurte din lemn sau pe cărămizi 
pentru a avea dedesubt un spaţiu liber de 10—15 
cm, ca să nu stea direct pe ciment sau pe podea, 
avînd şi o bună aerisire. 

Cartofii pot fi păstraţi şi în cămară sau în 
balcoane, puşi în lădiţe sau în cutii de carton, avînd 
grijă să nu îngheţe. 


1741. Păstrarea morcovului, 
pătrunjelului sau altor legume 
rădăcinoase 


Pentru păstrarea legumelor rădăcinoase se 
recomandă ca după cules acestea să fie lăsate să se 


zvinte fără să se scuture complet de pămînt, care le 
protejează,  menţinîindu-le proaspete. Ele se 
păstrează în pivniţă, în cămară sau în balcon, 
aşezate vertical în lăzi cu nisip uşor jilav. Se aşază 
distanţate puţin între ele, lăsîndu-se afară numai 
partea dinspre frunze. Din cînd în cînd se 
controlează şi se îndepărtează cele care se strică. 


Ţelina se păstrează cel mai bine tot în nisip. 
Sfecla poate fi păstrată şi în saci de nailon, 
desfăcuţi la gură pentru aerisire. 


1742. Păstrarea roşiilor | 


Se aleg roşii tari din recolte tiîrzii, coapte pe 
jumătate, culese cu mîna în aşa fel ca să rămînă 
codiţa cît mai lungă, apoi se învelesc în frunză de 
viţă şi se aşază într-o lădiţă, punîndu-se între ele 
rumeguş uscat sau nisip foarte mărunt şi uscat. 
Lădiţa se ţine la un loc uscat şi rece. 


1743. Păstrarea roşiilor Il 


Se aleg toamna roşii cît mai tîrzii care au mai 
multe fructe bine dezvoltate şi cu începere de 
înroşire. Ele se scot cu rădăcină cu tot şi se atirnă 
într-o încăpere sau afară, într-un loc ferit de brumă. 
Se folosesc pe măsură ce se coc sau la nevoie. 


1744. Păstrarea ardeilor graşi 


Se aleg ardei perfect sănătoşi şi copţi pînă la 
înroşire şi se păstrează în aceleaşi condiţii ca şi 
roşiile (v. reţeta precedentă). 


1745. Păstrarea verzei 


Orice soi de varză: albă, roşie, creaţă (chel) sau 
de Bruxelles poate fi păstrată în stare proaspătă 
timp de 3—4 luni. 


Pentru ca să reziste cît mai mult,varza trebuie 
scoasă din pămînt cu rădăcină cu tot, toamna cit 
mai tîrziu, chiar după ce cade bruma. 

Se recomandă ca atunci cînd începe bruma, 
zăpada sau gerurile uşoare, varza să se acopere cu 
foi de varză de la verzele recoltate folosite între 
timp. După ce s-a scos varza din pămînt nu se 
scutură de tot pămîntul şi imediat rădăcinile se 
învelesc în hirtie groasă (de saci de hîrtie), se leagă 
cîte două şi se atîrnă cu rădăcinile în sus într-o 
pivniţă uscată şi răcoroasă. 


1746. Păstrarea conopidei 


Conopida se păstrează la fel ca si varza, dar nu 
rezistă mai mult de 1—2 luni. 

Se aleg conopide bine dezvoltate, îndesate, 
neatinse de dăunători şi se culeg cu rădăcină cu tot. 
Nu se rup frunzele exterioare ci cu ele se înveleşte 
conopida deasupra, după care se leagă. Se 
păstrează în pivnițe răcoroase, fie agăţate sau 
aşezate pe rafturi, fie cu rădăcină înfiptă în nisip 
uşor jilav, distanţate puţin între ele. 


1747. Păstrarea cepei 


Ceapa se recoltează după uscarea frunzelor. 
Cel mai bine se păstrează soiul de ceapă arpagic. 
După recoltare, ceapa se ţine mai întîi, cîteva zile, la 
soare, după care se împleteşte în funii şi se agaţă în 
cămară, pe balcon sau sub streaşină. Se mai poate 
păstra şi în pod dar întinsă pe cartoane mai groase 
într-un singur strat. 

În cazul în care ceapa îngheaţă uşor, nu se 
umblă la ea, ci trebuie lăsată să se dezgheţe lent ca 
după aceea să se poată consuma, întrucît ea revi- 
ne la normal, aşa cum a fost înainte de înghețare. 
Intre timp, se îndepărtează cepele care încep să se 
strice, iar cele încolţite se scot pentru consum. 


1748. 


Usturoiul se păstrează în funii sau în săculeţe 
de tifon agăţate într-un loc răcoros (ferit de ger). Nu 
se ţine în pod căci se usucă prea tare. 


1749. Păstrarea pătrunjelului cu verdeață 


Ca să avem frunze verzi de pătrunjel toată 
iarna, se scot din pămînt citeva rădăcini de 
pătrunjel cu frunze. Rădăcinile de pătrunjel se aşază 
vertical cu frunzele în sus într-o lădiţă cu nisip curat 
şi uşor jilav. Se ţine cît se poate mai mult la lumina 
zilei sau mai bine într-un loc unde bate soarele şi 
din cînd în cînd se stropeşte cu apă. Se pot folosi 
frunze de cite ori este nevoie. 


21.2. CONSERVAREA LEGUMELOR ŞI 
ZARZAVATURILOR PRIN MURARE 


Murarea legumelor este cea mai veche metodă 
de conservare a acestora. Pot fi murate tot felul de 
legume (castraveți, varză, gogonele, sfeclă etc.) 
puse separat, asortate între ele sau cu zarzavaturi 
(morcov, ţelină, pătrunjel etc.). Se pot mura, de 
asemenea, pepeni, mere, ciuperci etc. 

Murarea se face prin acidificare naturală 
(fermentarea lactică) sau prin acidificare cu oţet. 

Pentru murare legumele se pun în borcane, în 
butoaie din lemn, sau în vase din material plastic. 
Borcanele trebuiesc bine spălate, iar butoaiele mai 
întîi opărite, controlate să nu curgă, apoi uscate, 
după care se parafinează şi se ung cu usturoi în 
interior. 

Pe fundul borcanului sau al butoiului se pun 
mărar uscat şi cîteva bucăţi groase de hrean tăiate 
în lung sau frunze de hrean, toate spălate în 
prealabil cu apă rece. Se mai pot adăuga ardei iuți, 


Păstra 


boabe de piper, frunze de ţelină, foi de dafin şi 
seminţe de muştar. 

Pentru 10 kg murături sînt necesare, în general, 
următoarele componente: 

— legume asortate ..............meee eee 10 kg 

—sare eee en neanaee 500—600 g 

USTUROI iioeooaieeatttaa aaa aie da 60—100 g 
componente cu rol 

—ţelină sau hrean ...................... 100 g de 
conservare 

— mărar uscat (cu sămînţă).........ceeeeeeee 60 g 


—foi de dafin | 
— frunze de vişin | 
—frunze de stejar | 
— cimbru | 
— ardei iuți | 
adaugă după gust 

— ardei capia | 

— piper boabe | 

—ienibahar | 

—apă, circa 4 |, în care se dizolvă sarea prin 
fierbere. 

Practic saramura se prepară din 10 | de apă cu 
500 g sare grunjoasă, bine dizolvată şi dată în fiert 
cîteva minute, apoi răcită pînă la 30—40*C. Se 
umple apoi borcanul sau butoiul cu saramură ca să 
acopere legumele şi se lasă descoperit, pentru ca în 
timpul fermentării să se preschimbe aerul. După 2— 
3 zile se vintură şi la nevoie se mai adaugă 
saramură. Durata murării este de 4—8 săptămîni, la 
temperatura de 25—30*C, aceasta putindu-se face 
fie afară, la soare, fie în bucătărie. 

După ce se constată că legumele s-au murat, 
borcanul sau butoiul se astupă. Borcanele se ţin în 
cămara bine uscată, iar butoaiele în pivniţa 
răcoroasă şi bine aerisită. 


— componente ce se 


Dacă butoaiele nu au capac, se pun scîndurele 
bine spălate, aşezate în cruciş deasupra legumelor, 
care au fost acoperite cu crenguţe de frunze de 
vişin, mărar şi stejar, iar peste scîndurele se pune o 
pînză curată şi peste aceasta o greutate; de regulă 
un bolovan bine spălat. Între timp, deasupra 
legumelor se formează mucegai, care periodic 
trebuie îndepărtat prin  spăla-rea capacului 
(scîndurelelor), pînzei, greutăţii (bolovanului) şi 
ştergerea butoiului pe marginile interioare. La fel se 
procedează şi cu borcanele. 

În caz că încăperea în care se ţin murăturile 
este mai răcoroasă, atunci saramura se prepară mai 
slabă, adăugindu-se 250—350 g sare la 10 | de apă. 


1750. Castraveţii muraţi rapid, pentru 
consum temporar 


Primii castraveți care apar pot fi muraţi în 2—3 
zile, pentru consum imediat. Se aleg castraveciori 
mici (din cei mari se face salată), se taie cîte puţin 
virfurile şi codiţele, iar în cazul în care sînt mai mari 
se crestează în două pe lungime. Se spală, se aşază 
într-un vas, se toarnă peste ei apă fierbinte şi se 
lasă pînă se răceşte apa. Se scurg apoi de apă şi se 
aşază în borcan înghesuiți unul lîngă altul, vertical 
sau orizontal, astfel ca să rămînă cît mai puţin 
spaţiu între ei. 

Deasupra  castraveţilor se pun feliuţe de 
usturoi, 2—3 crenguţe de mărar semiuscat cu 
floare, cîteva felii de hrean şi dacă avem la 
îndemiînă se mai pot pune pentru aromă: cimbru, foi 
de dafin, frunze de ţelină şi boabe de piper. 

Se toarnă apoi saramura: la 1 | de apă se pun 
35—40 g sare de bucătărie şi se dă într-un clocot, 
după care se ia de pe foc, se lasă 5—6 min, apoi se 
toarnă cu atenţie în borcan; ca să nu crape borcanul 
se pune sub acesta o lamă de cuţit. Se acoperă 
borcanul cu o farfurie sau se leagă cu tifon şi se ţine 


la o temperatură de circa 20—30*C sau la soare, 
căldura favorizind fermentarea rapidă. După ce 
castraveţii s-au acrit se vîntură şi se ţin într-un loc 
răcoros. 


1751. Castraveţi muraţi ca la Rădăuţi 


Castraveţii se pun la murat pentru iarnă, după 
ce trec căldurile, sau cînd apar din abundență pe 
piaţă, dar atunci timp de 10—12 zile cît durează 
fermentarea, la o temperatură de 18—22*C, se 
vîntură zilnic. 

După ce procesul de fermentație s-a terminat, 
murăturile (castraveţii) se păstrează într-o pivniţă 
răcoroasă sau, aşa cum se obişnuieşte în regiunea 
Rădăuţi, butoaiele cu murături închise ermetic se 
scufundă în iazuri cu apă şi se ţin acolo pînă la 
întrebuințare. 

Castraveţii care se pun în borcane mai mari, de 
10—15 |, sau în butoaie, se sortează după mărime 
pentru ca fermentația să se poată produce în mod 
egal. 

Castraveţii proaspeţi culeşi se ţin 2—3 zile într- 
un vas cu apă rece, apoi se spală, se înţeapă cu 
furculita în două-trei locuri şi se aşază în borcane 
sau în butoaie. Între castraveți, dedesubt şi 
deasupra, se pun diferite condimente dintre care nu 
trebuie să lipsească, mai ales, acele care au rol de 
conservant: 50—60 g mărar uscat cu sămînţă, 50 g 
hrean, 100 g usturoi şi alte ingrediente care dau 
gust şi aromă plăcută: frunză de vişin, sau de stejar, 
5—6 foi de dafin, 100 g foi de ţelină, maghiran, 
tarhon, 5—6 ardei iuți sau 10 g boabe de piper. 
Peste acestea se toarnă saramura preparată cu sare 
grunjoasă, pentru 10 kg de castraveți punîndu-se 6 
—7 | apă, 400—450 g sare, eventual se pot adăuga 
şi 200—300 ml oţet de vin. După ce sarea s-a 
dizolvat bine se dă saramura în cîteva clocote, după 
care se strecoară, se lasă să se aşeze 1 oră şi apoi 


se toarnă peste castraveți. Pentru iarnă castra-veţii 
trebuie ţinuţi în încăperi răcoroase, altfel se 
borşesc. 


1752. Castraveţi în oţet 


Se aleg castraveciori mici, lungi, cam de 5—6 
cm, din soiul Cornişon. Culeşi proaspeţi şi apoi aleşi, 
castraveciorii se pun într-un vas cu apă rece în care 
se adaugă 10 g sare la 1 | de apă şi se ţin citeva 
ore, apoi se spală, se aşază în borcane, iar printre ei 
se adaugă felii de hrean, foi de dafin, piper boabe, 
apoi se toarnă saramură pînă se umplu borcanele. 
Saramura cu oţet se prepară astfel: la 1 | de apă se 
adaugă 200—250 ml oţet, 25 g sare, 10 g zahăr, se 
dă în cîteva clocote, după care se ia de pe foc şi se 
lasă să se răcească puţin, apoi se toarnă peste 
castraveți. Borcanele umplute se acoperă cu celofan 
pus dublu şi se leagă bine cu o sfoară de jur- 
împrejur de cîteva ori. Se păstrează ferite de soare, 
într-un loc răcoros. 


1753. Castraveciori şi roşii marinate 


Se aleg castraveciori dintre cei mai mici şi tot 
atitea roşii mici în formă de prune, tari şi nu prea 
coapte. 

Castraveciorii se ţin citeva ore în apă rece cu 
puţină sare, după care se spală de cîteva ori şi se 
aranjează în borcane mici de 1 pînă la 3 |, 
intercalîndu-se cu roşii şi adăugind cîteva rondele 
de morcovi, felii de usturoi, foi de dafin şi boabe de 
piper. Deasupra se toarnă marinata fiartă preparată 
din: 1 | apă, 1/4 | de oţet, 50 g sare şi 30 g zahăr. 
Cînd marinata a dat în fiert se ia vasul de pe foc şi 
peste 5—6 min se toarnă în borcane peste 
castraveciori şi roşii. Borcanele se acoperă imediat 
cu două rînduri de celofan, se leagă bine şi se ţin 
într-un loc răcoros. 


Pentru o conservare mai sigură borcanele se 
pot steriliza 10 min în baie de apă (bain-Marie). 


1754. Roşii marinate 


Se aleg roşii bine coapte şi tari, se spală şi se 
aşază în borcane. Intre ele se pun bucățele de hrean 
sau de ţelină, deasupra se fixează citeva şipci 
(scîndurele) în cruciş şi se umple borcanul cu oţet 
fiert cu condimente (piper, ienibahar şi foi de dafin). 
După răcire se leagă borcanele cu celofan şi se 
păstrează la rece. 


1755. Conopidă marinată 


Se alege conopidă bine dezvoltată şi îndesată, 
se desface în bucheţele, se pune într-un vas cu apă 
puţin sărată, în care se lasă 1—2 ore, apoi se spală 
în cîteva ape şi se aşază într-o cratiţă peste care se 
toarnă apă clocotită. După 5—6 min se scurge de 
apă, se aşază în borcane care se umplu cu 
saramura pregătită în felul următor: la 1 | de oţet se 
pun 1 | de apă şi 30—40 g sare şi se dau într-un 
clocot, după care se toarnă peste conopidă şi se 
acoperă ermetic. A doua zi se scurge toată 
saramura, se mai adaugă la ea 1 I de apă şi se dă 
din nou într-un clocot, se lasă să se răcească, după 
care se toarnă înapoi în borcan peste conopidă şi se 
leagă strîns cu celofan şi cu sfoară. 

Ca să nu iasă bucheţelele de conopidă din 
saramură, peste acestea se aranjează citeva 
scîndurele subțiri care se sprijină sub gitul 
borcanului. 


1756. Sfeclă roşie marinată 


Sfecla roşie se pune la fiert sau la copt. După 
ce este gata se curăţă de coajă, se taie în felii şi se 
pune în borcane. Printre rînduri se pun hrean ras, 
chimen şi foi de dafin, iar deasupra se toarnă oţet 


de vin fiert, sărat după apreciere (cam 30 g sare la 
1 | de oţet). Se pot adăuga şi 50 g de zahăr. 
Deasupra se fixează scîndurele ca să ţină sfecla în 
lichid, peste care se mai toarnă 1—2 linguri de ulei, 
apoi borcanul se leagă şi se ţine într-un loc răcoros. 


1757. Gogoşari în oţet 


Pentru un borcan de 10 | este nevoie de circa 
7-8 kg gogoşari (50-60 gogoşari) şi 5-6 I de 
lichid (oţet şi apă), socotind la 1 | de oţet de 9 
grade: 1-1,5 | apă, 10-15 g sare, 100 g miere, 
100 g zahăr, 100 mil ulei, 1 lingură de sămînță 
de muştar sau boabe de piper, citeva frunze 
sau rădăcină de ţelină şi citeva foi de dafin. 

Se aleg gogoşari mari, cărnoşi, bine copţi, pînă 
la culoarea roşie şi se spală în apă multă. Apoi se 
scurtează codiţele la aproape 1 cm de la bază şi se 
înţeapă fiecare gogoşar de 2—3 ori pe lîngă codiţă. 
Gogoşarii astfel pregătiţi se opăresc în soluţia de 
oţet şi apă, la care se adaugă componentele 
menţionate şi se lasă să dea în clocot. După ce 
gogoşarii s-au trecut prin soluţia în clocot se scot şi 
se pun direct în borcanul încălzit, aşezîndu-se unul 
lîngă altul, fără să se preseze între ei, după care se 
toarnă soluţia. Apoi, sub gitul borcanului se fixează 
cîteva scîndurele subţiri sau rădăcini de hrean care 
au rolul să menţină gogoşarii în soluţie. Se leagă cu 
pergament sau cu celofan pus în două şi se ţin la 
rece. 


1758. Gogoşari tăiaţi în oţet 


` Se aleg gogoşari cărnoşi şi proaspăt culeşi. 
Inainte de a fi tăiaţi, se spală bine şi li se scot toate 
seminţele şi nervurile albe împreună cu cotorul. În 
acest timp se pune la fiert oţetul cu apă, sare, miere 
etc. (v. reţeta precedentă). Apoi, gogoşarii, tăiaţi, 
spălaţi şi bine zvîntaţi se opăresc pe rînd şi se aşază 


în borcane, după care se procedează la fel ca în 
reţeta precedentă. 


1759. Ardei umpluţi cu zarzavat în oţet 


Ca umplutură se foloseşte zarzavat diferit: 
morcovi, pătrunjel rădăcină, ţelină, varză albă sau 
roşie. Se curăţă toate, se spală, se taie în fire lungi 
de 4—5 cm şi se pun într-un lighean sau într-o 
cratiţă smălțuită şi destul de încăpătoare. Se 
amestecă toate la un loc, potrivindu-se de sare şi se 
lasă pînă a doua zi să se înmoaie. 

A doua zi se aleg ardei graşi, cărnoşi şi întregi 
cărora li se scoate cotorul împreună cu seminţele, 
după care se umplu cu zarzavatul respectiv. Se 
aşază în borcane, se pune deasupra o greutate şi se 
toarnă oţetul fierbin-te care se pregăteşte astfel: la 
1 | de oţet, se adaugă 10 g sare, 2—3 foi de dafin, 
cîteva boabe de ienibahar şi boabe de piper. După 
ce s-a turnat oţetul fierbinte peste ardeii umpluţi, se 
leagă imediat borcanul cu pergament sau cu celofan 
şi se pune în cămară. 


1760. Ardei graşi copţi, în oţet 


Se aleg ardei graşi mari şi cărnoşi, se coc, se 
curăţă de pieliţă, se aşază în borcan unul lîngă altul, 
se toarnă oţetul pregătit la fel ca în reţeta 
precedentă, după care se acoperă borcanul cu 
celofan, se leagă bine şi se ţine la rece. 


1761. Ardei iuți în oţet 


Se aleg ardei iuți pirguiţi sau chiar roşii, se 
spală, se aşază în borcane mai mici (de 300—400 
ml), se toarnă peste ei oţet fiert cu sare (la 1 | oţet, 
40 g sare), se leagă apoi borcanele cu celofan şi se 
păstrează în cămară. 


1762. Gogoşari copţi, în oţet 


Se aleg gogoşari proaspeţi, nepătaţi, se coc, se 
curăţă de pieliţă şi se aşază în borcan unul lîngă 
altul. Se toarnă deasupra oţet fiert cu sare (40 g 
sare la 1 | de oţet) şi peste acesta cîte 2 linguri de 
ulei la un borcan. Se leagă cu celofan şi se 
păstrează la rece. Gogoşarii copţi în oţet se păs- 
trează mai bine dacă se face şi sterilizarea lor în 
baie de apă (bain-Marie). 


1763. Ardei graşi umpluţi cu varză în 
saramură 


Se aleg ardei graşi proaspeţi şi nepătaţi, li se 
scoate cotorul şi seminţele, se spală bine şi se lasă 
să se scurgă de apă. Se toacă varza mărunt, se 
frămîntă cu puţină sare pînă lasă zeamă, după care 
varza se stoarce, iar zeama se aruncă fiind amară. 
Se pot adăuga şi morcovi raşi pe răzătoarea cu 
găuri mari. Cu acest amestec se umplu ardeii, după 
care se aşază în borcan. Deasupra se pun un rînd de 
foi de ţelină, cîteva felii de hrean şi cîteva boabe de 
piper, apoi se umple borcanul cu saramură de 
concentraţie mijlocie (30—40 g sare la 1 de apă). Pe 
timpul fermentaţiei, borcanul se ţine în bucătărie 
sau la soare şi se vîntură saramura din două în două 
zile. După acrirea verzei, borcanul se ţine în cămară 
sau în pivniţă. 

Pentru un aspect mai frumos, se pot prepara 
ardei graşi verzi cu varză roşie sau ardei graşi roşii 
cu varză albă. Se servesc la masă ca salată, 
adăugiîndu-li-se ulei. 


1764. Gogonele murate 


Se aleg pătlăgele verzi uşor pîrguite, sănătoase 
şi necrăpate, se spală şi se pun la murat la fel ca în 
reţeta 1751, dar cu mirodenii mai puţine. 


1765. Murături asortate 


Se iau gogonele verzi, ardei lungi, ţelină tăiată, 
ardei iuți, varză roşie tăiată în sferturi, morcovi 
tăiaţi felii rotunde, conopidă deşfăcută în bucheţele, 
toate spălate bine în prealabil. Se aşază în borcane 
sau în butoaie, se pun deasupra frunze sau şi felii 
de ţelină, căţei de usturoi, piper boabe şi foi de 
dafin. In continuare se procedează la fel ca în reţeta 
1751. 


1766. Pepeni verzi muraţi 


Se aleg pepeni verzi mici, abia daţi în copt, 
neloviţi şi nepătaţi. Se înţeapă în mai multe locuri 
cu o ţepuşă subţire de lemn şi se aşază în butoi. 
Intre pepeni şi deasupra se pun crenguţe de stejar 
şi de vişine, ţelină şi mărar. Se umple butoiul cu 
saramură (40 g sare la 1 | de apă), care se pri- 
toceşte din 2 în 2 zile şi după ce s-au murat se ţin la 
pivniţă. 


1767. Varză acrită rapid 


Putem avea varză acrită chiar la apariţia ei, în 
orice anotimp. Varza se curăţă de frunzele verzi de 
deasupra, se spală, se crestează în patru şi se aşază 
în borcan sau butoi mic, după care se adaugă mărar 
uscat sau verde înflorit. Se fierbe saramura (300 g 
sare la 10 | apă) şi după ce s-a răcit pînă la 35— 
40°C se toarnă peste varză. Se acoperă şi se ţine la 
loc cald. 

Pentru a grăbi acrirea verzei se adaugă la 1 | 
saramură 1/2 | oţet de vin. În felul acesta putem 
avea varză acră în 2—3 zile. 


1768. Varză roşie în oţet 


Varza roşie se toacă mărunt, se amestecă cu 
puţină sare şi se aşază în borcane. Se fierbe oţetul 
de 9* îndoit cu apă şi se toarnă cald peste varză, 
apoi borcanul se leagă ermetic cu celofan şi se ţine 
la rece. Cînd se serveşte la masă se adaugă puţin 
ulei. 


1769. Varză căpăţini murată 


Se iau căpăţini de varză îndesate, se curăţă 
îndepărtindu-se frunzele pătate, se scoate cotorul 
cu un cuţit ascuţit, scobindu-se miezul verzei (se 
poate cresta în patru) şi se aşază în butoi, una lîngă 
alta, îndesat. Pe fundul butoiului se pun mărar uscat 
şi boabe de porumb. Deasupra se pune o scîndurică 
sau două în cruciş, se aşază peste acestea o 
greutate, apoi se acoperă cu capacul sau cu o pînză. 
Se umple cu saramură (dacă nu s-a presărat printre 
rînduri şi pe varză cu sare) calculindu-se 300—500 g 
sare la 10 | de apă. 

Se pritoceşte din 3 în 3 zile şi, dacă varza a 
absorbit prea multă saramură, se mai poate adăuga 
saramură pînă la acoperirea ei completă. După 
fermentare se ţine la rece. 


1770. Varză tocată murată 


Se iau căpăţini de varză cît mai îndesate, se 
îndepărtează frunzele verzi şi cele stricate, apoi se 
spală varza şi se lasă la scurs pe o masă. După 
aceea se taie cît mai subţire şi se pune într-un vas 
în care se amestecă cu sare (1/2 kg de sare 
grunjoasă la 25 kg varză) şi se freacă bine. Nu se 
pune prea multă sare deoarece varza ar ieşi mai 
mult sărată decit acră. Ca mirodenii se adaugă 
morcovi daţi prin răzătoarea cu găuri mari, foi de 
dafin, piper boabe şi, după gust, chimen. Se aşază 
varza în butoi treptat şi se bate cu maiul pentru a se 
îndesa. Se acoperă cu o pînză peste care se pune o 


scîndură, iar deasupra acesteia o greutate ca să 
preseze varza în zeama lăsată de ea. 

Între timp, trebuie înlăturată regulat spuma 
care se formează deasupra. De fiecare dată cînd se 
scoate varză pentru consum, pinza se spală şi se 
clăteşte în apă rece. Se spală, de asemenea, 
scîndura şi greutatea, iar gura butoiului se şterge pe 
marginile interioare îndepărtindu-se începutul de 
mucegai. 


1771. Ciuperci marinate în oţet 


Se iau ciupercile albe şi cît mai mici, se curăţă, 
se spală, se taie codiţele; cele mici ftot rămîne 
întregi. Se pun la fiert în apă clocotită cu puţină sare 
şi sare de lămîie. Se fierb sub supraveghere pînă 
pierd gustul de crud, apoi se scot din zeamă, se lasă 
să se scurgă şi se pun în borcane. Deasupra se 
toarnă oţetul pregătit după cum urmează: la 1 | de 
apă se adaugă 300 ml oţet, 1—2 foi de dafin, cîteva 
boabe de piper, ienibahar, eventual şi 2—3 cuişoare 
şi toate împreună se dau într-un clocot, apoi se lasă 
5—6 min la rece, după care se toarnă peste ciuperci 
pînă le acoperă. Deasupra, sub gitul borcanului, se 
pun scîndurele subţiri cît lama unui cuţit, ca să nu 
se ridice ciupercile în afara lichidului. La urmă se 
mai pun deasupra cîteva linguri de ulei în prealabil 
prăjit sau seu de vacă topit. Se leagă borcanele în 
mod obişnuit şi se păstrează la rece. 


1772. Tarhon în oţet 


Crenguţele de tarhon se curăţă de frunzuliţe 
care se adună, se spală, se lasă să se scurgă şi se 
aşază în borcane. Se toarnă peste ele oţet fiert cu 
sare (40 g sare la 1 | de oţet), după care se leagă 
borcanul cu celofan şi se păstrează în cămară. 


21.3. CONSERVAREA UNOR LEGUME 


ŞI VERDEŢURI PRIN SUPRASĂRARE 


La legumele conservate prin suprasărare, sarea 
trebuie să se adauge în proporţii de 30% din 
greutatea acestora. Metoda este simplă şi faţă de 
celelalte metode de conservare nu pune prea multe 
condiţii. Procedeul prin suprasărare are multe 
neajunsuri: unele legume se întăresc, deoarece 
sarea scoate apa din ele, ceea ce face ca să se 
modifice într-o oarecare măsură gustul natural; prin 
desărare (legumele trebuie spălate în multe ape 
pentru a fi desărate înainte de întrebuinţarea lor) 
pierd multe din substanţele nutritive şi din gust. 

Legumele ce se pot păstra prin suprasărare 
sînt: roşiile proaspete întregi, fasolea păstăi, foile de 
viţă, ardeii graşi, bamele şi toate verdeţurile 
(tarhon, pătrunjel, mărar, leuştean etc.). 


=.. A 


1773. Roşii întregi conservate în sare 


Se aleg roşii întregi piîrguite (pe jumătate 
coapte), se aşază într-un butoiaş alternativ straturi 
subţiri de sare şi straturi de roşii, pînă la umple-rea 
acestuia. Se păstrează într-un loc rece. Se folosesc 
la mîncăruri după ce au fost în prealabil desărate, în 
mai multe ape. 


1774. Fasole păstăi conservată în sare 


Se alege fasolea păstăi foarte tînără şi proaspăt 
culeasă. Se curăţă, se spală şi se lasă să se zvinte. 
Se opăreşte în apă clocotită 2—3 min, după care se 
răceşte cu apă rece şi se lasă să se zvinte din nou. 
Se aşază alternativ straturi subţiri de sare şi straturi 
de fasole pînă la umplerea borcanului, ultimul strat 
fiind de sare. Se foloseşte după desărare în mai 
multe ape reci, pentru prepararea mîncărurilor. 


1775. Foi de viţă conservate în sare 


Se aleg frunzele de viţă tinere, înainte de a fi 
stropite cu piatră vi- nătă. Se rup codiţele, se pun 
cîte 20 de frunze una peste alta, se fac sul şi se 
aşază cît mai des unul lîngă altul într-un borcan 
potrivit ca mărime. Se pune la fundul borcanului un 
strat de sare şi după fiecare strat de suluri se pun 
crenguţe de mărar şi un strat de sare. Se continuă 
astfel pînă se umple borcanul, ultimul strat fiind de 
sare. Apoi se leagă borcanul în mod obişnu-it şi se 
păstrează la rece. Inainte de folosire se desărează 
în mai multe ape reci. 


1776. Ardei graşi conservaţi în sare 


Se aleg ardei mari, frumoşi şi se taie împrejurul 
cotorului care se scoate cu seminţe cu tot. Se 
sărează fiecare ardei înăuntru şi se lasă într-un vas 
24 ore cu gura în sus ca să se înmoaie. A doua zi se 
iau ardeii, se bagă unul în altul şi se aşază straturi 
în butoi sau în borcan, între rînduri presărîndu-se 
sare. Se folosesc după ce sînt bine desăraţi în mai 
multe ape reci. 


1777. Verdeţuri conservate în sare 


Se alege mărar sau pătrunjel, se spală bine de 
pămînt, se scutură, se pune pe o planşetă şi se 
amestecă cu sare. Se umple borcanul şi se păs- 
trează la rece pînă a doua zi cînd se completează cu 
mărar cu sare pînă se umple, căci verdeaţa se 
aşază şi scade. Deasupra se pune un strat de sare. 

Tot în acest fel se păstrează la sare tarhonul şi 
leuşteanul. 

Verdeţurile se mai pot păstra şi prin 
deshidratare (v. reţeta 1810). 


21.4. CONSERVAREA LEGUMELOR PRIN 
STERILIZA-RE (fierbere în baie de apă — 
bain-Marie) 


Reguli de bază în conservarea legumelor 
prin sterilizare. Pentru buna reuşită a conservelor 
trebuie să se aibă în vedere următoarele: 

1) Legumele trebuie să fie proaspete şi coapte. 
Cele veştejite sau pătate nu sînt corespunzătoare şi 
se elimină. 

2) Borcanele sau sticlele trebuie să fie bine 
spălate cu apă fierbinte şi sodă, apoi clătite şi bine 
uscate. Pentru conservele care se toarnă calde în 
borcane, se recomandă ca şi borcanele să fie calde 
(ţinute în cuptor la temperatură potrivită). 

3) Legumele, sortate după mărime şi 
maturitate, se aşază în borcane sau sticle care se 
umplu în aşa fel ca după completarea lor cu suc de 
roşii sau saramură, să rămînă un loc gol de circa 2— 
3 cm (2—3 degete) între conţinut şi dop, înveliş de 
pergament sau celofan. 

4) După aşezarea legumelor în borcan sau 
sticlă se toarnă lichid sau suc de roşii în aşa fel ca 
să nu rămînă aer între ele. O metodă bună este 
baterea uşoară de citeva ori, în timpul umplerii, a 
borcanului sau sticlei de masa peste care se pune 
un prosop împăturit de cîteva ori. 

Cînd se toarnă lichidul, se apleacă în aşa fel 
borcanul ca acesta să curgă înăuntru pe marginea 
lui, umplîndu-se treptat, astfel aerul evacuîndu-se 
din borcan cît mai bine. Conţinutul din borcan sau 
sticlă trebuie să fie acoperit cu zeamă, sos, 
saramură sau zeamă de roşii (suc) pe o înălţime de 
două degete. Pentru o conservare mai sigură se 
poate adăuga o pastilă de aspirină sau un virf de 
cuţit de conservant la 1 kg de conţinut. 


5) Borcanele se leagă ermetic cu pergament 
sau celofan. 

Celofanul se udă în apă rece, se pune în două 
sau trei, se întinde perfect peste gura borcanului şi 
se leagă cu sfoară de cînepă, înfăşurindu-se strîns 
de cîteva ori, după care se înnoadă bine. Sticlele, 
după ce au fost umplute, se astupă cu dopuri lungi 
opărite în prealabil cu apă fierbinte cu sare şi apoi 
se leagă cu sfoară. 

După legarea borcanelor cu celofan, se mai pot 
lega provizoriu şi cu o bucată de pînză, ca să se 
împiedice umflarea prea tare şi eventual crăparea 
celofanuluii. După fierbere şi răcire, pînza (tifonul) 
se scoate şi se păstrează pentru viitoarele conserve. 

După ce sticlele au fost sterilizate, peste dopuri 
se aplică smoală sau parafină. 

6) Sterilizarea constă în fierberea borcanelor 
sau a sticlelor umplute cu legume sau fructe, pentru 
a se distruge microorganismele. Astuparea ermetică 
asigură neinfectarea cu microorganisme şi deci 
buna conservare a legumelor. Orice conservă 
sterilizată odată deschisă trebuie consumată, altfel 
se alterează la fel ca şi mîncărurile gătite proaspăt. 

Pregătirea vasului pentru sterilizarea 
borcanelor şi a sticlelor este simplă şi la îndemiîna 
oricărei gospodine. 

Se aşază pe fundul unui vas un rînd de paie, de 
talaş sau de ziare, apoi se pun borcanele şi între ele 
se pot pune, de asemenea, talaş paie, sau ziare, în 
aşa fel ca borcanele să nu se atingă între ele şi nici 
de pereţii vasului. Intre borcane se pot pune şi 
cîrpe. Vasul astfel pregătit se umple cu apă caldă 
pînă la nivelul conţinutului din borcane şi se lasă să 
dea în fiert, avîndu-se grijă ca fierberea să fie egală 
peste tot şi domoală (să nu clocotească tare). 
Timpul de sterilizare a legumelor se socoteşte o 
dată cu începutul fierberii apei din vas. Durata 
fierberii este arătată în fiecare reţetă. Fierberea 


trebuie să fie lentă şi fără întrerupere. În cazul în 
care scade apa în timpul fierberii, se mai poate 
adăuga, dar numai apă fierbinte, şi se completează 
pînă la nivelul conţinutului din borcane sau sticle. În 
timpul fierberii vasul nu trebuie acoperit, căci aburii 
puternici ar sparge  învelişurile  borcanelor 
(celofanul). 

7) După ce s-a respectat durata fierberii 
conform reţetei respective, se stinge focul şi după 
ce totul s-a răcit complet se pot scoate borcanele 
sau sticlele. Acestea se şterg, se etichetează şi se 
aşază în cămara bine uscată şi aerisită. In caz că la 
vreun borcan se crapă celofanul, în locul lui sau 
peste acesta se leagă un alt celofan şi după aceea 
se fierbe din nou circa 10 min. 

8) Borcanele speciale, cu capace, trebuie 
închise perfect, iar dacă capacul nu se potriveşte 
sau se învirteşte, se pune un alt capac. De obicei, 
gospodinele folosesc borcane simple, pe care le 
leagă cu celofan. 

9) Principal la această metodă de conservare 
este produsul, care trebuie să fie proaspăt şi de 
calitate. 

10) Pregătirea să fie rapidă şi în aceeaşi zi sau 
în cîteva ore, iar produsele să fie prelucrate şi puse 
la sterilizare aşa cum s-a arătat. Importantă este şi 
legarea (închiderea) borcanelor sau sticlelor care 
trebuie să fie ermetică (fără să poată pătrunde aerul 
din afară), căci altfel legumele se vor strica repede. 


1778. Suc de roşii sau saramură pentru 
umplerea  borcanelor sau sticlelor cu 
legume conservate prin sterilizare 


Ca umplutură a legumelor conservate prin 
sterilizare se foloseşte sucul de roşii, bulionul sau 
saramura. 

Sucul de roşii se pregăteşte din roşii bine 
coapte sau se foloseşte bulion din roşii de calitate 


bună, fără să aibă gust acru sau să fie fermentat. La 
un litru de suc de roşii se adaugă 20 g sare de 
bucătărie. 

In lipsă de suc se poate pregăti bulion preparat 
din pastă de roşii adăugindu-se la 1 | de apă fiartă 
20 g sare şi 100 g pastă de roşii. 

Dacă se foloseşte saramură, aceasta se 
prepară adăugind la 1 | de apă 20—30 g de sare. 

Sucul sau saramura se înfierbîntă şi se toarnă 
peste legumele aşezate în borcane sau sticle, sub 
care s-a pus un obiect metalic ca să nu crape. 


1779. Ardei în suc de roşii 


Se aleg ardei graşi de aceeaşi mărime. Se spală 
şi se decupează cu virful unui cuţit în jurul cotorului, 
care se scoate împreună cu seminţele; deschizătura 
trebuie să fie dreaptă. După aceea, ardeii se 
opăresc timp de 2—4 min în apă clocotită cu puţină 
sare, se trec prin apă rece şi se lasă cu gura în jos 
să se scurgă. Ardeii se aşază apoi în borcane, 
îndesîndu-se cu mîna ca să încapă cît mai mulţi şi să 
nu rămînă spaţii goale, iar deasupra se toarnă suc 
de roşii fierbinte. Nivelul sucului trebuie să fie cu 2 
cm sub capac sau celofanul cu care se leagă gura 
borcanului. Borcanul se pune imediat la sterilizat 
pentru 60—80 min. In rest, prepararea se face aşa 
cum s-a arătat în partea introductivă a acestui 
capitol. 


1780. Ardei pentru umplut conservaţi prin 
sterilizare 


Se aleg ardei graşi de mărime potrivită, se 
spală şi li se scoate cotorul împreună cu seminţele. 
Se opăresc 4—5 min, se scot, se lasă să se scurgă, 
după care se aşază în borcane, unul în altul, cu gura 
în sus. Se umple apoi borcanul cu saramură fiartă şi 
puţin răcită (saramura: la 1 | apă se pun 20—25 g 
sare), se leagă obişnuit cu celofan pus în două şi 


udat cu apă, după care se pune la sterilizare pentru 
30—40 min (v. începutul capitolului). 


1781. Bame în suc de roşii 


Se aleg bame mici şi tinere, se curăţă de 
codițe, se opăresc 4—5 min în 2 | de apă, cu 50 ml 
oţet şi 20 g sare, apoi se limpezesc bine în apă rece. 
După ce apa s-a scurs, bamele se pun în borcane, 
se toarnă sucul de roşii, se leagă bine borcanele cu 
celofan, apoi se fierb în bain-Marie (baie de apă) 
timp de 1 oră. 


1782. Bame pentru gătit conservate 


Se procedează ca în reţeta precedentă, însă 
după ce bamele au fost aşezate în borcan, în loc de 
zeamă de roşii se umplu cu următorul sos: într-o 
crăticioară se toarnă 150 ml ulei la care se adaugă 
250 g ceapă tăiată mărunt, care se prăjeşte şi se 
stinge cu 1 | de suc de roşii. După ce a dat în fiert, 
se strecoară totul şi se mai adaugă 18—20 g sare 
(după gust), o legătură de verdeață tăiată mărunt. 
Se toarnă sosul peste bamele din borcane, care se 
leagă cu celofan şi apoi se fierb 1 oră în baie de 
apă. 


1783. Conopidă conservată 


Se alege o conopidă albă îndesată şi nepătată. 
Se desface în bucheţele şi se lasă în apă rece cu 
puţin sare 1/2 oră. Se scurge, apoi se fierbe în apă 
clocotită 6—8 min, după care se răceşte cu apă rece 
şi se aşază în borcane care se umplu cu apă fiartă 
potrivită de sare. Borcanele se leagă cu celofan şi 
sfoară udate în apă rece. Se sterilizează în baie de 
apă de două ori: în prima zi 30 min, iar a doua zi 10 
min. 


1784. Dovlecei conservaţi 


Se iau dovlecei mici de tot, li se taie codiţele, 
se spală, se opăresc în apă cu puţină sare timp de 3 
—5 min, după care se răcesc imediat cu apă rece. 
Dovleceii astfel pregătiţi se pun în borcane, peste ei 
se toarnă saramură (la 1 | de apă 20 g sare), după 
care borcanele se leagă cu celofan şi apoi se 
sterilizează 60—80 min. 


1785. 


La ghiveci, în afară de cartofi se întrebuinţează 
următoarele legume: dovlecei, morcovi, ardei graşi, 
mazăre, fasole, bame, conopidă, ceapă, roşii etc. 

Legumele, după ce sînt curățate şi spălate, se 
taie în bucăţi lunguieţe. Apoi se călesc pe rînd, într- 
o cratiţă cu ulei, după care în uleiul rămas se 
prăjeşte ceapa tăiată mărunt, se stinge cu zeamă 
de roşii (suc) şi se lasă să dea în clocot. Se adaugă 
legumele călite şi cele fierte: conopida, fasolea, 
mazărea, bamele. 

Totul se lasă să dea cîteva clocote, apoi se 
adaugă verdeață, piper şi sare după gust (circa 15 g 
la 1 kg ghiveci). 

Ghiveciul, încă cald, se pune în borcane, se 
adaugă deasupra 2—3 roşii opărite în prealabil 
(date în 2—3 clocote), după care se leagă bine 
borcanele cu celofan şi se face sterilizarea prin 
fierbere în baie de apă (bain-Marie). 


1786. Ciuperci fierte conservate 


Se iau ciuperci albe, se taie cotoarele, se 
curăţă, apoi se spală bine în citeva ape reci pentru 
îndepărtarea nisipului. Se fierb 5—10 min în apă 
clocotită cu puţină sare (la 1 | apă, 5 g sare şi 0,5 9g 
sare de lămîie), se lasă să se răcească, se pun în 
borcane, după care acestea se umplu cu saramură. 
În loc de saramură se poate întrebuința apa în care 


Ghivec 


au fiert ciupercile, la care se mai adaugă 15 g sare 
la 1 |. Se leagă apoi borcanele ermetic cu celofan şi 
se sterilizează 60 min. 


1787. Ciuperci înăbuşite conservate 


600-800 g ciuperci proaspete curățate, 
100 ml ulei, 100 g ceapă, 20 g sare, 2 g piper 
pisat, 250 ml vin sau zeama de la o lămiie, 1 g 
sare de lămiie. 

După ce ciupercile au fost curățate şi spălate 
de mai multe ori în apă rece, se ţin 20 min în apă 
rece în care se adaugă puţină sare de lămiie. Intre 
timp, ceapa se taie mărunt şi se înăbuşă în ulei pînă 
se înmoaie, se adaugă ciupercile tăiate în bucățele, 
sare, piper şi împreună se mai înăbuşă 10 min. Apoi 
se sting cu vin sau cu apă caldă şi, după gust, se 
mai adaugă sare, piper, eventual şi zeamă de 
lămiie; se mai lasă să dea într-un clocot, după care 
se toarnă în borcane bine încălzite. Se poate adăuga 
şi cîte o pastilă de aspirină la 1 borcan de 1 |, iar la 
urmă deasupra se toarnă ulei într-un strat cam de 5 
mm (dacă ciupercile nu au lăsat uleiul cu care au 
fost preparate). Se şterg bine borcanele, se leagă cu 
două rînduri de celofan şi se sterilizează 90 min la 
temperatura de 100—110*C. 


1788. Ciuperci înăbuşite cu carne, 
conservate 


Se prepară la fel ca în reţeta precedentă, cu 
deosebirea că, după ce ciupercile sînt gata, se mai 
adaugă carne înăbuşită separat. In loc de carne de 
vinat sau de animale tinere, se poate folosi şi 
carnea de pasăre. 


1789. Ciuperci înăbuşite cu peşte, 
conservate 


Se prepară la fel ca în reţeta precedentă, 
înlocuindu-se carnea cu bucăţi de peşte prăjit pe 
toată suprafaţa, fără să se rumenească, chiar dacă 
mai rămîne înăuntru puţin crud, fiindcă la sterilizare 
se mai fierbe. Se sterilizează 80—100 min. 


1790. Mazăre boabe conservată 


Se aleg boabe de mazăre foarte tînără, de 
acelaşi soi şi de aceeaşi mărime. Toate operaţiile 
tehnologice începînd de la culesul mazării şi pînă la 
conservarea ei se efectuează neapărat în aceeaşi zi. 

Tecile (păstăile) de mazăre se dezghioacă cu 
atenţie, fără să se strivească boabele. Acestea 
trebuie să fie foarte tinere, cu pieliţa subţire şi de 
culoare verde. 

Mazărea cînd este prea coaptă se întăreşte şi 
pierde din gustul fraged plăcut. După ce s-au scos 
boabele din păstăi, se spală şi se opăresc în apă 
clocotită în care se adaugă la 1 | de apă 5—10 g 
sare. Mazărea mai tînără şi mai măruntă se 
opăreşte 1—2 min, iar cea cu bobul mai mare 3—5 
min. Dacă opărirea se prelungeşte, boabele se 
zbîrcesc pierzind culoarea verde. După opărire, 
mazărea se spală imediat cu apă rece şi se pune în 
sticle care se umplu şi apoi se toarnă peste ea apa 
în care a fost opărită mazărea şi la care s-au mai 
adăugat 10 g sare la 1 |; la urmă se mai adaugă un 
vîrf de cuţit de conservant sau o pastilă de aspirină. 
Sticlele umplute pînă la circa 2 cm sub dop se 
astupă cu dopuri noi de plută (lungi şi fierte în apă 
10—20 min). 

Se sterilizează timp de 90 min, în una sau în 
două etape: în prima zi 40—45 min, iar în a doua zi 
10—20 min. După ce s-au răcit, sticlele se scot din 
vasul în care s-a făcut sterilizarea, se şterg şi după 
ce dopurile s-au uscat bine se capsulează şi se 
parafinează sau se smolesc. 


1791. Fasole păstăi conservată 


După ce păstăile de fasole au fost alese, 
curățate şi spălate (se aleg păstăi proaspete şi 
foarte tinere, fără aţe sau cu aţe care se curăţă), se 
opăresc în apă clocotită şi puţin sărată, timp de 5— 
6 min. După aceea se ia imediat vasul de pe foc, se 
scurge apa clocotită şi tot atunci se clătesc păstăile 
cu apă rece, apoi se introduc în sticle sau în borcane 
cu gitul îngust. Deoarece păstăile se umflă în apă, 
ele nu se îndeasă, adăugindu-se apoi apa în care au 
fost opărite. Deasupra se pune un virf de cuţit de 
con- servant sau o pastilă de aspirină (la o sticlă) 
dizolvată într-o lingură de apă caldă. In continuare 
se procedează la fel ca în reţeta precedentă. 


1792. Roşii cojite conservate 


Se aleg roşii coapte, de mărime mijlocie, cu 
miezul compact şi cu seminţe mai puţine. Se spală, 
se crestează fiecare deasupra şi se scufundă timp 
de citeva secunde în apă clocotită, după care, 
imediat, se trec în apă rece. In felul acesta se poate 
curăța foarte uşor pielita de pe ele. După ce se 
curăţă de pieliţă, se aşază în borcane, iar peste ele 
se toarnă suc de roşii fierbinte. Apoi, imediat, 
borcanele se închid ermetic cu capace sau se leagă 
cu celofan şi sfoară şi se pun la sterilizat în acel mo- 
ment. Altfel, atît sucul de roşii cît şi roşiile, stînd la 
căldură, fermentează rapid. 


1793. Spanac conservat 


Se alege spanac cît mai tînăr, cu frunze verzi şi 
fragede. Se spală în cît mai multe ape pentru a se 
îndepărta pămîntul de pe frunze şi se lasă să se 
scurgă bine. Apoi se pune în apă clocotită cu sare, 
într-un vas descoperit şi se fierbe pînă ce codiţa se 
sfărimă uşor la stringerea ei între degete, după care 
se lasă să se scurgă şi să se răcească. După ce s-a 


răcit spanacul se ter-ciuieşte, se amestecă cu sare 
(10 g la 1 kg), şi se fierbe într-un vas smălţuit, 
amestecîndu-se tot timpul cu o lopăţică de lemn ca 
să nu se prindă de fund, pînă se obţine un piure. 

Borcanele calde şi uscate se umplu cu piureul 
încă cald, se leagă ermetic cu celofan şi se fierb 90 
—120 min în baie de apă (bain-Marie). Spanacul se 
mai poate pregăti lăsîndu-se frunzele întregi. Se 
aşază frunzele în borcan şi se umple cu apă fiartă cu 
1 g de sare la litru, după care se leagă ermetic cu 
celofan şi se sterilizează 60—90 min. 


1794. Vinete conservate în bulion 


Se aleg vinete tinere, lungi şi nu prea tari la 
pipăit. Se curăţă de coajă, lăsîndu-se alternativ o 
fişie şi tăindu-se alta, în mod simetric. Apoi se taie 
pe lungime în două şi după aceea fiecare bucată în 
trei. Vinetele tăiate în bucăţi se aşază într-o cratiţă 
şi se presară cu sare, lăsîndu-se să stea 2 ore, după 
care se storc uşor şi se opăresc într-un vas cu apă 
clocotită. După ce au fiert 5 min bucăţile se scot, se 
lasă să se răcească şi se aşază în borcane. Peste ele 
se toarnă bulion de roşii, apoi borcanele se leagă cu 
celofan şi se fierb în bain-Marie, timp de 1 oră. 

1795. Vinete în bulion conservate pentru 
musaca 


Se pregătesc la fel ca în reţeta precedentă, 
numai că vinetele se taie în felii rotunde şi se 
prăjesc în ulei încins, pe rînd. 


1796. Vinete  împănate conservate în 
bulion 


Se aleg vinete tinere, mici şi coapte. Se curăţă 
partea verde de la cotor. De-a lungul fiecărei vinete, 
se curăţă la distanţă egală, şuviţe (fişii) egale de 
coajă. Se  crestează vinetele în lungime, se 
împănează cu usturoi sau cu zarzavat călit şi se 


prăjesc în ulei bine încins, după care se aşază în 
borcane cu bulion de roşii, în continuare 
procedîndu-se la fel ca în reţeta 1794. 


1797. Vinete tocate — conservate 


Se aleg vinete coapte, de mărime mijlocie, de 
culoare aproape neagră, lucioase şi pufoase (cele 
tari au seminţe mari iar cele verzui sînt amare). Se 
coc pe jar sau pe plită bine încinsă şi, pe măsură ce 
se coc, se aşază la rînd pe un fund de lemn. După 
ce s-au răcit puţin se curăţă, avînd grijă ca în timpul 
îndepărtării cojii să se clătească degetele în apă 
rece, însă imediat să se şteargă mîna cu prosopul, 
ca apa să nu vină în contact cu miezul vinetei; altfel 
se înnegresc. Vinetele curățate se pun la rînd pe un 
alt fund de lemn aşezat puţin înclinat, lăsîndu-se 
astfel 2—3 ore ca să se scurgă zeama amară a 
acestora. După ce vinetele s-au scurs, se toacă pe 
fundul de lemn, cu un tocător de lemn, sărîndu-le 
după gust. 

Vinetele tocate se aşază în borcane cu gura 
mică sau în sticle de 1/2 |, care se umplu puţin cîte 
puţin, bătîndu-le uşor de masă ca să nu rămînă înă- 
untru goluri de aer. Deasupra vinetelor se pune un 
strat de ulei. Borcanele sau sticlele se lasă goale de 
2—3 cm şi după ce se leagă cu celofan se fierb în 
bain-Marie, timp de 1 oră. 


1798. 


Se aleg roşii coapte, se taie în bucăţi şi se pun 
să fiarbă, adăugindu-se sare după gust. Nu se lasă 
să scadă prea mult. Se trec prin sită, apoi se toarnă 
în sticle care se astupă ermetic. Se sterilizează prin 
fierbere după tehnica arătată, în partea introductivă 
a capitolului. 


1799. Roşii întregi in bulion 


Suc de 


Se aleg roşii rotunde, coapte, cărnoase, cu 
seminţe puţine. Se spală se şterg cu un şervet şi se 
aşază în borcane de 1—2 |. Apoi borcanele se umplu 
cu suc de roşii, la care se adaugă sare după gust, se 
leagă cu celofan şi se fierb în bain-Marie timp de 30 
min. Se păstrează la rece. 

Pentru a preîntimpina plesnirea roşiilor în 
timpul sterilizării, se înţeapă fiecare roşie de cîteva 
ori cu o scobitoare. 


1800. Bulion de roşii 


Se aleg roşii coapte, se spală, se rup în două- 
trei bucăţi, se pun la fiert şi se lasă să clocotească 
circa 30 min. După aceea se dau prin sită ca să se 
separe pieliţa şi seminţele. Pulpa rezultată se pune 
în vase smălţuite sau cositorite, cu suprafaţă cît mai 
mare, pentru o evaporare cît mai bună a lichidului în 
timpul fierberii. 

În timpul fierberii trebuie amestecat în continuu 
cu o lopăţică de lemn (în formă de T), pentru a nu 
se lipi de fund. Sarea se adaugă la urmă, dizol-vată 
în puţină apă. La 1 kg pulpă de roşii se pun 15—20 
g sare. Bulionul se fierbe scăzîndu-se după dorinţă; 
este bine să se facă cît mai gros, fiindcă se 
păstrează mai bine. Pentru a preîntîmpina formarea 
mucegaiului, în fiecare borcan umplut cu bulion se 
toarnă deasupra cite un strat subţire de ulei prăjit. 


1801. Bulion subţire la sticle 


Se prepară la fel ca în reţeta precedentă, numai 
că se fierbe puţin, ca să iasă subţire. Se toarnă în 
sticle de 1/2 |, lăsîndu-se loc gol de 2—3 degete, 
după care se adaugă un strat subţire de ulei prăjit şi 
se astupă bine cu dopuri care se leagă cu sfoară. 
Sticlele cu bulion se fierb în bain-Marie timp de 1 
oră, după care se pot smoli sau parafina. 


1802. Bulion de ardei graşi 


Se aleg ardei graşi cît mai cărnoşi şi de culoare 
roşie. Se spală, se scot cotoarele cu seminţe, se 
îndepărtează restul rămas de la seminţe, se spală 
din nou bine şi se scurg. Ardeii se rup în bucăţi şi se 
pun la fiert cu foarte puţină apă. După ce au fiert, se 
strecoară şi se dau prin maşina de tocat carne sau 
prin sită. Piureul obţinut se fierbe într-o cratiţă 
smălțuită sau cositorită cu suprafaţă cît mai mare, 
pentru evaporarea lichidului în timpul fierberii. In tot 
timpul fierberii se amestecă cu o lopăţică de lemn 
pentru a nu se lipi de fund. Cînd este aproape gata, 
se adaugă sarea (10 g la 1 kg bulion) dizolvată în 
zeama în care s-au fiert ardeii graşi şi se mai lasă 
pe foc 10—20 min. 

Pasta (bulionul de ardei graşi) se păstrează în 
borcane ermetic închise cu celofan. Cînd se începe 
folosirea, de fiecare dată se nivelează pasta din 
borcan, iar deasupra se toarnă ulei prăjit, pentru a 
se preîntimpina formarea mucegaiului. Se păstrează 
la rece. Acest bulion are gust foarte plăcut şi este 
puţin picant. 


21.5. CONSERVAREA LEGUMELOR PRIN 
DESHIDRATARE (USCARE) 


Legumele se pot usca tăiate în felii expuse la 
soare sau întîi opărite direct în apă sau în aburi şi 
după aceea uscate. 

Opărirea este recomandabilă întrucit la unele 
legume nu se distrug toate vitaminele. 

1)  Opărirea legumelor prin  aburire. 
Legumele întregi se spală bine, se taie în felii de 
circa 1/2 cm grosime. În acelaşi timp se pune o 
cratiţă cît mai largă cu apă pînă la înălţimea de 4—5 
cm, pe foc. Deasupra apei se aşază un grătar din 
şipci subţiri sau din răchită (nuiele), sub care se pun 


cîteva sticle culcate pentru ca grătarul să nu stea 
direct pe apă. Pe grătar se pun felii de legume sau 
de fructe, se acoperă cu un capac şi se lasă focul 
moderat, ca să fiarbă apa lent, pînă ce legumele se 
opăresc (numai în aburi) şi se înmoaie pe jumătate. 
După opărire, legumele se pot usca la soare, pe 
sobe de teracotă sau în cuptor, pe cărămizi 
acoperite cu hirtie albă groasă. Cînd se usucă la 
cuptor, se lasă uşa cuptorului puţin deschisă, ca să 
poată ieşi aburul. 

2) Uscarea în cuptor. După ce legumele au 
fost pregătite aşa cum s-a arătat mai înainte, 
opărite sau direct fără să fie opărite, se aşază într-o 
tavă (căptuşită cu hirtie pergament sau hirtie albă), 
în 2—3 straturi cu spaţii între ele, în formă de grătar 
suprapus. Se introduce tava în cuptorul potrivit de 
încălzit; uşa cuptorului se ţine puţin deschisă sau se 
deschide din cînd în cînd ca să poată ieşi aburul. 
Intre timp, trebuie să se schimbe de citeva ori 
poziţia feliilor de legume, pentru a se usca bine pe 
toate părţile. Această operaţie se face pînă cînd 
legumele se vor usca complet. 

Legumele se păstrează, numai dacă sînt bine 
uscate, în săculeţe de tifon, atîrnate într-un loc 
uscat. 

Inainte de folosire, legumele uscate se spală 
repede în apă călduţă, altfel pierd restul de săruri 
minerale şi vitamine. 


1803. Ardei graşi uscați 


Se aleg ardei graşi bine copţi şi numai roşii. 
Ardeii se pot usca fie întregi, fie tăiaţi în şuviţe şi 
înşiraţi pe aţă. Se îndepărtează codiţele împreună 
cu cotorul şi seminţele, apoi se spală şi se pun cu 
gura în jos ca să se scurgă bine. După aceea, ardeii 
se opăresc în apă clocotită cu sare, după gust, unde 
se ţin 3—4 min. Apoi se scot, se clătesc în apă rece 


şi se pun din nou cu gura în jos ca să se scurgă bine 
de apă. In continuare, procedeul de uscare este la 
fel cum s-a arătat în partea introductivă a acestui 
capitol, sau ardeii se înşiră pe o aţă şi se atîrnă într- 
un loc unde bate soarele. 


1804. Morcovi uscați 


Morcovii se curăţă, se spală şi se taie în felii 
subţiri, după care se opăresc în apă clocotită cu 
puţină sare. In continuare se procedează aşa cum s- 
a arătat în partea introductivă a acestui capitol. 


1805. Mazăre verde uscată 


Mazărea, culeasă proaspătă, după dezghiocare, 
se opăreşte în apă sărată, după gust, ţinîndu-se 4— 
6 min să clocotească, apoi se înlătură spuma şi se 
strecoară. Mazărea opărită se răstoarnă pe o pînză 
rară sau pe un tifon care s-a întins pe o lădiţă cu 
gura în sus. Boabele de mazăre opă-rite se aşază 
răsfirate într-un singur strat şi se pun afară la soare 
sau la orice sursă de căldură de 40—50*C. 


1806. Fasole păstăi uscată 


Se aleg păstăi tinere, cu boabe mici. Se curăţă 
îndepărtindu-se aţele, se spală în apă rece, după 
care se scurg. Păstăile astfel pregătite se opăresc în 
apă clocotită puţin sărată, timp de 3—4 min. 
Fasolea este bine opărită atunci cînd îndoind o 
păstaie aceasta nu se rupe. După opărire, păstăile 
se clătesc cu apă rece pînă la răcire, apoi se lasă să 
se scurgă bine. In continuare se usucă la fel ca 
mazărea (v. reţeta precedentă). 


1807. Pătrunjel sau ţelină (rădăcină) 
uscate 


Pătrunjelul sau ţelina (rădăcină) se spală bine, 
se taie în felii, în continuare procedindu-se la fel 
cum s-a arătat în introducerea acestui capitol. 


1808. Ciuperci uscate 


Se aleg ciuperci tinere, proaspăt culese şi 
sănătoase, care se curăţă în aşa fel ca să nu se mai 
spele, ştergîndu-se bine cu un şervet uscat. Se pre- 
gătesc două categorii (calităţi) de ciuperci: 1) 
ciuperci pălărioare sau ciu-perci mici cu picioruşele 
fragede; 2) ciuperci mai mature sau cu picioruşe 
mai mari care se taie foarte subţire ca să se usuce 
cît mai repede. 

Ciupercile mici şi cele tăiate în felii, mai ales 
picioruşele, se înşiră pe aţă care se întinde orizontal 
pe o ramă de lemn. In tot timpul uscării, ciupercile 
trebuie răsucite de cîteva ori pe zi ca să se usuce 
bine peste tot şi să nu se lipească între ele. Se 
recomandă să se usuce cît mai repede, căci altfel 
fac viermi. Ciupercile uscate se păstrează în săculeţi 
de tifon atîrnaţi într-un loc uscat. Înainte de a fi 
preparate, ciupercile uscate se pun la înmuiat în 
apă rece pentru 10 min, după care se spală bine 
pentru a se înlătura praful şi se ţin în apă călduţă 
pînă se umflă. Apa în care s-au înmuiat ciupercile nu 
se aruncă ci se foloseşte la prepararea sosului sau 
la mîncăruri. 


1809. Legume (zarzavat) uscate, pentru 
ciorbe sau supe 


Legumele destinate uscării se spală bine, apoi 
se curăţă cît mai subţire posibil şi se taie numai în 
momentul uscării. În cazul în care legumele sînt 
asortate, fiind de mai multe feluri, trebuie luat din 
fiecare fel o cantitate potrivită, la fel cu cea folosită 
în stare proaspătă la supe sau la ciorbe. 


După ce avem legumele în proporţii potrivite şi 
tăiate uniform, de aceeaşi grosime (fideluţă), se pun 
într-un vas şi peste ele se toarnă apă clocotită în 
care s-a pus sare după gust şi se ţin astfel pe foc 
puternic 5—6 min. Se ia vasul de pe foc, se scurg 
legumele de apă şi se răstoarnă pe tăvi smălţuite 
sau pe platouri largi ca să se zvînte. După zvintare 
se pun la uscat, procedindu-se la fel ca şi cu 
celelalte legume. 


1810. Verdeţuri uscate pentru iarnă 


Frunzele de pătrunjel, mărar, tarhon, leuştean 
se curăţă, apoi se rup de pe crenguţe, se spală de 
praf, se scurg bine şi se răsfiră pe o planşetă, 
lăsîndu-se să se usuce la umbră, într-un loc ferit de 
vînt şi de praf (de obicei în cameră pe o masă). Din 
cînd în cînd se amestecă. 


1811. Frunze de ţelină uscate 


Frunzele de ţelină sau de leuştean se rup în 
crenguţe cu cotor cu tot, se spală şi se lasă răsfirate 
pe o planşetă să se zvinte la umbră. După două zile, 
timp în care au fost mereu amestecate, se fac 
bucheţele mici, se leagă lejer cu aţă şi se agaţă la 
umbră sub un acoperiş. După ce s-au uscat bine, se 
pun în pungi şi se păstrează la loc uscat. 


21 6. CONSERVAREA FRUCTELOR PRIN 
DESHIDRA-TARE (USCARE) 


Fructele pe care le putem usca sînt 
următoarele: prune, pere, mere, caise, cireşe, 
vişine, gutui şi struguri. 

Uscarea fructelor la soare se face mai rar, sau 
numai în lunile cînd vremea este foarte caldă şi 
uscată; totuşi noaptea ele se acoperă sau se duc la 
bucătărie. Peste zi ele se acoperă cu tifon şi se 


întorc periodic (de 2—3 ori pe zi) ca să se usuce 
uniform. 

Uscarea fructelor se poate face la cuptor sau 
cine dispune de fructe multe poate construi un 
dulap-uscător, din tablă, fără fund, prevăzut cu 
picioare înalte de 10—11 cm, iar în interior cu rame 
de lemn cu plasă de sîrmă, distanţate între ele la 8 
—10 cm. Pe aceste plase se aranjează fructele 
destinate uscării, care se pregătesc astfel: fructele 
mari se taie în sferturi, apoi se curăţă de seminţe şi 
se taie în felii. Ca să nu se înnegrească, se 
recomandă ca, înainte de a fi puse la uscat, fructele 
curățate sau numai tăiate să se pună în apă rece în 
care s-au dizolvat 8—10 g de acid tartic sau 2—3 g 
sare de lămiie la 1 | de apă, iar ca feliile de fructe să 
se înmoaie şi să se usuce repede, acestea se 
opăresc 1—2 min în apă clocotită, după care se 
răcesc repede. În acest fel sînt distruși şi fermenţii 
care le provoacă înnegrirea. După ce se zvintă, 
fructele se aşază pe plase de nuiele subţiri sau pe 
plase de sîrmă inoxidabilă aşezate pe suporturi sub 
care trec curenţi de aer care grăbesc uscarea. 
Totuşi, dacă vremea nu este destul de caldă şi 
favorabilă, procesul de uscare se continuă în cup- 
toare sau în dulapul-uscă-tor descris mai înainte. 
Dulapul se aşază pe soba de gătit sau pe aragaz, la 
foc moderat, eventual lîngă un radiator electric şi 
între timp se schimbă ramele cu plase între ele (cele 
de jos se mută sus şi invers); totodată în acest timp 
se întorc de citeva ori fructele, pînă se usucă la 
suprafaţă. Uscarea în cuptor sau în dulapul-uscător 
trebuie supravegheată îndeaproa-pe, căci în timpul 
uscării produsele se pot arde. Uscarea nu trebuie să 
depăşească de la început temperatura de 80—90*C, 
iar după aceea, cam după ce fructele au căpătat o 
crustă fină la suprafaţă, se micşorează temperatura 
şi din cînd în cînd se deschide dulapul sau uşa 
cuptorului ca să iasă aburii. Pentru păstrare, fructele 


trebuie uscate foarte bine şi ţinute într-un loc 
uscat şi aerisit. 


1812. Struguri uscați 


Sint de preferat soiurile albe, cu struguri bine 
copţi şi cu bobul întreg, de culoarea chihlimbarului 
şi cei fără sîmburi, culeşi după ce s-au stafidit. Se 
taie ciorchini cu cozi cît mai lungi, se controlează să 
nu rămîn boabe stricate sau crăpate, după care se 
agaţă sub streaşină, în balcon sau în orice încăpere 
uscată, umbroasă şi bine aerisită. 


1813. Cireşe sau vişine uscate 


Se usucă foarte bine la soare, puse pe plase 
sau pe tifon întins pe un schelet de forma unei mese 
cu picioarele în sus. După ce fructele s-au zbircit se 
pot usca în continuare în cuptor, puse într-o tavă 
căptuşită cu hîrtie albă. 


21.7 APERITIVE DE LEGUME 
CONSERVATE PRIN STERILIZARE 


1814. Ghiveci de legume proaspete, 
conservat 


La prepararea  ghiveciului se folosesc 
următoarele legume:morcovi, ardei graşi, mazăre, 
fasole verde, bame, conopidă, ţelină, roşii, vinete, 
dovlecei, ceapă şi verdeață. 

Legumele se curăţă, se spală şi se taie în cuburi 
sau în bucăţi, după care se călesc pe rînd, cite 
puţin, într-o tigaie cu ulei. In uleiul rămas după 
scoaterea ultimelor legume puţin rumenite, se pune 
la prăjit ceapa tăiată mărunt şi după ce s-a călit 
puţin se stinge cu suc de roşii sau cu bulion de roşii 
dizolvat în apă caldă şi dacă este nevoie se mai 


adaugă apă caldă şi se lasă să dea în fiert 5—6 min. 
Apoi se adaugă legumele călite şi cele fierte 
(conopida, fasolea verde, mazărea, bamele), 
verdeață, piper şi sare după gust şi toate împreună 
se mai lasă pe foc pînă dau bine în fiert. Ghiveciul 
încă fierbinte se introduce în borcane de 500 ml sau 
de 1 |, la care se adaugă deasupra 2—3 roşii, care 
au fost în prealabil opărite (date în 2—3 clocote). Se 
leagă apoi bine borcanele cu celofan şi se steri- 
lizează prin fierbere în bain-Marie. 


1815. Zacusca de legume 


Această zacuscă se pregăteşte din legume, la 
fel ca în reţeta precedentă, fără să se mai 
folosească dovlecei, conopidă, mazăre şi fasole 
verde. 


1816. Zacuscă de gogoşari 


20-30 gogoşari cărnoşi, 20-30 ardei graşi, 
2-3 cepe mari, 1/2 | ulei, 1 | suc de roşii sau 
1/4 kg bulion mai subţire, sare, piper. 

Gogoşarii şi ardeii se coc, se curăţă de pieliţă şi 
se taie în pătrăţele. Intre timp se curăţă ceapa, se 
taie mărunt, se pune la călit într-o cratiţă cu ulei şi 
după ce s-a călit puţin se stinge cu suc de roşii sau 
cu bulion de roşii dizolvat în puţină apă călduţă. Se 
adaugă gogoşarii şi ardeii tăiaţi, se potriveşte de 
sare şi piper după gust şi se lasă să fiarbă pe foc 
domol 10—15 min, amestecînd din cînd în cînd, sau 
mişcînd şi cratiţa, ca zacusca să nu se prindă de 
fund. Se toarnă zacusca fierbinte în borcane mici de 
1/2 |, care au fost înfierbîntate în prealabil în cuptor. 
Borcanele se umplu cu 2 cm sub gură, se şterg şi în 
fiecare se pune deasupra cîte o linguriţă de ulei 
fierbinte. Se leagă imediat cu celofan şi se înfăşoară 
cu prosoape groase, iar deasupra se pun pături. 
Aceasta se face pentru a se înlocui sterilizarea. 
Dacă nu sînt condiţii de păstrare la loc răcoros, 


atunci se recomandă sterilizarea, la fel ca în cap. 
21.4. Conservarea legumelor prin sterilizare. 


1817. Zacuscă de ardei cu vinete 


Se aleg 10—20 de vinete, 10—20 de ardei 
graşi, tot atiţia gogoşari care, după ce au fost 
spălaţi şi zvîntaţi, se trec la copt. Vinetele, după ce 
s-au copt, se curăţă de coajă, se desfac în şuviţe şi 
se aşază pe o planşetă înclinată, ca să se scurgă din 
ele zeama amară. Intre timp se coc ardeii şi 
gogoşarii, se curăţă de pieliţă şi de seminţe şi se 
taie în bucăţi. Tot în acest interval de timp se curăţă 
1—2 kg de ceapă care se taie mărunt şi se căleşte 
în 250—500 ml ulei. Cînd ceapa s-a călit puţin se 
adaugă 1—2 căpăţini de usturoi tăiat mărunt, citeva 
roşii (din cele cărnoase şi cu mai puţine seminţe), 
care au fost în prealabil opărite (date în 2—3 
clocote), apoi curățate de pieliţă şi tăiate în bucăţi şi 
se mai lasă să fiarbă împreună 5 min. Apoi se 
adaugă ardeii, gogoşarii, vinetele, sare şi piper după 
gust, se amestecă şi se fierb în continuare 20—30 
min, amestecînd mai des ca să nu se prindă. In caz 
că zacusca este prea scăzută, se poate adăuga (dar 
în timpul fierberii) o anumită cantitate de apă 
clocotită. Zacusca se pune fierbinte în borcane şi se 
sterilizează ca în reţetele precedente. 

22. PEŞTE CONSERVAT 


1818. Peşte sărat 


Pentru conservat se ia peşte proaspăt (de 
preferinţă crap), care nu prezintă nici cel mai mic 
semn de alterare. Se spală bine de mucus cu apă în 
care s-au dizolvat 20 g sare la 1 |, apoi se curăţă de 
solzi cu un cuţit cu vîrf ascuţit, începînd de la coadă 
spre cap. Capul se taie pe sub urechi, după care se 
scot măruntaiele. Dacă peştele are icre sau lapţi, se 
taie mai întîi pe burtă, fără să se atingă măruntaiele 
sau punguliţa cu fiere, se scot cu mare atenţie icrele 
sau lapţii şi după golirea măruntaielor se spală bine 
din nou pe dinăuntru şi pe dinafară. După această 
operaţie, peştele se taie în bucăţi sau se lasă întreg, 
se şterge bine cu un şervet uscat, sau mai întîi se 
pune într-un vas cu apă rece în care s-a dizolvat 
sare grunjoasă (20 g sare la 1 | de apă) şi se lasă 
astfel 1—2 ore. Se scoate apoi din apă şi se ţine 
atirnat ca să se scurgă bine şi să se zvinte, după 
care se mai freacă cu sare. Se aşază într-o tavă 
smălțuită, iar între bucăţile de peşte se pun boabe 
de piper, ienibahar şi foi de dafin şi se ţine la rece. 
Cînd se foloseşte pentru consum, se ia cantitatea 
necesară şi se desărează cu o zi înainte de a fi gătit, 
în apă puţin călduţă care se schimbă de cîteva ori. 


1819. Peşte afumat 


După ce se pregăteşte peştele aşa cum s-a 
arătat în reţeta precedentă, se ţine la sare 2—3 zile, 
după care se desărează mai mult sau mai puţin, 
după gust. Apoi se leagă bucăţi mari cu o sfoară sau 


se înşiră pe sfoară, se atîrnă pe bețe şi se afumă 
timp de 1—2 zile, la temperatura de 25—35*C. Dacă 
este bine uscat poate fi păstrat mai mult timp. 


1820. Peşte conservat în saramură 


Peştele se pregăteşte la început la fel ca în 
reţeta 1818 şi, în loc să se supună sărării, se 
introduce într-o saramură (pregătită astfel: la 1 | de 
apă fiartă se dizolvă 150—200 g sare, se adaugă 1 
—2 foi de dafin, 10 boabe de piper şi 5 boabe de 
ienibahar) şi se ţine la rece. După 2—3 săptămîni 
peştele poate fi scos din saramură şi atîrnat într-un 
loc cu aer uscat. După aceea se poate afuma la fel 
cum s-a arătat în reţeta precedentă. 

1821. Batog 


Pentru pregătirea batogului se foloseşte peşte 
mare, desfăcut în bucăţi (file). Batogul cel mai bun 
se prepară din morun, nisetru, păstrugă, somn, sau 
din crap mai mare, care depăşeşte 5 kg. Peştele se 
curăţă de solzi, apoi se face o tăietură lungă pe 
burta; la crap se scot întîi icrele sau lapţii şi după 
aceea măruntaiele. Se taie capul şi coada şi se dau 
la o parte. Se desface peştele pe lungime în două 
jumătăţi, se scoate şira spinării şi pe cît posibil şi 
oasele. Se taie bucăţi groase în lungime (file), se 
spală în apă rece fără să se lase să stea în ea, 
deoarece pierde din gust şi pătrunde apa în 
țesuturi, ceea ce îngreuiază uscarea şi afumarea. 
Fileurile de peşte se freacă cu sare, se aşază într-o 
tavă smălțuită şi se ţin 10—12 zile, după care se 
ţine la desărat în apă călduţă care se schimbă pînă 
batogul devine potrivit de sărat. După desărare se 
zvintă, se leagă cu sfoară şi se atîrnă într-un loc cu 
curenţi de aer uscat. Ca să se păstreze mai bine, 
batogul poate fi pus şi la afumat. 


1822. Chefal sau pălămidă sărată 


Chefalul şi pălămida se curăţă şi se sărează la 
fel ca în reţeta 1818. 


1823. Peşte în ulei, conservat prin 
sterilizare 


Se poate folosi orice fel de peşte mic sau mare, 
dar este obligatoriu să fie perfect proaspăt. 

Peştele se curăţă de solzi, se taie aripioarele, 
apoi capul şi coada, după care se face o tăietură pe 
burtă prin care se scot măruntaiele. Dacă este mai 
mare, peştele se taie în bucăţi, se sărează bine, 
după 20—30 min se spală cu apă rece, se scurge 
bine, apoi se lasă să se zvinte. După aceea se 
opăreşte 2—3 min într-un vas cu ulei încins care 
trebuie să acopere bine peştele (întreg sau bucăţi). 
După opărire se aşază îndesat în borcane împreună 
cu felii de lămîie curățate de coajă şi de seminţe, 
boabe de piper şi foi de dafin, apoi se acoperă cu 
uleiul în care a fost opărit. 

Borcanele se leagă cu două rînduri de celofan 
udat în apă rece şi se sterilizează timp de 90—100 
min în bain-Marie. Se păstrează într-un loc răcoros 
şi ferit de lumină. 


1824. Peşte în sos tomat, conservat prin 
sterilizare 


După ce a fost pregătit ca în reţeta precedentă, 
într-o parte din uleiul în care a fost opărit peştele se 
prăjeşte ceapa tăiată mărunt. După ce ceapa s-a 
rumenit, se stinge cu suc de roşii sau cu bulion 
dizolvat în puţină apă, se potriveşte de sare şi de 
oţet şi se lasă 5—6 min să fiarbă. După aceea se 
strecoară şi se toarnă peste peştele aşezat în 
borcan împreună cu mirodenii: o foaie de dafin, 
boabe de piper şi citeva boabe de ienibahar. Se 


leagă bine borcanele cu celofan udat în apă rece şi 

se sterilizează timp de 90—100 min în bain-Marie. 
De reținut. Peştele pentru preparat cu sos 

tomat în loc să fie opărit în ulei poate fi prăjit în ulei. 

Fasole boabe (uscată) fiartă 840 
Fasole păstăi conservată 1791 
Fasole păstăi conservată în sare 1774 
Fasole păstăi uscată 1806 

Fasole verde gratinată 850 

Fasole verde cu pesmet prăjit 848 
Fasole verde cu smîntînă 847 
Fasole verde cu sos picant 846 
Fasole verde (păstăi) sote, 845 
Fazan 1353 

Fazan cu ciuperci 1360 

Fazan cu mazăre 1358 

Fazan cu măsline 1362 

Fazan cu mujdei de usturoi 1366 
Fazan cu smîntînă 1365 

Fazan cu sos sivet (sive) 1367 
Fazan fript 1354 

Fazan înăbuşit 1355 

Fazan pane 1357 

Fazan servit în penaj 1359 

Fazan umplut 1361 

Ficat cu unt şi lămîie (à la meu-niere) 1040 
Ficat de giscă pane 1039 


Ficat prăjit cu ceapă 1318 

Ficăţei de pui în aspic 976 

Ficăţei de pui sote 975 

Fierberea cremelor în baie de apă (bain-Marie) 1583 
Fierberea sosurilor dulci 1612 

File de morun sau nisetru în aspic 481 

File de peşte oceanic pane 421 


File de peşte pane 403 

File de şalău cu ciuperci, gratinat 492 

File de şalău gratinat 491 

File de şalău pe salată ă la rus 485 

Flancuri cu caise sau cu portocale 1475 

Foi crocante pentru tort (în loc de blat) 1550 

Foi de clătite 338 

Foi de plăcintă de bază 1429 

Foi de ruladă albe pentru tort 1551 

Foi de ruladă colorate 1552 

Foi de viţă conservate în sare 1775 

Foi mereng (meringues) 1554 

Foi pentru tort „Doboş” 1553 

Foitaj (aluat franțuzesc) de bază 1469 

Fondant (şerbet) de bază pentru creme şi glazuri 
1572 

Franzeluţe cu sos de vin (desert) 1424 

Frecăţei 677 

Frecăţei cu lapte 678 

Frigănele de cartofi 735 

Frigănele de conopidă 784 

Frigănele de franzelă 396 

Frigănele de mămăligă 397 

Frigărui asortate din carne şi organe 1211 

Frigărui de berbec (chebab) 1306 

Frigărui de morun sau nisetru 477 


Frigărui din carne de porc 1210 

Friptură asortată (Mixt grills) 1176 

Friptură de curcan în aspic 1022 

Friptură de curcan la tavă 1021 

Friptură de iepure împănată cu slănină 1386 


Friptură de miel 1304 

Friptură de oaie sau de miel haiducească 1313 

Friptură de pasăre 984 

Friptură de piept de porc la tavă 1184 

Friptură de porc cu ciuperci 1189 

Friptură de porc cu salată de cartofi 1188 

Friptură de porc în cantităţi mai mari, pentru mese 
festive 1183 

Friptură de porc la tavă 1180 

Friptură de porc marinată 1187 

Friptură de rasoluri de porc 1185 

Friptură de vacă la tavă 1182 

Friptură din pulpă de berbec 1305 

Friptură înăbuşită (reţetă generală) 1148 

Friptură la tavă, procedeu general 1179 

Frişcă bătută 1540 

Fructe glasate pentru decorarea torturilor 1692 

Frunze de ţelină uscate 1811 

Fudulii de berbec la grătar 1329 

Fursecuri delicioase şi spornice 1495 

Fursecuri din compoziţie de turtă dulce 1497 

Fursecuri simple 1494 

Fursecuri umplute cu cremă de cacao 1496 


G 


Galantină de fazan 1363 
Galantină de pasăre 1008 


Găină cu ciuperci 993 
Găină înăbugşită, servită cu sosuri diferite 983 
Găină la ceaun cu roşii 992 


Găină rasol cu sos de roşii sau orice fel de sos 981 
Găină rasol cu sos suprem 982 

Găină umplută 1002 

Găină umplută cu pesmet şi miez de nucă 985 
Gălbenuşuri de ouă 1539 

Găluşte de cartofi cu ceapă călită 717 
Găluşte de cartofi cu prune 719 

Găluşte de cartofi simple 718 

Găluşte de franzelă (knedel) 1323 

Găluşte de griş 672 

Găluşte de griş fără grăsime 671 

Găluşte din brînză de vaci 375 

Găluşte din făină şi unt 673 

Gem de caise sau de prune 1696 

Ghebe cu smîntînă 797 

Ghebe cu usturoi 798 

Ghiveci cu carne 1062 

Ghiveci cu carne de miel sau de berbec 1308 
Ghiveci cu carne de pui 947 

Ghiveci de cartofi 744 

Ghiveci de crap, sau alte specii de peşte 445 
Ghiveci de legume proaspete conservat 1814 
Ghiveci de morun sau nisetru 479 

Ghiveci de păstrăvi 466 

Ghiveci gătit conservat 1785 

Ghiveci în ulei 98 

Ghiveci măcelăresc 1063 

Giscă cu varză murată 1034 

Giscă sau rață cu ciuperci 1030 

Giscă sau rață friptă la cuptor 1029 

Giscă sălbatică cu ciuperci 1372 


Giscă sălbatică cu măsline 1371 

Giscă sălbatică cu varză murată 1373 
Giscă sălbatică la tavă 1370 

Giscă umplută 1033 

Giît de giscă umplut 1038 

Glazură aromată 1598 

Glazură de albuş albă 1596 

Glazură de albuş colorată 1597 

Glazură de cacao 1593 

Glazură de ciocolată 1594 

Glazură de fondant (şerbet) 1595 

Glazură de zahăr ars (caramel) 1592 
Gogonele murate 1764 

Gogoşari copti în oţet 1762 

Gogoşari în oţet 1757 

Gogoşari tăiaţi în oţet 1758 

Gogoşele cu cartofi 723 

Gogoşele de albuş de ou 60 

Gogoşele de cartofi cu caşcaval 59 
Gogoşele de cocă rapide 395 

Gogoşi 1417 

Gogoşi cu cremă (choux à la creme) 1481 
Gogoşi din aluat opărit (gogoşi franţuzeşti) 1483 
Gogoşi din cartofi (desert) 722 

Gogoşi pripite cu cartofi 58 

Gogoşi umplute cu marmeladă sau cu gem 1418 
Gogoşi umplute din cocă pripită 57 
Grătar (reţetă generală) 1147 

Griş cu lapte 909 

Griş cu lapte şi cu dulceaţă 910 

Grîu cu nuci (colivă) 906 

Grog 1644 

Gulaş de carne cu cartofi şi chi- men 1066 
Gulaş de pui cu găluşte 955 

Gulii cu smîntînă 859 


Gulii pane 860 

Gulii sote cu unt 858 

Gulii umplute cu orez 862 

Gulii umplute cu carne 1100 

Gustări din legume, ouă, brînzeturi şi peşte 88 

Gustări din legume, ouă, peşte şi preparate de 
carne 89 

Gustări din legume, ouă şi brînzeturi | 85 

Gustări din legume, ouă şi brinzeturi II 86 

Gustări din legume, ouă şi brînzeturi III 87 

Gustări la scobitoare 84 

Guşă de curcan umplută 1037 

Guvizi prăjiţi 458 


Halva de griş 1525 
Hribi cu smîntînă 796 
Hrişcă cu unt sau cu lapte 908 


lahnie de ciuperci 811 

lahnie de dovlecei 770 

lahnie de fasole 844 

Icre de crap sau de ştiucă 147 

Icre de fasole (icre vegetariene) 843 
Icre de heringi sau tarama 148 


Icre de Manciuria 149 

Icre negre 150 

lepure cu legume 1387 

lepure cu măsline gătit greceşte 1388 
lepure de casă 1394 

lepure de casă cu ciuperci 1395 


lepure de casă cu măsline 1398 
lepure de casă cu smîntînă 1396 
lepure de casă cu sos alb 1397 
lepure de casă pane 1399 

Imitaţie de vermut 1663 

Intestine şi măruntaie de sitari 1350 
lofcă cu brînză de oi 368 


a) 


Îngheţată „Coupe-jacques” 1736 

Îngheţată cu sîmburi de caise sau arahide 1727 
Îngheţată de alune sau de migdale 1725 

Îngheţată de cacao 1723 

Îngheţată de cafea 1719 

Îngheţată de caise 1720 

Îngheţată de ciocolată 1722 

Îngheţată de ciocolată sau de cacao cu frişcă 1724 
Îngheţată de cireşe amare cu friş-că 1733 
Îngheţată de cireşe amare simplă 1734 

Îngheţată de fragi, de căpşune sau de zmeură 1721 


Îngheţată de lămîie 1728 

Îngheţată de lămiie cu zeamil şi gelatină 1729 

Îngheţată de portocale 1730 

Îngheţată de portocale cu coji de portocale confiate 
1731 

Îngheţată de praline (nuci prali-nate) 1726 

Îngheţată de vanilie 1718 

Îngheţată de vişine cu frişcă 1732 

Învârtită 1425 

Învârtită cu miez de nucă 1426 


Jeleu de caise 1604 

Jeleu de coacăze roşii 1608 
Jeleu de coarne 1602 

Jeleu de corcoduşe 1603 

Jeleu de gutui 1607 

Jeleu de vişine 1605 

Jeleu de zmeură 1606 

Jumări cu brînză telemea 255 
Jumări cu caşcaval 254 

Jumări cu ceapă 257 

Jumări cu cîrnaţi şi costiţă afumată 261 
Jumări cu roşii 256 

Jumări cu slănină afumată 259 
Jumări cu şuncă 260 

Jumări cu verdeață 258 

Jumări de la topirea slăninii 1231 
Jumări de ouă (scrob) 252 


Jumări de ouă cu smîntînă 253 
K 
Kievskaia (piept de pasăre pane ă la Kiev) 988 


L 


Lapte de pasăre 1523 

Lapţi de crap prăjiţi 441 

Lebărvurşt | 1254 

Lebărvurşt II 1255 

Legume (zarzavat) uscate pentru ciorbe sau supe 
1809 

Lichior de anason sau de chimen 1655 

Lichior de cafea 1654 

Lichior de cireşe amare 1658 

Lichior de coarne 1657 

Lichior de nuci verzi 1656 

Lichior de portocale 1653 


Lichior de zmeură 1659 

Limbă cu mărar sau cu tarhon 1316 
Limbă cu măsline 1315 

Limbă cu sos tomat 1317 

Limbă de porc sau de vacă afumată 1262 
Lin prăjit 459 

Lintzer cu mere (plăcintă) 1453 

Lintzer cu nuci şi marmeladă 1454 

Lişiţă cu castraveți muraţi 1385 


Lişiţă cu ciuperci 1383 

Lişiţă cu măsline 1382 

Lişiţă cu varză murată 1384 
Lişiţă la tavă cu sos picant 1381 


M 


Macaroane cu carne 1137 

Macaroane cu ciuperci şi sos tomat 394 

Macaroane cu şuncă şi cu sos tomat 1138 

Macaroane gratinate 374 

Macaroane milaneze 1139 

Macaroane sau alte paste făinoase cu brînză 373 

Macaroane, tăiţei sau fidea cu sos de roşii 393 

Maioneză 168 

Marinarea cărnii 1236 

Marinată (baiţ) cu legume crude, pentru carne de 
vînat 1334 

Marinată (baiţ) pentru macerarea rapidă a cărnii de 
vînat 1333 

Marinată fiartă (baiţ) pentru carne de vînat 1335 

Marinată de crap sau alte specii de peşte 440 

Marinată de morun sau nisetru 480 

Marinată de somn 501 


Marmeladă de caise 1695 

Marmeladă de mere, de pere sau de prune 1694 
Mazagran 1638 

Mazăre bătută 815 

Mazăre boabe conservată 1790 

Mazăre cu măsline şi arpagic 819 


Mazăre cu orez „rizi-bizi” 821 

Mazăre cu roşii 820 

Mazăre fiartă natur 824 

Mazăre păstăi cu unt 822 

Mazăre păstăi cu unt şi smîntînă 823 

Mazăre sote 816 

Mazăre sote cu frigănele 817 

Mazăre verde cu smîntînă 818 

Mazăre verde uscată 1805 

Mălai cu brînză de vaci 367 

Mămăligă din cartofi 750 

Mămăligă v. 376 

Mămăliguţă cu brînză şi ouă la cuptor 376 

Măsline marinate 34 

Măsline umplute 35 

Medalioane de şalău sau de orice peşte alb, ştiucă 
sau cod 489 

Medalion de muşchi de vacă sau de porc 1177 

Medalion de pasăre 1010 

Medalion de porc cu ciuperci 1200 

Medalion de porc cu sos picant 1199 

Melci cu mujdei de usturoi 516 

Mere în foitaj 1474 

Mereng 1515 

Mereng cu cremă de ciocolată 1516 

Midii sau stridii pane 525 

Miel cu spanac 1303 

Miel cu verdeţuri (caparma) 1309 

Miel pane 1302 

Minciunele 1499 

Mistreţ 1403 

Mîncare de ardei graşi 754 


Mîncare de cartofi cu castraveți muraţi 741 
Mîncare de cartofi cu roşii 740 

Mîncare de castraveți cruzi 855 
Mîncare de castraveți muraţi 854 
Mîncare de ciuperci cu cartofi 807 
Mîncare de ciuperci proaspete 801 
Mîncare de ciuperci uscate 802 
Mîncare de conopidă 788 

Mîncare de dovlecei 776 

Mîncare de fasole verde 849 

Mîncare de gulii 861 

Mîncare de gutui 399 

Mîncare de mazăre uscată 826 
Mîncare de mazăre verde 825 

Mîncare de morcovi 832 

Mîncare de morcovi cu smîntînă şi turnăţei 833 
Mîncare de prune uscate 398 

Mîncare de spanac 872 

Mîncare de varză murată 883 

Momiţe la grătar 1328 

Morcovi cu mazăre sote 829 

Morcovi înăbuşiţi cu smîntînă 830 
Morcovi uscați 1804 

Morun sau nisetru la grătar 476 

Morun sau nisetru pane 478 

Morun sau nisetru prăjit 475 

Morun sau nisetru rasol servit cald 472 
Mucilagiu de orez (decoct de orez) 903 
Murături asortate 1765 

Musaca de cartofi 1140 

Musaca de cartofi cu varză 739 
Musaca de cartofi piure 1143 

Musaca de cartofi vegetariană 737 
Musaca de dovlecei 1141 

Musaca de macaroane 1144 

Musaca de ţelină 1142 

Musaca de varză albă 1146 


Musaca de vinete 1145 

Musaca de cartofi, vinete şi brînză 738 

Muşchi de porc împănat, la frigare 1161 

Muşchi de porc la grătar 1174 

Muşchi de porc şi de vacă „Flora Bucovinei” 1166 

Muşchi de vacă cu ciuperci 1157 

Muşchi de vacă cu sos de vin şi macaroane 1168 

Muşchi de vacă glasat 1152 

Muşchi de vaca împănat cu costiţă 1153 

Muşchi de vacă în foitaj 1151 

Muşchi de vacă la frigăruie 1160 

Muşchi de vacă la grătar (Chate-aubriand) 1162 

Muşchi de vacă la tavă 1150 

Muşchi de vacă sau de porc cu sos picant 1167 

Muşchi de vacă umplut 1154 

Muşchi de vacă umplut ca o ruladă 1158 

Muşchi de vacă umplut cu ciuperci şi orez 1156 

Muşchi de vacă umplut cu ficat 1155 

Muşchi de vacă umplut cu ouă fierte 1159 

Muşchi de vacă vinătoresc cu găluşte de franzelă 
1169 

Muşchi tocat | 1125 

Muşchi tocat Il 1126 

Muşchiuleţ de porc la grătar 1175 

Muşchiuleţ de porc umplut 1170 


Napi cu pesmet a la polonez 837 
Napi cu smîntînă 836 


Napi cu unt 835 

Napolitane cu cremă de cacao 1519 
Napolitane cu miere de albine şi nuci 1520 
Nescafe la ceaşcă 1634 

Nuci glasate 1693 

Nuci glasate (deliciu pentru şpriţ) 1526 
Nuci pralinate pentru cremă aparel 1588 
Nuci pralinate cu sare, pentru bere 1527 
Nuga 1521 


O 


O mie de foi cu gem de caise 1471 

O mie de foi (miille feuilles) cu pastă de mere 1470 
Oase afumate 1263 

Ochiuri cu ceapă 244 

Ochiuri cu piure de cartofi 241 

Ochiuri cu piure de spanac 242 

Ochiuri cu piure de urzici 243 

Ochiuri cu smîntînă | 248 

Ochiuri cu smîntînă II 249 

Ochiuri în sos alb, gratinate 247 

Ochiuri moldoveneşti (papară) 251 

Ochiuri româneşti 238 

Ochiuri româneşti cu mămăligă 239 

Ochiuri româneşti cu mămăligă, la cuptor 240 
Ochiuri româneşti cu roşii 245 

Ochiuri româneşti cu orez şi roşii 246 

Ochiuri simple la capac 250 


Omletă cu brînză telemea 266 


Omletă cu cartofi 267 

Omletă cu caşcaval 263 

Omletă cu ceapă 265 

Omletă cu ciuperci 269 

Omletă cu ficăţei de pasăre 272 

Omletă cu mere 274 

Omletă cu muşchi afumat sau cu cîrnăciori 271 
Omletă cu piure de spanac 273 

Omletă cu roşii 268 

Omletă cu spanac 874 

Omletă cu şuncă 270 

Omletă cu verdeţuri (mărar, pătrunjel) 264 
Omletă simplă (de bază) 262 

Omletă sufle cu marmeladă 275 

Oranjadă 1648 

Orez cu caise 899 

Orez cu frişcă imitată (desert de-licios) 898 
Orez cu lapte 894 

Orez cu lapte şi ciocolată 895 

Orez cu mere 897 

Orez cu pere şi frişcă 896 

Orez cu portocale (mîncare) 901 

Orez cu prune uscate 904 

Orez cu roşii ă la portughez 905 

Orez cu stafide, desert 902 

Orez cu struguri tămiioşi (mîncare) 900 
Orez pentru supă 674 

Ostropel de fazan 1364 


Ostropel de găină 1007 

Ostropel de pui 959 

Ostropel de rață sălbatică 1376 

Ostropel din carne de pasăre, vită sau porc 1067 
Ouă aşezate în gogoaşă de cartofi 234 

Ouă cleioase cu spanac 226 

Ouă cleioase cu spanac gratinat 227 


Ouă cu cartofi piure şi sos tomat 230 
Ouă cu ciuperci gratinate 231 

Ouă cu maioneză 213 

Ouă cu maioneză — salată 212 

Ouă cu roşii (coşuleţe) 218 

Ouă cu sos tartar 220 

Ouă cu unt şi muştar 233 

Ouă fierte cleioase 224 

Ouă fierte tari 225 

Ouă în chifle 236 

Ouă la ceaşcă 235 

Ouă „mimoza” 221 

Ouă moi 223 

Ouă moi cu sos alb gratinate 228 
Ouă moi în sos de roşii 229 

Ouă pane 237 

Ouă pe salată de legume (à la rus) 214 
Ouă surpriză 222 

Ouă ţărăneşti cu ceapă 232 

Ouă umplute (ciupercuţe) 217 

Ouă umplute cu brînză de vaci 216 
Ouă umplute cu brînză telemea 215 


Ouă umplute cu pastă de ciuperci 219 
P 


Pacea din picioare de vițel fierte 1299 
Pană de somn cu usturoi 495 

Pandişpan 1504 

Pandişpan cu vişine 1505 

Papanaşi fierţi 362 

Papanaşi prăjiţi 361 

Papară cu mămăligă şi brînză 371 
Papară de franzelă cu brînză de vaci 372 
Papricaş de carne cu cartofi 1065 


Papricaş de carne cu găluşte 1064 
Papricaş de cartofi cu găluşte 721 
Papricaş de crap, somn, şalău sau cod 452 
Papricaş de găină 990 

Papricaş de pui cu cartofi 964 

Papricaş de pui cu cartofi şi ciuperci 966 
Papricaş de pui cu găluşte 963 

Papricaş de pui cu smîntînă 965 

Parfe de cacao 1737 

Parfe de ciocolată 1738 

Pasăre cu dovlecei sau cu mazăre 1005 
Pasăre cu legume (ghiveci sîr-besc) 991 
Pască cu orez 1412 

Pască cu cremă de nuci 1410 

Pască cu smîntînă 1411 

Pastă de brînză telemea 67 


Pastă de cartofi cu măsline 742 
Pastă de cartofi picantă 743 

Pastă de caşcaval 70 

Pastă de ficat în aspic 81 

Pastă de gutui 1717 

Pastă de măsline | 73 

Pastă de măsline Il 74 

Pastă de ou 72 

Pastă de peşte 76 

Pastă de sardele 75 

Pastă de şuncă 77 

Pastă de urdă cu mărar 71 

Pastă din brînză de vaci 69 

Pastă din carne fiartă sau friptă 78 
Pastă picantă din brînză de oaie cu chimen 68 
Pastă din ficat de pasăre 79 

Pastă din ficat de porc sau de vită 80 
Pastramă de giscă 1036 

Pastramă de oaie 1314 

Pastramă de pasăre 1011 


Pastramă din carne de porc 1261 

Pateu de giscă în aspic 1035 

Pateu de iepure 1392 

Pateu de iepure de casă 1400 

Pateu de iepure simplu 1393 

Pateuri cu brînză 46 

Pateuri cu ciuperci 47 

Pateuri pentru supe-creme şi borşuri 679 
Patricieni din carne de berbec 1312 
Pălămidă 468 


Păstrarea ardeilor graşi 1744 

Păstrarea cartofilor 1740 

Păstrarea cepei 1747 

Păstrarea conopidei 1746 

Păstrarea  morcovului, pătrunjelului sau a altor 
legume rădăci-noase 1741 

Păstrarea pătrunjelului cu verdeață 1749 

Păstrarea roşiilor | 1742 

Păstrarea roşiilor II 1743 

Păstrarea usturoiului 1748 

Păstrarea verzei 1745 

Păstrăvi ă la grec 462 

Păstrăvi cu mujdei de usturoi 461 

Păstrăvi cu smîntînă 467 

Păstrăvi în aspic 464 

Păstrăvi în aspic cu salată ă la rus 465 

Păstrăvi prăjiţi 463 

Păstrăvi rasol 460 

Pătrunjel sau ţelină (rădăcină) uscate 1807 

Pepeni verzi muraţi 1766 

Pere confiate roşii 1690 

Pere verzi confiate 1689 

Perişoare cu verdeață (pătrunjel şi mărar) 1122 

Perişoare de cartofi cu mărar şi sos de smîntînă 734 


Perişoare din carne de pasăre cu ciuperci 998 

Perişoare din carne de pasăre cu sos de smîntînă 
997 

Pesmeciori cu lămîie 1487 

Pesmeciori fragezi 1486 


Pesmeţi cu amoniac (fursecuri) 1488 

Pesmeţi presăraţi cu nucă (fursecuri) 1489 

Peşte afumat 1819 

Peşte conservat în saramură 1820 

Peşte gratinat cu ciuperci 428 

Peşte în sos tomat conservat prin sterilizare 1824 
Peşte în ulei conservat prin steri-lizare 1823 
Peşte la grătar 404 

Peşte la grătar cu sosă la grec 405 

Peşte oceanic cu ciuperci (cod) 424 

Peşte oceanic cu usturoi (spaniol) 423 

Peşte oceanic la grătar cu sos à la grec 422 
Peşte oceanic prăjit (cod) 419 

Peşte oceanic rasol (cod) 420 

Peşte prăjit (reţeta de bază) 402 

Peşte rasol (reţeta de bază) 400 

Peşte rasol cu legume 401 

Peşte sărat 1818 

Piept de pasăre cu andive 1004 

Piept de pasăre pane 1006 

Piept de porc marinat şi afumat (Kaiserfleisch) 1270 
Piept de pui gratinat 971 

Piept de pui pe salată de legume cu maioneză 970 
Piept de vițel pane 1296 

Piept de vițel umplut 1294 

Piept de vițel umplut cu orez şi ciuperci 1295 


Piftie de crap 453 
Piftie de curcan 1024 
Piftie de pasăre 1009 
Piftie de porc 1229 


Pilaf cu carne 1090 

Pilaf de dovlecei 771 

Pilaf de fazan 1356 

Pilaf de găină 989 

Pilaf de porumbei 1053 

Pilaf de praz 866 

Pilaf de prepeliţe 1342 

Pilaf de pui 967 

Pilaf de scoici 526 

Pilaf de spanac 875 

Pilaf de varză dulce 885 

Pilaf de vițel 1293 

Pilaf din măruntaie de pui 968 
Piroşti cu carne de pasăre 1001 
Pişcoturi de şampanie 1498 

Piure de conopidă 787 

Piure de fasole cu bobul mare 842 
Piure de mazăre 827 

Piure de morcovi 831 

Piure de spanac cu smîntînă 870 
Piure de spanac cu usturoi 871 
Pizza napolitană 356 

Pizza (vegetariană) cu ciuperci 355 
Pîine cu cartofi 358 

Pîine cu mălai 359 

Piine de casă 357 

Pîrjoale de cartofi cu brînză 732 
Pîrjoale de cartofi moldoveneşti 733 
Pîrjoale de pasăre 994 

Pîrjoale moldoveneşti 1123 
Pîrjoale umplute (zrazi) 1124 
Plachie de crap sau de peşte oceanic 439 
Plachie de praz 865 

Plachie de somn 500 

Plăcintă cu brînză 1467 

Plăcintă cu brînză de vaci 1460 


Plăcintă cu brînză de vaci în foi de plăcintă 1461 

Plăcintă cu brînză şi mărar 1462 

Plăcintă cu carne | 1127 

Plăcintă cu carne II în foaie de ştrudel 1128 

Plăcintă cu carne III 1129 

Plăcintă cu cireşe 1459 

Plăcintă cu cremă de vanilie (cremşnit) 1476 

Plăcintă cu dovleac | 1465 

Plăcintă cu dovleac Il 1466 

Plăcintă cu griş şi cu fructe din dulceaţă 1464 

Plăcintă cu mere în foi de foitaj 1478 

Plăcintă cu prune 1455 

Plăcintă cu urdă şi mărar 1463 

Plăcintă cu vişine | (aluat cu smîntînă) 1456 

Plăcintă cu vişine II (aluat cu unt) 1457 

Plăcintă cu vişine III 1458 

Plăcintă de praz 868 

Plăcintă de praz în foi de plăcintă 869 

Plăcintă din foitaj cu spumă de zmeură sau de 
căpşune 1477 

Pogace cu chimen (fără jumări) 360 

Pogaci cu jumări 1232 

Porumbei cu sos de ciuperci şi smîntînă 1047 

Porumbei fripţi 1050 

Porumbei înăbuşiţi 1048 

Porumbei la frigare 1051 

Porumbei pane 1046 

Porumbei umpluţi 1049 

Porumbel, reţeta lui Păstorel 1054 

Potîrnichi cu struguri 1347 

Potîrnichi înăbuşite cu mere 1348 

Potîrnichi la frigare 1346 


Praline de nuci, de arahide sau de alune 1739 
Praz cu măsline 864 

Praz înăbuşit 863 

Praz umplut cu orez 867 

Praz umplut cu tocătură de carne 1102 
Prăjitură cu prune 1421 

Prăjitură din aluat dospit cu mere 1422 
Prăjitură (plăcintă) din aluat dospit cu caise 1420 
Prepeliţe cu ciuperci şi cu smîntînă 1340 
Prepeliţe cu mazăre verde 1343 
Prepeliţe cu mujdei de usturoi 1341 
Prepeliţe cu smîntînă 1339 

Prepeliţe înăbuşite 1338 

Prepeliţe la frigare sau la grătar 1336 
Prepeliţe la tavă 1337 

Prepeliţe umplute 1345 

Pricomigdale cu nuci 1522 

Profiterol 1484 

Pui à la parizien II 922 

Pui ca la ţară 954 

Pui condimentat la grătar 920 

Pui cu andive 951 

Pui cu arpagic (reţetă franţuzeas-că) 932 
Pui cu bame 931 

Pui cu ciuperci şi smîntînă 929 

Pui cu ciuperci şi vin 930 

Pui cu conopidă 937 

Pui cu dovlecei 939 

Pui cu fasole verde 945 

Pui cu frigănele 972 

Pui cu gulii 950 


Pui cu gutui 934 
Pui cu hrean şi smîntînă 924 
Pui cu legume 946 


Pui cu mazăre 944 

Pui cu mărar 941 

Pui cu măsline 943 

Pui cu mere renete 935 

Pui cu morcovi 940 

Pui cu mujdei şi mămăliguţă 923 

Pui cu prune uscate 936 

Pui cu roşii 948 

Pui cu smîntînă 928 

Pui cu sos alb 926 

Pui cu sos de hrean 925 

Pui cu sos de lămîie 927 

Pui cu sparanghel 949 

Pui cu tarhon 942 

Pui cu varză de Bruxelles 938 

Pui cu verdeţuri 953 

Pui cu vinete 952 

Pui de baltă pane 515 

Pui foarte tineri, prăjiţi à la pari-zien | 921 
Pui fript 911 

Pui înăbuşit la ceaun cu usturoi şi mămăliguţă 917 
Pui înăbugşiţi în pungă 933 

Pui la capac (pui înăbuşit la cuptor) 913 
Pui la ceaun 916 

Pui la frigare 919 

Pui la tavă cu mirodenii 912 

Pui la tigaie cu mujdei de usturoi 915 


Pui la tigaie cu sos de roşii şi usturoi 918 

Pui pane 914 

Pui sote cu ciuperci şi smîntînă 962 

Pui umplut 977 

Pui umplut cu ciuperci şi orez 978 

Pui umplut cu pesmet şi nucă 979 

Pulpă de oaie cu sos picant şi cu knedel 1307 
Pulpă de vițel (file) cu sos de ciuperci 1292 


Pulpă de vițel cu sos de vin şi smîntînă 1291 
Pulpă de vițel la tavă 1297 

Punci de lămîie sau de portocale 1645 
Purcel fript în jumătăţi 1286 

Purcel fript întreg 1283 

Purcel umplut 1284 


Raci fierţi în vin 518 

Raci fierţi în zeamă de zarzavat 517 

Rasoluri sau piept afumat cu garnitură de fasole sau 
varză 1186 

Rasol alb 1056 

Rasol de ciolan de vacă cu măduvă 1057 

Rasol de creier de vacă cu maioneză 1059 

Rasol de găină cu hrean 980 

Rasol de limbă de vacă 1058 

Rasol de morun sau nisetru cu sos remulad 474 

Rasol de morun sau nisetru servit rece 473 

Rasol din cap de vițel 1060 


Rasol din piept de vacă cu legu-me şi hrean 1055 
Raţă cu castraveți muraţi 1042 

Raţă cu gutui 1044 

Raţă cu portocale 1043 

Raţă cu struguri tămiioşi 1045 

Raţă pe varză 1041 

Raţă sau giscă cu măsline 1031 

Raţă sălbatică cu castraveți muraţi 1378 
Raţă sălbatică cu ciuperci 1379 

Raţă sălbatică cu măsline 1377 

Raţă sălbatică cu sos picant 1375 


Raţă sălbatică cu varză murată 1380 

Raţă sălbatică la tavă sau înăbuşită 1374 
Raviole cu carne de pasăre 1013 

Raviole cu carne de pasăre à la „Florentin” 1014 
Raviole cu spanac 385 

Ridichi de lună umplute cu brînză 33 

Rizoto din măruntaie de pui sau de găină 969 
Roşii cojite conservate 1792 

Roşii întregi în bulion 1799 

Roşii întregi conservate în sare 1773 

Roşii marinate 1754 

Roşii umplute cu carne de pasăre 1000 

Roşii umplute cu ciuperci şi maioneză 38 

Roşii umplute cu conopidă şi maioneză 39 
Roşii umplute cu pastă de brînză sau urdă 37 
Roşii umplute cu salată de vinete 36 

Roşii umplute cu tocătură de carne 1103 

Roşii umplute cu tocătură de carne călită 1112 


Ruladă cu cremă de unt şi cacao 1506 
Ruladă cu marmeladă 1507 

Ruladă cu miez de nucă 1508 

Ruladă (salam) de biscuiţi | 1492 

Ruladă de biscuiţi II (cu rahat ) 1493 

Ruladă de cartofi cu brînză sau cu ceapă 726 
Ruladă din piept de porc 1209 

Ruladă de purcel 1285 

Ruladă de şuncă 1243 


Rulouri cu cremă de vanilie 1473 

Rulouri cu frişcă 1472 

Rulouri de şalău pe salată ă la rus 488 

Rulouri din carne de porc cu fică- ţei de pasăre sau 
ficat de porc 1208 

Rulouri din carne de porc cu franzelă 1207 

Rulouri din carne de pulpă cu ciuperci 1206 

Rulouri din muşchi de porc cu şuncă şi orez 1205 


S 


Salam de casă 1282 

Salată de andive 104 

Salată de anghinare 757 

Salată de ardei gras 105 

Salată de ardei gras şi roşii 107 

Salată de boeuf 157 

Salată de cartofi cu brînză telemea 115 
Salată de cartofi cu ceapă 109 

Salată de cartofi cu maioneză şi smîntînă 111 
Salată de cartofi cu varză murată 110 


Salată de castraveți 117 

Salată de castraveți cu roşii şi ceapă 118 
Salată de ceapă verde cu ridiche de lună 123 
Salată de ciuperci 119 

Salată de conopidă 120 

Salată de dovlecei 127 

Salată de fasole albă 132 

Salată de fasole verde (păstăi) 131 

Salată de gogoşari copţi 106 

Salată de gogoşari pentru iarnă 108 


Salată de heringi, cherci sau scrumbii cu ceapă, 
măsline şi lămîie 153 

Salată de heringi cu legume Il 152 

Salată de heringi sau de scrumbii sărate | 151 

Salată de legume (ă la rus) cu maioneză 116 

Salată de pasăre 1015 

Salată de pasăre cu andive 1016 

Salată de pasăre cu maioneză 155 

Salată de păpădie 142 

Salată de peşte cu legume şi ma-ioneză 154 

Salată de praz 128 

Salată de ridichi cu brînză telemea 126 

Salată de ridichi de iarnă 125 

Salată de ridichi de lună, ceapă verde şi ouă 124 

Salată de roşii 136 

Salată de roşii asortată 137 

Salată de roşii cu castraveți 138 

Salată de sezon din crudităţi 129 

Salată de sfeclă roşie cu ciuperci uscate 135 

Salată de sfeclă roşie cu hrean sau chimion 133 

Salată de sfeclă roşie rasă 134 


Salată de sparanghel 122 

Salată de şuncă 156 

Salată de ţelină cu mere 130 

Salată de varză de Bruxelles 121 

Salată de varză dulce 143 

Salată de varză murată (miez) 144 

Salată de varză murată cu cartofi 145 

Salată de varză roşie 146 

Salată de vinete 139 

Salată din cap şi picioare de vițel cu sos vinegretă 
158 

Salată orientală de iarnă 114 

Salată orientală de sezon 112 


Salată orientală trufanda (din cartofi noi) 113 
Salată verde 140 

Salată verde cu castraveți şi roşii 141 
Saleuri | 48 

Saleuri II (pai parmezan) 49 

Saleuri cu brînză de vaci 50 

Saleuri cu chimen (sărăţele) 51 

Sandvişuri cu brînză telemea sau caşcaval 1 
Sandvişuri cu componente asortate 3 
Sandvişuri cu mezeluri sau cu carne 5 
Sandvişuri cu pastă de brînză 2 

Sandvişuri cu peşte 4 

Sarailie 1433 

Saramură de aterine 410 

Saramură de biban 411 

Saramură de crap 437 

Saramură de peşte 406 

Saramură de plătică sau de caracudă 412 
Saramură de raci 519 


Saramură de stavrizi 413 

Sarmale cu carne de pasăre 1012 

Sarmale cu orez şi costita 1106 

Sarmale de orez cu ciuperci 813 

Sarmale de peşte 523 

Sarmale de varză dulce cu orez şi stafide 879 
Sarmale în foi de varză dulce 1105 

Sarmale în foi de varză murată 1104 
Sarmale ţărăneşti cu păsat 1109 

Savarină 1423 

Sărarea, saramurarea şi afumarea şuncilor 1238 
Sărăţele cu cartofi 52 

Sărăţele cu drojdie 53 

Sărmăluţe cu carne de miel 1108 


Sărmăluţe de orez şi ciuperci în foi de viţă 814 

Sărmăluţe în foi de spanac, de viţă sau de tei tinere 
1107 

Scoici prăjite 524 

Scordolea de raci 520 

Sfeclă roşie marinată 1756 

Sirop de cafea sau de portocale 1601 

Sirop de portocale 1675 

Sirop de vişine 1677 

Sirop de zahăr ars (caramel) 1600 

Sirop de zmeură 1676 

Sirop din muguri de brad 1678 

Sirop pentru însiroparea (trampa-rea) torturilor 
1599 

Sitari înăbuşiţi 1352 


Sitari la frigare 1349 

Sitari la tavă 1351 

Sive de iepure 1391 

Sîngerete 1249 

Sîngerete afumat 1250 

Sîngerete cu carne superior 1251 

Sîngerete cu orez 1252 

Slănină afumată 1266 

Slănină crudă sărată 1265 

Slănină cu aromă de usturoi 1267 

Slănină cu boia de ardei 1268 

Slănină fiartă în mirodenii şi dată prin boia de ardei 
1269 

Soluţie de marinată (baiţ) 1271 

Somn 494 

Somn ă la grec 497 

Somn cu ciuperci 504 

Somn cu orez 502 

Somn cu roşii 503 

Somn pescăresc 499 

Somn prăjit 498 

Somn rasol cu unt şi cartofi 496 

Sos ă la grec 162 

Sos alb 174 

Sos alb cu ciuperci 177 

Sos alb cu smîntînă 176 


Sosalb dietetic 195 

Sosalb picant cu tarhon 183 
Sos Béchamel 175 

Sos brun de legume 202 


Sos brun de oase şi legume (sos de bază) 203 
Sos brun sau sos roşu, stins cu supă de oase 204 
Sos cu gălbenuşuri fierte 161 

Sos cu mujdei de usturoi 188 

Sos cu oţet sau cu lămîie 159 

Sos cu unt şi pesmet 186 

Sos de cacao (subţire) | 1613 

Sos de cacao Il 1614 

Sos de cafea 1622 

Sos de caise 1628 

Sos de castraveți muraţi 194 

Sos de ceapă dietetic 196 

Sos de ceapă fără făină 207 

Sos de ciocolată | 1615 

Sos de ciocolată Il 1616 

Sos de ciuperci uscate 187 

Sos de coacăze sau de agrişe 211 
Sos de fructe 1629 

Sos de gutui 210 

Sos de hrean cu smîntînă 190 

Sos de hrean natur 189 

Sos de lămiie cu smîntînă 178 

Sos de legume fără făină 205 

Sos de maioneză, cremă 169 

Sos de maioneză picant (remu-lad) 172 
Sos de maioneză verde 173 

Sos de măcriş 192 

Sos de mărar 193 

Sos de mere (fără zahăr) 208 

Sos de miere de albine şi mere 1626 
Sos de migdale 1630 

Sos de muştar 160 

Sos de rom 1624 

Sos de roşii dietetic 206 

Sos de roşii portughez 201 


Sos de smîntînă cu ciocolată 1623 

Sos de smîntînă cu hrean 166 

Sos de smîntînă cu muştar 165 

Sos de tarhon cu smîntînă 191 

Sos de vanilie 1620 

Sos de vin 1618 

Sos de vin (chaudeu) 1619 

Sos de vin spumos 1625 

Sos de vişine 209 

Sos de zahăr ars 1621 

Sos dulce de lapte 1631 

Sos dulce de lămîie 1617 

Sos dulce de mere 1627 

Sos dulce de vişine 1632 

Sos olandez 184 

Sos pentru gratinat (rumenit) 182 

Sos picant pentru salată 164 

Sos polonez 185 

Sos ravigot (Ravigote) 170 

Sos scordolea 167 

Sos suprem cu caşcaval 181 

Sos suprem cu supă de pasăre 180 

Sos suprem vegetarian 179 

Sos tartar 171 

Sos tomat cu ciuperci 200 

Sos tomat îngroşat 198 

Sos tomat natural 197 

Sos tomat picant 199 

Sos vinegretă 163 

Sote de cap de muşchi sau capac (à la Stroganoff) 
1092 

Sote de carne 1069 

Sote din carne de vacă 1214 


Sote de ficat 1319 

Sote de ficat cu ceapă 1320 

Sote de măruntaie de pui 961 
Sote de pui 960 

Sote de rinichi 1321 

Spanac conservat 1793 

Spanac gratinat 873 

Spată de porc afumată 1272 
Spumă de căpşune cu frişcă 1687 


Spumă de fragi sau de căpşune 1686 

Stavrizi prăjiţi 414 

Struguri uscați 1812 

Stufat de miel 1310 

Suc de fructe sau de legume 1646 

Suc de roşii conservat 1798 

Suc de roşii rapid, pentru acrit ciorbele 665 

Suc de roşi sau saramură pentru umplerea 
borcanelor cu legume conservate 1778 

Sufleu de caise 288 

Sufleu de cartofi 277 

Sufleu de castane 289 

Sufleu de ciocolată sau de cacao 291 

Sufleu de cireşe 293 

Sufleu de ciuperci 284 

Sufleu de conopidă 278 

Sufleu de dovlecei 279 

Sufleu de fasole verde 283 

Sufleu de fructe 297 

Sufleu de griş pentru supă 670 

Sufleu de gutui cu albuş 296 

Sufleu de mazăre 286 


Sufleu de mere cu albuş 295 

Sufleu de portocale 290 

Sufleu de spanac 285 

Sufleu de sparanghel sau de varză Bruxelles 280 
Sufleu de ţelină 287 

Sufleu de vanilie 292 

Sufleu de varză 282 

Sufleu de vinete 281 

Sufleu de vişine 294 

Sufleu din brînzeturi 276 

Supă bulgărească de măcriş 566 
Supă-cremă de arpacaş 580 
Supă-cremă de cartofi 582 
Supă-cremă de chimen 600 
Supă-cremă de ciuperci cu pateuri 595 


Supă-cremă de conopidă 585 
Supă-cremă de dovlecei 586 
Supă-cremă de fasole uscată 592 
Supă-cremă de fasole verde 602 
Supă-cremă de fulgi de cartofi 583 
Supă-cremă de gulii 587 
Supă-cremă de legume 594 
Supă-cremă de linte 591 
Supă-cremă de mazăre uscată 590 
Supă-cremă de mazăre verde 601 
Supă-cremă de mere sau de pere 579 
Supă-cremă de morcovi 588 
Supă-cremă de orez 593 
Supă-cremă de praz 584 
Supă-cremă de salată verde 597 


Supă-cremă de spanac 596 

Supă-cremă de sparanghel 599 

Supă-cremă de ţelină 589 

Supă-cremă de urzici 598 

Supă-cremă de vişine 578 

Supă-cremă din varză de Bruxelles 581 
Supă cu orez, pe bază de zeamă de legume 541 
Supă cu rasol de vacă 528 

Supă de bulion de roşii sau de suc de roşii 545 
Supă de cartofi | 550 

Supă de cartofi II 551 

Supă de cartofi cu fidea 552 

Supă de cartofi cu praz 553 

Supă de chimen 565 

Supă de cireşe 576 

Supă de ciuperci cu orez sau cu găluşte 569 
Supă de ciuperci cu turnăţei 567 

Supă de ciuperci uscate (hribi) 568 

Supă de conopidă 554 

Supă de conopidă cu turnăţei 555 

Supă de dovlecei 556 


Supă de fasole albă uscată 562 

Supă de fasole verde 561 

Supă de fazan cu găluşte de griş 1368 

Supă de găină 530 

Supă de gulii cu turnăţei 557 

Supă de legume cu arpacaş 548 

Supă de legume cu tăiţei 546 

Supă de legume cu tăiţei dreasă cu ouă şi smîntînă 
547 


Supă de linte 549 

Supă de lobodă 571 

Supă de mazăre verde 560 

Supă de orez cu lămîie (à la grec) 542 
Supă de orez pe bază de supă de legume 541 
Supă de primăvară 558 

Supă de roşii cu orez 543 

Supă de roşii cu tăiţei 544 

Supă de spanac 570 

Supă de sparanghel 572 

Supă de turnăţei 540 

Supă de urzici 573 

Supă de varză creaţă 575 

Supă de varză dulce 574 

Supă de vişine 577 

Supă din carne de vacă 527 

Supă din diferite legume 559 

Supă din oase de vacă 529 

Supă franţuzească de ceapă cu şvaiţer 564 
Supă italiană de fasole (Mines-trone) 563 
Supă limpede vegetariană (de legume) 539 
Supe albe drese (potajuri) 538 


$ 


Şalău cu maioneză 486 
Şalău cu roşii provensal 487 


Şalău file în aspic 484 
Şalău marinat 490 


Şalău prăjit 482 

Şalău rasol 483 

Şarlotă 1537 

Şniţel de cartofi şi legume 749 
Şniţel de vacă cu sos tomat 1095 
Şniţel de vacă natur, cu sos picant şi smîntînă 1094 
Şniţel de vacă pane 1093 

Şniţel extra 1222 

Şniţel natur 1219 

Şniţel pane 1220 

Şniţel parizian 1221 

Şodou 1643 

Şodou cu vin şi rom 1660 

Ştiucă marinată 507 

Ştiucă prăjită 505 

Ştiucă preparată în diferite feluri 508 
Ştiucă rasol 506 

Ştiucă umplută 509 

Ştiucă umplută la tavă 510 

Ştrudel cu brînză de vaci 1432 
Ştrudel cu mere 1430 

Ştrudel cu nuci 1431 

Şuncă coaptă în aluat 1242 

Şuncă fiartă 1239 

Şuncă fiartă în vin 1240 

Şuncă fiartă în zeamă de varză 1241 
Şvarţ pentru cafea cu lapte 1635 


F 


Tarhon în oţet 1772 
Tartă cu umplutură de cartofi şi brînză 745 
Tarte cu bezea şi dulceaţă sau gem 1448 


Tarte cu caise 1447 

Tarte cu căpşune şi frişcă bătută 1444 

Tarte cu căpşune, zmeură sau cu fragi 1443 
Tarte cu ciuperci gratinate 352 

Tarte cu cremă de vanilie şi cu struguri 1449 
Tarte cu legume 353 

Tarte (coşuleţe) cu nuci 1451 

Tarte cu orez şi gem de caise sau dulceaţă 1452 
Tarte cu spanac 354 

Tarte cu vişine 1446 

Tarte cu zmeură şi frişcă bătută 1445 

Tarte de cartofi dulci 746 

Tarte (coşuleţe) din aluat fraged cu şarlotă 1450 
Tarte din foitaj umplute cu carne de pasăre 1017 
Tarte umplute cu ciuperci 30 

Tartine cu brînză de vaci 9 

Tartine cu brînză telemea 6 

Tartine cu caşcaval 7 

Tartine cu caşcaval ras 8 

Tartine cu jumări de ouă 22 

Tartine cu ochiuri 21 

Tartine cu ouă şi roşii 11 

Tartine cu pastă de caşcaval sau telemea 10 
Tartine cu pastă de fasole 16 

Tartine cu pastă de ouă 13 

Tartine cu peşte 18 

Tartine cu preparate din carne 19 

Tartine cu rondele de pastă 17 

Tartine cu salată de vinete 14 

Tartine cu sote de ciuperci 23 

Tartine cu varză sotată (călită) 24 

Tartine în culori 12 


Tartine gratinate cu caşcaval 20 


Tartine practice cu diferite paste 15 

Tăierea porcului 1233 

Tăiţei cu brînză telemea 386 

Tăiţei cu brînză de vaci 387 

Tăiţei cu mac 390 

Tăiţei cu nuci 389 

Tăiţei cu varză dulce sau acră 388 

Tăiţei de casă 675 

Tăiţei sau paste făinoase cu lapte 391 

Tăiţei sau paste făinoase cu pesmet 392 

Tobă (reţetă de bază) 1256 

Tobă din căpăţină de porc cu sînge 1260 

Tobă gelatinoasă (fără înveliş) 1258 

Tobă în înveliş de şorici 1257 

Tobă mozaicată 1259 

Tocană de plămini cu găluşte de franzelă 1322 

Tocană de pui 973 

Tocană de vinete 893 

Tocană din carne de pasăre, vită, porc sau ovine 
1068 

Tocană ţărănească 1091 

Tocăniţă de cartofi cu ciuperci 736 

Tocăniţă de ciuperci 812 

Tocăniţă din măruntaie de pasăre (pui) 974 

Tocătură din carne combinată cu miez de piine 
1114 

Tocătură din carne (vacă, porc, oaie) cu adaos de 
orez 1096 


Tochitură asortată din organe cu afumături 1217 
Tochitură moldovenească 1215 

Tochitură muntenească 1216 

Tochitură suceveană 1218 


Toci din cartofi la tavă 748 

Toci (papanaşi) din cartofi 747 
Topirea grăsimii de pe maţe 1235 
Topirea slăninii 1234 

Tort cu cremă de lămiie 1563 

Tort de albuş cu miez de nucă 1567 
Tort de biscuiţi (rapid şi practic) 1559 
Tort de cacao barotat cu nuci pralinate 1556 
Tort de cacao (simplu) de bază 1555 
Tort de cafea „Moca” 1558 

Tort de ciocolată 1562 

Tort de nuci 1560 

Tort de nuci cu cremă de ciocolată 1561 
Tort de portocale 1569 

Tort din foi cu fructe | 1564 

Tort din foi cu fructe II 1565 

Tort diplomat | 1570 

Tort diplomat Il 1571 

Tort glasat şi garnisit 1557 

Tort mereng (tortul miresei) 1568 
Trandafiri moldoveneşti 1278 
Trigoane din aluat foitaj 1436 
Trigoane din foi de ştrudel 1435 
Turnăţei 676 


Turnedo 1178 

Turtă dulce 1510 

Turtă dulce cu dovleac 1514 

Turtă dulce cu miere de albine 1509 

Turtă dulce cu stafide şi miez de nucă 1512 
Turtă dulce fără miere şi fără ou 1511 
Turtă ţărănească cu mălai şi dovleac 1513 
Tuslama 1330 


Ţelină à la grec 94 

Ţelină cu măsline 96 
Ţelină cu sos de lămîie 95 
Ţipar prăjit 514 


U 


Uger de bovine sau porcine la grătar 1327 

Uger de vacă cu măsline 1326 

Uger de vacă cu sos tomat 1325 

Uger de vacă pane 1324 

Umplutură de brînză de oaie 44 

Umplutură de brînză de vaci pentru pateuri şi alte 
aperitive 43 

Umplutură de ciuperci pentru pateuri şi alte 
preparate 45 

Unt condimentat 1163 

Unt condimentat, picant 83 


Urs 1402 


V 


Varză acră cu măsline 882 

Varză acrită rapid 1767 

Varză căpăţini murată 1769 

Varză clujeană 1111 

Varză clujeană vegetariană 881 

Varză creaţă pane 880 

Varză cu tăiţei 878 

Varză dulce călită cu smîntînă 877 

Varză dulce sau varză murată pentru umplutură 886 
Varză murată călită 876 

Varză roşie în oţet 1768 

Varză tocată murată 1770 

Varză umplută cu tocătură de carne 1110 
Vărzări moldoveneşti 884 


Verdeţuri conservate în sare 1777 
Verdeţuri uscate pentru iarnă 1810 
Vin de coacăze (cidru) 1667 

Vin de corcoduşe 1668 

Vin de măceşe 1672 

Vin de mere (cidru) 1669 

Vin de prune 1674 

Vin de stafide sau de smochine 1671 
Vin de struguri preparat în casă 1664 
Vin de vişine (cidru) 1670 

Vin de fructe de porumbar 1673 

Vin dulceag din boască de struguri 1665 


Vin fiert 1651 

Vin spornic 1666 

Vinete conservate în bulion 1794 

Vinete cu roşii la cuptor 891 

Vinete dublu pane 889 

Vinete gratinate 890 

Vinete împănate conservate în bulion 1796 

Vinete împănate (imambaialdi) 97 

Vinete în bulion conservate pentru musaca 1795 

Vinete pane 887 

Vinete simple pane 888 

Vinete tocate conservate 1797 

Vişinată 1661 

Viţel cu sos alb şi legume 1290 

Volovan (vol-au-vent) cu carne de pasăre 1018 

Volovan cu carne de pasăre şi ciuperci 1019 

Volovane cu ciuperci 31 

Volovane cu legume şi cu sos de smîntînă 32 

Vrăbioară cu ciuperci 1196 

Vrăbioară cu sos de bere (carbo- nade de boeuf) 
1192 

Vrăbioară cu spanac 1198 


Vrăbioară de vacă cu ceapă la tigaie 1191 
Vrăbioară de vacă cu fasole verde 1197 


Z 


Zacuscă de ciuperci 91 

Zeamă de varză murată 667 

Zacuscă de şalău, crap, somn sau cod 493 
Zbirciogi cu smîntînă 795 

Zacuscă din carne de pasăre şi ciuperci 1020 
Zacuscă de ardei cu vinete 1817 

Zacuscă de gogoşari 1816 


Zacuscă de legume 1815 


